
IBN EBU-L-’IZZ EL-HANEFI 

VJERSKA UČENJA 

ISLAMA 

[KOMENTAR TAHAVIJEVE "AKIDE”] 

S arapskog preveo Mustafa Prljača 


el-Kalem 

Sarajevo, 201 5./1437. god. po H. 


Prof. dr. Ahmed Smajlović (1938-1988), naš islamski velikan iz druge polovice XX stoljeća, 
u proljeće 1988. godine pokrenuo je prevođenje ovog djela. Razdijelio ga je u dijelove i po- 
nudio nekolicini arabista s islamskim obrazovanjem da ga prevedu. Nažalost, u augustu iste 
godine dr. Smajlović je preselio na bolji svijet. Prevedeni materijali nikada nisu sakupljeni. 
Ovaj prijevod urađen je u nastojanju da se zamisao dr. Smajlovića realizira te da se udovolji 
izraženoj potrebi naših vjernika za jednim temeljnim djelom iz područja akaida - vjerskih 
učenja islama - na bosanskom jeziku. Time je inicijativa ovog našeg istaknutog učenjaka 
doživjela svoje ostvarenje. Neka Uzvišeni Allah i njega i nas obaspe svojom milošću! 

Knjiga je ugledala svjetlo dana zahvaljujući Vladi Kraljevine Saudijske Arabije, koja je ovaj 
projekat isfinansirala u cijelosti i učinila ga vakufom za ovdašnje muslimane. 



UVODNA RIJEČ 


U ime Boga, Svemilosnog, Milostivog 

Hvala Allahu. Blagoslov i selam na našeg vjerovjesnika 
Muhammeda, na njegovu porodicu i sve ashabe... 

Kraljevina Saudijska Arabija angažirana je na obogaćivanju islamskih bibli- 
oteka knjigama širom svijeta. Smatra da je jedna od njenih dužnosti prema 
sadašnjoj i potonjim generacijama podizanje njihovog naučnog i obrazov- 
nog nivoa, osobito u pogledu kur'anskih disciplina i onih vezanih za časni 
sunnet. Ona to čini na način da ih snabdije mjerodavnim i pouzdanim izvo- 
rima - da takve knjige štampa, prevodi ili ih proizvodi. Tako se, na tragu 
tog ispravnog kursa, odazvala i pozivu Rijaseta Islamske zajednice u Bosni 
i Hercegovini i izdvojila sredstva za prijevod i štampanje knjige Komentar 
Tahavijeve ‘Akide autora Ebu-l-'lzza el-Hanefija, koja se smatra jednom od 
najznačajnijih knjiga i izvora u oblasti autentičnog islamskog učenja. Uz to, 
zahvaljujući primjerenom rasporedu poglavlja i tema, vrlo je pogodna za 
studente, specijalizante i druge akademske nivoe. 

Vlada Kraljevine Saudijske Arabije se, ne časeći, odazvala ovom pozi- 
vu, što je podrazumijevalo praćenje cijelog procesa: prevođenje, redakturu 
prijevoda, lekturu i sravnjivanje s izvornikom, na čemu su angažirani pouz- 
dani stručnjaci u tim disciplinama. 

Ovim želim izraziti svoju veliku zahvalnost svima koji su učestvovali i 
doprinijeli da ova značajna knjiga poprimi sadašnji izgled. Posebnu zahval- 
nost izražavam inicijatoru ovog posla, dr. Mustafi ef. Ceriću, ranijem reisu- 
l-ulemi u Bosni i Hercegovini, te njegovoj eminenciji Husejn-ef. Kavazoviću, 
reisu-l-ulemi i glavnom muftiji u Bosni i Hercegovini, koji je propratio pre- 
vođenje i štampanje ovog vrijednog djela. 

Molim Plemenitog Allaha da ovo djelo učini korisnim i da Kraljevinu 
Saudijsku Arabiju nagradi najljepšom nagradom za sve što je učinila da djelo 
ugleda svjetlo dana, kao i za finansijska sredstva koja je izdvojila za njeno 
prevođenje i štampanje. 

Hvala Allahu, Gospodaru svih svjetova! 

Ambasador Saudijske Arabije u BiH 
Hanl Abdullah Momenah 



RIZNICA ZNANJA 


Potreba Ijudi za istinitim načelima prema kojima će urediti svoj lični i druš- 
tveni život je iznad svake druge potrebe. Od toga, naime, ovisi i kvalitet 
samoga života, ali i čovjekova konačnica, ono u čemu će se naći na kraju 
svoga puta. Stogajoj je potrebno posvetiti i najveću pažnju,jerako čovjekov 
život nema svrhe ni smisla, onda je i njegovo pojavljivanje u postojanju uza- 
ludno. To je, pak, oprečno mudrosti unutar Egzistencije i, stoga, Ijudskome 
umu nije prihvatljivo. Ono što čovjeku nalaže njegov um jeste da on, sa svim 
onim potencijalima kojimaje, po prirodi svoga bića, obdaren, imagolem ra- 
zlog i duboki smisao svog postojanja. To je ono prema čemu su mudri Ijudi 
odvajkada težili i što su nastojali dokučiti i objasniti. 

Muslimani vjeruju da su načela ispravnosti i tačnosti Ijudima spuštana 
odozgo, s neba, sve od samoga početka Ijudskog bitisanja, od prvog čovje- 
ka koji se pojavio u postojanju. Vjeruju da su ta načela uvijek iznova bila 
afirmirana i potvrđivana - kad god se za tim ukazala potreba i sa svakim 
novim Božijim poslanikom Ijudima koji su se pojavljivali u vremenu - i da su 
ona predstavljala duhovne stupove zahvaljujući kojima se održavala Ijudska 
vrsta i opravdavala smisao svog postojanja. Ta načela su potom objašnjavali 
sami vjerovjesnici, kojima su i dostavljana, a poslije njih učenjaci naroda u 
kojima su ti vjerovjesnici djelovali. 

Muslimani vjeruju da su ta načela upotpunjena i zadnji put s neba 
spuštena poslaniku Muhammedu, a.s., te da je pritom objavljen i koncept 
uređenja života u skladu s tim načelima. Također vjeruju da će ta načela i te 
koncepcije ostati i biti aktuelna sve do kraja čovjekovog prisustva na Zemlji 
te da neće biti reafirmirana nekom novom Božijom intervencijom u smislu 
spuštanja nove objave. 

* * * 

Ljudska duhovna povijest je veoma često osvježavana sve novom i novom 
intervencijom Božijom, jer ono odranije nije bilo dovoljno učvršćeno, ili je 

zaboravljano, ili svjesno iskrivljavano, ili usljed pogrešnih tumačenja posta- 
jalo deformirano gubeći svoje izvorne smislove. lako je Uzvišeni Stvoritelj za 
svoju zadnju i konačnu objavu, Kur'an, na Sebe preuzeo njeno čuvanje i za- 
štitu od svakog iskrivljavanja, nije je prepustio Ijudima na čuvanje. On, ipak, 
nije rekao da neće biti i onih Ijudi koji će tu objavu razumijevati pogrešno ili 
joj hotimično davati smisao koji ne izražava. A Allah ostavlja u zabludi ono- 
ga koga hoće i ukazuje na Pravi put опоппе kome hoće. (Ibrahim, 4) Njegov 
Poslanik, a.s., je rekao da će se u ovome ummetu uvijek naći jedna grupa Iju- 
di koja će mu čuvati temelje vjere. Jedan iz te sretne skupine nesumnjivo je 
i autor A kide koju, evo, iznosimo pred našu javnost, Ebu Dža'fer Ahmed ibn 
Muhammed et-Tahavi (239-321. god. po H.). On nam je sabrao, zabilježio i 
u pisanoj formi prenio vijesti o vjerskom nauku prvih - najboljih generacija 
muslimana, pozivajući se na imama Ebu Hanifu i njegovu dvojicu učenika: 
Ebu Jusufa i Muhammeda Šejbanija. 

Iza njega pojavile su se razne vjerske frakcije, od kojih mnoge nisu ima- 
le čiste namjere, pa su vjerskim tekstovima počele davati drukčiji smisao i 
svojim usiljenim tumačenjima unositi pometnju među vjernike. To je na- 
lagalo obavezu da se opća vjerska načela počnu temeljito razrađivati i po- 
tanko tumačiti sukladno kur'anskim smislovima i vjerodostojnoj predaji od 
poslanika Muhammeda, a.s. Tu zadaću su mogli izvršiti samo veliki umovi, 
duboko porinuti u vjerske znanosti. Jedan od njih svakako je bio i Ebu-l-'lzz 
el-Hanefi (731-792. god. po H.), čiju razradu onih vjerskih učenja, koja je 
zabilježio imam Tahavi u svojoj 'Akidi, upravo iznosimo pred čitateljstvo. 

Želimo podvući da su vjerska učenja, koja nam je prenio imam Ta- 
havi i koja su u ovoj knjizi raspoređena po tematskim cjelinama i posebno 
istaknuta, ista ona učenja kojih su se držale i prve muslimanske generacije, 
najbolje generacije koje su stasale uz Poslanika, a.s., odnosno uz one koji su 
stasali uz njega, i da njihova izvornost nije narušena. To su vjerovanja koja 
bi trebao usvojiti i držati ih se svaki pripadnik ehli-sunneta (glavnog toka 
islama) ovdje i svuda u svijetu. 

Što se, pak, tiče komentara tih učenja - u ovom slučaju komentara 
Ebu-l-'lzza el-Hanefija - oni ne posjeduju tu težinu i mogu biti predmet sla- 
ganja ili neslaganja. Uz sve njegove vrijednosti i silno bogatstvo sadržaja, ipak 
je to komentar čovjeka iz osmog hidžretskog stoljeća, čovjeka koji je živio u 
određenim društvenim okolnostima, u vremenu koje se suočavalo sa speci- 
fičnim izazovima i shvatanjima te koje je bilo i otišlo. Tako ni ovaj komentar 
nije ostao dokaraja pošteđen tih društvenih utjecaja i tadašnjih preokupacija. 

Shodno tome i stav komentatora o nekim ličnostima i pojavama može se 
smatrati samo njegovim ličnim stavom, s kojim se ne moramo po svaku 
cijenu složiti, osobito kada se ima u vidu da se duboke izjave nekih velikana 
mogu razumijevati na različite načine i sagledavati u različitim dimenzija- 
ma. To je tako bilo ranije i bit će tako uvijek. 

Ovdje posebno ukazujemo na ono što je on, neuobičajeno oštro, ka- 
zao o Ibn Arebiju na str. 545-546. ove knjige komentirajući Tahavijeve rije- 
či: "Nijednom evliji ne dajemo prednost ni nad jednim vjerovjesnikom, a.s. 
Držimo da je jedan vjerovjesnik bolji od svih evlija!" Vjerujemo da je razlog 
tome bio taj što su, po svemu sudeći, riječi koje on tamo navodi shvaćane 
doslovno od nekih Ijudi i tako predstavljale realnu prijetnju za idejno zastra- 
njivanje i izlaženje iz okvira temeljnih islamskih učenja - a Bog najbolje zna! 

Pa ipak, i pored tek nekoliko ovakvih njegovih stavova, prema koji- 
ma možemo imati stanovitu rezervu, smatramo da su ih iznudile okolnosti 
njegova vremena, ovaj njegov komentar Tahavijeve ‘Akide zavređuje naše 
duboko poštovanje, jer na jednom mjestu, među koricama jedne knjige, na- 
lazimo čitavu riznicu istinskoga znanja. 

Nadamo se da će ova knjiga, čija su idejna uporišta precizno navedena 
i u slučaju onoga što se prenosi od Poslanika, a.s., stručno elaborirana od 
mjerodavne ličnosti, predstavljati snažan impuls za produbljivanje smislova 
vjerskih učenja islama kod nas. Bili bismo veoma radosni kada bi naši istraži- 
vači, uz obilato korištenje ovim kvalitetnim materijalom, nastavili istraživati 
ova učenja i ispitivati njihov konkretan učinak u izgradnji ličnosti jednog mu- 
slimana, te u održavanju njegove idejne stabilnosti i utemeljenosti u istini. 

* * * 

Na kraju, izražavamo svoju zahvalnost Vladi Kraljevine Saudijske Arabije, 
kojaje ucijelosti isfinansirala ovaj projekat, kao i njenoj ambasadi u BiH koja 
je u tom poslu bila posrednik. Odajemo priznanje El-Kalemu, izdavačkom 
centru Rijaseta Islamske zajednice u BiH, izdavaču ovoga vrijednog djela, te 
prevodiocu knjige, Mustafi Prljači, na zbilja lijepom, dotjeranom i kvalitet- 
nom prijevodu ovog veoma zahtjevnog štiva. 

Molim Uzvišenog Allaha da ovoj knjizi podari snažno, dugotrajno i 
pozitivno djelovanje na ovim prostorima. 


Reisu-l-ulema 
Husein Kavazović 




PREDGOVOR IZDAVAČA 
(arapskog izdanja) 


U ime Allaha, Svemilosnog, Milostivog. 

Zahvala pripada samo Allahu Uzvišenome, Njemu zahvaljujemo i od Njega 
pomoć i uputu tražimo. Njemu se utječemo od zla duša naših i loših postu- 
paka naših. Koga Allah uputi, taj i jest upućen, a koga On u zabludu odvede, 
taj upućivača neće imati. 

Svjedočimo da nema drugog boga osim Allaha, i da je Muhammed 
Njegov rob i Njegov poslanik. 

Ovo je komentar 'АШе 1 imama Ebu Dža'fera et-Tahavija, kojeg u no- 
vom izdanju iznosimo pred one koji se žele upoznati s vjerovanjem dobrih 
predaka ( selef) i čistim monoteizmom ( tevh\d ) s kojim je Uzvišeni Allah slao 
Svoje poslanike i vjerovjesnike, mir i blagoslovi Božiji neka su na njima! Mo- 
žemo slobodno kazati da se ovoj dragocjenoj knjizi teško može naći premca 
u pogledu stručne verifikacije, argumentiranog razviđanja misaone dubine, 
te privrženosti onoj ispravnoj metodologiji u traganju za istinom koje su se 
držale prve muslimanske generacije. 

Upravo iz tog razloga ova knjiga o teološkim učenjima islama, ova 
‘AkJda, naišla je na izuzetnu prihvatljivost kod iznimno velikog broja učenjaka 2 


'Akida (mn. 'akaid) - islamsko vjerovanje; doktrina islama; u ovom slučaju naslov knjige 
spomenutogautora. (Nap. prev.) 

Što se najbolje vidi iz riječi velikana znanosti šejha 'Abdulvehhaba es-Subklja u njegovoj 
knjizi Mu'\du-n-ni'ami ve mubidu-n-nikami (Oživotvoritelj ugodnosti i dokidač neugod- 
nosti), koje glase: "Ova četiri mezheba - zahvaljujući Uzvišenom Allahu - jedinstvena su 
u pogledu vjerovanja ( 'akaid ), izuzimajući one koji se pridružiše secesionistima koji su se 
odvojili od glavnog toka islama ( mu'tezila ) i one koji su naučavali o Božijem utjelovljavanju 
( tedžsim ). Izuzimajući, dakle, njih, ogromna većina pristalica tih mezheba je na ispravnom 
putu i priznaje 'akaid Ebu Dža'fera et-Tahavija, kojeg su učenjaci prenosili iz generacije u 
generaciju bivajući saglasni sa njim." 

i doživjela veliki broj komentara, od kojih je, među poznatim do sada, ovaj 
najbolji i najljepše ilustrira vjerovanje prvih generacija muslimana. Pisac obi- 
lato koristi sadržaje iz knjiga šejhu-l-islama Ibn Tejmijje i njegovog učenika 
lbnu-1-Kajjima, premda to ne naznačava, za šta možda i ima opravdanje. 3 
Naime, 'aklda (vjerovanje, teološki nauk) prvih muslimana bila je izložena 
snažnim nasrtajima fanatika, neobuzdanih razmetljivaca i zlonamjernih 
učenjaka, koji su imali velikog utjecaja na neke vladare, usljed čega se poje- 
dine pristalice tog vjerskog nauka ('akaida) nisu javno eksponirale, osobito 
u vremenu kada su neki Ijudi po zadatku uništavali knjige Šejhu-l-islama. 4 
Takva situacija dovela je do gubljenja djela ovog velikog imama, pri čemu 
su spašene samo neke rijetke knjige, što je nagnalo Ibn 'Urveta el-Hanbelija 
ed-Dimeškija da ih sakupi i sačuva u svom velikom zborniku, poznatom 
kao EI-Kevdkibu-l-durdrijju fi tertlbi musnedi-l-imam Ahmed eš-Šejbani, 
uvrštavajući u njega mnoga djela Šejhu-l-islama, nalazeći i najmanji povod 
da to učini. 

Takva situacija potrajala je sve do skorijih vremena. Tako je jedan 
utjecajni čovjek u Damasku na kraju prošlog stoljeća (tj. XIX) uništavao sve 
knjige Šejhu-l-islama i njegovih učenika do kojih bi došao, kao i sve druge 
knjige u kojima su zastupana slična stajališta, što je bio njegov vid podrške 
orijentaciji i uvjerenju kojima je pripadao, a koji su bili panteističke naravi 
(el-huldl ve-l-ittihad). s 

Mišljenja sam da su ta kušnja i neprijateljstvo prema vjerovanjima 
( 'akaid ) prvih muslimanskih generacija (selef) bili razlogom zataškivanja 
imena autora ovog blagoslovljenog komentara, te prešućivanja u komenta- 
ru imena šejhu-l-islama Ibn Tejmijje i imama Ibnu-I-Kajjima, madaje on u 
svoje djelo uvrstio mnogo toga od njih dvojice, na nekim mjestima čak i po 
nekoliko stranica! 

Ovo djelo je dosada već dva puta štampano, međutim naše izdanje 
se odlikuje time što je sravnjeno s cjelovitim rukopisnim primjerkom, koji 
mi je dopao u ruke nakon što mi je Allah otvorio put do njega. Rukopis se 


Ovu konstataciju izrekao sam prije trideset godina, a istu potvrdio nakon što sam naišao 
na komentar velikog učenjaka Ibn Ebu-l-‘lzza el-Hanefija i nakon što sam se uvjerio da je 
to njegov komentar ove 'Aklde, i spoznao kakve je sve neugodnosti zbog svog teološkog 
vjerovanja autor doživljavao od inovatora u vjeri i promicatelja zabluda. 

Kadgod se u knjizi spomeneova titula, uvijekse misli na Ibn Tejmijju (661-728. po H.) (Nap. 
prev.) 

V.: Uvod u knjigu EI-Kelimu-t-tajjibu (Lijep govor), str. 4; izdavač: "EI-Mektebu-l-islami". 

odlikovao razgovjetnim pismom i revnosnom tačnošću. Neke greške na po- 
jedinim mjestima bile su neznatne i lahko prepoznatljive. 6 

Na kraju rukopisa pisalo je sljedeće: "Prepis djela završio bijedni siro- 
mah, sluga vrhunskih učenjaka i pisaca reprezentativnih djela, u džamiji 
Merdžan-medrese - Allah mu se smilovao i bio zadovoljan njime! - 'Abdu- 
l-Muhji, sin Abdu-l-HamTda, sina hadži Muhammeda Mekkija eš-Šejhalija 
el-Bagdadija, u ponedjeljak 9. redžeba 1322. god. po H." Odatle smo raza- 
znali da je isti prepisan iz originala koji se nalazi u Bagdadu pa sam uznasto- 
jao doći u posjed njegova primjerka (duplikata). S tim ciljem obratio sam 
se pismom najvećem učenjaku Iraka, Behdžetu el-Eseriju, sa preporukom 
mog cijenjenog profesora šejha Behdžeta el-Bejtara. Međutim, profesor El- 
Eseri nije uspio doći do orginalnog primjerka autografa, niti bilo šta saznati 
o njemu, pa sam se obratio nekolicini drugih eminencija, među njima i ko- 
legi književniku dr. 'Abdullahu Džubčiriju, potom cijenjenom profesoru dr. 
'Abdulkerimu Zejdanu i drugim, neka ih Allah nagradi svakim dobrom. Uz 
to sam i lično više puta posjetio Irak i tragao za autografom tog rukopisa, no 
dosada ništa nisam uspio pronaći. 

Pošto se u prvom štampanom izdanju ne navodi ime autora, sukladno 
izvorniku po kome je urađen, u drugom izdanju je profesor šejh Ahmed 
Šakir 7 obznanio da je autor knjige 'Ali ibn 'Al i ibn Muhammed ibn Ebu-I- 
'lzz el-Hanefi 8 oslanjajući se na podatke koje mu je dao eminentni učenjak 


Prvo izdanje izdato je u Mekki 1349. hidžretske godine, a izdavač je bila grupa islamskih 
učenjaka na čelu sa šejhom 'Abdullahom ibn Hasanom ibn Husejnom Al eš-Šejhom, Allah 
mu se smilovao. To izdanje bilo je utemeljeno na jednom primjerku rukopisnog prijepisa 
koji je obilovao greškama i odstupanjima od izvornika, budući da nisu mogli doći ni do 
kojeg drugog primjerka. Stoga su morali uložiti veliki trud na njegovu ispravljanju i korigi- 
ranju pogrešnih dijelova - Allah ih dobrom nagradio! I pored toga, ni to njihovo izdanje 
nije prošlo bez velikog broja grešaka. Potom se prihvatio štampanja drugoga izdanja moj 
profesor, stručnjakza hadis, šejh Ahmed Muhammed Šakir, Allah mu se smilovao, kojegje 
objavio u Kairu 1373. hidžretske godine, oslanjajući se na prethodno izdanje, pokušavši ot- 
kloniti greške (napravljene) u samom tekstu Komentatora, podvrgavajući provjeri hadise 
i predaje čime je pripremljeno potpunije i ispravnije izdanje od onog prethodnog. Među- 
tim, i jedno i drugo izdanje imaju nedostatak kojeg priređivači nisu uočili, jer nedostatak 
onog rukopisnog primjerka, na temelju kojega su štampana oba izdanja knjige nije samo 
obilovao greškama i odstupanjima, već i ispuštenim tekstom i prazninama na mnogim 
mjestima, ponekad i po čitav jedan list, čime je narušen kontekst govora i poremećen 
njegov ustroj, tako da je veliki dio ove knjige većini čitalaca bio nerazumljiv. 

Umro - Allah mu se smilovao! - u mjesecu zu-l-hidžetu 1377. po H./juli 1971. 

V.: podatke o njemu na str. 15. 

šejh Muhammed ibn Husejn Nasif 9 , naime da je ugledni učenjak Ez-Zubejdi 
jedan dio te knjige uvrstio u djelo Šerhu-l-lhja', 11/146 (Komentar Ihjaa), na- 
značivši daje taj dio napisao spomenuti Ibn Ebu-l-'lzz. 

Što se tiče našeg primjerka rukopisa, u njemu je ime pisca bilo utvrđe- 
no već na njegovoj prvoj stranici, s tim da su se nečije ruke poigrale više puta 
po tom mjestu brisanjem i dopisivanjem, da bi se, ipak, na kraju ustanovilo 
ono što je utvrdio i šejh Ahmed Šakir. 

Od ostataka prvoga pisanja uspjeli smo dešifrirati sljedeće riječi: "Dže- 
maluddin.... Ibn SalahuddTn Ebu-I-Berekat Musa ibn Muhammed el-Maltl 
el-Hanefi", iz čega smo zaključili da se radi o Jusufu ibn Musau ibn Mu- 
hammedu Ebu-I-Mehasinu DžemaluddTnu el-Maltiju, umro 803. hidžretske 
godine, čija se biografija nalazi u Sehavijevoj knjizi Ed-Dav'u-l-lami'u (Blje- 
štava svjetlost), X tom, str. 335-336, te knjizi Šezeratu-z-zeheb (Grumenja 
zlata) Ibnu-l-'lmada (7/40), zatim kod Ibn Ijasa u njegovom Et-Tarihu (315) 
(Historija) i na drugim mjestima. 

Ipak, ne može se s punom sigurnošću prihvatiti da je pisac ovoga ko- 
mentara - kako to sam on spominje na više mjesta u knjizi - jedan od uče- 
nika Ibn KesTra, budući da niko od onih koji su navodili biografske podatke 
spomenutog El-Maltija ne bilježi da je on Ibn KesTrov učenik, kao što ne bi- 
Iježe ni podatak da ima svoj komentar na Tahavijevu ‘Akidu. Uostalom, nije 
ni razumno pretpostaviti da bi jedan takav selefijski komentar, utemeljen 
na Vjerovjesnikovom časnom hadisu, i mogao napisati neko ko je - kako se 
to navodi u knjizi Šezeratu-z-zeheb, 7/40 - govorio: "Ko bude čitao Buharija, 
taj je postao heretikom!" Stoga će ovo pitanje ostati neriješeno i morat će 
sačekati da se, eventualno, u našem trećem izdanju pronađe kategoričan 
dokaz. Što se pak tiče ovog našeg izdanja, sasvim pouzdano tvrdimo da je 
ovaj komentar napisao Ibn Ebu-l-'lzz, neka ga Allah nagradi dobrom za uslu- 
gu kojuje učinio islamu i muslimanima! 10 

Naš rukopisni primjerak sravnjen je sa štampanim mekanskim izda- 
njem, kao i sa izdanjem šejha Ahmeda Šakira s tim što smo naš rukopis uči- 
nili osnovom tako da smo svaki dodatak koji se u njemu nalazio uvrstili u 
ovo izdanje, ne ukazujući na njega. Toga ima mnogo. 11 One pak dodatke, 


Preselio u milost Božiju 8. džumade-l-sanija 1391. po H./31. jula 1971. 

V.: primjerak rukopisa koji se nalazi u Maroku, str. 66. 

Vidjeti, naprimjer, osmi red na str. 81. našeg štampanog izdanja, koja je sukladna 23. stra- 
nici Šakirovog izdanja, gdje sejasno uočava da je na tom mjestu došlo do ispuštanja teksta 
obima od 34 retka, koji nedostaju i u mekanskom, i u Šakirovom izdanju. 

koji se nalaze u jednom od ta dva izdanja, stavili smo u ovakve zagrade []. 
Isto tako smo numerisali kur'anske ajete i posvetili više pažnje kvalitetu 
štampe i korekturi, tekstove sravnili s njihovim izvornim oblicima i - koliko 
smo bili u stanju - redaktirali one pasaže koji su bili manje jasni. 

Tekst djela uporedili smo s velikim brojem rukopisnih primjeraka, a 
naš uvaženi profesor, hadiski stručnjak, šejh Muhammed NasiruddTn el- 
AlbanT provjerio je vjerodostojnost hadisa, a zatim proveo i superreviziju, 
čime je doprinio kvaliteti i većoj upotrebnoj vrijednosti ovoga izdanja. 

U sravnjivanju rukopisa i pripremi materijala za štampu, te u redak- 
turi teksta i lekturi ovoga trećeg - a našeg prvog - izdanja, učestvovali su 
eminentni profesori: 'Abdurrahman AlbanT, Vehbi Sulejman GavedžT, Se'Td 
et-TantavT, Šu'ajb el-Arnaut i 'Abdulkadir el-Arnaut. 12 

Stručnajavnost je ovo naše izdanje primila veoma dobro, a naš uvaže- 
ni profesor, veliki muftija, šejh Muhammed ibn IbrahTm - neka je na njega 
milost Božija! - uvrstio ga je u nastavni plan i program, kao obaveznu lite- 
raturu u višim i visokim školskim ustanovama u Rijadu, te na medinskom 
Islamskom univerzitetu. 

Isto tako, Fakultet islamskih nauka u Bagdadu uvrstio je ovo djelo u 
svoj nastavni program, a potom ga, uz našu saglasnost, sukusirao za tu svr- 
hu, dok ga je na Univerzitetu Damask, na njegovom Šerijatskom fakultetu, 
naš uvaženi profesor dr. Mustafa es-Sibai, tadašnji dekan tog fakulteta - 
Allah mu se smilovao! - uvrstio u obaveznu literaturu. 

Ovo naše izdanje sadrži i neke veoma vrijedne priloge, koji su od velike 
koristi. Među njima nalazi se i sljedeće: 

- osvrt mog uvaženog profesora, velikog učenjaka, šejha Abdulaziza 
ibn Baza koji se može naći na 109. strani. 

- opservacije mog profesora, velikana znanosti, šejha 'Abdurrezzaka 
'Afifija na djela šejhu-l-islama Ibn Tejmijje i njegovog učenika, tako- 


Ja sam ga, kao kopiju, štampao više puta. Međutim, neki Ijudi niskoga morala su plagirali 
kopiju, ili su materijal štampali nakon što su iz njega izuzeli neke stvari, dok su jedni od 
njih izostavili i ime pisarnice, a neki su ga zadržali, za šta će Allahu račun položiti. Neki su, 
opet, kopirali štampano izdanje profesora Šakira, praveći nam konkurenciju i nadmećući 
se sa nama. No, da je profesor šejh Ahmed Šakir - Allah mu se smilovao! - s obzirom na 
njegovu učenost i objektivnost, vidio ovo naše izdanje on bi njime bio oduševljen i svakako 
bi mu dao prednost nad svojim izdanjem, budući da smo mi prihvatili sve one dobre stvari 
iz njegovog izdanja i na njih dodali još mnoge druge. 

đer velikana znanosti, Ibnu-I-Kajjima koje su inkorporirane u ovaj 
komentar. 

- revizija vjerodostojnosti hadisa od strane mog profesora, hadiskog 
stručnjaka, šejha NasiruddTna el-Albanija, uz zadržavanje njegovog 
izvanrednog uvoda. 

- zadržavanje moga pojašnjenja što se, ipak, pokazalo neophodnim, 
premda sam mislio i nadao se da će ga Uvod učiniti suvišnim. Me- 
đutim, oni koji su se neprijateljski ponijeli prema ovome i koji su 
radili na širenju neutemeljenih glasina, u svojoj vlastitoj ekspertizi, 
i koji su permanentno objavljivali traktate, komentare i članke, na- 
stojeći time uvjeriti javnost da je naš Komentar Tahavijeve ‘Aklde 
iskrivljen i lažan, naveli su me da i dalje zadržim svoje Pojašnjenje. 

Navest ću dio onoga što sam kazao u svom uvodu za Tahavijevu 'Akidu, na 
koju je komentar i objašnjenje dao hadiski stručnjak EI-AlbanT: 

"'Akida imama Ebu Dža'fera et-Tahavija el-Hanefija predstavlja vjerova- 
nja pripadnika glavnog toka islama ( ehlu-s-surmeti ve-l-džemaah) u pogledu 
čijeg slijeđenja postoji nepodijeljen stav učenjaka ummeta, budući da kores- 
pondira s uvjerenjem učenih Ijudi te vjerske zajednice kroz više stoljeća. Među 
onima koji su imali takva uvjerenja su i Ebu HanTfa en-Nu'man, Malik, Šafija 
i Ahmed ibn Hanbel, kao i većina njihovih sljedbenika. To je, također, i akida 
imama Ebu Hasana el-Eš'arija koju je on, na kraju, u cijelosti usvojio. Od te 
akide odstupio je samo onaj čije je srce upilo nešto od mu'tezilijskih učenja , 13 
zatim džehmije 14 i onaj koji se neprijateljski postavio prema sunnetu. 

Allah mi je ukazao naročitu blagodat pa mi je omogućio štampanje 
Komentara Tahavijeve 'Akide, koji je sačinio velikan Ibn Ebu-l-'lzz el-Hanefi, 
nakon što sam došao u posjed jednog njegovog iznimno vrijednog rukopi- 
snog primjerka . 15 


Mu'tezile - pripadnici jednog slobodnog filozofskog pravca koji su se izdvojili (otuda im 
ovo ime - dosl: secesionisti) svojim mišljenjem od ortodoksije u pogledu nekih zasada 
islama. (Nap. prev.) 

D žehmije - jedna od brojnih sekti koje su se pojavile unutar muslimanske tradicije. Osno- 
vao ju je Džehm ibn Safvan, koji je, kako kaže Zehebi, ubijen “za vrijeme potomaka druge 
muslimanske generacije". Džehm je tvrdio da je Bogjedini činilac, dasu Ijudska djela ustva- 
ri Božija djela i da se Ijudima pripisuju samo metaforično. (Nap. prev.) 

To možeš nači u ovom našem izdanju, koje dajemo u novom ruhu. U njemu možeš nači 
mnogo toga što ti je neophodno, pa nemoj da budeš obmanjen onim izdanjima koja su 
pokradena iz našeg četvrtog izdanja, u kojem nije bilo ni "Pojašnjenja", ni Uvoda šejha 
Nasiruddina el-Albanija, kao ni onim koja su se pojavila kao kopija izdanja šejha Ahmeda 

Ne mogu, u našem izdanju, katogorično ustvrditi da komentar pripa- 
da Ibn Ebi-l-'lzzu - Allah mu se smilovao! - međutim, moj učitelj šejh Mu- 
hammed Nasiruddin el-Albanl pri svojoj prvoj posjeti Maroku 1395. po H., 
od uvaženog profesora šejha Muhammeda Ebu Hubzaa, direktora bibliote- 
ke grada Tetuana, u Kraljevini Maroko, dobio je kopiran traktat o rukopisu, 
ispod čijeg je naslova stajalo da je autor Komentara Tahavijeve 'Akide - Ibn 
Ebu-l-'lzz el-Hanefi. 

To me je ponukalo da preispitam sve što je tome prethodilo, pa sam 
sve to sakupio kako bih utvrdio ko je ustvari pravi komentator, s tim da sam 
odbacio mogućnost da to može biti DžemaluddTn Jusuf ibn Mčisa el-Malti, 
kako se to, sjedne strane, jasno nahodilo iz nekih riječi koje su bile izbrisane 
u rukopisnom primjerku, te kako je takvo nešto, sa druge strane, nelogič- 
no da bi El-Malti mogao napisati nešto poput ovoga selefijskog komentara, 
utemeljenog na Vjerovjesnikovom hadisu, s obzirom na njegove riječi, kako 
se to navodi u djelu Šezeratu-z-zeheb (7/40): "Ko bude čitao Buharija, taj je 
otišao u herezu!" 

On je, naime, izdavao fetvu kojom je dopuštao upotrebu opojne trave 
(hašiša), te pribjegavanje različitim doskočicama u pogledu kamate, tvrdeći 
da to ima uporište u njegovoj pravnoj školi, što je, bez imalo sumnje, njego- 
va potvora - koju njegovi istomišljenici promiču sve do danas - na imama 
Ebu Hanifu i na čestite i ugledne autoritete njegovoga mezheba. 

Na tu činjenicu upozorio je i Ibn eš-Šahna, skladajući mu pjesmu ru- 
galicu, u kojoj kaže: 

Čudim se šejhu koji traži bogobojaznost od Ijudi 
a sam nikad i ne pomisli na Milostivoga, 
nit’ bogobojazan je on! 

Dopušta upotrebu hašiša i kamatu, 
a onog ko stvarno Objavu sluša 
u otpadnike svrstava odjednom! 

Potom je postalo jasno zbog čega je zatajivano ime Ibn Ebu-l-'lzza, od- 
nosno zbog čega je brisano. Bio je to, naime, strah od zlog nasrtaja - što je 
u njegovom vremenu bila dominantna praksa, koju su provodili nerazboriti 


Šakira - Allah mu se smilovao! - jer u svemu tome ima nedostataka i iskrivljavanja. Da je 
naš profesor šejh Ahmed Šakir mogao vidjeti ovo naše izdanje, sasvim sigurno bi njime bio 
oduševljen s obzirom da se odlikovao znanjem i objektivnošću. 



18 


Ibn Ebu-l-'lzz el-Hanefl 


i fanatični Ijudi, podržavani snagom neukih vladara: Zahira Вегкпка, njego- 
vogsina Nasira Feredža, LadžTna ibn 'Abdullaha Šerkesija i njima sličnih koji 
slijediše loše vjerovanje, uz svu onu izopačenost u praktičnom ponašanju. 
Oni su, naime, održavali bliske odnose sa zagovornicima doktrine tran- 
scendentalnog jedinstva Bitka (vahdetu-š-šuhCicl), sihirbazima, astrolozima 
i geomantima,’ 6 tako da skoro i ne možeš naći nikoga drugog da im je bio 
blizak, a da nije bio iz tih redova. 

Najbolji dokaz za to jest ono što navodi Ibn Hadžer; evo njegovih 
riječi: 17 "Godine 784. u Damasku se desila afera vezana za šejha SadruddTna 
'Alija ibn Ebu-l-'lzza el-Hanefija. Ona je započela tako što je pjesnik 'Ali 
ibn Ejbek es-Safedi spjevao jednu kasidu s rimom na slovo "I” po uzoru na 
kasidu Banet Suad, te je predočio pjesnicima i učenjacima, koji su mu za 
to uputili čestitku. Među njima je bio i SadruddTn 'Ali ibn AlauddTn ibn 
Ebu-l-'lzz el-Hanefi, koji je, međutim, neke stvari u kasidi podvrgao kritici, 
što je spomenuti 'Ali ibn Ejbek opazio, i što je u njemu pobudilo negativ- 
na osjećanja. SadruddTn je sa tim listom otišao kod nekolicine učenjaka i 
većina njih je osudila smisao onih mjesta koja je on bio naznačio. Tako se 
to pročulo. 

Ibn Ejbek je potom od Ibn Ebu-l-'lzza nastojao isposlovati da mu da 
nešto novca a da on njemu, zauzvrat, vrati onaj list, no on na to nije pristao. 
Zatim je onaj obišao njegove oponente i stao ih nahuškavati protiv njega 
tako da se to pročulo, sve dok na koncu nije stiglo i do Egipta gdje su na to 
ustali neki fanatici, što je dovelo do toga da o tome presudi sultan. On je u 
vezi s tim izdao jednu podužu depešu u kojoj je, pored ostalog, stajalo: "Do- 
znali smo da je 'Ali ibn Ejbek jednom svojom kasidom hvalio Vjerovjesnika, 
a.s., i da mu je 'Ali ibn Ebu-l-'lzz oponirao u tome i neke stvari zanijekao, 
poput obraćanja Bogu s pozivanjem na Vjerovjesnika, a.s., ( tevessu ! ), nepri- 
znavanja Vjerovjesnikove bezgrešnosti i sl., te da su učenjaci Egipta, osobito 
oni iz njegovog, hanefijskog mezheba, to osudili, pa je zbog toga izdat nalog 
da se dotični ima privesti, da se potraže kadije i vjerski učenjaci i da se prema 
njemu poduzmu mjere koje nalaže Šerijat.” 

U depeši, također, stoji: "Doznali smo da jedni Ijudi u Damasku prakti- 
ciraju mezheb Ibn Hazma i Davuda i pozivaju druge u njega. Među njima su 


Geomanti - Ijudi koji svoja gatanja izvode iz pisanja po pijesku. (Nap. prev.) 

V.: Inba'u-l-gimr (Obavještenje neupućenom) 1/258 i 11/75: izdavač: “Ihja'u-t-turas", u redak- 
ciji profesora Hasana Habešija. 

i El-Kureši, lbn el-Džaj ..., 18 Ibnu-I-Husbani i El-Jasufi, pa neka budu privedeni: 
ako se ustanovi da išta od toga ima pri njima, postupit će se shodno tome, 
tj. bit će fizički kažnjeni, prognani ili izopćeni na određeno vrijeme, dok će 
se na njihove funkcije imenovati drugi iz glavnog toka islama ( ehlu-s-sunneti 
ve-l-džemaah)." 

Dalje se kaže: "Doznali smo da jedna skupina šafija, hanbelija i malikija 
ispoljava novotarije i Ibn Tejmijjeov mezheb...", pa navodi nešto slično ono- 
me što je rečeno u vezi sa zahirijama, pozvavši kadije i druge. Tada su se po 
prvi put na okupu našle kadije, njihovi zamjenici i neke muftije pa je pred 
njima pročitana depeša. Zatim je iznesen rukopis Ibn Ebu-l-'lzza, i u njemu 
su mogli pročitati sljedeće: 

"Dovoljan mi je Allahov Poslanik" - tako se može kazati samo za Alla- 
ha! "Zauzmi se za mene!" - od njega se ne traži zauzimanje ( šefaat ). "Obra- 
ćam se Bogu pozivajući se na tebe!" - Bogu se ne obraća posredstvom njega! 
"Sačuvan od svakog posrtaja" - osim posrtaja koji za sobom povlači ukor. 
"O ti, koji si najbolje stvorenje Božije!" - pretežno mišljenje je da se pred- 
nost daje melekima itd. 

Potom je zatraženo njegovo izjašnjenje i on je rekao: "Odustajem od 
toga stava. Sada vjerujem drukčije od onog kako sam ranije govorio!" 

To što je on rekao je zabilježeno i sjednicaje bila završena. 

Zatim je pozvan i ostatak učenjaka, pa su došli na drugu sjednicu, 
kojoj su, također, prisustvovale i kadije. Među prisutnima su bili: kadija 
Šemsuddin Sarhadi, kadija Šerefuddin ibn Šurejši, kadija Šihabuddin Zuhri i 
masa drugih. Ponovo je razmatrano isto pitanje, i jedni su tada rekli: "Treba 
ga sankcionirati!", a drugi: "Dovoljna mu je sankcija ono što je ranije izreče- 
no u vezi sa njim!" Na tome su se i razišli. 

Zatim su pozvani i po treći put. Naloženo je da imaju doći i oni koji su 
ranije bili odsutni, pa su im imena napisana najednom listu.Tadaje došao 
i šafi'ijski kadija, kao i svi koji su ranije izostajali: Eminuddin el-Etka, Burha- 
nuddin Sinhadži, Šemsuddin ibn 'Ubejd el-Hanbeli i skupina drugih. I oni 
su međusobno razmijenili mišljenja i razišli se, a zatim su opet bili pozvani. 


Тако stoji u rukopisu. Moguće je da se radi o Sejfuddmu el-Džabiju el-Jusufiju, glavnom 
komorniku i mužu majke sultana Zahira Вегкпка, koji je protežirao Čerkeze (V.: Šezeratu- 
z-zeheb, 12/108), ili je pak tako napisano umjesto El-Džabi - u tom slučaju posrijedi bi bio 
Ahmed ibn Osman, Jasufijac, poznat kao Ibnu-I-Džabi, umro 787. godine. 

Како je onima koji izostanu bilo zaprijećeno oštrim sankcijama, svi su došli. 
Među njimaje bio i Sa'duddTn Nevevi, DžemaluddTn Kurdi, ŠerefuddTn GazzT, 
ZejnuddTn ibn Redžeb, TekijjuddTn ibn Muflih i njegov brat ŠihabuddTn ibn 
Hadži - oni su, jedan za drugim, osuđivali većinu onoga što je rekao 'Ali 
ibn Ebu-l-'lzz. Zatim su upitani o onima koji su se priklonili egzoteristima 
( zahirije ) i pristali uz Ibn Tejmijjea, pa su svi odreda odgovorili da oni, što 
se tiče vjerovanja, o imenovanima znaju samo dobro. Jedino je Ibn Muflih 
imao neke rezerve prema nekima od njih. 

Zatim su se okupili i po peti put i tada su se saglasili da Ibn Ebu-l-'lzz 
ipak mora biti sankcioniran. Jedino se hanbelijski predstavnik nije saglasio 
sa tim. 

Ibn Ebu-l-'lzzje ponovo upitan štaje mislio pod onim što je napisao, 
i njegov odgovor je bio: "Nisam htio ništa drugo osim držati stranu Vjero- 
vjesnika, a.s., i ispunjavati njegovu naredbu: naime, ne imputirati mu ništa 
preko onoga što mu pripada!" 

Na temelju te njegove izjave kadija ŠihabuddTn ZuhrT je izdao fetvu po 
kojoj je to bilo dovoljno da njegove riječi mogu biti prihvaćene, s tim da se 
loše izrazio. Tako je i zapisano. 

Ibn Šurejši i drugi bili su mišljenja da ga treba sankcionirati, pa je tako 
kadija Eš-Šafi'i naložio da se uhapsi, te je i uhapšen u Azraviji i prebačen u 
Tvrđavu. Nakon toga je donesena presuda prema kojoj je bio oslobođen 
svih drugih sankcija osim zatvora, što je preostali dio kadija i ispoštovao. 

Iza toga je napisana jedna depeša u kojoj je dat pregled onoga što se 
dogodilo, a koju su potpisale kadije i vjerski učenjaci. Depeša je poštom po- 
slana u Egipat, da bi u mjesecu zu-l-hidžetu bio izdat dekret o skidanju Ibn 
Ebu-l-'lzza sa položaja koje je zauzimao, tako da je umjesto njega El-'lzjetu-l- 
beraniju 19 predavao ŠerefuddTn Herevi, a Dževheriju izvjesni 'Ali, koji je imao 
nadimak"Veliki", dokje Ibn Ebu-l-'lzz ostao u zatvoru sve do mjeseca rebi'u- 
l-evvela naredne godine. 

Odatle je uveden običaj da se, poslije sabah-namaza, priziva Božija 
milost sa pozivanjem na Vjerovjesnikov ugled kod Boga - takvu naredbu 
mujezinima izdao je šafi'ijski kadija i oni su postupali po tome. 


El-'lzjetu-l-beranija i El-Dževherija su, pretpostavljamo, nazivi djela prema kojima se držala 
nastava. (Nap. prev.) 

Četvrtog dana mjeseca zu-l-ka'ade Ibn ez-Zuhrl je zatražio da mu do- 
vedu ŠemsuddTna Muhammeda ibn HalTla el-Harlrija el-Munsifija pa ga je 
kaznio zbog fetve koju je izdao o razvodu braka temeljeći je na stavu Ibn 
Tejmijjea, te zbog njegovih riječi: "Allah je na nebesima.” 

Onaj ko ga je optužio bio je EI-KurešT. Tako je naredio da se izbičuje 
i da se provede pored vrata kadijskih kuća. Potom se Ibn ez-ZuhrT izvinuo, 
rekavši: "Mislio sam da se radi o običnom čovjeku; samo su mi, naime, rekli 
daje neki EI-HarTri rekao tako i tako!” 

Ovo nam prenosi Ibnu-I-Hadždži što sugerira da je onaj prenaglio u 
svom postupku prema njemu, da stvar nije ispitao, a Allah će u vezi s tim 
postupiti kako On bude htio. 

Nešto najzanimljivije što se prenosi od Ibnu-I-Munsifija jest da su se 
neki Ijudi okaharili usljed onoga što se zbilo sa njim, na štaje on rekao:"Žao 
mi je samo što su uzeli mojom rukom napisane riječi da sam eš'arija, a što će 
vidjeti i 'lsa, sin Merjemin, kada ponovo siđe na Zemlju!" 

Svi ti faktori doprinijeli su da autor Ibn Ebu-l-'lzz zataji svoje ime, ili 
da mu ime izostave prepisivači iz straha od onih vladara i njihovih nasilnih 
istomišljenika. No, ako bismo temeljito ispitivali taj period i sve nedaće i po- 
niženja kojima su u njemu izlagani vjerski učenjaci, otišli bismo preširoko. 

Nemoj da budeš obmanut Kevserijevim komentarima u kojima on drži 
stranu Вегкпка, LadžTna i njima sličnih, budući da u njima ima i elemenata 
pristrasnosti prema svom rodu, pored one pristrasnosti vezane za mezheb 
i oblik vjerovanja. 

Molimo Allaha Uzvišenoga da ovaj naš trud učini iskrenim, uloženim 
Njemu za Ijubav, na Njegovome putu i u Njegovom zadovoljstvu i da nagra- 
di svakog onog ko dadne svoj doprinos u promicanju vjerovanja prvih mu- 
slimanskih generacija, a naša zadnja dova je da sva zahvala pripada Allahu, 
Gospodaru svih svjetova. 


Zuhejr eš-Šawiš 

Bejrut, 25. ša'bana 1 39 1 . g. po H. 




PODACI O IBN EBU'L/IZZU EL'HANEFIJU 


Velikan među učenjacima, SadruddTn Muhammed ibn 'AlauddTn 'AlT ibn Mu- 
hammed ibn Ebu-l-'lzz el-Hanefl, el-Ezre'T, es-Salihl, ed-Dimeškl rođen je 731. 
Bavio se mnogim naukama i pokazivao veliko umijeće u svojim predavanjima 
i fetvama. U Husbanu, sjedištu provincije El-Belka', jedno vrijeme je bio hatib 
džamije, a potom je u mjesecu muharremu 779. imenovan za kadiju Dama- 
ska. Nakon toga je preuzeo sudstvo Egipta, na čemu se zadržao samo mjesec 
dana, a potom dao otkaz i vratio se u Damask svojim ranijim poslovima. 

Ibnu-l-'lmad bilježi njegovo hapšenje i zatvaranje zbog toga što je obja- 
snio da u kasidi Ibn Ejbeka ima elemenata mnogoboštva (širk), pa je za vri- 
jeme tamnovanja bio i izgladnjivan. Kada je pak na vlast došao En-NasirT, 
pred njega je iznesen njegov slučaj i on je naredio da mu se vrate svi poslovi 
koje je ranije obavljao. Međutim, to nije potrajalo dugo. Ubrzo nakon toga 
preselio je na ahiret. 

Insistiranje El-Kevserija i njegovih istomišljenika na tome da autor ko- 
mentara Tahavijeve ‘Akide nije EI-HanefT, predstavlja vid poricanja nečega 
što je očevidno, nečega što se može čak i opipati. Štaviše, tu 'Akidu je ko- 
mentirao veći broj hanefijskih učenjaka, i o njoj su se pozitivno izrazile de- 
setine hanefijskih autoriteta. Zašto je, dakle, ne bi mogao komentirati jedan 
hanefija kad je to učenje Imama Ebu HanTfe i njegovih učenika - Allah im se 
smilovao! Zar je hanefijski mezheb nešto drugo, nešto drukčije od onoga na 
čemu su bili Ebu HanTfa i njegovi učenici?! 

S obzirom na prethodno navedene prijenose i primjerak onoga ruko- 
pisa, ne ostaje ni najmanje prostora za sumnju da je autor ovoga komentara 
doista Ibn Ebu-l-'lzz, neka ga Allah nagradi dobrim za uslugu koji je učinio 
islamu i muslimanima. Umro je u Damasku 792. 1 - Allah mu se smilovao! 


U mekanskom izdanju Komentara Tahavijeve 'Akide navodi se da je umro 746., što je po- 
grešno. Tačno je ovo kako smo mi naveli, a što smo preuzeli iz djela Ed-Durem-l-kdmina 
(Skrivena zrna bisera), 3/87, indijsko izdanje, zatim izegipatskog izdanja br. 2818 i br. 2889, 

BIOGRAFIJA IMAMA TAHAVIJA 
- pisca 'Akide 


Puno ime mu je: Ebu Džafer Ahmed ibn Muhammed ibn Selama ibn Selema 
ibn 'Abdu-I-Melik ibn Selema ibn Selim ibn Sulejman ibn Dževvab el-Ezdl 
et-TahavT - prema imenu jednog sela u gornjem Egiptu - vjerski predvod- 
nik, hadiski stručnjak, šerijatski pravnik i hafiz hadisa. 

Rođen je - Allah mu se smilovao! - 239. godine. Nakon ranog sazrijeva- 
nja odlazi u Egipat u potrazi za znanjem. Obrazovao se pred svojim daidžom 
Ismailom ibn Jahjom el-Muzenijem, najistaknutijim učenikom imama Šafije. 

Kako su obzorja njegovoga znanja postajala sve šira, sve više je postajao 
zbunjen pred mnogim šerijatskopravnim pitanjima, na koja mu čak ni njegov 
daidža nije mogao dati zadovoljavajući odgovor. Gledajući kako se njegov 
daidža odnosi prema sličnim pitanjima kad se susretne sa njima, zapazio je 
da se on vrlo često poziva na knjige Ebu Hanifinih učenika te da se, većinom, 
opredjeljuje za onaj stav koji je zastupao Ebu Hanifa. Ono za šta se on opredi- 
jelio čak je sakupio i u knjigu Muhtesam-I-Muzeni (Muzenijev sažetak). 

Nakon toga je permanentno konsultirao knjige hanefijskih pravnih 
stručnjaka i proučavao njihov metodološki pristup u osnovnim i izvedenim 
načelima kod definiranja islamskih propisa. Kada je u cijelosti ovladao ha- 
nefijskom pravnom školom tada se i opredijelio za nju, slijedeći njezinog 
osnivača i ugledajući se na njega. To mu, međutim, nije smetalo da izrazi i 
svoje neslaganje s nekim mišljenjima Ebu HanTfe, da u vezi sa tim prednost 
dadne nekom drugom imamu. 

Nije se - Allah mu se smilovao! - slijepo povodio za stajalištima Ebu 
HanTfe, većje samo držao da je njegova metodologija u rješavanju pravnih 


svezak 111/193 (s tim da je tu ovaj drugi broj pogrešan - treba da stoji: 2899), te iz djela 
Šezeratu-z-zeheb, VI/326. 

Ibn Ebu-l-'lzz el-Hanefl 


pitanja najprimjerenija i najbolja, pa se držao te metodologije i zadržavao se 
u njenim okvirima. 

Tako ćemo ga vidjeti kako u svom djelu Me'čmi-l-asar (Smislovi tra- 
dicije) preferira ono što njegov imam nije zastupao. Ovu našu tvrdnju po- 
dupiru i riječi Ibn Zolaka, koje glase: "Čuo sam Ebu-I-Hasana 'Alija ibn Ebu 
Dža'fera et-Tahavija kako govori: 'Čuo sam Ebu 'Ubejdea gdje kaže...’ - pa 
je istakao kvalitete Ebu 'Ubejdea Harbevejha i njegovo poznavanje šerijat- 
skoga prava - 'On me propitivao o raznim šerijatskopravnim pitanjima, 
pa kad sam mu jednom dao odgovor na neko od tih pitanja, rekao mi je: 
'To nije Ebu HanTfin stav!' 'Kadija', rekao sam mu ja na to, 'zar ja trebam 
govoriti sve kako je govorio i Ebu Hanife?!' 'Ne mislim', rekao je on, 'da si 
ti išta drugo doli mukallid!'’ 'A zar je mukallid nešto drugo do fanatik?!' 
'lli glupan?!', dodao je on.' To se ubrzo pročulo po cijelom Egiptu, te po- 
stalo narodnom izrekom ( mesel ), koju su tamošnji Ijudi sačuvali u svome 
pamćenju!” 2 

Tahavi je znanje stjecao pred mnogim profesorima, usvajao ono što 
je slušao od njih i izvukao veliku korist od onoga čime su oni raspolagali. 
Broj njegovih učitelja doseže tri stotine. Ni od jednoga učenjaka, koji bi iz 
različitih krajeva dolazili u Egipat, nije se odvajao za sve vrijeme njegovog 
boravka, što pokazuje kako je veliku pažnju poklanjao prilikama da proširi 
svoje obrazovanje, koliko je vodio računa o znanju. 

Mnogi učenjaci su mu izrekli hvalu, opisujući ga kao pouzdana i korje- 
nita šerijatskog pravnika, razborita, čuvara vjere, čovjeka iznimno upućena 
u šerijatsko pravo i hadis. 

Zehebi, u svom djelu Et-Tarihu-l-kebJr (Velika knjiga historije), za njega 
kaže: "Pravnik i hadiski stručnjak, hafiz hadisa, jedan od velikana znanosti, 
pouzdan i korjenit pravnik, razborit.” 

Ibn Kesir, u svojoj knjizi El-Bidaje ve-n-nihaje (Početak i kraj) kaže: "Je- 
dan od pouzdanih, temeljitih i snažnih hafiza hadisa." 


Mukallid - dosl. oponašatelj; riječ izvedena iz druge vrste korijenskog giagola kalede/ja- 
klidu, što znači: oko vrata objesiti, staviti ogrlicu na vrat, ali znači i: imitirati, oponašati, 
povoditi se za nekim. U stručnoj terminologiji mukallidom se naziva ona osoba koja nema 
dovoljno znanja ni umiječa da sama izvodi zaključke i donosi propise iz opčih vjerskih 
smjernica te koja, usljed toga, treba slijediti nekog vjerskog autoriteta (imama-mudžtehi- 
da) u tome kako, zbog vlastitog neznanja, ne bi otišla u zabludu. (Nap. prev.) 

Vidjeti o tome u Ibn Hadžerovom Lisdnu-l-mizanu (Jeziku vage), u biografiji o piscu. 

Što se pak tiče njegovih djela - Allah mu se smilovao! - ona odražava- 
ju vrhunsku stručnost, iscrpnost, višestruku korisnost i Ijepotu realizacije. 

Neka od njegovih djela su: EI-'Akldetu-t-tahavijja (Tahavijeva 'Akida), 
tj. ovo djelo koje, zajedno s njegovim komentarom, iznosimo pred čitaoce 
u luksuznome izdanju. I pored toga što je maloga obima, njegova vrijednost 
je obilata, a metodologija po kojoj je pisano je na tragu one koju su primje- 
njivale prve muslimanske generacije. Među svoje dvije korice sadrži sve ono 
što jedan musliman treba znati o svome vjerovanju. 

Zatim Meani-l-dsdr (Smislovi tradicije) u kojem su izložene šerijatsko- 
pravne studije, propraćene argumentima, u kontekstu kojih su navođena i 
ona pitanja oko kojih mišljenja učenjaka nisu usaglašena. On pritom niže 
dokaze za njih i raspravlja o njima i na koncu iznosi ono mišljenje koje smatra 
najispravnijim. Ova knjiga tako uči studenta kako će pristupiti pravnim rje- 
šenjima i pruža mu uvid u aspekte razilaženja, te u njemu razvija sposobnost 
izvođenja zaključaka kako bi mogao biti samostalan u donošenju odluka. 

Spomenut ćemo i knjigu Muškelu-l-asdr (Dvojbene predaje) 3 , kojom 
on pobija kontradiktornost u predajama i izvođenje propisa iz nje. Zatim 
knjige: Ahkdmu-I-Kur’an (Propisi Kur'ana), El-Muhtesar (Sažetak), Šerhu-I- 
Dždmi'i-l-kebir (Komentar Velikog zbornika), Šerhu-l-Dždmi'i-s-sagir (Ko- 
mentar Malog zbornika), Eš-Šurdt (Uvjeti), En-Nevddiru-l-fikhijje (Šerijatsko- 
pravni rariteti), Er-Reddu 'ala Ebi 'Ubejda (Odgovor Ebu 'Ubejdeu), Er-Reddu 
‘ala 'lsa ibn Eban (Odgovor Isau ibn Ebanu) te druga velika i renomirana djela. 

Umro je u Egiptu - Allah mu se smilovao! - u srijedu navečer, po- 
četkom mjeseca zu-l-ka'deta 321. godine po H. i ukopan je u mezarlucima 
El-Karafa. 


Ovo djelo sastoji se od sedam debelih svezaka i nalazi se u sklopu rukopisnoga blaga u 
Biblioteci Fejdullah šejhu-l-islam u Istanbulu, dokje jedan njegovdio - nešto oko polovine 
djela - štampan u četiri dijela u Hajderabadu. Radi se o iznimno vrijednom i korisnom 
djelu u kojem se navode hadisi koji se na prvi pogled čine kontradiktornima, međutim, 
autor na svoj osoben način otklanja tu njihovu prividnu kontradiktornost, na veliko zado- 
voljstvo iskrenogvjernika. 




KOMENTARTAHAVIJEVE 'AKJDE 


U ime Allaha, Svemilosnog, Milostivog; od Njega pomoć tražimo. 

Hvala pripada samo Allahu, Njemu se zahvaljujemo, od Njega pomoć i 
oprost tražimo i od Njega utočište tražimo od zla nas samih i zla loših po- 
stupaka naših. Koga Allah uputi tog niko u zabludu odvesti ne može, a koga 
On u zabludi ostavi tog niko uputiti neće moći. 

Svjedočim da nema drugog boga osim Allaha Jedinoga, Koji nema su- 
druga u Svojoj Božanstvenosti, i svjedočim da je Muhammed Njegov rob i 
Njegov poslanik - neka je Allahov blagoslov i spas na njega, njegovu poro- 
dicu i sve njegove ashabe. 

Pošto je nauka o temeljima vjere najčasnija nauka, a časnost neke 
nauke mjeri se po predmetu kojim se bavi, ona je i "veliki fikh" ( el-fikhu-l - 
ekber ) u odnosu na onaj fikh koji govori o pravnim pitanjima. Iz tog razloga 
je Imam Ebu Hanifa - Allah mu se smilovao! - ono što je kazao i napisao o 
temeljima vjere nazvao "najvećim fikhom". Potreba Ijudi za ovom naukom 
je iznad svake druge potrebe, nužnija im je od svake druge nužnosti, budući 
da Ijudska srca ne mogu živjeti, niti osjetiti zadovoljstvo i smiraj, izuzev ako 
spoznaju svoga Gospodara - kroz Njegova imena, svojstva i djela - Koji ih 
je stvorio i Kojega obožavaju, i Koji im, uz sve to, ne bude bio draži od svega 
drugoga, i dok njihovo nastojanje da se približe Njemu ne bude bilo ispred 
nastojanja da se približe bilo kome drugome iz reda Njegovih stvorenja. 

Nemoguće je pak da sve to do u detalje Ijudski um spozna samostal- 
no. Zato je Silni i Milostivi, iz Svoje milosti, slao poslanike/vjerovjesnike koji 
su Ijudima kazivali o Njemu i pozivali u Njegovu vjeru, te donosili radosne 
vijesti onima koji im se odazovu, a prijetnje onima koji se od njih okrenu. 
Svevišnji je učinio da suština i ključ njihovog poziva bude spoznaja Onoga 
Koji je, Jedini, zaslužan da bude obožavan; spoznaja Svevišnjeg preko Nje- 
govih (lijepih) imena, svojstava i djela. Naime, na toj spoznaji temelje se svi 
zahtjevi Objave, od prvog do posljednjeg. 

Ibn Ebu-l-'lzz el-Hanefl 


Nakon toga slijede dva velika načela: 

1. definiranje puta koji vodi do Njega, a koji se ogleda u Njegovom 
vjerozakonu/Šerijatu koji sadrži Njegove naredbe i zabrane. 

2. upoznavanje onih koji budu išli tim putem; kakve ih sve, kada dođu 
do Njega, trajne ugodnosti čekaju. 

Prematome, najbolji poznavalac AllahaSvevišnjegajestonaj ko najdo- 
sljednije slijedi put koji ka Njemu vodi i ko najbolje zna kakvo će biti stanje 
onih koji tim putem budu išli kada dođu kod Njega. Iz tog razloga Allah, 
dž.š., ono što je objavio svome Poslaniku naziva Duhom ( mh ) - budući se 
njime uspostavlja zbiljski život - i Svjetlom (ппг) - budući se samo time 
može raspoznavati Pravi put. 

Uzvišeni Allah kaže: 

"...Koji šalje duha iz zapovijesti Svoje - kome hoće od robova Svojih, da 
upozori na Dan susreta međusobnog..." (El-Mu'min, 15) 

"Na takav način Mi i tebi objavljujemo duha iz zapovijesti Naše’ - ti 
nisi znao šta je Knjiga niti si poznavao vjerske propise, ali smo je Mi učinili 
svjetlom pomoću kojeg upućujemo one robove Naše koje želimo. A ti, za- 
ista, upućuješ na Pravi put, na Put Allahov, kome pripada sve što je na ne- 
besima i sve što je na Zemlji. I, eto, Allahu će se sve vratiti!” (Eš-Šura, 52-53) 

Nema, dakle, "Duha" mimo onoga sa čime je došao Poslanik i nema 
drugoga svjetla osim onoga koje se uzme iz toga. 

Uzvišeni Allah to naziva i lijekom (šifa'), pa kaže: "Reci: 'On je vjerni- 
cima uputstvo i lijek...”’ (Fussilet, 44) Kur'an je uputa i lijek općenito ali, s 
obzirom da se njime koriste samo vjernici, samo se oni i spominju. 

Allah, dž.š., Svoga Poslanika je poslao sa Uputom i vjerom istine, te ne 
postoji uputa izvan onoga sa čime je on došao. 

Nema sumnje da je dužnost svakoga čovjeka da, općenito i u cjelini, 
vjeruje u sve ono što je dato Poslaniku, a da je spoznaja pojedinosti onoga 
što je dato Poslaniku obaveza zajednice (fard kifaje), tj. ona je dužna sta- 
rati se o tome da unutar nje uvijek bude onih koji će to poznavati - bu- 
dući da to ulazi u obavezu dostavljanja onoga s čime je Allah, dž.š., poslao 


I u ovom i u prethodnom ajetu opredijelili smo se za doslovan prijevod, budući da se sin- 
tagma "duh iz zapovijesti Svoje/Naše" različito poima i tumači. (Nap. prev.) 

Svoga Poslanika, te u obavezu razviđanja Kur'ana, njegovog intelektualnog 
razmatranja i razumijevanja; zatim otkrivanja njegovog znanja i mudrosti, 
čuvanja Objave, pozivanja na dobro, naređivanja dobra i odvraćanja od zla, 
pozivanja na Put Gospodara mudrošću i lijepim savjetom, raspravljanja na 
najljepši način i sl., čime je Uzvišeni Allah obavezao vjernike. Sve je to njiho- 
va kolektivna obaveza. 

Što se pak tiče onoga što je obaveza svakog od njih pojedinačno, to 
se razlikuje prema razlici u njihovim sposobnostima, potrebama i znanju 
koje posjeduju, teštaje naloženo svakome od njih napose. Tako onome koji 
nije u stanju slušati određenu nauku, ili je razumjeti do u tančine, to i nije 
obaveza. Obaveza je onome ko je to u stanju. Isto tako, obaveza je onome 
koji je čuo određene ajete i hadise i razumio ih, ali nije obaveza onome koji 
ih nije čuo. Isto tako, muftija, hadiski stručnjak i vladar obavezni su u onome 
što drugi nisu. 

Potrebno je (znati) da većina onih koji su, u pogledu rečenog, skrenuli 
sa Prave staze, ili pak nisu bili u stanju dokučiti istinu, nije dovoljno slijedila 
ono sa čime je došao Poslanik, s.a.v.s., da je zanemarila izučavanje i argu- 
mentovano dokazivanje koji dovode do te spoznaje. Kada su se okrenuli 
od Allahove Knjige, tada su zalutali. Uzvišeni Allah kaže: "Od Mene će vam, 
sigurno, Uputa dolaziti pa onaj ko bude slijedio Uputu Moju, neće zalutati 
i neće nesretan biti. A onaj ko se okrene od Knjige Moje, taj će tjeskobnim 
životom živjeti, a na Sudnjem danu ćemo ga slijepim oživiti. 'Gospodaru 
moj' - reći će - 'zašto si me slijepa oživio kada sam vid imao?' 'Evo zašto' - 
reći će On: 'Dokazi Naši su ti dolazili, ali si ih ti zaboravljao, pa ćeš danas i ti, 
isto tako, zaboravljen biti!"’ (Ta-Ha, 123-126) 

Ibn 'Abbas - Allah mu se smilovao! - kaže: "Allah garantuje onome 
ko bude učio (proučavao) Kur'an i po Njemu postupao da neće zalutati 
na ovom svijetu i da neće nesretan biti na ahiretu." Zatim je proučio ove 
ajete. 

U hadisu kojeg Tirmizi i drugi autori prenose od Alije - Allah mu se 
smilovao! - stoji da je Poslanik, s.a.v.s., rekao: "Zaista će biti mnogih iskuše- 
nja (fiten)." "Ja mu rekoh" - kaže on - "Šta je izlaz iz njih, Allahov Poslani- 
če?" On reče: "Allahova Knjiga. U njoj se nalaze vijesti o onima koji su bili 
prije vas, obavještenje o onome što će se desiti poslije vas i propisi vezani 
za odnose među vama. On je govor koji rastavlja istinu od neistine, lakrdija 
nikakva on nije. Ko ga ostavi iz oholosti, Allah će ga poniziti, a ko bude tražio 
uputu mimo njega, Allah će ga uzabludu odvesti. Onje Allahovo čvrsto uže, 

mudra opomena i Pravi put. Strasti sa njim neće odlutati, niti će jezici njime 
govoriti tlapnje. Njegova čuda su neprestana i učeni Ijudi ga se ne mogu 
zasititi. Ko njime bude govorio istinu će kazati, ko po njemu bude postupao 
bit će nagrađen, ko po njemu bude sudio bit će pravedan, a ko njemu bude 
pozivao vodit će prema Pravome putu.” 2 

Mnogo je ajeta i hadisa koji sugeriraju isti ovaj smisao. 

Allah, dž.š., sigurno neće primiti vjeru ni od prvih, niti od potonjih 
naroda, osim ako je sukladna Njegovoj vjeri koju je On obznanio jezikom 
Svojih poslanika, a.s. 

Uzvišeni Allah Sebe proglašava čistim od nepravilnih Ijudskih pred- 
stavljanja, i ističe da je ispravno samo ono kako su Ga opisivali Njegovi po- 
slanici; On kaže: "Veličanstven je Gospodar tvoj, Gospodar snage, i daleko 
od onoga kako Ga predstavljaju oni! Mir poslanicima i hvaljen neka je Allah, 
Gospodar svjetova!" (Es-Saffat, 180-182) 

Uzvišeni Allah, dakle, odriče od Sebe svojstva kojim Ga opisuju nevjer- 
nici, zatim pozdravlja poslanike i napominje da je ispravno ono kako su Ga 
oni opisali, da u tome nema nedostataka i mahana, a potom hvalu izriče 
Samome Sebi s obzirom na svojstva koja jedino On posjeduje a zbog kojih 
zaslužuje potpunu hvalu. 

Sudionici prvih, najboljih generacija muslimana bili su na onome na 
čemu je bio Poslanik, s.a.v.s. To su bili ashabi i oni koji su ih slijedili u dobru 
( tabi'un ). Stariji od njih prenosio je emanet onome mlađem, dok se onaj 
potonji ugledao na svog prethodnika, a svi zajedno su se u tome povodili 
za poslanikom Muhammedom, s.a.v.s., i slijedili njegov pravac, kako to kaže 
Allah u Svojoj uzvišenoj Knjizi: "Reci: 'Ovo je Put moj, ja pozivam k Allahu, 
imajući jasne dokaze, ja, i svaki onaj koji me slijedi..." (Jusuf, 108) 

Ukoliko se njegove riječi: "...i svaki onaj koji me slijedi" vezuju za podra- 
zumijevajuću zamjenicu "ja" u glagolu "ed'u - pozivam" onda je to dokaz da 
su njegovi sljedbenici, obligatno, baš oni, pozivatelji ka Allahu, a ukoliko se 
vezuju za odvojenu ličnu zamjenicu "ja" (ene), onda on eksplicitno ukazuje 


Hadis ima veoma lijepo značenje, međutim, njegov prijenosni niz je slab ( da'f ). U njemu 
se nalazi El-Haris el-A'ver koji je sporan ( lejjin ) prenosilac. Neki ga autoriteti čak sumnjiče 
i za lažljivost. Ove riječi - po svemu sudeči - potječu od Alije, r.a., a El-Haris ih, pogrešno, 
pripisuje Vjerovjesniku, s.a.v.s. Sam Tirmizl, koji hadis i navodi, ocjenjuje ga slabim; on kaže: 
“Nije nam poznato da se prenosi ijednim drugim prijenosnim nizom, osim ovoga, a i ovaj 
nije do kraja jasan (medžhCil). Uz to, El-Haris je kao prenosilac sporan." 



VJERSKA UCENJA ISLAMA 


33 


da samo njegovi sljedbenici imaju sasvim jasno viđenje onog što je Poslanik 
obznanio, mimo drugih Ijudi. Obje implikacije su pak ispravne. 

Poslanik, s.a.v.s., izvršio je jasnu dostavu (Objave) i pojasnio taj argu- 
ment onima koji su pokazali želju da im se viđenje toga učini jasnim i koji su 
slijedili njegov put - to su bile najbolje generacije. 

Zatim su se poslije njih pojavili oni koji su se poveli za svojim nahođe- 
njima i koji su pošli različitim pravcima. Tadaje Uzvišeni Allah odabrao po- 
jedince iz ovog ummeta da mu sačuvaju temelje vjere, baš kako je to najavio 
onaj koji je uvijek istinu govorio - mir i blagoslovi neka su na nj! - kada je 
rekao: "U svakoj generaciji moga ummeta naći će se jedna grupa koja će biti 
na istini - njima neće moći nauditi oni koji ih ostave na cjedilu." 3 

Jedan od muslimanskih učenjaka koji su vršili tu zadaću bio je i imam 
Ebu Dža'fer Ahmed ibn Muhammed ibn Selama el-Ezdi et-TahavT- Allah ga 
obasuo Svojom milošću! Rođen je 239., a umro 321. godine po H. 4 On nam 
je u pisanoj formi prenio vijesti o vjerskom nauku prvih generacija muslima- 
na (selef), pozivajući se na imama Ebu HanTfu Nu'mana ibn Sabita el-Kčifija 
i njegovu dvojicu učenika: Ebu Jusufa Jakuba ibn Ibrahima el-Himjerija el- 
Ensarija i Muhammeda ibn Hasana eš-Šejbanija - Allah bio zadovoljan sa 
njima!; naime, o njihovoj vjerničkoj privrženosti temeljnim načelima vjere i 
njihovom ispoljavanju vjerovanja u Gospodara svih svjetova. 

Međutim, kako je vrijeme odmicalo pojavljivale su se razne novotari- 
je i umnožavala se kriva tumačenja ( tahrlf) koja su njegovi nosioci nazivali 
te'vllom 5 kako bi bila prihvaćena. Malo ko je bio u stanju ustanoviti razliku 
između krivog tumačenja i nastojanja da se otkrije pravi smisao nekih cje- 
lina putem ezoteričke duhovne egzegeze (teV/7), budući da se i odstupanje 
od formalnog značenja nekih riječi prema drugom smislu koji im se može 
dati ponekad naziva te'vTlom, makar i ne postojao neki indikator koji bi ta- 
kvo što nalagao. Otuda je došlo do poremećaja. Kada su, dakle, i to nazvali 
te'vTlom, to je onda bilo prihvatljivo i imalo svoju prohođu kod onih koji 
nisu bili u stanju uočiti razliku između tog dvoga. 


Hadis prenosi čitava skupina ashaba, a navode ga i El-Buhari i Muslim. V.: Es-Sahiha (Vje- 
rodostojnica), br. 270. 

Opširnije o njemu vidjeti u Zehebijevoj knjizi Tezkiretu-l-huffaz (Katalog hafiza), N1/28-29, 
te u mnogim drugim djelima. 

Te'vil - tumačenje kojim se, načelno, ide za tim da se dođe do izvornog značenja određe- 
nih formulacija. (Nap. prev.) 

Potom su vjernici osjetili potrebu za pojašnjenjem dokaza i otklanja- 
njem sumnji koje su se pojavile u vezi s njima, pa je mnogo toga izrečeno 
i mnogo nereda proizvedeno, a sve zbog toga što su pažnju pridavali dile- 
mama promicatelja ideja koje nisu imale svoje utemeljenje u istini, i što su 
se upuštali u pokuđen razgovor kog su prve generacije ( selef) smatrale ne- 
priličnim i zabranjivale njegovo proučavanje, bavljenje njime i posvećivanje 
mu pažnje, odazivajući se tako naredbi svoga Gospodara koji kaže: "Kada 
vidiš one koji nedolično raspravljaju o znakovima Našim, nek si daleko od 
njih sve dok na drugu temu ne pređu" (El-En'am, 68),jerajet podrazumijeva 
i njih. 

I krivo tumačenje (tahrlf) i devijacija (el-inhiraf) imaju različite ste- 
pene: nekad su čisto nevjerstvo (kufr), nekad grijeh (fsk), nekad neposluh 
(ma'sija), a nekad obična greška. 

Obaveza je, pak, slijeđenje poslanika i onoga što je Uzvišeni Allah 
objavio posredstvom njih. Allah je slanje poslanika okončao sa Muhamme- 
dom, s.a.v.s., učinivši ga posljednjim poslanikom, a Njegovu Knjigu koju je 
Muhammedu objavio zaštitnim znakom svih ostalih nebeskih knjiga. On 
je njemu spustio Knjigu i Mudrost, a njegov poziv učinio općim pozivom 
svim Ijudima i svim džinima, aktuelnim sve do kraja zemaljskog vremena. 
Njime je oboreno svako opravdanje Ijudi pred Allahom. Allah je putem nje- 
ga pojasnio svaku stvar i njemu i njegovu ummetu upotpunio vjeru, kako u 
informacijskom, tako i u obligacijskom smislu, učinivši da pokornost njemu 
bude i pokornost Allahu, a nepokornost njemu i nepokornost Allahu. Za- 
kleo se Samim Sobom da oni neće biti pravi vjernici sve dok njega ne uzmu 
za sudiju u svojim sporovima, i saopćio da licemjerni Ijudi žele nekog drugog 
uzeti za presuditelja, te da se, kada se pozovu Allahu i Njegovu Poslaniku, 
tj. Kur'anu i sunnetu Allahovog Poslanika, na svaki način okreću od toga, 
tvrdeći da im je želja samo dobro i podudarnost sa istinom. 

Tako govore i mnogi teolozi-skolastičari (mutekellimCm) i kvazifilozofi 
- naime: 

Želimo osjetilno spoznati stvari i njihove suštine, tj. dokučiti ih i upo- 
znati se sa njima; želimo uspostaviti sklad između racionalnih dokaza, koje 
nazivaju intelligilibijama - umnim dokazima, a koji su zapravo bezumni - i 
onih dokaza koji se tradiraju od Poslanika, s.a.v.s., odnosno želimo postići 
sinkretizaciju Šerijata i filozofije. Isto tako, mnogi inovatori u vjeri iz reda is- 
posnika i sufija kažu: Želimo djela ostvariti na lijep način, tj. uskladiti Šerijat 

sa neistinom koju zagovaraju i koju nazivaju istinskom stvarnošću stvari 
(. haklkat ), a što je zapravo neznanje i zabludjelost. Mnogi govore: Želimo 
dobročinstvo ( el-ihsan ) postići dobrom politikom, ustanoviti sklad između 
nje i Šerijata, i tome slično. 

Svako onaj ko za presuditelja u nečemu vjerskome uzima nešto mimo 
onoga sa čime je došao Poslanik, s.a.v.s., i vjeruje da je to ispravno, da pred- 
stavlja spoj između onoga sa čime je došao Poslanik i onoga što je suprotno 
tome, on ima udjela u spomenutom. Međutim, ono sa čime je došao Posla- 
nik, s.a.v.s., dovoljno je i potpuno, u njega ulazi svaka istina. Nedostatnost 
se pak nalazi u mnogim koji se vezuju za to, koji nemaju znanja o onome 
sa čime je došao Poslanik u pogledu mnogih teološko-akaidskih pitanja, 
te mnogih obredoslovnih situacija i mnogih stvari vezanih za državničko 
upravljanje i rukovođenje; ili koji imputiraju Poslanikovome Šerijatu - na 
temelju vlastitih slutnji i povodljivosti - nešto što njemu ne pripada, isto- 
vremeno potiskujući iz njega mnogo toga što je njegov sastavni dio. 

Tako se, usljed neznanja ovih, njihove zabludjelosti i neumjerenosti, te 
usljed neprijateljstva onih, njihovog neznanja i licemjerstva, proširilo lice- 
mjerje i zagubio se veliki dio objavljenoga znanja. 

Stogaje bilo nužno jedno temeljito istraživanje, sa izrazitom pronic- 
Ijivošću i umnim pregnućem u punom kapacitetu unutar onoga sa čime je 
došao Poslanik, s.a.v.s., da bi se imalo znanje i ispravno vjerovanje, da bi se 
po tome moglo postupati i formalno i suštinski, a što bi predstavljalo isprav- 
no iščitavanje Objave tako da ništa ne ostane zanemareno. 

Ako čovjek ne bude u stanju nešto od toga obuhvatiti svojim znanjem, 
ili po njemu postupiti, on neće ni zabranjivati ono s čime je došao Poslanik, 
a u pogledu čega je on sam nemoćan. Dovoljno mu je to što neće biti koren 
zbog te svoje nesposobnosti, ali je zato dužan pokazati svoju radost i svoje 
zadovoljstvo kad vidi da to čini neko drugi, i željeti da to i sam može uraditi. 
On ne smije biti od onih koji će u jedan dio Knjige vjerovati, a drugi odbaci- 
vati, već je obavezan vjerovati u cijeli Kur'an i paziti da u njegovo učenje ne 
unosi predaje ili Ijudske mišljevine koje mu ne pripadaju, i da ne slijedi nešto 
što nije došlo od Allaha, bilo u vjerovanju ili postupanju. Uzvišeni Allah kaže: 
"I istinu sa neistinom ne miješajte, i istinu svjesno ne tajite!" (El-Bekare, 42) 

Ovo je bio put prve generacije i to je put svih onih koji se za njima 
povedu u dobru, sve do Sudnjega dana. Na čelu takvih nalaze se oni koji su 
došli neposredno iza njih ( tabi'Cm ), zatim onih poslije njih. Upravo iz njihovih 

redova potječu imami u vjeri, kojima su pripadnici ummeta srednjega puta 6 
priznali prvenstvo u vjeri. 

Prenosi se da je Ebu Jusuf rekao Bišru el-Merlsiju 7 : "Znanje ilmu- 
l-kelama 8 je neznanje, a njegovo neznanje je znanje. Ako čovjek postane 
velikanom u ilmu-l-kelamu za njega se kaže da je zabludio ( zindlk ), ili se 
etiketira otpadništvom.” 

Pod neznanjem ilmu-l-kelama podrazumijevao je uvjerenje da njego- 
ve postavke nisu ispravne, što je, ustvari, korisno znanje, ili je pak pod tim 
mislio da ga se treba kloniti i uopće ga ne uzimati u obzir, čime će čovjek 
sačuvati svoje znanje i svoj razum, što je znanje u tome smislu. A Allah naj- 
bolje zna. 

Od Ebu Jusufa se, također, prenosi da je rekao: "Onaj ko bude tražio 
znanje putem ilmu-l-kelama postat će otpadnik ( zindJk ); onaj ko bude tra- 
žio bogatstvo putem alhemije taj će bankrotirati; ko bude išao za neobičnim 
hadisima postat će lažov!" 

Imam Šafija - Allah bio zadovoljan sa njim! - kaže: "Ja smatram da se 
pobornici ilmu-l-kelama trebaju udarati palminim granama i obućom i tako 
se provoditi kroz plemena, govoreći: 'Ovo je nagrada onima koji su ostavili 
Kur'an i sunnet, a prihvatili se isprazna govora ( kelama )!"' 

Imam Šafija je, također, izrekao i sljedeće stihove: 

S ve nauke izvan Kur'ana puko su dangubljenje, 

Izuzev hadisa i pravnog razviđanja vjere. 

Znanje je samo u onom u čemu imaju riječi: 

Kazivao nam je... 

S ve mimo toga sejtansko je dosaptavanje! 


Riječ srednjeg ovdje imaznačenje: najboljih Ijudi, najpravednijih. U tom značenju je ta riječ 
upotrijebljena i u ajetu: "I tako smo vas učinili (središnjom, sržnom) najboljom zajedni- 
com..." (El-Bekare, 143) 

Puno ime mu je Bišr ibn Gijas el-MerTsT Ebu 'Abdurrahman, mu'tezilijski pravnik, sumnji- 
čen za otpadništvo od vjere, koji ješerijatsko pravo učio od Ebu Jtisufa. Čelnikje merisijske 
frakcije. U djelu Mizanu-l-i‘tidal (u arapskom izvorniku pogrešno stoji El-Lisan, nap. prev.) 
za njega se kaže: "Zabludjeli inovator. Ne treba od njega prenositi, on toga nije dostojan!” 
Ilmu-l-kelam - (skolastička) teologija, u to vrijeme temeljena na načelima grčke filozofije. 
(Nap. prev.) 

Veliki autoriteti hanefijskog mezheba u svojim fetvama navode: 
"Kada bi čovjek u svome testamentu oporučio da se određeni dio njego- 
vog imetka dadne vjerskim učenjacima, taj imetak ne bi bio podijeljen i 
teolozima-skolastičarima ( mutekellimCm ); kada bi čovjek oporučio da se 
njegove naučne knjige uvakufe, raniji učenjaci ( selef) bi naredili da se iz njih 
izuzmu i prodaju knjige iz područja ilmu-l-kelama, da se takve ne ostav- 
Ijaju u vakufu." Isti ovaj smisao navodi se i u poznatoj zbirci fetvi ( Fetava 
zahlrijja). 

Zar se, dakle, može doći do znanja o osnovama vjere ( ilmu-l-usCil ) bez 
slijeđenja onoga sa čime je došao Poslanik, s.a.v.s.?! 

Kakoje lijepo neko rekao: 

O ti koji jutrom raniš da nauku kakvu tražiš 
znaj da svako znanje rob je znanju Poslanikovome. 

Za sporednom granom ideš da njom korijen ti ispraviš - 
Zaboravljaš znanje koje korijen svakom drugome jeV. 

Poslaniku, s.a.v.s., je data posebna sposobnost za započinjanjem i za- 
vršavanjem govora, kao i za njegovom jezgrovitošću, kao što je i nadahnut 
univerzalnim znanjima, ovosvjetskim i onosvjetskim, u najpotpunijim for- 
mama. Tako, kad god bi neki uveli kakvu novotariju nastojali su na nju dati 
opširan odgovor. Stoga su rasprave potonjih učenjaka bivale dugačke, mi- 
nimalne korisnosti, nasuprot govoru ranijih generacija, koji je bivao kratak, 
ali višestruko koristan. Nije, dakle, onako kako tvrde zabludjeli teolozi-sko- 
lastičari i njihove neznalice - naime, da su prve generacije šerijatskopravnih 
učenjaka bile zauzete drugim stvarima, te se nisu mogle posvetiti razrađi- 
vanju pravne nauke (fikha), fikhskih pravnih osnova i propisa, za razliku od 
kasnijih učenjaka, koji su se posvetili tom poslu, usljed čega su upućeniji u 
vjerske propise od onih prvih. 

Svi koji tako govore uskraćeni su saznanja o umnim kapacitetima 
prvih generacija (selef) i dubini njihovih znanosti, njihovoj neusiljenosti i 
punini njihovih percepcija. Tako mi Allaha, kasnije generacije odlikuju se 
nad prethodnim samo po ceremonijalnosti i bavljenju sekundarnim pita- 
njima, dok su prve generacije vodile brigu o njihovim načelima, o uspo- 
stavljanju pravila kojima će ona biti regulirana i na utvrđivanju njihovih 
spojnica. Njihova pažnja bila je usredsređena na ono glavno u svakom pi- 
tanju. Potonji su jedno, a oni su bili nešto sasvim drugo, a Allah je svemu 
odredio mjeru! 

Ovu Tahavijevu ‘AkJdu komentirao je veći broj učenjaka. Međutim, 
zapazio sam da jedan broj njih inklinira protagonistima one pokudne sko- 
lastike, da preuzima njihova stajališta i upotrebljava njihovu terminologiju. 

Treba kazati da ni učenjacima iz prvih generacija nije bio mrzak govor 
o esenciji, o tijelu, akcidentaliji i sl., samo stoga što su to bili novi termini 
kojim su se htjela izraziti vjerodostojna značenja, što je inače slučaj sa pra- 
vim znanostima; nije im, isto tako, bilo mrsko ni ukazivanje na istinu, kao ni 
polemiziranje sa zagovornicima neistine - oni su ga smatrali nepoželjnim 
zato što je sadržavao neispravne postavke, suprotne istini i, prema tome, 
Kur'anu i sunnetu. Stoga ćeš naći da su pobornici takvog govora ( ilmu-l - 
kelama) na manjem stupnju uvjerenja i znanja nego obični vjernici, a neka- 
mo li njihovi učenjaci. 

S obzirom na to da premise ilmu-l-kelama uz istinu sadrže i neistinu, 
došlo je do brojnih svađa i polemika, i na svim stranama se isticalo šta su o 
tome rekli jedni, a šta drugi, iz čega su se razvili i stavovi koji su bili suprotni 
vjerodostojnom Šerijatu i zdravom razumu. Prostor nam ne dozvoljava da 
se ovdje dublje upuštamo u to, no o tome će biti nešto više govora kod tu- 
mačenja Tahavijevih riječi: "Prema tome, ko bude htio ovladati nekim zna- 
njem koje mu zabranjuje njegovo znanje...” 

Ja sam pak želio Tahavijevu 'Akidu prokomentirati slijedeći (tradicij- 
sku) metodologiju pravovjernih prethodnika (selej), u kontekstu njihovih 
spoznajnih kategorija i terminologije, ostajući doslovce i nenametljivo na 
njihovu tragu u nadi da ću dosegnuti njihov put te na taj način privrstiti se 
njima i biti proživljen u njihovu odabranom društvu, "u društvu vjerovjesni- 
ka, i pravednika, i šehida, i dobrih Ijudi, kojima je Allah milost Svoju darovao 
- a kako su oni lijepo društvo!" (En-Nisa', 69) 

Budući da sam primijetio da Ijudi više vole sažetost, njoj sam i dao 
prednost nad dugim izlaganjima i opširnosti, "a uspjeh moj zavisi samo od 
Allaha; na Njega se oslanjam i Njemu se obraćam!” (Hud, 88) 

On nam je dovoljan pomagač i divan pouzdanik! 

O njegovim (tj. Tahavijevim) riječima: 

O potvrđivanju Allahove jedinosti, čvrsto vjerujući da nas je 
^ Allah ispravno naputio, kažemo: "Allah je jedan i jedini Bog. On u 

Svojoj Božanstvenosti nema nikakva sudruga." 


Komentar: 

Znaj da je potvrđivanje Božije jedinosti ( tevhid ) prvo čemu su pozivali po- 
slanici, prva stanica na putu i prva stepenica na stazi ka Allahu, dž.š. Uzvišeni 
kaže: "Mi smo poslali Nčiha narodu njegovu. 'O narode moj' - govorio je 
on - 'Allahu se klanjajte, vi drugog boga osim Njega nemate!'" (El-A'raf, 59) 
Hud, a.s., je svom narodu govorio: "O narode moj" - govorio je on - "Allahu 
se klanjajte, vi drugog boga osim Njega nemate, zar se ne bojite?" (El-A'raf, 
65) Salih je svom narodu govorio: "O narode moj" - govorio je on - "Allahu 
se klanjajte, vi drugog boga osim Njega nemate!" (El-A'raf, 73) Šu'ajb je svo- 
jima govorio: "O narode moj" - govorio je on - "Allahu se klanjajte, vi dru- 
gog boga osim Njega nemate!" (El-A'raf, 85) Uzvišeni kaže: "Mi smo svakom 
narodu poslanika poslali: 'Allahu se klanjajte, a kumira se klonite!'" (En-Nahl, 
36) "Prije tebe nijednog poslanika nismo poslali, a da mu nismo objavili: 
'Nema boga osim Mene, zato se Meni klanjajte!'" (El-Enbija, 25) Poslanik, 
a.s., kaže: "Naređeno mi je da se borim protiv Ijudi sve dok ne posvjedoče 
da nema drugog boga osim Allaha, i da je Muhammed Njegov poslanik." 9 

Stoga je ispravno reći da je prva obaveza koja se stavlja pred šerijatski 
obavezanu osobu (mukellef) 10 izgovaranje Kelime-i šehadeta - posvjedoče- 
nja da je samo Allah Bog, i da je Muhammed, s.a.v.s., Njegov poslanik - a ne 
spekulacija ( nazar ) i smjeranje ka spekulativnom teoretiziranju, niti sumnja, 
kako to tvrde prvaci prezrene skolastike. Naprotiv, svi visoki autoriteti (ima- 
mi) prvih generacija jedinstveni su u stajalištu da je prvo što se traži od čo- 
vjeka izgovor Kelime-i šehadeta, te da onaj ko je to izgovorio prije nego što je 
postao šerijatski punoljetan ( balig ) nije obavezan to obnoviti - takav treba 
da se, kada doživi spolnu zrelost, okupa i klanja namaz, odnosno da se samo 
okupa, kako to smatraju neki učenjaci. Niko od njih nije obavezivao njegovog 


Hadis se prenosi posredstvom Ibn 'Abbasa i drugih ashaba, a biiježe ga i El-Buhari i Muslim. 
Stručno je valoriziran u djelu Es-Sahiha, pod brojem 406. 

Tj. osobu koja je punoljetna, razumna, koja ima slobodu izbora i koja želi prihvatiti islam 
za svoje životno opredjeljenje. (Nap. prev.) 

staratelja da zatraži od njega ponovno izgovaranje Kelime-i šehadeta, prem- 
daje njegovo izgovaranje, po općoj saglasnosti muslimana, obavezno i pret- 
hodi obavezi namaza, međutim smatra se da je on tu obavezu izvršio ranije. 

Ovdje se pojavljuje nekoliko pitanja o kojima su raspravljali islamski 
pravnici, naprimjer: kakavje status onoga ko obavi namaz, a nije izgovorio 
Kelime-i šehadet, odnosno ko bude vršio neke druge islamske propise, a 
nikada nije izgovorio Kelime-i šehadet - da li time postaje musliman, ili 
ne? Ispravno stajalište je da on postaje muslimanom tek sa svim bitnim 
osobenostima islama. Prema tome, potvrđivanje Allahove jedinosti prvo je 
sa čime čovjek ulazi u islam i zadnje sa čime odlazi sa ovog svijeta. Posla- 
nik, a.s., rekao je: "Čije zadnje riječi budu: 'Nema boga osim Allaha', ući će u 
Džennet!” 11 On je, dakle, prva i zadnja čovjekova obaveza. 

Potvrđivanje Allahove jedinosti je, prema tome, prva zapovijed, ali i 
posljednja. Pod tim mislimo na potvrđivanje Njegove jedinosti u Božanstve- 
nosti ( tevhjdu-l-uluhijje ), budući da potvrđivanja Allahove jedinosti imaju 
tri vrste: 

1. govorom o atributima (fi-s-sifat)' 2 

2. potvrđivanje jedinosti u stvaralaštvu (tevhldu-r-rububijje), tj. istica- 
nje činjenice dajejedini On Stvoritelj svega i 

3. potvrđivanje jedinosti u Božanstvenosti (tevhidu-l-uluhijje), tj. isti- 
canje činjenice da je jedino On, Uzvišeni, dostojan da bude oboža- 
van, i da u tome ništa drugo ne može imati svoga učešća. 

Što se tiče prve vrste, oni koji negiraju Allahova svojstva to svoje negiranje 
podveli su pod korpus onoga čime se potvrđuje Božija jedinost (tevhid), kako 
je to učinio, npr. Džehm ibn Safvan 13 i oni koji su pristali uz njega. Oni, naime, 
kažu: "Potvrđivanje atributa podrazumijevalo bi pluralnost Nužnopostojećeg 
Bića!” Međutim, neutemeljenost takve tvrdnje je očevidna i nije je potrebno 
dokazivati budući da postojanje bića, lišenog svih svojstava, u stvarnosti nije 
zamislivo. Ljudski um pak može pretpostaviti neku apsurdnost i uobraziti je 
u svojoj mašti, što je i krajnji oblik ta‘tila.' 4 Ova tvrdnja je neke Ijude odvela 


Hadis je dobar, odnosno vjerodostojan (hasen ili sahlh). Bilježi ga El-Hakim i dr. Ja sam ga 
stručno elaborirao u knjizi lrva'u-l-galll (Taženje žeđi), pod brojem 687. 

'AfTfT kaže: "Vidi str. 140. u I svesku knjige Muvafekatu sahihi-l-menkul li sanhi-l-ma'kul 
(Podudarnost vjerodostojne predaje sa zdravim razumom). 

Puno ime mu je: Ebu Muhriz Džehm ibn Safvan es-SemerkandT, zabludjeli inovator u vjeri. 
Ta'til - shvatanje da je Bog lišen svih svojstava; deetikecija Boga. (Nap. prev.) 

do naučavanja o "uronuću" ( hulul ) i "sjedinjenju" ( itihad ) sa bićem Allaha, 
dž.š., što je oblik nevjerstva gori od onog kod kršćana, jer su kršćani Boga 
sveli na Isa'a, a.s., a ovi su u Nj uključili sva stvorenja. 

Jedan od izgranaka takvog izražavanja Božije jedinosti ( tevhld ) jeste i 
tvrdnja da su Faraon i njegov narod bili savršenog vjerovanja i da su Allaha 
poznavali objektivno. Zatim, da su obožavaoci kipova na istini i ispravnosti 
jer oni, ustvari, obožavaju Allaha, nikoga drugog; da nema nikakve razlike u 
pogledu dopuštenosti ili zabranjenosti između majke i sestre i žene s kojom 
se nije u srodstvu, da nema razlike između vode i vina, između vanbračnog i 
bračnogseksualnogodnosa, budući daje sve rečeno iste biti, da je jednobit- 
no; zatim, da su vjerovjesnici Ijude sputali. 

Uzvišen neka je Allah iznad onoga što oni govore uzvišenošću gole- 
mom! 

Što se tiče druge vrste - potvrđivanja Allahove jedinosti u stvaralaštvu 
(tevhjdu-r-mbubijje) - kakvo je potvrđivanje da je Allah jedini tvorac svega 
što postoji, da svijet nema dvojicu svojih proizvoditelja koji su ravnopravni 
u svojstvima i činima. Ova vrsta tevhlda je regularna i nije nimalo sporna. 
Ona je i krajnji doseg teoretičara, teologa-skolastičara i jednog dijela sufija. 
Nijedna od poznatih skupina Ijudske vrste ne zastupa nešto što bi bilo su- 
protno njemu. Štaviše, Ijudska srca su prirodno obdarena da ga priznaju više 
nego što su obdarena da priznaju bilo koju drugu egzistencijalnu činjenicu, 
kao što su govorili poslanici, prema Allahovom kazivanju o njima: "Zar se 
može sumnjati u Allaha, Stvoritelja nebesa i Zemlje!?" (IbrahTm, 10) 

Najpoznatiji po prenebregavanju i javnom poricanju Tvorca bio je Fa- 
raon, no i on je u svojoj nutrini bio sasvim svjestan Njegovog postojanja, 
kako mu je to i rekao Musa: "Ti znaš da ovo nije dao niko drugi do Gospodar 
nebesa i Zemlje, kao očigledna znamenja...” (El-lsra, 102) Allah o njemu i 
njegovom narodu kaže: "I oni ih, nepravedni i oholi, porekoše, ali su u sebi 
ćutili njihovu istinitost!” (En-Neml, 14) Stoga mu je, kada je, kao znalac koji 
se predstavlja neznanim, upitao: "A ko je Gospodar svjetova?", Musa odgo- 
vorio: "Gospodar nebesa i Zemlje i onoga što je između njih, ako vjerujete." 
"Čujete li!? - reče onima oko sebe Faraon.” "Gospodar vaš i Gospodar vaših 
davnih predaka - reče Musa." "Poslanik koji vam je poslan, uistinu je lud 
- reče Faraon." "Gospodar istoka i zapada i onoga što je između njih, ako 
pameti imate! - reče Musa." (Eš-Šu'ara', 24-28) 

Jedni tvrde da je Faraon pitao Musaa raspitujući se o suštini, a pošto 
Onaj o kome je pitao nema odredljivu suštinu, Musa nije bio u stanju od- 

govoriti. Međutim, to je pogrešno - radilo se o propitivanju kojim se ciljalo 
negiranje i osporavanje, budući da i drugi ajeti Kur'ana ukazuju na to da je 
Faraon poricao Boga, da Ga je negirao; da Ga, dakle, uopće nije priznavao da 
bi, dalje, tragao za Njegovom suštinom. Iz tog razloga Mčisa, a.s., im je isticao 
da je Allah poznat, da su Njegovi znakovi i pokazatelji Njegovog stvaralaš- 
tva ( rububijjet ) suviše očiti i poznati da bi neko mogao postavljati pitanja 
o Njemu. Štaviše, On, Uzvišeni, suviše je poznat, očit i jasan da bi mogao 
biti nepoznat. Znanje o Njemu u većoj mjeri je postojano u Ijudskim nara- 
vima nego znanje o svemu poznatome. Nije poznato da je bilo koja vjerska 
sljedba ( tavaif) tvrdila da svijet ima dva Tvorca koji su jednaki po svojim 
svojstvima i djelima. Čak su i dualisti iz reda zoroastrovaca, i manihejci koji 
naučavaju o dva načela - svjetlu i tami - te daje svijet potekao iz njih dvo- 
ga, saglasni u tome da je svjetlo bolje od tame, da je ono hvale vrijedni bog, 
a da je tama pokudna i zla, s tim da nisu saglasni u pogledu tame - da li je 
oduvijeka, ili je nastala. Čak ni oni nisu iznijeli tvrdnju o postojanju dvojice 
ravnopravnih bogova! 

Što se tiče kršćana koji naučavaju o trojstvu (trinitetu Boga), ni oni ne 
tvrde da svijet ima tri božanstva, zasebna po sebi. Naprotiv, jedinstveni su u 
tome da je Tvorac svemira jedan; govore: "U ime Oca i Sina, i Duha svetoga, 
Boga jednoga." Njihovo ispovijedanje trojstva je kontradiktorno u samom 
sebi, dok im je naučavanje o utjelovljenju (Boga u liku Isaa) još dalje od 
ispravnosti. Zato su konfuzni u razumijevanju toga, u izražavanju o njemu, 
tako da skoro niko od njih nije sposoban iskazati taj misterij u logičnom 
značenju. Ni dvojica ih se ne mogu saglasiti oko značenja trojstva. Govore: 
"On je jedan po biti, a trostruk po emanacijama ( ekanlm ) kroz koje se izra- 
žava.” Te emanacije nekad tumače odlikama, nekad svojstvima a nekad lič- 
nostima. Allah je pak prirodu Ijudi stvorio takvom da ona, nakon što ostvari 
puni uvid u takva naučavanja, shvati da su pogrešna. U svakom slučaju, ni 
kršćani ne tvrde da postoje dva ravnopravna Stvoritelja. 

Ovdje želimo istaći da nema nikoga, u bilo kojoj sljedbi, ko tvrdi da 
postoje dva ravnopravna Tvorca, iako su mnogi skolastici, teoretičari i filo- 
zofi uložili veliki trud da to i dokažu, i utvrde. Neki od njih su priznavali da 
to nije moguće dokazati razumom, tvrdeći da se to ima usvojiti po osnovi 
Objave (sem'). 

Poznato je da spekulativni teoretičari ( ehlu-n-nazar ) jednoću Tvorca 
dokazuju argumentom protuslovljenosti ( delilu-t-temanu'i ) u smislu, ukoliko 
bi postojala dva tvorca svijeta, i među njima došlo do nesuglasja, primjerice 

da jedan želi pokrenuti neko tijelo, a drugi ga želi zadržati u stanju mirova- 
nja; ili da mu jedan želi podariti život, a drugi zadržati kao neživu tvar - tada 
će se: ili ostvariti volja i jednog i drugog, ili pak volja samo jednoga od njih, 
ili se, konačno, neće ostvariti ničija volja. Prva opcija nije moguća, budući da 
pretpotstavlja sintezu dviju suprotnosti; ni treća opcija, također, nije mo- 
guća, jer pretpotstavlja negiranje gibanja i mirovanja tijela istodobno, što 
je apsurdno. To bi, isto tako, nužno ukazivalo na nemoć svakoga od dva 
tvorca, a onaj ko je nemoćan ne može biti bog. Ako bi se pak ostvarila volja 
jednog tvorca nauštrb drugoga, taj bi, u tom slučaju, bio moćan, a drugi 
nemoćan i time nepodoban za status boga. 

Detaljniji govor o ovom pitanju nije zanemaren i naći će se na odgova- 
rajućem mjestu. Mnogi teoretičari spekulativnog mišljenja tvrde da se argu- 
ment protuslovnosti nalazi u Allahovim riječima: "Da Zemljom i Nebesima 
upravljaju drugi bogovi, a ne Allah, poremetili bi se!" (El-Enbija, 22) Razlog 
tome je njihovo uvjerenje da se pod jedinošću Božijom u ravni stvaralaš- 
tva ( tevhldu-r-mbubijje ), podrazumijeva i jedinost u ravni Božanstvenosti 
( tevhjdu-l-uluhijje ) koju je Kur'an objasnio i kojoj su pozivali poslanici, a.s. 
Međutim to nije tako, budući dajejedinost Božija (tevhld), kojoj su pozivali 
poslanici i koju obznanjuju objavljene nebeske Knjige, jest jedinost Boga u 
Njegovoj Božanstvenosti ( tevhldu-l-uluhijje ) koja u sebi integrira i Njegovu 
jedinost u stvaralaštvu (tevhidu-r-rububijje) što podrazumijeva obožavanje 
samo Allaha Jedinoga, Koji nema saučesnika u Svojoj Božanstvenosti. Na- 
ime, arapski henoteisti ili mnogobošci ( el-mušrikCm ) 15 izražavali su Božiju 
jedinost u smislu Njegovoga stvaralaštva, priznavali su da je Stvoritelj ne- 
besa i Zemlje jedan, da u tome niko drugi ne sudjeluje. Allah, dž.š., o njima 
kaže: "A da ih upitaš: 'Koje stvorio nebesa i Zemlju?’ - sigurno bi odgovorili: 
'Allah!"’ (Lukman, 25); "Upitaj: 'Čijaje Zemlja i sve ono što je na njoj - znate 
li?' 'Allahova!’ - odgovorit će, a ti reci: 'Pa zašto onda ne dođete sebi?'" (El- 
Mu'minun, 84-85) 

Mnogo je ovakvih primjera u Kur'anu. Arapski henoteisti (el-mušrikCir) 
nisu vjerovali da kipovi imaju ikakvoga udjela sa Allahom u stvaranju svijeta. 
Oni su u tome bili slični henoteistima drugih naroda: Indijcima, Turcima, 
Berberima i drugim. Ponekad su vjerovali da su ti kipovi predstavljali likove 
dobrih pojedinaca iz reda poslanika i pobožnih Ijudi te ih, kao takve, smatrali 


Henoteisti - Ijudi koji priznaju postojanje vrhovnog Boga, no koji vjeruju da sa Njim u 
Božanstvenosti udjela imaju i neka niža božanstva, kakav je slučaj bio sa predislamskim 
Arapima. (Nap. prev.) 

zagovornicima kod Allaha, posredstvom kojih su se molili Allahu. To je sušti- 
na arapskoga mnogoboštva (širk). Allah, dž.š., govoreći o Nuhovom narodu, 
kaže sljedeće: "I govorili su: 'Nikako božanstva svoja ne ostavljajte, i nikako 
ni Vedda, ni Suvaa, a ni Jegusa, ni Јапка, ni Nesra ne napuštajte!'" (Nuh, 23) 

U Buharijevom Sahlhu, u tefsirskoj literaturi, u kazivanjima o posla- 
nicima i drugim izvorima navodi se Ibn 'Abbasova, r.a., izjava, i izjava nekih 
drugih Ijudi iz prvih muslimanskih generacija, prema kojoj su to bila imena 
dobrih Ijudi iz Nuhovog, a.s., naroda, pa kada su oni umrli Nuhov narod je 
ostao privržen njihovim grobnicama, na kojima su, potom, podigli kipove 
sa njihovim obličjima, da bi ih, tokom vremena, počeli i obožavati. Zatim 
su se, isti ti kipovi, našli u arapskim plemenima. Ibn 'Abbas ih je spomenuo 
poimence, jednog po jednog.’ 6 

U Muslimovom Sahihu zabilježena je sljedeća izjava Ebu-I-Hejjadža 
el-Esedija: "Alija ibn Ebu Talib, r.a., rekao mi je: 'Hoćeš li da te pošaljem sa 
istom onom zapoviješću sa kojom je mene poslao Božiji Poslanik - meni je 
on, naime, naredio da ne ostavim nijedan uzdignuti mezar, a da ga ne porav- 
nam sa zemljom, te da ne ostavim nijedan kip, a da mu trag ne zametem!?” 17 

Kod Buharija i Muslima navedeno je da je Vjerovjesnik, s.a.v.s., u svo- 
joj smrtnoj bolesti rekao: "Allah prokleo Jevreje i kršćane: oni su mezarove 
svojih poslanika načinili bogomoljama!", 18 upozoravajući na ono kako su oni 
postupili. Aiša, r.a., kaže: "Da nije toga, njegov mezar bi bio istaknut, ali on se 
bojao da bi njegov mezar mogao prerasti u bogomolju!" 

Buhari i Muslim navode hadis u kome stoji da je Poslaniku, a.s., u nje- 
govoj smrtnoj bolesti spomenuta crkva u Etiopiji i istaknute njena Ijepota i 
ikone u njoj, paje rekao: "Oni bi, kada bi među njima umro neki dobri čovjek, 
na njegovom mezaru sagradili bogomolju (kapelicu) i u njoj naslikali te slike. 
Oni će kod Allaha, na Sudnjem danu, biti među najgorim stvorenjima!" 19 


Predaja je vjerodostojna ( sahlh ). Prenesena je kao izreka ashaba ( mevkCif ), ali ima status 
hadisa ( merfCi' ). 

Hadis je vjerodostojan (sah/h). Bilježe ga: Muslim, Ahmed i drugi autor, posredstvom 
većeg broja prijenosnih nizova, koje sam ja naveo u knjigama: lrva'u-l-galfl i Ahkamu-I- 
dženaiz (Propisi o dženazi), str. 207. 

Hadisje vjerodostojan. Prenosi se posredstvom Aiše i Ebu Hurejrea, a podupiru ga i mnogi 
drugi hadisi. Ja sam ga elaborirao u knjigama: Tahzlru-s-sadžid (Podsjetnik onome ko čini 
sedždu) i Ahkamu-l-džendiz, str. 216. 

Hadis je vjerodostojan ( sahih ), a prenosi se posredstvom Aiše.Ja sam ga elaborirao u pret- 
hodno naznačenom izvoru (str. 218). 

U Muslimovoj zbirci vjerodostojnih hadisa ( Es-SahJh ) stoji daje Posla- 
nik, s.a.v.s., na pet dana prije svoje smrti rekao: "Zaista su oni koji su bili prije 
vas mezarove svojih vjerovjesnika i dobrih Ijudi pretvarali u bogomolje! Vi 
pak mezarove nemojte pretvarati u džamije - ja vama to zabranjujem!" 20 

Jedan od oblika mnogoboštva (širk) jest i obožavanje zvijezda i obra- 
ćanje kipovima, za koje se drži da odgovaraju naravima određenih zvijez- 
da. Takvo je - kako se tvrdi - bilo mnogoboštvo IbrahTmova, a.s., naroda 
a takvo je i ono koje se vezuje za meleke i džinne, te za pravljenje kipova sa 
njihovim obličjima. 

Eto, oni su vjerovali u jednoga Tvorca; vjerovali su da svijet nisu stvorila 
dvojica tvoraca, no spomenuta niža božanstva uzimali su za svoje posred- 
nike u odnosu sa Bogom. Uzvišeni Allah za njih kaže: "A onima koji pored 
Njega uzimaju zaštitnike: 'Mi im se klanjamo samo zato da bi nas što više 
Allahu približili."’ (Ez-Zumer, 3); "Oni se, pored Allaha, klanjaju onima koji im 
ne mogu nauditi, niti im mogu kakvu korist pribaviti, i govore: 'Ovo su naši 
zagovornici kod Allaha.' Reci: 'Kako da Allahu kazujete da na nebesima i na 
Zemlji postoji nešto, a On zna da ne postoji!' Hvaljen neka je On i vrlo visoko 
iznad onih koje Mu pridružuju u Božanstvenosti Njegovoj!" (Jtinus, 18) 

Isti je slučaj i sa mnogobošcima (mušrikCm) prijašnjih naroda, koji su 
u laž ugonili poslanike. Allah, dž.š., o njima govori u kazivanju o Salihu, a.s., 
i deveterici Ijudi iz njegovog naroda koji su se međusobno zakleli Allahom 
da će noću iznenada napasti i ubiti Saliha, a.s., i njegovu kućnu čeljad. Ti zlo- 
tvori, mnogobošci, zakleli su se Allahom da će ubiti svog poslanika i njegovu 
porodicu, iz čega se jasno nahodi da su oni vjerovali u Allaha, na način kako 
Ga vjeruju svi politeisti. 

Iz svega navedenog dolazi se do saznanja da je monoteizam (tevhid) 
za kojim se teži zacijelo onaj koncept kojim se samo Allahu priznaje Bo- 
žanstvenost (tevhidu-l-uluhijje) i koji u sebi integrira priznavanje Njegove 
jedinosti u stvaralaštvu (tevhidu-r-rububijje). Allah, dž.š., kaže: "Ti usmjeri 
cijelo svoje biće, postojano, prema (jedinoj i uvijek istinitoj) vjeri okrećući se 
od svega što je lažno, u skladu sa prirodnom sklonošću koju je Allah usadio 
u čovjeka (jer) - ne dopustiti da ikakva promjena pokvari ono što je Allah 
tako stvorio - to je (svrha jedine) i uvijek istinite vjere; ali većina Ijudi to ne 


Hadis je vjerodostojan (sahih). Prenosi ga, također, i Ebu Avana u svojoj zbirci vjerodostoj- 
nih hadisa (Es-Sahih), te neki drugi autori. I njega sam, također, elaborirao u prethodno 
navedenom izvoru (str. 217). 

zna!" (Er-RCim, ЗО) 2 ’ "Obraćajući Mu se predano! Bojte se Njega i obavljajte 
molitvu, i ne budite od onih koji Mu pridružuju nešto u Božanstvenosti 
Njegovoj, od onih koji su vjeru svoju razgradili i u stranke se podijelili; svaka 
stranka zadovoljna onim što ispovijeda. A kad Ijude nevolja snađe, oni se 
Gospodaru svome pokajnički obraćaju, a poslije, kad im On da da okuse 
milost Njegovu, odjednom neki od njih Gospodaru svome pridružuju dru- 
ge - da bi tako porekli blagodati koje im Mi dajemo. 'Pa uživajte, a saznat 
ćete!' Zar smo Mi poslali kakav dokaz koji govori u prilog onih koje su Nje- 
mu pridružili u Božanstvenosti!? Kad dopustimo Ijudima da se blagodatima 
naslađuju, oni im se obraduju, a kad ih pogodi nevolja, zbog onoga što su 
ruke njihove učinile, odjednom očajavaju." (Er-Rčim, 31-36); "Zar se može 
sumnjati u Allaha, Stvoritelja nebesa i Zemlje?" (IbrahTm, 10) 

Poslanik, s.a.v.s., kaže: "Svako dijete se rađa u prirodnoj, čistoj vjeri (fi- 
tret ), pa ga roditelji načine Jevrejem, kršćaninom ili mazdejcem." 22 

Ne može se reći da se hadisom hoće kazati to da se dijete rađa kao 
prosto stvorenje koje ne zna ni za jednoboštvo, ni za mnogoboštvo - kako 
to neki tvrde - s obzirom na ono što smo ranije naveli, te s obzirom na ono 
što Vjerovjesnik, s.a.v.s., prenosi od svoga Gospodara, naime: "Stvorio sam 
Svoje robove u čistoj vjeri, ali su ih šejtani od nje odveli!” 23 

U prethodnom hadisu je jasna potvrda toga, jer je Poslanik, s.a.v.s., 
rekao: "pa ga roditelji načine Jevrejem, kršćaninom ili mazdejcem" - nije 
rekao i: "ili muslimanom". 

U drugoj verziji ovoga hadisa stoji: "...rađa se u islamu (millet)", a u 
trećoj: "...u ovoj vjeri". 

Ovo što je Poslanik, s.a.v.s., rekao potvrđuju i mnogi razumski dokazi. 
Tako se može kazati da čovjek, nesumnjivo, može steći ispravna uvjerenja 
i htijenja, ali i ona koja to nisu pa, budući da je on biće senzibilno, aktivnih 
htijenja, nužno mu se događa jedno od tog dvoga, tako da mu je potrebno 
nešto što će dati prednost jednom nad drugim. Jasno je da bi se, kada bi 
se nekom od nas ponudilo da vjeruje i od toga ima koristi, odnosno da ne 
vjeruje i da od toga ima štetu, svaki od nas, po svom urođenom osjećaju, 


U ovom slučaju opredijelili smo se za Asadov prijevod ovoga ajeta, držeći da on najvjernije 
izražava smisao koji se želi saopćiti, a Allah najbolje zna! (Nap. prev.) 

Hadis bilježe El-Buhari i Muslim ( muttefek 'alejhi), posredstvom Ebu Hurejrea. Stručno je 
elaboriran u knjizi lrva'u-l-galil, br. 1220. 

Hadis bilježe Muslim i Ahmed, posredstvom 'ljada ibn Hammara. 


23 

opredijelio za ono prvo. Priznanje postojanja Stvoritelja, tj. vjerovanje u Nje- 
ga je, dakle, ili istina ili nije. Ovo drugo je, nema sumnje, pogrešno, pa ostaje 
samo ono prvo. Tako proizlazi da čovjek u svojoj naravi nosi nešto što čini 
da on ima svijest o Stvoritelju, i da vjeruje u Njega. Potom, on po svojoj uro- 
đenoj naravi može voljeti, ili ne voljeti ono što mu je od koristi. Ovo drugo 
je, nesumnjivo, pogrešno pa, prema tome, on u svojoj naravi nosi Ijubav 
prema onome što muje od koristi. 

Isto se tako može kazati da je unutarnjoj naravi čovjeka imanentan 
osjećaj za pribavljanjem koristi i odbijanjem štete. Međutim, priroda svakog 
čovjeka nije dostatna da to i ostvari, već joj je potrebna još neka komponen- 
ta, poput npr. obrazovanja i sl., pa kada se to stekne i ne bude nikakve druge 
zapreke, ona se tada odazove svojim nutarnjim senzibilnim podsticajima, 
koji joj nalažu onakvu težnju. 

Takođerse može kazati i sljedeće: Poznatoje daje svaka duša prijemči- 
va za znanje i težnju ka istini, no samo obrazovanje i podsticaj ne rezultiraju 
nužno i ostvarenjem znanja i težnje kao takvih bez postojanja u duši prijem- 
čive moći. Naime, kada bi i oni nemušti i stoka bili podučavani i podsticani, 
oni ipak to ne bi prihvatali. Međutim, poznato je da je stjecanje njena uvje- 
renja o Tvorcu moguće bez ikakvog odvojenog izvanjskog činioca, da je za 
to dovoljna sama bit čovjekova. Prema tome, ako se to nalazi u samoj duši 
i ako nema nikakvih zapreka, tada će uzrok, lišen svake zapreke, proizvesti 
svoju logičnu posljedicu. Iz toga proizlazi da će čista čovjekova narav, ukoli- 
ko joj se ne desi nešto što će je deformirati, neminovno priznati postojanje 
Tvorca i biti Mu pokorna. 

Može se reći i sljedeće: Ako ne bi došlo ni do kakvog ni negativnog ni 
pozitivnog vanjskog utjecaja, sama čovjekova priroda bi nalagala dobro, s 
obzirom na onu pretpostavku za znanjem i težnjom koju nosi u sebi, te s 
obzirom na odsustvo svake zapreke za to. 

Prenosi se kako je jedna skupina teologa-skolastičara željela sa Ebu 
Hanifom diskutirati o Božijoj jedinosti u stvaralaštvu ( tevhldu-r-rubCibijje ), 
na šta im je on rekao: "Prije nego što počnemo razmatrati to pitanje, kažite 
mi šta mislite o lađi na Tigrisu, koja ode i sama se natovari namirnicama, 
robom i ostalim stvarima, a potom se sama vrati, pristane u luci, isprazni se 
i ponovo ode nazad. Sve to sama od sebe, bez nekog ko njome upravlja?!!" 
"To nije moguće!", rekli su oni. "To se ne može desiti!" "Ako je nešto takvo 
nemoguće sa lađom", kazao je on, "kako bi moglo biti moguće sa svim ovim 
svijetom, sa gornjim i donjim njegovim dijelom?!" 



48 


Ibn Ebu-l-'lzz el-Hanefl 


Ovo se pripovijeda i o drugima, ne samo o Ebu HanTfi. 

Prema tome, kada bi čovjek priznavao Allahovu jedinost u ravni 
stvaralaštva, na način kako to čine dotični spekulativni polemičari, i u 
čemu izgaraju mnoge sufije, definirajući to kao krajnju težnju pobožnjaka 
( salikOn ) - kako to navodi autor knjige Menazilu-s-sairm (Staništa putni- 
ka) i drugi - a ne bi i obožavao samo Allaha i ne bi se odrekao obožavanja 
bilo čega drugog mimo Njega, bio bi mnogobožac, poput drugih mnogo- 
božaca te vrste. 

Kur'an obiluje potvrdama ovakvog izražavanja Allahove jedinosti, nje- 
govoga objašnjavanja i primjerima za nj. Tu spada i njegovo potvrđivanje 
Allahove jedinosti u činjenici stvaranja, ističući da ne postoji nijedan drugi 
Stvoritelj, osim Allaha, te da to za sobom povlači i obavezu da se i ne obo- 
žava niko drugi, osim Allaha. Tako se ono prvo koristi kao argument za ovo 
drugo, budući da su oni bili sasvim saglasni sa onim prvim, dok su se onom 
drugom suprotstavljali. Stoga im Uzvišeni i objašnjava: Budući da znate da 
nemadrugogStvoritelja osim Allaha (Jedinoga), dajedino On Ijudima može 
donijeti korist i od njih otkloniti štetu i da On u tome nema nikakva sudru- 
ga, zašto onda obožavate nešto drugo, zašto mislite da pored Njega ima još 
nekih drugih božanstava? 

Takve su riječi Uzvišenoga: "Reci: 'Hvala Allahu i mir robovima Nje- 
govim koje je On odabrao!' Šta je bolje: Allah, ili oni koje Mu pridružuju u 
Božanstvenosti Njegovoj?! Onaj Koji je nebesa i Zemlju stvorio i Koji vam 
spušta sa neba kišu pomoću koje Mi dajemo da ozelene bašče prekrasne - 
nemoguće je da vi učinite da izraste drveće njihovo - pa zar, pored Allaha, 
postoji još neki drugi bog?! Ne postoji, ali su oni narod koji druge s Njim 
izjednačuje." (En-Neml, 59-60) 

Allah, dž.š., na kraju svakog ajeta ovdje postavlja pitanje: "Zar, pored 
Allaha, postoji još neki drugi bog!?" - tj. zar, zajedno sa Allahom, još neki 
drugi bog sve to čini? Ovo je odrično pitanje koje samo u sebi sadrži ne- 
gaciju, budući da su oni priznavali da to ne čini niko osim Allaha, pa je to 
njihovo priznanje uzeto kao dokaz protiv njih. Dakle, ovaj upitni oblik nema 
značenje pitanja: Da li, pored Allaha, ima još neki bog? - kako to neki misle, 
jer to ne bi odgovaralo kontekstu govora s obzirom da su Arapi, pored Alla- 
ha, obožavali i druge bogove, kako to Uzvišeni kaže: "Zar vi, zaista, tvrdite da 
pored Allaha ima i drugih bogova!? Reci: 'Ja ne tvrdim.'” (El-En am, 19) Oni 
su govorili: "Zar on da bogove svede na Boga jednoga!? To je, zaista, nešto 
veoma čudnovato!" (Sad, 5) 

Međutim, nisu govorili da, pored Njega, postoji još neki bog koji je "Ze- 
mlju prebivalištem učinio i kroz nju rijeke proveo i na njoj brda nepomična 
postavio i dva mora pregradio.” (En-Neml, 61) Naprotiv, priznavali su da je 
sve to samo Allah uradio, kako se to konstatira i u ostalim ajetima, poput 
ajeta: "O Ijudi, klanjajte se Gospodaru svome, Koji je stvorio vas i one prije 
vas, da biste se kazne sačuvali." (El-Bekare, 21); zatim: "Reci: 'Kažite vi meni, 
ako bi vas Allah sluha vašeg i vida vašeg lišio i srca vaša zapečatio, koji bi vam 
bog, osim Allaha, to vratio?'" (El-En'am, 46) i dr. 

Ako bi se pod priznavanjem Allahove jedinosti u činjenici stvaranja 
(tevhldu-r-rububijje), kojeg ovi teoretičari, i s njima saglasne sufije, smatraju 
vrhuncem izražavanja Božije jedinosti, mislilo i na Njegovu jedinost u Bo- 
žanstvenosti, o kojoj su naučavali poslanici i koju su navještavale Objave, 
onda treba znati da su kur'anski argumenti raznovrsni i brojni, kakvi su, npr., 
oni kojim se potvrđuje Tvorac, kojim se dokazuje istinitost poslanika i sl. 
Naime, sve što je Ijudska potreba za nekim znanjem izraženija, argumenti 
tog znanja su sve očitiji, što je izraz Allahove milosti prema Ijudima. 

Allah, dž.š., je u Kur'anu Ijudima naveo primjer za sve - to su racional- 
na mjerila korisna za ostvarivanje vjerskih ciljeva. Međutim, Kur'an iznosi 
na vidjelo istinu, kako u propisu, tako i u dokazu, a zar poslije istine ima išta 
drugo osim zablude?! U slučaju kada postoje premise koje su općepoznate 
i širom prihvaćene, u pogledu kojih postoji opća saglasnost Ijudi, on te pre- 
mise koristi za argumentiranje, a ne dokazuje ispravnost istih. 

U stilistici je primjena ispuštanja nekih elemenata u rečenici sasvim 
legitiman metod; to je jedan od dokaznih postupaka (Kur'ana, suprotno 
tvrdnji neznalica, koji drže da u Kur'anu ne postoji argumentaciona me- 
toda), no ne treba ga brkati sa onim slučajevima koji bi mogli biti nejasni i, 
kao takvi, predmetom sporenja. Kur'an takva mjesta objašnjava i sugerira 
njihova značenja. 

Budući da je pridruživanje Allahu nečega u činjenici stvaranja ap- 
surdno, da ga svi Ijudi takvim smatraju - u smislu vjerovanja u postojanje 
dvojice stvoritelja, ravnopravnih u svojstvima i činima - neki mnogobošci 
su izašli sa tvrdnjom da postoji još jedan stvoritelj, koji je stvorio dio svijeta, 
kako dualisti govore za tamu, kaderije 24 za Ijudska djela ili materijalistički 


Kaderije - indeterministi, frakcija koja se među muslimanima pojavila već na samome 
početku islama a koji su naučavali o apsolutnoj slobodi čovjeka da sam stvara svoja djela. 
(Nap. prev.) 

filozofi eternalisti ( dehrijjCm ) 25 o kretanju nebeskih tijela, odnosno kretanju 
duša ili fizičkih tijela. Svi oni potvrđuju prisustvo fenomena nastalih izvan 
Allahova stvaranja. Prema tome, oni Allahu samo djelimično pridružuju ne- 
što u pogledu stvaranja. Mnogi arapski i nearapski mnogobošci su, isto tako, 
vjerovali da njihova božanstva mogu biti nekad korisna ili štetna, a da to ne 
bude stvaralačko djelo Allaha. 

Pošto je ova vrsta mnogoboštva prisutna među Ijudima, Kur'an objaš- 
njava njegovu neutemeljenost. Uzvišeni, naprimjer, kaže: "Allah nije uzeo 
Sebi sina, i s Njim nema drugoga boga! Inače, svaki bi bog, s onim što je 
stvorio radio što bi htio, i jedan drugog bi pobjeđivao!” (El-Mu'miniin, 91) 
Ta promisli u sebi o tom zadivljujućem dokazu, tako sažetim i znakovitim ri- 
ječima iskazanom! Ta, istinski Bog neminovno mora biti djelotvoran tvorac 
koji svome obožavatelju može priskrbiti korist i otkloniti od njega štetu, pa 
ako bi sa Njim - Uzvišenim - bio još neki drugi bog koji bi sa Njim sudjelo- 
vao u Njegovoj vlasti, onda bi i on imao svoje stvaranje i djelovanje. U tom 
slučaju njemu to zajedništvo ne bi godilo, te bi onoga ortaka, ako bi bio u 
stanju, pokorio i samo za sebe zadržao vlast i božanstvenost. Ako, pak, to 
ne bi bio u stanju učiniti, onda bi se odvojio sa svojim dijelom stvorenja, 
onako kako to rade i ovosvjetski vladari kada jedan od dvojice nije u stanju 
svladati onoga drugog i uzdići se iznad njega. Naime, moralo bi se desiti 
jedno od troga: 

1. ili da svaki bog ode sa onim što je stvorio i što drži u svojoj vlasti, 

2. ili da sejedni uzdignu nad drugima, 

3. ili da svi budu potčinjeni jednom vladaru koji će se prema njima od- 
nositi kako hoće, a koji se tako neće moći odnositi prema njemu; koji 
će, dakle, jedini biti bog, a svi drugi u ropskom odnosu prema njemu, 
u njegovoj punoj vlasti, nemoćni prema njemu u svakome pogledu. 

Sklad koji prožima sav svemir i njegova savršena uređenost najbolje go- 
vore o tome da time upravlja samo jedan Bog, samo jedan Vladar, jedan 
Stvoritelj, da Ijudi nemaju drugoga boga osim Njega i da im nema drugog 
stvoritelja osim Njega. Onako kako je argument protuslovlja potvrdio daje 
Stvoritelj svemirajedan, da osim Njega nema nikakvogdrugogstvoritelja, ni 
boga - s obzirom da bi došlo do njihove međusobne isključivosti u djelova- 
nju i stvaranju - ovaj dokazgovori o međusobnoj isključivosti u bogoslužju 


25 


Filozofski pogled o nestvorenosti svijeta. (Nap. prev.) 

i statusu božanstvenosti. Naime, kako god je nezamislivo postojanje dvojice 
ravnopravnih stvoritelja ovoga svijeta, jednako tako je nezamislivo i da Ijudi 
imaju dvojicu bogova koje će obožavati. 

Prema tome, učenje da je svijet nastao stvaralačkim aktom dvojice 
ravnopravnih stvoritelja, samo po sebi nije moguće, protuslovno je; negacija 
njegova pohranjena je u čistoj Ijudskoj naravi, a apsurdnost toga potvrđuje 
se čistim umom. Na taj način dezintegrira se ideja o postojanju dvaju bo- 
žanstava. Prema tome, ajet je u punom suglasju s priznanjem Allahove je- 
dinosti u činjenici stvaranja, koje je utvrđeno i postojano u Ijudskoj prirodi, 
i upućuje, i konstatira, i povlači za sobom izražavanje Allahove jedinosti i u 
samoj Božanstvenosti. 

Sličan smisao sadrže i riječi Uzvišenoga: "Da njima upravljaju drugi bo- 
govi, a ne Allah, poremetili bi se!" (El-Enbija, 22) 

Neki su smatrali da je ovaj ajet potvrda za dokaz o međusobnoj pro- 
tuslovnosti, o čemu smo ranije govorili, tj. kada bi svijet imao dvojicu stvori- 
telja... itd., međutim, nisu obratili dovoljno pažnje na sadržaj ajeta - naime, 
Uzvišeni je rekao: "Da njima upravljaju drugi bogovi", a ne "drugi stvoritelji". 

Zatim, predmetni ajet govori o nebesima i Zemlji nakon njihovog po- 
stanja. Hoće se, naime, kazati da bi se njih dvoje, nakon što su već nastali, 
zasigurno raspali kada bi njima upravljala božanstva mimo Allaha Jedinoga. 

Treba zapaziti i da je Uzvišeni rekao: "poremetili bi se", tj. poremetili bi 
se nakon što su stvoreni; nije rekao "ne bi ni nastali". 

Ajet ukazuje na to da nije moguće da na njima bude više bogova, da 
Bog može biti samo jedan i da taj jedan Bog ne može biti niko drugi osim 
Allah, dž.š.; da bi neminovno uslijedio poremećaj nebesa i Zemlje kada bi 
na njima bilo više bogova, kao i kada taj jedan bog ne bi bio Allah; da ne bi 
mogli ostati ispravnima ukoliko bog na njima ne bi bio Allah, ukoliko bi bog 
bio neko drugi. Hoće se kazati: Kada bi svijet imao dva boga da se obožavaju 
na njemu bi došlo do narušavanja reda, budući da se on održava na pravdi, 
da na njoj opstoje nebesa i Zemlja. S druge strane, najveća nepravda je, bez 
sumnje, mnogoboštvo, a najveća pravda je potvrđivanje Allahove jedinosti 
u Božanstvenosti (tevhld). 

Potvrđivanje Allahove jedinosti u Božanstvenosti ( tevhldu-l-uluhijje ) 
u sebi sadrži i potvrđivanje Njegove jedinosti u stvaralaštvu ( tevhldu-r - 
rububijje), ali ne i obratno. Prema tome, onaj ko nije u stanju da stvori jest 
nemoćan, a nemoćni nije doličan da bude bog. Allah, dž.š., kaže: "Zar da 

Njemu smatraju ravnim one koji ne mogu ništa da stvore, već su i sami 
stvoreni!?" (El-A'raf, 191) "Pa da li je onda Onaj Koji stvara kao onaj koji ne 
stvara?! Urazumite se!" (En-Nahl, 17) "Reci: 'Da pored Njega postoje drugi 
bogovi, kao što oni govore, oni bi onda potražili put do Vlasnika Prijestolja!”’ 
(El-lsra', 42) 

Kasniji komentatori Kur'ana nude dva tumačenja ovog zadnjeg ajeta. 
Prema prvome, njime se hoće kazati da bi oni potražili put kako bi Ga pot- 
činili. Prema drugome - koje je ispravno, preneseno od učenjaka iz prvih 
muslimanskih generacija: Katadea i drugih, kojega navodi i Ibn DžerTr i ne 
spominjući druga mišljenja - ajetom se hoće kazati: Oni bi onda potražili 
put kojim bi se približili Allahu Svevišnjem, kako se navodi u riječima Uzvi- 
šenoga: "Ovo je pouka, pa ko hoće držat će se puta koji Gospodaru njegovu 
vodi." (El-lnsan, 29) Naime, On kaže: "Da pored Njega postoje drugi bogovi, 
kako oni govore..”, tj. ne govore da svijet ima svoja dva tvorca, nego tvrde 
da uz Njega postoje i neki drugi bogovi, koje oni uzimaju za posrednike kod 
Njega, govoreći: "Mi im se klanjamo samo zato da bi nas što više Allahu pri- 
bližili!" (Ez-Zumer, 3), što je drukčije od onog kako se govori u prvom ajetu. 

Obziri tevhida kojemu su pozivali poslanici 

Potom treba kazati, kada je riječ o islamskoj doktrini jedinosti Boga 
(islamski monoteizam) - tevhld, kojemu su pozivali Allahovi poslanici i ob- 
znanjivale ga Božije knjige, da se uvijek podrazumijevaju dva njegova plana: 

1. Jedinost (tevhld) na planu posvjedočenja i spoznaje i 

2. Jedinost (tevhid) na planu obraćanja i duhovnog usmjerenja. 

Prva vrsta podrazumijeva potvrđivanje suštine Bića Uzvišenoga Gospodara, 
Njegovih svojstava, djelovanja i imena. U tom smislu Njemu ništa nije slič- 
no u svemu spomenutom, kao što nas je On obavijestio o Sebi, i kao što je 
o Njemu obavijestio Poslanik, a.s. Kur'an u potpunosti jasno i razgovijetno 
govori o ovoj vrsti tevhlda na početku sura EI-HadTd i Ta-Ha, na kraju sure El- 
Hašr, na početku sure Es-Sedžde, sure Alu 'lmran i u suri Ihlas u cijelosti, itd. 

Drugi obzir tevhlda, tj. na planu obraćanja i duhovnog usmjerenja, ista- 
knut je, primjerice, u suri El-Kafirčin: "Reci: O vi koji ne vjerujete...!”, zatim u 64. 
ajetu sure Alu 'lmran: "Ti reci: 'O sljedbenici Knjige (tj. ranije Objave)! Hodite 
k Riječi jednakoj i nama i vama...’", zatim na početku sure Junus, na njenoj 
sredini i kraju, te na početku i kraju sure El-A'raf, kao i u pretežnom dijelu sure 
El-Enam. Većina kur'anskih sura sadrži spomenute obzire tevhlda, ustvari 
svaka sura pojedinačno to sadrži. Naime, Kur'an je ili obavještenje o Allahu, 

Njegovim imenima i svojstvima - što je spoznajno-navjestiteljski tevhld ( et - 
tevhidu-l-ilmi el-haberi ), ili poziv da se obožava samo On, Koji nema nikakvo- 
ga pridruška u Svojoj Božanstvenosti, i da se odbaci sve drugo što se obožava 
mimo Njega - što je voljno potražujući tevhld (et-tevhidu-l-iradi et-talebi ). 

Što se pak tiče naredbe, zabrane i obavezivanja da se bude u pokornosti 
Njemu, ti vidovi pripadaju pravnom aspektu tevhlda, kao njegova nadgrad- 
nja; što se pak tiče kur'anskih obavještenja o Božijim počastima sljedbama 
Njegova tevhlda, te šta je činio s njima na Ovome svijetu i čime će ih častiti 
na ahiretu, ona izražavaju aspekt Allahove nagrade privrženicima doktrine 
tevhlda, dok obavještenja o mnogobošcima, te o tome kako ih je kaznio na 
Ovome svijetu i kakva ih je patnja snašla na ahiretu izražavaju kaznu za one 
koji su izišli iz okvira tevhlda. 

Prema tome, sav Kur'an je prožet tevhldom, njegovim zahtjevima i na- 
gradom koja iz njega proistječe, odnosno mnogoboštvom, njegovim sljed- 
benicima i kazni koja iz njega proistječe. Tako se u svim ovim ajetima govori 
o tevhldu: "Hvala Allahu Gospodaru svjetova, Svemilosnom, Milostivom, 
Vladaru Dana sudnjega! Samo Tebi robujemo i samo od Tebe pomoć traži- 
mo. Na Pravi put Ti nas uputi" - tevhld koji sadrži molbu za uputom na Put 
sljedbenika tevhlda - "kojima si darove Svoje podario! Ne na put onih koji 
su srdžbu Tvoju izazvali, niti na put onih koji su zalutali”, tj. koji su odstupili 
od tevhlda. 

Uzvišeni Allah ovaj tevhld posvjedočuje Samome Sebi. Svjedoče Mu 
ga i Njegovi meleki, vjerovjesnici i poslanici. Uzvišeni kaže: "Allah svjedoči 
da osim Njega drugi bog ne postoji, i meleki, i Ijudi učeni, svjedoče isto i 
da pravedno postupa! Nema boga osim Njega, Silnoga, Mudroga! Doistaje 
vjera kod Allaha - islam!" (Alu 'lmran, 18-19) 

Ovaj časni ajet sadrži potvrdu suštine tevhlda i on je odgovor svim 
zabludjelim skupinama. Tako on sadrži najveće, najveličanstvenije, najpra- 
vednije i najistinitije posvjedočenje - od najuzvišenijih kategorija stvorenja 
za Najuzvišenije Biće kome se svjedoči! 

Prve muslimanske generacije pod glagolom šehide 26 podrazumijevali 
su sud, presudu, obavještenje, objašnjenje i razjašnjenje. Svi ti smislovi su 
istiniti i jedni druge ne isključuju, jer svjedočenje podrazumijeva govor svje- 
doka i njegovu izjavu, kao i njegovo obavještenje, objašnjenje i razjašnjenje. 


26 


Šehide - dosl. on je posvjedočio; on svjedoči; on se očituje. (Nap. prev.) 

Svjedočenje (očitovanje) se realizira na četiri stupnja. Prvi stupanj po- 
drazumijeva znanje, spoznaju, uvjerenje u istinitost onoga što se posvjedo- 
čuje, njegovu potvrdu. Drugi stupanj je svjedokov govor o tome, makar se 
nikome drugom i ne obraćao sa tim; on se tim svjedočenjem može obraćati 
samome sebi, imati ga na umu, jezikom ga izgovarati ili ga zapisati. Treći stu- 
panj je onaj kada svjedok i drugoga upozna sa svojim svjedočanstvom, oba- 
vijesti ga o tome i to mu objasni. Četvrti stupanj je da onoga koga je upoznao 
sa tim obaveže tim sadržajem i zatraži od njega da ga prihvati kao takvoga. 

Prema tome, svjedočenje Allaha Uzvišenoga o vlastitoj jednosti i pra- 
vednosti sadrži sva četiri ta stupnja: Njegovo znanje o tome, Njegov govor 

0 tome, upoznavanje i obavještavanje Njegovih stvorenja o tome te njihovo 
obavezivanje time. 

Što se tiče stupnja znanja, svjedočenje ga nužno mora sadržavati, u pro- 
tivnom bi svjedok svjedočio o nečemu o čemu nema znanja. Uzvišeni kaže: 
"... Moći će samo oni koji Istinu posvjedoče, i koji Istinu znaju!" (Ez-Zuhruf, 
86) Poslanik, a.s., kaže: "Posvjedoči poput njega!", i pokazao je na Sunce. 27 

Što se tiče stupnja govora i obavještenja, Uzvišeni Allah kaže: "I oni 
meleke, koji su robovi Milostivoga, ženskinjem smatraju! Da li su oni svje- 
doci bili njihovu stvaranju?! A zapisane će biti njihove tvrdnje i oni pitani 
bit će!” (Ez-Zuhruf, 19) To je učinio njihovim svjedočenjem iako ga oni nisu 
verbalno izgovorili i nisu ga potvrdili pred drugima. 

Razina pak upoznavanja drugoga sa sadržajem svjedočenja (očitova- 
nja), njegova obavještavanja o pojedinostima, može biti dvojaka: upozna- 
vanje govorom i upoznavanje djelom. Tako postupa svaki onaj koji drugoga 
upoznaje o nečemu: nekada to čini riječima, a nekad djelom. Tako je onaj 
ko svoj dom pretvori u mesdžid, kućna vrata učini otvorenim i uredi prilaz 
kući, te Ijudima dozvoli da ulaze i klanjaju u njemu, samim tim stavio na 
znanje da je to postalo vakufom, makar to verbalno i ne izgovorio. Isto tako, 
čovjek koji prema nekome prilazi s prijateljskim manirom, vedrinom u licu 

1 prijaznošću, time i tom čovjeku, i drugima, pokazuje da ga, zapravo, voli, 
da je drag njegovome srcu, makar to i ne iskazivao riječima. To isto važi i u 
suprotnom smislu. 


Hadisje slab ( da'lf ). Hafiz Ibn Hadžer ga navodi u svojoj knjizi Bulugu-l-meram min edilleti- 
l-ahkam (Dostatni dokazi za propise). U toj verziji hadis glasi: “Posvjedoči poput njega, ili 
nemoj ni svjedočiti!” On kaže: “Ibn ‘Addl ga navodi sa slabim prijenosnim nizom, dok ga El- 
Hakim, pogrešno, ocjenjuje vjerodostojnim!”Ja sam ga pak stručno elaborirao u El-lrvau, 
pod br. 2667. 

Slično je i sa svjedočenjem Gospodara Uzvišenoga, Njegovim objaš- 
njenjem i upoznavanjem sa nečim: nekada to biva govorom, a nekad dje- 
lom. Govor je ono sa čime je slao Svoje poslanike i sa čime je spuštao Svoje 
objave. Što se pak tiče Njegovoga obznanjivanja i upoznavanja djelom, to 
je onako kako je rekao Ibn Kejsan, naime: "Allah svjedoči, Svojim fascinira- 
jućim regulatorstvom i Svojom perfektnošću u onome što stvara, da nema 
drugoga boga osim Njega." 

Drugi je rekao: 

U svakoj stvari imade dokaz dostatan 
da On je sam Bog, da On je Jedan! 

Dokaz da se svjedočiti može i djelom jesu i riječi Uzvišenoga: "Ne tre- 
baju mnogobošci da Allahove džamije održavaju dok, istovremeno, protiv 
samih sebe svjedoče nevjerstvom!" (Et-Tevbe, 17), što je njihovo svjedočenje 
protiv samih sebe djelima koja čine. 

Hoće se kazati da On, Uzvišeni, Svoje svjedočenje izražava kroz Svoja 
stvorena znamenja koja ukazuju na Nj, tj. sugeriraju činjenicu da su nastala 
Njegovim stvaranjem i davanjem. 

Što se tiče stupnja zapovijedi i obavezivanja onim što se posvjedoči- 
lo, samo svjedočenje njega ne čini nečim što bi moralo biti obavezno. Me- 
đutim, svjedočenje na tom mjestu upućuje na njega i implicira ga, budući 
da ga Uzvišeni izriče kao onaj koji tim svjedočenjem i presuđuje, određuje, 
naređuje i njime obavezuje Svoje robove, kako se to razaznaje iz riječi Uzvi- 
šenoga: "Gospodar tvoj da samo Njemu robujete naređuje...” (El-lsra', 23); 
"Dvojici bogova vi se ne klanjajte!" (En-Nahl, 51); "A naređeno im je samo 
da Allahu robuju, da Mu odano kao čisti vjernici vjeru ispovijedaju...” (El- 
Bejjine, 5); "...A naređeno im je samo da štuju Boga Jedinoga!" (Et-Tevbe, 31); 
"Ne stavljaj uz Allaha božanstva drugoga...” (El-lsra', 22 i 39); "I ne zazivaj uz 
Allaha boga drugoga!" (El-Kasas, 88) 

Cijeli Kur'an je pak svjedok tome. 

Ono što svjedočenje Uzvišenoga čini obavezujućim jest činjenica da, 
kada On posvjedoči da nema nikojeg drugog boga osim Njega, on time 
istovremeno i obavještava, iznosi na vidjelo, stavlja na znanje, presuđuje i 
određuje da ništa drugo, osim Njega, nije bog, odnosno da su sva božanstva 
mimo Njega lažna te da, stoga, ništa drugo ne zaslužuje da bude obožavano, 
da Božanstvenost nije prilična ničemu osim Njemu. To za sobom povlači 

naredbu da se samo On ima smatrati Bogom, odnosno zabranu da se, uz 
Njega, uzima još neki bog. To je ono što iz ovog odricanja i potvrđivanja 
razumije onaj kome je obraćanje upućeno, onako kao kada bi ti vidio ne- 
kog čovjeka kako o nečemu traži mjerodavno pravno mišljenje od drugog 
čovjeka, odnosno poziva ga za svjedoka, ili da mu bude liječnik, a taj nije u 
to upućen, a istovremeno zaobilazi onoga pravog, pa bi mu rekao: Taj ti nije 
muftija, ni svjedok, ni liječnik - muftija je taj, svjedok je taj, liječnikje taj! 

Za dotičnoga bi to, dakle, bila i naredba i zabrana. 

Također, ajet upućuje na činjenicu da jedino On zaslužuje obožavanje. 
Naime, kada On obavijesti da On jedini zaslužuje obožavanje, onda to oba- 
vještenje podrazumijeva i naredbu Ijudima, i njihovo obavezivanje na izvr- 
šenje onoga na što On kod njih ima pravo, odnosno što kod njih zaslužuje 
Uzvišeni Gospodar, tj. njihovo vršenje toga čisto je zadovoljavanje Njegovog 
prava kod njih. 

Također, izrazi sud ( el-hukm ) i presuda ( el-kada ) upotrebljavaju se u 
izjavnoj rečenici, a za izjavnu rečenicu se vezuju problem i sud - on je o tom 
pitanju presudio tako i tako. Uzvišeni Allah kaže: "Eto, oni zbilja govore iz 
svoje laži: Allah je rodio!' Pa, oni su, doista, lašci! Zar da on odabere kćerke 
nad sinove, šta vam je, kako vi sudite?!" (Es-Saffat, 151-154) Tako je samu 
obavijest o njima učinio sudom. Uzvišeni Allah kaže: "Pa zar da učinimo mu- 
slimanima kao i zločincima, šta vam je, kako to sudite?!" (El-Kalem, 35-36) 

Ipak, to je sud uz koji ne ide i obavezivanje. 

Sud i presuda da nema drugog boga osim Njega, međutim, sadrži i oba- 
vezu. Naime, da je cilj bio samo svjedočenje, oni ne bi mogli saznati za nj (niti 
bi od tog svjedočenja mogli imati kakve koristi), niti bi se njime ustanovio 
dokaz protiv njih. No, iznošenje tog svjedočenja na vidjelo Ijudima sadrži i 
ukazivanje njima, i njihovo upoznavanje sa onim što je posvjedočeno. Takav 
je slučaj i sa svjedokom iz reda Ijudi: ako ima šta posvjedočiti, pa to zataji i ne 
iznese ga na vidjelo, tim se svjedočanstvom niko neće moći okoristiti, niti će 
se na temelju njega moći ustanoviti dokaz. Prema tome, budući da se svjedo- 
čanstvom može koristiti samoakoseono i obznani, Uzvišeni gaje i obznanio: 
iznio ga je jasnim na vidjelo na tri načina: sluhom, vidom i razumom. 

Što se tiče sluha: slušanjem Njegovih ajeta koji se uče, a koji obznanju- 
ju - krajnje razgovijetno - sva svojstva Njegove savršenosti sa kojima nas je 
upoznao, poput jedinosti i dr., na najbolji način, a ne onako kako smatraju 
džehmijje i dio mu'tezila koji su u tome saglasni sa njima, te onih koji Bogu 

odriču određena svojstva ( mu'attila ), koji iznose neke neutemeljene tvrdnje 
koje bi mogle uzrokovati zbunjenost i koje su u oprečnosti sa jasnoćom, ko- 
jom je Allaha označio Svoju Knjigu i Svog časnog Poslanika. On, naime, kaže: 
"Ha-MTm. Tako Mi jasne Knjige!" (Ez-Zuhruf, 1-2); "Elif Lam Ra. Ovo su ajeti 
Knjige jasne...” (Jčisuf, 1); "Elif Lam Ra. Ovo su ajeti Knjige, Kur'ana jasnoga!" 
(El-Hidžr, 1); "Ovo je objašnjenje svijetu, i Uputa, i Pouka za bogobojazne." 
(Alu 'lmran, 138); "Znajte da je Poslanik Naš dužan samo da obznani." (El- 
Maide, 92); "A i tebi Kur'an objavljujemo da bi Ijudima objasnio to što im se 
objavljuje, a i da bi oni razmislili." (En-Nahl, 44 i Et-Tegabun, 12) 

Isto je i sa sunnetom: on dolazi kao pojašnjivač, odnosno potvrđivač 
onoga o čemu govori Kur'an. U pogledu načela naše vjere naš nas Gospodar 
nije učinio ovisnim o nečijem mišljenju, nečijem ukusu, niti nečijem čuv- 
stvu. Stoga ćemo vidjeti kako su oni koji su u konfrontaciji sa Kur'anom i 
sunnetom u međusobnom nesuglasju i stihiji. Uzvišeni kaže: "Danas sam 
vam vjeru vašu upotpunio, i blagodat Svoju prema vama ispunio, i zadovo- 
Ijan sam da vam islam bude vjera!" (El-Maide, 3), što znači da nema potrebe 
ni za čim drugim, izvan Kur'ana i sunneta, čime bi trebalo upotpuniti vjeru. 

Eto, na to skreće pažnju profesor Ebu Dža'fer et-Tahavi svojim riječima: 
"Mi u to ne zalazimo unoseći u nj svoje vlastite mišljevine, povodeći se za 
svojim porivima, jer niko neće ostati ispravan u svojoj vjeri, osim onoga ko 
se prepusti Allahu, dž.š., i Njegovome Poslaniku, a.s.” 

Što se tiče Allahovih vizuelnih znamenja u svijetu stvorenosti, treba 
kazati da njihovo posmatranje i zaključivanje na osnovu njih, neminovno 
otkriva isti onaj smisao koji otkrivaju i Njegovi riječima iskazani ajeti, koje 
Ijudi slušaju svojim ušima. Razum sinkretizira jedno i drugo i, prema tome, 
odlučno potvrđuje istinitost onoga sa čime su dolazili poslanici. Na taj na- 
čin svjedočanstvo sluha, vida, razuma i primordijalne prirode (fitret) dolaze 
u puni sklad. 

On, Uzvišeni, s obzirom na Svoju potpunu pravednost, milost, do- 
brostivost, mudrost i želju da ima opravdanje i ustanovljen argument, nije 
poslao nijednog vjerovjesnika, a da sa njim nije poslao i neki dokaz koji će 
ukazivati na istinitost onoga o čemu govori. Uzvišeni Allah kaže: "A Mi smo 
Naše poslanike s jasnim dokazima slali, i s njima smo Knjigu slali i Mjerilo, 
da bi svijet postupao po pravdi." (EI-HadTd, 25); "I prije tebe samo smo muš- 
karce kao poslanike Mi slali i Mi smo im objavljivali - pitajte Sljedbenike 
Knjige ako ne znate! - jasne dokaze i knjige." (En-Nahl, 43-44); "Ti reci: 'Vama 
dolaziše i prije mene poslanici s dokazima, a i dokazom o kome govorite...’” 

(Alu 'lmran, 183); "Pa, ako tebe u laž utjeruju, i druge su poslanike još prije 
tebe u laž utjerivali, koji su im dokaze, i Mudrost i Knjigu svjetilju donosili." 
(Alu 'lmran, 184); "Allah je Onaj Koji je Knjigu s Istinom i Mjerilom objavio!" 
(Eš-Šura, 7) 

Najmanjezamjetljivznak nekog poslanika bioje onaj kojegje pokazao 
Hud, a.s., tako da mu je njegov narod čak govorio: "Nisi nam donio nikakav 
dokaz!" Pa ipak, njegovo svjedočanstvo predstavlja jedno od najjasnijih svje- 
dočanstava onome kome Allah omogući da ih shvati. On je, naime, na to 
ukazivao riječima: "Ja za svjedoka pozivam Allaha, a budite i vi svjedoci da 
ja nemam ništa s tim što vi Allahu druge smatrate ravnim pored Njega, pa 
deder vi spletke protiv mene smišljajte svi, i nikakve odgode ne pružajte mi! 
A ja se oslanjam na Allaha, i moga i vašega Gospodara! I nema niti jednog 
živogbića koje nije u vlasti Njegovoj. Gospodar je moj, zbilja, na Ispravnome 
putu." (Hud, 54-56) 

Ovoje jedan od najvećih dokaza: naime, da se samojedan čovjek obra- 
ća velikom narodu na ovakav način, bez ikakvog straha, zebnje ili nesigurno- 
sti, potpuno siguran u ono što govori, čvrsto uvjeren u to. Stoga je najprije 
pozvao Allaha za svjedoka - da on nema ništa sa njihovom vjerom i onim na 
čemu temelje svoje živote - kao neko ko ima puno pouzdanje u Njega, ko se 
oslanja na Njega, a zatim je tom svom narodu rekao daje Allah njegov zaštit- 
nik i pomagač, i da im On neće dopustiti da zavladaju nad njim. Potom je njih 
pozvao za svjedoke - kao neko ko javno ispoljava svoje suprotstavljanje - da 
je čist i daleko od njihove vjere i božanstava na temelju kojih su se prijateljski 
ili neprijateljski odnosili prema drugima, i za čije promicanje su davali svoje 
živote i imetke. Potom im je to potvrdio snishodljivo se odnoseći prema nji- 
ma, sa visine i s gordošću: kada bi se svi skupili da mu kakvu spletku iskuju i 
bijes svoj prema njemu iskale, te nastupe prema njemu ne dajući mu ni časak 
vremena, ne bi bili u stanju ništa uraditi, osim onoga što mu je Allah propisao. 

Nakon svega, pozvao ih je na najljepši način i objasnio im da je njegov 
Uzvišeni Gospodar - Koji je i njihov Gospodar, i da su oni u punoj Njegovoj 
vlasti - njegov zaštitnik, i njegov pouzdanik, Koji će ga pomoći i pružiti mu 
Svoju potporu, budući da je on na Pravome putu pa, prema tome, neće 
iznevjeriti onoga ko se oslanja na Njega i ko Ga priznaje, neće ga prepustiti 
njegovim neprijateljima. 

Pa, ima li boljega dokaza i argumenta od onih koje iznesu vjerovjesnici, 
a.s., da li je išta izraženije od njih!? To je pak posvjedočenje Uzvišenoga Alla- 
ha njima, On ga iznosi pred Ijude na najjasniji način. 

Jedno od Allahovih lijepih imena je i Vjernik/Ovjeritelj (El-Mu'min). Jed- 
no od dva tumačenja toga imena jeste daje On "ovjeritelj istinitosti”, koji po- 
tvrđuje istinitost onima koji govore istinu na način da im uspostavlja svjedo- 
čanstva (dokaze) za njihovu istinu. To znači da On robovima Svojim nužno 
pokazuje određena znamenja u kosmosu i u njima samima - dokaze koji im 
jasno potvrđuju daje Objava koju su im Njegovi poslanici dostavljali istina. 
Uzvišeni kaže: "Pokazivat ćemo im Mi Znake Naše u prostranstvima svemir- 
skim, i u njima samim, sve dok im jasno ne bude da je On Istina." (Fussilet, 
53), tj. Kur'an, budući da je on spomenut u prethodnom ajetu: "Reci: 'Šta 
mislite, ako je Kur'an od Allaha...’” (Fussilet, 52), da bi, potom, rekao: "A zar 
dosta nije to što je Gospodar tvoj svjedok stvari svake?!" (Fussilet, 53) 

Tako je Uzvišeni Svome poslaniku Svojim riječima posvjedočio da je 
ono sa čime dolazi istina, obećavši i da će Ijudima pokazivati Svoja stvara- 
lačka, djelujuća znamenja koja će to, također, potvrđivati. Zatim je naveo 
nešto što je veće i uzvišenije od svega toga - činjenicu da je On svjedok svake 
stvari. Naime, jedno od Njegovih lijepih imena je i Svjedok svega (Eš-ŠehTd), 
tj. Onaj Kojemu ništa skriveno nije, niti Mu išta promaći može; Onaj Koji u 
sve ima uvid, Koji je svemu prisutan, Koji sve zna u svim njegovim dijelovima. 

Ovo potonje je argumentiranje Njegovim imenima i svojstvima, ono 
prvo je argumentiranje Njegovim govorom i Njegovim riječima dok je Nje- 
govo iznošenje kosmičkih i dokaza u nama samima argumentiranje Njego- 
vim djelovanjima i stvorenjima. 

Prema tome, ako bi ti rekao: Kako se može dokazivati Njegovim ime- 
nima i svojstvima kada to nije uobičajeno u argumentacijskoj metodologi- 
ji!? - odgovor bi bio: Uzvišeni Allah je pohranio u Ijudsku iskonsku narav 
(fitret), onu koja se nije inficirala poricanjem, odricanjem Bogu svojstava 
(ta'tll), uspoređivanjem Boga sa nečim ( tešblh ) i poistovjećivanje sa stvo- 
renjima (temsll), znanje o tome da je On, Uzvišeni, savršen na planu Svojih 
imena i svojstava, da je onakav kakvim je On Sam Sebe oslovio i kakvim 
su Ga oslovljavali Njegovi poslanici, a da je ono od Njegove savršenosti što 
je ostalo zakriveno od Ijudi mnogo veće od onog što oni znaju o Njemu. 
U Njegovu svetu savršenost spada i činjenica Njegovog svjedočenja svakoj 
stvari, Njegovog uvidu u nju, u smislu da ni trunka jedna nije skrivena od 
Njega ni na nebesima ni na Zemlji, ni u svojoj vanjštini, ni u nutrini. Kako 
bi onda moglo priličiti Ijudima da nekome ko je takav pripisuju drugoga u 
Božanstvenosti Njegovoj, obožavaju nešto drugo ili sa Njim ustanovljavaju 
još neko drugo božanstvo!? 

S druge strane, kako bi moglo biti prilično Njegovoj Savršenosti da 
dadne za pravo nekome ko o Njemu izriče najveću laž, ko govori o Njemu 
suprotno onome kako jeste, a da ga On, potom, pomogne u tome, podrži 
ga i uzvisi njegov položaj, odazove se njegovoj dovi i uništi njegovog nepri- 
jatelja, te podupre njegovu vjeru takvim znamenjima i argumentima pred 
kojima nemoćne ostanu sve Ijudske sposobnosti, a da on, i pored toga, bude 
neumoran u laži?! 

Međutim, jasno je da činjenica Njegovog svjedočenja svakoj stvari, 
Njegova moć, mudrost, dostojanstvo i Njegova sveta savršenost odbijaju 
nešto takvo. Onaj ko to smatra dopustivim, taj je veoma daleko od znanja 

0 Njemu. 

Kur'an je pun primjera ovakvog puta, puta odličnika, koji izvode do- 
kaze o Allahu na osnovu Njegovih djelovanja i onoga kako bi, potencijalno, 
mogao djelovati. Uzvišeni kaže: "A da je On o Nama kakve riječi iznosio, zbi- 
Ija bismo ga za desnicu uzeli i žilu mu zatim kucavicu presjekli, i nikog nema 
među vama ko bi ga mogao odbraniti!" (El-Hakkah, 44-47) 

O ovome će više biti govora nešto kasnije, ako Bog da. 

Također, potvrđivanjem Njegovih imena i atributa dokazuje se Njego- 
va jednost i odbacuje apsurdnost politeizma, kako to nalazimo u riječima 
Uzvišenoga: "On je Allah! Osim Njega drugog božanstva nema, Vladar, Sveti, 
Podaritelj mira, Darovatelj sigurnosti, Onaj Koji nad svime bdije, Silni, Uzvi- 
šeni, Gordi! Slavljen neka je Allah, On je iznad onoga šta Mu pripisuju oni!" 
(El-Hašr, 23) 

O tome se na mnogo mjesta govori u Kur'anu. Malo je, međutim, onih 
koji idu ovim putem; samo ga odabrani uspijevaju dokučiti. Put kojim ide ve- 
ćina Ijudi jest izvođenje dokaza iz vidljivih znamenja, jer je njih lakše dosegnuti 

1 široko su rasprostranjeni, a Allah jedna svoja stvorenja odlikuje nad drugim. 

U Kur'anu se objedinjuje nešto što se drugdje ne objedinjuje: on je i 
dokaz i ono što se dokazuje, i svjedok i ono čemu se svjedoči. Za one koji 
traže dokaz o istinitosti Njegovoga Poslanika Uzvišeni kaže: "Pa zar njima 
dosta nije što Mi tebi Knjigu koja im se kazuje objavljujemo? Doista je u 
tome milost i opomena za narod koji vjeruje." (EI-'Ankebut, 51) 

Prema tome, kada se ustanovi da je izražavanje Božije jedinosti u Bo- 
žanstvenosti (tevhld u-l-uluhijje) ustvari onaj tevhld sa kojim su upućivani 
poslanici i sa kojim su objavljivane Objave, kako je to ranije sugerirano - 
tada se neće ni obazirati na riječi onih koji tevhld dijele na tri kategorije: 

prvu kategoriju tretirajući kao tevhld običnih Ijudi ( tevhid u-l-'amme), dru- 
gu kao tevhld elite (tevhldu-l-hassa), tj. tevhld koji se zasniva na nepobitnim 
istinama i treću kategoriju, ili tevhld uspostavljen na načelima vjekovitog, 
što je tevhld ekstra elite (tevhldu hassati-l-hassa). Naime, među Ijudima 
su najpotpuniji tevhld imali vjerovjesnici - Allahovi blagoslovi neka su na 
njih! - a među njima još potpuniji poslanici, dok su "poslanici odluke" (ulu- 
l-azm) imali najpotpuniji tevhld među poslanicima; to su: Nuh, IbrahTm, 
Musa, 'lsa i Muhammed, neka su na sve njih mir i blagoslovi Božiji. Potom, 
još potpuniji tevhld u ovoj skupini imala su dvojica Allahovih "prijatelja" 
(el-halilani): Muhammed i IbrahTm, a.s. Njih dvojica su ispoljila takav tevhld 
u smislu znanja, spoznaje, stanja, pozivanja Ijudi i borbe na Božijem putu 
kakav nije ispoljio niko drugi osim njih. 

Prema tome, nema potpunijeg tevhlda od onog kojeg su zastupali po- 
slanici, kojemu su pozivali i za koji su se borili protiv drugih vjerskih sljedbi. 
Stoga je Uzvišeni Svome Vjerovjesniku naredio da se ugleda na njih, da sli- 
jedi njihov put rekavši - nakon što je naveo Ibrahimovu polemiku sa njego- 
vim narodom oko neutemeljenosti mnogoboštva, a ispravnosti tevhlda, te 
nakon što je spomenuo vjerovjesnike iz njegovoga potomstva - "To su oni 
koje je Allah uputio, pa ti njihovu Stazu pravu slijedi...” (El-En am, 90) 

Nema, dakle, savršenijeg tevhlda od tevhlda onih za koje je Poslaniku, 
a.s., naređeno da ih slijedi. Poslanik, a.s., je svoje ashabe učio da, kada osva- 
nu, reknu: "Osvanuli smo u prirodi islama, u riječi iskrenosti, u vjeri našeg 
vjerovjesnika Muhammeda, u milletu našeg praoca Ibrahima, koji je bio 
pravovjeran i predan musliman, a ne u skupini onih koji Allahu druge pri- 
družuju u Božanstvenosti Njegovoj." 28 

Millet IbrahTmov je, dakle, tevhld, a vjera Muhammedova: sva ona 
teorija, praksa i vjerovanje koji su mu stigli od Allaha, dokje riječ iskreno- 
sti: posvjedočenje da nema drugog boga osim Allaha, a priroda islama je 
ona Ijubav i obožavanje samo Njega, Koji nema nikakvoga sudruga u Svojoj 


Hadis je vjerodostojan ( sahih ). Bilježi ga 'Abdullah ibn Ahmed u Zevaidu-I-Musnedu 
(5/123), posredstvom Abdurrahmana ibn Ebzija, od Ubeja ibn Ka'ba, koji je rekao: “Božiji 
Poslanik, a. s., učio nas je da, kada osvanemo, reknemo: 'Osvanuli smo u prirodi islama...’" 
itd. Na kraju ima i dodatak: "A tako i kada omrknemo”, no prijenosni niz tog dijela je slab 
( da'if ). Međutim, bilježi ga Ahmed (111/406 i 407), zatim Darimi (11/292), te Ibn Sunni u djelu 
El-jevmu ve-l-lejla (Dan i noć), br. 32, s druga dva prijenosna niza, od 'Abdurrahmana ibn 
Ebzija, gdje se kaže: "Kada bi Vjerovjesnik osvanuo..." i tako do kraja hadisa. Njegov prije- 
nosni niz je vjerodostojan (sah/h). 

Božanstvenosti, i ropsko i ponizno pokoravanje Njemu, sa prepuštanjem i 
obraćanjem Njegovu vođstvu. 

To je tevhld najodabranijeg dijela elite (tevhidu hassati-l-hassa). Osoba 
koja to odbacuje spada među najbezumnije. Uzvišeni Allah kaže: "A Ibrahi- 
movu vjeru neće samo onaj ko ne drži do sebe! Mi smo Ibrahima na Ovom 
Svijetu izabrali, a i na Onom Svijetu on će međ' dobrima biti! I kad njemu 
naredi Gospodar njegov: 'Predan budi!' A on odgovori: 'Ja sam predan Gos- 
podaru svjetova!’" (El-Bekare, 130-131) 

Svako ko ima zdrav osjećaj i razum kojim može razlučivati stvari nema 
apsolutno nikakve potrebe da se poziva na postavke dogmata skolastika i di- 
jalektičara, niti mu trebaju njihova terminologija i metode dokazivanja. Šta- 
više, one mu mogu biti uzrok da zapadne u sumnju i nesigurnost, mogle bi 
mu pridonijeti zbunjenost, zabludu i podozrenje. Doista, tevhld donosi korist 
samo onome čije srce ostane sačuvano od toga. To je ono zdravo srce sa kojim 
se, jedino, može postići uspjeh kod Allaha. Nema pak sumnje da ona druga i 
treća vrsta tevhlda za koje tvrde da su "tevhld elite”, odnosno "tevhld ekstra 
elite", skončavaju u 'utonuću' (utapanju Ijudskog duhovnog bitka u Božanski, 
el-fena) kojemu stremi većina sufija. To je opasan put, put koji izravno vodi 
prema učenju o sjedinjenosti svega postojećeg sa Bogom ( el-ittihad ). 

Pogledaj šta je spjevao šejhu-l-islam Ebu 'lsma'Tl el-Ensari, Allah mu se 
smilovao: 


Samo Jedini nikoga poistovjetio sa Sobom nije 
Ko god poistovjeti nekoga sa Njim poricatelj je on 
Tevhid onoga koji govori o golom izgledu Njegovom 
Obesnažuje sam Onjedini. 

Istinski tevhld onaj je Njegov, 

Svaki drugi opis samo lutnja je! 

Pa, iako onaj koji je ovo izrekao - Allah mu se smilovao! - nije podra- 
zumijevao sjedinjenje s Bogom ( el-ittihad ), mada je spomenuo izraz koji je 
zagovorniku toga učenja ostavio mogućnost da ga proglasi svojim, i Alla- 
hom se zakune da je on sa njim, bilo bi ispravnije da se koristio pojmovljem 
legalitarnog vjerovanja u kojima se ne navodi ništa o sjedinjenju. Uz to, da je 
sam smisao s kojim je bio u dosluhu nešto što se zahtijeva od nas, Zakono- 
davac bi na to skrenuo pažnju i tome pozvao Ijude, te to pojasnio. Poslanik 
je, naime, dužan da jasno prenese poruku, a gdje je to on rekao: Ovo je 
tevhld običnih Ijudi, ovo je tevhld elite a ovo tevhld ekstra elite?! Gdje je 

rekao makar nešto slično tome! Gdje je makar sugerirao na ove tradicije i 
mišljevine koje danas imamo?! 

Evo Allahovog govora, koji je objavljen Njegovom Poslaniku, evo Po- 
slanikovog sunneta, evo riječi najbolje generacije Ijudi nakon Poslanika, evo 
odličnika, vrhunskih znalaca vjere - da li se igdje, i od koga od njih, spomi- 
nje 'utapanje ili nestajanje u Bogu' (el-fena), ili pak ona podjela tevhlda!? 
To je, bez sumnje, nastalo kao posljedica neumjerenosti u vjeri, poput one 
neumjerenosti (kod haridžija, odnosno) kod kršćana u njihovoj vjeri. Uzvi- 
šeni Allah, međutim, osuđuje i zabranjuje pretjerivanje u vjeri; On kaže: "O 
Sljedbenici ranije objave! U vjeri svojoj ne pretjerujte, a o Allahu drugo osim 
Istine ne govorite!" (En-Nisa, 171) "Ti reci: 'O Sljedbenici ranije objave! Vi u 
svojoj vjeri ne pretjerujte suprotno Istini, i prohtjeve ne slijedite naroda koji 
je zalutao još prije, a i mnoge u zabludu odveo je, pa tako i sam s Pravoga 
puta skrenuo je!’" (El-Maide, 77) 

Poslanik, a.s., kaže: "Nemojte biti pretjerano strogi pa da i Allah bude 
pretjerano strog prema vama, jer, doista, oni prije vas bili su pretjerano stro- 
gi, pa je i Allah bio pretjerano strog prema njima. Eto njihovih ostataka u 
samostanima i manastirima, eto monaštva koje su sami sebi nametnuli, "Mi 
im ga nismo naredili.” 29 


O njegovim riječima: 

CS S I nema ništa poput Njega! 


Komentar: 

Sljedbenici sunneta saglasni su u tome da ništa nije slično Allahu - ni u 
Njegovoj Biti, ni u svojstvima, ni u činima. Međutim, izraz uspoređivanje 
(tešblh), postao je u Ijudskom govoru općeupotrebljiv, njime se želio izraziti 
ispravan smisao, ono što Kur'an poriče, a što sugerira sam razum, naime: da 
se odlikama Gospodara Uzvišenoga ne mogu oslovljavati nikakva stvorenja, 
niti da stvorena bića mogu biti identična Njemu u bilo kojem Njegovom 


Broj 4904. U prijenosnom nizu hadisa ( sened ) nalazi se i Se'Td ibn ‘Abdurrahman ibn Ebi- 
l-'Amja', kojega jedino Ibn Hibban smatra povjerljivim, a od kojega prenose samo dvojica 
Ijudi. Ja sam ga stručno elaborirao u djelu Ed-Da'rfa, br. 3468. 

svojstvu. Uzvišeni kaže: "Ništa nije kao On!" (Eš-Šura, 11), kao odgovor oni- 
ma koji Ga uspoređuju sa nečim ili vjeruju da ima nešto poput Njega. Još 
kaže: "On sve čuje i vidi sve!" (Eš-Šura, 11), kao odgovor onima koji Mu odri- 
ču svojstva (mu'attila). 

Prema tome, onaj ko svojstva Stvoritelja stavlja u istu ravan sa svojstvi- 
ma stvorenja, taj je antropomorfist ( muššebih ), prezreni iznositelj neistina 
dok se onaj koji svojstva stvorenja stavlja u ravan sa svojstvima Stvoritelja 
nalazi u onakvoj vrsti nevjerstva kakvo je kod kršćana. Pod tim se želi ka- 
zati da se Allahu ne može priznati nikakvo ekskluzivno svojstvo; da se, npr., 
ne može kazati da On ima moć, da ima znanje ili život, budući da se tim 
svojstvima opisuje čovjek! Ovo dalje nalaže da se za Nj ne može reći: Živi, 
Sveznajući, Moćni, budući da se tako oslovljava čovjek. 

Isto je i sa Njegovim govorom, sluhom, vidom, 30 (voljom) itd. Oni su 
saglasni sa sljedbenicima sunneta u tome da On postoji, da je znan, moćan 
i živ, ali i za čovjeka se, također, kaže da postoji, da je živ, znan i moćan, 
pa se ipak ne tvrdi da se time zapada u antropomorfizam ( tešbih ) čije je 
poricanje obavezno. Nešto takvo sugeriraju i Kur'an, sunnet i zdrav razum, 
i niko razuman to ne spori, s obzirom daje Allah Sebe oslovio stanovitim 
atributativnim imenima, kojimaje oslovio i neke Svoje robove. Isto tako je i 
stanovitim Svojim atributima priskrbio imeničke oznake - nekima od njih 
je oslovio i Svoje robove, pa ipak jedno i drugo nisu isto. Tako je Sebe na- 
zvao Živim, Znalcem, Moćnim, Samilosnim, Milostivim, Snažnim, Mudrim, 
Onim Koji čuje, Onim Koji vidi, Vladarem, Vjernim, Silnim, Uzvišenim. Istim 
tim imenima nazvao je i neka Svoja stvorenja. Tako On kaže: "On iz mrtvog 
izvodi živo." (El-En am, 95 i Er-Rčim, 19) "I dječakom znanim ga obradovaše!" 
(Ez-Zarijat, 28) "I obradovasmo ga dječakom blagim." (Es-Saffat, 101) "Pre- 
ma vjernicima blag je i samilostan." (Et-Tevbe, 128) "Te ga učinismo i da čuje 
i da vidi!" (Ed-Dehr, 2) "Tad žena upravnikova reče...” (Jusuf, 51) "Jer iza njih 
vladar jedan bi...” (El-Kehf, 79) "Zar da vjerniku bude...” (Es-Sedžde, 18) "Eto, 
tako Allah pečati srce svakog oholog čovjeka, silnika!" (El-Mu'min, 35) 

Jasno je da Živi i živi nisu isti, niti Znalac i znalac, ni Moćni i moćni... Isto 
je i sa ostalim atributativnim imenima. Uzvišeni kaže: "A Ijudi znaju od Nje- 
govog znanja samo onoliko koliko On želi!" (El-Bekare, 255) "...I da je objav- 
Ijeno sa Znanjem Njegovim...” (En-Nisa’, 166) "Nijedno žensko ne zanese, niti 


U izvomiku stoji: Njegov vid i viđenje, što je jednoznačno. Htjelo se, vjerovatno, kazati: 
Njegov vid i Njegova volja, kako i stoji u jednom rukopisnom primjerku. 

rodi a da to nije sa znanjem Njegovim!" (Fatir, 11) "Doista, Allah je Opskrbi- 
telj, Posjednik Snage Velike!" (Ez-Zarijat, 58) "Zar oni ne vide da je Allah Koji 
ih je stvoriojači od njih." (Es-Sedžde, 15) 

Od Džabira, r.a., prenosi se da je rekao: "Poslanik, a.s., nas je podučavao 
da prakticiramo istihara-namaz u svakoj prilici, onako kako nas je poduča- 
vao nekoj suri iz Kur'ana; govorio je: 'Kada neko od vas hoće nešto da uradi 
neka klanja dva rekata dobrovoljnog namaza, a zatim neka rekne: 'Allahu 
moj, molim Te da me opredijeliš za ono što je bolje, prema Tvome znanju, 
molim Te da mi pomogneš Svojom Moći, da mi podariš iz Svoje velike bla- 
godati jer Ti možeš, a ja ne mogu, Ti znaš, a ja ne znam, 31 Ti poznaješ sve 
tajne. Allahu moj, ako je ovaj posao koristan za mene, moju vjeru, život i 
moju konačnicu - ili je rekao: za ovaj i onaj moj svijet - Ti mi ga dosudi i 
olakšaj mi ga, 32 a zatim mi podari berićet u njemu. Ako je pak ovaj posao loš 
za mene, moju vjeru, život i moju konačnicu - ili je rekao: za ovaj i onaj moj 
svijet - Ti ga okreni od mene i mene od njega i dosudi mi dobro gdje god se 
ono nalazilo, i učini me zadovoljnim njime!' Zatim bi imenovao ono za šta 
je molio." 33 Hadis bilježi El-Buhari. 

U hadisu koji se prenosi posredstvom Ammara ibn Jasira, a kojeg bi- 
Iježi NesaT i neki drugi autori hadiskih zbirki, navodi se da je Poslanik, a.s., 
učio ovu dovu: "Allahu moj, budući da Ti poznaješ i nama nespoznatljivo i 
da imaš moć nad svim stvorenim, poživi me dotle dok život bude dobar za 
mene, a usmrti me onda kad smrt bude bolja za mene! Allahu moj, učini 
da Te se bojim i u nevidljivom i vidljivome. Molim Te da govorim istinu u 
zadovoljstvu i u srdžbi. Molim Te za umjerenost u imućstvu i u siromaštvu. 
Molim Te za blagostanje koje se neće iscrpiti i za zadovoljstvo koje se neće 
prekinuti. Molim Te da budem zadovoljan Tvojom odredbom. Molim te 
da mi olakšaš život poslije smrti. Molim Te za užitak gledanja u Tvoje Lice 


U štampanom primjerku stoji: "JerTi znaš, aja neznam, Ti možeš, aja ne mogu.” Ovo kako 
smo mi naveli sukladnojeverziji koju bilježi El-Buhari. 

U izvorniku stoji: "Olakšaj", a ne: olakšaj mi ga. 

Hadis je vjerodostojan (sahih). Dovoljno je reći da ga navodi El-Buhari u svom Sahihu. To 
što je Ahmed za jednogod njegovih prenosilaca rekao da prenosi i “jedan nepoznat hadis", 
tj. ovaj, nimalo ne umanjuje njegovu vrijednost, osobito nakon što je on za dotičnoga 
prenosioca rekao da pri njemu nema ničega spornog. Problem bi bio kada bi on prenosio 
nešto što bi bilo u konfrontaciji sa onim što prenosi neko pouzdaniji od njega, što ovdje 
nije slučaj. Potom sam mu pronašao i potvrdu u hadisu koji prenosi Ebu Hurejre, a kojeg 
Ibn Hibban ocjenjuje vjerodostojnim (sahih). Ja sam ga uvrstio u zbirku slabih hadisa Ed- 
Da'ifa, pod br. 2305, s obzirom na jedan dodatak koji se u njemu nalazi. 

Plemenito i da žudim susretu s Tobom, bez nečeg što bi mi moglo naštetiti 
i bez smutnje koja bi me mogla u zabludu odvesti. Allahu moj, ukrasi nas 
vjerovanjem i učini nas upućivačima i upućenima.” 34 

Kako se vidi, Uzvišeni Allah i Njegov Poslanik su Allahova svojstva na- 
zvali znanjem, snagom i moći. Uzvišeni Allah kaže: "Potom vam poslije ne- 
jakosti snagu daje...” (Er-Rčim, 54) "A on je, doista, znalac bio, jer smo ga Mi 
naučili...” (Jusuf, 68) 

Jasno je da jedno znanje nije kao drugo, da jedna snaga nije kao druga. 
Ovakvih primjera ima mnogo. Sa tim će se saglasiti svi koji su razumom ob- 
dareni. Onome ko zaniječe neko svojstvo kojim je Allah Sebe oslovio, poput 
npr. zadovoljstva i srdžbe, Ijubavi i mržnje i tome slično - usprkos tome što 
to pretpostavlja antropomorfizam ( tešbih , svođenje Boga na neke forme Ijud- 
skog naličja) i korporealizam ( tedžsim , otjelovljenje Boga u čovjeku) - treba 
kazati: "Ti Mu potvrđuješ volju, govor, sluh i vid, iako ono što potvrđuješ nije 
slično svojstvima stvorenja, pa imenuj tako i ono što negiraš, a što su Allah i 
Njegov Poslanik potvrdili, budući da između tog dvoga nema nikakve razlike!" 

Ako rekne: "Ja Allahu ne priznajem nijedno svojstvo!", kazat će mu se: 
"Pa ti Mu priznaješ i potvrđuješ lijepa imena, kao što su: Znalac, Živi i Moćni, 
a i čovjek se, isto tako, naziva tim atributivnim imenima. Pa, ipak ona od tih 
imena koja se potvrđuju Gospodaru nisu istovjetna onima koja se potvrđu- 
ju i stvorenjima pa, prema tome, reci i o Njegovim svojstvima onako kako 
govoriš o Njegovim imenima!" 

Ako pak bude tvrdio: "Ja Mu i ne priznajem lijepa imena, već kažem da 
je to metafora, da su to imena za neka Njegova izumljenja!”, kako to tvrde 
ekstremni ezoteristi i kvazifilozofi, treba mu kazati: "Kako god, moraš vjero- 
vati da je On Postojeći i Istiniti, 35 Sam po Sebi Opstojeći, a da i tijelo postoji 
i opstoji samo po sebi, no ne onako kao On!" 

Ako rekne: "Ja ništa ne priznajem, naprotiv negiram postojanje Nužno- 
postojećeg!", treba mu kazati: Poznato je zdravom razumu da neki egzistent 
može biti ili nužan po sebi, ili nenužan po sebi; vječan i oduvijek, ili nastao, 
postao nakon što ga prvobitno nije bilo; stvorenje ovisno o svome stvori- 
telju, ili nestvorenje i, prema tome, neovisno o nekome ko će ga je stvoriti; 


Hadis je vjerodostojan (sahih). Bilježi ga, također, i Ibn Hakim, a s njim je saglasan i Ez-Ze- 
hebi. Obrađen je i u djelima: EI-Kelimu-t-tajjibu (Lijep govor), br. 105, i Zilalu-I-Dženneti fi 
tahridži-s-sunneti (Hladovi Dženneta u valorizaciji Sunneta), br. 129. 

Tj. Hakk. Tako stoji u izvorniku, a možda bi trebalo da stoji: Živi ( Hajj ). 


35 

ovisan o nečemu drugome, ili neovisan o bilo čemu drugome. Ono što nije 
nužno samo po sebi ne može ni postojati bez onoga što je nužno samo po 
sebi; ono što je nastalo može nastati samo pomoću onog oduvijek posto- 
jećeg; stvorenje može nastati samo pomoću stvoritelja; ono što je ovisno 
može opstojati samo pomoću onoga što je neovisno od njega. 

Shodno rečenim dvjema kontradiktornim konstantama nužno se na- 
daje postojanje jednog egzistenta, samog po sebi nužnoga, vječnoga, odu- 
vijekoga, stvoritelja, neovisnog o bilo čemu drugome, i drugog egzistenta, 
drugog vida egzistiranja, koji je suprotan tome. Osjetilnom percepcijom i 
elementarnom logikom spoznaje se postojanje nastalog egzistenta, koji je 
postao nakon što ga, prethodno, nije bilo. Ono pak što je nastalo ne može 
biti nužno samo po sebi, ni vječno, ni oduvijeko, ni stvoritelj onog izvan sebe, 
ni neovisno o onom izvan sebe. Tako se nužno zaključuje postojanje dvaju 
bića: jednog nužnog, i drugog potencijalnog - jedan je vječan, a drugi na- 
stao; jedan je neovisan, a drugi ovisan; jedan je stvoritelj, a drugi stvorenje. 
Ono što im je zajedničko jest činjenica da i jedan i drugi, evidentno, postoje. 

Jasno je pak da jedan nije jednak onome drugom u njegovoj stvarno- 
sti. Kada bi to bilo tako, tada bi bili jednaki i u pogledu konstanti nužnog, 
mogućeg i nemogućeg. Vječnost jednoga od njih je nužna, budući da on 
postoji sam po sebi, dok vječnost onoga drugog nije nužna, budući da on 
ne postoji sam po sebi; jedan je stvoritelj, a drugi nije stvoritelj; jedan je ne- 
ovisan od bilo čega drugoga, a drugi je ovisan. 

Kada bi bili identični, tada bi svaki od njih morao biti nužnovječni koji 
nije nužnovječan, postojeći po sebi koji ne postoji po sebi, stvoritelj koji 
nije stvoritelj, neovisni koji nije neovisan... Moralo bi, dakle, doći do spajanja 
dvije suprotnosti, s obzirom na njihovu jednakost. Tako proizlazi, na temelju 
zdravog razuma, da ta dva egzistenta ne mogu biti jednaka, kako je to ek- 
splicitno naznačeno i u Vjerozakonu. 

S obzirom na rečeno, jasno se razaznaje istovjetnost tih dvaju egziste- 
nata, po jednom, i njihova neistovjetnost, po drugom obziru. Prema tome, 
onaj ko bi nijekao ono u čemu su oni podudarni, taj bi bio muattil 36 i govo- 
rio bi neistinu. Onaj pak koji bi ih stavljao u istu ravan, bio bi mušebbih 37 i, 
također, govorio neistinu, a Allah najbolje zna. 


Mu'attil - pristalica učenja koje odriče Bogu svojstva (ta'til). (Nap. prev.) 

Mušebbih - onaj koji Boga upoređuje sa nečim, ko Mu nalazi neku sličnost, što Kur'an 
odlučno pobija. “Ništa nije kao On!", stoji u Kur'anu. (Nap. prev.) 

Naime, iako je to dvoje podudarno u onome u čemu su podudarni, 
ipak se Allah izdvaja svojim znanjem, svojom moći i drugim svojstvima, tako 
da čovjek u tome nema nikakvoga udjela. Dakako, i čovjek ima svoje po- 
stojanje i znanje, i svoju moć, no Allah je sasvim čist od toga da čovjek ima 
ikakvoga udjela u Njegovim osobenostima. 

Ako su, dakle, podudarni u nečemu što se zove postojanje, znanje i 
moć onda je to njihovo zajedništvo općenito, ima ga samo u teoriji, ne i u 
stvarnosti, jer je egzistent u stvarnosti uosoben, u njemu ne može još neko 
imati učešća. To je ravan na kojoj su mnogi spekulativni mislioci ostali zbu- 
njeni. Naime, uobražavali su da identičnost na razini imenovanja tih poj- 
mljevina nužno uvjetuje da oblik egzistencije Gospodara bude istovjetan 
onome kakav je kod čovjeka. 

Jedan krug teologa (filozofa) smatrali su da se pojmom bitak (vudžud) 
podrazumijeva i participacija u pojmu, čime su precijenili vlastito umova- 
nje, budući daje to nazivlje općenito i raspodjeljivo. Kaže se: Ono što posto- 
ji (mevdžud) dijeli se na nužno i potencijalno moguće, na vječno i nastalo. 
Ishodište podjele takvih imenica je pak zajedničko među tim dijelovima. 
Neki zajednički izraz, poput, npr. izraza mušteri, upotrebljava se i za kupca, 
i za planetu (Jupiter), dočim njegova označevina nije djeljiva, međutim, na- 
znači se: Izrazom multeri označava se to i to (odnosno to i to) i sl., o čemu 
će biti više govora na za to odgovarajućem mjestu. 

Greška i nepravilnost proizlaze iz njihove zamisli da su ti opći - uni- 
verzalni nazivi 38 čiji je i predmet označavanja općenit i univerzalan - kao 
takvi zastupljeni, kako u jednom predmetu kojeg označavaju, tako isto i u 
drugom. Međutim, stvar ne stoji tako. Naime ono što se nalazi u stvarnosti 
ne postoji tu kao nešto općenito i univerzalno, već kao konkretno i osobe- 
no. Prema tome, kada se nekim od tih izraza nazove Allah, onda ono što se 
njime označava ima konkretan smisao, specifičan za Njega, a kada se istim 
tim izrazom nazove čovjek onda on izražava smisao specifičan za čovjeka. 
Prema tome, Allahovo postojanje i Njegov život takvi su da u njima niko 
drugi ne sudjeluje sa Njim. Štaviše, čak ni u egzistiranju određenoga subjek- 
ta ne sudjeluje niko drugi osim njega, pa kako bi nešto moglo sudjelovati u 
egzistenciji Svoriteljevoj?! Zar ne vidiš da ti kažeš: To je to! - ono, naime, što 
se sugerira jeste jedno, međutim na dva različita načina. 


U izvomiku, umjesto riječi esma' (imena, nazivi) stoji: ešja', tj. stvari. Ispravno je, međutim, 
ovo kako je kod nas. 

Sa ovim i sličnim primjerima postaje ti jasno da su oni koji Boga uspo- 
ređuju sa nečim ( mušebbiha ) prihvatili ovaj smisao i potom mu nadodali 
nešto povrh istine pa tako zabludjeli; da su se oni koji Bogu odriču svojstva 
(mu'attila) priklonili potpunom odricanju bilo čega zajedničkoga sa stvore- 
njima, u bilo kojem obliku, pa su i oni u tome, povrh istine nadodali i nei- 
stinu dok tako nisu zabludjeli; da Allahova Knjiga sugerira čistu istinu koju 
dokučuju zdravi i neizopačeni umovi, da je to uravnotežena istina u kojoj 
nema nikakve devijacije. 

Prema tome, poricatelji Božijih svojstava (nufat) lijepo su nastupili u 
izražavanju neusporedivosti Stvoritelja sa bilo kojim Njegovim stvorenjem, 
ali su pogriješili odričući Mu i ona svojstva koja su Mu potvrđena. Antropo- 
morfisti ( mušebbiha ) su pak dobro postupili priznajući Allahu svojstava, ali 
su pogriješili u tome što su na to nadodali i Njegovu usporedivost i sličnost 
sa nekim. 

Znaj da sagovornik ne razumije ona značenja o kojima se izražava 
određenim izrazom ukoliko ne posjeduje znanje o njima, odnosno ne zna 
šta je primjereno subjektu na kojega se odnose u smislu da između njega i 
toga subjekta, u samoj osnovi značenja, postoji odgovarajuća korelacija i 
podudarnost. Bez toga sagovornici, apsolutno, neće moći korektno razu- 
mjeti smisao koji im se saopćava. Tako je i na početku učenja smisla go- 
vora, tj. učenja smisla pojedinačnih riječi, kakvo je odgajanje djeteta koje 
se podučava govoru i jeziku: njemu se izgovara jedna riječ i pritom mu se 
pokazuje šta ona znači - ako je posrijedi nešto vidljivo, onda opipom ili 
pokazom; rekne mu se: mlijeko, hljeb, mama, babo, nebo, zemlja, Sunce, 
Mjesec, voda... Uz taj izraz skrene mu se pažnja i na sve ono što se njime 
izražava, u protivnom neće razumjeti smisao tog pojma, neće mu biti jasno 
šta onaj koji ga izgovara želi kazati. 

Nijedan čovjek ne može bez fonetskoga učenja, učenja sluhom. Kako 
bi i mogao kada su prvo čemu je Allah podučio Adema, praoca Ijudske vr- 
ste, bile činjenice auditivne naravi, tj. imena/nazivi stvari. Obratio mu se go- 
vorom i podučio ga - izrijekom Objave - onome što nije mogao doznati 
samim razumom. 

Ukazivanje pojma na značenje vrši se tako što taj pojam otkriva naum 
onoga koji govori, smisao koji želi izreći, ono što nosi u svome srcu a za 
šta mu u početku nedostaje jezički izraz. Međutim, bez izgovorene riječi ne 
može raspoznati smisao koji ona izražava sve dok ne shvati šta ona podra- 
zumijeva, na šta se misli kad se ona izgovori. Kad to shvati, a potom ponovo 

čuje taj pojam, tada će mu smisao koji on izražava biti jasan i bez pokaziva- 
nja na njega. Ako se pak pokazivanje odnosi na nešto što se osjeća a što nije 
vidljivo (npr. glad, sitost, napojenost, žeđ, tuga, radost i sl.), on neće znati 
imenovati te pojave sve dok ih ne osjeti u sebi, pa kada ih osjeti, tada će mu 
se na to ukazati i on će tek tada spoznati njihove nazive. Jedanput će mu 
se ukazati na njegovu glad ili žeđ, kao kada se zapazi da je gladan, pa mu 
se rekne: Ogladnio si, ti si gladan, pa kad čuje tu riječ (primjerenu njegovu 
stanju) shvatit će njeno značenje na osnovu ukazivanja ili nečega drugog 
što ima tu funkciju, a što konkretizira željeni smisao, poput npr. pogleda 
njegove majke prema njemu kada ogladni i njegova shvatanja iz tog njenog 
pogleda i sl. da to znači njegovu glad, ili pak čuje druge kako time izražavaju 
stanje gladi kod nekog drugog. 

Kada je to postalo jasno, onda treba znati da onaj koji se obraća, go- 
vornik, kada želi objasniti neke smislove, neminovno se mora susresti sa 
jednom od sljedećih činjenica: ili da te smislove onaj kome se obraća, tj. 
slušalac, shvaća svojom osjetilnom percepcijom, odnosno razumnošću, ili 
da ne bude tako. Ako je iz prve dvije spomenute skupine, u tom slučaju 
potrebno mu je samo poznavanje jezika, naime, da nauči smislove pojedi- 
načnih riječi i smisao konstrukcije, pa kad mu se poslije toga rekne: "Zar mu 
nismo podarili oka dva, i jezik i usne dvije..." (El-Beled, 8-9), ili: "Allah vas iz 
utroba majki vaših izvodi i ništa ne znate vi, i stvara vam sluh, i vid, i srca, da 
budete zahvalni." (En-Nahl, 78) i slično tome, onaj kome je obraćanje upu- 
ćeno razumjet će to s obzirom da je tu činjenicu zapazio svojim osjetilom. 
Ako pak posrijedi budu smislovi s kojima ga se želi upoznati, a koje on nije 
ranije iskusio, vidio ih svojim očima ili o njima stekao neku racionalnu sliku 
tako da pomoću nje može pojmiti ono što mu se hoće kazati tim riječima, 
već budu nešto s čime se on nije susreo niti sa svojim unutrašnjim, niti sa 
vanjskim čulima, sa tim smislovima mora ga se upoznati metodom analogi- 
je i isticanja primjera (temsil) uzimajući pritom u obzir elemente sličnosti i 
adekvacije koji se pojavljuju između toga i racionalnih pojmova stvari koje 
je on vidio. Tako, sve što sličnost bude snažnija time će pojašnjenje biti sve 
Ijepše, a poimanje potpunije. 

Tako je Poslanik, a.s., objašnjavajući im neke stvari koje prije toga nisu 
bile poznate, i za koje u njihovom jeziku nije bilo izraza koji bi mogao izraziti 
taj smisao, upotrebljavao one izraze čiji je smisao bio sukladan tim smislo- 
vima i tim izrazima nazvao te smislove, tako da je između tog dvoga bilo 
zajedničkih elemenata, poput namaza ( es-salat ), zekata ( ez-zekat ), posta 
(es-savm), vjerovanja (el-iman) i nevjerovanja (el-kufr). Isto tako, kada ih 

je izvještavao o stvarima vezanim za vjerovanje u Allaha i u Sudnji dan - a 
koje oni prije toga nisu poznavali da bi za njih imali izraze koji bi upravo njih 
izražavali - upotrebljavao je one izraze iz njihovoga jezika koji su bili priklad- 
ni za njih, a koji su sadržavali neke zajedničke elemente iz smislova koje su 
izražavali u svijetu pojavnosti, a koji su njima bili poznati, sa tim nepozna- 
tim smislovima. To je propraćivao određenim išaretom i sl., sugerirajući time 
šta tačno želi kazati, onako kako se uči dijete, kako je rekao RebT'a ibn Ebi 
Abdurrahman, 39 naime: "Ljudi su u kućama svojih učenjaka poput djece u 
kućama svojih roditelja." 

Što se pak tiče pitanja izvan njihova osjetilnog i iskustvenog svijeta, a o 
kojima je Poslanik, a.s., govorio, o njima se izražavao koristeći njihove ekvi- 
valente koje su oni poznavali svojim čulom, ili razumom. Tako im je govorio 
da je vjetar uništio narod 'Ad, budući da je 'Ad bio njihove, Ijudske vrste, a da 
je i vjetar bio poput njihovoga vjetra, mada je bio i žešći od njega. Isto je i sa 
utapanjem faraonovim u moru, kao i sa svim drugim obavještenjima o rani- 
jim narodima. Iz tog razloga se u govoru o tome nalazi pouka za nas, kako to 
kaže Uzvišeni: "U kazivanjima o njima pouka je umnim Ijudima." (Jusuf, 111) 

Ponekad o onome o čemu je govorio Poslanik oni nisu imali nikakav 
primjer koji bi sa tim bio podudaran u svakom pogledu, ali bi pojedinačni 
izrazi toga sadržavali neke elemente njihovih izraza u određenim aspektima, 
npr. kad bi im kazivao o stvarima onoga svijeta, vezanim za Allaha i Sudnji 
dan, tada je bilo neophodno da znaju zajednički smisao i sličnost između 
svakog pojedinog tog izraza i pojedinih izraza koji su označavali ono što su 
oni poznavali svojim čulom, ili svojim umom. Ako taj smisao, koji je sa ovo- 
ga svijeta, oni još nisu bili vidjeli, a on želio da ga oni vide u njegovoj cijelosti 
kako bi mogli pojmiti ono što je zajedničko između njega i onog nepozna- 
tog smisla, on bi im to pokazivao, ukazivao im na njega i potom im pričao 
o onome kako bi im približio značenje. Na taj način su slušaoci dolazili do 
saznanja da poznavanje vidljivih činjenica predstavlja put za saznavanje ne- 
poznatih stvari. Prema tome, treba razlikovati sljedeće nivoe spoznaje: 

1. čovjekovo poznavanje opažajnih i fizičkih označevina; 

2. njegovo umsko percipiranje njihovih općih značenja; 

3. definiranje izraza kojim se označavaju te racionalne i fizičke činjeni- 
ce. 


То je: RebT'a ibn Ferruh el-MedenT, Ebu Osman; imam, hafiz hadisa, pravnik i mudžtehid, 
izdavao fetve u Medini. Od njega je šerijatsko pravo učio Imam Malik, zbog čega su ga, 
ponekad, nazivali RebT'atu-r-re'ji, tj. Mjerilo mišljenja. 

Та tri stupnja su neminovna u svakoj govornoj formi. Tako, kada nam se go- 
vori o nekim nepoznatim stvarima, mi se u tom slučaju moramo upoznati 
sa zajedničkim elementima tih stvari i onih činjenica koje su vidljive našem 
oku, te sa sličnošću među njima. To se postiže tako što se najprije moramo 
upoznati sa stvarima koje su nam očevidne, pa ako su one poput njih onda 
nema potrebe spominjati razliku, kao što je ranije spomenuto u vezi s kazi- 
vanjima o prošlim narodima. Ako pakjedno nije identično drugom, nama 
očevidnom, tada se pojašnjavanje odvija isticanjem diferencirajućih eleme- 
nata među njima; govori se: To nije kao ovo! - i tome slično. 

Ako se, dakle, konstatira nepostojanje identičnosti onda je samo odre- 
đena relacija (odnos) dovoljna da se istakne razlika. Odricanje jednakosti 
pak ne isključuje mogućnost postojanja nečega zajedničkog u određenoj 
mjeri, a što implicira zajednički izraz. Na taj način poimamo nepoznate stva- 
ri, što ne bi bilo moguće bez postojanja nekog zajedničkog značenja. 


O njegovim riječima: 

(\SS NištanijenemogućezaNjega. 


Komentar: 

(To je stoga) jer je Njegova moć savršena. Uzvišeni kaže: "Allah, zaista, sve 
može." (El-Bekare, 20) "A Allah je nad svakom stvari moćan." (El-Kehf, 45) 
"Allahu ne može ništa umaći ni na nebesima ni na Zemlji; On, uistinu, sve 
zna i sve može." (Fatir, 44) "Tron Njegov obuhvata i nebesa i Zemlju i Nje- 
mu ne dojadi održavanje njihovo; On je Svevišnji, Veličanstveni!" (El-Bekare, 
255) 

Riječi: "Njemu ne dojadi" ( la jeuduhu) znače: Njemu nije opterećenje, 
nije Mu teško i ne iscrpljuje Ga. Ovom negacijom se potvrđuje savršenost 
suprotnog svojstva. Također, svakom kur'anskom i sunnetskom negacijom 
koja se odnosi na svojstva Uzvišenog Allaha potvrđuje se savršenost suprot- 
nog svojstva. Npr., Uzvišeni kaže: "Gospodar tvoj neće nikome nepravdu 
učiniti.” (El-Kehf, 49) - što znači da je Njegova pravda savršena. "Njemu ne 
može ništa, ni trunčica jedna, ni na nebesima ni na Zemlji, izmaći." (Sebe', 
3) - što znači da je Njegovo znanje savršeno. "... I nije Nas ophrvao nikakav 
umor." (Kaf, 38) - što znači da je Njegova moć savršena. "Ne obuzima Ga 

ni drijemež ni san!" (El-Bekare, 255) - što znači da su Njegov život i bdjenje 
potpuni. "Pogledi Ga ne mogu obuhvatiti.” (El-En am, 103) - što znači da su 
Njegova veličina, veličanstvenost i golemost potpuni. 

Kada to ne bi bilo tako, tada bismo imali prostu negaciju, u kojoj ne bi 
bilo pohvale. Pogledaj riječi pjesnika: 

Jedno plemce, ugovor ne krši, 
i nikome ne čini ni trunku nepravde. 

Kada se uz negiranje njihovog kršenja ugovora i činjenja nepravde 
uzme u obzir ono što pjesnik navodi prije i poslije ovoga distiha, te deminu- 
tivno određenje toga plemena, postane jasno da se time želi reći da su oni 
slabi i nemoćni, a ne da imaju savršenu moć. 

Drugi pjesnik kaže: 

Ali moj narod, iako brojan, 

Ništa loše ne radi, čak i ponižen bio. 

Pošto se uz negiranje postojanja zla kod njih navodi i nešto za šta im 
se upućuje ukor, jasno je da se i ovdje želi reći da su i oni, također, slabi i ne- 
moćni. Stoga se u Kur'anu potvrđivanje Allahovih svojstava navodi detalj- 
no, dok se negacija daje sažeto, upravo suprotno onome kako rade zastu- 
pnici pokudne dogmatike - oni, naime, negaciju daju opširno, a afirmaciju 
sažeto. Oni govore: "On nije tijelo, ni duh, ni truplo, ni lik, ni meso, ni krv, 
ni osoba, ni supstanca, ni akcidencija; On nema boje, ni mirisa, ni okusa, ni 
roda; nema toplote niti hladnoće, ni vlage, ni suhoće; nema dužine, širine 
niti dubine; nije sastavljiv niti rasklopljiv; ne kreće se niti miruje, i nije djeljiv; 
nema ekstremiteta, dijelova, partikula, udova i organa; nema strana: ni de- 
snu ni lijevu, ni prednju ni zadnju, ni iznad ni ispod; ne okružuje Ga mjesto, 
ne dodiruje Ga vrijeme; ne može Mu se pripisati dodirljivost, ni izoliranost, 
ni zaposjedanje mjesta; ne mogu Mu se priricati osobine stvorenja, koje 
sugeriraju njihovu stvorenost; ne može se osloviti konačnim; ne može se 
kazati da zauzima neku površinu, da se kreće u nekim pravcima; ničim nije 
ograničen; nije rodio i nije rođen; ne može se izmjeriti nikakvom mjerom, 
niti ga zastori mogu zastrijeti, itd" kako to Ebu-I-Hasan el-Eš'ari - Allah mu 
se smilovao! - prenosi od mu'tezilija. 

U tim riječima ima i istine i neistine i to može uočiti onaj ko poznaje 
Kur'an i sunnet. Ta prosta negacija, budući da ne sadrži pohvalu, izraz je 

lošeg odgoja. Kada bi ti, npr., rekao vladaru: "Ti nisi cestar, smetljar, kupičar, 
niti tkalac!", on bi te kaznio za takvo izražavanje, iako si istinu rekao. Me- 
đutim kada bi negaciju vrlina iskazao na doličan način i rekao mu: "Ti nisi 
sličan nijednom od svojih podanika, ti si iznad njih, časniji i uzvišeniji!" u 
tom slučaju bi ga pohvalio. Prema tome, ako si uljepšao negaciju, uljepšao 
si i ćudoređe. 

Pripadnici glavnog toka islama ( ehlu-s-sunne ve-l-džemaa) se o Istini- 
tom izražavaju izrazima koji su propisani od Allaha i Vjerovjesnika, dok oni 
koji zagovaraju lišenost Boga svih atributa ( mu'attila ) ne priznaju Mu imena 
i svojstva koja je On Sam za Sebe naveo, niti razmatraju njihove smislove. 
Oni svoje iskonstruirane ideje i nazivlje smatraju legitimnim, držeći da je 
obavezno vjerovati u njih i akceptirati ih. Za razliku od njih pristalice Istine, 
sunneta i ispravnog vjerovanja ( iman ) smatraju istinom ono što su Allah i 
Njegov Poslanik rekli, i drže da se ona ima vjerovati i biti akceptirana. Ono 
što zagovaraju oni trebaju ili u cijelosti napustiti, ili ga podrobno objasni- 
ti, pa potom to prepustiti sudu Kur'ana i Sunneta, a ne time presuđivati 
Kur'anu i sunnetu. 

Hoće se kazati da većinu njihovih vjerskih naučavanja ( 'akaid ) čini ne- 
gacija: Allah nije ovakav, nije onakav..., dok potvrđivanje koriste rijetko, npr. 
da On zna, daje moćan, da je živ. Pored toga, većina tih negacija nije uzeta 
iz Kur'ana i sunneta, pa čak ni iz racionalnih izvora koje su koristili drugi, oni 
koji su potvrđivali Božija svojstva. Uzvišeni Allah kaže: "Niko nije kao On! 
On sve čuje i sve vidi." (Eš-Ščira, 11) Ovdje se susrećemo sa konstatacijom, 
kojom se potvrđuje negacija. Iz toga se razumije da jedini On, Uzvišeni, po- 
sjeduje svojstva savršenosti. Prema tome, On, Uzvišeni, onakav je kakvim je 
Sam Sebe opisao i kakvim su Ga opisali Njegovi poslanici, tj. ništa Mu nije 
slično u pogledu Njegovih svojstava, imena i čina o kojima nas je obavijestio, 
budući da On posjeduje i neka svojstva s kojima nijedno Svoje stvorenje nije 
upoznao, kako je to rekao Njegov istinorječivi Poslanik u dovi za otklanjanje 
nevolja, naime: "Allahu moj, molim Te svakim Tvojim imenom, kojim si Sebe 
oslovio, ili ga u Svojoj Knjizi saopćio, ili mu nekog od Svojih stvorenja po- 
dučio, ili ga u Svom neotkrivenom znanju zadržao, da veličanstveni Kur'an 
učiniš proljećem srca moga i svjetlom grudi mojih, da njime odagnaš žalost 
moju, i brigu moju, i nujnost moju!” 40 


40 


Hadis je vjerodostojan (sahih), premda ga je Zehebi ocijenio slabim, s obzirom da mu je 
Ebu Selema (jedan u nizu njegovih prenosilaca) bio nepoznat. Jedno vrijeme sam se i ja 
držao tog njegovog stava u vezi sa tim, ali sam poslije, kroz provjeru ovoga hadisa, za koju 

O pogrešnosti njihovog pristupa Božijim svojstvima bit će govora ne- 
što kasnije, ako Bog da. 

Tahavijeve riječi - Allah mu se smilovao! - "Ništa nije nemoguće za 
Njega”, ne spadaju u pokuđenu negaciju, jer Uzvišeni Allah kaže: "Allahu ni- 
šta nije nemoguće ni na nebu ni na Zemlji; On, uistinu, sve zna i sve može." 
(Fatir, 44) Uzvišeni na kraju ovoga ajeta skreće pažnju na dokaz nepostojanja 
nemoći; to je savršenost znanja i moći. Naime, nemoć dolazi ili iz nemoguć- 
nosti da se poduzme ono što određeni subjekat želi, ili iz njegovog neznanja 
o tome, a Uzvišenom Allahu ne izmiče ni najmanja sitnica i On nad svačim 
ima moć. Prostorazumski se pak, kao i samom prirodom, poima savršenost 
Njegove moći i znanja, pa Mu se usljed toga odriče nemoć, s obzirom na 
suprotnost između nje i moći, kao i zbog toga što onaj koji je nemoćan 
nije prikladan da bude Bog - uzvišen neka je Allah nad pominjanjem toga 
uzvišenošću golemom! 


O njegovim riječima: 

c* Nema drugog boga osim Njega. 


Komentar: 

Ovo je ona riječ kojom se očituje jednost Božija ( Kelimetu-t-tevhld ) kojoj 
su, kao što je rečeno, pozivali svi Božiji poslanici. Cilj potvrđivanja Božije 
jednosti negacijom i afirmacijom je isklj učivanje svake druge mogućnosti, 
budući da samo potvrdan izraz ponekad ostavlja i drugu mogućnost. Zato 
- a Allah najbolje zna - kada Uzvišeni kaže: "A vaš Bog - jedan je Bog!" 
(El-Bekare, 163) odmah iza toga dodaje: "Nema boga osim Njega, Milosti- 
vog, Svemilosnog!" (El-Bekare, 163), jer bi nekome mogla pasti napamet 
šejtanska misao: "Pretpostavimo da je naš Bog jedan, ali da i drugi imaju 
boga, osim Njega!" Zato Uzvišeni kaže: "Nema boga osim Njega, Milostivog, 
Svemilosnog!" 


mislim da je niko prije mene nije uradio, došao do saznanja da je taj Ebu Selema pouzdana 
i poznata osoba, te da je prijenosni niz ( sened ) hadisa nepretrgnut i vjerodostojan, pa sam 
ga uvrstio u zbirku EI-EhadJsu-s-sahlha (Vjerodostojni hadisi), pod brojem 199. 

Autor djela El-Muntehab (Izbor) tako izražava svoje neslaganje sa gra- 
matičarima u pogledu impliciranja predikata u riječima: "Nema boga osim 
Njega .” 41 

Oni, naime, kažu: Implikacijaje: "Nema boga u egzistenciji, osim Allaha." 

Njegov komentar na to je sljedeći: "To bi značilo negiranje postojanja 
boga, a jasno je da je u nepatvorenome tevhldu negiranje suštine teže od 
negiranja egzistencije. Stoga je bolje ostaviti taj izražaj onakvim kakavjeste 
i kaniti se tog pretpostavljenoga smisla!” 


Njegova eminencija, šejh ‘Abdulaziz ibn Baz - Allah ga nagradio svakim dobrom! - je na 
ovom mjestu napisao sljedeći komentar: "Stav autora djela El-Muntehab nije dobar, a 
nije ispravan ni stav gramatičara koje je podržao šejh Ebu 'Abdullah el-MursI, prema ko- 
jem se predikat ovoga izražaja pretpostavlja kao ‘u egzistenciji', jer pored Allaha postoji 
mnogo bogova koji se obožavaju. Određivanjem predikata u ovom slučaju riječima 'u eg- 
zistenciji' ne postiže se nakana, tj. ne ukazuje se na istinitost Božanstvenosti Allaha Uzvi- 
šenoga a neistinitosti svih drugih, osim Njega. Naime, moglo bi se kazati: ‘Kako možete 
reći da nema boga u egzistenciji osim Allaha, kada sam Allah govori o postojanju brojnih 
božanstava kod mnogobožaca?’ Uzvišeni, naprimjer, kaže: 'Mi nismo prema njima bili 
nepravedni, već oni sami prema sebi. I kad bi pala naredba Gospodara tvoga, ništa im 
nisu pomogla božanstva njihova kojima su se, a ne Allahu, klanjali...’ (Hud, 101) Također 
kaže: 'A zašto im nisu pomogli oni koje su, pored Allaha, prihvatili da im budu posrednici 
i bogovi?”' (El-Ahkaf, 28) 

"Taj prigovor i isticanje veličine te riječi, tj. da je to riječ tevhida, koja neutemeljenim 
proglašava božanstva mnogobožaca i njihovih molitvi koje upućuju nekome drugom 
mimo Allaha, može se otkloniti samo sa implikacijom drugog predikata, ne onog kojeg 
spominju gramatičari. Taj predikat je ispuštena riječ 'istina' ( hakk ), jer je ona ono čime 
se označava lažnost svih drugih bogova, te čime se ističe da je istiniti Bog, onaj koji se na 
pravi način obožava, jedino Allah, kako su na to skrenuli pažnju brojni učenjaci, među 
njima i Ebu-l-'Abbas Ibn Tejmijje, njegov učenik i veliki znalac Ibnu-I-Kajjim i drugi - Allah 
im se smilovao! 

Jedan od dokaza za to jesu i riječi Uzvišenog: 'To zato što je Allah - Istina, a oni kojima 
se, pored Njega, oni mole - neistina...’ (Lukman, 30) U ovom ajetu Uzvišeni pojašnjava da 
je On Istina, a da su oni kojima se Ijudi obraćaju mimo Njega neistina. To podrazumijeva 
sva božanstva koja se pored Allaha obožavaju, bez obzira na to da li su ona Ijudska bića, 
meleki, džinni ili neka druga stvorenja, te na taj način postaje jasno da je samo On onaj 
koji se s pravom obožava. Mnogobošci i jesu zanijekali tu riječ i odbili je potvrditi zato što 
su bili svjesni da ona poništava njihova božanstva. Razumjeli su da se njome želi zanijeka- 
ti pravo na Božanstvenost svemu osim Allahu. Iz tog razloga su, odgovarajući poslaniku 
Muhammedu, s.a.v.s., na njegov poziv da izgovore 'Nema boga osim Allaha', rekli: ‘Zar on 
da bogove svede na Boga jednog? To je, zaista, nešto veoma čudno!' (Sad, 5) Također su 
rekli: 'Zar da napustimo božanstva naša zbog jednog ludog pjesnika?' (Es-Saffat, 36) Ima 
još ajeta u kojima se izražava isti ovaj smisao. Time se otklanja svaka dilema i postiže se 
istina za kojom se išlo. A Allah upućuje na ono što je ispravno!” 'AbdulazTz ibn ‘Abdullah 
ibn Baz 

Ebu 'Abdullah Muhammed ibn Ebu-I-Fadl el-MursT 42 u djelu Rijju-z- 
zaman (Napoj žednome) odgovara na to sljedećim riječima: "Tako govori 
onaj ko ne poznaje arapski jezik, jer je ovdje - prema Sibevejhu - riječ 'boga' 
u funkciji subjekta, a prema drugima, ona je to zajedno sa riječju 'nema'. I u 
jednom i u drugom slučaju subjekat mora imati svoj predikat, pa njegova 
tvrdnja da se ima kaniti pretpostavljanja smislova nema osnova. Također, ni- 
šta ne znači ni njegov iskaz da se, pretpostavljanjem onoga smisla negira su- 
ština, jer je negiranje suštine istovremeno i negiranje egzistencije, budući da 
se suština ne može zamisliti bez egzistencije, tako da nema nikakve razlike iz- 
među riječi: 'nema suštine' i 'nema egzistencije'. To je orijentacija sljedbenika 
sunneta ( ehlu-s-sunneta ), različita od one kod mu'tezila, koji priznaju posto- 
janje suštine bez egzistencije. Sintagma 'osim Allah' ( illallahu ) je u nomina- 
tivu 43 - za razliku od riječi bog u: 'Nema boga...’ - pa, prema tome, ne može 
biti predikat negacijskoj čestici "ne(ma)", kao ni subjektu imenske rečenice...” 

Zatim je za to naveo dokaz. 

Ovdje nam nije bila namjera navoditi gramatičku analizu, već otkloniti 
one nedoumice koje su u tome iskrsle pred gramatičare i dokazati da je to 
došlo od mu'tezila, te da nema svoga utemeljenja u istini. Naime, njihov 
stav da poricanje egzistencije nije i poricanje svega ne stoji, budući da ono 
što je nepostojeće nije ništa. Uzvišeni kaže: "Stvorio sam te još prije, kad 
nisi bio ništa!” (Merjem, 9) Ne može se kazati da su njegove riječi gajruhu 
(drugoga, osim Njega) nešto različito od riječi illallah (osim Allaha), budući 
da se odrična čestica gajr određuje prema imenu koje se nalazi iza čestice 
illa (osim) tako da je predikat obiju njih jedan. Eto, iz tog razloga sam ovdje 
naveo i nedoumicu i njegov odgovor na nju. 


U izvorniku stoji: El-Muršt Profesor Ahmed Šakir - Allah mu se smilovao! - kaže: "Ovaj 
MursT se zvao: Šerefuddin Muhammed ibn Abdullah ibn Muhammed ibn Ebu-I-Fadl el- 
MursT el-EndelusT. Jakut za njega kaže da je “književnik i gramatičar, te stručnjak za tefsir, 
hadis i fikh". Jakut sesa njim i susreo 624. godine u Egiptu, i on mu je tom prilikom rekaoda 
je rođen 570. godine. On navodi mnoga njegova djela, među kojima i komentar Kur'ana, 
kojeg je nazvao: Rijju-z-zam'anf tefsiri-l-Kur'an (Napoj žednome u tumačenju Kur'ana). To 
je jedno veoma obimno djelo u kojem je pokušao međusobno povezati kur'anske ajete. 
Njegov životopis vidjeti u djelu: Mu'džemu-l-udebai (Katalog književnika), VII/16,17. Ovaj 
Šerefuddin umro je na putu za ArTš (u Egiptu), 655. godine. Podatke o njemu daje i Ibn 
Kesir u svom Et-Tarihu, ХШ/197 i lbnu-l-lmad u Eš-Šezeratu, V/269. On je onaj od kojega 
je RedijjuddTn et-TaberT slušao Ibn Hibbanov Sahih, kako smo to naveli u predgovoru Ibn 
Hibbanovom Sahihu, str. 27. Jakut navodi jednu zanimljivu stvar o njemu, naime "da je 
imao knjiga u svim mjestima u koja je odlazio, kako ih ne bi morao nositi sa sobom, zado- 
voljavajuči se onima koje je imao tamo gdje je putovao" - Allah mu se smilovao! 

U arapskom jeziku je u nominativu, dok je u bosanskome u genitivu. (Nap. prev.) 

O njegovim riječima: 


Сб£ On je oduvijeki - nema svoga početka - i zauvijeki - nema svoga 
kraja. 


Komentar: 

Uzvišeni Allah kaže: "On je Prvi i Posljednji." (EI-HadTd, 3), a Poslanik, s.a.v.s., 
govorio je: "Bože moj, Ti si prvi - ničega prije Tebe nije bilo; Ti si posljednji 
- ničega nema poslije Tebe!” 44 

Tahavijeve riječi: "On je oduvijeki - nema svoga početka, i zauvijeki - 
nema svoga kraja" izražavaju smisao Njegovih imena: Prvi i Posljednji. Znanje 
o postojanju ta dva atributa postojano se nalazi u samoj Ijudskoj prirodi, na- 
ime svijest o tome da sve egzistencije, kauzalno, apsolutno moraju u konač- 
nici završiti kod Onoga koji nužno postoji sam po sebi. Mi smo tako svjedoci 
nastajanja životinja, biljaka i minerala, te atmosferskih pojava, npr. oblaka, 
kiše itd. - postojanje njih, kao i drugih pojava, nije nemoguće budući da ono 
čije je postojanje nemoguće i ne postoji, ali nisu, same po sebi, ni nužno po- 
stojeće, jer onome što je samo po sebi nužno postojeće nije svojstveno ne- 
postojanje, dok te pojave nisu postojale, pa su se potom našle. Tako njihovo 
prvobitno nepostojanje isključuje postojanje, a njihovo kasnije postojanje 
isključuje nemogućnost postojanja. Ono pak što može i biti i ne biti ne može 
postojati samo po sebi. Uzvišeni kaže: "Zar su oni bez Stvoritelja stvoreni, ili 
su sami sebe stvorili?!" (Et-Tiir, 35), tj. da li su uvedeni u postojanje bez onoga 
ko ih je uveo u svijet stvorenosti, ili su oni sami sebe u nj uveli?! Jasno je da 
ono što se odlikuje nastalošću nije moglo samo sebe stvoriti. Prema tome, 
potencijalno mogući egzistent, čije ni postojanje ni nepostojanje ne potječe 
od njega, ne može biti postojeći sam po sebi. On će nastati samo u slučaju da 
postoji nešto što će prouzročiti njegovo nastajanje, u protivnom ga neće biti. 
Sve ono što umjesto nepostojećeg može biti postojeće, odnosno umjesto 
postojećeg nepostojeće, samo po sebi nema ni egzistenciju ni neegzistenciju. 

Kada razuman čovjek razmotri krajnje domete racionalnih metoda, koje 
spominju dogmate skolastičari ( mutekellimCin ) i filozofi, zaključit će da sve 
ono ispravno od toga svoje uporište ima u jednom dijelu onih racionalnih 
metoda koje se u Kur'anu navode na najrječitiji i najsažetiji način. U onome 


Ovaj hadis navodi Muslim (8/78, 79), a njegov početak glasi: "Allahov Poslanik, s.a.v.s., go- 
vorio bi nam da, kada legnemo, izgovorimo...” 

što Kur'an navodi nalazimo stilsku perfekciju i punu podudarnost sa isti- 
nom, što ne nalazimo kod njih. Uzvišeni kaže: "Oni ti neće iznijeti nijedan 
primjer, a da ti Mi nećemo (u vezi sa tim) iznijeti istinu i najljepše objašnje- 
nje navesti!" (El-Furkan, 33) 

Mi, naravno, nećemo reći da nema koristi od dokazivanja skrivenim 
premisama i teoretskim dokazima. Skrivenost i otkrivenost su relativne 
stvari, pa se može desiti da neki Ijudi vide ono što drugi ne vide, ili da je- 
dan te isti čovjek u jednom stanju primijeti ono što u drugom stanju ne 
primijeti. Isto je i sa premisama - iako neprimjetne, neki Ijudi ih prihvataju 
kao gotovu činjenicu, dok se istovremeno spore o nečemu što je očitije od 
njih. Nekada se čovjek više obraduje saznanju do kojeg dođe istraživačkim 
radom i teorijskim razviđanjem nego saznanju koje mu dođe od pojavnih 
stvari. Nema sumnje da je znanje o priznavanju Stvoritelja i nužnosti Njego- 
ve egzistencije nužna i prirodna stvar, premda neke Ijude određene nejasno- 
sti izvedu i na puteve teorijskih razglabanja (o tome). 

Dogmatičari skolastici ( mutekellimCm ) su među imena Uzvišenog Alla- 
ha ubrojali i El-Kadlm (Oduvijek Postojeći), iako ono nije jedno od Najljepših 
Imena ( EI-Esmdu-l-husnd ). U arapskome jeziku, jeziku na kojem je objavljen 
Kur'an, riječ kadJm znači: onaj koji prednjači, koji prethodi drugome, koji je 
prije drugoga. Tako se za ono što je mnogo staro kaže da je kadJm, a za ono 
što je novo da je hadJs (nedavno postalo, skoro pojavljeno, nakon što ga nije 
bilo). Ovaj izraz Arapi upotrebljavaju samo za nešto što prethodi drugome, 
a ne za nešto čemu nije prethodilo nepostojanje. Uzvišeni kaže: "... Dok ne 
postane kao stari (kadJm), savijen palmin prut." (Ja-Sin, 39) Izraz el-'urdžCmu- 
1-kadJm (stari savijen palmin prut) označava prut koji traje sve do pojave 
slijedećeg pruta. Kada se pojavi novi, onda se za onaj prvi kaže: kadJm (stari). 
Uzvišeni, također, kaže: "A kako pomoću njega Pravi put nisu našli, sigurno će 
reći: 'Ovo je još davna (kadJm) izmišljotina."’ (El-Ahkaf, 11) - tj. koja je pret- 
hodila u vremenskome slijedu. Uzvišeni, isto tako, kaže: "A da li ste razmišljali 
da su oni kojima se klanjate vi i kojima su se klanjali davni (akdemCm) preci 
vaši...” (Eš-Šu'ara', 75, 76) Izraz akdem (u ovom ajetu) sugerira intenzivirano 
značenje riječi kadJm, tj. oni koji su živjeli mnogo ranije. Također se kaže "stari 
(kadJm) i novi stav imama Šafije" - Allah mu se smilovao. Uzvišeni, isto tako, 
kaže: "Na Sudnjem danu on će svoj narod predvoditi (jakdum) i u vatru ga 
uvesti...” (Hud, 98) - tj. ići će ispred njih (jetekaddemuhum). 

Glagolski oblik ovoga izraza može biti prelazan i neprelazan. Tako se 
rekne: Uzimam i što je ostarjelo i što nije. Također se rekne: Ovo je preteklo 

ovo, tj. ide ispred njega. Odatle je i stopalo ( kadem ) nazvano tako budući da 
ide ispred ( jakdumu ) ostalih dijelova Ijudskog tijela. 

Što se pak tiče uvrštavanja imena El-Kadlm u sastav Allahovih Naj- 
Ijepših Imena to je poznata stvar kod većine dogmata skolastičara, što je, 
sa druge strane, većina islamskih učenjaka, kako iz prvih tako i iz kasnijih 
generacija, osporavala; među njima je bio i Ibn Hazm. Ako se taj izraz upo- 
trebljava općenito za prethođenje, onda nema sumnje da je najprimjerenije 
da se, prije nego izašta drugo, upotrijebi za Onoga koji je prethodio svim 
događajima. Međutim, imena Uzvišenog Allaha su ona najljepša imena, 
koja sugeriraju užu karakteristiku onoga čime se samo On hvali, dok izraz 
"prethoditi" u jeziku ima opće značenje i ne podrazumijeva samo nekoga ko 
prethodi svim događanjima, zbog čega ne spada u Lijepa Imena. Šerijat zato 
navodi Njegovo ime Prvi {El-Evvel), što je bolje od Oduvijeki ( El-Kadlm ), jer 
ono, za razliku od ovog drugog, izražava činjenicu daje sve ono što je došlo 
poslije Njega ovisilo o Njemu, slijedilo za Njim, što izraz EI-KadJm ne izraža- 
va. Allah, naime, ima najljepša a ne "lijepa" imena. 


O njegovim riječima: 

Г® On neće nestati ni proći. 


Komentar: 

Ovim se priznaje trajnost opstojanja Allaha Uzvišenoga. Allah kaže: "Sve što 
je na Zemlji prolazno je, ostaje samo lice tvoga Gospodara, Veličanstvenog 
i Plemenitog." (Er-Rahman, 26, 27) Izrazi: nestajanje i prolaznost imaju pri- 
bližno isto značenje, a cilj toga što se ovdje zajedno navode jeste pojačanje 
značenja. Usto, to je i opetovana potvrda njegovih (ranije navedenih) riječi: 
"zauvijeki - nema svoga kraja". 


O njegovim riječima: 

COZ Biva samo ono što On hoće. 

Komentar: 

Ovo je odgovor kaderijama i mu'tezilama, jer su oni tvrdili da Allah želi da 
svi Ijudi vjeruju, a da nevjernik želi nevjerstvo. Njihov stav nije utemeljen 
u istini i stoga se ima odbaciti, budući da je u konfrontaciji sa Kur'anom, 
sunnetom i zdravim razumom. Riječ je o dobro poznatom pitanju sudbine 
( kader ) o kojem će biti više govora kasnije, ako Bog da. Oni su, naime, i 
nazvani kaderijama s obzirom na njihovo poricanje sudbine. I džebrije, koje 
sudbinu uzimaju kao svoj argument, također se nazivaju kaderijama, ali se 
taj naziv ipak više koristi za prvu grupaciju. 

Što se tiče sljedbenika sunneta (ehlu-s-sunnet), oni kažu: lako je Allah 
htio da - sudbinski - bude i grijeha, On ih ipak ne voli, nije njima zadovo- 
Ijan i ne naređuje njihovo činjenje. Naprotiv, on ih mrzi, srdi se zbog njih, 
prezire ih i zabranjuje ih. To je stav svih ranih učenjaka. Oni su govorili: "Što 
Allah hoće biva, a što On neće ne biva!" S obzirom na to islamski pravnici 
zauzeli su jedinstven stav da, ukoliko bi se neko zakleo, rekavši: "Tako mi 
Allaha, ja ću to i to učiniti, ako Allah dadne!", ne bi se smatralo da je prekršio 
zakletvu ako to ne bi uradio, bez obzira da li posrijedi bio neki strožije nare- 
đeni čin ( vadiib ) ili tek pohvalni (mustehab). Međutim, ako bi rekao: "...ako 
bi to Allah volio", smatralo bi se da je prekršio zakletvu, ukoliko bi posrijedi 
bio neki vadžib ili mustehab! 

Učitelji iz glavnog toka islama (ehlu-s-sunnet) kažu: "U Kur'anu se na- 
vode dvije vrste volje: jedna sudbinska, kosmička i stvorenjska, a druga vjer- 
ska, zapovjedna i legislativna. Ova potonja sadrži voljenje i zadovoljstvo, a 
ona kosmička je htijenje koje se proteže na sva stvorenja. 

U tome smislu Uzvišeni kaže: "Onome koga Allah želi da uputi - On 
srce njegovo prema islamu raspoloži, a onome koga želi da u zabludi ostavi 
- On srce njegovo stegne i umornim učini kao kad čini napor da na nebo 
uzleti." (El-En'am, 125) Također, navodi riječi Nčiha, a.s.: "Ako Allah hoće da 
vas ostavi u zabludi, neće vam savjet moj koristiti, ma koliko ja želio da vas 
savjetujem." (Hud, 34) Isto tako, kaže: "Ali Allah radi ono što On hoće." (El- 
Bekare, 253) 

Što se pak tiče zapovjedne, legislativne, vjerske volje, Uzvišeni u tom 
smislu, npr., kaže: "Allah želi da vam olakša, a ne da poteškoće imate." (El- 
Bekare, 185) "Allah želi da vam objasni i da vas putevima kojima su išli oni 
prije vas uputi, i da vam oprosti. - A Allah sve zna i mudar je." (En-Nisa, 26) 
"Allah želi da vam oprosti, a oni koji se za strastima svojim povode žele da 

daleko s Pravog puta skrenete. Allah želi da vam olakša, a čovjek je stvoren 
kao nejako biće." (En-Nisa', 27, 28) "Allah ne želi da vam pričini poteškoće, 
već želi da vas učini čistim i da vam blagodat Svoju upotpuni...” (El-Maide, 
6) "Allah želi da od vas, o porodico Poslanikova, grijehe odstrani, i da vas 
potpuno očisti.” (El-Ahzab, 33) 

Na taj aspekt volje se misli kada se, za onoga ko radi loša djela, rekne: 
"Radi ono što Allah ne želi!" tj. što ne voli, sa čime nije zadovoljan i što ne 
traži da se čini, dok aspekt kosmičke volje odražava izreka muslimana: "Bit 
će ono što Allah hoće, a što On neće ne može ni biti!” 

Očita je razlika između želje željitelja da sam čini i njegove želje da 
drugi nešto uradi. Kada određeni subjekat (akter-činilac) hoće da izvrši neki 
čin ta je njegova volja povezana s njegovim djelovanjem, a kada neko hoće 
da neko drugi izvrši neki čin taje volja vezana za činidbu drugoga. Obje ove 
vrste su Ijudima pojmljive. Nalog pretpotstavlja drugu volju, ne onu prvu. 
Kada Uzvišeni Allah naredi nešto Ijudima, On nekada onoga kome je izdao 
tu zapovijed želi potpomoći da je izvrši, ali nekada ne želi - premda želi da 
od njega potekne to izvršenje! 

Pravilna primjena rečenog razrješava sve sporne stvari koje se odno- 
se na Allahovu zapovijed, tj. da li naredba nužno pretpotstavlja i Njegovu 
volju ili ne. Naime, On, Uzvišeni, je jezikom Svojih poslanika, a.s., naredio 
Ijudima ono što je korisno za njih, i zabranio im ono što im je štetno. Me- 
đutim, nekima od njih Uzvišeni hoće da stvori njihova djela i da ih učini 
njihovim izvršiteljima, a nekima neće da stvori njihova djela. Prema tome, 
Allahovo stvaranje Ijudskih djela i drugih stvorenja nije istovjetno Njego- 
vom izdavanju zapovijedi čovjeku u smislu objašnjenja šta je za čovjeka 
korisno, a šta štetno. Naime, kada je Uzvišeni naredio Faraonu, Ebu Lehebu 
i drugima da vjeruju, On im je pojasnio šta će im biti od koristi, šta će im 
valjati ako ga budu činili, ali činjenica da je to zatražio od njih ne znači 
obavezno da ih On mora i potpomoći u tome. Naprotiv, mogla bi nastati 
šteta za njih ako bi im On stvorio to djelo i potpomogao ih u njegovu 
izvršenju, budući da bi to bilo Njegovo djelo. Sve što On stvara, povezano 
je s mudrošću. Tako čin koji je On naredio, ako bi pridonio korist ono- 
me kome je naređen ukoliko bi ga izvršio, ne znači i da bi bio u interesu 
i samoj toj naredbi ako bi je sproveo On, ili prepustio da je realizira onaj 
kome je naredba usmjerena. Razlika između stvaranja i naređivanja je pak 
ogromna. Tako i neko od Ijudi od drugoga zatraži da nešto uradi, odnosno 
stane ga odvraćati od nečega, želeći ga lijepo posavjetovati i objasniti mu 

šta je korisno za njega, ali ga, i pored toga, sam ne želi potpomoći da to i 
uradi. Naime, nije mi u svemu onom u čemu je moj interes da ga naredim 
drugome i posavjetujem ga u vezi s tim, i interes da mu pomognem da to 
uradi. Naprotiv, nekada mi je u interesuono štoje suprotno od toga. Prema 
tome, posavjetovati drugog da nešto uradi nije isto što i uraditi to za sebe. 
Ako je, dakle, moguće napraviti tu razliku unutar samih stvorenja, to je tim 
prije moguće kada se radi o Allahu. 

Kaderije navode primjer nekoga ko drugome nešto naređuje: on, kažu 
oni, mora uraditi i nešto čime će privoliti onoga kome naređuje da to i uradi, 
npr. pokazati mu ozareno i veselo lice, pripraviti mu naslonjač i mjesto za 
sjedenje itd. Na to im treba kazati da to može biti dvojako. Prvo je da korist 
od naređenja ima naredbodavac, npr. kada vladar naredi vojsci nešto čime 
će se učvrstiti njegova vlast, ili kada gospodar naredi svome robu nešto što 
ide u prilog njegovoj moći, ili kada čovjek naredi svome partneru nešto što 
ide u prilog njihovoj zajedničkoj stvari itd. 

Drugo je da naredbodavac u pomoći onome kome naređuje vidi i 
vlastitu korist, kao što je navođenje na činjenje dobra; naime, ako onoga 
kome je to naređeno potpomogne u dobru i bogobojaznosti, on zna da će 
ga Allah nagraditi zato štoje dotičnoga pomogao da bude u toj pokornosti, 
da On pomaže čovjeku dokgodje čovjek u pomoći svome bratu. Međutim, 
ako se pretpostavi da naredbodavac naredboprimaocu izdaje neku zapo- 
vijed isključivo u interesu naredboprimaoca, da on nema nikakve koristi 
od onoga što taj naredboprimalac uradi - poput nekoga ko samo upućuje 
savjete i upute - te se pretpostavi da, ako ga potpomogne u tome što mu 
savjetuje, naredbodavac neće imati nikakve koristi od toga već da, naprotiv, 
u ostvarenju koristi naredboprimaoca od njegove naredbe, može imati još i 
štetu, poput onoga čovjeka koji je dotrčao s kraja grada i rekao Musau, a.s.: 
"Glavešine se dogovaraju da te ubiju; zato bježi, ja sam ti, zbilja, iskren savjet- 
nik.” (El-Kasas, 20). Korist za njega je u tome da samo zatraži od Musaa, a.s., 
napuštanje grada, a ne i da ga potpomogne u tome, jer bi mu, u tom slučaju, 
njegov narod na neki način nanio štetu zbog toga. 

Ovakvih primjera ima mnogo. 

Ako bi neko rekao: Allah je Ijudima naredio ono što je njima u inte- 
resu, to ne znači da će im On obavezno pružiti i Svoju pomoć u tome što 
im je naredio, a osobito prema učenju kaderija da On ne može nikome 
pomoći u nečemu u čemu dotični postaje aktivni vršilac radnje. Ako se svi 
Njegovi čini smatraju svrhovitim, protkanim određenom mudrošću, onda 

se ta mudrost svakako nalazi u tome, makar je mi i ne mogli dokučiti svo- 
jim umom. Prema tome, ne mora značiti da, ukoliko naredbodavac ima 
neku mudrost u samoj zapovijesti, samim tim mora biti i mudrosti u tome 
da onoga kome je izdao zapovijed i pomogne u njenoj realizaciji. Naprotiv, 
nekada upravo ta mudrost može nalagati da ga ne potpomogne u tome. 
Pa ako je kod Ijudi moguće da bude mudro i korisno to da se nešto neko- 
me naredi u njegovom interesu, a da istovremeno bude mudro i u interesu 
onoga ko mu je to naredio da mu ne pomogne u tome, time je još priklad- 
nije da to bude moguće i kod Gospodara. 

Hoće se kazati sljedeće: ako mudar stvor može nekome nešto narediti 
i ne pružiti mu svoju pomoć u realizaciji toga što mu je naredio, tim prije to 
može učiniti Stvoritelj, s obzirom na Svoju mudrost. Kome On nešto naredi 
i pomogne mu u izvršenju toga, to znači da su se na tom planu susreli obzir 
imperativne sa činidbenom voljom, u smislu Njegovog iniciranja, stvaranja 
i zastupljenosti želje da se ono realizira, što znači da se to htjelo i sa stano- 
višta stvaranja, i sa stanovišta zapovijedi, dok u slučaju onoga kome On ne 
pruži svoju pomoć u izvršenju date zapovijedi, znači da se na njega odnosi 
samo Božiji nalog, ne i akt Njegova stvaranja - zbog nepostojanja mudrog 
razloga za stvaranje toga djela, odnosno zbog postojanja mudrog razloga 
za stvaranje njegove suprotnosti. Stvaranje pak jedne od dvije suprotnosti 
isključuje stvaranje one druge. Naprimjer, stvaranje bolesti - kojom čovjek 
postaje ponizan svome Gospodaru, zbog koje Mu upućuje dove, kaje Mu 
se, usljed koje dolazi do brisanja njegovih grijeha, do upitomljavanja srca, 
iščezavanja uobraženosti, umišljene veličine i agresivnosti - isključuje stva- 
ranje zdravlja sa kojim se ne bi postigle sve te koristi. Iz tog razloga stvaranje 
nepravde nasilniku, čime se onome kome se nanosi nepravda postižu slične 
koristi kao i od bolesti, isključuje stvaranje pravde mu, budući da time ne bi 
došlo do ostvarenja svih onih koristi, premdaje interes samoga nasilnika u 
tome da bude pravedan. 

Ljudski razum nije u stanju dokučiti sve pojedinosti Allahove mudro- 
sti u Njegovom stvaranju i zapovijedanju, i kaderije su zapale u prenagla- 
šeno detaljiziranje interpretacije (ta'lll) pogrešnim postupkom: Allaha su 
tretirali jednako kao i Njegova stvorenja, a nisu ustanovili mudrost pripad- 
nu Allahu. 

O njegovim riječima: 

CSS Zamisao Ga ne može dokučiti, ni razum pojmiti. 


Komentar: 

Uzvišeni Allah kaže: "Oni Ga znanjem ne mogu obuhvatiti." (Ta-Ha, 110) 
Autor Es-Sihaha kaže da riječ tevehheme znači: zamišljati, a riječ fehime: zna- 
ti. 45 Profesor Tahavi - Allah mu se smilovao! - hoće da kaže da do Allaha 
ne može doprijeti nijedna zamisao, niti Ga može obuhvatiti nijedno znanje. 
Rečeno je: Zamisao (yehm) je ono što se nastoji uobličiti u određen smisao, 
odnosno ono za šta se misli da je takvo i takvo, dok se izrazom/ehm (poi- 
manje, razumijevanje) označava ono što razum može dokučiti i obuhvatiti. 
Što se tiče Uzvišenog Allaha, niko ne zna kakav je On izuzev Samog Njega 
- uzvišen i slavljen neka je On! - a mi Ga spoznajemo prema Njegovim 
svojstvima, tj. daje On Jedan (Ehad), daje Utočište svakom (Samed), da nije 
rodio niti je rođen, te da Mu niko ravan nije. "Allah je - nema boga osim 
Njega - Živi Održavatelj! Ne obuzima Ga ni drijemež ni san! Njegovo je ono 
što je na nebesima i ono što je na Zemlji!” (El-Bekare, 255) "On je Allah - 
nema drugog boga osim Njega, Vladar, Sveti, Onaj Koji je bez nedostatka, 
Onaj Koji svakog obezbjeđuje, Onaj Koji nad svim bdi, Silni, Uzvišeni, Gordi, 
Hvaljen neka je Allah, On je vrlo visoko iznad onih koje smatraju Njemu 
ravnim! On je Allah, Tvorac, Onaj Koji iz ničega stvara, Onaj Koji svemu daje 
oblik, On ima imena najljepša. Njega hvale oni na nebesima i na Zemlji, On 
je Silni i Mudri." (El-Hašr, 23-24) 


O njegovim riječima: 

C,« StvorenjaMunenalikuju. 

Komentar: 

Ovo je odgovor antropomorfistima (mušebbiha), koji Stvoritelja porede sa 
Njegovim stvorenjima - uzvišen neka je On! Allah kaže: "Ništa nije kao On, 


45 


U gornjem Tahavijevom izričaju upotrijebljene su riječi evham i efham, pa ih komentator 
ovdje tumači sa jezičkog stanovišta. Mi smo ih pak preveli kao: mašta i razum. (Nap. prev.) 



86 


Ibn Ebu-l-'lzz el-Hanefl 


a On sve čuje i sve vidi." (Eš-Ščira, 11) Ovdje se ne žele negirati Njegova svoj- 
stva, kako to tvrde inovatori u vjeri. Ebu Hanifa - Allah mu se smilovao! - u 
svom djelu EI-Fikhu-l-ekber (Najveći fikh) kaže sljedeće: "Ne sliči ni jednom 
od Svojih stvorenja, niti Njemu nalikuje išta od Njegovih stvorenja." Potom 
kaže: "Sva Njegova svojstva su drukčija od svojstava Njegovih stvorenja: On 
zna, ali ne onako kako mi znamo; On je moćan, ali ne onako kao mi; On vidi, 
ali ne onako kako mi vidimo." 

Nu'ajm ibn Hammad 46 kaže: "Ko usporedi Allaha sa bilo čim od Nje- 
govih stvorenja zašao je u nevjerstvo, baš kao i onaj ko zaniječe nešto od 
onoga čime je Allah Sebe opisao. U onome čime je Allah Sebe opisao, kao 
ni u onome kako Ga je opisao Njegov Poslanik, nema nikakve usporedivosti 
sa stvorenjima." 

Ishak ibn Rahevejh 47 kaže: "Ko opiše Allaha tako da Njegova svojstva 
usporedi sa svojstvima ikoga od Njegovih stvorenja, taj ne vjeruje u Uzviše- 
nog Allaha." Još je rekao: "Džehm i njegovi sljedbenici mogu se prepoznati 
po svom optuživanju učenjaka iz glavnog toka islama ( ehlu-s-sunne ve-l- 
džemaa) - lažima koje su sami potpirili - da su mušebbihi; međutim, oni su 
mu'attile.” 48 Veliki broj prvaka vjerskoga učenja iz prvih generacija također 
kaže da se džehmije mogu prepoznati po tome što pripadnike glavnog toka 
islama nazivaju antropomorfistima ( mušebbiha ). 

Naime, nema niti jednog poricatelja nekog imena ili svojstva Allahova 
a da onoga ko to priznaje neće nazvati antropomorfistom. Čak i oni najgo- 
ri krivovjerci, karamiti i filozofi, koji u cijelosti niječu sva Allahova imena i 
koji govore da se ne smije za Allaha reći da je znalac i moćan, tvrde da su 
oni koji Ga tako nazivaju mušebbihi, budući da upotreba te odrednice i za 
Allaha i za čovjeka, po njima, neminovno podrazumijeva i sličnost u suštini. 


Puno ime mu je: Nu'ajm ibn Hammad el-Huza'i el-MervezT Ebu Abdullah. On je prvi koji je 
sačinio zbirku hadisa po imenu Musned. Bio je jedan od najboljih poznavalaca nasljednog 
prava. Jedno vrijeme je živio u Iraku i Hidžazu, tragajući za hadisima, a zatim se nastanio 
u Egiptu. Hafiz u svom Et-Takribu (Aproksimacija) za njega kaže: "Istinoljubiv, no često je 
pravio greške!" Umro je 228. godine po H. 

Puno ime mu je: Ishak ibn Ibrahim et-TemTmi el-MervezT Ebu Ja'kub. Bio je najistaknutiji 
učenjak svoga vremena u Horasanu. HatTb el-Bagdadi za njega kaže: “U njemu se objedini- 
lo znanje iz hadisa i šerijatskog prava (Jikh), dobro pamćenje, iskrenost, pobožnost i skro- 
mnost prema dobrima ovoga svijeta." Od njega su predaje preuzimali: El-Buhari, Muslim, 
Tirmizi i drugi. 

Tj. da Allaha uspoređuju sa nečim ( mušebbiba ), dok su oni koji Mu odriču svako svojstvo 
( mu'attila ). 

Oni pak koji priznaju Allahova imena, ali ih shvataju samo kao metafore, 
kakve su, naprimjer, ekstremne džehmije, tvrde da bi onaj ko bi rekao da je 
Allah uistinu znalac i moćan bio mušebbih. Isto tako, onaj ko poriče (Alla- 
hova) svojstva i tvrdi da Allah nema znanja, moći, govora, voljenja niti volje, 
onoga koji priznaje Njegova svojstva naziva mušebbihom i mudžessimom 
(korporealistom). 49 Iz tog razloga se u knjigama onih koji poriču Božija svoj- 
stva - kod džehmija, mu'tezila, rafidija i drugih - oni koji ta svojstva pri- 
znaju nazivaju mušebbihima i mudžessimima. Oni u svojim djelima kažu: 
"Među mudžessime spadaju oni koji se nazivaju malikijama, a vezuju se za 
jednog čovjeka po imenu Malik ibn Enes; zatim oni koji se nazivaju šafijama, 
a vezuju se za čovjeka koji se zove Muhammed ibn IdrTs!!" 

Čak su i oni od njih koji su tumačili Kur'an, kao što su Abdu-I-Džebbar, 
Zamahšeri i drugi, svakoga onog ko je priznavao išta od Njegovih svojstava 
i vjerovao u viđenje Allaha (na drugom svijetu) nazivali mušebbihom. Ta 
upotreba je, kod većine frakcija, bila preovlađujuća u kasnijim generacija- 
ma. 

Što se tiče upotrebe tog naziva kod čuvenih učenjaka glavnog toka 
islama ( ehlu-s-sunne ), poznato je da oni pod negacijom sličnosti između 
Allaha i stvorenja ne podrazumijevaju i negaciju Njegovih svojstava, niti 
nazivaju mušebbihom svakoga onog koji priznaje Allahova svojstva. Oni 
kažu da Allah ne sliči stvorenjima ni u Svojim imenima, ni u svojstvima, ni 
u djelima, kako je to ranije naznačeno u riječima Ebu HanTfe - Allah mu se 
smilovao! - naime: "On zna, ali ne onako kako mi znamo; On je moćan, ali 
ne onako kao mi; On vidi, ali ne onako kako mi vidimo", što izražavaju i riječi 
Uzvišenog: "Ništa nije kao On! On sve čuje i sve vidi." (Eš-Šura, 11), gdje se 
odriče sličnost sa stvorenjima, ali i potvrđuje svojstvo. 

Kasnije će u Tahavijevim riječima biti govora o potvrđivanju Allahovih 
svojstava, gdje će se skrenuti pažnja na činjenicu da negiranje Njegove slič- 
nosti sa stvorenjima ne znači i negiranje Njegovih svojstava. 

Ono što prednje rečeno dodatno pojašnjava jest činjenica da se ne 
može za dokazivanje o Božijem znanju koristiti primjerna analogija po kojoj 
su u istoj ravni stablo i ogranak, niti opća analogija po kojoj su svi akteri 
jednaki, budući da ništa nije poput Allaha Uzvišenog pa se On ne može ni sa 
čim porediti, niti je moguće Njega i još nešto uvrstiti u neko opće pitanje, u 


49 


Mudžessim - onaj koji otjelovljuje Boga, koji Mu imputira neke tjelesne elemente. 

kojem su akteri u istoj ravni. Zato frakcije filozofa i dogmatičara, budući da 
su koristile takve analogije u Božanskim pitanjima, nisu pomoću njih mogle 
doći do pouzdanogznanja, nego su se njihovi dokazi pokazali kontradiktor- 
nim, pa su na kraju, uvidjevši neispravnost ili nedostatnost svojih dokaza, 
zapadali u očaj i konfuziju. 

Tu, dakako, treba koristiti analogiju primarnog, bilo da se radi o ne- 
koj primjernosti ili općenitosti, kao što kaže Uzvišeni: "Allah ima svojstva 
najuzvišenija.” (En-Nahl, 60), tj. da se zna da je svaka potpunost nečeg što 
je potencijalno moguće u pogledu postojanja, odnosno nečeg stvorenog u 
smislu odsustva svakoga nedostatka u njemu, po bilo kojem osnovu, a što 
je potpunost samo s obzirom na postojanje, ne i za nepostojanje, još prilič- 
nija Onome Nužnopostojećem, Oduvijekom; da svaku potpunost, koja ni u 
kojem pogledu nema manjkavosti, čiji se vid priznaje stvorenju, ovisnom i 
potčinjenom, ono dobija od svoga Stvoritelja, Gospodara i Potčinitelja, pa je 
On tako preči od njega daje posjeduje. Isto tako, svaku eventualnu manjka- 
vost i nedostatak po sebi, koji bi implicirali narušavanje te savršenosti, ako bi 
se imala odreći nekom stvorenju, nekom potencijalno mogućem egzistentu, 
nečemu stvorenome, tim prije bi se imala odreći Uzvišenome Gospodaru. 

Najčudnije je to što neki najekstremniji poricatelji Božijih svojstava, 
koji ovaj časni ajet koriste kao dokaz za negiranje Božijih svojstava i imena, 
i koji govore: "Nužno egzistirajući nije ovakav, niti onakav...”, kažu da je u 
osnovi filozofije upoređivanje sa Bogom, shodno mogućnostima, i to sma- 
traju vrhuncem mudrosti i krajnjim dosegom Ijudske savršenosti, u čemu 
ih podržavaju i neki koji toj formulaciji daju opći smisao. Od Vjerovjesni- 
ka, s.a.v.s., prenosi se da je rekao: "Poprimite Allahovo ćudoređe ( ahlak )!” 50 
Međutim, ako niječu Božija svojstva, šta onda čovjek - po njima - može 
poprimiti?! Kao što Uzvišeni ne sliči ničemu od Svojih stvorenja, tako ni ni- 
šta od njih ne liči na Njega, sa čime se pak ne slažu kršćani, panteisti i oni 
koji vjeruju u inkarnaciju - Allah ih prokleo! Negiranje sličnosti bilo kojeg 
Njegovog stvorenja sa Njim obavezno znači i negiranje Njegove sličnosti sa 
stvorenjima. 

Zato se profesor Tahavi zadovoljio samo sa riječima: "Stvorenja ( е/ - 
enam) Mu ne nalikuju." Izraz enam znači Ijudi. Neki kažu da se njime ozna- 


Hadis ne nalazimo niti u jednoj hadiskoj zbirci, čak ni u Sujutijevom EI-Džami'u-l-kebiru 
(Velikom zborniku). Tačno je da ga on navodi u svome djelu Te'jidu-l-hakikati-l-'alijja (Po- 
drška uzvišenoj istini) (1/89), ali ne navodi i njegov izvor. 

čava sve što ima dušu, a neki opet, da označava Ijude i džinne. Ono što se 
nadaje iz riječi Uzvišenoga "A Zemlju je za stvorenja (li-l-enam) razastro." 
(Er-Rahman, 10) ide više u prilog onom prvom nego ostalome - a Allah 
najbolje zna! 


O njegovim riječima: 

СЖ (Vječno) Živi, Koji ne umire; (Opči) Održavatelj, Koji ne spava. 


Komentar: 

Uzvišeni kaže: "Allah je - nema boga osim Njega - Živi Održavatelj! Ne obu- 
zima ga ni drijemež, ni san." (El-Bekare, 255) 

Odricanje drijemeža i sna ukazuje na savršenost Njegovoga života i 
održavateljstva. Uzvišeni kaže: "Elif-Lam-MTm. Allah je - nema boga osim 
Njega - Živi Održavatelj! On tebi objavljuje Knjigu, pravu istinu." (Alu 
'lmran, 1-3) "Ljudi će se Živome Održavatelju pokoriti." (Ta-Ha, 111) "Ti se 
pouzdaj u Živog, Koji ne umire, i veličaj Ga, i hvali!" (El-Furkan, 58) "On je 
Živi, nema boga osim Njega.” (El-Mu'min, 65) 

Božiji Poslanik, s.a.v.s., rekao je: "Zaista Allah nespava, niti Njemu treba 
da spava!” 51 

Nakon što je Profesor - Allah mu se smilovao! - odrekao usporedi- 
vost Allaha sa bilo čim od Njegovih stvorenja ( tešblh ), skrenuo je pažnju na 
činjenice koje Ga čine različitim od Njegovih stvorenja, čime se On, Uzviše- 
ni, odlikuje nad njima. Među njima je i ta da je On vječno živ, Koji ne umire, 
budući da je svojstvo vječnog života karakteristično za Njega, Uzvišenoga, 
mimo Njegovih stvorenja; ona, naime, umiru. 

Među njima je i ta da je On Vječnobdijući, Koji ne spava, Kojega karak- 
terizira odsustvo sna i drijemeža, mimo Njegovih stvorenja; ona, naime, spa- 
vaju. U ovome je i sugestija da se negiranjem Božije usporedivosti sa nečim 
( tešblh ) ne žele negirati i Njegova svojstva. Naprotiv, On, Uzvišeni, opisan je 


Hadis bilježe Muslim, Ibn Madža i Ebu Se'id ed-DarimT u svom djelu Er-Reddu' ale-l- 
džehmijje (Odgovor džehmijjama). Ovo je dio hadisa kojeg prenosi Ebu Musa el-Eš'ari, a 
kojeg ćemo kasnije navesti u cijelosti u fusnoti br. 171. 

svojstvima savršenosti s obzirom na savršenost Njegovoga Bića. Tako Onaj 
Koji živi vječno ne nalikuje živome, čiji je život prolazan. Iz tog razloga je 
život na ovome svijetu uživanje, igra i zabava, a tek je život na onome svijetu 
pravi život. Prema tome, ovosvjetski život je poput sna, a onosvjetski poput 
jave. Pa ipak, ne može se kazati (ni) da je taj ahiretski život savršen, budući 
da pripada stvorenju, jer velimo: Živi, čiji život je neodvojiv atribut Njegove 
Biti, On je taj koji stvorenju podaruje taj stalni život. Prema tome, taj život 
je stalan zahvaljujući tome što mu tu stalnost održava Allah; stalnost nije 
svojstvo koje bi, s obzirom na njegovu narav, bilo neodvojivo od njega, za ra- 
zliku od života Gospodara Uzvišenoga. Isti je slučaj i sa svim drugim Njego- 
vim svojstvima. Tako su svojstva Stvoritelja onakva kakva dolikuju Njemu, a 
svojstva stvorenja onakva kakva dolikuju njemu. 

Znaj da su ova dva imena - Vječno Živi (El-Hajj) i Opći Održavatelj 
(El-Kajjčim) - u Kur'anu zajedno spomenuta u tri sure, kako je ranije nave- 
deno. Ona su jedna od najvećih Allahovih Najljepših imena. Ima mišljenja i 
da su ona ono najveće (Allahovo) ime ( El-ismu-l-a'zam ), budući da na naj- 
potpuniji i najvjerniji način izražavaju svojstva savršenosti. Opći Održavatelj 
(El-Kajjčim) ukazuje na oduvjekost i zauvjekost, što izraz EI-KadTm (Oduvi- 
jeki) ipak ne izražava. Usto ukazuje, također, i na obzir Njegova bivanja po 
Sebi, što se izražava sintagmom Nužno postojeći. Oblik кајјпт izražajniji je 
od oblika kajjam, s obzirom da je slovo i/ai/jače od elifa , 52 te s obzirom da on 
podrazumijeva i "održavanje po sebi”, prema općoj saglasnosti komentato- 
ra Kur'ana i jezikoslovaca, a što je aksiomno u smislu znanja. 

Da li, međutim, podrazumijeva i osiguravanje opstanka drugome i 
njegovo održavanje? O tome postoje dva mišljenja - prema onome od njih, 
koje je ispravnije, podrazumijeva i to. On, naime, označava i neprekidnost 
Njegove opstojnosti, tj. njezinu potpunost, s obzirom na onu intenziviranu 
komponentu u njemu. Prema tome, On - Uzvišeni! - ne prolazi i ne zala- 
zi, jer ono što zalazi, bez sumnje i prolazi. Drugim riječima, ne gubi se, ne 
umanjuje se, ne iščezava i ne nestaje. Naprotiv, On je vječito ostajući, koji 
nije prošao i kojega neprekidno krase svojstva savršenosti. Njegova neod- 
vojivost od imena Živi nužno uvjetuje savršenstvo i svih ostalih atributa, te 
znakovito ukazuje na njihovo nepretrgnuto vječno trajanje, bivstvovanje, 
negiranje njihove nepotpunosti i njihova nepostojanja, u oduvjekosti, i u 


Naime, u pisanom obliku izraz кајјпт sadrži slovo rav (k-j-v-m), a izraz kajjam slovo elif 
(k-j-elif-m). (Nap. prev.) 

zauvjekosti. Stoga riječi Uzvišenoga: "Allah je - nema boga osim Njega - 
Živi Održavatelj!" (El-Bekare, 255 ) predstavljaju najuzvišeniji ajet u Kur'anu, 
kako je to konstatirano u (Muslimovom) Sahihu 53 , u predaji od Vjerovjesni- 
ka, s.a.v.s. 

U ozračju ova dva imena nalaze se sva Najljepša Imena (Allahova), i 
na njima se sukusiraju označevine ostalih imena. Naime, život implicira sva 
svojstva savršenosti - pa neko od njih može izostati samo usljed slabosti 
života, te ako je život Njega, Uzvišenoga, najpotpuniji i najsavršeniji život, 
to po sebi podrazumijeva i priznavanje cjelovite savršenosti, čije bi nijekanje 
značilo i poricanje savršenosti života! S druge strane, ime El -Кајјпт implici- 
ra i puninu Njegove neovisnosti i savršenstvo Njegove moći. On je, naime, 
Onaj Koji opstoji sam po sebi, pa nema potrebe ni za čim drugim, u bilo ko- 
jem pogledu. On sve drugo održava, pa drugo ne može postojati bez Njego- 
vog održavanja njega. Tako ova dva imena na najpotpuniji način reguliraju 
sva druga svojstva savršenosti. 


O njegovim riječima: 

ГЈИ Stvoritelj bez potrebe, Opskrbljivač bez teškoće. 


Komentar: 

Uzvišeni kaže: "Džinne i Ijude stvorio sam samo zato da Meni robuju. Ja ne 
tražim od njih opskrbu niti želim da Me hrane. Opskrbu daje jedino Allah, 
Moćni i Jaki." (Ez-Zarijat, 56-58) "O Ijudi, vi ste ovisni o Allahu, a Allah je 
neovisan i hvale dostojan." (Fatir, 15) "Allah je bogat, a vi ste siromašni." 
(Muhammed, 38) "Reci: 'Zar da za zaštitnika uzmem nekog drugog osim 
Allaha, Stvoritelja nebesa i Zemlje, a On hranu daje, a Njega niko ne hrani!"’ 
(El-En'am, 14) 

Allah, dž.š., u hadisi-kudsijju, koji se prenosi posredstvom Ebu Zerra, 
r.a., kaže: "O robovi Moji, kada biste svi vi, prvi i posljednji, Ijudi i džinni, ima- 
li srce poput najbogobojaznijeg čovjeka od vas, to u Mojoj vlasti ne bi po- 
većalo ništa. O robovi Moji, kada biste svi vi, prvi i posljednji, Ijudi i džinni, 


53 


Hadis bilježi Muslim (11/199), posredstvom Ubejja ibn Ka'ba. 

imali srce kao kod onog najgrešnijeg čovjeka od vas to u Mojoj vlasti ne bi 
umanjilo ništa. O robovi Moji, kada biste svi vi, prvi i posljednji, Ijudi i džinni, 
stali u jedan red i iskali od Mene, i Ja svakome od vas dao ono što je iskao, to 
ne bi umanjilo od onoga što ima kod Mene, osim onoliko koliko bi umanjila 
igla kojom bi se umočilo u more!” 54 

Njegove riječi "Opskrbljivač bez teškoće" znače: bez tereta i muke. 


O njegovim riječima: 

Usmrtitelj bez straha, Oživljavatelj bez poteškoće. 


Komentar: 

Smrt je egzistencijalna činjenica, suprotno onome kako naučavaju filozofi 
i njihovi istomišljenici. Uzvišeni Allah kaže: "(Allah je) Onaj Koji je stvorio 
smrt i život da bi vas iskušao koji od vas će bolje postupati!” (El-Mulk, 2) 
Nepostojeće se pak ne oslovljava stvorenim bićem. U hadisu stoji: "Na Sud- 
njem danu smrt će biti dovedena u obliku dobro uhranjenog ovna, pa će se 
zaklati između Dženneta i Džehennema.” 55 

lako je smrt samo jedna akcidentalija, Allah će je tu učiniti uosoblje- 
nom jedinkom, onako kako se navodi i za dobro djelo, naime da će "ono 
doći svome vlasniku u liku lijepog mladića, a loše djelo svome počiniocu 
u najružnijem obliku!” 56 Za Kur'an se navodi da će on, doći u liku mladića 
nježno blijede boje!" 57 Misli se na učačevo učenje. 


Hadis bilježe Muslim u svome Sahihu (VIII/17), i Ahmed (V/160). 

Hadis bilježe El-Buhari i Muslim ( muttefekun alejhi), posredstvom Ebu Se'Tda el-Hudrija i 
nekih drugih ashaba. 

Na umu ima El-Beraov hadis o kaburskoj kazni i nagradi, te o ispitivanju umrloga od strane 
dvaju meleka. Radi se o podužem hadisu i mi ćemo ga navesti u cijelosti prilikom razma- 
tranja kaburske kazne na kraju ove knjige. 

Hadis bilježe Ed-Darimi (11/450-451), Ibn Madže (3781), Ahmed (V/348, 352) Ibn Adi u dje- 
lu El-Kamil (1/35) i El-Hakim (1/256), posredstvom Burejdea ibn el-Husajba. Hadis glasi: 
“Kur'an će na Sudnjem danu doći u liku nježno blijedog čovjeka, pa ćeonome ko gaje učio 
reći: 'Ja sam onaj zbog kojeg si noć provodio budan, zbog koga si žedan bio u podnevnoj 
pripecil'" El-Hakim kaže: "Hadis je vjerodostojan ( sahih ) po uvjetima koje je postavio Mu- 
slim!", sačim jesaglasan i Ez-Zehebi. El-Busm usvom Ez-Z evaidu kaže: "Prijenosni nizmuje 
vjerodostojan ( sahlh ).” 

Za Ijudska djela se navodi da će "biti metnuta na Vagu ". 58 

Jasnoje dasamo nešto konkretizirano može biti podvrgnuto mjerenju, 
ne i akcidentalije. Za sure El-Bekare i Alu 'lmran kaže se da će na Sudnjem 
danu "natkriljivati one koji su ih učili, poput dva oblaka, dva pramenova 
magle ili dvajata ptica raskriljenih krila ". 59 

U Sahlhu stoji: "Zaista se Ijudska djela uzdižu na Nebo !" 60 

O proživljenju i sakupljanju na Sudnjem danu bit će govora kasnije, 
ako Bog da! 


O njegovim riječima: 

On je Svoja svojstva imao oduvijek, prije nego je išta stvorio. Nji- 
^ hovo stvaranje nije Mu nadodalo nijedno svojstvo. Ista ona svoj- 
stva koja je imao u oduvjekosti, imat će i u zauvjekosti. 


Međutim, treba kazati da se među njegovim prenosiocima nalazi i BešTr ibn el-Muhadžir 
koji je istinoljubiv, no čiji hadisi se ne mogu uzeti bezrezervno (saddiik lejjinu-l-hadisi), 
kako se o njemu izrazio Hafiz u svom Et-Takribu. Hadisi koje prenose takvi prenosioci 
mogu biti samo u kategoriji dobrih ( hasen ) i teško mogu biti ocijenjeni vjerodostojnima 
(sahih). 

0 ovome se prenosi veliki broj hadisa i autor će ih navesti na kraju knjige. 

Hadis bilježi Muslim, posredstvom Ebu Umamea, i El-Hakim, posredstvom Burejdea. 
Hadis bilježi El-Buhari (1/205 u evropskom izdanju), posredstvom Rifaa ibn Rafi'a ez-Zirki- 
ja, koji kaže: "Jednoga dana klanjali smo sa Allahovim Poslanikom, s.a.v.s., pa kada se po- 
digao sa jednog rukua rekao je: Semi'allahu limen hamideh (Allah čuje onog ko Mu izriče 
zahvalu). Na to je jedan čovjek iza njega rekao: R abbena leke-l-hamd, hamden kesiren 
tajjiben mubareken fihi (Gospodaru naš, Tebi hvalu izričemo, zahvalom mnogom i lije- 
pom, i blagoslovljenom)! Kada je završio sa namazom Allahov Poslanik je upitao: 'Ko je 
ono onako rekao?!' 'Ja!', kazao je onaj, na šta je Vjerovjesnik rekao: 'Ugledao sam trideset 

1 nekoliko meleka kako se natječu ko će ih prije zapisati!"' 

Bilježe ga i TirmizT (11/254-255), i NesaT (1/147), preko drugog prijenosnog niza, također 
posredstvom Rifa'a. U toj verziji stoji: “Trideset i nekoliko meleka stalo se natjecati koji će 
seod njih sa tim uspeti gore!" Tirmizi kaže: "Hadis je dobar (hasen)." Ja kažem: "Prijenosni 
niz mu je dobar (džejjid), a podupire ga i sličan hadis koji prenosi Abdullah ibn Ebi Evfa, a 
u kojem se kaže: "Vidio sam, Allaha mi, kako ti se te riječi uzdižu u nebo, sve dok im se ne 
otvoriše jedna vrata i one uđoše na njih!" Ovu verziju bilježi Ahmed (I V/355-356) i njegov 
sin u svom Ez-Zevaidu. Svi prenosioci su mu pouzdani, osim 'Abdullaha ibn Se'Tda, kojega 
Ibn Hibban spominje u djelu Es-Sikat (Pouzdani prenosioci hadisa) (1/104-105). 



94 


Ibn Ebu-l-'lzz el-Hanefl 


Komentar: 

Uzvišeni Allah permanentno posjeduje svojstva savršenosti, svojstva Bića 
i svojstva djelovanja (sifat zatijja ve sifat fi'lijja). Nije dopušteno vjerovati 
da je Allah stekao neko svojstvo nakon što ga, prethodno, nije imao bu- 
dući da su Njegova svojstva - uzvišen neka je On! - svojstva savršenosti 
pa bi neposjedovanje nekoga od njih predstavljalo manjkavost. Tako nije 
zamislivo da je On savršenost stekao nakon što se ranije odlikovao onim što 
joj je suprotno. Takvo što nije dopustivo kazati ni o Njegovim stvaralačkim 
atributima (sifatu-l-fi'l), kao ni o atributima koji iskazuju Njegov voljni izbor 
(sifat ihtijarijja ) i sl., poput stvaranja, oblikovanja, usmrćivanja, oživljavanja, 
uskraćivanja, izljeva darežljivosti, smotavanja, uzdizanja, prilaženja, dolaže- 
nja, spuštanja, srdžbe, zadovoljstva i sličnoga, čime je On Sebe opisao i čime 
Ga je opisao Njegov Poslanik, svejedno što mi ne možemo dokučiti bit i 
stvarnost toga, koje su Njegovo istinsko značenje, pa se nećemo upuštati 
u to tumačeći ga na svoj način, niti ćemo se u pogledu toga povoditi za 
svojim porivima. Međutim, načelan smisao toga nam je poznat, kako se o 
tome izrazio Imam Malik - Allah bio zadovoljan sa njim! - kada je upitan 
o riječima Uzvišenoga: "Zatim se uzdigao (nad) Aršom!" (El-A'raf, 54) i slič- 
nim ajetima, naime: "To da se uzdigao poznato je, ali na koji način - nije 
poznato!” 61 , iako se nešto takvo događa u jednom vremenu a ne i u drugo- 
me, kako se naznačava i u hadisu o zauzimanju (šefatu): "Gospodar moj se 
danas rasrdio tako kako se nikada ranije nije rasrdio niti će se ikada kasnije 
rasrditi!” 62 

Nastalost u tom smislu nije nezamislivo, niti se ono može označiti kao 
nastajanje nakon što ga, prethodno, nije bilo. Zar se za nekoga ko danas 
progovori, a i jučer je imao sposobnost govora, tvrdi da mu se desio govor?! 
A da pak prethodno nije imao sposobnost govora, usljed nekog nedostat- 
ka - poput malodobnosti ili nijemosti - pa progovorio, tada bi se moglo 
kazati da mu se desio govor. Onaj pak koji ne govori, ali ne zato što ima neku 


Autor se ovdje ograničio na samo dio odgovora Imama Malika, koji u nastavku glasi: “Vje- 
rovati u to je obaveza, a zapitkivati o tome je novotarija u vjeri (bid'at)!" - tj. zabranjeno je 
raspravljati o načinu na koji se uzvisio nad Aršom. Imam Malikje u svom odgovoru upo- 
trijebio riječ "poznato" ( ma'ICim ) a ne, kako to govore neki inovatori u vjeri, "spomenuto" 
(mezkCir), što nema svoga utemeljenja, kako sam to objasnio u djelu Muhtesaru-l-uluvvi 
(Sažetak Gornjosti), str. 142; izdanje "EI-Mektebu-l-islami". 

Hadis bilježe El-Buhari i Muslim u svojim zbirkama hadisa, te neki drugi autori, a njegov 
cjelovit tekst bit če dat nešto kasnije. 

mahanu, naziva se potencijalnim govornikom, tj. može govoriti kada hoće, 
dok se u slučaju kada progovori naziva praktičnim govornikom. Isto je i sa 
osobom sposobnom da piše - takva se osoba naziva praktičnim piscem u 
situaciji kada piše, no kada ništa ne piše ona ni tada ne izlazi iz okvira neko- 
ga ko se tretira piscem. 

Što se tiče nastalosti vezanih za Uzvišenoga Gospodara, koja se poriču 
u onoj pokudnoj dogmatici, u Kur'anu i hadisu se ona niti poriču, niti potvr- 
đuju. Prema tome, ako bi se pod poricanjem nečega takvoga podrazumije- 
valo to da u Njegovo Sveto Biće ne zalazi ništa od Njegovih stvorenja, koja 
su nastala, odnosno da On ne zadobija nikakvo novo svojstvo, kojega ranije 
nije bilo, onda je to poricanje ispravno. Ako bi se pak pod njim podrazumi- 
jevalo poricanje svojstava koja se odnose na izbor, u smislu da On ne čini 
ono što hoće, da ne govori šta hoće kada hoće, da se ne srdi i ne izražava 
zadovoljstvo, ali ne kao neko od Ijudi, da nije onakav kakvim je Sam Sebe 
opisao u smislu spuštanja, uspinjanja i dolaženja - na način koji je primjeren 
Njegovoj veličini i veličanstvenosti - takvo poricanje je neispravno, nema 
svoga utemeljenja u istini. 

Pristalice one pokudne skolastičke dogmatike (ilmu-l-kelam) poriču 
bilo kakvo nastajanje vezano za Allaha, što pripadnik glavnog toka islama 
( sunnl ) onome koji tako zbori daje za pravo, idući za tim da on od Uzviše- 
noga odriče ono što nije prilično Njegovoj veličini. Međutim, kada mu on 
u tome dadne za pravo, on mu rekne da je, sukladno tome, obavezan negi- 
rati i svojstva volje i svojstva djelovanja, što ne stoji. Pripadnik glavnog toka 
islama samo je, naime, načelno saglasan sa takvim poricanjem, pa ukoliko 
bi zatražio tumačenje i detaljno obrazloženje nikada s njim ne bi završio 
raspravu. 

Isto je i sa statusom atributa, tj. da li je on dodatak na Biće, ili nije? 
Izraz je semantički nepreciziran, baš kao i izraz drugost ( el-gajr ) - u njemu 
je sukusirano više smislova. Njime se nekada označava nešto što ne pripada 
Njemu, a nekada nešto što može biti odvojeno od Njega. Iz tog razloga, 
istaknuti autoriteti vjere iz glavnog toka islama ( eimetu-s-sunne ) - Allah im 
se smilovao! - Allahova svojstva i Njegov govor nisu definirali kao drugost, 
nešto odvojeno od Njega, ali ni da to nisu, budući da bi to, u onom prvom 
slučaju, ostavljalo dojam daje posrijedi nešto odvojeno od Njega, dok bi, u 
obrnutom slučaju, sugeriralo da je to sam On. Prema tome, s obzirom da 
izraz drugost može izražavati više smislova, on se ne upotrebljava bez neče- 
ga što ga pojašnjava i izoštrava smisao koji se njime želi izraziti. 

Тако, ako se pod njim podrazumijeva neko apstraktno biće, koje po- 
stoji samo po sebi i koje je odvojeno od svih dodatnih svojstava, to onda 
nije ispravno. Ako se pak misli na to da su određena svojstva nadodata na 
Biće, Koje se poima drukčije od onog kako se poima svojstvo - to je isprav- 
no, s tim da u stvarnosti ne postoji biće koje je lišeno svakoga svojstva. Po- 
stoji pak Biće, Koje se opisuje svojstvima savršenosti, koja su Mu postojano 
imanentna i neodvojiva od Njega. Um, međutim, zamišlja Biće i svojstvo, 
svakog ponaosob, dok u stvarnosti ne postoji biće koje se ne može ničim 
označiti. Takvo nešto bi bilo apsurdno. Ako bi, čak, imalo samo svojstvo 
postojanja i to svojstvo bi bilo neodvojivo od subjekta koji postoji, iako um 
zamišlja subjekt i postojanje i predočava ih sebi ponaosob. U stvarnosti je, 
pak, to dvoje neodvojivo jedno od drugog. 

Neki bi mogli kazati: Svojstvo nije ni sam subjekt koji se opisuje, niti 
je drugost u odnosu na njega. To ima ispravnoga smisla, tj. da svojstvo nije 
i sam subjekt koji se opisuje, a kojeg um zamišlja izdvojenim od svega dru- 
goga, ali da jeste određena drugost u odnosu na njega, no ne i odvojena 
od njega. Naime, subjekt koji se opisuje čini jedinstven entitet sa svojim 
svojstvima, nije plurikativan. Tako, ako bi ti rekao: Utječem se Allahu!, to 
bi značilo da se utječeš Svetome Biću, opisanom čistim svojstvima savrše- 
nosti, koja su Mu postojana i koja se, ni na koji način, ne mogu razdvojiti 
od Njega. 

Ako bih rekao: Utječem se Allahovoj sili!, pozivao bih se na jedno od 
svojstava Uzvišenog Allaha, a ne bih se utjecao nekome drugom, mimo 
Allaha. Taj smisao se razumijeva iz izraza zat, (biće, posjednik, vlasnik, ima- 
lac) koji se u osnovi i upotrebljava samo u nekom suodnosu: zat vudzud 
(egzistentan; posjednik egzistencije), zat kudret (moćnik; imalac moći), zat 
‘izz (posjednik sile), zat 'ilm (znan; imalac znanja), zat kerem (darežljiv; po- 
sjednik darežljivosti) i sl. Zat je ženski oblik izraza zu. To je izvorno značenje 
te riječi, iz čega se zaključuje da odvajanje svojstava od zata nije moguće ni 
na koji način, makar um i mogao pretpostaviti neki zat odvojen od svojsta- 
va, kao što može pretpostaviti i apsurd. 

Allahov Poslanik, s.a.v.s., rekao je: "Tražim utočište u Allahovoj sili, 
i Njegovoj moći, od zla s kojim se suočavam i kojeg se plašim!" (E‘uzu bi 
'izzetillahi ve kudretihi min serri ma edzidu ve uhazir ). 63 


63 


Hadis je vjerodostojan (sahih), a bilježi ga Muslim ( broj: 2202). Cjelovit tekst hadisa gla- 
si: "Od Osmana ibn Ebi-l-'Asa es-Sekafija se prenosi da se on požalio Božijem Poslaniku, 

Još je rekao: "Utječem se Allahovim riječima potpunim od zla kojeg je 
stvorio!" (Euzu bi kelimatillahi-t-tamma min šerri ma haleka ). 64 

Poslanik se ne bi utjecao bilo kome osim Allahu. Tako je - Allahovi 
blagoslovi i milost neka su na njega! - rekao i ovo: "Bože moj, utječem 
se Tvome zadovoljstvu od Tvoje srdžbe, Tvome oprostu od Tvoje kazne, i 
utječem se Tebi od Tebe!" ( Allahumme inni e'uzu bi ridake min sehatike, ve 
bi muafatike min ‘ukCibetike, ve e'Cizu bike minke ). 6S Još je rekao: "Utječemo 
se Tvojoj veličini od toga da se izložimo pogibelji nečeg ispod sebe!" (Ve 
ne'Cizu bi ‘azametike en nugtale min tahtina ). 66 "Utječem se svjetlosti Lica 
Tvoga, kojim se tmine obasjavaju!" ( E'Cizu bi nuri vedžhikellezi ešrekat lehu- 
z-zulumat ) 67 

Isto je i s njihovim riječima: Da li je ime ono što se njime označava, ili je 
ono drugost u odnosu na to? Budući da su mnogi pogriješili u vezi sa tim, da 
nisu znali šta je tu ispravno, kazat ćemo da se pod imenom nekada podra- 
zumijeva ono što se njime označava, a nekada pojam koji upućuje na njega. 
Tako, ako bi ti kazao: Allah kaže tako i tako, ili: Allah čuje onoga ko Mu izriče 
zahvalu i sl., time bi se podrazumijevalo ono što se označava imenom, a 
ako bi rekao: Allah je arapsko ime, Svemilosni (Er-Rahman) je arapsko ime, 
Milostivi (Er-RahTm) je jedno od Allahovih imena i sl., tada bi se podrazu- 
mijevalo samo ime, ne i ono što se njime označava. Tako se ne može kazati 
da je ime neka drugost u odnosu na njega, budući da drugost može značiti 
više toga. Ako se pod tim misli na to da riječ nije isto što i smisao, onda je to 
tačno. Ako se pak misli na to da je Uzvišeni Allah postojao, a da nije imao 


s.a.v.s., na bol u tijelu koji je osjećao od momenta kad je prešao na islam. Božiji Poslanik 
mu je rekao: 'Stavi ruku na mjesto gdjeosjećaš bol i reci: 'Bismillahi’, tri puta, i sedam puta: 
'E'uzu billahi ve kudretihi min šerri ma edžidu ve uhazir!”' Ovaj hadis, također, bilježe i 
imam Malik u svom El-Muvetta‘u (Utabanom putu) ( 2/934/9 ), Ebu Davud (br. 3891) i 
Tirmizi, koji za nj kaže da je "dobar i vjerodostojan” ( hasen/sahih ), no bez riječi "i kojeg 
se plašim" [уе uhazir). Bilježi ga, isto tako, i Ahmed (IV/217 i VI/390), te Hakim (1/343), sa 
dodatkom: "pri svakom potiranju" (fi kulli meshat'm), koji za nj kaže: "Vjerodostojnog je 
prijenosnog niza", što je tačno. 

Hadis je vjerodostojan (sahih); bilježe ga: Muslim (2708), Ebu Davud (3898, 3899 ) i drugi, 
a vjerodostojan mu je i prijenosni niz ( sened ). 

Hadis bilježi Muslim i drugi autori, a ovo je jedna od dova koja se uči prilikom sedžde. 
Hadis je vjerodostojan (sahih); bilježe ga: Ebu Davud (5074) i Ahmed (2/52) sa vjerodostoj- 
nim prijenosnim nizom (sened). Ovo je, inače, jedna od dova koje se uče ujutro i naveče. 
Hadis je slab (da'if); bilježi ga Ibn Ishak sa slabim i prekinutim prijenosnim nizom. Neki 
hadiski učenjaci ga prenose od njega i s njegovim neprekinutim prijenosnim nizom, ali je 
u tome njegovo vlastito tradiranje ('an'anatuhu). Elaboriran je u djelu Tahridiu fikhi-s-sira 
(Elaboracija Suštine životopisa), str. 132, i djelu Ed-Da'ifa (Zbirka slabih hadisa), 2933. 

imena sve dok Sam Sebi nije stvorio imena, odnosno dok Ga imenima, koja 
su sami izmislili, nisu nazvala Njegova stvorenja, onda je to najveća zabluda 
i nevjerstvo u pogledu Njegovih imena. 

Profesor (Tahavi) - Allah mu se smilovao! - na toje skrenuo pažnju ri- 
ječima: "On je oduvijek sa svim Svojim svojstvima, još od prije nego će stvo- 
riti stvorenja...” itd., odgovarajući mu'tezilama, džehmijama i onim šiijama 
saglasnim sa njima. Oni su, naime, govorili: "On, Uzvišeni, postao je kadrim 
da djeluje i govori nakon što za to nije bio kadar, budući da su i djelovanje i 
govor postali mogući, nakon što to nisu bili. Tako se i On iz (stanja) samone- 
mogućnosti preobrazio u (stanje) samomogućnosti!" 

'AIT ibn Kullab, El-Eš'ari i drugi, koji su bili saglasni sa njima, kažu: "Či- 
njenje je Njemu postalo moguće, nakon što Mu je od Njega bilo onemo- 
gućeno!" Što se pak tiče govora, on, po njima, ne potpada pod htijenje i 
sposobnost, već je to nešto neodvojivo od Njegovoga Bića. 

Ovakav govor potječe od džehmija, jer su oni govorili: "Vječni konti- 
nuitet događanja nije moguć. Događanja moraju imati svoj početak, budući 
da ne mogu postojati događanja koja nemaju svoga početka. Tako je nemo- 
guće da je Gospodar Uzvišeni bio uvijek djelatan i govoran po svome htije- 
nju. Štaviše, On nije mogao biti ni kadar za to, jer je i sposobnost u odnosu 
na nemoguće nemoguća!" 

Ovo je, međutim, pogrešno rezonovanje. Ono sugerira i nemogućnost 
nastanka svijeta, premda je on postao, nakon što ga, nekada, nije bilo ( ha - 
dis). Ono pak što je nastalo, nakon što nije postojalo, neminovno mora biti 
nešto što je potencijalno moguće, a ta mogućnost nema određenog vre- 
mena; nema zamislivog vremena a da ta mogućnost nije postojala u njemu, 
niti mogućnost činjenja, njegova dopustivost i vjerodostojnost imaju neki 
svoj početak u kojem bi dosegnuli svoju krajnju tačku. Otuda proizlazi ne- 
minovan zaključak da je činjenje uvijek moguće, da je dopustivo njegovo 
aktiviranje i da je ono vjerodostojno pa, prema tome, i konstatacija da je 
Gospodar permanentno kadar za nj. Prema tome, mora se priznati dopusti- 
vost događanja koja ne moraju imati svoga početka. 

Džehmije, i oni koji su saglasni sa njima, kažu: "Mi ne prihvatamo mo- 
gućnost postojanja događanja koja nemaju svoga početka. Potvrđujemo 
mogućnost događanja, pod uvjetom da im prethodi nedogađanje, koje 
nemasvoga početka. To je zato što su događanja, kod nas, nemoguća u smi- 
slu da su oduvijeka. Događanja kod nas ne mogu imati karakter oduvjekosti, 

ona - takva - moraju nastati, nemogućaje njihova oduvjekost. Međutim, 
nije neophodno da to nastajanje bude u tačno određenom vremenu. Na- 
protiv, mogućnost događanja uvjetovana je prethodećim nedogađanjem, 
koje nema svoga početka, što je različito od samih događanja." 

Njima treba kazati sljedeće: Uzmimo da vi tvrdite da je to tako - me- 
đutim, može se zapaziti da događanje kod vas ima svoj početak, s obzirom 
da samo nastajanje kod vas postaje mogućim nakon što nije bilo moguće, 
s tim da za tu mogućnost ne postoji određeno vrijeme, već da nema nijed- 
nog zamislivog vremena a da ta mogućnost nije bila postojana u njemu, što 
podrazumijeva i permanentnost te mogućnosti. U protivnom, ono što se 
karakterizira postankom moralo bi se transformirati iz stanja nemogućnosti 
u stanje mogućnosti, bez nastanka ičega. 

Jasnoje, međutim, da preobražaj unutrašnje stvarnosti samog nastaja- 
nja, odnosno nastalih stvari, djela, događaja i tome sličnoga, iz nemogućno- 
sti u mogućnost, u smislu da oni postanu mogući i dopustivi, nakon što su 
bili nemogući, bez opetovanog uzročnika, zdravome razumu nije prihvat- 
Ijiv, baš kao što nije prihvatljiva ni preobrazba neke vrste iz stanja bitne ne- 
mogućnosti u stanje bitne mogućnosti. 

Kod njih, naime, nastale stvari postaju moguće nakon što su, prethod- 
no, bile nemoguće, a taj preobražaj nije vezan za određeno vrijeme, budući 
da ne postoji nijedno zamislivo vrijeme a da ta mogućnost nije bila posto- 
jana prije njega. Iz toga bi se trebalo, neminovno, zaključiti da je taj preo- 
bražaj permanentno moguć pa, prema tome, i mogućnost da ono što je 
nemoguće bude moguće! To je pak više nemoguće nego naše riječi da je 
ono što nastane uvijek bilo (potencijalno) moguće. Tako ih ono čemu su 
pribjegli više demantira od onog od čega su pobjegli! Naime, razumno je 
da se ono što je postalo drži potencijalno mogućim, razumno je držati da je 
ta mogućnost permanentna, dok je držati mogućim ono što je nemoguće 
samo po sebi nemoguće. Šta ako bi neko postavio pitanje: Da li još uvijek 
postoji mogućnost te nemogućnosti? Ovo je opširno elaborirano na odgo- 
varajućem mjestu. 

Radi se o sljedećem: Da li je permanentnost nastalih stvari moguća i u 
budućnosti i u prošlosti, ili nije? Ili je moguća samo u budućnosti? Ili samo 
u prošlosti? 

O ovome postoje tri poznata stajališta kod muslimanskih i nemusli- 
manskih teoretičara: 

Najslabije od njih je ono po kojem njihova permanentnost nije mogu- 
ća kako u prošlosti, tako ni u budućnosti, kako su govorili Džehm ibn Safvan 
i Ebu Hudejl el-Allaf. 

Prema drugome stajalištu, njihova permanentnost je moguća u bu- 
dućnosti, ali ne i u prošlosti, kako to tvrde mnoge dogmate skolastičari i oni 
šerijatski pravnici i drugi, koji su saglasni sa njima. 

Treće stajalište je stajalište onih koji tvrde da je njihova permanen- 
tnost moguća i u prošlosti, i u budućnosti, kako to tvrde autoriteti hadisa, 
što spada u krupna pitanja. 

Niko pak nije tvrdio da je njihova permanentnost bila moguća u proš- 
losti, ali ne i u budućnosti. 

Široki slojevi čovječanstva iz svih vjerskih zajednica nesumnjivo tvrde 
da je sve osim Allaha stvoreno, da je postalo nakon što ga, prethodno, nije 
bilo. To su zastupali i svi poslanici i njihovi sljedbenici: muslimani, jevreji, 
kršćani i drugi. 

Iz same primordijalne naravi (fitret) razaznaje se činjenica da se učinak 
ne može smatrati oduvijek i zauvijek pratećim elementom onoga ko ga je 
proizveo, da bi to bila apsurdna tvrdnja, budući da bi, u tom slučaju, kau- 
zalni slijed događanja u budućnosti učinio mogućim da On, Uzvišeni, bude 
posljednji, iza koga opet postoji nešto. Tako kauzalni odnos događanja u 
prošlosti ne čini apsurdnim da On, Uzvišeni, bude Prvi, ispred Kojeg nema 
ničega, jer je Gospodar, Uzvišeni, Oduvijeki i Zauvijeki, čini šta hoće i govori 
kada hoće. Uzvišeni kaže: "Eto tako - reče on - Allah čini što On hoće!” (Alu 
'lmran, 40) "Ali, Allah radi ono što On želi!" (El-Bekare, 253) "Gospodar Pri- 
jestolja Slavnog radi štaje Njemu volja!" (El-Burudž, 15-16) "Da su sva stabla 
na Zemlji pisaljke, a da se u more, kad presahne, ulije još sedam mora, ne bi 
se ispisale Allahove riječi!" (Lukman, 27) "Reci: 'Kad bi more bilo mastilo da 
se ispišu riječi Gospodara moga, more bi presahlo, ali ne i riječi Gospodara 
moga, pa i kad bismo se pomogli još jednim sličnim!"’ (El-Kehf, 109) 

Ono što se ustanovilo kao neupitno jest savršenost moguće egzisten- 
cije. Prema tome, ono što nju čini savršenijom od svake druge moguće eg- 
zistencije predstavlja činjenica da ona prethodi svakoj drugoj jedinki u uku- 
pnosti egzistencije na način da u svijetu ne postoji niti jedan jedini dio koji 
je na bilo koji način neodvojivo bio oduvijek vezan za nju. 

Što se tiče trajnosti činidbe i ona je, isto tako, komponenta u savrše- 
nosti. Naime, ukoliko je činidba atribut savršensva, onda njezino vječno 

trajanje identificira se sa vječnošću savršenstva. Kažu: "Kauzalnost (uzroč- 
nost, ciklus povezanih uzroka i posljedica) je općenit izraz, a Kur'an i sunnet 
ga niti poriču, niti potvrđuju da bi mu se morala posvećivati posebna pa- 
žnja. Dijeli se na: nužnu, nemoguću i moguću." 

Prema tome, uzročno-posljedični niz, beskonačna niska uzročnika, je 
apsurdan i po sebi nemoguć, u smislu daje svaki od uzroka uzrokovan od 
onog prethodnog, i tako beskonačno. 

Onaj, pak, nužni uzročno-posljedični nizjestonaj koji potvrđuje i ra- 
zum i Vjerozakon, a koji je izraz permanentnog djelovanja Gospodara Uzvi- 
šenog u beskonačnosti. Naime, kada god se stanovnicima Dženneta okonča 
jedna ugodnost, On će im proizvesti drugu ugodnost, i to se nikada neće 
iscrpiti. Isti je slučaj i sa Njegovim djelovanjima - uzvišen neka je On! - na 
drugoj strani vječnosti, u Praiskonu (El-Ezel), tj. svakome činu prethodio je 
jedan drugi čin. Ovo je nužno i u pogledu Njegovoga govora, jer je On uvi- 
jek govorio kada je htio, svojstvo govora nije stekao u nekom vremenskom 
trenutku. Isto je i sa Njegovim djelovanjima, koja su nerazdvojivi pratioci 
Njegovoga života, budući da je svaki živi subjekt djelatan. Razlika između 
živog i neživog upravo se i nalazi u aktivitetu, pa je više učenjaka iz prvih 
generacija (umjesto samo Živi) govorio: Živi i Aktivni. 

Osman ibn Se'Td kaže: "Svaki živi subjekt je djelujuć, a naš Gospodar 
Uzvišeni nikada, ni u jednom trenutku, nije bio bez govora, volje i djelova- 
nja, nikada nije bio lišen nečega iz Svoje savršenosti!" 

Što se tiče kauzalnoga niza koji je (potencijalno) moguć, to je onaj 
niz iz ovog smjera, kao i onaj u smjeru beskonačnosti u budućnosti. Naime, 
budući da je On permanentno živ, kadar, voljan i govoran - što su neraz- 
dvojivi elementi samog Njegovog Bića - to Mu je i djelovanje (potencijal- 
no) moguće, s obzirom na Njegovo posjedovanje ovih svojstava. Činjenica 
da je djelovanje savršeniji oblik od nedjelovanja ne znači obavezno i da su 
stvorenja uvijek bila sa Njim. On, Uzvišeni, prethodio je svakom pojedinom 
Svom stvorenju na način da tom Njegovom prethođenju nije prethodilo 
ništa. Tako, svako stvorenje ima nešto što mu je prethodilo, dok Stvoritelju 
Uzvišenome nije prethodilo ništa. Prema tome, jedini je On Stvoritelj, dok je 
sve osim Njega stvoreno, postalo nakon što ga, prethodno, nije bilo. 

Oni kažu: "Sve što se kaže drukčije od ovoga zdravom razumu nije 
prihvatljivo i on će to tretirati kao neosnovano. Svaki onaj ko prizna da je 
Gospodar Uzvišeni uvijek kadar djelovati neminovna mu je jedna od dvije 

stvari: ili da kaže da je djelovanje permanentno (potencijalno) moguće, ili 
da kaže da je ono permanentno aktuelno. U protivnom će zapasti u očevid- 
nu kontradikciju budući da bi izlazio sa tvrdnjom da je Gospodar Uzvišeni 
permanentno moćan da djeluje, a da je, s druge strane, djelovanje apsurdno 
i po sebi nemoguće, tj. ako bi ga htio proizvesti, njegovo pojavljivanje u eg- 
zistenciji ne bi bilo moguće, pa bi i nametanje Njegove volje prema njemu 
bilo nezamislivo, dok bi ga On, istovremeno, bio kadar učiniti što je jedno 
prema drugome kontradiktorno." 

Hoće se kazati: ono što sugeriraju Vjerozakon i zdrav razum jeste da je 
sve mimo Allaha Uzvišenoga nastalo, da je postalo nakon što ga, prethodno, 
nije bilo. Što se pak tiče tvrdnje da je Gospodar Uzvišeni najprije bio lišen 
djelotvornosti, a zatim počeo djelovati - ni u Vjerozakonu, ni u samom 
razumu, nema ništa što bi je moglo poduprijeti. Naprotiv, i jedno i drugo 
sugeriraju upravo ono što je suprotno tome. 

Ebu-l-MealT, u svom El-lršadu, kao i neki drugi teoretičari, bavili su 
se pitanjem uzročno-posljedičnoga slijeda u prošlosti, pa su rekli: "Ako bi 
ti rekao: 'Nisam ti dao ni jedan dirhem, a da ti, nakon njega, nisam dao još 
jedan!', to bi bilo moguće. Međutim, ako bi rekao: 'Neću ti dati nijedan dir- 
hem, a da ti jedan neću dati prije njega!’, to bi bilo nemoguće!" 

Ovaj primjer i ova jednačina nisu adekvatni. Ispravno bi bilo da kažeš: 
"Nisam ti dao nijedan dirhem, a da ti jedan nisam dao prije njega!" čime bi 
ispred jedne prošlosti stavio drugu, kao što, na drugoj strani, na jednu bu- 
dućnost nadodaješ drugu. Prema tome, izjava: "Neću ti dati a da ti neću dati 
prije njega!" predstavlja negaciju budućnosti dok se ona ne dogodi, kada bi 
bila ono prethodeće. Tako bi se negirala budućnost, dok se ne stekne bu- 
dućnost, što je apsurdno. Međutim, negiranje prošlosti prije koje ima neka 
prošlost, je moguće. Davanje pak u budućnosti i započinje u budućnosti, 
tako da ispred davanja koje ima svoj početak i kraj, ne može biti nešto be- 
skonačno, jer je beskonačno u konačnome apsurdno. 

O njegovim riječima: 

СЏ On nije nakon stvaranja stvorenja stekao naziv Stvoritelj, niti je 
" proizvođenjem svijeta stekao naziv Tvorac. 


Komentar: 

Iz Profesorovih - Allah mu se smilovao! - riječi jasno se vidi da on ne pri- 
znaje beskonačnost uzročno-posljedičnog niza u prošlosti, a kasnije ćemo 
navesti njegove riječi kojima nešto takvo dopušta u budućnosti, naime: "A 
Džennet i Džehennem su dva stvorenja koja nikada neće proći ni nestati”, 
što je i opredjeljenje većine učenjaka, kako je prethodno navedeno. Nema 
nikakve sumnje da stajalište onih koji mogućnost nečega takvog negiraju i 
u prošlosti i u budućnosti - kako su to naučavali Džehm i njegove pristalice, 
tvrdeći da su i Džennet i Džehennem prolazni - nema svoga utemeljenja u 
istini, što će, ako Bog da, biti potkrijepljeno dokazima. 

Što se tiče stajališta onih koji drže mogućim događanja koja nemaju 
svoga početka iz reda onih koji podupiru događanja koja nemaju svoga kra- 
ja, ono se nadaje kao ispravnije od stajališta onih koji to dvoje razdvajaju, 
budući da je On, Uzvišeni, permanentno živ, a da je djelovanje nerazdvojiva 
sastavnica života, pa je On i permanentno djelatan za ono što želi. On je 
Sam Sebe time opisao riječima: "Gospodar Prijestolja Slavnog, Koji čini ono 
što Mu je volja!" (El-Burudž, 15-16) 

Ajet sugerira nekoliko stvari: 

1. da On, Uzvišeni, djeluje po Svojoj volji i Svome htijenju; 

2. da je On jednako takav, budući da je to kazao u kontekstu izricanja 
pohvale i hvale Samome Sebi, što će kazati da je to sastavni dio Nje- 
gove savršenosti, te da nije dopustivo da bude bez te savršenosti ni u 
jednome vremenu. Naime, rekao je: "Pa da li je onda Onaj Koji stvara 
kao onaj koji ne stvara?! Urazumite se!" (En-Nahl, 17) Budući, dakle, 
da su to svojstva Njegove savršenosti, epiteti Njegove veličine, ona 
nisu nastala u nekom vremenu nakon što ih, prije toga, nije bilo. 

3. da On, kada nešto hoće, to i radi, jer čestica ma (u gore navedenom 
ajetu) vezuje se za sve, općenito, tj. On učini sve što želi učiniti. 
To se odnosi na Njegovu volju, povezanu s Njegovim činom. Što 
se tiče Njegove volje vezane za djela Ijudi, ona ima drukčiji status. 
Naime, ako On želi da čovjek uradi neko djelo, ali mu ne želi u tome 

pomoći, te čovjeku prepusti njegovu realizaciju, djelo neće biti uči- 
njeno, svejedno što On to voli, sve dok On od Sebe ne htjedne do- 
pustiti da čovjek to i učini. Eto, to je onaj detalj koji je kaderijama i 
džebrijama 68 ostao zaklonit, pa su, s obzirom na to, zabludjeli u vezi 
s Božijim određenjem ( kader ). Postoji, naime, razlika između Njego- 
ve želje da čovjek nešto čini i toga da ga i učini činiocem tog djela. 
O pitanju Božijega određenja ( kader ) će pak biti govora na njemu 
odgovarajućem mjestu, ako Bog da. 

4. da su Njegovo djelovanje i Njegova volja nerazdvojivi jedno od dru- 
gog tako da ono što On želi učiniti to i učini, a što je učinio to je i 
želio, za razliku od stvorenja koje želi i nešto što ne može učiniti, a 
pokatkad učini nešto što ne želi. S obzirom na to, nema nikoga ko i 
radi ono što želi, osim Allaha; jedini On je taj. 

5. potvrđivanje mnogobrojnih volja, sukladno djelima, tj. da za svako 
djelo postoji volja koja se odnosi na njega. To je ono što se razumi- 
jeva po samim prirodama Ijudi. Prema tome, On, Uzvišeni, perma- 
nentni je posjednik volje i čini šta Mu je volja. 

6. dajesve ono štojezamislivoda bi seza nj mogla vezati Njegova volja, 
dopustivo i da bude učinjeno. Tako, ako On hoće da se svake večeri 
spusti na zemaljsko nebo, da na Sudnjem danu dođe kako bi presudio 
Ijudima, da Se pokaže Svojim robovima, da im se otkrije kako to On 
hoće, da im se obrati i nasmije, te sve drugo što On, Uzvišeni, hoće, to 
Mu neće biti nemoguće uraditi, budući da On čini ono što hoće. Vje- 
rodostojnost toga pak ovisna je o onome ko to istinito obavještava o 
Njemu, pa kada takav o tome nešto rekne, dužnost je u to vjerovati. 
Isto je i sa brisanjem onoga što On hoće, i sa potvrđivanjem onoga što 
On želi. On svakoga dana djeluje, slavljen i uzvišen je On! 

Iz stajališta da sva događanja imaju svoj početak nužno proishodi da prije 
toga nije bilo nikakve aktivnosti (ta'til), da Allah, dž.š., nije bio aktivan, te da 
je, potom, postao aktivan, što ne podrazumijeva i oduvjekost svijeta, budući 
da je sve osim Allaha nastalo i da spada u potencijalno moguću egzistenciju, 
egzistenciju koju je Allah uveo u postojanje i koja nema nikakvog vlastitog 
udjela u svom nastajanju. Prema tome, ovisnost i potrebitost drugoga su 
suštinske odlike, nerazdvojive od svega mimo Allaha, dok je Allah nužno 


Džebrijje - deterministi, koji su držali da čovjek ne posjeduje vlastitu volju, već da funkci- 
onira kao programirani objekat. (Nap. prev.) 

postojeći po Svome biću, neovisan po Sebi; neovisnost je Njegova suštinska 
odlika, nerazdvojiva od Njega. 

Ljudi imaju dva stajališta u pogledu ovoga svijeta, tj. da li je on stvoren 
od neke materije ili ne? Različito se izjašnjavaju o tome kakav je bio početak 
ovoga svijeta. Uzvišeni kaže: "On je u šest dana nebesa i Zemlju stvorio, a 
Njegov Prijesto ('Arš) je iznad vode bio!" (Hud, 7) 

El-Buhari - i još neki autori - bilježi sljedeću izjavu 'lmrana ibn Husaj- 
na, r.a.: "Ljudi iz Jemena su rekli Božijem Poslaniku, s.a.v.s.: 'Došli smo ti da se 
podučimo vjeri i da te upitamo o (početku) ove stvari?!' On im je odgovorio: 
'Bio je Allah, i ničeg nije bilo prije Njega!'” 69 

U drugoj verziji stoji: "I ničega nije bilo sa Njim!", a u trećoj: "...osim 
Njega, a Njegov Prijesto ('Arš) je bio na vodi. I sve je zapisao u Spomenu 
( Zikr ), i stvorio je nebesa i Zemlju." U drugoj varijanti ove verzije stoji: "Za- 
tim je stvorio nebesa i Zemlju.” Poslanikove, a.s., riječi: "zapisao u Spome- 
nu", podrazumijevaju Zaštićenu Ploču ( EI-Levhu-l-mahfuz ), kao što Uzvišeni 
kaže: "A Mi smo kasnije, nakon Spomena, u Zeburu zapisali..." (El-Enbija’, 
105) Tako se ono što je zapisano u Spomenu naziva spomenom, kao što se 
ono što je napisano u Knjizi naziva knjigom. 

Ljudi su se, u pogledu ovoga hadisa, podijelili u dva tabora. Jedni kažu 
da njime Poslanik, a.s., hoće kazati da je postojao samo Allah i da je stalno 
bilo tako, da bi, potom, On započeo sa stvaranjem svega stvorenog, pa je, 
prema tome, svakoj pojedinoj vrsti, i svakoj pojedinoj jedinki, prethodilo 


Hadis je vjerodostojan (sahih), dok verziju u kojoj se kaže "sa Njim” nisam našao kod El- 
Buharija, premda on u svome Sahihu ovaj hadis - u dvjema posljednjim verzijama, tj. u 
kojima stoji: "prije Njega", odnosno: "osim Njega” - navodi na dva mjesta: u tematskim cje- 
linama “Početak stvaranja" (Bed'u-l-halk) i "Izražavanje Božije jednosti” (Et-TevhTd). Drugu 
od te dvije verzije bilježi Bejheki u djelu El-Esmau ve-s-sifat (Imena i atributi, VI/270), dok 
Ahmed bilježi onu prvu (IV/431), ali sa riječima: "Allah, dž.š., bio je prije svake stvari." Ze- 
hebi taj hadis, u djelu Muhtesaru-l-'uluvv (Sažetak Gornjosti, 98/40), pripisuje El-Buhariju i 
ocjenjuje ga vjerodostojnim (sahih)\ (V.: uvodni dio, str. 27) Riječi hafiza Ibn Hadžera u ko- 
mentaru ovog hadisa sugeriraju da on nije našao onu verziju u kojoj stoji: "sa Njim”. Naime, 
on kaže (VI/206): “Napomena: U nekim djelima se ovaj hadis navodi u sljedečem obliku: 
“Bio je Allah i ničega nije bilo sa Njim, a On je i sada onakav kakav je i bio!" To je dodatak 
kojega nema ni u jednom hadiskom djelu, na što je upozorio velikan znanosti Tekijjuddin 
ibn Tejmijje. Što se pak tiče riječi: "i ničega nije bilo sa Njim”, treba kazati da sami odjeljak, 
naslovljen sa "Ničega drugog nije bilo osim Njega” izražava isti smisao. 

Prema tome, da je Ibn Hadžer znao za ovu verziju, on bi je svakako i spomenuo, pa ne bi 
imao potrebe opravdavati je značenjem one verzije koju je naveo, kako je to očevidno. 
Opet, Allah najbolje zna! 

nepostojanje, da je i samo vrijeme nastalo u "ne vremenu", da je i Allah po- 
stao aktivan nakon što prethodno, od Praiskona, nije činio ništa, a da je 
činjenje, sve do njegovog započinjanja, bilo potencijalno moguće. 

Drugi kažu da se hadisom izvještava o početku stvaranja ovog pojav- 
nog svijeta, kojega je Allaha stvorio za šest dana, a zatim se uzvisio nad Pri- 
jestoljem (Aršom), kako se o tome Kur'an očituje na više mjesta. 

U Muslimovom Sahihu se, posredstvom Abdullaha ibn Amra, navode 
sljedeće Vjerovjesnikove, s.a.v.s., riječi: "Uzvišeni Allah je odredio sudbine 
svih stvorenja pedeset hiljada godina prije nego će stvoriti nebesa i Zemlju, 
a Njegov Prijesto (Arš) bio je na vodi !" 70 

Tako nas je Vjerovjesnik, s.a.v.s., obavijestio da se sudbinsko određe- 
nje ovog svijeta, stvorenog za šest dana, desilo pedeset hiljada godina prije 
nego će Allah stvoriti nebesa, te da je Prijesto Gospodara Uzvišenoga tada 
bio na vodi. 

Dokaz ispravnosti stajališta ovog drugog tabora nahodi se iz više stva- 
ri. Jedna od njih su riječi onih Jemenaca: "Došli smo da te upitamo o po- 
četku ove stvari", pokazujući na nešto što je prisutno, što je očevidno, što 
postoji. Pod riječju stvar ( emr ) podrazumijeva se nešto što je stvoreno po 
zapovijedi ( me’mur ), tj. ono čemu je Allah oblik dao svojom zapoviješću. 
Poslanik, a.s., dao im je odgovor o tome kako je započet ovaj postojeći svijet, 
a ne o vrstama stvorenja, jer ga oni nisu ni pitali o tome. Obavijestio ih je o 
stvaranju nebesa i Zemlje dok je Njegov Prijesto bio na vodi, a nije ih obavi- 
jestio o stvaranju Prijestolja, koji je stvoren prije stvaranja nebesa i Zemlje. 
Također, rekao je: "Bio je Allah, i ničeg nije bilo prije Njega!" odnosno - kako 
se još prenosi - "sa Njim", odnosno "ničeg drugog". To je rekao na jednom 
skupu, pa je, prema tome, upotrijebio samo jedno od to troje, dok je dvoje 
preneseno po smislu. Riječ prije ( kabl ) se od njega prenosi i u nekim dru- 
gim hadisima, osim ovoga. Tako Muslim, u svom Sahihu, posredstvom Ebu 
Hurejrea, bilježi da je Vjerovjesnik, s.a.v.s., u svojim dovama učio: "Bože moj, 
Ti si prvi, ničeg prije Tebe nije bilo ." 71 


Hadis je vjerodostojan ( sahJh ). Bilježe ga, također, i Ahmed (11/169) i Tirmizi, koji ga isto 
tako ocjenjuje vjerodostojnim, ali bez onog zadnjeg dijela: "a Njegov Prijesto ('Arš) bio je 
na vodi”. Taj dodatak nalazi se u verziji koju bilježi Muslim. Hadis bilježi i Bejheki u djelu 
El-Esma' (Imena, 269). Njegova verzija glasi: “Allah je završio sa sudbinskim određenjima 
i ovosvjetskim stvarima na pedeset hiljada godina prije nego će stvoriti nebesa i Zemlju, 
kad Njegov Prijesto bijaše na vodi!” 

Hadis je vjerodostojan (sahih) i već je ranije spominjan. 

Štosetiče druga dva izraza, nijedan od njih nije potvrđen ni najednom 
drugom mjestu pa, stoga, mnogi hadiski učenjaci, poput Humejdija, Bega- 
vija i Ibnu-l-EsTra, ovaj hadis prenose s priloškom odrednicom prije ( kabl ). 

Ako je to tako, onda u toj riječi nema ničega što bi stajalo na putu za- 
počinjanja stvaranja, niti prvom stvorenju. Također, rečeno je: "Bio je Allah, 
i ničeg nije bilo prije Njega!", odnosno "sa Njim", odnosno "osim Njega", "a 
Njegov Prijesto (Arš) bio je na vodi i zapisao je u Spomenu svaku stvar." 

Tako je o tom trome saopćio upotrebljavajući sastavni veznik vav (i), 
dok se dio rečenice: "stvorio je nebesa i Zemlju", prenosi i sa vavom ("i stvo- 
rio je...") i sa česticom summe ("a potom je stvorio..."). Očevidno je da ih 
je Poslanik, s.a.v.s., obavijestio o početku stvaranja nebesa i Zemlje i onoga 
što je između njih dvoga, tj. da su sva ta stvorenja stvorena za šest dana, a 
ne o započinjanju stvaranja onoga što je Allah stvorio prije toga. Tako je 
spomenuo nebesa i Zemlju, što sugerira činjenicu da je to dvoje stvoreno, 
a spomenuo je i ono što je bilo prije njih dvoga, što ukazuje na to da je ono 
postojalo, ne dovodeći u pitanje da je i to imalo svoj početak stvaranja. 

Također, ako se hadis prenosi i u jednoj i u drugoj verziji, onda se ni za 
jednu od njih ne može kategorično tvrditi da upravo ona predstavlja ono 
što je Poslanik htio kazati bez podastiranja argumenta za to. Pa čak i kada 
jednoj od dvije verzije dadne prednost nad onom drugom i tada će, bez 
sumnje, pogriješiti onaj koji kategorično ustvrdi daje Poslanik želio saopćiti 
nešto drugo, ukoliko u Kur'anu ili hadisu ne bude bilo ničega što bi ukazi- 
valo na to drugo značenje. Prema tome, ne smije se kao konstatacija izreći 
nešto za šta se samo pretpostavlja da je pravi smisao hadisa. Tako se od Po- 
slanika izjava: "Bio je Allah i ničeg nije bilo sa Njim!" ne prenosi kao zasebna 
cjelina, već se prenosi u spomenutom kontekstu, pa se ne može držati da se 
njome želi kazati da Gospodar Uzvišeni apsolutno nije bio aktivan sve dok 
nije stvorio nebesa i Zemlju. 

Isto tako, Poslanikove riječi: "Bio je Allah i ničeg prije Njega nije bilo", 
ili: "sa Njim", ili: "ničeg drugog osim Njega", "a Njegov Prijesto je bio na vodi", 
nije ispravno razumijevati tako daje On, Uzvišeni, postojao sam, da baš ni- 
kakvoga stvorenja nije bilo sa Njim, budući da se takvo poimanje njegovih 
riječi: "a Njegov Prijesto je bio na vodi" čini neodrživim. Naime, ta rečenica, 
tj. "a Njegov Prijesto je bio na vodi”, ili je rečenica stanja ili je veznikom po- 
vezana sa drugom. I u jednom i u drugom pak slučaju ona znači da je to 
stvorenje postojalo u tom vremenu, iz čega proishodi da se htjelo kazati 
kako tada nije bilo ničega iz ovog pojavnog svijeta. 

O njegovim riječima: 

(48 On je posjedovao svojstva Gospodarstvenosti i kad Mu nije bilo 
nijednog podanika, i biojeStvoritelj i kada nije bilo ničegstvore- 
nog. 


Komentar: 

To znači da je Uzvišeni Allah bio atributiran činjenicom da je Gospodar 
(Rabb) i prije nego je bilo ijednog podanika (merbub), kao i činjenicom da 
je Stvoritelj (Halik) i prije nego je bilo ijednog stvorenja. 

Neki istaknuti autoriteti u svojim komentarima kažu: "Htio je, naime, 
reći: Posjedovao je svojstvo gospodarstvenosti i svojstvo stvoritelja. Nije 
rekao i stvoriteljstva budući da je stvoritelj onaj koji nešto iz nepostojanja 
uvodi u postojanje, i ništa osim toga, dok Gospodar podrazumijeva i mno- 
go toga drugoga, poput vlasti, čuvanja, uređenja i uzgajanja, tj. postupnog 
vođenja nečega sve do njegovog upotpunjenja. Stoga je sasvim na mjestu 
to što je upotrijebio riječ koja u sebi objedinjuje sve te smislove, a to je gos- 
podarstvenost (rububijjet)." 

Međutim, to nije baš do kraja tako s obzirom da riječ stvaranje (halk) 
implicira, također, još i određivanje mjere (takdir). 


O njegovim riječima: 

(48 Onako kako je On oživitelj umrlih, nakon što ih je prethodno, 
učinio živima, opravdano nosio to ime i prije no što će ih ponovo 
oživiti, tako isto je, opravdano, nosio i ime stvoritelj i prije nego 
ćeihstvoriti! 


Komentar: 

To znači da je On, Uzvišeni, bio atributiran kao Oživitelj umrlih prije nego 
će ih oživiti, kao što je bio atributiran kao Stvoritelj prije nego će ih stvoriti. 
Time je mu'tezile i one koji su zastupali njihove ideje ostavio bez argumena- 
ta, kako smo to ranije kazali u priči o njima. Isto tako je ranije utvrđeno da 
On, Uzvišeni, permanentno čini što hoće. 

O njegovim riječima: 

C« To je zato što je On nad svakom stvari moćan, što je sve ovisno 
o Njemu, što je Njemu sve lahko, što On ničemu nije potreban. 
Ništa nije kao On; On sve čuje i sve vidi. 


Komentar: 

Ovim se sugerira priznavanje Njegovih svojstava u Praiskonu ( Ezel ), prije 
nego će započeti proces stvaranja. Govor o "nad svakom stvari" i onome 
šta sve to obuhvata, te o obuhvatnosti "svega" na (svakome) mjestu, shod- 
no indikatorima koji ga okružuju, doći će kasnije, kada budemo razmatrali 
pitanje govora, ako Bog da. 

Mu'tezile su iskrivili onaj smisao koji se nahodi iz riječi Uzvišenoga: "A 
Allah je nad svakom stvari moćan!" (El-Bekare, 284); rekli su: "On je kadar za 
sve ono što je u Njegovoj moći.” Što se pak tiče Ijudskih djela, On, kod njih, 
nad njima nema moći. Međutim, međusobno su se sukobili oko toga da li je 
u stanju i Sam učiniti nešto slično tim djelima, ili nije!? 

Ako bi smisao ajeta doista bio onakav kako to oni tvrde, to bi onda 
bilo isto kao kad bi se reklo: On je znalac svega što zna i stvoritelj svega što 
stvara!, i slično, što je besmisleno. Na taj način su zanijekali svojstvo Njegove 
potpune moći nad svakom stvari. 

Pripadnici glavnog toka islama ( Ehlu-s-sunne ), međutim, drže da je Allah 
nad svakom stvari moćan, što podrazumijeva svaku zamislivu mogućnost. 
Ono pak što je po sebi nemoguće, npr. da nešto postoji i ne postoji u isto vrije- 
me, to nema svoje realnosti, niti je njegovo postojanje zamislivo, pa se, stoga, i 
ne zove stvar, po općoj saglasnosti svih razumnih Ijudi. U to, naprimjer, spada 
stvaranje sebi sličnoga, činjenje sebe nepostojećim i slične apsurdnosti. 

Ovo načelo je, ustvari, vjerovanje u Njegovu punu i sveopću Gospo- 
darstvenost, jer da je On Gospodar svake stvari vjeruje samo onaj koji vjeru- 
je da je On moćan nad svim tim stvarima. Ne vjeruje u potpunost i savrše- 
nost Njegove Gospodarstvenosti onaj koji ne vjeruje da je On nad svakom 
stvari moćan. 

Međutim, sukobili su se oko potencijalno mogućeg ništavila, naime da 
li je i ono "nešto", ili nije?! Konstatirali su da ništavilo u vanjskome svijetu nije 
"nešto", ali da Allah zna šta će biti prije nego bude, i propiše ga, a možda ga 

i spomene i izvijesti o njemu, onako kako to nalazimo u Njegovim riječima: 
"Zaista je potres Smaka svijeta nešto veliko!" (El-Hadždž, 1) Tako je potres 
nešto u znanju, Spomenu i Knjizi, ali ne i u vanjskome svijetu, kao što Uzviše- 
ni kaže: "Njegova stvar jetakva da, kad On nešto hoće, samojoj rekne: 'Budi!' 
i ona biva!" (Ja-STn, 82) "Tebe sam još prije stvorio a nisi bio ništa!” (Merjem, 
9), tj. nisi bio nešto, nikakva stvar u vanjskome svijetu, premda je bio nešto u 
Njegovom znanju. Uzvišeni kaže: "Zarčovjeku nije prethodilo jedno vrijeme 
u ukupnosti vremena kad nije bio ništa spominjano!?" (El-lnsan, 1) 

Njegove riječi: "Ništa nije kao On", odgovor su onima koji Allaha uspo- 
ređuju sa nečim ( mušebbiha ), dok su riječi: "On sve čuje i sve vidi" (Eš-Šura, 
11) odgovor onima koji Mu odriču svojstva ( muattila ). Naime, Uzvišeni 
Allah deskribiran je svojstvima savršenosti i u tome Mu niko nije sličan. Pre- 
ma tome, iako se i za stvorenje kaže da čuje i vidi, njegov sluh, i njegov vid 
nisu kao sluh Gospodara i kao Njegov vid. Priznati određeno svojstvo pak 
ne znači, samo po sebi, i usporedbu. Naime, svojstva stvorenja su prilična 
njemu, a svojstva Stvoritelja Njemu. 

Stoga, nemoj Allahu odricati atribute kojima je oslovio Sam Sebe, ili 
kojima Gaje oslovio čovjek koji je najbolje poznavao svoga Gospodara, koji 
je najbolje znao šta Mu se mora priznati, a šta Mu se ne može pripisati, 
koji je najiskreniji prema svome ummetu 72 i koji je najelokventniji od njih 
i najsposobniji u smislu jezičkoga izražavanja. Prema tome, ako bi ti nešto 
od toga zanegirao, time bi izrazio svoje nevjerovanje u ono što je objavljeno 
Muhammedu, s.a.v.s., a ako budeš Allaha oslovljavao onim čime je On Sam 
Sebe predstavio, nemoj Ga porediti sa Njegovim stvorenjima, budući da ni- 
šta nije kao On. Naime, ako bi Ga usporedio sa Njegovim stvorenjima, time 
bi pokazao svoje nevjerovanje u Njega. 

Nu'ajm ibn Hammad el-Huza'i, Buharijev učitelj, kaže: "Onaj ko Allaha 
usporedi (sa Njegovim stvorenjima) taj je zapao u nevjerstvo. Onaj ko za- 
niječe ono čime je Allah Sebe opisao, zapao je u nevjerstvo. U onome pak 
čime je Allah opisao Sebe, kao i u onome čime Ga je opisao Njegov Posla- 
nik, nema identifikacije!" O ovome će biti više govora kod Tahavijevih riječi: 
"Onaj ko se nije sačuvao negiranja i usporedbe (u pogledu Allaha), taj je 
posrnuo - nije na pravi način poimao Allaha kao Onoga koji nema nikakve 
nepriličnosti ( tenzlh )!" 


Ummet (ar. el-umma) - dosl. zajednica, narod, vrsta, skupina i sl. Terminološki: svjetska 
zajednica muslimana; sljedbenici učenja poslanika Muhammeda, a.s. Svaki musliman na 
svijetu je formalni član toga ummeta. (Nap. prev.) 

Uzvišeni Allah za Sebe kaže da Njemu pripadaju svojstva najuzvišenija: 
"Oni koji u onaj svijet ne vjeruju hrđavih su osobina, a Allah ima svojstva 
najuzvišenija; On je silan i mudar." (En-Nahl, 60) "I samo Njemu pripadaju 
svojstva najuzvišenija i na nebesima i na Zemlji; On je silan i mudar." (Er- 
RCim, 27) 

Tako je Uzvišeni Allah hrđava svojstva - što implicira manjkavosti, 
nedostatke i nesavršenost - pripisao Svojim politeističkim neprijateljima i 
njihovim idolima, kazavši da najuzvišenija svojstva - što implicira činjenicu 
punoga savršenstva - pripadaju jedino Allahu. Prema tome, onaj ko Allahu 
ne bi priznao svojstvo savršenosti svrstao bi Ga među one koji su "hrđavih 
svojstava" i odrekao bi Mu ono čime je On Sebe opisao, tj. apsolutnu savr- 
šenost, koja implicira i egzistencijalne stvari i postojane smislove koji onoga 
ko se opisuje, sve što ih je više pri njemu, i što su savršeniji, čine sve savrše- 
nijim i uzvišenijim od drugih. 

Pošto je svojstava Gospodara Uzvišenoga više, i pošto su ona savršeni- 
ja, time Njemu pripadaju i svojstva najuzvišenija, On ih zavređuje više nego 
iko drugi. Štaviše, nemoguće je da dvojica sudjeluju u apsolutno najuzviše- 
nijim svojstvima, budući da, ukoliko bi bili ravnopravni u svakom pogledu, 
jedan od njih ne bi bio uzvišeniji od onog drugog. Ukoliko pak ne bi bili 
ravnopravni, u tom slučaju bi samo jedan od njih mogao biti opisan takvim. 
Prema tome, nije zamislivo da Onaj ko ima najuzvišenija svojstva može ima- 
ti Sebi sličnoga, ili ravnoga. 

Komentatori Kur'ana su se različito izrazili o sintagmi najuzvišenija 
svojstva ( el-nneseiu-l-a'ia ). Onaj kojeg je Allah naputio i usmjerio na ono 
što je ispravno, sinkretizirao je mišljenja komentatora, pa je rekao: "Sinta- 
gma najuzvišenija svojstva implicira najviši atribut, znanje poznavalaca tog 
atributa, njegovu opstojnost u znanju, obaviještenost o njemu i njegovo 
spominjanje, zatim obožavanje Gospodara Uzvišenoga na temelju znanja i 
spoznaje, prisutne u srcima Njegovih obožavatelja i onih koji Mu čine zikr." 

Ovdje imamo četiri stvari: 73 

1. potvrđivanje najuzvišenijih svojstava Allahu Uzvišenom, bilo da Iju- 
di znaju za njih, ili ne znaju. To je smisao stajališta onih koji gornju 
sintagmu tumače kao svojstvo. 


Ovog dodatka nema u rukopisu, kao ni u štampanim primjercima, međutim slijed govora 
ga nalaže. 

2. njezina opstojnost u znanju i svijesti. To je smisao stajališta onih - iz 
reda prvih i kasnijih generacija - koji kažu da je to ono što se nalazi 
u srcima Njegovih obožavatelja i onih koji Mu čine zikr, a što po- 
drazumijeva Njegovu spoznaju i duhovnu vezanost za Njega (zikr), 
Ijubav prema Njemu, veličanje i uzdizanje Njega, strah od Njega i 
nadu u Njega, pouzdavanje u Njega i pribjegavanje Njemu. U tim 
najuzvišenijim svojstvima, koja se nalaze u njihovim srcima, Njemu u 
osnovi nema sudruga, jedini se On time odlikuje u njihovim srcima, 
onako kako se time odlikuje i u pogledu Svoga Bića. To je smisao 
koji proishodi iz riječi onih komentatora koji kažu da sintagma naj- 
uzvišenija svojstva znači: Stanovnici nebesa Ga veličaju, vole i obo- 
žavaju, a isto tako i stanovnici Zemlje, svejedno što Mu sudruga u 
Božanstvenosti pripisuju neki od njih, što Mu neposluh izražavaju 
neki i što jedni poriču Njegova svojstva. Ipak Ga Zemljani veličaju, 
slave Ga i pokoravaju se Njegovoj veličajnosti, i predaju se Njegovoj 
snazi i zastrašujućoj moći (džebemt). Uzvišeni kaže: "Njemu pripa- 
daju svi koji su na nebesima i na Zemlji! Svi su oni Njemu pokorni!" 
(Er-Rum, 26) 

3. spomen Njegovih svojstava, obavještenost o njima i predstavljanje 
njih bez manjkavosti, nedostataka i usporedivosti. 

4. Ljubav prema Onome koji se odlikuje svojstvima savršenosti, izra- 
žavanje Njegove jedinosti, iskrena predanost Njemu, oslanjanje na 
Njega i pribjegavanje Njemu. Sve što je vjerovanje u svojstva potpu- 
nije, i ova Ijubav i iskrenost su sve potpuniji i jači. 

Sve što su oni iz prvih generacija kazali o ovome nalazi se unutar ova četira 
smisla. Pa, ko je u većoj zabludi od onoga ko se isprečava između riječi 
Uzvišenoga: "Njemu pripadaju najuzvišenija svojstva." (Er-Rum, 27) i riječi: 
"Ništa nije kao On." (Eš-Šćira,11) i ko Njegove riječi: "Ništa nije kao On." 
navodi kao argument za negiranje svojstava, pokazujući sljepoću prema 
nadopuni ajeta: "On sve čuje i sve vidi"?! Ta zabluda je neke - npr. Ahme- 
da ibn Ebu Duada el-Kadija - odvela tako daleko da su sugerirali halifi El- 
Me'munu da na pokrivaču Ka'be napiše: "Ništa nije kao On! On je silan i 
mudar!" 

Bili su, dakle, spremni izmijeniti Allahov govor da bi mogli poreći či- 
njenicu da On, Uzvišeni, "sve čuje i sve vidi"! Tako je i jedan drugi zabludjeli, 
Džehm ibn Safvan, rekao: "Volio bih istrugati iz Mushafa riječi Uzvišenog: 
"Zatim se nad Prijestoljem ('Arš) uzdigao!" (El-A'raf, 54) 

Pa, molimo Allaha Uzvišenoga, Onoga koji sve čuje i vidi, da nas - 
Svojom dobrotom i plemenitošću - osnaži postojanom riječju u životu na 
ovome svijetu i na ahiretu! 

O gramatičkoj analizi sintagme kao On ( kemistihi ■dUi') postoji nekoli- 
ko gledišta. Prema jednome od njih slovo kaft] (kao, poput) je dodato zarad 
intenziviranja značenja. 

Evs ibn Hadžer je rekao: 

JjUajdl J jL>- ^^Ul JUi" 

"Takvog stvora kao ( kemisli ) momka Zuhejra nema, koji bi se s njim 
mogao ravnat u vrlinama.” 

Drugi pjesnik je rekao: 

J Ol bi 

"U vrsti Ijudskoj Ijudi nema k'o što oni su ( kemislihim )!" 

Treći je rekao: 

J^JI gjjt* JUS JJ j 

"A ubijeni k'o (kemisli) povaljana debla palmi bijahu!" 


Tako bi preostali dio predmetne sintagme, tj. mislihi ddo, bio predikat 
defektivnog glagola lejse a njegov subjekat riječ šej'un (dosl. nešto; 
u predmetnom slučaju ništa). Ovo gledište je snažno i dobro i Arapi po- 
znaju taj smisao u svome jeziku, ne bi im ostao zakriljen ako bi im se neko 
tako obratio. Od samih Arapa se, također, navodi i dodavanje slova kaf ž] sa 
ciljem intenziviranja značenja, kao u riječima jednoga od njih: 

cjULjs j 

"A kamenje užareno kao ono (ke kema) je na koje lonac stavlja se .” 74 


Tako je i sa riječima drugoga: 


J Jlo c— 


"Pa postadoše kao (misle ke) lišće izjedeno." 


Ovo su stihovi izpjesme u redžez-formi Hitamael-Mudžaši'ija, kaoštostoji u enciklopedij- 
skom rječniku arapskog jezika Lisanu-l-'Areb kod objašnjenja glagola sefa. (U izvorniku se 
daje i šire objašnjenje upotrijebljenih formi riječi, sa stajališta gramatike arapskoga jezika, 
što za nas nema nikakvog značaja pa ga, prema tome, nismo ni prevodili - nap. prev.) 

Prema drugom gledištu, dio predmetne sintagme, tj. misli Ji«, je na- 
dodatak, tako da ona u stvarnosti glasi: "Nije kao On ništa” ј~Ј), 

što je, međutim, daleko od ispravnosti, budući da je riječ misl Jio menica 75 , 
a stanovište o dodavanju slova s ciljem pojačavanja značenja ima prednost 
nad onim o dodavanju imenice. 

Prema trećem gledištu, tu uopće nema nikakvog nadodatka, već ta sin- 
tagma spada u kategoriju njihovih izreka: "Neko poput tebe ne čini nešto ta- 
kvo!", tj. ti to ne radiš. Tako je tu upotrijebljena riječ misl Jio kako bi se izreci 
pojačao smisao. Za to u ovom slučaju kažu: "To znači: Za nekog poput Njega 
nema primjera, čak i kada bi On bio zamisliv, a šta tek kad Mu nema sličnoga! 

Ima i drukčijih mišljenja o tome, ali je ono prvo najsnažnije. 


O njegovim riječima: 

CJK Stvorio je stvorenja po Svome znanju. 


Komentar: 

Stvorioje, tj. uveo u postojanje, oblikovao i divno kreirao. Riječ stvoriti pone- 
kad se upotrebljava i u značenju odrediti mjeru. Izraz stvorenja ( halk ), u ovom 
njegovom iskazu, ima infinitivno značenje, tj. ono što je stvoreno ( mahluk ), 
dok sintagma po svome znanju ima funkciju akuzativa stanja, tj. stvorio ih je, 
znajući ih. Uzvišeni kaže: "A kako i ne bi znao Onaj koji stvara, i Onaj koji sve 
potanko zna, Koji je o svemu obaviješten." (El-Mulk, 14) "U Njega su ključevi 
svih tajni, samo ih On zna, i On jedini zna šta je na kopnu i šta je u moru, i 
nijedan list ne otpadne, a da On za nj ne zna; i nema zrna u tminama Zemlje 
niti ičeg mokrog niti ičeg suhog, ničeg što nije u jasnoj Knjizi. On vas noću 
uspavljuje - a zna i šta ste preko dana griješili." (El-En am, 59-60) 

U tome se nalazi i odgovor mu'tezilama. 

Imam 'AbdulazTz el-Mekki - Allah mu se smilovao! - Šafijin prijatelj 
i sabesjednik, u svojoj knjizi El-Hajda 76 navodi svoju raspravu sa Bišrom el- 
MerTsijem kod halife El-Me'mćina. Naime, kad ga je on upitao šta kaže o 


Тј. u arapskom jeziku: mislun dosl. sličnjak. (Nap. prev.) 
Pripisivanje ove knjige El-Mekkiju je upitno. V. fusnotu br. 142. 

Allahovom znanju, Bišr je odgovorio: "Kažem da On nema neznanja!" Na 
to je on ponavljao pitanje o Allahovu znanju, potvrđujući Bišru ono što je 
rekao, a Bišr je jednako odgovarao: "Nema neznanja!”, ne želeći priznati da 
On ima znanje. Imam 'Abdulaziz je tada rekao: "Odricanje neznanja ne sa- 
drži pohvalu, jer evo i ovaj stub, također, nema neznanja, a Uzvišeni Allah je 
pohvalio vjerovjesnike, meleke i vjernike za posjedovanje znanja, a ne tako 
što im je odrekao neznanje. Prema tome, onaj ko priznaje znanje samim tim 
odriče neznanje, dok onaj ko odriče neznanje ne znači i da priznaje znanje. 
Ljudi su pak dužni priznati ono što je Allah Sebi priznao, negirati Mu ono 
što je On Sam zanegirao i suzdržati se od onoga od čega se On suzdržao!" 

Racionalni dokaz Njegovoga- uzvišen nekaje On! - znanjajestsljede- 
ći: Apsurdno je kazati da On stvari u postojanje uvodi s neznanjem, budući 
da ih, sve, stvara Svojom voljom, a volja podrazumijeva poimanje onoga što 
se hoće, naime poznavanje toga. Tako je uvođenje u postojanje neodvojivo 
od volje, a volja je neodvojiva od znanja. Prema tome, uvođenje u postojanje 
zahtijeva znanje. Potom, stvorene stvari imaju takve strukturalne elemente 
i tako su savršeno uređene da to neminovno nalaže postojanje znanja kod 
onog ko ih je proizveo, budući da je nemoguće da jedan savršeno ustrojen 
akt potekne od neznanja . 77 Uz to, i među samim stvorenjima ima onih koja 
su znana, pa kako je znanje svojstvo savršenosti, to je nemoguće da Stvori- 
telj ne bude znalac. 

Ovo se može ilustrirati na dva načina. 

Jedan od njih je da se kaže: Mi, po prirodi stvari, znamo da je Stvoritelj 
savršeniji od stvorenja, daje ono čije je postojanje nužno savršenije od onog 
čije je postojanje potencijalno moguće. Prema elementarnom znanju, ako 
zamislimo dva subjekta - jednoga znanog, a drugoga neznanog - znamo 
da je onaj znani savršeniji pa, prema tome, ako Stvoritelj ne bi imao znanje, 
onda bi ono čija je egzistencija samo potencijalno moguća, bilo savršenije 
od Njega, što je apsurdno. 

Drugi način je da se kaže: Svako znanje u potencijalno mogućim stva- 
rima ( el-mumk'mat ), tj. u stvorenim stvarima, je od Njega, pa tako nije za- 
mislivo da sam proizvođač i kreator savršenosti bude bez njega. Naprotiv, 
najpreče je da ga On posjeduje; Njemu pripada najuzvišenije svojstvo, On i 
stvorenja ne mogu biti u istoj ravni ni u pojedinosti, ni u cjelini. Naprotiv, 
bilo kakva savršenost koja se nađe u stvorenju, primarno mora biti priznata 


77 


U rukopisu stoji: "od neznalca". 

Stvoritelju; bilo kakva nesavršenost, koja se odrekne nekom stvorenju, tim 
prije mora biti odreknuta Stvoritelju! 


O njegovim riječima: 

f б£ I odredio im je sudbine. 


Komentar: 

Uzvišeni kaže: "On je sve stvorio i svemu dao preciznu odredbu!" (El-Fur- 
kan, 2) "Mi sve s mjerom stvaramo." (El-Kamer, 49) "A Allahova zapovijed 
je odredba konačna." (El-Ahzab, 38) "Koji sve stvara i čini skladnim, i Koji 
sudbine određuje i napućuje." (El-A'la, 2-3) 

U Muslimovom Sahihu se, posredstvom Abdullaha ibn 'Amra, navode 
sljedeće Vjerovjesnikove, s.a.v.s., riječi: "Uzvišeni Allah je odredio sudbine 
svih stvorenja pedeset hiljada godina prije nego će stvoriti nebesa i Zemlju, 
a Njegov Prijesto ('Arš) bio je na vodi!" 78 


O njegovim riječima: 

(~5g I naveo im životne rokove. 


Komentar: 

Znači da je Allah, Uzvišeni, svim živim bićima odredio smrtne časove ( adžal ) 
tako da, kada im dođu njihovi smrtni časovi, ni zajedan tren ih ne mogu 
odgoditi, niti ubrzati. 

Uzvišeni kaže: "I kad rok njihov dođe, ni za tren ga jedan ne mogu ni 
odgoditi ni ubrzati.” (En-Nahl, 61) "I nijedna duša ne umire, osim sa Allaho- 
vom dozvolom, Koji joj je ranije zapisao rok!" (Alu 'lmran, 145) 


78 


Hadis je vjerodostojan (sahih), i već je navođen. 

U Muslimovom Sahihu navodi se sljedeća izjava 'Abdullaha ibn 
Mes'uda: "Ummu HabTba, supruga Vjerovjesnikova, s.a.v.s., - Allah njome 
bio zadovoljan! - rekla je: 'Bože moj, daj da dugo uživam u svome mužu, 
Božijem Poslaniku, i u (svom ocu) Ebu Sufjanu i u svom bratu Mu'aviji (tj. 
produži im njihove živote, op. prev.)!' Na to joj je Vjerovjesnik rekao: 'Molila 
si Allaha za rokove već navedene, i za dane već izbrojane, i za nafake već 
dodijeljene. Ništa neće biti dato prije njegovog vremena, i ništa neće biti 
odgođeno dalje od njegovog vremena. Bilo je bolje i vrednije da si Allaha 
molila da te sačuva patnje u Džehennemu i patnje u mezaru!"’ 79 

Prema tome, ubijeni je mrtav zato što mu je istekao životni vijek; Allah 
je znao, dodijelio sudbinu i odredio da će ovome uzrok smrti biti bolest, 
ovome će uzrok biti ubistvo, ovome rušenje, ovome požar, ovaj će se utopiti 
itd. Uzvišeni Allah stvorio je i smrt i život, i stvorio je uzrok smrti i uzrok ži- 
vota. Mu'tezile, međutim, smatraju daje ubijenome prekinut njegovživotni 
vijek, te da bi, da nije ubijen, živio do svoga roka, baš kao da ima dva smrt- 
na časa, što nema svoga utemeljenja u istini, budući da nije prilično Allahu 
pripisati da je dotičnome odredio smrtni čas znajući da neće poživjeti do 
njega, odnosno da mu je odredio jednu od te dvije stvari, onako kako čini 
neko ko ne zna konačnice stvari. 

Donošenje pak propisa o odmazdi nad ubicom ( kisas ), i odgovornost 
ubice, dolaze (samo) otuda što je on počinio nešto što nije smio, što mu 
je bilo zabranjeno, što je posegnuo za zabranjenim uzrokom. U tom smi- 
slu su i Vjerovjesnikove, a.s., riječi: "Održavanje rodbinskih veza produžava 
život!” 80 , tj. uzrok je dugog života. Tako je Allah odredio da neko održava 
rodbinske veze pa s tim uzrokom doživi tu granicu života tako da, kad ne 
bi bilo tog uzroka on ne bi dosegao tu granicu. Međutim, On je sudbinski 
dosudio taj uzrok i odredio ga, kao što je sudbinski odredio da drugi kida 
rodbinske veze pa i on, isto tako, doživi toliko kako smo to kazali u pogledu 
ubistva i neubistva. 


Hadisje vjerodostojan ( sahlh ) i Muslim ga navodi u poglavlju o sudbini (El-Kader). Također 
ga bilježi i Ahmed u svom Musnedu (1/390, 413, 433, 445 i 446), te Ibn Ebu 'Asim u djelu 
Es-Sunnah (Sunnet), br. 262-263. 

Hadis je vjerodostojan ( sahTh ). Ovo je samo dio hadisa kojeg Ebu Ja'la prenosi od Enesa sa 
slabim ( da'lf ) prijenosnim nizom, no smisao mu je ispravan - potvrđuju ga mnogi drugi 
hadisi, među kojimaje i onaj koji, također, prenosi Enes a koji glasi:"Koželi da mu sedadne 
povećanje u opskrbi i produži mu se životni trag, neka održava svoje rodbinske veze!" Ovaj 
hadis bilježe i El-Buhari i Muslim (muttefek 'alejhi). 

Ako bi neko rekao: Da li u utjecaju koji ima održavanje rodbinskih veza 
na produženje, odnosno smanjenje životnoga vijeka, ima neminovnog utje- 
caja i dova, ili nema? - odgovor bi bio: Ne mora u tome biti i utjecaja dove, 
shodno onome što je Vjerovjesnik, a.s., rekao Ummu HabTbi, naime: "Molila 
si Allaha za rokove već navedene!", kako je maločas navedeno, iz čega se 
razumije da su životne dobi ranije određene, te da nije propisana dova da 
se one mijenjaju, za razliku od spasavanja od ahiretske patnje, za šta jest 
propisana i gdje je od koristi. Zar ne vidiš daje dova za promjenom životne 
dobi, s obzirom da implicira ahiretsku korist, propisana, kako to nalazimo 
u dovi koju, posredstvom Ammara ibn Jasira, od Vjerovjesnika, a.s., bilježi 
En-Nesai, naime: "Moj Bože, budući da Ti poznaješ i nama nespoznatljivo, 
i da imaš moć nad svim Svojim stvorenjima, poživi me dotle dok mi život 
bude dobar za mene, a usmrti me kad smrt bude bolja za mene !” 81 itd., do 
kraja dove. 

Ovo potvrđuje i hadis kojega El-Hakim navodi u svome Sahihu 82 , po- 
sredstvom Sevbana, r.a., u kojem Vjerovjesnik, a.s., kaže: "Sudbinu može od- 
biti samo dova, a produžiti život može samo dobročinstvo. Čovjek doista 
može biti lišen opskrbe zbog nekoggrijeha kojega počini !” 83 

U ovom hadisu sadržan je i odgovor onima koji vjeruju da je zavjet 
sredstvo za otklanjanje nevolje i postizanje određene blagodati. Naime, u 
Sahihima Buharija i Muslima stoji da je Vjerovjesnik, s.a.v.s., zabranio zavje- 
tovanje; rekao je: "Ono ne donosi nikakvo dobro, njime se jedino izuzima 
nešto imovine od škrtaca !” 84 


Hadisje vjerodostojan (sahih) i ranije je naveden u đjelosti pod br. 55. 

Nazivanje El-Hakimovog El-Mustedreka vjerodostojnom zbirkom hadisa, tj. Sahihom, 
prenaglašena je tolerantnost, s obzirom na veliki broj slabih i odbačenih hadisa, pa čak 
i izmišljenih, koji se nalaze u njemu. Stoga češ vidjeti kako vispreni hadiski stručnjaci 
običavaju reći: "Navodi ga El-Hakim u svome El-Mustedreku! 

Hadis je dobar (hasen), ali bez riječi "Čovjek doista može biti lišen..." El-Hakim ga ocjen- 
juje vjerodostojnim (sahih) sa čim se saglasio i Ez-Zehebt Međutim, u njegovom prije- 
nosnom nizu ima i jedan nepoznat prenosilac. No, podržava ga jedan drugi hadis, ali bez 
naznačenog dodatka. Prema tome, hadis je, bez tog dodatka, dobar (hasen). Ja sam se 
o njemu izrazio u knjizi EI-Ehadisu-s-sahiha (Vjerodostojni hadisi), br. 154, štampanoj u 
izdanju EI-Mektebu-l-islami. 

Obojica ga bilježe posredstvom Ibn Omera, a Muslim ga bilježi još i posredstvom Ebu 
Hurejrea. U toj verziji hadis glasi: "Nemojte se zavjetovati, jer zavjet neće ništa izmijeniti u 
onome što je sudbinom određeno, jedino će se njime izuzeti nešto imovine od škrtaca!” Ja 
sam ga stručno elaborirao u Ibn Asimovom djelu Kitabu-s-sunna (Knjiga sunneta) pod br. 
312-314, te u El-lrvau (2585). 

Znaj daje dova legitimna i svrsishodna u nekim stvarima, a da u nekim 
nije. Tako je i sa ovom dovom. Shodno ovome, Allah se ne odaziva na dove 
onih koji prelaze granice dozvoljenog (el-mu'tedun). Imam Ahmed - Allah 
mu se smilovao! - nije volio da za njega neko upućuje dovu Allahu za dug 
život; govorio je: "To je gotova stvar!" 

Što se tiče riječi Uzvišenoga: "I ne produži se vijek nijednom živućem, 
niti se oduzme od njegovoga života, a da to nije zabilježeno u Knjizi!" (Fatir, 
11), neki, za navedenu zamjenicu u riječima min umurihi (dosl. od njegouoga 
života), kažu da joj je značenje onakvo kao kad reknu: Imam dirhem i njego- 
vu polovicu, tj. polovicu drugog dirhema, pa bi značenje predmetnog ajeta 
bilo: "niti se oduzme od životnog vijeka drugog živućeg!" Prema drugima, 
to povećavanje i oduzimanje životnog vijeka dešava se samo u onim listovi- 
ma koji se nalaze u rukama meleka. Oni Allahove riječi: "Svaki kraj je imao 
knjigu. Allah briše i zadržava šta hoće. Kod Njega je Glavna Knjiga!" (Er-Ra'd, 
38-39) tumače tako da se to brisanje i zadržavanje vrši u listovima koji se 
nalaze u rukama meleka, a da se dijelom ajeta: "kod Njega je Glavna Knjiga" 
podrazumijeva "Ploča Zaštićena" (EI-Leuhu-l-mahfuz). 

Taj smisao sugerira i sam kontekst ajeta, tj. riječi: "Svaki kraj je imao 
knjigu", nakon čega je rečeno: "Allah briše i zadržava šta hoće!" (Er-Ra'd, 39), 
tj. iz te knjige, a "Kod Njega je Glavna Knjiga!", tj. izvorna u odnosu na tu, 
naime Ploča Zaštićena (EI-Leuhu-l-mahfuz). 

Neki kažu: Allah briše i zadržava iz (prethodnih) vjerozakonskih siste- 
ma, nešto iz njih dokida, a nešto zadržava, po Svome htijenju. Sam kontekst 
više izražava ovaj smisao nego onaj prvi, a potvrđuju ga i riječi Uzvišenoga: 
"I nije dato poslaniku da od sebe donese neki ajet, osim sa dopustom Alla- 
hovim, a svaki kraj je imao knjigu!" 

Tako je Allah saopćio da Poslanik ne donosi ajete od sebe, već da mu 
oni dolaze od Allaha. Zatim je rekao: "Svaki kraj je imao knjigu. Allah briše 
i zadržava šta hoće.” (Er-Ra'd, 38-39), tj. svi vjerozakoni imali su rok svoga 
trajanja i svoju konačnicu, gdje su se završavali kada bi bili dokidani drugim 
vjerozakonom. Tako bi Allah, kada bi došlo vrijeme njihovog kraja, iz njih 
dokidao šta je htio, a šta je htio zadržavao. 

Postoje i druga shvatanja ovoga ajeta, a Allah najbolje zna šta je isprav- 
no. 

O njegovim riječima: 

(48 Njemu ništa nije bilo skriveno prije nego ih je stvorio i znao je šta 
" ćečiniti i prijenego ih jestvorio. 


Komentar: 

Naime, Uzvišeni Allah zna šta je bilo i šta će biti, i zna kako bi izgledalo ono 
što nije bilo da je, kao što kaže: "A i kada bi bili vraćeni nazad, oni bi opet 
radili ono što im je zabranjeno!" (El-En am, 28). lako je znao da neće biti 
vraćani nazad, ipakje kazao da bi oni, kada bi bili vraćeni, opet radili onako 
kako su radili i prije, kako to Uzvišeni kaže: "Da je Allah znao da od njih 
može biti nekoga dobra, učinio bi da čuju, a da je učinio i da čuju, oni bi se 
opet okrenuli, jer oni i inače glave okreću!" (El-Enfal, 23) U tome je sadržan i 
odgovor rafidijama i kaderijama, koji su govorili: "On nešto ne poznaje prije 
nego ga stvori i uvede ga u postojanje!" Ovo je jedan od segmenata pitanja 
o sudbini, o čemu će kasnije biti dato više objašnjenja, ako Bog da. 


O njegovim riječima: 

(48 Naredio im je da Mu pokomi budu, a zabranio im da Mu nepo 
sluh iskazuju. 


Komentar: 

Profesor navodi naredbu i zabranu nakon što je spomenuo stvaranje i sud- 
binsko određenje čime je sugerirao činjenicu da je Allah, Uzvišeni, Ijude 
stvorio zato da Ga obožavaju, kako to Uzvišeni kaže: "Džinne i Ijude sam 
stvorio samo zato da Me obožavaju!" (Ez-Zarijat, 56) "Onaj koji je stvorio 
smrt i život kako bi vas iskušao koji će od vas bolje postupati!" (El-Mulk, 2) 


O njegovim riječima: 

(48 Sve se odvija prema Njegovom određenju i prema Njegovom hti- 
jenju. Njegovo se htijenje provodi, a ne htijenje Ijudi, izuzimajući 

ono što im On hoće. Prema tome, ono što On hoće to i biva, a ono 
što On neće to ne biva. 


Komentar: 

Uzvišeni kaže: "A vi ne možete htjeti osim ono što Allah hoće - Allah, uisti- 
nu, sve zna i mudar je!" (Ed-Dehr, 3);"A vi ne možete ništa htjeti ako to Allah, 
Gospodar svjetova, neće!" (Et-TekvTr, 29); "Kad bismo im meleke poslali, i 
kad bi im mrtvi progovorili, i kad bismo pred njih očigledno sve dokaze 
sabrali - oni opet ne bi vjerovali, osim ako bi Allah htio!" (El-En'am, 111); "A 
daje Gospodar tvoj htio, oni to ne bi učinili!" (El-Enam, 112); "Da Gospodar 
tvoj hoće, na Zemlji bi, doista, bili svi vjernici!" (Junus, 99); "Onome koga 
Allah želi da uputi - On srce njegovo prema islamu raspoloži, a onome koga 
želi da u zabludi ostavi - On srce njegovo stegne i umornim učini kao kad 
čini napor da na nebo uzleti!” (El-Enam, 125) 

Kazivajući o Nuhu, a.s., tj. o njegovom obraćanju narodu kojem je po- 
slan, Uzvišeni kaže: "Ako Allah hoće da vas ostavi u zabludi, neće vam savjet 
moj koristiti, ma koliko ja želio da vas savjetujem!" (Hud, 34) 

Također kaže: "Onoga koga hoće - Allah ostavlja u zabludi, a onoga 
koga hoće - na Pravi put izvodi!" (El-En am, 39) 

Osim ovih, postoje i mnogi drugi dokazi o tome da ono što Allah hoće 
to i bude, a što neće to i ne biva. Ta, kako bi u Njegovome carstvu i moglo 
biti nešto čega On neće da bude!? Imali li, dakle, ikoga u većoj zabludi, i daje 
u većem nevjerstvu, od onoga koji tvrdi da je Allah od nevjernika htio iman, 
a da je nevjernik htio nevjerstvo pa da je htijenje nevjernikovo nadvladalo 
nad htijenjem Allahovim!? Uzvišen neka je Allah nad onim što govore oni 
uzvišenošću golemom! 

Ako bi neko rekao: U tom smislu nejasne su sljedeće riječi Allaha Uzvi- 
šenoga: "Oni koji su Bogu nešto pridruživali u Božanstvenosti Njegovoj go- 
vorit će: 'Da je Allah htio, mi ne bismo Njemu ništa pridruživali u Božanstve- 
nosti Njegovoj, a ni preci naši!"’ (El-En'am, 148) "Oni koji Njemu pridružuju 
druge u Božanstvenosti Njegovoj govore: 'Da je Allah htio, ne bismo se mi, 
pored Allaha, nikome klanjali!"’ (En-Nahl, 35); "Da Milostivi hoće - govore 
oni - mi im se ne bismo klanjali. Oni o tome ništa ne znaju, oni samo lažu!" 
(Ez-Zuhruf, 20) 

Allah ih je, kako se vidi, ukorio zbog toga što su mnogoboštvo koje je 
poteklo od njih, vezali za Allahovo htijenje. Isto tako, ukorio je IblTsa s ob- 
zirom da je zavođenje pripisao Allahu kada je rekao: "Gospodaru moj, zato 
što si me Ti zaveo, ja ću njima, doista, na Zemlji poroke lijepim predstavljati 
i ja ću njih sve zavesti!" (El-Hidžr, 39) 

Odgovor bi bio sljedeći: Na ovo je odgovoreno sa više odgovora. Naj- 
bolji je onaj u kojem se kaže da im je On to opovrgao jer su posegnuli za 
Njegovim htijenjem kao dokazom Njegovog zadovoljstva i Njegove naklo- 
nosti. Rekli su: "Da On to nije volio, da je to prezirao, ne bi ga ni htio!" Tako 
su Njegovo htijenje (da nešto takvo dopusti, nap. prev.) učinili dokazom 
Njegovog zadovoljstva (time), pa im je Allah to odbio; odnosno, opovrgao 
im je njihovo uvjerenje da je Allahovo htijenje dokaz da je On to i nare- 
dio. Ili im je opovrgavao to što su oponirali Njegovome zakonu i Njegovoj 
zapovijedi sa kojom je upućivao Svoje poslanike i s čime je spuštao Svoje 
objave, na temelju Svoje odluke i Svoga određenja, držeći da ih je Njegovo 
opće htijenje tjeralo prema tome. Naime, nisu spomenuli Njegovo htijenje 
u pravcu izražavanja Njegove jedinosti (tevhld), već su ga spomenuli kako bi 
se njime suprotstavili Njegovoj zapovijesti, kako bi njime potisnuli Njegov 
zakon, onako kako to čine otpadnici i neznalice: naime, kada im se nešto 
naredi, ili zabrani, oni se pravdaju sudbinskim određenjem! 

Tako je jedan kradljivac, pravdajući pred Omerom - Allah bio zado- 
voljan njime! - svoj čin, kao argument naveo sudbinsko određenje, pa mu 
je Omer na to rekao: "Ja ću tebi odsjeći ruku za to, upravo po Allahovoj 
odredbi i određenju!" Potkrepljuju to riječi Uzvišenog: "Tako isto su onl prije 
njih poricali!" (El-En am, 148) 

Njihova namjera, dakle, bila je iznošenje lažnog argumenta u pogledu 
onoga što su činili. Kako, naime, zna da Allah to nije sudbinski odredio?! Da 
li je ostvario uvid u, za čovjeka, nedokučivi svijet (el-gajb)V. 

Ako bi neko rekao: Šta oni kažu na Ademovo argumentiranje Musau 
- mir Božiji neka je na njih dvojicu! - sudbinskim određenjem, kad mu je 
rekao: "Zar me to koriš za nešto što mi je Allah propisao na četrdeset godi- 
na prije nego će me stvoriti?!", za šta je Vjerovjesnik, s.a.v.s., potvrdio da je 
Adem tim argumentom iz rasprave izišao kao pobjednik nad Musaom. 

Odgovar bi bio sljedeći: Prihvatit ćeš to pokorno i poslušno s obzirom 
da je tako vjerodostojno preneseno od Božijeg Poslanika, s.a.v.s., nećeš to 
odbiti i proglasiti ga lažnim, zbog načina na koji se taj prijenos realizirao, 

kako su to učinile kaderije, niti to prihvatiti slabim tumačenjima. Naprotiv, 
tačno je da se Adem nije pravdao sudbinskim određenjem za grijeh koji je 
počinio, budući da je on najbolje poznavao svoga Gospodara i svoj grijeh. 
Štaviše, ni pojedini njegovi potomci se ne pravdaju sudbinskim određenjem, 
jer ono nema svoga utemeljenja u istini. Isto tako, Musa, a.s., isuviše je znao 
o svome (pra)ocu i njegovome grijehu da bi Adema korio za grijeh za koji 
se on pokajao, koji mu je Allah oprostio, zatim ga odabrao (za poslanika) i 
na Pravi put ga naputio. Ukor se, naime, odnosio na nedaću kojaje njegovo 
potomstvo izvela iz Dženneta, pa se Adem pozvao na sudbinsko određenje 
s obzirom na tu nedaću, ne na grijeh koji je počinio, jer se za sudbinskim 
određenjem poseže kod udaraca sudbine, a ne kod posrnuća. 

Ovo je i najljepše što je rečeno o ovome hadisu. Prema tome, one ne- 
daće koje donese sudbina, moraju se prihvatiti mirnoga srca, jer to pred- 
stavlja potpunost u smislu zadovoljstva svojim Gospodarom. Što se pak tiče 
grijeha, čovjek ne treba da griješi, a kada ipak pogriješi, treba zaiskati oprost 
od Allaha i izraziti svoje kajanje. Tako će se za svoja posrnuća pokajati, a kod 
udaraca sudbine biti strpljiv. Uzvišeni kaže: "Zato ti budi strpljiv - Allahovo 
obećanje je istina - a za svoj grijeh moli oprost!” (El-Mu'min, 55); "A ako 
budete strpljivi i čuvali se zabranjenoga, njihovo vam lukavstvo neće nimalo 
nauditi!" (Alu 'lmran, 120) 

Međutim, što se tiče IblTsovih riječi: "Gospodaru moj, zato što si me Ti 
zaveo...”, on je ukoren zato što se pravdao sudbinom, a ne zato što je prizna- 
vao ono što mu je dosuđeno, što ga je potvrđivao. Poslušaj šta kaže Nčih, a.s.: 
"Ako Allah bude htio da vas ostavi u zabludi, savjet moj neće vam koristiti, 
ma koliko ja želio da vas nasavjetujem. On je Gospodar vaš i Njemu ćete se 
vratiti!” (Hud, 34) 

Lijepo je neko rekao: 

Što Ti si htio to je i bilo, svejedno što ja ne htjedoh to, 
a što ja htjedoh to ne bijaše, ukoliko Ti ne htjede ga! 

Od Vehba ibn Munebbiha se prenosi sljedeća izjava: "Bavio sam se sud- 
binom pa sam ostao zbunjen, potom sam se opet bavio njome, i opet ostao 
zbunjen. Onda sam shvatio da sudbinu najbolje poznaju oni koji se njome 
najmanje bave, a da je najmanje znaju oni koji najviše govore o njoj!" 

O njegovim riječima: 

(48 On upućuje koga hoće, štiti ga i zaklanja - iz Svoje dobrostivosti, 
^ a u zabludu odvodi koga hoće, ne pruži mu pomoć i daje mu isku- 
šenja - iz Svoje pravednosti. 


Komentar: 

Ovo je odgovor mu'tezilama u njihovoj tvrdnji da je Bog obavezan činiti 
ono što je najbolje za čovjeka, što spada u pitanje upute i zablude. Mu'tezile 
kažu: "Uputa od Allaha: to je objašnjenje ispravnog puta, a odvođenje u za- 
bludu ( el-idlal ): to je nazivanje čovjeka zabludjelim. Uzvišeni čovjeka tretira 
zabludjelim onda kad čovjek u sebi stvori zabludu!" 

Ovo se zasniva na njihovom pogrešnom načelu, naime da Ijudi stva- 
raju svoja djela. Za ovo kako mi kažemo dokaz su riječi Uzvišenoga: "Ti, 
doista, ne možeš uputiti na Pravi put onoga koga ti želiš da uputiš, već 
Allah upućuje koga On hoće!" (El-Kasas, 56) Da, dakle, uputa znači samo 
pojašnjenje Puta, tada odricanje toga Njegovu Vjerovjesniku ne bi bilo ko- 
rektno, budući da je on - neka su na njega mir i blagoslovi Božiji! - Pravi 
put objasnio i onome koga voli, i onome koga ne voli. Zatim, riječi Uzviše- 
noga: "A kad bismo htjeli, svakoj duši bismo dali njenu Uputu!" (Es-Sedžda, 
13); "Allah u zabludu odvodi koga hoće, i upućuje koga hoće!" (El-Mudde- 
ssir, 31) 

Kada bi, dakle, Uputa od Boga bila samo objašnjenje - što je općenito 
i podrazumijeva svakoga - tada ograničavanje na htijenje ne bi bilo korek- 
tno. Isto se može kazati i za riječi Uzvišenoga: "Da nije bilo milosti Gospo- 
dara moga, i ja bih bio jedan od tu dovedenih!" (Es-Saffat, 57); "Allah, koga 
hoće u zabludu odvede, a koga hoće učini (da bude) na Pravome putu!" 
(El-En'am, 39) 


O njegovim riječima: 

( 48 Svi oni variraju u htijenju Njegovome između Njegove dobrosti- 
vosti i Njegove pravednosti. 

Komentar: 

Oni su, naime, onakvi kako je za njih rekao Uzvišeni, naime: "On vas stvara, 
pa su neki od vas nevjernici, a neki vjernici!" (Et-Tegabun, 2) - što znači da je 
onaj koga je On uputio na ispravno vjerovanje ( imčrn ) upućen zahvaljujući 
Njegovoj dobrostivosti i da za to sva zahvala pripada Njemu, a da je onaj 
koga je odveo u zabludu tamo odveden na temelju Njegove pravednosti, za 
šta (isto tako) sva zahvala pripada Njemu. O ovome će kasnije biti dato više 
objašnjenja, ako Bog da, s obzirom na to da Profesor - Allah mu se smilo- 
vao! - govor o sudbini nije objedinio na jednom mjestu, već ga je raspodije- 
lio na više mjesta, pa sam se i ja držao tog njegovog rasporeda. 


O njegovim riječima: 

(48 On je iznad svih suprotnika i rivala. 


Komentar: 

Naime On, Uzvišeni, nema nikog ko bi Njemu mogao oponirati, već biva 
samo ono što On hoće, a što On neće to ne može ni biti, tako da Njemu 
nema nikoga ravnog, kako to kaže Uzvišeni: "I niko Mu ravan nije!" (El-lhlas, 
4) Ovim poricanjem suprotnika i rivala Profesor - Allah mu se smilovao! - 
posredno daje odgovor mu'tezilama na njihovu tvrdnju da je čovjek taj koji 
stvara svoje djelo. 


O njegovim riječima: 

CK Nema toga ko može pobiti Njegovu odluku, nema toga ko može 
prolongirati Njegovu odredbu i nema toga ko može nadvladati 
Njegovu naredbu. 


Komentar: 

Njegovu odluku ne može odbiti nikakav odbijač, niti je može prolongirati, 
odnosno Njegovu odredbu ne može odgoditi nikoji odgođivač, niti Njegovu 

zapovijed može nadvladati koji nadmoćnik, već je On Allah, Jedini i Nad 
Svime Dominirajući (El-Kahhar). 


O njegovim riječima: 

Г fiS U sve to vjerujemo i imamo pouzdano znanje da je sve od Njega. 


Komentar: 

Što se tiče vjerovanja ( iman ), o njemu će govora biti nešto kasnije, ako Bog 
da. Pouzdanostje pak ustabiljenostznanja u biću, umirenost, onako kako se 
voda umiri u izvoru. Potom je, umjesto genitivne veze, data nunacija u riječi 
sve ( kullen ), tj. svaki pojedini egzistent stvorio je Allah Svojom odlukom, 
Svojim određenjem, (Svojom voljom), Svojim htijenjem i Svojim stvaralaš- 
tvom, o čemu će biti više govora na odgovarajućem mjestu, ako Bog da. 


O njegovim riječima: 

CSg I da je Muhammed Njegov rob odabrani, Njegov vjerovjesnik od- 
likovani i Njegov poslanik s kojim je zadovoljan! 


Komentar: 

Odabranost, odlikovanost i činjenica da se nečim zadovoljno imaju me- 
đusobno slična značenja. Znaj da se čovjekova potpunost nalazi u stepenu 
ostvarenja njegove ropske potčinjenosti prema Allahu Uzvišenome. Sve što 
čovjek, dakle, u većoj mjeri bude rob Allahov sve je veća njegova potpunost 
i uzdiže mu se duhovni stepen (deredza). Onaj ko zamišlja da čovjek, na neki 
način, izađe iz ropske potčinjenosti, i da izlazak iz nje predstavlja veću pot- 
punost, taj je najveća neznalica i u najvećoj je zabludi. Uzvišeni kaže: "Oni 
govore: 'Milostivi ima dijete!' Uzvišen neka je On, to su samo robovi pošto- 
vani!" (El-Enbija', 26) i sl. Allah je Svoga Vjerovjesnika, s.a.v.s., nazvao robom 
na najčasnijem od svih mjesta - u suri El-lsra' je rekao: "Uzvišen neka je 
Onaj koji je roba svoga noću proveo.J” (El-lsra', 1) Još je rekao: "A kadaje rob 
Allahov ustao da Mu se pomoli...” (El-Džinn, 19); "Pa je robu Svome objavio 

što je objavio!" (En-Nedžm, 10); "A ako budete imali sumnje u ono što smo 
Mi objavili Našemu robu!" (El-Bekare, 23) Time je on zaslužio prvenstvo nad 
svim drugim Ijudima na ovome svijetu, i na ahiretu. Zato će MesTh ('tsa), a.s., 
na Sudnjemu danu, kada Ijudi od njega zatraže da se zauzme za njih, nakon 
što su to isto prethodno tražili od drugih vjerovjesnika, s.a.v.s., reći: "Idite 
Muhammedu, robu kome su oprošteni i raniji i kasniji grijesi!” 85 

Prema tome, on je takvu poziciju zadobio time što je upotpunio svoju 
ropsku potčinjenost Allahu. 

Poznat je način, kod skolastičkih dogmatičara ( ehtu-l-kelam ) i teore- 
tičara, da vjerovjesništvo vjerovjesnika utvrđuju pomoću čuda ( mu'džizat ), 
tako da mnogi od njih i priznaju vjerovjesništvo vjerovjesnika samo preko 
čuda. Oni to priznaju na usiljene načine, a mnogi od njih se drže stajališta da 
je probijanje granica prirodnog poretka stvari moguće samo vjerovjesnici- 
ma, tako da su zanijekali keramete evlija, sihr i sl. 

Nema nimalo sumnje da čuda (mu'džizat) predstavljaju vjerodostojan 
dokaz. Međutim, dokaz se ne ograničava samo na čuda, budući da vjero- 
vjesništvo za sebe vezuje naiskreniji, ili najlažljiviji čovjek. Razlika između 
njih nije uočljiva samo najneukijima budući da propratni elementi koji su 
u dosluhu sa njima razotkrivaju i jednog i drugog, definiraju ih, i razlučuju 
istinskog od lažnog, što ima mnogolike izražaje, mimo same tvrdnje da se 
posjeduje vjerovjesništvo. A, šta je sa samom takvom tvrdnjom? Kako je 
divno Hassan - Allah bio zadovoljan njime! - rekao: 

Čak i da ne bjese ajeta, koji s istine skidahu 
pokrivku mračnu, 

sama njegoua intuicija uvijek bi ti davala 
obavijest tačnul 

Nijedan lažni vjerovjesnik nije ustvrdio da ima vjerovjesništvo a da se 
na njemu nije pokazalo neznanje, laž, pokvarenost i opsjednutost šejtani- 
ma, što može raspoznati svako ko je imalo u stanju razlučivati stvari. Naime, 
poslanik Ijude neminovno mora obavještavati o nekim stvarima, neke stvari 
im naređivati i činiti neke stvari (kojima će dokazivati svoju istinitost). U 
slučaju lažnoga poslanika u samom onom što on naređuje Ijudima, u ono- 
me o čemu ih obavještava i u onome što čini nalazi se, sa mnogih aspekata, 


Hadis bilježe Buhari i Muslim (muttefek 'alejhi), s tim da je ovo samo dio hadisa, koji će 
kasnije biti naveden u cijelosti. 

potvrda njegove laži, dok je, u slučaju onoga koji je istinit, stvar upravo su- 
protna tome. 

Tako obojica njih izlaze sa istom tvrdnjom, pa kako jedan govori isti- 
nu, a drugi laže, to se istinitost jednoga, a laž drugoga, neminovno moraju 
pokazati, makar i poslije nekog vremena. Istinitost je, naime, neodvojiva od 
dobročinstva, a laž od pokvarenosti, kako se to navodi u Sahihima Buharija 
i Muslima, tj. u hadisu koji se prenosi od Vjerovjesnika, a.s.: "Držite se isti- 
noljubivosti jer istinoljubivost vodi ka dobročinstvu, a dobročinstvo vodi 
prema Džennetu. Čovjek tako istinito zbori (i teži istini) sve dok i kod Allaha 
ne bude ubilježen kao istinolj ubiv. Čuvajte se pak laži, jer laž vodi ka pokva- 
renosti, a pokvarenost vodi prema Vatri. Tako čovjek neprestano laže i teži 
ka laži, sve dok i kod Allaha ne bude ubilježen kao lažov!" 86 Stoga Uzvišeni 
kaže: "Hoćete li da vam kažem kome dolaze šejtani? Oni dolaze svakom laš- 
cu, grešniku. Oni prisluškuju - i većina njih laže. A, zavedeni slijede pjesnike. 
Zar ne znaš da oni svakom dolinom blude i da govore ono što ne rade?!" 
(Eš-Šu'ara, 221-226) 

Prema tome, vračevi i njima slični, makar se ponekad ono što oni go- 
vore iz svijeta nepoznatoga pokazalo istinitim, ipak pri sebi imaju laži i po- 
kvarenosti koje nedvosmisleno otkrivaju da im ono što prenose Ijudima ne 
dolazi od meleka i da nisu vjerovjesnici. Tako je Vjerovjesnik, s.a.v.s., kada 
je Ibn Sajjadu rekao: "Sakrio sam ti nešto!" i on mu odgovorio: "(To je) crni 
dim!" kazao mu: "Začepi, ti nećeš preći svoju mjeru!” 87 , tj. ti si (obični) vrač. 


Profesor Ahmed Šakir kaže: "Oba ova dodatka (tj. čestica inne, dosl. zaista, koja se u izvor- 
niku nalazi ispred riječi dobročinstvo - "a dobročinstvo” - te dio koji se nalazi u zagradi 
(tj. "i teži istini”), nalaze se u verziji koju bilježi Muslim (11/289), dok je u štampanom pri- 
mjerku na oba mjesta stajalo (umjesto ma jezalu) la jezalu, no mi smo to uskladili prema 
onome kako je kod Muslima, buduči da je verzija koju navodi autor bliža onoj kod Musli- 
ma, a koja se prenosi posredstvom VekT'a i Ebu Mu'avije, a obojica njih hadis su preuzeli 
od EI-'Ameša. Tako ga, u istom obliku, bilježi i Ahmed (4101), također posredstvom VekT'a 
i Ebu Mu'avije. Prema tome, autor je ovaj hadis, u ovakvom njegovom obliku, nesmotreno 
pripisao Sahihima Buharije i Muslima, iako Buhari navodi samo dio hadisa, skračeno, sa 
sličnim značenjem, ali sa drugim prijenosnim nizom. Autor se, po svemu sudeči, u ovo- 
me poveo za El-Munzirijevim djelom Et-Terglb ve-t-terhib (Podsticanje i obeshrabrivanje) 
(IV/26-27). Također ga je, nesmotreno, pripisao Buhariju. V.: Fethu-I-Bari, Х/422-423." 
Nasiruddin kaže: “(Hadis je) vjerodostojan. Buhari ga, u sažetom obliku, navodi u poglavlju 
o etici (El-Edeb), kako je to rekao profesor Šakir - Allah mu se smilovao! - s tim da ga 
u djelu EI-Edebu-l-mujred (Jedinstvena etika), pod brojem 386, navodi u još potpunijem 
obliku.” 

Hadis je vjerodostojan ( sahih ). Bilježe ga Buhari i Muslim, posredstvom Ibn Omera. 

On je još rekao Vjerovjesniku, s.a.v.s.: "Dolaze mi i istinoljubivi i 
lažljivi!" 88 Još je rekao: "Vidim neki prijesto na vodi!" 89 Radilo se o šejtano- 
vom prijestolju, a već je objašnjeno da pjesnike slijede zabludjeli. Zabludjeli 
je pak onaj koji slijedi svoj poriv i svoju strast, makar to po njega u konačnici 
imalo štetne posljedice. 

Prema tome, onaj ko upozna poslanika, njegovu istinoljubivost, vjer- 
nost i podudarnost njegovih riječi i djela, taj će pouzdano znati da on nije 
ni pjesnik, ni vrač. 

Ljudi, na temelju raznovrsnih dokaza, prave razliku između istinitog i 
lažnog, čak i u pogledu zanata i verbalnih tvrdnji, npr. kad neko tvrdi da je 
vičan zemljoradnji, tkalaštvu, pisanju i sl., da poznaje gramatiku, medicinu, 
šerijatsko pravo i sl. Vjerovjesništvo pak podrazumijeva neka znanja i djela 
kojima se poslanik neminovno mora odlikovati, a to su najčasnija znanja 
i najčasnija djela, pa kako bi onaj ko je u tome istinit u tome mogao nali- 
kovati lašcu?! Stručnjaci, nesumnjivo, stoje na stajalištu da se obavještenje 
jednog, dvojice ili trojice Ijudi - koje prate odgovarajući indikatori i čime se 
postiže stvaran uvid u tu stvar - može smatrati aksiomnim, nesumnjivom 
činjenicom, onako kako čovjek može prepoznati naklonost drugog čovjeka, 
njegovu Ijubav, prezir, radost, žalost i slično što on nosi u sebi prema onome 
što se odražava na njegovome licu, a što se ponekad i ne može izraziti riječi- 
ma. Tako Uzvišeni kaže: "A da hoćemo, Mi bismo ti ih, uistinu, pokazali i ti bi 
ih, sigurno, po biljezima njihovim poznao!" (Muhammed, 30), da bi, potom, 
rekao: "A poznat ćeš ih po načinu govora njihovog!" (Muhammed, 30) 

Kaže se: Niko ništa ne zataji u sebi a da to Allah ne učini vidljivim na 
njegovome licu, ili to neotkrije lapsusom njegovogajezika! Prematome, ako 
se istinitost, odnosno lažnost, govora onoga koji govori raspoznaje određe- 
nim popratnim elementima, šta tek kazati za tvrdnju onoga koji tvrdi da je 
Božiji poslanik, kako bi njegova istinitost mogla ostati zakrivena u odnosu 
na njegovu, eventualnu, laž? Kako se istiniti u tome ne bi mogao razdvojiti 
od lažnoga brojnim argumentima? 

Iz tog razloga je HadTdža - Allah njome bio zadovoljan! - budući da 
je znala da je Vjerovjesnik, s.a.v.s., istinoljubiv i dobar, kada joj je, nakon 


Hadis je vjerodostojan i sastavni je dio prethodno naznačenog hadisa. 

Hadis je vjerodostojan, bilježi ga Muslim (VIII/190) posredstvom Ebu Se'ida el-Hudrija. U 
hadisu stoji da mu je Vjerovjesnik, s.a.v.s., na to rekao: "Vidiš IblTsov prijesto na moru!" 

dolaska prve Objave rekao: "Plašim se za sebe!” 90 , rekla: "Bože sačuvaj! Allah 
tebe, bogme, neće poniziti: ti čuvaš rodbinske veze, govoriš istinu, olakšavaš 
drugim, ugošćuješ gosta, pomažeš onoga ko je ostao bez sredstava i uvijek 
podupireš istinu !" 91 

On se nije plašio da bi mogao nešto hotimično slagati, s obzirom da 
je, po sebi, znao da ne laže, već se bojao da se, može biti, s njim nije zbilo 
nešto ružno, što je neka druga pozicija. Na to je HadTdža stala nabrajati one 
stvari, koje to opovrgavaju. Radi se o izrazima plemenitoga morala i izvrsne 
ćudi, premačemu je on pokazivao prirodnu sklonost, dokje općepoznato iz 
Allahova običaja da On onoga, koga je prirodno obdario lijepim ćudoređem 
i zaštitio ga od pokuđena morala, neće poniziti. 

Isto tako je Negus (En-Nedžaši), kada se raspitivao o onome o čemu 
Vjerovjesnik govori, i kada je zatražio da mu nešto prouče iz Kur'ana, pa mu 
oni proučili, rekao: "Ovo i ono sa čime je došao Musa, a.s., doista potječe iz 
jedne niše !” 92 

Isto tako je Vereka ibn Nevfel, kada mu je Vjerovjesnik, s.a.v.s., ispričao 
šta je vidio - a Vereka je bio prihvatio kršćanstvo i arapskim jezikom i pi- 
smom ispisivao Indžil (Novi zavjet), pa ga je HadTdža zamolila da od svoga 
bratića počuje šta je vidio te mu je Vjerovjesnik, s.a.v.s., ispričao o tome - 
rekao: "To je bio isti onaj pouzdanik koji je dolazio i Musau !" 93 

Tako je bilo i sa Heraklijem, bizantijskim carem. Kada mu je Vjerovje- 
snik, s.a.v.s., poslao pismo kojim ga je pozvao u islam, on je od onih Arapa 
koji su tamo bili - a među njima je bio i Ebu Sufjan, koji je sa skupinom 
Kurejšija trgovačkim poslom bio došao u Šam - tražio da mu ispričaju o 


Hadis je vjerodostojan (sahlh) i predstavlja dio podužeg hadisa o početku Objave, koji se 
navodi na početku Buharijevog Sahiha (br. 3 u sažetku Buharijeve zbirke, izdavača “El- 
Mektebu-l-islami"). U izvorniku, kao i u mekanskom štampanom izdanju, umjesto za sebe, 
stoji za svoju pamet! O tome Ahmed Šakir kaže sljedeče: "To je očigledna greška, koju je, 
vjerovatno, načinio prepisivač. Štaviše, takvo nešto bilo bi nerazumno, Božiji Poslanik, 
s.a.v.s., ne bi mogao kazati nešto takvo. Štaviše, i samo tumačenje nekih učenjaka njegove 
bojazni za sebe njegovim strahom od ludila, Hafiz (Ibn Hadžer) u El-Fethu (1/23) drži nepri- 
ličnim; kaže: "Ebu Bekr ibn el-'Arebi to smatra neutemeljenim, i sasvim je upravu u tome!" 
Hadis bilježi Buhari, posredstvom 'Aiše. Radi se o dijelu prethodno naznačenog hadisa. 
Hadis je dobar (hasen) i predstavlja samo dio hadisa Ummi Seleme u vezi sa njenom, opče- 
nito, prvom hidžrom muslimana u Abesiniju. Bilježi ga Ibn Ishak u djelu Es-Slra (Životopis, 
1/357-363, Ibn Hišam). Od njega ga prenosi i Ahmed (1/201-203), sa dobrim prijenosnim 
nizom. 

Hadis bilježi Buhari i predstavlja nadopunu hadisu, koji prenosi 'Aiša, a koji je naveden prije 
njega. 

životu Vjerovjesnika, s.a.v.s. Tako je pitao Ebu Sufjana, a od drugih je tražio 
da ga, ako ne bude govorio istinu, isprave, tako da su oni svojom šutnjom 
izražavali saglasnost sa onim što je on govorio. 

Pitao ih je: da li je neko od njegovih predaka bio vladar, i oni su kazali 
da nije. Zatim ih je pitao da li je iko prije njega govorio to što on sada govori, 
i oni su kazali da nije. Potom ih je pitao da li je iz ugledne loze među njima, 
pa su oni kazali da jeste. Onda ih je pitao da li su ga ranije, prije nego je po- 
čeo ovako zboriti, sumnjičili za laž, i oni su rekli da nisu, da ga nisu nikada 
čuli da laže. Potom ih je upitao: da li ga slijede niže kategorije Ijudi, ili više? i 
oni su kazali da ga slijede oni iz nižih klasa. Pitao ih je da li se njihov broj po- 
većava, ili se smanjuje, pa su kazali da se njihov broj povećava; pitao ih je da 
li se iko od onih koji su pošli za njim odvratio od te svoje vjere iz razočarenja 
u nju, nakon što ju je prihvatio, i oni su odgovorili da nije; pitao ih je da li su 
ga fizički napadali, i oni su rekli da jesu; pitao ih je o ratu između njih i njega, 
pa su mu rekli da jednom on njih nadjača, a drugi put oni njega; pitao ih je 
da li vara, pa su mu rekli da ne vara; pitao ih je šta traži od njih da čine, i oni 
su rekli: "Traži da obožavamo samo Allaha i da Mu ništa ne pridružujemo u 
Božanstvenosti Njegovoj, a zabranjuje nam ono što su obožavali naši preci; 
naređuje nam namaz, iskrenost, čednost i njegovanje rodbinskih veza!" 

Tako je njegovih pitanja bilo više od deset, a onda im je on objasnio 
dokaze koje su ta pitanja sadržavala. Rekao im je: "Pitao sam vas da li je neko 
od njegovih predaka bio vladar, i vi ste rekli da nije. Da je, dakle, neko od nje- 
govih ranije bio vladar, rekao bih: čovjek želi povratiti vlast svojih predaka! 
Pitao sam vas da li je među vama iko ranije govorio tako kako on sada govo- 
ri, i vi ste kazali da nije. Da je, dakle, neko prije njega tako govorio, rekao bih: 
čovjek se povodi za onim što je prije njega rečeno. Pitao sam vas da li ste ga 
sumnjičili za laž prije nego je počeo govoriti kako sada govori, i vi ste kazali 
da niste. Shvatio sam: nije moguće da ostavi laganje na Ijude i pođe lagati 
na Boga! Pitao sam vas da li ga slijede oni iz nižih, ili oni iz viših društvenih 
slojeva, pa ste kazali da ga slijede oni iz nižih slojeva, a oni su sljedbenici 
vjerovjesnika, tj. u početku njihove misije! Pitao sam vas da li se iko od onih 
koji su prihvatili njegovu vjeru nakon toga odmetnuo od nje, iz razočarenja 
u nju, pa ste kazali da nije niko. Tako je to sa vjerovanjem: kada se pomiješa 
sa vedrinom srca, niko ga više ne može poljuljati !” 94 


Hadis, u svoj njegovoj dužini, bilježi Buhari, posredstvom Ebu Sufjana, i on se kod njega 
nalazi u integralnom obliku. 

Ovo su najveći znaci istinolj ubivosti i istine. Laž i sve ono što nema 
svoga utemeljenja u istini neminovno se na kraju razotkrije, pa oni koji su ih 
zagovarali odustanu od njih, a oni koji nisu bili zašli u njih ostanu suzdržani. 
Laž samo kratko vrijeme može imati svoju prohođu, a zatim se razotkrije. 

"I pitao sam vas kako izgleda rat između vas i njega, pa ste kazali da je 
premoć sad na njegovoj, sad na vašoj strani. Tako je to sa poslanicima: biva- 
ju iskušavani, da bi na kraju pobjeda pripala njima! Pitao sam vas da li krši 
ugovor, pa ste kazali da ne krši - takvi su poslanici - oni ne krše ugovor." 

Budući daje imao znanje o tome kako stvar stoji sa poslanicima, i kakav 
je Allahov običaj prema njima, tj. da ih jednom pomogne, a drugi put stavi na 
kušnju, te da oni ne krše ugovor - shvatio je da su to sve poslanička obilježja 
i da je Allahov običaj prema poslanicima i vjernicima da ih iskušava dobrim i 
lošim stvarima, kako bi time postigli stepen zahvalnosti i strpljivosti. 

Tako u Sahlhu nalazimo sljedeću Vjerovjesnikovu, s.a.v.s., izjavu: "Tako 
mi Onoga u čijoj je ruci moja duša, Allah vjerniku ne dosudi nikakvu dosud- 
bu a da ona ne bude dobra za njega, i to je tako samo za vjernika; naime, ako 
ga zadesi kakvo dobro, on zahvaljuje na njemu, pa to bude dobro za njega; a 
ako ga zadesi kakvo zlo, on se strpi na tome, pa opet to bude dobro za nj!” 95 

Uzvišeni Allah je objasnio mudrost koja se krije u činjenici da je nepri- 
jatelj u Bitki na Uhudu bio uspješniji - rekao je: "I nemojte klonuti duhom, 
niti se žalostiti, vi ćete biti gornji, ako budete pravi vjernici!" (Alu 'lmran, 
139) "Elif. Lam. MTm. Zar misle Ijudi da će im se dati da govore: Mi vjeruje- 
mo! - a da na kušnju neće biti stavljani?!" (EI-'Ankebut, 1-2) Ima i mnogo 
drugih ajeta i hadisa koji ukazuju na Njegov običaj prema Ijudima, i na Nje- 
govu mudrost, koja fascinira Ijudske umove. 

"I pitao sam vas šta traži da se čini, pa ste kazali da traži od vas da samo 
Allaha obožavate i da Mu ništa ne pridružujete u Božanstvenosti Njegovoj; 
da vam naređuje namaz, iskrenost, čednost i pažnju prema rodbinskim ve- 


Hadis bilježi Muslim u svome SahJhu (VIII/227), te Ahmed (IV/332, 333, VI/15, 16) u slje- 
dećem obliku: "Čudna je stvar sa vjernikom: kod njega je sve dobro, što nije ni kod koga 
drugoga...” dok je preostali dio hadisa identičan navedenom. U drugoj verziji, koju bilježi 
Ahmed, hadis glasi ovako: "Božiji Poslanik, s.a.v.s., bio je sa svojim ashabima, pa se nasmi- 
jao. 'Zašto me ne pitate zašto sam se nasmijao?!', upitao ih je, i oni su ga upitali: 'Božiji 
Poslaniče, zašto si se nasmijao?!' 'Čudno mi je kako to stvar stoji sa vjernikom...’", rekao im 
je i nastavio govoriti onako kako je gore navedeno. Prijenosni niz hadisa (sened) je, prema 
Muslimovim uvjetima, vjerodostojan ( sahlh ), a ima potporu i u drugome, i ja sam ga struč- 
no elaborirao u svojoj Sahlhi (br. 147). 

zama; da vam zabranjuje da obožavate ono što su obožavali vaši preci - to 
je svojstvo vjerovjesnika, i ja sam znao da će uskoro biti poslan vjerovjesnik, 
no nisam mislio da će biti od vas. Volio bih da mu se mogu pridružiti, i da 
nisam na poziciji vlasti, otišao bih k njemu. Ako je istina to što govoriš, znaj 
da će on zavladati i ovim mjestom pod ovim mojim nogama!” 

Onaj kome se on obraćao bio je Ebu Sufjan ibn Harb, tada je bio ne- 
vjernik i jedan od onih koji su najviše mrzili Allahovog poslanika, "pa sam ja", 
kaže on, "dok smo izlazili od njega, onima koji su bili sa mnom rekao: 'Bo- 
gami, stvar Ebu Kebšinog sina postala je velika i važna, i bizantijski ga vladar 
veliča!' Od tada sam bio uvjeren da će Vjerovjesnikova, s.a.v.s., vjera preuzeti 
primat, sve dok mi Allah nije dao islam, i pored moga opiranja!" 

Treba znati da se onaj efekat koji se u srcu proizvede zbirom stvari po- 
nekad ne može postići samo sa nekima od njih. Štaviše, ono što se dogodi 
čovjeku - zasićenje, gašenje žeđi, zahvalnost, radost, žalost - međusobno 
su isprepletene stvari, i njihov zajednički efekat se ne može postići samo sa 
dijelom njih; sa samo jednim dijelom postiže se tek ograničen efekat. 

Takvo je i znanje o nekoj obavijesti. Naime, obavijest jednoga čovjeka 
srcu priskrbljuje djelimično uvjerenje, zatim to uvjerenje osnažuje istovjet- 
na obavijest drugog čovjeka, sve dok to ne rezultira (punim) znanjem, koje 
se potom može i dalje povećavati i osnaživati. Isto je i sa argumentima za 
istinitost i lažnost i sl. 

Isto tako, Uzvišeni Allah je na ovome svijetu ostavio tragove koji uka- 
zuju na počasti kojima je obasuo svoje vjerovjesnike i vjernike, ali i na ka- 
znu kojom je kaznio one koji su ih u laž utjerivali, kao što je ustanovljenje 
potopa, potapanje faraona i njegove vojske... Nakon što je Uzvišeni naveo 
kazivanja o vjerovjesnicima, jedno za drugim, u suri Eš-Šu'ara', kakvo je kazi- 
vanje o Musau, Ibrahimu, Nuhu i onima koji su došli poslije njega, svako od 
tih kazivanja zaključio je riječima: "U tome, doista, ima pouka - većina njih 
nisu bili vjernici, a Gospodar tvoj je, doista, silan i milostiv!” 

Jednom riječju: samo znanje o tome - da je na Zemlji postojao neko 
ko je govorio da je Božiji poslanik i da su ga jedni Ijudi slijedili, a drugi mu 
se protivili, da je Allah pomagao poslanike i vjernike i konačnicu dodjelji- 
vao njima, a njihove neprijatelje kažnjavao - spada u najočitija i najjasnija 
znanja, koja su prenesena posredstvom mnogih izvora. Prijenos informacija 
o tim stvarima je očitiji i jasniji od prijenosa informacija o perzijskim vlada- 
rima i liječnicima iz prošlih naroda, poput Hipokrata, Galenusa, Ptolomeja, 
Sokrata, Platona, Aristotela i njegovih sljedbenika. 

Mi danas, na osnovu pouzdanih predaja koje imamo o životima vje- 
rovjesnika, te njihovim prijateljima i neprijateljima, sasvim pouzdano i sa 
različitih aspekata možemo znati da su bili iskreno na istini. Jedan od njih 
je da su oni obavijestili narode da će se desiti njihov trijumf, a da će oni do- 
živjeti poniženje, te da će oni na kraju izaći kao pobjednici. Zatim činjenica 
da je Allah njima stvarao potporu i uništavao njihove neprijatelje - kada se 
zna način na koji se to dogodilo, kakvo je bilo potapanje faraona, potapanje 
Nuhova naroda i ostalih stvari vezanih za njih, tada se zna i za istinitost po- 
slanika. Potom, onaj ko se upozna sa propisima sa kojima su dolazili i sa po- 
jedinostima njihovih života, tome postaje sasvim jasno da su oni najznaniji 
Ijudi, i da nešto takvo ne može poteći od neukoga lažova; da ona dobrobit, 
ona milost, razboritost i dobrota, upućivanje Ijudi na ono što će im biti od 
koristi i odvraćanje Ijudi od onoga što im je štetno, otkriva sasvim jasno da 
nešto takvo može doći samo od nekog ko je ispunjen milošću, od nekog 
dobrog, kojem je cilj samo dobro i korist za Ijude. 

Mi smo govoru o dokazima poslanstva Muhammedovoga, a.s., o nje- 
govim čudima i njihovome podastiranju predvidjeli drugo mjesto, a neki 
Ijudi su tome posvetili čitava djela, poput Bejhekija i dr. 

Štaviše, negiranje njegovog poslanstva, s.a.v.s., atak je na samog Gos- 
podara Uzvišenog i imputiranje nepravednosti i lahkomislenosti Njemu - 
uzvišen neka je On od toga uzvišenošću golemom! Dapače, to predstavlja 
cjelovito poricanje Gospodara, nijekanje Njega. 

Evo objašnjenja toga: Ako Muhammed u njihovim očima nije istinski 
vjerovjesnik, nego nepravedni vladar, onda mu je išlo naruku da iznosi po- 
tvoru na Boga i koješta priča o Njemu, čineći to tako sve dok nije sam počeo 
određivati šta je dozvoljeno, a šta zabranjeno, te donositi vjerske propise, 
promulgirati zakone, dokidati sve ranije vjerske sljedbe, odrubljivati glave, 
ubijati sljedbenike vjerovjesnika, dok su na istini, u roblje uzimati njihove 
žene, pljačkati njihova imanja, porobljavati njihovu djecu i kuće i ognjišta, 
što će mu se ostvarivati sve dok ne osvoji čitav svijet, tvrdeći da sve to radi 
po Božijoj naredbi i iz Ijubavi prema Bogu. 

Gospodar Uzvišeni je gledao šta on radi sa baštinicima istine, ustra- 
javajući u svojoj potvori na Njega čitavih dvadeset i tri godine pa mu je, 
uprkos svemu tome, pružao svoju potporu i pomagao ga, i uzdizao ono 
što je on radio, osiguravao mu takve pretpostavke za pobjedu kakve nisu 
uobičajene za čovjeka. Što je još gore, odazivao se na njegove zazive, slamao 
njegove neprijatelje i podizao mu njegov spomen. 

I pored toga on je u njihovim očima predstavljao vrhunac laži, potvore 
i nepravde, budući da niko nije veći nasilnik od onog ko na Boga iznosi laži, 
ko dokida vjerozakone Njegovih vjerovjesnika, zamjenjuje ih i ubija Njegove 
miljenike i permanentno iz toga izlazi kao pobjednik. Bog, Uzvišeni, ipak 
ga je u svemu tome podržavao, nije ga kaznom Svojom kažnjavao, nije mu 
vratnu žilu kucavicu presijecao, pa im nije ostalo druge do da reknu: Ne po- 
stoji Tvorac ovoga svijeta, niti Ravnatelj, jer da svijet ima svoga Ravnatelja, 
Mudroga i Moćnoga, On bi ga ščepao za ruke i žestoko mu se suprotstavio 
u tome što čini i kaznio bi ga strogom kaznom zbog onih dobrih. Ta, ništa 
drugo ne bi bilo ni prilično običnim vladarima, a kamo li Vladaru nad vlada- 
rima, Onome koji je mudriji od svakog mudrog. 

Nema sumnje da je Bog (Uzvišeni) uzdigao njegovo ime, učinio superi- 
ornim njegov poziv i priznanje njegovog vjerovjesništva pred svim Ijudima, 
diljem svijeta. Mi ne sporimo da su se na pozornici javljali i mnogi lažni 
vjerovjesnici, da su čak imali i veliku snagu i probojnost, ali nikome se od 
njih ta stvar nije i upotpunila, njegovo djelovanje nije potrajalo, već je Allah 
nad njima davao vlast Svojim poslanicima i njihovim sljedbenicima, i oni su 
prekidali njihove naume i u korijenu ih sasijecali. 

To je Allahova zakonitost koja je tekla i ranijim vremenima, tako da 
je to poznato čak i nevjernicima. Uzvišeni kaže: "Zar oni da govore: 'On je 
pjesnik, sačekat ćemo da vidimo šta će mu suđeno biti!' Ti reci: 'Pa, čekajte, 
i ja ću, zajedno sa vama, čekati!’" (Et-Tur, 30-31) Pa, zar ne vidiš da On jasno 
stavlja do znanja da Njegova savršenost, Njegova mudrost i moć odbijaju 
saglasiti se sa onim ko o Njemu iznosi izmišljotine, da On takve čini poukom 
Ijudima, kako se već o tome očitovao Njegov običaj prema onima koji su o 
Njemu iznosili laži?! Uzvišeni kaže: "Zar oni da govore: 'On izmišlja o Allahu 
laži!' A Allah će, ako hoće, srce tvoje učiniti nepokolebljivim!" (Eš-Šura, 24) 
Tu se završava odgovor na uvjet, a potom se izriče odlučna i bezuvjetna kon- 
statacija - da Allah briše neistinu a istini osigurava trajanje. Uzvišeni kaže: 
"Oni ne poznaju Allaha kako treba kad govore: 'Nijednom čovjeku Allah nije 
ništa objavio!"’ (El-En am, 91) Tako Uzvišeni saopćava da Njega onaj, ko Mu 
odriče slanje poslanika i govor, ne vrednuje na pravi način. 

Navode razlike između vjerovjesnika i poslanika. Najbolje što je o 
tome kazano jeste da je onaj kome je Allah spustio obavijest sa neba i na- 
redio mu da to dostavi drugima vjerovjesnik (i) poslanik, a da je onaj kome 
nije naređeno da to dostavi drugima vjerovjesnik, no ne i poslanik. Prema 
tome, poslanikje specifičniji od vjerovjesnika, budući da je svaki poslanik 

istovremeno i vjerovjesnik, dok svaki vjerovjesnik nije i poslanik. Međutim, 
samo poslanstvo je, samo po sebi, općenitije, budući da je vjerovjesništvo 
sastavni dio poslanstva. Naime, poslanstvo tretira i vjerovjesništvo i drugo, 
za razliku od poslanika, koji ne obuhvataju vjerovjesnike i druge, dok je u 
onom slučaju stvar obrnuta. Vjerovjesništvo je, dakle, samo po sebi općeni- 
tije, dokje s obzirom na njegove nositelje, specifičnije. 

Slanje poslanika jedna je od najvećih Allahovih blagodati prema Iju- 
dima, osobito slanje Muhammeda, s.a.v.s., kako je rekao Uzvišeni: "Allah je 
vjernike milošću Svojom obasuo kad im je jednog između njih kao poslani- 
ka poslao, da im riječi Njegove kazuje, da ih očisti i da ih Knjizi i mudrosti 
nauči, jer su prije bili u očitoj zabludi." (Alu 'lmran, 164); "A tebe smo samo 
kao milost svjetovima poslali!” (El-Enbija, 107) 


O njegovim riječima: 

I da je on pečat vjerovjesnika. 


Komentar: 

Uzvišeni kaže: "Već je Allahov poslanik i posljednji vjerovjesnik." (El-Ahzab, 
40) Božiji Poslanik, s.a.v.s., rekao je: "Ja i (raniji) vjerovjesnici smo poput jed- 
nog lijepo sagrađenog dvorca na kojem je nedostajala samo još jedna cigla, 
pa su promatrači obilazili oko nje i divili se Ijepoti njenoga zdanja. Na njemu 
nije bilo nikakvognedostatkaosim tejedne cigle. Eto,jasam popunio mjesto 
te cigle, mnome je zdanje dovršeno i mnome se završava slanje poslanika!" 96 

Ovo se navodi u oba Sahlha. 

On je još rekao: "Ja imam više imena: ja sam Muhammed (Mnogo hva- 
Ijeni), i Ahmed (Najhvaljeniji), i EI-MahT (Brisač) - Allah mnome briše ne- 
vjerstvo - i El-Hašir (Sakupljač) - onaj kod čijih će se nogu sakupiti Ijudi, i 


Hadis je vjerodostojan (sahih), s tim da se nepažnjom pripisuje i Buhariju i Muslimu sa 
ovakvim oblikom. U ovakvom obliku se, naime, nalazi kod Ibn 'Asakira, u njegovoj knji- 
zi Tarihu Dimešk (Povijest Damaska) i navodi se posredstvom Ebu Hurejrea, kako se to 
naznačava u Sujutijevom EI-Džami'u-l-kebir (Velikom zborniku) (11/203/1). Bilježe ga, u 
sličnom obliku, i Buhari i Muslim, posredstvom Ebu Hurejrea i Džabira. Tako ga navodi i 
Ahmed (11/244, 256, 312, 398, 412, 111/361). On ga, također (N1/9), bilježi i posredstvom Ebu 
Se'Tda el-Hudrija. 

ja sam EI-'Akib (Začeljac), a začeljac je onaj koji je na začelju, iza koga nema 
više vjerovjesnika!” 97 

U Muslimovom Sahlhu navodi se sljedeća Sevbanova izjava: "Božiji 
Poslanik, s.a.v.s., rekao je: 'U mom ummetu bit će trideset lažova, svaki će 
tvrditi da je vjerovjesnik, a ja sam pečat vjerovjesnika, i iza mene više neće 
doći nijedan vjerovjesnik!”’ 98 

Muslim navodi da je Božiji Poslanik, s.a.v.s., rekao: "Ja sam nad drugim 
vjerovjesnicima odlikovan sa šest stvari: dat mi je jezgrovit govor, potpo- 
mognut sam strahom, dopušten mi je ratni plijen, sva mi je zemlja učinjena 
čistom i pogodnom za obavljanje namaza, poslan sam svim stvorenjima i 
mnome se okončava slanje vjerovjesnika!" 99 


O njegovim riječima: 

(MS I vođa bogobojaznih. 


Komentar: 

Poslanik, s.a.v.s.,je vođaza kojim se treba povoditi, tj. u kojegse Ijudi trebaju 
ugledati. On je i poslan radi toga da bi bio slijeđen, shodno riječima Uzvi- 
šenog: "Reci: 'Ако Allaha volite mene slijedite, i vas će Allah voljetL’” (Alu 
'lmran, 31) Prema tome, svaki onaj koji ga slijedi i ugleda se u njega spada 
među bogobojazne. 


O njegovim riječima: 

CSS I prvak poslanika. 


Hadis bilježe Buhari i Muslim, posredstvom Džubejra ibn Mut'ima. 

Hadis bilježi, također, i Ebu Davud, zatim Ahmed i dr. 

Hadis je vjerodostojan ( sahJh ), a prenosi se posredstvom Ebu Hurejrea. Bilježi ga, također, 
i TirmizT (1/293), koji ga ocjenjuje kao dobar i vjerodostojan ( hasen-sahlh ), zatim Ahmed 
(11/412), koji ga bilježi preko više prijenosnih nizova i u više varijanti. Hadis je elaboriran u 
El-lrvau (285). 

Komentar: 

Poslanik, a.s., kaže: "Ja ću na Sudnjem danu biti prvak Ijudi, prvi nad ko- 
jim će se kabur otvoriti, prvi zagovornik i prvi kome će zagovorništvo biti 
primljeno !" 100 Hadis bilježi Muslim. 

Na početku hadisa o šefa'atu 101 kaže se: "Ja sam prvak Ijudi na Sudnjem 
danu ." 102 Muslim i TirmizT bilježe i predaju od Vasile ibn el-Eska'a - Allah 
njime bio zadovoljan! - koji kaže: "Allahov Poslanik, s.a.v.s., rekao je: 'Allah 
je između Ismailova potomstva izabrao Kinanu, između potomaka Kinane 
izabrao je Kurejša, od Kurejša potomke Hašimove (Benu Hašim), a između 
potomaka Hašimovih izabrao je mene !"’ 103 

Ako bi neko rekao: Prema ovome, Poslanikove, a.s., riječi: "Nemojte mi 
davati prednost nad Musaom, jer će se svi Ijudi na Sudnjem danu onesvi- 
jestiti, pa ću ja biti prvi koji će doći svijesti, no zateći ću Musaa kako se drži 
za jedan krak Božijeg Prijestolja ('Arša), pa ne znam da li je svijesti došao 
prije mene ili je bio od onih koje je Allah izuzeo (od tog onesvješćenja )!" 104 
postaju nedovoljno jasne. Hadis je zabilježen u Sahlhima Buharije i Musli- 
ma, pa kako se on može dovesti u sklad sa hadisom: "Ja sam prvak Ijudi, a 


Hadis bilježe: Muslim (V/ 59), Ebu Davud (111/467), Ibn Sa'd u svojim Kategorijama (Et- 
Tabekat) (1/20) i Ahmed (11/540) - svi posredstvom Ebu Hurejrea. Podupiru ga i mnogi 
drugi hadisi, od kojih sam neke elaborirao u djelu Zilalu-I-Dženneti (Hladovi Dženneta) br. 
792-796. 

Šefa'at - zauzimanju za Ijude kod Boga na Sudnjem danu. (Nap. prev.) 

Hadis bilježi Muslim (1/127) a, također, i Buhari (11/334, 111/272), zatim Ahmed (11/435) - još 
i posredstvom Ebu Hurejrea - Darimi (1/27-28), Ahmed (111/144) sa vjerodostojnim pri- 
jenosnim nizom, posredstvom Enesa. On još navodi i dodatak: "a nije hvala", te TirmizT, 
posredstvom Ebu Se'Tda, koji će biti naveden kasnije. 

TirmizT kaže (11/281): “Hadis je dobar i vjerodostojan ( hasen-sahlh )." Gornju verziju bilježi 
Muslim, premda je verzija koju navodi TirmizT potpunija, međutim među njezinim pre- 
nosiocima ima i onih koji su u tome mnogo pravili greške, kako sam to objasnio u svojoj 
Es-Sahihi (Vjerodostojnici) (302). 

Hadis bilježi Buhari u "Sudskim parnicama/sporovima" (El-Husumat) (11/89), zatim u 
"Vjerovjesnicima" (El-Enbija') (ХМ/359), u "Dirljivostima” (Er-Rikak) (IV/234) i "Izražavanju 
Božije jedinosti" (Et-TevhTd) (IV/474), zatim Muslim u "Vrlinama” (El-Fadail) (VII/101), te 
Ahmed (11/264) posredstvom Ebu Selemea, koji je hadis čuo od Ebu Hurejrea, ali u vari- 
janti: "Nemojte me smatrati boljim...” Što se pak tiče varijante: "Nemojte mi davati pred- 
nost...” nju bilježe Buhari i Muslim, posredstvom El-A‘redža, ali u drugom kontekstu, što 
će biti navedeno kasnije. U varijanti koju prenosi Ebu Seleme stoji: "...kad: Musa se drži 
za jednu stranu Prijestolja Božijega (EI-'Arš)!" El-A'redž pak kaže: "...kad: Musa se drži za 
Prijesto Božiji!" U verziji koju bilježi Muslim posredstvom El-A'redža i Ebu Seleme stoji: "... 
pa ću zateći Mtisaa kako se pridržava za jednu stranu Prijestolja Božijega!" 

nije hvala!" 105 - odgovor bi bio sljedeći: Ovome imajedan povod. Naime, 
jedan je Jevrejin rekao: "Ne, tako mi Onog koji je MCisaa odabrao nad svim 
Ijudima!", pa ga je jedan musliman zbog toga ošamario, rekavši mu: "Zar se 
usuđuješ tako govoriti, dok je Božiji Poslanik tu među nama?!" Potom je 
dotični Jevrejin došao kod Vjerovjesnika da mu se požali na tog muslimana 
koji ga je ošamario, i Vjerovjesnik, s.a.v.s., tadaje rekao kao gore, budući da 
je preferiranje nekoga nad nekim, ako je motivirano netrpeljivošću, nacio- 
nalizmom ili porivom strasti, pokuđeno. Štaviše, i sama borba na Božijem 
putu, ako čovjeka u njoj nosi netrpeljivost ili nacionalizam, je pokuđena. 
Allah je, naime, strogo zabranio hvalisavost; rekao je: "Mi smo vjerovjesnike 
jedne nad drugim odlikovali!" (El-lsra, 55); "Neke od tih poslanika odlikovali 
smo nad drugim: s nekima od njih Allah je govorio, a neke je za više stepeni 
uzdigao!" (El-Bekare, 253) 

Kako se vidi, ono što je pokuđeno jest isticanje (vlastite) prednosti na 
način hvalisanja, odnosno umanjivanja vrijednosti onoga drugog. Taj smi- 
sao, isto tako, proishodi i iz Poslanikovih, a.s., riječi: "Nemojte praviti vrijed- 
nosnu razliku među vjerovjesnicima!" 106 , pod pretpostavkom da su vjerno 


Hadis je vjerodostojan ( sahlh ). Bilježe ga: Tirmizi (11/282), Ibn Madža (4308) i Ahmed (N1/2), 
posredstvom Ebu Se'Tda el-Hudrija. TirmizT za njega kaže da je dobar i vjerodostojan (hasen- 
sahih). Ahmed ga, sa ove strane, prenosi i posredstvom Ibn Abbasa, a svoju potvrdu ima i u 
hadisu Ebu Hurejrea, koji glasi: "Ja sam prvak Ijudi na Sudnjemu danu!" Bilježe ga još i: Mu- 
slim (V/ 59), Ebu Davud (4673) i Ibn Sa'ad (1/20), a sličan se hadis nalazi i u Sahihima Buharija 
i Muslima, koji je naveden malo ranije, gdje smo mu naveli i drugog potvrđivača. U Es-Sahihi 
(1571) se nalazi i njegov treći potvrđivač, tj. hadis koji se prenosi posredstvom Selmana. 
Hadis je vjerodostojan (sahih). Prenosi se od Ebu Hurejrea - sa čime smo se već susre- 
tali - posredstvom Abdurrahmana el-A'redža i glasi: "Dok je jedan Jevrejin nudio svoju 
trgovačku robu, neko mu je ponudio neki iznos s kojim on nije bio zadovoljan, pa je rekao: 
'Ne, tako mi Onoga koji je Musaa odabrao nad svim Ijudimal'Te njegove riječi čuo je jedan 
domicilni stanovnik Medine (el-ensari), pa ga je šakom udario po licu, rekavši mu: 'Zar se 
usuđuješ tako govoriti, dok je Božiji Poslanik tu među nama?!' Dotični Jevrejin je potom 
otišao kod Božijega Poslanika, s.a.v.s., i rekao mu: 'O Ebu-I-Kasime, ja sam pod ugovorom 
i jamstvom o zaštiti, a ovaj me je udario po licu!' 'Zašto si ga udario po licu?', upitao je on 
tog muslimana, i on mu je odgovorio: 'Božiji Poslaniče, rekao je: 'Tako mi Onoga koji je 
Musaa odabrao nad svim Ijudima!', a među nama se nalaziš ti!' Na to se Božiji Poslanik, 
s.a.v.s., rasrdio do te mjere da se srdžba odražavala i na njegovome licu. Zatim je rekao: 
'Nemojte praviti vrijednosnu razliku među Allahovim vjerovjesnicima, jer će se puhnuti 
u Rog i od toga će izgubiti svijest svi oni između nebesa i Zemlje, osim onih koje Allah 
htjedne izuzeti od toga. Potom će se u Rog puhnuti po drugi put i ja ću biti prvi koji će biti 
oživljen - ili: među prvima koji će biti oživljeni - pa ću se iznenaditi kada ugledam Mtisaa, 
a.s. - drži se za Prijesto Božiji! Ne znam da li mu je uračunata ona njegova nesvijest na Gori 
sinajskoj, ili je pak proživljen prije mene. (Također) ne velim da je iko drugi bolji od Jtinusa, 
sina Matejevog, a.s.!"' Hadis bilježe El-Buhari (11/360-361) i Muslim (VII/100-101), pa mi nije 



140 


Ibn Ebu-l-'lzz el-Hanefl 


prenesene od njega. Naime, to se prenosi u samom hadisu o Musau, koji se 
nalazi kod Buharija i drugih autora, međutim neki tvrde da se u (tom nje- 
govom dijelu) nalazi skrivena mahana, za razliku od (kompletnog) hadisa 
o Musau, koji je vjerodostojan ( sahih ) i u kojem, po njihovoj jednodušnoj 
ocjeni, nema nikakve manjkavosti. 

Neki na to daju drugi odgovor, naime da hadisi: "Nemojte me smatrati 
boljim od Musaa !" 107 i: "Nemojte praviti vrijednosnu razliku među vjerovje- 
snicima!" impliciraju zabranu poimeničnog preferiranja nekih vjerovjesnika 
nad drugim, tj. da se ne preferira konkretni vjerovjesnik nad drugim kon- 
kretnim vjerovjesnikom, čega nema u Poslanikovim, a.s., riječima: "Ja sam 
prvak Ijudi, a nije hvala!” 108 , koje izražavaju opću preferenciju, za šta ne po- 
stoji smetnja. To je isto kao kad bi se kazalo: Dotični je najbolji čovjek u 
ovom kraju. Time se on ne postavlja spram pojedinaca tog kraja, što se ne bi 
moglo kazati za slučaj da se nekome od njih rekne: Dotični je bolji od tebe! 
Potom sam vidio da je i Tahavi - Allah mu se smilovao! - dao isti ovakav 
odgovor u svom Komentaru značenja predaje (Šerhu me ani-l-asar). 

Što se tiče predaje da je Vjerovjesnik, s.a.v.s., rekao: "Nemojte me sma- 
trati boljim od Jčinusa (sina Matejevog )!” 109 te da je jedan šejh rekao da im 
taj hadis neće protumačiti dok mu dobro ne plate za to, pa kada su mu pla- 
tili, on im je kazao da je Poslanik, a.s., time htio reći daje Junus u utrobi ribe 
bio tako blizak Allahu, kako Mu je on bio blizak u Noći svoga uznesenja na 
Nebo ( Lejletu-I-Mi'rddž ), što su oni smatrali veličanstvenim tumačenjem. To, 
međutim, otkriva njihovo nepoznavanje Allahova govora i govora Njegovo- 
ga Poslanika, kako po formi, tako i po suštini. Naime, hadis u takvom obliku 
ne navodi niti jedan autor relevantne hadiske zbirke. Hadis, koji se nalazi u 
Sahlhu glasi: "Nijedan čovjek ne treba da kaže: Ja sam bolji od Jćinusa, sina 
Matejevog!" U drugoj verziji glasi: "Ko kaže: Ja sam bolji od Junusa, sina Ma- 
tejevog - izrekao je laž!" 


poznato zbog čega je komentator njegovu vjerodostojnost doveo u pitanje, kao ni zašto 
Hafiz o njemu ne govori u svom El-Fethu (Otkrovenje, VI/318). Hadis svoju potvrdu ima u 
hadisu koji od Poslanika, a.s., prenosi Ebu Se'id el-Hudri, a čija verzija glasi: "Nemojte govo- 
riti da je neki od vjerovjesnika bolji od drugih, jer će svi Ijudi biti onesviješćeni..." itd. I ovaj 
hadis bilježe: El-Buhari (11/89), Muslim (VI 1/1 02), i Ahmed (N1/33), a prenosi ga i Ebu Davud 
(4668) i ona prva rečenica prenosi se upravo od njega, a navodi se od Ahmeda (111/31). 
Hadis je vjerodostojan ( sahih ) i već je, maloprije, navođen. 

Hadis je vjerodostojan ( sahih ) i većje, maloprije, navođen. 

Nije mi poznato porijeklo hadisa u ovakvom obliku, dok je, maločas, naveden Ebu Hurej- 
reov hadis: "(Također) ne velim da je iko drugi bolji od Junusa, sina Matejevog, a.s.!" 

(Kako se vidi) hadis u ovakvom obliku sugerira općenitost: "Niko sebe 
ne bi trebao smatrati boljim od Junusa, sina Matejevog!", i ne sadrži zabranu 
muslimanima da Muhammeda preferiraju nad Junusom. To je stoga što je 
Allah, dž.š., za Junusa rekao da ga je riba progutala nakon što je zaslužio 
ukor, tj. nakon što je učinio nešto što je za osudu. Rekao je: "I Zunnunu (tj. 
Junusu, se odazvasmo) kada srdit ode i pomisli da ga nećemo kazniti, pa 
poslije u tminama zavapi: 'Nema boga osim Tebe, hvaljen neka si, a ja sam 
se, zaista, ogriješio prema sebi!"’ (El-Enbija', 87) 

Neki zbog toga mogu pomisliti da su savršeniji od Junusa te da im, 
stoga, nije potreban ovakav postupak, tj. da oni ne čine ništa što bi bilo 
za osudu. Ko bi, dakle, imao takvo uvjerenje, taj bi iznosio laž budući da 
svaki čovjek (treba da) govori to što je govorio Jčinus, naime: "Nema boga 
osim Tebe, hvaljen neka si, a ja sam se, zaista, ogriješio prema sebi!" - onako 
kako je to govorio i prvi vjerovjesnik, kao i posljednji. Prvi, Adem, je rekao: 
"Gospodaru naš, sami smo sebi učinili nasilje, i ako nam Ti ne oprostiš i 
ne smiluješ nam se, sigurno ćemo biti izgubljeni!" (El-A'raf, 23) Zadnji pak 
vjerovjesnik, najodabraniji među njima, njihov prvak Muhammed, s.a.v.s., 
u vjerodostojnom hadisu - hadisu o otpočinjanju (radnji u ihramu) - u 
predaji od Alije ibn Ebi Taliba, r.a., i drugih, u kojem, nakon riječi: "I okrećem 
lice svoje...”, na kraju kaže: "Bože moj, Ti si istinski vladar, nema drugoga boga 
osim Tebe. Ti si moj Gospodar, a ja sam Tvoj rob - nasilje ja sam učinio pre- 
ma sebi, priznajem grijeh svoj, pa oprosti mi sve moje grijehe. Niko grijehe 
ne oprašta, osim Tebe!"’ 10 itd. do kraja hadisa. 

Slično je govorio i Mćisa, a.s.: "Gospodaru moj, ja sam sebi nasilje uči- 
nio, pa oprosti mi! I On mu oprosti. On, uistinu, prašta i On je milostiv!" 
(El-Kasas, 16) 

Također - pošto je za Jćinusa, a.s., rečeno: "Ti strpljivo čekaj presudu 
Gospodara svoga i ne budi kao onaj kojegje riba progutala (Jćinus)!" (El-Ka- 
lem, 48) - našem Vjerovjesniku, s.a.v.s., zabranjeno je da bude kao on, već 
mu je naređeno da bude poput odlučnih poslanika ( ulu-l-azm ); rečeno mu 
je: "Ti izdrži, kao što su izdržali i oni odlučni među poslanicima!" (El-Ahkaf, 
35) Neki Ijudi za onog - koji govori: "Ja sam bolji od Jčinusa!" - kažu: Onaj 
koji je bolji i mogao bi se dičiti nad onim ko mu nije ravan, ali šta ako nije 
bolji?! Pa, Allah, uistinu, ne voli nikojeg hvalisavca gordog. 


Hadis bilježi Muslim, Ahmed i neki drugi autori, posredstvom Alije, r.a. Ovo je samo dio 
toga hadisa, koji je ustvari dova za duhovno usmjerenje nakon ihrama. Hadis je stručno 
elaboriran u djelu Sifatu-s-salah (Izgled namaza, str. 85, VI izdanje). 

Muslim bilježi sljedeće Vjerovjesnikove, s.a.v.s., riječi: "Objavom mi je 
sugerirano da budete skromni, tako da se ne uzdižete jedni nad drugim i 
jedni drugima ne činite nasilje!" 111 Ta, Uzvišeni Allah je zabranio uzdizanje 
nad običnim vjernicima, a kamoli nad jednim časnim vjerovjesnikom! Stoga 
je Poslanik i rekao: "Nijedan čovjek ne treba da kaže: Ja sam bolji od Junusa, 
sina Matejevog!" Ova zabrana je generalna, njome se zabranjuje svakom po- 
jedincu da sebe smatra boljim od Junusa i da se uzdiže nad njim. 

U pogledu njegovih riječi - "Ko kaže: Ja sam bolji od Junusa, sina Mate- 
jevog, izrekao je laž!" - kažemo ovo: Čak i pod pretpostavkom da je, doista, 
bolji takve riječi bi predstavljale manjkavost pa bi, samim tim, bio lažov - 
iako tako ne bi rekao vjerovjesnik časni, radi se o čistoj hipotetičnosti. Naime, 
onaj koji bi tako rekao bio bi lažov, premda takvo nešto jedan vjerovjesnik 
neće kazati, onako kako kaže Uzvišeni: "Ako Allahu budeš nekoga pridruži- 
vao u Božanstvenosti Njegovoj, tvoja djela će, sigurno, propasti!" (Ez-Zumer, 
65), iako je Poslanik, s.a.v.s., zaštićen od svakog oblika pridruživanja Allahu 
nekoga, ili nečega, u Božanstvenosti Njegovoj. To se, međutim, kaže zbog 
toga što se obećanje i prijetnja izriču da se istaknu vrijednosti djela. 

Poslanik, a.s., kazao je da je on prvak Ijudi zato što mi to možemo 
znati samo posredstvom njegovog obavještenja. Neće, dakle, poslije njega 
doći neki drugi vjerovjesnik koji bi nas mogao obavijestiti o njegovoj veli- 
koj vrijednosti kod Allaha, onako kako je on nas obavijestio o vrijednostima 
vjerovjesnika koji su bili prije njega - mir i blagoslovi Božiji neka su na sve 
njih! Zato je tu svoju izjavu zaključio riječima "a nije hvala", kako stoji u jed- 
noj predaji. Pa zar može neko ko vjeruje u Allaha i u Sudnji dan kazati da je 
pozicija onoga, ko je uzdignut svome Gospodaru, ko je doveden u Njegovu 
blizinu, kome je izraženo veliko poštovanje i počast, ravna poziciji onoga ko 
je bačen u utrobu ribe, pokudan. Gdje je onaj prema kome se ima odnos pun 
poštovanja, onaj bliski, u odnosu na onoga koji je na kušnju stavljen i koji 
se odgojno kažnjava?! Jedan je u krajnjoj primaknutosti, a drugi u krajnjoj 
vaspitnoj sankciji. 

Pogledaj tu argumentaciju - pa, Poslanik, a.s., nije izrekao takav smi- 
sao, nije se tako nakaradno izrazio! I da li ovaj dokaz, kojim se negira Alla- 
hova uzdignutost nad Njegovim stvorenjima, pobija sve one kategorične i 
nedvosmislene, vjerodostojne argumente koji dokazuju uzdignutost Allaha, 
dž.š., nad Njegovim stvorenjima, a kojih ima više od hiljadu, na šta će, ako 


Hadis bilježi Muslim (VIII/160), posredstvom 'ljada ibn Hammara. Podupire ga i hadis koji 
prenosi Enes i ja sam ih, oba, stručno elaborirao u svojoj Es-Sahihi (570). 

Bog da, biti ukazano kod Profesorovih - Allah mu se smilovao! - riječi: "On 
sve obuhvata i iznad svega je On". 


O njegovim riječima: 

СЖ I miljenik Gospodara svjetova. 


Komentar: 

Poslaniku, s.a.v.s., potvrđen je najviši stupanj miljenosti, a to je blisko pri- 
jateljstvo ( el-hulla ). Naime, vjerodostojnom predajom se prenose sljedeće 
njegove riječi: "Allah me je uzeo za Svog bliskog prijatelja (halil), onako kako 
je i Ibrahima uzeo za bliska prijatelja!" 112 Također je rekao: "Da sam nekog 
od zemljana sebi uzimao za bliskog prijatelja - uzeo bih Ebu Bekra za bli- 
skog prijatelja. Vaš je drug, međutim, prijatelj Milostivoga!" 113 Oba hadisa se 
nalaze u (Muslimovom) Sahlhu i oni obesnažuju stajalište onih koji govore: 
Prijateljstvo je za Ibrahima, a miljeništvo za Muhammeda, tako da je Ibra- 
him Allahov prijatelj, a Muhammed Allahov miljenik! U SahJhu se, također, 
navodi i ovaj hadis: "Nikome ko tvrdi da sam ga uzeo sebi za bliskog prijate- 
Ija (halJl) ne priznajem takvo prijateljstvo!" 114 

Miljeništvo je, uz to, priznato i nekim drugim. Uzvišeni kaže: "A Allahu 
su mili dobročinitelji!" (Alu 'lmran, 134); "Pa, Allahu su mili bogobojazni!" 
(Alu 'lmran, 76); "Allahu su mili oni koji se mnogo kaju, i mili su Mu oni koji 
se mnogo čiste!" (El-Bekare, 222) Prema tome, time je obesnaženo stajalište 
onih koji prijateljstvo izdvajaju za Ibrahima, a miljeništvo za Muhammeda. 
Naprotiv, prijateljstvo je specifikum njih obojice, dok je miljeništvo općega 
karaktera. Ibn Abbasov, r.a., hadis - koji prenosi TirmizT, a u kojemu stoji: 
"Ibrahim je, doista, Allahov prijatelj, a ja sam Allahov miljenik, bez ikakve 
hvale!” 115 - nije vjerodostojan. 


Hadis prenose Muslim i Ebu 'Avana, posredstvom Džunduba, a ovo je samo jedan njegov 
dio. Stručno je elaboriran u knjizi Ahkamu-l-dženaiz (Propisi o dženazi, 217). 

Hadis bilježi Muslim, posredstvom 'Abdullaha ibn Mesuda, ali kod njega, umjesto prijatelj 
Milostivoga stoji prijatelj Allahov. Tako ga navodi i TirmizT (11/289) i ocjenjuje ga vjerodos- 
tojnim (sahih), te Ibn Ebu 'Asim u djelu Es-Sunna (1226). 

Ovo je sastavni dio prethodećeg Ibn Mesudovog hadisa. 

Hadis je slab ( da'if ) zbog slabosti njegovih prenosilaca: Zeme'aa ibn Saliha i Seleme ibn 
Vehrama. 

Miljeništvo (Ijubav) je stupnjevito. Prvi mu je stupanj međusobna ve- 
zanost (el-'alaka), tj. vezanost srca za onog ko se voli. Drugi stupanj je želja 
(el-uada), tj. naklonost srca prema onome koga voli, njegovo traženje njega. 
Treći stupanj je gorljiva Ijubav ( es-sababa ), tj. gorljiva čežnja srca prema nje- 
mu, tako da čovjek ne može vladati njime, poput slijevanja vode niz padinu. 
Četvrti stupanj je srčana žudnja (el-garam), tj. Ijubav koja se ne odvaja od 
srca. Odatle se (iz istog korijenskog glagola) i za dužnika kaže el-garlm budu- 
ći da dug nije odvojiv od njega nijednog trenutka. Tako se i u Kur'anu kaže: 
"Džehennemska patnja je, zaista, (stalna) užasna bol!" (El-Furkan, 65) Peti 
stupanj je dragost (el-mevedda, el-vudd) - to je čista Ijubav, njena nepatvo- 
renost i njena srž. Uzvišeni kaže: "Njima će Milostivi dragost dati!" (Merjem, 
96) Šesti stupanj je ushićujuća Ijubav (eš-šegaf), a to je dosezanje Ijubavi do 
samog središta srca. Sedmi stupanj je zaljubljenost ( el-'išk ) - to je pretjera- 
na Ijubav koja za čovjeka može biti pogubna. Stoga se Gospodar Uzvišeni 
njome ne atributira, kao ni čovjek u svojoj Ijubavi prema svome Gospodaru, 
iako su je neki upotrebljavali i u tom kontekstu. 

Različita su mišljenja o razlogu zbog kojeg je to zabranjeno. Jedni kažu 
da je razlog njeno nespominjanje u kur'anskim i hadiskim tekstovima, dok 
drugi navode druge razloge. Moglo bi pak biti da je razlog zbog kojeg je 
zabranjeno upotrebljavati je u tom kontekstu to što je zaljubljenost Ijubav 
sa strašću. Osmi stupanj je zanesenost (et-tejm), što implicira obožavanje. 
Deveti stupanj je obožavanje (et-te'abbud), a deseti blisko prijateljstvo (el- 
hulla), tj. Ijubav koja prožima dušu i srce onoga koji voli. 

Navodi se i drukčiji redoslijed od ovoga. Međutim, ovaj je, otprilike, 
ponajbolji što se može zaključiti podrobnijim razviđanjem njegovih smislo- 
va. 

Znaj da se atributiranje Allaha Uzvišenoga Ijubavlju i prijateljstvom 
ima razumijevati na način dostojan Njegove veličine i veličajnosti, baš kako 
je to slučaj i sa ostalim Njegovim svojstvima. Gore pak spomenutim vrsta- 
ma: željom (el-irada), dragošću (el-vudd), Ijubavlju (el-mehabba) i prijatelj- 
stvom (el-hulla) Uzvišeni Allah se opisuje shodno eksplicitnim objavljenim 
iskazima. 

U pogledu samog definiranja Ijubavi postoji velika šarolikost - nešto 
oko trideset definicija je izrečeno o tome. Međutim, Ijubav ne može defini- 
rati ništa bolje i jasnije od nje same; sve definicije samo joj još više zamaglju- 
ju smisao. Naime, očigledne stvari, kakve su voda, zrak, zemlja, glad i sl., ne 
trebaju definiranje. 

O njegovim riječima: 

(Mg I svaka tvrdnja da se ima vjerovjesništvo nakon njega je zabludje- 
lostihir. 


Komentar: 

Pošto je utvrđeno da je on pečat vjerovjesnika, samim tim se podrazumi- 
jeva da je svaki onaj, ko poslije njega ustvrdi da ima vjerovjesništvo, lažov. 
Stoga se ne može kazati: A ako bi onaj ko bi tvrdio da ima vjerovjesništvo 
došao sa nadnaravnostima ( mu'džizama ) i istinitim dokazima kako bi se, 
u tom slučaju, mogao smatrati lašcem?! Mi kažemo: Takvo nešto se uopće 
ne može zbiti, pa se radi o pretpostavljanju nemogućeg. Naime, s obzirom 
na to da je Uzvišeni Allah rekao da je Muhammed, a.s., pečat vjerovjesnika, 
to znači da više nije moguće da poslije njega dođe neko i ustvrdi da ima 
vjerovjesništvo, a da se u toj njegovoj tvrdnji neće nazirati biljezi lažnosti te 
njegove tvrdnje. Tako je zabludjelost ( el-gajj ) antipod ispravnosti ( er-rešad ), 
dok se izrazom hir ( el-heva ) izražava pobuđena strast, tj. takva tvrdnja može 
doći samo usljed strastvenog podražaja, a nikako na temelju nekog argu- 
menta pa, prema tome, ne može imati svoga utemeljenja u istini. 


O njegovim riječima: 

CSg On je poslan svim džinnima i svim Ijudima - sa istinom i uputom, 
sa svjetlom i svjetlošću. 


Komentar: 

Što se tiče činjenice daje poslan svim džinnima, o tome Uzvišeni, navode- 
ći riječi jednih džinna, kaže sljedeće: "O narode naš, odazovite se Allahovu 
glasniku!" (El-Ahkaf, 31) Isto tako sama sura Džinni (El-Džinn) sugerira da 
je on, također, poslan i njima. Mukatil kaže: "Prije njega Allah nijednog po- 
slanika nije poslao i Ijudima i džinnima." Ovo mišljenje je, međutim, daleko 
od istine, budući da Uzvišeni kaže: "O skupe džinski i Ijudski, zar vam nisu 
dolazili poslanici iz redova vas samih?!" (El-Enam, 130) Poslanici ( rusul ) su 
pak bili isključivo iz Ijudske vrste; iz reda džinna nije bilo nijednog poslanika. 

Тако je tvrdio Mudžahid i neki drugi učenjaci iz ranijih i kasnijih generacija. 
Ibn 'Abbas, r.a., kaže: "Poslanici (rusul) su bili iz Ijudske vrste, dok su iz reda 
džinna dolazili opominjači (nuzur)." Iz Allahovih riječi o džinnima: "Mi smo 
čuli Knjigu objavljenu nakon Musaa." (El-Ahkaf, 30) nadaje se zaključak da 
je i Mčisa, isto tako, bio poslat i njima. A Allah najbolje zna! 

Ibn DžerTr pripovijeda daje Dahhak ibn Muzahim tvrdio daje poslani- 
ka bilo i među džinnima, pozivajući se upravo na gornji ajet. Međutim, po- 
zivanje na taj ajet u tom smislu je diskutabilno, budući da on taj smisao ne 
izražava eksplicitno, već ga samo implicira kao mogućnost. To je - a Allah 
najbolje zna! - poput ajeta: "Iz njih se vadi biser i merdžan." (Er-Rahman, 
22) - a ustvari se misli da se vadi samo iz jednog. 

Što se pak tiče činjenice da je poslan cijelom čovječanstvu, Uzvišeni o 
tome kaže: "Mi smo te poslali svim Ijudima da radosne vijesti donosiš i da 
opominješ.” (Sebe', 28) "Reci: 'O Ijudi, ja sam - svima vama - Allahov po- 
slanik!"’ (El-A'raf, 158) "A meni se ovaj Kur'an objavljuje i da njime vas i one 
do kojih on dopre opominjem." (El-En'am, 19) "Mi smo te, kao poslanika, 
svim Ijudima poslali, a Allah je dovoljan svjedok." (En-Nisa, 79) "Zašto je 
čudno Ijudima što mi objavljujemo jednom između njih: 'Opominji Ijude! 
A vjernike obraduj divnom nagradom kod Gospodara njihovog!"’ (Jćinus, 2) 
"Neka je uzvišen Onaj Koji robu Svome objavljuje Furkan (tj. Kur'an) da bi 
svim svjetovima bio opomena!" (El-Furkan, 1) "I reci onima kojima je (prije 
vas) data knjiga i neukima: 'Hoćete li primiti islam!' Ako prime islam, onda 
su na Pravom putu, a ako odbiju - pa tvoje je jedino da dostaviš (ono što ti 
se objavljuje)!" (Alu 'lmran, 20) 

Božiji Poslanik, s.a.v.s., rekao je: "Meni je dato pet stvari koje nisu date 
nijednom vjerovjesniku prije mene: potpomognut sam strahom na razdalji- 
ni od mjesec dana hoda; (sva) zemlja mi je učinjena mjestom za obavljanje 
namaza i čistom, pa gdje god nekog iz moga ummeta zadesi vrijeme namaza 
neka tu i klanja; dozvoljen mi je ratni plijen, koji nije bio dozvoljen nikome 
prije mene; dato mi je pravo zagovaranja (šefaat); raniji vjerovjesnici slati su 
samo svome narodu, a ja sam poslan svim Ijudima!” 116 Hadis bilježe i Buhari 
i Muslim. Poslanik, a.s., još je rekao: "Ko god iz ovoga naroda, Jevrejin ili kr- 
šćanin, čuje za mene a zatim u mene i ne povjeruje, ući će u Džehennem!" 117 


Hadis je vjerodostojan (sahih); prenosi se posredstvom Džabira, i ja sam ga elaborirao u 
djelu lrvau-l-galil (285). 

Hadis je vjerodostojan (sahih) i prenosi se posredstvom Ebu Hurejrea. U Muslimovoj zbirci 
zaveden je pod brojem 1/93. Međutim, u nekim je detaljima u neskladu sa ovim kako je 



VJERSKA UČENJA ISLAMA 


147 


(Hadis prenosi Muslim) Činjenica da je Muhammed, a.s., poslan svim Ijudi- 
ma u islamu ima idiomatsku vrijednost. 

To što neki kršćani tvrde da je on poslan samo Arapima, očigledno 
nema svoga utemeljenja u istini. Naime, ako mu već priznaju činjenicu po- 
slanstva, onda su dužni vjerovati u sve o čemu se on izrazio, a on je rekao da 
je Božiji poslanik svim Ijudima. Poslanik, naime, ne laže pa mu se, neizbježno, 
mora vjerovati u svemu. A on je slao svoje izaslanike i svoja pisma na sve 
strane: (perzijskom) kisri, (bizantijskom) caru, (etiopskom) negusu, (egipat- 
skom) mukavkisu i drugim okolnim vladarima, pozivajući ih sve u islam. 

Njegova riječ kaffeti (svim) u genitivnoj vezi sa riječju vera (tj. kaffeti- 
l-vera : i svim Ijudima) je diskutabilna. Naime, oni kažu: Riječ kaffeti u arap- 
skom jeziku upotrebljava se, isključivo, u akuzativu stanja (hal). Tako su u 
jezičkoj analizi te riječi u ajetu: "Mi smo te poslali svim ( kaffeten ) Ijudima" 
(Sebe', 28) zauzeli tri različita stava. Prema prvome od njih, ona je akuzativ 
stanja od slova kaf u složenici smo te poslali ( erselnake ), pa je, prema tome, 
particip aktivni, dok je nastavak te (kaffe-ten) u funkciji intenziviranja zna- 
čenja. Smisao ajeta bi, dakle, bilo sljedeći: (Nismo te poslali nikako drukčije) 
nego kao odvraćivača (kaffen) Ijudi od neistine. Prema nekima, to je infinitiv 
glagola keffe, u značenju odvratiti, tj. poslali smo te samo zato da bi Ijude 
odvraćao..., budući da se infinitiv često nađe u ulozi akuzativa stanja. 

Po drugome stavu, riječ kaffeti je akuzativ stanja od riječi Ijudi (nas). 
Međutim, prigovara im se da akuzativ stanja, ako se vezuje za riječ u ge- 
nitivu - kod većine gramatičara - ne može doći prije nje. Njihov odgovor 
je da se takva upotreba često nalazi kod Arapa, pa se, prema tome, mora 
prihvatiti kao ispravna. Za to se opredijelio i Ibn Malik - Allah mu se smilo- 
vao! - pa bi značenje bilo sljedeće: I nismo te nikom drugome poslali, doli 
svim Ijudima. 

Prema trećem stavu riječ kaffeti je atribut ispuštenoga infinitiva, tj. 
(Poslali smo te sa, od zla) odvraćajućom objavom. Njima se prigovara onim 
što je ranije rečeno, tj. da se ona upotrebljava, isključivo, kao akuzativ stanja. 

Njegove riječi: "...sa istinom i uputom, sa svjetlom i svjetlošću" jesu 
atributi za ono s čime je došao Božiji Poslanik, s.a.v.s.: za vjeru, za Vjeroza- 
kon poduprt fascinirajućim dokazima iz Kur'ana, te drugim argumentima. 


navedeno u knjizi. Prenosi ga i Ibn Mendeh u svom Izražavanju Božije jednosti (Et-TevhTd) 
(Q 44/1) i ta je verzija bliža ovoj verziji. Hadis sam elaborirao u Es-Sahihi (157). 

Svjetlost je pak potpunija od svjetla. Uzvišeni kaže: "On je Sunce izvorom 
svjetlosti učinio, a Mjesec svjetlom (odraženim)." (Jčrnus, 5) 


O njegovim riječima: 

CSg I da je Kur'an Allahov govor, koji je potekao od Njega, na nama 
nepoznat način, izričajem i On ga je, odozgo, spustio Svome Po- 
slaniku kao objavu, i vjernici to prihvataju kao istinu, potpuno 
uvjereni da je to, u stvarnosti, govor Allaha Uzvišenog, koji nije 
stvoren, kakav je slučaj s Ijudskim govorom. Prema tome, onaj ko 
ga čuje a potom stane tvrditi da je riječ o Ijudskom govoru, taj je 
zašao u nevjerstvo. Allah je takvoga označio pokudnim, ukorio ga 
i zaprijetio mu patnjom u ognju, rekao je: "Ovo nije ništa drugo 
do Ijudski govor!" (El-Muddessir, 25) Mi smo pak shvatili i došli 
do sigurnoga uvjerenja da je posrijedi govor Stvoritelja Ijudi i da 
nije poput Ijudskog govora. 


Komentar: 

Ovo je jedno časno načelo i jedan od velikih temelja vjere. Mnoge Ijudske 
frakcije su u pogledu njega skrenule sa Pravoga puta. Ovo što je o tome 
rekao Tahavi - Allah mu se smilovao! - to je istina i na nju upućuju brojni 
dokazi iz Kur'ana i sunneta za sve one koji ih razmatraju. Nju, isto tako, po- 
svjedočuje i nepatvorena priroda na kojoj sumnje, dileme i neutemeljena 
mišljenja nisu izvršile nikakvu promjenu. 

Ljudi su u vezi sa (Božijim) govorom zauzeli devet različitih stajališta: 

1. da Allahovgovorčine oni smislovi koji dotječu Ijudskim dušama bilo 
od Djelujućeg Uma - kako to neki naučavaju - bilo od nečeg dru- 
gog. Ovoga su stajališta sabejci i kvazifilozofi; 

2. da je taj govor stvorenje, koje je Allah stvorio i koje je odvojeno od 
Njega, što je stav mu'tezila; 

3. da je to jedan smisao koji opstoji po Allahovu Biću a koji se izražava 
kroz naredbu, zabranu, vijest i obavijest pa, ako je iskazan na arap- 
skom jeziku tada je Kur'an, a ako je na hebrejskom tada je Tevrat 
(Stari zavjet). To je stav Ibn Kullaba i njegovih istomišljenika, kakav 
je El-Eš'ari i dr.; 



VJERSKA UCENJA ISLAMA 


149 


4. da su to praiskonska slova i glasovi, sjedinjeni u Praiskonu, što je sta- 
jalište jedne skupine dogmata skolastičara ( ehlu-l-kelam ) i hadiskih 
stručnjaka; 

5. da su to slova i glasovi kojim je Allah progovorio nakon što se, pret- 
hodno, nije izražavao govorom. To je mišljenje kerramija i drugih; 

6. da je Njegov govor nešto što On proizvede iz Svoga znanja i Svoje 
volje a što onda zadobiva svoju autonomnu egzistenciju. Ovo mi- 
šljenje zastupao je autor Razmatranja (El-Mu'teber), a naginje mu i 
Er-Razi u svojim Visokim zahtjevima (El-metalibu-l-'alija); 

7. da Njegov govor sadrži smisao koji egzistira u Njegovom Biću a koji 
On stvara u nečemu mimo Sebe. Ovo je stajalište Ebu Mensura el- 
Maturidija; 

8. da je on jedan korespondent između oduvijekoga smisla koji op- 
stoji Njegovim Bićem i onih glasova koje On stvara izvan Sebe. To je 
stav Ebu-I-Me alija i njegovih sljedbenika; 

9. da je On, Uzvišeni, permanentni govornik, da govori kad hoće, u 
vremenu u kojem hoće i na način na koji hoće; da njime govori gla- 
som koji se čuje; da je vrsta Njegovog govora oduvijeka, iako kon- 
kretni glas nije oduvijeki. Ovaj stav prenosi se od najvećih autoriteta 
( imama ) hadisa i ehlu-sunneta. 

Profesorove - Allah mu se smilovao! - riječi: "I da je Kur'an Allahov govor...” 
nastavak su na njegove prethodne riječi, naime: "i da je Allah jedan, Kojemu 
nema sudruga u Božanstvenosti Njegovoj", a zatim i na riječi: "i da je Mu- 
hammed Njegov rob odabrani". Činjenica kesre na početku svakog od tih 
iskaza sugerira da je sve to predikat onoga što je rekao na početku, tj.: "O 
potvrđivanju Allahove jedinosti kažemo...” 

Njegove riječi: "Allahov govor, koji je potekao od Njega riječima na 
nama nepoznat način" odgovor je mu'tezilama i nekim drugim. Naime, 
mu'tezile su tvrdili da Kur'an nije potekao od Njega, kako je to ranije izlo- 
ženo. Oni kažu: "Vezivanje govora za Njega je samo počasno, onako kako 
se kaže: Allahova kuća, Allahova deva!” Međutim, oni riječima izvrću smi- 
sao! Takav njihov stav nema svoga utemeljenja u istini, budući da se za 
Njega vezuju kako apstraktni smislovi tako isto i konkretni subjekti. Prema 
tome, vezivanje za Allaha konkretnih subjekata čini se iz počasti. Hoće se 
kazati da su oni stvoreni radi Njega, poput, Allahove kuće (Ka'ba), Allaho- 
ve deve (Salihova mudžiza) i sl. Stvar je, međutim, drukčija sa vezivanjem 
za Njega određenih smislova, kao što su Allahovo znanje, Njegova moć, 

snaga, veličina, gordost, govor, život, uzdignutost, premoć... Naime, to su sve 
Njegova svojstva tako da ništa od toga ne može biti stvoreno. 

Odlika govorenja spada u svojstva savršenosti, dok ono što mu je su- 
protno spada u svojstva manjkavosti. Uzvišeni kaže: "I narod Musaov, po- 
slije odlaska njegovog, prihvati od nakita svoga kip teleta koje je rikalo. Zar 
nisu vidjeli da im ono ne govori i da ih Pravome putu ne vodi?" (El-A'raf, 148) 
Tako su obožavaoci teleta, i pored svoga nevjerstva, bolje poznavali Allaha 
od mu'tezila, budući da oni nisu rekli Musau: "Ni Gospodar tvoj također ne 
govori!" Uzvišeni o (njihovom) teletu još kaže: "Zar nisu vidjeli da im ono 
ni riječi ne odgovara i da od njih ne može nikakvu nevolju otkloniti niti im 
kakvu korist pribaviti?!" (Ta-Ha, 89) Iz ovoga se razumije da neuzvraćanje na 
govor i nemogućnost govorenja predstavljaju manjkavost koja se iznosi kao 
argument da tele ne posjeduje božansku narav! 

Najviše što oni mogu kazati jeste da priznavanje govorenja Bogu ne- 
minovno podrazumijeva i Njegovu usporedivost sa nečim (tešbih) i utjelov- 
Ijenje (tedžslm). Na to će im se odgovoriti: Ako bismo rekli da On, Uzvišeni, 
govori na način primjeren Njegovoj veličini, time bi njihova dilema bila ri- 
ješena. Zar ne vidiš da On, Uzvišeni, kaže: "Danas ćemo im zapečatiti usta, i 
njihove ruke će nam govoriti, a noge njihove će o onome što su radili svje- 
dočit!” (Ja-STn, 65) Mi, naravno, vjerujemo da će one govoriti no ne znamo 
na koji način. Isto je i sa Njegovim riječima: "'Zašto svjedočite protiv nas?!' 
- upitat će oni kože svoje. 'Allah, Koji je svakoj stvari sposobnost govora 
dao, obdario je darom govora i nas!' - odgovorit će." (Fussilet, 21) Istoje i sa 
slavljenjem Allaha od strane kamenčića i hrane, nazivanje selama od strane 
kamena itd. Sve to bez usta iz kojih izlazi glas kao kod onih koji glasove izvo- 
de organima za tvorbu glasova. 

Upravo je to Profesor - Allah mu se smilovao! - sugerirao riječima: "... 
koji je potekao od Njega na nama nepoznat način izričajem, tj. pojavio se od 
Njega iako mi ne znamo kako ga je On izrekao. Taj smisao je još potvrdio 
riječju izričajem, upotrijebivši infinitivni oblik, kojim se precizira određena 
činjenica. Isto tako je Uzvišeni Allah činjenicu Svog govorenja sa Musaom 
potvrdio potvrđujućim infinitivnim oblikom, isključujući time metaforič- 
nost, u svom iskazu: "I Allah je govorio sa Musaom govorom!” Pa, ima li 
izvan istine ičega osim zablude!? 

Jedan je Ebu Amru ibnu-l-Allau, jednom od sedmerice učača Kur'ana, 
rekao: "Hoću da taj ajet učiš ovako: 'A Allahu se govorom obraćao Musa!"’, 
tj. da govornik bude Musa, ne Allah, pa mu je Ebu Amr na to rekao: "Hajde, 

eto, pretpostavimo da taj ajet počnem učiti tako, ali šta ćeš sa riječima Uzvi- 
šenoga: 'I kad nam Musa dođe u određeno vrijeme, i kada mu se njegov Gos- 
podar obrati govorom?!'" (El-A'raf, 143) Mu'tezilija je na to ostao bez riječi. 

U Kur'anu i sunnetu ima mnogo dokaza koji govore o tome da će se 
Allah, Uzvišeni, stanovnicima Dženneta, i drugima, obraćati govorom. Uzvi- 
šeni kaže: "Mir vama! - bit će riječi Gospodara Milostivog!” (Ja-STn, 58) 

Džabir - Allah bio zadovoljan njime! - prenosi da je Božiji Poslanik, 
s.a.v.s., rekao: "Dok stanovnici Dženneta budu uživali u njegovim blagoda- 
tima iznenada će im zasjati svjetlost i oni će podići svoje poglede, kad - 
Gospodar Uzvišeni odozgo gleda na njih! Potom će im reći: 'Mir neka je na 
vas, o stanovnici Dženneta!' To je ono na šta se odnosi ajet: 'Mir vama! - bit 
će riječi Gospodara Milostivoga!' (Ja-STn, 58) Tada se neće obazirati ni na 
šta od onih Ijepota u kojim se nalaze, sve dok budu gledali u Njega, dok se 
On ne zakloni od njih i iza Njega ne ostanu (samo) Njegova berićetnost i 
svjetlost!” 118 Hadis bilježi Ibn Madže i neki drugi autori. 

U hadisu se, kako se vidi, potvrđuje svojstvo govora, potvrđuje se viđe- 
nje (Allaha na ahiretu), kao što se potvrđuje i (Njegova) uzdignutost. Kako 
bi, dakle, i pored svega toga moglo biti ispravno kazati da je sav govor Gos- 
podarev samo jedan smisao kada Uzvišeni kaže: "Oni koji obavezu svoju 
prema Allahu i zakletve svoje zamjenjuju nečim što malo vrijedi - na onom 
svijetu nikakva dobra neće imati, Allah neće sa njima razgovarati, niti će ih, 
na Sudnjem danu, pogledati, niti će ih očistiti - njih bolna patnja čeka!" (Alu 
'lmran, 77) Ponizit će ih tako što će im uskratiti Svoje obraćanje govorom. 


Hadis je slab ( da'lf ). Navode ga: Ibn Madže (184) i Ebu Nu'ajm u djelu EI-Hil-ja (Krasni- 
ca, VI/208-209). Naime, slab je njegov prijenosni niz ( isnad ), kako tvrdi Zehebi u svom 
EI-'Uluvvu (99), budući da se u njemu nalazi Ebu Asim el-'AbadanT, čije je ime Abdullah 
ibn Ubejdullah. ZehebT kaže: "Nepouzdan je. Prenosi se od Fadla er-Rekkašija, čiji su hadi- 
si slabi (kose se sa hadisima vjerodostojnih prenosilaca)!" Tako stoji u Et-Takribu, odakle 
proizlazi da izjava profesora Ahmeda Šakira: “Prijenosni niz mu je dobar!" nije tačna! Usto, 
Ibn el-DževzT ga je uvrstio u svoj EI-MevdCi'at (Zbornik apokrifnih hadisa), tj. onu njegovu 
predaju kojase prenosi posredstvom Ibn 'Adija, zaključivši to riječima: “Hadisjeapokrifan. 
Fadl je loš čovjek!" SujutT se u svome djelu El-Leali (Ostavica) (11/460-461) nije složio s njim 
a za dokaz je naveo da ga je zabilježio Ibn Madže. Ali to mnogo ne znači. Također je SujutT 
dodao da ga je Ibn Nedždžar zabilježio od Ebu Hurejrea, a u nizu prenosilaca nalazi se Su- 
lejman ibn Ebi KerTma. Rekao je Sujuti: "Ibn ‘AdT je rekao: 'Većina njegovih hadisa su slabi 
( munker ) i nisam vidio nikog od učenjaka starije generacije da ga je ocijenio kao prenosio- 
ca.'" Dodajem (Albani): Kao slabog prenosioca ocijenio ga je Ebu Hatim, kako se navodi u 
djelu El-Džerh ve et-ta'dil (11/1/138), pa iako on poriče da ga prenosi jedino Er-RekkašT, to ne 
dovodi u pitanje činjenicu da je hadis slab. Allah najbolje zna! 

Hoće se kazati da im se On neće obratiti govorom kako bi ih time počastio. 
To je tačno, budući da je u drugom ajetu kazao da će im u Džehennemu 
reći: "Ostanite u njemu prezreni i ništa i ne govorite!..” (El-Mu'minčin, 108). 
Prema tome, kada se On ne bi govorom Svojim obraćao vjernicima, oni bi 
onda, u pogledu toga, bili jednaki sa Njegovim neprijateljima, a Njegovo isti- 
canje toga da se Svojim neprijateljima neće govorom obraćati bilo bi lišeno 
svakoga smisla. Buhari u svom Sahihu kaže: "Poglavlje: Razgovor Uzvišenog 
Allaha sa stanovnicima Dženneta", i u njemu navodi više hadisa o tome. 
Prema tome, najbolji ugođaj za stanovnike Dženneta bit će viđenje Lica Bo- 
žijega i Njegovo obraćanje njima govorom. Negiranje toga je negiranje duha 
Dženneta, ali i negiranje najvećeg i najboljeg ugođaja u njemu, bez kojeg on 
i ne bi bio tako dobar stanovnicima svojim. 

Što se pak tiče njihovog argumentiranja kur'anskim ajetom: "Allah je 
stvoritelj svega!" (Er-Ra'd, 16) pa, kako je i Kur'an nešto tako i on ulazi u 
sastav "svega" teje, prema tome, i on stvoren - to je, doista, nešto najzačud- 
nije! To je zbog toga što, kod njih, nijedno Ijudsko djelo ne stvara Allah, već 
ih, sve, stvaraju Ijudi. Ne stvara ih, dakle, Allah, čime ih izdvajaju iz ukupnosti 
"svega", dok Allahov govor svrstavaju u tu ukupnost iako je on jedno od Nje- 
govih svojstava. Na temelju njega, naime, nastaju stvorene stvari. Njegovom 
zapovijedi nastaju stvorenja. Uzvišeni kaže: "A Sunce i Mjesec i zvijezde pot- 
činjeni su Njegovoj zapovijedi. Samo Njemu pripada stvaranje i zapovijed!" 
(El-A'raf, 53) U ajetu je razdvojio stvaranje i zapovijed. Prema tome, ako bi i 
zapovijed bila neko stvorenje to bi, neminovno, značilo da je i ona stvorena 
nekom drugom zapovijedi, a ona opet drugom i tako do u beskonačnost. 
Posrijedi bi, tako, bio beskrajan kauzalni niz što neprihvatljivo. 

Neutemeljenost njihovih naučavanja pokazuje se i u sljedstvenoj im- 
plikaciji da su sva svojstva Uzvišenoga stvorena, poput znanja, moći i dr. 
- što je očevidno nevjerstvo - pa kako je i Njegovo znanje nešto, i Njegova 
moć nešto, i Njegov život nešto, sve bi to onda ulazilo u ukupnost stvari, 
značilo bi da je stvoreno nakon što ga, prethodno, nije bilo - uzvišen neka 
je Allah nad onim što oni smatraju uzvišenošću golemom! 

Potom, kako bi moglo biti ispravno kazati da On govori kroz nekog 
drugog? Ako bi to bilo tačno to bi značilo da je onaj govor koji On proizvede 
u nečemu iz nežive prirode zapravo Njegov govor, što bi se, također, moglo 
kazati i za ono što stvara u živim bićima. Tada ne bi bilo nikakve razlike 
između govoriti i dati sposobnostgovora. Međutim, kože će (na onome svije- 
tu) reći: "Allah je nama sposobnost govora dao." (Fussilet, 21), a ne: Allah će 

govoriti (kroz nas)! Štaviše, to bi značilo da svakim govorom, koji On stvori 
u nečemu drugom, ustvari govori On, čak i ako taj govor predstavlja potva- 
ranje, laž, nevjerstvo ili besmislenost! Uzvišen neka je Allah nad tim! 

Pobijaju ih i zagovornici transcedentalnog jedinstva bitka. Ibn Arebi 
kaže: "Svaki govor u svijetu egzistencijalnih činjenica Njegov je govor - iste 
su nam u tome proza i poezija!" 

Kada bi bilo ispravno nekoga atributirati nekim svojstvom koje se izra- 
žava preko drugoga, tada bismo za onog koji vidi mogli kazati da je slijep, a 
za slijepoga da vidi, jer se u pogledu onoga koji vidi sljepoća izražava kroz 
drugoga, a u pogledu slijepoga viđenje se ostvaruje kroz drugog. Tada bi, 
dakle, i Allah Uzvišeni mogao biti atributiran svim onim svojstvima koja je 
stvorio u drugima, u smislu boje, mirisa, okusa, duljine, kratkoće i sl. 

Na sličan način je Imam Abdulaziz el-Mekki pred Me'munom 119 doka- 
zom pobio Bišra el-Merisija, nakon što je razgovarao sa njim pod uvjetom 
da ne izlaze iz okvira kur'anskog teksta i iznio jasne dokaze protiv njega. 

Bišr je na to rekao: "Vladaru pravovjernih, neka me ne obavezuje 
kur'anskim tekstom i neka sa mnom raspravlja pozivajući se na nešto drugo 
(misli na logiku i analogiju), ja dajem svoj život da će on istog trena ostaviti 
svoje mišljenje i priznati daje Kur'an stvoren." 'Abdulaziz ga je upitao: "Ho- 
ćeš li ti mene pitati, ili ću ja tebe?" "Pitaj ti!", rekao je Bišr mislio je da će me 
na tom polju nadjačati u raspravi/'Zajedno od troga se, neminovno, moraš 
opredijeliti", kazao sam mu ja. "Ili ćeš kazati da je Allah stvorio Kur'an - koji 
je kod mene, ovoga, Njegovgovor- u sebi, ili da gaje stvorio kao egzistenta 
koji postoji kao nezavisni subjekt, ili da ga je stvorio u nečemu drugome!?" 
Na to je on rekao: "Kažem: Stvorio ga je onako kako je stvorio i sve druge 
stvari!" Tako je zaobišao odgovor. Tada mi je Me'mun rekao: "Objasni ti to 
pitanje, zanemari Bišra - ta on je završio sa raspravom!" Abdulaziz je rekao: 
"Ako bi on rekao da je (Allah) Svoj govor stvorio u sebi time bi izrekao ap- 
surdnu konstataciju budući da Allah ne može biti područje stvorenih činje- 
nica, tj. u Njemu nema ničeg stvorenog. Ako bi rekao da je Allah Svoj govor 


'Abdulaziz el-Mekkl je ‘Abdulaziz ibn Jahja el-Kinanl, istaknuti šerijatski pravnik učenik 
imama Šafije. U Bagdad je došao za vrijeme Me'munove vladavine, pa se između njega i 
Bišra el-Merisija, u prisustvu halife Me'muna, vodila rasprava o stvorenosti Kur'ana. Napi- 
sao je knjigu El-Hajda (Čvornica) u kojoj je iznio tok svoje diskusije sa Bišrom. Međutim, 
vjerodostojnost (cijele) te diskusije mora se uzeti s rezervom budući da je prenosi jedino 
Muhammed ibn el-Hasan ibn Ezheru-d-du'a', kojega El-Hatlb sumnjiči za izmišljanje ha- 
disa. Zehebl navodi da ju je on, ustvari, izmislio. V.: EI-MJzan (Mjerilo tačnosti) (111/44) i 
Tabekdtu-s-SubkJ (Subkijeve kategorije, 1/265). 

stvorio u nečemu drugom, to bi - po logici i analogiji - značilo daje svaki 
govor, koji Allah stvori u nekome drugom, bio zapravo Allahov govor! Ako 
bi pak rekao da ga je stvorio kao egzistenta koji postoji kao nezavisni su- 
bjekt, to bi mu bila apsurdna tvrdnja. Naime, govor može doći samo od go- 
vornika, baš kao što i neki voljni čin može doći samo od onog ko posjeduje 
volju za to, i kao što znanje može doći samo od znanoga. Nije zamisliv govor 
koji postoji sam po sebi i koji govori samim svojim bićem. Prema tome, s 
obzirom da je, gledano sa svih ovih aspekata, apsurdno tvrditi da je Allahov 
govor stvoren, moramo zaključiti da je on jedno Allahovo svojstvo!" 

Ovo bi bio sukus kazivanja Imama Abdulaziza u njegovoj El-Hajdi. 

Sveobuhvatnost svake stvari je relativna, ne znači uvijek sveobuhvat- 
nost, te se određuje popratnim elementima. Obrati pažnju na riječi Uzviše- 
noga: "Srušio bi (vjetar) svaku stvar, po zapovijesti svoga Gospodara, pa bi 
im se ujutro vidjele samo nastambe njihove!" (El-Ahkaf, 25) 

I nastambe spadaju u "svaku stvar", ali zašto nisu ušle u opći pojam si^e 
ruši ? Zato što se pod rušenjem od strane vjetra misli na sve ono što se inače 
može srušiti prilikom puhanja jakog vjetra. Nastambe koje su oni pravili u 
brdima i klesali u kamenu ne mogu se srušiti pri puhanju jakog vjetra. 

Sličan je primjer u kur'anskom ajetu koji govori o kraljici Belkisi: "Vidio 
sam dajedna žena njima vlada i dajoj je svega dato..." (En-Neml, 23) Pod ri- 
ječima "svega dato" misli se na sve ono što obično trebaju vladari. Ovo ogra- 
ničavanje na određene stvari, a ne na sve razumijeva se iz konteksta govora. 
Hudhud je htio da je predstavi kao savršenu kraljicu u svom carstvovanju, 
kojoj ne treba ništa da bi upotpunila carstvo. 

To isto se želi reći kur'anskim ajetom "Stvoritelj svega" (Er-Ra'd, 16), tj. 
svega stvorenog. Sve što postoji mimo Allaha je stvoreno. U ovu općenitost 
ulaze i djela robova, ali u općenitost ne ulazi Uzvišeni Stvoritelj. Njegovi atri- 
buti nisu odvojeni dio od Njegovog bića. On je opisan svojstvima savršen- 
stva. Njegovi atributi nužno su vezani za Njegovo sveto biće. Nemoguće je 
i zamisliti njihovu razdvojenost. Na ovo upućuju riječi koje smo već naveli: 
"Njegova svojstva oduvijek postoje, prije nego što je stvorio stvorenja." Isti 
dokazi kojima oni argumentiraju svoje stavove mogu se upotrijebiti protiv 
njih. Ako bismo rekli da su Allahove riječi "Allah je stvoritelj svega" stvorene, 
onda one ne mogu biti dokaz. 

A što se tiče njihovog dokazivanja kur'anskim ajetom "Mi smo ga uči- 
nili kao Kur'an na arapskom jeziku..." (Ez-Zuhruf, 3), to je zaista, pogrešno! 

Kada glagol učiniti (dže'ale) dođe u značenju stvoriti onda on prelazi na je- 
dan objekat, kao što je to slučaj u ovim kur'anskim ajetima: "i tmine i svjetla 
stvorio" (El-En am, 1); "...i da Mi od vode sve živo stvaramo. I zar neće vje- 
rovati? Mi smo po zemlji nepomične planine stvorili da ih ona ne potresa, i 
po njima smo staze i bogaze stvorili da bi oni kuda žele stizali. I stvorili smo 
nebeski svod osiguranim..." (El-Enbija, 30-32) A ako glagol učiniti prelazi 
na dva objekta onda ne dolazi u značenju stvoriti. Primjer za to su slijedeći 
kur'anski ajeti: "i ne kršite zakletve kad ste ih tvrdo dali, a Allaha kao jam- 
ca sebi uzeli, ..." (En-Nahl, 91); "i ne činite da vam zakletva Allahom bude 
prepreka u ispravnom životu... (El-Bekare, 224); "one koji Kur'an na dijelove 
dijele" (El-Hidžr, 91); "Ne drži ruku svoju stisnutu..." (El-lsra', 29); "i ne dodaji 
Allahu drugog boga..." (El-lsra’, 39); "Oni meleke, koji su robovi Milostivoga, 
ženama nazivaju...." (Ez-Zuhruf, 19); "Mi je objavljujemo kao Kur'an na arap- 
skom jeziku..” (Ez-Zuhruf, 3) i mnogi drugi ajeti sličnog sadržaja. 

Kako je samo pogrešno dokazivanje kur'anskim ajetom "A kada dođe 
do vatre, bijaše zovnut sa desne strane doline, iz stabla, u blagoslovljenom 
kraju...." (Kasas, 30), kojim tvrde da je Allah stvorio govor u drvetu i da ga je 
Musa čuo od njega!? Previdjeli su, međutim, ono što je navedeno prije, kao 
i poslije toga. Naime, Uzvišeni kaže: "A kada dođe do vatre, bijaše zovnut sa 
desne strane doline...” Dozivanje je, dakle, govor izdaleka. Musa je poziv, od- 
nosno dozivanje čuo iz unutrašnjosti doline. Rečeno je: "u blagoslovljenom 
kraju...” što znači daje to dozivanje bilo iz blagoslovljenog mjesta iz prav- 
ca jednog drveta, onako kako neko kaže: "Čuo sam Zejdov govor iz kuće." 
Sintagmom iz kuće označava se mjesto otpočinjanja radnje, njom se ne želi 
kazati da je govornik sama kuća! Prema tome, da je govor bio stvoren u 
drvetu tada bi drvo bilo ono koje je izgovorilo ove riječi: "O Musa, Ja sam 
- Allah, Gospodar svjetova!" (Kasas, 30) Da li je, dakle, "Ja sam Allah, Gospo- 
dar svih svjetova!" rekao neko drugi, a ne Gospodar svih svjetova!? Da su te 
riječi potekle od nekog drugog, a ne od Allaha, tada bi i faraonove riječi: "Ja 
sam gospodar vaš najveći" (En-Nazi'at, 24) bile istinite, budući da su oba ta 
izričaja - kod njih - stvorena, da nijednog od njih nije izrekao Allah! Oni su, 
doduše, napravili razliku između ta dva govora, shodno svojim pogrešnim 
načelima. Rekli su: Onaj govor je Allah stvorio u drvetu, dok je ovaj govor 
stvorio faraon! Tako su iskrivili i izmijenili smisao, te povjerovali da pored 
Allaha postoji još neki stvoritelj. O tome će pak više riječi biti kod razmatra- 
nja problema Ijudskih djela, ako Bog da. 

Ako bi pak neko rekao: Pa, Uzvišeni Allah kaže: "To je, doista, govor 
poslanika časnog!" (El-Hakka, 40 i Et-TekvTr, 19) što znači da je poslanik taj 

od kojega potječe govor koji se objavljuje, bilo DžibrTl ili Muhammed - od- 
govor bi bio sljedeći: Izrazom poslanik naznačava se da on samo prenosi go- 
vor Onoga koji ga je poslao. Allah, naime, nije rekao: "To je govor meleka ili 
vjerovjesnika", iz čega se razumijeva da on taj govor samo prenosi od Onoga 
koji ga je s tim govorom poslao, a ne da ga je on ustrojio od sebe. Uz to, tre- 
ba kazati i to da se pod izrazom poslanik u jednom ajetu misli na DžibrTla, a 
u drugom na Muhammeda. Pripisivanjem govora i jednome i drugome od 
njih htjela se istaknuti činjenica da je posrijedi samo dostavljanje. Naime, 
da ga je proizveo jedan od njih dvojice onda to ne bi mogao učiniti i onaj 
drugi. Zatim, Njegove riječi: "poslanik pouzdani " 120 sugeriraju činjenicu da 
taj poslanik ništa od sebe ne dodaje na govor zarad čije dostave je poslan, 
kao što ništa i ne oduzima od njega, već daje pouzdan u prenošenju onog 
sa čime je poslan, da to vjerodostojno dostavlja u ime Onoga koji ga je po- 
slao. Potom, Uzvišeni označava nevjernikom onoga ko bi ustvrdio da je to 
Ijudski govor. Prema tome, s obzirom da je Muhammed, a.s., čovjek, onaj ko 
bi kazao da se radi o Muhammedovu govoru - u smislu da je on taj koji ga 
je proizveo - taj bi bio nevjernik. 

Nema nikakve razlike između toga da se rekne kako je to Ijudski govor, 
ili govor džinna, ili meleka. Ono što je u tome bitno jeste od koga potječe taj 
govor, a ne ko ga saopćava u smislu dostave. Tako će onaj ko čuje nekoga da 
recitira stihove Stani da plačemo, sjećajuć' se voljene i kuće reći: Ovo su stihovi 
Imriu'l-Kajsa. Ako bi pak tog istog čuo kako govori: "Djela se cijene prema na- 
mjerama tako da svakom čovjeku pripada ono što je namjeravao !” 121 - rekao 
bi mu: To su Poslanikove riječi! A ako bi ga čuo da govori: "El-Hamdu lillahi 
Rabbi-l-alemin. Er-Rahmani-r-Rahim. Maliki Jevmi-d-din..." - rekao bi mu: To 
je Allahov govor!, ukoliko bi bio obaviješten o tome. U suprotnom, rekao bi 
mu da ne zna čije su to riječi. Ako bi tome neko osporio to što je rekao, izre- 
kao bi laž. Zato onaj onoga, koji od nekoga čuje neke stihove ili neki sadržaj 
izrečen književnim jezikom, pita: "Čije su to riječi? Tvoje, ili nečije druge?!" 


Šejh Ahmed Šakir kaže: "Ajet koji komentator navodi, naime: "To je, doista, govor posla- 
nika plemenitog!" navodi se dva puta: jednom u suri El-Hakka, u četrdesetom ajetu i tu 
se iza toga ne nalazi atributivna odrednica pouzdani. Drugi put se navodi u suri Et-TekvTr, 
u 19. ajetu te sure i tu se, potom, navodi i to svojstvo: "Kome se drugi potčinjavaju, tamo 
pouzdanog!” Prema tome, u komentatorovim riječima: "posianik pouzdani" ima stanovite 
nepreciznosti, buduči da se sintagma koju on navodi ne nalazi u Kur'anu, premda sam 
smisao nije sporan. Bilo bi, dakle, primjerenije da je rekao: “Isto tako, poslanik se atributira 
i kao pouzdani...”, što je i preciznije i bolje. 

Hadis bilježe i El-Buhari i Muslim, posredstvom Omera ibn el-Hattaba, r.a. Kod El-Buharija 
se čak nalazi na prvome mjestu u zbirci. 

Jednom riječju, svi pripadnici glavnog toka islama (ehlu-sunnet), kako 
sljedbenici četiriju mezheba tako i drugi iz ranijih i kasnijih generacija, sagla- 
sni su u stajalištu da Allahov govor nije stvoren. Međutim, potonji učenjaci 
su se razišli o tome da li Allahov govor predstavlja neki smisao postojeći u 
Allahovom Biću ili su to slova i glasovi kojima je Allah progovorio nakon što 
prije toga nije bio govornik; ili je On pak permanentni govornik: govori kada 
hoće, šta hoće i kako hoće, te da i govor, kao svojstvo, ima odliku oduvje- 
kosti. Neke mu'tezile su i za Kur'an govorili da nije stvoren, ali su time htjeli 
kazati samo to da nije izmišljen, da ne predstavlja nikakvu potvoru i laž, 
već da je sušta istina i autentičnost. Nema sumnje da Kur'an nije patvoren i 
izmišljen i na tome je opći konsenzus muslimana. 

Nesuglasje među onima koji se u svojim molitvama okreću prema 
Ka'bi izbilo je zbog pitanja da li je Kur'an stvorenje koje je Allah stvorio, ili 
je to Njegov govor kojim je On progovorio Svojim Bićem? Učenjacima iz 
reda glavnog toka islama (ehlu-s-sunnet) je postavljeno to pitanje, budući 
da među muslimanima i nema nikakva nesuglasja, niti dileme, o tome da 
li je Allahov govor lažljiv i izmišljen, ili nije. Istaknuti mu'tezilijski autoriteti, 
kao i drugi inovatori u vjeri, bez sumnje, priznaju da oni svoje uvjerenje o 
jednosti Božijoj (tevhld), Njegovim svojstvima i o sudbini nisu preuzeli niti 
iz Kur'ana, niti iz sunneta, kao ni od ashaba, imama i njihovih sljedbenika 
u dobru - neka im Allah podari svako dobro! - već tvrde da ih je njihov 
razum doveo do toga. Tvrde pak da su od ranijih vjerskih autoriteta preuzeli 
samo zakonodavne odredbe. 

Kada bi Ijudi mogli biti prepušteni svojim zdravim naravima i neiskriv- 
Ijenim umovima među njima ne bi bilo spora, međutim šejtan je u neke 
Ijude ubacio svoju zabludu i njome među njih unio razdor. "A neslozi onih 
čija su mišljenja o Knjizi podijeljena doista nema kraja!” (El-Bekare, 176) 

Ono pak što se nadaje iz Tahavijevih riječi jeste da je Allah perma- 
nentni govornik, da govori kada hoće i kako hoće, te da je Njegov govor 
kao činjenica oduvijeki. To očigledno izražavaju i riječi Ebu HanTfe - Allah 
njime bio zadovoljan! - navedene u njegovom djelu EI-Fikhu-l-ekber (Naj- 
veći fikh), naime: "Kur'an je u knjigama ispisan, u srcima sačuvan, jezicima 
se izgovara a Vjerovjesniku, s.a.v.s., je objavljen. Naše izgovaranje Kur'ana je 
stvoreno, dok sam Kur'an nije stvoren. Ono što Allah u Kur'anu spominje 
o Musau ili nekome drugome, o faraonu ili IblTsu - sve je to Allahov govor 
kojim On samo daje informacije o njima. Govor Musaa i drugih stvorova 
je pak stvoren, dok je Kur'an Allahov, a ne njihov govor. Musa, a.s., čuo je 

govor Uzvišenoga Allaha, pa kada se On govorom obratio Musau govorio 
mu je Svojim govorom koji je Njegovo vječno svojstvo. Sva Njegova svojstva 
različita su od svojstava stvorenja. On zna, ali ne onako kako mi znamo; On 
je moćan, ali ne onako kako smo mi moćni; On vidi, ali ne onako kako mi 
vidimo; On govori, ali ne kako mi govorimo." 

Prema tome, iz njegovih riječi "Kada se On govorom obratio Musau 
govorio mu je Svojim govorom koji je Njegovo vječno svojstvo!" razumije 
se da je On progovorio onda kada je Musa došao, a ne da On oduvijek, u 
svakom trenutku i zauvijek govori: O Musa! - što se jasno razaznaje iz riječi 
Uzvišenoga: "I kad Nam Musa dođe u određeno vrijeme, i kada mu Gospo- 
dar njegov progovori.J" (El-A'raf, 143) Ovo se može razumjeti kao njegov 
odgovor onim njegovim pristalicama koji su mislili da je Božiji govor neki 
smisao koji egzistira po sebi, a koji se ne može čuti; koji se čuje samo onda 
kad Allah u zraku stvori glas, kako su to tvrdili Ebu Mensur el-Maturidi i još 
neki drugi, dok se njegove riječi: "...koji je Njegovo vječno svojstvo" mogu 
razumjeti kao odgovor onima koji tvrde da se u Allahu steklo svojstvo go- 
vorenja nakon što, prethodno, nije bio govornik. 

Možemo zaključiti sljedeće: Sva ona argumentacija koju su iznijele 
mu'tezilije, a koja govori o tome da se radi o govoru koji je povezan s Nje- 
govim htijenjem i moći, te da On govori kada hoće, da govori nešto nakon 
nečega, ispravnaje i obaveza juje prihvatiti. Riječi onoga koji kaže: "Allahov 
govor opstoji po Njegovome Biću, on je Njegov atribut a atribut ne može 
opstojati bez subjekta", također su istinite, moraju se prihvatiti i zastupati. 
Naime, obaveza je prihvatiti ono što je ispravno i kod jedne i kod druge 
strane, kao što je obaveza i odbaciti, kod svake od njih, sve ono što odbacuje 
i Šerijat i razum. 

Ako bi nam, dakle, kazali: "Prema ovome, neminovno se mora zaklju- 
čiti da su se u Njemu desila određena događanja!", mi bismo rekli: "Ta je 
izjava suviše pojednostavljena. Uostalom, zar ima neki vjerski autoritet koji 
je, prije vas, negirao da su se u Njemu, u ovome smislu, desila događanja? Ta- 
kvo nešto implicira se i u kur'anskim i hadiskim iskazima, kao i u tekstovima 
imama. Usto, to podržava i razum." 

Nema nimalo sumnje da poslanici, koji su se obraćali Ijudima i obavje- 
štavali ih da je Allah rekao, da je pozvao, da se diskretno obratio, da kaže i 
sl., nisu im sugerirali da su to neka stvorenja, koja egzistiraju odvojeno od 
Njega. Naprotiv, poruka koju su htjeli saopćiti Ijudima bila je: da je Sam 
Allah taj koji govori, da se govor događa Njime, a ne nekim drugim, da je On 

taj koji je to izgovorio, koji to kazuje, kako se o tome izrazila Aiša - Allah 
bio zadovoljan njome! - u vezi sa potvorom kojoj je bila izložena, naime: "Ja 
sam sebe smatrala isuviše nevažnom da bi Allah o meni progovorio obja- 
vom koja će se čitati !" 122 

Da se u svemu ovome mislilo na nešto drugo u odnosu na ono što se 
iz njega razumije, tada bi se to moralo objasniti. Naime, naknadno objaš- 
njenje, nakon što promakne vrijeme kad ga je trebalo dati, nije prihvatljivo. 
Nije poznat, ni u jeziku ni u razumu, neki kazivač govornik koji ne kazuje i 
ne govori, premda oni tvrde da su bježali od toga iz bojazni da ne zapadnu u 
antropomorfizam (poređenja Allaha sa stvorenjima), pa da tako ne priznaju 
neko Njegovo svojstvo i nekom drugom. Međutim, ako oni mogu kazati: 
"Zna, ali ne onako kako mi znamo!", zašto mi ne bismo mogli kazati: "I go- 
vori, ali ne onako kako govorimo mi!" Isto je i u pogledu ostalih svojstava. 
Da li je, naprimjer, zamisliv neki moćnik čija se moć ne može izraziti, ili živi u 
kome se život ne može zadržati?! Poslanik, a.s., rekao je: "Utječem se s Alla- 
hovim riječima potpunim, koje prevazići ne mogu ni dobri ni loši !” 123 Hoće 
li, dakle, razuman čovjek reći da se Poslanik, a.s., utjecao nekom stvorenju!? 
Naprotiv, to je poput njegovih riječi: "Utječem se Tvome zadovoljstvu od 
Tvoje srdžbe, i utječem se Tvome oprostu od Tvoje kazne !" 124 "Utječem se 
Allahovoj snazi i moći od zla kojeg osjećam i kojeg se plašim !” 125 "Utječem 
se veličini Tvojoj od toga da nas kakvo zlo iznenadi ispod nas !” 126 Sve su to, 
dakle, svojstva Allaha Uzvišenoga. 

Tome je više pažnje posvećeno na njima odgovarajućim mjestima, dok 
ih ovdje navodimo samo kao ilustraciju. 

Mnogi kasniji hanefijski učenjaci mišljenja su da je posrijedi jedan je- 
dinstven smisao a da se pluralnost, mnoštvo, parcijalizacija i djelidba po- 
javljuju samo u dokazima, a ne i u onom što se dokazuje. Prema tome, ti 
izrazi su stvoreni i oni se nazivaju Allahovim govorom, budući da upućuju na 
Njega i da predstavljaju Njegovu reakciju. Ako se, dakle, izraze na arapskom 
jeziku onda je to Kur'an, a ako se izraze na hebrejskom onda je to Tevrat. 


Hadis bilježe El-Buhari i Muslim. Ovo je samo dio jednog dužeg hadisa, koji se odnosi na 
događanja oko potvore na 'Aišu. 

Hadis je vjerodostojan; bilježe ga Ahmed (111/419) i Ibn Sunni (631), posredstvom 
'Abdurrahmana ibn Hanbeša, s vjerodostojnim prijenosnim nizom. 

Hadis bilježi Muslim i već je navođen. 

Hadis je vjerodostojan i većje navođen. 

Hadis je vjerodostojan i većje navođen. 

Znači, izrazi se razlikuju, dok se sam govor ne razlikuje. Kažu: "Ti izrazi se, 
metaforično, nazivaju Allahouim gouorom!" 

Međutim, to nije ispravno. To bi značilo daje smisao ajeta: "I ne pribli- 
žavajte se bludu!" (El-lsra’, 32) istovjetan smislu: "I obavljajte namaz!" (El-Be- 
kare, 43); smisao Ajetu-l-kursijje istovjetan smislu ajeta o dčigu!; smisao sure 
Ihlas istovjetan smislu ajeta: "Proklete neka su ruke Ebu Lehebove.J” (El- 
Mesed, 1 ) Sve što čovjek više razmišlja o ovom stajalištu, sve više se uvjerava 
u njegovu neispravnost i njegovu suprotstavljenost onome kako su govorili 
Ijudi iz prvih generacija. Istina je da su Tevrat, Indžil, Zebur i Kur'an istinski 
Allahov govor, budući da Allahov govor nema svoje konačnice. On govori 
šta hoće, kada hoće i kako hoće i to je permanentno tako. Uzvišeni kaže: 
"Reci: 'Kad bi more bilo mastilo da se ispišu riječi Gospodara moga, more bi 
presahlo, ali ne i riječi Gospodara moga, pa i kad bismo se potpomogli još 
jednim sličnim!"’ (El-Kehf, 109); "Da su sva stabla na zemlji pisaljke, a da se 
u more kad presahne ulije još sedam mora, ne bi se ispisale Allahove riječi; 
Allah je uistinu, silan i mudar." (Lukman, 27) 

Kada bi ono što se nalazi u mushafima predstavljalo samo znače- 
nje Allahova govora, a ne i sam Allahov govor, tada vjerski nečistoj osobi 
( džunub ) i osobi bez abdesta ne bi bilo zabranjeno da ih dotiču; kada ono 
što učač uči ne bi bio Allahov govor, tada vjerski nečistoj osobi i osobi bez 
abdesta ne bi bilo zabranjeno učenje toga. Nema sumnje, to je Allahov go- 
vor sačuvan u srcima, učen jezicima, zapisan u knjigama, kako to kaže Ebu 
Hanife u svom EI-Fikhu-l-ekbem. U svim tim oblicima on je stvarnost. Ako 
bi pak neko rekao: To je rukopis toga i toga, njegovo pisanje, pa se iz tog 
rukopisa razumijeva stvarni i vjerodostojni smisao; i ako bi bilo rečeno: Tu 
je tinta kojom je ispisan - pa, iz toga se razumijeva stvarni i vjerodostojni 
smisao; i ako bi bilo rečeno: Tinta je u knjizi; u tom slučaju priloška odredba 
za mjesto ne bi bila ista kao ona koja proishodi iz riječi nekoga ko bi rekao: 
U njemu su nebesa i Zemlja; u njemu su Muhammed i Isa i sl. 

Ova dva značenja različita su od onoga koje se nalazi u izjavi: "U njemu 
je Allahov govor." Ko ne uočava razliku između tih značenja, taj je zabludio i 
on neće dospjeti do ispravnosti. Ista stvar je i s razlikom između učenja, koje 
je čin učačev, i onog što se uči, što je izričaj Stvoriteljev. Ko to ne razabere, 
taj je također zabludio. Ako bi neko našao papir na kome je, rukopisom po- 
znatog pisca, napisano: "Doistaje sve, osim Allaha, lažno!", svakako bi rekao: 
"Ovo su, zbilja, Lebidove riječi, a ovo je, zbilja, rukopis toga i toga!" Sve je to, 
dakle, stvarno; stvarna je i ta obavijest, ali jedna zbilja ne može se identifici- 
rati s drugom! 

Riječ Kur’an je, u osnovi, infinitiv. Nekad se njome podrazumijeva či- 
tanje. Uzvišeni, naprimjer, kaže: "i učenje ( kur'an ) u zoru, jer učenju u zoru 
mnogi prisustvuju." (El-lsra', 78) Poslanik, a.s., kaže: "Ukrasite učenje ( kur’an ) 
svojim glasovima!" 127 Nekad se pak podrazumijeva ono što se uči. Uzvišeni 
kaže: "Kada hoćeš da učiš Kur'an, zatraži od Allaha zaštitu od prokletog šej- 
tana!" (En-Nahl, 98) "A kad se uči Kur'an, vi ga slušajte i šutite da biste bili 
pomilovani!" (El-A'raf, 204) Poslanik, a.s., rekao je: "Ovaj Kur'an objavljen je 
na sedam harfova!” 128 Sličnih ajeta i hadisa, koji predmetnom riječju podra- 
zumijevaju jedno ili drugo značenje, ima mnogo. 

Treba kazati da činjenice imaju svoj realni, apstraktni, leksički i grafič- 
ki oblik postojanja, no konkretne činjenice se (najprije) označuju, zatim se 
spominju a potom zapisuju. Prema tome, njihovo zapisivanje u knjigeje tek 
četvrti nivo. Što se pak govora tiče, između njega i zapisa nema ničeg posre- 
dujućeg: on se bilježi neposredno, i za to nije potrebno jezičko izgovaranje. 

Razlika između činjenice da je Kur'an spomenut "u knjigama poslanika 
prijašnjih" i činjenice da je on "na pergamentu zapisan", ili na "ploči pomno 
čuvanoj", ili "u knjizi brižljivo čuvanoj" je očevidna. Naime, Allahove riječi: 
"On je u knjigama poslanika prijašnjih" (Eš-Šu'ara', 196) znače da je Kur'an 
spomenut u ranijim objavama, da su tamo date informacije o njemu i nje- 
gov opis, onako kako je kod njih spomenut i Muhammed. Drugim riječima, 
Kur'anje Allah objavio Muhammedu a ne, izvorno, nekome drugome i zbog 
toga Allah kaže "u knjigama" a ne "u listovima" niti "na pergamentu". Naime, 
izraz zubur je pluralni oblik riječi zebur, a zebr znači pisanje i sastavljanje. 
Tako Allahove riječi: "On je u knjigama poslanika prijašnjih" (Eš-Šu'ara', 196) 
znače da je spomenut u knjigama koje su njima objavljivane. Na taj način 
nam sam izraz i njegova izvedenica sugeriraju smisao koji se želi saopćiti, što 
na vidjelo iznosi perfektnost kur'anskog izražavanja i njegove lišenosti bilo 
kakve konfuznosti. 

To je poput riječi Uzvišenoga: "Kojeg oni kod sebe zapisana nalaze!" 
(El-A'raf, 156), tj. nalaze ga spomenutog kod sebe. Ovo je, svakako, različito 
od onog što naznačavaju riječi: "na pergamentu zapisan" (Et-Tur, 3), na "plo- 
či pomno čuvanoj" (El-Burudž, 22), u "knjizi brižljivo čuvanoj" (El-Vaki'a, 78) 


Hadis je vjerodostojan (sahih); bilježi ga Ebu Davud i drugi autori zbirki Sunen, zatim Ha- 
kim i Ahmed s vjerodostojnim prijenosnim nizom, posredstvom El-Beraa ibn Aziba. (Ebu 
Davudova zbirka S ahih, br. 1320). 

Hadis, koji prenosi Omer, bilježe El-Buhari i Muslim. Hadis u nastavku glasi: "...pa učite iz 
njega kako vam je lakše!" 


128 

budući da je funkcija priloga da istakne smirenost, postojanost, dogođenost 
i sl., odnosno da se njime implicira značenje: zapisan u knjizi ili na perga- 
mentu. Sam izraz knjiga nekad se upotrebljava u značenju mjesta pisanja, 
a nekad se pod njim misli na zapisani govor. Stoga se mora praviti razlika 
između zapisivanja govora u knjigu i onih vanjskih subjekata koji su u njoj 
zapisani. U ovom potonjem slučaju, naime, zapisan je samo njihov spomen. 
Sve što se čovjek u većoj mjeri posveti razviđanju ovoga pitanja, to će mu se 
razlika između tog dvoga ukazivati u sve jasnijem obrisu. 

Vanjska činjenica Allahova govora jest ono što se čuje bilo od Nje- 
ga bilo od onoga koji ga prenosi od Njega - tako da, kad ga slušalac čuje 
on ga i razumi i upamti. Tako Allahov govor njemu bude čujan, razumljiv 
i upamćen. Kada ga slušalac izrekne to mu bude njegov verbalni oblik, a 
kad ga zapiše to mu bude pisani, grafički oblik. U svim tim vidovima on je 
realnost koju nije dopustivo negirati, dok se ono što je metaforično može 
negirati. Tako se ne može kazati: "Ono u knjigama nije Allahov govor", niti: 
"Ono što je učač proučio nije Allahov govor", budući da je Uzvišeni rekao: 
"Ako te neki od mnogobožaca zamoli za zaštitu, ti ga zaštiti kako bi mogao 
čuti Allahov govor..." (Et-Tevbe, 6) Međutim, on Allahov govor neće čuti od 
Allaha, već od onog ko ga prenosi od Njega. Ovaj ajet otkriva neodrživost 
stajališta onoga koji kaže: Ono što se čuje samo je interpretacija Allahovog 
govora a ne i sam Allahov govor, budući da Uzvišeni kaže: "kako bi mogao 
čuti Allahov govor", a ne: kako bi mogao čuti interpretaciju Allahova govora! 
Osnova je, naime, realnost, pa bi se onaj koji bi rekao: Ono što je napisano 
u mushafima samo je interpretacija Allahovog govora, odnosno prepričan 
Allahov govor; u njima nije i sam Allahov govor - konfrontirao s Kur'anom, 
sunnetom i prvim muslimanskim generacijama, što je sasvim dostatna za- 
bluda. 

Tahavijeve riječi - Allah mu se smilovao! - pobijaju stajalište onih koji 
tvrde da je Allahov govor jedan smisao za koji je nezamislivo da može biti 
čut od Njega, te da ono što se sluša, što je objavljeno i što se verbalno izgo- 
vara i zapisuje nije Allahov govor, već samo njegova interpretacija. 

Tahavi - Allah mu se smilovao! - kaže: "Allahov govor, koji je potekao 
od Njega." Tako su govorili i drugi iz prvih muslimanskih generacija ( selef ), 
naime: "Od Njega je potekao i Njemu će se vratiti." Govorili su: "Od Njega je 
potekao", s obzirom da su džehmije iz reda mu'tezila, te neke druge frakcije, 
tvrdile da je Allah stvorio govor u jednom mjestu, te da on potječe iz tog 
mjesta. Iz tog razloga su oni iz prvih muslimanskih generacija isticali da je 

Njegov govor "potekao od Njega'j tj. da ga je On izgovorio, odnosno da je 
od Njega potekao, a ne od nekih Njegovih stvorenja, kako Uzvišeni kaže: 
"Knjigu objavljuje Allah, Silni i Mudri!" (Ez-Zumer, 1); "Ali Ja sam već istinu 
izrekao..." (Sedžda, 13); "Reci: 'Spušta ga dolje Duh svetosti od Gospodara 
tvoga, sa istinom...'” (En-Nahl, 102) Što se tiče njihove naznake "i Njemu će 
se vratiti” ona znači: bit će uzdignut iz prsa Ijudskih i iz mushafa tako da ni 
u prsima Ijudskim, ni u mushafima, neće od njega ostati nijedan ajet, kako 
se to navodi u više predaja. 

Što se tiče Tahavijevih riječi "na nama nepoznat način", njima se želi 
kazati da način na koji je On taj govor izrekao nije moguće spoznati, no da 
taj način nema preneseno značenje. "I odozgo ga je spustio Svome Poslani- 
ku kao objavu”, tj. taj mu je govor potom objavio i saopćio mu ga jezikom 
meleka. Prema tome, melek Džebrail ga je čuo od Allaha, a poslanik Mu- 
hammed, a.s., čuo ga je od meleka i onda ga učio Ijudima. 

Uzvišeni kaže: "I kao Kur'an, sve dio po dio ga objavljujemo, da bi ga 
ti Ijudima malo po malo kazivao i prema potrebi ga objavljujemo." (El-lsra', 
106); "Donosi ga Duh Pouzdani na srce tvoje da opominješ na jasnom arap- 
skom jeziku." (Eš-Šu'ara', 193-195) U ovim ajetima je i potvrda Allahovog 
svojstva gornjosti. 

Na ovo je rečeno da spuštanje Kur'ana odozgo nalikuje spuštanju kiše, 
željeza ili spuštanju osam parova stoke. 

Odgovor na to glasi: Što se tiče spuštanja Kur'ana prema dolje, u 
Kur'anu se navodi da je posrijedi spuštanje od Allaha. Uzvišeni kaže: "Ha- 
MTm. Spuštanje Knjige ide od Allaha, Silnog i Sveznajućeg." (El-Mu'min, 2); 
"Spuštanje Knjige ide od Allaha, Silnog i Mudrog! (Ez-Zumer, 1); "Spuštanje 
(objave) je od Milostivog, Samilosnog." (Fussilet, 2); "Mi smo započeli daje 
u blagoslovljenoj noći spuštamo dolje, i Mi, doista, opominjemo, u njoj se 
svaki mudri posao riješi po zapovijedi Našoj! Mi smo, zaista, slali poslanike." 
(Ed-Duhan, 3-5); "Reci: 'Pa donesite vi od Allaha knjigu koja bolje od ovih 
dviju na Pravi put upućuje - ja ću je slijediti, ako istinu govorite!'” (El-Kasas, 
49); "A oni kojima smo Mi dali Knjigu dobro znaju da Kur'an objavljuje (spu- 
šta odozgo) Gospodar tvoj istinito, zato ti ne sumnjaj nikako!" (El-En' am, 
114); "Reci: 'Od Gospodara tvoga spušta ga melek DžibrTl kao istinu..."’ (En- 
Nahl, 102) 

Za kišu se pak kaže da se spušta samo sa neba. Uzvišeni kaže: "I Mi s 
neba čistu vodu spuštamo." (El-Furkan, 48) Izrazom nebo označava se ono 

što se nalazi gore. Na drugom mjestu naznačava se da se kiša spušta iz obla- 
ka. Na trećem mjestu se kaže da se spušta iz oblaka punih vode. 

Spuštanje željeza i stoke izrečeno je na općenit način. Kako se, dakle, 
jedno spuštanje može porediti sa drugim?! Spuštanje željeza odvija se iz rud- 
nih ležišta koja se nalaze u planinama i koja su uzdignuta nad zemljom. Neki 
tvrde da sve što je rudno ležište na višoj nadmorskoj visini to je željezo sve 
kvalitetnije. Slično je i sa stokom: ona se stvara rasplodom, što podrazumije- 
va spuštanje muške vode iz kičmi mužjaka u materice ženki. Iz tog razloga je 
rečeno: Spušta dolje!, a ne: Spustio je dolje. Potom se i mladunčad spuštaju 
iz utroba ženki na zemno tlo. Poznato je, naime, da kod stoke mužjaci pri 
oplodnji uzjahuju na ženke pa tako se sjeme mužjaka odozgo spušta u ma- 
tericu ženke, dok ženka pri porađanju svoje mladunče spušta odozgo nado- 
Ije. Prema tome, riječi Uzvišenoga: "I spustio vam je osam vrsta (od) stoke..." 
(Ez-Zumer, 6) mogu se tumačiti dvojako: prema jednom tumačenju čestica 
min (od) navedena je za označavanje vrste, a prema drugome za početno 
označavanje cilja. Obje te mogućnosti nalazimo i u ajetu: "On vam od vas 
samih stvara parove, a i od stoke parove...” (Eš-Šura, 11) 

Njegove riječi "I vjernici to prihvataju kao istinu" odnose se na jezičko 
uobličavanje i spuštanje tog govora odozgo prema dolje onako kako je to 
on naveo, tj. takvog uvjerenja bili su oni iz prvih generacija muslimana i nji- 
hovih sljedbenika u dobru - neka budu nagrađeni svakim dobrom! - a oni 
su "dobri preci" pa je, prema tome, to istinito i ispravno. 

Njegove riječi "Potpuno uvjereni da je to, u stvarnosti, govor Allaha 
Uzvišenog, koji nije stvoren, što je slučaj s Ijudskim govorom" očigledno 
predstavljaju odgovor mu'tezilama. Njegova naznaka "u stvarnosti" pred- 
stavlja odgovor onima koji kažu da se radi o jednom smislu koji je iniciran 
Allahovim Bićem a koji nije i čut od Njega. Oni smatraju da je to jedan du- 
hovni govor, jer se za ono što se u nekome ostvari kao unutrašnji, duhovni 
govor koji on nije i izgovorio i ne veli da je stvaran govor, budući da bi se, u 
tom slučaju, i nijem čovjek trebao smatrati govornikom, kao što bi se i ono 
što se nalazi u mushafima trebalo smatrati da nije, kada se uči, Kur'an, niti 
Allahov govor, već samo njegova interpretacija, ne i Allahov govor. To je 
kao kada bi nijem čovjek nekome gestikulacijom pokazao na neku osobu 
i taj shvatio njegovu nakanu - dotični bi tu njegovu gestikulaciju zapisao 
kao odgovarajući izraz smisla koji mu je sugerirao taj nijemi čovjek. U tom 
slučaju, ono štojezapisano bila bi samo interpretacija smisla koji je dotičnoj 
osobi naznačen. 



VJERSKA UCENJA ISLAMA 


165 


Ovaj primjer je potpuno korespondentan sa onim što oni govore, 
premda Allaha Uzvišenoga niko ne naziva nijemim. Međutim, oni tvrde da 
je melek od Njega razumio jedan smisao koji je u Njegovom biću, da od Nje- 
ga nije čuo izgovor niti jednoga slova, niti ikakav glas, već da je samo pojmio 
apstraktan smisao a potom taj smisao izrazio riječima. Tako je, prema njima, 
melek taj koji je ustanovio kur'ansku skladbu i način njegovog arapskog is- 
pisivanja, s tim da je Allah taj izraz stvorio u nekim tijelima poput zraka, a 
ne u meleku. 

One koji kažu da se radi o jednom smislu treba upitati: Da li je Musa, 
a.s., čuo čitav smisao, ili samo jedan njegov dio? Ako bi kazali da ga je čuo 
cijeloga, time bi ustvrdili da je čuo i čitav Allahov govor, što je očevidna ne- 
suvislost. Ako bi pak rekli da je čuo samo jedan njegov dio ustvrdili bi da je 
taj smisao djeljiv. Tako je i sa svakim s kim je Allah razgovarao, ili mu odozgo 
spustio (objavio) nešto od Svog govora. 

Kada je Uzvišeni rekao melekima: "Ja ću na Zemlji namjesnika posta- 
viti..." (El-Bekare, 30) i kada im je rekao: "Poklonite se Ademu!" i sl. - da li je 
to sav Njegov govor ili samo jedan dio njega?! Ako bi kazali da je sav govor 
time bi pokazali svoju svojeglavost, a ako bi kazali da je samo jedan njegov 
dio time bi priznali njegovu mnoštvenost. 

O tome šta je to govor i izričaj u njihovom ispoljavanju Ijudi su zauzeli 
četiri stajališta. Prema prvome on podrazumijeva i izraz i smisao, onako kako 
izraz čovjek podrazumijeva i dušu i tijelo. To je stajalište prvih muslimanskih 
generacija ( selej ). Prema drugome podrazumijeva se samo izraz, dok smisao 
nije sastavni dio govora, već je samo njegov sadržaj, što je stajalište jedne sku- 
pine mu'tezila i nekih drugih. Prema trećem govor je samo naziv za određeni 
smisao i to što se on upotrebljava i za izraz samo je metafora, budući da on 
upućuje na njega. Ovojestav Ibn Kullaba i njegovih sljedbenika. Premačetvr- 
tom stajalištu on je sudjelnik između izraza i smisla, što je stav nekih kasnijih 
kullabija. Oni imaju i još jedno stajalište, koje se prenosi od Ebu-I-Hasana, a 
prema kojem je on, kada je riječ o Allahovom govoru, metafora, a u pogledu 
govora Ijudi, stvarnost, budući da slovni glasovi egzistiraju pomoću njih a 
govora ne može biti bezgovornika. Stvar je drukčija u pogledu Allahovoggo- 
vora, jer on kod Njega ne može egzisti rati pomoću Allaha, pa tako i ne može 
biti Njegov govor. Ovoje opširno elaborirano na odgovarajućem mjestu. 

Što se pak tiče onih koji tvrde da je to jedan smisao, i koji za to navo- 
de Ahtalove riječi: "Govor je u srcu - jezik je samo kazivač srca!" - njihova 
argumentacija nije utemeljena. Ako bi neko, naprimjer, za svoj argument 

naveo hadis koji se nalazi i u Buharijevoj i u Muslimovoj hadiskoj zbirci, oni 
bi rekli da je to hadis koji prenosi samo jedna osoba, makar ga učenjaci jed- 
noglasno ocijenili vjerodostojnim, te ga prihvatili i po njemu postupali! Šta 
bi se tek imalo kazati za navedeni stih za kojega se tvrdi da je apokrifan, 
pripisan Ahtalu, dok ga u njegovom Divanu nema?! Tvrde da je on zapravo 
rekao: "Objašnjenje u srcu je!" - što je bliže ispravnosti. No, čak i pod pret- 
postavkom da se stih vjerodostojno prenosi od njega, opet nije dopušteno 
njime argumentirati, budući da su kršćani izgubili ispravnu orijentaciju u 
pogledu poimanja govora; ustvrdili su da je Isa, a.s., sama riječ Božija i daje 
božansko sjedinio sa Ijudskim, tj. nešto Božije s nečim Ijudskim! Zar se, da- 
kle, može argumentirati govorom jednog kršćanina, koji je izgubio ispravnu 
orijentaciju u ovome, a ostaviti postrani poznato poimanje govora u jeziku 
Агара?! 

Uz to, ono što on izražava nije ni ispravno, budući da iz toga proistječe 
da se i nijem čovjek naziva govornikom s obzirom da se govor zbio u nje- 
govome srcu, makar ga on i ne izrekao jezikom i makar to niko nije čuo od 
njega. To je elaborirano na odgovarajućem mjestu, a ovdje ga navodim tek 
uzgredno. 

Ovdje imamo nešto neobično: ovo stajalište uveliko nalikuje stavu kr- 
šćana koji zagovaraju bogočovještvo! Naime, oni kažu: "Božiji govor je jedan 
određeni smisao koji opstoji pomoću Bića Božijega a koji se ne može čuti 
- što se pak tiče one skladbe koja se čuje, ona je stvorena." Tako predstav- 
Ijanje vječnoga smisla stvorenom skladbom nalikuje miješanju Božanskog 
elementa sa Ijudskim, kako kršćani tvrde za Isaa, a.s. Pogledaj te čudnovate 
sličnosti! 

Tvrdnju onih koji kažu da je govor zapravo jedan smisao koji opstoji 
samostalno pobijaju i hadisi Božijega Poslanika, s.a.v.s., koji glase: "Ovom 
našem namazu nije prilično ništa od Ijudskog govora !” 129 "Allah uvodi kakvu 
hoće Svoju zapovijest - eto, uveo je i to da ne govorite u namazu !” 130 

Učenjaci su nepodijeljeni u ocjeni da će klanjaču, ukoliko hotimično 
progovori u namazu nešto što ne spada u namaz, namaz biti pokvaren. Ta- 
kođer su, svi, jedinstveni u stavu da ono što se uradi srcem u smislu neke 


Hadis bilježi Muslim - i neki drugi autori - posredstvom Muavije ibn el-Hakema. Može se 
naći i u Ebu Davudovom Sahihu (862), te u El-lrvau (390). 

Hadis bilježi En-Nesai i neki drugi autori, s dobrim (hasen) prijenosnim nizom. El-Buhari 
ga je naveo u Sahihu bez prijenosnog niza, kao implikaciju da je vjerodostojan kod njega 
(muallek medžzum) (857). 


130 

ovosvjetske težnje i akceptacije ne kvari namaz, dok bi namaz bio pokvaren 
ukoliko bi progovorio o tome. Postoji opća saglasnost muslimana da se ne- 
što takvo ne smatra govorom. 

Isto tako, El-Buhari i Muslim u svojim zbirkama vjerodostojnih hadi- 
sa navode i sljedeće Vjerovjesnikove, s.a.v.s., riječi: "Allah će mom ummetu 
oprostiti one (neprilične) misli koje poniknu u njima, ukoliko ne budu go- 
vorili o tome, ili po njima postupali !” 131 Kako se vidi, obavijestio nas je da 
će Allah oprostiti misli koje budu strujale u čovjeku, ukoliko ih ne izrekne 
riječima. Tako je napravio razliku između unutrašnjih misli i govora kazavši 
da čovjek neće biti pitan za to sve dok to ne iskaže govorom, tj. dok jezikom 
ne izrekne te misli, prema jednoglasnoj ocjeni učenjaka. Izovogase razumije 
daje to ono što se podrazumijeva podgovorom ujeziku. Zakonodavac nam 
se, naime, obratio na jeziku Arapa. 

Također se u Sunenima navodi kako je Mu' az - neka je na njemu Alla- 
hovo zadovoljstvo! - upitao: "Božiji Poslaniče, hoćemo li mi biti pitani za 
ono što govorimo?" "A šta će drugo Ijude naglavačke strovaliti u Vatru", od- 
govorio mu je Poslanik, "nego ono što su požnjeli njihovi jezici !?" 132 Tako je 
istaknuo da je govor ono što se izrekne jezikom. Prema tome, izrazi izričaj i 
govor i sve njihove izvedenice: glagoli u perfektu i prezentu, zapovjedni obli- 
ci, participi aktivni, u Kur'anu, sunnetu i čitavom arapskom jeziku razumije- 
vaju se kaojezički izgovor i smisao. U vezi saonim štase podrazumijeva pod 
izrazom govor među ashabima i njihovim sljedbenicima u dobru - neka ih 
Allah nagradi dobrim! - nije bilo ničega spornog. Spor je izbio među poto- 
njim učenjacima, onih koji su u vjeru unosili novotarije, a zatim se proširio. 

Prema tome, nema nikakve potrebe posezati za iskazom nekog pjesni- 
ka u objašnjavanju značenja riječi govor, izričaj i sl., jer su to tretirali i raniji 
i kasniji jezikoslovci; oni su definirali smisao toga baš kako su definirali i 
značenje riječi: glava, ruka, noga i sl. Stoga onaj koji bi ustvrdio da je Allahov 
govor jedan smisao koji opstoji pomoću Njegovoga Uzvišenog Bića, a da 
je ono što se uči, što se pamti, ispisuje i sluša od učača samo interpretacija 
Allahovog govora, i da je to stvoreno, taj bi zagovarao stvorenost Kur'ana a 
da toga ne bi bio ni svjestan. Naime, Uzvišeni kaže: "Reci: 'Kad bi se svi Ijudi i 
džinni udružili da sačinejedan ovakav Kur'an, oni kao što je on, ne bi sačinili, 


Hadis bilježe El-Buhari i Muslim, posredstvom Ebu Hurejrea - lrvau-l-galil, br. 2062. 

Hadis bilježi Tirmizi i neki drugi autori no s prekinutim prijenosnim nizom, što je sasvim 
dostatno objasnio hafiz hadisa Ibn Redžeb el-Hanbeli u svom Šerhu-l-erbe'inu (Komentar 
četrdeset hadisa), pa ko se želi šire obavijestiti o tome, neka konsultira tu knjigu. 

pa makar jedni drugima pomagali!"’ (El-lsra', 88) Da li vidiš da On, Uzvišeni, 
ukazuje na ono što je u Njemu, ili pak na ono što se uči i što se sluša? Nema 
nikakve sumnje da On ukazuje na ono što se uči i što se sluša, budući da se 
na ono što je u Njemu i ne ukazuje, to se ne spušta dolje, tj. ne objavljuje se, 
ne uči se i ne sluša. 

Isto se može kazati i za Allahove riječi "oni, kao što je on ne bi sačinili" 
- da li On, Uzvišeni, kaže: Oni ne bi mogli sačiniti nešto slično onom što je 
u Meni, a što nisu ni čuli niti ga upoznali!? Do onog, naime, što je u Allahu 
nema načina da se dospije, da se u to ostvari uvid. 

Ako bi oni rekli: Allah je ukazao samo na interpretaciju onog što je u 
Njemu, na ono kako je to izraženo: što se uči, što je napisano i što se sluša, 
a ne i na Svoje Biće - to bi bilo otvoreno zagovaranje teze da je Kur'an 
stvoren. Time bi oni bili u dubljem nevjerstvu od mu'tezila, jer je interpre- 
tacija neke stvari ravna toj stvari, njezina slika i prilika. Ovo bi bila potvrda 
i da su Allahovi atributi samo prepričana značenja. Međutim, ako bi učenje 
Kur'ana bilo interpretacija, to bi značilo da Ijudi čine nešto identično Alla- 
hovom govoru. Gdje je tu onda njihova nemoć (da sačine nešto slično, što 
Kur'an naglašava)?! Učač Kur'ana bi, prema njima, glasom i slovom iskazivao 
nešto što nije ni glas ni slovo. Kur'an pak nije ništa drugo do razvrstane sure 
i u redove poredani ajeti na listovima čistim. Uzvišeni kaže: "Reci: 'Pa sači- 
nite vi deset Kur'anu sličnih, izmišljenih sura!"’ (Hud, 13); "A to su ajeti jasni, 
u srcima su onih kojima je dato znanje; a ajete Naše poriču samo oni koji 
su nepravedni!" (EI-'Ankebut, 49); "Na listovima su cijenjenim, uzvišenim, 
čistim." ('Abese, 13-14) 

Svakome ko prouči i jedan njegov harf piše se deset dobrih djela. Po- 
slanik, a.s., kaže: "Ja ne kažem da je Elif-lam-mim jedno slovo, već kažem 
da je elif jedno slovo, lam drugo a mim treće.” 133 Tako se on čuva u prsima 
onih koji ga pamte, a sluša s jezika onih koji ga uče. Profesor Hafizuddin 
en-Nesefi - Allah mu se smilovao! - u svom El-Menam (Svjetioniku) kaže: 
"Kur'an je pojam za jezički izraz i značenje." Tako su govorili i drugi učenjaci 
filozofije islamskog prava. Za izjavu koja se pripisuje Ebu Hanifeu - Allah 
mu se smilovao! - a koja glasi: "Ko bi u namazu učio na perzijskom jeziku, 
to bi mu bilo legitimno!” treba kazati dajuje on povukao. On kaže: "Nijega 


Hadis je vjerodostojan ( sahih ), bilježe ga: Tirmizi, Ibn Madže, te El-Adžurri u djelu Adab 
hameleti-l-Kur'an (Ponašanje hafiza Kur'ana), s vjerodostojnim prijenosnim nizom. Obra- 
đen je, također, i u djelu El-Miškat (Niša) pod brojem 2137. 

dozvoljeno učiti nikojim drugim jezikom ako postoji mogućnost da se uči 
na arapskom." Kažu: "Onaj ko bi ga (u namazu) učio na nekom drugom jezi- 
ku bio bi ili luđak kojeg treba liječiti, ili otpadnik od vjere koga treba pogubi- 
ti, budući da je Allah njime progovorio na ovom jeziku, pa se nemogućnost 
njegovog oponašanja nalazi i u jezičkom izrazu i u značenju." 

Njegove riječi "Onaj ko ga čuje a potom stane tvrditi da je riječ o Ijud- 
skom govoru, taj je zašao u nevjerstvo"jasno kazuju da bi se onaj ko bi zanije- 
kao da je Kur'an Allahov govor - ko bi, naprimjer, rekao da je to Muhamme- 
dov, ili govor nekog drugog stvorenja, meleka ili čovjeka - trebao smatrati 
nevjernikom. Ko bi pak tvrdio da jest Allahov govor a onda to na kriv i po- 
grešan način tumačio, takav bi se jednim dijelom podudario s onima koji su 
rekli: "To je samo Ijudski govor!" u čemu se nalazi nevjerstvo. Njih je šejtan na 
stranputicu odveo, o čemu će, ako Bog da, biti više govora kod Profesorovih 
riječi: "Nikog ko se okreće prema kibli nećemo proglasiti nevjernikom zbog 
nekoggrijeha, ukoliko on ne ustvrdi daje taj grijeh dozvoljeno činiti!" 

Njegove riječi "I da nije poput Ijudskog govora" znače da se radi o ča- 
snijem, stilski dotjeranijem i istinitijem govoru. Uzvišeni kaže: "A čiji je govor 
istinitiji od Allahovoga?!" (En-Nisa, 87); "Reci: 'Kada bi se svi Ijudi i džinni 
udružili da sačine jedan ovakav Kur'an, oni kao što je on ne bi sačinili, pa 
makar jedni drugima pomagali."’ (El-lsra', 88) "Reci: 'Pa dajte vi jednu suru 
kao što je njemu objavljena!"’ (Junus, 38) 

Tako, kad nisu bili u stanju oni, najrječitiji Arapi, i uz svoje silno nepri- 
jateljstvo doći sa surom poput njegove, pokazalo se da Poslanik, a.s., govori 
istinu tvrdeći da je to od Allaha. Neoponašivost Kur'ana podrazumijeva i 
njegov jezički izražaj i smisao, a ne samo jedno od tog dvoga. Uz to, on je 
Kur'an na arapskom jeziku, bez ikakve iskrivljenosti, na jasnom arapskom 
jeziku, tj. na jeziku Arapa. Time je zanijekana sličnost u pogledu činjenice 
govora, te u pogledu onog izrečenog, s obzirom na njegovu jezičku formu i 
smisao, a ne u pogledu samih riječi i slova. Ovo je ono što se sugerira onim 
početnim izdvojenim slovima na počecima nekih sura - naime, da je Kur'an 
dat prema načinu njihovog govora i na jeziku kojim oni komuniciraju. Zar 
ne vidiš da se poslije tih izdvojenih slova odmah spominje Kur'an, kako je to 
očevidno, npr., u ajetima: "Elif Lam MTm. To je Knjiga u koju nema nikakve 
sumnje." (El-Bekare, 1-2); "Elif Lam MTm. Allah je - nema boga osim Njega 
- Živi i Vječni. On Tebi objavljuje Knjigu, pravu istinu...” (Alu 'lmran, 1-3); 
"Elif Lam MTm Sad, Objavljuje ti se Knjiga!" (El-A'raf, 1-2); "Elif Lam Ra. Ovo 
su ajeti mudre Knjige." (Junus, 1-2) Tako je i sa svim drugim slučajevima 

izdvojenih slova: svi im skreću pažnju na činjenicu da im Poslanik ne dolazi s 
nečim što oni ne razumiju, već da im se obraća na njihovome jeziku. 

Međutim, oni koji stoje na pogrešnim stajalištima to uzimaju kao do- 
kaz da to nije izgovorio Allah, i da ga DžibrTl nije čuo od Njega, onako kako 
posežu sa kur'anskim ajetom: "Ništa nije kao On!" (Eš-Šura, 1 1) da bi zanegi- 
rali Allahova svojstva. Međutim, sam taj ajet pobija takvu njihovu tvrdnju. 
Naime, Uzvišeni tu kaže: "On je Onaj Koji sve čuje i sve vidi." (Eš-Šura, 11) 
Isto tako, riječi Uzvišenoga: "Pa dajte vi jednu suru kao što je njemu objav- 
Ijena..."’ (Jćinus, 38) pobijaju tvrdnju onih koji negiraju grafiju ( harj ). Naime, 
Uzvišeni kaže: "Pa dajte vi jednu suru", a ne: Pa dajte vi slovo, ili riječ! 

Najkraća sura u Kur'anu ima tri ajeta. Stoga su Ebu Jusuf i Muhammed 
govorili:"U namazuse najmanje moraju proučiti tri kratka ilijedan dugi ajet, 
jer se u nečemu manjem od toga ne nalazi natprirodnost (i'džaz) Kur'ana!" 

A Allah najbolje zna! 


O njegovim riječima: 

()5g Onaj ko bi Allahu pripisao neki Ijudski smisao otišao bi u nevjer- 
^ stvo. Kome bude to jasno taj će uzeti pouku i kloniti se onoga što 
nalikuje govoru nevjemika. Znat će da On, u pogledu Svojih svoj- 
stava, nije poput Ijudi. 


Komentar: 

Nakon što je, u prethodno iznesenom, kazao da je Kur'an stvarno Allahov 
govor, potekao od Njega, autor skreće pažnju na činjenicu da On, Uzvišeni, 
nije poput čovjeka kako bi, odmah iza izrečene konstatacije, odrekao bilo 
kakvu sličnost Allaha sa nekim ili nečim (tešblh). Naime, i pored toga što se 
Uzvišeni atributira kao govornik, On se time ne atributira nekim Ijudskim 
smislom prema kojem je čovjekgovornik, budući da ništa nije kao On i daje 
On onaj Koji sve čuje i sve vidi. Kako je samo divno predstavljen čovjek koji 
potvrđuje Allahova svojstva, ali bez primjesa antropomorfizma ili poricanja 
svojstava (ta'tll): kao čisto mlijeko, ukusno onima koji ga piju, koje izlazi iz 
grizina ta'tlla i krvi antropomorfizma! Poricatelj Allahovih svojstava, naime, 
obožava ništavilo, a antropomorfist obožava kip. 

Kasnije ćemo se susresti s Profesorovim riječima: "Onaj ko se ne sačuva 
poricanja Allahu Njegovih svojstava i poistovjećivanja tih svojstava sa nečim 
drugim, taj se je poskliznuo, nije dosegnuo stupanj tenziha." Isto je i s nje- 
govim riječima: "On je između antropomorfizma ( tešbih ) i odricanja Bogu 
svojstava ( ta'til )", tj. vjera islam, s tim da je ovo potonje gore od onog prvog, 

0 čemu ćemo u nastavku, ako Bog da, nešto više kazati. 

Ono čime je Allah Sebe opisao, odnosno kako Ga je opisao Njegov 
Poslanik, nije antropomorfizam, već je riječ o svojstvima Stvoritelja kakva 
su prilična Njemu. 

Tahavijeve riječi: "Kome bude to jasno, taj će uzeti pouku" znače: ko 
svojim duhovnim okom sagleda i shvati ono štoje on kazao u vezi s potvrđi- 
vanjem (Božijih) svojstava, odricanjem Allahove sličnosti s nečim ili nekim 

1 lošim posljedicama po onoga koji Boga uspoređuje sa nečim, taj će izvući 
pouku i kloniti se svega što nalikuje govoru nevjernika. 


O njegovim riječima: 

(48 Viđenje (Allaha) je istina za stanovnike Dženneta, i obuhvatnost 
^ tog viđenja nije dokučiva. O njemu govori i Knjiga Gospodara na- 
šeg, naime:"Togadanaće neka lica blistava biti, u Gospodara svo- 
ga će gledati!" (El-Kijame, 22-23) T umačenje toga treba se prepu- 
stiti Allahovome naumu i Njegovome znanju, a sve što je o tome 
rečeno u vjerodostojnim hadisima koji se prenose od Božijega 
Poslanika, s.a.v.s., sve je onako kako se naznačava u njima i znači 
ono što je on time htio kazati. Mi u to nečemo ulaziti i davati mu 
smisao shodno svome viđenju, niti čemo se u tome povoditi za 
svojim hirovima, budući da niko nije ostao ispravan u svojoj vjeri 
ko se nije predao Allahu, dž.š., i Njegovome Poslaniku, s.a.v.s., i ko 
znanje o onome što mu je nejasno nije prepustio onome ko ima 
znanje o tome. 


Komentar: 

Oni koji osporavaju mogućnost viđenja (Allaha na ahiretu) jesu džehmije, 
mu'tezilije i njihovi istomišljenici iz reda haridžija i imamija. Taj njihov stav je 
pak neutemeljen, odbija ga i Kur'an i sunnet. Viđenje su priznavali i ashabi i 

tabi'ini 134 , kao i svi najistaknutiji autoriteti islama (imami), poznati po svom 
predvodništvu u vjeri, zatim hadiski stručnjaci i pripadnici svih orijentacija 
unutar ilmu-l-kelama iz glavnog toka islama ( ehlu-s-sunne ve-l-džemaa). 

Ovo pitanje spada u red najistaknutijih i najizazovnijih pitanja islam- 
ske teologije ( usulu-d-din ), ono je meta za koju su se Ijudi naročito spremali 
daje pogode, oko koje su se mnogi natjecali. Bila je pak nedokučiva za one 
koji su bili zaklonjeni od svoga Gospodara, koji su bili odbijeni s Njegovih 
vrata. 

Profesor je - Allah mu se smilovao! - kao jedan od dokaza naveo i 
riječi Uzvišenoga: "Toga dana će neka lica blistava biti, u Gospodara svoga 
će gledati!” (El-Kijame, 22-23), koje spadaju među najjače dokaze. Oni pak 
koji ne prihvataju ništa drugo do to da tim riječima dadnu drugi smisao, 
nazivajući to vraćanjem na izvorno značenje (teV/J) - a tako tumačiti one 
pasaže Objave koji govore o povratku, Džennetu, Džehennemu i polaganju 
računa lakše je nego ga tumačiti onako kako to nalažu istinski tumači - naći 
će načina da ih tako protumače i dadnu im izvankontekstualni smisao, što 
istinski tumač tih dijelova ne može. 

To je ono što je iskvarilo i stvari od ovoga svijeta i vjeru. Tako su se 
Jevreji i kršćani ponijeli prema tekstovima Tevrata i Indžila, a Allah je nas 
upozorio da ne radimo onako kao su oni radili. Međutim, oni koji su skloni 
neistini tvrdoglavo slijede njihov put - ta koliko je samo zla vjeri i vjerni- 
cima nanijelo pogrešno tumačenje!? Pa zar je Osman, r.a., ubijen drukčije 
nego krivim tumačenjem? Isto je i s tzv. Bitkom pored deve (jevmu-l-dže- 
mel), sukobom na Siffinu, ubistvom Husejna i s Harrom 135 . Zar su haridžije 
istupile, mu'tezilije se izdvojile, rafidije odbile i muslimanski ummet se po- 
cijepao na sedamdeset i tri frakcije iz nekog drugog razloga doli iz krivog 
tumačenja?! 

Vezivanjem viđenja za lice, koje je njegovo stjecište, u predmetnom 
ajetu, i upotrebom prelazne čestice ila (dosl.: ka, prema), sasvim jasno se su- 
gerira očinje viđenje. Činjenica, da je iskaz lišen svega što bi moglo ukazivati 
na nešto drugo, nedvosmisleno pokazuje da je Allah time podrazumijevao 
gledanje Gospodara Uzvišenoga očima. 


Тј. prve dvije muslimanske generacije. 

El-Harra - mjesto kod Medine u kojem je došlo do međumuslimanskog sukoba 63. godine 
po Hidžri, za vrijeme vladavinejezlda ibn Mu'avije. 

Izraz gledanje upotrebljava se u više značenja shodno njegovu suodno- 
su sa drugim riječima ili pak s obzirom na svoju prelaznost: tako, ako je sam 
prelazan, tada ima značenje stajanja i čekanja: "Sačekajte nas da uzmemo 
nešto od vašeg svjetla!" (EI-HadTd, 13), a ako svoju prelaznost zadobiva s 
česticom/i (u značenju: u), npr. u riječima Uzvišenoga: "Zar oni ne vide u 
carstvu nebesa i Zemlje...?!" (El-A'raf, 185); ako prelaznost zadobiva česticom 
ila (kojom se sugerira pravac) tada ima značenje sučeljenja pogledom, kao 
u riječima Uzvišenoga: "Pogledajte njegove plodove kada rodi!" (El-Enam, 
99) Šta onda kazati za slučaj kada se dovede u vezu s licem koje je stjecište 
pogleda? Ibn Mirdevejh, sa svojim prijenosnim nizom, navodi sljedeću Ibn 
'Amrovu izjavu: "Božiji Poslanik, s.a.v.s., o riječima Uzvišenoga: 'Toga dana 
će neka lica blistava biti', rekao je: 'Od Ijepote i sjaja. U Gospodara svoga će 
gledati, tj. u Lice Allaha Uzvišenoga!'” 136 

Od El-Hasana se prenosi sljedeće: "Pogledala su u Lice svoga Gospoda- 
ra, pa su zablistala od Njegove svjetlosti." Ebu Salih u vezi s riječima Uzviše- 
noga: "U Gospodara svoga će gledati”, prenosi Ibn 'Abbasove riječi: "Gledat 
će u Lice Gospodara svoga Uzvišenog." 'lkrime kaže: "Toga dana će neka lica 
blistava biti”, tj. od Dženneta. "U Gospodara svoga će gledati" - gledat će u 
Gospodara svoga očinjim vidom!" Zatim je kazao da tako tvrdi i Ibn 'Abbas. 

Takvo stajalište imaju i komentatori Kur'ana ( mufessimn ), stručnjaci 
za sunnet i hadis. Uzvišeni kaže: "U njemu će imati što god zažele - a od 
Nas i više!" (Kaf, 35) Taberi kaže: "Alija ibn Ebu Talib i Enes ibn Malik kažu: 
'Misli se na gledanje u Lice Allaha Uzvišenoga."’ Uzvišeni još kaže: "One koji 
čine dobra djela čeka lijepa nagrada, i još nadodatak na to!" (Junus, 26) Tako 
se pod "lijepom nagradom" misli na Džennet, a pod onim "nadodatkom" 
gledanje u Lice Njegovo Plemenito! Tako je to protumačio Allahov Posla- 
nik, s.a.v.s., te ashabi poslije njega, kako to bilježi Muslim u svom Sahihu, 
posredstvom Suhejba, naime: "Allahov Poslanik, s.a.v.s., proučio je ajet: 'One 
koji čine dobra djela čeka lijepa nagrada, i još nadodatak na to!' (Jćinus, 26), 
pa je rekao: 'Kada stanovnici Dženneta uđu u Džennet, a stanovnici Dže- 
hennema u Džehennem, tada će jedan viknuti: 'O džennetlije, vi kod Allaha 
imate obećanje i On vam ga želi ispuniti!' Oni će upitati: 'Šta je sad?! Zar 
naša djela nisu bila teška na Vagi, zar nam lica naša nisu učinjena bijelim, zar 
nismo uvedeni u Džennet i spašeni vatre?!' Tada će biti sklonjen zastor i oni 


Hadis je veoma slab (da'if džidden), jer se u njegovom prijenosnom nizu nalazi i Suvejr ibn 
Ebi Fahita, kojeg Sevri ocjenjuje kao lašca. Hafiz u svom Takribu kategorično tvrdi da je 
slab. (V. predgovor drugom izdanju, str. 4-5). 

će pogledati u Njega: i ništa od onog što im je dao neće im biti draže od tog 
gledanja u Njega! Eto, to je taj nadodatak!” 137 

Hadis prenose i drugi, s različitim prijenosnim nizovima i s drukčijim 
tekstualnim oblicima, i u svima njima se naglašava da "nadodatak" znači 
gledanje u Lice Allaha Uzvišenog. Tako su to komentarisali i ashabi, neka 
Allah zadovoljan bude sa njima! Ibn DžerTr (taj stav) prenosi od većeg broja 
Ijudi, među kojima su i Ebu Bekr es-Siddlk, r.a., zatim Huzejfe, Ebu Musa el- 
Eš'ari i lbn 'Abbas, neka Allah bude zadovoljan sa njima! 

Uzvišeni kaže: "Uistinu, oni će toga dana od Gospodara svoga zaklo- 
njeni biti!" (El-Mutaffifiin, 15) Imam Šafi'i - Allah mu se smilovao! - i drugi 
predvodnici učenjaka ovaj su ajet uzeli kao dokaz da će stanovnici Dženne- 
ta moći vidjeti Allaha. To od Šafi'ije, posredstvom Muzenija, navodi Taberi 
i još neki drugi autori. Hakim kaže: "Kazivao nam je El-Esamm, pozivajući 
se na RebT'a ibn Sulejmana, koji je rekao: 'Bio sam kod Muhammeda ibn 
IdrTsa eš-Šafi'ija kad mu je iz gornjeg Egipta donesena cedulja s pitanjem: Šta 
kažete o riječima Uzvišenoga: Uistinu, oni će toga dana od Gospodara svoga 
zaklonjeni biti! (El-Mutaffifiin, 15), i on je na to rekao: 'Budući da će zaklon 
dotičnima biti stavljen zbog srdžbe (prema njima), to znači da će Ga Njegovi 
miljenici vidjeti zbog zadovoljstva (prema njima)!"’ 

Što se pak tiče mu'tezilijskogargumentiranja riječima Uzvišenog: "Ne- 
ćeš Me vidjeti!" (El-A'raf, 143), te riječima: "Pogledi do Njega ne mogu dopri- 
jeti!" (El-En'am, 103), treba kazati da ta dva ajeta upravo predstavljaju dokaz 
protiv njih: 

Iz prvog ajeta se zapravo izvlači zaključak o mogućnosti viđenja Alla- 
ha, i to iz više detalja. Jedan od njih jest taj da nije zamislivo da onaj s kojim 
Allah razgovara, ko je Njegov poslanik časni i koji je u svom vremenu imao 
najviše znanja o svome Gospodaru traži ono što mu nije mogućno. Kod 
takvih Ijudi to je nešto što oni nikada ne bi učinili. 

Drugo: Allah njemu nije osporio njegovo traženje, a kada je Nuh za- 
tražio od svoga Gospodara da mu spasi sina On mu je to njegovo traženje 
osporio; rekao mu je: "Savjetujem ti da neznalica ne budeš!" (Hud, 46) 

Treće: Uzvišeni je rekao: "Nećeš Me vidjeti”, a nije rekao: Ja se ne vidim, 
ili: Viđenje Mene nije moguće, ili: Ja nisam vidljiv. Razlika između tih odgo- 


Hadis je vjerodostojan (sahih). Bilježe ga, u sličnom obliku, Tirmizi, Ibn Madže i Ahmed, 
posredstvom Suhejba, r.a. Stručno je elaboriran u djelu Z ilalu-l-Dženneh (Hladovi Dženne- 
ta), pod brojem 472. 

vora je očevidna. Zar ne vidiš da bi, ako bi neko pod odjećom nosio kamen, 
a drugi mislio da on to nosi hranu te mu rekao: Daj mi te hrane!, ispravan 
odgovor glasio: Ovo se ne jede!; no kada bi stvarno bila hrana, ispravno bi 
bilo kazati: Ti ovo nećeš jesti! Tako predmetni iskaz zapravo sugerira da je 
On, Uzvišeni, vidljiv samo što Musaove snage ne bi mogle podnijeti viđenje 
Njega na ovome svijetu, s obzirom da su čovjekove snage nedostatne za to 
na ovom mjestu boravišta. 

To dalje pojašnjava četvrta tačka: naime riječi Uzvišenoga: "Ali pogle- 
daj u ono brdo, pa ako ono ostane na svome mjestu, vidjet ćeš Me!” (El-A'raf, 
143) Tako mu je dao do znanja da brdo sa svom svojom snagom i čvrstinom 
ne može ostati postojano i izdržati viđenje Njega na ovome svijetu, pa kako 
bi to mogao podnijeti čovjek, koji je satkan od slabosti?! 

Peto: Uzvišeni Allah je bio moćan brdo učiniti stabilnim, to je moguće. 
Međutim, posrijedi je bilo viđenje, pa da je ono kao takvo nemoguće tada 
bi primjeren odgovor bio ovaj: Ako brdo ostane na svome mjestu onda ću 
Ja (početi) jesti, piti i spavati. No kod njih je to sve isto. 

Šesto: To su riječi Uzvišenoga: "I kad se Gospodar njegov onom brdu 
otkri, učini ga sa zemljom sravnjenim!" (El-A'raf, 143) Prema tome, ako se 
mogao pojaviti brdu, kojeje mrtva priroda i za koje nije predviđena nikakva 
nagrada ni kazna, zašto se ne bi mogao pokazati i Svome poslaniku i Svojim 
miljenicima u Svojoj Kući počasti?! Međutim, Allah je Musau ukazao na to 
da kad brdo ne može ostati postojano pred viđenjem Njega, ovdje na ovo- 
me svijetu, tim prije pred tim ne može ostati postojan čovjek, koji je slabiji 
od brda. 

Sedmo: Allah je razgovarao s Musaom, dozivao ga i obraćao mu se 
diskretno; prema tome, Onome kome je imanentan govor, govorno komu- 
niciranje i to da onaj kome se On obraća čuje Njegov govor bez ikakvoga 
posrednika - Tom svojstvo da može biti viđen mora biti još imanentnije. 
Tako, osporavanja Njegovog viđenja ne može biti a da se ne ospori i Njegov 
govor. Oni su to dvoje vezali jedno za drugo. 

Što se tiče njihove tvrdnje da je negacija pojačana česticom len, te da 
to znači i negaciju viđenja na ahiretu, ona je pogrešna budući da, čak i da ta 
čestica označava trajnost to opet ne bi značilo da se njome negacija proteže 
i na ahiret, a šta tek kazati ako to nije tako? Uzvišeni, naime, kaže: "A neće je 
nikada zaželjeti!" (El-Bekare, 95), što je u dosluhu s Njegovim riječima: "Oni 
će dozivati: 'O Malik, neka Gospodar tvoj učini da umremo!"’ (Ez-Zuhruf, 

77) Prema tome, da se čestica upotrebljava samo za apsolutnu trajnost u 
tom slučaju ne bi bilo dopustivo navoditi bilo kakav glagol nakon nje, a toga 
ima u upotrebi. Uzvišeni kaže: "Neću napustiti ovu zemlju dok mi otac moj 
ne dozvoli." (Jusuf, 80) Kako se iz ovog primjera vidi, negacijskom česticom 
len ne podrazumijeva se uvijek trajna negacija. 

Šejh DžemaluddTn ibn Malik - Allah mu se smilovao! - kaže: 

Onog ko kaže da negacija sa len je trajna 
ti riječ njegovu odbaci, drži se onog drugoga! 

Što se pak tiče drugoga ajeta, njegovo navođenje u prilog viđenju Alla- 
ha je vrlo lijepo i suptilno. Naime, Uzvišeni ga spominje u kontekstu hvalje- 
nja Sebe, a pohvala se, kako je to općepoznato, vezuje za pozitivna svojstva 
(. sifat subutijja), dok čisto ništavilo ne predstavlja potpunost pa se njime i 
ne može hvaliti. Naime, Uzvišeni Gospodar se hvali negacijom ukoliko ona 
sadrži neku postojeću stvar kakvo je, npr., hvaljenje negiranjem drijemeža 
i sna kod Njega, čime se implicira potpunost Njegovog bdijenja nad svim, 
zatim negiranje smrti što implicira potpunost života; negiranje umora i po- 
sustalosti, što implicira potpunost svemoći; negiranje sudruga u Njegovoj 
Božanstvenosti, te družice, djeteta i pomagača, što implicira potpunost gos- 
podarstvenosti, božanstvenosti i nadmoćnosti; negiranje jedenja i pijenja, 
što implicira potpunost Njegove izdržljivosti i Njegovu neovisnost; negira- 
nje zauzimanja kod Njega, izuzev s dopustom od Njega, što implicira pot- 
punost Njegove jedinosti i neovisnost o Njegovim stvorenjima; negiranje 
nepravde, što podrazumijeva potpunost Njegove pravednosti, Njegovog 
znanja i neovisnosti o bilo čijoj pomoći; negiranje zaborava i izmicanja ne- 
čega Njegovom znanju, što implicira potpunost Njegovog znanja i njegovu 
sveobuhvatnost; negiranje sličnosti, što implicira potpunost Njegovog Bitka 
i Njegovih svojstava. 

Stoga se On nikada ne hvali nečim čisto nepostojećim, nečim što ne 
implicira ništa postojeće budući da bi neko ko nema nikakvoga svojstva kao 
takav bio združen sa nekim ko se atributira nepostojanjem. Onaj pak ko je 
potpun ne može se atributirati ničim što bi ga u tome činilo združenim s 
onim nepostojećim. 

Prema tome, značenje je sljedeće: On se može vidjeti, ali se ne može 
obuhvatiti ni u cijelosti vidjeti. Tako riječi Uzvišenoga: "Pogledi do Njega ne 
mogu doprijeti!” (El-Enam, 103) sugeriraju potpunost Njegove golemosti, 
naime da je On veći od svega te da, usljed Svoje savršene golemosti ne može 

biti dokučiv u smislu da bude dosegnut u cjelini, s obzirom da dokučenje 
znači dosezanje nečega u cijelosti, što je dodatna komponenta u odnosu na 
viđenje, kako to proishodi iz riječi Uzvišenoga: "Pa kad jedni druge ugledaše, 
drugovi Musaovi povikaše: 'Stići će nas (tj. dokučit će nas)!’ 'Neće' - reče 
on." (Eš-Šu'ara', 62) Musa, dakle, nije porekao viđenje, ali je porekao doku- 
čenje. Prema tome, viđenje i dokučenje idu jedno sa drugim, ali i odvojeno 
jedno od drugog. 

Uzvišeni Gospodar se, dakle, može vidjeti ali ne i obuhvatiti, onako 
kako se o Njemu može imati znanje ali Ga se znanjem ne može obuhvatiti u 
cijelosti. Eto, tako su predmetni ajet razumijevali ashabi i imami, i ta njihova 
stajališta zabilježena su u komentarima tog ajeta. Štaviše, ni onaj koji gleda 
u sunce, koje je samo stvorenje, ne može ga obuhvatiti pogledom. 

Što se pak tiče hadisa, koji se prenose od Vjerovjesnika, s.a.v.s., i njego- 
vih ashaba a koji govore o viđenju, oni su preneseni vjerodostojno i bilježe ih 
autori sahiha, musneda i sunena. 138 

Jedan od tih hadisa je i onaj koji prenosi Ebu Hurejre, a koji glasi: "Neki 
Ijudi su upitali: 'Božiji Poslaniče, hoćemo li mi na Sudnjem danu vidjeti svo- 
ga Gospodara!?', pa je Božiji Poslanik njih upitao: 'Da li imate imalo dvojbe 
u viđenje mjeseca u noći uštapa?’ 'Ne', rekli su oni, 'nimalo nemamo dvojbe 
u to, Božiji Poslaniče.' 'A da li imate imalo dvojbe u viđenje Sunca kada na 
nebu nema nijednog oblaka?', upitao ih je Poslanik. 'Nemamo dvojbe u to!', 
kazali su oni i on im je rekao: 'Eto, tako ćete i Njega vidjeti!”’ 139 Hadis, u nje- 
govoj cjelini, u svojim Sahlhima navode i El-Buhari i Muslim. Sličan hadis oni 
navode i posredstvom Ebu Se'Tda el-Hudrija. 

Među te hadise spada i hadis koji se prenosi posredstvom DžerTra 
ibn Abdullaha el-Bedželija - DžerTr tu kaže: "Sjedili smo s Vjerovjesnikom, 
s.a.v.s., pa je pogledao u mjesec četrnaeste večeri u mjesecu i rekao: 'Vi ćete 
očima vidjeti svoga Gospodara ovako kako vidite ovaj mjesec i nećete se 
stiskati da Ga vidite!"’ 140 Hadis se, također, nalazi u dva SahJha. 


Тј. autori koji su svoje hadiske zbirke naslovili tim imenima, kakav je, npr., El-Buharijev 
SahJh, Ahmeda ibn Hanbela Musned i Ebu Davudov Sunen. 

Hadis bilježe i El-Buhari i Muslim ( muttefek 'alejh), a stručno je elaboriran u djelu Zilalu-I- 
Dienneti, br. 453 i 475. 

Hadis bilježe i El-Buhari i Muslim ( muttefek 'alejh), a stručno je elaboriran u prethodno 
navedenom izvoru (446-451, 461), s tim da je izraz "ајапеп/ očevidno” za mene sporan, što 
sam ja tamo i objasnio, pa neka se čitalac obrati na to djelo. 



178 


Ibn Ebu-l-'lzz el-Hanefl 


Među njih spada i ranije navedeni hadis, koji se prenosi posredstvom 
Suhejba, a bilježe ga Muslim i drugi autori. Isto je i s hadisom, koji od Vje- 
rovjesnika, s.a.v.s., prenosi Ebu Musa, u kojem stoji: "I dvije bašče od srebra 
- posuđe i sve drugo u njima je od srebra; i dvije bašče od zlata - posuđe 
i sve drugo u njima je od zlata, a između onih u njima i viđenja Gospodara 
njihovog, Uzvišenoga, nalazit će se samo plašt velikosti na Licu Njegovo- 
me u edenskom dijelu Dženneta !” 141 Bilježe ga El-Buhari i Muslim u svojim 
SahJhima. 

Među njih spada i hadis, koji prenosi AdT ibn Hatim, u kojem stoji: 
"Neki od vas će, doista, susresti Allaha jednog dana, a između te osobe i 
Njega neće biti nikakva zastora, ni tumača koji će mu prevoditi govor, pa će 
On upitati: 'Zar ti Ja nisam poslao poslanika, koji ti je dostavio Objavu?', i on 
će Mu reći: 'Jesi, Gospodaru.' 'Zar ti nisam dao imetak i bio dobrostiv prema 
tebi!?', upitat će ga opet Allah. 'Jesi, Gospodaru!', potvrdit će on." Navodi ga 
Buhari u svom SahJhu . 142 

Hadise o viđenju (Allaha) prenosi oko trideset ashaba i onaj ko se upo- 
zna s njihovim sadržajem neće imati nimalo sumnje u to da ih je i izgovorio 
upravo Poslanik, i da se nisam obavezao da ću se držati konciznosti sve bih 
te hidise i naveo u ovom poglavlju. Ko se pak želi upoznati sa njima neka 
bude ustrajan u slušanju Vjerovjesnikovih hadisa. U njima će, uz konstataci- 
ju viđenja, naći i to da će se On govorom obratiti kome hoće, i kada htjed- 
ne, te da će doći da presudi na Sudnjemu danu, a da je On iznad svijeta, i 
da će ih dozivati glasom koji će čuti jednako i onaj koji bude daleko kao i 
onaj koji bude blizu, da će se pokazati Ijudima, da će se nasmijati i sl., što je 
za džehmije ravno munjama. Međutim, kako se načela vjere mogu naučiti 
drukčije doli iz Allahove knjige i sunneta Njegovog Poslanika?! Kako se može 
tumačiti Allahova knjiga mimo onoga kako su je tumačili Njegov Poslanik, 
s.a.v.s., i njegovi ashabi - neka je Allahovo zadovoljstvo na njima - na čijem 
jeziku je Kur'an i objavljen?! 

Poslanik, s.a.v.s., rekao je: "Ko o Kur'anu izrekne nešto po svom na- 
hođenju, neka se pripremi za sjedenje u Vatri !” 143 U drugoj verziji hadisa se 


Hadis bilježe i El-Buhari i Muslim (muttefek 'alejh), a stručno je elaboriran u djelu Ed-Da'lfa 
(Zbirka slabih hadisa, pod br. 3465), ispod jednog drugog njemu sličnog hadisa koji, među- 
tim, ima i jedan dodatak, pa sam ga iz tog razloga stručno elaborirao na tom mjestu. 

U poglavlju o pohvalnim osobinama (El-Menakib). 

Hadis je slab (da'Jf). Bilježi ga Tirmizi, posredstvom Abdullaha ibn ‘Abbasa, kao merfu' 
predaju. Hadis započinje riječima: "Čuvajte se prenošenja moga govora - prenosite samo 



VJERSKA UCENJA ISLAMA 


179 


kaže: "Ko o Kur'anu rekne nešto bez znanja neka se pripremi za sjedenje u 
Vatri!" 144 

Kada je Ebu Bekr - neka Allah bude zadovoljan njime! - upitan o rije- 
čima Uzvišenoga: "I voćai pića...” (Abese, 31), tj. kakvojeto piće?, odgovorio 
je: "Koje bi me to nebo natkrivalo i koja bi me to zemlja nosila na sebi kada 
bih o Allahovoj knjizi rekao nešto što ne znam?!" 

Upoređivanje viđenja Allaha Uzvišenoga s viđenjem Sunca i Mjeseca 
nije i upoređivanje nečega sa Allahom, već upoređivanje jednog viđenja s 
drugim, a ne jednog objekta viđenja s drugim. Naprotiv, u tome je dokaz 
Allahove gornjosti u odnosu na Njegova stvorenja. Inače, da li je zamislivo 
viđenje bez sučeljenja!? Onaj koji kaže: Moći će se vidjeti, ali ne u nekom 
pravcu! - neka preispita svoj razum! On ili je umišljen, ili se nešto desilo s 
njegovim umom, u protivnom kada bi rekao: Vidjet će se, ali ne ispred gleda- 
oca, niti iza njega, ni s njegove desne, ni s njegove lijeve strane, ni iznad ni is- 
pod njega, na to bi mu uzvratio svako ko bi ga čuo po svojoj zdravoj prirodi. 

Stoga su mu'tezile kazale da bi onaj ko niječe gornjost (božanskoga) 
Bića morao nijekati i (Njegovo) viđenje. Kažu: Kako se može zamisliti viđe- 
nje bez sučeljenja i bez pravca!? To što Ga na ovom svijetu ne vidimo samo 
je stoga što su naša čula vida slaba, a ne zbog nemogućnosti samog viđenja. 

Uzmimo za primjer Sunce: kada se gledalac zagleda u njegove zrake 
tada bude slab da ga vidi, no ne zbog nemogućnosti u samom objektu gle- 
danja, već zbog slabosti gledaoca. Kada se bude na ahiretu Allah će usavršiti 
Ijudske potencijale do mjere da će Ga oni moći vidjeti. Iz tog razloga se, kada 
se Allah pokazao brdu, "Musa onesviješćen strovalio, pa kad se osvijestio 
rekao je: 'Hvaljen neka si! Kajem Ti se, ja sam vjernik prvi!"’ (El-A'raf, 143), tj. 
nijedan živi stvor Te ne ugleda, a da ne umre od toga, i nijedna suha tvar, 
a da se ne raspadne! Stoga Ijudi nisu bili u stanju vidjeti ni meleka u njego- 
vom pravom obliku, osim onih koje je Allah podržao u tome, kao što je bilo 
sa našim Vjerovjesnikom. Uzvišeni kaže: "Oni govore: 'Trebalo je da mu se 
pošalje melek!' A da meleka pošaljemo, s njima bi svršeno bilo!" (El-En 'am, 
8) Mnogi su iz prvih muslimanskih generacija ovo protumačili ovako: "Oni 
ne bi mogli podnijeti da vide meleka u njegovom pravom obliku, pa kada 


ono što znate, jer ko o Kur'anu rekne nešto po svom nahođenju..." Prenosi ga i Ibn DžerTr, 
međutim njegov prijenosni niz (isnad)je slab, kako sam to napomenuo u djelu Tahridiu-I- 
Miškat, pod br. 234. 

Hadis je slab (da'if). Prenose ga Ebu Davud, Tirmizi i drugi autori, posredstvom Džundeba. 

bismo im i poslali meleka, dali bismo im ga u Ijudskom liku, a tada bi im se 
to zbrkalo; ne bi znali da li je to čovjek, ili melek!? Tako, činjenica da je Allah 
među nas poslao kao poslanika jednoga od nas predstavlja upotpunjenje 
Njegove blagodati prema nama!" 

Mu'tezile su ih time obavezale budući da su se saglasili sa njima da On 
nije ni unutar, ni izvan ovoga svijeta. Međutim, stajalište onih koji priznaju 
postojanje nekog egzistenta koji je vidljiv, no ne u nekom pravcu, razumu je 
prihvatljivije od stajališta koje priznaje egzistenta koji sam po sebi opstoji, a 
koji nije vidljiv i koji se ne nalazi ni na jednoj strani. 

Onima koji poriču viđenje zbog poricanja nečeg što je neodvojivo od 
njega, a to je strana, treba kazati sljedeće: Da li vi pod stranom podrazumi- 
jevate neku egzistencijalnu, ili neku nepostojeću činjenicu? Ako podrazu- 
mijevaju nešto egzistencijalno, onda se mora konstatirati da se ništa što se 
ne nalazi u nečemu egzistencijalnom ne može vidjeti. Ta premisa, međutim, 
nije održiva i nema dokaza koji bi je potvrđivao. Štaviše, apsurdna je, budući 
da se površinski dio ovoga svijeta može vidjeti, a ovaj svijet se ne nalazi u ne- 
kom drugom svijetu. Ako pak pod stranom podrazumijevaju neegzistenci- 
jalnu činjenicu, onda je druga premisa neodrživa; mi, naime, ne prihvatamo 
da se On u tom smislu ne nalazi na nekoj strani. 

Kako o načelima vjere može govoriti neko ko svoj govor o tome ne crpi 
iz Kur'ana i sunneta, već iz onog što su kazali neki Ijudi? A ako bi i ustvrdio 
da ga uzima iz Allahove knjige onda tumačenje Allahove knjige ne crpi iz 
Poslanikovih hadisa, ne ispituje njihov sadržaj, niti traga za onim što su u 
vezi s tim kazali ashabi i njihovi sljedbenici u dobru, a što su nam prenijeli 
pouzdani prenosioci, koje su kritičari ocijenili kao dobre. Oni, naime, nisu 
prenijeli samo formu Kur'ana, nego i formu i značenje, i oni Kur'an nisu učili 
onako kako ga uče djeca, nego su ga učili sa njegovim značenjima. Tako onaj 
ko ne ide tim njihovim putem o Kur'anu govori po svom nahođenju, a onaj 
ko o njemu govori tako i drži da je to Allahova vjera, ne crpeći svoj govor iz 
samog Kur'ana, taj je grešan makar govorio i ispravno! Onaj, pak, ko uzima 
iz Kur'ana i sunneta imat će nagradu makar pogriješio, dok će mu nagrada 
biti udvostručena ako pogodi istinu! 

Njegove riječi: "Viđenje (Allaha) je istinazastanovnike Dženneta" apo- 
strofiraju stanovnike Dženneta, iz čega se razumije negiranje Njegovog vi- 
đenja za ostale. 

Ne postoji sumnja u to da će stanovnici Dženneta u Džennetu vi- 
djeti svoga Gospodara. Oni će Ga, isto tako, vidjeti i na Sabirnom mjestu 

(. Mahšer ), prije nego što uđu u Džennet, kako se to konstatira u Buharijevoj 
i Muslimovoj hadiskoj zbirci, u kojima se to prenosi od Božijega Poslanika, 
s.a.v.s., 145 te na šta upućuju riječi Uzvišenoga: "Na dan kada Ga susretnu, 
njihov će pozdrav biti selam!" (El-Ahzab, 44) 

O Njegovome viđenju na Sabirnom mjestu zauzeta su tri različita sta- 
jališta: Prema prvome od njih - tu će Ga vidjeti samo vjernici; prema dru- 
gome - vidjet će Ga svi koji tu budu stajali, i vjernik i nevjernik, a zatim će 
se On zakloniti od nevjernika i oni Ga nakon toga više neće vidjeti, dok će 
Ga - prema trećem stajalištu - s vjernicima vidjeti i licemjeri ( munafikCm ), 
mimo ostalih nevjernika. Isto je i s Njegovim obraćanjem onima na staja- 
nju. 

Svi su muslimani saglasni u tome da Ga niko svojim okom neće vidjeti 
na ovome svijetu, s tim da se u vezi s tim spore samo kada je riječ o našem 
Vjerovjesniku, s.a.v.s.: neki osporavaju i njegovo viđenje očinjim vidom, a 
neki mu to priznaju. 

EI-KadT 'ljad u svome Eš-Šifau (Lijeku) govori o razilaženju ashaba i 
onih poslije njih u pogledu njegovoga viđenja, te Aišino, r.a., negiranje da je 
on svoga Gospodara vidio svojim očima. Naime, ona je, navodi on, kad ju 
je Mesruk upitao da li je Muhammed vidio svoga Gospodara, rekla: "Kosa 
mi se nakostriješila od toga što si rekao; ko ti rekne da je Muhammed vidio 
svoga Gospodara, taj ti je slagao!” 146 

'ljad zatim kaže: "Jedna skupina zastupa Aišin stav, što se prenosi i od 
Ibn Mes'uda i Ebu Hurejrea - s tim da se od njega prenosi i drugačije mi- 
šljenje. Jedna skupina hadiskih stručnjaka, šerijatskih pravnika i teologa os- 
porava da je Allaha moguće vidjeti na ovome svijetu. Od Ibn 'Abbasa, r.a., 
prenosi se da Ga je on, s.a.v.s., vidio svojim očima, 147 dok 'Ata, također od 
njega, prenosi da Gaje vidio svojim srcem." 

Zatim navodi mišljenja stručnjaka i poduke, a potom kaže: "Što se 
tiče obaveznosti prihvatanja stava da Ga je naš Vjerovjesnik, s.a.v.s., vidio 
treba kazati da tvrdnja da Ga je vidio svojim očima nije potkrijepljena ne- 
kim kategoričim argumentom niti nedvojbenim tekstom Objave. Ono na 
čemu se zasniva taj stav jesu dva ajeta sure En-Nedžm. Međutim, u vezi s 


V.: prethodno navođene hadise u ovom dijelu komentara. 

Hadis bilježe El-Buhari, Muslim i Ahmed (VI/49). 

Hadis je slab ( da'Jf ), a od njega ga bilježi Ibn Huzejme u svom Tevhidu u konfrontirajućim 
varijacijama. 

tim ajetima se prenosi neusaglašenost učenjaka, tako da ih je moguće razu- 
mijevati i ovako i onako." 

Ovo što je rekao El-Kadi 'ljjad - Allah mu se smilovao! - to je tačno. 
Naime, viđenje Allaha moguće je još na ovome svijetu, jer da nije moguće 
onda ga Musa, a.s., ne bi ni iskao. Istina, ne prenosi se nikakav pouzdan vjer- 
ski iskaz u kojem stoji da je on, s.a.v.s., svoga Gospodara vidio očima svoje 
glave, već se, štaviše, prenosi nešto što upućuje na poricanje viđenja. Naime, 
Muslim u svome Sahihu bilježi sljedeće Ebu Zerrove, r.a., riječi: "Pitao sam 
Božijega Poslanika, s.a.v.s., da li je vidio svoga Gospodara, i on mi je rekao: 
"(Vidio sam samo) svjetlo, kako bih mogao vidjeti Njega ?!" 148 U drugoj ver- 
ziji stoji: "Vidio sam samo svjetlo." 

Muslim, također, bilježi i riječi Ebu Musaa el-Eš'arija, r.a., koji kaže: "Bo- 
žiji Poslanik, s.a.v.s., jednom se digao među nama i rekao nam pet stvari: da 
Allah ne spava i da Mu to nije potrebno; da spušta pravdu i podiže je; da 
Mu se noćna djela uzdižu prije dnevnih; da Mu se dnevna djela uzdiže prije 
noćnih; da je svjetlo Njegov zastor - u drugoj verziji stoji: vatra - i kad bi ga 
sklonio veličanstveni sjaj Lica Njegovoga spalio bi svako stvorenje do koga 
bi dopro Njegov pogled !" 149 

Tako da bi - a Allah najbolje zna! - Poslanikov odgovor Ebu Zerru, tj. 
"Vidio sam samo neko svjetlo", značile da je on zapravo vidio samo taj za- 
stor, a riječi: "(Vidio sam samo) neko svjetlo, kako bih mogao vidjeti Njega?!" 
značile bi: svjetlo, koje je zastor koji onemogućava Njegovo viđenje, pa kako 
bih Ga mogao vidjeti!, naime kako sam Ga mogao vidjeti kad je između 
mene i Njega bilo svjetlo koje je zastor i koje mi je onemogućavalo viđenje 
Njega. Ovim se jasno odriče viđenje, a Allah najbolje zna. 

Osman ibn Se'Td ed-Darimi prenosi daje to bilo i jedinstveno mišljenje 
o tome Ijudi iz prve muslimanske generacije, a nama je pak potrebnije usta- 
noviti njegovo viđenje DžibrTla, nego njegovo viđenje Gospodara Uzvišeno- 
ga, premda je viđenje Uzvišenog Gospodara i krupnije i uzvišenije, budući 
da se utvrđivanje poslanstva nikako ne zasniva na njemu. 


Hadisje vjerodostojan (sahih), a Muslim ga bilježi na kraju poglavljao vjerovanju (Kitabu-I- 
Tman). Hadis svoju potvrdu ima i u hadisu koji od Vjerovjesnika, s.a.v.s., prenosi Ibn Omer, 
a koji glasi: "Sudnji dan je prvi dan u kojem će oko vidjeti Allaha Uzvišenoga!” Ovaj hadis 
bilježi Ed-Darekutni, kako se to naznačava u Ed-Durru (VI/191), a potvrđuje ga i jedna 
mursel-predaja, koju navodi Ebu Se'Td ed-Darimi u svom djelu Er-Reddu 'ale-l-džehmijje 
(Odgovor džehmijama), str. 57 u izdanju EI-Mektebu-l-islamTja. 

Hadis je vjerodostojan ( sahih ) i većjejednom navođen. 

Njegove riječi: "lako način i obuhvatnost tog viđenja nisu dokučivi" 
znače: zbog potpunosti Njegove veličine i sjaja, uzvišen i slavljen neka je On! 
Pogledi ga ne mogu sagledati niti Ga obuhvatiti, kao što se znanjem može 
dokučiti, ali Ga se njime ne može i obuhvatiti. Uzvišeni kaže: "Pogledi Ga ne 
mogu obuhvatiti!” (El-Enam, 103); "A oni znanjem ne mogu Njega obuhva- 
titi!" (Ta-Ha, 110) 

Njegove riječi: "Tumačenje toga ima se prepustiti Allahovome naumu 
i Njegovome znanju...”, zaključno s riječima: "niti ćemo se u tome povoditi 
za svojim hirovima" znače, tj. onako kako su mu'tezile postupile s teksto- 
vima Kur'ana i sunneta koji govore o viđenju (Allaha), što je iskrivljavanje 
Allahova govora i govora Njegovog Poslanika, davanje tome drugoga smisla. 
Ispravno tumačenje je, prema tome, samo ono koje je podudarno sa onim 
što se nalazi u sunnetu, a pogrešno je ono koje je u konfrontaciji sa tim. 
Tako, bilo koje tumačenje koje ne podržava neki kontekstualni dokaz, "Mi u 
to nećemo ulaziti i davati mu smisao shodno svome viđenju, niti ćemo se u 
tome povoditi za svojim hirovima", ili indikator koji bi ga nalagao, nije ono 
koje je namjeravao Upućujući Pojašnjivač Svojim govorom, jer da jeste tada 
bi On taj govor propratio nekim indikatorima koji bi ukazivali na određeni 
smisao suprotan onome koji se nadaje na prvi pogled, kako slušalac ne bi 
zapao u dilemu i grešku. Naime, Allah je Svoj govor objavio kao objašnjenje 
i uputu, pa kada bi njime podrazumijevao nešto drugo od onog što njegova 
vanjska forma govori a to ne bi propratio nekim propratnim elementima 
koji bi ukazivali na drugi smisao od onoga koji se svakome prvobitno na- 
dadne, tada taj Njegov govor ne bi bio ni pojašnjenje, ni uputa. Tumačenje 
govoraje, dakle, samo obavještavanje o onome šta je govornik htio kazati, a 
nije formiranje novoga smisla. 

Na ovoj tački mnogi prave grešku jer je cilj da se pojmi štaje govornik 
htio kazati svojim govorom. Prema tome, kada se rekne: Smisao tog jezič- 
kog izražaja je taj i taj, to je obavijest o onome na šta je mislio onaj koji je 
to izrekao, pa ako ta obavijest nije podudarna s njegovom namjerom onda 
ona predstavlja iznošenje laži na njega. Nakana govornika se pak spoznaje 
na više načina: jedan od njih je taj da sam on nedvosmisleno saopći šta je 
htio kazati tim izričajem; drugi je taj da upotrijebi izraz koji svojom vanj- 
skom formom odražava značenje shodno mjestu na kojem je upotrijebljen 
i koji ne prati nikakav indikator koji bi sugerirao da govornik nema na umu 
to bukvalno značenje - a šta tek da se kaže ako je on svoj govor propratio 
elementima koji dodatno upućuju na to daje on na umu imao upravo nje- 
govu stvarnost zbog koje je i izrečen, kakve su, npr., Allahove riječi: "A Allah 

je, sigurno, sa Musaom razgovarao!" (En-Nisa, 163) i Vjerovjesnikove riječi: 
"Vi ćete očevidno vidjeti svoga Gospodara onako kako u podne vidite Sun- 
ce ispod kojeg nema oblaka!" 150 

Ovo su primjeri govora kod kojeg slušalac nema nikakve dileme u 
pogledu onoga šta je govornik htio kazati, pa kada izvještava o njegovoj 
namjeri, koju odražava stvarnost izraza koji se i upotrebljavaju da bi se izra- 
zio taj smisao, uz dodatne indikatore koji to potvrđuju, on će u tom svom 
izvještavanju govoriti istinu. Ako pak taj govor protumači na drugi način 
i dadne mu smisao koji on ne izražava i na koji ne upućuju nikakvi drugi 
indikatori, u tom slučaju njegova tvrdnja da je to ono što je govornik htio 
kazati predstavljat će iznošenje laži na njega. Eto, to je tumačenje po svome 
viđenju i povođenje za hirovima. 

Radi se o sljedećem - Kada neko rekne: Dat ćemo mu taj i taj smisao, 
ili: Tumačimo ga tako, to predstavlja odbijanje onoga smisla koji se izražava 
tim izrazom, zbog kojega je zapravo taj izraz i ustanovljen; pa kada njegov 
oponent taj iskaz navede kao argument protiv njega, budući da ne može 
prenebregnuti njegovo navođenje, on pribjegava negiranju njegovog smisla 
- govori: Ja to razumijevam drukčije od onoga što se nahodi iz njegovog 
formalnogjezičkog izraza. 

Ako bi bilo rečeno: Tumačenje mimo doslovnog izraza teksta znači 
nešto drugo, što vi ne spominjete. Naime, za neke izraze se ni u kojem sluča- 
ju ne može kazati da se njima namjeravao iskazati upravo onaj smisao koji 
izražava njihov formalni oblik, pa kako se takvi izrazi ne mogu prenebregnu- 
ti, mi ih uzimamo za argument držeći da se njima ne izražava onaj smisao 
koji se nadaje iz njihove doslovnosti, već da su oni upotrijebljeni samo me- 
taforično, tako da smo im mi dali takav smisao zbog njihovoga upućivanja 
na nj, a ne zato što oni svojom formom izražavaju taj smisao; mi bismo na 
to kazali sljedeće: 

Odgovorit će se: Ali, taj smisao je ono za štase tvrdi dajegovornik na- 
mjeravao saopćiti, pa to može biti tačno ili netačno, kako smo kazali ranije. 
Apsurdno je pak tvrditi da je on podrazumijevao nešto drugo od onog što 
izražavaformalni jezički izraz, kojije njegovastvarnost,a da pritom slušaocu 
nije skrenuo pažnju na onaj smisao koji je podrazumijevao, već se, štaviše, iz 
samog njegovog govora raspoznaju elementi koji potvrđuju činjenicu da je 
on podrazumijevao baš onaj stvarni smisao koji se i izražava tim izrazom. Mi 


150 


Hadis bilježe El-Buhari i Muslim i već je ranije navođen, uzspornu upotrebu riječi sučelice. 

ne sporimo da govornik ponekad svojim govorom izražava smisao različit 
od onog koji se nadaje iz formalnog jezičkog izražaja; on tome pribjegava 
kad želi zavesti slušaoca, i to ide uz to. Međutim, neprikladno je da svojim 
govorom ide za tim da izrazi smisao drukčiji od onog koji se nahodi iz for- 
malnogjezičkogizražajaonda kad muje namjera objasniti, pojasniti i učiniti 
da se pojmi njegova nakana! Šta tek kazati ako on svoj govor još i podupre 
nečim što isključuje metaforičnost i još to više puta ponovi, te mu za to još 
navede i određene primjere! 

Njegove riječi: "Niko nije ostao ispravan u svojoj vjeri ko se nije predao 
Allahu, dž.š., i Njegovome Poslaniku, s.a.v.s., i ko znanje o onome što mu nije 
sasvim jasno nije prepustio onome ko ima znanje o tome" znače: ko se nije 
predao tekstovima Kur'ana i sunneta, i nije im se ispriječio sumnjičavosti- 
ma, podozrenjima i krivim tumačenjima; ili ko nije govorio: Razum govori 
suprotno onome što sugerira predaja! Razum je osnovica predaje, pa ako 
bude u opreci s onim što se tradicijski prenosi, prednost ćemo dati razumu! 
To nikako ne može biti tako! Ako bi se i pojavilo nešto što bi imalo takav pri- 
zvuk, onda, ukoliko je ono što se prenosi tradicijom vjerodostojno, će ono 
za šta se tvrdi da je razumom dokučeno zapravo biti nedokučeno, što će 
se pokazati sasvim jasnim ukoliko se stvar razmotri ozbiljno. Ako pak ono 
što se tradicijom prenosi nije vjerodostojno, onda ono i nije prikladno da 
mu se suprotstavlja. Nije, naime, zamislivo da zdrav razum i vjerodostojna 
tradicija ikada mogu biti u konfrontaciji. Onome ko tvrdi da toga ima bit 
će uzvraćeno istom mjerom; reći će mu se: Ako se razum i tradicijska pre- 
daja nađu u međusobnoj konfrontaciji, tada je obavezno da se prednost da 
predaji jer bi akceptiranje dvaju različitih kazala predstavljalo akceptiranje 
dviju suprotnosti, dok bi eliminiranje i jednog i drugog predstavljalo elimi- 
naciju dviju suprotnosti. Tako je apsurdno prednost davati razumu, budu- 
ći da razum ponekad ukazuje na vjerodostojnost onoga o čemu se znanje 
može steći samo preko Objave ( sem ' ), te na obaveznost prihvatanja onog o 
čemu je izvijestio Poslanik, a.s., pa bismo, ukoliko bismo osporili tradicijsku 
predaju, tako osporili nalog samog razuma! Ako bismo pak osporili nalog 
razuma tada on više ne bi bio valjan za suprotstavljanje tradiciji budući da 
ono što se ne može uzeti kao dokaz ne može biti valjano za suprotstavljanje 
bilo čemu. Tako bi samo preferiranje razuma nalagalo da se njemu ne daje 
prednost, pa davanje prednosti njemu ne bi ni bilo dopustivo! 

Ovo je sasvim jasno, nedvojbeno, jer je razum taj koji ukazuje da je 
ono što se čulo (od Poslanika, a.s.) istinito i da je preneseno vjerodostojno, 
te da je ono što je on kazao podudarno sa onim o čemu se tako izrazio. 

Međutim, ako bismo pretpostavili da njegov naputak nije utemeljen u istini, 
onda bi to - shodno neutemeljenosti tradicijske predaje - podrazumije- 
valo da razum nije ispravan vodič, pa ako već nije takav, onda se ni u kom 
slučaju ne bi smjelo ni povoditi za njim a nekamo li mu još i davati prednost. 
Tako se dolazi do toga da je preferiranje razuma nad tradicijskom predajom 
atak na sam razum. 

Prematome, obavezaje potpuno se predati Poslaniku, s.a.v.s., staviti se 
pod njegovo vođstvo i ono što je on kazao prihvatiti s naklonošću i povjere- 
njem, ne oportunirati mu s neutemeljenim umišljajem nazivajući ga razum- 
skom pojmljevinom ( та‘кп1 ), pritiskati ga kakvom sumnjom i skepsom ili 
u pogledu onoga što je on kazao prednost davati mišljenjima nekih Ijudi i 
nečistoći njihovih umova. 

Dakle, jedino njega uzimamo za suca, jedino se njemu predajemo, 
pokoravamo se i slušamo ga bespogovorno, onako kako i jedino Onome 
koji ga je poslao izražavamo pobožnost, skrušenost, poniznost, pokajnost 
i pouzdanje. 

Imamo, dakle, odnos prema dvjema jedinostima i čovjek se samo po- 
moću tog dvoga može spasiti Allahove kazne. Radi se o izražavanjujedinosti 
(tevhld) Onoga koji je poslao Poslanika i jedinosti slijeđenja Poslanika. Tako 
nećemo tražiti nekog drugog presuditelja osim njega, nećemo prihvatiti ni- 
čiji sud mimo njegovoga, nećemo obustaviti realizaciju njegove zapovijedi 
i prestati vjerovati u istinitost onoga što je on kazao jer se, može biti, to ne 
slaže s onim što je rekao nečiji šejh, nečiji imam, Ijudi iz nečijega mezheba, 
nečije frakcije ili neko do čijeg se mišljenja drži, pa ako mu oni dadnu dozvo- 
lu on tada provede u djelo ono što je Poslanik rekao i prihvati njegove riječi, 
u protivnom, ako bi sebi tražio spasa, on bi to prepuštao njima, okrećući se 
od Poslanikove zapovijedi i od onog što se prenosi od njega. U suprotnom, 
njegovim bi riječima dao pogrešan smisao i to svoje iskrivljavanje nazvao bi 
tumačenjem i shvatanjem. Rekao bi: Protumačit ćemo to i navući mu drugi 
smisao! 

Međutim, da čovjek susretne svoga Gospodara sa svakim grijehom 
- osim pripisivanja Allahu sudruga u Božanstvenosti Njegovoj - bolje mu 
je nego da ga susretne takav. Štaviše, kad čuje neki vjerodostojan hadis on 
treba da smatra da ga je čuo neposredno od Božijega Poslanika, s.a.v.s., pa 
zar može odgađati njegovo prihvatanje i postupanje po njemu dok ga ne 
iznese pred mišljenje neke osobe i ne omjeri ga o njegove riječi i o njegov 
pravac?! Stroga obaveza bi bila da odmah pristupi postupanju po onom što 

je čuo, bez obaziranja na bilo šta drugo. Ne može se izražavati sumnja u 
Vjerovjesnikove riječi samo zato što su one u konfrontaciji s nečijim mi- 
šljenjem, naprotiv, podozrenje će se imati prema svakom mišljenju koje je 
u konfrontaciji s njegovim riječima. Tako se njegove riječi neće sučeljavati s 
analogijom već ćemo sve analogije u vezi s njima ostaviti postrani i prihvatiti 
njegove riječi. Njegovom govoru nećemo davati drugi smisao, udaljavati ga 
od njegovog stvarnog značenja zbog nekog umišljaja kojeg njegovi pobor- 
nici nazivaju razumskom pojmljevinom, a što je zapravo razumom nedoku- 
čeno i od istine odvojeno. Isto tako, ni prihvatanje njegovih riječi ne smije 
biti motivirano njihovom podudarnošću s nečijim stajalištem, ma ko on bio! 

Imam Ahmed kaže: "Enes ibn 'ljad, pozivajući se na Ebu Hazima, on na 
'Amra ibn Šu'ajba, on na svoga oca, a on na njegovoga djeda, kazivao nam je 
sljedeće: 'Moj brat i ja smo bili najednom skupu, koji mi je draži nego da mi 
je umjesto njega data najbolja stoka! Naime, nas dvojica smo došli i zatekli 
najuglednije ashabe Božijega Poslanika, s.a.v.s., kako sjede pred jednim od 
njegovih vrata, pa kako nam je bilo mrsko da se probijamo između njih, sjeli 
smo postrani. Oni su spomenuli jedan ajet iz Kur'ana, pa su se stali sporiti 
oko njega tako da su se i njihovi glasovi povisili. Tad je izašao Božiji Poslanik, 
s.a.v.s., a bio je Ijut, lice mu svo crveno, pa je stao na njih bacati prašinu. 
Pritom je govorio: Polahko, narode! Zbog toga su propadali narodi prije vas, 
zato što su se razilazili sa svojim poslanicima i što su jedan dio objavljene 
knjige suprotstavljali drugome dijelu. Kur'an nije objavljen da bi jedan nje- 
gov dio opovrgavao drugi, nego jedan njegov dio potvrđuje drugi! Tako ono 
što od njega shvatite po tome postupajte, a znanje o onom što ne mognete 
dokučiti prepustite onome koji to zna!'” 151 

Allah je, nesumnjivo, strogo zabranio da se o Njemu govori bez zna- 
nja. On kaže: "Reci: 'Gospodar moj zabranjuje razvrat, i javni i potajni, i 
grijehe, i neopravdanu primjenu sile, i da Allahu smatrate ravnim one za 
koje On nikakav dokaz objavio nije, i da o Allahu govorite ono što ne zna- 
te!"’ (El-A'raf, 33) i: "Ne povodi se za onim što ne znaš!" (El-lsra', 36) Prema 
tome, čovjek je dužan ono s čime je Allah slao Svoje poslanike i objavio 
Svoje knjige smatrati istinom koja se mora slijediti. Tako će on potvrđivati 
da je to istina i ispravan govor, te da se sve ono što reknu drugi Ijudi ima 
mjeriti time, pa ako se pokaže sukladno tome onda će to što su rekli biti 


Hadis je vjerodostojan (sahih), a bilježi ga, također, i EI-BegavT u djelu Šerhu-s-sunneh (Ko- 
mentar sunneta), br. 121, izdavač "EI-Mektebu-l-islami". Svi njegovi prenosioci su pouzda- 
ni, uz poznato razmimoilaženje stručnjaka u vezi s ‘Amrom ibn Šu'ajbom. 

istina, a ako bude u konfrontaciji sa tim onda će biti neistina. Ako pak ne 
bude znao da li jeste, ili nije u skladu s tim, a posrijedi bude jezgrovit govor 
tako da ne mogne dokučiti šta je govornik njime htio kazati, ili pakznadnea 
ne bude mu poznato da li je Poslanik o tome nešto rekao što bi ga potvrdilo 
ili demantiralo, tada je u vezi s tim dužan ostati suzdržan i o tome govoriti 
samo ako ima znanje o njemu, a pod znanjem se podrazumijeva samo ono 
što je poduprto dokazom, dokje korisno znanje samo ono s kojim je došao 
Poslanik. Znanje pokatkad može doći i od nekoga drugog, mimo Poslanika, 
no to znanje se odnosi na ovosvjetske stvari, kakva je, npr., medicina, mate- 
matika i zemljoradnja. Što se pak tiče božanskih stvari i vjerskih naučavanja, 
takvo znanje je samo ono koje je preuzeto od Poslanika, ni od koga drugog. 


O njegovim riječima: 

(48 Stopalo islama može ostati postojano samo na leđima pokomo 
sti i predanosti. 


Komentar: 

Ovo je figurativno metaforično izražavanje, budući da i fizičko stopalo može 
ostati postojano samo kad stoji na nečemu. Hoće kazati da islam onoga ko 
se ne pokori tekstovima dviju objava i ne prepusti se njihovome vođstvu, 
ko im ne oponira i ne protuslovi im svojim viđenjem, svojom razumskom 
pojmljevinom i svojom logikom, ne može ostati postojan. 

Buhari od imama Muhammeda ibn Šihaba ez-Zuhrija - Allah mu se 
smilovao! - prenosi sljedeće riječi: "Od Allahaje objava, od Poslanika je do- 
stava, a na nama je pokornost”, što je jedna vrlo jezgrovita i svrsishodna 
izjava. 

Najbolji primjer za suodnos tradicijske predaje i razuma jest onaj koji 
kaže da je razum u odnosu na tradicijsku predaju poput neuka čovjeka, opo- 
našatelja, u odnosu na učenoga mudžtehida, odnosno da je između njih još 
i veći jaz, budući da neuki ipak može jednoga dana postati učen, dok učeni 
ne može postati vjerovjesnikom i poslanikom. Prema tome, kad obični opo- 
našatelj upozna nekog učenog čovjeka, koji je kadar izdavati šerijatskoprav- 
na rješenja, pa na njega ukaže drugom običnom oponašatelju a zatim dođe 
do nesuglasja između tog učenjaka i onog koji je ukazao na nj, tada je onaj 

koji je tražio rješenje problema obavezan poslušati ono što je rekao učeni, 
a ne ono što govori onaj koji je ukazao na njega. Ako bi, dakle, onaj koji je 
uputio na učenjaka rekao: Istinaje na mojoj strani, nije na učenjakovoj, jer si 
ti zahvaljujući meni saznao da je on muftija pa ako njegovim riječima dad- 
neš prednost nad mojima tada si odbacio onu osnovu zahvaljujući kojoj si 
i saznao da je on muftija; trebaš, dakle, odbaciti izdanak, a ne korijen! Onaj 
koji je tražio rješenje problema na to bi rekao: Pošto si ti posvjedočio daje 
on muftija, i uputio me na nj, ti si samim tim potvrdio da se treba slijediti 
on, a ne ti. Prema tome, moja saglasnost s tobom u tome ne znači da se ja 
moram s tobom slagati u svakom pitanju. Tvoja pogreška u onome u čemu 
si se razišao s muftijom, koji je znaniji od tebe, nije istovremeno i pogreška 
u tvome znanju da je on muftija! Tako će kazati i pored toga što zna da i 
dotični muftija može ponekad pogriješiti. 

Razuman čovjek zna da je Poslanik u onome što prenosi od Uzviše- 
nog Allaha nepogrešiv, da mu greška u tome nije dopustiva, zbog čega je 
dužan pokazati mu pokornost i postupati po njegovoj naredbi. Ono što 
neminovno znamo iz islama jest sljedeće: kada bi neki čovjek rekao Posla- 
niku: Kur'an koji nam predočavaš i mudrost s kojom nam dolaziš - i jedno 
i drugo sadržavaju mnogo toga što je u konfrontaciji sa onim što smo mi 
dokučili svojim umovima. Mi smo pak upravo tim umovima spoznali tvoju 
istinitost, pa ako bismo prihvatili sve što ti rekneš, i pored toga što se naši 
umovi tome opiru, time bismo obezvrijedili upravo ono čime smo spoznali 
tvoju istinitost. Stoga vjerujemo da se trebamo držati onoga što nam ka- 
zuju naši umovi, koji su oportuni onome što se ukazuje iz tvoga govora, a 
da tvoj govor trebamo ostaviti postrani i ne uzimati iz njega ni uputstvo ni 
znanje! Takav čovjek ne bi bio vjernik, ne bi se smatrao nekim ko vjeruje u 
ono s čime je došao Poslanik, i Poslanik svakako ne bi bio njime zadovoljan. 
Zna se da bi, kada bi takvo stajalište bilo ispravno, svaki čovjek tada mo- 
gao vjerovati u nešto od onog s čime je došao Poslanik budući da se Ijudski 
umovi međusobno razlikuju, da dilema ima mnogo i da šejtani neprestano 
u Ijudske duše ubacuju zavodljive misli. Tako bi svako mogao kazati ovako 
za sve što je rekao Poslanik i što je naredio da se čini. Međutim, Uzvišeni je 
rekao: "A Poslanik je jedino dužan da jasno obznani!" (En-Nur, 54); "A zar 
su poslanici bili dužni što drugo već da jasno obznane!?" (En-Nahl, 35); "Mi 
nismo poslali nijednog poslanika koji nije govorio jezikom naroda svoga, 
da bi mu objasnio, a Allah ostavlja u zabludi onoga koga hoće i ukazuje na 
Pravi put onome kome hoće!" (Ibrahim, 4); "A od Allaha vam dolazi svjetlost 
i Knjiga jasna!" (El-Maide, 15); "Ha-MTm, tako mi Knjige jasne!" (Ed-Duhan, 

1-2) - kao i u suri Ez-Zuhruf, u prvom i drugom ajetu, "Ovo su ajeti Knjige 
jasne.” (JCisuf, 1); "Kur'an nije izmišljena besjeda, on priznaje da su istinite 
knjige prije njega objavljene, i objašnjava sve, i putokaz je i milost narodu 
koji vjeruje." (Jusuf, 111); "Mi tebi objavljujemo Knjigu kao objašnjenje za 
sve i kao uputu i milost i radosnu vijest za one koji jedino u Njega vjeruju." 
(En-Nahl, 89) Ovakvih ajeta u Kur'anu ima velik broj. 

Tako, što se tiče vjerovanja u Allaha i u Sudnji dan stvar je ovakva: ili je 
Poslanik o tome govorio kako je istina, ili kako je neistina. Ovo drugo je ne- 
osnovano, a ako je govorio nečim što ukazuje na istinu, no suviše zbijenim 
i višeznačnim izrazima, tada nije jasno dostavio Objavu! Međutim, najbolja 
generacija Ijudi mu je potvrdila da je Objavu dostavio kako treba, a on je za 
to Allaha uzeo za svjedoka pred njima na veličanstvenome mjestu, pa ko 
ustvrdi da Poslanik o temeljima vjere Objavu nije dostavio jasno, taj će na 
njega, s.a.v.s., iznijeti potvoru. 


O njegovim riječima: 

(48 Pa ko bude žudio za znanjem o onome što mu je uskraćeno znati, 
i ko u svom shvatanju ne bude uvjeren da se treba pokoriti (Po- 
slanikovim riječima) ta njegova žudnja će ga zakloniti od čistog 
izražavanja Božije jednosti, od nepomućene spoznaje i od isprav- 
noga vjerovanja! 


Komentar: 

Ovo je potvrda prethodnog govora i dodatno upozorenje da se u pogledu 
vjerskih načela ( usulu-d-din ), ali i u drugim stvarima, govori bez (dostatnog) 
znanja. Uzvišeni kaže: "I ne povodi se za onim što ne znaš! I sluh, i vid, i ra- 
zum - za sve to će se, zaista, odgovarati!" (El-lsra, 36); "Ima Ijudi koji se bez 
ikakva znanja prepiru o Allahu i koji slijede svakog šejtana prkosnoga, za 
koga je već određeno da će svakog onog ko ga uzme za zaštitnika na stran- 
puticu zavesti i u patnju ga ognjenu dovesti.” (El-Hadždž, 3-4); "Ima Ijudi koji 
o Allahu raspravljaju bez ikakva znanja i bez ikakva nadahnuća i bez knjige 
svetilje, hodeći nadmeno da bi s Allahovog puta odvraćali - njih na ovom 
svijetu čeka poniženje, a na onom svijetu dat ćemo im da iskuse patnju u 
ognju." (El-Hadždž, 8-9); "A zar je iko gore zalutao od onoga koji slijedi strast 

svoju, a ne Allahovu uputu? Allah, doista, neće ukazati na Pravi put narodu 
koji sam sebi nepravdu čini." (El-Kasas, 50); "Oni se povode samo za pretpo- 
stavkama i onim za čim duše žude a već im dolazi od Gospodara njihovog 
prava uputa!" (En-Nedžm, 23) 

Postoji još mnogo ajeta koji izražavaju isti ovaj smisao. 

Od Ebu Umamea el-Bahilija, r.a., prenosi se sljedeće: "Allahov Poslanik, 
s.a.v.s., je rekao: "Nijedan narod nije odlutao od upute koju je imao, a da nije 
zapao u polemiku (džedel)!", a zatim je proučio ajet: "A naveli su ti ga kao 
primjer samo zato da bi polemizirali!" (Ez-Zuhruf, 53) Hadis prenosi Tirmizi 
i svrstava ga u kategoriju dobrih ( hasen ) predaja. 152 

Od Aiše - Allah bio zadovoljan sa njom! - prenosi se sljedeće: "Alla- 
hov Poslanik, s.a.v.s., rekao je: Allahu najmrži Ijudi jesu zagriženi svadljivci!'" 
Hadis bilježe El-Buhari i Muslim. 

Onome ko se ne pokori Poslaniku njegov tevhld će, nesumnjivo, biti 
umanjen, budući da će takav govoriti po vlastitome mišljenju i porivima, ili 
se povoditi za mišljenjem i porivom nekoga drugog, bez upute od Allaha. 
Tako će njegovo izražavanje Božije jednosti (tevhld) biti umanjeno u onoj 
mjeri u kojoj je izišao izvan onoga s čim je došao Poslanik, jer je on to pri- 
hvatio za boga mimo Allaha. Uzvišeni kaže: "Jesi li vidio onoga koji je strast 
svoju za boga svoga uzeo!?" (El-Furkan, 43), tj. stao obožavati ono za čim 
strast njegova žudi. Naime, poremećaj u svijetu i dolazi od triju skupina, 
kako kaže 'Abdullah ibn Mubarek, Allah mu se smilovao: 

]a vidjeh da grijesi srca mrtvima čine 
da onom ko ogrezne u njima poniženje u nasiijeđe daju. 
Napuštanje pak grijeha srcima podaruje život, 
stoga najbolje ti je grijesima nepokoran biti. 

Zar ujeru razara nešto drugo 

doli viadari, i zli učenjaci, i pobožnjaci neukiV. 

Nasilni vladari oponiraju Božijem zakonu (Šerijatu) svojim nasilničkim 
politikama i njima mu se suprotstavljaju, stavljajući ih ispred Allahovoga 
propisa i propisa Njegovoga Poslanika. Zli učenjaci, tj. učenjaci koji odstu- 
paju od Božijega zakona svojim pogrešnim mišljenjima i logikama, kojima 


Hadis je dobar ( hasen ) kao što je i rekao Tirmizi. Vidi: El-Miškah (180) i Sahih Et-Tergib 
(137). 

proglašavaju dopuštenim ono što su Allah i Njegov Poslanik označili kao 
zabranjeno; proglašavajuzabranjenim ono štoje Allah označio dopuštenim; 
uzimaju u obzir ono što je On dokinuo, odnosno dokidaju ono što je On 
uzeo u obzir; označavaju općenitim ono što je On označio specifičnim, od- 
nosno specifičnim nešto što je On označio općenitim i sl. 

A neuki pobožnjaci su neuke sufije. Oni oponiraju činjenicama vje- 
rovanja i Vjerozakona svojim subjektivnim doživljajima (ezvak), čuvstvima 
(mevadžld), uobraziljama (hajalat) i lažnim, šejtanskim otkrovenjima koja 
sadrže vjerozakon koji Allah nije odobrio te stavljanjem van snage vjere koju 
je On propisao jezikom Svoga Vjerovjesnika, s.a.v.s., kompenziranjem istina 
vjerovanja šejtanovim obmanama i udjelima strasti. 

Tako oni prvi govore: Ako se politika i vjerozakon nađu u konfrontaciji, 
prednost ćemo dati politici! Oni drugi govore: Ako se razum i tradicijska pre- 
daja nađu u konfrontaciji, prednost ćemo dati razumu! A zagovornici subjek- 
tivnih doživljaja govore: Ako subjektivni doživljaj i otkrovenje dođu u koliziju 
s formalnim vjerozakonom, prednost ćemo dati doživljaju i otkrovenju! 

Ebu Hamid el-Gazali - Allah mu se smilovao! - u svojoj knjizi koju je 
naslovio sa Oživljavanje znanosti vjere (Ihjau 'ulčimi-d-dln), koja je jedna od 
njegovih najvrednijih, ako ne i najvrednija knjiga, pored ostalog kaže slje- 
deće: 'Ако bi ti upitao da li je dijalektička (džedel) i apologetička (kelam) 
znanost pokuđena, naprimjer zvjezdoznanstvo, ili je dopuštena, ili je prepo- 
ručljiva? - trebaš znati da su Ijudi u vezi s tim pokazali krajnju ekstremnost 
i neumjerenost. Jedni kažu da je ta znanost novotarija i, prema tome, strogo 
zabranjena, te da je čovjeku bolje susresti Allaha s bilo kojim grijehom, izu- 
zimajući pripisivanje Njemu sudruga u Božanstvenosti Njegovoj, nego Ga 
susresti s apologetikom; drugi kažu da je ona zapravo stroga vjerska obave- 
za (Jarz ), kolektivna ili pojedinačna, da spada među najpribranija djela i da 
predstavlja najbolji način da se čovjek približi Allahu, da je ona realizacija 
nauke o islamskom monoteizmu ('ilmu-t-tevhid) i odbrana Allahove vjere." 

El-Gazali dalje kaže: "O njenoj zabranjenosti izjasnili su se: Eš-Šafi'i, Ma- 
lik, Ahmed ibn Hanbel, Sufjan i najviši hadiski autoriteti iz prvih musliman- 
skih generacija”, navodeći njihove izjave o tome, da bi potom rekao: "Hadiski 
stručnjaci iz prvih muslimanskih generacija jedinstveni su u takvoj ocjeni i 
ne može se ni izbrojiti koliko mnogo se prenosi njihovih strogih upozorenja 
na nju. Oni kažu: 'Ljudi iz prve muslimanske generacije, a oni su bolje od 
drugih poznavali stvarnosti stvari i bili su vičniji u upotrebi riječi od njih, 
nisu se htjeli upuštati u tu nauku samo zbog toga što iz nje izniče zlo. I sam 

Vjerovjesnik, s.a.v.s., rekao je: Propali su cjepidlaci /’ 53 - tj. oni koji zalaze pre- 
duboko u detaljisanje i tančine. Da to spada u vjeru, argumentiraju dalje oni, 
onda bi bavljenje tom naukom bilo nešto najvažnije što bi Božiji Poslanik, 
s.a.v.s., naredio, čijem bi pravcu podučio i čije bi nositelje pohvalio." 

Potom je naveo ostatak njihovih argumenata, a onda iznio i argumen- 
te druge strane. Iza toga je rekao: "Pa ako bi ti upitao šta ja mislim da je, u 
vezi s tim, najbolje...?" te izložio svoj iscrpan odgovor, da bi na koncu rekao: 
"U toj znanosti ima i koristi i štete, pa kada od nje ima koristi ona je tada 
dozvoljena, preporučljiva ili pak obavezna, zavisno od situacije. Međutim, 
kad ona za posljedicu ima štetu, tada je zabranjena... A njena štetnost nalazi 
se u izazivanju sumnji, iskrivljavanju vjerskih doktrina ( akaid ) i poljuljavanju 
njihove čvrstoće i nepokolebljivosti. To je ono što se u osnovi i događa, kao 
i posezanje za sumnjivim dokazima u pogledu kojega se Ijudi razilaze. To je 
njena štetnost u pogledu uvjerenja u istinu, no ona djeluje štetno i u učvr- 
šćivanju uvjerenja u novotariju, u etabliranju novotarije u srcima Ijudi tako 
da se rasplamsavaju njihove tvrdnje i njihovo ustrajavanje u tom uvjerenju 
postaje sve odlučnije. Ova šteta stiže posredstvom fanatizma koji se pobu- 
đuje dijalektikom. 

Što se pak tiče njene korisnosti, vjeruje se da se njome otkrivaju istine, 
da se one upoznaju onakve kakve jesu u svojoj biti i formi. Međutim, apolo- 
getikom se ne može postići taj plemeniti zahtjev. Mislim da u njoj ima više 
zabluđivanja i zavodljivosti nego otkrivanja i spoznajnosti.” 

"Kad gornje uvjerenje čuješ od nekog hadiskog učenjaka ili onoga ko 
se pri tumačenju hadisa drži samo oblika riječi", kaže on dalje, "možda ćeš 
se tada sjetiti da su Ijudi neprijatelji onoga što ne znaju, pa zato poslušaj 
ovo od onoga ko je iskusio apologetiku pa govori nakon stvarnoga iskustva 
i nakon što je u nju bio zašao sve do krajnje granice do koje su doprle apo- 
logete, pa čak otišao i dalje, sve do udubljivanja i u druge znanosti, mimo 
same apologetike, kad se sasvim uvjerio da je put ka istinama spoznaje 
u tom pravcu zatvoren. Kunem se, apologetika nije sasvim odvojena od 
otkrivanja, upoznavanja i pojašnjavanja određenih stvari, samo što su ti 
slučajevi rijetki!" Kraj navoda kojeg sam prenio od El-Gazalija, Allah mu se 
smilovao! 


Hadis bilježi Muslim, posredstvom Ibn Mes'uda, a stručno je obrađen u djelu Cajetu-I- 
meramfi tahridži ehddlsi-l-halali ve-l-hardmi (Krajnja žudnja u elaboriranju hadisa o do- 
zvoljenom i zabranjenom), br. 7. 

Govor nekoga poput njega u predmetnom pitanju predstavlja snažan 
argumenat. Naime, prve muslimanske generacije apologetiku ( 'ilmu-l-ke - 
lam) nisu prezirale stoga što je to bio novi termin, koji je izražavao vjerodo- 
stojne smislove, poput termina neke druge ispravne nauke, kao što nisu pre- 
zirali ni iznošenje dokaza za istinu i rasprave sa zagovornicima neistine, već 
su je prezirali zbog toga što je u sebi sadržavala i neke lažne stvari, oprečne 
istini, od kojih su neke bile u konfrontaciji s Kur'anom i sunnetom. Otežali 
su put do ispravnog znanja u apologetici i naširoko su govorili, koristi je 
bila mala - poput mesa mršave deve na vrhu teško prohodnog brda: niti 
je lahko doći do njega, niti je debelo da bi se za njega podnosio napor. Ono 
najbolje što ima kod njih, to je u Kur'anu jasnije izrečeno i Ijepše objašnjeno 
tako da kod njih nema ničega doli usiljenosti, mnoštva nepotrebnog govora 
i kompliciranja stvari, kao što je rečeno: 

Da na ovome svijetu nema nadmetanja 

ne bi bilo ni polemičnih knjiga: 

ni Mugnija, ni Umda, 

da, kako tvrde, razvezuju uzlove, 

a zapravo samo još više zamrsuju stvari! 

Oni, dakle, tvrde da onim što su napisali otklanjaju sumnje i dileme, a dobri 
među njima je onaj koji zna da su sumnje i dileme time postale samo još 
veće. 

Apsurdno bi bilo vjerovati da se izlječenje, uputa, znanje i pouzdanost 
ne mogu postići na osnovu Allahove knjige i riječi Njegovog Poslanika, a 
da mogu na osnovu govora dotičnih smetenjaka. Naprotiv, ono što su rekli 
Allah i Njegov Poslanik mora se učiniti osnovom, smislovi toga se trebaju 
razviđati i treba ići za tim da se to pojmi, da se upozna argument toga, nje- 
gov racionalni i tradicionalni dokaz, te na šta sve ono ukazuje. Potom će se 
Ijudske izjave, bilo da su sa tim podudarne ili ne, staviti u istu ravan i sažeti, 
a onda njihovim pobornicima kazati: Ove riječi mogu značiti to i to..., pa 
ako se ustanovi da su oni njima podrazumijevali nešto sukladno onome 
što je rekao Poslanik, a.s., bit će prihvaćene, u protivnom će biti odbačene. 
To se, npr., odnosi na izraze kao što su: spojena konstrukcija (murekkeb), 
tijelo (džism), prostornost (tehajjuz), bit (dževher), strana (džihet), domen 
(hajz), akcidentalija ('ared) i sl., s obzirom da se oni ne navode u Kur'anu i u 
sunnetu uznačenju koje pred očima imaju oni koji ih upotrebljavaju u svom 
stručnom izražavanju, kao što se u tom značenju ne nalaze ni u samom 

jeziku. Oni, naime, te izraze upotrebljavaju isključivo da bi izrazili neke smi- 
slove o kojima se niko drugi nije tako izrazio. Zbog toga se to mora tumačiti 
drugim izrazima vodeći pritom računa kakve sve implikacije o tome daje 
Kur'an u smislu racionalnih i nadracionalnih ( sem'i ) argumenata pa kad se 
to provede i iznijansira, tada se istina može jasno razlučiti od neistine. 

Uzmimo za primjer izraz terklb (spoj), koji je poprimio više značenja. 
Jedno od njih je: spoj dviju i više različitih stvari. Zove se još i: kombinirani 
spoj, kakav je spoj živog bića od četiri elementa, organa i sl. Taj smisao se 
odriče Allahu Uzvišenome, i njime se ne podrazumijeva da je On, s obzirom 
da se atributira gornjošću i drugim sličnim svojstvima savršenosti, spojen u 
navedenom značenju. 

Drugo njegovo značenje je: spoj susjednosti, poput dvaju vratnih krila 
i sl., i taj smisao se, također, ne može primijeniti pri utvrđivanju Allahovih 
svojstava. 

Treće značenje: spoj međusobno sličnih dijelova, koje se još nazivaju i 
pojedinačne supstance. 

Četvrto značenje je: spoj tvari i oblika, poput prstena, čija je tvar sre- 
bro i koji ima poznati oblik. Apologetičari kažu: Tijelo čini spoj pojedinačnih 
supstanci, i oni su o tome izrekli mnogo toga od čega nema nikakve koristi 
- a što se može svesti na sljedeće: Da li je moguć spoj iz dva dijela, ili iz četiri, 
ili iz osam, ili iz šesnaest? Međutim, takav spoj nije neminovan za potvrđiva- 
nje Allahovih svojstava i Njegove uzdignutosti nadonim štoje stvorio. Istina 
je da tijelo nije spoj ovih stvari, već takav njihov govor predstavlja samo 
proizvoljnu tvrdnju, o čemu je opširno govoreno na odgovarajućem mjestu. 

Peto značenje je: spoj bića i svojstava. Oni su to nazvali spojem kako bi 
time mogli odricati svojstva Gospodaru Uzvišenom. To je njihov izraz. On 
u jeziku nije poznat, kao što nije poznat ni u upotrebi Zakonodavca, pa ih 
mi stoga i ne podržavamo u takvom nominiranju, takvom čudotvorstvu. 
Ako bi pak oni konstatiranje svojstava nazvali spojem ( terkib ), mi bismo im 
na to kazali: Bitna su značenja a ne formalni izrazi. Možete to nazvati kojim 
hoćete imenom, no propis se ne donosi na osnovu samoga naziva, lišenog 
određenog smisla! Ako bi se, naprimjer, mlijeko nazvalo vinom, ono ne bi 
bilo zabranjeno zbog toga što je nazvano tim imenom. 

Šesto značenje je: spoj biti i njenog egzistentnog oblika, što razum za- 
mišlja kao dvije različnosti, no da li je u vanjskom svijetu zamisliva bit lišena 
svog egzistentnog oblika, odnosno egzistentan oblik lišen svoje biti?! Nešto 

takvo je, svakako, apsurdno pa ipak ćeš vidjeti apologete kako govore: Da li 
je Biće Gospodarevo ujedno i Njegov egzistent, ili je nešto drugo od Njega? 
Oni su o tome izrekli mnoge nesuvislosti a najbolje su od njih prošli oni koji 
su u vezi s tim ostali suzdržani i zadržali se samo na toj dilemi. A koliko se 
samo zabluda i neistina može eliminirati traganjem za odgovorima ( istifsar ) 
i presuđujućim elementima (te/s/7) (u Allahovom govoru i govoru Njegovo- 
ga Poslanika)! 

Uzrok zabluđivanja jeste okretanje od razmatranja Allahovog govo- 
ra i govora Njegovog Poslanika, zaokupljenost govorom Grka i različitim 
stajalištima. Oni su i nazvani apologetama (ehlu-l-kelam' 54 ) ne zato što su 
dosegnuli neko znanje koje ranije nije bilo poznato, već zato što su došli s 
viškom govora od kojeg, pokatkad, nema nikakve koristi. Naime, podvodili 
su govor pod logiku kako bi pojašnjavali nešto što se zna po samom čulu, 
iako se tom i njoj sličnom logikom na nekom drugom mjestu može koristiti 
čak i sa onim koji negira čulo. 

Svaki onaj koji govori po svom vlastitom mišljenju, vlastitom duhov- 
nom doživljaju i vlastitoj politici o onome o čemu postoji objavljeni tekst, ili 
se pak objavljenom tekstu suprotstavi razumskom pojmljevinom, taj kon- 
kurira IblTsu, koji se odbio pokoriti zapovijesti svoga Gospodara, pa je rekao: 
"Ja sam bolji od njega, mene si od vatre stvorio, a njega od ilovače hude!" 
(El-A'raf, 12) 

Uzvišeni kaže: "Onaj ko se pokorava Poslaniku pokorava se i Allahu, a 
onaj ko glavu okreće - pa, Mi te nismo poslali da im ti čuvar budeš!" (En- 
Nisa', 80); "Reci: Ako Allaha volite, mene slijedite, i vas će Allah voljeti i grije- 
he vam oprostiti!' - a Allah prašta i samilostan je!" (Alu 'lmran, 31); "I tako 
mi Gospodara tvoga oni neće biti vjernici dok za sudiju u sporovima me- 
đusobnim tebe ne prihvate i da onda zbog presude tvoje u dušama svojim 
nimalo tegobe ne osjete i dok se sasvim ne pokore!" (En-Nisa', 65) 

Uzvišeni Allah se Samim Sobom zaklinje da oni neće biti vjernici dok 
za sudiju ne prihvate Njegovoga Vjerovjesnika, dok ne budu zadovoljni nje- 
govom presudom i dok mu se sasvim ne pokore. 


154 


Ehlu-l-kelom - dosl. Ijudi govora. (Nap. prev.) 

O njegovim riječima: 

СЏ I on će se kolebati između nevjerovanja i vjerovanja, između pri- 
znavanja istinitosti onoga što je objavljeno i držanja toga lažnim, 
između potvrđivanja i osporavanja, smeten i zbunjen, sumnjičav, 
ni potvrđujući vjernik, ni osporavajući poricatelj. 


Komentar: 

"On će se kolebati", tj. bit će nesiguran i neodlučan. Ovo stanje, koje je Pro- 
fesor - Allah mu se smilovao! - opisao jest stanje svakog onog ko je od 
Kur'ana i sunneta skrenuo u pokudnu apologetiku, ili ju je pokušao usa- 
glasiti sa Kur'anom i sunnetom, a kada bi naišao na njihovu međusobnu 
konfrontaciju pribjegao bi preformuliranju smisla svetoga teksta i njego- 
vom svraćanju na određeno mišljenje, odnosno na različita mišljenja. Na 
taj način bi sebe doveo u stanje zbunjenosti, zablude i skepse, onako kako 
je u svojoj knjizi Tehafutu-t-tehafut (Nesuvislost nesuvislosti) rekao Ibn Rušd 
Mlađi, koji je bio jedan od najupućenijih Ijudi u filozofske pravce i njihova 
gledišta, naime: "Ko je taj ko je u ontološkim pitanjima ( ilahijjat ) rekao ne- 
što u što bi se moglo sasvim pouzdati?!" 

Isto je i sa Amidijem, najvećim umom svoga vremena. I on je pred kru- 
pnim pitanjima ostao zbunjen, baš kao i EI-GazalT - Allah mu se smilovao! 
- i on je na koncu ostao zapriječen i zbunjen pred apologetskim pitanjima, 
da bi potom napustio taj put i okrenuo se Poslanikovim, a.s., hadisima tako 
da je i umro s Buharijevim Sahlhom na prsima. Isto je i sa Ebu 'Abdullahom 
Muhammedom ibn Omerom er-Razijem, koji je u svojoj knjizi Aksamu-I- 
lezzat (Podioci užitaka) rekao sljedeće: 

Krajnji domet umova Ijudskih jeste čvor 
a konačnica nastojanja svih je zabluda. 

Duse nam u nespokoju od naših tijela 
a sve što ovaj svijet nam dade prokletstvo je i patnja sama. 

Od cjeloživotnoga traganja ne imadosmo mi ništa 
osim što sakupismo mnoštvo toga rekla-kazala. 

Koliko velikana i država vidjesmo mi - 
prohujaše s vihorom i nestaše začas! 

Nad koliko planina uzdigoše se neki, 

ali odoše oni, a planine ostaše ono što bijahu i dotad! 

Ja sam razmotrio sve apologetske orijentacije i filozofske pravce i nisam na- 
šao da oni utoljuju glad i utažuju žeđ, već sam našao da je najbliža orijen- 
tacija ona kur'anska. Vidi šta Kur'an kaže o potvrđivanju (svojstava): "Milo- 
stivi, Koji se iznad Arša uzdigao!" (Ta-Ha, 5); "Njemu se uzdiže lijep govor!" 
(Fatir, 10), a pogledaj šta kaže o odricanju: "Ništa nije kao On!" (Eš-Šura, 11); 
"Oni Ga znanjem obuhvatiti ne mogu!" (Ta-Ha, 110) Zatim je rekao: "Onaj 
ko iskusi ono što sam ja iskusio, shvatiće ono što sam ja shvatio!" 

Isto je tako šejh Ebu Abdullah Muhammed ibn Abdulkerim eš- 
ŠihristanT rekao da kod filozofa i apologeta nije našao ništa drugo doli zbu- 
njenost i kajanje. Ovo su njegove riječi: 

Kunem se ja sve škole obiđoh 
i kružih međ' tim zdanjima svim, 
а\' sve što u njima vidjeh bijaše 
samo očajnik podnimljeni 
il' pak pokajnik snuždeni! 

Takoje i Ebu-I-Meali el-Džuvejnl rekao: "Prijatelji moji, ne bavite seapologe- 
tikom. Da sam ja znao do čega će me dovesti apologetika, nikada se njome 
ne bih bavio!" Na samrti je govorio: "Zalazio sam u more bez granica, ostav- 
Ijajući one odane islamu i njihove nauke, zalazio u ono što su mi oni branili, 
a sada - ako mi se Gospodar moj ne smiluje - teško Ibnu-I-Džuvejniju! I evo 
me, sada umirem s vjerovanjem kakvo je imala moja majka!", ili je rekao: "S 
vjerovanjem kakvo imaju nejsaburske starice!" 

Isto je jednom uglednom čovjeku rekao i Šemsuddin el-Husrevšahi, 
jedan od najistaknutijih učenika Fahruddina er-Razija. Naime, on jejednoga 
dana došao kod njega i upitao ga: "Kakvo ti je vjerovanje?” "Onakvo kakvo 
je kod muslimana!", rekao je on. "Jesi li u tome spokojan?", upitao ga je. "Da li 
si baš sasvim uvjeren u to?", ili je rekao nešto slično tome, pa kad mu je od- 
govorio potvrdno, dotični je kazao: "Budi zahvalan Allahu na toj blagodati, 
jer ja, Allaha mi, i ne znam u šta vjerujem! Allaha mi, ne znam u šta vjerujem! 
Allaha mi, ne znam u šta vjerujem!" Zatim je stao plakati tako da su mu suze 
natapale bradu! 

Ibn Ebi-l-HadTd, jedan irački uglednik, spjevaoje sljedeće stihove: 

U tebi, o zabludilice misli, zbunjenost me obuze cijelog 
i prohuja mi sav životni vijek. 

Umovi naši jezdiše prostorima tvojim, 

al' ničeg osim zamora putovanja ne dobise oni! 

Allahu, prokuni prve od njih koji ustvrdiše 
da poznat Ti možeš biti teoretisanjem! 

Laž iznesoše oni: 

ono što rekoše izvan je moći čovjekove! 

EI-HavfedžT je na samrti govorio: "Nakon sveg znanja koje sam postigao 
znam samo to da ono što je potencijalno moguće potrebuje onoga ko će 
mu omogućiti da se ostvari, i da je ta potrebitost negativno svojstvo... Evo 
umirem, a ništa naučio nisam!" Drugi je govorio: "Legnem u postelju i lice 
prekrijem jorganom, pa stanem sučeljavati argumente jednih i argumente 
drugih. Tako sve do zore, a ni jedni od njih ne odnesu prevagu!" 

Onaj ko zapadne u ovakvo stanje odluta u nevjerstvo, ukoliko ga Allah 
ne obujmi Svojom milošću. Ebu Jćisuf kaže: "Onaj ko vjeru bude tražio kroz 
apologetiku taj će biti bez vjere; onaj ko bude tražio bogatstvo krozalhemi- 
ju taj će biti bez igdje ičega, a ko bude išao za nepoznatim hadisima taj će 
lagati!" 

Imam Šafn - Allah mu se smilovao! - kaže: "Ja smatram da one koji 
se bave apologetikom treba istući palminom granom i obućom, a onda ih 
provesti kroz plemena i rodove i govoriti: 'Ovo je nagrada onima koji su 
ostavili Kur'an i sunnet i okrenuli se apologetici!' Kod apologetičara sam 
čitao i takve stvari za koje nisam vjerovao da bi ih musliman mogao izgo- 
voriti, i da čovjek počini bilo šta od onoga što je Allah zabranio, izuzimajući 
pripisivanje kakvog Mu sudruga u Božanstvenosti Njegovoj. manje je zlo 
nego da bude stavljen na kušnju apologetikom!" 

Tako vidimo kako se jedan od njih na samrti vraća vjerovanju kakvo 
imaju starice, i potvrđuje ono što one potvrđuju, distancirajući se od svih 
onih sitnih pojedinosti koje su u konfrontaciji sa tim, koje je ranije držao 
kategoričnim, a koje su mu se potom pokazale neodrživim, odnosno nisu 
mu se pokazale ispravnim. Tako u zadnjim trenucima svojih života, ako i 
izbjegnu kaznu, postaju poput sljedbenika učenih Ijudi, kakvi su djeca, žene 
i Ijudi izzabačenih mjesta. 

Djelotvoran lijek za ovu bolest jest ono što je govorio liječnik za srca, 
Vjerovjesnik, s.a.v.s., kada bi započinjao klanjati noćni namaz, naime: "Bože 
moj, Gospodaru DžibrTla, MikaTla i IsrafTla, Stvoritelju nebesa i Zemlje, Po- 
znavaoče vidljivog i nevidljivog, Ti presuđuješ Ijudima u onom u čemu se 
razilaze - naputi me na ono što je istina u onome oko čega postoji spo- 

renje, jer Ti na Pravi put upućuješ onoga koga Ti hoćeš !"’ 55 Hadis bilježi 
Muslim. 

Kako se vidi, Poslanik, a.s., obraća se Gospodaru svome, pozivajući se 
na potčinjenost Njemu DžibrTla, i MikaTla, i IsrafTla, moleći Ga da ga u ono- 
me oko čega se Ijudi razilaze naputi na ono ispravno u tome, uz Njegov do- 
pust, budući da se život srca i nalazi u Njegovoj upućenosti. Uzvišeni Allah je 
pak tu trojicu zadužio za život: DžibrTla je zadužio Objavom, koja je sredstvo 
za život srca; MikaTla je zadužio za padavine koje su sredstvo za život tijela 
i svih životinja, dok je IsrafTla zadužio za puhanje u rog, koje je sredstvo 
za život čitavoga svijeta i vraćanje duša njihovim tijelima. Tako obraćanje 
Allahu Uzvišenome pozivanjem na potčinjenost Njemu tih velikih duhova, 
zaduženih za život, ima velikoga udjela u postizanju onoga što se traži. A, 
samo od Allaha treba tražiti pomoć! 


O njegovim riječima: 

(48 Vjerovanje da će stanovnici Dženneta vidjeti (Allaha) neće biti 
^ ispravno kod onih koji to viđenje budu smatrali uobraziljom, ili 
ga protumače po nekom svom po shvatanju, jer tumačenje tog 
viđenja, kao i tumačenje svakoga smisla koji se dovodi u vezu s 
Božanstvenošću, vrši se upravo sustezanjem od tumačenja i pri- 
stajanjem uz ono kako se o tome izjasnila Objava. Na tome je vjera 
(svih) muslimana i onaj ko se ne bude čuvao poricanja (viđenja) i 
antropomorfizma ( tešbih ), taj će se poskliznuti i neće biti na uče- 
nju da Allahu nije primjereno nikakvo nesavršenstvo ( tenzlh ). 


Komentar: 

Profesor - Allah mu smilovao! - indirektno odgovara mu'tezilijama i oni- 
ma koji su saglasni sa njima u negiranju viđenja, te onima koji Allaha us- 
poređuju s bilo kojim Njegovim stvorenjem. Naime, Vjerovjesnik, s.a.v.s., 
rekao je: "Vi ćete vidjeti svoga Gospodara onako kako vidite Mjesec u noći 
uštapa !” 156 


Hadis je vjerodostojan (sahih), a biiježi ga, također, i Ebu ‘Avana u svom Sahihu. 
Hadis bilježe i El-Buhari i Muslim ( muttefek 'alejhi), i već je ranije navođen. 

Uspoređujuća čestica ke je u hadisu pripojena infinitivnoj čestici ma 
(tj. rečeno je kema, dosl. onako kako), kojaje u značenjskoj vezi sa riječju vi- 
dite, a koja u takvoj kombinaciji izražava smisao infinitivne imenice viđenje. 
Tako se predmetno poređenje odnosi na činjenicu viđenja, a ne na predmet 
viđenja. Prema tome, jasno je i očigledno da se hadisom htjelo potvrditi 
viđenje i njegova istinitost i odbiti sve pretpostavke u vezi sa tim. 

Šta onda ostaje nakon tog pojašnjenja i razjašnjenja? 

Ako bi sejednom takvom svetom izričaju ( nass ) nametnulo određeno 
proizvoljno tumačenje, kako bi se onda bilo koji sveti izričaj mogao uzeti kao 
dokaz?! Da li bi, primjerice, predmetni Vjerovjesnikov iskaz mogao značiti i 
ovo: Vi ćete znati svoga Gospodara onako kako znate Mjesec u noći uštapa!? 
I da li se za takvo neutemeljeno tumačenje za argument mogu uzeti i riječi 
Uzvišenoga: "Zar nisi vidio šta je Gospodar tvoj sa vlasnicima slona učinio?!" 
(EI-FTI, 1) i drugi ajeti u kojima je upotrijebljen izraz viđenje, u smislu srča- 
nih gesta!? Izraz vidiš, dakako, nekada podrazumijeva očinje viđenje, nekada 
srčano a nekada snoviđenje itd. Međutim, govor uvijek prati neki popratni 
indikator koji jedan smisao odvaja od drugih. U protivnom, ako bi govornik 
ispustio taj indikator, tada bi njegov govor bio suviše sukusiran i zagonetan, 
njime se ništa ne bi pojašnjavalo ni razjašnjavalo. Ima li pakjasnije izraženog 
smisla i jačeg indikatora od onih koje nalazimo u Vjerovjesnikovim riječima: 
"Vidjet ćete Gospodara svoga onako kako vidite Sunce u podne kad ispod 
njega nema nijednog oblaka?!" Da li je nešto ovakvo u dosluhu s očnim vi- 
dom, ili sa srčanim? Može li to ikome biti nerazgovijetno doli onome kome 
je Allah srce učinio slijepim?! 

Ako bi oni rekli: Mi smo pribjegli ovakvom tumačenju s obzirom da je 
prosudba razuma da viđenje Njega, Uzvišenoga, nije moguće, da nije zami- 
slivo! - odgovor bi bio ovaj: To je vaša proizvoljna tvrdnja i većina umnih 
Ijudi nije saglasna sa vama. U razumu nema ničega što bi nešto takvo činilo 
nemogućim. Naprotiv, ako bi se pred njega iznio neki egzistent koji sam po 
sebi opstoji a kojega nije moguće vidjeti, njegova bi prosudba bila da, zapra- 
vo, takvo što nije moguće! 

Njegove riječi: "Kod onih koji to viđenje budu smatrali uobraziljom" 
znače: Ko bude uobražavao da se Allah Uzvišeni vidi tako i tako, čime će 
zamišljati viđenje nalik postojećem viđenju, čime bi, ukoliko bi stao zastu- 
pati oblik koji je uobrazio, bio antropomorfist, a ukoliko bi, usljed te uobra- 
zilje u osnovi negirao viđenje, bio poricatelj mu'attil. Međutim, obaveza je 
samo odbiti tu uobrazilju, ne treba poricati i istinu i neistinu i tako reagirati 

prema onome ko zastupa neistinu. Mora se, dakle, pobiti neistina a potvr- 
diti istina. 

Eto, to je onaj smisao koji je sugerirao Profesor - Allah mu se smilovao! 
- svojim riječima: "Onaj ko se ne bude čuvao poricanja (viđenja) i antropo- 
morfizma (tešbJh), taj će se poskliznuti i neće biti na učenju da Allahu nije pri- 
mjereno nikakvo nesavršenstvo ( tenzlh )", budući da one mu'tezilije tvrde da 
oni tim svojim poricanjem ustvari Allaha zaštićuju od svakog nesavršenstva! 
Može li se, pak, Allah štititi od nesavršenstva poricanjem svojstva savršeno- 
sti?! Naime, ono što je nepostojeće i ne može se vidjeti. Savršenstvo se pak 
nalazi u priznavanju viđenja i negiranju mogućnosti da Ga onaj koji Ga vidi 
može sasvim i obuhvatiti svojim viđenjem, kakva je stvar i sa znanjem, jer po- 
ricanje znanja o Njemu ne predstavlja savršenost, već je savršenost u prizna- 
vanju znanja i u odricanju (mogućnosti) da Ga se znanjem može i obuhvatiti. 

Njegove riječi: "lli ga protumače po nekom svom shvatanju" znače: 
Stanu tvrditi da je to pravi smisao viđenja, dajući mu (svojevoljno) tuma- 
čenje, suprotno njegovom vanjskom značenju i onome smislu koji iz toga 
razumijeva svaki Arapin. Naime, tek su kasnije generacije počele izraz teV/7 
upotrebljavati u značenju preusmjeravanje izraza od onog smisla koji on 
izražava svojom vanjskom formom. Time su oni koji su bili skloni izvrtanju 
smislova započeli svete tekstove ( nusus ) uzimati pod svoju vlast, i govoriti: 
"Mi ćemo davati tumačenje onome što je u opreci sa našim stajalištima!” 
Tako su izvrtanje smisla ( tahrJf) nazvali te'vilom (tumačenjem) kako bi mu 
dali lijepu vanjštinu i ukrasili ga kako bi imao prohođu. Allah je pak pokudio 
one koji su ukrašavali neistinu; rekaoje: "I tako smo Mi svakome vjerovjesni- 
ku neprijatelja određivali: šejtane u vidu Ijudi i džinna, koji su jedni drugima 
kićene besjede govorili!" (El-En am, 112) 

Suština je pak u smislovima a ne u formalnim jezičkim izrazima. Ta 
koliko je samo neistine za koju je iznesen kitnjast dokaz kojim se oponiralo 
dokazu istine?! Njegove riječi na ovome mjestujesu poput onih riječi koje 
smo naveli ranije, naime: "Mi u to nećemo ulaziti i davati mu smisao shodno 
svome viđenju, niti ćemo se u tome povoditi za svojim porivima." Potom je 
taj smisao potvrdio riječima: "Jer tumačenje tog viđenja, kao i tumačenje 
svakoga smisla koji se dovodi u vezu s Božanstvenošću, vrši se upravo suste- 
zanjem od tumačenja i pristajanjem uz ono kako se o tome izjasnila Objava. 
Na tome je vjera (svih) muslimana.” 

Mislio je na ostavljanje onoga tumačenja koje oni nazivaju te'vilom, 
a koje je, ustvari, izvrtanje smisla. Profesor je - Allah mu se smilovao! - to 

samo kazao biranim riječima, raspravljajući na najljepši način, onako kako 
je to naredio Uzvišeni Allah, naime: "I s njima raspravljaj na najljepši način!" 
(En-Nahl, 125) Nije, dakle, htio kazati da treba ostaviti sve što se naziva tu- 
mačenjem, niti da neki trebaju ostaviti nešto od vanjske forme zbog ne- 
kog pretežećeg dokaza iz Kur'ana ili sunneta. Htio je kazati da treba ostaviti 
samo ona neutemeljena tumačenja, kojima se u vjeru unosi nešto što joj ne 
pripada, koja su u konfrontaciji s orijentacijom prvih muslimanskih genera- 
cija i na čiju neutemeljenost ukazuju i Kur'an i sunnet, te da treba ostaviti 
svaki govor o Allahu iza kojeg ne stoji znanje. 

Među takva neutemeljena tumačenja svakako spada i tumačenje do- 
kaza o viđenju (Allaha), dokaza o gornjosti, te tumačenje toga da On nije 
razgovarao s Musaom govornim izričajem i tumačenje toga da nije Ibrahi- 
ma Sebi za prijatelja uzeo! 

Potom se izraz te'vi! (tumačenje) počeo upotrebljavati izvan svog 
izvornog značenja. 

U Allahovoj knjizi i sunnetu Njegovog Poslanika tumačenje znači izno- 
šenje upravo onoga značenja koje je i saopćeno. Tumačiti nešto znači i vr- 
šiti ono naređeno, kako je rekla Aiša, Allaha bio zadovoljan sa njom: "Božiji 
Poslanik, s.a.v.s., na pregibu u namazu je govorio: 'Uzvišen neka si Ti, Bože 
moj, Gospodaru naš, Tebi neka je hvala. Bože moj, oprost Ti meni daruj Svoj!', 
primjenjujući Kur'an!" 157 Uzvišeni kaže: "A čekaju li oni da se obistine prijetnje 
njene (dosl. njeno tumačenje)? Onoga dana kada se obistine, reći će oni koji 
su na njih prije zaboravili: 'lstinu su poslanici Gospodara našega donosili!"’ 
(El-A'raf, 53) 

Jedno od značenja toga izraza jeste i tumačenje snova i tumačenje dje- 
la, kakve su, npr., riječi Jusufove: "Ovo je tumačenje moga sna nekadašnjeg!" 
(Jusuf, 100), i riječi: "To vam je bolje i za vas rješenje Ijepše (dosl. i Ijepšeg je 
tumačenja!)" (En-Nisa', 59), i riječi: "Eto, to je objašnjenje (dosl. tumačenje) 
onoga nad čim se ti nisi mogao strpiti!" (El-Kehf, 82) 

Može li, dakle, iko poricati takvo tumačenje i znanje do kojega se 
dolazi na temelju njega a koje je vezano za naredbu i zabranu?! Što se pak 
tiče onoga što je samo obavijest o nečemu, kakvo je, naprimjer, obavje- 
štavanje o Allahu i Sudnjem danu, tumačenje toga, koje bi izražavalo nje- 
govu stvarnost, ne može se doznati. Stvarnost nečega takvog ne može se 


157 


Hadis bilježe El-Buhari i Muslim. 

dokučiti pukom obavijesti, jer ako onaj kome je obavijest data ne može sebi 
uobličiti u mislima ono o čemu je obaviješten, ili ako mu to od ranije nije 
bilo poznato, on neće moći ni shvatiti njegovu suštinu, koja bi bila njegovo 
pravo tumačenje, na temelju same obavijesti. To je ono tumačenje koje zna 
samo Allah. Međutim, odricanje znanja o tumačenju ne znači obavezno i 
odricanje znanja o onom smislu s kojim je govornik namjeravao upoznati 
onoga kome se obratio. Nema, naime, u Kur'anu niti jednog ajeta da Allah 
za nj nije naredio da se razmišlja o njemu. On nije objavio nijedan ajet a da 
nije želio da Ijudi saznaju šta je On njime podrazumijevao, makar njegovo 
tumačenje ne znao niko drugi do Allah. To je značenje teVila (tumačenja) 
u Kur'anu, sunnetu i riječima prvih muslimanskih generacija, svejedno da li 
ono bilo podudarno ili nepodudarno s formalnim izrazom riječi. 

Veliki broj komentatora Kur'ana ( mufessira ), poput Ibn DžerTra i nje- 
mu sličnih, pod te'vilom podrazumijeva tumačenje Allahovog govora i 
objašnjavanje njegovoga smisla, bilo to ili ne bilo podudarno s formalnim 
jezičkim izrazom. Taj termin je poznat, a takav teV/7 (tretira se) kao i tefsir: 
ono ispravno u njemu se prihvata, a ono neispravno odbacuje. Što se pak 
tiče riječi Uzvišenoga: "Njegovo tumačenje zna samo Allah i oni dobro upu- 
ćeni u nauku!" (Alu 'lmran, 7) one se čitaju dvojako: po jednom od njih, 
iza riječi "zna samo Allah" ima stanka, a po drugome te stanke nema. No, 
i jedno i drugo je ispravno. Prvim načinom učenja misli se na ono što je 
u sebi nejasno i čije tumačenje je Allah zadržao za Sebe, dok se u slučaju 
drugog učenja misli na ono što je nejasno zbog neke dodatne komponente, 
što rastumačiti mogu samo oni duboko upućeni u nauku, a što je njegov 
smisao (teV/7). Oni koji se u ovom ajetu zaustavljaju na riječima "(njegovo 
tumačenje) zna samo Allah" ne misle da se pod tumačenjem misli na objaš- 
njavanje smisla. 

Ako ovo znači da je Allah Svome Poslaniku objavio i nešto čiji smisao 
ne zna niko iz ummeta, pa ni sam Poslanik, tada ni oni duboko upućeni u 
nauku ne mogu imati udjela u dokučivanju smisla tog govora, već samo 
mogu kazati: "Vjerujemo u to, sve je to od Gospodara našeg!" (Alu 'lmran, 7) 
Međutim, tako isto kažu i vjernici koji nisu duboko upućeni u nauku, a oni 
koji su duboko upućeni u nauku moraju se u tome razlikovati od običnih 
vjernika. 

Ibn 'Abbas, r.a., kaže: "Ja sam jedan od onih duboko upućenih u nauku, 
koji znaju tumačenje toga!" 1 istinu je rekao - Allah njime bio zadovoljan! 
- jer je Vjerovjesnik, s.a.v.s., za njega uputio dovu: "Moj Bože, uputi ga u 

razumijevanje vjere i poduči ga tumačenju!" 158 , što bilježi Buhari i dr. Vjero- 
vjesnikova se pak dova ne odbija. 

Mudžahid kaže: "Ja sam pred Ibn 'Abbasa iznio Mushaf, ispisan od po- 
četka do kraja, pa sam se zaustavljao kod svakog ajeta i pitao ga o njemu!" 

Postoji velik broj predaja o tome da je on govorio o smislovima cijelog 
Kur'ana, da ni za jedan ajet nije rekao da je nejasan te da niko ne zna njego- 
vo tumačenje osim Allaha. 

Stav hanefija - Allah im se smilovao! - u djelima usulu-l-fikha je bio 
taj da se pod nejasnim dijelovima Kur'ana ( el-mutešabih ) podrazumijevaju 
ona izdvojena slova na počecima nekih sura, što se prenosi i od Ibn 'Abbasa. 
Pa ipak, većina je govorila o značenju tih slova. Prema tome, ako se zna ka- 
kav je njihov smisao onda se zna i značenje onog nejasnog; ako se pak ne 
zna, onda ono što je u Kur'anu nejasno jesu samo ta slova, dok je smisao 
svega drugoga dokučiv, a to je ono što je za nas ovdje važno. 

Isto tako, Allah kaže: "U njemu su ajeti jasni - oni su glavnina Knjige, 
i drugi manje jasni!" (Alu 'lmran, 7), ta izdvojena slova - prema većini onih 
koji broje ajete - nisu ajeti. 

Te'vil su kasniji šerijatski pravnici i apologete definirali kao preusmje- 
renje smisla formalnog jezičkog izraza od pretežne ka manje pretežnoj mo- 
gućnosti s obzirom na neku komponentu koja to nalaže, i to je onaj te'vil u 
kojem je došlo do sporenja oko mnogih pitanja zahtjevne i izjavne naravi. 
Tako je od toga ispravno ono što je sukladno tekstovima Kur'ana i sunneta, 
dok ono što je u konfrontaciji sa tim tekstovima predstavlja te'vil koji nije 
valjan, o čemu je više riječeno na odgovarajućem mjestu. 

U Tebsiri se navodi kako Nusajr ibn Jahja el-Belhl prenosi od 'Amra 
ibn Isma'Tla ibn Hammada ibn ebi Jahjaa ibn Muhammeda ibn el-Hasana - 
Allah im se smilovao! - daje on upitan o onim ajetima i obavještenjima u 


Hadisje vjerodostojan (sahih). Bilježega: Ahmed (1/314, 327, 335);Taberani u El-Mu'džemu- 
l-kebiru (Velikom zborniku) 1784/2); Bejheki u D elailu-n-nubuweh (Dokazi vjerovjesniš- 
tva); Dija el-MakdisT u El-Muhtari (Zbirci izabranih hadisa) s vjerodostojnim prijenosnim 
nizom od Ibn 'Abbasa. Što se pak tiče njegovog pripisivanja El-Buhariju, radi se o lapsusu, 
jer hadis kod njega glasi: “Bože moj, poduči ga mudrostil", te, u drugoj varijanti, umjesto 
mudrosti, stoji: “Knjizi”. On ga navodi na više mjesta (1/31, 11/445, IV/499), što je forma koju 
bilježe Ahmed (1/214, 269, 359) i Taberani. Muslim ga navodi u skraćenom obliku (VII/157): 
“Bože moj, podari mu razumijevanjel", što je verzija koju prenosi Ahmed (1/327), koji ima 
i drugu varijantu (1/330), gdje Ibn 'Abbas kaže: "Pa je Allahu uputio dovu da mi poveća 
znanje i shvaćanje!" 

njima u kojima se navode neka Allahova svojstva koja svojom formalnom 
stranom vode antropomorfizmu, te da je on na to rekao: "Prelazit ćemo pre- 
ko njih takvih kakvi jesu i vjerovati u njih, i nećemo govoriti: 'Kako, kako?"’ 

Treba, međutim, znati da iskvarenog smisla, koji čovjeka vodi u nevjer- 
stvo, nema ni u formalnom jezičkom izražaju svetoga teksta, ni u njegovoj 
implikaciji, tako da se nešto takvo iz njega može razumjeti samo usljed kr- 
njavosti shvatanja i nedostatka znanja o tome. 

Ako se i može za riječi nekih Ijudi kazati: 

Koliko je onih koji ispravan govor 
docekuju rijeama kritike punim, 
a samo stoga što razumjetga nisu mogli! 

Još je rečeno: 

Na meni je da rimu isklešem divnu 
iz njenih rudača pravih, 
a krivnje neće biti na meni 
ako ih goveda pojmiti ne mognu! 

kako bi se moglo kazati za Allahove riječi, koje predstavljaju najistinitiji 
i najljepši govor, koji je knjiga "čiji se ajeti pomno nižu i od vremena do vre- 
mena objavljuju, od Mudrog i Sveznajućeg"?! (Hud, 1) 

Suština njihovih riječi prema kojima je formalni jezički izraz Kur'ana i 
hadisa zabluda i da oni ne sadrže objašnjenje onoga što bi bilo pogodno da 
se vjeruje u nj, kao ni objašnjenje tevhlda i tenziha, zapravo je suština riječi 
onih koji su skloni samovoljnom tumačenju ( muteevvilCm ). Istina je da je 
ono na šta upućuje Kur'an ispravno, a da na ono što je neispravno on ne 
upućuje. Oni pak oportunisti tvrde da on upućuje na neistinu, od čega se 
mora odvratiti! 

Na to im treba kazati sljedeće: Vratima koja ste otvorili - makar što 
tvrdite da njima dobijate premoć nad svojom braćom vjernicima na nekim 
rijetkim i skrivenim mjestima - otvorili ste vrata protiv sebe mnogim vrsta- 
ma mnogobožaca i inovatora u vjeri, i nećete ih više moći zatvoriti. Naime, 
vi ste opravdali odvraćanje Kur'ana od onog smisla koji se iz njega razumije 
a da za to niste imali nikakvog šerijatskog argumenta, pa koji je onda kriterij 
kojim će se razlučivati šta je dozvoljeno tako tumačiti, a šta nije?! 

Ako biste vi kazali: Ono što razum kategorično ocijeni kao nemoguće 
tome ćemo dati drugi smisao ( teevvelnahu ), u protivnom ćemo to prihva- 
titi! bili biste upitani: A kojim razumom ćemo mjeriti tu razumsku kate- 
goričnost?! Naime, karamit ezoterista će tvrditi da posjeduje kategorične 
razumske sudove o neodrživosti nekih šerijatskih vanjskih izražaja! Filozof 
će tvrditi da ima kategorične razumske dokaze o neodrživosti naučavanja 
o ponovnom oživljavanju tijela! Mu'tezilija će tvrditi da ima takve dokaze o 
nemogućnosti viđenja Allaha Uzvišenoga, te o nemogućnosti da se u Nje- 
mu, Uzvišenome, dogodi znanje, govor ili milost!! 

Vrata samovoljnih tumačenja ( te'vilat ), za koja njihovi zagovornici tvr- 
de da se trebaju obavezno poduzeti razumskim pojmljevinama, mnogo su 
šira i na ovome mjestu se ne mogu pobrojati. Iz toga proizilaze dvije veli- 
ke opasnosti: jedna od njih je da ne prihvatimo ništa od onog što izražava 
Kur'an i sunnet prije nego poduzmemo opsežna istraživanja o tome da li 
je to prihvatljivo razumu! Naime, svaka od onih skupina koje se razilaze u 
pogledu kur'anskih iskaza ustvrdit će da razum nalaže upravo ono što oni 
zastupaju, pa će se to tako pretvoriti u opasnu konfuziju. 

Druga: srca Ijudska postat će neodlučna u svemu o čemu nas je obavi- 
jestio Poslanik, a.s., a u šta su bila uvjerena, tj. neće biti sigurna da je ono što 
se nahodi iz vanjskog jezičkog izražaja ono što se htjelo kazati, dok će tuma- 
čenja toga biti neusaglašena, pa će se, u tom slučaju, Kur'an i sunnet morati 
isključiti iz naputaka i vođstva prema onome o čemu je Allah obavijestio 
Svoje robove. Naime, bitno svojstvo Vjerovjesnikovo i jeste davanje vijesti 
o onom nepoznatom, dok Kur'an predstavlja samu vijest veliku. Tako ćemo 
vidjeti kako oni skloni samovoljnom tumačenju sadržaje Kur'ana i sunneta 
navode samo kao podršku, ne i kao temeljni oslonac: ako su podudarni sa 
onim za šta oni tvrde da na to upućuje razum, prihvaćaju ih, a ako nisu daju 
im drugi smisao! To, svakako, predstavlja otvaranje vrata otpadništvu od 
vjere, da nas Allah sačuva od toga! 


O njegovim riječima: 

(48 Onaj ko se ne bude čuvao poricanja (Allahovih svojstava) i an- 
^ tropomorfizma ( tešb/h ), taj će se poskliznuti i neće biti na uče- 
nju da Allahu nije primjereno nikakvo nesavršenstvo ( tenzlh ). 

Komentar: 

Poricanje svojstava i antropomorfizam su dva srčana oboljenja. Naime, ima- 
ju dvije vrste bolesti od kojih obolijevaju srca: jedna je vezana za sumnju a 
druga za strast, i obje su spomenute u Kur'anu. Uzvišeni kaže: "Na sebe pa- 
žnju govorom ne skrećite, pa da u napast dođe onaj čije je srce bolesno!" (El- 
Ahzab, 32) Ovdje je posrijedi bolest uzrokovana strašću. Uzvišeni još kaže: 
"Njihova srca su bolesna, a Allah njihovu bolest još povećava!" (El-Bekare, 
10); "A što se tiče onih čija su srca bolesna, ona im je nevjerovanje dodala na 
nevjerovanje koje već imaju!" (Et-Tevbe, 125) 

Ovo oboljenje zove se sumnja i ono je opakije od oboljenja koje se 
zove strast.jerza ovu potonju postoji nada da će se izliječiti zadovoljenjem 
strasti, dok za sumnju nema lijeka, osim da Allah čovjeka obuhvati Svojom 
milošću. 

Što se tiče sumnje u pitanju o svojstvima, to je njihovo poricanje i 
poistovjećivanje sa stvorenjima, poricanje je gore od ovog potonjeg, budući 
da sumnje koje u sebi nose poricanje predstavljaju odbijanje i proglašavanje 
lažnim onogas čimeje došao Poslanik, a.s., za razliku od onih sumnji koje su 
u dosluhu s antropomorfizmom. One, naime, predstavljaju prekomjernost, 
prelaženje granice u onome s čime je došao Poslanik, a.s. 

Tako je uspoređivanje Allaha s Njegovim stvorenjima nevjerstvo, jer 
Uzvišeni Allah kaže: "Ništa nije kao On!" (Eš-Ščira, 11), kao što je i poricanje 
svojstava isto tako nevjerstvo, jer Uzvišeni Allah kaže: "On je onaj Koji sve 
čuje i sve vidi!" (Eš-Šura, 11) Ovo je osnova obiju vrsta antropomorfizma, 
jer antropomorfizma imaju dvije vrste: ona u kojoj se Stvoritelj uspoređuje 
sa stvorenjima - i apologete se veoma trude da ga odbiju i stave ga van 
snage - a pristalica ovog antropomorfizma ima manje nego pristalica dru- 
ge vrste kojoj pripadaju oni koji stvorenja uspoređuju sa Stvoriteljem, kakvi 
su obožavatelji Isaa 159 , obožavatelji Uzejra, Sunca, Mjeseca, idola, meleka, 
vatre, vode, teleta, grobova, džinna i sl. To su, naime, oni kojima su slati 
poslanici da bi ih pozvali obožavanju Allaha Jedinoga, Koji nema sudruga u 
Božanstvenosti Svojoj. 


U izdanju djela koje smo koristili pri prevođenju ("EI-Mektebu-lislami", Kuvajt, 1996.) sto- 
ji: "obožavatelji šejhova”, međutim u izdanju "Er-Risale" (Bejrut, 1999.) stoji: "obožavatelji 
Isaa", što je vjerovatnije i sukladnije kontekstu govora. (Nap. prev.) 

O njegovim riječima: 

Jer je naš Gospodar Uzvišeni opisan svojstvima jednoće i atribu- 
tiran atributima jedinstvenosti u kojima niko drugi nema svoga 
udjela. 


Komentar: 

Profesor - Allah mu se smilovao! - ukazuje na predstavljanje Gospodara 
Uzvišenog kao slobodnog od svake manjkavosti ( tenzlh ) onim kako je On 
Sebe opisao, kako u smislu odricanja, tako i u smislu potvrđivanja. Njegov 
govor je na tragu onoga smisla kojeg izražava sura El-lhlas. Tako su njegove 
riječi: "opisan svojstvima jednoće” izvedene iz riječi Uzvišenoga: "Reci: 'On, 
Allah jejedan. Allah je utočište svakome!"’ (El-lhlas, 1 -2), a riječi: “atributiran 
atributima jedinstvenosti" iz riječi Uzvišenoga: "Allah je utočište svakome. 
Nije rodio i rođen nije." (El-lhlas, 2-3), dok su njegove riječi: "u kojima niko 
drugi nema svoga udjela" izvedene iz riječi Uzvišenoga: "I niko Mu ravan 
nije!" (El-lhlas, 4) Uz to, to je i potvrda onoga što je ranije rečeno u smislu 
potvrđivanja svojstava i odricanja antropomorfizma. 

Opis ( uasf) i atributativan prikaz (na't) su sinonimni, odnosno, prema 
nekima, bliski su po smislu. Tako je opis vezan za Biće, a atributativan prikaz 
za djelovanje. Isto je i s jednoćom i jedinstvenošću, premda neki kažu da i 
među njima ima razlike: naime, da se jednoća vezuje za Biće a jedinstvenost 
za atribute. Tako je On, Uzvišeni, jedincat u pogledu Svoga Bića, jedinstven 
u pogledu Svojih svojstava. To je istina i tome niko ne oponira. Međutim, u 
predmetnom iskazu postoji vid opetovanja. Profesor pak sličnih opetovanja 
ima na više mjesta u svojoj EI-'AkTdi’ 60 , što više nalikuje hutbama i dovama 
nego vjerskim dogmama (ei-'akaid), budući da rima više pristaje uz hutbe. 
"Ništa nije kao On!" (Eš-Šura, 11) potpunije izražava činjenicu Allahove li- 
šenosti svakoga nedostatka od njegovih riječi: "u kojima niko drugi nema 
svoga udjela". 


160 


Tj. u djelu koje se komentira. (Nap. prev.) 

O njegovim riječima: 

C® On je iznad granica i konačnica, i ekstremiteta, i organa, i poma- 
" gala; i Njega ne sadržava onih šest pravaca kakav je slučaj sa svim 
u postojanje uvedenim subjektima .’ 61 


Komentar: 

Prije nego se pozabavim ovim Profesorovim - Allah mu se smilovao! - 
riječima, dat ću jedan kratak uvod. Naime, Ijudi su u pogledu korištenja 
ovakvih riječi zauzeli tri stajališta: jedna skupina se naspram njih postavila 
negativno, druga ih priznaje a treća raščlanjuje. Ovi potonji slijede put pr- 
vih muslimanskih generacija tako da se o tome ne izražavaju ni pozitivno ni 
negativno prije nego se stvar ne razjasni, pa ono što se ustanovi kao tačno 
to će se takvim i priznati, a ono što se ustanovi kao netačno to će se i tre- 
tirati takvim, budući da su ovakvi izrazi u terminološkoj upotrebi kasnijih 
generacija uopćeni i nejasni, poput i drugih terminoloških izraza, tako da 
ih svi ne upotrebljavaju u istom leksičkom značenju. Stoga negatori njima 
negiraju i ono što je istinito i što nije, te onima koji njima izražavaju svoje 
potvrđivanje imputiraju ono što oni ne tvrde, dok neki od onih koji takve 
izraze zagovaraju u njih unose i neistinit smisao, suprotan onome što su 
rekli oni iz prvih generacija, suprotan onome na šta upućuje Kur'an i Mje- 
rilo, i o čemu se nije izrazio ni Kur'an ni sunnet, kako u smislu njegovog 
negiranja tako ni u smislu njegovog potvrđivanja. Mi pak nemamo pravo 
Allaha, dž.š., opisivati nečim čime On Sebe nije opisao, i čime ga nije opisao 
Njegov Poslanik bilo u odričnom ili u potvrdnom smislu. Mi se, dakle, samo 
povodimo za onim što je došlo posredstvom Objave, i u to ne uvodimo 
nikakve inovacije. 

Prema tome, ovaj segment, tj. pitanje svojstava, mora se dobro raz- 
motriti, pa ono što su potvrdili Allah i Njegov Poslanik, potvrdit ćemo i mi, 
a ono što su odrekli Allah i Njegov Poslanik, odricat ćemo i mi. Onih izraza 
koji su upotrijebljeni u svetom tekstu treba se pridržavati i u priznavanju 
i u odricanju. Tako ćemo i mi priznavati sve one izraze i smislove koje su 
priznali Allah i Njegov Poslanik, dok se oni izrazi koji nisu ni potvrđeni ni 
zanegirani svetim tekstom neće upotrebljavati prije nego se tačno ustanovi 
šta onaj koji ih upotrebljava podrazumijeva pod njima. Ako podrazumijeva 


161 


Ti pravci su: gore, dolje, desno, lijevo, ispred, iza. (Nap. prev.) 

ispravan smisao, bit će prihvaćeni s tim da se ti smislovi imaju izraziti onim 
izrazima koje koriste sveti tekstovi, a kloniti se onih prenapučenih izraza, 
osim kadaje to neizbježno. Pa i tada u to treba unijeti neke indikatore koji- 
ma će jasno biti naznačeno šta se želi kazati. Neizbježno je, npr., posegnuti 
za takvim izrazima kad se komunikacija s nekim ne može obaviti na potpun 
način ukoliko se ne koriste takvi izrazi i sl. 

Profesor je - Allah mu se smilovao! - ovim riječima imao namjeru 
odgovoriti antropomorfistima poput Davuda el-Dževaribija i njemu sličnih, 
koji tvrde da je Allah neko tijelo, da ima svoj trup, organe i sl., uzvišen neka 
je Allah nad tim uzvišenošću golemom! 

Sve ono što je Profesor - Allah mu se smilovao! - gore naveo u smislu 
odricanja istina je, međutim dogodilo se da su neki Ijudi nakon njega u uku- 
pnost njegovoga odricanja unijeli i istine i neistine, tako da je to potrebno 
razjasniti. 

Tako kažemo da su prve muslimanske generacije ( selef) bile jedinstve- 
ne u tome da Ijudi Allahu ne poznaju granicu, te da ne ograničavaju ni- 
jedno Njegove svojstvo. Ebu Davud et-Tajalisi kaže: "Sufjan, Šu'be, Hammad 
ibn Zejd, Hammad ibn Seleme, Šurejk i Ebu 'Avane ne postavljaju granice 
(svojstava Božijih), ne uspoređuju ih i ne primjeruju, već prenose hadis i 
ne postavljaju pitanje: 'Kako', a kad im neko postavi takvo pitanje, odgova- 
raju onim što se prenosi tradicijskim putem, o čemu će više riječi biti kad 
budemo obrazlagali Profesorove riječi: 'Njegova stvorenja nisu Ga u stanju 
obuhvatiti', iz čega razaznajemo da mu je namjera bila kazati kako je Allah 
iznad toga da Ga neko može obuhvatiti cijeloga, budući je smisao taj da je 
On poseban u odnosu na Svoja stvorenja, odvojen od njih, različit od njih." 

'Abdullah ibn Mubarek je upitan: "Čime poznajemo našega Gospoda- 
ra?", pa je rekao: "Time što je On na Prijestolju ( Aršu ), odvojen od Svojih 
stvorenja!" "Granicom?!", upitan je, pa je rekao: "Granicom!" 

Zna se pak da se granicom naziva ono čime se nešto odvaja i razlučuje 
od nečeg drugog a Allah Uzvišeni ne boravi u Svojim stvorenjima, niti op- 
stoji pomoću njih, već je On onaj Koji Sam po Sebi opstoji i Koji je održa- 
vatelj svega drugoga. Prema tome, u pogledu granice, u ovom smislu riječi, 
u osnovi ne bi smjelo biti ničega spornog budući da bi iza neprihvatanja 
toga ostalo samo neprihvatanje postojanja Gospodara i poricanje Njegove 
stvarnosti. Što se pak tiče granice u smislu znanja i govora, tj. da Ga Ijudi u 
tome mogu ograničiti, takvo nešto se mora odbiti, što među pripadnicima 
glavnog toka islama ( ehlu-s-sunne ) nije sporno. 

Ebu-I-Kasim el-Kušejrl u svojoj Poslanici (er-Risala) kaže: "Čuo sam 
profesora Ebu 'Abdurrahmana es-Sulemija, koji je rekao: 'Čuo sam Ebu 
Mensura ibn 'Abdullaha, koji je rekao da je čuo Ebu-I-Hasana el-'Anberija, a 
on Sehla ibn 'Abdullaha et-Tusterija kad je, nakon upita o Allahovome Biću, 
rekao: Allahovo Biće atributirano je znanjem i nije ga moguće do kraja poj- 
miti; nije vidljivo za oko na ovome svijetu; postoji prema istinama vjerovanja 
bez granice, bez obuhvatnosti i bez zalaženja (u ono što je stvorio); oči će 
Ga moći vidjeti na onome svijetu, bit će očevidan u Svome carstvu i Svojoj 
moći; stvorenja su zaklonjena od shvatanja suštine Njegovoga Bića, no On 
ih na to upućuje Svojim znamenjima ( ajat ), pa Ga, tako, srca shvaćaju a oči 
Ga ne vide; vjernik će Ga gledati svojim očima, ali Ga neće moći obuhvatiti 
(pogledom), niti Mu dosegnuti kraj!'" 

Što se pak tiče izraza / ekstremiteta, i organa, i pomagala njih poricatelji 
koriste kao argumente za poricanje nekih svojstva utvrđenih kategoričkim 
dokazima, poput (posjedovanja) ruke i lica. Ebu Hanife - neka je na njemu 
Allahovo zadovoljstvo! - u svom djelu EI-Fikhu-l-ekber kaže sljedeće: "On 
ima ruku, lice i dušu (ne/s), budući da ih je Uzvišeni u Kur'anu spomenuo 
tako: kao ruku, lice i dušu (ne/s). To je Njegovo svojstvo, a mi o tome ne tre- 
bamo raspravljati. Ne treba govoriti: 'Njegova ruka je ustvari Njegova moć i 
Njegova blagodarnost, jer to isključuje svojstvo.'" 

Ovo što je rekao Imam - neka je na njemu Allahovo zadovoljstvo! 
- utvrđeno je kategoričkim dokazima. Uzvišeni kaže: "Šta te navelo da na 
sedždu ne padneš pred onim koga sam Ja Svojim dvjema rukama stvorio?!" 
(Sad, 75); "Čitava Zemlja će na Kijametskome danu u šaci Njegovoj biti, a ne- 
besa će u Njegovoj desnici smotana ostati!" (Ez-Zumer, 67); "Sve će propasti, 
osim Lica Njegovoga!" (El-Kasas, 88); "Ostat će samo Lice Gospodara tvoga, 
Veličanstvenog i Plemenitog!" (Er-Rahman, 27); "Ti znaš šta je u mojoj duši, 
a ja ne znam šta je u Tvojoj duši!” 162 (El-Maide, 116); "Gospodar vaš je Sam 
Sebi (ne/s) propisao milostivost!" (El-En'am, 54); "Ja sam te za Svoju dušu 
sačinio!" 163 (Ta-Ha, 41); "Allah vas upozorava na Sebe!" (Alu 'lmran, 28) 


Ajet u Korkutovom prijevodu glasi: "Ti znaš šta ja znam, a ja ne znam šta Ti znaš!", što je 
samo razumijevanje ajeta od strane prevodioca. Mi smo se, međutim, slijedeći autorovu 
intenciju, opredijelili za doslovan prijevod. U izvorniku je, naime, upotrijebljen izraz nefs 
koji, pored ostalog, znači i duša. (Nap. prev.) 

Ajet u Korkutovom prijevodu glasi: "Ja sam te za Sebe izabrao!” Međutim, u izvorniku je 
upotrijebljen izraz istane'a koji ne nosi značenje izabrati, već napraviti, izraditi, proizvesti, 
konstruirati i sl., te smo ajet preveli kao gore. (Nap. prev.) 

Poslanik, a.s., u hadisu o zauzimanju na Sudnjem danu ( šefa'at ) kaže: 
"Kada Ijudi na Sudnjem danu dođu Ademu pa mu reknu: Allah je tebe stvo- 
rio Svojom rukom, i melekima naredio da ti sedždu učine, i naučio te nazi- 
vima svih stvari...!’” 164 

Tako nije ispravno to samovoljno tumačiti, govoreći: Pod rukom se po- 
drazumijeva moć, budući da se Njegove riječi: "...pred onim koga sam Ja Svo- 
jim dvjema rukama stvorio?!" (Sad, 75) ne mogu protumačiti kao: "svojom 
moći" uz isključivanje ruke. Kad bi se to moglo tako učiniti onda bi i IblTs 
mogao kazati: I mene si, isto tako, stvorio Svojom moći pa, prema tome, on 
u tom pogledu nema nikakve prednosti nada mnom! Međutim, IblTs, i po- 
red svoga nevjerstva, bolje je poznavao svoga Gospodara od džehmija! Oni 
pak ne mogu za svoj dokaz uzeti riječi Uzvišenoga: "lli, zar oni ne vide da 
Mi njima stoku stvaramo - između onog što smo Svojim rukama uradili - i 
da oni njome raspolažu kao vlasnici?!" 165 (Ja-STn, 71), jer Uzvišeni tu upotre- 
bljava pluralni oblik ruke vezujući to za zamjenicu u množini. Tako Njegove 
riječi: "...između onog što smo Svojim rukama uradili" nisu poput riječi: "... 
koga sam Ja Svojim dvjema rukama stvorio". 

Vjerovjesnik, s.a.v.s., o svom Gospodaru Uzvišenome kaže: "Njegov za- 
stor je svjetlost i da ga On strgne, blještavilo Lica Njegovoga sagorilo bi sva 
stvorenja koja bi obuhvatio Njegov pogled!" 166 

Međutim, za ova svojstva ne može se kazati da su to organi, dijelovi 
tijela, pomagala ili ekstremiteti budući da je ekstremitet sastavni dio neče- 
ga, a Allah Uzvišeni je jedan, On je utočište svakome, i nije djeljiv - slavljen 
i uzvišen neka je On! - dok organi u sebi nose smisao djeljivosti i partiku- 
larnosti - uzvišen neka je Allah nad tim! Taj smisao ekspliciraju i riječi Uzvi- 
šenoga: "Koji Kur'an dijele na dijelove!" (El-Hidžr, 91) Ekstremiteti također 
nose smisao stjecanja i okorištenja. Isto tako i pomagala su alati kojim se 
koristi da bi se njima pribavila korist ili otklonila šteta. Svi ti smislovi moraju 
se odbaciti u pogledu Uzvišenoga Allaha. Stoga se oni i ne navode u sastavu 
Allahovih svojstava. 


Hadis je vjerodostojan (sahih), a bilježe ga El-Buhari (111/454, 464) i Ahmed (111/116) u sklo- 
pu hadisa o zauzimanju ( šefa'at ), koji prenosi Enes. U nastavku će biti naveden i u nešto 
drukčijoj verziji. 

Ajet u Korkutovom prijevodu glasi: "Kako oni ne vide da Mi samo zbog njih stoku stvara- 
mo i da oni njome raspolažu kao vlasnici!” Međutim, u izvorniku se doslovno kaže: "izme- 
đu onog što smo Svojim rukama uradili", pa smo ajet i preveli kao gore. (Nap. prev.) 

Hadis je vjerodostojan ( sahih ) i ranije je naveden u cijelosti. 

Prema tome, izrazi koji se koriste u šerijatskoj terminologiji u sebi nose 
ispravan smisao, čist od svih devijantnih možebitnosti, pa se, s obzirom na to, 
ne smije odstupati od njih, bilo da se njima priznaje ili odriče neki smisao kako 
se ne bi potvrdio neki izopačeni, odnosno kako se ne bi zanegirao neki isprav- 
ni smisao. A svi ovi prenapučeni izrazi tu opasnost potencijalno nose u sebi. 

Što se pak tiče izraza pravac ( el-džihetu ), njime se nekad misli na ne- 
što egzistencijalno, a nekad na neegzistencijalno. Poznato je pak da u egzi- 
stencijalnom nema ničega drugog osim Stvoritelja i stvorenog. Prema tome, 
ukoliko se pod pravcem podrazumijeva neka egzistencijalna činjenica mimo 
Allaha Uzvišenoga, onda to mora biti neko stvorenje. Allaha Uzvišenoga pak 
ne ograničava ništa, niti Ga ijedno Njegovo stvorenje obuhvaća - uzvišen 
neka je On nad tim! 

Ako se pak pod izrazom pravac misli na neegzistencijalnu činjenicu, tj. 
na nešto iznad svijeta, treba kazati da tamo nema ničega osim Allaha Jedino- 
ga. Ako bi neko rekao: On je "u pravcu" upravo u tom smislu, to bi onda bilo 
tačno, što bi značilo daje On iznad ovoga svijeta, tamo gdje je krajnjagranica 
svih stvorenja. Tako je On iznad svega, uzdignut nad svime. Oni koji poriču 
pravac, koji time žele osporiti gornjost, za argumente navode da su svi pravci 
stvoreni, a da je On postojao i prije pravaca, te da onaj ko zastupa stav da je 
On u nekom pravcu mora ustvrditi i da je nešto od ovoga svijeta oduvijeko, 
odnosno da On najprije nije bio u pravcu i da se potom našao u njemu! 

Ovakvi i slični izrazi ukazuju na to da On nije ni u čemu od stvorenja, 
bilo da se zove pravcem ili ne, što je tačno. Međutim, pravac nije egzistenci- 
jalna činjenica, već apstraktna. Nema pak nikakve sumnje da pravci nemaju 
svoje konačnice, a ono što ne egzistira u nečemu što je beskrajno i nije eg- 
zistent (mevdžud). 

Profesorove riječi: "I Njega ne sadržava onih šest pravaca kakavje slu- 
čaj sa svim u postojanje uvedenim subjektima" izražavaju istinu u smislu 
da Njega ništa od Njegovih stvorenja ne obuhvata, a da On obuhvata sve i 
da je i iznad toga. To je ono što je Profesor - Allah mu se smilovao! - želio 
kazati, s obzirom da će on u nastavku reći da On, Uzvišeni, obuhvata sve i da 
je i iznad toga. Tako, ako se ta dva njegova iskaza objedine, tj. da Njega "ne 
sadržava onih šest pravaca kakav je slučaj sa svim u postojanje uvedenim 
subjektima" i "da On obuhvata svaku stvar i da je i iznad toga", doći će se do 
zaključka daje htio kazati da Allaha Uzvišenoga ne sadržava ništa, da Ga ni- 
šta ne obuhvata, kakav je slučaj s Njegovim stvorenjima, te da On obuhvata 
sve i da je i iznad svega. 

Međutim, u onome što je kazao ostale su dvije stvari. 

Prvo: upotrebu jedne takve formulacije, s obzirom da u sebi sadrži 
uopćenost i višeznačnost ( ihtimal ), bilo je bolje izbjeći jer se može neko 
okomiti i imputirati kontradiktornost u priznavanju obuhvatnosti i nadviše- 
nosti a negiranju pravca gornjosti, iako je odgovor na to onako kako je gore 
navedeno. Naime, On poriče da Njega sadržava išta od Njegovih stvorenja. 
Prema tome, preče je bilo držati se vjerozakonom ustanovljenih izraza. 

Drugo: Iz njegovih riječi "sa svim u postojanje uvedenim subjektima" 
može se razumjeti da nema niti jedne u postojanje uvedene stvari a da nije 
sadržana u nečemu, što je sporno. Naime, ako se misli da je svaka stvar sa- 
držina nečega konkretnog, onda treba znati da je to neprihvatljivo budući 
da se ovaj svijet ne nalazi unutar nekog drugog svijeta, u protivnom bi se 
morao prihvatiti beskrajni slijed. Ako se pak misli na neku apstraktnu stvar, 
onda treba kazati da nije svaka u postojanje uvedena stvar u nekoj apstrak- 
ciji, već da (među njima ima i takvih koji se nalaze u nečem drugom, kao 
što se, nebesa i Zemlja nalaze u Kursijji i sl.) među njima ima i onoga što je 
vrhunac svih stvorenja, kakav je Prijesto Božiji (el-Arš). Prema tome, vanjska 
ovojnica ovoga svijeta ne nalazi se u nekom drugom stvorenju, kako bi se 
prekinulo beskrajno nizanje, kako je ranije rečeno. 

Na ovu nedoumicu može se odgovoriti da je izraz sw'm ( sa'ir ) dat u 
značenju ostalim, a ne u značenju svih stvari, što i jest njegovo osnovno zna- 
čenje. Odatle se za ono što iza onog koji pije ostane u čaši kaže su'r (osta- 
tak). Tako bi proizlazilo da je htio kazati "sa većinom stvorenih stvari”, a ne 
"sa svakom stvari". Izraz sa'ir (svim) i izražava u većoj mjeri značenje izraza 
galib (pretežno), nego izraza džeml' (sve stvari). Tako bi značenje bilo da 
Uzvišeni Allah nije sadržan u nečemu kao što je sadržana većina stvorenja, 
već da Njega ništa ne sadrži u sebi - uzvišen neka je On nad tim! 

Mi ne vjerujemo da je Profesor - Allah mu se smilovao! - bio jedan 
od onih koji je govorio da Allah nije ni unutar ovoga svijeta, ni izvan njega, 
poričući oba ta entiteta - kako su to mislili neki komentatori - već da je 
htio kazati da je Allah Uzvišeni čist od toga da Ga može obujmiti bilo šta od 
Njegovih stvorenja, te daje u ovisnosti o bilo čemu od njih, o Prijestolju ili 
nečemu drugom. 

Također, sporno je i to da li one riječi doista pripadaju imamu Ebu 
Hanifi - neka je na njemu Allahovo zadovoljstvo! - s obzirom da su njegovi 
protivnici protiv njega reagirali i na bezazlenije stvari, i da su od njega čuli 
ovakve riječi njihove žestoke reakcije na njih brzo bi se pročule. Ebu MutT' 

el-Belhl, međutim, od njega prenosi priznavanje gornjosti, o čemu će nešto 
više riječi biti kasnije, ako Bog da. 

Iz ovih njegovih riječi jasno se razaznaje njegovo poricanje, dok nešto 
slično tome ne sadrži ni Kur'an ni sunnet. Stoga ja i kažem da je prenoše- 
nje toga od Imama diskutabilno, te da bi najbolje bilo ne navoditi te riječi, 
budući da su takve riječi opasne za razliku od onih koje dolaze od Zakono- 
davca, kakve su uzdizanje (istiva'), spustanje (nuzul) i sl. One neznalice koje 
vjeruju da kada se "On spusti na Zemaljsko nebo " 167 - kako nas je o tome 
obavijestio onaj koji uvijek istinu govori, s.a.v.s. - tada Prijesto (el-'Arš) bude 
iznad Njega i da On tada bude sveden na prostor između dvaju slojeva po- 
javnog svijeta u konfrontaciji su s jednodušnim stajalištem prvih musliman- 
skih generacija, te su u konfrontaciji sa Kur'anom i sunnetom. 

Šejhu-l-islam Ebu Osman Isma'il ibn 'Abdurrahman es-Sabuni kaže: "Ja 
sam profesora Ebu Mensura ibn Hammada čuo kad je, nakon što je prenio 
hadis u kojem se govori o spuštanju, rekao: 'To pitanje postavljeno je i Ebu 
Hanifi - neka je na njega Allahovo zadovoljstvo! - pa je on rekao: Spušta se, 
ali na nama nepoznat način!"’ 

Onaj ko je u odbijanju toga ostao suzdržan, učinio je to zbog svog 
slabog poznavanja Kur'ana, sunneta i stajališta prvih muslimanskih genera- 
cija. Iz tog razloga nekima od njih nije prihvatljivo da On bude iznad Prije- 
stolja, već govore: "Niti je odvojen, niti je tik uz njega, niti je unutar ovoga 
svijeta, niti izvan njega!" Time Ga atributiraju svojstvom neegzistentnosti 
i apsurdnosti, a ne opisuju Ga onim čime je On Sebe opisao: gornjošću 
i uzdizanjem iznad Prijestolja. Neki od njih govore: "Svojim zalaženjem u 
sve postojeće!”, ili govore: "On je postojanje svakog egzistenta!" i sl. Neka 
je uzvišen Allah uzvišenošću golemom nad onim što govore nevjernici i 
poricatelji! 

O priznavanju Allahu svojstva gornjosti bit će, ako Bog da, dodatnoga 
pojašnjenja kad budemo razmatrali Profesorove - Allah mu se smilovao! - 
riječi: "On obuhvata sve i iznad je toga!" 


Hadis bilježe El-Buhari i Muslim i prenosi ga veliki broj Ijudi (mutevatir). Ja sam ga elabori- 
rao u djelu lrva'u-l-galil pod br. 450. O nekim njegovim vjerodostojnim izrazima može se 
pogledati u djelu Sahihu-l-džami'i-s-sagir, br. 1914. 

O njegovim riječima: 

("!£ Mi'radž je istina. Vjerovjesnik, s.a.v.s., noću je preveden i uzdignut 
na nebo sa svojim tijelom i dušom, u budnom stanju do neba, a 
onda do visine do koje je Allah htio i Allah ga je počastio čime 
je htio, i objavio mu šta je objavio. Srce nije poreklo ono što je 
vidjelo. Pa, nekajena njegamir i blagoslov Allahovi naonom i na 
ovom svijetu! 


Komentar: 

Riječ mi'radž nastala je od riječi 'arddž, što znači uspinjalište kojim se pe- 
nje; nešto poput stepeništa, s tim da nije poznato kako izgleda, tako da se 
prema njemu treba odnositi kao i prema drugim pojmovima nevidljivog 
svijeta. Vjerujemo u njega, no nećemo se baviti njegovom kakvoćom. 

Što se tiče njegovih riječi: "Vjerovjesnik, s.a.v.s., noću je preveden i uz- 
dignut na nebo sa svojim tijelom u budnom stanju”, treba kazati da su Ijudi 
u pogledu israa zauzeli različita stajališta. 

Prema jednima, isra' se odigrao samo s njegovom dušom, s tim da se 
pritom njegovo tijelo nije gubilo iz vida. Taj stav prenosi Ibn Ishak od 'Aiše i 
Mu avije, Allah neka bude zadovoljan s njima dvoma! 

Slično se prenosi i od Hasana Basrija. Međutim, treba zapaziti da 
postoji razlika između izjava: Isra' se dogodio u stanju sna! i: Dogodio se 
samo dušom, bez tijela! Između tog dvoga je ogromna razlika. Naime, 'Aiša 
i Mu'avija - Allahovo zadovoljstvo neka je na njima dvoma! - nisu kazali : 168 
Desilo se u snu! već su rekli: "Isra se odigrao samo s njegovom dušom, bez 
tijela!" 

Razlika između tog dvoga sastoji se u tome što ono što spavač ugleda 
u snu mogu biti primjeri u kojima je apstraktno prikazano u fizičkom obli- 
ku, tako da vidi kao da se uspeo na nebo, da je odveden do Mekke, dok se 
njegova duša nije uspinjala gore niti je igdje odlazila, već da mu je melek 
zadužen za snove to samo tako prikazao (u snu). Njih dvoje nisu htjeli kazati 
da se isra' dogodio u snu, već da je noću odvedena samo njegova duša, da 
se ona pritom odvojila od tijela da bi se, potom, opet vratila u nj, ističući to 


(Albani kaže): Budući da to nije vjerodostojno preneseno od njih, nije bilo ni potrebe za 
njegovim tumačenjem. 

kao jednu od njegovih osobenosti, budući da drugi ne mogu postići to da 
im se duša potpuno uzdigne u nebo, osim poslije smrti. 

Prema drugima, isra' se desio dvaput: jednom u budnom stanju, a jed- 
nom u snu. Čini se da su zagovornici toga išli za tim da postignu sklad iz- 
među hadisa koji prenosi Šerik, u kome (Vjerovjesnik, a.s.) kaže: "zatim sam 
se probudio", i drugih predaja. Također, neki od njih kažu: "Tačno je da se 
desio dvaput: jednom prije nego će dobiti Objavu, a drugi put poslije!" Neki 
pak kažu: "To se desilo triput: jednom prije nego će početi primati Objavu, 
a dvaput poslije toga!" Tako, kad god im neki izraz ne bi bio sasvim jasan oni 
bi dodavali još jedno događanje isra' a kako bi sve to doveli u sklad. Tako pak 
rade slabiji hadiski stručnjaci, jer velikani tradicije su na stanovištu da se isra' 
dogodio samo jednom, u Mekki, nakon što je počeo primati Objavu a prije 
Hidžre na godinu dana, odnosno na godinu i dva mjeseca prije nje, kako 
navodi Ibn 'Abdulberr. 

"Sunce vjere" Ibn Kajjim kaže: "Kako su samo čudni oni koji tvrde da se 
isra' događao više puta! Kako bi mogli tvrditi da im se tako svaki put propisi- 
valo pedeset namaza i da se on kretao između svoga Gospodara i Musaa sve 
dok tih pedeset nije postalo samo pet, kad je rekao: 'Zadržao sam obavezu 
koju sam propisao, a Svojim robovima sam olakšao!', a zatim i drugi put po- 
novo propisivao pedeset i potom ih svodio na pet!? Hafizi hadisa drže da je 
Šerik napravio grešku u izrazima u hadisu o israu, dokje Muslim naveo sve 
ono što se prenosi od njega a zatim rekao: 'Nešto je stavljao naprijed, a nešto 
nazad; nešto dodavao, a nešto ispuštao!', te hadis nije uvrstio u svoju zbirku. 
I dobro je uradio, Allah mu se smilovao!" 

Iz hadisa o israu (proishodi): da je on, s.a.v.s., noću preveden tijelom, 
prema najvjerodostojnijoj varijanti, u budnom stanju od Harema (bliže 
okolice Ka'be) u Mekki do Najudaljenijega hrama ( el-Mesdžidu-l-‘Aksa , Aksa 
džamije ) 169 u Jerusalemu, jašući na buraku, u društvu Džebraila, a.s., pa da se 
tamo zaustavio i s drugim vjerovjesnicima klanjao kao imam, dokje buraka 
svezao za halku vrata Najudaljenijeg hrama. 

Prema nekima, on se najprije zaustavio u Betlehemu i tu klanjao, što 
nikako ne može biti tačno. 


Nazvan je "Najudaljenijim hramom" budući da je, prema predaji, sagrađen četrdeset go- 
dina nakon izgradnje Ka'be u Mekki i da je, iz te perspektive, bio najudaljeniji hram u kom 
se veličao jedan Bog, Allah. Sve dalje od toga je, naime, bilo neznaboštvo. Ili je, pak, tako 
nazvan u odnosu na dva hrama: Kabu i Poslanikovu džamiju u Medini. (Nap. prev.) 

Zatim je te večeri iz Kuće svetosti ( Bejtu-l-makdis ) uzdignut na zemalj- 
sko nebo, gdje je DžibrTl zatražio da mu se otvore vrata pa su im otvorena i 
on je tu vidio Adema, praoca Ijudi i nazvao mu selam, a on mu je izrazio do- 
brodošlicu i uzvratio mu na selam, te potvrdio njegovo vjerovjesništvo. Za- 
tim je uzdignut na drugo nebo, gdje je, također, zatraženo da mu se otvori, 
pa je tu vidio Jahjaa, sina Zekerijjaova i 'lsaa, sina Merjemina, te se susreo sa 
njima, nazvao im selam a oni su mu selam uzvratili, izrazili mu dobrodošli- 
cu i potvrdili mu vjerovjesništvo. Zatim je uzdignut na treće nebo, pa je u 
njemu vidio Jusufa, te mu je nazvao selam a on mu je izrazio dobrodošlicu 
i potvrdio mu vjerovjesništvo. Zatim je uzdignut na četvrto nebo, pa je tu 
vidio IdrTsa, te mu nazvao selam, a on mu je na selam uzvratio i potvrdio 
mu vjerovjesništvo. Zatim je uzdignut na peto nebo gdje je ugledao Haruna 
ibn 'lmrana, pa mu je nazvao selam, a on mu je izrazio dobrodošlicu i po- 
tvrdio mu vjerovjesništvo. Zatim je uzdignut na šesto nebo na kojem je 
susreo Musaa, pa mu je nazvao selam a on mu je izrazio dobrodošlicu i po- 
tvrdio mu vjerovjesništvo, a kad je otišao dalje od njega Musa je zaplakao, 
a kad je upitan zašto plače, rekao je: "Plačem zbog toga što je ovaj mladić 
poslan poslije mene a iz njegovog ummeta će u Džennet ući više Ijudi nego 
iz moga!” 

Zatim je uzdignut na sedmo nebo pa je tu susreo Ibrahima i nazvao 
mu selam, a on mu je izrazio dobrodošlicu i potvrdio mu vjerovjesništvo. 
Zatim je uzdignut do Krajnjeg Lotosa ( Sidretu-l-munteha ) - tu mu je podi- 
gnuta Nebeska Ka'aba ( EI-Bejtu-1 -та'тпг ) a onda je uzdignut do Silnoga (£/- 
Džebbar) - uzvišena nekje Njegova veličina a sveta imena Njegova! I On mu 
se približio na dva luka ili još i bliže, i Svome robu objavio ono što je objavio 
i propisao mu pedeset namaza. On se potom vratio i u putu susreo Musaa, 
te ga je on upitao: "Šta ti je naređeno?" "Pedeset namaza", rekao mu je, na 
šta mu je on kazao: "Tvoj ummet to neće moći izdržati. Vrati se Gospodaru 
svome i moli Ga da tvom ummetu olakša!" On je tada pogledao DžibrTla kao 
da ga pitašta on misli o tome, pa muje on rekao: "Učini to, ako hoćešfTako 
je DžibrTl otišao sa njim gore dok ga nije doveo do Silnoga, Blagoslovljenog 
i Uzvišenog, Koji je bio gdje je i bio - tako stoji kod Buharija u njegovom 
Sahlhu i u još nekim prijenosnim varijantama - i On mu je umanjio za de- 
set. Zatim se spuštao dok nije opet naišao pored Musaa i obavijestio ga o 
tome, na šta mu je on rekao: "Vrati se svome Gospodaru i moli Ga da još 
olakša!" Tako je išao između Musaa i Allaha, dž.š., dok se nije došlo do pet 
namaza. Musa mu je i tada rekao da se vrati i moli da ih bude još manje, no 
on mu je rekao: "Stidim se Gospodara svoga, s ovim sam zadovoljan i ovo 

prihvatam!" Kada je krenuo, začuo se glas: "Zadržao sam obavezu koju sam 
propisao, a Svojim robovima sam olakšao!” 170 

Već smo ranije govorili o tome da su ashabi imali različita stajališta o 
tome da li je on, a.s., Gospodara svoga vidio svojim očnim vidom, te smo 
zaključili da je ispravno kazati da Ga je vidio svojim srcem, a ne očnim vi- 
dom. Što se pak tiče Allahovih riječi: "Srce nije poreklo ono štoje vidio!" (En- 
Nedžm, 11) i: "On ga je drugi put vidio!" (En-Nedžm, 13) od Vjerovjesnika, 
s.a.v.s., vjerodostojno se prenosi da je taj kojegje vidio bio DžibrTl, kojeg je 
dvaput vidio u liku u kojem je stvoren. 

Što se tiče riječi Uzvišenoga u suri En-Nedžm: "Zatim se primakao i pri- 
bližio!" to nije ono primicanje i približavanje koje se navodi u interpretiranju 
israa. Ovo što se nalazi u suri En-Nedžm predstavlja primicanje DžibrTla i 
njegovo približavanje, kako su to kazali 'Aiša i Ibn Mes'ud - Allah bio zado- 
voljan sa njima dvoma! - s obzirom da Allah kaže: "Uči ga jedan ogromne 
snage, razboriti, koji se uspravio u liku svome, na obzorju najvišem, zatim 
se približio!" (En-Nedžm, 5-7) Lična zamjenica se, dakle, u svim ovim sluča- 
jevima odnosi na tog veoma snažnog učitelja, dok se ono primicanje i pri- 
bližavanje koje se navodi u hadisu o israu, očigledno, odnosi na Gospodara 
Uzvišenoga. 171 Ono pak što nalazimo u suri En-Nedžm, naime da ga je vidio 
i drugi put kod Krajnjeg Lotosa ( Sidretu-l-munteha ), odnosi se na DžibrTla 
- njega je dvaput vidio: jednom na Zemlji i drugi put kod Krajnjeg Lotosa. 

Ono što ukazuje na to da se isra' zbio i s njegovim tijelom u budnom 
stanju jesu riječi Uzvišenoga: "Uzvišen neka je onaj Koji je noću svog roba 
preveo iz Hrama u Mekki u Hram Daleki!" (El-lsra, 1) Naime, izraz 'abd (rob) 
podrazumijeva kombinaciju duše i tijela, onako kako je i insan izraz za kom- 
binaciju duše i tijela. To razumu nije neprihvatljivo, pa ako bi negiranje mo- 
gućnosti uspinjanja čovjeka bilo dopustivo, tada bi bilo dopustivo i negiranje 
spuštanja meleka.To bi pakvodilo poricanju vjerovjesništva, štoje nevjerstvo. 

Ako bi neko kazao: Pa, kakva je mudrost u tome što je on najprije noću 
preveden do Kuće svetosti ( Bejtu-l-makdis )?! odgovor bi - a Allah najbolje 


Hadis o israu je vjerodostojan (sahih) i sastavljen je od većeg broja hadisa, s tim da se 
опб približavanje koje se navodi u kontekstu govora nalazi u verziji koju prenosi Šerik ibn 
'Abdullah ibn Ebi Nemir, za kojeg hafizi hadisa tvrde da je praviogreške u izrazima u hadisu 
o israu, kako je maloprije rekao i sam autor. Jedna od tih grešaka jest i to približavanje, 
kako je to objasnio hafiz hadisa Ibn Kesir u svom tumačenju sure El-lsra', a prije njega i 
BejhekT u svom djelu El-Esmau ve-s-sifat, str. 440-442. 

Međutim, vjerodostojnost takve predaje je sporna, kako smo maloprije kazali. 

zna! - bio sljedeći: To je bilo zato da bi se pokazala istinitost Poslanikove, 
a.s., tvrdnje da je (te večeri) uzdignut na nebo kad su Ijudi plemena Kurejš 
od njega zatražili da im opiše Kuću svetosti, pa im ju je opisao i obavijesti ih 
i o drugome na šta je naišao na tom svom putu. Da je, dakle, njegovo uzdi- 
gnuće u nebo realizirano iz Mekke, tada toga ne bi bilo. Naime, on im ne bi 
mogao pokazati ono što se nalazi na nebesima, dok su imali priliku vidjeti 
Kuću svetosti, pa im je on dao njen opis. 

U hadisu o mi'radžu nalazi se i potvrda Allahovog svojstva gornjosti i 
to u više aspekata za onog ko ga bolje razmotri, a pomoć dolazi od Allaha! 


O njegovim riječima: 

(4g I Zdenac ( inavd ), kojim ga je počastio Uzvišeni Allah u vidu pripo- 
. ... 
moci njegovom ummetu, istinaje! 


Komentar: 

Hadisi u kojima se spominje Zdenac ( el-Havd ) dostižu stupanj mutevatira 
budući da ih iz redaashaba prenosi njih više od trideset. Sve njihove prijeno- 
sne puteve pobrojao je naš učitelj, stub vjere, Ibn Kesir - neka ga Allah obuj- 
mi Svojom milošću - na kraju svog velikog historijskog djela Pocetak i kraj 
(El-Bidaje ue-n-nihaje). Između njih izdvajamo ono što bilježi Buhari - Allah 
mu se smilovao! - posredstvom Enesa ibn Malika, r.a., naime da je Božiji Po- 
slanik, s.a.v.s., rekao: "Veličina moga Zdencaje onolika koliko je između Ejle 
i Sane u Jemenu, a u njemu ima ibrika koliko je zvijezda na nebu !” 172 Posred- 
stvom njega se, također, prenose i ove Vjerovjesnikove, s.a.v.s., riječi: "Meni 
će, doista, doći neki Ijudi iz reda mojih ashaba pa kada ih ja prepoznam oni 
će biti povučeni od mene, aja ću reći: 'To su moji ashabi!?', no kazat će mi: 'Ti 
ne znaš šta su oni uradili poslije tebe !'" 173 Hadis bilježi Muslim. 


Hadis je vjerodostojan (sahlh),aod njega ga bilježi Ahmed (111/225, 238) - onaj drugi njegov 
dio s dva vjerodostojna niza prenosilaca; u jednom od njih navodi i dodatak: "ibrici od 
zlata i srebra”, što je verzija koju bilježi i Muslim. Također ga u cijelosti navodi i El-Buhari 
(IV/248). 

Hadisje vjerodostojan ( sahlh ), a bilježi ga, također, i El-Buhari (IV/248, 249), paje bilo uput- 
nije da ga je autor vezao za njega, jer navedena forma i pripada njemu, dok je forma koju 
navodi Muslim njoj slična. 

Imam Ahmed bilježi sljedeće riječi Enesa ibn Malika: "Božiji Poslanik, 
s.a.v.s., jednom je zakunjao, a onda podigao glavu osmjehujući se, pa ili 
je on njima rekao, ili oni njemu: 'Zašto si se nasmijao?', i Božiji Poslanik, 
s.a.v.s., je rekao: 'Maloprije mi je objavljena sura...’ i potom stao učiti: 'U ime 
Allaha, Milostivog, Svemilosnog. Mi smo ti Kevser dalil' (El-Kevser, 1) prou- 
čivši je do kraja. Zatim ih je upitao: 'Znate li štaje to Kevser?' 'Allah i Njegov 
Poslanik najbolje znaju!?', rekli su oni. 'To je jedna rijeka', kazao je on, 'koju 
mi je Gospodar moj Uzvišeni dao u Džennetu; na njoj je mnogo dobro. Na 
nju će dolaziti moj ummet na Sudnjemu danu. Posuđe na njoj je brojno 
poput zvijezda. Neko će od njih biti zadržan, pa ću ja reći: 'Gospodaru, i on 
je iz mog ummeta, no kazat će mi se: 'Ti ne znaš šta su oni uradili poslije 
tebe!’” 174 Hadis bilježi Muslim. U jednoj verziji hadis glasi: "To je jedna rijeka 
koju mi je obećao Gospodar moj: na njoj je mnogo dobro. To je jedan zde- 
nac na koji će dolaziti moj ummet na Sudnjem danu." Preostali dio hadisa 
je isti kao prethodno navedeni. 

To znači da iz tog Kevsera dotječu dva dotoka, a da se Zdenac nalazi 
na platoima ( el-'Aresat ) prije Sirat-ćuprije jer će tu biti spriječeni da dođu do 
njega i zapriječeni neki Ijudi koji su se stopama svojim predislamskim vratili, 
a takvi neće moći prijeći Sirat-ćupriju. 

Buhari i Muslim navode sljedeće riječi Džundeba ibn 'Abdullaha el- 
Bedželija: "Čuo sam Božijeg Poslanika, s.a.v.s., kad je rekao: 'Ja sam vaš pret- 
hodnik na Zdencu!'” 175 Prethodnik (Jerat) je onaj koji prvi dođe do vode. 
Buhari od Sehla ibn Sa'da el-Ensarija bilježi sljedeće: "Božiji Poslanik, s.a.v.s., 
rekao je: 'Ja sam vaš prethodnik na Zdencu i onaj ko dođe do mene taj će 
se napiti, a ko se napije taj više nikada neće ožednjeti. Kod mene će, doista, 
doći i neki Ijudi koje ja poznajem i koji mene poznaju a zatim će se između 
mene i njih postaviti zapreka!"’ 176 

Ebu Hazim kaže: "Kad sam to rekao čuo me je Nu'man ibn Ebi 'Ajjaš 
pa me je upitao: 'Jesi li ga tako čuo od Sehla?!', pa kad sam mu odgovorio 


Hadis je vjerodostojan (sahih) i nalazi se u Musnedu pod brojem (111/102). Ima vjerodosto- 
jan prijenosni niz, prema Muslimovim uvjetima, koji ga i navodi u svom Sahihu, kako je i 
autor naznačio. 

Hadis je vjerodostojan (sahih) a bilježe ga El-Buhari i Muslim. Štaviše, mutevatir je. Ibn Ebi 
'Asim ga u svom Sunnetu navodi posredstvom deveterice ashaba (736-746) aja sam nadodao 
još devetericu drugih u djelu Ziialu-I-Dienneti (1/347) s njihovom stručnom elaboracijom. 
Hadis je vjerodostojan (sahih), a bilježi ga, također, i Muslim (V/66). Stručno je elaboriran 
u djelu Ez-Zilal (741-743). 

potvrdno, rekao je: 'Za svjedoka uzimam Ebu Se'Tda el-Hudrija: od njega 
sam slušao taj hadis, no on je još nadodavao i ovo: Pa ću ja reći: Oni su iz 
moga ummeta! - međutim, reći će mi: Ti ne znaš šta su oni nakon tebe 
uradili! Zatim je rekao: Pa, daleko bio, daleko bio svaki onaj ko poslije mene 
nešto izmijeni (u vjeri)!"’ 

Ono što se može zaključiti iz hadisa u kojima se opisuje Zdenac jest da 
je to ogroman zdenac i časno mjesto dolaska; da u njega dotječe džennet- 
sko piće iz rijeke Kevser koja je bjelja od mlijeka a hladnija od snijega; slađa 
od meda i Ijepšeg mirisa od miska; da je veoma prostran, jednake dužine 
i širine; da između svakog njegovog ugla ima mjesec dana hoda. U nekim 
hadisima stoji da se on, kada god se neko napije iz njega, još više poveća 
i proširi; da po njemu izniče misk a (dno mu prekriva) tucanik od bisera i 
zlatnih poluga; da mu se rađaju razni dragulji. Pa, neka je uzvišen Stvoritelj 
Kojega ništa ne može spriječiti da čini šta hoće! 

U nekim hadisima se navodi da će svaki vjerovjesnik imati svoj izvor, a 
da je izvor našeg Vjerovjesnika, s.a.v.s., najveći, najslađi i da će na njega doći 
najveći broj Ijudi !’ 77 Neka Allah, iz Svoje dobrostivosti i plemenitosti, učini 
da i mi budemojedni od njih! 

Veliki učenjak Ebu 'Abdullah el-Kurtubl - Allah mu se smilovao! - u 
svojoj Podsjetnici (Et-Tezkira) kaže: "Ljudi imaju različita mišljenja o Vagi 
(M/zdn) i Zdencu ( Havd ), tj. koje će od njih biti prije drugoga? Jedni kažu da 
će to biti Vaga, a drugi Zdenac. Ebu-I-Hasan el-KabisT kaže: 'lspravno je to da 
će Zdenac biti prije Vage.' KurtubT kaže: 'To nalaže i sam smisao toga, jer će 
Ijudi iz svojih mezarova izaći žedni, kako smo kazali, što znači da će Zdenac 
biti prije Vage i Sirat-ćuprije.'" 

Ebu Hamid el-GazalT - Allah mu se smilovao! - u svojoj knjizi Otkri- 
vanje znanja o onom svijetu (Kešfu 'ilmi-l-ahireti) kaže: "Neki raniji pred- 
stavnici tesavvufa kazivali su da će se na Izvor dolaziti nakon što se prijeđe 
Sirat-ćuprija, što nije tačno." 


Hadis je dobar ( hasen ), bilježi ga TirmizT (11/67), indijsko izdanje. On kaže: “Usamljeno 
predanje ( garlb )!", a zatim napominje da se prenosi i kao mursel, te da je kao takav "vje- 
rodostojniji”. Bilježi ga, također, i TaberanT, kako se naznačava u El-Medžme'u (Zborniku, 
X/ 363). On kaže: “Mervana ibn Dža'fera es-Semurija Ibn Ebi Hatim ocjenjuje kao pouzdana 
prenosioca. EI-EzdT kaže: 'Različito se izjašnjavaju o njemu, dok su svi ostali prenosioci 
pouzdani."' Ja sam, međutim, pronašao i nešto što dodatno osnažuje ovaj hadis, što sam 
iznio u Es-SahJhi (1589). 

KurtubT kaže: "Tako je kako on kaže!" a zatim dodaje: "I ne misli da 
je Zdenac na ovoj Zemlji, bit će na drugoj zemlji kojom će se zamijeniti 
ova, koja će biti bijela poput srebra, na kojoj neće biti proljevena ničija krv 
i na kojoj neće biti učinjeno nikakvo nasilje, a koja će se pojaviti za silaženje 
Silnoga, dž.š., radi suđenja!" Pa, neka Allah ubije one koji poriču postojanje 
Zdenca i neka im stvori nešto što će im onemogućiti prilazak njemu na Dan 
velike žeđi! 


O njegovim riječima: 

(48 I zauzimanje ( šefa'at ), koje im je pripremio, istina je, kako se pre- 



nosi u obavijestima. 


Komentar: 

Zauzimanja ima više vrsta. Među njima je i ono u pogledu čega među mu- 
slimanskim ummetom nema razmimoilaženja, ali i ono o čemu mu'tezilije i 
njima slični inovatori u vjeri izražavaju svoje neslaganje. 

Ona prva vrsta je ono veliko zauzimanje, koje je specifikum našeg 
Vjerovjesnika, s.a.v.s., mimo ostale njegove braće iz reda vjerovjesnika i 
poslanika, neka su na sve njih blagoslovi Božiji! U zbirkama vjerodostojnih 
hadisa El-Buharija i Muslima, ali i u drugim hadiskim zbirkama, zabilježeni 
su hadisi o šefaatu (zauzimanju) od čitave skupine ashaba, Allah bio zado- 
voljan sa njima! 

Jedan od takvih hadisaje i onaj koji se prenosi posredstvom Ebu Hurej- 
rea - Allah bio zadovoljan sa njim! - koji glasi: "Pred Božijega Poslanika, 
s.a.v.s., izneseno je meso pa je njemu od njega dat but, koji je on jako volio, 
i on je od njega odgrizao jedan zalogaj, a zatim rekao: 'Ja ću biti prvak Ijudi 
na Sudnjem danu, aznate li zbogčega? Allah će najednom platou sakupiti i 
prve i posljednje Ijude i jedni drugima će reći: Vidite u kakvoj ste situaciji, vi- 
dite u šta ste dospjeli - zašto ne pogledate ima li nekog ko bi se za vas zauzeo 
kod Gospodara vašeg? Onda će jedni drugima reći: Vaš praotac Adem! Tako 
će otići Ademu i reći mu: Ademe, ti si praotac Ijudi, zauzmi se za nas kod 
Gospodara svoga, vidi u kakvoj smo situaciji, vidi u šta smo dospjeli?! On će 
im reći: Moj Gospodar danas se rasrdio tako kako se nikad prije nije rasrdio, 
i kako se nikad poslije neće rasrditi. A On je meni zabranio jedno drvo pa 

sam Mu ja u tome bio neposlušan. Bože, daj da se ja spasim, daj da se ja spa- 
sim! No, idite kod nekog drugog, idite Nuhu! i oni će otići Nuhu i reći mu: O, 
Nuh, ti si prvi poslanik na Zemlji i Allah je tebe nazvao "robom zahvalnim" 
- zauzmi se za nas kod Gospodara svoga, vidi u kakvoj smo situaciji, vidi 
u šta smo dospjeli!, a Nuh će im reći: Moj Gospodar danas se rasrdio tako 
kako se nikad prije nije rasrdio, i kako se nikad poslije neće rasrditi - ja sam 
imao svoju dovu i upotrijebio sam je protiv svoga naroda. Bože, daj da se ja 
spasim, daj dasejaspasim! No, idite kod nekogdrugog, idite IbrahTmu!, i oni 
će otići IbrahTmu i reći mu: O, Ibrahime, ti si Allahov vjerovjesnik i Njegov 
prijatelj iz reda zemljana - vidi u kakvoj smo situaciji, vidi u šta smo dospjeli, 
a Ibrahim će im reći: Moj Gospodar danas se rasrdio tako kako se nikad prije 
nije rasrdio, i kako se nikad poslije neće rasrditi! - te će im spomenuti one 
svoje laži (koje je izrekao) - Bože daj da se ja spasim, daj da se ja spasim! No, 
idite nekome drugom, idite Musau! I oni će otići Musau i reći mu: O, Musa, 
ti si Allahov poslanik, Allah je tebe odabrao za Svoje objave i razgovarao s 
tobom - zauzmi se za nas kod svoga Gospodara, vidi u kakvoj smo situaciji, 
vidi u šta smo dospjeli!, a Musa će im reći: Moj Gospodar danas se rasrdio 
tako kako se nikad prije nije rasrdio, i kako se nikad poslije neće rasrditi - ja 
sam pak ubio čovjeka za čije ubistvo nisam imao naređenje. Bože, daj da se 
ja spasim, daj da se ja spasim! No, idite nekome drugom, idite 'lsau! Oni će 
potom otići 'lsau i reći mu: O, 'lsa, ti si Allahov poslanik i riječ Njegova koju 
je On dao Merjemi i duh si od Njeg! - i rekao je: "To je tako!" - Govorio si 
Ijudima iz kolijevke, pa zauzmi se za nas kod svoga Gospodara, vidi u kakvoj 
smo situaciji, vidi u šta smo dospjeli!, i 'lsa će im reći: Moj Gospodar danas se 
rasrdio tako kako se nikad prije nije rasrdio, i kako se nikad poslije neće rasr- 
diti - i neće im spomenuti nikakav svoj grijeh - idite nekome drugom, idite 
Muhammedu! Tako će doći kod mene i reći: O, Muhammede, ti si Allahov 
poslanik i zadnji vjerovjesnik. Allah je tebi oprostio grijehe, i one prve i one 
kasnije - zauzmi se za nas kod svoga Gospodara, vidi u kakvoj smo situaciji, 
vidi u šta smo dospjeli! Ja ću tada ustati i otići pod Prijesto Božiji ( el-'Arš ), te 
učiniti sedždu svom Gospodaru Uzvišenom, a zatim će mi Allah dati inspi- 
raciju i nadahnuti me da Mu najljepše izraze hvale i pohvale izrazim, kako 
nikoga prije mene nije nadahnuo, te će mi se reći: O, Muhammede, podigni 
glavu i traži - dat će ti se! Zauzmi se, zauzimanje tvoje bit će primljeno! Na 
to ću ja kazati: Gospodaru, ummet moj, ummet moj (Gospodaru, ummet 
moj, ummet moj! Gospodaru, ummet moj, ummet moj!), i bit će mi rečeno: 
Uvedi one iz svog ummeta, koji neće polagati račun, na desna džennetska 
vrata - a oni će ulaziti i na druga vrata sa drugim Ijudima! Zatim je rekao: 

Тако mi Onoga u čijoj je ruci moja duša, između njihovih dvaju krila - iz 
okvira džennetskih krila - je onoliko koliko je između Mekke i Hedžera , 178 ili 
kolikoje između Mekke i Busre !"’ 179 

Hadis bilježe El-Buhari i Muslim s istim smislom no s različitim jezičkim 
izrazima. Verzija pak koju smo naveli nalazi se kod imama Ahmeda. 

Veoma je začudno kako imami navode ovaj hadis u većini njegovih 
prijenosnih puteva - oni uopće ne spominju ovo prvo zauzimanje na mje- 
stu dolaska Gospodara Uzvišenoga radi presuđivanja onako kako se to na- 
vodi u hadisu o puhanju u Rog , 180 budući da je upravo ono bilo u prvom 
planu na ovom mjestu, te ono što je nalagao početni dio hadisa. 

Naime, Ijudi će tražiti zauzimanje od Adema i od potonjih vjerovje- 
snika u smislu presuđivanja među Ijudima kako bi se riješili pozicije u kojoj 
su se nalazili, kao što to sugeriraju njegovi konteksti iz ostalih prijenosnih 
puteva, pa kada dođu do izricanja presude, tada spominju zauzimanje za 
grešnike ummeta i njihovo izvođenje iz Vatre. Međutim, Ijudi iz prvih ge- 
neracija su u svom ograničavanju samo na taj dio predmetnog hadisa imali 
namjeru odgovoriti haridžijama i onim mu'tezilijama koje su se povodile za 
njima, a koji su negirali bilo čiji izlazak iz Vatre nakon ulaska u nju. Tako su 
navodili samo ovaj dio hadisa u kojem se nalazi jasno očitovanje svetoga 
teksta (nass) protiv njihovih tvrdnji, protiv inovacija koje su zastupali a koje 
su bile u suprotnosti sa hadisima. 

Potvrda ovoga nalazi se u hadisu o puhanju u Rog i da se ne plašim da 
neću suviše oduljiti, ja bih ga ovdje naveo u cijelosti. Hadis govori o tome 
kako će oni doći kod Adema, pa kod Nčiha, pa kod Ibrahima, pa kod Musaa, 
pa kod 'lsaa a zatim kod Božijeg poslanika Muhammeda, a.s., te kako će on 
otići i podno Prijesto Ija Božijega (el-'Arš) učiniti sedždu na mjestu koje se 
zove Fahs (el-Fahs), a Allah će ga upitati: "Zašto si došao?" - a On najbolje 
zna zašto je došao - "i ja ću", kaže Božiji Poslanik, s.a.v.s., kazati: "Gospoda- 
ru, Ti si mi obećao pravo zauzimanja pa prihvati moje zauzimanje za Tvoje 
stvorove - presudi među njima!" 


Hedžer je ime mjesta i oblasti u južnoj Arabiji, u Bahrejnu, dok je Busra ime mjesta na 
sjeveru, u Siriji. 

Hadisje vjerodostojan ( sahih ) i nalazi se u Musnedu (11/435) s prijenosnim nizom zbirki vje- 
rodostojnih hadisa El-Buharija i Muslima, i stručno je elaboriran u djelu Zilalu-I-Dienneti u 
redakcijskoj obradi Sunneta (811). 

Njegova osnovna poruka bit će data nakon nekoliko narednih redaka. 

Uzvišeni će na to reći: "Prihvatam tvoje zauzimanje: doći ću i presuditi 
među njima!" 

"Ja ću se'j kaže on, "vratiti i ostati stajati s Ijudima...” 

Zatim je spomenuo cijepanje nebesa, spuštanje meleka u oblacima, za- 
tim dolazak Gospodara Uzvišenoga zarad izricanja presude dok će meleki pat- 
nje ( kerubijjCm ) i meleki bliski slavu Mu izricati različitim oblicima slavljenja. 

Zatim će, kaže on, Allah postaviti Svoj Tron ( el-Kursijj ) gdje bude htio 
na Svojoj zemlji, a onda će reći: "Ja sam, sve od kako sam vas stvorio pa do 
danas, slušao vaše riječi i gledao vaša djela, pa sada vi slušajte mene - radi 
se o vašim djelima i vašim listovima koji će se čitati pred vama pa onaj ko 
se suoči s dobrim neka zahvalu izrekne Allahu, a onaj ko se suoči s nečim 
drugim, neka ne kori nikoga drugog do sebe.J”, zaključivši riječima: "Pa kad 
džennetlije budu dovedene do Dženneta oni će upitati: 'Ko će nam se zau- 
zeti kod Gospodara našeg pa da uđemo u Džennet?!' Reći će: 'Ta, ko je za to 
primjereniji od praoca vašeg - njega je Allah stvorio Svojom rukom i u nj 
udahnuo iz Svoga duha, i sučelice razgovarao sa njim - pa će otići kod njega 
i to zatražiti od njega...’” 

Onda je spomenuo Nuha, zatim IbrahTma, zatim Musaa, zatim 'lsaa, 
zatim Muhammeda, s.a.v.s. Zatim (prenosilac hadisa) kaže: "Božiji Poslanik, 
s.a.v.s., rekao je: 'Pa ću ja doći do Dženneta, uhvatiti za halku njegovih vrata 
i zatražiti da mi se otvori, te će mi se otvoriti i bit ću pozdravljen i izrazit će 
mi se dobrodošlica. Kada uđem u Džennet i pogledam u svog Gospodara, 
dž.š., učinit ću mu sedždu i On će mi dopustiti da Mu izrazim takvu zahva- 
lu kakvu nije dopustio nikom od svojih stvorova, a zatim će mi Allah reći: 
Podigni se, Muhammede i zauzmi se - zauzimanje će ti biti prihvaćeno! 
Traži - dat će ti se! Kada ja podignem glavu, Allah će me - a On najbolje zna 
kako stvar stoji - upitati: Šta hoćeš? Gospodaru, kazat ću ja, Ti si mi obećao 
(pravo) zauzimanja, pa primi moje zauzimanje za džennetlije - neka uđu 
u Džennet! Allah će na to kazati: Primam tvoje zauzimanje i dopuštam im 
da uđu u Džennet!"’’ 81 Hadis bilježe imami: Ibn DžerTr u svom komentaru 
Kur'ana, zatim Taberani, Ebu Ja'la el-Mosuli, Bejheki i dr. 


Hadis je slab (da'if). Navodi ga Ibn Džerir u svom tefsiru, kako to naznačava i komentator 
(11/330-331); XXIV/30, 186-187) posredstvom Ebu Hurejrea. Prijenosni niz mu je slab, bu- 
dući da ide preko Isma'lla ibn Rafi'a el-Medenlja i JezTda ibn Ebi Zijada - a obojica njih su 
slabi prenosioci - te nekog ensarije, čiji identitet nije poznat. Stav hafiza hadisa Ibn Kesira 
u njegovom tefsiru (1/248; IV/63) da se radi o poznatom hadisu itd. ne znači, obavezno, da 
je hadis i vjerodostojan ( sahih ), što stručnjacima nije nepoznato. 

Druga i treća vrsta zauzimanja: to je njegovo, s.a.v.s., zauzimanje za 
Ijude čija dobra i loša djela budu podjednaka, pa će se on zauzeti za njih da 
uđu u Džennet, te će se zauzeti i za druge, za koje će biti izdata naredba da 
se uvedu u Džehennem, tako da se neće uvesti u nj. 

Četvrta vrsta: njegovo zauzimanje za povećanjem stepeni onih koji 
uđu u Džennet, naime, da budu smješteni iznad onoga kako nalaže nagrada 
za djela koja su činili. Mu'tezilije su, iznimno, bili saglasni s ovim zauzima- 
njem, dok su se protivili drugim postajama i pored hadisa o tome koji se 
prenose mutevatir-predajama. 

Peta vrsta: zauzimanje za neke da u Džennet uđu bez polaganja ra- 
čuna. Primjereno je za ovu vrstu zauzimanja za argument uzeti hadis koji 
prenosi 'Ukaše ibn Mihsan, kad je Vjerovjesnik, s.a.v.s., za njeg uputio dovu 
da bude među onih sedamdeset hiljada koji će u Džennet ući bez polaganja 
računa. 182 Taj hadis navodi se u oba Sahlha. 

Šesta vrsta: zauzimanje za ublažavanje patnje onome ko to zaslužuje, 
kakvo je bilo njegovo zauzimanje za amidžu mu Ebu Taliba da mu se ublaži 
njegova patnja. 183 

KurtubT, zatim, u Et-Tezkiri (Podsjetnici), nakon spominjanja ove vrste, 
kaže: "Pa, ako bi neko posegnuo za ajetom: 'Njima neće koristiti zauzimanje 
onih koji će se zauzimati!' (El-Muddessir, 48) bilo bi mu rečeno: 'Neće im 
koristiti u smislu njihovog izlaska iz Vatre, kako će to već biti slučaj s grešni- 
cima koji su Allahu izražavali Njegovu jedinost ( muvehhidun ), koji će iz nje 
biti izvedeni i uvedeni u Džennet.’" 

Sedma vrsta: njegovo zauzimanje za to da svim vjernicima bude dopu- 
šten ulazak u Džennet, kako je ranije rečeno. U Muslimovoj zbirci vjerodo- 
stojnih hadisa Sahih bilježi se predaja, posredstvom Enesa, r.a., u kojoj stoji 
da je Božiji Poslanik, s.a.v.s., rekao: "Ja ću biti prvi zauzimač za Džennet!" 184 

Osma vrsta: njegovo zauzimanje za počinioce velikih grijeha iz njego- 
vog ummeta, koji su bili uvedeni u Vatru, te će iz nje biti izvedeni. O ovoj 
vrsti postoji toliko predaja da njihov broj dostiže stupanj mutevatira. No, po- 
znavanje toga ostalo je zaklonjeno od haridžija i mu'tezilija pa su u vezi s tim 


Hadis je vjerodostojan, bilježe ga i El-Buhari i Muslim. To je onaj hadis u kojem se nalaze 
Vjerovjesnikove, s.a.v.s., riječi: “Preteče te 'Ukaše u tome!" 

Hadis bilježi Muslim i drugi autori, posredstvom Ebu Se'Tda el-Hudrija i drugih. Ja sam ga 
stručno elaborirao u djelu EI-Ehadisu-s-sahiha, br. 54, 55. 

Bilježi ga, također, i Ahmed (N1/140), i drugi autori. V.: prethodni izvor, br. 1570. 


184 

zauzeli suprotan stav, budući da im je bilo nepoznato da se ti hadisi prenose 
vjerodostojno, ali i zbog tvrdoglavosti onih kojima je to bilo poznato i koji 
su ustrajavali u svojoj (vjerskoj) novotariji. U ovom njegovom zauzimanju sa 
njim će učestvovati još i meleki, vjerovjesnici i drugi vjernici. Ovo zauzimanje 
ponovit će se četiri puta. Jedan od hadisa koji se prenosi o ovoj vrsti jest i 
hadis Enesa ibn Malika - Allah bio zadovoljan sa njim! - koji kaže: "Božiji Po- 
slanik, s.a.v.s., rekao je: 'Moje zauzimanje će biti za počinioce velikih grijeha iz 
moga ummeta!"’’ 85 Hadis bilježi imam Ahmed, Allah mu se smilovao! 

Buhari - Allah mu se smilovao! - u poglavlju "Izražavanje Allahove 
jednosti” (Et-TevhTd) bilježi sljedeće: "Kazivao nam je Sulejman ibn Harb, 
pozivajući se na Hammada ibn Zejda, a on na Hilala el-'Anezija, koji je rekao: 
'Jednom prilikom smo se sastali, mi iz Basre, i otišli kod Enesa ibn Malika, a 
sa sobom smo k njemu poveli i Sabita (el-Bunanija) da ga, u naše ime, upita 
za hadis o zauzimanju na Sudnjem danu. Našli smo ga u njegovom dvorcu 
i zatekli ga kako klanja pretpodnevni namaz ( duha-namaz ), te smo zatražili 
dopust da uđemo, pa nam je dopušteno. On je sjedio na svojoj postelji, a mi 
smo Sabitu rekli da ga ne pita ništa drugo prije hadisa o zauzimanju. Tako je 
on rekao: Ebu Hamza, ovo su tvoja braća iz Basre, došli su da te upitaju za 
hadis o zauzimanju na Sudnjem danu!"’ 

On je započeo: "Ovako nam je govorio Muhammed, s.a.v.s.: 'Na Sud- 
njem danu će Ijudi u talasima prodirati jedni međ' druge, pa će tako doći i 
do Adema i reći mu: Zauzmi nam se kod Gospodara svoga! na šta će im on 
kazati: Nisam ja za to, nego idite IbrahTmu - on je prijatelj Milostivoga! i oni 
će otići kod Ibrahima, a on će im reći: Nisam ja za to, nego idite Musau - on 
je Allahov sagovornik! i oni će otići kod Musaa, a on će im reći: Nisam ja za 
to, nego idite 'lsau - on je Allahov duh i riječ Njegova! i oni će otići 'lsau, a on 
će im reći: Nisam ja za to, nego idite Muhammedu! i oni će doći kod mene. 
Ja ću im reći: Ja sam za to! te ću zatražiti dozvolu od svoga Gospodara, i On 
će mi dopustiti i nadahnuti me izrazima hvale koje ću Mu izreći a koje sada 
nemam na pameti - pa kad Mu izreknem te zahvale, pred Njim ću učiniti 
sedždu, a onda će mi se reći: Muhammede, podigni glavu i reci - bit će ti 


Hadis je vjerodostojan ( sahih ) i ima više prijenosnih nizova i potvrda u drugim hadisima, 
El-Miškat (5598-5599), a obrađen je i u djelu Z ilalu-l-Dženneti (831-832), i jedan je od brojnih 
hadisa koje je osporavao izvjesni 'lzzuddin Bulejk u svojoj knjizi El-Minhadž (Pravac kreta- 
nja, str. 622), povodeći se za RebT'om ibn HabTbom el-lbadijem, koji se proglašavao imamom 
i za kojeg je ovaj vezivao mnoge hadise, iako se o njemu ne zna ništa što bi nalagalo povje- 
renje u njega a nekamo li što bi ovome opravdavalo da ga uzme za svoga imama! 

udovoljeno, zauzmi se - zauzimanje će ti biti prihvaćeno, traži - bit će ti 
dato! Ja ću reći: Gospodaru, ummet moj, ummet moj! Utom će mi biti reče- 
no: Idi i izvedi iz Vatre svakog ko u srcu bude imao vjere koliko i zrno ječma! 
i ja ću otići i to učiniti. Zatim ću se vratiti i opet Mu izreći one zahvale i pred 
Njim pasti na sedždu, a onda će mi se reći: Muhammede, podigni glavu i 
reci - bit će ti udovoljeno, zauzmi se - zauzimanje će ti biti prihvaćeno, traži 
- bit će ti dato! Ja ću reći: Gospodaru, moj ummet, moj ummet! a On će mi 
reći: Idi i izvedi iz nje svakog u čijem srcu bude bilo vjere i koliko jedno zrno 
gorušice! i ja ću otići i to učiniti. Zatim ću se ponovo vratiti s onim izrazima 
zahvale i pred Njim se spustiti na sedždu, pa će mi se reći: Muhammede, 
podigni glavu i reci - bit će ti udovoljeno, traži - bit će ti dato, zauzmi 
se - zauzimanje će ti biti prihvaćeno! i ja ću reći: Gospodaru, ummet moj, 
ummet moj! a On će mi reći: Idi i izvedi svakog ko u srcu bude imao vjere i 
koliko najmanje zrno gorušice - izvedi ih iz Vatre! i ja ću otići i to učiniti!'" 

"Kada smo", kaže on, "izišli od Enesa ja sam nekim saputnicima rekao: 
'Šta mislite o tome da svratimo i kod Hasana, on se bijaše povukao u kuću 
Ebu Hulejfa, pa da i sa njim porazgovaramo o onome o čemu smo razgo- 
varali s Enesom ibn Malikom', pa smo otišli i kod njega i nazvali mu selam 
pa kad nam je dopustio da uđemo, rekli smo: 'O, Ebu Se'ide, dolazimo ti od 
tvog brata Enesa ibn Malika, a nismo vidjeli ništa poput onog što nam je on 
rekao o zauzimanju na Sudnjem danu!?' 'A o čemu se radi?', upitao je on i mi 
smo mu naveli hadis, završivši na onom mjestu. 'Dalje!’, rekao je on i mi smo 
mu kazali da nam (Enes) nije kazao ništa više od toga. 'Meni je on', rekao je, 
'prije dvadeset godina ispričao čitavu cjelinu, pa ne znam da li je zaboravio 
ili se pobojao da se vi nećete suviše opustiti?!' 'O, Ebu Se'ide', rekli smo mi, 
'pa daj, ispričaj nam to!', na šta se on nasmijao, rekavši: 'Čovjek je stvoren 
brzopletim! Pa i spomenuo sam to samo stoga što sam vam to namjeravao 
ispričati! I meni je on kazivao taj hadis, kao i vama, ali s dodatkom'" - "Zatim 
ću Mu se vratiti i po četvrti put i izreći Mu one zahvale, te pred Njim pasti 
na sedždu, te će mi se reći: 'O Muhammede, podigni glavu i reci - bit će ti 
udovoljeno, traži - bit će ti dato, zauzmi se - zauzimanje će ti biti prihva- 
ćeno!' Ja ću tada reći: 'Gospodaru, dopusti mi (da iz Vatre izvedem) svakoga 
ko je rekao da nema drugog boga osim Allaha!' i On će mi reći: 'Tako mi 
dostojanstva i veličine Moje, i ogromnosti i veličajnosti Moje, izvest ću iz 
nje svakog ko je rekao: Nema boga osim Allaha !’” 186 Tako ga bilježi Muslim. 


Hadis je vjerodostojan ( sahih ) - kako je to naveo i autor, Allah mu se smilovao! - i prenosi 
se posredstvom Enesa. 

Hafiz Ebu Ja'la pak bilježi sljedeću Osmanovu, r.a., izjavu: "Božiji Posla- 
nik, s.a.v.s., rekao je: 'Na Sudnjem danu će se zauzimati tri kategorije Ijudi: 
vjerovjesnici, zatim učenjaci, zatim šehidi !'”’ 87 

U Sahlhu se navodi hadis koji prenosi Ebu Se'Td - Allahovo zadovolj- 
stvo neka je na njemu! - a koji glasi: "Pa će Allah Uzvišeni reći: 'Zauzimali su 
se meleki, zauzimali su se vjerovjesnici, zauzimali su se vjernici i samo je još 
ostao Najmilostiviji milosnik!', pa će zahvatiti iz Vatre, te će tako iz nje izvesti 
i neke Ijude koji nikad nikakva dobra nisu uradili !” 188 

Ljudi u pogledu zauzimanja imaju tri stajališta. Mnogobošci, kršćani 
i inovatori koji pretjeruju poput šejhova i sl. drže da se za njih kod Allaha 
zauzima onaj koga oni veličaju onako kako se zauzima na ovome svijetu. 
Mu'tezilije i haridžije pak ne priznaju zauzimanje ni našeg Vjerovjesnika, 
s.a.v.s., niti ikoga drugog, za počinioce velikih grijeha, dok pripadnici glav- 
nog toka islama ( ehlu-s-sunne ve-l-dzennaa ) priznaju da će se naš Vjerovje- 
snik, s.a.v.s., na Sudnjem danu zauzimati za počinioce velikih grijeha, te da 
će to moći činiti i drugi, no da se niko neće moći zauzimati ni za koga dok 
mu to Allah ne dopusti i dok mu za to ne odredi granicu, kako se to nazna- 
čava u vjerodostojnom hadisu, hadisu o zauzimanju, naime: "Oni će otići 
Ademu, zatim Nčihu, zatim IbrahTmu, zatim Musau, zatim 'lsau, pa će im 'lsa 
reći: 'ldite Muhammedu, jer je on rob kojem je Allah oprostio i ranije i kasni- 
je grijehe', i oni će doći kod mene a ja ću otići pa kada ugledam Gospodara 
svoga pred Njim ću pasti na sedždu i izreći Mu zahvale kojima će me On 
inspirirati, a koje sada ne osjećam, i On će mi kazati: 'Muhammede, podigni 
glavu i reci - bit će ti uslišano, zauzmi se - zauzimanje će ti biti prihvaćeno!', 
na šta ću ja reći: 'Gospodaru, moj ummet, moj ummet!', i on će mi odrediti 
broj i ja ću ih toliko uvesti u Džennet. Zatim ću ponovo otići i pred Njim pa- 
sti na sedždu, i On će mi opet odrediti broj !" 189 - što je spomenuo tri puta. 

Što se tiče moljenja Allaha u dovi tako da Ga se zaklinje poslanikom 
ili nekim drugim na dunjaluku, to treba razjasniti. Naime, onaj koji upućuje 


Hadis je izmišljen ( mevdu ' ); bilježi ga Ibn Madža (4313) i 'UkajlT u djelu Ed-Du'afa‘ (Slabi 
prenosioci) str. 331. u biografiji ‘Anbesea ibn 'Abdurrahmana el-KurešTja, gdje kaže: "Ne 
prenosi ga niko drugii!” Od El-Buharija se prenosi da je rekao: "Ostavili su ga (kao nepo- 
uzdana)!", dok Ebu Hatim kaže: “Izmišljao je hadise!" Hadis je stručno elaboriran u djelu 
Silsiletu-l-ehadisi-d-da'ifah (Niska slabih hadisa) pod br. 1978. 

Hadis je vjerodostojan (sahih), bilježe ga: Muslim (1/115-116) i Ahmed (111/94). 

Hadis bilježe El-Buhari i Muslim, posredstvom Ebu Se'Tda el-Hudrija, Allah bio zadovoljan 
sa njim! 

dovu nekada rekne: Tako ti prava Tvoga Vjerovjesnika kod Tebe, ili: Tako ti 
prava toga i toga! i na taj način Allaha zaklinje nekim od Njegovih stvorova, 
što je zabranjeno iz dva razloga: 

1. zaklinje se nekim mimo Allaha; 

2. vjeruje da Allah prema nekome ima neku obavezu. 

Zaklinjanje nekim drugim, mimo Allaha, nije dozvoljeno, dok Allah ni pre- 
ma kome nema nikakvu obavezu osim obaveze koju je Sam preuzeo, kakve 
su riječi Uzvišenoga: "Naša je obaveza pomoći vjernicima!" (Er-Rčim, 47) Isto 
je i s onim što se nalazi u dvjema zbirkama vjerodostojnih hadisa ( Es-Sa - 
hihajn) a što je Vjerovjesnik, s.a.v.s., rekao Muazu - Allah bio zadovoljan 
sa njim! - kad je jahao s njim na jahalici, naime: "O Mu az, znaš li ti koje je 
Allahovo pravo kod Ijudi?" "Allah i Njegov Poslanik najbolje znaju!" kazao je 
on. "Njegovo je pravo", rekao je, "da samo Njega obožavaju i da Mu ništa ne 
pridružuju u Božanstvenosti Njegovoj. A znaš li koje pravo imaju Ijudi kod 
Allaha ako tako postupe?” "Allah i Njegov Poslanik najbolje znaju!" rekao je. 
"Njihovo je pravo kod Njega", kazao je on, "da ih ne izloži patnji!" 190 

Prema tome, to je pravo koje je učinjeno obavezujućim na temelju 
Njegovih potpunih riječi i istinitoga obećanja, a ne na temelju toga da sam 
čovjek kod Allaha ima neko pravo, kako je to slučaj u suodnosu među stvo- 
renjima, budući daje Allah taj koji Ijude dariva svakim dobrom, teje njihovo 
pravo stečeno Njegovim obećanjem da ih neće kazniti, tako da zaklinjati Ga 
da ih ne kažnjava gubi smisao. 

Njihovo nekažnjavanje je nešto što nije prilično da se zakljinje njime, 
da se išće s pozivanjem na njega ili da se vezuje za nj u obračanju Bogu, jer 
je sredstvo samo ono što je Allah podario kao sredstvo. Isti je slučaj i s ha- 
disom koji se nalazi u Musnedu a koji od Vjerovjesnika, s.a.v.s., prenosi Ebu 
Se'Td u vezi s riječima onoga koji korača na namaz, naime: "Molim Te, na te- 
melju prava ovih mojih koraka i na temelju prava onih koji traže od Tebe!" 191 
Naime, to je pravo onih koji traže, budući da je Allah to Sam Sebi stavio u 
obavezu - On se, dakle, onima koji traže obavezao da će im se odazvati, 
onima koji su Mu pokorni da će ih nagraditi. Kako je samo lijepo rekao onaj 
koji je rekao: 


Hadis bilježe El-Buhari i Muslim ( muttefek 'alejhi), posredstvom Ibn 'Abbasa, i ja sam ga 
stručno elaborirao u djelu El-lrva' pod br. 855. 

Hadis je slab ( daif ), što sam opširno elaborirao u Niski vjerodostojnih hadisa (Silsiletu-I- 
ehadTsi-s-sahlha) pod br. 24. 


191 

Čovjek nema prava neotuđivoga, niti truda 
da uzaludan mu je. 

Ako kaznjeni budu, pa prema Njegovoj pravdi je to! 

Ako pak nagrađeni budu, onda zahvuljujući 
dobrostivosti Njegovoj. 

On plemenit je i sve čuje On! 

Ako bi neko rekao: Pa, kakva je razlika između riječi onog koji upućuje dovu: 
"na temelju prava onih koji traže od Tebe!" i riječi onoga: "na temelju prava 
Vjerovjesnika Tvog"?!, odgovor bi bio taj da ono prvo znači: jer si Ti onima 
koji budu tražili od Tebe obećao da ćeš im se odazvati, a evo i ja sam jedan 
od njih pa odazovi se mojoj dovi!, za razliku od riječi onoga: "na temelju 
prava toga i toga", budući da u pogledu dotičnoga - iako on kod Allaha ima 
svoje pravo, zahvaljujući Njegovom istinitom obećanju - ne postoji odgo- 
varajući suodnos između toga i odziva na dovu onoga koji traži. Naime, ta- 
kav kao da kaže: Budući dajetaj i taj jedan odTvojih dobrih robova, odazovi 
se na moju dovu! Ima li, dakle, veze između tog dvoga i ima li išta zbog čega 
bi jedno zahtijevalo ono drugo?! Naprotiv, to je prelaženje granice u dovi! 
Uzvišeni kaže: "Molite Gospodara svoga skrušeno i bojažljivo, jer On ne voli 
one koji granicu prelaze!” (El-A'raf, 55) Ovakve i slične dove nastale su u po- 
tonjem vremenu, ne prenose se od Vjerovjesnika, s.a.v.s., ni od ashaba, ni od 
tabi'ina, ni od bilo kojeg imama u vjeri, Allah bio zadovoljan sa njima! Nešto 
takvo može se naći samo u hamajlijama i grafikonima koje ispisuju nezna- 
lice i pripadnici nekih sufijskih tarikata. Dovaje pak jedan od najvrednijih 
oblika pobožnosti, no oblici pobožnosti moraju biti utemeljeni u sunnetu i 
zastupanju njegovih naputaka, a ne zasnovani na hirovima i izmišljanjima! 

Ako je, pak, njegova namjera bila zaklinjanje Allaha pravom neke oso- 
be, to je, također, zabranjeno budući da zaklinjanje stvorenjem nije dozvo- 
Ijeno, pa kako bi moglo biti dozvoljeno zaklinjanje Stvoritelja stvorenjem?! 
Vjerovjesnik, s.a.v.s., kaže: "Ko se zakune nečim drugim, osim Allahom, taj je 
zašao u mnogoboštvo!" 192 Iz tog razloga Ebu HanTfe i dvojica njegovih uče- 
nika kažu: "Pokuđeno ja da onaj koji upućuje dovu govori: 'Molim Te pra- 
vom toga i toga! ili: pravom Tvojih vjerovjesnika i poslanika; pravom Ka'be; 
pravom Muzdelife (Meš'aru-l-harama) i sl.'" Ebu HanTfe i Muhammed - Allah 
bio zadovoljan sa njima! - čak su označili pokudnim i to da čovjek rekne: 


Hadis je vjerodostojan ( sahih ); Bilježe ga: Ahmed i El-Hakim, koji ga ocjenjuje vjerodostoj- 
nim. (V.: Irvau-l-galll, 2561) 

Bože moj, molim Te bitvom časti Tvoga Prijestolja!, dok Jčisuf - Allah mu se 
smilovao! - to nije smatrao pokudnim, s obzirom daje ustanovio dao tome 
postoji predaja . 193 

Nekada onaj koji upućuje dovu rekne: "Tako Ti ugleda koji taj i taj uži- 
va kod Tebe!”, ili: "Obraćamo Ti se Tvojim vjerovjesnicima, poslanicima i mi- 
Ijenicima!" On hoće kazati: Taj i taj je kod Tebe ugledan, cijenjen i pribran, 
pa uslišaj dovu našu! I to je, isto tako, zabranjeno jer da je to ono obraćanje 
kakvo su prakticirali ashabi za Vjerovjesnikova, s.a.v.s., života oni bi to na- 
stavili prakticirati i nakon njegove smrti. Oni su se, naime, Allahu obraćali za 
vrijeme njegovog života služeći se njegovom dovom, tražili su od njega da 
on za njih uputi dovu a oni su na tu dovu aminali, npr. prilikom učenja kišne 
dove i sl. Međutim, nakon Vjerovjesnikove smrti Omer je - neka Allah bude 
zadovoljan sa njim! - kada su izišli da uče kišnu dovu rekao: "Bože moj, mi 
smo se Tebi, kad bi nas suša zadesila, obraćali preko našeg Vjerovjesnika pa 
si nam Ti davao kišu, a sad Ti se evo obraćamo preko amidže našeg Vjero- 
vjesnika, tj. njegovim moljenjem svoga Gospodara, njegovim zauzimanjem 
i iskanjem. A nije rekao: Zaklinjemo te njime, ili: Molimo Te ugledom njego- 
vim kodTebe, jerdaje to tako, ondaje svakako Vjerovjesnikov, s.a.v.s., ugled 
mnogo veći od El-Abbasovoga! 

Nekad upućivač dove rekne: Pozivam se na svoje slijeđenje Tvoga Po- 
slanika, svoju Ijubav prema njemu, svoje vjerovanje u njega i u sve druge 
Tvoje vjerovjesnike i poslanike, u svoje srčano uvjerenje u istinitost onoga s 
čime su dolazili i sl. To je nešto najljepše što može da se nađe u dovi, u obra- 
ćanju Allahu preko nečega ( tevessul ) i u traženju zauzimanja. 

Prema tome, konstrukcija obraćanje Allahu preko konkretne osobe i 
usmjeravanje k Njemu na taj način prilično je razvodnjena tako da su u 
vezi s tim pravili grešku oni koji nisu razumijevali ono što ona znači. Tako, 
ako se pod tim misli na uzimanje nekoga kao sredstva u smislu da dotična 
osoba bude lice koje upućuje dovu i koje se zauzima za stvar koja se traži 
- što znači da ta osoba mora biti živa - ili u smislu činjenice da je upućivač 
dove Allahu mio, da je pokoran Njegovoj zapovijesti, da se povodi za njom, 
takav je svakako dostojan da se voli, da mu se bude poslušno i da se ugleda 
u nj. U tom slučaju posredovanje je ili dova posredujuće osobe i njegovo 
zauzimanje za stvar koja se traži, ili omiljenost lica koje traži i povođenje 


Navodno, ta predaja se prenosi od Poslanika, a.s. Međutim, izmišljena je, kako je to obja- 
snio Zejle'i u djelu Nasbu-r-raje (Pobadanje zastave, IV/273). 

za njim; ili se pak misli na zaklinjanje njime i obraćanje s pozivanjem na 
njegovu ličnost. Ovo posljednje je ono što su označili pokudnim i što su 
zabranili. 

Isto je i s iskanjem s pozivanjem na nešto: nekad se time misli na uzi- 
manje toga kao dostatnog razloga za postizanje onog što se traži, a ponekad 
se pod tim podrazumijeva zaklinjanje Allaha njime. 

Primjer za ono prvo jest hadis o onoj trojici Ijudi koji su se sklonili u 
pećinu. Radi se o poznatom hadisu, koji se nalazi u zbirkama vjerodostojnih 
hadisa Buharija i Muslima, kao i u drugim zbirkama, kad im je stijena zatvo- 
rila izlaz pa kad su se obraćali Allahu pozivajući se na svoja dobra djela koja 
su uradili iskreno u Njegovo ime. Tako je svaki od njih rekao: 'Ako sam to 
učinio samo radi Tvoga zadovoljstva, podaj nam izlaz iz situacije u kojoj smo 
se našli!", pa se stijena pomjerila i oni su izašli odatle. 194 Prema tome, dotični 
su Allahu upućivali dovu pozivajući se na dobra djela, jer su dobra djela ono 
najveće na šta se čovjek može pozvati u svom obraćanju Allahu, s čime se 
može okrenuti k Njemu i s čime Ga može moliti za nešto, budući da je On 
obećao da će se odazvati onima koji budu vjerovali i dobra djela činili, te da 
će im, od Sebe, dati i preko toga. 

Kako se vidi, zauzimanje kod Allaha nije kao zauzimanje kod Ijudi. Na- 
ime, onaj ko se zauzima kod Ijudi, kako god je saučesnik sa onim koji traži 
tako isto sudjeluje i u predmetu traženja, tj. unosi u to parnost, nakon što 
je bilo neparno. Uz to, sebe unosi i kod onog kod koga se zauzima tako da 
svojim zauzimanjem i on postaje subjektom u pogledu predmeta traženja. 
Tako se spario i s onim koji traži i s onim od kogase traži, dokje Allah nepa- 
ran i niko Ga ne može učiniti parnim. 

Tako će i prvaku svih zauzimača na Sudnjem danu, kada padne na sed- 
ždu i Allahu Uzvišenom izrazi zahvalu i kada mu Allah rekne: "Podigni glavu i 
reci - bit će ti udovoljeno; išći - dat će ti se; zauzmi se - zauzimanje će ti biti 
prihvaćeno", Allah odrediti broj i on će taj broj Ijudi uvesti u Džennet. Pre- 
ma tome, odredba u cjelini pripada Allahu, kako je to rekao Uzvišeni, naime: 
"Reci: 'odredba, sva, pripada Allahu!"’ (Alu 'lmran, 154); "Ti s tim nemaš baš 
ništa!” (Alu 'lmran, 128); "Njemu pripada i stvaranje i zapovijed!" (El-A'raf, 54) 

Budući da se kod Njega niko ne može zauzimati, osim onoga kome On 
htjedne to dopustiti, onda će zagovarač biti počašćen time što će njegovo 


194 


Hadis bilježe El-Buhari i Muslim, posredstvom Ibn Omera. 



236 


Ibn Ebu-l-'lzz el-Hanefl 


zagovaranje biti prihvaćeno, onako kako je rekao Vjerovjesnik, s.a.v.s.: "Za- 
uzimajte se, imat ćete nagradu, a Allah će jezikom Svoga Vjerovjesnika pre- 
suditi kako bude htio !" 195 

U Sahlhu stoji da je Vjerovjesnik, s.a.v.s., rekao: "O Ijudi plemena Abdu 
Menaf, ja vas od Allaha nimalo ne mogu zaštititi! O Safijja, tetko Božijega 
Poslanika, ja te od Allaha nimalo ne mogu zaštititi! O Abbase, amidžo Boži- 
jega Poslanika, ja te od Allaha nimalo ne mogu zaštititi !" 196 

Također se u Sahlhu navode sljedeće Vjerovjesnikove, s.a.v.s., riječi: 
"Nemojte da se nekome od vas desi to da na Sudnjem danu dođe a za vra- 
tom mu devac koji riče, ili ovca koja bleji, ili platno koje se vihori, a da on 
govori: 'Pomozi mi! Pomozi mi!', pa da mu moradnem reći: 'Rekao sam ti da 
te ja od Allaha nimalo ne mogu zaštititi !”’ 197 

Prema tome, ako prvak svih stvorenja i najbolji zauzimač Ijudima koji 
su mu najbliži govori: "Ja te od Allaha nimalo ne mogu zaštititi!" šta misliš 
kako stvar stoji s nekim drugim?! Kada Mu se obrati onaj koji dovu uči, kada 
se kod Njega zauzima zauzimač, pa On usliša dovu i prihvati zauzimanje, to 
na Njega ne izvrši nikakav utjecaj, onako kako jedno stvorenje izvrši utjecaj 
u drugom stvorenju, jer je On - uzvišen neka je On! - taj Koji je učinio da 
ovaj upućuje dovu, ovaj da se zauzima; On je stvoritelj djela Ijudskih; On 
je onaj Koji čovjeka naputi na pokajanje a potom to pokajanje primi; On 
je onaj Koji ga naputi na djelo a potom ga nagradi za to; On je onaj Koji ga 
naputi na dovu, a zatim se toj dovi odazove. To je ispravno i na načelima je 
sljedbenika sunneta, koji vjeruju u sudbinsko određenje, te (koji vjeruju) da 
je Allah stvoritelj svake stvari. 


O njegovim riječima: 

C« Zavjet koji je Uzvišeni Allah uzeo od Adema i njegovog potom- 
stva - istinaje. 


Hadis bilježe El-Buhari i Muslim, posredstvom Ebu Musaa, a stručno je elaboriran u Vjero- 
dostojnici (Es-SahTha), pod br. 1464. 

Hadis bilježi Muslim (1/133), posredstvom Ebu Hurejrea, u potpunijoj formi s obzirom da 
je sastavljen od dviju predaja od njega. 

Hadis bilježe El-Buhari (11/266), Muslim (VI/10) i Ahmed (11/426) posredstvom Ebu Hurej- 
rea, Allah bio zadovoljan sa njim! 

Komentar: 

Uzvišeni kaže: "I kad je Gospodar tvoj iz kičmi Ademovih sinova izveo po- 
tomstvo njihovo i zatražio od njih da posvjedoče samima sebi: 'Nisam li Ja 
Gospodar vaš?' - oni su odgovorili: 'Jesi, mi svjedočimo' - i to zato da na 
Sudnjem danu ne reknete: 'Mi o ovome ništa nismo znali."’ (El-A'raf, 172) 

Allah kaže da je izveo potomstvo sinova Ademovih iz njihovih kičmi 
dasami sebi budu svjedoci daje Allah njihov Gospodar i njihov vladar, te da 
nema drugog boga osim Njega. 

Prenosi se više hadisa o izvođenju potomstva iz Ademove, a.s., kičme 
te o njihovom razdvajanju na one desne i one lijeve (dženetlije i džehene- 
mlije). U nekim od tih hadisa navodi se i daje od njih zatraženo dasami sebi 
budu svjedoci da je Allah njihov Gospodar. 

Navest ćemo nekoliko takvih hadisa: 

Imam Ahmed, posredstvom Ibn 'Abbasa - neka Allah bude zadovo- 
Ijan sa njim! - bilježi sljedeće Vjerovjesnikove, s.a.v.s., riječi: "Allah je zavjet 
iz Ademovih leđa uzeo u Na'manu na Dan 'Arefata, pa je tada iz njegove 
kičme izveo cjelokupno potomstvo koje će (se) izroditi, zatim ih je razasuo 
pred Sobom i sučelice im se obratio govorom - upitao ih je: 'Nisam li ja 
Gospodar vaš?' - oni su odgovorili: 'Jesi, mi svjedočimo', sve do riječi: 'Zar 
ćeš nas kazniti za ono što su lažljivci činili?"’ 198 Hadis bilježe još i Nesa'i, lbn 
DžerTr, Ibn Hatim i El-Hakim u El-Mustedreku, koji kaže: "Prijenosni niz mu je 
vjerodostojan, premda ga Buhari i Muslim ne bilježe." 

Isto tako, imam Ahmed bilježi kako je Omer ibn el-Hattab - neka 
Allah bude zadovoljan sa njim! - upitan o ovom ajetu, pa je odgovorio: 
"Čuo sam kad je Božiji Poslanik, s.a.v.s., upitan o njemu, pa je rekao: 'Allah 
je stvorio Adema, a.s., zatim je Svojom Desnicom potrao njegova leđa i iz 
njih izveo potomstvo a onda rekao: Ove sam stvorio za Džennet, i oni će 
raditi djela stanovnika Dženneta! Zatim je ponovo potrao njegova leđa i iz 
njih izveo potomstvo, a onda rekao: Ove sam stvorio za Džehennem i oni će 
raditi djela stanovnika Džehennema!’ Neko je tada rekao: 'Božiji Poslaniče, 
čemu onda rad!?' 'Kada Allah nekoga stvori za Džennet', kazao je Poslanik, 
'On ga i upregne da čini djela stanovnika Dženneta pa on tako i umre radeći 
neko djelo stanovnika Dženneta, te njime uđe u Džennet; a kada nekoga 


Hadis je vjerodostojan ( sahih ) zbog svojih prijenosnih puteva i potvrda koje ima u drugim 
hadisima, a stručno je elaboriran u Vjerodostojnici (Es-SahTha) pod brojem 1623. 

stvori za Džehennem, On ga i upregne da čini djela stanovnika Džehennema 
tako da i umre radeći neko djelo stanovnika Džehennema, te njime uđe u 
Džehennem !”’ 199 

Hadis bilježe još i: Ebu Davud, TirmizT, Nesa'T, Ibn EbT Hatim, Ibn DžerTr 
i Ibn Hibban u svom Sahlhu. 

TirmizT, posredstvom Ebu Hurejrea, bilježi sljedeće: "Božiji Poslanik, 
s.a.v.s., rekao je: 'Kad je Allah stvorio Adema, potrao je njegova leđa, pa je 
iz njih ispala osoba svakog njegovog potomka, koju će stvoriti do Sudnjeg 
dana, i između očiju svakog od njih dao je svjetlosni biljeg, a zatim ih pre- 
dočio Ademu.' 'Ko su ovi, Gospodaru?!', upitao je on, i Allah mu je rekao: 'To 
su tvoji potomci!' 

Onda je on među njima ugledao jednoga čiji ga je biljeg među očima 
naročito zadivio, pa je upitao: 'Gospodaru, ko je ovaj?!' 'To je jedan iz reda 
zadnjih naroda tvoga potomstva; zove se Davud.' '(Gospodaru)', upitao je 
on, 'koliki će mu biti životni vijek?' 'Šezdeset godina', kazaoje On. 'Gospoda- 
ru', rekao je Adem, 'dodaj mu četrdeset godina od moga života!' 

Kad je pak Ademu istekao njegov životni vijek, došao mu je Melek 
smrti, i on ga je upitao: 'Pa, zar mi nije preostalo još četrdeset godina živo- 
ta?!' 'Zar ih nisi poklonio svome potomku Davudu?!', upitaoje melek. 

On je to porekao, pa i njegovi potomci poriču. Zaboravio je, pa i njego- 
vo potomstvo zaboravlja. Počiniojegrijeh, pa i njegovo potomstvo griješi .” 200 

TirmizT kaže: "Hadis je dobar i vjerodostojan (hasen-sahlh)." Bilježi ga i 
El-Hakim i kaže: "Hadis je vjerodostojan prema Muslimovim uvjetima, ali ga 
ne navodi ni on, ni Buhari." 

Također, imam Ahmed, posredstvom Enesa ibn Malika, r.a., bilježi slje- 
deći Vjerovjesnikov, s.a.v.s., hadis: "Na Sudnjem danu će se nekome od dže- 
hennemlija reći: "Vidiš, kada bi sve ono na Zemlji bilo tvoje, da li bi to dao 
da se iskupiš?" i on će reći da bi dao. "Eto”, kazat će mu Allah, "a Ja sam od 
tebe tražio manje od toga i od tebe sam, dok si još u kičmi Ademovoj bio, 


Hadis je vjerodostojan (sahih) na osnovu drugih hadisa, izuzev onog dijela o potiranju 
leđa - za to nisam uspio naći potporu u drugim hadisima. Zbirka slabih hadisa (Ed-DaT'fa, 
3070). 

Hadis je vjerodostojan (sahih). Pronašao sam četiri njegova prijenosna niza. Neke od njih 
navodi Ibn Ebi 'Asim u Sunnetu (Es-Sunna) br. 204, 205 u mojoj redakcijskoj obradi, u izda- 
nju EI-Mektebu-l-islami. 

uzeo obavezu da Mi ništa nećeš pridruživati u Božanstvenosti Mojoj, a ti si 
sve odbijao osim da Mi nešto pridružuješ u tome !” 201 

Hadis, također, bilježe i Buhari i Muslim u svojim zbirkama vjerodo- 
stojnih hadisa. 

On, također, navodi i druge hadise i svi oni govore o tome da je Allah 
izveo Ademovo potomstvo iz njegove kičme i razdijelio ih na stanovnike 
Džehennema i stanovnike Dženneta. Na temelju toga neki tvrde: "Duše su 
stvorene prije tijela ." 202 

Međutim, ove predaje ne govore o tome da su duše stvorene prije 
tijela na jedan postojan način. Najviše što se u tom smislu može razumjeti 
iz njih jest to da je njihov Stvoritelj i Tvorac - uzvišen neka je On! - bistvu 
dao oblik, odredio mu vrijeme kad će biti stvoreno, smrtni čas i ono što će 
raditi i potom te oblike izveo iz njihove materije, a onda ih ponovo u nju 
vratio, te svakom pojedinom od njih odredio vrijeme koje mu je određeno 
da se pojavi. 

Prema tome, te predaje ne govore o tome da su duše stvorene na jedan 
postojan način, da su nastavile egzistirati razumne, sve na jednome mjestu, 
i da su zatim, odatle, u mahovima upućivane u tijela, kako je to tvrdio Ibn 
Hazm. Predaje, dakle, ne govore o nečem takvom. 

Da, Gospodar Uzvišeni stvara duše jedne za drugim u mahovima 
(kako i on tvrdi) ali prema prethodećem određenju. Tako vanjsko stvaranje 
dolazi sukladno prethodećem određenju, onako kako stvar stoji i sa svim 
drugim Njegovim stvorenjima. Naime, On svima njima najprije odredi sud- 
bine i smrtne časove, svojstva i pojavne oblike a onda ih učini vidljivima u 
egzistenciji, sukladno tom prethodećem određenju. 

Prema tome, sve ono što se prenosi o tome govori o tom prethodećem 
određenju, dok neke predaje sugeriraju da je On, Uzvišeni, izveo njihove 
reprodukcije ( emsal ) i fizionomije i one sretne (dženetlije) od njih razlučio 
od onih nesretnih (džehenemlije). 


Hadis je vjerodostojan ( sahih ; bilježe ga i El-Buhari i Muslim. U Musnedu se nalazi pod 
brojem 111/127, 129 u izdanju EI-Mektebu-l-islami. 

EI-'AfTfi kaže: “Vidi osamnaestu raspravu u Ibn Kajjimovoj Knjizi o duši (Er-Ruh), kao i Ibn 
Keslrov Tefsir, tj. njegovo tumačenje riječi Uzvišenoga: 'I kad je Gospodar tvoj iz kičmi 
Ademovih sinova izveo potomstvo njihovo...', iz sure El-A'raf." 

Što se pak tiče njihovog svjedočenja samima sebi, to se nalazi u samo 
dva hadisa koji se prenose kao mevkuf-predaje 203 od Ibn 'Abbasa i Omera, 
r.a., zbog čega neki učenjaci, kako iz ranijih, tako i iz kasnijih generacija, stoje 
na stanovištu da se pod tim misli na njihovo predisponiranje (fitra) za vjeru 
u Allahovu jednoću, kako je ranije navedeno (misli se na ono što su komen- 
tatori Kur'ana kazali u vezi s ovim časnim ajetom) u hadisu koji prenosi Ebu 
Hurejre - neka je Allahovo zadovoljstvo na njemu! - u pogledu kur'anskih 
riječi: "...mi svjedočimo", tj. oni su rekli: "Jesi, mi svjedočimo da si Ti Gospo- 
dar naš!" 

Prema tome, to je mišljenje Ibn 'Abbasa i Ubejja ibn Ka'ba. Ibn 'Abbas, 
također, kaže: "Zatražio je da budu svjedoci jedni protiv drugih." 

Neki misle da su: "...mi svjedočimo", rekli meleki, i da nakon riječi 
"jesi" treba zastati (prilikom učenja predmetnog ajeta). To je bilo mišljenje 
Mudžahidai Dahhaka, dokSuddl kaže:"Toje obavještenje Allaha Uzvišenog 

0 Sebi i Svojim melecima, tj. da su oni prisustvovali činu izražavanja prizna- 
nja sinova Ademovih." 

Ono prvo je pak ubjedljivije, a sve drugo je samo slutnja (ihtimal) za 
koju nema dokaza, dok ono prvo podupire bukvalno slovo ajeta. 

Treba znati da neki komentatori Kur'ana, poput Sa'lebTja, BegavTja i 
dr., i ne spominju ništa drugo do to da je Allah iz Ademovih leđa izveo po- 
tomstvo njegovo i da je od njih zatražio da budu svjedoci protiv sebe, te da 
ih je, zatim, ponovo vratio nazad. Neki ne spominju ni to, već samo kažu 
da im je postavio dokaz o Svojoj Božanstvenosti i jednosti, te da su to po- 
tvrdili njihovi razumi i razbori koje je Allah instalirao u njima. Takavje stav 
ZamahšerTja i dr. 

Neki opet spominju oba ta mišljenja, poput VahidTja, Razija, KurtubTja 

1 dr., s tim da Razi ono prvo mišljenje pripisuje pripadnicima glavnog toka 
islama (ehlu-s-sunne), a drugo mu'tezilijama. Ajet, bez imalo sumnje, ne 
upućuje na prvo mišljenje, tj. da je izvođenje potomstva bilo iz Ademovih 
leđa, već se iz njega može razumjeti da je bilo iz leđa Ademovih potomaka. 

Izvođenje potomstva iz Ademovih leđa i traženje posvjedočenja protiv 
njih tamo spominje se u nekim hadisima, dok se u drugim spominje izvođenje 
i određivanje da ćejedni u Džennet, a drugi u Džehennem - kako to nalazimo 


Mevkuf-predaja je predaja koja se prenosi kao izjava ashaba i gdje se ne ističe da je to rekao 
Allahov Poslanik (s.a.v.s). 

u hadisu koji prenosi Omer, Allah neka bude zadovoljan sa njim!; u trećim se 
pak navodi izvođenje i njihovo pokazivanje Ademu, bez određivanja i traže- 
nja posvjedočenja, kako to nalazimo u hadisu koji prenosi Ebu Hurejre. 

Onaj hadis u kojem se spominje traženje posvjedočenja, u smislu o ko- 
jem govore zagovornici prvoga stava, predstavlja riječi Ibn Abbasa i Omera 
i stručnjaci hadisa izrazili su svoju rezerviranost prema njemu tako da ga 
niko nije unio u svoju zbirku vjerodostojnih hadisa a izuzev Hakima, koji ga 
navodi u svom djelu Nadodatak na dva zbomika vjemdostojnih hadisa (El- 
Mustedrek 'ale-s-sahlhajni), no on je - Allah mu se smilovao! - poznat po 
svojoj popustljivosti. 

Onaj, pak, hadis u kojem se spominje određivanje da će neki u 
Džennet, a neki u Džehennem predstavlja dokaz u pitanju vezanom za sud- 
binsko određenje ( kader ) i ima brojne potvrde u drugim hadisima. Među 
pripadnicima glavnog toka islama ( ehlu-s-sunne ) on nije nimalo sporan. U 
pogledu njega svoje neslaganje izražavaju samo kaderije, a oni su zagovarači 
neistine i inovatori u vjeri. 

Što se tiče onog prvog, u pogledu njega među stručnjacima glavnog 
toka islama postoji razilaženje kako među ranijim tako i među kasnijim ge- 
neracijama i da se ne držim konciznosti naveo bih sve hadise koji se prenose 

0 tome, kao i sve ono što je rečeno o njima, te kakvi su sve zaključci izvedeni 
iz njih i kakvi su sve napuci zapaženi u jezičkim izrazima predmetnog ajeta. 

KurtubT kaže: "Ovaj ajet nije sasvim jasan i učenjaci su mnogo toga 
izrekli u njegovom tumačenju. Mi ćemo navesti nešto od toga, onoliko ko- 
liko nam je bilo dostupno. 

Jedni kažu: 'Ajet znači: Allah je iz leđa Ademovih potomaka, (slijedom) 
izveo jedne za drugima, dok riječi: .../ zatražio od njih da posvjedoce protiv 
sebe: Nisam li Ja Gospodar vaš? (El-A'raf, 172), znače da ih je uputio na izra- 
žavanje Njegove jednosti ( tevhid ), budući da svaka zrela osoba aksiomno 
zna da ima samo jednog Gospodara, (slavljen i uzvišen neka je On!), što je 
u funkciji posvjedočenja samih sebi, onako kako Uzvišeni kaže za nebesa i 
Zemlju: Pojavljujemo se drage volje! - odgovorili su. (Fussilet, 11) Ovo je 
mišljenje Kaffala koji je o tome govorio opširno.' 

Prema nekima On, Uzvišeni, izveo je duše prije nego je stvorio tijela 

1 podario im sposobnost razumijevanja kojom su shvaćale ono što im On 
govori." 

KurtubT potom navodi hadise koji se prenose o tome, itd. 

Najjači dokaz koji potvrđuje istinitost prvoga stava jest hadis koje pre- 
nosi Enes, a koji se nalazi i u Buharijevoj i u Muslimovoj zbirci vjerodostojnih 
hadisa. U njemu, pored ostalog, nalazimo sljedeće riječi: "Ja sam od tebe 
htio manje od toga. Od tebe sam, još u Ademovoj kičmi, uzeo obavezu da 
Mi ništa nećeš pridruživati u Božanstvenosti Mojoj, ali ti si odbio sve drugo 
do to da Mi pridružuješ nekoje drugo božanstvo!” 204 

Međutim, drugim prijenosnim nizom prenosi se ovako: "Tražio sam od 
tebe manje od toga i lakše, ali ti to nisi učinio!”, pa će biti odveden u Vatru. 

U ovoj verziji ne nalazimo: "u leđima Ademovim". Treba kazati i to da 
se ni u onoj prvoj predaji ne govori o njihovom izvođenju iz leđa Ademo- 
vih u onom smislu kako to tvrde pobornici prvoga stava. Naprotiv, taj prvi 
stav implicira dvije neobične stvari. Prva je ta da su tada Ijudi progovorili i 
jezikom potvrdili svoje vjerovanje, čimeje uspostavljen dokazprotiv njih na 
Sudnjem danu. 

Druga stvar je da i ajet, navodno, sugerira tu činjenicu, međutim ajet 
takvo što ne sugerira, što se nadaje iz više fakata: 

1. Uzvišeni kaže: "iz (kičmi) sinova Ademovih", a ne: "iz (kičme) Ade- 
move"; 

2. On kaže: "iz njihovih kičmi", a ne: "iz njegove kičme", što je per- 
mutativ cjeline njenim dijelom, ili permutativ implikacije, što je i 
primjerenije; 

3. On kaže: "potomstva njihovog", a ne: "potomstva njegovog"; 

4. On kaže: "i zatražio od njih da posvjedoče sami sebi". Svjedok se 
pak mora sjećati onog što je svjedočio, dok se on sjeća svog svje- 
dočenja nakon dolaska na ovaj svijet, kako ćemo to vidjeti kasnije, 
a ne sjeća se nikakvog ranijeg svjedočenja; 

5. On, Uzvišeni, kazao je da je razlog tog uzimanja za svjedoka uspo- 
stavljanje dokaza protiv njih kako na Sudnjem danu ne bi mogli 


Hadis je vjerodostojan (sahih) i zapravo je sastavni dio hadisa koji mu je prethodio. Mu- 
slim ga bilježi drugim prijenosnim nizom (VIII/134, 135), a isto tako i El-Buhari (IV/239) i 
između njega i onoga ispred njega nema proturječja, budući da je nadodatak koji se nađe 
kod pouzdanog prenosioca prihvatljiv kao što je poznato. Hadis ima i drugih nadodataka 
i ja sam ih sve sakupio u njega i tako ga zaveo u Niski vjerodostojnih hadisa (Silsiletu-I- 
ehadTsi-s-sahlha) pod br. 172, te objasnio da drugi prijenosni put nije onaj koji se navodi 
kod El-Buharija i Muslima, već onaj kod Ahmeda i Hakima, koji je vjerodostojan - prema 
Muslimovim uvjetima - i čiji je tekst doslovno ovakav kako ga navodi pisac. Taj prijenosni 
put nalazi se i u Vjerodostojnici (Es-SahTha) pod brojem 3008. 

reći: "Mi o ovome ništa nismo znali." (El-A'raf, 172) Međutim, do- 
kazje uspostavljen slanjem poslanika i iskonskom naravi na kojoj 
su stvoreni, kako to kaže Uzvišeni: "o poslanicima koji su radosne 
vijesti i opomene donosili, da Ijudi poslije poslanika ne bi nikakva 
opravdanja pred Allahom imali." (En-Nisa, 165); 

6. iz njihovog podsjećanja na to kako na Sudnjem danu ne bi mogli 
kazati: "Mi o ovome ništa nismo znali." (El-A'raf, 1 72) Zna se pak da 
oni ništa ne znaju o tome da su, svi, bili izvedeni iz kičme Ademove 
i daje tada od svih njih zatraženo da budu svjedoci - toga se niko 
od njih ne sjeća!; 

7. iz riječi Uzvišenoga: "lli da ne reknete: 'Naši preci su prije nas druge 
Allahu ravnim smatrali, a mi smo pokoljenje poslije njih."’ (E-A'raf, 
173), gdje je naveo dva razloga tog uzimanja za svjedoka: da ne bi 
mogli tvrditi da o tome ništa nisu znali, i da se ne bi mogli pozivati 
na to da su samo slijedili svoje pretke. Onaj, dakle, koji ništa ne zna 
nema ni svijesti o tome, dok se oponašatelj u svom oponašanju 
povodi za nekim drugim. Prema tome, za to dvoje može odgova- 
rati samo neko protiv koga je uspostavljen dokaz slanjem poslani- 
ka i instaliranjem svijesti u samoj njegovoj konstituciji (Jitret); 

8. iz Njegovih riječi: "Zar ćeš nas kazniti za ono što su lažljivci činili?" 
(El-A'raf, 173), tj. On će im, kada oni to reknu, kazati da će izvršiti 
Svoje obećanje vezano za njihovo poricanje i pridruživanje Njemu 
nečega u Božanstvenosti Njegovoj - naime, da će ih kazniti zbog 
njihovog suprotstavljanja poslanicima i utjerivanjem istih u laž. 
Naime, Uzvišeni Allah je kazao da neće nepravedno kazniti sta- 
novnike nijednog mjesta čiji stanovnici ne budu imali znanja, već 
da će ih kazniti nakon što im, slanjem poslanika, oduzme ispriku i 
pošalje im upozorenje; 

9. On, Uzvišeni, svakoga je pojedinačno učinio vlastitim svjedokom 
da je On Gospodar njegov i njegov Stvoritelj, što kao dokaz protiv 
njega navodi na više mjesta u Svojoj Knjizi, npr.: "A da ih upitaš: 'Ko 
je stvorio nebesa i Zemlju?' sigurno bi rekli: 'Allah!"’ (Lukman, 25) 
To je onaj dokaz, ono za šta ih je pozvao da posvjedoče protiv sebe 
i na šta su ih podsjećali poslanici riječima: "Zar se može sumnjati u 
Allaha, Stvoritelja nebesa i Zemlje?!" (IbrahTm, 10); 

10. On je to učinio znamenjem (ajetom) naime jasnim i nedvosmisle- 
nim naputkom, vjernim pokazateljem smisla koji izražava, kako 

je to već slučaj sa svim znamenjima Gospodara Uzvišenoga. Tako 
Uzvišeni kaže: "I tako, eto, Mi potanko iznosimo dokaze, ne bi li se 
oni povratili." (El-A'raf, 174) 

To se odvija preko one iskonske naravi na kojoj je Allah stvorio Ijude, a u 
Allahovom stvaranju nema izmjene. Tako nema nijednog novorođenčeta a 
da se nije rodilo na toj iskonskoj naravi; nijedno se, dakle, ne rodi na nečem 
drugom, što je nešto što se uzima kao gotova stvar, za šta nema ni zamjene, 
ni promjene, o čemu je već bilo riječi. A Allah najbolje zna! 

Na to su nadošli Ibn 'Atijja i drugi. Međutim, pobojali su se konfronti- 
ranja s bukvalnim smislom tih hadisa u kojima se eksplicitno govori o tome 
da ih je Allah izveo (iz kičme) i zatražio da budu svjedoci samima sebi, a 
zatim ih ponovo vratio nazad. 

Tako profesor Ebu Mensur el-Maturldi u djelu Komentar tumačenja 
(Šerhu-t-te'vilat) navodi oba mišljenja, dajući prednost ovome drugom, 
koje je šire obrazložio i kome se priklonio. 205 

Priznavanje Božanstvenosti je, bez sumnje, čovjeku prirođena stvar, 
dokje pridruživanje Bogu nečega u Božanstvenosti Njegovoj (širk) naknad- 
ni postupak, u kojem djeca oponašaju svoje roditelje. Tako, kada oni na 
Sudnjem danu stanu govoriti da su njihovi preci u mnogoboštvo otišli a da 
su oni samo slijedili njihove običaje, onako kako Ijudi obično slijede svoje 
pretke u jelu, oblačenju i stanovanju, njima će biti rečeno: "Vi ste priznavali 
Stvoritelja, potvrđivali ste da je Allah vaš Gospodar i da On nema sudruga 
u Božanstvenosti Svojoj. Time svjedočite protiv samih sebe! Čovjekovo svje- 
dočenje protiv samog sebe, prema tome, jest njegovo priznavanje nečega, 
nije ništa drugo. Allah, dž.š., kaže: "O vjernici, uvijek postupajte pravedno, 
svjedočite Allaha radi, pa čak i protiv samih sebe!" (En-Nisa', 135) 

Time se ne misli da se kaže: "Svjedočim protiv samoga sebe tim i tim", 
već onaj ko nešto prizna, on samim tim svjedoči protiv sebe. Naime, zašto 
ste od onog što ste znali i što ste potvrdili, i čime ste postali svjedoci protiv 
samih sebe, odstupili i otišli u mnogoboštvo? Štaviše, odstupili ste od onog 
o čemu imate sigurno znanje ka onom čija stvarnost nije poznata, slijedeći 
one koji nemaju valjana argumenta. Stvar je sasvim drukčija u pogledu va- 
šeg slijeđenja njih u ovosvjetskim običajima jer vi za nešto takvo niste imali 
nikakva dokaza da to nije ispravno. Naprotiv, u tome ste nalazili svoj interes, 


205 


Profesor 'Afifi kaže: "Vidi 18. raspravu u Ibn Kajjimovoj Knjizi o duši (Er-Ruh). 

za razliku od mnogoboštva - za njega ste, naime, imali i znanje i vlastito 
svjedočanstvo o njegovoj neispravnosti, o tome da ste skrećući u nj odstu- 
pili od onog što je ispravno. 

Vjera koju dijete preuzme od roditelja jest ona vjera koja se postigne 
odgojem i običajnom navadom, što se čini zarad ovosvjetske koristi, budu- 
ći da dijete neminovno mora imati skrbnika, za šta su najpozvaniji njegovi 
roditelji. Iz tog razloga šerijatski je stav da se dijete nalazi u vjeri svojih ro- 
ditelja u pogledu onih propisa koji se tiču ovoga svijeta i za tu vjeru Allah 
ga - prema ispravnome mišljenju - neće kazniti dok ne postane punoljet- 
no, intelektualno zrelo i dok se protiv njega ne uspostavi valjan argument. 
Tek nakon toga ono treba da slijedi: ili vjeru znanja i razuma za koju svojim 
razumom zna da je ispravna vjera, pa ako su i njegovi roditelji na Pravome 
putu tada će, kako je to učinio Jusuf, a.s., u vezi sa svojim precima, kazati: 
"Ispovijedam vjeru predaka svojih, Ibrahima i Ishaka i Ja'kčiba.” (Jusuf, 38), 
ili, kako su Ja'kubu rekli njegovi sinovi: "Obožavat ćemo" - odgovorili su - 
"Boga tvoga, Boga tvojih predaka Ibrahima i Isma'Tla i Ishaka, Boga jednoga!" 
(El-Bekare, 133) 

Ako pak njegovi roditelji ne budu slijedili poslanike, njegova dužnost 
je da on slijedi poslanike, kako to kaže Uzvišeni: "Mi smo svakog čovjeka 
zadužili da bude dobar prema roditeljima svojim. Ali, ako te oni budu nago- 
varali da Meni nekoga pridružuješ u Božanstvenosti Mojoj, o čemu ti ništa 
ne znaš, onda ih ne slušaj!" (EI-'Ankebut, 8) 

Prema tome, onaj ko bude slijedio vjeru svojih predaka bez vlastitog 
uvida i znanja o njoj, odnosno, ko joj se prikloni ostavljajući znanu mu isti- 
nu, taj se povodi za porivom strasti, kako to kaže Uzvišeni: "A kada im se 
rekne: 'Slijedite Allahovu Objavu!' oni odgovaraju: 'Nećemo, slijedit ćemo 
ono na čemu smo zatekli pretke svoje.' - Zar i onda kada im preci nisu ništa 
shvaćali i kada nisu na Pravom putu bili?!" (El-Bekare, 170) 

Takavje slučaj s mnogim Ijudima koji su rođeni u islamu, kada se di- 
jete povede za svojim roditeljem u njegovom uvjerenju i idejnome pravcu, 
makar on bio i pogrešan, i makar on ne imao vlastitoga uvida u nj. Takav je 
samo musliman po kući u kojoj je rođen, ne i musliman po sopstvenom iz- 
boru. Kad takav u mezaru bude upitan: "Ko je tvoj Gospodar?", on će kazati: 
"Ah, ah, ne znam. Čuo sam kako Ijudi nešto govore, pa sam i ja tako govorio!" 

Pa, neka razuman čovjek razmotri tu situaciju, i neka bude iskren prema 
sebi, pa neka onda vidi kojoj skupini pripada on! Neka je Allah na pomoći! 

Naime, za priznavanje jednosti Allaha u sferi gospodarstvenosti ne treba 
nikakav dokaz, s obzirom da je to nešto što je usađeno u samoj čovjekovoj 
naravi, a ono što čovjek može najbolje vidjeti jeste on sam: najprije je bio 
kapljica sperme a izišao je između kičme i grudi - grudi su pak prsne kosti - 
a zatim se ta kapljica sperme našla na sigurnome mjestu, u trima tminama, 
dok je pažnja roditelja i svih drugih stvorenja pritom bila daleko od njega. 
Da je ta kapljica stavljena na kakvu ploču ili tanjir, i da su se sakupili mudraci 
čitavog svijeta da od nje šta oblikuju, ne bi to bili u stanju učiniti! 

S druge strane, apsurdno je zamisliti da su u njemu djelovanje izvršile 
prirodne sile ( taba'i ' ), budući da su i one mrtve i nemoćne, da se ne odlikuju 
životom, dok od neživih tvari ne može poteći nikakvo djejstvo ni upravljački 
čin. Tako, kada se razmisli o tome, te o prelasku kapljice sperme iz jednog 
stadija u drugi, time se postiže spoznaja o postojanju samo jedne Gospo- 
darstvenosti, a potom i spoznaja o postojanju samo jedne Božanstvenosti. 
Naime, kada čovjek svojim razumom shvati da on ima Gospodara Koji ga je 
stvorio, kako bi mu onda, nakon toga, moglo biti prilično da obožava neko- 
ga drugog?! I sve što više razmišlja i razviđa tu stvar, sve više mu se povećava 
uvjerenje i svijest o Allahovoj jednosti. Pa, neka je Allah na pomoći. Nema 
drugoga stvoritelja osim Njega, ni boga mimo Njega! 


O njegovim riječima: 

c« Uzvišeni Allah je oduvijek znao broj onih koji će ući u Džennet i 
broj onih koji će ući u Džehennem, tako da na taj broj nema na- 
dodavanja, niti oduzimanja od njega. Isto je i s njihovim djelima 
- oduvijek je znao ono što će oni počiniti. 


Komentar: 

Uzvišeni Allah kaže: "Allah, zaista sve zna." (El-Enfal, 75); "A Allah je sve do- 
bro znao." (El-Ahzab, 40) 

Prematome, Uzvišeni Allah se odlikuje poznavanjem svake stvari odu- 
vijek i zauvijek tako da Njegovome znanju nije prethodilo neznanje. "Gos- 
podar tvoj nije zaboravan." (Merjem, 64) 

Od Alije ibn Ebu Taliba - neka Allah bude zadovoljan sa njim! - pre- 
nosi se sljedeće: "Bili smo na jednoj dženazi u Bekfu-l-garkadu, pa nam je 

prišao Božiji Poslanik - mir i blagoslovi Allahovi neka su na njemu! - i sjeo, 
pa smo i mi posjedali oko njega. Uz sebe je imao štap i neko vrijeme je 
glavu držao oborenu i štapom tupkao po zemlji, a onda je rekao: 'Nema 
nijedne udahnute duše, a da Allah nije zapisao njeno mjesto u Džennetu ili 
Džehennemu - svaka je zapisana kao nesretna, ili kao sretna!’ Jedan čovjek 
je na to rekao: 'Božiji Poslaniče, zašto ne bismo i ostali na tome što nam je 
zapisano u našoj knjizi i ostavili rad?!’ 'Onaj ko bude od onih sretnih', kazao 
mu je Poslanik, a.s., 'on će i raditi djela sretnika, a onaj ko bude od onih 
nesretnih, on će radit djela nesretnika!' Zatim je rekao: 'Vi radite, a svako- 
me će biti olakšano ono za šta je stvoren. Što se tiče onih sretnih, njima će 
biti olakšano da rade djela onih sretnih, a što se tiče nesretnika, njima će 
biti olakšano da rade djela onih nesretnih.' Potom je proučio: 'Onome koji 
udjeljuje i ne griješi i ono najljepše smatra istinitim - njemu ćemo Džennet 
pripremiti; a onome koji tvrdiči i osjeća se neovisnim i ono najljepše smatra 
lažnim - njemu ćemo Džehennem pripremiti."’ (El-Lejl, 5-10) 

Hadis bilježe Buhari i Muslim u svojim zbirkama vjerodostojnih hadisa 
(sahihajn). 


O njegovim riječima: 

QSS Svakome je olakšano da radi ono za šta jestvoren, a djela se cijene 
po svršecima. Sretan je pakonaj ko je učinjen sretnim Allahovom 
odredbom, a nesretan je onaj koje učinjen nesretnim Allahovom 
odredbom. 


Komentar: 

Maloprije smo naveli hadis koji prenosi 'Alija - neka Allah bude zadovoljan 
sa njim! - tj. Poslanikove riječi: "Vi radite, a svakome će biti olakšano ono za 
štaje stvoren." Zuhejr, posredstvom Ebu Zubejra, od Džabira ibn 'Abdullaha 
- neka Allah bude zadovoljan sa njima! - prenosi sljedeće: "Došao je Suraka 
ibn Malik ibn Džu'šem i rekao: 'Božiji Poslaniče, objasni nam našu vjeru kao 
da smo sada stvoreni: u čemu se sastoji naše današnje zalaganje - da li je to 
ono čije se ispisnine tinta davno osušila i čije dosudbe su davno izrečene, ili 
u onom što tek treba da zapisano bude?!' i Poslanik mu je odgovorio: 'To je 
ono čije se ispisnine tinta davno osušila i čije dosudbe su davno izrečene!’ 

'Pa čemu onda rad!?' upitao je Suraka, a zatim je Ebu Zubejr - kaže Zuhejr - 
govorio nešto što ja nisam razumio, pa sam upitao: 'Štaje rekao?' 'Vi radite’, 
kazao je on, 'a svakome je olakšano ."’ 206 Hadis bilježi Muslim. 

Od Sehla ibn Sa'da es-Sa'idija - neka Allah bude zadovoljan sa njim! 

- prenosi se da je Božiji Poslanik, s.a.v.s., rekao: "Neko, doista, radi djela sta- 
novnika Dženneta - kako Ijudima izgleda - a on je jedan od stanovnika Va- 
tre, a neko opet radi djela stanovnika Džehennema - kako Ijudima izgleda 

- a on je jedan od stanovnika Dženneta !” 207 

Hadis bilježe Buhari i Muslim u svojim zbirkama vjerodostojnih hadisa. 
Kod Buharija ima i nadodatak: "A djela se cijene po svršecima." 

U tim dvjema zbirkama navodi se i sljedeća izjava 'Abdullaha ibn 
Mes'uda, neka Allah bude zadovoljan sa njim: "Ovako nam je govorio Božiji 
Poslanik, s.a.v.s., a on govori istinu i istinitost njegovog govora je potvrđena: 
'Čovjekovo stvaranje se u utrobi njegove majke četrdeset dana odvija u obli- 
ku sperme, zatim isto toliko bude zakvačak, zatim isto toliko grudva mesa a 
zatim mu se upućuje melek i on u nj udahnjuje dušu i njemu se tada naređu- 
ju četiri stvari: da zapiše njegovu nafaku, njegov smrtni čas, njegovo djelo i to 
da li je nesretnik (džehenemlija) ili sretnik (dženetlija). I tako mi Allaha, osim 
Kojeg drugog boga nema, neki će od vas raditi djela stanovnika Dženneta 
tako da će između njega i njega ostati još samo jedan aršin a onda će ga 
preteći ono što je već zapisano u knjizi i on će početi raditi djela stanovnika 
Vatre, pa će tako i ući u nju, dok će drugi raditi djela stanovnika Vatre tako 
da će između njega i nje ostati još samo jedan aršin, a onda će ga preteći ono 
što je već zapisano u knjizi i on će početi raditi djela stanovnika Dženneta, pa 
će tako i ući u njega !"’ 208 

Hadisa o ovome ima velik broj, a isto tako i onoga što se prenosi od 
onih iz prvih muslimanskih generacija (selef). 

Ebu Omer ibn 'Abdulberr u svom Uvodu (Et-TemhTd) kaže sljedeće: 
"Ljudi su zabilježili mnogo toga što se prenosi o ovome i apologete su o 
tome mnogo raspravljale. Oni koji se drže sunneta ( ehlu-s-sunne ) jednoduš- 


Hadis bilježi Muslim u poglavlju o sudbini (El-Kader) (VI 1/48), a isto tako i Ahmed (111/292- 
293). Ibn Hibban ga ocjenjuje vjerodostojnim ( sahlh ) (1808 i 1809). 

Hadis bilježe El-Buhari i Muslim ( muttejek 'alejhi), a stručno je elaboriran u Hladovima 
(Ez-Zilal) pod br. 216. 

Hadis bilježe El-Buhari i Muslim ( muttefek 'alejhi), a stručno je elaboriran u Hladovima 
(Ez-Zilal) pod br. 175 i 176. 

no vjeruju u te predaje, čvrstog su uvjerenja u njihovu istinitost i o njima ne 
raspravljaju. Od Allaha tražimo da nas od greške sačuva i uputi!” 


O njegovim riječima: 

Sudbinsko određenje ( kader ) u osnovi je zagonetka Uzvišenog 
Allaha u Njegovim stvorenjima. U njeg uvida nema ni melek bli- 
ski, ni vjerovjesnik poslani. Duboko poniranje u njeg i teoretizira- 
nje o tome vodi razočarenju, predstavlja stepenice prema zabra- 
njenom području i prelaženju granice ( tugjan ). Stoga se prema 
njemu mora biti krajnje oprezno - teorijski, intelektualno i suge- 
stivno, budući da je Uzvišeni Allah znanje o sudbinskom određe- 
nju skrio od Ijudi i zabranio im da idu za njegovim otkrivanjem, 
kako je to rekao u Svojoj Knjizi, naime: "On se ne pita za ono što 
radi, a oni će biti pitani." (El-Enbija', 23) Tako bi onaj ko bi pitao: 
"Zašto je On to i to uradio?", odbacio odredbu Knjige, a onaj ko 
odbaci odredbu Knjige taj je nevjernik. 


Komentar: 

Sudbinsko određenje u osnovi je tajna Uzvišenog Allaha u Njegovim stvo- 
renjima. Naime, On je onaj Koji daje i oduzima, Ko čini siromašnim ili boga- 
tim, Ko smrt i život daje, Ko u zabludu odvodi i Pravim putem vodi... Alija, 
neka Allah lice njegovo učini plemenitim! - rekao je: "Sudbinsko određenje 
Allahova je zagonetka, koju mi ne možemo riješiti!” 

Različito poimanje sudbinskog određenja među Ijudima odveć je po- 
znato. Pripadnici glavnog toka islama ( ehlu-s-surme ve-l-džemaa) vjeruju da 
je sve prema Allahovoj odredbi i određenju, te da je Uzvišeni Allah stvoritelj 
i Ijudskih djela. Uzvišeni kaže: "Mi sve s mjerom stvaramo." (El-Kamer, 49); "I 
sve je (On) stvorio i precizno mu određenje dao!" (El-Furkan, 2); Oni vjeruju 
da Allah želi nevjerstvo od nevjernika i da ga hoće, ali da njime nije zadovo- 
Ijan i da ga ne voli - želi ga kao postojećeg subjekta (kevnen), ali njime nije 
zadovoljan kao čovjekovom duhovnom orijentacijom (dlnen). 

Kaderije i mu'tezilije imaju drukčije stajalište. Prema njima, Allah hoće 
vjerovanje od nevjernika, ali nevjernik hoće nevjerstvo. Tome su pribjegli kako 
ne bi kazali: (Allah je) htio nevjerstvo od nevjernika, a onda ga za to kaznio! 

Тако su se doveli u situaciju da budu "kao neko ko od vreline pije- 
ska spas potraži u vatri !” 209 Naime, od jedne situacije pobjegli su u goru. To 
bi, naime, podrazumijevalo da je nevjernikovo htijenje nadvladalo htijenje 
Allaha Uzvišenog, budući da je Allah - kako tvrde - od njega htio vjerova- 
nje, dok je nevjernik htio nevjerovanje pa se nevjernikovo htijenje ostvarilo, 
a htijenje Allaha Uzvišenog ostalo neostvareno! Ovo je pak najlošije uvjere- 
nje, stajalište koje nije potkrijepljeno dokazom. Zapravo u konfrontaciji je 
sa dokazom! 

El-Lalekai navodi hadis koji Bekijja prenosi od El-Evza'ija, koji kaže: "Ka- 
zivao nam je 'Ala ibn Hadždžadž, pozivajući se na Muhammeda ibn 'Ubejda 
el-Mekkija, a on na Ibn 'Abbasa, da je Ibn 'Abbasu rečeno: 'Došao nam je jedan 
čovjek koji poriče sudbinsko određenje ( kader )!?' 'Pokažite mi ga!' - rekao je 
on, a tada je već bio slijep. 'Šta ćeš uraditi sa njim?', upitali su ga i on je rekao: 
'Tako mi Onoga u čijoj je ruci moja duša, kada bih mogao ugrizao bih ga za 
nos tako da bih mu ga i odgrizao, a ako bi mi ruku dopao njegov vrat, doista 
bih mu ga zdrobio, jer sam čuo Božijega Poslanika, s.a.v.s., kada je rekao: Kao 
da dovodim žene iz plemena Вепп Fihr koje tavaf čine (tj. vrše ritualno obila- 
ženje) oko Harzedža 210 dok im se tresu njihove mnogobožačke zadnjice! To je 
prvo mnogoboštvo (širk) u islamu. Tako mi Onoga u čijoj je ruci moja duša, 
njihovo loše mišljenje će ih dovesti dotle da će isključiti Allaha i iz dosuđiva- 
nja dobra, kao što su Ga isključili i iz toga da On dosuđuje zlo !"’ 211 

Riječi: "To je prvo mnogoboštvo u islamu", pa dalje do kraja iskaza, pri- 
padaju Ibn 'Abbasu, što je sukladno njegovim riječima: "Sudbinsko određe- 
nje (kader) je korpus islamskog monoteističkog vjerovanja (tevhid), pa onaj 
ko bude vjerovao u Allahovu jednost a nepriznavao sudbinsko određenje, 
njemu će to njegovo nepriznavanje razoriti njegov tevhld ." 212 


Prvi dio stiha glasi: "Onaj ko kod Omera spas potraži u nevolji koja ga zadesi..." 

Hazredžje bilojedno od dva velikaarapska plemena, kojasu živjela u Medini, i kojasu prije 
islama obožavala božicu Menat, pa se, vjerovatno, ovdje i misli na nju. (Nap. prev.) 

Hadis je slab (da'if) zbog toga što se među njegovim prenosiocima nalazi i EI-'Ala ibn el- 
Hadždžadž, koji spada među nepoznate prenosioce. Niko ga nije ocijenio pouzdanim, čak 
ni Ibn Hibban! Naprotiv, El-Ezdi gajeoznačioslabim, kako kaže Zehebi. Njegova ocjena sla- 
bosti inače nije jaka, ali u ovom slučaju je prihvatljiva jer se ne kosi s nečijom drugom ocje- 
nom o pouzdanosti. Zbog toga, ocjena prijenosnog niza dobrim ( hasen ) od šejha Ahmeda 
Šakira - Allah mu se smilovao! - za ovakav lanac prenosilaca, može se smatrati njegovom 
pretjeranom tolerantnošču po čemu je poznat kod stručnjaka. Ibn Ebi 'Asim ga navodi u 
svom Surmetu (Es-Sunne), pod br. 79. 

Hadis je slab ( da'if ) i u slučaju kad mu se prijenosni niz završava na ashabu ( mevkuf ) i kad 
se vezuje za samoga Poslanika, a.s., ( merfCi' ). Kao mevkuf-predaju navodi ga El-Lalekai u 

'Amr ibn Hejsem prenosi sljedeće: "Putovali smo lađom a s nama u 
društvu bili su i jedan kaderija i jedan medžusija. Kaderija je madžusiji re- 
kao: 'Hajde, primi islam!' 'Primit ću ako to Bog bude želio!' - odgovorio je 
medžusija. 'Bog to želi', rekao mu je kaderija, 'ali đavo ne želi!’ 'Želi Bog i želi 
đavo', kazao je medžusija, 'pa je onako kako želi đavo! Taj đavo je izgleda 
veoma jak!"’ 

U drugoj varijanti stoji da je rekao: "Ja sam s onim koji je od njih dvo- 
jice jači!" 

Jedan čovjek iz pustinje (beduin) došao je do halke u kojoj se nalazio i 
'Amr ibn 'Ubejd, te stao vikati: "Ljudi, ukradena mi je deva, pa molite Allaha 
da mi je vrati!” 'Amr ibn 'Ubejd je na to rekao: "Bože, Ti nisi želio da njegova 
deva bude ukradena, pa je ukradena, ali molim Te - vrati mu je!" 

"Ne treba meni tvoja dova!", kazao je beduin. "Zašto?" - upitao je on. 
"Bojim se", rekao je, "da ne bude kao i ranije: nije želio da bude ukradena, pa 
je ukradena; da ne poželi da mi bude vraćena, pa da mi se ne vrati!" 

Neki čovjek je Ebu 'lsama Kastalanija 213 upitao: "Šta misliš, ako bi mi 
Allah uskratio uputu i odveo me u zabludu, a zatim me kaznio - da li bi bio 
pravedan?" Ebu 'lsam muje odgovorio: "Ako je uputa nešto što Njemu pri- 
pada, onda On ima pravo da je kome hoće dadne, a kome hoće ne dadne!" 

Što se pak tiče dokaza iz Kur'ana i sunneta, Uzvišeni kaže: "A kad bi- 
smo htjeli, svakog čovjeka bismo na Pravi put uputili, ali Ja sam već istinu 


Komentaru surmeta (Šerhu-s-sunne), 1/142/1, VI/262/2, gdje se nalazi i jedna neimenovana 
osoba. Kao merfu'-predaju sličan hadis bilježi Taberani u svom Središnjaku (El-Evsat), s 
prijenosnim nizom u kojem se nalazi Hani' ibn el-Mutevekkil, koji je slab prenosilac (da'rf). 
Hadis je stručno elaboriran u Zbirci slabih hadisa (Ed-Da'Tfa), pod br. 4072. 

'Abduldžebbar el-Hemdani, jedan od mu'tezilijskih učitelja, ušao je kod prijatelja Ibn 
'Abbada, kod kojeg se nalazio Ebu Ishak el-lsferaini, jedan od imama glavnog toka islama 
(ehlu-s-sunne), pa kad je ugledao Profesora rekao je: "Slavljen neka je Onaj koji je čist od sva- 
kog razvrata!'', na šta mu je Profesor časom uzvratio: "Slavljen neka je Onaj u čijem se kraljev- 
stvu nedešava ništašto neče On!""Zar naš Gospodar”, upitaoga je kadija (tj. 'Abduldžebbar 
el-Hemdani), "želi dase Njemu izražava neposluh!?" "Može li Mu se", upitao je Profesor, "ne- 
posluh izražavati iz nadmoči nad Njim?" "Šta misliš", upitao je kadija, “ako bi mi On uskratio 
uputu i odredio mi sunovrat - da li bi prema meni lijepo, ili ružno postupio?" "Ako bi ti 
uskratio ono što je tvoje", odgovorioje Profesor, "onda bi postupio ružno, a ako bi ti uskratio 
ono što je Njegovo pa - On je taj Koji Svojom milošču obuhvata koga On hoče!", i kadi- 
ja ‘Abduldžebbar je time bio zatečen. U Taberijevoj Historiji (Et-TarTh) (VIII/125) stoji da je 
Gajlan Мејтппа ibn Mehrana, u prisustvu Hišama ibn 'Abdulmelika koji ga je doveo da 
raspravljasanjim, upitao:“Da li našGospodarželi daMuse izražavaneposluh?"Mejmun mu 
je odgovorio pitanjem: "Pa zar Mu se neposluh izražava iz nadmoči nad Njim!?" 

rekao: 'Napunit ću, doista, Džehennem džinnima i Ijudima zajedno!'" (Es- 
Sedžda, 13); "Da Gospodar tvoj hoće, na Zemlji bi, doista, svi bili vjernici. 
Pa zar ćeš ti nagoniti Ijude da budu vjernici?" (Junus, 99); "A vi ne možete 
ništa htjeti ako to Allah, Gospodar svjetova, neće!" (Et-TekvTr, 29); "A vi ćete 
htjeti samo ono što Allah hoće - Allah, uistinu, sve zna i mudar je!" (Ed- 
Dehr, 30); "Onoga koga hoće Allah ostavlja u zabludi, a onoga koga hoće na 
Pravi put izvodi." (El-Enam, 39); "Onome koga Allah želi da uputi On srce 
njegovo prema islamu raspoloži, a onome koga želi da u zabludi ostavi On 
srce njegovo stegne i umornim učini kao da čini napor da na nebo uzleti.” 
(El-En'am, 125) 

Ishodište zablude nalazi se u poistovjećivanju htijenja ( mešl'ah ) i volje 
( iradah ), te voljenja ( mehabba ) i zadovoljnosti ( rida ' ). 

Džebrije i kaderije su to poistovjetile, azatim su se međusobno razišle. 
Džebrije su rekle: "Sav ovaj svijet ustrojen je po Njegovoj odredbi i određe- 
nju pa je zato omiljen i njime se zadovoljno!" dok su kaderije, odricatelji, 
kazale: "Izrazi neposluha nisu Allahu mili, niti je On njima zadovoljan - pre- 
ma tome, nisu ni sudbinski dodijeljeni, ni odredbom određeni, već se nalaze 
izvan Njegovog htijenja i Njegovog stvaranja!" 

Međutim, Kur'an, sunnet i nepatvorena priroda ukazuju na to da su 
htijenje i voljenje dvije različite stvari. Mi smo već naveli neke kur'anske pa- 
saže koji govore o htijenju i volji. Neki pak od onih pasaža koji govore o vo- 
Ijenju i zadovoljnosti jesu sljedeći: "A Allah ne voli nered!" (El-Bekare, 205); 
"On nije zadovoljan da robovi Njegovi poriču istinu." (Ez-Zumer, 7) Uzvišeni, 
netom po izricanju zabrane pridruživanja Allahu nečeg u Božanstvenosti 
Njegovoj, činjenja nasilja i razvratnosti i oholjenja, kaže: "Sve je to ružno, 
kod Gospodara tvoga omraženo." (El-lsra', 38) 

U Sahlhu se od Vjerovjesnika, s.a.v.s., navodi sljedeće: "Allah vam tri 
stvari ne voli: rekla-kazala, mnogo zapitkivanja i upropaštavanje imovine." 214 

U Musenedu se navodi: "Allah voli da se koristi Njegovim olakšicama 
kao što mrzi da Mu se izražava neposluh." 215 


Hadis je vjerodostojan (sahih), navode ga i El-Buhari i Muslim: El-Buhari u poglavlju Pozaj- 
mljivanje (El-lstikrad), a Muslim u poglavlju Podmirivanje dugovanja (El-Akdije). 

Hadis je vjerodostojan (sahih); bilježi ga Ahmed i drugi autori s vjerodostojnim prijeno- 
snim nizom. Stručno je elaboriran u Taienju ieđi (lrvau-l-galll), pod br. 564. 


215 

Jedna od Poslanikovih, a.s., dova bila je i ova: "Bože moj, utječem Ti se 
Tvojim zadovoljstvom od Tvoje srdžbe, Tvojim oprostom od Tvoje kazne. 
Utječem se Tebi od Tebe !" 216 

Obrati pažnju kako se on utječe svojstvom zadovoljstva od svojstva 
srdžbe, činom oprosta od čina kazne. Ono prvo je svojstvo, ono drugo je po- 
sljedica, rezultanta svojstva. Potom je sve to vezao za Allahovo Biće - uzvi- 
šen neka je On! - jer se sve to u konačnici svodi na Njega, ni na koga dru- 
gog. Ono, dakle, od čega se utječem ostvarit će se samo Tvojim htijenjem i 
Tvojom voljom; ono čime se utječem, naime Tvojim zadovoljstvom i Tvojim 
oprostom, također će se desiti samo Tvojim htijenjem i Tvojom voljom: ako 
htjedneš, bit ćeš zadovoljan Svojim robom i oprostit ćeš mu grijehe, a ako 
htjedneš bit ćeš srdit na njega i kaznit ćeš ga! Prema tome, moje utjecanje 
od onoga što mi nije drago i zaštita od njega, također je stvar Tvoga htije- 
nja. I ono što je drago i ono što se mrzi - sve je po Tvojoj odredbi i Tvome 
htijenju. Zato se utječem Tobom od Tebe, utječem se Tvojom moći, Tvojom 
snagom i Tvojom milošću od onoga što isto tako biva Tvojom moći, Tvojom 
snagom, Tvojom pravednošću i Tvojom mudrošću. Zato se ne utječem ne- 
kim drugim od nekog drugog, niti se utječem Tobom od nečeg što potječe 
mimo Tvoga htijenja, već od nečeg što je od Tebe! 

Koliko u ovim riječima ima tevhlda, znanja i izraza pokornosti, znaju 
samo oni koji imaju duboko znanje o Allahu, koji Ga dobro poznaju i koji se 
temeljito razumiju u izraze Njegovog obožavanja. 

Ako bi neko postavio pitanje - Kako bi Allah mogao željeti nešto čime 
nije zadovoljan i što ne voli!? Kako bi ga mogao htjeti i stvarati? Kako se 
može objediniti Njegova volja za tim i Njegova mržnja i prezir toga!? - od- 
govor bi bio sljedeći: Ljudi su se oko toga podijelili na brojne skupine i o 
tome su zauzeli različite pravce i izrekli različita mišljenja. Treba pak znati da 
onoga što se želi ima dvije vrste: jedno se želi radi samog sebe, a drugo radi 
nečeg drugog. 

Ono što se želi radi samog sebe zahtijeva se i voli se zbog toga što je 
takvo kakvo jest, te zbog onog dobra koje nosi u sebi. Prema tome, ono se 
želi s obzirom na konačne ciljeve i namjere. 


Hadis je vjerodostojan (sahih) i već je navođen. Stručno je elaboriran u Ebu Davudovom 
Sahihu, pod br. 823. 

Ono pak što se želi radi nečeg drugog ponekad ne predstavlja i krajnju 
tačku onoga što se hoće, niti je u tome njegova dobrobit s obzirom na nje- 
ga, većje samo sredstvo za ono što se namjerava i za čim se ide. Tako Mu je 
to mrsko s obzirom na njega kao takvog. Međutim, drago Mu je s obzirom 
na Njegovo određenje i činjenicu da dovodi do onog što On voli. Tako se u 
tome sjedinjuju dvije stvari: Njegova mržnja i Njegovo voljenje. To dvoje nije 
u međusobnoj isključivosti budući da su im različite povezanosti. 

To je poput odbojnog lijeka: kada onaj ko ga uzima zna da se u njemu 
nalazi njegovo ozdravljenje; ili kao amputacija oboljelog organa, kada zna 
da se njegovim amputiranjem osigurava ostanak preostalog tijela; ili kao 
prevaljivanje ogromne razdaljine kada čovjek zna da će ga to dovesti do 
njegovog cilja i do nekog koga voli. Štaviše, razumnom čovjeku dovoljno 
je i samo preovlađujuće mišljenje pa da dadne prednost onome što mrzi 
i posegne za njim, makar mu konačnica toga bila i zaklonjena, pa šta bi se 
onda moglo kazati za Onoga kojemu ništa zaklonjeno nije?! Prema tome, 
On - uzvišen neka je On! - nešto mrzi, ali to ne isključuje Njegovu volju da 
toga bude radi nečeg drugog, odnosno s obzirom da ono uzrokuje nešto 
više što je Njemu draže od toga. 

Jedan od primjera nečega takvog jest da je On stvorio IblTsa koji je 
ishodište kvarenja vjera, djela, uvjerenja i volja. On je i uzrok nesreće velikog 
broja Ijudi, te uzrok njihovih djela koja izazivaju srdžbu Gospodara Uzviše- 
nog . 217 On nastoji da se uradi nešto suprotno onome što Allah voli i s čime 
je zadovoljan. I pored toga, on je sredstvo za mnoge stvari koje Uzvišeni 
Gospodar voli, koje je on uzrokovao da poteknu od Ijudi a koje su Allahu 
draže nego da nisu učinjene. 

Potom, nešto takvo Ijudima pokazuje sposobnost Uzvišenog Gospoda- 
ra da stvara međusobno suprotne i suprotstavljene stvari - tako je stvorio to 
biće koje je najgore i najzloćudnije među svim bićima, koje je uzročnik sva- 
koga zla, nasuprot DžibrTlovom biću, koje je najčasnije, najčistije i najčestitije 
biće, ishodište svakoga dobra. Pa, uzvišen neka je Tvorac i ovoga i onoga! 

Njegova moć se, isto tako, pokazuje i u stvaranju noći i dana, lijeka 
i bolesti, života i smrti, lijepog i ružnog, dobrog i lošeg, što je i najsnažni- 
ji pokazatelj savršenstva Njegove moći, snage, vlasti i nadmoći, budući da 


'AfTfi kaže: "V.: Stupnje ve pobožnjaka (Medaridžu-s-salikTn), (1/252-255), izdavač "Es-Sunne- 
tu-l-muhammedijja". V.: Ibnu-I-Kajjimovo djelo Prizori Ijudi u neposluhu Bogu (Mešahidu-I- 
halki fi-l-ma'sijeh), u redakcijskoj obradi prof. NezTra 'Utme, izdavač "EI-Mektebu-l-islamT". 

je On taj koji je stvorio te međusobno suprotne stvari, sučelio ih jedne sa 
drugima i učinio ih područjem Svoga djelovanja i ravnanja. Tako bi potpuni 
izostanak nekih od tih stvari narušavao Njegovu mudrost i krnjio savršenost 
Njegovog djelovanja i upravljanja Njegovim carstvom. 

Potom, u to spada i manifestiranje tragova Njegovih nadvlađujućih 
imena, kao što su El-Kahhar (Nadmoćnik), El-Muntekim (Osvetnik), El- 
'Adlu (Pravednik), Ed-Darru (Štetnik), Eš-ŠedTdu-l-'ikab (Strogi kažnjivač), 
Es-SerT'u-l-'ikab (Brzi kažnjivač), Zu-l-batši-š-šedTd (Snažni moćnik), El- 
Hafidu (Unizivač), El-Muzillu (Ponizivač). 

Naime, ova imena i djejstva predstavljaju savršenstvo te je neophodno 
postojanje onoga za šta se vezuju. Tako, kada bi džinni i Ijudi posjedovali 
narav meleka, tada djelovanja ovih imena ne bi mogli doći do izražaja. 

Potom, tu je i manifestiranje tragova onih Njegovih imena koja sadrže 
Njegovu blagost, praštanje, opraštanje grijeha, prekrivanje onoga što ne va- 
Ija, prelaženje preko povrede Njegovoga prava i oslobađanje od vatre onih 
koje hoće od svojih robova - pa da nije stvorio i one pretpostavke koje mrzi 
a koje dovode do ukazivanja tragova ovih Njegovih imena tada bi te mu- 
drosti i korisnosti bile obesnažene. Vjerovjesnik, s.a.v.s., skrenuo je pažnju 
na to kad je rekao: "Kada vi ne biste griješili, Allah bi vas potisnuo sa scene 
i namjesto vas doveo druge, koji bi griješili i molili Ga za oprost, pa bi im 
opraštao !" 218 

Potom, tu je i manifestiranje tragova (Njegovih) imena mudrosti i oba- 
viještenosti, jer je On Mudri (EI-HakTm) i o Svemu Obaviješteni (EI-HabTr), 
Onaj koji stvari stavlja na njihova mjesta, Koji ih postavlja na njima prilična 
mjesta. Tako On nikada nešto ne stavlja na mjesto koje nije njegovo, niti 
ga postavlja tamo gdje, po nalogu Njegovog savršenog znanja, mudrosti i 
obaviještenosti, ne bi trebalo biti. Tako On najbolje zna koga će odabrati za 
Svoje objave; najbolje zna ko je valjan da ih primi i ko će Mu biti zahvalan 
na tome što je Objava došla baš njemu; najbolje zna ko nije pogodan za to. 
Da je odredio nepostojanje mrskih pretpostavki, tada bi bile obesnažene 
brojne mudrosti i promakao bi veliki broj onog što je korisno. Da nije tih 
pretpostavki, s obzirom na ono zlo koje nose u sebi, tada bi bilo obesnaženo 
ono dobro koje je mnogo veće od tog zla koje se nalazi u njima. To je poput 


Hadis bilježi Muslim (VIII/94) posredstvom Ebu Hurejrea i njemu sličan hadis posred- 
stvom Ebu Ejjuba. Oba ta hadisa nalaze se i u Vjerodostojnici (Es-Sahiha) (968, 969), u kojoj 
hadis ima i svoje potvrde u drugim hadisima (967, 970). 

Sunca, kiše i vjetrova 219 u kojima su koristi višestruko veće od zla kojeg (po- 
nekad) pričine. 

Potom, tu je ostvarivanje različitih oblika pokornosti kojih ne bi bilo 
da nije stvoren IblTs - naprimjer, pokornost u obliku borbe na Božijem putu 
( džihad ) Njemu je najdraži oblik pokornosti i kad bi svi Ijudi bili vjernici, 
tada ta pokornost i njene implikacije - Ijubav i prijateljstvo u ime Allaha 
Uzvišenoga, te neprijateljstvo zbog odnosa prema Njemu - ne bi bili mo- 
gući. Istoje i sa pokornošću predstavljenom u naređivanju dobra i odvraća- 
nju od zla, zatim onom predstavljenom u strpljivosti i opiranju strastima, te 
preferiranju onih stvari koje Allah voli; onom predstavljenom u pokajanju i 
traženju oprosta za počinjene grijehe; onom predstavljenom u čovjekovom 
iskanju pomoći od Allaha da ga zaštiti od njegovog neprijatelja, od neprija- 
teljske spletke i uznemirenja, kao i brojnim drugim mudrostima koje Ijudski 
umovi ne mogu sve ni dokučiti. 

Možda će neko postaviti pitanje: Da li su se te mudrosti mogle naći i 
bez tih pretpostavki? 

Pitanje, međutim, nije logično budući da pretpostavlja postojanje po- 
sljedice bez njezinoga uzroka, kao kad bi se pretpostavilo postojanje sina 
bez oca, kretanja bez pokretača, pokajanja bez pokajnika! 

Pa ako bi neko rekao - Ako su te pretpostavke poželjne s obzirom da 
dovode do (ostvarenja) određenih mudrosti, da li one u tom smislu mogu 
biti i drage i željene ili su one u svakom pogledu predmet srdžbe? - (odgo- 
vor bi bio) Ovo pitanje je dvojako: 

a) može se ticati Gospodara Uzvišenoga, tj. da li On te uzročnike voli s 
obzirom na činjenicu da oni dovode do onog što On voli, makar ih 
mrzio kao takve? i 

b) može se ticati čovjeka, tj. da li je njemu prilično da i on njima bude 
zadovoljan u onom smislu u kojem i njegov Gospodar?! 

Prema tome, ovo pitanje ima svoju težinu. Znaj da se svako zlo svodi na 
nepostojanje, tj. odsustvovanje dobra i uzročnika koji vode k njemu. Ono 
je s te strane zlo, dok u samoj činjenici njegovog postojanja nema nikakvog 
zla. Naprimjer, postojanje zlih duša je dobro sa stanovišta samog njihovog 


'Aflfi kaže: "Ovaj prigovor i iscrpan odgovor na njega pogledaj na strani 193-198 u lbnu-1- 
Kajjimovim Stupnjevima pobožnjaka (Medaridžu-s-salikln), te na 282-283 stranici njego- 
vog djela Bolest i lijek (Ed-Da'u ve-d-deva'u) nazvanom Dostatni odgovor (El-Dževabu-I- 
kafi). Ovo gore je, naime, samo interpretacija toga. 

postojanja. U njima se pak zlo stekne tako što im se prekine dotok dobra. 
One su, naime, u osnovi stvorene pokretljivima, pa ako budu podržane 
znanjem i nadahnute dobrom, onda time bivaju i pokretane, a ako budu 
ostavljene tada se, vođene svojom prirodom, pokreću u suprotnom pravcu. 
Tako je i samo njihovo kretanje, kao takvo dobro i zlo postaje tek s nekim 
nadodatkom, ne zbog same činjenice kretanja. 

Svo zlo je nasilje, tj. stavljanje nečega na njemu neodgovarajuće mjesto. 
Prema tome, ukoliko bi se to nešto stavilo na njemu odgovarajuće mjesto, 
tada ne bi bilo zlo. Proizlazi da je dio zla u tome relativan. Iz tog razloga sve 
one kazne koje su postavljene na svoje mjesto u samima sebi predstavljaju 
dobro mada su zlo za onaj objekat na kojem se primjenjuju, budući da u 
njemu izazivaju bol dok je njegova priroda bila pripravna za ono suprotno 
od njega, za užitak, spremna za nj, te je bol tako postala zlo u odnosu na nju, 
dok je dobro za izvršitelja budući da ga je postavio na za njeg prilično mjesto. 

Uzvišeni Allah, naime, nije stvorio čisto zlo, koje bi takvo bilo sa svih 
aspekata i sa svake tačke gledišta. Njegova mudrost to odbija. Visosti Uzvi- 
šenoga ne priliči da želi nešto što je loše sa svake strane i u čemu nema 
baš nikakve koristi za Njegove stvorove. Takvo što bilo bi najočevidnija ap- 
surdnost, budući da je u Njegovim rukama svako dobro, a da Mu zlo nije 
imanentno. Naprotiv, sve što se vezuje za Njega dobro je, dok zlo nastaje 
usljed odsustva te veze i vezanosti za Nj. Kad bi se, dakle, vezalo za Njega 
tada ne bi bilo zlo. Obrati pažnju na to - prekid veze sa Njim jest zapravo 
ono što ga je pretvorilo u zlo! 

Ako bi neko rekao: Pa, njegova veza sa Njim ipak se ne prekida ni u 
pogledu stvaranja, ni u pogledu htijenja; odgovor bi bio sljedeći: Ono sa tog 
stanovišta i nije zlo, jer se samo njegovo postojanje i vezuje za Njega, tako da 
s te strane ono i nije zlo. Zlo koje se nađe u njemu dolazi usljed nepostojanja 
njegovogopskrbljivanja dobrom i njegovim uzročnicima. Nepostojanje pak 
nije neka stvar da bi se mogla vezivati za Onog u čijoj je ruci samo dobro. 

Ako želiš dodatno pojašnjenje toga, onda znaj da postoje tri pretpo- 
stavke dobra; to su: uvođenje u postojanje ( el-ldžad ), pripremanje (el-i'dad) 
i opskrbljivanje ( el-imdad ). Tako je stvaranje toga dobro, i potječe od Allaha, 
baš kao i njegovo pripremanje i opskrbljivanje. Ukoliko mu pak izostane 
priprema i opskrba onda se u njemu pojavi zlo, usljed nepostojanja toga, i 
ono se ne vezuje za Aktivnog Činioca, za Nj se vezuje njegova suprotnost. 

Ako bi neko rekao: Zašto ga nije opskrbio čim ga je stvorio? - odgovor 
bi glasio: Mudrost nije nalagala njegovo uvođenje u postojanje i istovremeno 

oprskrbljivanje, većje nalagala njegovo uvođenje u postojanje i izostavljanje 
njegove opskrbe. Tako je stvaranje toga dobro, dok je zlo nastalo zbog nje- 
govog neopskrbljivanja. 

Ako bi bilo rečeno: Pa zašto nije opskrbio sve postojeće? - pitanje bi 
se moralo smatrati lošim, jer bi otkrivalo da onaj ko ga je postavio drži da je 
nivelacija među svim postojećim subjektima snažnije zastupljena u mudro- 
sti, što je čisto neznanje. Naprotiv, mudrost se nalazi upravo u toj ogromnoj 
nejednakosti koja postoji među stvarima, premda nejednakosti nema i u 
stvaranju svake njihove vrste. Naime, u stvaranju svake pojedine vrste nema 
nejednakosti - do nejednakosti dolazi usljed nepostojećih stvari, s kojima 
stvaranje nije povezano. Inače, u samom stvaranju nema nejednakosti. Ako 
ti je ovo suviše komplikovano i ako ga ne možeš shvatiti kako treba, povedi 
se za riječima onog koji je rekao: 

Ono što ne možeš, toga se i kloni, 

i onome što možeš ti se prikloni ! 220 

Ako bi neko rekao: Kako On nešto Svom robu može željeti a ne pomoći ga u 
tome? - odgovor bi bio: To je stoga što bi to Njegovo pomaganje čovjeka u 
tome moglo rezultirati gubljenjem nečega što je Njemu mnogo draže od te 
pokornosti 221 s kojom je On zadovoljan od njega, a može biti i da čovjekovo 
izvršenje te pokornosti sadrži neki kvarljivi elemenat prema kojem Njegova 
mržnja - uzvišen neka je On! - može biti veća od Njegove Ijubavi prema 
tom izrazu pokornosti. Uzvišeni ukazuje na to riječima: "Da su imali namje- 
ru da pođu, sigurno bi za to pripremili ono što je potrebno, ali Allahu nije 
bilo po volji da idu, pa ih je zadržao." (Et-Tevbe, 46) 

Tako je Uzvišeni kazao da Njemu nije bio po volji njihov polazak s Nje- 
govim Poslanikom u boj - što je izraz pokornosti - pa ih je, budući da nije 
volio da to potekne od njih, zadržao od toga. Zatim je naveo i neke negativne 
posljedice kojima bi rezultirao njihov izlazak s Njegovim Poslanikom, rekao je: 
"Da su pošli s vama, bili bi vam samo na smetnji." (Et-Tevbe, 47), tj. napravili 
bi vam nered i zlo, "i brzo bi među vas", tj. aktivno bi radili na tome, "smutnju 
ubacili, a među vama ima i onih koji ih rado slušaju" (Et-Tevbe, 47), tj. onih 
koji bi to prihvatili od njih i koji bi im se odazvali, pa bi se iz nastojanja onih 


Stihovi se pripisuje pjesniku ‘Amru ibn Ma'd Jekribu. 

'Aflfi kaže: "Pogledaj neslaganja i odgovore koje je komentator naveo na str. 206, a za dublji 
uvid u ovo obratiti se na S tupnjeve (El-Medaridž) (11/198)." 

i slušanja ovih izrodilo zlo koje bi bilo mnogo veće od koristi koju biste imali 
od njihovog izlaska s vama. Tako su mudrost i milost nalagali da ih (Allah) 
zadrži od toga. Ovaj primjer uzmi za pravilo i prema njemu se ravnaj! 

Što se tiče druge strane, tj. da se pitanje odnosi na čovjeka, i to je, ta- 
kođer, moguće, štaviše prisutnoje u stvarnosti, jer i čovjek mrzi prostgovor 
i griješenje i prezire ih u smislu da su to čini koji potječu od čovjeka, da se 
dešavaju njegovim djelovanjem, njegovom voljom i izborom, dok je zado- 
voljan Allahovim znanjem, onim što je u Njegovoj knjizi zapisano, Njegovim 
htijenjem, Njegovom voljom i Njegovom stvaralačkom zapovijedi. Tako je 
on zadovoljan onim što je od Allaha, dok je srdit na ono što potekne od 
njega, kako to poima jedna skupina učenjaka. 

Druga ih pak skupina apsolutno prezire, iako se i njihovo stajalište 
svodi na ovo, jer oni pod apsolutiziranjem svoga prezira ne misle na to da 
on zahvaća i Gospodarevo znanje, ono što je zapisano u Njegovoj knjizi te 
Njegovo htijenje. 

Tajna problema nalazi se u tome da ono što se od toga veže za Gospo- 
dara nije prezrivo, dok ono što se veže za čovjeka jest. 

Ako bi neko rekao: Čovjeku ne pripada ništa od toga! - odgovor bi bio 
sljedeći: To je nutemeljeni determinizam (diebr) koji onome ko mu je odan 
ne dopušta da se oslobodi te skučenosti. Čak je i oportuni kaderija bliži 
izbavljenju iz toga od deterministe, dok su pripadnici glavnog toka islama 
(i ehlu-s-sunne ), koji stoje na središnjoj tački, između indeterminista (kaderi- 
ja ) i determinista (džebrija) u najboljem izgledu za prevladavanje toga. 

Ako bi neko upitao: Kako onda dolazi do kajanja i pokajanja uz svijest 
o postojanju mudrosti u sudbinskom dosuđivanju, te svijest o Božijem vječ- 
nom bdijenju nad svime (kajjumijja) i apsolutnoj provodivosti Njegovoga 
htijenja?! - odgovor bi glasio: Upravo je to ono što je one kod kojih je du- 
hovno oko ostalo bez svoga svjetla navelo da stvar vide onakvom kakva ona 
nije, pa su svaki taj čin vidjeli kao izraz pokornosti, budući da su podudarni 
s Allahovim htijenjem i sudbinskim određenjem, zbog čega ih se može čuti 
kako govore: 'Ако i nisam bio pokoran Njegovoj naredbi, bio sam pokoran 
Njegovom htijenju!" 

O tome je izrečena i skladba: 


Slijedim samo ono što On je odabrao za me 
i svaki moj čin pokornost Njemu je praval 

Ovi Ijudi najslabije vide suštine stvari i imaju najmanje znanja o Allahu, 
te najmanje poznaju Njegove vjerske i prirodne odredbe! Naime, pokornost 
se sastoji u postupanju u skladu s vjerozakonskim nalogom, a ne u skladu sa 
sudbinskim određenjem i (Božijim) htijenjem, jer da podudarnost sa sud- 
binskim određenjem predstavlja pokornost, tada bi IblTs Njemu bio najpo- 
korniji stvor, a narodi Nuha, Huda, Saliha, Luta, Šu'ajba i faraona bili bi, svi, 
Njemu pokorna bića! 

To je pak vrhunac nepoznavanja stvari. 

Stvar je sasvim drukčija kad čovjek uvidi daje nemoćan, da se na nje- 
mu ostvaruju sudbinske dosudbe, da je potpuno ovisan o svome Gospoda- 
ru, da bez Njegove zaštite i brige ne može ni onoliko koliko treba za treptaj 
oka - tada on funkcionira po Allahu a ne po sebi, i u takvom stanju od njega 
nikako ne može poteći grijeh jer je na njemu tvrda utvrda: "Mnome sluša, 
Mnome gleda, Mnome hvata, Mnome hodi!" Nije zamislivo da, u takvom 
stanju, od njega može poteći grijeh. Ako pak bude zaklonjen od tog prizora i 
ostane prepušten sebi, tada će ga ponijeti poriv strasti i tu se na njega naba- 
cuju mreže i remenja, i lovci se upućuju k njemu, pa kad mu se ukloni magla 
tog prirodnog bitisanja tada mu dolazi kajanje, pokajanje i pribjegavanje 
Bogu, jer je on u neposluhu Bogu sobom bio zaklonjen od svog Gospodara 
pa kad se odvoji od takvog bitisanja i pređe u drugo, tada ostaje sa svojim 
Gospodarom, a ne sa sobom. 

Ako bi neko rekao: Ako nevjerovanje dolazi po Allahovoj odredbi i Nje- 
govom određenju - a nama je naređeno da budemo zadovoljni s Allahovom 
odredbom - kako ga onda možemo osuđivati i mrziti?! - u odgovoru naj- 
prije treba kazati: Nama nije naređeno da budemo zadovoljni sa svime što je 
Allah odredio i dosudio; takvo što ne nalazi se ni u Kur'anu ni u sunnetu. Na- 
protiv, među onim što je određeno ( el-makdijj ) ima onog čime se mora biti 
zadovoljno, a ima i onog što pobuđuje mržnju i prezir, i čime nije zadovoljan 
ni Onaj koji provodi svoje odredbe - uzvišen neka je On! Naime, među odre- 
đenjem ima i onog što izaziva (Njegovu) srdžbu, kao što i među dosuđenim 
stvarima ima onih za koje se On srdi, koje prezire, proklinje i kudi. 

Drugo što treba kazati jest da tu postoje dvije stvari: Allahova odred- 
ba, kojajedjelovanje koje opstoji po samom Biću Allahovom - uzvišen neka 
je On! - i efekat odredbe, tj. učinak koji je odvojen od nje. Prema tome, sva 
Allahova odredba je dobro, pravednost i mudrost, i mi smo s njom u cije- 
losti zadovoljni, dok su efekti odredbe dvojaki: jednima smo zadovoljni, a 
drugima nismo. 

Treće: Allahova odredba ima dva aspekta - jedan je povezan s Gospo- 
darom Uzvišenim i on je u dosluhu sa Njim, što je ono s čime se mora biti 
zadovoljno. Drugi se pak aspekt vezuje za čovjeka i u dosluhu je sa njim, 
i s te strane se dijeli na ono s čim se zadovoljno i ono s čim se nije zado- 
voljno. Primjer za to je ubistvo čovjeka. Ono se može promatrati dvojako: 
s obzirom na to da je njega sudbinski dosudio Allah, da ga je On odredio, 
propisao i htio, učinivši ga smrtnim časom ubijenoga i svršetkom njegovog 
životnog vijeka - i mi s tim moramo biti zadovoljni, dok njime ne možemo 
biti zadovoljni s obzirom da je poteklo od ubice, da ga je on izvršio, počinio 
i poduzeo ga po svom vlastitom izboru, čime je izrazio neposluh Allahu. S 
te strane ubistvo preziremo i njime nismo zadovoljni. 

Što se tiče njegovih riječi: "Duboko poniranje u nj i teoretiziranje o 
tome vodi razočarenju" - one znače da je krajnja granica u njemu - du- 
boko poniranje, tj. prekomjerno traganje za nečim, što će kazati da preko- 
mjernost u istraživanju sudbinskoga određenja ( kader ), zaranjanje u dubine 
govorom o njemu, predstavlja put prema neuspjehu. Pod izrazom ez-zena 
(put, vodilica) podrazumijeva se sredstvo koje vodi nečemu. Sličan smisao 
izražavaju i drugi izrazi, kakvi su prečka ( deredza ), stepenice ( sulem ) i sl. Isto 
je i sa izrazima hizlan (razočarenje, neuspjeh), hirman (zabranjenost, nedo- 
stupnost) i tugjan (prekograničnost) - i oni, također, izražavaju sličan smi- 
sao. Međutim, hizlan (neuspjeh) stoji nasuprot zafra (uspjeh, pobjeda), a 
tugjan (prekograničnost) nasuprot istikameta (hodanja ispravnom stazom). 

Što se tiče njegovih riječi: "Stoga se prema njemu mora biti krajnje 
oprezan - teorijski, intelektualno i sugestivno", od Ebu Hurejrea - Allah bio 
zadovoljan sa njim! - prenosi se sljedeće: "Neki ashabi došli su Božijem Po- 
slaniku, s.a.v.s., i rekli mu: 'Mi ponekad u sebi oćutimo nešto o čemu se ne 
usuđujemo ni govoriti?!' 'Već ste se susretali sa tim?!', upitao ih je on. 'Jesmo', 
kazali su oni, i on im je na to rekao: 'To je jasno vjerovanje !'” 222 

Hadis bilježi Muslim, dok se Vjerovjesnikove riječi: "To je jasno vjero- 
vanje" odnose na ono što su oni kazali, naime da se ne usuđuju ni govoriti o 
onome što ponekad oćute u sebi. 

Muslim, isto tako, navodi sljedeće riječi 'Abdullaha ibn Mes'uda, Allah 
bio zadovoljan sa njim: "Božiji Poslanik, s.a.v.s., upitan je o šejtanskom do- 
šaptavanju ( vesvesa ), pa je rekao: 'To je čisto vjerovanje !'” 223 što izražava isti 


Hadis bilježe Muslim (1/83) i Ahmed (11/456). 

Hadis posredstvom njega bilježi Muslim, dokga Ahmed bilježi posredstvom Aiše (VI/106). 

smisao kao i Ebu Hurejreov hadis,jer je sugestija strastvenoga poriva ( nefsa ), 
odnosno odbijanje njegovih sugestija u razini stvarne komunikacije između 
dvojice (sagovornika). Prema tome, odbijanje šejtanskih sugestija i došapta- 
vanja i kvalificiranje pričanja o njima krupnom stvari, jasno su i čisto vjero- 
vanje. To je bio i put ashaba - Allah bio zadovoljan sa njima! - kao i put svih 
onih koji su ih slijedili u dobru. 

Zatim su iza njih došle generacije koje su listove knjiga ispunjavale tim 
došaptavanjima ( vesvesama ), koje su sve same sumnje i dileme, i njima su 
još ispunile i Ijudska srca i tako su posezali za onim što je neistinito kako bi 
njime pobijali ono istinito. Upravo iz tog razloga Profesor se - Allah mu se 
smilovao! - duže zadržao na osudi dubljeg upuštanja u govor o sudbinskom 
određenju ( kaderu ) i istraživanju toga. 

Od Aiše - Allah bio zadovoljan njome! - prenosi se sljedeće: "Božiji 
Poslanik, s.a.v.s., rekao je: Allahu najmrži čovjek je zagriženi polemičar!”’ 224 

Imam Ahmed kaže: "Kazivao nam je Ebu Muavija, pozivajući se na 
Davuda ibn Ebu Hinda, on na 'Amra ibn Šu'ajba, on na svoga oca a on na 
njegovog djeda, koji je rekao: 'Jednog dana Božiji Poslanik, s.a.v.s., izašao je 
napolje u trenutku kada su Ijudi pričali o sudbinskom određenju, pa se tako 
rasrdio da je izgledalo kao da su mu po licu prosute sjemenke nara. 225 Šta 
vam je, rekao im je, pa jedan dio Allahove knjige suprotstavljate drugom?! 
Tako su propali koji su bili prije vas!'” 

(Prenosilac hadisa) kaže: "Nisam se smatrao toliko sretnim ni zbogjed- 
nog drugog skupa u kojem je bio Allahov Poslanik, a u kojem ja nisam bio, ko- 
liko sam bio sretan što nisam bio u tome skupu!” 226 Hadis bilježi i Ibn Madže. 

Uzvišeni kaže: "A i vi slatkim životom živite i isto onako kao što su oni 
prije vas živjeli; i vi se upuštate u ono u što su se i oni upuštali." (Et-Tevbe, 
69); "Takvi na onom svijetu neće imati ništa!" (El-Bekare, 200), tj. i vi se na- 
slađujete vašim dijelom slatkoga života isto onako kako su se oni prije vas 
naslađivali svojim dijelom, i upuštate se u ono u što su se oni upuštali - u 
područje u koje su i oni zalazili - kao četa, bataljon ili kao generacija. Tako 


Hadis bilježe El-Buhari i Muslim (muttefek 'alejhi). 

Ovo je rekao onaj što je vidio Poslanikovu srdžbu, kad ih je čuo da se upuštaju u raspravu 
o sudbinskom određenju (kaderu), budući da je to u konfrontaciji s Allahovim vjerozako- 
nom. (Nap. prev.) 

Hadis je vjerodostojan ( sahih ); bilježe ga Ahmed i neki drugi autori s dobrim (džejjid) pri- 
jenosnim nizom. 

je On, Uzvišeni, jedno uz drugo stavio naslađivanje svojim dijelom slatkoga 
života i upuštanje (u ono u šta se ne treba upuštati), jer do kvarenja vjere 
dolazi ili u djelu ili u uvjerenju. U onom prvom se dešava posredstvom stra- 
sti ( šehevat ), a u onom drugom posredstvom sumnji ( šubehat ). 

Buhari, posredstvom Ebu Hurejrea - Allah bio zadovoljan sa njim! - 
bilježi sljedeće Vjerovjesnikove, s.a.v.s., riječi: "Moj ummet će, doista, slijediti 
one prije njega: pedalj po pedalj, lakat po lakat!” "Perzijance i Bizantijce?!", 
upitali su ga i on je rekao: "Pa koga drugog ako ne njih ?” 227 

Od 'Abdullaha ibn Omera - Allah bio zadovoljan sa njim! - prenosi 
se sljedeće: "Božiji Poslanik, s.a.v.s., rekao je: 'I moj ummet će, posigurno, 
stići isto ono što je stiglo i Benu IsraTl: ako je među njima bio neko ko je 
javno općio sa svojom majkom i u mom ummetu će biti neko ko će to isto 
raditi! Benu IsraTl se pak podijelio na sedamdeset i dvije skupine, dok će se 
moj ummet podijeliti na sedamdeset i tri, i sve će otići u Vatru, osim jedne.' 
'Koje, Allahov Poslaniče?', upitali su oni. 'One koja bude na onome na čemu 
smo ja i moji ashabi!', kazao je on .” 228 Hadis bilježi TirmizT. 

Posredstvom Ebu Hurejrea - neka Allah bude zadovoljan sa njim! - 
prenose se sljedeće Vjerovjesnikove, a.s., riječi: "(Jevreji) su se podijeli na se- 
damdeset i jednu ili na sedamdeset i dvije skupine, kršćani na isto toliko, a 
moj ummet će se podijeliti na sedamdeset i tri skupine !" 229 

Hadis bilježe: Ebu Davud, Ibn Madže i TirmizT, koji za nj kaže daje"do- 
bar i vjerodostojan" ( hasen sahlh). 

Od Mu'avije ibn Ebi Sufjana - neka Allah bude zadovoljan sa njim! - 
prenosi se sljedeće: "Božiji Poslanik, s.a.v.s., rekao je: 'I jevreji i kršćani su se 
u svojim vjerama podijelili na sedamdeset i dvije skupine, a ovaj ummet će 
se podijeliti na sedamdeset i tri !”’ 230 - tj. sekte, i sve će završiti u Vatri osim 
jedne - one koja bude slijedila obrazac prve zajednice ( el-džemaa ). 

Najveće pitanje oko kojeg se ummet podijelio jest pitanje sudbinskog 
određenja ( kader ) o čemu se govor proširio do krajnje granice. 


Hadis bilježi El-Buhari u Drianju (za Božije uže) (El-I'tisam), te Ahmed (11/325, 367). 

Hadis je, s ovakvim tekstualnim oblikom, slab ( da'if ), iako ga TirmizT u nekim rukopisnim 
primjercima ocjenjuje dobrim (hasen), što je moguće s obzirom na podršku koju ima 
u drugim hadisima, zbog čega sam ga i uvrstio u Vjerodostojni dio Zbornika (SahThu-l- 
džami'i) pod. br. 5219, kao i u Vjerodostojnicu (Es-SahTha), br. 1348. 

Hadisjevjerodostojan (sabih) i stručnojeelaboriran u Vjerodostojnici (Es-SahTha), pod br. 203. 
Hadis je vjerodostojan ( sahih ) i stručno je elaboriran u prethodnom izvoru, br. 204. 

Što se tiče njegovih riječi: "Tako bi onaj ko bi pitao: Zašto je On to i 
to uradio? odbacio odredbu Knjige, a onaj ko odbaci odredbu Knjige taj je 
nevjernik" - znaj da se temelj pobožnosti ( el-'ubCtdijje ) i vjerovanja u Alla- 
ha, Njegove knjige i Njegove poslanike zasniva na prepuštanju (Allahu) i na 
nepostavljanju pitanja o pojedinostima mudrosti koja je sadržana u nared- 
bama, zabranama i drugim propisima Šerijata. Tako Allah - uzvišen neka 
je On! - ne kazuje ni o jednom slučaju gdje je neki narod prihvatio svog 
vjerovjesnika i povjerovao u ono s čime im je došao a da ga je zapitkivao o 
pojedinostima mudrosti u onom što im je naređivao, što im je zabranjivao 
ili što im je prenosio od njihovog Gospodara. Da su to radili tada ne bi bili 
vjernici u svog poslanika. Naprotiv, oni su to prihvatali, prepuštali se tome i 
pokoravali mu se. Onu mudrost koju su dokučivali poštivali su, dok ih ono 
što im je ostajalo zakriveno nije navodilo da mu se ne povinuju i ne pokore 
dok ne upoznaju njegov smisao. Poslanik je u njihovim očima bio mnogo 
veći od toga da ga pitaju o tome, kao što se navodi u Indžilu: "O sinovi 
Izraelovi, ne pitajte: 'Zašto je naš Gospodar naredio?', već pitajte: 'Štaje naš 
Gospodar naredio?"’ 

Tako ćemo vidjeti kako Ijudi iz prve generacije ovog ummeta, koji je 
najpotpuniji ummet u pogledu razboritosti, spoznaje i znanja, nisu pitali: 
Zašto je Allah ovo naredio? Zašto je ovo zabranio? Zašto je odredio da bude 
tako i tako? Zašto je uradio tako i tako?, jer su znali da je to protivno vjero- 
vanju i predanosti (Allahu), da će se islam moći ustabiliti samo ako bude na 
stupnju pokornosti ( tesllm ). 

Prema tome, prva stvar u poštovanju naredbe jest vjerovanje u nju, 
zatim čvrsta odluka da će se postupati po naredbi, potom brzo izvršenje 
iste, bez odlaganja, eliminacija svih prepreka koje joj priječe ostvarivanje, 
zatim ulaganje truda i pažnje da se izvršava na najpotpuniji način; potom 
njeno upražnjavanje s obzirom da je to naređeno tako da to ne ovisi o tome 
da li se poznaje mudrost toga, pa ako ih poznaje da će ih primjenjivati, a ako 
ne poznaje neće, jer to isključuje pokornost i ugrožava načelo izvršavanja 
zapovijedi. 

Kurtubi, citirajući Ibn Abdulberra, kaže: "Onaj ko bude pitao zato što 
mu nešto nije jasno, idući za stjecanjem znanja i odagnavanjem neznanja 
od sebe, tragajući za onim smislom na kom se u vjeri mora zadržati, taj je 
na ispravnome putu, jer pitanje i jest lijek za neznanje. Međutim, onaj ko 
pita samo zato da bi raspravljao, a ne da bi razumio ili naučio, takvome nije 
dopušteno da pita, ni puno ni malo." 

Ibnu-l-'ArebT 231 kaže: "Ono s čime učenjak treba dase okupirajest izno- 
šenje dokaza, pojašnjavanje načina razmatranja, postizanje pretpostavki za 
samostalno rješavanje šerijatskih pitanja ( idžtihad ) i pribavljanje određenog 
sredstva za oprskrbu." 

Zatim kaže: "Ako iskrsne neki problem onda će mu se prići s prave 
strane i rješenje će mu se potražiti tamo gdje se misli da će se najprije naći, 
a Allah će već otvoriti put ka njegovom pravilnom rješenju." 

Božiji Poslanik, s.a.v.s., rekao je: "U lijep islam jednog čovjeka spada i 
ostavljanje onog što ga se ne tiče ." 232 Hadis bilježi TirmizT i drugi autori. 

Nema pak nikakve sumnje da se može označiti nevjernikom onaj koji 
odbije neku odredbu Knjige. Međutim, onaj koji nečemu dadne drugi smi- 
sao usljed neke dileme koja mu se ispriječila, njemu će se pojasniti šta je u 
tome ispravno kako bi se tome priklonio. 

Uzvišeni Allah, dakle, neće biti pitan za ono što radi - zbog savršenosti 
Svoje mudrosti, milosti i pravednosti, a ne zbog svoje nadmoći i moćnosti, 
kako tvrde Džehm i njegovi sljedbenici. O tome će biti dodatnog pojašnje- 
nja kod Profesorovih riječi: "Nikog ko se (namazom) okreće prema Ka'bi 
nećemo proglašavati nevjernikom zbog nekog grijeha ukoliko on za nj ne 
bude tvrdio da je dozvoljen." 


O njegovim riječima: 

(Mg To bi, dakle, bilo ono što je potrebno onom miljeniku Uzvišenog 
Allahačijejesrceprosvijetljeno, i tojestupanj onih koji imajudu- 
boko znanje. Znanja, naime, imaju dvije vrste: znanje koje je među 
Ijudima prisutno i znanje koje među njima nije prisutno. Negira- 
nje prisutnog znanja je nevjerstvo, kao što je nevjerstvo i tvrdnja 
da se posjeduje neprisutno znanje. Nema vjerovanja bez prihvaća- 
nja prisutnog i ostavljanja potrage za neprisutnim znanjem. 


Radi se o imamu Muhammedu ibn ‘Abdullahu el-Me'afmju el-lšblliju, jednom od hafiza ha- 
disa, umro 543. godine po H. On nije Muhammed ibn 'Ali el-HatemT, sufija i pročelnik učenja 
o transcedentalnom jedinstvu bitka ( vahdetu-l-vudiiid ), koji je umro 638. godine po H. 
Hadis je vjerodostojan (sahih) i prenosi se od čitave skupine ashaba. Ja sam ga stručno 
obradio u djelu S vjeia bašča (Er-Revdu-n-nadJr), pod br. 293, 321. 


232 

Komentar: 

"To bi, dakle, bilo ono...”, tj. sve ono što je ranije navedeno u šta se mora vje- 
rovati i po čemu se mora raditi, a s čim je došao islamski vjerozakon (Šerijat), 
dok riječima: "I to je stupanj onih koji imaju duboko znanje" podrazumije- 
va poznavanje onoga što je došlo preko Poslanika, s.a.v.s., u cjelini i poje- 
dinostima, u smislu odricanja i potvrđivanja. Pod "neprisutnim znanjem" 
misli se na znanje o sudbinskom određenju ( kader ) koje je Allah zaklonio 
od Svojih stvorova i zabranio im da idu za njegovim dosezanjem, dok se 
pod "prisutnim znanjem" misli na znanje o Šerijatu i njegovim primarnim i 
sekundarnim naučavanjima, pa onaj ko zaniječe nešto od onoga s čime je 
došao Poslanik, s.a.v.s., taj spada u nevjernike, baš kao i onaj ko ustvrdi da 
posjeduje znanje nedosezljivoga ( 'ilmu-l-gajb ). Uzvišeni kaže: "On tajne zna 
i On tajne Svoje ne otkriva nikome, osim onome koga On za poslanika oda- 
bere, zato On i ispred i iza njega postavlja one koji će ga čuvati." (El-Džinn, 
26-27); "Samo Allah zna kad će Smak svijeta nastupiti, samo On spušta kišu 
i samo On zna šta je u maternicama, a čovjek ne zna šta će sutra zaraditi i 
ne zna čovjek u kojoj će zemlji umrijeti; Allah, uistinu, sve zna i o svemu je 
obaviješten." (Lukman, 34) 

To štoje Allahova mudrostzakrivenaod nas neznači daona i ne posto- 
ji, kao što ni naše neznanje o njoj na znači i njeno poricanje. 233 Zar ne vidiš da 
zakrivenost Allahove mudrosti od nas u stvaranju zmija, škorpiona, miševa i 
insekata, za koje se zna da nam nanose samo štetu, ne isključuje činjenicu da 
je Uzvišeni Allah i njihov stvoritelj, niti znači da u njima nema neke mudrosti 
koja je za nas skrivena, jer odsustvo znanja nije i znanje o nečemu čega nema. 


O njegovim riječima: 

СФ I vjerujemo u Ploču ( El-Leuh ) i Pero ( El-Kalem ) i u sve što je u njoj 
vec zapisano. 


Komentar: 

Uzvišeni kaže: "A ovo je Kur'an veličanstveni, na Ploči pomno čuvanoj." (El- 
Burudž, 21-22) 


233 


U rukopisu je različit red riječi no u istom značenju. 

Hafiz Ebu-I-Kasim el-Taberani, posredstvom svog prijenosnog niza, na- 
vodi sljedeće Vjerovjesnikove, s.a.v.s., riječi: "Allah je stvorio Ploču Zaštićenu 
(Levhi-mahfCiz) od bijelog bisera: stranice su joj od crvenog rubina, pero joj 
je svjetlost i ispisnina joj je svjetlost. Allah u njoj u svakom danu ima tri 
stotine i šezdeset pogleda. Širina joj je koliko je između neba i Zemlje i On 
u nju svakoga dana pogleda tri stotine i šezdeset puta: stvara, opskrbljuje, 
usmrćuje, oživljava, uzdiže, unizuje i čini šta hoće !” 234 

Spomenuta Ploča je ona u kojoj su zapisane dosudbe svih stvorenja 
(mekadir), dok je spomenuto Pero ono koje je Allah stvorio i kojim je, na 
spomenutoj Ploči, zapisao sve one dosudbe, kako stoji u Ebu Davudovim 
Sunnetima (Es-Sunen), u predaji od 'Ubadea ibn Samita koji kaže: "Čuo sam 
Božijega Poslanika, s.a.v.s., kadje rekao: 'Prvo što je Allah stvorio bilo je Pero, 
pa mu je rekao: Piši! Gospodaru, upitalo je ono, šta da pišemV. Ispiši, rekao mu 
je Allah, sudbine svih stvari, sve do Smaka svijeta!"' 235 


Hadis je slab ( da'lf ). Bilježi ga Taberani u svom Velikom zborniku (EI-Mu'džemu-l-kebTr) 
(111/165/1) a u njegovom prijenosnom nizu nalazi se i Zejd ibn ‘Abdullah, tj. El-Bukai koji hadis 
prenosi od Lejsa, tj. Ibn Ebu Sulejma, a obojica njih su slabi prenosioci. Taberani u istom 
djelu (111/88/2) navodi sličan hadis ali preko drugog prijenosnog niza, kojim se prenosi od Ibn 
'Abbasa ( mevkitf ) i ovaj niz je moguće ocijeniti kao dobar (hasen), budući da su svi njegovi 
prenosioci pouzdani, osim Bukejra ibn Šihaba, Kufijca, kojeg Ebu Hatim titulira "šejhom" 
(učiteljem) dok ga Ibn Hibban spominje u svojim Pouzdanim prenosiocima (Es-Sikat) (11/32). 
Napomena: Ovaj hadis bio je izopačen u izdanju Ahmeda Šakira, i on ga je ispravio, pre- 
uzevši ga iz djela Zbirka nadodataka (Medžme'u-z-zevaid) gdje prijenosni niz hadisa seže 
samo do Ibn 'Abbasa, a ne i do Poslanika, a.s., (mevkCif). Mi smo ga pak ispravili u onoj 
verziji koja se, također, posredstvom Ibn 'Abbasa prenosi od Poslanika, a.s., a koja se nalazi 
u Leksikonu (El-Mu'džem), što je ispravno jer ga i autor navodi s predajom koja seže sve do 
samoga Poslanika. Prema tome, nije dozvoljeno nešto što se prenosi mevkuf-predajom - a 
u čemu se desila deformacija - dovoditi u vjerodostojnu formu, kako je to poznato, zbog 
različitosti u njihovim tekstualnim oblicima, na šta sam sugerirao izrazom "sličan". 

Hadis je vjerodostojan (sahih), s tim da nisam posve siguran u autentičnost upotrebe kon- 
strukcije "pa mu je rekao” (Je kale), koju autor navodi. Naime, u nekim predajama stoji: 
"potom je rekao" (summe kale). 

Tako Ebu Davud hadis bilježi i posredstvom Ebu Hafse koji kaže: "Ubade ibn Samit kaže...", 
a zatim ga navodi s česticom "pa je rekao” (Je kale). 

Ebu Hafsino ime je Hubejš ibn Šurejh eš-Šami i njega jedino Ibn Hibban označava pouzda- 
nim prenosiocem. U Et-Takribu seza nj kažedaje prihvatljivjmakbu/) ali samo kad prenosi 
hadis koji je na tragu nekog drugog (mutabe'a), u protivnom se hadisi koje on prenosi 
smatraju slabima (lejjinu-l-hadis) kako je o njemu rečeno u predgovoru. I drugi su hadis 
prenijeli s njim, ali niz prenosilaca do njih nije vjerodostojan. Tako TajalisT kaže: "Kazivao 
nam je 'Abdulvahid ibn Sulejm, pozivajući se na Ata'a ibn Ebi Rebaha koji kaže da je njemu 
hadis kazivao EI-VelTd ibn 'Ubade ibn Samit, prenoseći ga od svoga oca..." (577) Hadis, 
posredstvom TajalisTja, bilježi Tirmizl (11/232), koji za njeg kaže da je “dobar i neobičan 
(hasen-garib), te da se kod njega nalazi i u predaji posredstvom Ibn 'Abbasa". 

Učenjaci su se podijelili u dva tabora o tome da li je prvo stvoreno Pero 
ili Prijesto ( el-'Arš ) i njihova stajališta navodi hafiz Ebu-l-'Ala el-Hemdani. 
Ispravniji je pak stav da je Prijesto stvoren prije Pera, s obzirom da je tako 
konstatirano u Zbirci vjerodostojnih hadisa (Es-SahTh) hadisom koji prenosi 
'Abdullah ibn 'Amr koji kaže: "Božiji Poslanik, s.a.v.s., rekao je: 'Allah je zapisao 
dosudbe svih stvorenja pedeset hiljada godina prije nego će stvoriti nebesa i 
Zemlju, dok je Njegov Prijesto nad vodom bio !'" 236 


Međutim, spomenuti ‘Abdulvahid je slab (da'lf) prenosilac, kako stoji u Et-Taknbu. 

Ipak, Ejjub ibn Zijad kaže drukčije. "Kazivao mi je", veli on, "'Ubade ibn el-VelTd ibn 'Ubade 
(koji kaže): 'Taj hadis mi je kazivao moj otac i, prema njemu, Vjerovjesnik je rekao: Potom 
je rekao: Piši!" 

Ovaj hadis bilježi Ahmed (V/317) i njegov prijenosni niz je dobar (hasen), dok su svi pre- 
nosioci u nizu pouzdani (sikat) i poznati, osim ovog Zijada, od kojeg opet hadis prenosi 
čitava skupina Ijudi. Ibn Hibban ga čakocjenjuje pouzdanim, tako da se može kazati da su 
njegovi hadisi, ako Bog da, dobri (hasen). No, AdžurrT ga u svom Šerijatu (Kitabu-š-Šeri'ati, 
str. 177) navodi u verziji u kojoj se kaže: Fe kale lehu: Idžri! (Pa mu je rekao: Poteci!, tj. 
započni s pisanjem). 

Jezid ibn Ebu Hubejbga, posredstvom EI-VelTda ibn Ubadea, bilježi kao: "Summe kale lehu: 
uktub" (Zatim mu je rekao: Piši!), a svi njegovi prenosioci su pouzdani, osim Ibn LehT'e, 
koji je imao loše pamćenje, no potvrda ovom hadisu je hadis koji od Vjerovjesnika, s.a.v.s., 
prenosi Ebu Hurejre, a koji glasi: "Prvo što je Uzvišeni Allah stvorio bilo je pero, zatim je 
stvorio nun, tj. mastilo, a zatim je rekao: ‘Piši!’" 

Ovaj hadis bilježi EI-AdžurrT, te EI-VahidT u svom tefsiru (IV/157/2). U njegovom prijeno- 
snom nizu nalazi se i El-Hasan ibn Jahja el Hušeni, koji je sporan prenosilac. Za njega se u 
Et-Takribu kaže da je "iskrenog govora, ali da mnogo griješi". 

Helem, predaje se razlikuju u pogledu ovog veznika pa se, stoga, autorova argumentacija 
samo onom prvom verzijom prema kojoj je stvaranje Prijestolja prethodilo stvaranju Pera, 
ne bi mogla smatrati potpunom dok se ne bi ustanovilo da li ta verzija prevaže nad dru- 
gim, u kojima stoji: "Zatim je rekao...” 

Ako je već neophodno izvršiti vrednovanje među njima, onda prednost treba dati ovoj 
drugoj predaji, budući da nju prenosi većina prenosilaca, a ima i svoju potvrdu u hadisu 
koji prenosi Ebu Hurejre, kao što je napomenuto, te budući da sadrži i dodatno značenje. 
Treba kazati i to da nema proturječnosti između ove predaje i hadisa koji prenosi 'Abdu- 
llah ibn 'Amr, a u kojem se eksplicitno naznačava da je zapisivanje sudbinskih određenja 
došlo poslije stvaranja Prijestolja, dok hadis, prema pretežećoj predaji, eksplicitno govori 
o tome da je Pero bilo prvo stvorenje i da je njemu potom naređeno da zapiše sve šta će 
biti, među čim je i Prijesto. Ja sam, dakle, skloniji stavu da je Pero prethodilo Prijestolju, a 
Allah najbolje zna! 

Hadis sadrži i jednu suptilnu naznaku, koja bi se mogla uzeti kao odgovor onim naučnicima 
koji stoje na stanovištu da stvorenja nemaju svoga početka, tj. da ne postoji ništa stvoreno 
a da mu nije prethodilo neko drugo stvorenje i tako u nedogled, pa razmisli o njoj! U vezi s 
tim konsultiraj i Nisku vjerodostojnih hadisa (Silsiletu-l-ehadTsi-s-sahTha), br. 133. 

Hadis je vjerodostojan (sahih), i već je jednom navođen. 

Ovim se eksplicitno naznačava da se određivanje sudbina desilo na- 
kon stvaranja Prijestolja, te netom po stvaranju Pera, prema 'Ubadeovom 
hadisu. Njegove pak riječi: "Prvo što je Allah stvorio bilo je Pero" itd., mogu 
činiti jednu, a mogu i dvije rečenice. U slučaju da se radi o jednoj rečenici, 
što je ispravno, značenje bi bilo: da mu je Allah netom po njegovom stvara- 
nju rekao: "Piši!" (kako stoji u jednoj verziji tog hadisa, naime: "Čim je Allah 
stvorio Pero, rekao mu je: 'Piši!"’), dakle s akuzativnom vokalizacijom riječi: 
evvel i el-kalem , 237 

U slučaju pak da se radi o dvjema rečenicama - u verzijama u kojima se 
hadis prenosi s nominativnom vokalizacijom dviju navedenih riječi - onda bi 
smisao hadisa bio taj da je Pero bilo prvo stvorenje iz ovog svijeta i time bi ova 
dva hadisa bila podudarna. Naime, hadis 'Abdullaha ibn 'Amra eksplicitan je 
u tome da je (stvaranje) Prijestolja prethodilo određivanju sudbina, a da je 
određivanje sudbina vremenski bilo korespondentno sa stvaranjem Pera. 

U drugoj verziji hadisa stoji: "Pošto je Allah stvorio Pero, rekao mu je: 
'Piši!"’ Prema tome, to Pero je bilo prvo pero, najbolje i najimpozantnije. Više 
komentatora Kur'ana kaže da je to ono Pero kojim se Allah zaklinje u ajetu: 
"Nčin. Tako mi Pera i onoga što oni pišu!" (El-Kalem, 1-2), dok je drugo pero 
- pero Objave: ono kojim je ispisivana Allahova objava Njegovim vjerovje- 
snicima i poslanicima, a vlasnici tog pera su vladari nad ovim svijetom. Sva 
pera su samo sluge njihovim perima. Vjerovjesnik, s.a.v.s., u noći svog noć- 
nog putovanja uzdignut je do stepena na kojem je mogao čuti škripu pera - 
ta pera ispisivala su regulative koje je Uzvišeni Allah objavljivao upravljajući 
gornjim i donjim svijetom. 


O njegovim riječima: 

CSg Kad bi se svi Ijudi sakupili da nešto, što je Uzvišeni Allah odredio 
^ da bude, učine da ga ne bude - oni to ne bi bili u stanju učiniti, a 
kada bi se svi sakupili da nešto, što Uzvišeni Allah nije odredio da 
bude, učine da ga bude - oni to ne bi bili u stanju učiniti. Tinta 
onoga što će se dogoditi do Sudnjega dana - osušila se! 


Što u arapskom jeziku daje značenje kao u navedenoj verziji u zagradi, dakle: Čim je Allah 
stvorio..., a ne: Prvo što je Allah stvorio..., kao u hadisu ‘Ubadea ibn Samita, navedenom 
nekoliko redaka ranije. (Nap. prev.) 

Komentar: 

Već smo navodili hadis koji Džabir prenosi od Poslanika, s.a.v.s., u kojem 
se kaže: "Došao je Suraka ibn Malik ibn Džu'šem i rekao: 'Božiji Poslaniče, 
pojasni nam našu vjeru kao da smo sada stvoreni: u čemu se sastoji naše 
današnje zalaganje - da li je to ono od čije se ispisnine tinta davno osušila i 
čije dosudbe su davno izrečene, ili u onom što tek treba da zapisano bude?' 
'Ne', rekao mu je Poslanik, 'to je ono čije se ispisnine tinta davno osušila i čije 
sudbine su davno izrečene !'” 238 

Od Ibn 'Abbasa - Allah bio zadovoljan sa njim! - prenosi se sljedeće: 
"Jednom sam bio iza Poslanika, s.a.v.s., pa mi je rekao: 'Dijete, hoćeš li da te 
naučim neke riječi: Čuvaj Allaha, pa će i On tebe čuvati! Čuvaj Allaha, naći 
ćeš ga pred sobom! Ako budeš nešto iskao, išći od Allaha; ako budeš tražio 
pomoć, traži je od Allaha. Znaj kada bi se sav narod okupio da ti učini neku 
korist, ne bi ti mogli koristiti ništa više od onog što ti je Allah odredio, a kada 
bi se sav narod okupio da ti pričini neku štetu, ne bi ti je mogli pričiniti osim 
onoliko koliko ti je Allah odredio. Pera su odložena, a tinta na (ispisanim) 
listovima se davno osušila !"’ 239 

Hadis bilježi TirmizT i kaže da je dobar i vjerodostojan ( hasen-sahlh ). 

U verziji koju navode drugi autori hadis glasi: "Čuvaj Allaha, naći ćeš 
Ga pred sobom! Znaj za Allaha u blagostanju, pa će On znati za tebe u ne- 
volji. Znaj da te ono što te promašilo nije moglo pogoditi, a da te ono što 
te pogodilo nije moglo promašiti. Znaj da pobjeda ide sa strpljivošću, da 
rasterećenje ide uz nedaće i da sa mukom ide i last!” 

U ovim i drugim hadisima pera (aklam) data su u množini, što će ka- 
zati da za ispisivanje onoga što je dosuđeno postoje neka pera mimo onoga 
prvog, ranije spomenutog s Pločom zaštićenom (Levhi mahfuz). 

Prema napucima sunneta, postoje četiri vrste pera, i ova njihova po- 
djela je različita od one ranije spomenute: 

Prvo pero je ono univerzalno, koje obuhvaća sve stvoreno; to je ono 
Pero koje je ranije spomenuto s Pločom zaštićenom. 

Drugo pero je ono koje se u hadisu vezuje za stvaranje Adema i ono 
je, isto tako, opće ali samo za Ijudski rod. O ovome postoje i ajeti kojima 


Hadis je vjerodostojan (sahih) i već je ranije spomenut (pod brojem 240, tj. u izvorniku). 
Hadis je vjerodostojan ( sahih ) zahvaljujući potvrdi koju ima u drugom hadisu i ja sam ga 
stručno elaborirao u Ibn Ebu 'Asimovom Sunnetu (Es-Sunne) (316-318). 

se kazuje da je Allah (sudbinski) odredio djela Ijudi, njihove nafake, smrtne 
čase i (stupanj njihove) sretnosti, netom po stvaranju njihovog praoca. 

Treće pero je ono koje je vezano za upućivanje meleka fetusu u majči- 
noj utrobi, pa kada u nj udahne dušu izdaju mu se četiri zapovijedi: da zapi- 
še njegovu nafaku, smrtni čas, djelo i da li će biti nesretnik (džehenemlija) ili 
sretnik (dženetlija), 240 kako se to navodi u vjerodostojnim hadisima. 

Četvrto pero je ono koje se postavlja na čovjeka kada postane puno- 
Ijetan, i koje bude u rukama "plemenitih pisara" ( kiramen katibm ) koji bilje- 
že ono što Ijudi rade, kako se to navodi u Kur'anu i sunnetu. 

Tako, kad čovjek zna da je sve od Allaha, onda je dužan samo se Allaha 
bojati i samo se Njega čuvati. Uzvišeni kaže: "Ne bojte se Ijudi, već se bojte 
Mene!" (El-Maide, 44); "I strahujte samo od Mene!" (El-Bekare, 40); "I samo 
se Mene bojte!" (El-Bekare, 41); "Oni koji se Allahu i Poslaniku Njegovu budu 
pokoravali, koji se Allaha budu bojali i koji od Njega budu strahovali - oni 
će pravi dobitnici biti!" (En-Nčir, 52); "On je jedini dostojan da Ga se boje i 
On jedini grijehe oprašta!” (El-Muddessir, 56) Ajeta sa sličnim značenjem u 
Kur'anu ima mnogo. 

Svaki se čovjek, neminovno, mora čuvati nekih stvari, budući da ne živi 
sam. Čak i ako je kralj kome se drugi pokoravaju, i tada se mora čuvati nekih 
stvari kako bi mogao bdjeti nad svojim podređenim. Prema tome, svaki čo- 
vjek se mora nečega čuvati, pa ako se ne čuva Allaha, čuvat će se stvorenja. 
Ipak, ne mogu se svi Ijudi usaglasiti u Ijubavi ili u mržnji, jer što ovaj voli to 
onaj mrzi, pa čovjek, stoga, i ne može svima udovoljiti kako kaže Eš-Šafi'i, 
Allah bio zadovoljan njime: 

Zadovoljstvo Ijudi imati svih, to cilj je nedostižan 
Stog' drži se samo onog što dobro je za te - 
ne odvajaj se od tog! 

Sve drugo ostavi ti, ne opterećuj se sa njim. 

Ta, zadovoljenje Ijudi dostižno nije, a ni naređeno - 
Zadovoljenje Stvoritelja i mogućno je, i zapovjeđeno! 

Uz to, stvorenje ne može ništa zaštititi od Allaha, pa ako se čovjek boji svog 
Gospodara On mu pomoć Ijudi čini nepotrebnom. Tako je Aiša pisala Mu- 
aviji, što se prenosi i kao hadis posredstvom nje (merfuan), a i kao njena 


Hadis bilježe El-Buhari i Muslim ( muttefek 'alejhi), posredstvom Ibn Mes'uda, i ranije je 
naveden u cijelosti, pod brojem 242 (u izvorniku). 

izreka ( mevkufen 'alejha ): "Ko Allaha zadovolji uz srdžbu Ijudi, Allah će nji- 
me biti zadovoljan i učinit će da i Ijudi budu njime zadovoljni, a ko zadovolji 
Ijude srdivši Allaha, onaj od Ijudi ko ga bude hvalio počet će ga kuditi !” 241 


Hadis je vjerodostojan ( sahih ), a bilježi ga TirmizT (11/67) posredstvom 'Abdulvehhaba ib- 
nu-l-Verda koji se poziva na jednog čovjeka iz Medine, koji je rekao: “Mu'avija je pisao 
'Aiši, majci pravovjernih - neka Allah bude zadovoljan njima oboma! - moleći je da mu 
napiše savjetno pismo, ali da mu ne nabroji mnogo toga, pa mu je ‘Aiša - Allah njome bio 
zadovoljan! - napisala sljedeće: 'Selamun alejkum, a potom... Čula sam Božijega Poslanika, 
s.a.v.s., kad je rekao: Ko bude tražio Allahovo zadovoljstvo uz srdžbu Ijudi, Allah će njemu 
pomoć Ijudi učiniti nepotrebnom, a ko bude tražio zadovoljstvo Ijudi uz srdžbu Allaha, 
Allah će ga prepustiti Ijudima! Selam.'" 

Zatim hadis bilježi i posredstvom Hišamaibn'Urvea, koji gaprenosi od svoga ocaaon od 'Aiše 
- da je pisala Mu'aviji, teje naveo hadis sličnog sadržaja, no ne vezujući ga za Poslanika, a.s. 
Međutim, prijenosni niz ( sened ) hadisa koji se vezuje za Poslanika, a.s., je slab (da'(f) s ob- 
zirom da se prenosi posredstvom nepoznatog neimenovanog čovjeka, dok je predaja koja 
se zadržava na Aiši ( mevkuf ) vjerodostojna i svi njeni prenosioci su pouzdani. 

Sličan pak hadis prenosi i Osman ibn Vakid od svoga oca, on od Muhammeda ibn el-Mun- 
kedira a on od 'Urvea ibn Zubejra, koji ga prenosi od Poslanika, s.a.v.s., naime: “Ko bude 
tražio Allahovo zadovoljstvo uz srdžbu Ijudi, Allah će njime biti zadovoljan a učinit će da i 
Ijudi njime budu zadovoljni, a ko bude tražio zadovoljstvo Ijudi uz srdžbu Allaha, Allah će 
se rasrditi na njega i učinit će da se i Ijudi srde na njega!” Ovaj hadis bilježe: Kuda'i u djelu 
Musnedu-š-šihab (k 42/2), Mušrek ibn 'Abdullah u svom Hadisu (EI-HadTs) (k 61/2) te Ibn 
'Asakir (15/278/1). 

Prijenosni niz ovog hadisa je dobar (hasen), a svi njegovi prenosioci su pouzdani i poznati. 
U pogledu samog Osmana ibn Vakida ima nekih primjedbi, ali one nisu takve da bi hadis 
koji on prenosi spustile na kategoriju nižu od dobrih ( hasen ) hadisa. U Et-Takribu se za nj 
kaže da je "iskren u govoru (saduk), možda ponekad zbunjen". 

Dio hadisa bilježi i Ibn Bušran u svojim Diktiranjima (EI-EmalT) (144/145), Ibnu-I-A'rabi 
u Leksikonu (El-Mu'džem) (82/1), Ebu-I-Kasim el-Mehrani u Izabranim značenjima (El- 
Fevaidu-l-muntehaba) (3/23/1), Ibn Šazan el-EzedžT u Pročišćenim značenjima (El-Fevaidu- 
l-muntekat) (1/118/2) i El-Kuda'i (42/2) posredstvom Kutbea ibni-l-Alaa ibni-l-Minhala el- 
Canevija, koji kaže da je njima Hišam ibn 'Urve kazivao sljedeće: "Ko bude nastojao dobiti 
pohvale od Ijudi čineći grijeh prema Allahu, onaj ko ga bude hvalio počet će ga kuditi!" 
El-Mehrani kaže: "Hadis je neobičan ( garib ) i ne znam da ga iko drugi prenosi od Hišama 
osim El-Alaa ibn el-Minhala." 

Hadis se od njega prenosi i u ovoj verziji: "Ko bude tražio pohvale Ijudi griješeći prema 
Uzvišenom Allahu, oni koji ga budu hvalili počet će ga kuditi!" 

Hadis bilježi HaraitT u djelu Ružno ponašanje (Mesavi'u-l-ahlak) (2/5/2), zatim ‘Ukajli u Sla- 
bim prenosiocima (El-Du'afa') (325), Ibn 'AdT u Upotpunjenoj zbirci (El-Kamil) (k 272/2) i 
Ebu-I-Hasan ibnu-s-Salt posredstvom Ibn Abdulaziza el-Hašemija (k 76/1). 'UkajlT kaže: 
"Niko ne prenosi ovaj hadis sa EI-'Alaom ibn el-Minhalom, a ovaj hadis je poznat samo 
preko njega." 

Ibn ‘AdT kaže: "Nije jak prenosilac." 

Ibn Hibban ga pak spominje među pouzdanim prenosiocima! 

'UkajlT dalje kaže: "Kao hadis koji se vezuje za Poslanika, a.s., on ovdje nije vjerodostojan i 
može se smatrati 'Aišinom izjavom (mevkuf)." 

^s> 

Prema tome, ko zadovolji Allaha, On će učiniti da mu pomoć Ijudi 
bude nepotrebna, a On će biti zadovoljan njime. Potom će njime biti za- 
dovoljni i Ijudi. Naime, konačnica pripada bogobojaznosti. Tako će ga Allah 
zavoljeti pa će ga onda zavoljeti i Ijudi, kako se navodi u dvjema zbirkama 
vjerodostojnih hadisa (tj. u Sahihima Buharija i Muslima), u kojima se bilježe 
sljedeće Vjerovjesnikove, a.s., riječi: "Kada Allah zavoli nekog čovjeka On vi- 
kne: 'O Džebraile, Ja sam zavolio toga i toga, pa zavoli ga i ti!’, pa tog čovjeka 
zavoli i Džebrail, a zatim Džebrail obznani po nebesima: 'Allah voli tog i tog 
čovjeka, pa ga volite i vi!' Tako ga zavole stanovnici nebesa, a potom bude 
prihvaćen i na Zemlji!” 242 

Slično ovome kaže se i za omraženost. 

Kako je pojašnjeno, svaki se čovjek, neminovno, mora bojati ili stvore- 
nja ili Stvoritelja. Kod bojazni od stvorenja šteta je veća od koristi iz mnogih 
razloga, dok se bojaznošću od Allaha postiže sreća i ovog i onog svijeta. 
Naime, On, Uzvišeni, dostojan je bojaznosti i dostojan opraštanja, jer je On 
taj koji oprašta grijehe, dok stvorenje nije u stanju ni grijehe oprostiti, ni ne- 
koga uzeti u zaštitu od njih. On je taj koji uzima u zaštitu, a niko od Njega ne 
može zaštititi. Neki iz prvih muslimanskih generacija su govorili: "Bogobo- 
jazan čovjek nikada neće ovisiti o drugom, shodno riječima Uzvišenoga: 'A 
onome ko se Allaha bude bojao, Allah će dati neki izlaz i opskrbiti ga odakle 
se i ne nada!"’ (Et-Talak, 2-3) 

Allah je tako bogobojaznima dao garanciju da će im naći neki izlaz iz 
teškoće koja pritisne Ijude i da će ih opskrbiti odakle se i ne nadaju. Ako, pak, 
to izostane onda je to znak da u bogobojaznosti ima neka falinka, pa neka se 
takav obrati Allahu za oprost grijeha i neka Mu izrazi svoje kajanje. Uzvišeni 
zatim kaže: "A onome ko se na Allaha osloni, On mu je dovoljan!" (Et-Talak, 
3), tj. On mu je dostatan, neće ga pustiti da bude ovisan o drugome. 

Neki Ijudi misle da oslanjanje na Allaha ( tevekku ! ) isključuje rad na 
stjecanju zarade ( iktisab ) i korišćenje sredstvima, te da, ako su stvari sud- 


Međutim, prema našem mišljenju, hadis je vjerodostojan ( sahih ) i u jednom i u drugom 
slučaju: kao mevkuf-predaja očigledno je vjerodostojna, no to se može kazati i za predaju 
koja se vezuje za Poslanika, a.s., ( merfu ' ) buduči da se prenosi dobrim prijenosnim nizom 
od Osmana ibn Vakida, kako je ranije rečeno. Ako se tome pridoda i TirmJzijev prijenosni 
niz onda se hadis može, s Božijom pomoči, podiči i na stepen vjerodostojnoga (sahJh). 
Hadis bilježe El-Buhari i Muslim ( muttefek 'alejhi), posredstvom Ebu Hurejrea, a stručno je 
elaboriran u Zbird slabih hadisa (Ed-Da'ifa) pod brojem 2207, ispod jednog drugog hadisa, 
koji se prenosi posredstvom Enesa i koji se tekstualno razlikuje od ovog. 

binski određene, za sredstvima nema potrebe, što je pogrešno. Naime, neko 
stjecanje zarade je stroga obaveza (Jarz ), nekada je pohvalno (mustehab), 
nekada dozvoljeno (mubah), nekada pokuđeno (mekrnh) a nekad strogo 
zabranjeno (haram) kako je već definirano na odgovarajućem mjestu za 
to. Sam Vjerovjesnik, s.a.v.s., više se od svih oslanjao na Allaha, ali je na sebe 
stavljao ratnu opremu i išao trgovištima kako bi nešto zaradio, tako da su i 
sami nevjernici govorili: "Šta je ovom Poslaniku, on hranu jede i po trgovima 
hoda?!" (El-Furkan, 7) Zato ćeš vidjeti mnoge od onih koji smatraju da je rad 
na stjecanju zarade u opreci s oslanjanjem na Allaha, kako žive od onog što 
im drugi dadnu kao sadaku ili poklon, npr. ubirač poreza, šef policije i dr., o 
čemu će više riječi biti na njemu odgovarajućem mjestu, budući da mu ovaj 
sažetak ne osigurava dovoljno prostora. 

Ranije je sugerirano na neka stajališta vezana za tumačenje Allahovih 
riječi: "Allah dokida šta hoće, a šta hoće ostavlja postojanim; u Njega je Glav- 
na knjiga." (Er-Ra'd, 39) Što se pak tiče Njegovih riječi: "Svakog časa On se 
zanima nečim." (Er-Rahman, 29) BegavT navodi sljedeće Mukatilove riječi: 
"Ajet je objavljen u vezi s Jevrejima, naime, kada su rekli da Allah ne sudi 
subotom!" Komentatori Kur'ana kažu da je Allah takav da: oživljava, usmr- 
ćuje, opskrbljuje, jedne uzdiže a druge unižava, ozdravljuje bolesnoga, skida 
okove s okovanoga, rasterećuje unesrećenoga, odaziva se na dovu onoga ko 
Mu se obraća, daje onome ko išće od Njega, oprašta grijeh i čini nebrojene 
druge stvari i stvara među Svojim stvorenjima šta On hoće. 


O njegovim riječima: 

Ono što je čovjeka promašilo nije ga moglo pogoditi, a ono što ga 
je pogodilo nije ga moglo promašiti. 


Komentar: 

Ovo se temelji na onome o čemu je već bilo govora, naime da će se ono što 
je propisano neminovno i desiti. Kako je divno rekao jedan: 

Što je Allah odredio to neminovno ie bit' događanje, 
stog' nesretnik je i neznalica onaj ko žali se na svoje stanje! 

i drugi: 


Zadovoljan ti budi s onim što imaš, mladiću 
Ta Gospodar naš ni mrava ne zaboravlja jednog! 
Na noge diži se pred onim što vrijeme ti donosi, 
za onim što prošlo je hajd' mirno spavaj ti! 


O njegovim riječima: 

CjK Čovjek treba da zna da je Allahovo znanje prethodilo svakom biću 
iz Njegovih stvorenja i da je On to sudbinski odredio na jedan ko- 
načan i nepobitan način, tako da to niko od Njegovih stvorova - 
na Njegovim nebesima ili Njegovoj Zemlji - ne može ni poništiti, 
ni odgoditi, ni otkloniti, ni izmijeniti, ni umanjiti, ni uvećati. 


Komentar: 

Ovo se temelji na već rečenome, tj. da je Allahovo znanje prethodilo svim 
bićima, te da je On odredio njihove sudbine prije nego ih je stvorio, kako 
je to rekao Poslanik, s.a.v.s.: "Allah je odredio sudbine Ijudi pedeset hiljada 
godina prije nego će stvoriti nebesa i Zemlju, kad je Njegov Prijesto bio na 
vodi!" 243 

Proizlazi da je Allah (unaprijed) znao da će stvari postati egzistentne 
kad dođe njihovo vrijeme, prema nalogu Njegove vrhunske mudrosti (pa je 
i bilo onako kako je On znao). Zapravo, nastanak živih bića, sa svim onim 
čudesnim mudrostima u njima, i može se zamisliti samo od nekog znalca 
čije je znanje prethodilo njihovom stvaranju. Uzvišeni kaže: "Pa zar da ne 
zna Onaj koji stvara, a On sve do u sitnicu znade i o svemu je obaviješten!" 
(El-Mulk, 14) 

Ekstremne mu'tezilije nisu priznavale da je Allah oduvijek bio znalac. 
Govorili su: "Uzvišeni Allah nema znanja o Ijudskim djelima (dok ih oni ne po- 
čine)." Uzvišen neka je Allah nad onim što oni govore uzvišenošću golemom! 

Imam Šafi'i - neka Allah bude zadovoljan njime! - kaže: "S kaderijama 
polemizirajte o (Allahovom) znanju, pa ako ga priznaju time će biti poraženi 


243 


Hadis je vjerodostojan ( sahih ), i već je jednom navođen ( pod br. 80 u izvorniku). 



276 


Ibn Ebu-l-'lzz el-Hanefl 


(u debati), a ako ga ne priznaju time će zaći u nevjerstvo, jer Allah (Uzvišeni) 
zna da je ovaj kadar i da čini ono što može pa ga zato nagrađuje, a da je i 
onaj kadar no da ne čini ono što može, pa ga zato kažnjava. Kažnjava ga, 
dakle, zbog toga što ne čini i pored sposobnosti koju ima za to, što je Allahu 
bilo poznato kod njega, dok onom ko nije sposoban i ne naređuje, niti ga 
kažnjava za nešto za šta nije bio sposoban." 

Ako bi neko rekao: Čovjek bi onda morao biti kadar promijeniti Alla- 
hovo znanje, jer je u Allahovom znanju da on nešto neće učiniti, pa ako je 
čovjek u stanju to učiniti, u stanju je, time, promijeniti i Allahovo znanje! - 
odgovor bi bio sljedeći: To je velika greška, budući da sama njegova moguć- 
nost za taj čin ne znači obavezno i promjenu znanja. Onaj ko tako misli vje- 
ruje da će, u slučaju da čovjek poduzme jedan takav čin, doći do promjene 
znanja, dok bi, u slučaju da se on zbilja dogodi, to događanje bilo ono što se 
nalazilo u znanju, a ne njegovo nedogađanje, pa je tako apsurdno da dođe 
do događanja nečega uprkos Allahovom znanju da se ono neće dogoditi. 
Naprotiv, ako se dogodi, to znači da je Allah znao da će doći do njegovog 
događanja, a ako se ne dogodi znao je da se neće dogoditi. 

Mi, naime, ne poznajemo Allahovo znanje, osim onoga što se pokaže. 
Njegovo znanje je podudarno sa stvarnošću pa je nemoguće da se dogodi 
nešto što bi zahtijevalo izmjenu u (Njegovom) znanju. Naprotiv, šta god 
da bude - to je ono što je On znao da će biti, tako da čovjek koji nešto ne 
uradi nije učinio ništa što bi mijenjalo (Njegovo) znanje (nego on samo ima 
sposobnost za nešto što se nije desilo, a da se jeste desilo to bi bilo ono što 
je Allah znao da će se desiti, a ne da se neće desiti). 

Ako bi neko rekao: Tek kada se (nešto) ne dogodi Allah saznaje da se 
neće ni dogoditi, pa ako je čovjek u stanju učiniti da se to dogodi, u stanju 
je i promijeniti (Allahovo) znanje!? - odgovor bi bio sljedeći: To nije tako, 
već ovako: čovjekje imao sposobnost da to učini, ali ga nije učinio, a da gaje 
učinio tada bi ta činjenica bila ono što se nalazilo u Božijem znanju, ne nešto 
drugo. Prema tome, kada se čovjekova potencijalna sposobnost za neki čin 
i ostvari, u tom slučaju je to ostvareno bilo ono za šta je Allah znao da će se 
desiti, dok su dotični pretpostavljali njegovo događanje i pored Allahovog 
znanja o njegovom nedogađanju. To je, međutim, apsurdna pretpostavka, 
baš kao kad bi neko rekao: Zamisli događanje toga zajedno s njegovim ne- 
događanjem! - što je sastavljanje dviju suprotnosti. 

Ako bi neko rekao: Ako je događanje nečega i pored Gospodarevog 
znanja o njegovom nedogađanju apsurdno, to znači da se ono i nije nalazilo 

u sferi mogućega!? - odgovor bi bio sljedeći: Izraz muhal (apsurdan, nemo- 
guć) je općenit, i u konkretnom primjeru to nije apsurdno usljed njegove 
nemogućnosti da ga poduzme, usljed slabosti u odnosu na nj ili usljed neke 
zapreke u samom sebi - naprotiv, taj čin je moguć, dokučiv i učinljiv i, ako 
se dogodi, znači da je Allah znao da će se dogoditi, a ako se ne dogodi, znači 
da je Allah znao da se neće dogoditi. 

Ako bi se pak pretpostavilo njegovo događanje uz odsustvo uzročnika 
događanja time bi ono postalo apsurdno, budući da bi se u tom slučaju mo- 
rala priznati posljedica bez uzročnika. Stvari su, u toj perspektivi, apsurdne. 
Ono pak što dotične ostavlja bez aduta jest da tada niko ne bi ostao kadar 
za bilo šta, ni Gospodar, ni Ijudi. Naime, ako Gospodar Sam po Sebi zna da 
će nešto učiniti, to Njegovo znanje ne znači obavezno i odsustvo Njegove 
moći da to ne učini. Istoje i s Njegovim (sudbinskim) određivanjem Ijudskih 
djela. Opet, Uzvišeni Allah najbolje zna! 


O njegovim riječima: 

To spada u doktrinu ( 'akd ) 244 vjerovanja, u načela spoznaje i u 
^ priznavanje jednosti Uzvišenog Allaha i Njegove stvoriteljnosti, 
kako Uzvišeni kaže u svojoj Knjizi: "Koji je sve stvorio i precizno 
odredio." (El-Furkan, 2); "A Allahova zapovijed je odredba konač- 
na." (El-Ahzab, 38) 


Komentar: 

Aluzija na ono što je ranije rečeno o vjerovanju u sudbinu i tome da je Nje- 
govo znanje prethodilo stvaranju bića, da je ono postojalo i prije njihovog 
stvaranja. U odgovoru jednome koji ga je pitao o vjerovanju Vjerovjesnik, 
s.a.v.s., rekaoje: "(Toje) Da vjeruješ u Allaha, Njegove meleke, Njegove knjige, 
Njegove poslanike i Sudnji dan; i da vjeruješ u sudbinsko određenje, bilo da 
se radi o dobrom ili lošem ! 245 Na kraju hadisa, Poslanik je upitao: "Omere, 
znaš li ko je ovaj pitac?" "Allah i Njegov Poslanik najbolje znaju!" odgovorio je 


244 


245 


U izvorniku umjesto ove jednine stoji množina: 'akaid. 

Hadis je vjerodostojan (sahih), bilježi ga Muslim posredstvom Omera, te El-Buharija i Mu- 
slim posredstvom Ebu Hurejrea. 

Omer. "To je", kazao je Poslanik, "DžibrTl, došao je da vas poduči vašoj vjeri!" 
Hadis bilježi Muslim. 

Njegove riječi: "Potvrđivanje Allahove jednosti i Njegove stvoritelj- 
nosti" znače da izražavanja Allahove jednosti, potvrđivanja Njegove stvo- 
riteljnosti nema bez vjerovanja u Njegove atribute. Tako onaj ko ustvrdi da 
postoji neki drugi stvoritelj mimo Allaha postaje mnogobožac, a šta je tek 
s onim ko ustvrdi da svako stvara svoje djelo!? Iz tog razloga su kaderije 
medžusije ovoga ummeta, a hadisi o njima zabilježeni su u zbirkama na- 
slovljenim sa Sunen. 

Ebu Davud, posredstvom Ibn Omera, bilježi sljedeće Vjerovjesnikove, 
s.a.v.s., riječi: "Kaderije su medžusije (vatropoklonici) ovoga ummeta - ako 
se razbole nemojte ih obilaziti, a ako umru nemojte prisustvovati njihovoj 
dženazi !" 246 

Ebu Davud, također, bilježi i izjavu Huzejfea ibnu-l-Jemana - neka je 
Allah zadovoljan sa njim! - koja glasi: "Božiji Poslanik, s.a.v.s., rekao je: 'Svaki 
ummet ima svoje vatropoklonike (nnedzus), a vatropoklonici ovog ummeta 
su oni koji govore da nema sudbine - kad neki od njih umre, nemojte prisu- 
stvovati njegovoj dženazi, a kad se neko od njih razboli nemojte ga obilaziti. 
Oni su Dedžalova stranka i Allahovo je pravo da ih i pridruži Dedžalu !”’ 247 

Ebu Davud još bilježi, posredstvom Omera ibnu-l-Hattaba, i ove Vje- 
rovjesnikove, s.a.v.s., riječi: "Nemojte sjediti s kaderijama, niti im se prvi 
obraćati !” 248 

Tirmizi bilježi Ibn 'Abbasove riječi: "Božiji Poslanik, s.a.v.s., rekao je: 
'Dvije vrste Ijudi nemaju udjela u islamu: murdži'e i kaderije !’” 249 

Treba, međutim, kazati da su svi hadisi koji se prenose o kaderijama 
slabi. Vjerodostojne su samo one predaje o njima koje se prenose kao ri- 
ječi ashaba (теикпј). Tako se od Ibn 'Abbasa prenosi sljedeće: "Sudbinsko 


Prijenosni niz hadisa ( isnad ) je slab, međutim ima i druge nizove koji ga ojačavaju. Struč- 
no sam ga elaborirao u Hladovima Dženneta u verifkaciji sunneta (Zilalu-l-dženneti fi 
tahrTdži-s-sunneti) pod br. 338-342. 

Prijenosni niz hadisa (isnad) je slab i ja sam ga stručno elaborirao u prethodno navedenom 
izvoru pod br. 329. 

Prijenosni niz mu je slab; stručno je elaboriran u Niši (El-Miškat) (108) i Hladovima (Zilal) 
(330). 

Prijenosni nizhadisajeslab i ne treba da nas zavara tošto gaautorZ ajedniike krune načela 
(Et-Tadžu-l-džami'u li-l-ustil) ocjenjuje vjerodostojnim (sahih). Ja sam ga stručno elabori- 
rao u Verifkaciji sunneta (TahrTdžu-s-sunneti) (344-345). 

određenje ( kader ) je korpus islamskog monoteističkog vjerovanja ( tevhid ), 
pa onaj ko bude vjerovao u Allahovu jednost a nepriznavao sudbinsko odre- 
đenje, njemu će to njegovo nepriznavanje razoriti njegov tevhld." 250 

To je zato što vjerovanje u sudbinsko određenje ( kader ) implicira i vje- 
rovanje u Allahovo oduvijeko znanje i u ono što je iz Svog znanja, koje nije 
moguće sagledati u cjelini, pokazao, te u zapisanost onoga što je Ijudima 
sudbinski određeno. Na ovom pitanju su zabasali mnogi politeisti, sabejci, 
filozofi i dr. koji su negirali da Allah poznaje pojedinosti ili nešto drugo. Sve 
to, naime, ulazi u sastav poricanja sudbinskog određenja ( kader ). 

Što se pak tiče Allahove moći nad svakom stvari nju kaderije u cijelosti 
negiraju, budući da stoje na stanovištu da Allah ne stvara i Ijudska djela, 
čime Ga izvode iz Njegove svemoći i (sve)stvaralaštva. 

Sudbinsko određenje, na koje upućuju Kur'an, sunnet i jednodušje 
muslimanskih učenjaka, tako da su oni koji ga poriču, nesporno, prave ka- 
derije, jesu one dosudbe Ijudima ( mekadlr ) kojeje Allah odredio, tako da se 
u svim onim izjavama ashaba i istaknutih muslimanskih autoriteta (imama) 
u kojima se kude kaderije misli na njih, poput Ibn Omerovih - Allah bio 
zadovoljan sa njim! - riječi koje je izrekao kad mu je rečeno da oni tvrde 
kako ne postoji nikakvo ranije određenje i da sve započinje činom svog ak- 
tueliziranja - on je, naime, na to kazao: "Reci im da ja nemam ništa sa njima, 
a ni oni sa mnom!” 

Sudbinsko određenje ( kader ), tj. određivanje sukladno znanju, sadrži 
krupna načela. Jedno od njih je to da Allah zna predviđene stvari (итпг mu- 
kaddera ) i prije nego ih stvori, čime se potvrđuje Njegovo oduvijeko znanje 
i u čemu se nalazi odgovor onima koji Mu odriču takvo znanje. 

Drugo načelo je da sudbinsko određivanje (takdlr) sadrži dosudbe svih 
živih bića - njihove dosudbe jesu njima imanentna određena svojstva, jer je 
Allah svemu odredio mjeru. Uzvišeni kaže: "I stvorio je svaku stvar i precizno 
joj odredio mjeru!" (El-Furkan, 2) 

Stvaranje, dakle, podrazumijeva određivanje mjere, mjere o samoj 
stvari, u smislu određivanja svih njenih dimenzija, što se čini prije njenog 
nastanka. Prema tome, ako je On svakom stvorenju zapisao njegovu mjeru 
koja se striktno odnosi na nj u smislu njegove zapremine i kakvoće, onda je 


Predaja je slaba, bilo da se prenosi kao Ibn 'Abbasova izjava, ili kao hadis Božijega Poslani- 
ka, s.a.v.s., kako je to ranije objašnjeno (pod br. 245) (u izvorniku). 

to i najbolji pokazatelj znanja o partikularijama - suprotno tvrdnji onih koji 
takvo znanje negiraju, koji tvrde da Allah zna samo generalije ( kullijjat ), a ne 
i partikularije ( džuz ijjat ). Sudbinsko određenje ( kader ), dakle, podrazumije- 
va i oduvijeko znanje i znanje o pojedinostima. 

Treće: sadrži i činjenicu da je On dao obavještenje o tome i to iznio na 
vidjelo prije nastanka živih bića, i to na jedan podroban način, što znači da 
on Ijudima može podariti podrobno znanje o nekim stvarima i prije nastan- 
ka tih stvari, što može biti indirektno ukazivanje na činjenicu da Stvoritelj 
tim prije posjeduje takvo znanje; naime, ako već Svoje robove upoznaje sa 
tim, kako može biti da to On Sam ne zna! 

Četvrto: Ono podrazumijeva da On izabire šta će učiniti, da On to 
stvara po Svome htijenju i po Svojoj volji i da ništa nije uzrok samom sebi. 

Peto: Ono ukazuje na to da će se to što je određeno i dogoditi, da će 
biti nakon što ga nije bilo, jer ga je On (najprije) odredbom predvidio, a 
zatim ga i stvorio. 


O njegovim riječima: 

(48 Pa, teško onome ko u vezi sa sudbinskim određenjem ( kader ) po- 
^ stane oponent Allahu i ko u razviđanje o njemu uđe bolesna srca 
- takav svojom slutnjom, istraživanjem nedokučivoga traga za 
dobro zapretenom tajnom i šta god rekne o njoj ispast će lažljivac 
grešni! 


Komentar: 

(Znaj da) srce ima život i smrt, bolest i zdravlje, i da je to izraženije nego 
kod tijela. Uzvišeni kaže: "Zar je onaj koji je bio mrtav pa smo ga mi oživili 
i podarili mu svjetlo pomoću kojeg se kreće među Ijudima, kao onaj koji je 
u tminama iz kojih nikako ne izlazi.!” (El-Enam, 122), tj. bio je mrtav nevjer- 
stvom, pa smo ga Mi oživili vjerovanjem. Prema tome, kada se pred živo 
i zdravo srce iznese neistina ili bilo šta ružno, ono po svojoj prirodi osjeti 
odbojnost prema tome, prezre ga i okrene se na drugu stranu, dok je stvar 
s mrtvim srcem sasvim drukčija: ono ne razlučuje lijepo od ružnog, kako 
kaže Abdullah ibn Mes'ud, Allah njime bio zadovoljan: "Propao je onaj ko 

ne bude imao srce kojim može razlikovati dobro od zla!" 251 Isto je i sa srcem 
oboljelim od strasti - ono, usljed svoje slabosti, naginje prema onome od 
toga što mu se nudi, shodno stepenu svog oboljenja. 

Postoje dvije vrste oboljenja srca, kako je ranije rečeno: ono od strasti i 
ono od sumnje. Ovo potonjeje opakije, a najgora sumnja je ona koja se tiče 
sudbinskog određenja ( kader ). Ponekad srce oboli tako jako da ga njegov 
vlasnik više i ne osjeća, 252 usljed svoje odvraćenosti i ne posvećivanja pa- 
žnje zdravlju srca i pretpostavkama njegovog zdravlja. Štaviše, srce ponekad 
može i umrijeti a da njegov vlasnik ne bude svjestan njegove smrti! Znak 
toga jeste da njega ne bole rane koje mu nanose ružne stvari, niti ga boli to 
što ne poznaje istinu i što ima pogrešna vjerovanja. Naime, srce u kojem ima 
života osjeća bol kada mu dođe nešto ružno, kao što ga boli i nepoznavanje 
istine, već prema intenzitetu svoga života. "Rane na mrtvacu ne bole!" 

Čovjek ponekad i osjeti da mu je srce bolesno, ali mu bude teško 
podnositi gorčinu lijeka i strpjeti se na tome te rađe trpi ostanak bola nego 
teškoću terapije, budući da terapija srca ne prija strastima, životinjskom 
elementu u čovjeku (ne/s). To je nešto najteže, premda za nj nema ništa 
korisnije od toga. 

Ponekad čovjek sebe prisili na strpljivost, no nakon nekog vremena 
njegova odlučnost splahne tako da ne može dalje sa tim, usljed slabosti svog 
znanja, svog duhovnog viđenja i strpljivosti. On je poput nekoga ko je izašao 
na put pun strašnih izazova no koji vodi ka sigurnosti i za šta zna da će, ako 
ostane ustrajan, strašni izazovi iščiliti i da će poslije njih doći sigurnost - ta- 
kav mora imati veliku strpljivost i čvrsto pouzdanje u ono do čega će doći, 
pa kada to dvoje kod njega oslabe on se s tog puta vrati nazad, ne imajući 
volje da podnosi njegove teškoće, osobito ako na njemu nije imao društva, 
ako se osjetio potpuno usamljenim i stao govoriti: Idem i ja tamo gdje idu 
drugi Ijudi! 

Tako to bude s većinom Ijudi, to je ono što ih odvede u propast. Istinski 
strpljiv 253 čovjek neće se osjetiti usamljenim ni zbog pomanjkanja društva, 
ni zbog njegovog potpunog izostanka, kada njegovo srce osjeti društvo pro- 
čelnika "onih kojima je Allah blagodat Svoju dao: vjerovjesnika i pravednika 
i šehida i dobrih Ijudi. A kako oni divno društvo mogu biti!" (En-Nisa, 69) 


Ova njegova izjava mi nije poznata. 

U izvorniku stoji ja'rifu (tj. zna) umjesto ješ'uru (osjeća). 

U izvorniku stoji :fe-l-basiru (onaj koji ima jasno viđenje stvari), a u tekstu sabir (strpljiv). 

Како je divno rekao Ebu Muhammed 'Abdurrahman ibn Ismail - po- 
znat kao Ebu Šama - u svojoj knjizi Događaji i noviteti (El-Havadisu ve-l- 
bida'u): "Tako je stigla i naredba o držanju uz džemat - pred očima se, dakle, 
imalo držanje istine i njeno slijeđenje, makar onih koji su se nje držali bilo 
malo, a onih drugih mnogo, jer je istina ono na čemu je bio prvi džemat iz 
vremena Vjerovjesnika, s.a.v.s., i njegovih ashaba, Allah bio zadovoljan sa 
njima! Stoga se nećemo obazirati na mnoštvo onih poslije njih, koji su se 
poveli za neistinom." 

Od Hasana Basrija - Allah mu se smilovao! - prenosi se sljedeće: 
"Sunnet se, tako mi Onoga osim koga drugog boga nema!, nalazi između 
onog prekomjernog i onog nedomjernog, pa ostanite na tome - Allah vam 
se smilovao! - jer su sljedbenici sunneta u proteklom vremenu bili manjina, 
pa će takvi biti i u preostalom vremenu. Oni nisu sudjelovali s raskošnicima 
u njihovom raskošju, niti s inovatorima u njihovim novotarijama u vjeri, već 
su bili strpljeni na svom sunnetu sve dok nisu susreli svog Gospodara. Pa, 
takvi budite i vi!" 

Znak oboljelosti srca jest njegovo odustajanje od odgovarajuće, ko- 
risne hrane i okretanje štetnoj hrani, te njegovo odustajanje od za njega 
korisne terapije i priklanjanje za njega štetnoj terapiji. Imamo, dakle, četiri 
stvari: korisnu hranu i Ijekovit lijek i štetnu hranu i poguban lijek. Zdravo 
srce će dati prednost onome što je korisno i Ijekovito nad onim što je štetno 
i pogubno, dok će bolesno srce postupiti suprotno. Najkorisnija hrana je 
ona imanska, a najbolji od svih lijekova jeste kur'anski lijek, dok u svakome 
od njih dvoga ima i hranljivosti i Ijekovitosti. Tako onaj ko bude tražio lijeka 
izvan Kur'ana i sunneta taj je najveća neznalica i u najdubljoj je zabludi. Na- 
ime, Uzvišeni Allah kaže: "Reci: 'On je za one koji vjeruju uputa i lijek, dok je 
u ušima onih koji ne vjeruju gluhoća i slijepi su za njega - oni će biti pozvani 
sa mjesta udaljenog!"’ (Fussilet, 44); "Mi od Kur'ana objavljujemo ono što je 
lijek i milost za vjernike i što nevjernicima samo propast povećava!" (El-lsra', 
82) Čestica od u riječima: "od Kur'ana" data je da se njome označi vrsta, a ne 
dio. Uzvišeni, naime, kaže: "O Ijudi, došla vam je od Gospodara vašeg pouka 
i lijek za ono što je u grudima, i uputa i milost vjernicima!” (Jčmus, 57) 

Prema tome, Kur'an je potpuni lijek za sve srčane i tjelesne bolesti, lijek 
ovoga i onoga svijeta, iako nije svako vičan da se liječi njime. Ako ga oboljeli 
ispravno upotrijebi kao terapiju i na svoju bolestga metne s punom iskreno- 
šću, imanom i prihvaćanjem, s čvrstim uvjerenjem i uz zadovoljenje svih nje- 
govih uvjeta, bolest se, u tom slučaju, nikada neće moći oduprijeti. Ta, kako 

bi se bolesti mogle oduprijeti riječima Gospodara Zemlje i neba koji bi, da je 
objavljen brdu, zdrobio brdo, da je objavljen Zemlji raskomadao bi је?! Tako 
nema nijedne bolesti, one koja se odnosi na srce i one koja se odnosi na tijelo, 
a da za onog kome je Allah podario shvaćanje Svoje Knjige, u Kur'anu nema 
određene sugestije kako da se liječi, štaje uzrokuje i kakva je zaštita od nje. 

Njegove riječi: "Takav svojom uobraziljom, istraživanjem nedokučivo- 
ga traga za dobro zapretenom tajnom" znače: svojom uobraziljom u če- 
prkanju po nedokučivom traži dobro zapretenu tajnu. Prema tome, sud- 
binsko određenje ( kader ) je Allahova tajna u Njegovom stvaranju, tako da 
takav svojim traganjem žudi za ostvarenjem uvida u ono što je zaklonjeno 
od nas ( gajb ), dok Uzvišeni kaže: "On je znalac onog što je zaklonjeno od vas 
(gajb) i to ne otkriva nikome osim onome s kojim je zadovoljan da Mu bude 
poslanik!" (El-Džinn, 26-27) pa dalje, do kraja sure. 

Njegove riječi: "I šta god rekne o njoj" - tj. o tajni sudbinskog određe- 
nja - "ispast će lažljivac grešni", tj. bit će grešan. 


O njegovim riječima: 

Г® Prijesto ('Arš) i Tron ( Kursi ) - istina su. 
г» 


Komentar: 

Kako je to objasnio Uzvišeni u Svojoj Knjizi, naime: "Vlasnik Prijestolja ('Arša) 
Slavnog, Koji čini ono što želi." (El-Burudž, 15-16); "Onaj koji podiže položa- 
je, Vlasnik Prijestolja ('Arša)." (El-Mu'min, 15); "Zatim se uzdigao na Prijesto 
('Arš)." (El-A'raf, 54) i drugim kur'anskim ajetima, 254 zatim: "Milostivi, na Pri- 
jesto (Arš) se uzdigao." (Ta-Ha, 5); "Nema boga osim Njega, Gospodara Pri- 
jestolja (Arša) plemenitog." (El-Mu'minčin, 116); "Allah je, nema boga osim 
Njega, Gospodar Prijestolja ('Arša) Veličanstvenog." (En-Neml, 26); "Oni 
koji nose Prijesto (Arš) i koji su oko njega slave svoga Gospodara, izričući 
Mu zahvalnost, i vjeruju Ga i mole za oprost grijeha onima koji vjeruju." (El- 
Mu'min, 7); "I nosit će toga dana Prijesto (Arš) tvoga Gospodara iznad sebe 
osam nosača." (El-Hakka, 17); "Vidjet ćeš meleke okupljene oko Prijestolja 
('Arša) slave svoga Gospodara iskazujući Mu zahvalnost.” (Ez-Zumer, 75) 


254 


U suri El-A'raf, 53; Junus, 3; Er-Ra'd, 2; El-Furkan, 59; Es-Sedžda, 4; El-Hadld, 4. 

U dovi za otklanjanje nedaća, koja se navodi u Vjerodostojnoj zbirci 
hadisa (Es-SahTh) kaže se: "Nema boga osim Allaha, Veličanstvenog i Blagog; 
nema boga osim Njega, Gospodara Prijestolja ( 'Arša ) veličanstvenog; nema 
boga osim Allaha, Gospodara nebesa, i Gospodara Zemlje, i Gospodara Pri- 
jestolja ('Arša) plemenitog !" 255 

Imam Ahmed bilježi hadis o divojarcima (ei/a /) 256 koji se prenosi po- 
sredstvom Abbasa ibn Abdu-I-Muttaliba - Allah njime bio zadovoljan! 
- u kojem stoji: "Božiji Poslanik, s.a.v.s., rekao je: 'Znate li koliko je između 
neba i Zemlje?' 'Allah i Njegov Poslanik najbolje znaju!', kazali smo mi. 'lz- 
među njih je', rekao je, 'razdaljina od pet stotina godina hoda, a i između 
jednog i drugog neba razdaljina je pet stotina godina hoda; debljina sva- 
kog neba je pet stotina godina hoda, a iznad sedmoga neba ima jedno 
more - od njegovogdna do vrha je onoliko koliko je između neba i Zemlje; 
(zatim, iznad toga, ima osam divojaraca: između njihovih koljena i papaka 
je onoliko koliko je između neba i Zemlje); zatim je, iznad toga, Prijesto 
(Arš): između njegovog podnožja i vrha je onoliko koliko je između neba 
i Zemlje, a Allah je iznad svega toga i ništa od onog što Ijudi rade nije Mu 
skriveno !”’ 257 

Hadis bilježe: Ebu Davud, TirmizT i Ibn Madže. 

Ebu Davud, i neki drugi autori, sa svojim prijenosnim nizom, koji seže 
sve do Božijega Poslanika, s.a.v.s., bilježi hadis o škripi pera, gdje stoji da je 
Poslanik, a.s., rekao: "Njegov Prijesto je na Njegovim nebesima doista ova- 
ko!" - pa je svojim prstima napravio svod (kubbe )! 258 

U Buharijevoj Zbirci vjerodostojnih hadisa (Es-SahTh) navode se slje- 
deće Poslanikove, a.s., riječi: "Kada od Allaha molite Džennet, molite ga za 
Firdevs: to je središnji dio Dženneta a iznad njega je Prijesto Milostivog !" 259 


Hadis bilježe El-Buhari i Muslim ( muttefek 'alejhi), posredstvom ‘Abdullaha ibn 'Abbasa, 
r.a., a stručno je elaboriran u Zabirci slabih hadisa (Ed-Da'Tfa), pod brojem 5443, zbog 
jednog nadodatka koji se, na njegovom kraju, nalazi kod Taberanija i nekih drugih autora, 
a za kojeg se ne zna odakle dolazi. 

Misli se na meleke nositelje Arša. (Nap. prev.) 

Prijenosni niz hadisa je slab ( da'ij ), a stručno je elaboriran u Hladovima Džermeta (Zilalu- 
l-Dženneti), (br. 577). 

Prijenosni niz hadisa je slab ( da'if ), i nema nijednog vjerodostojnog hadisa koji govori o 
škripi Prijestolja Božijeg. Ovaj hadis stručno je valoriziran u Hladovima (Zilal) pod br. 575, 
576. U vezi s njim pogledaj i hadis ispred njega. 

Hadis je vjerodostojan (sahib), a bilježi ga, isto tako, i Imam Ahmed. Stručno je elaboriran 
u Vjerodostojnici (Es-SahTha), pod br. 921, te u Hladovima (Ez-Zilal), pod br. 581. 

U jednoj varijanti "iznad njega" (fevkahu ) prenosi se s akuzativnom odred- 
nicom, kao priloška odrednica za mjesto, ali se prenosi i s nominativnom 
odrednicom sa sugestijom na subjekat, tj. iznad njegovog stropa. 

Jedna skupina apologeta ( mutekellimCin ) smatra da je Prijesto ('Arš) 
jedno ovalno nebesko tijelo, sa svih strana okružuje svijet. Ponekad ga nazi- 
vaju Atlaskim nebom, odnosno Devetim nebom, što nije tačno budući da 
je Šerijatom potvrđeno da on ima stubove i da ga nose meleki. Poslanik, a.s., 
kaže: "Svi će Ijudi izgubiti svijest, i ja ću biti prvi koji će se pribrati kad - tu 
Mčisa, drži se za jedan stub Prijestolja ('Arsa), pa ne znam da li će on doći 
svijesti prije mene ili će mu se uzeti u obzir ono njegovo padanje u nesvijest 
na Sinaju!" 260 

Izraz prijesto ('arš) u leksici znači: vladarev tron (serlr), kako to Uzvišeni 
kaže za (kraljicu) Belkisu: "A ima i prijesto ('arš) veličanstveni ." (En-Neml, 23) 
Arš, prema tome, nije neko nebesko tijelo, niti Arapi tako razumijevaju taj 
izraz, a Kur'an je objavljen na jeziku Arapa. 'Arš je, dakle, tron sa stubovima, 
koji nose meleki, on je kao svod ponad ovoga svijeta, natkorvlje svih stvore- 
nja. Tako je Umejje ibn EbT Salt izrekao i ove stihove: 

Slavite Allahajer On je dostojan slave. 

Naš Cospodar na Nebu je omrkao velik 
U visokoj udaljenosti, koja fascinira Ijude. 

Iznad neba postavio je tron 

Al’ tako visoko, da pogled do njega doprijet ne može. 

Oko njega svud možeš vidjeti 

samo meleke vratova iskrivljenih prema gor'! 

Izraz sur (u gornjim stihovima) je pluralni oblik riječi asver, što znači: 
onaj koji je iskrivio vrat gledajući prema gore; izraz šerdže' označava ekstre- 
mnu daljinu u pravcu prema gore; izraz serir jezički znači: prijesto. 

'Abdullah ibn Revaha - Allah bio zadovoljan sa njim! - prikriveno se 
obraćajući svojoj ženi nakon što ga je optužila za preljub sa sluškinjom, izre- 
kao je sljedeće stihove: 

Allahovo obećanje je istina - to ja posvjedočih; 
i Vatra da je prebivalište nevjernika; 


Hadis bilježe El-Buhari i Muslim ( muttefek 'alejhi), a sličan hadis je već jednom navođen 
(pod br. 126) (u izvorniku). 

/ Prijesto da kružio je iznad vode; 
i da Gospodar svjetova svih je iznad Prijestolja, 
kog nose meleki snažni, 
meleki Boga, obilježeni svi! 

Ove stihove navodi Ibn 'Abdulberr i neki drugi istaknuti vjerski auto- 
riteti ( imami ). 

Ebu Davud od Vjerovjesnika, s.a.v.s., bilježi sljedeće: "Data mi je dozvo- 
la da govorim o jednom od onih meleka Uzvišenog Allaha koji nose Prijesto 
(Arš) - razdaljina između podnožja njegovog uha i ramena je 700 godina 
hoda!” 26 ’ Hadis bilježi i Ibn Ebu Hatim i u njegovoj verziji stoji: "700 godina 
ptičijeg leta". 

Šta će pak oni koji izvrću Allahov govor, pa Prijesto tumače kao vlast, ka- 
zati za riječi Uzvišenoga: "A Prijesto Gospodara tvoga će toga dana iznad njih 
osmerica nositi.” (El-Hakka, 17); "A Njegov prijestoje iznad vode bio." (Hud, 7) 
Hoće li reći: Njegovu vlast će tog dana nositi osmerica?! Njegova vlast je iznad 
vode bila?! Hoće li kazati da se Musa, a.s., držao za jedan od stubova vlasti?! 

Može li razuman čovjek, koji je svjestan onoga što govori, kazati nešto 
takvo?! 

Što se pak tiče Trona (el-Kursi), Uzvišeni kaže: "Njegov Tron (el-Kursi) 
obuhvata Nebesa i Zemlju." (El-Bekare, 255) 

Neki drže da je Tron (el-Kursi) isto što i Prijesto ('Arš), međutim isprav- 
no je da je to dvoje različito, što se prenosi i od Ibn 'Abbasa - Allah bio za- 
dovoljan njime! - te od nekih drugih. Ibn Ebi Šejba u knjizi Izgled Prijestolja 
(Sifetu-l-'Arš) te Hakim u svom Nadodatku (el-Mustedrek), koji kaže da pre- 
daja ispunjava uvjete Buharija i Muslima iakojeoni ne navode, posredstvom 
Se'Tda ibn Džubejra bilježe Ibn 'Abbasovu izjavu u vezi s kur'anskim ajetom: 
"Njegov Tron (el-Kursi) obuhvata Nebesa i Zemlju." (El-Bekare, 255) - "Tron 
(el-Kursi) je postolje za noge, a Prijesto niko procijeniti ne može, izuzev Uzvi- 
šenog Allaha!” 262 


Hadis je vjerodostojan (sahih); bilježi ga Ebu Davud i drugi. Stručno sam ga elaborirao u 
Vjerodostojnici (Es-SahTha) pod br. 151. 

Predaja je vjerodostojna ( sahih ) kao mevkuf, a slaba ( da'if ) kao merfu', kako sam objasnio 
u stručnoj obradi Altisijeve knjige Kur'anske sugestije o onome što podupire novi izgled s 
mjerodavnim argumentom (Ma delle ‘alejhi-l-Kur'anu mimma ja'dudu-l-hej'ete-l-džedide- 
te-l-kavimete-l-burhani), koju je štampao EI-Mektebu-l-islami. Konsultirati o tome i Hla- 
dove (Ez-Zilal), 102/36. 

Ovo se prenosi i kao Poslanikova, a.s., izjava, međutim ispravno je da 
su to Ibn 'Abbasove riječi. SuddT kaže: "Nebesa i Zemlja su u unutrašnjosti 
Trona ( el-Kursi ), a ispred Prijestolja (Arš).” 

Ibn DžerTr kaže: "Ebu Zerr - Allah bio zadovoljan sa njim! - kaže: 'Čuo 
sam Božijeg Poslanika, s.a.v.s., kad je rekao: Tron je u odnosu na Prijesto po- 
put gvozdene halke bačene na pustinjsko tlo!'” 263 

Prema nekima, Njegov tron je Njegovo znanje. Ovo se pripisuje Ibn 
'Abbasu, međutim ono što je sačuvano od njega jest ono što bilježi Ibn Ebu 
Šejba, a što je ranije navedeno. Ko tvrdi nešto drugo, taj nema nikakvoga 
dokaza, već samo pretpostavku. Očevidno je pak da takvo nešto potječe iz 
kuhinje pokudnog govora, baš kao što toga ima i u vezi s Prijestoljem. No, 
više učenjaka iz prvih muslimanskih generacija (selef) kazali su je daje Tron 
(i el-Kursi ) pred Prijestoljem ('Arš) kao jedan stub prema njemu! 


O njegovim riječima: 

CSS On je neovisan o Prijestolju i svemu drugom, obuhvata sve i iznad 
^ svega je, i niko Ga od Njegovih stvorenja obuhvatiti ne može. 


Komentar: 

Što se tiče njegovih riječi: "On je neovisan o Prijestolju i svemu drugom" 
Uzvišeni kaže: "Allah je, doista, neovisan od svih svjetova." (EI-'Ankebčit, 6); 
"A Allah je nezavisan i hvale dostojan." (Fatir, 15) 

Profesor je - Allah mu se smilovao! - ovo izrekao na ovome mjestu jer, 
nakon što je spomenuo Prijesto i Stolicu, iza toga je spomenuo neovisnost 
Uzvišenoga o Prijestolju i svemu drugom mimo prijestolja, kako bi objasnio 
da Njegovo stvaranje Prijestolja da bi zasjeo na nj nije došlo iz Njegove po- 
trebe za njim, već iz neke Njegove mudrosti koja je to nalagala. Naime, činje- 
nica da je gornje iznad donjega ne znači obavezno da ono donje i sadrži ono 
gornje, ili da ga obuhvata, ili da ga nosi, kao ni to da ono gornje ovisi o tom 
donjem. Pa, pogledaj u nebo kako je iznad Zemlje, a nije ovisno o njoj. Tako 
je Gospodar Uzvišeni mnogo veći i veličanstveniji od toga da bi činjenica 


Hadis je vjerodostojan (sahih), kako sam to objasnio u prethodnom izvoru; stručno je ela- 
boriran u Vjerodostojnici (Es-SahTha) pod br. 109. 

Njegove gornjosti mogla značiti takvo što. Naprotiv, imanencije Njegove 
gornjosti su Njegove odlike, koje podrazumijevaju Njegovo nošenje, Nje- 
govom moći, onog donjeg, ovisnost onog donjeg i neovisnost Njega, Uzvi- 
šenog, o onom ispod, Njegovo obuhvatanje toga, tako je on na Prijestolju s 
tim da on, svojom moći, nosi i Prijesto i njegove nosače; Njegova neovisnost 
o Prijestolju i ovisnost Prijestolja o Njemu, Njegovo obuhvatanje Prijestolja i 
neobuhvatanje Njega od strane Prijestolja, Njegovo svođenje Prijestolja, ali 
ne i svođenje Njega od strane Prijestolja - sve su to imanencije koje se ne 
mogu pripisati stvorenju. 

Da su poricatelji gornjosti (mu'attilCm) ovako raščlanili ovu činjenicu, 
pronašli bi put ka ispravnosti, uvidjeli bi da je razum podudaran s Objavom i 
išli bi iza dokaza. Oni su se, međutim, odvojili od dokaza pa su, tako, odluta- 
li s Pravoga puta. Stvar je, naime, onakva kako se o njoj izjasnio Imam Malik 
kad je u vezi s riječima Uzvišenoga: "A zatim se uzdigao na Prijesto (Arš).” 
(El-A'raf, 54) upitan: "Kako se uzdigao?"; rekao je: "Uzdizanje je poznato, a 
način je nepoznat!” Ovaj odgovor se prenosi i od Umm Seleme - Allah bio 
zadovoljan sa njom! - i kao njena izjava (mevkuf) i kao izjava koju ona pre- 
nosi od Vjerovjesnika, s.a.v.s., (merfd'). 264 

Što se pak tiče njegovih riječi: "Obuhvata sve i iznad svega je" u nekim 
rukopisima stoji: "obuhvata (i) sve stvari iznad sebe". Međutim, ova prva ver- 
zija je ispravna i ona znači da On, Uzvišeni, obuhvata sve stvari i da je iznad 
svake stvari, dok bi u ovom drugom slučaju značenje bilo: On obuhvata (i) 
svaku stvar iznad Prijestolja - do toga je, vjerovatno, a Allah najbolje zna! - 
došlo tako što su neki prepisivači nehotično ispustili [veznik vav] 265 a onda 
su se oni prepisivači koji su knjigu prepisivali iz tog rukopisnog primjerka 
poveli za njima u tome, ili tako što su taj veznik hotimično ispustili neki za- 
bludjeli manipulatori s ciljem izazivanja smutnje i osporavanja svojstva gor- 
njosti! Bilo kako bilo, uspostavljen je dokaz da se Prijesto (Arš) nalazi iznad 
svih stvorenja i da iznad njega nema nijednog stvorenja. Tako njegove riječi: 
"Obuhvata..." u smislu obuhvatanja svih stvari iznad Prijestolja, ukoliko je 
stvar ovakva, ostaju bez smisla, budući da iznad Prijestolja nema nijednog 
stvorenja koje bi obuhvatao. Na taj način se postojanje veznika vav (ispred 
priloškog veznika/ei/ka/iznad) čini nespornim, pa bi značenje bilo ovakvo: 
On, Uzvišeni, obuhvata svaku stvar i iznad je svake stvari! 


То nije tačno: ispravno je da su to ili Malikove riječi, ili riječi Umm Seleme, s tim da je ono 
prvo zastupljenije. 

I time izmijenili smisao. (Nap. prev.) 

Što se pak tiče činjenice da On obuhvata svaku stvar, pa Uzvišeni kaže: 
"A iza njih je Sveobuhvatni Allah!" (El-Burudž, 20); "A On, doista, obuhvaća 
svaku stvar?!" (Fussilet, 54); "Allahovo je ono što je na nebesima i ono što je 
na Zemlji; Allah obuhvaća svaku stvar!" (En-Nisa, 126) 

Pod Njegovim obuhvatanjem Njegovih stvorova ne želi se kazati da 
je On poput nekog nebeskog tijela a da se sva stvorenja nalaze unutar Nje- 
govog Svetog Bića - uzvišen neka je Allah nad tim uzvišenošću golemom! 
- već se misli na obuhvatnost Njegove veličine i na širokost Njegovog zna- 
nja i moći; 266 na to da su ona u odnosu na Njegovu veličinu kao zrno go- 
rušice. Tako se od Ibn Abbasa - Allah bio zadovoljan sa njim! - prenose 
sljedeće riječi: "Sedam nebesa i sedam zemalja, sa svim onim što se nalazi 
na njima i između njih, u ruci Milostivoga su poput zrna gorušice u ruci 
nekog od vas!" 

Poznato je, a Allahu pripada najuzvišeniji primjer, da neko od nas, ako 
kod sebe ima zrno gorušice može to zrno uzeti u šaku tako da posvuda oko 
nje bude njegova šaka, a može je staviti i ispod sebe. I u jednom i u drugom 
slučaju on je odvojen od nje, izdignut nad njom, ponad nje sa svake strane. 
Šta bi se tek moglo kazati za Veličanstvenoga čiju veličinu ne može niko opi- 
sati?! Prema tome, ako bi htio mogao bi danas ščepati i nebesa i Zemlju i s 
njima učiniti ono što će učiniti na Kijametskom danu. Naime, Njegova moć 
neće nastati tek tada, On nju podjednako ima i sada, pa kada se to ima u 
vidu zašto bi onda razumu bilo neprihvatljivo da se On, Uzvišeni, može pri- 
bližiti nekim dijelovima svijeta i istovremeno biti na Svome Prijestolju, iznad 
Svojih nebesa?! Ili da Sebi može približiti koga hoće od Svojih stvorova? Ko 
to negira on Njega ne vrednuje kako treba. 

U poznatom hadisu o viđenju Gospodara Uzvišenog, kojega od Vjero- 
vjesnika, s.a.v.s., prenosi Ebu RezTn stoji da je on upitao Poslanika, a.s.: "Kako 
nas (Allah) obuhvata, Božiji Poslaniče: On je jedan, a nas je mnogo!?" "Obja- 
snit ću ti to”, kazao mu je Poslanik, a.s., "sličnim primjerom u Allahovim 
stvorenjima: evo, ovaj Mjesec je Allahovo znamenje i vi ga svi vidite sama 
sa sobom, a Allah je veći od toga, pa kada Mjesec zađe, postane jasno da je 
Allah veličanstveniji i veći od svake stvari!" 267 


U izvorniku stoji: "Obuhvatnost veličine, širokosti, znanja i moći", no oboje je korektno. 
To je metaforično značenje (te'vil), što komentator snažno kritizira, međutim u nekim 
situacijama to je neminovno. 

Hadis je slabog prijenosnog niza, dok je tekst hadisa dobar ( hasen ), kako je to objašnjeno 
u Hladovima (Ez-Zilal), pod br. 459 i 460. 


267 

Ovo otklanja sve nejasnoće i obara sve fikcije. 

Što se pak tiče činjenice da je On iznad svih stvorenja, pa Uzvišeni kaže: 
"On je nadmoćan (i) iznad je Svojih stvorenja." (El-Enam, 18 i 61); "Boje se 
Gospodara svoga, Koji je iznad njih!" (En-Nahl, 50) 

U ranije navedenom hadisu o divojarcima Poslanik, a.s., kaže: "Zatim 
je, iznad toga, Prijesto (Arš)..., a Allah je iznad svega toga!” 268 

Abdullah ibn Revaha je spomenute stihove izdeklamovao pred Vjero- 
vjesnikom, a.s., i on mu je potvrdio te njegove riječi, i nasmijao se na njih. 269 

Isto tako je i Hassan ibn Sabit - Allah njime bio zadovoljan! - izrekao 
sljedeće stihove: 

Ja, s dozvolom Allaha, posvjedočih da 

Muhammed je poslanik 

Onog ko gore je, i nsoko, iznad nebesa; 

i posvjedočih da otac jahjaov a i Jahja sam 

kod Gospodara svog djelo imaju koje primio je On; 

i da je onaj, kom jevreji neprijateljstvo iskazaše, 

sin Merjemin 

poslanik koji od Vlasnika Prijestolja dođe ovamo poslan; 
i da se brat onih u Ahkafu, kad pojavio se među njima, 
borio za Biće Božije i pravdu širio svud. 

"I ja svjedočim to!" rekao je na to Vjerovjesnik, s.a.v.s. 270 

Posredstvom Ebu Hurejrea - Allah bio zadovoljan sa njim! - preno- 
se se sljedeće Vjerovjesnikove, s.a.v.s., riječi: "Kada je Allah završio stvaranje 
stvorenja, zapisao je u jednu knjigu, koja je kod Njega, na Prijestolju (Arš): 
Moja milost pretiče Moju srdžbu!" 27 ’ 

U drugoj verziji stoji: "nadvladava Moju srdžbu", a bilježi je Buhari i 
drugi autori. 


Hadis je slab ( da'lf ), i naveden je nešto ranije (pod br. 294) (u izvorniku). 

Ta je predaja slaba ( da'if ), dok su riječi Ibn 'Abdulberra: "Prenosili smo ga s pouzdanih 
strana", dvojbene. Zehebi u svojoj C ornjosti (EI-'Uluvv), str.106., osvrćući se na nj, kaže: 
"Prenosi se samo kao mursel-predaja", (tj. njegov prijenosni niz seže samo do druge musli- 
manske generacije) a zatim ju je naveo. 

Predaja je slaba; bilježi je Ibn Sa'd u svojim Kategorijama (Et-Tabekat) sa slabim i prekinu- 
tim prijenosnim nizom. 

Hadis bilježe El-Buhari i Muslim ( muttefek 'alejh), a stručno je elaboriran u Hladovima (Ez- 
Zilal) pod br. 608 i 609. 

Ibn Madže, posredstvom Džabira, bilježi sljedeće Vjerovjesnikove, 
s.a.v.s., riječi: "Dok stanovnici Dženneta budu u svom uživalištu iznenada 
će im bljesnuti svjetlost i oni će prema njemu podići svoje glave kad - Silni, 
gleda ih iznad njih! 'O džennetlije', govorit će im, 'mir neka je na vamal'" 
Zatim je proučio Njegove riječi: "'Mirl' - bit će riječi Gospodara Milostivog!" 
(Ja-STn, 58) Pa će On gledati u njih, a oni u Nj, i sve dok budu gledali u Nj, 
neće se obazirati ni na šta iz Uživališta! 272 

Muslim, u komentaru riječi Uzvišenog: "On je Prvi i Posljednji, Pojavni 
i Nepojavni" (EI-HadTd, 3) bilježi sljedeće Vjerovjesnikove, s.a.v.s., riječi: "Ti si 
Prvi, ničeg prije Tebe nije bilo; Ti si Nepojavni, ničeg drugog iza Tebe nema!" 273 

Pod izrazom zuhur 274 ovdje se podrazumijeva gornjost. On se, u tom 
značenju, upotrebljava i u riječima Uzvišenog: "I nisu mogli da pređu preko 
njega!" (El-Kehf, 97), tj. da ga nadvise. 

Ova Njegova četiri imena su nasuprotna: dva od njih kazuju o oduvje- 
kosti Gospodara Uzvišenoga, odnosno Njegovoj zauvjekosti, a druga dva o 
Njegovoj gornjosti, odnosno blizini. 

Ebu Davud, posredstvom Džubejra ibn Muhammeda ibn Džubejra ibn 
Mut'ima, koji se pozivao na svoga oca, a on na njegova djeda, bilježi slje- 
deće: "Božijem Poslaniku, s.a.v.s., došao je jedan čovjek iz zabiti (beduin) i 
rekao mu: 'O Allahov Poslaniče, iznuriše se duše, i nastrada čeljad, i izmuze 
se imetak, i pomrije stoka - zamoli Allaha da nam kišu dadne, molimo te da 
nam se zauzmeš kod Allaha, i molimo Allaha da nam se zauzme kod tebe!' 
'Pobogu', rekao mu je na to Poslanik, 'jesi li svjestan riječi koje izgovaraš?!' 
- pa je tako dugo subhanao da je to ostavljalo traga na licima njegovih as- 
haba, a zatim je nastavio - 'Pobogu, Allah se ne moli da se zauzme kod bilo 
koga od Svojih stvorova, On je mnogo više od toga! Pobogu, znaš li ti šta je 


Hadis je slab ( da'lf ), i većje jednom spominjan (br. 141) (u izvorniku), a riječi rahmetli šejha 
AhmedaŠakira:"Njegov prijenosni nizjedobar ( diejjid )“ nestoje, iz razloga koje sam tamo 
naveo. 

Izraze zahir (vidljivi, pojavni) i batin (unutrašnji, nepojavni) preveli smo na ustaljen način. 
Međutim, oni u sebi impliciraju i značenje gornjosti, odnosno donjosti, što komentator, 
čini se, želi sugerirati na jedan suptilan način, kako se to nahodi iz nastavka njegova go- 
vora. Implikađja je da je stvoreni svijet konačan i po horizontali - On (Allah) je prvi i po- 
sljednji - i po vertikali - On je iznad (Zahir) stvorenog svijeta, baš kao što je i ispod njega 
(Batin). Tako se i Vjerovjenikove, a.s., riječi koje slijede mogu shvatiti i kao: “ničeg drugog 
ispod Tebe nema.” (Nap. prev.) Hadis je vjerodostojan (sahih), i već je navođen (pod br. 46) 
(u izvorniku). 

ZuhCir - dosl. pojavljivanje. 

Allah? Allah je ponad Svog Prijestolja, a Njegov Prijesto je ponad Njegovih 
nebesa' - pa je pritom prstima napravio oblik kubbeta - 'i ciliče pod Njim 
kao sedlo pod jahačem!’” 275 

Kada je Sa'd ibn Muaz, prilikom sukoba s (jevrejskim plemenom) 
Benu Kurejza, presudio da se svi njihovi borci pobiju, a da se njihove žene i 
djeca uzmu u roblje, Vjerovjesnik, s.a.v.s., tada mu je rekao: "Presudio si im 
po presudi onog Vladara Koji je iznad sedam nebesa!” 276 

Hadis je vjerodostojan (sahih), navodi ga EI-EmevT u svojim Vojnim po- 
hodima (EI-MegazT), a osnova mu se nalazi u zbirkama vjerodostojnih hadi- 
sa Buharija i Muslima (Sahihajn). 

Buhari bilježi kako se Zejneba - Allah bio zadovoljan sa njom! - hvali- 
la drugim Vjerovjesnikovim, s.a.v.s., ženama govoreći im: "Vas su udale vaše 
porodice, a mene je udao Allah, odozgo iznad sedam nebesa!” 277 

Prenosi se da je Omer - Allah njime bio zadovoljan! - jednom pro- 
lazio pored neke starice pa ga je ona zaustavila i on je stao pričati sa njom. 
Utom je jedan čovjek rekao: "O vladaru pravovjernih, Ijudi te čekahu dugo 
zbog te starice!?" "Pazi šta govoriš”, kazao mu je on. "Znaš li ti ko bijaše 
ona starica? To je ona žena čiju je žalbu Allah čuo iznad sedam nebesa! To 
je Havla o kojoj je Allah objavio: 'Allah je čuo riječi one koja se s tobom 
o mužu svome raspravljala i Allahu se jadala!"’ 278 (El-Mudžadela, 1) Hadis 
bilježi DarimT. 


Hadis je slab ( da'lf ), i već smo se susretali sa njim (na str. 278) 

Hadis je vjerodostojan (sahlh) bez riječi: "iznad sedam nebesa". Takav se navodi u D vjema 
zbirkama vjerodostojnih hadisa (sahihajn), te u Musnedu. Naznačeni dodatak navodi samo 
Muhammed ibn Salih Et-Temmar, kako stoji u C ornjosti (EI-'Uluvv) (br.102), gdje se za nj 
kaže da je "istinitog govora” ( saduk ), dok se u Et-Takribu ocjenjuje kao "istinitog govora, 
ali pravi greške u prenošenju hadisa”. Neko takav ne može se bezrezervno prihvatiti ako 
je usamljen u prenošenju nekog hadisa, makar ga autor ocjenjivao vjerodostojnim, kao i 
Zehebi. U potvrđivanju (Allahove) gornjosti, međutim, postoji više vjerodostojnih hadisa 
tako da oni potrebu za ovim hadisom čine izlišnom. Neke od njih će spomenuti i sam au- 
tor. Vidi stručnu elaboraciju ovog hadisa u Sažetku C ornjosti (Muhtesaru-l-'Uluvv), 87/11. 
Hadis je vjerodostojan ( sahih ) i kod El-Buharija se nalazi u poglavlju "Izražavanje Allaho- 
ve jednosti" (Et-Tevhld); prenosi se posredstvom Enesa, i u njemu stoji: “Pa se Zejneba 
hvalila..." itd. Prema tome, ovo se ne prenosi neposredno od nje, kako to sugerira piščeva 
interpretacija, Allah mu se smilovao! 

Hadis je slab (da'ij); blježi ga Ebu Se'Td ed-Darim! u djelu Odgovor džehmijama (Er-Redd 'ale- 
l-džehmijje) na str. 26. u izdanju Islamske učionice (EI-Mektebu-l-islam!) posredstvom Ebu 
Jezldael-Medenija, koji ga prenosi odOmera. Zehebi kaže: (113) "Ovaj prijenosni nizjedobar 
(sdlih), s tim da mu nedostaje jedna karika, budući da se Ebu jezld nije susreo s Omerom." 

'lkrime prenosi sljedeće Ibn 'Abbasove riječi (vezane za kur'anski ajet 
u kome se nalazi IblTsova izjava - nap. prev.): "Pa ću im i sprijeda, i straga, i 
zdesna, i slijeva prilaziti, i Ti ćeš ustanoviti da većina njih neće zahvalna biti!” 
(El-A'raf, 17) - "Nije mogao reći da će im prilaziti i odozgo, jer je znao da je 
ponad njih Uzvišeni Allah!" 

Onaj ko je slušao Poslanikove, s.a.v.s., hadise i riječi učenjaka iz prvih 
muslimanskih generacija ( selef) mogao je naći neizbrojivo obilje potvrda 
(Allahove) gornjosti. Nema pak sumnje da ih Uzvišeni Allah, kada ih je stva- 
rao, nije stvorio u Svom Svetom Biću - uzvišen neka je On nad tim! - ta, On 
je Jedan, On je utočište svakom, nije rodio i rođen nije, iz čega proizlazi da ih 
je stvorio izvan Svoga Bića. Da se On, Uzvišeni, ne predicira gornjošću Bića - 
s tim da On opstoji Sam po Sebi, da nije pomiješan sa svijetom - predicirao 
bi se onim što je suprotno od toga, jer ono što je naporedno nečemu ne 
može bez tog nečeg, ili bez svoje suprotnosti. Suprotnost, pak, od gornjosti 
je donjost, koja je, u odnosu na nju svakako pokudna, budući daje ona pre- 
bivalište IblTsa, njegovih sljedbenika i njegovih vojski. 

Ako bi neko rekao: Ne prihvatamo da je On prijemčiv za gornjost, pa 
da moramo priznati njenu suprotnost - odgovor bi bio sljedeći: Kada On 
ne bi bio prijemčiv za uzdignutost i gornjost, tada ne bi posjedovao ni re- 
alnost koja opstoji po sebi, pa budući da vi priznajete to da je On biće koje 
opstoji samo po sebi, i da nije pomiješan sa ovim svijetom, već da egzistira 
izvan njega, Njegovo postojanje nije samo apstraktno već je, bez imalo sum- 
nje, i izvan apstrakcija. 

Razumni Ijudi aksiomno znaju da nešto što posjeduje takvu egzisten- 
ciju mora biti ili unutar ovoga svijeta, ili izvan njega. Osporavanje te činje- 
nice je, nesumnjivo, osporavanje nečega najočitijeg i najistaknutijeg među 
aksiomima, tako da se za to ne može navesti nijedan dokaz a da samo zna- 
nje o tome neće biti snažnije od njega, izraženije i nedvojbenije. 

Prema tome, ukoliko je svojstvo uzdignutosti i gornjosti svojstvo sa- 
vršenosti, u kojoj nema nikakve manjkavosti, koja ne nalaže manjkavost, ne 
zahtijeva nešto čega bi se trebalo čuvati, niti je u konfrontaciji s Kur'anom, 
sunnetom ili muslimanskim jednodušjem ( idžma ), onda je poricanje nje- 
gove realnosti čista zabluda, apsurd koji u načelu ne može zastupati nije- 
dan vjerozakon. Šta tek kazati ako se potvrđivanje Njegovog postojanja, 
priznavanje Njegovih poslanika, vjerovanje u Njegovu knjigu i u sve ono s 
čime dolazi Njegov Poslanik i temelji na tome?! Šta ako se tome pridoda 
i svjedočenje zdravih razbora i nepatvorene naravi, te jasnih i raznovrsnih 

svetih tekstova, koji eksplicitno naznačavaju daje On uzdignut nad Svojim 
stvorenjima, da je iznad Svojih robova, a kojih ima skoro dvadeset vrsta?! 
Evo, navest ćemo ih redom: 

1. u jednom od njih činjenica gornjosti izražava se nedvojbeno u 
kombinaciji s česticom min, kojom se određuje gornjost određe- 
nog subjekta, kako to nalazimo u riječima Uzvišenoga: "Boje se 
Gospodara svoga koji je iznad njih!” (En-Nahl, 50) 

2. činjenica gornjosti izražava se bez ikakvog pomoćnog sredstva, 
kao što je slučaj u riječima Uzvišenoga: "On je Nadmoćni, iznad 
Svojih robova!” (El-Enam, 18 i 61) 

3. jasna izjava o uzdizanju k Njemu, poput ajeta: "K Njemu se uzdižu 
meleki i DžibrTl." (El-Me'aridž, 4), te Poslanikovih, s.a.v.s., riječi: "Oni 
koji su noć proveli sa vama dignu se gore i On ih upita...” 279 

4. jasno naznačavanje uspinjanja k Njemu, kao u riječima Uzvišeno- 
ga: "K Njemu se uspinje lijep govor." (Fatir, 10) 

5. jasno izjavljivanje da je On neka Svoja stvorenja uzdigao ka Sebi: 
"Većgaje Allah uzdigao Sebi.” (En-Nisa, 1 58); "I kada Allah reče: 'O 
'lsa, dušu ću ti uzeti i k Sebi te uzdignuti!"’ (Alu 'lmran, 55) 

6. jasna izjava o općoj uzdignutosti, kojom se ukazuje na sve ni- 
voe uzdignutosti: bića, kvaliteta i časnosti, kao u riječima Uzvi- 
šenoga: "On je Svevišnji, Veličanstveni!" (El-Bekare, 255); "On je 
Uzvišeni,Veliki!" (Sebe', 23); "On je, doista, Uzvišen i Mudar." (Eš- 
Šura, 51) 

7. jasna izjava o spuštanju odozgo od Njega ( tenzil ) Objave, kao u 
ajetima: "Knjiga se spušta (objavljuje) od Allaha, Silnog i Svezna- 
jućeg!" (Gafir, 2); "Knjiga se spušta (objavljuje) od Allaha, Silnog 
i Mudrog!" (Ez-Zumer, 1); "Spuštanje (Objave) je od Milostivog, 
Svemilosnog." (Fussilet, 2); "Spuštanje (Objave) je od Mudroga i 
Hvale Dostojnoga." (Fussilet, 42); "Reci: 'Od Gospodara tvoga spu- 
šta ga dolje Duh svetosti kao istinu."’ (En-Nahl, 102); "Ha-MTm. 
Tako mi Knjige jasne, Mi smo počeli da je u Blagoslovljenoj noći 
spuštamo dolje, i Mi, doista, opominjemo - u kojoj se svaki mu- 
dar posao riješi po zapovijedi Našoj! Mi smo, zaista, slali poslani- 
ke!" (Ed-Duhan, 1-5) 


Hadis bilježe El-Buhari i Muslim ( muttejek 'alejhi). Ovo je sastavni dio hadisa koji prenosi 
Ebu Hurejre - Allah bio zadovoljan njime! - a koji započinje riječima: "Kod vas se smjenju- 
ju noćni i dnevni meleki...” Hadis je stručno elaboriran u Hladovima (Ez-Zilal), pod br. 491. 

8. jasna izjava o davanju posebnog statusa nekim stvorenjima da 
budu kod Njega, te dasu Mu jedna stvorenja bliža od drugih, kako 
to nalazimo u ajetima: "I oni koji su kod Gospodara tvoga." (El- 
A'raf, 206); "Njegovo je ono što je na nebesima i na Zemlji! A oni 
koji su kod Njega ne zaziru da Mu se klanjaju i ne zamaraju se." 
(El-Enbija', 19) U ovom ajetu napravljena je razlika između "onog 
što je Njegovo" i "onog što je kod Njega", tj. odabranih meleka i 
robova. Ovome treba dodati i ono što je Poslanik, s.a.v.s., rekao za 
Knjigu koju je Gospodar Uzvišeni napisaoza Sebe, naime daje ona 
"kod Njega, iznad Prijestolja ('Arša)." 280 

9. jasna izjava o tome da je On, Uzvišeni, na nebu, što se kod sunij- 
skih komentatora Kur'ana razumijeva dvojako: da je prijedlog // 
(dosl. u) ovdje (fi-s-sema’ - dosl. u nebu) dat u značenju prijedloga 
'ala (dosl. na), odnosno da se pod "nebom" misli na uzdignutost, 
na nešto što se nalazi gore iznad. Među njima u tom smislu nema 
razilaženja pa, stoga, predmetnom iskazu nije dopušteno davati 
nikakav drugi smisao; 

10. jasna izjava o zaposjedanju ( el-istiva ' ) s upotrebom priloga na 
('ala) s konotacijomi na Prijesto ('Arš), koje je najuzdignutije stvo- 
renje. Izjava je, u najvećem broju slučajeva, propraćena i česticom 
potom (summe) koja sugerira vremenski slijed i zadršku; 

11. jasno naznačavanje dizanja ruku prema Uzvišenom Allahu, poput 
Vjerovjesnikovih, s.a.v.s., riječi: "Allah se stidi Svoga roba, koji pre- 
ma Njemu podigne ruke, da mu ih vrati prazne!” 281 Mišljenje da 
je gornjost samo pravac upućivanja dove očevidno nema svoga 
utemeljenja, a odbija ga i sama čovjekova priroda, što u sebi ćuti 
svako ko upućuje dovu, kako ćemo to, ako Bog da, vidjeti kasnije; 

12. jasna izjava o spuštanju Njega, Uzvišenoga, na najniže nebo svake 
večeri. Pod "spuštanjem" se pak, kod svih naroda, podrazumijeva 
silazak odozgo prema dolje; 

13. pokazivanje prema Njemu nečim fizičkim, onako kako je to uči- 
nio onaj koji je imao najviše znanja o svome Gospodaru, 282 a on 


Hadis bilježe El-Buhari i Muslim (muttejek 'alejhi) i već je navođen (pod br. 308) (u izvorni- 
ku). 

Hadis je vjerodostojan ( sahlh ); bilježi ga Hakim i drugi. Vjerodostojnim su ga ocijenili i on 
i Zehebi, a prije njih dvojice i Ibn Hibban. 

U izvorniku stoji: o Njemu. 


282 



296 


Ibn Ebu-l-'lzz el-Hanefl 


najbolje od svih Ijudi zna šta se za Allaha mora obavezno vjerovati, 
a šta nije dopušteno, kad je bio na impozantnome skupu (kakav 
nikome drugom nije priređen) u veličanstvenom danu i na veli- 
čanstvenom mjestu - tada je rekao: "Vi ćete biti pitani o meni, pa 
šta ćete reći?" "Svjedočimo da si dostavio (Objavu), da si izvršio 
(svoju zadaću) i da si (nas dostatno) posavjetovao” 283 - odgovorili 
su oni. Na to je on svoj časni prst usmjerio prema nebu, dižući ga 
prema Onome ko je iznad njega, i iznad svega drugoga, i rekao: 
"Bože moj, Ti budi svjedok ovoga!" Kao da vidimo taj časni prst, 
podignut prema Allahu, i kao da čujemo taj časni jezik koji govori 
Onome prema kome je podigao svoj prst: "Bože moj, Ti budi svje- 
dok ovoga!" Stoga i mi svjedočimo daje (Objavu) dostavio jasnom 
dostavom, da je izvršio nalog svoga Gospodara onako kako mu je 
naredio i da je svoj ummet posavjetovao na najbolji mogući način, 
tako da mu, pored njegovih objašnjenja, njegove dostave, njego- 
vih otkrovenja i njegovih pojašnjenja nije potrebno cjepidlačenje 
cjepidlaka ni sitničenje sitničavaca! Hvala neka je Allahu, Gospo- 
daru svjetova svih; 

14. nedvosmislena upotreba upitne čestic egdje, kakoju je upotrijebio 
čovjek koji je imao najviše znanja o Njemu, koji je najviše uputsta- 
va dao svome ummetu i koji se najpreciznije i jezički najkorektnije 
izražavao, upotrebljavajući izraze koji ne daju ni naslutiti nikakvu 
netačnost - on je, više puta, upitao: "Gdje je Allah?” 284 

15. Poslanikovo, s.a.v.s., potvrđivanje onome, ko je rekao da se Gospo- 
dar njegov nalazi na nebu, da je vjernik; 

16. obavještenje Uzvišenoga o faraonu: da je imao namjeru uspeti se 
na nebo da vidi Musaovog Boga, kako bi Musaa mogao optužiti 


Hadis je vjerodostojan (sahih). Ovo je izvadak iz Džabirovog dužeg hadisa o Vjerovjesni- 
kovom, s.a.v.s., hadžu. Hadis navode: Muslim, Ebu Davud, DarimT, Ibn Madže i dr. Ja sam 
ga izdvojio u jedan fin odjeljak i priključio mu sve verzije i nadodatke koji se prenose po- 
sredstvom Džabira - Allah njime bio zadovoljan! - poredavši ih u jedan niz i proprativši ih 
korisnim zapažanjima, što je agilna “Islamska učionica" (EI-Mektebu-l-islamT) izdavala više 
puta. 

Hadis je vjerodostojan (sahTh); bilježi ga Muslim (11/71) i dr. posredstvom Mu'avije ibn 
Hakema es-Sulemija - naime, da je Božiji Poslanik, s.a.v.s., upitao jednu robinju: "Gdje je 
Allah?" " Na nebu”, kazala je ona. "A ko sam ja", upitao je i ona mu je rekla: "Ti si Allahov 
poslanik." "Oslobodite je ropstva”, kazao je on, "ta, ona je vjernica!" Hadis je stručno obra- 
đen u Hladovima (Ez-Zilal) pod br. 489 i 490, te u Saietku C ornjosti (Muhtesaru-l-‘Uluvv) 
(str. 81.) ZehebT za njega kaže: "Hadis je vjerodostojan (sahih), bilježi ga Muslim." 

da time što govori da je On, Uzvišeni, iznad nebesa iznosi laži: "O 
Hamane" - reče faraon - "sagradi mi jedan toranj ne bih li stigao 
do staza, staza nebeskih, ne bih li se popeo do Musaova Boga - ja, 
naime, smatram da je on, doista, lažac!" (El-Mu'min, 36) Prema 
tome, onaj od džehmijja koji poriče (Allahovu) gornjost, on je fa- 
raonist, a ko je priznaje on je muhamedanski musaovac; 

17. Poslanikovo, s.a.v.s., kazivanje o tome kako se u Noći Miradža kre- 
tao između Musaa, a.s„ i svoga Gospodara radi smanjenja broja 
namaza, kad se više puta uspinjao do svoga Gospodaru i vraćao se 
Mćisau, a.s. 285 

18. pasaži Kur'ana i sunneta ( nusus ) koji govore o tome da će stanov- 
nici Džennetavidjeti Njega, Uzvišenoga, te Vjerovjesnikovo, s.a.v.s., 
obavještenje da će ga vidjeti onako kako vide Sunce i Mjesec u 
uštapu, kad ispod njega nema oblaka - prema tome, neće Ga vi- 
djeti nikako drukčije nego iznad sebe, kako je rekao, s.a.v.s.: "Dok 
stanovnici Dženneta budu u svom uživalištu iznenada će im blje- 
snuti svjetlost i oni će prema njemu podići svoje glave kad - Silni, 
gleda ih iznad njih! 'O džennetlije', govorit će im, 'mir neka je na 
vama!' - Zatim je proučio Njegove riječi: 'Mir! - bit će riječi Gos- 
podara Milostivog!' (Ja-STn, 58) Zatim će im se izgubiti iz vida, a u 
njihovim boravištima će se zadržati Njegova milost i berićetnost!” 286 
Hadis bilježi imam Ahmed u svom Musnedu, te neki drugi autori, 
posredstvom Džabira, Allah bio zadovoljan njime! 

Osporavanja (Allahove) gornjosti ne može biti bez osporavanja viđenja 
(Njega). Stoga su džehmijje odbacivali oboje, 287 dok su sljedbenici sunneta 
priznavali to oboje. Onaj pak ko je priznavao viđenje, a negirao činjenicu 
gornjosti, ostao je neodlučan, kolebao se između toga - niti se mogao pri- 
kloniti jednima, ni drugima. Ako bi se ova vrsta argumenata iznijela pojedi- 
načno, njihov bi broj dostigao nešto oko hiljadu, pa onaj ko bi im želio dati 
drugi smisao morao bi na sve njih dati odgovor! Međutim, teško da može 
ispravno odgovoriti i na samo neke od njih. 


Hadis bilježe El-Buhari i Muslim ( muttefek 'alejhi). V.: Sažetak C omjosti (Muhtesaru-I- 
'Uluvv), br. 17. 

Hadis je slab ( da'Jf ) i već je jednom spominjan (br. 141) (u izvorniku), a riječi rahmetli šejha 
Ahmeda Šakira:"Njegov prijenosni nizje dobar ( džejjid )” nestoje iz razloga koje sam tamo 
naveo. 

U rukopisu stoji: nejjejn (obje negacije). 

Učenjaci iz prvih muslimanskih generacija ( selef) puno su toga kazali 
u prilog svojstva gornjosti. Među tim mnoštvom nalazi se i ono što šejhu-l- 
islam Ebu 'lsma'Tl el-Ensari navodi u svojoj knjizi Razlučivač (El-Faruk), naime 
da je MutT' el-Belhi upitao Ebu HanTfu kakav je status u vjeri onoga koji kaže: 
"Ne znam da li je moj Gospodar na nebu, ili je na Zemlji!" "Takav je otišao u 
nevjerstvo", odgovorio je Ebu HanTfa, "budući da Allah kaže: 'Milostivi se na 
Prijesto (el-'Arš) uzdigao.' (Ta-Ha, 5), a Njegov 'Arš je iznad sedam nebesa!" 
"A ako bi rekao", upitao sam ja i nastavio: "Uredu, On jeste na Prijestolju, ali 
ja ne znam da li je Prijesto na nebu, ili je na Zemlji?!" i on je odgovorio: "Bio 
bi nevjernik, jer bi poricao da je On na nebu! Naime, onaj ko poriče da je 
Prijesto Božiji na nebu, taj je zašao u nevjerstvo!" Drugi dodaju: "jer je Allah 
u najgornjem dijelu 'lllijjuna, koji je svoj naziv i dobio iz riječi a‘la 2SS , a ne iz 
riječi es/e/ 289 .” 

Na one koji to ne priznaju, a formalno pripadaju mezhebu Ebti HanTfe, 
neće se obazirati. Tako su se za nj vezivale i neke mu'tezilijske frakcije i dr., 
koji su se s njim razilazili u mnogim doktrinarnim pitanjima ( i'tikadat ). Isto 
tako su i Malikovog, Šafi'inog i Ahmedovog mezheba i oni koji se s njima 
razilaze u (nekim) doktrinarnim pitanjima. Poznat je slučaj Ebči Jčisufa u vezi 
s traženjem pokajanja od Bišra el-MerTsija kada je ovaj odbio priznati da je 
Uzvišeni Allah ponad Prijestolja, o čemu nam vijest prenosi 'Abdurrahman 
ibn Ebi Hatim i dr. 

Onaj ko riječfevka (iznad) tumači kao: "bolji je i odličniji od Svojih 
robova", odnosno, "bolji je i odličniji od Prijestolja", onako kako se kaže: Vla- 
dar je iznad ministra, dinar je iznad dirhema i sl. - to njegovo tumačenje 
zdrav razum odbacuje a zdrava srca prema njemu osjećaju odbojnost. Na- 
ime, izjava nekoga ko bi rekao: "Allah je bolji od Svojih robova, bolji je od 
Svog Prijestolja!" bila bi istovrsna s izjavom: Snijeg je hladan, vatra je topla, 
Sunce snažnije sija od svjetiljke, nebo je više od stropa kuće, brdo je teže 
od kamenčića, Božiji Poslanik je bolji od tog i tog Jevrejina, nebo je iznad 
Zemlje! U tome nema nikakvog slavljenja, veličanja ili pohvale; to je najlošiji 
govor, najprostiji i najniži, pa kako bi mogao priličiti da bude Allahov govor, 
(čiji kvalitet) ne bi mogli postići ni svi Ijudi i džinni kada bi se sakupili i jedni 
drugima bili pomagači! Štaviše, u tome je njegovo omalovažavanje, kao što 
se kaže u poslovici: 


A'la - dosl. biti na vrhu; biti najuzvišeniji. (Nap. prev.) 

Esfel - dosl. biti najniži; biti u najdonjem dijelu. (Nap. prev.) 

2ar ne i /idiš da sablji vrijednost pada 
kad se rekne da oštrija je od štapa!? 

Ako bi neko rekao: Dijamant je iznad lukovine i riblje krljušti - razumni Ijudi 
bi se tome nasmijali s obzirom na nesrazmjer između toga. Nesrazmjer pak iz- 
među Stvoritelja i stvorenja uveliko je veći. Stvar je, međutim, drukčija kada to 
situacija zahtijeva, npr. da se iznese argument pred nekog zagovarača zablude, 
kao što to nalazimo u riječima istinoljubivogjusufa, a.s.: "Ili su bolji raznovrsni 
bogovi ili Allah, Jedini i Svemoćni?!" (Jusuf, 39), ili u riječima Uzvišenoga: "Šta 
je bolje: Allah ili oni koje Njemu pridružuju u Božanstvenosti Njegovoj!?" (En- 
Neml, 59); "A Allah bolje nagrađuje i kažnjava trajnije!" (Ta-Ha, 73) 

Ova gornjost se potvrđuje samim potvrđivanjem apsolutne gornjo- 
sti sa svih aspekata. Naime, Njemu, Uzvišenome, pripada gornjost u smislu 
moći, u smislu kvaliteta (kadr) 290 i u smislu Bića. Onaj ko nešto od toga pri- 
znaje, a nešto ne priznaje, on govori neprilično, budući da je gornjost Njega, 
Uzvišenoga, apsolutna i podrazumijeva sve aspekte. 

Ako bi oni rekli: Misli se na gornjost pozicije (mekana), ne na gornjost 
mjesta (mekan) - mi bismo kazali da se tu radi samo o ženskom, odnosno 
muškom rodu, jer se i ženski oblici mekana i menzila upotrebljavaju i za 
duhovna i fizička mjesta, kao što se i njihovi muški oblici mekan i menzil 
upotrebljavaju za fizička. Ako bi neko rekao: "Ti u našim srcima imaš mje- 
sto ( menzila )" - trebao bi se sjetiti da se može kazati i ovako: Mjesto te i 
te osobe u našim srcima i dušama veće je od mjesta toga i toga. U jednoj 
predaji se kaže: "Ako neko od vas želi znati svoje mjesto kod Allaha, neka 
pogleda kakvo je Allahovo mjesto u njegovom srcu, jer Allah kod Sebe čo- 
vjeka postavlja na onakvo mjesto na kakvo čovjek postavlja Njega u svome 
srcu!" 291 


U rukopisu stoji :fadl (prednost, vrijednost). 

Ova predaja mi nije bila poznata, no kasnije sam je, u sličnom obliku, pronašao, zahva- 
Ijujući naputku neke braće - Allah ih nagradio dobrim! - u Hakimovom Nadodatku (El- 
Mustedrek), I / 494-495, i on je ocjenjuje vjerodostojnom (sahih). Zehebi pak kaže da se u 
njegovom prijenosnom nizu nalazi i Omer ibn 'Abdullah, Gufretov oslobođeni rob, koji je 
slab ( da'ij ) prenosilac, a da je Ebu Ja'la i neki drugi autori, navode upravo posredstvom nje- 
ga. Stručno je elaboriran u Zbirci slabih hadisa (Ed-Da'Tfa) pod br. 5427. Radi se o jednom 
od mnogobrojnih hadisa, slabih i apokrifnih, kojima je osoba po imenu 'lzzuddin Bulejk 
ispunila stranice svog Jasnogputa (El-Minhadž), u kojem ima blizu četiri stotine što slabih, 
što apokrifnih hadisa. I pored toga u predgovoru te knjige kaže da su svi hadisi njegovog 
Jasriog puta vjerodostojni! Nadam se da ću imati priliku i štampati tu knjigu, kao svoj od- 
govor njemu. Također se nadam da će to biti vrlo skoro, ako Bog da. 

Riječi: "Allahovo mjesto u njegovom srcu" podrazumijevaju pozna- 
vanje Allaha, Ijubav prema Njemu, poštivanje Njega i sl. Prema tome, ako 
se zna da su mekana i menzila samo ženski oblici riječi mekan i menzil, a 
ženski rod je sekundaran u odnosu na muški i u formi i u značenju, povodi 
se za njim, onda uzdignutost one predstave koja se nalazi u umu ide za 
stvarnom uzdignutošću: ako je podudarna sa njom, istinita je, u protiv- 
nom nije. 

Ako bi bilo rečeno: Misli se na Njegovu uzdignutost u srcima, na to da 
je On u srcima iznad svega drugoga - odgovor bi bio sljedeći: To je tačno 
tako, ta uzdignutost je sukladna Njegovoj uzdignutosti u Samom Sebi nad 
svim drugim. Da On pak nije uzdignut, Sam po Sebi, nad svim drugim, tada 
Njegova uzdignutost u srcima ne bi bila kompatibilna, kao kad neko nešto 
što (po sebi) nije najuzdignutije učini najuzdignutijim. 

Allahovu gornjost ('ului/ v), pored toga što je utvrđena Objavom, po- 
tvrđuju i razum i sama čovjekova priroda. Što se tiče njezina potvrđivanja 
razumom tu, pored ostalog, spada i kategorično, aksiomno znanje da su 
svaka dva egzistenta ili takva da se jedan od njih nalazi u sastavu onog dru- 
gog i da opstoji njime, kakav je slučaj sa svojstvima, ili da opstoji sam po 
sebi, odvojen od onog drugog. 

Drugo: Kada je Allah stvarao svijet, stvarao ga je ili u Samom Sebi, ili 
izvan Svog Bića. Ono prvo je neutemeljeno, prvo po jednodušnoj ocjeni, a 
drugo jer bi to značilo da je On i mjesto za prostote (hasais ) 292 i prljavšti- 
ne - uzvišen neka je Allah nad tim uzvišenošću golemom! Ono pak drugo 
podrazumijevalo bi da se svijet nalazi izvan Njegovog Bića, dakle odvojen, 
pa se tako utvrđuje razdvojenost, jer stajalište da On niti je spojen sa ovim 
svijetom niti je odvojen od njega nije logično. 

Treće: Tvrdnja da Uzvišeni nije ni unutar, ni izvan ovoga svijeta značila 
bi potpunu negaciju Njegovog postojanja, budući da nije logična. Prema 
tome, On se nalazi ili unutar, ili izvan ovoga svijeta. Ono prvo je neutemelje- 
no, pa ostaje ovo drugo, što podrazumijeva razdvojenost. 

Što se tiče potvrđivanja Njegove gornjosti čovjekovom prirodom: pa 
svi Ijudi, po samim svojim naravima i zdravim srcima, podižu ruke kod obra- 
ćanja Njemu, a i kad skrušeno stoje pred Bogom Uzvišenim svojim srcima 
smjeraju prema gore. 


292 


U izvorniku stoji: hašaiš (trave, biljke). 

Muhammed ibn Tahir el-MakdisT navodi da je šejh Ebu Dža'fer el- 
HemdanT jednom došao poslušati predavanje profesora Ebu-I-M'ealija el- 
Džuvejnija, poznatog kao "Imam dva harema" ( lmamu-l-haremejn ), baš kad 
je ovaj u svom govoru negirao svojstvo gornjosti. "Allah je postojao", govorio 
je, "i kad nije bilo Prijesto Ija, On je i sada kakav je bio!" Na to je šejh Ebu 
Dža'fer rekao: "Onda nam, profesore, objasni ovu našu neophodnost koju 
nalazimo u svojim srcima, jer poznavatelj Allaha nikada ne rekne: O Allahu! 
a da u srcu ne oćuti neophodnost traženja gornjosti; ne okreće se ni desno, 
ni lijevo - pa kako da tu neophodnost odagnamo od sebe!?" Na te njegove 
riječi Ebu-I-Me'ali se lupio po glavi i sišao! Mislim da je rekao: "I stao plakati, 
govoreći: 'HemdanT me uzdrma, baš me uzdrma!"’ 

Profesor je htio kazati: To je nešto što je Allah učinio prirođenim Svo- 
jim robovima, nešto što nisu morali uzimati od poslanika, što su u svojim 
srcima ćutili kao nužan zahtjev da se u obraćanju Bogu okreću prema gore. 

Postoji i prigovor na racionalni dokaz, sastoji se u osporavanju njegove 
aksiomnosti, s obzirom da to osporava većina umnika - naime, da je on 
doista aksioman, tada među umnim Ijudima ne bi bilo nikakve spornosti u 
pogledu njega, pa je on, prema tome, samo uobraziljska, fikcijska stvar! 

Odgovor na ovaj prigovor dat je na njemu odgovarajućem mjestu, te 
ću se ja, stoga, ovdje samo ukratko osvrnuti na njega. U odgovoru se, dakle, 
može kazati da ako um prihvata ono što vi govorite, onda će on još bolje 
prihvatati ono što govorimo mi, a ako um odbija prihvatiti ono što mi govo- 
rimo, onda će ono što vi govorite odbijati još snažnije! Ako je naše stajalište 
za um neutemeljeno, pa vaše je još neutemeljenije, a ako je to što vi govorite 
za um istinito i prihvatljivo, onda mu je prihvatljivije ono što govorimo mi. 
Naime, pozivanje na aksiomnost je zajednička, pa ćemo mi kazati: "Mi po 
aksiomnosti znamo da vaše mišljenje nema svoga utemeljenja u istini", a 
to isto govorite i vi, pa kada vi kažete: "Ta aksiomnost koja naše stajalište 
prosuđuje neutemeljenim u istini produkt je (vaše) fikcije, a ne uma!” - mi 
ćemo to isto kazati za vas. Isto tako, većina Ijudskih naravi, kod Ijudi koji nisu 
ni iz vašeg, ni iz našeg tabora - podržava ono što mi tvrdimo pa ako ćemo 
u obzir uzeti i ono što je prirođeno Ijudskoj naravi i time ćemo odnijeti pre- 
vagu nad vama, a ako ćemo to odbaciti, tada će vaše stajalište biti potpuno 
obesnaženo, budući da ste ga i temeljili na nečemu za šta ste tvrdili da su 
premise koje se znaju po samoj čovjeku prirođenoj naravi. Time će, također, 
biti obesnažena i naša umna razviđanja ( ‘aklijjat ), ali će zato ono što se zna 
samo preko Objave ( es-sem'u ), ono s čime su dolazili vjerovjesnici, biti samo 

na našoj, ne i na vašoj strani. Tako to (znanje) imamo samo mi, dok um 
imamo i mi i vi. 

Ako biste vi kazali: Većina umnika zastupa naše stajalište!?, bilo bi vam 
rečeno da to nije tako. Naime, oni koji iznose stav da je Tvorac svijeta nešto 
postojeće, te da nije iznad svijeta, da nije odvojen od njega niti integriran u 
njemu jest samo jedna skupina teoretičara, a prvi od koga je među musli- 
manima poteklo nešto takvo bili su Džehm ibn Safvan i njegovi sljedbenici. 

Prigovoreno je i argumentu čovjekove naravi, tj. činjenici da se nebo 
uzima pravcem upućivanja dove, onako kako je Ka'ba pravac okretanja u 
namazu , 293 što se, navodno, obara samom činjenicom spuštanja čela na ze- 
mlju i pored toga što se On ne nalazi u pravcu zemlje! 

Na ovaj prigovor odgovorit će se sa više stvari: 

Prvo: To što vi kažete da je nebo pravac prema kome se upućuje dova 
(nema svoje osnove) niko iz prvih muslimanskih generacija nije rekao nešto 
takvo, niti je Allah za to objavio neki dokaz, a kako to spada u stvari vjerske 
legislative, to ne bi moglo ostati nepoznato prvim muslimanskim generaci- 
jama i njihovim učenjacima. 

Drugo: Smjer (kibla) za dovu isti je kao i za namaz, budući da je lijepo 
da se onaj ko upućuje dovu Allahu okrene prema Ka'bi, jer se i Poslanik, 
s.a.v.s., u mnogim slučajevima 294 u svojoj dovi okretao prema njoj. Prema 
tome, onaj ko ustvrdi da smjer dove nije isti kao i smjer namaza, odnosno da 
postoje dvije kible, dva smjera - jedan Ka'ba, a drugi nebo - taj u vjeru unosi 
novotarije i odstupa od zajednice muslimana. 

Treće: Kibla je ono prema čemu se vjernik okreće svojim licem, onako 
kako se okreće prema Ka'bi pri obavljanju namaza, učenju dove, činjenju 
zikra i klanju kurbana, te kao što se umrli i onaj koji se ukopava, također, 
okreću u tom pravcu, zbog čega se taj smjer i zove "smjerom u kome je 
okrenuto lice" ( vidžhe ). Okrenutost prema nečemu ( istikbal ) suprotna je 
od okrenutosti od nečega (istidbar): ono prvo podrazumijeva okrenutost 


'Aflfi kaže: "Vidi Ibn Kajjimovo djelo Mosulijev sažetak Otposlatih murija (Muhtesaru-I- 
Musuli li-s-sava'iki-l-mursela), svezak II, str. 51." 

Hadis je vjerodostojan (sahih), i na ovu temu prenosi se veliki broj hadisa. Među njima je 
i onaj koji prenosi Abdullah ibn Zejd, koji kaže: “Božiji Poslanik, s.a.v.s., izašao je na ovu 
musallu zarad kišne dove, pa je činio dovu i molio za kišu azatim seokrenuo prema Ka'bi." 
(Muttefek 'alejhi). El-Buhari ga u poglavlju "Dove" (Ed-Da‘vat) predstavlja sa: "Odjeljak o 
dovi u pravcu kible". 

licem prema njemu, a ono drugo okrenutost leđima. Prema tome, ono pre- 
ma čemu je čovjek okrenut glavom, rukama ili bokom ne naziva se kiblom, 
ni stvarno ni metaforično, pa da je nebo doista pravac prema kojem se 
upućuje dova, tada bi bilo propisano da se učač dove mora licem okrenuti 
prema njemu, a to nije propisano. Ono prema čemu se podižu ruke ne 
naziva se kiblom, ni stvarno ni metaforično. Okrenutost prema Ka'bi pri 
učenju dove je šerijatska stvar, u vezi s njom su proizašli određeni propisi, 
a poslanici nisu tražili da se učač dove licem okrene prema nebu. Naprotiv, 
to su zabranjivali. 

Poznato je pak da su: okrenutost srcem, okrilje i onaj poticaj kojeg 
upućivač dove ćuti u sebi prirodna stvar, to čini i musliman i nemusliman, 
i učeni i neuki. Najčešće to čine nevoljnik i stradalnik, vođeni prirođenom 
naravi da se, kad ih nevolja pritisne, obraćaju Bogu. 

Treba kazati i to daje pitanje kible podložno derogaciji i promjeni, kao 
što je s Jerusalema preusmjerena na Ka'bu, dok je okrenutost u dovi prema 
gore utisnuto u samoj prirodi. Onaj ko se okrene prema Ka'bi zna da Uzviše- 
ni Allah nije tamo, za razliku od učača dove; on se okreće svome Gospodaru 
i Stvoritelju u nadi da će mu od Njega doći milost. 

Što se tiče obaranja argumenta činjenicom spuštanja lica na zemlju, 
ono je izrazito loše, budući da onaj ko svoje lice spušta na zemlju time na- 
mjerava pokazati svoju skrušenost i poniznost onome iznad sebe, a ne da 
bi se nageo prema nekome ko je ispod njega! Takvo nešto i ne naumpada 
onome ko je na sedždi. 

Pripovijeda se o Bišru el-Merlsiju da su ga čuli kako (na sedždi) izgova- 
ra: "Slava Gospodaru mom najnižem! ( Subhane Rabbije-l-esfel )!” 295 

Uzvišen neka je Allah uzvišenošću golemom nad onim što govore ne- 
vjernici i poricatelji! Onaj koga njegovo odricanje dovede u ovakvo stanje 
vrlo lahko će zapasti u nevjerstvo, ukoliko ga Allah ne dohvati Svojom mi- 
lošću. Od takvih Ijudi ispravnost je daleko. Uzvišeni kaže: "Mi ćemo srca 
njihova i oči njihove zapečatiti i neće vjerovati kao što ni prije nisu vjerovali, 
i ostavit ćemo ih da u zabludi svojoj lutaju smeteni." (El-Enam, 110); "I kad 
oni zastraniše, Allah učini da i srca njihova zastrane!" (Es-Saff, 5) 


Naime, kako je spomenuti Bišr spadao u red onih koji su poricali Allahovu gornjost on je, 
navodno, tragom takvog svog uvjerenja, na sedždi u namazu, na kojoj se izgovara Subhane 
Rabbije-l-a'la'. (Slava Gospodaru mom Uzvišenom!) izgovarao ono što je suprotno tome. 
(Nap. prev.) 


295 

Prema tome, ko ne bude tražio uputu iz njenih pravih mjesta, bit će 
kažnjen uskraćenjem upute. Molimo Allaha da nas ne kazni i sačuva. 

Njegove riječi: "I niko Ga od Njegovih stvorenja obuhvatiti ne može" 
znače: Ne mogu Ga obuhvatiti ni znanjem, ni viđenjem, ni na bilo kakav 
drugi način. On obuhvata sve, a Njega ne obuhvata ništa! 


O njegovim riječima: 

C)SS I kažemo: Allah je Ibrahima uzeo za prijatelja i Miisau se obra- 
tio govomim izričajem - vjerujemo u to, potvrđujemo istinitost 
toga i prihvatamo to! 


Komentar: 

Uzvišeni (Allah) kaže: "A Ibrahima je Allah uzeoza prijatelja!” (En-Nisa, 125); 
"A Allah je, sigurno, sa Musaom razgovarao!" (En-Nisa', 164). 

Pod izrazom el-hulleh 296 podrazumijeva se punoća Ijubavi. Džehmije 
pak poriču realnost Ijubavi i s jedne i s druge strane, tvrdeći da Ijubavi može 
biti samo ako između onog koji voli i onog što se voli postoji srodnost, dok 
nikakve srodnosti, koja bi mogla nalagati Ijubav, ne može biti između Onoga 
koji postoji oduvijek i nekog ko je nastao u vremenu! 

Isto tako negiraju i realnost obraćanja govorom, kako smo to ranije 
vidjeli, a prvi koji je u islamu izašao s ovom novotarijom bio je Dž'ad ibn 
Dirhem na početku drugog (hidžretskog) stoljeća, zbog čega ga je Halid 
ibn Abdullah el-Kasri, namjesnik Iraka i istočnih predjela ( Mašrik ), u Vasitu 
zaklao kao kurban. Naime, on je, držeći hutbu na Kurban-bajram Ijudima 
rekao: "O Ijudi, koljite (danas) kurbane - Allah vam primio vaše žrtve! Što se 
mene tiče, ja ću kao kurban zaklati Dža'da ibn Dirhema, jer on tvrdi da Allah 
Ibrahima nije uzeo Sebi za prijatelja i da se nije govornim izričajem obratio 
Musau!" Iza toga je sišao (sa minbera) i zaklao ga! Tako je postupio shodno 
šerijatskoj deciziji (fetui) učenjaka iz druge muslimanske generacije - Allah 
bio zadovoljan sa njima! - pa neka ga Allah nagradi dobrim zato što je stao 
u odbranu vjere i vjernika! 


296 


El-Hulleh - dosl. prisno prijateljstvo. (Nap. prev.) 



VJERSKA UCENJA ISLAMA 


305 


Ovu orijentaciju je, potom, od Dža'da preuzeo Džehm ibn Safvan i 
javno je zagovarao i polemizirao za nju, tako da je po njemu i dat naziv 
džehmije. Njega je pogubio Muslim ibn Ahvez, namjesnik Horasana. Zatim 
je to naučavanje prešlo kod mu'tezila, sljedbenika Amra ibn Ubejda, i na 
scenu stupilo u vrijeme Me'mčinova hilafeta, kad su najveći autoriteti islama 
bili stavljeni na veliku kušnju, budući da su ovi od njih tražili dajavno izraze 
svoju saglasnost sa tim. To je, međutim, preuzeto od politeista i mandeja- 
ca - oni su, naime, bili ti koji su negirali daje Ibrahim bio prisan prijatelj a 
Mčisa sagovornik Božiji, jer prisno prijateljstvo podrazumijeva punoću Iju- 
bavi koja ispunjava onog koji voli. 

Rečeno je: 

Onako kao duša zašao si u me, 
prisni prijatelj je po tome dobio ime! 

Treba, međutim, kazati da su Njegova Ijubav i Njegovo prijateljstvo 
dolični Njemu, Uzvišenom, baš kao i sva druga Njegova svojstva. Ono na 
šta ukazuje časni ajet svoju potvrdu ima i u predaji od Vjerovjesnika, s.a.v.s., 
koja se posredstvom Ebu Se'ida el-Hudrija navodi u Zbirci vjerodostojnih 
hadisa (Es-SahTh), a koja glasi: "Kad bih nekog od stanovnika Zemlje sebi 
uzimao za prisna prijatelja uzeo bih Ebu Bekra za takvog prijatelja, međutim 
vaš drugje Allahov prisni prijatelj !" 297 (mislio je na sebe). 

U drugoj verziji predaje stoji: "Svakom prijatelju se odričem prisnog 
prijateljstva sa njim, a kad bih ikoga od stanovnika Zemlje sebi uzimao za 
prisna prijatelja uzeo bih Ebu Bekra za takvog prijatelja!" U trećoj verziji se 
kaže: "Allah me je uzeo Sebi za prisna prijatelja onako kako je i Ibrahima 
uzeo za prisna prijatelja!" Tako je objasnio da njemu nije prilično da iz reda 
stvorenja nekog sebi uzme za prisna prijatelja, te kad bi to mogao da bi 
najprije za takvog prijatelja uzeo Ebu Bekra es-Siddlka, premda je sebe pre- 
dicirao time da voli neke osobe, kao što je rekao Muazu: "Ja tebe, Allaha 
mi, doista volim !” 298 Isto to je rekao i ensarijama , 299 dok je Zejd ibn Haris bio 


Hadis je vjerodostojan (sahih) a hadis sličan njemu je već spominjan (br. 126). 

Hadis je vjerodostojan ( sahih ); bilježi ga Ahmed i drugi autori. Ibn Huzejme i Ibn Hibban 
ga ocjenjuju vjerodostojnim ( sahih ). Stručno je elaboriran u Ebu Davudovoj zbirci vjero- 
dostojnih hadisa pod brojem 1362. 

Sugerira na hadis koji prenosi Enes a koji glasi: "Jedna žena, ensarijka, došla je kod Božijeg 
Poslanika, s.a.v.s., noseći svoje dijete, i Božiji Poslanik, s.a.v.s., razgovarao je sa njom, te je 
rekao: 'Tako mi Onoga u čijoj je ruci moja duša, vi ste meni najdraži Ijudi (ponovivši to 
dvaput)!"' Hadis bilježi El-Buhari. 

"Ijubimac" Božijeg Poslanika, s.a.v.s., kao i njegov sin Usame itd. Amr ibn el- 
'As ga je upitao: "Koga od Ijudi najviše voliš?" i on mu je kazao: "Aišu." "A od 
muškaraca?" upitao je. "Njenoga oca!" odgovorio je on . 300 

Iz ovog proizlazi da prisno prijateljstvo ( el-hulleh ) ima uži smisao od 
općenitog voljenja. Onaj ko se tako voli, s obzirom na potpunost toga, voli 
se zbog samog njega a ne zbog nečeg drugog, jer onaj ko se voli zbog nečeg 
drugog u voljenju dolazi iza tog drugog. Prema tome, prisno prijateljstvo, 
s obzirom na njegovu potpunost, ne prihvata sudjelstvo ni združivanje, 
zato što je u cijelosti prožeto Ijubavlju. U njemu se nalazi punoća bliskosti 
{tevh\d) i punoća Ijubavi. 

Iz tog razloga, kada je Allah Ibrahima uzeo za prijatelja - a Ibrahim je 
svoga Gospodara molio da mu podari dobrog potomka, pa mu je On dao 
Ismaila - sin je bio zauzeo dio njegovog srca. Tada je Prijatelj postao Ijubo- 
mornim prema srcu Svog prijatelja - zar da u njemu ima mjesta i za nekog 
drugog?!, pa ga je stavio na kušnju (zatraživši od njega) da ga zakolje, kako 
bi do izražaja došlo prisno prijateljstvo u promicanju Ijubavi prema Prijate- 
Iju nad Ijubavlju prema vlastitom djetetu! A nakon što se pokorio naredbi 
svoga Gospodara i pokazao odlučnost da to zbilja i učini - kad je na vidjelo 
izašla moć prisnoga prijateljstva u spremnosti da se zakolje (svoje) dijete, 
dajući tako prednost Ijubavi prema Prijatelju u odnosu na Ijubav prema dje- 
tetu - tada mu je Allah ukinuo izrečenu mu naredbu i iskupio ga velikim 
ovnom. To je stoga što je bio postignut cilj koji se želio postići klanjem, a 
to je spremnost i pripravnost duše da uradi ono što joj se naređuje. Kad je 
to bilo postignuto, tada je samo klanje (djeteta) postalo štetno pa je zbog 
toga i dokinuto, a klanje ovnova i drugih životinja kurbana postalo je praksa 
njegovih sljedbenika sve do Smaka svijeta. 

I kao što je u poziciji ovog prisnog prijateljstva, koja je potvrđena lbra- 
himu, a.s., sudjelovao i naš Vjerovjesnik, s.a.v.s., isto je tako sudjelovao i u 
poziciji koju je imao Musa, a.s.; naime, imao je privilegiju da neposredno 
razgovara s Uzvišenim Allahom, kako je to potvrđeno u hadisu o Noćnom 
putovanju (e/-/sra'). 

Ovdje nailazimo na ono poznato pitanje: naime, zašto je Vjerovjesnik, 
s.a.v.s., koji je pribraniji od Ibrahima, a.s., za sebe iskao onakav blagoslov ka- 
kavje imao Ibrahim, jer je u osnovi onaj s kojim se neko poredi bolji od onog 


Hadis bilježe El-Buhari i Muslim, posredstvom ‘Amra ibn el-'Asa. 

koji se poredi sa njim!? Kako je, dakle, moguće uskladiti te dvije međusobno 
isključive stvari? Učenjaci su na to dali brojne odgovore, no prostor nam 
ne dozvoljava da ih sve ovdje navedemo. Najbolji od njih je onaj odgovor 
koji glasi da je iz Ibrahimove porodice bilo vjerovjesnika kakvih neće biti iz 
Muhammedove porodice, pa kad se išću blagoslovi na Poslanika, s.a.v.s., i 
njegovu porodicu poput onih kakvi su dati Ibrahimu i njegovoj porodici, u 
kojoj je bilo i vjerovjesnika, time se članovima Poslanikove porodice priskr- 
bljuje ono što priliči njima, budući da oni neće dostizati stupnjeve vjerovje- 
snika. Ostaje ono što pristoji vjerovjesnicima, među kojimaje i Ibrahim, i što 
pristoji Muhammedu, s.a.v.s., te se tako njemu priskrbljuje odlika koja se ne 
priskrbljuje drugima. 

Još je bolje kazati daje i sam Vjerovjesnik, s.a.v.s., iz porodice Ibrahima, 
a.s., daje, štaviše, napribraniji među njima, pa naše riječi: "kao što si blago- 
slov svoj spustio na (porodicu) Ibrahimovu" podrazumijevaju i blagoslov na 
njega i na sve druge vjerovjesnike iz loze Ibrahimove, a.s., a podrazumijevaju, 
također, i samog Ibrahima, kako to nalazimo u riječima Uzvišenoga: "Allah je 
odabrao Adema, i Nčiha, i Ibrahimovu porodicu, i Imranovu porodicu nad 
ostalim svijetom!" (Alu 'lmran, 33) iz kojih se vidi da i Ibrahim i Imran ulaze 
u sastav Ibrahimove i Imranove porodice; i kako nalazimo u Njegovim riječi- 
ma: "...samo ne na Lutovu porodicu, nju u svitanje spasismo!" (El-Kamer, 34), 
gdje i Lut spada u Lutovu porodicu; i kako nalazimo u Njegovim riječima: 
"I kada smo vas od faraonove porodice izbavili." (El-Bekare, 49); "Uvedite 
faraonovu porodicu u patnju najžešću!" (El-Mu'min, 46), koje podrazumi- 
jevaju da i faraon spada u faraonovu porodicu. Upravo iz ovog razloga - a 
Allah najbolje zna! - u većini predaja koje govore o spuštanju blagoslova 
na Vjerovjesnika, s.a.v.s., nalazi se i dio: "kao što si blagoslov Svoj spustio na 
porodicu Ibrahimovu!" 

U mnogim od tih predaja stoji samo: "kao što si blagoslov Svoj spustio 
na Ibrahima", a ne i: "kao što si blagoslov Svoj spustio na Ibrahima i na po- 
rodicu Ibrahimovu", čega ima u samo malom broju predaja. 301 To je samo 
iz razloga što riječi: "Kao što si blagoslov Svoj spustio na Ibrahima" podra- 
zumijevaju, sljedstveno, i njegovu porodicu, onako kako i riječi: "Kao što si 
blagoslov Svoj spustio na porodicu Ibrahimovu" podrazumijevaju da u nju 
spada i Ibrahim, a.s. 


Što ne znači i da te predaje nisu vjerodostojne. Neke od njih navode se i u El-Buharijevom 
Sahihu. (V. našu knjigu Izgled namaza (Sifatu-s-salat), str. 147; XI izdanje; izdavač "El- 
Mektebu-l-islami") 



308 


Ibn Ebu-l-'lzz el-Hanefl 


Тако je Vjerovjesnik, s.a.v.s., kad mu je Ebu Evfa, r.a., donio svoj ze- 
kat, za njeg uputio dovu, rekavši: "Bože moj, blagoslov Svoj spusti na Ebu 
Evfaovu porodicu...!” 302 

Budući da je Ibrahimova, a.s., porodica najčasnija porodica na svijetu 
općenito, Allah je nju odlikovao s više odlika. Neke od njih su i sljedeće: 

a) unutar nje je sveo poslanstvo i objavu, tako da nakon Ibrahima više 
nije došao nijedan vjerovjesnik a da nije bio iz njegove loze; 

b) Allah je njih učinio imamima koji će napućivati prema njegovoj 
uputi sve do Smaka svijeta, što znači da će svaki Allahov miljenik 
koji u Džennet uđe nakon njih tamo ući posredstvom njih, na te- 
melju njihovog poziva; 

c) Allah je između njih odabaro dvojicu za Svoje prisne prijatelje, kako 
smo vidjeli; 

d) Allah je rodočelnika te porodice Ijudima učinio uzorom u vjeri; 
Uzvišeni Allah kaže: "'Učinit ću da budeš Ijudima u vjeri uzor!' 'I 
moje potomke!' - zamoli on. 'Obećanje Moje neće obuhvatiti ne- 
vjernike!' kaza On." (El-Bekare, 124) 

e) On je preko njegovih ruku realizirao izgradnju svog Hrama, koji je 
učinio preporodom za Ijude, utočištem i sigurnim mjestom za njih, 
njihovom kiblom i mjestom hodočašća. Tako je taj Hram ponikao 
među najuglednijim Ijudima. 

f) Ijudimaje naredio da blagosiljaju ovu porodicu itd. 


O njegovim riječima: 

I vjerujemo u meleke i u vjerovjesnike i u knjige objavljene posla- 
nicima i svjedočimo da su svi bili na jasnoj istini. 


Komentar: 

Ovo što je navedeno spada u temelje ispravnog vjerovanja (imana). Uzvi- 
šeni kaže: "Poslanik vjeruje u ono što mu se objavljuje od Gospodara nje- 
govog, i vjernici - svaki vjeruje u Allaha, i meleke Njegove, i knjige Njegove, 

Hadis bilježi El-Buhari u svom Sahihu, posredstvom Abdullaha ibn Ebi Evfaa. 

i poslanike Njegove!" (El-Bekare, 285); "Nije čestitost u tome da okrećete 
lica svoja prema istoku i zapadu; čestiti su oni koji vjeruju u Allaha, i u onaj 
svijet, i u meleke, i u knjige, i u vjerovjesnike!" (El-Bekare, 177) Tako je Allah, 
dž.š., ispravno vjerovanje definirao kao vjerovanje u ovo što je naveo, a one 
koji vjeruju u to nazvao je pravovjernicima (el-mu'minCm), dok je, s druge 
strane, one koji ne vjeruju u to označio nevjernicima; rekao je: "A onaj ko ne 
bude vjerovao u Allaha, i u meleke Njegove, i u knjige Njegove, i u poslanike 
Njegove, i u onaj svijet - daleko je zalutao!" (En-Nisa, 136) 

Božiji Poslanik, s.a.v.s., u vjerodostojnom hadisu, na DžibrTlovo pitanje: 
"Šta je pravo vjerovanje?" odgovorio je: "(To je) da vjeruješ u Allaha i Njego- 
ve meleke i Njegove knjige i Njegove poslanike i u Sudnji dan; i da vjeruješ u 
Božije određenje, i dobro i zlo!” 303 Prema tome, to su ona načela na kojima 
su saglasni bili svi vjerovjesnici i poslanici - neka su na njima mir i blagoslovi 
Božiji! - i u njih su istinski vjerovali samo oni koji su slijedili poslanike. 

Što se tiče njihovih neprijatelja i filozofa i inovatora u vjeri onih koji su 
išli njihovim putem, oni se međusobno razlikuju u nijekanju i poricanju tih 
načela. Najviše ih pak poriču filozofi, oni koje njihovi poštovaoci nazivaju 
mudracima (el-hukema'). Naime, oni kojima je poznata suština onog što 
oni govore znaju da oni nemaju ispravno vjerovanje u Allaha, ni u Njegove 
poslanike, ni u Njegove knjige, ni u Njegove meleke, ni u Sudnji dan jer, 
prema njihovom učenju, Allah je jedna egzistencija koja nema svoje biti ni 
realnosti, i koja ne poznaje svaku pojedinost - a sve što postoji u vanjskom 
svijetu je pojedinost - niti, prema njima, djeluje po svojoj moći i svom hti- 
jenju. Svijet je kod njih Njegov nerazlučiv pratilac, oduvijeki i zauvijeki. To 
što ga nazivaju Njegovim učinkom samo je nastojanje da u svojim izrazima 
budu korespondentni s muslimanima - On kod njih nije ni učinak, ni stvo- 
renje, ni nešto što je samo potencijalno moguće; oni Njemu odriču Njegov 
sluh, Njegov vid i sva druga Njegova svojstva! Eto, to je njihovo vjerovanje 
u Allaha. 

Što se pak tiče Njegovih objava (knjiga) oni Ga u tom pogledu ne pre- 
diciraju govorom, tako da se On, po njima, ne obraća drugom govornim 
izričajem, nije kazivao, niti kazuje. Tako je i sam Kur'an, prema njihovom 
naučavanju, samo jedna emanacija koja se iz Aktivnoga Uma prolila na Ijud- 
sko srce, iz čistog uma neporočne duše, koji se od Ijudske vrste razlikuje po 
trima karakteristikama: 


303 


Hadis bilježe El-Buhari i Muslim, posredstvom Ebu Hurejrea. 

a) snagom i brzinom shvatanja tako da može postići znanja više od 
drugih; 

b) duševnom snagom tako da može vršiti utjecaj u materiji svijeta i 
jedan lik premetati u drugi; 

c) snagom imaginacije tako da se njome umne sile mogu zamišljati u 
fizičkim oblicima, a to su kod njih meleki! 

Tako u vanjskom svijetu, prema njima, ne postoji neko odvojeno biće koje 
se uzdiže i spušta, odlazi i dolazi, vidi i obraća se Poslaniku, već se radi samo 
o mentalnim projekcijama koje u realnosti ne postoje. 

Što se tiče Sudnjega dana, oni su u stvarnosti njegovi najžešći porica- 
telji i osporavatelji. Po njima ovaj svijet neće biti devastiran, nebesa se neće 
rascijepiti i raspuknuti, zvijezde se neće zamutiti, niti će Sunce i Mjesec izgu- 
biti svoj sjaj; Ijudi se neće dići iz svojih mezarova, ni biti upućeni u Džennet 
ili Džehennem! Sve su to kod njih samo metafore, date zarad običnog puka, 
koje nemaju svoje realnosti u vanjskom svijetu, kako ih razumijevaju sljed- 
benici poslanika. 

Eto, ova bijedna i prezrena skupina ima takvo vjerovanje u Allaha, Nje- 
gove meleke, Njegove knjige, Njegove poslanike i Sudnji dan - a to je pet 
temeljnih principa vjere. 

Mu'tezile su ih pak zamijenile sa svojih pet načela kojima su porušili 
znatan dio vjere. Naime, svoju vjeru temeljili su na tijelu i akcidentaliji što je 
kod njih subjekat koji se atributira i atribut. Tako atribute, tj. akcidentalije, 
uzimaju kao dokaz nastanka onog što se atributira, tj. tijela, i o Allahovoj 
jednosti su raspredali na toj osnovi, pa su Allahu odrekli bilo kakvo svoj- 
stvo imajući pred očima svojstva kojima se karekteriziraju druge opisnine, 
tj. tijela. Potom su raspredali o Njegovim činima, tj. odredbama ( kader ), 
što su nazvali pravičnošću (el-'adl). Zatim su raspredali o vjerovjesništvu, 
vjerozakonima, naredbi i zabrani, (Božijem) obećanju i prijetnji - što su 
pitanja vezana za Imena i propise koji su u dosluhu s međupozicijom 304 (el- 
menziletu bejne-l-menziletejni) te pitanje izvršenja prijetnje. Zatim su ra- 
spredali o obavezivanju time drugoga, a to je naređivanje dobra i suzbijanje 
zla, što su jamčili dopuštanjem oružane pobune protiv nosilaca vlasti. To 


Međupozicija (el-menziletu bejne-l-menziletejni ) - Poznati mu'tezilijski stav da se veliki 
grješnik nalazi u međupoziciji: niti je u poziciji vjernika, s obzirom da je činitelj velikoggri- 
jeha, niti je u poziciji nevjernika, s obzirom na svoje posvjedočenje da nema drugog boga 
osim Allaha i da je Muhammed Allahov poslanik. (Nap. prev.) 

je pet njihovih načela koje su usvojili namjesto onih pet vjerskih s kojima je 
Poslanik poslan. 

Kasnije, rafidije su načela sveli na četiri; to su: izražavanje Allahove jed- 
nosti ( tevhld ), pravičnost ( el-'adl ), vjerovjesništvo (nubuvvet) i vjersko lider- 
stvo (imamet). 

Temeljna su, pak, načela vjere kod onih iz glavnog toka islama (ehlu- 
s-sunnneti ue-l-džema‘ah) ona s kojima je došao Poslanik, s.a.v.s., a osnova 
vjere je vjerovanje u ono s čime je došao Poslanik, s.a.v.s., kako je ranije po- 
jašnjeno. Stoga ona posljednja dva ajeta iz sure El-Bekare, upravo iz razloga 
što sadrže tu osnovu, imaju izniman značaj, kakav nemaju drugi ajeti. Tako 
se u vjerodostojnim zbirkama hadisa Buharija i Muslima, posredstvom Ebu 
Mes'uda Ukbeta ibn 'Amra, navode sljedeće Vjerovjesnikove, s.a.v.s., riječi: 
"Ko u jednoj noći prouči zadnja dvaajeta sure Bekare - to mu je dovoljno!" 305 

Muslim u svojoj zbirci vjerodostojnih hadisa (Es-Sahih) bilježi sljedeću 
Ibn 'Abbasovu, r.a., izjavu: "Dok je DžibrTl jednom sjedio kod Vjerovjesnika, 
s.a.v.s., iznad sebe je očuo neku škripu, pa je podigao glavu i rekao: 'Ovo su 
se jedna vrata nebesa danas otvorila, koja nikada prije nisu otvarana, i kroz 
njih se spustio jedan melek!' Zatim je dodao: 'Ovaj melek, koji se spustio na 
Zemlju, nikad do danas nije silazio!' (Melek) je nazvao selam i rekao: 'Raduj 
se dvama svjetlima koja su ti data a koja nisu data nijednom vjerovjesniku 
prije tebe; to su sura Fatiha i posljednji ajeti sure Bekare - nećeš proučiti 
nijedno njihovo slovo a da ti neće biti i dato!"’ 306 

Ebu Talib el-Mekki kaže: "Ispravno vjerovanje ima sedam stubova" - 

tj. ovih pet, te vjerovanje u sudbinsko određenje i vjerovanje u postojanje 
Dženneta i Džehennema i to je istina, za šta postoje postojani dokazi, ja- 
sni i kategorični. Mi smo već ukazali na dokaz Allahove jednosti ( tevhid ) i 
Objave. 

A što se tiče meleka, oni su zaduženi za nebesa i Zemlju tako da svaki 
pokret u svijetu potječe od meleka, kako to kaže Uzvišeni: "i onih koji ure- 
đuju stvar...” (En-Nazi'at, 5); "i onih koji raspoređuju stvar!" (Ez-Zarijat, 4) To 

su, kod onih što ispravno vjeruju i koji slijede poslanike, meleki, dok oni koji 
ne vjeruju u poslanike i poriču Tvorca kažu da su to zvijezde. 


Hadis je vjerodostojan ( sahih ), budući dajezabilježen u obaSahiha.To što ga jeautor djela 
EI-Džami'u-s-sagir (Mali zbornik) pripisuje autorima Sunena čista je omaška. V. Sahihu-I- 
džami', 6341. 

Muslim, 111/198. 

Kur'an i sunnet ukazuju na više vrsta meleka, sugerirajući njihovu za- 
duženost za razne vrste stvorenja, te da je Uzvišeni Allah jedne meleke za- 
dužio za brda, jedne za oblake i kišu, jedne za maternicu da vode proces 
razvoja sperme sve do kraja njenog razvoja; zatim da je jedne meleke zadu- 
žio za čovjeka kako bi pamtili ono što on radi, brojali to i zapisivali; jedne je 
zadužio za smrt, jedne za ispitivanje u mezaru, jedne za nebeska tijela da ih 
pokreću; jedne za Sunce i Mjesec; jedne je zadužio za Džehennem i njegovo 
potpaljivanje, za mučenje njegovih stanovnika i njegovo punjenje; jedne je 
zadužio za Džennet i njegovu izgradnju i zasađivanje, te za izradu njegovih 
krasota... Prema tome, meleki su najveća Allahova vojska. Među njima su 
"oni koji se jedan za drugim šalju" (El-Murselat, 1); "i onih koji objavljuju" 
(El-Murselat, 3); "i onih koji razdvajaju" (El-Murselat, 4); "i Objavu dostav- 
Ijaju" (El-Murselat, 5). 

Među njima su i: "oni koji čupaju grubo" (En-Nazi at, 1); "oni koji vade 
blago" (En-Nazi'at, 2); "oni koji plove brzo" (En-Nazi'at, 3); "oni koji naređe- 
nja izvršavaju žurno." (En-Nazi'at, 4) 

Među njima su i: "oni u redove poredani i oni koji odvraćaju, i oni koji 
Opomenu čitaju". (Es-Saffat, 1-3) 

Zašto je u svim ovim slučajevima upotrijebljena množina ženskog 
roda? Zato što se time označavaju skupine, grupe i zajednice, pa se na svim 
tim mjestima podrazumijeva njihova jednina, tj. skupina, grupa, zajednica. 

Među njima su i meleki milosti i meleki kazne; zatim meleki zaduženi 
za nošenje 'Arša (Prijestolja Božijega), meleki zaduženi za ispunjavanje nebe- 
sa namazom, veličanjem i slavljenjem Allaha te druge vrste meleka čiji broj 
zna samo Allah. 

Izraz melek sugerira da je to poslanik koji provodi naredbu svog po- 
šiljaoca i da on u tome nema nikakvog vlastitog izbora, već da sve pripada 
Jedinom, Silnom; da oni samo izvršavaju Njegovu zapovijest: "Oni ne govore 
dok On ne odobri i postupaju onako kako On naredi." (El-Enbija', 27) 

"On zna šta su uradili i šta će uraditi i oni će se samo za onog kojim On 
bude zadovoljan zalagati, a oni su i sami iz strahopoštovanja prema Njemu 
brižni!" (El-Enbija', 28); "Boje se Gospodara svoga ponad sebe, i čine ono što 
im se naredi." (En-Nahl, 50) 

Prema tome, oni su cijenjeni Allahovi robovi; neki od njih stoje u redo- 
ve poredani, a neki Mu stalno slavu izriču. Nema niti jednoga od njih a da 
mu mjesto nije određeno i on ga ne prelazi, permanentno obavlja ono što 

mu je naređeno, niti to umanjujući, niti prelazeći njegovu mjeru. Oni od njih 
koji su kod Njega na najvišoj razini "ne zaziru da Mu se klanjaju, i ne zamara- 
ju se, hvale Ga noću i danju, ne malaksavaju." (El-Enbija, 19-20) 

Njihovi čelnici su trojica meleka: Džebrail, Mikail i Israfil koji su zadu- 
ženi za život. Džebrail je zadužen za objavu pomoću koje žive srca i duše, 
Mikail je zadužen za padavine pomoću kojih živi zemlja, biljke i životinje 
a Israfil je zadužen da puhne u Rog ( es-Sur ) čime će Ijudi ponovo biti oživ- 
Ijeni, nakon njihove smrti. Oni su, dakle, Allahovi izaslanici u (svjetovima) 
Njegovog stvaranja i zapovijedanja, emisari između Njega i Njegovih ro- 
bova. Oni od Njega provode Njegovu odredbu po cijelome svijetu, i Nje- 
mu se uzdižu po zapovijedi. Nebesa se komešaju njima, a kako se i ne bi 
komešala kad na sebi nemaju prostora ni koliko za četiri prsta a da na 
njemu nema neki melek u stojećem položaju ( kaim ), ili preget ( raki ' ), ili 
ničice padnut Allahu (sddž/'d). Svakoga dana u Nebesku Ka'bu ( El-Bejtu - 
1-та‘тпг, dosl. Kuću naseljenu) ulazi njih 70 hiljada i više se ne vraćaju 
u nju; to im bude zadnja zadaća njihova. Kur'an obiluje spominjanjem 
meleka, njihovih vrsta i njihovih kategorija. Jednom Uzvišeni Svoje ime 
spominje uz njih, svoje blagosiljanje uz njihovu dovu i vezuje ih za Sebe 
na mjestima izražavanja počasti; drugi put spominje njihovo kruženje oko 
Prijestolja Božijega (e/-Arš), njihovo nošenje tog prijestolja i njihove stepe- 
ne u pogledu blizine; treći put ih naziva poštovanim, bliskim, uzdignutim, 
čistim, snažnim, iskrenim. 

Uzvišeni kaže: "Svaki vjeruje u Allaha, i meleke Njegove, i knjige Nje- 
gove, i poslanike Njegove." (El-Bekare, 285); "Allah svjedoči da nema drugog 
boga osim Njega - a i meleki i učeni." (Alu 'lmran, 18); "On vas blagosilja, a 
i meleki Njegovi, da bi vas iz tmina na svjetlo izveo." (El-Ahzab, 43); "Meleki 
koji nose Prijesto i oni koji su oko njega veličaju i hvale Gospodara svoga 
i vjeruju u Nj i mole se da budu oprošteni grijesi vjernicima!" (El-Mu'min, 
7); "I vidjećeš meleke kako Prijesto okružuju, veličajući i hvaleći Gospodara 
svoga." (Ez-Zumer, 75); "A meleki su samo robovi poštovani." (El-Enbija, 26); 
"Oni koji su bliski Gospodaru tvome doista ne zaziru da Mu se klanjaju; 
samo Njega hvale i samo pred Njim licem na tlo padaju." (El-A'raf, 206); "A 
ako oni neće da te poslušaju - pa, oni koji su kod Gospodara tvoga hvale 
Ga i noću i danju i ne dosađuju se." (Fussilet, 38); "... kod Nas cijenjeni pi- 
sari." (El-lnfitar, 11); "...časnih, čestitih." ('Abese, 16); "Nad njom bdiju oni 
Allahu bliski." (El-Mutafhfčin, 21); "... da ne prisluškuje meleke uzvišene." 
(Es-Saffat, 8) 

Isto tako i Vjerovjesnikovi hadisi obiluju njihovim spomenima, tako da 
je vjerovanje u meleke učinjeno jednim od pet načela koja su temelji isprav- 
nog vjerovanja ( imana ). 

Ljudi su raspravljali o tome da li su bolji meleki ili dobri, pobožni Ijudi. 
Pripadnicima glavnog toka islama ( ehtu-s-sunne ) pripisuje se stav da su do- 
bri i pobožni Ijudi i vjerovjesnici - dakle, samo te dvije kategorije - bolji od 
meleka, dok se mu'tezilijama pripisuje stav da su meleki bolji. Eš'arije, pak, 
imaju dva stajališta: jedni daju prednost poslanicima i Allahovim miljenici- 
ma ( el-evlija ' ), a drugi su suzdržani i ne izjašnjavaju se kategorično o tome, 
premda se za neke od njih navodi da su skloniji prednost dati melekima, što 
se, također, prenosi i od nekih drugih iz reda glavnog toka islama, te nekih 
sufija. Ši'ije pak kažu: "Svi imami su bolji od svih meleka!" 

Neki su ovo pitanje objašnjavali na drugi način, no niko od onih čije 
stajalište ima svoju težinu nije rekao da su meleki bolji od nekih, a ne i od 
svih poslanika. Ja sam se kolebao da li da govorim o ovom pitanju s obzirom 
da je njegov značaj mali, da na njega skoro i ne treba obraćati pažnju, a "u 
lijep islam čovjeka spada i to da se ne bavi onim što ga se ne tiče!” 307 

Profesor (tj. Tahavi) - Allah mu se smilovao! - nije se izjasnio o ovom 
pitanju ni negativno ni pozitivno. Moguće je da je hotimično izostavio go- 
vor o njemu, jer se i imam Ebu HanTfe - neka Allah bude zadovoljan njime! 
- suzdržao od odgovora na njega, kako se navodi u djelu Meali-l-fetava. 308 
Naime, autor tog djela navodi neka pitanja o kojima Ebu HanTfe nije dao 
decidan odgovor, pa je u to ubrojio i preferiranje između meleka i vjero- 
vjesnika. 

I to je ispravno, budući da je naša obaveza vjerovati i u meleke i u vje- 
rovjesnike, a nije nam obaveza imati uvjerenje o tome koja je od tih dviju 
skupina bolja, jer da to jeste obavezna stvar tada bi nam ona bila objaš- 
njena Objavom. Naime, Uzvišeni kaže: "Sada sam vam vjeru vašu usavršio i 
blagodat Svoju prema vama upotpunio!" (El-Maide, 3); "Gospodar tvoj ne 
zaboravlja!" (Merjem, 64) 

U vjerodostojnom hadisu stoji: "Allah je propisao stroge vjerske oba- 
veze (Jarzove ) pa ih ne ispuštajte, odredio je granice pa ih ne prelazite i za- 


Hadis je vjerodostojan ( sahih ); bilježi ga Ahmed i drugi autori; već je jednom spominjan 
(br. 267) (u izvorniku). 

Me'ali-l-fetava - u djelu Kešfu-z-zunCin se pojašnjava da je njegov autor imam Nasiruddin 
es-Semerkandi el-Hanefi, koji ga je završio u mjesecu ša'banu godine 549. 

branio je neke stvari pa ih ne skrnavite, dokje neke stvari prešutio iz milosti 
prema vama, a ne iz zaborava, pa ne pitajte o njima!” 309 

Prema tome, najbolje je ne izjašnjavati se o ovom pitanju, ni negativno, 
ni pozitivno; no, ne može se kazati da je ovo pitanje poput drugih sličnih 
pitanja koja se deriviraju iz Kur'ana i sunneta budući da su dokazi, u ovom 
potonjem slučaju, sasvim dostatni na šta ću ja, ako Bog da, i ukazati. 

Ono što je mene navelo da na ovom mjestu govorim o ovom pitanju 
jeste to što se neke neznalice neprilično izražavaju kad govore: "Melek je 
bio Vjerovjesnikov, s.a.v.s., sluga!”, ili da su neki meleki sluge nekim Ijudima! 
- misleći pritom na meleke koji su zaduženi za Ijude i sl. - što je oprečno 
Šerijatu i uz to nepristojno. 

Nema, pak, sumnje da preferiranje u smislu umanjivanja vrijednosti, 
zagriženosti i pristranosti vrsti nije prihvatljivo i da se mora odbaciti. Ovo 
pitanje ne može se tretirati isto kao i preferiranje među vjerovjesnicima, 
budući da o tome postoji izričit tekst Objava. To su riječi Uzvišenoga: "Neke 
od tih poslanika odlikovali smo više nego druge." (El-Bekare, 253) i: "Mi smo 
jedne vjerovjesnike nad drugima odlikovali!" (El-lsra, 55) 

O ovome je već bilo govora kod Profesorovih riječi: "I prvaka poslani- 
ka", misleći na Vjerovjesnika, s.a.v.s. Ono što treba uzeti u obzir jest snaga 
argumenta, tako da ne treba odbaciti određeni stav zbog toga što su se neki 
od onih koje je ponijela strast saglasili sa njim, nakon što je o tome došlo 
do razilaženja u stavovima među samim pripadnicima glavnog toka islama. 
Ebu Hanife je prvobitno zastupao stajalište da su meleki bolji od Ijudi, a 
potom je tvrdio suprotno. Očigledno je da je jedno od njegovih mišljenja 
o tome bilo i to da o ovome treba ostati suzdržan. Dokazi koji su o ovom 
pitanju izneseni s jedne i s druge strane ukazuju na prednost, a ne na to da 
su jedni bolji u odnosu na druge, i u tome nema spornosti. 

Profesor TadžuddTn el-Fezari - Allah mu se smilovao! - napisao je 
djelo pod naslovom El-lšaretu fi-l-bešare (Nagovještaj radosti) o prednosti 
čovjeka nad melekom, završivši ga riječima: "Znaj da je ovo pitanje jedna 
od novotarija dijalektičke apologetike ( ilmu-l-kelam ), da o njemu prve ge- 
neracije muslimana nisu raspravljale, kao što ga se nisu doticali ni istaknuti 


Hadis je dobar ( hasen ) po osnovu drugog hadisa. Bilježi ga Ed-Darekutni i dr. Ja sam, među- 
tim, ustanovio da su oni hadisi koji su ga uzdigli na stepen dobrog hadisa zapravo dva izuzet- 
no slaba hadisa, koji se ne mogu uzeti za potporu, što sam objasnio u knjizi G ajetu-l-meram 
(4). 

autoriteti vjere iz vremena poslije njih. Na njemu se ne zasniva nijedno nače- 
lo islamskog vjerovanja ( akaid ), niti se za njeg vezuje ikakva značajnija vjer- 
ska stvar. Stogase i ne nalazi ujednom dijelu literature izoveoblasti, ačitava 
jedna skupina uglednih učenjaka nije se uopće htjela baviti njime. Govor o 
tome kod egzoterijskih učenjaka ('ulemau-z-zahir) uvijek u sebi nosi slabost 
i nedorečenost.” A Allah napućuje na ono što je ispravno. 

U svom argumentiranju stava da su vjerovjesnici u prednosti u odnosu 
na meleke on, pored ostalog, navodi i činjenicu da je Allah melekima nare- 
dio da učine sedždu Ademu, što samo po sebi sugerira njegovu prednost 
nad njima, zbogčegaje lblls odbio to učiniti, pokazujući time svoju oholost, 
rekavši: "Evo ovoga koga si iznad mene u časti uzdigao!" (El-lsra, 62) 

Drugi kažu: "Sedžda meleka (Ademu) predstavlja samo izvršavanje 
naredbe njihovog Gospodara, što je izraz njihovog obožavanja i pokorno- 
sti Njemu, uz odavanje počasti i poštovanja Ademu, no to ne mora značiti 
nikakvu (njegovu) vrijednosnu prednost, kao što ni Jakubova sedžda njego- 
vom sinu, a.s., nije dokaz da mu je sin bolji od njega, i kao što davanje pred- 
nosti Ka'bi nad Ijudima time što oni prema njoj padaju ničice, izvršavajući 
tako zapovijed svoga Gospodara, ne znači da je ona bolja od njih. Što se tiče 
IblTsovog odbijanja da ničice padne pred Ademom ono je rezultat njegovog 
suprotstavljanja izričitoj Božijoj riječi (nass) svojim vlastitim viđenjem i po- 
grešnom prosudbom da je on bolji od Adema. To je ona mala premisa, dok 
je ona velika ispuštena, a ona implicira da "više vrijedan ne pada na sedždu 
manje vrijednom". Međutim, i jedna i druga premisa su pogrešne. 

Prva stoga što zemlja nadilazi vatru u većini svojih svojstava, pa je 
IblTsa prevario njegov elemenat (od kojegje stvoren), i on je na temelju toga 
odbio učiniti sedždu i pokazao oholost, jer je vatri svojstvena uzdignutost, 
plahovitost, nestalnost, jogunastost, te kvarenje onog do čega dopre, spr- 
žavanje toga, ništenje i sagaranje. Ademu je pak elemenat od kojeg je on 
stvoren bio od koristi - rezultirao mu je pokajanjem (tevba), poniznošću, 
popustljivošću i predavanjem Allahu, te priznanjem (svoje pogreške) i tra- 
ženjem oprosta, jer su svojstva zemlje postojanost, mirnoća, čvrstina, skro- 
mnost, pokornost, skrušenost i poniznost tako da ono što se njoj primakne 
klija, raste, razvija se i daje plod, suprotno vatri. 

Što se pak tiče one druge premise, naime da "više vrijedan ne pada 
na sedždu manje vrijednom", ni ona nema svoga utemeljenja u istini, jer 
je sedžda bila pokornost Allahu, predstavljala je čin izvršavanja Allahove 
zapovijedi. Čak i kada bi Allah Svojim robovima naredio da sedždu učine 

kamenu, oni bi bili obavezni izvršiti Njegovu zapovijed, poduzeti aktivnost 
u tom pravcu, no to opet ne bi upućivalo na to daje ono pred čim se čini 
sedžda vrednije od onog koji tu sedždu čini, makar u tome bilo i izražavanja 
poštovanja i ukazivanja počasti njemu; to bi ukazivalo samo na vrijednost 
onoga (pred čim se sedžda čini). Moguće je pak da su njegove riječi: "Evo 
ovoga koga si iznad mene u časti uzdigao!" (El-lsra, 62) izrečene nakon nje- 
govog progona zbog odbijanja da učini sedždu (Ademu), a ne prije toga. U 
tom slučaju se ovaj ajet ne može uzimati kao dokaz. 

Pored ovoga, u prilog svojoj postavci on navodi i činjenicu da meleki 
imaju razum, ali da nemaju strasti, dok vjerovjesnici imaju i razum i strast, 
pa pošto su nadvladali svoju strast i obuzdali je od onog čemu naginje njena 
narav, time su postali boljim. 

Drugi kažu: Moglo bi se kazati da je permanentna pokornost meleka, 
njihovo podnošenje bogoslužja bez malaksavanja i klonulosti ravno izbje- 
gavanju poriva strasti kod vjerovjesnika, osobito kada se uzme u obzir i sva 
dužina bogoslužja meleka. 

Uz to, kao još jedan dokaz za svoju tvrdnju, navodi i to da je Uzvišeni 
Allah meleke slao kao poslanike vjerovjesnicima, činio ih emisarima izme- 
đu Sebe i njih. Ove riječi su dostatan argument onome ko zastupa tezu da 
su meleki bolji, njihovim se argumentiranjem preteže u odnosu na drugu 
stranu, jer vjerovjesnici poslanici, ako se i saglasimo sa tim da su bolji od 
onih kojima su poslati, zahvaljujući Objavi, moramo se saglasiti i s tim da 
su poslanici koji su njima slati iz reda meleka bolji od njih. Naime, melekski 
poslanikje poslanik Ijudskom poslaniku. 

Kao dokaz navodi i riječi Uzvišenog: "I pouči On Adema nazivima svih 
stvari, a onda ih predoči melekima i reče: 'Kažite Mi vi nazive njihove, ako 
istinu govorite!' 'Hvaljen neka si', rekoše oni, 'mi znamo samo ono čemu si 
nas Ti poučio!"’ (El-Bekare, 32-33) 

Drugi pak kažu: "Ovo je dokaz za određenu vrijednost, a ne za boljost, 
jer i Adem i meleki znaju samo ono čemu ih Allah poduči. Tako Hidr nije 
bolji od Musaa zbog toga što je znao nešto što Musa nije znao, te je Musa 
sa svojim slugom putovao ka Hidru u potrazi za znanjem, spremio se za to 
putovanje i eksplicitno od njega tražio da mu to znanje otkrije na šta mu 
je Hidr rekao: "Ti imaš jedno znanje od Allaha...” itd. do kraja tog njegovog 
govora. Isto tako, ni ptica Hudhud nije bolja od Sulejmana, a.s., samo zato 
što je znala nešto što Sulejman nije znao." 

Као dokaz navodi i riječi Uzvišenog: "Šta te odvratilo od toga da se ne 
pokloniš onome koga Sam stvorio svojim dvjema rukama!?" (Sad, 75) 

Drugi pak kažu: "Ovo je dokaz određene prednosti, ne i boljosti, inače 
bi to značilo da je bolji i od Muhammeda, s.a.v.s. Ako biste vi kazali: On je 
jedan od njegovih potomaka? - pa, među njegovim potomcima ima dobrih 
i loših. Štaviše, kada se na Sudnjem danu Ademu rekne: 'lzdvoji iz svog po- 
tomstva one za Vatru!', on će od svake hiljade njih izdvojiti 999 za Vatru, a 
samo jednog za Džennet. 310 Pa o kakvoj boljosti se može govoriti kad se ona 
nalazi u jednom od njih hiljadu?!” 

Tu su i riječi Abdullaha ibn Selama - Allah bio zadovoljan sa njim! 
- naime: "Allah nije stvorio stvorenje koje Mu je časnije od Muhammeda, 
s.a.v.s.!” 311 Ova konstatacija, pod pretpostavkom da se vjerodostojno preno- 
si od njega, je njegova vlastita, premda je moguće da ovo spada u israilijjate. 

Tu je i hadis koji prenosi Abdullah ibn 'Amr - Allah bio zadovoljan sa 
njim! - u kojem se kaže da je Božiji Poslanik, s.a.v.s., rekao: "Meleki su rekli: 
'Gospodaru naš, Ti si Ijudima dao dunjaluk: oni u njemu jedu, piju i oblače 
se, a mi Te slavimo i zahvalu Ti izričemo, a niti jedemo, niti pijemo, niti se 
zabavljamo - pa kako si njima dao dunjaluk, hajde tako nama daj ahiret!' 
Na to im je On rekao: 'Neću dobre potomke onog koga sam stvorio Svojom 
rukom tretirati isto kao one za koje sam samo rekao: Budi! i koji su tako 
postali!”’ 312 Hadis bilježi Taberani. Isto tako, bilježi ga i 'Abdullah ibn Ahmed 


Hadis biiježe El-Buhari i Muslim ( muttefek alejhi), posredstvom Ebu Hurejrea. 

V.: El-Mustedrek, IV/568-569), gdje se navodi s vjerodostojnim prijenosnim nizom. Hakim 
ga označava vjerodostojnim, a isto tako i Zehebi. 

Hadis je slab ( da'if ), kako to sugerira i sam autor. lako je šejh Ahmed Šakir za ovaj hadis 
rekao: "Ovako je komentator ovaj hadis označio manjkavim i u pogledu njegovog prije- 
nosnog niza i tekstualnog oblika, međutim moramo reči da u tome nije imao pravo, da 
je podbacio u njegovoj elaboraciji. Naime, što se tiče predaje koju navodi Taberani, ona 
je, zbilja, slaba, čak veoma slaba. Nju, zajedno s nizom njenih prenosilaca, Ibn Keslr pre- 
nosi u svom tefsiru (V/ 206) iz EI-Mu'džemu-l-kebira, dok je Hejsemi prenosi iz Medžemu- 
z-zeuaida (1/82) i kaže: 'Bilježi je Taberani u svom El-Keblru i El-Evsatu.' Među njegovim 
prenosiocima nalazi se i Ibrahim ibn Abdullah ibn Halid el-MasTsi, koji je lažov i odbačen 
prenosilac. U onoj verziji koju navodi u El-Evsatu u prijenosnom nizu se nalazi Talha ibn 
Zejd, koji je također lažov!” Prema tome, ta dva prijenosna niza nisu relevantna, međutim 
ovaj hadis navodi i imam Osman ibn Se'Id ed-Darimi u knjizi Er-Reddu ale-l-Mensi (str. 34.) 
s vjerodostojnim prijenosnim nizom i u dužem obliku: navodi ga posredstvom Abdullaha 
ibn Saliha, Lejsa ibn Sa'da, Hišama ibn Sa'da, Zejda ibn Eslema, Ataa ibn Jesara i Abdullaha 
ibn Amra ibnu-l-'Asa. U toj prijenosnoj niski nema ničega spornog, na šta je ukazao i hafiz 
Ibn Keslr u svom Et-Tarlbu (1/55), u sukusiranom obliku, spominjuči da ga tako navodi 
Osman ibn Se'id, ukazujuči time na njegovu vjerodostojnost. 

ibn Hanbel posredstvom Urveta ibn Ruvejma, koji je rekao: "Obavijestio me 


Što se, pak, tiče predaje Abdullaha ibn Ahmeda ibn Hanbela, ona spada u njegove na- 
dodatke u Kitabu-s-sunna, koju on inače prenosi od svoga oca (str. 148. u selefijskom iz- 
danju u Mekki). Naime, Abdullah kaže: “Kazivao mi je Hejsem ibn Haridža, pozivajuči se 
na Osmana ibn 'Ulaka, tj. na Osmana ibn Hisna ibn ‘Allaka (u štampanim primjercima 
stoji: Mihsana, što je pogrešno!) koji je rekao: 'Čuo sam Urveta ibn Ruvejma kad je rekao: 
Obavijestio me je El-Ensari, prenoseći sljedeće Vjerovjesnikove, s.a.v.s., rijeći...’ Ovaj njegov 
prijenosni niz također se čini vjerodostojnim, premda to ne bih mogao potvrditi i kate- 
gorično, buduči da Urvet ibn Ruvejm nije nedvosmisleno naznačio da je El-Ensari, koji mu 
je ispričao ovaj hadis, bio ashab. No, činjenica da se ne zna da li je neko, ili nije, ashab, ne 
predstavlja smetnju, (osobito što) on hadise prenosi i od Enesa ibn Malika el-Ensarija, pa 
ako je ovdje mislio na njega, onda je prijenosni niz hadisa vjerodostojan (sahih). Vrlo je 
vjerovatno da je to baš tako, iako to ne mogu tvrditi s punom sigurnošču... Naime, ovaj 
hadis spominje i Ibn KesTr u svom tefsiru (V/206-207), preuzimajući ga od Ibn Asakira, s 
njegovim prijenosnim nizom koji ide preko Osmana ibn 'Ulaka, koji kaže: 'Čuo sam Ur- 
veta ibn Ruvejma el-Lahmija, koji kaže da je njemu Enes ibn Malik prenio sljedeće Vjero- 
vjesnikove, s.a.v.s., riječi...' Ovo je ono što nas opredjeljuje za stav da se pod El-Ensarijem 
u predaji Abdullaha ibn Ahmeda podrazumijeva Enes ibn Malik el-Ensari. Međutim, za 
prijenosni niz koji navodi Ibn Asakir ne mogu kazati ni da je vjerodostojan, ni da je slab. 
Bilo kako bilo, i predaja Abdullaha ibn Ahmeda i Ibn Asakirova predaja se mogu koristiti 
kao dokaz i one osnažuju vjerodostojnost hadisa Abdullaha ibn Amra, s Ed-Darimijevim 
prijenosnim nizom.” 

Što se tiče njegova označavanja hadisa manjkavim i u samom tekstualnom obliku i u zna- 
čenju, ono nije dobro, ni prihvatljivo, jer meleki ovim nisu oponirali svome Gospodaru, niti 
su bili nezadovoljni svojom pozicijom, već su samo iskali od svog Gospodara, oni Njegovi 
robovi pokorni, zadovoljni onim što im je naredio Gospodar Uzvišeni i ako ne usliša njihovu 
molbu. Takvi su i oni ajeti koji govore o stvaranju čovjeka na početku sure El-Bekare: "'Zar 
ćeš na njoj stvoriti nekoga ko će na njoj nered praviti i krv prolijevati, a mi Te slavimo i za- 
hvalu Ti izričemo, veličajući Te?!' 'Ja znam ono što vi ne znate!', reče On.” (El-Bekare, 30-33) 
Prema tome, u hadisu ne vidimo ništa što bi nalagalo da ga tretiramo vjerodostojnim. 
Ukratko ćemo to i objasniti: 

Što se tiče onoga što je rekao za Ed-Darimijev prijenosni niz, naime da "u toj prijenosnoj niski 
nema ničega spornog, na štaje ukazao i hafiz Ibn KesTr” to je diskutabilno iz dva razloga: 
Prvo: Mi ga ne priznajemo kao vjerodostojna sve dok se među onima koji ga prenose nalazi 
i Abdullah ibn Salih jer on, iako El-Buhari u svom Sahihu navodi njegove hadise, ipak izra- 
žava svoju rezervu prema njegovu pamćenju. Prostor nam ne dopušta da navedemo šta 
su sve o njemu kazali vodeći autoriteti, pa ćemo se zadovoljiti navođenjem samo onoga 
što je za nj rekao hafiz Ibn Hadžer, govoreći o njemu u svom Et-Takribu, gdje je, obično, 
iznosio sukus onoga što su drugi kazali o njemu. On za nj kaže: "Istinoljubiv je, no često je 
pravio greške, dok je u onom što je pisao pouzdan. Pri sebi je imao stanovite nemarnosti.” 
Drugo: Neslažemose ni s tim da je Ibn KesTr ukazao na njegovu vjerodostojnost, jer najviše 
što je on rekao za njega jeste “da je ispravniji", što ne znači označavanje hadisa potpuno 
već samo relativno vjerodostojnim. To ne isključuje mogućnost da bi mogao biti čak i slab. 
Et-Tirmizi je za mnoge hadise govorio da je to “nešto najvjerodostojnije što se prenosi o 
tome", i to se ne smatra njegovim označavanjem tih hadisa vjerodostojnim, kako je to 
utvrđeno u terminologiji. Ista je stvar i sa Ibn KesTrovom kvalifikacijom u predmetnom 
slučaju, a Allah najbolje zna! 

je El-Ensari da je Vjerovjesnik, s.a.v.s., rekao: 'Meleki su rekliJ” U ovoj verziji 
ima i nadodatak: "...i spavaju, i odmaraju se - i Uzvišeni Allah im je odgo- 
vorio odrično. Oni su to ponovili tri puta, i On im je svaki put dao odričan 
odgovor!" 

U potvrđivanju autentičnosti ovih dviju verzija ovog hadisa treba ka- 
zati da bi se mogla staviti primjedba i na njihove prijenosne nizove i na nji- 
hove tekstualne oblike - ta, kako bi se moglo i pomisliti da meleki više puta 
oponiraju Allahu, kad je Allah za njih rekao da Ga oni ne pretiču svojim 
govorom i da rade samo ono što im On naredi!? Da li se za njih može kazati 
da su nezadovoljni svojom pozicijom, da žude za nečim drukčijim - za Ijud- 
skim strastvenim porivima?! San je brat smrti, pa kako bi im mogli zavidjeti 
na tome? Kako bi se moglo pomisliti da oni Ijudima zavide na zabavi, a ona 


Što se tiče hadisa Abdullaha ibn Ahmeda, kojeg on navodi s prijenosnim nizom preko 
El-Ensarija, tu ne postoji ni najmanja sumnja u pravednost svih prenosilaca, izuzev El- 
Ensarija. Naime, sporan je njegov identitet, tj. da li je on Enes ibn Malik, r.a., ili nije. Ako 
jeste, onda hadis ima spojen i vjerodostojan prijenosni niz, kako kaže šejh Ahmed, iako 
njegovo posezanje u tome za predajom Ibn Asakira, koju prenosi iz tefsira Ibn KesTra, nije 
korektno budući da Ibn Asakir hadis navodi (XV/66/1-2) posredstvom Muhammeda ibn 
Ejjuba ibnu-l-Hasana es-Sajdelanija; naime, on hadis i navodi u sklopu njegove biografije, 
ne elaborirajući i sam hadis, dokosim njega imajoš jednaskupina njih o čijim biografijama 
nisam našao da je iko pisao. Prema tome, jedan tako krhak prijenosni niz ne može preva- 
gnuti u korist konstatacije da je El-Ensari ustvari Enes. Usto, ja sam kod Ibn Asakira prona- 
šao da se ovaj hadis navodi i preko drugog prijenosnog niza, koji je također slab, a u kojem 
se taj ashab imenuje kao Abdullah Džabir el-Ensari - on ga bilježi (1Х/407/2) posredstvom 
Hišama ibn Ammara, koji kaže: "Kazivao nam je Abdu Rabbihi ibn Salih el-Kureši - on 
kaže: 'Čuo sam Urveta ibn Ruvejma kako od Džabira ibn Abdullaha el-Ensarija prenosi 
Vjerovjesnikov, s.a.v.s., hadis..."’ Ja, međutim, o ovom El-Kurešiju nisam pronašao nikakve 
podatke, a što se tiče Hišama ibn Ammara, El-Buhari, iako bilježi neke njegove hadise, 
prema njemu izražava rezervu. Hafiz (Ibn Hadžer) u svom Et-Takrlbu kaže: "Isitinoljubiv je, 
učač Kur'ana, no kad je ostario postao je nemušt/'Jednom riječju, ovaj hadis Ibn Ruvejma 
je slab {da' If) usljed nepoznavanja identiteta El-Ensarija i nepodudarnosti dviju potonjih 
predaja u pogledu njegovog određivanja. Naime, prema prvoj od njih riječ je o Enesu, a 
prema drugoj o Džabiru. Po mom mišljenju, hadis se ne bi smio osnaživati hadisom Abdu- 
llaha ibn Saliha, s obzirom da postoji mogućnost da je on neosnovano uključen u njega. 
Naime, Ibn Hibban kaže: "On je, po sebi, istinoljubiv, međutim nepodopštine u njegovim 
hadisima dolaze od jednog njegovog komšije, s kojim je bio u neprijateljskim relacijama 
- taj bi izmislio neki hadis i vezivao ga za šejha Ebu Saliha a potom bi ga zapisivao rukopi- 
som koji je veoma nalikovao onome kod Abdullaha, a onda bi ga u njegovoj kući umetao 
među njegove knjige, tako da bi Abdullah mislio da ga je on zapisao svojom rukom, pa bi 
ga dalje prenosio!" 

Pored ovoga, postoji i mogućnost da hadis spada u israilijjate, koje su pronosili neki iz reda 
sljedbenika ranije Objave, koji su primili islam, a onda su neki prenosioci pravili grešku pri- 
pisujući to samom Vjerovjesniku, s.a.v.s., kako su to učinili, naprimjer, sa pričom o Нагпш 
i Marutu. Opet, Allah najbolje zna! 

je (većinom) nevaljalština? Kažu: Stvar je upravo suprotna, jer je IblTs bajao 
Ademu i zavodio ga time što je u njemu pobuđivao žudnju da postane me- 
lekom, govoreći mu: "Gospodar vaš vam zabranjuje ovo drvo samo zato da 
ne biste meleki postali ili da ne biste besmrtni bili!" (El-A'raf, 20) što impli- 
cira daje boljost meleka poznata stvar, činjenica ukorijenjena u prirodi, što 
potvrđuju i riječi Uzvišenoga kod kazivanja o onim ženama koje su se po 
rukama svojim porezale kada su ugledale Jusufa: "'Bože, Bože!' - uskliknu- 
še - 'ovo nije čovjek, ovo je melek plemeniti!’" (Jusuf, 31), te Njegove riječi: 
"Reci: 'Ja vam ne kažem: U mene su Allahove riznice, niti: Meni je poznat 
nevidljivi svijet, niti vam kažem: Ja sam melek!"’ (El-En 'am, 50) 

Prvi kažu: To je samo stoga što je u duši usađeno da su meleki jedna 
divna i veličanstveno lijepa stvorenja, sposobni za impozantna djela, što je 
posebno bilo izraženo kod Arapa. Oni su meleke zamišljali tako veličanstve- 
no lijepim da su govorili da su to Božije kćeri - uzvišen neka je Allah nad tim 
njihovim riječima uzvišenošću golemom! 

Kao dokaz za svoju tvrdnju navodi i riječi Uzvišenoga: "Allah je oda- 
brao Adema, i Nčiha, i Ibrahimovu porodicu, i Imranovu porodicu nad osta- 
lim svjetovima!" (Alu 'lmran, 33) 

Drugi kažu: Izrazom svjetovi ponekad se ne želi izraziti apsolutna sve- 
obuhvatnost, već se na svakom mjestu ravna prema situaciji, kao što je u 
riječima Uzvišenoga: "Da bi svjetovima bio opomena!" (El-Furkan, 1); "'A zar 
ti nismo zabranili da ikoga primaš (dosl. sve svjetove)?' - povikaše oni." (El- 
Hidžr, 70); "Zašto vi, mimo sav svijet (dosl. sve druge svjetove), sa muškar- 
cima općite?!" (Eš-Šu'ara, 165); "I znajući kakvi su, između svih drugih (dosl. 
svjetova) smo ih odabrali!" (Ed-Duhan, 32) 

Kao dokaz navodi i riječi Uzvišenog: "A oni koji vjeruju i čine dobra 
djela - oni su, zbilja, najbolja stvorenja!” (El-Bejjine, 7) 

Izraz el-berijje (stvorenja) izveden je iz riječi el-ber' što znači stvor, iz 
čega proizlazi da su dobri Ijudi najbolja stvorenja. Drugi kažu: Postali su naj- 
bolja stvorenja budući da su povjerovali i činili dobra djela, a meleki su u 
tome potpuniji od njih: njih ne obuzima ni dosada, ni zamor pa, prema 
tome, ne mora značiti da su oni bolji od meleka. Stvar je takva kada izraz 
el-berieh učimo s hemzetom ili s jaom. Tada, naime, možemo kazati da je dat 
bez udvajanja suglasnika, a možemo ga dovesti i u vezu s riječju berri, što 
znači zemlja, kako je tvrdio El-Fera', prema onome kako to od njega prenosi 
El-Dževheri u svom Es-Sihahu. U tom slučaju smisao toga bi bio da su oni 

ono najbolje što je stvoreno od zemlje, tako da on nema općenit smisao - 
naime, i svi drugi su stvoreni od zemlje! 

Prvi kažu: "Kada smo govorili o boljosti dobrih Ijudi nad njima, mislili 
smo na ono kada oni dostignu svoju potpunost, kada stignu do svoje kraj- 
nje granice i dosegnu svoje krajnje domete, što se događa onda kada uđu u 
Džennet i postignu bliskost, kad se nastane na visokim stupnjevima i kada 
im Milostivi podari još više Svoje blizine i kada im se otkrije da bi se naslađi- 
vali gledanjem u Lice Njegovo Plemenito." 

Drugi kažu: "Radi se o tome da li se oni mogu naći u stanju kojim bi 
prevazilazili meleke, ili bili s njima u ravni? Ako bi se utvrdilo da oni mogu 
dospjeti u takvo stanje kojim bi nadilazili meleke, tada bi tvrdnja imala svoje 
opravdanje, u protivnom ne bi.” 

Ono čime se argumentira stav da su meleki bolji od Ijudi jesu i riječi 
Uzvišenoga: "Mesihu neće biti zazorno da prizna da je Allahov rob, a ni me- 
lekima bliskim." (En-Nisa, 172) 

Lingvistički je ustanovljeno da je ono za ša se vezuje bolje od onog što 
se dovodi u korelaciju sa njim. Tako nije korektno kazati: Ministru neće biti 
zazorno da kralju bude sluga, kao ni policajcu, ni stražaru itd., ali je korektno 
reći: Policajcu neće biti zazorno da bude sluga vladaru, ni ministru! 

U ovakvim konstrukcijama ide se od nižeg prema višem pa, prema 
tome, akoje utvrđeno dasuoni bolji od Isaa, a.s., to isto se mora konstatirati 
i za druge, budući da niko nije ustvrdio da su oni bolji od nekih vjerovjesni- 
ka, a ne i od drugih. 

Drugi su dali više odgovoraod kojih je najbolji, ili jejedan od najboljih: 
da nema sporenja o boljosti melekove snage, sposobnosti, žestine i veličine 
njegovoga bića a u robovanju Bogu je skrušenost, poniznost i pokornost, 
i Isau, a.s., to nije zazorno biti, baš kao ni onome ko je moćniji od njega, 
snažniji i veći po svome biću. Ipak, iz ovakvih konstrukcija ne proishodi i 
neminovan zaključak da se radi o apsolutnoj boljosti u svakom pogledu. 

Argumentira se i riječima Uzvišenoga: "Reci: 'Ja vam ne kažem: U mene 
su Allahove riznice, niti: Meni je poznat nevidljivi svijet, niti vam kažem: Ja 
sam melek!"’ (El-En am, 50) 

Ovakvo nešto ima sljedeću implikaciju: Kada bih nešto takvo rekao, 
tvrdio bih da sam na višem položaju od onog na kojem jesam, a ja to ne 
tvrdim! 

Drugi odgovaraju: "Nevjernici su govorili: 'Šta je ovom poslaniku, on 
hranu uzima i po trgovima hoda?!"’ (El-Furkan, 7) pa mu je naređeno da im 
rekne: "Ja sam čovjek kao i vi, potrebno mi je što je potrebno čovjeku: da stje- 
čem zaradu, da jedem i pijem; nisam od meleka kojima Allah nije dao potre- 
bu za hranom i pićem!”, no to ne podrazumijeva apsolutnu boljost u svemu. 

Argumentira se i hadisom koji bilježi Muslim s njegovim prijenosnim 
nizom preko Ebu Hurejrea, u kojem Božiji Poslanik, s.a.v.s., kaže: "Snažan vjer- 
nikjebolji i Allahudraži odslabogvjernika,ai ujednom i drugomjedobro!" 313 

Poznato je da Ijudska snaga nije ni približna snazi meleka, i da joj se ne 
može ni primaknuti. 

Drugi kažu: "Jasno je da se pod vjernikom misli na čovjeka - a Allah 
najbolje zna! - i da se meleki tu ne podrazumijevaju. 

Argumentiraju i hadisom iz Sahiha, koji prenosi Ebu Hurejre, a u kojem 
Vjerovjesnik, s.a.v.s., u onome što prenosi od svoga Gospodara kaže: "Uzvi- 
šeni Allah kaže: 'Ja se odnosim prema svom robu shodno onome kako on 
misli o Meni; Ja sam sa njim kada Me spomene: ako me spomene u sebi i Ja 
njega spomenem u sebi, a ako me spomene u društvu Ja njega spomenem u 
društvu boljem od njih!’" 314 što jasno naznačava boljost. 

Drugi kažu: "Moguće je da se ovdje htjelo kazati: boljem od konkret- 
nog društva, a ne boljem općenito!" 

Argumentira se i onim što, zajedno s prijenosnim nizom preko Enesa 
- Allah neka bude zadovoljan njime! - bilježi predvodnik najistaknutijih 
autoriteta vjere, Muhammed ibn Huzejme, u svojoj knjizi Et-Tevhid. Naime, 
to je hadis u kome Božiji Poslanik, s.a.v.s., kaže: "Dok sam jednom sjedio 
iznenada mi dođe DžibrTl i šakom me udari između plećki, pa sam pošao 
prema jednom drvetu koje je imalo nešto poput dva ptičija gnijezda i on 
je sjeo na jedno od njih, a ja na drugo. Zatim se podiglo i uzdiglo dok nije 
zatvorilo i istok i zapad. Ja sam sve prevrtao očima i da sam htio mogao sam 
dotaknuti nebo. Onda sam pogledao u DžibrTla - on bijaše poput pružene 
prostirke. Tada mi je bilo jasno da on ima veće znanje o Allahu (od mene)!" 315 


Ovo je samo dio hadisa koji bilježi Muslim (VIII/56). Stručno je elaboriran u Z ilalu-l- 
Džermeti (356). 

Hadis je vjerodostojan ( sainlin ) budući da ga bilježe i El-Buhari i Muslim. Stručno je elabori- 
ran u knjizi Es-Sahlha, pod brojem 2287. 

Hadisjeslab ( da'if ). Među njegovim prenosiocima nalazi se El-Haris ibn Ubejd el-Ejadi, koji se 
smatra slabim prenosiocem zbog svog slabog pamćenja. Tako riječi šejha Ahmeda Šakira: "U 

Drugi kažu: "Njegov prijenosni niz je sporan, tako da ne prihvatamo ar- 
gumentiranje ovim hadisom dok se ne ustanovi njegova vjerodostojnost!” 

U zaključku možemo kazati da ovo pitanje spada u marginalna pita- 
nja zbog čega se veliki broj stručnjaka iz temeljnih vjerskih disciplina nije 
ni bavio njime, dok se Ebu HanTfe, kako smo kazali, suzdržao kod davanja 
odgovora na njega. A Allah najbolje zna šta je tu ispravno. 

Što se pak tiče vjerovjesnika i poslanika mi smo dužni vjerovati u sve 
poslanike koje je Allah spomenuo u Svojoj Knjizi, kao što smo dužni vjero- 
vati i da je Allah poslao i druge poslanike, mimo tih koje je spomenuo, te 
u vjerovjesnike čija imena i broj zna samo Allah Koji ih je i poslao. Dužni 
smo, dakle, vjerovati u njih općenito jer se Objava nije izjasnila o njihovom 
broju. Uzvišeni kaže: "...i poslanicima o kojima smo ti prije kazivali i poslani- 
cima o kojima ti nismo kazivali." (En-Nisa, 164); "I prije tebe smo poslanike 
slali, o nekima od njih smo ti kazivali, a o nekima ti nismo kazivali." (El- 
Mu'min, 78) 

Dužni smo vjerovati da su oni dostavili sve ono s čime su bili poslani, 
onako kako im je Allah naredio, i da su to tako objasnili da niko od onih 
kojima su poslati nije mogao to ne znati, niti mu je bilo dozvoljeno nešto 
drukčije od toga. Uzvišeni kaže: "A zar su poslanici bili dužni što drugo već 
da jasno obznane?" (En-Nahl, 35); "A ako oni okrenu glave, pa ti si dužan 
samo da jasno obznanjuješ." (En-Nahl, 82); "Pa ako mu budete poslušni, bit 
ćete na Pravom putu; - a Poslanik je jedino dužan da jasno obznani." (En- 
Nčir, 54); "I pokoravajte se Allahu i Poslaniku Njegovu; a ako leđa okrenete 
- pa, Poslanik Naš je jedino dužan da jasno obznani." (Et-Tagabun, 12) 


pogledu njega izražavala se rezerva, no bez osnova. Pretežno mišljenje je da ga treba smatrati 
pouzdanim prenosiocem!" treba odbaciti. Naime, imam Ahmed za njeg kaže: “Konfuzan je 
u prenošenju hadisa." Ebu Hatim kaže: "Nije snažan prenosilac. Hadisi koje prenosi mogu se 
bilježiti, ali se ne mogu upotrebljavati kao argument!" Ibn Hibban kaže:"Bio je jedan od onih 
koji su prečesto sumnjali (u preciznost onoga što su prenosili) tako da je izašao iz kruga onih 
čijim se hadisima moglo argumentirati čak i onda kad bi samo oni prenosili neki hadis." U 
terminologiji, pak, važi pravilo da je "očevidna ranjivost jača od moguče prilagodljivosti". Iz 
ovih riječi postaje jasno da se on smatra slabim prenosiocem zbog svog slabog pamčenja. 
Interesantno je da se ni od jednog imama ne prenosi stav da je on pouzdan prenosilac. Naj- 
bolještoje o njemu kazano jest ono što je rekao En-Nesai, naime da je"dobar”. Može li, dakle, 
ta konstatacija pobiti sve ono kompromitirajuče što su imami kazali o njemu?! 

Nakon toga našao sam jošjednu slabost u hadisu - radi se o tome da je on u konfrontaciji s 
jačim predajama, te da se prenosi samo od tabiina ( mursel ). Na te slabosti ukazao je El-Bej- 
heki u djelu Šu'bu-l-lmčm (1/109). Kako nam prostor ne dopušta da sve to ovdje pojasnimo, 
može se obratiti na djelo Ed-Da'lfa (5444). 

Što se pak tiče odabranih poslanika ( ulu-l-azmi ), o njima je izrečeno više 
mišljenja, od kojih je najbolje ono koje prenosi El-Begavi i neki drugi autori, 
od Ibn Abbasa i Katadea; naime, da su to sljedeći poslanici: Nuh, Ibrahim, 
Mčisa, Isa i Muhammed - Allahovi blagoslovi i mir neka su na njima. Oni 
su spomenuti u riječima Uzvišenog: "Mi smo od vjerovjesnika zavjet njihov 
uzeli, i od tebe, i od Nčiha, i od Ibrahima, i od Musaa, i od Isaa, sina Merje- 
mina smo čvrst zavjet uzeli." (El-Ahzab, 7), te u riječima Uzvišenog: "On vam 
propisuje u vjeri isto ono što je propisano Nuhu i ono što objavljujemo tebi, 
i ono što smo naredili Ibrahimu i Musau i Isau: 'Pravu vjeru ispovijedajte i u 
tome se ne podvajajte!' Teško je onima koji Allahu druge pridružuju u Božan- 
stvenosti Njegovoj da se tvome pozivu odazovu!" (Eš-Šura, 13) 

Što se tiče vjerovanja u Muhammeda, s.a.v.s., ono znači držanje isti- 
nitim svega što je govorio i slijeđenje propisa koje je donio, općenito i u 
pojedinostima. 

Što se tiče vjerovanja u knjige koje su objavljene poslanicima - vjeru- 
jemo u one koje je Uzvišeni Allah spomenuo poimenice u Svojoj Knjizi, a to 
su: Tevrat, IndžTl i Zebur, kao što vjerujemo da je Allah Svojim vjerovjesni- 
cima objavljivao i druge knjige, pored ovih, i da njihove nazive i broj ne zna 
niko osim Allaha Uzvišenoga. 

Što se tiče vjerovanja u Kur'an - to je njegovo priznavanje i slijeđenje 
onoga što je u njemu. Ovo potonje je dodatna komponenta u odnosu na 
vjerovanje u druge (objavljene) knjige. Mi smo, naime, dužni vjerovati da su 
sve knjige, koje su objavljene poslanicima, njima došle od Allaha Uzvišenog 
i da su sve bile istina, uputa, svjetlo, objašnjenje i lijek za Ijude. 

Uzvišeni kaže: "Recite: 'Mi vjerujemo u Allaha i u ono što se objavljuje 
nama, i u ono što je objavljeno Ibrahimu, i Ismailu, i Ishaku, i Jakubu, i unu- 
cima, i u ono što je dato Musau i Isau, i u ono što je dato vjerovjesnicima."’ 
(El-Bekare, 136); "Elif-Lam-MTm. Allah je - nema boga osim Njega - Živi i 
Vječni! On tebi objavljuje Knjigu, pravu istinu, koja prethodne potvrđuje, a 
Tevrat i Indžil objavio je još prije, kao putokaz Ijudima, a objavio je i ostale 
koje rastavljaju istinu od neistine!" (Alu 'lmran, 1-4); "Poslanik vjeruje u ono 
što mu se objavljuje od Gospodara njegovog, i vjernici - svaki vjeruje u 
Allaha, i meleke Njegove, i knjige Njegove!" (El-Bekare, 285); "A zašto oni ne 
razmisle o Kur'anu? Da je on od nekog drugog, a ne od Allaha, sigurno bi u 
njemu našli mnoge proturječnosti!" (En-Nisa', 82) 

Ima i drugih ajeta koji govore o tome da se Allah jezički izrazio tim 
knjigama, te da su one objavljene od Njega, u čemu se potvrđuje svojstvo 

govora i svojstvo gornjosti. Uzvišeni kaže: "Svi Ijudi su sačinjavali jednu za- 
jednicu, i Allah je (odozgo) slao vjerovjesnike da donose radosne vijesti i 
opomene, i po njima je slao Knjigu, samu istinu!" (El-Bekare, 213); "A on 
je, zaista, knjiga zaštićena, laž joj je strana, bilo s koje strane, ona je Objava 
(odozgo) od Mudroga i Hvale Dostojnoga!” (Fussilet, 41-42); "Oni kojima je 
dato znanje dobro znaju da je ono što ti se (odozgo) objavljuje od Gospo- 
dara tvoga istina i da vodi na Put Silnoga i Hvaljenog!" (Sebe', 6); "O Ijudi, 
već vam je stigla poruka od Gospodara vašeg i lijek za vaša srca i uputstvo 
i milost vjernicima.” (Jtinus, 57); "Reci: 'On je vjernicima uputstvo i lijek!"’ 
(Fussilet, 44); "Zato vjerujte u Allaha i Poslanika Njegovog i u svjetlo koje 
spuštamo odozgo!" (Et-Tagabun, 8) 

Ovakvih primjera u Kur'anu ima veoma mnogo. 


O njegovim riječima: 

CSg One koji se u svojim molitvama okreću prema našoj kibli nazi- 
^ vamo muslimanima i mu'minima, sve dok priznaju ono s čime je 
došao Vjerovjesnik, s.a.v.s., i koji drže istinitim sve što je on rekao 
i o čemu je obavijestio. 


Komentar: 

Božiji Poslanik, s.a.v.s., kaže: "Ko obavlja naš namaz, okreće se prema našoj kibli 
i jede meso životinje koju mi zakoljemo, on je musliman: ima sva prava kao i 
mi, i obaveze kao i mi!" 316 

Profesor - Allah mu se smilovao! - ovim riječima ukazuje na to da su 
islam i iman jedno, te da musliman ne izlazi iz islama počinjenjem nekog gri- 
jeha, ukoliko ne tvrdi da je taj grijeh dozvoljeno činiti. Njegove riječi: "...koji 
se u svojim molitvama okreću prema našoj kibli" podrazumijevaju sve koji 
tvrde da su u islamu i koji se u svojim namazima okreću prema Ka'bi, makar 
se povodili za svojim strastima, ili činili grijehe, ukoliko ne poriču nešto od 
onog s čim je došao Poslanik, s.a.v.s. Kasnije ćemo nešto više kazati o tom 


Hadis bilježi El-Buhari u poglavlju o namazu, posredstvom Enesa, i u njegovoj verziji stoji: 
“Ima pravo kao i svaki musliman, i obaveze kao i svaki musliman." Sličan hadis bilježi i Ebu 
Davud i drugi autori. Stručno je elaboriran u Es-Sahihi (303). 

dvome, kad budemo razmatrali Profesorove riječi: "Nikoga od onih koji se 
u namazu okreću prema kibli nećemo proglasiti nevjernikom zbog nekog 
grijeha, ukoliko on taj grijeh ne bude smatrao dozvoljenim", te njegove riječi: 
"Islam i iman sujedno, i njihovi pripadnici su istovjetni.” 


O njegovim riječima: 

CSg Mi ne zalazimo u rasprave o Allahu bez znanja, niti se prepiremo 
^ o Allahovoj vjeri. 


Komentar: 

Profesor - Allah mu se smilovao! - ukazuje na potrebu odustajanja od ne- 
utemeljenih postavki skolastičkih apologetičara ( mutekellimCm ), i držanja 
pokudnim njihovog znanja, budući da oni o Bogu govore bez znanja i bez 
dokaza kojeg im je On dao: "Oni se povode samo za pretpostavkama i za 
onim za čim duše žude, a već im je od Gospodara njihovog došla prava 
uputa!" (En-Nedžm, 23) 

Od Ebu HanTfe - Allah mu se smilovao! - prenose se sljedeće riječi: 
"Niko ne treba da išta prozbori o Biću Božijem ( Ez-Zat ) - Allaha treba oslov- 
Ijavati samo onim čimeje On oslovio Sebe!" 

Jedan kaže: "Uzvišeni Allah je rekao: 'Onoga koga sam obavezao da se 
drži Mojih imena i svojstava obavezao sam ga na uljudnost, a onoga kome 
sam otkrio stvarnost Svoga Bića obavezao sam na razorenje, pa izaberi 
uljudnost, ili razorenje!"’ 

Ovo potvrđuje i činjenica da se ono brdo, kojem je Allah otkrio Svoje 
Biće, raspalo i sa zemljom sravnilo, da nije moglo ostati postojanim pred 
veličinom Bića Božijega. 

Eš-ŠiblT kaže: "Naširoko raspredanje o Allahu predstavlja izlazak iz 
okvira uljudnosti!” 

Njegove riječi: "Niti se prepiremo o Allahovoj vjeri" znače: Ne prepire- 
mo se sa sljedbenicima Istine suprotstavljajući im se dilemama onih koji se 
povode za vlastitim porivima, nastojeći im poljuljati njihove stavove i pred- 
staviti ih krivim, jer nešto takvo znači pozivanje nečemu što nema svoga 
utemeljenja u istini, zamagljivanje istine i kvarenje vjere Islama. 

O njegovim riječima: 

I nepolemiziramoo Kur'anu. Potvrđujemodajeon govorGospo- 
" dara svjetova, kojegjeodozgodonio Džibril Pouzdani i njemu po- 

dučio prvaka poslanika, Muhammeda, s.a.v.s. On je, dakle, govor 
Uzvišenog Allaha i nije mu ravno ništa od govora stvorenja. Ne 
govorimo da je stvoren i ne proturječimo zajednici muslimana. 


Komentar: 

Mogućeje daje Profesor riječima:"Ne polemiziramo o Kur'anu" htio kazati: 
Mi za nj ne govorimo onako kako govore oni koji su otišli na stranputicu pa 
se razišli među sobom i počeli polemizirati neistinom da bi njome potrali 
istinu, već kažemo: "On je govor Gospodara svjetova, kojeg je odozgo do- 
nio Duh Pouzdani..." pa do kraja ovog njegovog iskaza, a moguće je i da je 
htio kazati ovo: Mi ne polemiziramo o utvrđenim načinima učenja Kur'ana 
( kiraet ) već ga učimo onako kako je utvrđeno i kako je vjerodostojno pre- 
neseno. I jedno i drugo je pak istina. Ovo potonje potvrđuju riječi koje se 
prenose od Abdullaha ibn Mes'uda - Allah bio zadovoljan njime! - a koje 
glase: "Čuo sam jednog čovjeka kako jedan ajet uči drukčije od onog kako 
sam čuo da ga uči Božiji Poslanik, s.a.v.s., pa sam ga uzeo za ruku i s njim 
otišao do Božijeg Poslanika, s.a.v.s., pa kad sam mu kazao o čemu se radi, na 
njegovom licu sam vidio da mu to nije bilo po volji. 'Obojica učite ispravno', 
rekao je, 'i nemojte se razilaziti, jer su se oni prije vas međusobno razilazili 
pa su propali!"’ Hadis bilježi Muslim . 3 ’ 7 

Božiji Poslanik, s.a.v.s., tako je zabranio razilaženje u kojem jedan uče- 
snik spora poriče istinu kod onog drugog, jer su oba učača u svojim učenji- 
ma zastupala ispravnost. To je obrazložio činjenicom da su se oni prije nas 
tako razilazili među sobom i da su zbog toga doživjeli propast. Iz tog razloga 
je Huzejfa - Allah bio zadovoljan njime! - Osmanu rekao: "Povedi računa o 
ovom ummetu da se ne pocijepa među sobom, onako kako su se pocijepale 
ranije zajednice!", pa je on Ijude okupio oko jedinstvenog učenja Kur'ana, 


Hadis je vjerodostojan ( sahlh ), ali ga ne bilježi Muslim, već samo El-Buhari. On ga navodi u 
odjeljcima "El-Husumat'' i "El-Enbija'". Interesantno je da komentator prije njegovog navo- 
đenja daje izraz ruvije (dosl. prenosi se) kojim se u terminologiji hadiskih stručnjaka suge- 
rira njegova slabost! Ova omaška promakla je mnogim kasnijim učenjacima, međutim na 
nju je ukazao Nevevi i još neki drugi autori. 

što su oni listom prihvatili, a bili su zaštićeni od toga da se listom saglase na 
nekoj zabludi. U tome nije bilo napuštanja naređene stvari, niti činjenja za- 
branjene, jer je učenje Kur'ana na sedam načina (harfova) bilo samo dopu- 
šteno, a ne i obavezno. Bilaje to samo olakšica od Allaha Uzvišenoga. On je, 
naime, njima dao mogućnost da Kur'an uče na bilo koji od sedam načina za 
koji se opredijele. Isto tako im ni redoslijedni raspored sura nije bio naređen 
tekstom Objave, pa se raspored sura u Abdullahovom mushafu, ili u mus- 
hafu nekih drugih ashaba, razlikovao od onog kakav je bio u onome kojeg je 
Osman proglasio službenim. Što se pak tiče redoslijedaajeta u surama, on je 
bio naređen tekstom Objave, tako da nisu imali pravo neki ajet staviti ispred 
drugog, za razliku od sura. 

Kada su ashabi vidjeli da bi muslimanska zajednica mogla doživjeti 
unutrašnji razdor, pocijepati se i zavaditi među sobom ako se ne okupi oko 
jedinstvenog načina učenja Kur'ana, oko jednoga harfa, oni su Ijude okupi- 
li oko tog jednog načina. Tako tvrdi najveći broj učenjaka i učača iz prvih 
muslimanskih generacija. Sve to je rekao Ibn DžerTr i drugi učenjaci. Neki od 
njih kažu: "Olakšica, kojom se odobravalo učenje Kur'ana na sedam načina 
vrijedila samo za prvo vrijeme islama, budući da bi tim Ijudima učenje na 
samo jedan način u početku predstavljalo teškoću, a kada su njihovi jezici 
svikli na učenje i kada je njihovo objedinjavanje oko jedinstvenog načina 
učenja postalo lahko, i prihvatljivije, tada su se objedinili oko onog načina 
koji je primijenjen na zadnjem preslušavanju (Džibrila i Poslanika)." 

Neke skupine šerijatskih pravnika i apologeta su, međutim, stale na 
stanovište da mushaf sadrži svih sedam načina učenja ( harfova ) budući da 
nije dopustivo zanemariti išta od njih, iako su se saglasili da se u obzir uzme 
samo Osmanov mushaf, a da se ostali ostave postrani, i mi smo ranije su- 
gerirali odgovor na ovo - on glasi: učenje Kur'ana na sedam načina bio je 
samo dopušten čin, ne i obavezan, ili je pak to kasnije bilo dokinuto. 

Oni, pak, koji tvrde da je Ibn Mes'ud dopuštao učenje Kur'ana samo 
po smislu, takvi na njega iznose laž. On je, naime, rekao: "Pozabavio sam se 
učačima Kur'ana, pa sam ustanovio da su njihova učenja bliska međusobno 
- kao kada bi neko od vas rekao: Hodi! ili: Priđi! ili: Dođi! - pa stoga učite 
onako kako ste naučili!", ili kako je već rekao. 

Uzvišeni Allah nam je naredio da sa sljedbenicima ranijih Objava ra- 
spravljamo na najljepši način, osim sa onima od njih koji su nasilje počinili, 
pa kako tek da sučeljavamo argumente s onima koji se okreću prema kibli, 
jer su oni koji se okreću prema kibli u globalu bolji od sljedbenika ranijih 

Objava, tako da ni s njima, tj. s onim od njih koji nisu počinili nasilje, nije 
dopušteno raspravljati drukčije nego na najljepši način!? Tako se za nekoga 
od njih kad nešto pogriješi neće kazati da je nevjernik prije nego se za nj 
ne donese nepobitan dokaz za to, nešto za šta je Poslanik, a.s., rekao da 
znači nevjerstvo ako se izostavi. Uzvišeni Allah je, naime, pripadnicima ovog 
ummeta oprostio ono što učine greškom, ili iz zaborava. Iz to razloga su 
prve muslimanske generacije (selef) kudile one koji su se povodili za svojim 
porivima i napominjali da se oni u krajnjem slučaju imaju zaustaviti i sa- 
bljom. Mi ćemo o ovome nešto više kazati kasnije, ako Bog da, kod Profeso- 
rovih riječi: "I držimo da je jedinstvo muslimana ( džemat ) istina i ispravnost, 
a da je razjedinjenost zastranjenje i kazna." 

Što se tiče Profesorovih riječi: "Potvrđujemo da je on govor Gospodara 
svjetova" o tome smo govorili ranije kad smo objašnjavali njegove riječi: "I 
da je Kur'an Allahov govor, koji je potekao od Njega kao jezički izričaj na 
nama nepoznat način.” 

Njegove, pak, riječi: "...kojeg je odozgo donio Duh Pouzdani" (Eš-Šu'ara', 
193) podrazumijevaju Džebraila, a.s., koji je nazvan "duhom" s obzirom na 
to da je donosio Objavu poslanicima iz Ijudske vrste - neka su na svima 
njima Allahovi blagoslovi! - kojom se Ijudska srca održavaju u životu. On 
je pouzdan do krajnjeg stepena pouzdanosti, neka su Allahovi blagoslovi 
na njemu! Uzvišeni kaže: "...donosi ga DžibrTl Pouzdani, na srce tvoje, da bu- 
deš onaj koji opominje na jeziku arapskom jasnom." (Eš-Šu'ara’, 193-195); 
"Kur'an je, zbilja, kazivanje Izaslanika Plemenitog, moćnog, od Gospodara 
Prijestolja cijenjenog, kome se drugi potčinjavaju, tamo pouzdanog!" (Et- 
TekvTr, 19-21) 

Ovako je predstavljen Džebrail, za razliku od riječi Uzvišenog: "Doi- 
sta je Kur'an govor poslanika plemenitog, a ne govor pjesnika nekog..." (El- 
Hakkah, 40-41) gdje je spomenuti poslanik Muhammed, s.a.v.s. 

Profesorove riječi: "i njemu podučio prvaka poslanika" eksplicitno 
naznačavaju da ga je (Kur'anu) podučavao Džebrail te pobijaju umisao 
karamita i dr. da je on Objavu u sebi ćutio kao nadahnuće. 

Njegove riječi: "Ne govorimo da je stvoren i ne proturječimo zajednici 
muslimana" upozoravaju na to da onaj ko iznosi tvrdnju da je Kur'an stvoren 
time proturječi zajednici muslimana, budući da su prve muslimanske gene- 
racije, bez izuzetka, bile saglasne u tome da je Kur'an zbiljski, nestvoreni Alla- 
hov govor. Štaviše, njegove riječi; "i ne proturječimo zajednici muslimana" 

imaju opći smisao i znače: Ne proturječimo zajednici muslimana ni u čemu 
o čemu postoji njihova saglasnost, jer bi nasuprotno postupanje predstav- 
Ijalo zastranu, zabludu i novotariju u vjeri. 


O njegovim riječima: 

I nikog od onih koji se okreću prema kibli ne proglašavamo ne- 
vjemikom zbog nekog grijeha, ukoliko on taj grijeh ne smatra 
dozvoljenim, niti tvrdimo da u slučaju kad postoji ispravno vje- 
rovanje (iman) počiniocu grijeha grijeh ne škodi. 


Komentar: 

Pod onima koji se "okreću prema kibli" Profesor podrazumijeva one koji 
su spomenuti kod njegovih riječi: "One koji se u svojim molitvama okre- 
ću prema našoj kibli nazivamo muslimanima i mu'minima"; naime, "sve 
dok priznaju ono s čime je došao Vjerovjesnik, s.a.v.s., i koji drže istinitim 
sve što je on rekao i o čemu je obavijestio". Time implicite odgovara ha- 
ridžijama, koji su zastupali stav da se čovjek za svaki grijeh može nazvati 
nevjernikom. 

Znaj - Allah se smilovao i tebi i nama! - da je područje kvalificiranja 
nevjerstvom, ili pak nekvalificiranja njime, područje u kojem je došlo do 
velike smutnje i nevolje, do velikog broja razlaza, gdje su iznesene najrazli- 
čitije proizvoljnosti i stajališta i sučelili se njihovi dokazi. Ljudi se u pogledu 
kvalificiranja nevjerstvom za određena stajališta i kriva vjerovanja, koja su 
u konfrontaciji sa onom istinom o tome s kojom je Allah poslao Svoga Po- 
slanika, ili za koja neki vjeruju da su u konfrontaciji sa njom, dijele na dvije 
ekstremne i jednu umjerenu kategoriju. Suština njihovog razmimoilaženja 
jeste u tome da li treba kval ificirati nevjerstvom praktične počinitelje velikih 
grijeha, ili ne treba. 

Jedna skupina kaže: "Mi nikog od onih koji se okreću prema kibli ne- 
ćemo nazvati nevjernikom!" i time generalno odbacuju kvalificiranje ne- 
vjerstvom, i pored činjenice da među onima koji se okreću prema kibli ima 
i licemjera, od kojih su neki, prema Kur'anu, sunnetu i jedinstvenom stavu 
muslimana, u većem nevjerstvu od Jevreja i kršćana, dok neki elemente 
nevjerstva ispolje samo onda kad im se ukaže prilika za to, dok se inače 

u javnosti pokazuju u duhu dva šehadeta. 318 Također, među muslimanima 
nema razilaženja o tome da će se od onog ko javno zanegira glavne vjer- 
ske propise utvrđene na nesumnjivo vjerodostojan način, odnosno zabrane 
utvrđene na isti takav način i sl., zatražiti da se pokaje, pa ako se ne pokaje 
treba se pogubiti kao nevjernik, otpadnik od vjere. 

Indikacije licemjerstva i otpadništva od vjere jesu novotarije u vjeri i 
poročnost, kako to navodi El-Hallal u Knjizi o sunnetu (Kitabu-s-sunne), u 
kojoj, s navedenim nizom prenosilaca, bilježi sljedeću izjavu Muhammeda 
ibn STrTna: "Od vjere se najbrže odmeću oni koji se povode za svojim porivi- 
ma!" On je smatrao da je upravo o njima objavljen ajet: "A ti, kad vidiš one 
koji se našim dokazima izruguju, od njih se okreni, sve dok drugi govor ne 
zapodjenu!" (El-En'am, 68) Stoga mnogi istaknuti autoriteti vjere (imami) 
nisu htjeli kazati: Mi nikoga nećemo okvalificirati nevjerstvom zbog nekog 
grijeha! već su govorili: "Nećemo ih kvalificirati nevjerstvom za svaki grijeh, 
kako to čine haridžije!" 

Postoji razlika između generalnog odbacivanja i odbacivanja generali- 
ziranja. Obaveza je držati se ovoga drugog, suprotno onome što zastupaju 
haridžije koje kval ificiraju nevjerstvom za svaki počinjeni grijeh. Iz tog razlo- 
ga - a Allah najbolje zna! - Profesor je to uvjetovao riječima: "ukoliko on taj 
grijeh ne smatra dozvoljenim." U tim riječima je, naime, sadržana naznaka 
da on pod tim generalnim odbijanjem da se neko okvalificira nevjerstvom 
misli samo na praktične, ne i na teorijske grijehe, što nije dovoljno jasno 
budući da se Zakonodavac kod osobe obavezane vjerskim propisima (mu- 
kellef) u činjenju čina ne zadovoljava samo praktičnom dimenzijom, bez 
akceptiranja teorijske podloge (el-'llm), niti se zadovoljava teorijskom pod- 
logom bezakceptiranja praktične dimenzije. 

Djelo se, naime, ne svodi samo na vanjske organe tijela, već su upravo 
srčane čini učinjene osnovom za sva djela vanjskih organa - ova potonja 
samo se povode za onim prvim. 

Stvar je, pak, drukčija ako su njegove riječi: "smatra dozvoljenim" date 
u značenju: ima uvjerenje da je to po vjeri dozvoljeno i sl. 

Njegove riječi: "Niti tvrdimo da u slučaju kad postoji ispravno vje- 
rovanje (Jman) počiniocu grijeha grijeh ne škodi", predstavljaju odgovor 


Тј. očitovanja pripadnosti islamu, dva posvjedočenja: a) da nema drugog boga osim Allaha 
i b) da je Muhammed Božiji rob i Božiji poslanik. (Nap. prev.) 



VJERSKA UCENJA ISLAMA 


333 


murdžijama, koji su zastupali stajalište da "ako čovjek posjeduje ispravno 
vjerovanje (Jmčrn), tada mu ne škodi nikakav grijeh, isto kao što nikakva po- 
kornost Bogu ne vrijedi ako je čovjek u nevjerstvu". Ovi su jedna ekstremna 
struja, a haridžije su druga, budući da kažu: "Mi ćemo muslimana okvalifi- 
cirati nevjerstvom za svaki grijeh!”, odnosno: "za svaki veliki grijeh". Isto je i s 
mu'tezilijama koje kažu: "Počinjenjem velikog grijeha čovjeku propada svo 
njegovo vjerovanje, tako da s njim ne ostane ništa od njega!” Haridžije su, 
međutim, stava da čovjek tada "izlazi iz okvira ispravnog vjerovanja i ulazi u 
nevjerstvo!" dok mu'tezilije zastupaju stajalište da "izlazi iz okvira ispravnog 
vjerovanja, ali ne ulazi u nevjerstvo, već se nalazi u jednoj međupostaji!" 
Samom činjenicom da misle kako on tim činom izlazi iz okvira ispravnog 
vjerovanja, oni mu nalažu obaveznost vječnog boravka u Vatri! 

Neke skupine apologeta, šerijatskih pravnika i hadiskih stručnjaka ta- 
kvo što ne tvrde za praktične čini, ali tvrde za novatorska vjerovanja. Obra- 
zlažući to govore: "Smatrat će se nevjernikom onaj ko zastupa to stanovi- 
šte!" - ne praveći tu nikakvu razliku između pogrešnog stava mudžtehida i 
drugih - ili: "Nevjernikom će se smatrati svaki inovator u vjeri!" 

U ovu njihovu općenitu konstataciju ulazi iznimno velik broj stvari, jer 
pouzdano preneseni tekstovi Objave ukazuju na to da će iz Džehennema 
izaći svako u čijem srcu bude makar i trunka ispravnog vjerovanja ( Jmana ), 
dok su tekstovi Objave koji govore o obećanju, a kojima ovi argumentiraju 
svoje stavove, suprotni tekstovima koji govore o prijetnji, kojima svoja staja- 
lišta argumentiraju ovi drugi. Više riječi o Božijoj prijetnji bit će pak dato na 
za to odgovarajućem mjestu, a nešto od toga moći će se naći i u obrazlaga- 
nju Profesorovih riječi: "Počinioci velikih grijeha neće vječno ostati u Vatri, 
ukoliko umru kao monoteisti." 

Ovdje se hoće kazati to da i novatori u vjeri spadaju u ovu vrstu, jer 
vjernik biva vjernikom i u svojoj nutrini i u svom vanjskom izražaju, i on 
ponekad može nešto protumačiti pogrešno - bilo kao mudžtehid, bilo kao 
neumjereni grešnik - pa se zato ne može kazati da njegovo vjerovanje pro- 
pada samo zbog toga. Za nešto takvo mora postojati šerijatski dokaz, a ovo 
spada u ono što govore haridžije i mu'tezilije. 

Mi, isto tako, nećemo kazati ni da se neće kvalificirati nevjernikom, 
tako da je najispravnije ono između tog dvoga, a to je: da se na neutemelje- 
na, novatorska, Šerijatom zabranjena stajališta, koja u sebi sadrže negaciju 
nečeg što je Poslanik potvrdio, ili pak potvrđivanje nečega o čemu se on izra- 
zio odrično, odnosno naređivanje nečega što je on zabranio, ili zabranjivanje 

nečeg što je naredio, mora iznijeti istina o tome, utvrditi na kakvu prijetnju 
za to ukazuju objavljeni tekstovi, te objasniti da to znači nevjerstvo. Potom 
će se kazati: "(Prema tome) ko iznosi ovakva stajališta on je nevjernik!" i sl., 
kao što će se spomenuti i prijetnja koja je izrečena za nasilje u vezi sa živo- 
tom i imovinom, te ono što su kazali mnogi istaknuti pripadnici glavnog 
toka islama ( Ehlu-s-sunne ) za onog ko bude iznosio tvrdnju o tome da je 
Kur'an stvoren (te da Allah neće biti vidljiv ni na onom svijetu ili da On ne 
poznaje stvari prije njihovog događanja). Tako se od Ebu Jusufa - Allah mu 
se smilovao! - prenosi sljedeća izjava: "Jedno vrijeme sam polemizirao s Ebu 
HanTfom, sve dok se nije saglasio sa mojim mišljenjem: da je nevjernik onaj 
ko ustvrdi da je Kur'an stvoren!" 

Kad je, pak, posrijedi konkretna osoba, ako bi neko upitao: Možete li 
posvjedočiti da on spada među one na koje se odnosi prijetnja, te daje ne- 
vjernik? mi protiv te osobe ne bismo to posvjedočili, izuzev ako bi postojalo 
nešto što bi nam to činilo dopuštenim, jer je nešto najneumjerenije daseza 
konkretnu osobu ustvrdi da joj Allah neće oprostiti i smilovati joj se, već da 
će je zauvijek smjestiti u Vatru, što inače sljeduje nevjernika nakon smrti. 

Stoga je Ebu Davud u svom Sunenu jedno poglavlje naslovio sa "Po- 
glavlje o zabrani prelaženja mjere", navodeći u njemu izjavu Ebu Hurejrea - 
Allah bio zadovoljan njime! - koja glasi: "Čuo sam Božijeg Poslanika, s.a.v.s., 
kad je rekao: Među starim Jevrejima (Benu IsraTl) bila su dva pobratima: je- 
dan od njih je činio grijehe, a drugi bio prilježan u izvršavanju bogougodnih 
čina. Ovaj potonji je onog grešnika stalno viđao u grijehu i tražio od njega 
da prestane sa tim. Tako, kad ga je jednom ugledao u grijehu i rekao mu: 
'Prestani s tim!', onaj mu je rekao: 'Prepusti ti mene mome Gospodaru! Jesi 
li ti to poslan da me nadzireš!?' Ovaj mu je na to rekao: 'Allaha mi, Allah 
ti neće oprostiti!' ili: 'Neće te uvesti u Džennet!’, pa kad su im uzete duše, 
sastali su se kod Gospodara svjetova i On je ovoga drugog upitao: 'Jesi li 
ti Mene poznavao? Ili imao moć nad onim što je u Mojoj ruci?!', te onom 
grešniku rekao: 'ldi i uđi u Džennet po Mojoj milosti!', a ovome: 'Vodite ga 
u Džehennem!"’ 

Ebu Hurejre kaže: "Tako mi Onoga u čijoj je ruci moja duša, kazao je 
samo jednu riječ i ona mu je upropastila i ovaj i onaj svijet !” 319 Hadis je dobar 
( hasen ). 


Hadis je dobar (hasen) kako i sam autor kaže, Allah mu se smilovao! Među njegovim pre- 
nosiocima nalazi se i Ikrime ibn Ammar, kojim Muslim argumentira hadise, premda pri 
njemu ima slabosti. 

To je tako zbog toga što određena osoba može biti mudžtehid koji je 
pogriješio u svojoj procjeni, a kome se to oprašta (a može biti i neko kome 
nisu bili poznati objavljeni tekstovi koji govore o tome), a može biti i neko s 
velikim vjerovanjem i mnoštvom dobrih djela koja iziskuju Allahovu milost, 
kao što je oprošteno onome koji je rekao: "Kada umrem, pretvorite me u 
prah a potom me prospite!", pa mu je Allah oprostio grijehe zbog njegovog 
straha od Njega ! 320 Naime, mislio je da ga Allah tako neće moći sakupiti i 
vratiti ga u prvobitni oblik, ili je pak sumnjao u to. 

Međutim, ova zadrška u stvarima onoga svijeta nije nam brana da 
grešnika sankcioniramo na ovome svijetu kako bismo suzbili njegovo uvo- 
đenje novotarije u vjeru, ili da zatražimo od njega da se pokaje, pa ako to ne 
učini da nad njim izvršimo smrtnu kaznu. Potom, ako određena izjava sama 
po sebi predstavlja nevjerstvo tada će se reći: To je nevjerstvo!, dok će onaj 
koji je to izjavio biti okvalificiran nevjernikom pod određenim uvjetima i 
nakon što se eliminiraju sve prepreke za to, a to se može desiti samo ako je 
dotični postao licemjer koji je napustio vjeru ( zindlk ). Nezamislivo je pak da 
se nazove nevjernikom neko od onih koji se okreću prema kibli i koji javno 
ispoljavaju islam, osim ako nije licemjer koji je napustio vjeru. To, opet, na 
vidjelo iznosi Kur'an. Naime, Allah je Ijude razvrstao u tri kategorije: jednu 
čine nevjernici iz reda mnogobožaca i iz reda sljedbenika ranije Objave - oni 
ne potvrđuju smisao dva šehadeta. Drugu kategoriju čine vjernici, koji su 
takvi i u tajnosti, i u javnosti, a treću kategoriju čine oni koji potvrđuju islam 
u javnosti, no ne i u tajnosti. 

Ove tri kategorije spomenute su na početku sure El-Bekare, a svaki 
onaj za koga se utvrdi da je nevjernik iznutra dok istovremeno potvrđuje 
smisao dva šehadeta, nije ništa drugo do napuštač vjere ( zindlk ), a taj je 
licemjer. 

Ovdje se pokazuje greška obaju ekstremnih skupina. Naime, onaj ko 
kvalificira nevjerstvom svakog ko u tajnosti izrekne nešto što sadrži novo- 
tarstvo u vjeri morao bi nevjerstvom okval ificirati mnoge Ijude koji u svojoj 
nutrini nisu licemjeri već koji u nutrini vole Allaha i Njegovog Poslanika, i 
vjeruju u Allaha i u Njegovog Poslanika iako su grešnici, kako je to potvrđeno 
u Buharijevom Sahlhu, gdje se posredstvom Eslema, Omerovog oslobođe- 
nog roba, navodi Omerova izjava prema kojoj je "za vrijeme Vjerovjesnika, 
s.a.v.s., bio jedan čovjek čije je ime bilo Abdullah, a nadimak Hammar, koji je 


320 


Hadis je vjerodostojan ( sahlh ); bilježe ga El-Buhari i neki drugi autori. 

zasmijavao Božijeg Poslanika, s.a.v.s. Međutim, Božiji Poslanik, s.a.v.s., biče- 
vao ga je zbog pijenja alkohola, pa kad je jednoga dana doveden pred njega 
i on ponovo naredio daga izbičuju, jedan čovjekje rekao: 'Allahu moj, spusti 
prokletstvo na njega!' Na to je Božiji Poslanik, s.a.v.s., rekao: 'Ne proklinji ga! 
(Tako mi Allaha, koliko ja znam) on voli Allaha i Njegovog Poslanika!"’ 32 ’ 

Ovo je nešto u pogledu čega ne postoji ni najmanja sumnja kod mno- 
gih skupina i najviših autoriteta znanja i vjere. Među njima su i neke izjave 
džehmija, murdžija, kaderija, šiija ili haridžija. Međutim, predvodnici u zna- 
nju i vjeri tu novotariju nisu prihvatali u cijelosti većsamojedan njen dio, pa 
su se stoga sljedbenici tih poriva vezivali za čuvene frakcije (tavaif) iz prvih 
muslimanskih generacija. Jedna od velikih mahana pobornika novotarija u 
vjeri bila je ta što su jedni druge etiketirali nevjerstvom, dok je jedna od 
pozitivnosti Ijudi od znanja bilo to što su takve označavali grešnicima, a ne 
nevjernicima. 

No, ovdje je ostala jedna nejasnoća u Profesorovom govoru - Allah 
mu se smilovao! - a to je da je sam Zakonodavac neke grijehe nazvao ne- 
vjerstvom. Uzvišeni, naprimjer, kaže: "A oni koji ne sude prema onome što 
je Allah, dž.š., objavio, oni su pravi nevjernici!" (El-Maide, 44) Božiji Poslanik, 
s.a.v.s., kaže: "Psovati muslimana 322 je grijeh, a ubiti ga je nevjerstvo!” 323 Hadis 
bilježe i Buhari i Muslim posredstvom Ibn Mes'uda. 

Poslanik, a.s., još kaže: "Nemojte da biste se poslije mene vratili ne- 
vjerstvu pa jedni drugima sjekli glave!” 324 "Kada čovjek svom bratu rekne: 
'Nevjerniče!', tadaje jedan od njih dvojice doista nevjernik!" 325 Hadis bilježe i 
Buhari i Muslim posredstvom Ibn Omera, Allah njime bio zadovoljan! 

Poslanik, a.s., još kaže: "U kome se nađu četiri svojstva, taj je čisti lice- 
mjer, a u kome se nađe nešto od njih u njemu se nalazi nešto licemjerstva 
sve dok ga ne odagna od sebe. Ta četiri svojstva su: kad govori - laže; kad 
obeća - ne ispuni obećanje; kad mu se nešto povjeri - iznevjeri; kad se 
prepire - bestidan je!" 326 


Hadis se kod El-Buharija nalazi u poglavlju o šerijatskim kaznama (EI-HtidGd). 

U izvorniku stoji: vjernika. 

Hadis je, u zbirkama vjerodostojnih hadisa El-Buharija i Muslima, zabilježen u poglavlju o 
vjerovanju. V.: Sahihu-l-Džami'i-s-sagir (3589 i 3596). 

Hadis bilježe El-Buhari i Muslim, a stručno je elaboriran u djelu C ajetu-l-meram, pod br. 
443. 

Hadis bilježe El-Buhari i Muslim. 

Hadis bilježe El-Buhari i Muslim. 


326 

Hadis bilježe i Buhari i Muslim posredstvom Abdullaha ibn Omera, 
Allah njime bio zadovoljan! 

Poslanik, a.s., još kaže: "Bludnik, dok bludniči, nije vjernik; kradljivac, 
dok krade, nije vjernik; pijanac, dok pije alkohol, nije vjernik, a nakon toga 
pokajanje je na raspolaganju!” 327 "Između muslimana i nevjerstva je ostav- 
Ijanje namaza!” 328 Hadis bilježi Muslim, posredstvom Džabira, Allah njime 
bio zadovoljan! 

Još kaže: "Ko ode gataru pa povjeruje u ono što mu on rekne, ili ko svoj 
spolni organ unese ženi u stražnjicu, taj ne vjeruje u ono što je objavljeno 
Muhammedu!” 329 "Ko se zakune nekim drugim, osim Allahom, taj je otišao 
u nevjerstvo!” 330 Ovako ga bilježi Hakim. 

Još kaže: "Dvije stvari u mom ummetu odvode u nevjerstvo: vrijeđanje 
nekoga kroz njegovo porijeklo i naricanje za umrlim!" 33 ’ 

Ovakvih stvari ima velik broj. 

Odgovor: Pripadnici glavnog toka islama ( ehlu-s-sunne ) jedinstveni su u 
stavu da se počinilac velikog grijeha neće kvalificirati nevjerstvom koje bi ga 
u cijelosti izvodilo iz islama, kako to zastupaju haridžije, jer ako bi bio okvali- 
ficiran nevjerstvom koje ga izvodi iz vjere tada bi bio otpadnik od vjere ( mur - 
tedd ) zbog čega bi u svakom slučaju bio osuđen na smrt - ne bi se prihvaćao 
oprost za njega od onog ko polaže pravo na pravično poravnanje, niti bi se 
nad njim izvršavale kazne za blud, krađu i pijenje alkohola... Neutemeljenost i 
pogrešnost ovoga stava je u islamu općepoznato, po samoj naravi vjere. 

Također su međusobno saglasni (da nije tačno) da takva osoba niti 
izlazi iz okvira ispravnog vjerovanja i vjere, niti ulazi u nevjerstvo, ni da za- 
služuje vječni ostanak u Vatri s nevjernicima, kako to zastupaju mutezilije. 
Naime, ni njihov stav, isto tako, nema uporišta u istini budući da je sam 
Allah počinioca velikog grijeha ubrojio među vjernike; naime, rekao je: "O vi 
koji vjerujete, propisuje vam se pravično poravnanje za ubijene...” - pa sve 
do riječi: "...A onaj kome rod ubijenog oprosti, neka velikodušno postupi!" 
(El-Bekare, 178) 


Hadis bilježe El-Buhari i Muslim. 

Hadis bilježi Muslim. 

Hadis je vjerodostojan (sah/h), a stručno je elaboriran u djelu Adabu-z-zijaf, III svezak, str. 31. 
Hadis je vjerodostojan ( sahlh ) i već je navođen. 

Hadis jevjerodostojan (sahlh). Bilježi ga Muslim (1/58), stim da kod njegastoji:"Dvijestvari 
u Ijudima...", dok je preostali dio hadisa kao gore. 

Како se vidi, ubica se ne tretira kao osoba izvan skupine vjernika. Šta- 
više, naziva se "bratom" onoga ko polaže pravo na pravično poravnanje, a 
nema sumnje da se tu misli na "bratstvo" po osnovi vjere. Uzvišeni, također, 
kaže: "Ako se dvije skupine vjernika sukobe, izmirite ih!" - pa sve do riječi: "... 
Vjernici su samo braća, zato pomirite svoja dva brata...” (El-Hudžurat, 9-10) 

Jasni tekstovi Kur'ana, sunneta i konsenzusa muslimanskih učenjaka 
ukazuju na to da se bludnik, kradljivac i klevetnik neće pogubiti, već da će 
se nad njima izvršiti Šerijatom predviđena kazna za djelo koje su počinili, što 
dokazuje da takav nije otpadnik od vjere ( murtedd ). 

U Zbirci ujerodostojnih hadisa (Es-Sahih) navode se sljedeće Vjerovje- 
snikove, s.a.v.s., riječi: "Onaj od vas ko je učinio neku nepravdu prema svo- 
me bratu u pogledu njegove časti ili nečega drugog, neka odmah danas od 
njega zatraži halala prije nego (dođe vrijeme kad) neće biti dirhema i dinara, 
kada će se od njegovih dobrih djela, ako ih bude imao, oduzimati u visini 
nepravde koju mu je nanio, pa ako ne bude imao dobrih djela, uzimat će se 
loša djela onoga kome je nanio nepravdu i nabacivati na njega, a potom će 
biti bačen u Vatru!” 332 Hadis bilježe i Buhari i Muslim. 

Ovim se potvrđuje da će i nasilnik imati dobrih djela iz kojih će se 
podmirivati pravo onoga kome je učinio nasilje. 

U Zbirci ujerodostojnih hadisa (Es-SahTh) navodi se da je Vjerovjesnik, 
s.a.v.s., jednom upitao: "Za koga vi među sobom kažete da je muflis 333 ?" Pri- 
sutni su odgovorili: "Muflis je kod nas onaj čovjek koji je ostao bez dirhema 
i dinara!" "Muflis je", rekao im je Vjerovjesnik, s.a.v.s., "čovjek koji se na Sud- 
njem danu pojavi s dobrim djelima poput planina golemih, ali kad dođe: 
ovoga je psovao, ovoga materijalno zakinuo, ovome krv prolio, ovoga okle- 
vetao, ovoga udario, pa ovaj to poravna iz njegovih dobročinstava, i onaj 
poravna iz njegovih dobročinstava, pa ako mu nestane dobrih djela prije 
nego se svima oduži, uzme se od njihovih grijeha i nabaci na njega, a zatim 
se on baci u Vatru!” 334 Hadis bilježi Muslim. 


El-Buhari ga bilježi u poglavlju o nepravdama (El-Mezalim) i poglavlju o tankoćutnostima 
(Er-Rikak), posredstvom Ebu Hurejrea, ali bez završnih riječi: “А potom će biti bačen u 
Vatru." Bilježi ga, također, i Ahmed (11/435 i 506). Kod Muslima ga pak nisam vidio. (V.: 
Ahkamu-l-dženaiz, str. 4) 

Muflis - bankroter, finansijski propao čovjek. (Nap. prev.) 

Hadis bilježi Muslim i neki drugi autori, posredstvom Ebu Hurejrea. Stručno je elaboriran 
u djelu Es-Sahiha, pod brojem 847. 

Uzvišeni kaže: "Dobra djela, zaista, poništavaju hrđava!" (Hud, 114), 
što ukazuje na to da, ako čovjek nakon što uradi neka loša djela, uradi neka 
dobra djela, tim dobrim djelima poništava loša djela, o čemu će više govora 
biti na za to predviđenom mjestu. 

Mu'tezilije su ovdje saglasne s haridžijama u pogledu ahireta: dijele 
njihovo stajalište da će počinilac velikoggrijeha vječno boraviti u Vatri, s tim 
da haridžije kažu: "Mi (počinioca velikog grijeha) nazivamo nevjernikom!" 
dok mu'tezilije kažu: "Mi ga nazivamo pokvarenjakom (fasik)l" Prema tome, 
razlika među njima je samo pojmovna. 

I pripadnici glavnog toka islama ( ehlu-s-sunne ) također su saglasni u 
tome da takav zaslužuje prijetnju koja proishodi iz počinjenja takvoga gri- 
jeha, kako se to navodi u tekstovima Objave, suprotno stavu murdžija pre- 
ma kome grijeh, u slučaju postojanja ispravnog vjerovanja, nema štetnoga 
djejstva, onako kao što ni nikakva pokornost ne koristi kod nevjerstva! Kada 
se pak sakupe tekstovi Objave koji se odnose na obećanje kojima murdžije 
potkrepljuju svoje stavove, i tekstovi Objave koji govore o prijetnji, a kojima 
haridžije i mu'tezilije podupiru svoje stavove, tada se jasno ukazuje neute- 
meljenost stajališta i jednih i drugih. U njihovom govoru tako nema nikakve 
vrijednosti, osim što ti govor jedne od tih dviju strana može poslužiti kao 
argument za pogrešnost orijentacije one druge strane! 

Potom, nakon ove saglasnosti ispostavlja se da su se i sljedbenici sunne- 
ta ( ehlu-s-sunne ) međusobno pojmovno podijelili, ali da to nije rezultiralo 
kvarljivošću njihovih stavova. Naime, oni su se podijelili oko toga da li se i 
nevjerstvo ( kufr ) dijeli na stupnjeve, da li je jedno nevjerstvo manje od dru- 
gog?, kao što su se razišli i o tome da li je stupnjevito ispravno vjerovanje, 
da li takvog vjerovanja ima u manjem obimu od drugog? Ovo njihovo raz- 
mimoilaženje proisteklo je iz različitog razumijevanja izraza Jman (ispravno 
vjerovanje) - tj. da li on podrazumijeva riječi i djela koja se mogu uvećavati 
i smanjivati, ili ne? - nakon što su imali jedinstven stav o tome da ćemo 
onoga koga su Allah i Njegov Poslanik nazvali nevjernikom i mi nazvati ne- 
vjernikom, budući daje nezamislivo da Uzvišeni Allah onoga ko sudi mimo 
onoga što je Allah objavio naziva nevjernikom i da Njegov Poslanik ranije 
spomenutog naziva nevjernikom a da mi takve ne etiketiramo nevjerstvom. 
Tako oni koji su na stanovištu da ispravno vjerovanje čine "riječi i djela koja 
se povećavaju i smanjuju" kažu: "(Veliki grijeh), to je praktično a ne idejno 
nevjerstvo i ono je tu stupnjevito; toje nevjerstvo manje od (pravog) nevjer- 
stva, baš kao što je slučaj i s ispravnim vjerovanjem kod jednog takvog čina!" 

Oni pak koji su na stanovištu da se pod ispravnim vjerovanjem ( Iman ) 
podrazumijeva iskreno posvjedočenje da nema drugog boga osim Allaha i 
da je Muhammed, a.s., Njegov rob i Njegov poslanik ( tasdlk ), te da se tim 
izrazom ne podrazumijeva i djelo, a da - s druge strane - nevjerstvo znači 
poricanje, pa se, prema tome, to dvoje ne povećavaju i ne umanjuju, kažu: 
"(Veliki grijeh) je metaforično, a ne stvarno nevjerstvo. Stvarno nevjerstvo je 
samo ono koje čovjeka izmješta iz vjere! Tako Allah neka djela naziva isprav- 
nim vjerovanjem ( Jman ), kao u ajetu: A Allah neće učiniti da se izgubi vaše 
vjerovanje!' (El-Bekare, 143) - tj. vaši namazi u kojima ste se okretali prema 
hramu u Jerusalemu." Ta su djela ispravnim vjerovanjem nazvana metaforič- 
no, s obzirom da je njihova ispravnost ovisna o njemu, odnosno da ona kao 
takva ukazuju na ispravno vjerovanje, tj. upućuju na to da je njihov činitelj 
ispravan vjernik ( mu'min ). Zato će se i za nevjernika koji obavlja naš namaz 
kazati da je u islamu. 

Među muslimanskim pravnicima nema razmimoilaženja u pogle- 
du grešnika koji tajno i javno potvrđuju istinitost onoga s čime je došao 
Poslanik, a.s. U vezi s njima se vjerodostojno prenosi da spadaju u one 
koji potpadaju pod izrečenu prijetnju. Međutim, u kriva stajališta spada 
stav prema kojem će oni vječno ostati u Vatri, što zastupaju haridžije i 
mu'tezilije, koji su time pokazivali zagriženost protiv stajališta onih koji su 
bili na suprotnom stajalištu od njihovog, idući za tim da onog ko govori 
drukčije od njih natjeraju da prihvati nešto, što zapravo ne mora prihvatiti, 
da bi ga uvjerili. 

Budući da nam je naređeno da budemo pravedni u raspravljanju s 
nemuslimanima, da se s njima mora raspravljati na najljepši način, zašto 
onda nismo pravedni i jedni prema drugima u slučaju ovakvih razilaženja?! 
Uzvišeni kaže: "O vjernici, dužnosti prema Allahu izvršavajte i pravedno 
svjedočite! Neka vas mržnja koju prema nekim Ijudima nosite nikako ne 
navede da budete nepravedni! Pravedni budite, to je najbliže čestitosti!” 
(El-Maide, 8) 

Ovdje ima nešto na šta se mora obratiti pažnja. Naime, suđenje po ne- 
čemu drukčijem od onog kako je Allah objavio u jednom slučaju je nevjer- 
stvo koje čovjeka izmješta iz vjere, a u drugom slučaju je izraz neposlušnosti 
prema Bogu, veći ili manji, kada biva ili metaforično nevjerstvo, ili malo ne- 
vjerstvo - shodno dvama navedenim stajalištima - zavisno od stanja onoga 
koji sudi. Ako je on uvjerenja da suđenje po onome što je Allah objavio nije 
obavezno već da je to prepušteno njemu na volju, ili ako se prema tome 

odnosi s nipodaštavanjem, iako sasvim dobro zna da je od Allaha - onda je 
to veliko nevjerstvo. 335 

Ako, pak, vjeruje da je suđenje po onome što je Allah objavio obave- 
zno, i ako mu je poznato štaje objavio o tome, a odstupi od njega priznajući 
da za to zaslužuje kaznu - tada je grešnik i naziva se nevjernikom u smislu 
metaforičnog, odnosno malog nevjerstva. Ukoliko mu nije bilo poznato 
kakav je Allahov propis o tome, i pored truda koji je uložio da to dozna 
i iscrpljivanja svih svojih mogućnosti da se upozna s tim propisom, pa je 
pogriješio u tome - on je pogrešilac: imat će nagradu za intelektualni napor 
koji je uložio, dok će mu greška biti oproštena. 

Svojim riječima: "...niti tvrdimo da u slučaju kad postoji ispravno vje- 
rovanje (Iman) počiniocu grijeha grijeh ne škodi" Profesor je htio izraziti 
neslaganje s murdžijama, koji su svojim naučavanjima bili iskušenje dijelu 
prvih muslimana, pa su se ashabi saglasili da se imaju pogubiti ukoliko se ne 
pokaju i ne okane se toga. 

Tako je Kudame ibn Abdullah, zajedno sa skupinom drugih Ijudi, pio 
alkohol nakon što je izrečena njegova zabrana, pozivajući se na Allahove 
riječi: "Onima koji vjeruju i dobra djela čine nema nikakva grijeha u onome 
što pojedu i popiju kada se klone onoga što im je zabranjeno i kada vjeruju 
i dobra djela čine!" (El-Maide, 93) 

Kada su to spomenuli Omeru ibnu-l-Hattabu - Allah bio zadovoljan 
sa njim! - on, Alija ibn Ebu Talib i drugi ashabi su se saglasili da se oni, ukoli- 
ko priznaju dajealkohol zabranjen - izbičuju, aako budu ustrajavali u tome 
da je dopušten - pogube! Omer je rekao Kudameu: "Čučnuo si na pogrešnu 
rupu! Da si se ti istinski bojao Allaha, da si istinski povjerovao i posvetio se 
činjenju dobrih djela, ti ne bi pio alkohol!" 

To je tako jer je Uzvišeni Allah objavio gornji ajet kada su neki ashabi, 
nakon što je objavljen ajet o zabrani pijenja alkohola, što je bilo nakon bitke 
na Uhudu, postavili pitanje: "Šta će biti s onim našim drugovima koji su umrli 
a pili su alkohol!?" Allah ga je, dakle, objavio kao odgovor na to objasnivši 


Šejh Ahmed Šakir kaže: "Ovo je poput onoga čime su na kušnju stavljeni neki muslimani i 
muslimanke koji su studirali evropske zakone, i koji su te zakone upili u svoja srca, oduševi- 
li se njima i stali u njihovu odbranu, po njima počeli suditi i promovirati ih, bijuči odgojeni 
od razorno djelujućih misionara, neprijatelja islama. Neki od njih to neprijateljstvo izraža- 
vaju otvoreno, a neki prikriveno, ali skoro da su svi isti. No, Allahovi smo i Njemu ćemo se 
vratiti!" 

im da oni koji su uradili nešto prije nego je to proglašeno zabranjenim neće 
imati grijeha za to ako su bili pobožni vjernici i dobročinitelji, kako je to bilo 
i u pogledu okretanja u namazu u pravcu Hrama u Jerusalemu. Potom su 
oni koji su činili to što su činili, shvativši da su pogriješili, izgubili nadu u po- 
kajanje, pa je Omer Kudameu napisao sljedeće: "'Ha MTm. Knjigu objavljuje 
Allah, Silni i Sveznajući, koji oprašta grijehe i prima pokajanja, koji strahovito 
kažnjava i obilno nagrađuje; drugog boga osim Njega nema, Njemu se sve 
vraća!' (El-Mu'min, 1-3) Ne znam koji ti je grijeh veći: onaj prvi kad si haram 
smatrao halalom, ili ovaj drugi - kad si izgubio nadu u Allahovu milost!” 

Ovo je, dakle, ono oko čega su se usaglasili i ashabi i, kasnije, najviši 
vjerski autoriteti islama. 


O njegovim riječima: 

I nadamo se da će onim vjemicima koji su bili dobročinitelji opro- 
stiti i uvesti ih u DžennetSvojom milošću, ali nismo im sigurni za 
to, niti im potvrđujemo sa sigurnošću da će ući u Džennet. Za one 
od njih koji su loše postupali molimo se za oprost grijeha i bojimo 
se za njih, ali ne mislimo da za njih nema nade. 


Komentar: 

Vjernikje dužan da vjeruje u ovo što je rekao Profesor - Allah mu se smilo- 
vao! - kako u pogledu sebe, tako i u pogledu drugoga. Uzvišeni kaže: "Oni 
kojima se oni mole sami traže načina kako će se što više Gospodaru svo- 
me približiti i nadaju se milosti Njegovoj i plaše se kazne Njegove. A kazne 
Gospodara tvoga svako treba da se čuva!" (El-lsra', 57); "I ne bojte ih se, a 
bojtese Mene, ako ste vjernici!" (Alu 'lmran, 175); "I samo se Mene čuvajte!" 
(El-Bekare, 40); "I samo se Mene bojte!" (El-Bekare, 41); "Njih se ne bojte, 
Mene se bojte!" (El-Bekare, 150) I pohvalno se izrazio o onima koji imaju 
straha, rekao je: "Oni koji iz bojazni prema Gospodaru svome strahuju, i 
oni koji u dokaze Gospodara svoga vjeruju...” (El-Mu'mintin, 57-58) sve do 
Njegovih riječi: "Oni hitaju da čine dobra djela i radi njih druge pretiču." (El- 
Mu'minun, 61) 

U Musnedu i kod Tirmizija navodi se sljedeća 'Aišina izjava: "Upitala 
sam: 'Božiji Poslaniče, da li se Allahove riječi: I oni koji od onoga što im se 

daje udjeljuju i čija su srca puna straha... (El-Mu'minčin, 60) odnose na onog 
koji čini blud, pije alkohol i krade!?' 'Ne, kćeri SiddTkova', kazao je on, 'već se 
odnose na čovjeka koji posti, klanja i daje sadaku i boji se da mu to neće biti 
primljeno kod Allaha!’” 336 

Hasan - Allah bio zadovoljan sa njim! - rekao je: "Radili su, Allaha mi, 
djela kojima su izražavali pokornost Bogu i trudili se u tome, i uz to se bojali 
da im to neće biti primljeno. Vjernik u sebi objedinjuje dobročiniteljstvo i 
strah, a licemjergriješenje i bezbrižnost. Uzvišeni kaže: 'Oni koji vjeruju i koji 
se isele i bore na Allahovom putu, oni se mogu nadati Allahovoj milosti, a 
Allah prašta i samilostan je!'" (El-Bekare, 218) 

Pogledaj kako je njihova nadanja vezao za ispravno vjerovanje i ona 
bogougodna djela! Nade, dakle, može biti samo onda kada se zadovolje 
pretpostavke koje nalaže Allahova mudrost, Njegov zakon, Njegova sve- 
moć, Njegova nagrada i plemenitost. 

Kada bi se neki čovjek koji posjeduje zemlju nadao prihodima sa nje 
koji će mu biti od koristi, a tu zemlju zapostavio i ostavio je neuzoranu i 
nezasijanu, i potom očekivao da će od nje ubrati prihode baš kao i onaj koji 
juje orao, obrađivao, sijao i nadzirao je, Ijudi bi ga smatrali najvećim glupa- 
kom! Isti je slučaj i s onim koji se nada i misli da će imati dijete bez spolnog 
odnosa, ili da će bez stjecanja znanja i punog nastojanja i želje postati najve- 
ći učenjak svoga vremena i sl. Takav je i onaj koji optimistično i sa snažnom 
nadom očekuje uspjeh i dosezanje najviših stupnjeva u vječnom blagosta- 
nju bez djela pokornosti Bogu i bez nastojanja da se približi Allahu Uzviše- 
nom izvršavanjem Njegovih naredbi i izbjegavanjem Njegovih zabrana. 

Ono što treba znati jeste da nada onoga koji se nečemu nada mora 
biti propraćena sa više stvari. Jedna od njih je da voli ono čemu se nada; 
druga je da se plaši da mu to ne izmakne; treća je ulaganje napora da dođe 
do toga, koliko mu to bude moguće. Tako ono nadanje koje ne proprati 
ništa od toga predstavlja samo pustu želju. Realno nadanje i pusta želja su 
pak dvije različite stvari. Prema tome, svaki onaj koji se nada posjeduje i 
strah, a kad strahuje onda on putem ide što brže može bojeći se da mu se 
ne izjalovi nada. Uzvišeni kaže: "Allah neće oprostiti da Mu se što pripisuje 
u Božanstvenosti Njegovoj, a oprostit će manje grijehe od toga kome On 
hoće!" (En-Nisa', 48, 116) 


336 


Hadis je dobar ( hosen ) i ja sam ga stručno elaborirao u djelu El-Ehadisu-s-sohJha (162). 

Prema tome, za onog ko Allahu pripisuje sudruga u Božanstvenosti 
Njegovoj ( mušrik ) nema nade u oprost, jer mu je Allah odrekao oprost, dok 
su svi drugi grijesi prepušteni Allahovu htijenju: ako htjedne, oprostit će ih, 
a ako htjedne kaznit će za njih. 

U Taberanijevom Mu'džemu stoji: "Kod Allaha će na Sudnjem danu 
biti tri registra: jedan iz kojega Allah neće oprostiti ništa: to je onaj u kojem 
je zavedeno pripisivanje Allahu sudruga u Božanstvenosti Njegovoj, zatim 
je proučio ajet: Allah neće oprostiti da Mu se pripisuje sudrug u Božanstve- 
nosti Njegovoj!' (En-Nisa, 48, 116); drugi je onaj iz kojeg Allah ništa neće 
ostaviti postrani: u njemu su nepravde koje su Ijudi činili jedni drugima, 
a treći registar je onaj kojem Allah neće pridavati naročitu važnost, a to je 
nasilje koje je čovjek činio prema sebi u odnosu prema svome Gospodaru!" 337 

Islamski učenjaci su se različito izrazili o razlici između velikih i malih 
grijeha, na šta će biti ukazano kod Profesorovih - Allah mu se smilovao! - 
riječi: "A počinioci velikih grijeha iz Muhammedovog ummeta neće vječno 
ostati u Vatri.” Međutim, ima nešto što ovdje ne bi smjelo izmaći pažnji - 
naime, veliki grijeh ponekad bude propraćen stidom, strahom ili dubokom 
sviješću o veličini dotičnog grijeha, što ga može priključiti malim grijesima, 
dok mali grijeh može biti propraćen pomanjkanjem stida, bezbrižnošću, 
izostankom bojazni i omalovažavanjem što ga može priključiti velikim grije- 
sima, ovisno o reakciji srca. To je onaj nadodatak na počinjeni čin, što čovjek 
zna od samog sebe i od drugoga. 

Isto tako, moguće je da se velikom dobročinitelju oprosti nešto što se 
ne oprosti drugome. Naime, činitelju ružnih djela se, iz desetak razloga, uki- 
da džehennemska kazna, što je dokučeno iščitavanjem Kur'ana i sunneta. 

Prvi razlogjest pokajanje ( tevba ) - Uzvišeni kaže: "...osim onoga koji 
se pokaje." (Merjem, 60; El-Furkan, 70); "osim onih koji se pokaju." (El-Beka- 
re, 160) i drugi ajeti koji izražavaju isti smisao. Za iskreno pokajanje ( tevbetu - 
nasdh) ne vezuje se jedan grijeh, mimo drugih grijehova, no pitanje je: da li 
je za njenu ispravnost uvjet da mora biti općenita, tj. da li bi bila primljena 
ako bi se čovjek pokajao za jedan grijeh, a ustrajao u činjenju drugog grije- 
ha? Ispravno je da se prima i takvo pokajanje. 


Hadis je slab ( da'lf ) i ne biiježi ga Taberani, nego Ahmed (VI/240) i Hakim (IV/575-276), 
koji kaže da mu je prijenosni niz vjerodostojan (sahih)! Zehebi mu je, međutim, replicirao 
riječima: "Što se tičeSadeke, njegastručnjaci označavaju kao slabog prenosioca, dokje Ibn 
Babunus nedovoljno poznat!" 

Potom, da li prihvatanje islama od čovjeka odstranjenje prethodno 
počinjene grijehe - mnogoboštvo i dr. - makar se i ne pokajao za njih, ili 
je on obavezan da se, pored islama, i pokaje za sve njih, izuzimajući mno- 
goboštvo? Ako bi čovjek, prihvativši islam, ustrajao u, npr., činjenju bluda i 
konzumiranju alkohola, da li će snositi posljedice i za one takve grijehe koje 
je počinio u svom nevjerstvu, ili se mora pokajati za takve grijehe i pored 
svoga islama? Ili mora učiniti općenito pokajanje za sve grijehe? Ovo je naj- 
ispravnije: naime, da je, uz islam, dužan učiniti i pokajanje, budući da među 
muslimanima nema sporenja oko toga da je pokajanje uzročnik opraštanja 
grijeha i nesnošenja posljedica za njihovo počinjenje. Ništa drugo osim po- 
kajanja ne može uzrokovati opraštanje svih grijeha. Uzvišeni kaže: "Reci, o 
robovi Moji koji ste se prema sebi ogriješili, ne gubite nadu u Allahovu mi- 
lost! Allah će, sigurno, sve grijehe oprostiti. On, doista, mnogo prašta i On je 
milostiv!" (Ez-Zumer 53), što se odnosi na onoga ko se pokaje, što sugeriraju 
riječi: "ne gubite nadu", budući da se u slijedećem ajetu kaže: "i pokajte se 
Gospodaru svome!" (Ez-Zumer, 54) 

Drugi razlog je: obraćanje Allahu za oprost grijeha ( istigfar ). Uzvišeni 
kaže: "I Allah ih neće kazniti sve dok oni mole da im se oprosti!" (El-Enfal, 
33) Međutim, istigfar se nekada spominje samostalno, a nekada uz tevbu, 
tako da se, i kad se spominje samostalno podrazumijeva i tevba, kao što se, i 
u slučaju kad se spominje samo tevba podrazumijeva i istigfar. Prema tome, 
tevba implicira istigfar, a istigfar implicira tevbu, tako da svako od njih ulazi 
u sastav naziva onog drugog. Međutim, kada se navedu jedan uz drugi tada 
istigfar znači iskanje zaštite od zla onoga što je bilo u prošlosti, a tevba znači 
odustajanje od toga i iskanje zaštite od zla koje bi čovjeka od njegovih loših 
djela moglo zadesiti u budućnosti. 

Slično tome je i sa izrazima faklr i miskln (siromah i bijednik). Kada se 
jedno od tog dvoga samostalno spomene tada ono obuhvata i ono drugo, 
a kada se upotrijebe zajedno tada svaki od njih ima svoje posebno znače- 
nje. Uzvišeni kaže: "da deset siromaha ( miskin , mn. mesakin ) nahranite" (El- 
Maide, 89); "da šezdeset siromaha ( miskJn ) nahranite" (El-Mudžadela, 4); 
"ali je za vas bolje ako sadaku dajete siromasima (Jukara ' ) kad vas niko ne 
vidi." (El-Bekare, 271) Nema razmimoilaženja u tome da svaki od dvaju na- 
ziva u ovim ajetima kad se navodi samostalno podrazumijeva i onoga koji 
ima malo imovine i onog koji je nema nikako, a da se, tamo gdje se navo- 
de jedan uz drugog, kao, u riječima Uzvišenog: "Zekat pripada siromasima 
( fukara ' ) i bijednicima ( miskJn , mn. mesakJn )" (Et-Tevbe, 60) jednim od njih 

označavaju siromasi, a drugim bijednici, uz nesuglasje o tome koji od njih 
znači jedno, a koji drugo. 

Isti je slučaj i s izrazima el-ism i el-‘udwan (grijeh i neprijateljstvo), za- 
tim izrazima: el-birr i et-takwa (dobročinstvo i bogobojaznost), zatim:/usižk 
i 'isjan (griješenje i nepokornost), a slično je i s izrazima: el-kufr i en-nifak. 
Kufr (nevjerstvo) ima općenitiji smisao, pa kad se upotrijebi riječ kufr ona 
obuhvati i riječ nifak, a kad se upotrijebe jedna uz drugu tada svaka od njih 
ima svoje posebno značenje. Isto je i s imenicama iman i islam, 338 kako ćemo 
to vidjeti u nastavku, ako Bog da. 

Treći razlog su: dobra djela, jer svako dobro djelo se nagrađuje dese- 
terostruko, dok za grijeh sljeduje kazna prema njegovoj veličini, pa teško 
onome kome jedinice nadvladaju desetice! Uzvišeni kaže: "Zaista dobra dje- 
la brišu loša!" (Hud, 114), a Muhammed, s.a.v.s., rekao je: "Iza svakog lošeg 
djela učini dobro djelo - da ga izbriše!” 339 

Četvrti razlog su: ovosvjetske nedaće. Božiji Poslanik, s.a.v.s., kaže: 
"Vjernika ne zadesi ni muka ni teškoća, ni žalost, ni briga, ni tuga, pa ni trn 
ga ne ubode a da mu to ne bude iskupnina za njegove grijehe!” 340 U Musne- 
du stoji: "Kada je objavljen ajet: 'Onaj ko radi zlo bit će kažnjen za to!' (En- 
Nisa', 123) Ebu Bekrje upitao: 'O Allahov Poslaniče, objavljenje kičmolomac 
- a ko to od nas nije uradio neko zlo!?' 'Ebu Bekre', rekao mu je Poslanik, 'zar 
se ti ne mučiš? Zar ne tuguješ? Zar ne dopadaš rana? Pa to je ono za šta ćete 
imati kompenzaciju!"’ 341 


'AflfT kaže: “Vidi iz kojih razloga se čovjek razrješava kazne u Fetvama šejhu-l-islama Ibn 
Tejmije, str. 487-501.” 

Hadis je dobar ( hasen ), a stručno je elaboriran u djelu Fr-Revdu-n-nadlr (855). 

Hadis bilježe El-Buhari i Muslim, posredstvom Ebu Se'Ida i Ebu Hurejrea. 

Hadis je slabog prijenosnog niza, ali ispravnog značenja. Ahmed Šakir u svom komentaru 
ovdje kaže: "Ovaj Ebu Bekrov hadis nalazi se u Musnedu pod brojem 68 sa našim komenta- 
rom, s tim da se tamo na početku hadisa kaže da je Ebu Bekr rekao: 'Božiji Poslaniče, kako 
je moguče biti ispravan nakon ovog ajeta?!... Pa, za svako loše djelo koje smo uradili bit 
čemo kažnjeni!?' Također, tamo nema Ebu Bekrovih riječi: 'Objavljen je kičmolomac!', što 
je slab ( da'if ) hadis, s prekinutim prijenosnim nizom. Stoga je komentatoru bilo primjere- 
nije da je naveo Ebu Hurejreov hadis koji se u Musnedu nalazi pod brojem 7380, u kojem 
stoji da je, nakon što je ovaj ajet objavljen to muslimanima veoma teško palo i u njima 
izazvalo veliku zabrinutost pa su se u vezi s tim požalili Božijem Poslaniku, s.a.v.s. Na to im 
je on rekao: 'Nastojte biti što bliži onome što je objavljeno i postupati što bolje možete, a 
svaka teškoča koja zadesi muslimana predstavlja njegovu otkupninu (za grijehe), pa čak 
i ogrebotina koju zadobije!' Ovo je vjerodostojan (sahih) hadis, bilježe ga Muslim u svom 
Sahihu (11/282), s tim da kod njega na kraju stoji: 'čak i trn koji ga ubode'. Da se komentator 
obratio na tumačenje ovog ajeta svoga učitelja Ibn KesTra (11/590-856), tu bi naišao na Ebu 

Prema tome, same ovosvjetske nedaće brišu grijehe, jer će čovjek za 
strpljivost u njima biti nagrađen, a za bijes zbog njih imat će grijeh. Strplji- 
vost i bijes imaju drukčiji status od nedaće. Naime, nedaća je Allahov čin, a 
ne čovjekov. Ona je kazna koja čovjeku stiže od Allaha zbog njegovog grije- 
šenja i predstavlja mu iskupninu za to griješenje. Čovjek se, pak, nagrađuje 
ili kažnjava, za svoj vlastiti čin, a strpljivost i bijes spadaju u to, premda se 
nagrada može zadobiti i bez djela koje potekne od čovjeka: to može biti 
poklon od nekog drugog, ili doći iz čiste Allahove dobrostivosti, bez nekog 
razloga. Uzvišeni kaže: "I On od Sebe daje nagradu golemu!" (En-Nisa, 40) 
Tako i sama bolest predstavlja sankciju i iskupninu za nešto što je ranije 
učinjeno. U mnogim slučajevima se iz izraza 'nagrada' razumijeva upravo 
oprost grijeha, premda on po sebi ne izražava taj smisao, već to iz njega 
proishodi kao implikacija. 

Peti razlog je: mezarska patnja, o čemu će kasnije biti više govora, ako 
Bog da. 

Šesti razlog su: dove vjernika i njihovo iskanje oprosta grijeha za života 
i nakon smrti. 

Sedmi razlogje: ono što se dobije kao poklon, nakon smrti, kao što je 
sevap od sadake, učenja Kur'ana, hadža i sl., o čemu će kasnije biti govora, 
ako Bog da. 

Osmi razlog su: zastrašujuće manifestacije Kijametskog dana i njegove 
teškoće. 

Deveti razlog je: ono što se navodi u dva Sahlha, naime, "da će vjernici, 
kada pređu Sirat-ćupriju biti zaustavljeni na jednom mostu (kantara) izme- 
đu Dženneta i Džehennema i tu će se među njima izvršiti poravnanje prava 
jednih prema drugima, pa kada se tako dotjeraju i pročiste, tada će im se 
dopustiti ulazak u Džennet!” 342 

Deseti razlogje: zauzimanje (šefaat) onih koji će imati pravo da se za- 
uzimaju, kako je rečeno kod govora o šefa'atu i njegovim vrstama. 


Hurejreov hadis i druge hadise sličnog sadržaja od kojih neki imaju vjerodostojniji prije- 
nosni niz od Ebu Bekrovog hadisa. On se nalazi i u Musnedu Ebu Bekra es-Sidika autora 
hafiza hadisa Ebu Bekra el-Mervezija (br. 20 i 111), izdavač 'EI-Mektebu-l-islami', u redakci- 
jskoj obradi profesora Šu'ajba el-Arnauta, i od Ebu Bekra es-Siddlka - Allah bio zadovoljan 
njime! - prenosi se dvama slabim prijenosnim nizovima." 

Ovo je samo dio hadisa kojeg El-Buhari bilježi u poglavljima: Nepravde i Tankoćutnosti, te 
Ahmed (111/13, 63, 74) posredstvom Ebu Hurejrea od Poslanika, s.a.v.s. Kod Muslima ga, 
pak, nisam našao, niti ga je Sujuti njemu pripisao. 

Jedanaesti razlog je: oprost Najmilostivijega, bez ičijeg zauzimanja, 
kako kaže Uzvišeni: "...A oprostit će manje grijehe od toga kome hoće!" (En- 
Nisa', 48, 116), pa ako neko bude od onih kojima Allah ne htjedne oprostiti 
zbog veličine njegovog zlodjela, njemu je neminovan ulazak u užarenu va- 
tru kako bi se u njoj Ijepota njegovoga vjerovanja pročistila od nečistoće 
grijeha, tako da u vatri neće ostati niko u čijem srcu bude bilo i najmanje 
trunke ispravnog vjerovanja ( imana ), odnosno onaj koje izgovorio da nema 
drugog boga osim Allaha, kako smo to ranije vidjeli u hadisu koji prenosi 
Enes, Allah bio zadovoljan njime. 343 

Ako je stvar ovakva, onda se ni za koju konkretnu osobu iz musliman- 
ske zajednice ne može kategorično tvrditi da će pravo u Džennet ili Džehe- 
nnem, izuzimajući one za koje je Božiji Poslanik, s.a.v.s,. rekao da će u Dže- 
nnet. Stoga, za sve dobročinitelje gajimo nadu, ali i strahujemo za njih. 


O njegovim riječima: 

("5£ Osjećaj potpune sigurnosti i osjećaj beznadežnosti izvode iz isla- 
" ma. Za one koji se okreću prema Kabi ispravan put je onaj između 

to dvoje. 


Komentar: 

Čovjek mora biti između straha i nade. Istinit i pozitivan strah je onaj strah 
koji stoji kao brana između čovjeka i Allahovih zabrana, pa ako pređe tu 
granicu tada postoji bojazan da čovjeka ne zahvate očaj i beznađe. Pozi- 
tivna, pak, nada je ona koju gaji onaj koji radi u pokornosti Allahu, prema 
Allahovom svjetlu - takav se nada Njegovoj nagradi; ili koju gaji onaj koji 
je počinio neki grijeh a zatim se Allahu pokajao za njega - takav se nada 
Njegovom oprostu. Uzvišeni kaže: "Oni koji vjeruju i koji se isele i bore na 
Allahovu putu, oni se mogu nadati Allahovoj milosti, a Allah prašta i sami- 
lostan je." (El-Bekare, 218) 

Međutim, ako čovjek prelazi granicu u nedomjernosti i griješenju, na- 
dajući se Allahovoj milosti bez vlastitoga djela, tadaje posrijedi zavedenost, 
pusto nadanje i lažna nada. Ebu 'AlT er-Ruzbari - Allah mu se smilovao! 


343 


Hadis bilježe i El-Buhari i Muslim ( muttefek 'alejhi). 

- rekao je: "Strah i nada su poput dva ptičija krila - ako se oba rašire ptica 
poleti i uspješno leti, aakojedno krilo bude krnjavo krnjav će biti i ptičiji let; 
ako pak ostane bez oba krila, ptica se može smatrati mrtvom!" 

Allah se pohvalno izrazio o onima koji u sebi gaje strah i nadu, rekao 
je: "Da li je onaj koji u noćnim časovima u molitvi vrijeme provodi padajući 
licem na tlo i stojeći, strahujući od onoga svijeta i nadajući se milosti Gos- 
podara svoga..." (Ez-Zumer, 9); "Bokovi njihovi se postelja lišavaju i oni se 
Gospodaru svome iz straha i želje klanjaju." (Es-Sedžda, 16) Prema tome, 
nada zahtijeva strah, jer da nije straha ona bi bila sigurnost. Isto tako, strah 
nalaže nadu, jer da nije nade on bi bio beznadežnost i očaj. Od svakog koga 
se bojiš ti bježiš, osim od Allaha. Njega ako se bojiš, ti Njemu i bježiš! Tako 
onaj koji se boji bježi od svoga Gospodara svome Gospodaru! 

Autor knjige Menazilu-s-sairm - Allah mu se smilovao! - kaže: "Nada 
je najslabija muridova postaja!” Međutim, te su njegove riječi upitne. Naime, 
nada i strah, onako kako smo ih mi predstavili, spadaju u najčasnije mu- 
ridove postaje. U Sahihu se navode sljedeće Vjerovjesnikove, s.a.v.s., riječi: 
"Uzvišeni Allah kaže: 'Ja sam onakav kakav Moj rob misli da sam, pa neka 
misli o Meni šta hoće!”’ 344 

U Muslimovom Sahihu se navodi sljedeća Džabirova izjava: "Čuo sam 
Vjerovjesnika, s.a.v.s., kada je, tri dana prije nego će preseliti, rekao: 'Neka 
niko od vas ne umre a da nema lijepo mišljenje o svome Gospodaru!'” 345 Sto- 
ga se kaže: Kod čovjeka u bolesti nada treba biti izraženija od straha, za ra- 
zliku od vremena zdravlja, kad strah treba biti izraženiji od nade. Neki kažu: 
"Ko Allaha obožava samo iz Ijubavi, on je otpadnik od vjere ( zindik ), a ko Ga 
obožava samo iz straha, on je harurija!” 346 


Hadis bilježe El-Buhari i Muslim ( muttefek 'alejhi) posredstvom Ebu Hurejrea, s tim da se 
tamo nalaze i riječi: "...i Ja sam sa njim kada Me spomene...” Hadis je već jednom navođen 
(pod br. 355), također vezan za Sahih. Međutim, ovdje ga vezivati za Sahih je pogrešno. 
Ispravno je da ga, u ovakvom obliku, bilježi Ahmed, posredstvom Ebu Hurejrea, i u nje- 
govom prijenosnom nizu nalazi se Ibn LehT'a, no potvrđuje ga hadis koji prenosi Vasila, a 
koji također bilježi Ahmed i neki drugi autori s vjerodostojnim prijenosnim nizom. Ibn 
Hibban, Hakim i Zehebi ga označavaju vjerodostojnim, a stručno je elaboriran u Es-Sahihi 
pod brojem 1663. 

Hadis bilježi Muslim i neki drugi autori, kako stoji u djelu Ahkamu-l-dženaiz (str. 3). 
Hamrija - izraz nastao prema jednome mjestu, dvije milje udaljenom od iračkog grada 
Kufe u vremenu četvrtog halife Alije ibn Ebu Taliba (vladao od 35. do 40. po H.), u koje se 
bila sklonila jedna grupa njegovih protivnika ( haridžija ), koja je pokazivala izniman strah 
od Allaha. Tako su sve one koji su pretjerivali u svom bogoslužju - iz pretjeranog straha od 
Allaha - počeli nazivati harurijama. (Nap. prev.) 

(Prenosi se i ovo) "Ko Ga obožava samo sa nadom on je murdžija, a ko 
Ga obožava s Ijubavlju, strahom i nadom, on je istinski vjernik, monoteist!” 

Lijepo je rekao Mahmud el-Verrak: 

Ako i iza neznatnog dobra uidiš nagradu, 
zadivit će te njena velićina! 

A ako iza maloga zla vidiš kaznu tad ćeš se 
sustegnuti da ga učiniš, iz opreza! 


O njegovim riječima: 

CjK Čovjek ne izlazi iz imana, osim poricanjem onoga što ga je i uvelo 
u njega. 


Komentar: 

Profesor ovim sugerira odgovor haridžijama i mu'tezilijama koji stoje na sta- 
novištu da počinitelj velikog grijeha izlazi iz imana. Usto, ovo je potvrđivanje 
onoga štoje ranije rekao, naime da "nikogod onih koji se okreću prema kibli 
ne proglašavamo nevjernikom zbog nekog grijeha, ukoliko on taj grijeh ne 
smatra dozvoljenim", o čemu je već bilo govora. 


O njegovim riječima: 

Ispravno vjerovanje ( iman ) - to je izgovaranje jezikom i potvrđi- 
^ vanje srcem. Svi propisi i objašnjenja koji su vjerodostojno prene- 
seni od Božijeg Poslanika, s.a.v.s., istina su. Ispravno vjerovanje je 
jedno, a vjemici su u osnovi jednaki - među sobom se razlikuju 
po strahu i bogobojaznosti, po suprotstavljanju strastima i po dr- 
žanju onoga što je prioritetno. 


Komentar: 

Ljudi su se razišli o tome šta se podrazumijeva pod "ispravnim vjerovanjem" 
( iman ). Malik, Šafija, Ahmed, Evzai, Ishak ibn Rahevejh i drugi hadiski struč- 

njaci i učenjaci Medine - Allah im se smilovao! - te egzoteristi ( zahirije ) i 
jedna skupina apologeta (mutekellimCm) stali su na stanovište da se pod tim 
misli na očitovanje srcem, izgovaranje jezikom i djelovanje organima. Mnogi 
naši autoriteti, pak, podržavaju ovo mišljenje koje je naveo Tahavi - Allah 
mu se smilovao! - naime, da je ispravno vjerovanje: izgovaranje jezikom i 
potvrđivanje srcem. Neki od njih kažu: "Izgovaranje jezikom je tek nadoda- 
tak, ne i temeljna potka, za ispravno vjerovanje!" Ovog mišljenja je bio i Ebu 
Mensur el-Maturldi - Allah mu se smilovao! - a prenosi se i da je taj stav 
imao i Ebu HanTfe - Allah bio zadovoljan sa njim! 

Kerramije su smatrale da je ispravno vjerovanje ( iman ) samo izgova- 
ranje posvjedočenja jezikom! Tako su kod njih i licemjeri vjernici potpunog 
imana! Istina, govorili su da ipak zaslužuju kaznu kojom im je Allah zapri- 
jetio! Ovaj njihov stav je, očevidno, ništavan. Džehm ibn Safvan i Ebu-I-Ha- 
san es-Salihi, jedan od lidera kaderija, zastupali su stav da je iman srčana 
spoznaja! Ništavnost ove tvrdnje je još izraženija od one prethodne, jer ona 
podrazumijeva da su Faraon i njegov narod bili ispravni vjernici ( mu'mini ) 
budući da su spoznali isitinitost Musaa i Нагппа, a.s., iako nisu povjerovali u 
njih (kao poslanike). Stoga je Musa rekao Faraonu: "Ti znaš da ovo nije dao 
niko drugi nego Gospodar nebesa i Zemlje kao očigledna znamenja!" (El- 
Isra', 102) Uzvišeni kaže: "I oni ih, nepravedni i oholi porekoše, ali su u sebi 
vjerovali da su istinita, pa pogledaj kako su skončali smutljivci!" (En-Neml, 
14) Isto tako su i sljedbenici ranije Objave znali da je Muhammed, a.s., vje- 
rovjesnik onako kako su znali svoje sinove, ali ga nisu htjeli priznati takvim, 
već su ga poricali i neprijateljski se postavljali prema njemu. 

Po njemu je i Ebu Talib bio vjernik, jer je rekao: 

]a vidjeh da je vjera Muhammedova najbolja 
međ' svim Ijudskim vjerama. 

I da se ukora ne bojim, upozoravanja il' psovke, 
ja javno bih bio u njenim vodamal 

Štaviše, kod Džehma bi i IblTs bio vjernik potpunog vjerovanja, budući 
da mu njegov Gospodar nije bio nepoznat - on je, naime, znao za Njega: 
"'Gospodaru moj', reče on, 'daj mi vremena do dana kada će oni oživlje- 
ni biti!’" (El-Hidžr, 39); "'E tako mi dostojanstva Tvoga', reče, 'sigurno ću ih 
sve na stranputicu navesti!”’ (Sad, 82) Naime, nevjerstvo, po Džehmu, znači 
nepoznavanje Uzvišenog Gospodara, a eto o Njemu nema neznanijeg stvo- 
ra od njega! On Ga je označio Apsolutnom Egzistencijom (vudždd mutlak) 

i odrekao Mu sve Njegove atribute. Nema, pak, većeg neznanja od ovog! 
Time on biva nevjernikom po vlastitom posvjedočenju. 

Pored ovih, postoje i drugi pravci mišljenja koji se u nekoj mjeri ra- 
zlikuju od navedenih, no ja ih nisam spomenuo idući za tim da ostanem u 
granicama sažetosti. Sve ih je, pak, naveo Ebu-l-Me'Tn en-Nesefi 347 u djelu 
Tebsiretu-l-edilleh, kao i neki drugi autori. 

Kada se u obzir uzmu sva navedena stajališta, proizlazi da je isprav- 
no vjerovanje: ili ono što se čini srcem, jezikom i drugim organima - što je 
stav većine učenjaka iz prvih generacija, među kojima su i trojica imama i 
dr. - Allah im se smilovao! - kako smo to vidjeli ranije; ili ono što se čini 
srcem i jezikom, mimo drugih organa, kao što je Tahavi naveo za Ebu HanTfu 
i njegove učenike - Allah im se smilovao!; ili ono što se izgovori samo jezi- 
kom, kako smo to vidjeli kod kerramija, odnosno ono što se čini samo sr- 
cem. U ovom potonjem slučaju to je: ili spoznaja ( ma'rifa ), kako je to tvrdio 
Džehm, ili je srčano potvrđivanje ( tasdik ), kako je zagovarao Ebu Mensur 
el-Maturldl, Allah mu se smilovao! 

Neutemeljenost onoga što su zastupale kerramije i Džehm ibn Safvan 
je očevidna, dok je razilaženje Ebu HanTfe s ostalim imamima glavnoga toka 
islama ( ehlu-s-sunne ) samo formalno budući da su djela organa neminovan 
rezultat srčanog vjerovanja, odnosno dio vjerovanja, s tim da su svi oni sa- 
glasni u tome da počinilac velikog grijeha ne izlazi iz okvira ispravnog vje- 
rovanja, već se prepušta Allahovom htijenju: ako hoće kaznit će ga, a ako 
hoće oprostit će mu. Ovo je, dakle, samo retoričko neslaganje koje nema za 
posljedicu kvarenje vjerovanja. 

Tako oni koji stoje na stanovištu da je nevjernik osoba koja ostavi na- 
maz, toj osnovi moraju pridodati i druge dokaze, jer je Vjerovjesnik, s.a.v.s., 
odrekao vjerovanje bludniku, kradljivcu, pijancu i razbojniku, međutim to 
ne znači da oni time gube status vjernika u cjelini, o čemu postoji opća sa- 
glasnost učenjaka. 

Među učenjacima glavnog toka islama ( ehlu-s-sunne ) nema razmimo- 
ilaženja o tome da Uzvišeni Allah od Ijudi traži i riječi i djela. Pod riječju se 
misli na srčano potvrđivanje i jezičko očitovanje, i to je ono što se podrazu- 
mijeva u njihovim riječima: "Ispravno vjerovanje - to su riječi i djela." 


Puno ime mu je Мејтпп ibn Muhammed Ebu-l-Me'Tn en-Nesefi el-Hanefi, stručnjak za fi- 
lozofiju šerijatskog prava i apologetike. Živio je u Semerkandu, a potom u El-Buhari. Napi- 
sao je više djela (418-508). 

Ali, da li to što se traži od Ijudi ulazi u sastav naziva: ispravno vjerova- 
nje (iman), ili taj naziv obuhvata samo jedno od tog dvoga, tj. samo jezičko 
očitovanje, dokje djelo odvojeno od njega i ne potpada pod taj naziv kada 
se spomene samostalno, a kada se oboje nazovu tim imenom tada se djelo 
tu navodi samo metaforično? Ovo je ono oko čega postoji sporenje. 

Oni su jedinstveni u stavu da je onaj, ko srcem povjeruje i jezikom izrazi 
očitovanje svog vjerovanja, a sustegne se da i (propisana) djela vrši svojim 
organima, grešnik, nepokoran Allahu i Njegovom Poslaniku, te da je zaslu- 
žan da se nad njim izvrši izrečena prijetnja. Međutim, među onima koji su 
mišljenja da djela ne ulaze u sastav nazivnika "ispravno vjerovanje" ( iman ), 
jedan kaže ovako: "Budući da je ispravno vjerovanje (iman) jedna te ista stvar, 
moj iman je kao i iman Ebu Bekra es-Siddlka i Omera - Allah bio zadovoljan 
njima dvojicom! - i, štaviše, kao i iman vjerovjesnika i poslanika, i DžebraTla i 
MTkaila, a.s.!”, što je, naravno, neumjereno. Naime, nevjerovanje je u odnosu 
na vjerovanje poput sljepoće u odnosu na viđenje, dok se oni koji vide, daka- 
ko, međusobno razlikuju u pogledu jačine svoga vida: jedni vide samo noću, 
a drugi noću ne vide; neki vide samo debelu ne i tanku crtu, osim uz poveća- 
lo i sl.; neki vide samo iz neuobičajene blizine, a neki suprotno od toga. 

Iz tog razloga je Profesor - a Allah najbolje zna! - rekao da su "vjernici 
u osnovi jednaki" ukazujući na to da se ta jednakost odnosi samo na načelo 
vjerovanja, 348 a ne i najednakost u svakom pogledu. Naprotiv, svu različitost 
intenziteta svjetlosti La ilahe illallah u srcima vjernika poznaje samo Allah 
Uzvišeni! U srcima nekih Ijudi svjetlost La ilahe illallah je poput Sunca; kod 
nekih je poput blistave zvijezde, kod nekih je poput ogromne svijeće; kod 
nekih je poput plamteće žarulje, a kod nekih tek poput slabašne žarulje. 
Tako će se i na Sudnjem danu s njihove desne strane i ispred njih svjetlost 
pokazivati upravo u tim omjerima, tj. shodno jačini njihovog imana u srci- 
ma i stupnja tevhTda (jednoboštva) u teoriji i praksi. U onoj mjeri u kojoj 
svjetlost te maksime bude jaka i golema u toj mjeri će i sagorijevati sumnje 
i strasti, tako da će biti i takvih situacija kada neće naići ni na jednu strast, 
sumnju ili grijeh a da je neće sagoriti. Takvo će biti stanje onog koji je bio 
(potpuno) iskren u svom tevhTdu, jer je nebo njegovoga imana bilo zaštiće- 
no kamenovanjem svakog kradljivca. 

Ko ovo shvata, shvatit će i Vjerovjesnikove, s.a.v.s., riječi: "Allah je Vatri 
učinio zabranjenim onog ko je izgovorio: La ilahe illallah, želeći time samo 

postići Allahovo zadovoljstvo!” 349 , te njegove riječi: "U Vatru neće ući onaj 
koji izgovori: La ilahe illallah '." 350 kao i sve druge hadise kojim se izražava 
ovaj smisao, a koji su mnogima ostali nejasni tako da su ih neki smatrali 
derogiranim, neki da su izrečeni prije izricanja naredbi i zabrana a neki su 
ih tumačili vatrom idolopoklonika i nemuslimana, dok su jedni ulaženje u 
Vatru tumačili kao trajno zadržavanje u njoj i sl. 

Zakonodavac, s.a.v.s., to nije učinio ostvarivim samo pukim jezičkim 
izgovorom - što spada u aksiomna naučavanja islama - jer te riječi jezicima 
svojim izgovaraju i licemjeri, koji će biti u najdonjem dijelu Džehennema, 
čak ispod samih poricatelja, jer se djela ne vrednuju po svojim oblicima i 
brojnosti, već po onome kakva su bila u srcima. Obrati pažnju na hadis koji 
govori o onoj kartici koja će biti metnuta na tas, dok će na suprotnom tasu 
Vage biti devedeset i devet registara, svaki dugačak za doseg oka, kad će 
kartica prevagnuti a svi oni registri će se raspršiti tako da njihov vlasnik neće 
biti kažnjen ! 351 Zna se, pak, da će svaki jednobožac imati takvu karticu, pa 
ipak mnogi od njih će biti uvedeni u Vatru. 

Obrati, također, pažnju šta su u srcu ubice stotine Ijudi učinile istine 
imana - one ga, kod samrtnih muka, nisu odvratile od toga da krene pre- 
ma onom naselju, već su ga, dok se nalazio u takvom stanju, navele da se 
nastavi kretati puzeći, suočavajući se pritom sa samrtnim hropcima. Obrati 
pažnju štaje iman učinio i u srcu bludnice kadaje izula svoju obuću i iz bu- 
nara napojila žednoga psa, pa joj je zbog toga oprošteno! 

Isto je i s razumom - i on je podložan različitosti u vrijednosti, dok su 
oni koji su njime obdareni jednaki u pogledu samog načela. Naime, jednaki 
su u tome da su razumni a ne ludi, ali je razum nekih od njih superiorniji od 
razumadrugih. Stvar je takva i kod obavezivanja i zabranjivanja - jedno oba- 
vezivanje je blaže od drugoga, a neke zabrane su blaže od drugih. To je ono 
što je ispravno, premda neki to odbacuju u pogledu razuma i obavezivanja. 

Što se tiče povećavanja vjerovanja (imana) u smislu općenitosti i de- 
taljnosti: poznato je da na početku Objave nije bilo obavezno sve što je 
bilo obavezno nakon cjelovite objave Kur'ana. Isto tako nisu za svakoga 
obavezne sve pojedinosti onoga o čemu je obavijestio Poslanik - iako to 


Hadis bilježe El-Buhari i Muslim (muttefek 'alejhi), posredstvom 'ltbana ibn Malika. 

Slično bilježe El-Buhari i Muslim (muttefek 'alejhi), posredstvom 'ltbana. 

Hadis je vjerodostojan (sahih), prenosi ga Abdullah ibn 'Amr; bilježe ga: Ahmed, Tirmizi 
i drugi autori, a stručno je elaboriran u djelu EI-Ehadisu-s-sahiha, pod br. 135 i na drugim 
mjestima. Tekst hadisa bit će naveden kasnije, pod br. 567 (u izvorniku). 

jest obaveza onih koji su s tim upoznati - kao što je, naprimjer, bio slučaj s 
Negusom i njemu sličnim. 

Što se, pak, tiče povećavanja vjerovanja djelima i (srčanim) potvrđiva- 
njem koje zahtijeva srčanu aktivnost i postupke organa, ono je potpunije od 
onog potvrđivanja koje to ne zahtijeva. Naime, znanje po kojem njegov po- 
sjednik postupa potpunije je od znanja po kojem ne postupa. Prema tome, 
odsustvo suštine ukazuje na slabost forme. Stoga je Vjerovjesnik, s.a.v.s., re- 
kao: "Onaj koji je (samo) obaviješten o nečemu nije kao očevidac toga!” 352 
Kadaje Musa, a.s., obaviješten da je njegov narod počeo obožavati tele, nije 
tada bacio ploče, već onda kad ih je vidio kako ga obožavaju. To nije bilo 
stoga što je Musa sumnjao u Allahovu obavijest, već stoga što izviještena 
osoba, makar potpuno vjerovala izvjestiocu, ipak ne može pojmiti [ono o 
čemu je izviještena onako] kako to može onaj ko je bio očevidac toga - kao 
što je rekao Ibrahim, Allahov prijatelj, neka su na njemu i na našem vjero- 
vjesniku Muhammedu mir i blagoslovi Božiji, naime: "'Gospodaru, pokaži 
mi (da vidim) kako mrtve oživljavaš!’ Allah reče: 'Zar ne vjeruješ?' 'Vjerujem', 
reče on, 'ali bih da mi se srce smiri!"’ (El-Bekare, 260) 

Isto tako, onaj ko je, npr., dužan obaviti hadž i dati zekat njega njegovo 
vjerovanje obavezuje da ima i znanje o onom što mu je naređeno i da vjeru- 
je da je Allah njega obavezao nečim čime nije obavezao nekog drugog (da 
vjeruje u to), osim u općoj formi. U ovom slučaju on je obavezan imati de- 
taljno vjerovanje. Istoje i s čovjekom koji tek prihvati islam - on je dužan to 
izraziti na jedan općenit način, a potom kad dođe vrijeme namaza dužan je 
vjerovati u njegovu obaveznost i obaviti ga. Prema tome, Ijudi nisu jednaki 
u vjerovanju koje im je naređeno. Onaj čije srce bude ispunjeno odlučnim 
potvrđivanjem imana kojem se ne može suprotstaviti ni strast ni sumnja, 
uz njega nesumnjivo neće izraziti neposluh Bogu. Da nije strasti i sumnje, ili 
samo jedne od njih, čovjek uopće ne bi bio neposlušan, međutim njegovo 
srce se u tim trenucima pozabavi nepusluhom koji ga spopadne pa iz njega 
iščili ona potvrda vjerovanja i ona prijetnja koja je izrečena za taj čin, te on 
počini grijeh. Upravo iz toga razloga - a Allah najbolje zna! - Božiji Poslanik, 
s.a.v.s., rekao je: "Bludnik, dok bludniči, nije vjernik!" 353 


Hadis je vjerodostojan ( sahih ); bilježe ga Ahmed (1/215, 271), Taberani, HatTb i drugi autori 
s vjerodostojnim prijenosnim nizom, no u ovakvoj formi: "Vijest nije kao očevidnost!" (V.: 
Tahrldžu-I-Miškat ) (5738). 

Hadis bilježe El-Buhari i Muslim (rmittefek 'alejhi) i već je jednom navođen (pod br. 373/u 
izvorniku). 

Naime, za vrijeme dok bludniči potvrda njegovog vjerovanja iščezava 
iz njega, usljed zabranjenog bludničenja - premda se osnova potvrde jed- 
nako zadržava u njegovom srcu - a potom mu se ponovo vraća. Stoga su 
bogobojazni onakvi kakvim ih je opisao Allah, naime: "Oni koji se Allaha 
boje čim ih sablazan šejtanska dodirne sjete se i odjednom dođu sebi!" (El- 
A'raf, 201) Lejs (u vezi s ovim) od Mudžahida prenosi sljedeće riječi: "Takav 
je onaj čovjek koji naumi učiniti grijeh, a onda se sjeti Allaha pa odustane 
od njega!" 

Strast i srdžba su ishodišta loših postupaka, [pa kada čovjek dođe sebi 
on se povrati. Uzvišeni zatim kaže: "Dok prijatelje šejtanove šejtani podrža- 
vaju u zabludi i oni ne dolaze sebi." (El-A'raf, 202), tj. šejtansku braću šejtani 
podržavaju u zabludi te oni ne dolaze sebi. Ibn 'Abbas kaže: "Niti se Ijudi 
prolaze loših postupaka], niti ih se šejtani prolaze." Tako, ako ne dođe sebi 
i ne progleda, njegovo srce ostane u sljepilu i šejtan ga nastavi podržavati 
u njegovoj zabludi. Ako srčano potvrđivanje vjerovanja u njegovom srcu 
ne laže ono mu je svjetlo i viđenje, dok mu srce napuštaju bojazan i strah. 
To je kao kad čovjek zatvori oči: on tada ne vidi, premda nije slijep! Isto je 
i sa srcem koje prekrije hrđa grijeha - ono ne vidi istinu, iako nije slijepo, 
poput onog kod nevjernika. Ovaj smisao izražen je u hadisu koji se prenosi 
od Vjerovjesnika, s.a.v.s., u kojem se kaže: "Kad čovjek čini blud od njega se 
odstrani iman, pa kad se pokaje ponovo mu se vrati!” 354 

Budući da je neslaganje o ovome među pripadnicima glavnog toka 
islama ( ehtu-s-sunne ) samo formalne naravi, u njemu nema ničega što bi 
moglo biti zabranjeno, izuzev eventualnog neprijateljstva jedne strane 
prema drugoj i mogućeg rascjepa među njima zbog toga, te što bi moglo 
poslužiti kao opravdanje za novotarije sljedbenika pokuđene apologetike 
iz reda murdžija i njima sličnih, te dovesti do pokvarenosti i nepokorno- 
sti Bogu u smislu da se kaže: Ja sam istinski vjernik i musliman, potpunog 
imana i islama, Allahov miljenik ( evlija )! - ne obazirući se na one izraze 
neposluha Bogu koji poteknu od njega. Upravo to su zagovarale murdži- 
je; govorili su: "Ako čovjek posjeduje ispravno vjerovanje (Jmčrn) tada mu 
nijedan grijeh koji počini ne može naškoditi!", što je, bez imalo sumnje, po- 
grešan stav. Tako je imam Ebu HanTfe - Allah sa njim bio zadovoljan! - na 
suštinu vjerovanja gledao s jezičkog stanovišta uz potporu onoga što je o 


Hadisje vjerodostojan ( sahlh ); bilježega Ebu Davud i Hakim, koji gajeoznačio vjerodosto- 
jnim, kao i Zehebi. Stručno je elaboriran u djelu Es-Sahlha (509). 

tome rekao Zakonodavac, dok su ostali imami - Allah im se smilovao! - na 
njegovu suštinu gledali samo sa stanovišta onoga kako se o tome izjasnio 
Zakonodavac, koji je srčanom potvrđivanju pridodaojoš neke komponente 
i uvjete, baš kao i u pogledu namaza, posta, hadža i sl. 

Jedan od dokaza Ebu HanTfinih - Allah mu se smilovao! - učenika je- 
ste da se pod izrazom Jrnan (vjerovanje) u jeziku podrazumijeva tasdlk (po- 
tvrđivanje istinitosti). Uzvišeni, kazujući o braći Jusufovoj, kaže: "Ti nama ne 
vjeruješ!” (Jusuf, 17), tj. ne priznaješ istinitost našeg govora. Neki čak tvrde 
da o tome postoji i saglasnost jezičkih stručnjaka. Potom, ovaj leksički smi- 
sao, tj. srčano potvrđivanje istinitosti, čovjekova je obaveza prema Allahu, 
naime, da vjeruje u sve ono što je Poslanik, s.a.v.s., prenio od Allaha. Tako 
je onaj ko Poslaniku srcem potvrdi istinitost svega što je prenio od Allaha 
vjernik ( mu'min ) u odnosu između sebe i Allaha Uzvišenog, dok je jezičko 
očitovanje uvjet za primjenu islamskih propisa na ovome svijetu. Ovo je 
ovako prema jednom od dva mišljenja, kako smo kazali ranije, a uz to i stoga 
što je iman (vjerovanje) suprotan kufru (nevjerovanju), tj. smatranju lažnim 
i poricanju, što se također događa u srcu, baš kao i ono što im je suprotno. 

Allahove riječi: "Osim ako na to bude primoran, a srce mu ostane čvr- 
sto u vjerovanju!” (En-Nahl, 106) ukazuju na to da je mjesto imana srce, a ne 
jezik. Usto, da se pod imanom podrazumijevaju i riječi i djela tada bi nestan- 
kom jednog dijela nestalo i cjeline. Na ovo se može nadodati i to da se djela 
veznikom nadovezuju na iman, a veznikom se sugerira odvojenost jednog 
od drugog. Tako Uzvišeni kaže: "Vjeruju i rade dobra djela." (El-Bekare, 25), 
što se u Kur'anu spominje na mnogo mjesta. 

Neki su se njihovom dokazivanju da vjerovanje (Jrnan) jezički znači 
potvrđivanje istinitosti ( tasdJk ) suprotstavljali nedopuštanjem sinonimije 
između jednog i drugog izraza. Pretpostavimo, kažu oni, da to i može biti 
korektno u ovom slučaju, no zašto tvrdite da se sinonimija mora prihvatiti 
i u svakom drugom slučaju? Isti prigovor upućen je i za tvrdnju za sinoni- 
mnost između islama i imana, no ono što ukazuje na nesinonimnost jeste 
činjenica da se za onoga ko povjeruje u ono što mu neko rekne kaže: Pri- 
znao mu je istinitost! (Saddekahu), a ne kaže se: Označio ga je povjerljivim! 
(Amenehu), niti: Povjerovao je u njega! (Amene bihi), ali se kaže: Povjerovao 
mu je! (Amene lehu), kako to nalazimo u riječima Uzvišenoga: "I Lut mu je 
povjerovao!" (El-Ankebut, 26); "I ne povjerova Musau niko osim malo njih 
iz naroda faraonova iz straha..." (Junus, 83); "Vjeruje u Allaha i ima vjere u 
vjernike." (Et-Tevbe, 61) Ovdje je napravljena razlika između glagola čije je 

značenje ostvareno prijelaznim slovom ba i onog čije je značenje ostvareno 
prijelaznim slovom lam - prvi se upotrebljava za predmet izvještavanja, a 
drugi za izvjestitelja. Ovo se ne može opovrgnuti činjenicom daje korektno 
reći: Ti nama ne vjeruješ!, jer je slovo la ovdje dato radi pojačavanja regen- 
sa, [kao i kada objekat dođe ispred, odnosno kada regens bude] particip 
aktivni ili glagolska imenica, kako se to može vidjeti na za to odgovaraju- 
ćem mjestu. 

Jednom riječju, ne kaže se: Označio sam ga povjerljivim ( Amentuhd ), 
niti: Priznao sam mu istinitost (Saddaktu lehu), već se kaže: Povjerovao sam 
mu (Amentu lehu) onako kako se kaže i: Potvrdio sam mu (Akrertu lehCi). 
Tako je tumačenje riječi Jman sa potvrdlo sam (akrertu) prikladnije od 
tumačenja sa priznao sam istinitost (saddaktu), ne gubeći iz vida njihovu 
različitost, budući da ta razlika među njima ima postojan smisao. Naime, 
svakom izvjestiocu o nečem vidljivom ili nevidljivom se, prema jezičkim 
pravilima, kaže: Istinu si rekao! ( Sadakte ), kao i: Slagao si! (Kezebte) Tako, 
ako bi neko rekao: Nebo je iznad nas! - kazalo bi mu se: Istinu si rekao! 
(Sadakte) 

Izraz vjerovanje (iman) se, pak, upotrebljava isključivo za nešto što je 
u dosluhu s nevidljivim. Tako se za nekoga ko nam je rekao: Izašlo je Sunce 
- kaže: Saddeknahu! (Potvrdili smo mu da je istinu rekao), a ne: Amenna 
lehu (Povjerovali smo mu), jer je tu u osnovi povjerenje, a ono je potrebno u 
izvještavanju o nečem nevidljivom, tako da je nevidljiva stvar ono u pogledu 
čega izvjestilac uživa povjerenje. Stoga se u Kur'anu, i drugdje, konstrukcija 
povjerovao mu je upotrebljava isključivo u ovom smislu. Isto tako, nikada se 
nasuprot riječi iman (vjerovanje) ne stavlja riječ tekzib (smatranje lažnim) 
kako se to prakticira u slučaju izraza tasdik (priznavanje istinitim), već se 
nasuprot nje upotrebljava riječ kufr (poricanje), a ona ne znači samo sma- 
tranje lažnim (tekzib). Naime, ako bi neko rekao: "Ja znam da si ti iskren, ali 
te neću slijediti, već ću ti pokazati neprijateljstvo, mrzit ću te i izražavati 
neslaganje s tobom!”, to bi bio još viši stadij poricanja (kufra). 

Tako dolazimo do saznanja da vjerovanje (iman) nije samo smatranje 
istinitim (tasdik), i da kufr (poricanje) nije samo smatranje lažnim (tekzib), 
jer kufr može biti smatranje lažnim (tekzib), ali može biti i neslaganje i ne- 
prijateljstvo bez smatranja lažnim. Isto je i sa imanom - on je i potvrđivanje 
istinitosti (tasdik), ali i slaganje, odanost i potčinjavanje; samo potvrđivanje 
istinitosti nije dostatno. Tako jedan dio islama potpada pod nazivnik iman, a 
ako bismo se ovdje saglasili sa sinonimijom, onda bi potvrđivanje istinitosti 

moralo biti učinjeno, također, i djelima kakoje to utvrđeno u vjerodostojnoj 
predaji od Vjerovjesnika, s.a.v.s., u kojoj stoji: "Oko čini blud - njegov blud 
je gledanje; i uho čini blud - njegov blud je slušanje..." pa sve do njegovih 
riječi: "...a spolni organ potvrđuje istinitost ili lažnost toga !" 355 

Hasan el-Basri - Allah mu se smilovao! - rekao je: "Vjerovanje (Jman) 
nije gizdanje i pusto nadanje, već ono što se upostojilo u srcu i što potvrđu- 
ju djela!” Ako i jest priznavanje istinitosti ( tasdlk ) onda je specifično prizna- 
vanje, kao ono u namazu i sl., kako smo to vidjeli ranije. 

Ovo nije prometanje izraza niti njegovo mijenjanje, jer Allah od nas 
ne traži uopćeno već specifično vjerovanje koje je opisao i objasnio. Prema 
tome, najmanji oblik potvrđivanja istinitosti ( tasdJk ) koji je iman jeste vid 
generalnog potvrđivanja, tako da on ne može biti podudaran sa njim i u 
onom općenitom i u posebnom bez promjene u jeziku i u srcu. U govoru 
Zakonodavca iman se sastoji od općeg i posebnog, poput čovjeka za kojeg 
se kaže da je "biće koje govori". Usto, puno priznavanje istinitosti koje se 
nalazi u srcu neodvojivo je od srčanih čina i postupaka organa, a to su opet 
imanencije potpunog imana. Odsustvo suštine ukazuje i na odsustvo (nje- 
zine) posljedice. Stoga kažemo da i te posljedice jednom ulaze u sastav for- 
malnog jezičkog izraza, a drugi put izlaze iz tog sastava, odnosno da je izraz 
zadržao svoje jezičko značenje, ali da je Zakonodavac na njega nadodao 
još neke elemente, ili ga je upotrijebio u njegovom metaforičkom značenju 
tako da on predstavlja šerijatsku činjenicu a jezičku metaforu, ili ga je, pak, 
Zakonodavac samo presadio . 356 

Ovo su izjave onih koji su slijedili ovaj put. 

Oni kažu: "Poslanik je saglasan s našim poimanjem smisla imana. Mi 
smo iz onoga što je on namjeravao kazati na jedan aksioman način saznali 
da onaj, za kojeg se kaže da je srcem priznao istinitost (vjere) a jezikom nije 
izrazio svoje vjerovanje i pored toga što je bio kadar to učiniti, te nije klanjao, 
ni postio, ni volio Allaha i Njegovog Poslanika, niti se bojao Allaha, već je 
mrzio Poslanika i izražavao mu neprijateljstvo, ratujući protiv njega, nije vjer- 
nik. Također, saznali smo da je on uspjeh i spasenje vezao za izgovaranje dva 
šehadeta jezikom, uz iskrenost u tome i postupanje po onom što oni nalažu. 

Naime, on je, s.a.v.s., rekao: "Iman ima sedamdeset i nekoliko dijelova - 
njegov najgornji dio su riječi: La ilahe illallah, a najdonji je uklanjanje s puta 


Hadis bilježe El-Buhari i Muslim (muttejek 'alejhi) i već je navođen. 

'AfTfi kaže: "Pogledaj 290-296 stranice poglavlja o vjerovanju, VII svezak Z birkejetvi. 

onog što smeta (prolaznicima )!" 357 Također je rekao: "Stid je dio imana ." 358 
"Najpotpunijeg su imana oni vjernici koji su najljepšeg morala !” 359 Rekao je i 
ovo: "Neuglađenost je dio imana !” 360 

Prema tome, ako je iman korijen koji ima velik broj izdanaka, onda se 
svaki pojedini izdanak naziva imanom. Tako je namaz sastavni dio imana, 
i zekat, i post, i hadž, kao i nutarnji čin poput stida, oslanjanja na Allaha 
(tevekkul), straha od Allaha, pribjegavanja Njemu itd., pa sve do uklanjanja 
s puta onog što smeta prolaznicima, što također spada u iman. Među ovim 
dijelovima imana ima onih s čijim iščezavanjem iščezava i iman [prema kon- 
senzusu muslimana] poput onoga dijela koji sačinjavaju dva posvjedočenja 
( šehadeta ), a ima i onih s čijim iščezavanjem ne iščezava i iman, prema kon- 
senzusu muslimana, kakvo je, npr., uklanjanje smetnje sa puta. Između tog 
dvoga postoje dijelovi koji se međusobno veoma razlikuju - neki od njih su 
bliski onom dijelu koji sačinjavaju dva šehadeta, a neki dijelu koji sačinjava 
uklanjanje smetnje s puta. 

I kako god su svi dijelovi imana iman, isto tako su i svi dijelovi ne- 
vjerstva nevjerstvo. Tako, npr., suđenje po onome što je Allah objavio pred- 
stavlja dio imana, a suđenje po nečemu drugom, mimo onoga što je Allah 
objavio, nevjerstvo. Božiji Poslanik, s.a.v.s., rekao je: "Ko od vas vidi nešto 
pokuđeno neka ga promijeni svojom rukom, a ako ne mogne rukom onda 
neka to učini riječima, a ako ni to ne mogne onda neka to prezre srcem, a to 
je najslabiji iman !" 361 Hadis bilježi Muslim. 

U drugoj verziji ovog hadisa nalazi se i dodatak: "Ispod toga nema ima- 
na ni koliko je zrno gorušice." 

Tirmizi bilježi sljedeće Vjerovjesnikove, s.a.v.s., riječi: "Ko bude volio 
radi Allaha i mrzio radi Allaha, i davao radi Allaha, i ne davao radi Allaha 


Hadis bilježe El-Buhari i Muslim ( muttefek 'alejhi), posredstvom Ebu Hurejrea. Navedeni 
oblik hadisa nalazi se kod Muslima, uz neznatnu razliku. Stručno je elaboriran u Es-Sahihi, 
u njenom četvrtom svesku, pod br. 1769, čije je štampanje u toku. 

Hadis bilježe El-Buhari i Muslim (muttefek 'alejhi) i dio je prethodnog hadisa. 

Hadis je vjerodostojan ( sahih ), a bilježe ga: Ebu Davud, Ibn Hibban, Hakim, Ahmed i drugi 
autori. 

Hadis je dobar ( hasen ); bilježe ga: Ebu Davud, Ibn Madže, Hakim, Ahmed i Taberani, a 
stručno je elaboriran u Es-Sahihi, pod brojem (341). Pod izrazom neuglađenost podrazu- 
mijeva se skromnost u odijevanju, odnosno izbjegavanje provokativnosti u tome. 
Muslim bilježi obje verzije, a stručno je elaboriran u djelu Tahridiu muškileti-l-fakri, pod 
br. 66, kao i u Sahih Ebi Davud, pod br. 1034. 

- taj je upotpunio iman !" 362 To znači - a Allah najbolje zna! - da voljenje i 
mrzenje predstavljaju osnovu srčanog pokreta, dok dijeljenje i uskraćivanje 
imetka predstavljaju njihovu puninu. Naime, imetakje posljednja spona sa 
dušom, a tijelo je posrednik između srca i imetka, pa čija i prva i posljednja 
stvar bude posvećena Allahu, Allah je njegov Bog u svemu i u njemu nema 
nimalo idolopoklonstva ( širk ), tj. nimalo želje za nekim mimo Allaha, nima- 
lo stremljenja prema tom drugom i vezivanja nade za njega, tako da je on 
upotpunjenog imana. Pored ovoga postoje, dakako, i drugi hadisi kojim se 
ukazuje najačinu, odnosno slabost imana sukladno djelima. 

Profesor će, kako ćemo to vidjeti kasnije kod razmatranja onoga što je 
rekao o ashabima - Allah bio zadovoljan sa njima! - kazati: "Voljeti njih je 
vjera, iman i ihsan, a mrziti njih je nevjerstvo, licemjerstvo i obijest.” Tako je 
voljenje ashaba nazvao imanom, a mrzenje nevjerstvom. 

Vrlo je začudno ono što je rekao Ebu-l-Me'Tn en-Nesefi i neki drugi o 
njihovom argumentiranju spomenutim hadisom o dijelovima imana: nai- 
me, da je sam prenosilac hadisa rekao: "šezdeset i nekoliko, ili sedamdeset 
i nekoliko", tako da je sam posvjedočio sebe izrazivši sumnju kad je rekao: 
"šezdeset i nekoliko, ili sedamdeset i nekoliko", jer se ne može pretpostaviti 
da je Poslanik, s.a.v.s., imao kakvu dilemu o tome! Zatim da je hadis u kon- 
frontaciji sa Kur'anom. 

Tako je hadis ocijenio neprihvatljivim s obzirom na prenosiočevu ne- 
pažnju i na konfrontiranost hadisa s Kur'anom. Vidi kako je ta kritika začud- 
na! Ta, to što je prenosilac bio neodlučan u pogledu broja, tj. da li je rečeno 
šezdeset ili sedamdeset, ne znači samim tim i daje nepouzdan u prenoše- 
nju. Usto treba kazati i da Buhari ovaj hadis bilježi sa riječima: "šezdeset i 
nekoliko dijelova", bez prenosiočevog kolebanja u tome . 363 Što se, pak, tiče 
primjedbe da je hadis u konfrontaciji sa Kur'anom, pa šta je to u Kur'anu što 
ukazuje na nešto drukčije od onog što on naznačava?! Naprotiv, u njemu se 
nalazi nešto što ukazuje na njegovu sukladnost s njim, tako da je ova kritika 
samo rezultat nesretne povodljivosti i pristrasnosti. 

Još su kazali: Ovdje ima i nešto drugo; naime, govora ima dvije vrste: 
govor srca a to je uvjerenje, i govor jezika a to je jezično izgovaranje riječi 


Hadis je vjerodostojan (sahih) i stručno je elaboriran u djelu Tahridžu-I-Miškat (30-31), te 
u Es-Sahihi, pod br. 380. 

U verziji koju bilježi Muslim stoji: “sedamdeset i nekoliko”, kako je ranije navedeno, što 
smatram ispravnijim, što je objašnjeno u naznačenom svesku Es-Sahihe. 

kojom se označava pripadnost islamu. Isto tako i djela imaju dvije vrste: djelo 
srca a to su njegova namjera i njegova iskrenost, i djelo organa. Tako, ako bi 
ovo četvero iščeznulo, iščeznuo bi i iman u cijelosti, a ako bi iščeznula samo 
srčana potvrda ( tasdlku-l-kalb ), tada ni ono preostalo ne bi bilo od koristi, jer 
je ona uvjet da bi se i oni mogli smatrati korisnima. Ako bi pak ostala srčana 
potvrda a ostalo iščeznulo, onda bi to bilo poprište bitke! 

Nepokornost organa neminovno znači i nepokornost srca. Kada bi, 
dakle, srce bilo pokorno i poslušno, tada bi pokorni i poslušni bili i organi. 
Usto, nepokornost i neposlušnost srca neminovno znači odsutnost srčane 
potvrde ( tasdlk ) koja je neizbježna pretpostavka pokornosti. Božiji Poslanik, 
s.a.v.s., rekao je: "U tijelu ima jedna grudva mesa - ako je ona zdrava zdravo 
je i ostalo tijelo, a ako je nezdrava nezdravo je, zbog toga, i ostalo tijelo. Ta 
grudva mesa jest srce!” 364 Prema tome, kod onoga čije je srce zdravo nesum- 
njivo je je zdravo i tijelo, što nije slučaj i kad je stvar obrnuta. Stoga, tvrdnja 
da se gubitkom jednoga dijela imana nužno gubi i cijeli iman mora biti po- 
jašnjena: ukoliko se pod tim misli na to da tada skupna struktura prestaje 
biti objedinjena na način na koji je to bila do tada, onda je ona prihvatljiva, 
inače gubitak jednog njenog dijela ne znači samim tim i gubitak ostalih di- 
jelova, već se time samo narušava njena potpunost. 

Dokaza o povećavanju i smanjivanju imana ima veoma mnogo u 
Kur'anu, sunnetu i u onome što su nam ostavile prve muslimanske gene- 
racije. Jedan od njih jesu i riječi Uzvišenoga: "A kad im se riječi Njegove ka- 
zuju, one im vjerovanje ( iman ) povećavaju!" (El-Enfal, 2); "A Allah će pove- 
ćati uputu onima koji Pravim putem idu!" (Merjem, 76); "I da se onima koji 
vjeruju vjerovanje poveća!" (El-Muddessir, 31); "On ulijeva smirenost u srca 
vjernika da bi im se postojeće vjerovanje još povećalo!" (El-Feth, 4); "One 
kojima je, kad su im Ijudi rekli: 'Neprijatelji se okupljaju radi vas, treba da 
ih se pričuvate!', to još povećalo vjerovanje, pa su rekli: 'Dovoljan je nama 
Allah, divan je On zaštitnik!"’ (Alu 'lmran, 173) 

Može li se, dakle, kazati da se u ovom ajetu i u onom prije njega govori 
o uvećavanju imana u Onoga u koga se vjeruje!? Da li se u riječima Ijudi: 
"Neprijatelji se okupljaju radi vas, pa ih se pričuvajte!" radi o nadodatku na 
vjerozakonski propis? I da li se u ulijevanju smirenosti u srca vjernika radi o 


Ovo je samo dio hadisa koji bilježe El-Buhari i Muslim ( muttefek 'alejhi), posredstvom 
Nu'mana ibn BešTra, a stručno je elaboriran u djelu Cajetu-l-meramfi tahridži-l-halal ve-\- 
haram, pod br. 20. 

nadodatku na ono vjerozakonom propisano?! Allah je, naime, smirenost u 
srca vjernika ulio kad su se vraćali s Hudejbije kako bi im se povećala spokoj- 
nost i uvjerenje, što potvrđuju riječi Uzvišenog: "Tada su bili bliže nevjero- 
vanju nego vjerovanju!" (Alu 'lmran, 167), te Njegove riječi: "A kad se objavi 
neka sura ima ih koji govore: 'Kome od vas je ona učvrstila vjerovanje?' Što 
se tiče vjernika, njima je učvrstila vjerovanje i oni se raduju, a što se tiče onih 
čija su srca bolesna, ona im je nevjerovanje dodala na nevjerovanje koje već 
imaju i oni kao nevjernici umiru!" (Et-Tevbe, 124-125) 

Šerijatski pravnik Ebu-I-Lejs es-Semerkandl - Allah mu se smilovao! 
- u svom tumačenju ovog ajeta navodi sljedeću predaju: "Kazivali su nam 
Muhammed ibnu-l-Fadl i Ebu-I-Kasim es-Sabazi; rekli su: 'Pričao nam je Faris 
ibn Mirdevejh, pozivajući se na Muhammeda ibnu-l-Fadla ibnu-l-'Abida, on 
na Jahju ibn 'lsaa, on na Ebu MutT'a, koji je od Hammada ibn Seleme, on od 
Ebu-I-Muhezzema a on od Ebu Hurejrea prenosio sljedeće: Božijem Poslani- 
ku, s.a.v.s., došlo je izaslanstvo plemena SekTf, pa su mu rekli: Božiji Poslaniče, 
da li se iman povećava i smanjuje? Ne, rekao im je on. Iman je upotpunjen u 
srcu, pa bi njegovo povećanje bilo nevjerstvo, a umanjenje mnogoboštvo!"’ 365 

Naš učitelj šejh 'ImaduddTn ibn KesTr - Allah mu se smilovao! - upitan 
je o ovom hadisu, pa je odgovorio da se u prijenosnom nizu od Ebu-I-Lejsa 
do Ebu MutT'a nalaze nepoznati Ijudi kojima nema nikakvog spomena u re- 
levantnoj literaturi o prenosiocima, a što se tiče samog Ebu MutT'a, njegovo 
puno ime je: El-Hakem ibn Abdullah ibn Mesleme el-Belhi. Njega su označili 
slabim: Ahmed ibn Hanbel, Jahja ibn Me'Tn, 'Amr ibn 'Ali el-Fellas, Buhari, 
Ebu Davud, Nesai, Ebu Hatemi er-Razi, Ebu Hatemi Muhammed ibn Hibban 
el-Busti, 366 El-'Ukajli, Ibn 'Adi, Ed-Darekutni i drugi. Što se, pak, tiče Ebu-I- 
Muhezzema, prenosioca hadisa od Ebu Hurejrea, on je kod autora pogrešno 
zabilježen - njegovo ime je: JezTd ibn Sufjan. I njega mnogi označavaju sla- 
bim prenosiocem, dok ga Šu'be ibnu-l-Hadždžadž potpuno odbacuje. Nesai 
kaže: "On je odbačen prenosilac. Šu'be tvrdi da je izmišljao hadise. On za 
njeg kaže: 'Da mu dadnu samo dva filsa ispričao bi im sedamdeset hadisa!'" 


Hadis je apokrifan ( mevcto ' ), upravo zbog ovog Ebu-I-Muhezzema, za kojega je Šu'be tvr- 
dio da izmišlja hadise, kako je to rekao i komentator, ali i drugi. I Ebu MutT'a su, također, 
El-Džuzekani i Zehebi sumnjičili za izmišljanje hadisa, kako se to naznačava u El-Lisčmu, a 
nešto slično se o njemu prenosi i od Ibn Hibbana, što ćemo spomenuti kasnije. 

U djelu Ed-Du'afa' ve-l-medžrCihin (1/250) on za nj kaže: “On je bio jedan od predvodnika 
murdžija, od onih koji su prezirali sunnete i one koji su ih zastupali. On je osoba koja pre- 
nosi hadis ...", te je citirao ovaj hadis. 

Vjerovjesnik, s.a.v.s., za žene je rekao da su krnjavog razuma i vjere . 367 
Također je rekao: "Nijedan od vas neće vjerovati sve dok mu ja ne budem 
draži od njegove djece, roditelja i svih drugih Ijudi !” 368 Naravno, misli se na 
potpunost u vjerovanju, o čemu je izrečeno mnogo sličnih stvari. Kako onda, 
nakon hadisa u kom se govori o dijelovima imana, zatim hadisa o zagovor- 
ništvu (šefaatu), hadisa prema kojem će iz Džehennema izaći svaki onaj u 
čijem srcu je bilo imana koliko je i najsitnije zrno gorušice, neko može kazati 
da je iman stanovnika nebesa i Zemlje jednak, i da se vrijednosna prednost 
jednih nad drugim temelji na nekim drugim smislovima, mimo imana!? 

I ashabi su mnogo toga kazali o ovome.Tako je Ebu Derda' - Allah bio 
zadovoljan njime! - rekao: "U čovjekovo primjereno shvatanje vjere spada 
i to da brine o svom imanu i da vodi računa o onome što ga umanjuje. 
Također, o njegovom shvatanju vjere govori i to da zna da li se njegov iman 
povećava ili smanjuje!" 

Omer - Allah bio zadovoljan njime! - svojim prijateljima je govorio: 
"Hodite da povećamo svoj iman!”, pa su činili zikr Allaha Uzvišenog! 

Ibn Mes'ud - Allah bio zadovoljan njime! - u svojoj dovi je govorio: 
"Bože moj, povećaj nam iman, uvjerenje i razumijevanje vjerskih propisa!" 

Mu'az ibn Džebel - Allah bio zadovoljan njime! - znao je nekome reći: 
"Sjedi sa nama da malo vjerujemo !” 369 - što se prenosi i od Abdullaha ibn 
Revahe, Allah bio zadovoljan njime! 

Od 'Ammara ibn Jasira - Allah bio zadovoljan njime! - vjerodostojno 
se prenosi sljedeće: "Onaj ko pri sebi bude imao ove tri stvari taj je upotpunio 
iman: pravednost prema sebi, udjeljivanje u neimaštini i nazivanje selama cije- 
lome svijetu !” 370 Ovo bilježi Buhari - Allah mu se smilovao! - u svom SahJhu. 


Postoje različita tumačenja tog hadisa, no učenjaci ga, uglavnom, razumijevaju u svjetlu 
kur'anskog ajeta iz sure El-Bekare, u kojem se sugerira veča zaboravnost kod žena u odnosu na 
muškarce. Naime, u tom ajetu, u kom se inače govori o dugu, Uzvišeni Allah kaže: "I navedite 
dva svjedoka - dva muškarca vaša, a ako nema dvojice muškaraca, onda jednog muškarca i 
dviježene koje prihvatate kao svjedoke: ako jedna od njih dvije zaboravi, neka je druga podsje- 
ti!" (El-Bekare, 282); dok se pod krnjavošču vjere misli na ženino izostavljanje namaza i posta u 
mjesecu ramazanu u doba mjesečnice i postporođajnog krvarenja. (Nap. prev.) 

Hadis bilježe El-Buhari i Muslim (muttefek 'alejhi), posredstvom Enesa ibn Malika. 

Ovo bilježi Ibn Ebi Šejbe u djelu El-Imari (pod brojem 105 i 107 u mojoj redakcijskoj obra- 
di), zatim Ebu 'Ubejd također u El-lmanu (20) s vjerodostojnim prijenosnim nizom od 
njega, dok ga El-Buhari navodi kao uvjetovanu predaju u svom SahJhu (pod br. 2 u El- 
Buharijevom sažetku), kojeg je izdao "EI-Mektebu-l-islami". 

Predaju bilježi Ibn Ebi Šejba u El-lmanu (pod br. 131) s vjerodostojnim prijenosnim nizom, 
no koji ne seže do Poslanika (mevkuf). Navodi je i El-Buhari u El-lmanu kao uvjetovanu i 

Držimo da je ovo što je rečeno sasvim dovoljno, a uspješnost je od 
Allaha! 

Što se pak tiče tvrdnje da nadovezivanje djela na iman nalaže njihovu 
razdvojenost tako da djelo ne ulazi u sastav onoga što se imenuje imanom, 
treba kazati da se iman nekada spominje samostalno, neovisno od djela i 
islama, nekada u kombinaciji s dobrim djelom a nekada u kombinaciji s isla- 
mom. No, i onda kad se spominje samostalno podrazumijevaju se određeni 
čini - Uzvišeni kaže: "Pravi vjernici su samo oni čija se srca strahom ispune 
kad se Allah spomene." (El-Enfal, 2); "Pravi vjernici su samo oni koji u Allaha 
i Poslanika Njegovog vjeruju i poslije više ne sumnjaju." (El-Hudžurat, 15); 
"A da vjeruju u Allaha i Vjerovjesnika i u ono što se njemu objavljuje, oni 
sa njima ne bi prijateljevali.” (El-Maide, 81) Božiji Poslanik, s.a.v.s., rekao je: 
"Bludnik, za vrijeme dok čini blud, nije vjernik!" 371 "Nećete biti vjernici dok 
se ne budete međusobno voljeli!” 372 "Ko nas vara ne pripada nama!” 373 "Ko 
na nas digne oružje, ne pripada nama!” 374 Kako je daleko od istine onaj ko 
sintagmu: "ne pripada nama", tumači kao: "nije poput nas". O da mi je znati 
da li je svaki onaj ko ne vara poput Vjerovjesnika, s.a.v.s., i njegovih ashaba?! 

U slučaju kada se s imanom poveže dobro djelo, treba znati da veziva- 
nje nečega uz nešto podrazumijeva razdvojnost između onoga što se pove- 
zuje i onoga s čim se nešto povezuje, s tim da oboje njih sudjeluju u onome 
što je rečeno o njima. Prema tome, ta razdvojnost je stepenasta: najviši stu- 
panj je da budu potpuno razlučeni, da jedna od njih nimalo ne bude ona 
druga, niti njezinim dijelom, niti da među njima ima nerazdvojivosti, kao u 
riječima Uzvišenoga: "Stvorio je nebesa i Zemlju i tmine i svjetlo dao." (El- 
Enam, 1); "I objavio je Tevrat i Indžil." (Alu 'lmran, 3) Ova vrsta razdvojnosti 


nepotpunu, čiji prijenosni niz ne doseže do Poslanika, a.s., (br. 9 u El-Buharijevom sažetku). 
Neki autori je bilježe s prijenosnim nizom koji seže do Poslanika, a.s., što je pogrešno, kao 
što je rekao Ebu Zur'a i dr. Spominje je i Ibn Hadžer u svome El-Fethu (1/90) u izdanju Mu- 
stafe el-Halebija, gdje kaže: "Nešto ovakvo se ne govori kao vlastito mišljenje, pa se, stoga, 
treba smatrati hadisom koji se prenosi od Poslanika!” Ovo je stručno elaborirano u mojoj 
redakcijskoj obradi djela EI-Kelimu-t-tajjibu (br. osvrta 142; izdavač "EI-Mektebu-l-islami"). 
Hadis bilježe El-Buhari i Muslim ( muttefek 'alejhi), posredstvom Ebu Hurejrea. Bilježi ga, 
također posredstvom njega, ali i posredstvom Aiše i Ibn Ebi Evfaa, i Ibn Ebi Šejba (br. 38, 41 
i 73). 

Hadis bilježeMuslim i Ebu Avana usvojim Sahihima, tejoš neki autori. Tirmizi ga ocjenjuje 
vjerodostojnim ( sahih ), a stručno je elaboriran u El-lrvau (777). 

Hadis bilježe Muslim i Ebu Avana u svojim Sahihima, te još neki autori. Tirmizi i El-Hakim 
ga ocjenjuju vjerodostojnim ( sahih ), a stručno je elaboriran u El-lrvau (1319). 

Hadis bilježe El-Buhari i Muslim. 

je i ponajčešća. Slijedi je ona u kojoj ima međusobnog prožimanja između 
jednog i drugog, kao u riječima Uzvišenog: "I istinu s neistinom ne miješajte 
i istinu svjesno ne tajite!" (El-Bekare, 42); "I pokoravajte se Allahu i pokora- 
vajte se Poslaniku!" (El-Maide, 92) 

Treća vrsta je nadodavanje na nešto jednog dijela nečega, kao u ri- 
ječima Uzvišenog: "Bdijte nad namazima i nad središnjim namazom!" (El- 
Bekare, 238); "Ko je neprijatelj Allahu i melekima Njegovim i poslanicima 
Njegovim i DžibrTlu i Mikailu.. (El-Bekare, 98); "Mi smo od vjerovjesnika 
zavjet uzeli i od tebe...” (El-Ahzab, 7) 

U ovoj vrsti imaju dva oblika: u jednom od njih nadodata stvar zalazi 
u onu prvu, tako da se spominje dva puta; u drugom obliku ono što se na- 
dodaje znači da na tom mjestu ne ulazi u ono na šta se nadodaje, premda 
ulazi u to kad se spomene samostalno, kao u slučaju kada se rekne: "siromasi 
i bijednici" (el-fukara'u ve-l-mesakln) i sl., kad se naznaka toga razvrstava 
prema onome kako je upotrijebljeno, tj. da li samostalno ili u kombinaciji. 

Četvrta vrsta je nadodavanje nečega na nešto usljed različitosti dviju 
atributativnih odrednica, kao što je to u riječima Uzvišenog: "Opraštač gri- 
jeha i Primalac pokajanja." (Gafir, 3) U poeziji se upotrebljava takvo nadoda- 
vanje samo zbog različitosti izraza, kao u stihu: 

I on nađe da njene riječi su laž i neistina! 

Neki tvrde da ovoga ima i u Kur'anu, poput riječi Uzvišenoga: "Svima 
vama smo zakon i pravac propisali." (El-Maide, 48), no o tome je govoreno 
na njemu odgovarajućem mjestu. 

Budući da se nadodavanje u govoru odvija na spomenute načine, mi 
smo osmotrili govor Zakonodavca kako bismo vidjeli kako je u njemu na- 
vođen izraz iman. Ustanovili smo da se, kad se upotrebljava uopćeno, njime 
želi kazati ono što se kazuje izrazima: birr (dobročinstvo), takva (bogoboja- 
znost), d\n (vjera) i dinu-l-islam (vjera islam). U povodima objave navodi se 
da su Ijudi pitali o imanu, paje Allah na to objavio: "Nije dobročinstvo (birr) 
u tome da okrećete lica svoja prema istoku ili zapadu...” (El-Bekare, 177) 

Muhammed ibn Nasr kaže: "Kazivao nam je Ishak ibn Ibrahim, pozi- 
vajući se na Abdullaha ibn JezTda el-Mukri'a i El-Mulaija, koji su rekli da je 
njima El-Mes'udi prenio sljedeće El-Kasimove riječi: 'Jedan čovjek je došao 
kod Ebu Zerra - Allah bio zadovoljan njime! - i upitao ga o imanu, pa je on 
proučio ajet: Nije dobročinstvo da okrećete lica svoja... (El-Bekare, 177) do 
kraja ajeta.' 'Nisam te pitao o tome!', rekao je dotični, a Ebu Zerr je nastavio: 

'Jedan je došao kod Vjerovjesnika, s.a.v.s., i pitao ga o onome o čemu si ti 
pitao mene, pa je on njemu proučio ono što sam ja tebi , 375 a onaj mu je na 
to rekao isto ono što si ti rekao meni, pa kako onaj nije bio zadovoljan dobi- 
venim odgovorom, Vjerovjesnik, s.a.v.s., mu je rekao: Vjernik je onaj čovjek 
kojeg, kada uradi kakvo dobro djelo, ono obraduje i on se ponada da će za 
nj biti nagrađen, a kada uradi kakvo loše djelo ono ga oneveseli i on se po- 
boji da će za nj biti kažnjen !’” 376 

Isti ovakav odgovor dala je i jedna skupina učenjaka iz prvih genera- 
cija (selef). U Sahlhu je zabilježeno i ono što je Vjerovjesnik, s.a.v.s., rekao 
izaslanstvu plemena Abdu-I-Kajs, naime: "Naređujem vam vjerovanje samo 
u Allaha, a znate li šta je to vjerovanje u Allaha? (To je) posvjedočenje da 
nema drugog boga osim Allaha Jedinoga, Koji nema sudruga u Božanstve- 
nosti Svojoj, zatim obavljanje namaza, davanje zekata i da izdvojite petinu 
iz ratnog plijena !” 377 

Jasno je da nije htio kazati da sama ova djela čine vjerovanje u Allaha, 
bez vjerovanja srca, budući daje u drugim prilikama rekao daje neophodno 
i vjerovanje srca. Tako zaključujemo da ova djela, sa vjerovanjem srca, čine 
iman. Pa, ima li jačeg dokaza da i djela ulaze u sastav onoga što se nomini- 
ra imanomV. Naime, on je iman protumačio djelima ne spominjući srčano 
potvrđivanje ( tasdik ) imajući na umu činjenicu da su ta djela beskorisna 
ukoliko bi se činila s poricanjem (vjerovanja). U Musnedu se, posredstvom 
Enesa, navode sljedeće Vjerovjesnikove, s.a.v.s., riječi: "Islam je ono što se is- 
poljava, a iman je u srcu !" 378 U ovom hadisu je dokaz da su islam i iman dvije 
različite stvari, što potvrđuju i njegove riječi [u hadisu u kojem ga je DžibrTl 


'Aflfi kaže: "Pogledaj 172. stranu i dalje u djelu El-lman." 

Hadis je slab (da'Jf) u ovom obliku i s ovim prijenosnim nizom, a razlog njegove slabosti 
je prekinut prijenosni niz, te El-Mes'udijeva konfuznost. Međutim, hadis je vjerodostojan 
(sahlh) u Ebu Umameovoj predaji, u kojoj stoji da jejedan čovjek upitao Božijeg Poslanika, 
s.a.v.s.: “Božiji Poslaniče, šta je iman?", i on mu je odgovorio: “Ako te tvoje dobro djelo radu- 
je, a loše tišti - ti si vjernik!" “А šta je grijeh, Božiji Poslaniče?", upitao je dotični i on mu je 
rekao: "Ako u svojim prsima od nečeg osjetiš nelagodnost - to ostavi!” Hadis bilježi Hakim 
(1/14) i ocjenjuje ga vjerodostojnim (sahlh), prema uvjetima El-Buharija i Muslima, s čim se 
saglasio i Zehebi, premda hadiszadovoljavasamo uvjete kojeje postavio Muslim, budući da 
El-Buhari hadise koje je prenosio Memtur nije unosio u svoj SahJh. (V.: Es-Sahiha) (550) 
Hadis bilježe El-Buhari i Muslim, posredstvom Ibn ‘Abbasa - Allah bio zadovoljan njima 
dvojicom! 

Prijenosni niz hadisa je slab ( da'Jf ), budući da se u njemu nalazi 'Ali ibn Mes'ada. El-'Ukajli, 
u djelu Ed-Du'afa', kaže: ”EI-Buhari za nj kaže da je sporan”, a ‘Abdulhakk el-Ezdi u djelu 
EI-Ahkdmu-l-kubra (111/2) kaže: "Hadis nije pouzdano sačuvan u pamćenju!" 

pitao o značenju islama i imana] kad je rekao: "Ovo je (bio) DžibrTl, došao 
vam je da vas pouči vašoj vjeri!" 379 , definirajući vjeru kao: islam, iman i ihsan, 
iz čega proizlazi da naša vjera u sebi objedinjuje to troje, tj. da ima tri nivoa: 
musliman, mu'min pa muhsin. 

Pod imanom se, nesumnjivo, podrazumijeva i ono što je spomenuto 
uz islam, baš kao što se i pod ihsanom podrazumijeva i (sve) ono što je 
spomenuto uz iman i uz islam; pod njim se ne misli ne nešto odvojeno od 
imana. Ta, to bi bilo apsurdno. Ovo je onako kako stoji u riječima Uzviše- 
noga: "Mi ćemo učiniti da Knjigu poslije naslijede oni Naši robovi koje Mi 
izaberemo - bit će onih koji će se prema sebi ogriješiti (zalim li nefsihi), 
bit će onih čija će dobra i loša djela podjednako teška biti (muktesid) i bit 
će onih koji će, Allahovom voljom, svojim dobrim djelima druge nadmašiti 
(sabik bi-l-hajrat)!" (Fatir, 32) Ove dvije potonje kategorije ući će u Džennet 
nekažnjeno, dok će onaj koji se prema sebi ogriješio biti izložen izrečenoj 
prijetnji. Isto je i s onim ko bude ispoljavao islam, uz potvrđivanje toga sr- 
cem, no ne bude vršio ono što mu je nalagao unutrašnji iman - i on će biti 
izložen izrečenoj prijetnji. 

Što se pak tiče ihsana on je, sam po sebi, općenitije naravi no s ob- 
zirom na one koji su ga dostigli ima specifičnije značenje, dok je iman po 
sebi općenitije naravi a ima specifičnije značenje od islama s obzirom na 
one koji ga imaju. Prema tome, u sastav ihsana ulazi i iman, a u sastav ima- 
na islam. Oni koji su dostigli stupanj ihsana (muhsinun) imaju specifičnije 
značenje od (običnih) vjernika, dok vjernici imaju specifičnije značenje od 
muslimana. To je poput poslanstva i vjerovjesništva: naime, vjerovjesništvo 
ulazi u sastav poslanstva, dokje poslanstvo samo po sebi općenitije, no spe- 
cifičnijeg značenja s obzirom na one koji su ga imali. Tako je svaki poslanik 
istovremeno i vjerovjesnik, dok svaki vjerovjesnik nije i poslanik. 

U pogledu značenja riječi islam zauzeta su tri osnovna stajališta. Jedna 
skupina je mišljenja daje islam izgovaranje Kelime-i šehadeta, drugaje dala 
onakav odgovor kakav je dao Vjerovjesnik, s.a.v.s., kad je upitan o islamu i 
imanu pa kad je za islam rekao da su to očevidna djela a za iman da je vje- 
rovanje u pet načela (pet imanskih šarta), 380 dok je treća skupina stala na 
stanovište daje islam sinoniman imanu. Oni su Poslanikove, a.s., riječi: “Islam 


Hadis bilježi Muslim, posredstvom Ibn Omera, a sličan hadis bilježi i El-Buhari, posred- 
stvom Ebu Hurejrea. 

Hadis bilježi Muslim, a riječ je o hadisu o DžibrTlu, koji je maloprije naveden. 

je posvjedočenje da nema drugog boga osim Allaha i obavljanje namaza" 381 
razumijevali kao: "obredi islama", međutim osnova je da se značenja ne pret- 
postavljaju. I oni, naime, govore: "Iman je potvrđivanje srcem!" a zatim tvrde 
kako su islam i iman jedna te ista stvar. Tako bi onda i islam bio "potvrđiva- 
nje srcem"! 

Ovo pak ne zastupa nijedan lingvist, već da je islam poslušnost i po- 
kornost. Vjerovjesnik, s.a.v.s., rekao je: "Bože moj, Tebi se predajem ( eslemtu ) 
i u Te vjerujem ( amentu )!" 382 , objasnivši islam kao očevidna djela, a iman 
kao vjerovanje u pet načela tako da mi nemamo pravo - kada ih spomene- 
mo zajedno - odgovoriti drukčije od onog kako je odgovorio Vjerovjesnik, 
s.a.v.s. Ali kada se iman navede samostalno, on tada sadrži i islam, a kada se 
samostalno spomene islam - pa, čovjek je i sa islamom mu'min (vjernik), 
što nije sporno. To je ono što je obavezno, dok je o tome da li može biti 
musliman a da se ne zove mu'minom bilo riječi ranije. 

Također, spomenuto sporenje odnosi se i na to da li islam nužno po- 
drazumijeva iman. Treba kazati da Allah u Kur'anu obećaje Džennet i spas 
od Vatre na temelju imana - On, Uzvišeni, kaže: "I neka se ničega ne boje i 
ni za čim neka ne tuguju Allahovi miljenici, oni koji budu vjerovali i koji se 
budu Allaha bojali!" (Junus, 62-63); "Nadmećite se da u Gospodara svoga 
zaslužite oprost i Džennet, prostran koliko su nebo i Zemlja prostrani i pri- 
premljen za one koji u Allaha i poslanike Njegove vjeruju!" (EI-HadTd, 21) 

Što se, pak, tiče samostalnog spominjanja imena islam za njega se u 
Kur'anu ne vezuje ulazak u Džennet, međutim to je ono štoje On propisao 
i za šta je rekao daje Njegova vjera i da ni od koga neće primiti ništa drugo 
osim njega; da je to ono što je slao preko vjerovjesnika: "A onaj ko želi neku 
drugu vjeru osim islama, neće mu biti primljena!" (Alu 'lmran, 85) 

Jednom riječju, situacija kad se islam i iman spominju jedno uz drugo 
različita je od one u kojoj se spominju odvojeno jedno od drugog. Islam je u 
odnosu na iman poput odnosa jednog (dijela) Kelime-i šehadeta na drugi - 
posvjedočenje poslanstva (Muhammeda, a.s.) nije isto što i posvjedočenje 
Allahove jednosti. To su, naime, dvije stvari u bitima, ali je jedna s drugom 
povezana u pogledu značenja i tretmana kao da su jedna stvar. Isto je i sa 
islamom i imanom: naime, imana nema onaj ko nema islama, niti ima islama 


Hadis bilježe El-Buhari i Muslim (muttefek 'alejhi). 

Hadis bilježe El-Buhari i Muslim ( muttefek 'alejhi), posredstvom Ibn ‘Abbasa. Radi se o dijelu 
Vjerovjesnikove, s.a.v.s., dove koju je učio stupajući u noćni namaz. (V.: knjiga Sifatu-s-salati) 

onaj ko nema imana. To znači da vjernik ne može biti bez islama budući da 
njime ostvaruje svoje vjerovanje, kao što ni musliman ne može biti bez ima- 
na jer je njegov islam ispravan samo s imanom. 

Primjera za to u Allahovom govoru, govoru Njegovog Poslanika i Ijudi 
općenito ima mnogo, tj. kad se dvije stvari spominju odvojeno i u kombi- 
naciji jedna sa drugom. Takav je, npr., slučaj s izrazima nevjerstvo ( kufr ) i 
licemjerstvo ( nifak ): kada se nevjerstvo spomene samo u smislu prijetnje 
za onosvjetsku kaznu tada u to ulaze i licemjeri, kao u riječima Uzvišenoga: 
"A onaj ko porekne vjerovanje - uzalud će mu biti djela njegova i on će, 
na onom svijetu, biti među stradalnicima!” (El-Maide, 5) Ovakvih primjera 
ima mnogo. Kad se, pak, spomenu jedno uz drugo tada je nevjernik onaj 
koji javno ispoljava svoje nevjerstvo, dokje licemjer onaj ko svojim jezikom 
izražava vjerovanje, ali srcem ne vjeruje u to. 

Isto je i s izrazima dobročinstvo (birr) i bogobojaznost ( takva ), grijeh 
( ism ) i neprijateljstvo ( ‘udvčrn ), pokajanje ( tevba ) i molba za oprost ( istigfar ), 
siromah (fakir) i bijednik (miskm) i sl. 

Različitost, pak, između islama i imana potvrđuju riječi Uzvišenog: "Be- 
duini govore: 'Mi vjerujemo ( amenna ).' Reci: 'Vi (još) ne vjerujete', ali recite: 
'Primili smo islam!"’ (El-Hudžurat, 14) itd., do kraja sure. Neki nisu saglasni 
s ovim, misleći da riječi iz ajeta: "Recite: 'Primili smo islam'" znače: Prihvatili 
smo islam u svom vanjskom izražavanju!, tako da su u stvarnosti bili licemje- 
ri, što je jedno od dvaju mišljenja komentatora Kur'ana o ovom ajetu. 

Na ovo je uzvraćeno drugim stavom, koji se smatra ispravnijim, prema 
kojem oni nisu bili vjernici u smislu punog vjerovanja, a nisu bili licemjeri, 
onako kako se odriče vjerovanje ubici, bludniku, kradljivcu i osobi koja u 
sebi nema povjerljivosti, čemu u prilog ide i sam kontekst ajeta, budući da 
ova sura od početka pa sve dovde govori o zabrani činjenja grijeha, o pro- 
pisima vezanim za neke grešnike i sl., i gdje se licemjeri uopće ne spominju. 
Zatim se, nakon toga, kaže: "A ako budete poslušni Allahu i Njegovom Po- 
slaniku, On vam nimalo neće umanjiti nagradu za djela vaša!" (El-Hudžurat, 
14) Naime, da su licemjeri tada im poslušnost ne bi bila ni od kakve koristi. 
Zatim se kaže: "Vjernici su samo oni koji vjeruju u Allaha i Njegovog Poslani- 
ka i potom nimalo ne sumnjaju!" (El-Hudžurat, 15), što znači - a Allah naj- 
bolje zna! - da se pod "vjernicima" podrazumijevaju onl potpunog imana, 
tj. oni su takvi, a ne i vi; vi još nemate potpuno vjerovanje. Ovom u prilog ide 
i činjenica da im je Allah naredio, odnosno, dopustio im da reknu: "Primili 
smo islam!" (Eslemna), dok se za licemjera tako ne govori, pa prema tome, 

da su bili licemjeri bio bi im odreknut i islam onako kako im je odreknut i 
iman. Usto, zabranio im je da Poslaniku predbacuju svoje primanje islama, 
čime im je potvrdio činjenicu islama. Da se kod njih nije radilo o pravom 
islamu, On bi im, nesumnjivo, rekao: Niste primili islam, vi samo lažete!, ona- 
ko kako im je rekao da lažu kada govore: "Svjedočimo da si ti, zaista, Allahov 
poslanik!" (El-Munafikčm, 1), aAllah najboljezna štajetačno! 

Nakon ove valorizacije i detaljnog razmatranja, otpada tvrdnja o sino- 
nimnosti (islama i imana) te do izražaja dolazi izobličenost stajališta, prema 
kojem islam, pod pretpostavkom da je on ono vidljivo, ne bi trebao biti 
primljen kao takav, kao što ne bi trebao biti primljen ni sam iman onoga 
ko iskreno vjeruje! Neutemeljenost ovoga je očevidna. Mi smo ranije naveli 
teorijsko obrazloženje imana i islama s dva posvjedočenja i nekim drugim 
stvarima, te smo konstatirali da situacija s njima nije ista kada se navode 
jedno uz drugi i kad se navode odvojeno jedno od drugoga. Pogledaj Ke- 
lime-i šehadet - Vjerovjesnik, s.a.v.s., rekao je: "Naređeno mi je da se bo- 
rim protiv Ijudi sve dok ne posvjedoče da nema drugog boga osim Allaha!” 383 
Međutim, čak i kada bi oni rekli: Nema drugog boga osim Allaha! a poricali 
poslanstvo, time ne bi bili zaštićeni (od njega), već bi morali reći: Nema 
drugog boga osim Allaha i onda postupiti po onome što te riječi nalažu!, a 
neće na pravi način izvršavati ono što te riječi nalažu ukoliko ne priznaju i 
poslanstvo. Isto je i s onim ko posvjedoči da je Muhammed Božiji poslanik 
[ni on neće na pravi način izvršiti ono što to posvjedočenje nalaže ukoli- 
ko ne povjeruje ovome Poslaniku u svemu što je došlo preko njega). Tako 
ono sadrži izražavanje Božije jednosti, pa kad se priključi posvjedočenju da 
je Muhammed Božiji poslanik] tada se posvjedočenjem da nema drugog 
boga osim Allaha želi potvrditi jednoća Božija, a posvjedočenjem da je Mu- 
hammed Božiji poslanik želi se potvrditi poslanstvo. 

Isto je i sa islamom i imanom: kada se spomenu jedno uz drugo - 
kao u riječima Uzvišenog: "Zaista muslimani i muslimanke, vjernici i vjerni- 
ce..." (El-Ahzab, 35) i u riječima Poslanika, s.a.v.s: "Allahu, Tebi se predajem 
( eslemtu ) i u Te vjerujem ( amentu )” 384 - tada se jednim od njih želi kazati 
jedno, a drugim nešto drugo, kako je to Poslanik, a.s., rekao: "Islam je ono 


Hadis bilježe El-Buhari i Muslim ( muttefek 'alejhi), a prenosi gajednaskupinaashaba, i spa- 
da u predaje koje su prenesene na nesumnjivo pouzdan način ( mutevatir ), kako je rekao 
Sujuti. Jedan dio njegovih prijenosnih nizova stručno sam obradio u djelu EI-Ehadisu-u- 
sahiha (407). 

Hadis bilježe El-Buhari i Muslim (muttefek 'alejhi), kako je maloprije spomenuto. 


384 

što se ispoljava, a iman je u srcu! 385 , a kada se spomenu odvojeno tada jedno 
od njih obuhvata i smisao i propis onog drugog. Tako je i sa siromahom 
i bijednikom i sličnim situacijama. Naime, kad se izrazi siromah i bijednik 
spomenu zajedno tada imaju različita značenja, a kad se spomenu odvo- 
jeno tada im je značenje zajedničko. Ta, da li se za riječi Uzvišenoga: "Da 
deset bijednika ( miskln/mesakln ) nahranite." (El-Maide, 89) može kazati da 
one znače to da će se hrana dati samo onome ko ima malo sredstava, a ne i 
onome ko nema ništa, ili obrnuto?! I da li se takvo nešto može kazati za riječi 
Uzvišenog: "Ali je za vas bolje ako je dajete siromasima (fukara' ) kad niko ne 
vidi!" (El-Bekare, 271) 

Ovim se otklanjaju napadi onih koji pitaju: Kakav je status onoga ko 
povjeruje a ne primi islam, odnosno primi islam a ne povjeruje? Kakav će 
tretman imati na ovom, a kakav na onom svijetu? Onaj ko bi jednome od 
tog dvoga potvrdio status koji ne bi potvrdio i drugome time bi pokazao 
neutemeljenost svoga stava, i njemu bi, u sučeljenju s njegovim napadima, 
bilo rečeno: Ti kažeš: Musliman - to je vjernik (mu'min), a Uzvišeni Allah 
kaže: "Zaista muslimani i muslimanke, vjernici i vjernice...” (El-Ahzab, 35), 
učinivši ih dvjema drugostima. Božijem Poslaniku, s.a.v.s., neko je rekao: "Za- 
što si izostavio tog čovjeka, ja njega, doista, smatram mu'minom!" "Odno- 
sno muslimanom!?", rekao mu je na to Poslanik, a.s., 386 i to ponovio tri puta. 
Tako mu je potvrdio islam, ali je ostao suzdržan u pogledu imana. Prema 
tome, onaj ko bi ustvrdio da su oni jedno te isto, taj bi bio u konfrontaciji s 
onim što je rekao Poslanik, a.s., a obaveza je kod spornih mjesta obratiti se 
Allahu i Njegovom Poslaniku, jer kod nekih svetih tekstova (nusus) ponekad 
se učini da ima oportunosti, a nje, Allahu hvala, nema, samo što te tekstove 
treba sinkretizirati. Pa, nekaje Allah na pomoći! 

Što se pak tiče argumentiranja riječima Uzvišenog: "I mi iz njega vjer- 
nike izvedosmo, a u njemu samo jednu muslimansku kuću nađosmo!" (Ez- 
Zarijat, 35-36) da su islam i iman sinonimni, treba kazati da ovaj ajet ne 
može poslužiti kao argument za to, budući da su članovi te jedne musli- 
manske kuće koji su izvedeni iz onog mjesta pri sebi imali svojstvo i islama i 
imana, no to ne znači da je to dvoje sinonimno. 

Očigledno je da ove oprečnosti nisu potvrđene od Ebu HanTfe - Allah 
bio zadovoljan sa njim! - već da potječu od sljedbenika njegova mezheba, 


Hadis bilježe El-Buhari i Muslim ( muttefek 'alejhi), a prenosi se posredstvom Sa'da ibn Ebi 
Vekkasa. 

Hadis bilježe El-Buhari i Muslim (muttefek 'alejhi), kao što je rečeno maloprije. 

budući da je većina toga isuviše krhka da bi Ebu Hanife mogao biti saglasan 
sa tim. Tahavi je ispričao Ebu Hanifinu zgodu s Hammadom ibn Zejdom [tj. 
da mu je Hammad ibn Zejd] citirao hadis: "Koji je islam najbolji..." itd. do 
kraja hadisa, 387 te mu rekao: "Zar ne vidiš daje rekao: 'Koji je islam najbolji?!', 
a da mu je on odgovorio: 'lman', a potom i hidžru i džihad uvrstio u dijelove 
imana!?" Ebu Hanife je na to zašutio, a kad su ga neki učenici upitali zašto 
mu ne odgovori, rekao im je: "Čime da mu odgovorim kad mi on ovo pre- 
nosi od Božijeg Poslanika, s.a.v.s.!" 

Jedan od rezultata ovog razilaženja jest i pitanje "izuzimanja" u pogle- 
du (posjedovanja) imana, tj. da čovjek rekne: Ja sam vjernik ( mu'min ), ako 
Bog da! O ovome su zauzeta tri stava: dva ekstremna i jedan umjereni. Jedni 
drže da je obavezno tako kazati, a drugi da je zabranjeno tako govoriti; treći 
su pak mišljenja da je to u jednom slučaju dopušteno kazati, a da u drugom 
slučaju nije, što je i najispravnije. 

Oni koji su stava da je obavezno tako kazati svoje argumente crpe iz 
dvoga: 

a) iz činjenice da je iman ono na čemu čovjek umre, tako da je čovjek 
kod Allaha vjernik ili nevjernik, s obzirom na ono kako je preselio 
na onaj svijet a što se već nalazilo u Allahovom znanju, te da se ne 
uzima u obzir ono kako je bilo prije toga. Kažu: "Vjerovanje (iman) 
iza kojeg nastupi nevjerovanje u kojem čovjek umre kao nevjernik, 
ne može se smatrati vjerovanjem. Ono je poput namaza kojeg kla- 
njač pokvari prije nego ga dovrši, ili poput posta u kojem se postač 
omrsi prije zalaska Sunca." 

Ovo je nešto što su naročito eksploatirale kullabije, ali i drugi. Pre- 
ma njima, Allah je još u praiskonu volio nevjernika znajući da će 
umrijeti kao vjernik, tako da su ashabi bili voljeni i prije svoga isla- 
ma, dok su IblTs i oni koji su se odmetnuli od islama kod Allaha bili 
prezreni i prije svoga nevjerstva! 

Ovako, pak, nisu govorile prve muslimanske generacije (selef), pa 
ni oni iz njihovih redova koji su se o svom vjerovanju izjašnjavali 
riječima: "ako Bog da". To je, dakako, pogrešno, budući da Uzvišeni 
Allah kaže: "Reci: 'Ако vi volite Allaha, mene slijedite pa će i Allah 
vas voljeti!"’ (Alu 'lmran, 31) Prema tome, Allah će ih voljeti ako 


Hadis bilježe El-Buhari i Muslim ( muttejek 'alejhi), posredstvom Ebu Musaa el-Eš'arija, a 
sličan hadis bilježe i posredstvom Ibn 'Amra, pa ako želiš, pogledaj tekstualni oblik i jednog 
i drugog hadisa u sažetku El-Buharijeve zbirke (Muhtesaru-I-Buhari), 8 i 9. 

budu slijedili Poslanika. Tako je slijeđenje Poslanika postavljeno kao 
uvjet za zadobivanje Allahove Ijubavi, a ono što je uvjetovano sva- 
kako dolazi iza uvjeta. O ovome bi se moglo navesti još dokaza. 
Zatim se ovom mišljenju priključila jedna skupina koja je u tome 
zašla u krajnost, tako da je njihov čovjek upotrebljavao "izuzima- 
nje" čak i u dobrim djelima, te govorio: "Klanjao sam, ako Bog da 
(in ša'allah )!" i sl., htijući kazati da mu nije poznato da li mu je taj 
namaz kod Allaha primljen, ili nije. Potom su se mnogi od njih po- 
čeli tako odnositi u svemu. Govorili bi: "Ovo je odjeća, ako Bog da!; 
Ovo je uže, ako Bog da!” Ako bi im neko rekao: "Pa, ovo je nešto u 
šta nema sumnje!" oni bi odgovarali: "Tačno, ali ako bi Allah htio, 
mogao bi to promijeniti!” 

b) iz činjenice da općenito vjerovanje ( iman ) implicira činjenje svega 
onoga što je Allah naredio Svome robu, te izbjegavanje svega onoga 
što mu je zabranio, pa kad bi čovjek, s obzirom na to, rekao: "Ja sam 
vjernik (mu’min)!” time bi sam sebi posvjedočio da je jedan od do- 
brih i bogobojaznih Ijudi koji izvršavaju sve ono što im je naređeno, 
i izbjegavaju sve ono što im je zabranjeno, što bi značilo da je jedan 
od bliskih Allahovih miljenika! Ako bi to posvjedočenje, uz činje- 
nicu da čovjek njime sam sebe proglašava čistim od grijeha, bilo 
tačno, u tom slučaju on bi trebao sebi potvrditi i Džennet, ukoliko 
bi umro u takvom stanju. 

Ovo je bilo uporište za stav većine onih iz prvih muslimanskih gene- 
racija (selef) koji su u govoru zastupali izuzimanje, premda su dopu- 
štali i njegovo izostavljanje ujednom drugom smislu, kako ćemo to 
vidjeti u nastavku, ako Bog da. Isto tako, iznosili su i argumente za 
to da je dopušteno upotrebljavati izuzimanje i u onome u pogledu 
čega nema nimalo sumnje, kao što je učinjeno u riječima Uzvišenog: 
"Sigurno ćete ući u Časni hram bezbjedni, ako Bog da!" (El-Feth, 27) 
Isto tako je i Poslanik, a.s., kada je jednom zastao pored mezarova 
rekao: "I mi ćemo se, doista, ako Bog da, vama priključiti!” 388 Re- 
kao je i ovo: "Zbilja se nadam da bih ja mogao biti najbogobojazniji 
među vama!” 389 i sl. 


Hadis bilježi Muslim, posredstvom ‘Aiše, Allah bio zadovoljan njome! (V.: Ahkamu-I- 
dženaiz ve bida'uha, str. 189). 

Hadis bilježi Muslim, a sličan hadis bilježi i El-Buhari. 

Oni, pak, koji drže zabranjenim upotrebu izuzimanja jesu oni koji vjerovanje 
( iman ) smatraju jednom stvari pa, prema tome, čovjek može da kaže: Ja 
znam da sam vjernik, baš kao što znam da sam izgovorio dva posvjedočenja! 
Tako su moje riječi: Ja sam vjernik ( mu'min )! iste kao i moje riječi: Ja sam mu- 
sliman. Onaj, dakle, ko bi u pogledu svoga imana upotrebljavao izuzimanje 
(tj. ko bi na izjavu da je vjernik dodavao riječi: ako Bog da), taj bi time poka- 
zivao svoju sumnju u nj. One koji su tako postupali nazvali su sumnjivcima. 

Za navođenje izuzimanja u ajetu: "Sigurno ćete ući u Časni Hram be- 
zbjedni, ako Bog da!" (El-Feth, 27) govorili su da se to odnosi na bezbjednost 
i strah, dok nema sumnje u sami ulazak. Neki su govorili: "Tj. doista ćete ući 
- svi, ili neki od vas!, budući da je Allah znao da će neki od njih umrijeti!" 

Međutim, oba odgovora su upitna: naime, upali su u ono od čega su 
bježali! Ta, u pogledu bezbjednosti ili straha Allah je rekao da će oni tamo 
ući bezbjedni, s obzirom na Njegovo znanje o tome. Dakle, nema sumnje da 
će ući, nema sumnje da će pritom biti bezbjedni i nema sumnje da će ući 
svi, ili dio njih, budući da Allah zna ko će ući, pa ni u to nema sumnje, tako 
da riječi "ako Bog da" ovdje znače potvrdu nesumnjivosti ulaska. Takve su i 
riječi čovjeka koji odluči da će, nesumnjivo, nešto učiniti: "Allaha mi, učinit 
ću to i to, ako Bog da!" On to ne rekne zato što sumnja u svoju volju i odlu- 
ku, već onaj koji se na ovakav način zakune neće prekršiti zakletvu budući 
da nije siguran da će se i ostvariti ono što je nakanio. 

Dat je i drukčiji odgovor, koji je, također, prihvatljiv. Naime, On je 
[tako] rekao kako bi nas podučio kako ćemo upotrijebiti izuzimanje kad 
budemo govorili o nečemu u budućnosti. 390 Međutim, upitno je da li se baš 
to htjelo kazati ovim ajetom, budući da se govor i postavlja kontekstualno 
kako bi se time sugeriralo ono što se želi saopćiti. Zamahšeri je dao dva 
druga, no neutemeljena odgovora, a to su: da je to rekao melek te da je to, 
potom, uvršteno u Kur'an, odnosno da je to rekao Poslanik! [Tako kod ovog 
jadnika u Kur'anu ima i nečega mimo Allahovog govora, čime potpada pod 
prijetnju izrečenu za onog koji govori: "Ovo nije ništa drugo do govor Ijud- 
ski!" (El-Muddessir, 25) Neka nas Allah sačuva od toga!] 

Što se tiče onih koji drže dopuštenim upotrebu izuzimanja, kao i nje- 
govu neupotrebu, oni imaju jači argument od ovih dviju skupina, a najbo- 
Ije stvari su one središnje. Prema njima, ako čovjek izuzimanjem izražava 


'Aflfi kaže: “Pogledaj stranice od 429. do 460. iz Medžmu'u-l-fetava i od 336. do 393. iz 
knjige El-lman, čiji je izdavač "EI-Mektebu-l-islami". 

sumnju u samu osnovu svog vjerovanja tada mu je zabranjeno posezati za 
njim, što je nešto [u pogledu čega nema razmimoilaženja], a ako njime hoće 
kazati da ne zna da li je i on jedan od onih vjernika koje je Allah portretirao 
u Svojim riječima: "Pravi vjernici su samo oni čija se srca strahom ispune kad 
se Allah spomene, a kad im se riječi Njegove kazuju, vjerovanje im učvršćuju 
i samo se na Gospodara svoga oslanjaju. Oni namaz obavljaju i dio od onoga 
što im Mi dajemo udjeljuju. Oni su, zbilja, pravi vjernici, njih počasti i oprost 
i obilje plemenito kod Gospodara njihovog čekaju!" (El-Enfal, 2-4), te u rije- 
čima: "Pravi vjernici su samo oni koji u Allaha i Poslanika Njegovog vjeruju 
i poslije više ne sumnjaju i bore se na Allahovom putu imecima svojim i 
životima svojim. Oni su iskreni!" (El-Hudžurat, 15), tada je upotreba izuzi- 
manjadopuštena. Istoje i u slučaju kad čovjek izuzimanje upotrijebi imajući 
pred očima činjenicu da mu nije poznata konačnica (njegovog vjerovanja), 
te kada to vezuje za Allahovo htijenje, a ne za sumnju u svoj iman. 

Ovo mišljenje, kako se vidi, ima veliku argumentsku snagu. 

Što se tiče njegovih riječi: "Svi propisi i objašnjenja koji su vjerodo- 
stojno preneseni od Božijeg Poslanika, s.a.v.s., istina su", Profesor - Allah 
mu se smilovao! - njima ukazuje na odgovor džehmijama, muattilama, 
mu'tezilijama i rafidijama koji stoje na stanovištu da onog što se tradira (od 
Poslanika, a.s.) ima dvije vrste: 391 ono što se prenosi masovnom (mutevatir) i 
ono što se prenosi pojedinačnom ( ahad ) predajom. Tako ono što se prenosi 
masovnom predajom, premda kategorično u pogledu vjerodostojnosti pre- 
daje ( sened ), nije kategorično i u svojoj naznaci, budući da (samo) verbalni 
argumenti ne izražavaju sigurno znanje! Iz tog razloga držali su nepouzda- 
nim kur'anske naznake vezane za (Allahove) atribute! Za one, pak, predaje 
koje su prenošene pojedinačnom predajom tvrdili su da ne mogu biti na 
stepenu znanja ( el-'ilm ), te da se, stoga, ne mogu koristiti kao argument ni 
sa stanovišta svog prijenosnog puta, ni sa stanovišta svog sadržaja! Tako su 
Ijudskim srcima zapriječili spoznaju Gospodara Uzvišenog, Njegovih imena, 
atributa i čina iz pravca Poslanika, a.s., i Ijude usmjerili prema fiktivnim pro- 
blemima i fantazijskim 392 premisama, nazivajući ih razumskim činjenicama 
i nepobitnim dokazima!! One su, pak, u biti: "kao fatamorgana u ravnici u 
kojoj žedan vidi vodu, ali kad do tog mjesta dođe ništa ne nađe, no nađe 
Allaha i On će mu potpuno isplatiti račun njegov jer Allah veoma brzo 


'Aflfi kaže: "Pogledaj 446. stranicu knjige El-Iman. 
U izvorniku (umjesto hajalijja) stoji halija. 

obračunava" 393 ili su "kao tmine nad dubokim morem koje prekrivaju talasi 
sve jedan za drugim, iznad kojih su oblaci, sve tmine jedne iznad drugih, prst 
se pred okom ne vidi - a onaj kome Allah ne da svjetlo taj svjetla neće ni 
imati!” (En-Nur, 39-40) 

Začudno je da su oni to stavili ispred tekstova Objave, da su zbog njih 
te tekstove ostavili postrani čime su im srca ostala uskraćena za uputu iz 
Objave a, s druge strane, nisu se domogli 394 zdravog razuma, podržanog ne- 
patvorenom prirodom i Vjerovjesničkim izjavama, a da su za presuditelja 
uzeli tekstove Objave imali bi ispravan rezon, sukladan zdravoj prirodi. 

Međutim, svaka skupina promicatelja novotarija tekstove Objave 
omjerava o svoju novotariju i o ono što ona drži da je razumno, pa za ono 
što je saglasno s njihovim stavom govore da je jasno izraženo ( muhkem ), 
te ga prihvataju i uzimaju ga za argument, a za ono što se ne podudara s 
njihovim stavom govore da nije dovoljno jasno ( mutešabih ), te ga odbacuju 
nazivajući to odbacivanje prepuštanjem značenja Allahu (te/i/id), ili mu pak 
dadnu drugi smisao i to nazovu vraćanjem na izvorno značenje ( te'vll ). Iz 
tog razloga su kod pripadnika glavnog toka islama ( ehlu-s-sunne ) naišli na 
žestoku osudu! 

Pravac kojeg se drže oni iz glavnog toka islama jeste da ne odstupa- 
ju od vjerodostojno prenesenog teksta niti se tom tekstu suprotstavljaju 
nekom Ijudskom mišljevinom, ni nečijim stavom, kao što je na to ukazao 
Profesor - Allah mu se smilovao! - i kao što je rekao El-Buhari - naime: 
"Čuo sam Hamejdija kad je rekao: 'Bili smo kod Šafije - Allah mu se smilo- 
vao! - kad mu je prišao neki čovjek i upitao ga za nešto. On mu je rekao da 
se Božiji Poslanik, s.a.v.s., o tome izjasnio tako i tako.' 'A šta ti kažeš o tome?!', 
upitao ga je onaj. 'Subhanallah!', odgovorio je Šafija. 'Vidiš li me možda u cr- 
kvi!? Ili u sinagogi?! Ili u samostanu?! Kažem ti Božiji Poslanik, s.a.v.s., o tome 
se izjasnio tako i tako, a ti me pitaš šta ja mislim o tome!?"’ 

Sličnih izjava kod Ijudi iz prvih muslimanskih generacija ima velik broj, 
a Uzvišeni kaže: "Kada Allah i Poslanik Njegov nešto odrede onda ni vjernik 
ni vjernica nemaju pravo da po svom nahođenju postupe!" (El-Ahzab, 36) 

Onaj, pak, hadis kojeg prenosi samo jedna osoba (ahad), ako su ga 
muslimani objeručke prihvatili i postupili po njemu, vjerujući u njegovu 


'Aflfi kaže: "Pogledaj 450. stranicu knjige El-lman. 
U izvorniku stoji: "Nisu se domogii pitanja..." 

vjerodostojnost, izražava [pouzdano] znanje, kako to smatraju najveći di- 
jelovi ummeta, i predstavlja jedan od dvaju dijelova predaje koja se pre- 
nosi na nesumnjivo pouzdan ( mutevatir ) način što među Ijudima iz prvih 
muslimanskih generacija nije bilo sporno. Takav je, npr., slučaj s hadisom 
koji prenosi Omer ibnu-l-Hattab - Allah bio zadovoljan sa njim! - a koji 
glasi: "Djela se cijene prema namjerama!" 395 zatim s hadisom koji prenosi Ibn 
Omer - Allah bio zadovoljan sa njim! - u kojem stoji da je (Vjerovjesnik) 
"zabranio prodavanje i poklanjanje prava naslijeđa na imovinu oslobođe- 
nog roba” 396 zatim s hadisom koji prenosi Ebu Hurejre: "Žena se ne udaje za 
čovjeka koji je u braku sa njenom tetkom po ocu ili majci!” 397 te s hadisom: 
"Srodstvo po mlijeku čini zabranjenim sve što čini zabranjenim i srodstvo 
po krvi!” 398 i sl. Prema tome, hadis koji se prenosi posredstvom samo jedne 
osobe ( ahad ) u ravni je hadisa onog čovjeka koji je došao u džamiju u Kuba' 
i klanjače obavijestio da je došlo do preusmjerenja kible pa su se oni (na 
temelju tih njegovih riječi) zakrenuli u pravcu nove kible. 399 

Uz to, Božiji Poslanik, s.a.v.s., i svoje izaslanike je slao pojedinačno, po 
pojedincima je slao i svoja pisma, i oni koji su ta pisma dobijali nisu govorili: 
Ne prihvatamo ih jer nam stižu preko pojedinaca! Uzvišeni pak kaže: "On je 
onaj Koji Svog poslanika s uputom i vjerom istinitom šalje da bi je uzdigao 
nad svakom drugom vjerom!" (Et-Tevbe, 33) Bilo je, dakle, neophodno da 
Allah sačuva Svoje argumente i jasne dokaze protiv Ijudi kako ne bi bili obe- 
snaženi. Stoga je onoga ko je iznosio laži na Njegovog Poslanika izlagao sra- 
moti i za njegovog života i nakon smrti mu, i na vidjelo iznosio njegovo stanje. 

Sufjan ibn 'Ujejne kaže: "Allah nije zakrio nikoga ko je u hadisu lagao!" 

'Abdullah ibnu-l-Mubarek kaže: "Kad bi neko na morskoj pučini 400 na- 
umio u hadis unijeti neku laž, osvanuo bi a Ijudi bi za njeg već govorili da je 
lažov!" 


Hadis bilježe i El-Buhari i Muslim ( muttefek 'alejhi), posredstvom Omera, što je i prvi hadis 
u El-Buharijevom Sahihu. 

Hadis bilježe i El-Buhari i Muslim ( muttefek 'alejhi), posredstvom Ibn Omera. 

Hadis bilježe i El-Buhari i Muslim ( muttefek 'alejhi), a stručno je elaboriran u El-lrvau pod 
br. 1882. 

Hadis bilježe i El-Buhari i Muslim ( muttefek 'alejhi), posredstvom Aiše, a stručno je elabo- 
riran u El-lrvau pod br. 1876. 

Hadis koji govori o tome bilježe i El-Buhari i Muslim ( muttefek 'alejhi), posredstvom Bera'a 
ibn 'Aziba. V.: tekst tog hadisa i njegovu stručnu elaboraciju u djelu Sifatu-s-salati. 

U izvornom rukopisu stoji: "u zatvoru". 

lako predaja koju prenosi samo jedno lice može biti i istinita i lažna, ra- 
zlučiti istinite od lažnih može samo onaj ko najveći dio svog vremena provo- 
di baveći se hadisom i ispitujući životopise prenosilaca kako bi se upoznao 
s njihovim načinom života i njihovim govorom i ko je bio krajnje oprezan 
iz bojazni od nepravednosti, da se ne bi spotakao i napravio grešku. Bili su 
takvi da ni po cijenu života ne bi bili popustljivi ni prema kome ko bi makar 
samo jednu riječ lažno prenosio od Božijeg Poslanika, s.a.v.s., a nekamoli da 
sami čine nešto takvo. Oni su nam ovu vjeru prenijeli onakvom kakva je 
prenesena njima - prema tome, oni su željezni štitnici glave islama, 401 četa 
imana, filteri predaja, virtuozi u hadisima. Kad čovjek uvidi da su, doista, 
bili takvi, kad se upozna sa stanjem u kakvom su bili i spozna nivo njihove 
iskrenosti, pobožnosti i povjerljivosti, njemu se tada ukaže znanje u onom 
što su oni prenijeli i zabilježili. Onaj ko ima razuma i znanja taj zna da su ha- 
diski stručnjaci tako dobro poznavali okolnosti svog Vjerovjesnika, njegov 
životopis i informacije koje se prenose od njega da drugi toga nisu ni svjesni, 
a nekamoli da im je to poznato ili da to slute, onako kako gramatičari imaju 
informacija o Sibevejhu i Halilu i njihovim riječima više nego drugi. Isto je i 
sa Ijekarima: i oni poznaju riječi Hipokrita i Galena, koje drugi ne poznaju. I 
u svakom zanimanju oni koji se njime bave o njemu znaju više od drugih, pa 
ako bismo, npr., piljara upitali o mirisima, ili prodavca mirisa o štofu i tome 
slično, to bi se smatralo velikom neukošću. 

Poricatelji Allahovih svojstava ( nufat ) riječi Uzvišenoga: "Ništa nije kao 
On!" (Eš-Šura, 11) uzeli su kao uporišnu tačku za svoje odbacivanje vjerodo- 
stojnih ( sahih ) hadisa. Tako bi odbacili svaki hadis koji bi oponirao njihovim 
načelima, mišljenjima i postavkama koje bi bile rezultat aktivnosti njihovih 
misli - sve su to odbacivali pravdajući to riječima: "Ništa nije kao On!" (Eš- 
Šura, 11), obmanjujući i varajući one čija su srca u većoj sljepoći od njihovih, 
dajući ajetima drugi smisao od onog koji se njima želi saopćiti. Iz hadisa u 
kojima se govori o Allahovim svojstvima razumijevali su ono što nije bila 
namjera ni Allaha, ni Njegovog Poslanika, i što niko od istaknutih prvaka 
vjere nije razumijevao, naime, da priznavanje tih svojstava znači njihovo 
usličnjavanje s onim svojstvima koja posjeduju stvorenja! Kao argument za 
neosnovanost toga navodili su ajet:"Ništa nije kao On!" (Eš-Šura, 11), iskriv- 
Ijujući tako i smisao hadisa i smisao ajeta! 


Ar. turuk, što je pluralni oblik riječi terika, što znači: željezna kaciga. Ovdje je ta riječ upo- 
trijebljena metaforično u značenju: štitovi i čuvari islama. 

Oni ispisuju knjige i govore: "Ovo su načela vjere islama koju Allah tra- 
ži od Ijudi i kakva je došla od Njega!" i čitaju mnoge pasaže Kur'ana Allahu 
prepuštajući znanje o njihovom značenju, ne razviđajući njihove smislove u 
svjetlu onoga kako ih je Poslanik, a.s., objasnio i za šta je rekao da je to ono 
što je Allah namjeravao kazati. 

Uzvišeni Allah je osudio sljedbenike ranijih Objava za ova tri svojstva i 
nas upoznao sa tim da bismo uzeli pouku iz toga i da bismo se odvratili od 
tog njihovog puta - rekao je: "Zar se vi nadate da će vam se oni odazvati i 
vama za Ijubav vjernici postati, a neki među njima su Allahove riječi slušali 
pa su ih, pošto su ih shvatili, svjesno izvrnuli...” (El-Bekare, 75) pa sve do 
riječi: "Neki od njih su neuki, oni ne znaju za knjigu, nego samo imaju puko 
čitanje - oni samo neosnovano misle!" (El-Bekare, 78) 

Pod "pukim čitanjem" ( el-emanl ) podrazumijeva se učenje (svete knji- 
ge) bez poimanja smisla. Potom Uzvišeni kaže: "A teško onima koji svojim 
rukama ispisuju knjigu, a zatim govore: 'Evo, ovo je od Allaha!' - da bi za to 
tričavu korist izvukli. I teško njima zbog onoga što ruke njihove pišu i teško 
njima što na taj način zarađuju!" (El-Bekare, 79) 

Tako ih je osudio i zato što su ono što su ispisivali pripisivali Allahu i 
zato što su time stjecali zaradu. Pokudno je, dakle, i jedno i drugo: da se Alla- 
hu pripiše nešto što nije došlo od Njega i da se još, kao kompenzacija za to, 
ostvari kakva materijalna dobit ili upravni položaj. Molimo Allaha Uzviše- 
nog da nas, Svojom dobrohotnošću i plemenitošću, sačuva od spotaknuća 
u riječima i djelima! 

Profesor - Allah mu se smilovao! - svojim riječima "svi propisi ili 
objašnjenja" skreće pažnju na činjenicu da onoga što se vjerodostojno pre- 
nosi od Vjerovjesnika, s.a.v.s., ima dvije vrste: jedno je promulgirani šerijatski 
propis, a drugo objašnjenje nečeg što je Allah propisao u Svojoj Knjizi, te da 
je sve to istinito i da ga je obaveza slijediti. 

Što se tiče njegovih riječi: "A vjernici su u osnovi jednaki - među so- 
bom se razlikuju po istinitosti ( bi-l-haklka ) i po suprotstavljanju strastima, 
te po držanju onoga što je prioritetno” treba kazati da u nekim rukopisnim 
primjercima stoji: "po strahu i bogobojaznosti" umjesto "po istinitosti". U 
prvom slučaju ukazuje se na to da svi vjernici uzimaju učešća u načelu srča- 
nog priznavanja istinitosti vjere, ali daje jedno priznavanje snažnije i posto- 
janije od drugog, poput jačine i slabosti očinjeg vida, kako smo ranije kazali, 
dok se - u drugom slučaju - ukazuje na to da se vjernici međusobno razli- 
kuju po srčanim činima, a da među njima nema razlike u pogledu srčanog 

priznavanja istinitosti vjere. Ono prvo se nadaje kao snažnije, a Allah najbo- 
Ije zna šta je ispravno! 


O njegovim riječima: 

(48 Vjemici, svi oni, miljenici su (evlije) Milostivoga. 


Komentar: 

Uzvišeni kaže: "Zar nije tako da za Allahove miljenike neće biti straha i da 
oni ni za čim neće tugovati!? To su oni koji vjeruju i Allaha se boje!" (Jćinus, 
62-63) 

Izraz miljenik (el-velijj) nastao je od riječi el-velajet, što znači prijatelj- 
stvo, suprotno riječi el-'adavet, što znači neprijateljstvo. Hamza je, za razliku 
od ostalih učača Kur'ana, riječ velajet u ajetu: Ma lekum min velajetihim 
min šej'in: "Vi njih ne možete uzeti u zaštitu" (El-Enfal, 72) učio kao uilajet 
(vlast). Prema nekima, to su samo dva arapska jezička narječja, dok drugi 
kažu da velajet znači pomoć (en-nusrah), a vilajet vlast. Zedždžadž kaže da 
se ta riječ može učiti i kao vilajet, budući da u preuzimanju zaštite jednih o 
drugima ima određene vrste zanatstva i djelatnosti, a sve što je takvo do- 
lazi s genitivnom odrednicom (kesrom), poput krojaštva (hijata) i sl. Tako 
su vjernici Allahovi miljenici i štićenici, a Allah je njihov zaštitnik. Uzvišeni 
kaže: "Allah je zaštitnik onih koji vjeruju: On ih izvodi iz tmina na svjetlo, a 
onima koji ne vjeruju zaštitnici su šejtani i oni ih odvode sa svjetla u tmine. 
(El-Bekare, 257); "Zato što je Allah zaštitnik onih koji vjeruju i što nevjernici 
(istinskog) zaštitnika nemaju." (Muhammed, 11); "Vjernici i vjernice su pri- 
jatelji i zaštitnici jedni drugih...” (Et-Tevbe, 71); "Oni koji vjeruju i iseljavaju 
se, i u borbi na Allahovom putu zalažu imetke svoje i živote svoje, i oni koji 
pružaju utočište i pomažu - oni su prijatelji i zaštitnici jedni drugih...” i tako 
do kraja sure. (El-Enfal, 172); "Vaši prijatelji i zaštitnici su samo Allah i Posla- 
nik Njegov i vjernici koji ponizno namaz obavljaju i zekat daju. Onaj ko za 
zaštitnika uzme Allaha i Poslanika Njegovog i vjernike - pa, Allahova strana 
će, svakako, pobijediti!" (El-Maide, 55-56) 

U svim ovim pasažima potvrđuje se međusobna zaštita vjernika i izri- 
če konstatacija da su oni Allahovi miljenici i štićenici, te da je Allah njihov 
zaštitnik i Gospodar. Prema tome, Allah uzima u zaštitu Svoje robove - 

vjernike, pa ih voli i oni vole Njega, zadovoljan je njima i oni su zadovoljni 
Njime. Onaj ko se neprijateljski ponese protiv Njegovog miljenika taj Njemu 
najavljuje rat. Ova zaštita proizlazi iz Njegove milosti i dobrostivosti, i nije 
poput zaštite koju stvorenje pruža drugom stvorenju usljed njegove potre- 
be za njom. Uzvišeni kaže: "I reci: 'Hvaljen neka je Allah, Koji Sebi nije uzeo 
djeteta i Koji u vlasti nema sudruga, i Kome ne treba zaštitnik zbog nemoći 
- i veličaj Ga mnogo!"’ (El-lsra, 111) 

Allah nema nikakvog zaštitnika koji bi Ga trebao štititi od neke nemo- 
ći. Naprotiv, sva snaga pripada Allahu, za razliku od (ovosvjetskih) vladara i 
dr. koje neko štiti zbog njihove nemoći i potrebe za nekim zaštitnikom koji 
će im pomagati. 

Prijateljstvo {el-velaje) je poput imana, pa je Profesor htio kazati da su 
oni koji ga uživaju u osnovi jednaki, te da ono može biti potpuno i nepot- 
puno. Tako potpuno prijateljstvo i zaštitu imaju bogobojazni vjernici, kako 
to kaže Uzvišeni: "I neka se ničega ne boje i ni za čim nek ne tuguju Allahovi 
miljenici, oni koji vjeruju i koji se Allaha boje: za njih su dobre vijesti i na 
ovom i na onom svijetu...” (Junus, 62-64) Dio ovoga ajeta: "oni koji vjeruju 
i koji se Allaha boje" dat je u akuzativu budući da je to svojstvo Allahovih 
miljenika, ili nešto što je u funkciji toga, ili se radi o ispuštenoj riječi emdehu 
(tj. zaslužuju veću pohvalu), ili je ovaj dio ajeta dat u nominativu s obzirom 
na ispuštenu zamjenicu hum (oni), ili je to drugi predikat čestice inne, ili se tu 
može upotrijebiti i genitiv umjesto zamjenice ‘alejhim (za njih). Kako god, u 
svakom slučaju prijateljstvo je rezervirano za "one koji vjeruju i koji se Allaha 
boje" i na njih se odnosi obećanje izrečeno u ova tri ajeta kojima se sugerira 
sukladnost sa Hvaljenim Zaštitnikom u pogledu onoga što On voli i onog što 
izaziva Njegovu srdžbu, a ne mnoštvo posta i namaza, laskanja ili uvježbano- 
sti. Neki kažu da je "oni koji vjeruju" subjekat, čiji je predikat "za njih su dobre 
vijesti", no to je neutemeljeno s obzirom na smisaono odvajanje rečenice od 
onog što je navedeno prije nje, te na narušavanje jezičke skladnosti ajeta. 

U vjerniku se mogu sjediniti, s jedne strane, prijateljstvo ( velajet ), a s 
druge strane, neprijateljstvo {'adavet), baš kao što se u njemu istovremeno 
mogu naći i nevjerstvo i iman, i mnogoboštvo i jednoboštvo, i bogoboja- 
znost i razvratnost, i licemjerstvo i iskreno vjerovanje. lako u pogledu ovog 
načela postoji formalno sporenje među pripadnicima glavnog toka islama 
(i ehlu-s-sunne ), te suštinsko sporenje između njih i inovatora u vjeri, kako 
smo to vidjeli kod razmatranja pitanja vjerovanja, ipak je podudarnost sa 
Zakonodavcem i u formi i u značenju bolja od podudarnosti sa Njim samo 

u značenju. Uzvišeni kaže: "Većina ovih ne vjeruje u Allaha, nego druge Nje- 
mu pridružuje u Božanstvenosti!" (Jusuf, 106); "Reci: 'Vi još ne vjerujete’, no 
recite: 'Primili smo islam!"’ (El-Hudžurat, 14) 

O ovome ajetu je već bilo govora gdje smo vidjeli da ovi, prema onom 
ispravnijem mišljenju, nisu licemjeri. Božiji Poslanik, s.a.v.s., rekao je: "Onaj 
kod koga se nađu četiri osobine pravi je licemjer, a kod koga se nađe jedna od 
tih osobina on će pri sebi imati i jedan dio licemjerstva sve dok to ne ostavi; 
te osobine su: kada govori - laže, kada se obaveže na nešto - prevari, kada 
obeća - ne ispuni obećanje i kad se prepire - bestidan je u tome!" 402 U dru- 
goj verziji umjesto "kad obeća - ne ispuni obećanje" stoji "kad mu se nešto 
povjeri - iznevjeri". Ovu verziju bilježe i Buhari i Muslim u svojim zbirkama 
vjerodostojnih hadisa. Naveli smo i onaj hadis koji govori o dijelovima imana, 
kao i Vjerovjesnikove, s.a.v.s., riječi: "Iz Vatre će izaći svako u čijem srcu bude 
bilo imana i koliko je zrno gorušice” 403 iz čega se razumije da onaj ko u svom 
srcu bude imao i najmanji dio imana neće vječno ostati u Vatri, pa ako pri 
sebi bude imao mnogo licemjerstva bit će u Vatri kažnjavan prema količini 
toga, a potom će izaći iz Vatre. Prema tome, djela kojima se izražava pokor- 
nost Allahu ulaze u sastav dijelova imana, a djela kojima se izražava neposluh 
Allahu ulaze u sastav nevjerstva, iako se na čelu dijelova nevjerstva nalazi 
poricanje, a na čelu dijelova imana srčano potvrđivanje istinitosti ( tasdik ). 

Ono, pak, što se, navodno, prenosi od Vjerovjesnika, s.a.v.s.: "Kada god 
se oformi jedna družina ( dzemat ) u njoj se uvijek nađe jedan Allahov mi- 
Ijenik - oni ne znaju ko je on, a ni on ne zna da je on taj!" nema nikakve 
osnove i govor je bez utemeljenja u istini, budući da članovi družine mogu 
biti nevjernici, odnosno pokvarenjaci koji će kao takvi i pomrijeti. Što se, 
pak, tiče potpunih Allahovih miljenika oni su opisani u ajetu: "Zar nije tako 
da za Allahove miljenike neće biti straha i da oni ni za čim neće tugovati!? 
To su oni koji vjeruju i Allaha se boje! Za njih su dobre vijesti i na ovom i na 
onom svijetu...” (Jtinus, 62-64), dok je bogobojaznost ( et-takva ) spomenuta 
u riječima Uzvišenog: "Dobročinstvo je da se vjeruje u Allaha, i u onaj svijet, 
i u meleke, i u knjige, i u vjerovjesnike...”, pa do riječi: "Oni su iskreni, i oni su 
bogobojazni!" (El-Bekare, 177) 

Njih su dvije vrste: jedni su minimalisti, a jedni bliski. Minimalisti su 
oni koji se Allahu približavaju izvršavajući obavezne propise (jarzove ), kako 


Hadis bilježe El-Buhari i Muslim ( muttefek 'alejhi) i već je navođen (pod br. 372/u izvorniku). 
Hadis bilježe El-Buhari i Muslim (muttefek 'alejhi). 

u pogledu srčanih čina tako i u pogledu čina organa, dok su oni koji druge 
pretiču ( sabikim ) Ijudi koji se Allahu približavaju i neobaveznim djelima po- 
kornosti (nafile), nakon onih obaveznih, kako se to navodi u Buharijevom 
Sahlhu, gdje je, posredstvom Ebu Hurejrea, zabilježeno sljedeće: Božiji Po- 
slanik, s.a.v.s., rekao je: "Uzvišeni Allah kaže: 'Ko se neprijateljski ponese 
prema Mom miljeniku taj mi je otvoreno najavio rat. Moj mi se rob ni- 
čim više ne može približiti nego izvršavanjem onog što sam mu Ja stavio u 
obavezu, a onda mi se Moj rob nastavi približavati dobrovoljnim oblicima 
pobožnosti (nafile) sve dok ga Ja ne zavolim, pa kad ga Ja zavolim Ja tada 
postajem njegovo uho kojim sluša, njegovo oko kojim gleda, njegova ruka 
kojom hvata, njegova noga kojom hodi, i da on nešto zatraži od Mene ja 
bih mu to dao, da zatraži utočište kod Mene ja bih mu utočište pružio i Ja 
se ne kolebam ni u čemu što ću učiniti onako kako se kolebam da uzmem 
dušu Svom robu vjerniku: ne voli smrt, a Ja ne volim da mu učinim što 
nažao!'” 404 

Riječ el-velijj (miljenik, prijatelj) suprotnaje riječi el-‘aduw (neprijatelj), 
i izvedena je iz riječi el-vela, što znači: primaknutost i približenost. Prema 
tome, Allahov miljenik je onaj koji se prijateljski odnosi prema onome što 
je Allahu drago, koji Mu se približio čineći stvari na kojima je Njegovo zado- 
voljstvo. Oni su onakvi kako se Allah izrazio o njima, naime: "A ko se Allaha 
bude bojao On će mu dati neki izlaz i opskrbit će ga odakle se i ne nada!" 
(Et-Talak, 2-3) 

Ebu Zerr - Allah bio zadovoljan njime! - kaže: "Kad je objavljen ovaj 
ajet, Vjerovjesnik, s.a.v.s., rekao je: 'Ebu Zerre, kada bi se Ijudi držali ovog 
ajeta on bi im bio dovoljan!'" 405 Prema tome, Allah će bogobojaznima dati 
izlaz iz onog što pritisne Ijude i dati im opskrbu odakle se i ne nadaju, te 
tako od njih odbiti pogibelj, a pribaviti im ono što će im biti od koristi i 
dati im i neke druge stvari, otkrovenja i utjecajnosti, čije bi se objašnjavanje 
ovdje oduljilo. 


Hadis je vjerodostojan (sahlh) budući da ga bilježi El-Buhari, dok mu je prijenosni niz sna- 
žan zbogjednogdrugog hadisa, koji ima više predajnih puteva i potvrda.Ja sam ih stručno 
elaborirao u djelu EI-Ehadisu-s-sahlha, pod br. 1640. Međutim, izraza "otvoreno" nema 
kod El-Buharija, već se nalazi kod drugih autora, u hadisu koji se prenosi posredstvom Ebu 
Umamea a u čijem prijenosnom nizu se nalaze dvojica slabih prenosilaca, kako sam to 
tamo objasnio. 

Hadis je slab ( da'If ). Bilježe ga Ahmed i Hakim, no u njegovom prijenosnom nizu postoji 
prekid. 

O njegovim riječima: 

A kod Allaha su najpribraniji oni najpokorniji od njih, koji u naj- 
^ većoj mjeri slijede Kur'an. 


Komentar: 

Htio je kazati da je najpribraniji vjernik onaj koji je najpokorniji Allahu i koji 
se u najvećoj mjeri drži Kur'ana. Takav je najbogobojazniji, tj. onaj najbogo- 
bojazniji je najpribraniji (kod Boga). Uzvišeni kaže: "Kod Allaha su od vas 
najpribraniji oni koji su najbogobojazniji!" (El-Hudžurat, 13) 

U Sunenima se navode sljedeće Vjerovjesnikove, s.a.v.s., riječi: "Nema 
prednosti Arap nad nearapom, niti nearap nad Arapom, ni bijelac nad crn- 
cem, ni crnac nad bijelcem osim po bogobojaznosti. Ljudi potječu od Ade- 
ma a Adem je (stvoren) od zemlje!” 406 

Ovim argumentom na vidjelo izlazi minornost njihovog sporenja oko 
toga da li je kod Allaha pribraniji strpljiv siromah ili zahvalan bogataš, te 
davanja prednosti jednom od njih u odnosu na drugog. Na temelju njega 
zaključuje se da se prednost ne vezuje za samo siromaštvo ili bogatstvo, već 
za postupke, situacije i stvarnosti stvari tako daje sporenje oko ovoga u os- 
novi pogrešno, budući da se kod Allah prednost postiže isključivo bogobo- 
jaznošću i istinama imana, a ne siromaštvom ili bogatstvom. Iz tog razloga 
je - a Allah najbolje zna! - hazreti Omer rekao: "Bogatstvo i siromaštvo su 
samo dvije jahalice i ne marim koju ću od njih uzjahati!" 

I siromaštvo i bogatstvo su iskušenje od Uzvišenog Allaha kojim On 
iskušava Svoga roba, kako to kaže Uzvišeni: "Čovjek, kada Gospodar nje- 
gov hoće da ga iskuša pa mu počast ukaže i blagodatima ga obaspe, govori: 
'Gospodar moj je prema meni postupio plemenito!"’ (El-Fedžr, 15) 

Prema tome, ako strpljiv siromah i zahvalan bogataš budu podjednaki 
u pogledu bogobojaznosti, bit će podjednaki i u svom duhovnom stupnju, a 


Hadisje vjerodostojan ( sahlh ) s tim da je njegovo vezivanjeza Sunene pogrešno. Naime, ne 
bilježi ga nijedan autor takve hadiske zbirke! Hadis se nalazi u Musnedu imama Ahmeda. 
Ja sam, prije više godina, bio rezerviran prema njemu, no Allah mi je olakšao da sakupim 
veći broj njegovih predajnih puteva, i sve sam ih stručno elaborirao, iz čega mi se pokazalo 
da je hadis vjerodostojan u svakoj od tih predaja. Pojedinosti o tome dao sam na naznače- 
nom mjestu. Shodno tome, dopustio sam da se hadis uvrsti u moju obimnu knjigu S ahlhu- 
l-džami'i-s-sagir ve zijadatihi (1780). 

ako jedan od njih bude bolji od drugoga u tome, on je i kod Allaha bolji, jer 
se ne mjere siromaštvo i bogatstvo, nego strpljivost i zahvalnost. 

Neki od njih ovom pitanju pristupili su iz drugog ugla, naime sa stano- 
višta daje iman polastrpljivosta pola zahvalnost, tako da bi obojica njih pri 
sebi morali imati i strpljivosti i zahvalnosti. Tako su uzeli ta dva dijela imana 
i stali raspravljati koji je od njih bolji. Bogatog su sveli na čovjeka koji daje 
sadaku i troši svoj imetak u ono što će ga približiti Allahu i zahvaljuje Allahu 
na imetku koji mu je dao, a siromaha na čovjeka posvećenog pokornosti 
Allahu i izvršavanju vjerom propisanih dužnosti, strpljivo podnoseći svoje 
siromaštvo. U tom slučaju se može kazati da je od njih dvojice potpuniji 
onaj koji je pokorniji i koji se u većoj mjeri pridržava Allahovih naloga, pa 
ako su u tome jednaki, jednaki su i u svom duhovnom stupnju, a Allah naj- 
bolje zna! Ako bi se to moglo tako postaviti, onda bi se moglo postaviti i 
ovo pitanje: Ko je bolji: zdrav i zahvalan, ili bolestan i strpljiv; onaj kome se 
pokorava a on zahvalan, ili onaj koga ponižavaju a on strpljiv; onaj ko je u 
sigurnosti a zahvalan, ili onaj ko je u strahu a strpljiv je i sl. 


O njegovim riječima: 

(48 Iman je: vjerovanje u Allaha, u Njegove meleke, u Njegove objave, 
u Njegove poslanike, u Sudnji dan i u sudbinsko određenje, tj. da 
je ono, bilo dobro ili loše, slatko ili gorko, od Allaha. 


Komentar: 

Ranije smo vidjeli da ove komponente predstavljaju temeljna načela vjere. 
To je ono što je naveo Vjerovjesnik, s.a.v.s., u svom odgovoru na DžibrTlov 
upit, kako stoji u poznatom "DžibrTlovom hadisu", oko čije vjerodostojnosti 
postoji saglasnost Buharija i Muslima, kada je Vjerovjesniku, s.a.v.s., došao 
u liku jednog beduina i upitao ga šta je to islam i kad mu je on odgovorio: 
"Da posvjedočiš da nema drugog boga osim Allaha i daje Muhammed Alla- 
hov poslanik; da obavljaš namaz; da daješ zekat; da postiš mjesec ramazan; 
i da hodočastiš Ka'bu ako budeš u mogućnosti." Zatim ga je upitao šta je 
to iman, i on mu je odgovorio: "Da vjeruješ u Allaha; u Njegove meleke; u 
Njegove knjige; u Njegove poslanike; u Sudnji dan, i da vjeruješ u sudbinsko 
određenje, dobro i loše." Zatim ga je upitao štaje to odličnost u vjerovanju 

( ihsan ), i on mu je odgovorio: "Da vjeruješ u Allaha kao da Ga vidiš, jer ako 
ti Njega ne vidiš, vidi On tebe!” 

U Sahlhu je, također, utvrđeno, u predaji od njega, s.a.v.s., da je on na 
dva rekata sabah-namaza nekad učio dvije sure Ihlas, tj. "Kul ja ejjuhe-l- 
kafirčin" i "Kulhuvallahu ehad", a nekad ajete o imanu i islamu koji se nalaze 
u suri El-Bekare "Кп1п amenna billahi ve ma unzile ilejna...” (El-Bekare, 136), 
odnosno u suri Alu 'lmran "Kul ja ehle-l-kitabi...” (Alu 'lmran, 64) 

U hadisu o izaslanstvu plemena Abdu-I-Kajs, o čijoj vjerodostojnosti 
postoji saglasnost Buharija i Muslima, on je iman objasnio rekavši im: "Na- 
ređujem vam da vjerujete u Allaha Jedinog, a znate li šta je to vjerovanje u 
Allaha Jedinog?! (To je) posvjedočenje da nema drugog boga osim Allaha 
Jedinog, Koji nema sudruga u Božanstvenosti Svojoj, (zatim) obavljanje na- 
maza, davanje zekata, i davanje petine onog što zadobijete kao ratni plijen!" 407 
Jasno je da on ovim nije htio kazati da samo ova djela čine vjerovanje u 
Allaha, bez vjerovanja srca, budući da je na više drugih mjesta kazao da je 
neophodno i vjerovanje srca, iz čega se razumije da ova djela s vjerovanjem 
srca sačinjavaju iman, o čemu je ranije bilo riječi. 

Kur'an i Sunnet prepuni su onoga što ukazuje na to da se čovjeku iman 
priznaje samo uz djela i srčano potvrđivanje istinitosti vjere ( tasdlk ), što pre- 
vazilazi sam namaz i zekat - njih je, naime, protumačio sunnet, dok su zna- 
čenje imana objasnili i Kur'an i sunnet. Kur'an je to učinio riječima: "Pravi 
vjernici su samo oni čija se srca strahom ispune kad se Allah spomene...” 
(El-Enfal, 2); "Pravi vjernici su samo oni koji u Allaha i Poslanika Njegovog 
vjeruju, i poslije više ne sumnjaju...” (El-Hudžurat, 15); "I tako mi Gospodara 
tvoga, oni neće biti vjernici dok za sudiju u sporovima međusobnim tebe ne 
prihvate i dok onda zbog presude tvoje u dušama svojim nimalo tegobe ne 
osjete i dok se sasvim ne pokore!" (En-Nisa', 65) 

Prema tome, odricanje imana onome ko nije dostigao ovaj cilj ukazuje 
na to da je taj cilj Ijudima propisan kao obaveza, pa onaj ko ga zanemari biva 
među onima za koje je izrečena prijetnja kaznom budući da nije došao s ne- 
ophodnim vjerovanjem čijim posjednicima je obećan ulazak u Džennet bez 
izlaganja patnji. Ne može se kazati da između Vjerovjesnikovog tumačenja 
imana u "DžibrTlovom hadisu" i onog tumačenja u hadisu o izaslanstvu ple- 
mena Abdu-I-Kajs postoji kontradiktornost, jer je on u prvom slučaju iman 
objasnio nakog što je objasnio islam, pa je tada on značio vjerovanje u Allaha, 


407 


Hadis bilježe i El-Buhari i Muslim ( muttefek 'alejhi). 

u Njegove meleke, u Njegove knjige, u Njegove poslanike i u Sudnji dan, uz 
ona djela koja je spomenuo kod objašnjavanja značenja islama, onako kako i 
ihsan (odličnost u vjerovanju) sadrži iman čije mu je objašnjenje prethodilo. 
Stvar je, pak, drukčija u pogledu hadisa koji govori o izaslanstvu plemena 
Abdu-I-Kajs - on je, naime, iman tu protumačio ispočetka, tom tumačenju 
nije prethodilo tumačenje islama. Ovaj odgovor, međutim, nije podudaran 
sa onim kako je Profesor - Allah mu se smilovao! - protumačio iman. Hadis 
o dolasku izaslanstva plemena Abdu-I-Kajsa njemu je ostao nejasan. 

Ono našta bi se moglastaviti primjedbajestčinjenica da onih vanjskih 
postupaka kojeje Allah Ijudima učinio obaveznim ima više od ovih pet koje 
je Vjerovjesnik, s.a.v.s., spomenuo u svom odgovoru na DžibrTlovo pitanje. 
Na ovu opasku neki su odgovorili da to petero predstavlja najizrazitije i naj- 
veće obrede islama te da čovjek, vršeći njih, upotpunjuje svoju predanost 
Allahu, odnosno da njihovim zanemarivanjem ostavlja utisak da je njegovo 
pokoravanje Allahu prestalo. 

Zaključakje daje Vjerovjesnik, s.a.v.s., istaknuo onu vjeru koja označa- 
va čovjekovu punu predanost njegovom Gospodaru, a koja predstavlja čisto 
Allahovo pravo kod svakog pojedinca, tako da je svako ko je kadar obavezan 
iskreno Allahu ispovijedati vjeru. To se izražava kroz onih pet elemenata, 
dokje sve mimo toga obavezno iz interesnih razloga i njihova obaveznost 
ne obuhvata sve Ijude. To je ili kolektivna obaveza, kakva je borba na Alla- 
hovom putu ( džihad ), naređivanje dobra, suzbijanje zla i sve ono što prati 
to dvoje: upraviteljstvo, vlast, izdavanje fetvi, poučavanje Kur'anu, hadisu i 
dr., ili je takvo zbog prava Ijudi, kad se odnosi samo na one koji na to imaju 
pravo, odnosno obavezu, i kad prestaje biti aktuelno, kad to pravo ili obave- 
za budu realizirani, kakvo je vraćanje dugova, vraćanje stvari povjerenih na 
čuvanje i otetih, pravedno postupanje u međuljudskim nepravdama veza- 
nim za život, imetak, čast, prava supruge i djece, rodbinsku vezu i sl. Ono što 
je u tome obaveza za Zejda nije i za Amra, što nije slučaj s postom mjeseca 
ramazana, hodočašćem Ka'be, obavljanjem pet dnevnih namaza i zekatom, 
s tim da je zekat, premda materijalna dužnost, ipak obaveza prema Allahu, 
a onih osam kategorija predstavlja područje njegove trošnje, zbog čega je 
tu neophodna i namjera i zbog čega ga ne može izvršiti drugi bez dozvole 
onoga ko ga daje, i zbog čega se ne zahtijeva od nemuslimana. 

Što se, pak, tiče prava Ijudi, tu se ne uvjetuje namjera tako da ako ih 
izmiri neko drugi, bez dozvole onoga ko ih je dužan izmiriti, njegova oba- 
veza time prestaje. Izmirivanje tih prava zahtijeva se i od nemuslimana, dok 

ono što postaje obavezom u smislu Allahovog prava, kakve su iskupnine za 
određene prekršaje, uzrokuju Ijudi i u njima ima stanovite sankcije. Iz tog 
razloga se za zekat uvjetuje vjerozakonom obavezana osoba tako da on nije 
obaveza za malodobnu i maloumnu osobu, prema mišljenju Ebu HanTfe i 
njegovih učenika - Allah im se smilovao! - kako je to razjašnjeno na za to 
odgovarajućem mjestu. 

Što se tiče njegovih riječi: "I u sudbinsko određenje, tj. da je ono, 
bilo dobro ili loše, slatko ili gorko, od Allaha" - ta, mi smo ranije naveli, u 
"DžibrTlovom hadisu", Vjerovjesnikove, s.a.v.s., riječi: "...i da vjeruješ u sudbin- 
sko određenje, dobro i loše", dok Uzvišeni kaže: "Reci: 'Zadesit će nas samo 
ono što nam je Allah zapisao!"’ (Et-Tevbe, 51); "Ako ih zadesi kakvo dobro, 
govore: 'Ovo je od Allaha!', a snađe li ih kakvo zlo, tada govore: 'Ovo je od 
tebe!' Reci: 'Sve je od Allaha!' Pa šta je tim Ijudima?! - oni kao da ne razumiju 
ono što im se govori!?" (En-Nisa', 78); "Dobro koje ti se dogodi od Allaha je, 
a zlo koje te stigne od tebe je!" (En-Nisa', 79) 

Ako bi neko upitao: Kako je moguće uskladiti Njegove riječi: "Sve je 
od Allaha." (En-Nisa', 78) i "Ovo je od tebe." (En-Nisa’, 79) - odgovorilo bi se 
da Njegove riječi: "Sve je od Allaha" znače da je i rodnost i suša, i pobjeda 
i poraz, sve to od Allaha, a riječi: "Ovo je od tebe" znače: sve loše što te za- 
desi od Allaha posljedica je tvoga grijeha i za tebe je to kazna, kako to kaže 
Uzvišeni: "Kakva god vas bijeda zadesi, to je zbog grijeha koje ste zaradili...” 
(Eš-Šura, 30) 

Na to ukazuje i ono što se prenosi od Ibn 'Abbasa - Allah bio zadovo- 
Ijan sa njim! - naime daje on, proučivši ajet: "Azlo koje te stigne od tebeje!" 
(En-Nisa’, 79), rekao: "A Ja sam ti ga dosudio!" Ovdje se, prema najispravnijem 
stajalištu, pod dobrim (el-hasene) misli na blagodat, a pod zlim ( es-sejji'eh ) 
na iskušenje nedaćom. Prema nekima, pak, ono dobro je poslušnost Bogu, a 
z/o je neposlušnost. Ima i mišljenja da se pod dobrim (u predmetnom ajetu) 
podrazumijeva ono kako je prošao na Bedru, a pod zlom ono što ga je zade- 
silo na Uhudu. Onaj prvi stav, međutim, sadrži i ovaj treći, dok se onaj drugi 
stav ne može posmatrati odvojeno od onog prvog, s tim da i zlo djelo i zla 
posljedica mogu biti od njega, premdaje i jedno i drugo sudbinski određeno. 
Naime, drugi neposluh Bogu može biti sankcija za onaj prvi i tako predstav- 
Ijati zlu nagradu iako je formalno zlo djelo, kao što i druga blagodat može 
predstavljati nagradu za onu prvu, kako to sugeriraju Kur'an i sunnet. 

Kaderije se ne mogu pozivati na riječi Uzvišenog'od tebeje" sobzirom 
da stoje na stanovištu da svako čovjekovo djelo, i dobro i loše, potječe od 

njega, a ne od Allaha! Kur'an, pak, pravi razliku između tog dvoga, a oni ne 
prave. Uzvišeni, naime, kaže: "Sve je od Allaha”, sugerirajući da sva dobra 
potječu od Allaha, ali i sve ono loše, dok oni to ne zastupaju i u pogledu 
djela, već samo u pogledu sankcije. Njegove riječi nakon ovoga: "Dobro koje 
ti se dogodi" i "zlo koje te stigne" su poput riječi: "Ako ih zadesi kakvo do- 
bro" i "snađe li ih kakvo zlo". Uzvišeni pravi razliku između dobara koja su 
blagodati, i između zala koja su nedaće: za one prve kaže da su od Allaha, a 
za druge da su od čovjeka, budući da se blagodat prispodobljuje Allahu, tj. 
On je njome dao dobro u svakom pogledu tako da nema niti jednog nje- 
zinog aspekta a da se neminovno ne prispodobljuje Njemu. Ono, pak, loše 
On stvara radi određene mudrosti tako da i ono, s obzirom na tu mudrost, 
spada u Njegovo blagodarivanje. Naime, Gospodar nikada ne čini ništa loše, 
već je svaki Njegov čin lijep i dobar. 

Stoga je Vjerovjesnik, s.a.v.s., pri oblačenju ihrama govorio: "Svo dobro 
je u Tvojim rukama, a zlo Ti nije imanentno!" - tj. Ti ne stvaraš suštinsko 
zlo, već sve što stvoriš ono u sebi nosi mudrost i ono je, s obzirom na tu 
mudrost, dobro pa, iako u tome može biti zla za neke Ijude, ono je samo 
djelimično, nadodatak (na izvorno dobro). Što se tiče cjelovitog, apsolutnog 
zla, Uzvišeni Gospodar je od toga čist. To je, dakle, ono zlo koje Njemu ne 
pripada, i zato se zlo Njemu nikada ne pripisuje samostalno, ono ili ulazi u 
sastav svih stvorenja, kao što je u riječima Uzvišenoga: "Allah je Stvoritelj 
svega." (Er-Ra'd, 16); "Sve je od Allaha." (En-Nisa', 78); ili se vezuje za neki 
uzročnik, kao u Njegovim riječima: "Od zla onoga što je stvorio." (El-Felek 
2); ili je njegov činilac ispušten, kao u riječima džinna: "I mi ne znamo da li se 
onima na zemlji želi zlo ili im Gospodar njihov želi dobro." (El-Džinn, 10) 

Ako Allah stvori nešto što je neprijatno za neka živa bića, to ne zna- 
či da je to lišeno mudrosti. Naprotiv, Allah ima toliko milosti i mudrosti 
da veličinu njihovu samo On može odrediti! Ono djelimično, nadodato zlo 
koje se nađe u stvorenjima nije cjelovito [sveopće] zlo. Opće, cjelovite stvari 
samo su dobro ili korist za Ijude, poput opće kiše ili slanja općeg poslanika. 
Iz ovog proizlazi da On one koji se lažno izdaju za Njegove poslanike nikada 
neće podržati nadnaravnostima (mu'džizat) kojimaje podržavao Svoje isti- 
nite poslanike, jer bi to predstavljalo opće zlo za Ijude, odvelo bi ih u zablu- 
du i izopačilo im njihovu vjeru i pokvarilo im i ovaj i onaj svijet. 

Ovo nije poput nepravednog vladara [i neprijatelja, jer nepravednim 
vladarem] Allah neminovno otklanja više zla nego što je njegova nepravda. 
Kaže se: Šezdesetgodina s nepravednim vladarem boljeje nego samo jedna 

noć bez vladara! Pod pretpostavkom da su njegove nepravde brojne, to za 
vjeru može biti dobro, poput nedaća, i može biti iskupnina za grijehe koje su 
počinili, kao što mogu postići i nagradu za strpljivost na njoj i u tome se po- 
vratiti Allahu, zamoliti Ga za oprost grijeha i izraziti Mu pokajanje. Isto je i u 
slučaju kad Allah njihovom neprijatelju dadne vlast nad njima. Zbog toga, 
Allah mnogim vladarima silnicima omogući da tako vladaju neko vrijeme, 
dok lažnim poslanicima ne ostavi mnogo vremena, već ih, neminovno, uni- 
štavajer je njihova kvarnost općenita i u pogledu vjere, i u pogledu ovoga i 
onoga svijeta. Uzvišeni kaže: "A da je on o Nama kojekakve riječi iznosio, Mi 
bismo ga za desnu ruku uhvatili, a onda bismo mu žilu kucavicu presjekli!" 
(El-Hakka, 44-46) 

Njegove riječi "od tebe je" imaju više korisnih sugestija. Jedna od njih je 
i ta da čovjek ne može imati potpuno povjerenje u sebe, da u pogledu sebe 
ne može biti baš sasvim spokojan, jer se zlo krije u njemu i isključivo odatle 
mu dolazi. Stoga ne treba da se bavi grđenjem Ijudi, niti da njih osuđuje kad 
se loše ponesu prema njemu jer su to samo učinci nekih loših djela koja je 
počinio - stigli su ga zbog njegovih grijeha. Zato treba da obrati pažnju na 
grijehe, da od Allaha zaišće utočište od svoga zla i od ružnih postupaka svo- 
jih; treba da zamoli Allaha da mu pomogne u tome da Mu bude pokoran. 
Time će mu se postići svako dobro, a od njega se odvratiti svako zlo. 

Stogaje najkorisnija, najveća i najmudrija dova - dova Fatihe: "Uputi 
nas na Pravi put, na Put onih koje si obasuo Svojim blagodatima, a ne na 
put onih na koje si se rasrdio i koji su zalutali." (El-Fatiha, 5-7) Naime, ako 
bi ga izveo na ovaj put, On bi ga time pomogao da Mu bude u pokornosti 
i da napusti griješenje prema Njemu, pa ga ne bi zadesilo zlo ni na ovom, ni 
na onom svijetu. Međutim, grijesi su neodvojiv pratilac Ijudske duše, tako 
da je čovjek svakog trenutka ovisan o uputi. Štaviše, potrebnija mu je uputa 
nego hrana i piće. Stoga nije tačno ono što kažu neki komentatori Kur'ana 
- naime "da ga je jednom već naputio, a pod daljnjim traženjem upute po- 
drazumijeva se održavanje u njoj, odnosno povećanje!" 

Međutim, čovjek ima potrebu za tim da ga Allah poduči i kako će po- 
stupiti u detaljima situacije u kojoj se nalazi, odnosno koje će pojedinosti 
ostaviti postrani, u svakom danu, te da ga On nadahne da i postupi tako, 
budući da samo znanje nije dovoljno ukoliko u njemu ne pokrene volju da 
i postupi po onom što zna. U protivnom, znanje će biti argument protiv 
njega, a on neće biti upućen čovjek. Također mu je potrebno da ga učini 
kadrim da djeluje tom dobrom voljom, jer onoga što nam je nepoznato ima 

višestruko više od onog što nam je poznato, a onog što ne želimo uraditi 
usljed nedobrižnosti, ili lijenosti, ima koliko i onoga što želimo, ili više ili 
manje od toga, kao i onoga što želimo ali ne možemo uraditi, dok onog što 
poznajemo u globalu, no ne i u pojedinostima, ima toliko da ga nije moguće 
ni izbrojati. 

Mi trebamo potpunu uputu, pa onaj kod koga se upotpune sve ove 
stvari kod njega se traženje upute svodi na njeno održavanje, što je najviši 
stadij. 

Nakon svega toga ima i jedna druga uputa - uputa na put koji vodi 
Džennetu na onom svijetu. Iz tog razloga je Ijudima naređeno da uče ovu 
dovu u svakom namazu, s obzirom da su u iznimnoj potrebi za tim. Zapra- 
vo, ni za čim nemaju tako veliku potrebu kao za ovom dovom! Treba znati 
da je Uzvišeni Allah, Svojom milošću, ovu dovu učinio jednim od najvećih 
sredstava kojima se postiže dobro, i koja štite od zla. Kur'an je istaknuo či- 
njenicu da loše stvari dolaze od čovjeka, premda po Allahovom određenju, 
a dobre od Allaha. Ako je to tako, onda se Uzvišenome treba izražavati za- 
hvalnost, čovjek Ga treba moliti za oprost svojih grijeha i oslanjati se samo 
na Njega, Jednoga, budući da dobro daje samo On. Prema tome, to nalaže 
izražavanje Njegove jednosti u Božanstvenosti (tevhld), oslanjanje na Njega, 
Jednoga, zahvaljivanje Njemu, Jednome, i moljenje za oprost grijeha. 

Vjerovjesnik, s.a.v.s., sve je to objedinjavao u namazu. U Sahlhu stoji 
da je on, kad bi se dizao s pregiba ( тки ) u namazu, izgovarao: "Rabbena le- 
ke-l-hamd, hamden keslren, tajjiben, mubareken fihi! (Gospodaru naš, Tebi 
zahvaljujemo zahvalnošću mnogom, čistom i blagoslovljenom!)" 408 "Mil’e- 
s-semavati, ve mil'e-l-erdi, ve mil'e ma ši’te min šrj'in ba'du, ehle-s-sema’i 
ve-l-medžd. Ehakku ma kalehu-l-'abdu ve kulluna leke-l-'abd. (Koliko može 
napuniti Nebesa i Zemlju, koliko Ti hoćeš još, zahvalom onih koji Te hvale i 
slave. To je najistinitije što izrekne rob, a svaki od nas Tvoj je rob!)" 409 

Ovo je, dakle, zahvala, tj. zahvaljivanje Allahu Uzvišenom, i objašnjenje 
da je zahvaljivanje Njemu ono najistinitije što izrekne čovjek. Potom kaže: 
"La mani'a lima a'tajte , ve la mu'tije lima mena'te, ve la jenfe'u ze-l-džeddi 


Predaju bilježi El-Buhari, no ne kao Vjerovjesnikovu, s.a.v.s., praksu nego kao nešto što 
je on čuo da izgovara neki čovjek, te da mu je na to rekao: "Vidio sam trideset i nekoliko 
meleka - natječu se ko će ih prvi zabilježiti!" (V.: moju knjigu Sifatu-s-salati, str. 119.) 
Hadis je vjerodostojan (sahih), a bilježe ga i El-Buhari i Muslim (muttefek 'alejhi), i on je 
drugi hadis, no autor ga je unio u prvi pa se stječe dojam da se radi o jednom hadisu. (V.: 
prethodno naznačeni izvor!) 

minke-l-džeddu. (Nema zapreke onome što Ti daješ, i nema davanja koje Ti 
priječiš, a imućstvo imućnoga protiv Tebe je beskorisno!)" Ovim je izražena 
Njegova jednost i jednoća Njegove Gospodarstvenosti u smislu stvaranja, 
odredbe, početka i kraja: On je onaj Koji daje i uskraćuje i niko ne može 
uskratiti ono što On hoće da dadne, niti iko može dati ono čemu je On sta- 
vio zapreku. Također je izražena i jednost Njegove Božanstvenosti u smislu 
izricanja zakona, zapovijedi i zabrane. lako se Ijudima podaruju razni vidovi 
sreće, vidljivi: vlast, veličina, materijalno obilje i upravni položaj, i zakriveni: 
poput onih kod Ijudi koji imaju duhovna otkrovenja i sposobnost podu- 
zimanja natprirodnih čina, opet je svako imućstvo imućnoga protiv Tebe 
beskorisno, tj. neće ga to spasiti, niti izbaviti! Zato je i rekao: "Protiv Tebe je 
beskorisno", a ne "Kod Tebe je beskorisno!" jer da je tako rečeno to bi ostav- 
Ijalo utisak da se čovjek time ne može približiti Njemu. Ovim se, pak, kazalo 
da mu to ne mora ni štetiti. Prema tome, ove riječi predstavljaju potvrđiva- 
nje tevhlda, odnosno potvrđivanje Allahovih riječi: "Samo Tebe obožavamo, 
i samo od Tebe pomoć tražimo!" (El-Fatiha, 4) 

Naime, ako bi se pretpostavilo da je neki uzročnik neovisan u doseza- 
nju onog što se hoće, a da se opet sve događa prema Allahovom htijenju i 
upravljanju, i tada bi trebalo stremiti samo za Allahom, samo se na Njega 
oslanjati, samo od Njega iskati, samo od Njega moliti izbavljenje iz nevolje, 
samo od Njega pomoć tražiti, jer Njemu pripada zahvala i samo je On onaj 
Kome se treba žaliti - On je onaj od Kojeg se pomoć traži, On se u pomoć 
doziva i nema snage ni moći osim sa Njim. Pa, kako je tek kad nijedan uz- 
ročnik nije neovisan u dosezanju onog što se hoće, kad se njemu moraju 
priključiti drugi uzroci, te se od njega eliminirati zapreke i prepreke da bi se 
stiglo do cilja?! Tako svaki uzrok ima svog saveznika i protivnika, pa ako ga 
saveznik ne pomogne i ne odbije od njega protivnika rezultat neće biti po- 
stignut. Sama kiša ne čini da raste bilje, njoj se mora priključiti i zrak, tlo i dr. 
Potom se rastinje neće upotpuniti ukoliko se od njega ne odstrane elementi 
koji ga nište; hrana i piće se ne mogu konzumirati osim organima i snagama 
pohranjenim u tijelu, a sve to nije ni od kakve koristi ukoliko se od njega ne 
otkloni ono što ga razara. 

Da bi ti, pak, stvorenje nešto dalo, ili te pomoglo, ono, uz činjenicu da je 
Allah taj Koji u njemu daje volju, snagu i sposobnost djelovanja, svoj čin dava- 
nja može dovesti do kraja tek nakon što se steknu mnoge pretpostavke koje 
će mu pomoći u dosezanju onog što želi, a koje su izvan okvira njegove moći, 
makar bio i autoritativni vladar, tako da on od tih savezničkih pretpostavki 

mora otkloniti sve ono što im stoji na putu i sputava ih u djelovanju. Prema 
tome, ono što se želi postići može se ostvariti samo uz postojanje neophod- 
nih pretpostavki za to i uz nepostojanje zapreka. 

Svaki povoljni uzrok samo je jedan dio onog što je neophodno, jer 
u čitavoj egzistenciji nema ničeg što bi bilo, samo, potpuna neophodnost, 
makar se i nazivalo takvim, a ostalo što ga podupire, uvjetima, samojejezič- 
ko sporenje. Tvrdnja da među stvorenjima ima neki neovisan uzročnik koji 
izaziva svoju posljedicu nema svoga utemeljenja. 

Ko ovo ispravno shvati pred njim se otvore vrata za izražavanje Alla- 
hove jednosti (tevhld), i on time saznaje da niko ne zaslužuje da se moli, 
osim Njega, a nekamoli da se obožava osim Njega, te da se ne treba oslanjati 
ni na koga drugoga, niti za drugog vezivati svoja nadanja. 


O njegovim riječima: 

(ЧК I mi vjerujemo u sve to, ne pravimo razliku među Njegovim po- 
^ slanicima, i potvrđujemo, svima njima, istinitost onoga s čime su 
dolazili. 


Komentar: 

Ovo je ukazivanje na ono što je rečeno ranije a u šta je obaveza vjerovati i u 
pojedinostima. Njegove riječi: "Ne pravimo razlike među Njegovim poslani- 
cima", i dalje do kraja iskaza, znače: Ne pravimo razliku među njima tako da 
u neke od njih vjerujemo a u neke ne vjerujemo, 410 već vjerujemo u sve njih i 
svima njima potvrđujemo istinitost, jer onaj ko u jedan dio vjeruje, a u drugi 
ne vjeruje - nevjernik je u pogledu toga kao cjeline. Uzvišeni kaže: "I govore: 
'U neke vjerujemo, a u neke ne vjerujemo' - žele da između toga neki stav 
zauzmu. Oni su, zbilja, pravi nevjernici!” (En-Nisa', 150-151) 

Toje stoga što se isto ono zbogčegaje povjerovao u one od njih u koje 
je povjerovao nalazi i kod onoga u koga nije povjerovao. Poslanik u kojegje 
povjerovao došao je da potvrdi istinitost [ostalih] poslanika, pa ako ne vje- 
ruje u neke poslanike on ne vjeruje ni u onoga za koga tvrdi da vjeruje u nj, 


410 


'Aflfi kaže: "Vidjeti str. 316. djela MedžmCi'u-l-fetava, svezak IV." 

budući da je i taj poslanik došao s potvrdom istinitosti svih poslanika. Pre- 
ma tome, stvarno je nevjernik, premda misli da je vjernik. Jedan je od onih 
koji će u pogledu djela biti na najvećem gubitku, čije će nastojanje u životu 
na ovome svijetu uzaludno biti a koji će računati da postupa lijepo. 


O njegovim riječima: 

CSS A počinioci velikih grijeha iz Muhammedovog, s.a.v.s., um- 

^ meta neće vječno ostati u Vatri, ako su umrli kao monoteisti 
( muvehhiddn ), makar se (prije toga) i ne pokajali - nakon što 
Allaha susretnu kao oni koji su znali za Nj, prepuštaju se Njego- 
vome htijenju i Njegovoj odluci: ako hoće oprostit će im po Svojoj 
dobrostivosti, kako je rekao u Svojoj Knjizi, naime: "A oprostit će 
ono što je manje od toga (tj. pridruživanja Njemu sudruga u Bo- 
žanstvenosti Njegovoj) kome On hoće." (En-Nisa', 48 i 1 1 6), a ako 
hoće kaznit će ih u Vatri po Svojoj pravdi, a potom će ih izvesti iz 
nje po Svojoj milosti i zauzimanjem zauzimača iz reda onih koji 
su Mu bili u pokornosti, a zatim ih poslati u Svoj Džennet. To je 
tako jer Allah štiti one koji su znali za Njega, pa ih neće tretirati 
i na jednom i na drugom svijetu kao one koji Ga nisu poznavali: 
koji su bili beznadežni u pogledu prihvatanja Njegove upute, pa 
stoga nisu postigli Njegovu zaštitu. Bože naš, zaštitniče islama i 
njegovih pripadnika, učini nas postojanim u islamu sve dokTe ne 
sretnemo sa njim! 


Komentar: 

Njegove riječi: "A počinioci velikih grijeha iz Muhammedovog, s.a.v.s., 
ummeta neće vječno ostati u Vatri, ako su umrli kao monoteisti" ustvari su 
odgovor haridžijama i mu'tezilijama koji su stajališta da će počinioci velikih 
grijeha vječno ostati u Vatri, s tim da haridžije takve smatraju nevjernici- 
ma, a mu'tezilije da su "izašli iz imana, a nisu ušli u nevjerstvo, već da se 
nalaze u postaji između tog dvoga", kako smo to vidjeli kod razmatranja 
Profesorovih riječi: "I nikog od onih koji se okreću prema kibli ne progla- 
šavamo nevjernikom zbog nekog grijeha, ukoliko on taj grijeh ne smatra 
dozvoljenim." 

lz njegovih riječi: "iz Muhammedovog" u kojima izdvaja Muhamme- 
dov ummet, razumije se da se status počinioca velikih grijeha iz drugih 
vjerskih zajednica, mimo Muhammedove, s.a.v.s., prije nego su ti vjerozako- 
ni dokinuti njegovim poslanstvom, razlikuje od onih u Muhammedovom 
ummetu, što je diskutabilno, budući da je Vjerovjesnik, s.a.v.s., saopćio "da 
će iz Vatre izaći svako ko u svom srcu bude imao makar i trun imana ” 411 - 
što nije vezao samo za svoj ummet, već je iman spomenuo općenito, pa je 
potrebno obratiti pažnju na to, osobito s obzirom da se u nekim rukopisnim 
primjercima ummet i ne spominje. 

Njegove riječi "u vatri” priloška su odredba za mjesto, i u suodnosu su sa 
"neće vječno ostati”, a naprijed su stavljene zbog rime a ne stoga što su predi- 
kat riječi: "počinioci velikih grijeha", kako su to mislili neki komentatori. 

Učenjaci su se različito izjasnili o velikim grijesima, tako da je o tome 
izrečeno više stavova. Prema jednima takvih grijehova ima sedam, prema 
drugima sedamnaest; jedni su mišljenja da su to oni grijesi o čijoj zabrani su 
saglasni svi vjerozakoni; drugi drže da je to sve ono što zatvara put spoznaji 
Allaha; jedni su mišljenja da su oni ono što uništava imovinu i zdravlje; pre- 
ma nekima nazvani su velikim s obzirom na one koji su manji od njih; drugi 
kažu da se u osnovi i ne zna koji su, odnosno da su oni zakriveni, poput 
Kaderske noći; po nekima njihov broj je bliži broju sedamdeset; za druge je 
veliki grijeh sve ono što je Allah zabranio; treći kažu da su to oni grijesi koji 
za sobom povlače Šerijatom ustanovljenu kaznu ( hadd ), odnosno za koje je 
zaprijećeno Vatrom, ili za koje je rečeno da izazivaju prokletstvo ili srdžbu 
(Božiju). 

Ovo je najbliže istini. Prve muslimanske generacije (selef) su se različito 
izrazile i o malim grijesima. Neki od njih su rekli: "Mali grijeh je ono što ne re- 
zultira ni ovosvjetskom, ni onosvjetskom kaznom.” Drugi su bili mišljenja da 
je to "svaki onaj grijeh čije se spominjanje (u vjerskim tekstovima) ne završi 
jednom od ovih riječi: prokletstvo, srdžba ili Vatra". Treći su govorili: "Mali 
grijeh je ono za šta nije predviđena Šerijatom ustanovljena kazna ( hadd ), 
niti je izrečena neka ahiretska prijetnja." Pod prijetnjom se pak misli na kon- 
kretnu prijetnju Vatrom, prokletstvom ili srdžbom,jer je konkretna prijetnja 
na ahiretu poput konkretne kazne na ovom svijetu, naime, tačno je odre- 
đena. Prema tome, preventivna kazna ta'zlr na ovome svijetu ekvivalentna 


Hadis bilježe i El-Buhari i Muslim ( muttefek 'alejhi). Stručno je elaboriran u Zilalu (849- 
852). 

je prijetnji kojaje izrečena za onaj svijeta kojom se ne podrazumijeva vatra, 
ili prokletstvo, ili srdžba (Božija). Ovoj normi se ne mogu uputiti prigovori 
koji se mogu izreći za drugo, jer se ona odnosi na sve što je Objavom ozna- 
čeno kao veliki grijeh, poput pridruživanja Allahu sudruga u Božanstvenosti 
Njegovoj ( širk ), ubistva, bluda, sihra, potvaranja čestitih vjernica i sl., zatim 
bježanja s bojnog polja, uzimanja imetka siročeta, upotreba kamate, nepo- 
slušnosti prema roditeljima, krivokletstva, lažnog svjedočenja i sl. 

Ovaj stav preteže nad drugim iz više razloga. Jedan od njih je činjenica 
da se on prenosi od Ijudi iz prvih muslimanskih generacija, kao što su: Ibn 
Abbas, Ibn 'Ujejne, Ibn Hanbel - Allah bio zadovoljan sa njima! - i dr. Drugi 
razlog su riječi Uzvišenoga: 'Ако se klonite velikih grijeha, onih o kojima 
vam je izrečena zabrana, Mi ćemo preći preko manjih ispada vaših i uvest 
ćemo vas u divno mjesto!" (En-Nisa', 31) 

Ovo divno obećanje svakako ne zaslužuje neko kome je zaprijećeno 
srdžbom Božijom, Njegovim prokletstvom ili Njegovom vatrom. Isto tako, 
onaj ko zasluži da se nad njim izvrši Šerijatom ustanovljena kazna ( hadd ) 
njegovi ružni postupci neće biti izbrisani izbjegavanjem velikih grijeha. Treće: 
ova norma svoje uporište ima u onim grijesima koje su spomenuli Allah i 
Njegov Poslanik, što je granica uzeta iz diskursa Zakonodavca. Četvrto: ovom 
normom može se napraviti razlika između velikih i malih grijeha, što s drugim 
stavovima nije slučaj. Naime, oni koji tvrde da velikih grijeha ima sedam, ili 
sedamnaest, ili blizu sedamdeset i sedam, iznose samo neosnovane tvrdnje. 

Tvrdnja, pak, onih koji kažu da su veliki grijesi ono o čijoj zabrani su 
saglasni svi vjerozakoni, a ne i ono što je u njima tretirano različito, podra- 
zumijevala bi da konzumiranje alkohola, bježanje s bojnog polja, ženidba sa 
nekim (po islamu) zabranjenim rodicama, te s onima s kojima se je u srod- 
stvu po mlijeku ili tazbinstvu i sl., ne spada u velike grijehe, a da prisvajanje 
ili krađa nečega sitnog iz imetka siročeta, zatim jedna sitna laž i sl. spadaju u 
velike grijehe, što je neosnovano. 

Tvrdnja onih koji kažu da su veliki grijesi "sve ono što zatvara put spo- 
znaji Allaha", odnosno "ono što uništava imovinu i zdravlje" podrazumijevala 
bi da konzumiranje alkohola, jedenje svinjskog mesa, crkotine, krvi, potva- 
ranje čestitih vjernica, ne spada u velike grijehe, što je neosnovano. Oni koji 
kažu da su velikim grijesima nazvani samo s obzirom na one koji su manji od 
njih, odnosno da sve ono što je Allah zabranio predstavlja veliki grijeh, podra- 
zumijevaju da se grijesi unutar sebe ne dijele na male i velike, što je pogrešno 
budući da je u konfrontaciji s objavljenim tekstovima ( nusus ) koji govore o 

podjeli grijeha na velike i male. Oni, pak, koji govore da se u osnovi i ne zna 
koji su to veliki grijesi, da su oni neodređeni, govore o sebi, o tome da oni ne 
znaju koji su to grijesi, što ne znači da ih ne znaju i drugi. A Allah najbolje zna! 

Što se tiče njegovih riječi: "makar se (prije toga) i ne pokajali" - tre- 
ba kazati da nema razilaženja oko toga da pokajanje briše grijehe, već oko 
osobe koja se nije pokajala (za učinjene grijehe); a što se tiče njegovih riječi: 
"nakon što Allaha susretnu kao oni koji su znali za Nj" - bolje je bilo da je 
umjesto "oni koji su znali za Nj" rekao "vjernici”, budući da je onaj ko je znao 
za (postojanje) Allaha a nije povjerovao u Nj - nevjernik! Onaj ko se zado- 
voljio samom spoznajom bioje Džehm, no njegovo naučavanjeje odbačeno 
kao neosnovano, kako smo to vidjeli ranije. Usto i IblTs je poznavao svog 
Gospodara: "Reče: 'Gospodaru, daj mi roka do dana njihovog proživljenja!"’ 
(El-Hidžr, 36); "E tako mi dostojanstva Tvoga", reče, "sigurno ću ih sve na 
stranputicu navesti, osim Tvojih među njima robova iskrenih!" (Sad, 82-83) 
Isto je i s Faraonom i s većinom poricatelja Istine ( kafirCin ). Uzvišeni kaže: "A 
da ih upitaš: 'Ko je stvorio nebesa i Zemlju?' rekli bi: 'Allah!"’ (Lukman, 25); 
"Upitaj ih: 'Kome pripada Zemlja i sve što je na njoj, ako znate?' - reći će: 
'Allahu!'" (El-Mu'minun, 84-85) 

Postoji velik broj ajeta kojim se izražava isti ovaj smisao. Izgleda da je 
Profesor - Allah mu se smilovao! - mislio na potpunu spoznaju koja je ne- 
odvojiva od slijeđenja Pravoga puta, a o kojoj govore sufije, koji su daleko od 
toga da bi bili počinioci velikih grijeha, već su prvaci među Ijudima, njihov 
elitni dio. 

Što se tiče njegovih riječi: "prepuštaju se Njegovome htijenju i Nje- 
govoj odluci: ako hoće oprostit će im po Svojoj dobrostivosti" itd. do kra- 
ja iskaza - njima se ukazuje na to da je Allah na jednu stranu stavio širk 
(pripisivanje Njemu sudruga u Božanstvenosti Njegovoj), a na drugu sve 
ostale grijehe, jer je širk najveći među velikim grijesima, kako je to rekao 
Božiji Poslanik, s.a.v.s. Uzvišeni Allah je saopćio da je širk neoprostiv grijeh, 
dok je sve druge grijehe vezao za Svoje htijenje. Za htijenje se, pak, vezuje 
samo ono prema čemu se može odnositi na više načina, što nije slučaj i s 
onim mimo toga. Da je sve u istoj ravni tada ovo razdvajanje ne bi imalo 
nikakvog smisla, a On je ovo opraštanje vezao za htijenje, dok su veliki i 
mali grijesi nakon učinjenog pokajanja posigurno oprošteni, nisu prepušte- 
ni htijenju, kako to kaže Uzvišeni: "Reci: 'O robovi Moji koji ste se prema 
sebi ogriješili, ne gubite nadu u Božiju milost! Allah će, sigurno, sve grijehe 
oprostiti. On, doista, sve grijehe prašta i On je milostiv!"’ (Ez-Zumer, 53) 

Proizlazi neminovan zaključak da se oporaštanje grijeha koje je prepušteno 
htijenju odnosi na sve grijehe, izuzimajući pridruživanje Allahu sudruga u 
Božanstvenosti Njegovoj, [za koje se čovjek za života nije pokajao], 

Što se tiče njegovih riječi: "To je tako jer Allah štiti one koji su znali 
za Nj" na njih se može staviti blag prigovor, kako smo vidjeli, dok u vezi s 
njegovim riječima: "Bože naš, zaštitniče islama i njegovih pripadnika, učini 
da se pridržavamo islama" - u drugom primjerku rukopisa stoji: "učini nas 
postojanim u islamu - sve dok Te ne sretnemo sa njim!" šejhu-l-islam Ebu 
Ismail el-Ensari, u svojoj knjizi El-Famk, sa svojim prijenosnim nizom preko 
Enesa - Allah njime bio zadovoljan! - navodi sljedeće: "Jedna od Poslaniko- 
vih, a.s., dova bilaje i ova: 'O zaštitniče islama i njegovih pripadnika, učini da 
se pridržavam islama sve dok Te i ne susretnem takav!"’ 412 Jasan je razlog za- 
što je prethodni govor završen ovom dovom; naime, sličnu dovu upućivao 
je Jusuf, Allah ga obasuo Svojim blagoslovima!; učio je: "Bože, dao si mi dio 
vlasti i poučio si me tumačenju snova, Stvaraoče nebesa i Zemlje, Ti si moj 
zaštitnik na ovome i na onome svijetu, usmrti me kao muslimana i pridruži 
me dobrim robovima Svojim!" (Jusuf, 101) To su molili i čarobnjaci koji su 
bili prvi koji su povjerovali Musau, neka njega, i Vjerovjesnika našeg, Allah 
obaspe Svojim blagoslovima!; učili su: "Bože naš, obaspi nas strpljenjem i 
usmrti nas kao muslimane!" (El-A'raf, 126) 

Onaj, pak, ko ova dva ajeta uzima kao dokaz da je dozvoljeno priželjki- 
vati smrt treba znati da mu oni ne mogu biti argumenti za to, jer se u njima 
moli za smrt u islamu, a ne smrt kao takvu, niti smrt ovoga trenutka. Razlika 
između tog dvoga je očevidna. 


O njegovim riječima: 

(Mg I smatramo da se namaz može obaviti za svakim, i pobožnim čo- 
^ vjekom i grješnikom koji se okreće prema kibli, te da onome od 
njih koji umre treba klanjati dženazu. 


Hadis bilježi Ed-Dija' el-MakdisT u djelu EI-EhadJsu-l-muhtara (150/1). Navodi ga posred- 
stvom Taberanija, s njegovim prijenosnim nizom preko Enesa ibn Malika. Taj prijenosni 
niz je dobar ( džejjld ), kako sam to objasnio u stručnoj elaboraciji djela EI-Ehadlsu-s-sahlha 
(1833). V.: Uvod za treće izdanje, str. 6. 

Komentar: 

Božiji Poslanik, s.a.v.s., rekao je: "Klanjajte za svakim, i pobožnim čovjekom 
i grješnikom !” 413 Hadis prenosi Mekhčil od Ebu Hurejrea - Allah bio zado- 
voljan njime! - a bilježi ga Ed-Darekutni, uz opasku da Mekhul nije susreo 
Ebu Hurejrea! Među njegovim prenosiocima nalazi se i Muavija ibn Salih, o 
kome su se stručnjaci izjasnili različito, iako se Muslim u svome Sahlhu po- 
ziva na njega. Ed-Darekutni, uz Ebu Davuda, bilježi i drugi hadis koji Mekhul 
prenosi od Ebu Hurejrea - naime da je Božiji Poslanik, s.a.v.s., rekao: "Dužni 
ste namaz klanjati sa svakim muslimanom, bio on pobožan ili prijestupnik, 
makar činio i velike grijehe. I dužni ste ići u borbu na Božijem putu ( džihad ) 
sa svakim zapovjednikom, bio on pobožan ili prijestupnik, makar činio i ve- 
like grijehe !” 414 

U Buharijevom Sahihu navodi se da je Abdullah ibn Omer klanjao za 
Hadždžadžom (ibn Jusufom) es-Sekafijem, baš kao i Enes ibn Malik, iako je 
Hadždžadž bio prijestupnik i nasilan čovjek. U Buharijevom SahJhu se, tako- 
đer, navodi da je Vjerovjesnik, s.a.v.s., rekao: "Oni će vas predvoditi u namazu, 
pa ako budu ispravno klanjali za to ćete imati nagradu i vi i oni, a ako budu 
klanjali pogrešno, vi ćete imati nagradu a oni će to imati protiv sebe !” 415 

Od Abdullaha ibn Omera - Allah bio zadovoljan sa njim! - prenosi 
se da je Božiji Poslanik, s.a.v.s., rekao: "Klanjajte za onim ko govori da nema 
drugog boga osim Allaha i obavite dženazu onom ko umre a ko je javno 
potvrđivao da nema drugog boga osim Allaha !" 416 Hadis bilježi Ed-Darekutni 
preko većeg broja nizova predaje, a potom ga je označio slabim ( da'Jf ). 

Znaj - Allah se smilovao i tebi i nama! - da je čovjeku, po saglasnosti 
najviših autoriteta vjere (imama), dopušteno klanjati za onim za koga ne 
zna da čini neku novotariju u vjeri ( bid'at ) ili da je veliki grješnik. Nije uvjet 
za onog ko klanja za imamom da zna i kakvo je uvjerenje njegovog imama, 
niti ga on treba propitivati o tome - npr. da ga pita: Kakvo je tvoje uvjerenje 
o tome i tome? - već će klanjati iza onog čije mu je stanje zakriveno. Čak 


Hadis je slab ( da'if ) budući da nedostaje posredujući prenosilac između Mekhula i Ebu 
Hurejrea. Hadis je stručno elaboriran u djelu Da'ifu Musnedi Ebi Davud ( 97). 

Hadis je, također, slab zbog prethodno navedenog razloga, a stručno je elaboriran u El- 
Irva'u (527). 

Hadis je vjerodostojan ( sahih ). Bilježi ga, također, i Ahmed. U sažetku El-Buharijeve zbirke 
vjerodostojnih hadisa (Muhtesaru-I-Buhari) nalazi se pod br. 383. 

Hadis je slab ( da'if ). 


416 

ako bi imam bio inovator u vjeri koji poziva svojoj novotariji, ili čovjek veli- 
ki grješnik, no namještenik čije zaobilaženje nije moguće, poput imama za 
džuma-namaz i dva bajram-namaza, te hadžski imam na Arefatu i sl., i tada 
se može klanjati za njim, prema stavu većine učenjaka iz prvih i potonjih 
muslimanskih generacija. Onaj ko bi napustio džumu i obavljanje namaza u 
džematu kojeg predvodi veliki grješnik imam taj bi, prema mišljenju većine 
učenjaka, bio inovator u vjeri. Ispravno je da on treba obavljati takav namaz 
i da ga ne treba nanovo klanjati, jer su i ashabi - Allah bio zadovoljan sa 
njima! - klanjali džuma-namaz i namaz u džematu i iza velikih grješnika 
imama i da te namaze nisu ponavljali. Tako je Abdullah ibn Omer - Allah 
bio zadovoljan sa njim! - klanjao iza Hadždžadža ibn Jusufa, kao i Enes kako 
smo naprijed naveli. Isto je postupio i Abdullah ibn Mes'ud - Allah bio za- 
dovoljan sa njim! - klanjajući za VelTdom ibn 'Ukbeom ibn Ebi Mu'ajtom 
koji je pio alkohol tako da im je jednom prilikom sabahski farz klanjao s 
četiri rekata, a zatim ih upitao: "Hoćete li da vam još povećam?!" Ibn Mes'ud 
mu je odgovorio: "Mi smo od danas s tobom u stalnom povećanju!" 

U Sahlhu se navodi daje, kada je Osman ibn 'Affan - Allah bio zadovo- 
Ijan sa njim! - bio opkoljen, Ijude u namazu predvodila druga osoba, pa mu 
je jedan čovjek rekao: "Ti si općemuslimanski imam, a ovaj koji je sada Ijude 
predvodio u namazu je imam smutnje!?" Osman mu je na to odgovorio: "Bra- 
tiću moj, namaz je nešto najljepše što Ijudi rade, pa kad to rade lijepo, lijepo 
to i ti radi sa njima, a kada rade loše, tada se kloni tog njihovog lošeg čina !” 417 

Prema tome, namaz velikog grješnika i inovatora u vjeri je sam po sebi 
valjan, tako da onome ko klanja za takvom osobom namaz nije pokvaren. 
Oni, pak, koji drže da je za takvom osobom pokuđeno klanjati polaze od toga 
da je musliman obavezan naređivati dobro a odvraćati od zla. Odatle, onaj 
ko javno čini neku novotariju u vjeri ili neki veliki grijeh ne bi trebalo da se 
postavlja za redovnog imama muslimanima, budući da takav zaslužuje pre- 
ventivnu sankciju dok se ne pokaje za to što čini, a bilo bi još i bolje da se, 
ukoliko je to moguće, prekine komunikacija s njim dok se ne pokaje. Ako bi, 
pak, samo neki Ijudi odbili klanjati za takvim imamom i otišli klanjati za dru- 
gim, to bi svakako doprinijelo osudi onog lošeg kod njega i možda ga navelo 
da se pokaje, ili bi ga izoliralo, ili bi druge odvratilo da čine to što on čini. U 
odbijanju tih Ijudi da za takvim imamom klanjaju namaz ima šerijatske koristi 


Hadis bilježi El-Buhari u poglavlju o ezanu. U Sažetku El-Buharijeve zbirke ( El-Muhtesar ) 
nalazi se pod br. 384. 

dok, istovremeno, onima koji klanjaju za imamom ne uskraćuje obavljanje 
džuma-namaza i zajedničkih namaza. Međutim, ako neklanjanje za takvim 
znači propuštanje džuma i džemata, onda namaz za takvim imamom odbit 
će da klanja samo inovator u vjeri i onaj ko postupa suprotno postupanju 
ashaba - Allah bio zadovoljan sa njima! Isto je i u slučaju kad imama imenuju 
nadređene vlasti - u odbijanju da se klanja namaz za takvim imamom nema 
šerijatske koristi pa, stoga, ne treba napuštati klanjanje namaza za njim većje, 
naprotiv, bolje klanjati za njim . 418 

Ukoliko čovjek može da za imama ne postavi nekog ko javno čini ne- 
što nevaljalo, obavezan je tako postupiti, no ako takvu osobu za imama po- 
stavi neko drugi a on ne bude u stanju stati tome na put, odnosno ako bi 
sklanjanje takvoga na njegovo mjesto dovelo nekog čije bi štetno djelova- 
nje bilo veće od njegovog, tada nije dopušteno manje zlo potiskivati većim, 
niti potiskivati ono manje od njih dvoga da bi se postiglo ono veće. Naime, 
vjerozakoni su i objavljeni da bi se postigle i upotpunile koristi za Ijude, a 
umanjile i obesnažile stvari koje im uzrokuju štetu u mjeri u kojoj je to mo- 
guće. Tako bi u izostavljanju džuma-namaza i namaza u džematu bila veća 
šteta nego u klanjanju za imamom grješnikom, osobito ako neklanjanje tih 
namaza ne bi potisnulo griješenje. U tom slučaju ispustio bi se šerijatski in- 
teresa kvarnastvar ne bi bila potisnuta (sascene). Međutim, akoje moguće 
džuma-namaz i namaz u džematu obaviti iza čestitog imama tada je bolje 
tako postupiti. Ali, šta ako bi čovjek (i pored te mogućnosti), bez opravdana 
razloga, klanjao iza velikog grješnika? Učenjaci su o tome zauzeli različita 
stajališta: [jedni su kazali da se takav namaz mora ponovo klanjati], a drugi 
da ne mora čemu je više prostora dato u literaturi iz islamskog prava. 

Kada, pak, imam u namazu nešto pogriješi ili zaboravi, a onome koji 
je klanjao za njim to bude nepoznato, tada ovaj potonji nije dužan obno- 
viti taj namaz shodno ranije navedenom hadisu. Tako je Omer - Allah bio 
zadovoljan sa njim! - Ijude predvodio u namazu zaboravivši da je džunub, 
pa je on ponovio namaz dok od onih koji su za njim klanjali nije tražio da 
to urade i oni . 419 

Ako bi onaj ko je klanjao za imamom nakon obavljenog namaza sa- 
znao da je njegov imam bio nečist, u tom slučaju bi, prema Ebu Hanifi, 


'AfifT kaže: "V. str. 342-360 u 23. svesku djela Medžmu'u-l-fetava. 

Predaju bilježi Abdurrezzak u djelu E/-Musanne/(ll/347-349); izdavač: "EI-Mektebu-l-isla- 
mi"; te Ibn Ebi Šejba (1/393) s više prijenosnih nizova od kojih su neki vjerodostojni. 

morao ponoviti taj namaz, a prema Maliku, Šafiji i Ahmedu, shodno nje- 
govom poznatijem mišljenju, ne bi. Isto je i ako bi imam uradio nešto što 
onaj ko klanja za njim smatra nepriličnim a što je detaljno obrazloženo u 
literaturi iz islamskog prava. Ako bi, pak, znao da njegov imam klanja bez 
abdesta, tada ne bi smio klanjati za njim, jer bi taj u tom slučaju bio puki 
igrač, a ne klanjač! 

Kur'an i Sunnet, kao i jednodušje prvih muslimanskih generacija, upu- 
ćuju na to da se vladar, imam u namazu, sudija, komandant u ratu i ubirač 
zekata, moraju poslušati u situacijama koje se reguliraju vlastitim umnim 
pregnućem ( idžtihad ). U takvim situacijama, oni ne moraju slušati one koji 
njih slijede. Naprotiv, ovi potonji moraju njima biti pokorni, svoje mišljenje 
potisnuti i prikloniti se njihovom mišljenju budući da su interes zajednice 
i sloga, s jedne, a podijeljenost i razdor, s druge strane, iznad sekundarnih 
pitanja. Iz tog razloga državnim dužnosnicima ( hukkam ) nije dopušteno da 
jedni drugima osporavaju regulativu, a ono što se može kategorično potvr- 
diti jest da je namaz kojeg obave jedni za drugima ispravan. 

Prenosi se daje Ebu Jćisuf otišao obaviti hadž s Harunom er-RešTdom, 
te da je tom prilikom halifa dao da mu se, u vidu terapije, pusti krv a Malik 
mu je izdao fetvu da (zbog toga) ne mora ponovo uzeti abdest pa je takav 
s Ijudima obavio namaz. Kada su Ebu Jusufa upitali: "Zar si i ti klanjao za 
njim!?" on im je odgovorio: "Subhanallah, pa on je vođa pravovjernih!" Htio 
je kazati da odbijanje klanjanja namaza za pretpostavljenim licima spada u 
postupke onih koji u vjeru unose novotarije. 

Hadis koji prenosi Ebu Hurejre, a koji bilježi Buhari, u kojem stoji da je 
Božiji Poslanik, s.a.v.s., rekao: "Oni će vas predvoditi u namazu, pa ako budu 
ispravno klanjali za to ćete imati nagradu i vi i oni, a ako budu klanjali po- 
grešno, vi ćete imati nagradu a oni će to imati protiv sebe !" 420 vjerodostojna 
je i eksplicitna potvrda da je imamova greška samo njegova, a ne i onih koji 
su klanjali za njim. Onaj ko nešto zaključi svojim vlastitim umnim naporom 
(mudžtehid) najviše što može pogriješiti jest da će izostaviti neku obavezu 
držeći je neobavezom, odnosno da će učiniti nešto zabranjeno držeći ga 
nezabranjenim. 

Nikome ko vjeruje u Allaha i u Sudnji dan nije dopušteno postupiti 
suprotno ovom vjerodostojnom i nedvosmislenom hadisu nakon što sazna 
za nj. On je argument protiv onih hanefijskih, šafijskih i hanbelijskih učenjaka 


420 


Hadis je je vjerodostojan ( sahlh ) i već je navođen (u izvorniku pod br. 481). 

po kojima se, ako imam izostavi nešto što onaj koji klanja za njim smatra 
obaveznim, ovaj potonji ne smije povesti za njim! Naime, jedinstvo i sloga 
džemata jesu ono što se mora čuvati, kao i izbjegavanje razilaženja koje do- 
vodi do poremećaja (unutrašnjih odnosa). 

Njegove riječi: "...te da onome od njih koji umre" znače: I smatramo da 
onome od njih koji umre, bio on čestit ili grješnik, treba klanjati dženazu, 
premda se iz tog općeg pravila izuzimaju oni koji nepravedno dižu ustanke 
protiv halife ( bugat ) i drumski razbojnici, te samoubice, suprotno stavu Ebu 
Jusufa, no ne i šehidi od njih, suprotno stavu Malika i Šafije - Allah im se 
smilovao! - kako je to objašnjeno na za to odgovarajućem mjestu. 

Profesor se, pak, ovako izrazio da bi pojasnio da mi nećemo izostaviti 
klanjanje dženaza-namaza onima koji su u vjeru unosili novotarije i onim 
nemoralnim koji umru, a ne da bi time obuhvatio sve i svakoga. Naime, onih 
koji javno ispoljavaju islam ima dvije vrste: jedni su vjernici, drugi licemjeri. 
Prema tome, onome za koga se sa sigurnošću zna da je licemjer nije dopu- 
šteno klanjati dženazu, niti moliti Allaha za oprost njegovih grijeha, dok će 
se dženaza klanjati onome za koga se to ne zna sa sigurnošću. Ako, pak, 
jedna osoba pouzdano zna da je druga osoba licemjer, onajoj neće klanjati 
dženazu, ali će joj dženazu klanjati oni kojima to nije poznato. Tako Omer - 
Allah njime bio zadovoljan! - nije htio klanjati dženazu osobi kojoj dženazu 
nije htio klanjati Huzejfe, budući da je on u pohodu na Tebuk saznao koji 
su Ijudi bili licemjeri. Uzvišeni Allah je Svom Poslaniku, s.a.v.s., zabranio da 
licemjerima klanja dženazu, obavijestivši ga da im On neće oprostiti grijehe 
time što će se on moliti za njih. To je obrazložio njihovim nevjerovanjem u 
Allaha i Njegovog Poslanika. 

Onima, dakle, koji su vjerovali u Allaha i Njegovog Poslanika nije za- 
branio da klanja dženazu, koliki god bili njihovi grijesi u smislu novotarnog 
uvjerenja ili postupanja, odnosno nemorala. Štaviše, Uzvišeni mu je naredio 
da se moli za oprost grijeha vjernicima - rekao mu je: "Znaj da nema drugog 
boga osim Allaha i moli oprost za svoje grijehe i za grijehe vjernika i vjerni- 
ca!" (Muhammed, 19) 

Kako vidimo, Uzvišeni mu naređuje izražavanje Allahove jednosti 
(tevh\d) i moljenje oprosta grijeha za sebe, vjernike i vjernice - ono prvo je 
temelj vjere, a ovo drugo je upotpunjenje tog temelja. 

Upućivanje dove za njih s molbom da im se dadne oprost grijeha, 
milost i druga dobra ili je obavezan, ili pohvalan čin. To je dvojako: opće i 
posebno. Ono opće je očevidno, onako je kako je navedeno u navedenom 

ajetu, a ono posebno je dženaza-namaz. Naime, u slučaju smrti vjernika, 
drugim vjernicima je naređeno da mu klanjaju dženazu. Istovremeno im je 
naređeno da za njega u tom namazu upute dovu. Ebu Davud i Ibn Madždže 
bilježe sljedeće Ebu Hurejreove riječi: "Čuo sam Božijeg Poslanika, s.a.v.s., kad 
je rekao: 'Kada umrlome klanjate dženazu, iskreno za njega uputite dovu !'" 421 


O njegovim riječima: 

I nikoga od njih ne smještamo ni u Džennet, ni u Džehennem. 


Komentar: 

Hoće kazati da mi ni za kog konkretnog pojedinca od onih koji se u svojim 
namazima okreću prema kibli nećemo tvrditi da će biti stanovnik Dženne- 
ta ili Džehennema. Izuzetak su samo oni za koje je Istinugovoreći, s.a.v.s., 
rekao da će biti stanovnici Dženneta, kakav je slučaj s onom desetericom 
ashaba 422 , Allah bio zadovoljan sa njima! Doduše, kažemo da će u Vatru 
neminovno ući počinioci velikih grijeha koje Allah htjedne uvesti tamo, i 
da će potom biti izvedeni iz nje zauzimanjem zauzimača. Ostajemo, me- 
đutim, suzdržani kada se radi o konkretnoj osobi - njoj ne potvrđujemo ni 
Džennet, ni Džehennem, izuzev ako bismo imali znanje o tome, budući da 
(nam) je stvarno stanje skriveno tako da svojim znanjem ne možemo doku- 
čiti na čemu je dotični umro. Stoga imamo nadu za dobročinitelje, a bojimo 
se za one koji su postupali loše. 

Učenjaci iz prvih muslimanskih generacija imali su tri stajališta o 
potvrđivanju nekome ulaska u Džennet. Prema prvome od njih to se ne 
može potvrditi nikome drugom osim vjerovjesnicima. Ovaj stav prenosi 
se od Muhammeda ibnu-l-Hanefijje i El-Evzaija. Prema drugome, ulazak u 
Džennet može se potvrditi svakom vjerniku o kojem se, u vezi s tim, očito- 
vao sveti tekst (nass). Ovo gledište zastupao je veliki broj učenjaka i hadiskih 
stručnjaka. Prema trećem stajalištu ulazak u Džennet može se potvrditi ta- 
kvima, te onima za koje to posvjedoče vjernici, shodno hadisu koji se nalazi 
u Buharijevoj i Muslimovoj zbirci vjerodostojnih hadisa, u kojem stoji daje 


Prijenosni niz hadisa je dobar ( džejjid ). V.: Ahkamu-l-dienaiz (123) i lrvau-l-galil (732). 
O njima će više riječi biti u nastavku, na 530. stranici knjige. (Nap. prev.) 

Poslanik, s.a.v.s., naišao pored jedne dženaze pa su oni koji su je ispraćali o 
umrlome govorili dobro, i on je rekao: "To ga, neminovno, i sljeduje!” Potom 
je naišao pored druge dženaze, gdje su oni koji su je ispraćali umrloga spo- 
minjali po zlu, i on je rekao: "To ga, neminovno, i sljeduje!" U drugoj verziji 
predaje ovog hadisa triput je ponovio: "To ga, neminovno, i sljeduje." Omer 
ga je upitao: "Božiji Poslaniče, šta ga to, neminovno, sljeduje?" i Božiji Posla- 
nik, s.a.v.s., mu je rekao: "Onog kojeg ste spominjali po dobru neminovno 
sljeduje Džennet, a onog kojeg ste spominjali po zlu neminovno sljeduje 
Džehennem. Vi ste Allahovi svjedoci na Zemlji!" 423 

Božiji Poslanik, s.a.v.s., još je rekao: "Uskoro ćete moći znati ko će u 
Džennet, a ko u Džehennem!” "Po čemu (ćemo to moći znati), Božiji posla- 
niče?!”, upitali su i on im je rekao: "Po tome kako će Ijudi govoriti o njemu: 
da li će ga hvaliti, ili kuditi!” 424 Ovim nas je obavijestio po čemu se mogu 
raspoznavati stanovnici Dženneta, a po čemu stanovnici Džehennema. 


O njegovim riječima: 

I ne tvrdimo za njih da su nevjemici, idolopoklonici ili licemjeri 
ukoliko nešto od toga očevidno ne potekne od njih, a ono što kri- 
ju u sebi prepuštamo Uzvišenom Allahu. 


Komentar: 

To je stoga što nam je naređeno da sudimo prema onom spoljašnjem, i što 
nam je zabranjeno da se povodimo za pretpostavkama i idemo za onim 
o čemu nemamo znanja. Uzvišeni kaže: "O vjernici, neka se muškarci jed- 
ni drugima ne rugaju, možda su oni bolji od njih!" (El-Hudžurat, 11); "O 
vjernici, klonite se mnogih sumnjičenja, neka sumnjičenja su, zaista, grijeh!" 


Hadis je vjerodostojan (sahih), a stručno je elaboriran u djelu Ahkamu-l-dženaiz (str. 44). 
Za prijenosni niz hadisa može se reći da je dobar ( hasen ). Naime, od Vjerovjesnika, s.a.v.s., 
prenosi ga Ibn Ebi Zuhejr es-Sekafi posredstvom svog oca, a bilježe ga Ibn Madždže (4221) 
i Ahmed (111/416; VI/466). U Ez-Zevaidu stoji: “Prijenosni niz hadisa je vjerodostojan, a pre- 
nosioci su mu pouzdani Ijudi.” Međutim, od ovog Ebu Bekra (tj. jednog od onih od kojih 
se hadis prenosi, prim. prev.) prenose svega dva prenosioca, dok ga pouzdanim označava 
samo Ibn Hibban (1/267). U Et-Takribu se za nj kaže daje "prihvatljiv" ( makbul ), tj. kad još 
neko prenosi s njim. Inače, hadisi koje on prenosi smatraju se "nedovoljno pouzdanim" 
( lejjinu-l-hadis ). 



VJERSKA UCENJA ISLAMA 


407 


(El-Hudžurat, 12); "Ne povodi se za onim što ne znaš! I sluh, i vid, i razum, za 
sve to će se, zaista, odgovarati!” (El-lsra, 36) 


O njegovim riječima: 

I ne mislimo da je dozvoljeno upotrijebiti sablju ni za jednog pri- 
^ padnika Muhammedovog, s.a.v.s„ ummeta osim za onog za koga 
se mora upotrijebiti. 


Komentar: 

U Sahihu se navode sljedeće Vjerovjesnikove, s.a.v.s., riječi: "Nije dozvoljeno 
proliti krv nijednog muslimana koji svjedoči da nema drugog boga osim 
Allaha i da sam ja Allahov poslanik, osim u tri slučaja: kad osoba koja je u 
braku počini blud, kad se radi o pravičnom poravnanju (kisas) u slučaju 
hotimičnog ubistva i kada musliman napusti svoju vjeru i odvoji se od za- 
jednice (muslimana)!" 425 


O njegovim riječima: 

C,5£ I ne mislimo da se treba dizati protiv naših vođa i pretpostavlje- 
nih, makar postupali i nepravedno. Nećemo ih proklinjati, niti im 
otkazivati poslušnost. Držimo da pokornost njima spada u po- 
kornost koju nam je naredio Uzvišeni Allah, ukoliko ne naređuju 
nešto što je grijeh. Za njih upućujemo dove da budu na ispravno- 
sti i u oprostu Božijem. 


Komentar: 

Uzvišeni kaže: "O vjernici, pokoravajte se Allahu i pokoravajte se Poslaniku i 
nadređenim svojim!" (En-Nisa, 59), a u Sahihu se navode sljedeće Vjerovje- 
snikove, s.a.v.s., riječi: "Ko se pokorava meni, taj se pokorava i Allahu, a ko 


425 


Hadis bilježe El-Buhari i Muslim (muttefek 'alejhi ) posredstvom Ibn Mesuda, a stručno je 
elaboriran u El-lrva'u (2196) i Ez-Zilalu (60, 893 i 894). 

je nepokoran meni, nepokoran je i Allahu! Ko se pokorava zapovjedniku, 
pokoravase i meni, a koje nepokoran zapovjedniku, nepokoran je i meni !" 426 

Ebu Zerr - Allah bio zadovoljan sa njim! - kaže: "Moj voljeni mi je 
oporučio da slušam i pokoravam se (nadređenom), makar on bio i sakati 
abesinski rob !" 427 

U verziji ovog hadisa koju bilježi Buhari stoji: "Makar bio i Abesinac, 
glave poput crne grožđice !" 428 

U dvjema zbirkama vjerodostojnih hadisa (Buharijevoj i Muslimovoj) 
navodi se hadis koji glasi: "Musliman je dužan slušati i pokoravati se (pret- 
postavljenom) i u onome što voli i u onome što ne voli, osim ako mu se 
naređuje nešto što je grijeh [pa ako mu se naredi nešto što je grijeh] tada ne 
treba da sluša, ni da se pokorava !" 429 

Od Huzejfea ibnu-l-Jemana se prenosi sljedeće: "Ljudi su Božijeg Posla- 
nika, s.a.v.s., pitali o dobru, a ja sam ga pitao o zlu, bojeći se da me ne zadesi. 
Tako sam gajednom upitao: 'Božiji Poslaniče, mi smo bili u neznanju i zlu pa 
nam je Allah dao ovo dobro; hoće li nakon ovoga dobra opet biti neko zlo!?' 
'Hoće!', odgovorio je on. 'A hoće li nakon tog zla biti opet dobra?', upitao 
sam, i on mi je rekao: 'Hoće, ali će u njemu biti mutnoće!' 'A kakva će mu to 
mutnoća biti?’, upitao sam. 'Bit će to Ijudi', odgovorio je, 'koji će se ponašati 
mimo mog sunneta i koji će tražiti uputu mimo moje upute. Vidjet ćeš od 
njih i dobrog i lošeg!' 'A hoće li nakon tog dobra opet biti zla?', upitao sam 
ja i on mi je rekao: 'Hoće. To će biti oni koji će pozivati na džehennemska 
vrata, pa ko im se odazove, bacit će ga u njega!' 'Opiši nam ih, Božiji posla- 
niče!', rekao sam ja. 'Hoću', kazao je. 'lz našeg su naroda, govore našim jezici- 
ma!’ 'Božiji Poslaniče', upitao sam ga, 'šta da radim ako to doživim?' 'Drži se 
zajednice muslimana i njihovog vođe.' 'A ako im ne bude bilo ni zajednice, 
ni vođe?', upitao sam. 'Onda se povuci iz svih skupina, makar morao gristi 
korijen drveta dok te tako ne stigne smrt, a ti na tome !’” 430 

Od Ibn Abbasa - Allah njime bio zadovoljan! - prenosi se sljedeće: 
"Božiji Poslanik, s.a.v.s., rekao je: 'Ko kod svog pretpostavljenog spazi nešto 


Hadis bilježe El-Buhari i Muslim, posredstvom Ebu Hurejrea, a stručno je elaboriran u El- 
Irva'u (394). 

Hadis, posredstvom njega, bilježi Muslim. 

Hadis bilježi El-Buhari (IV/385) posredstvom Enesa. 

Hadis bilježe El-Buhari i Muslim (muttefek 'alejhi) posredstvom Ibn Omera. 

Hadis bilježe El-Buhari i Muslim ( muttefek 'alejhi). 

što mu nije drago, neka se strpi jer onaj ko se odvoji od zajednice samo 
jedan pedalj i umre u takvom stanju, njegova smrt je džahilijjetska (tj. kao 
kod Ijudi prije islama)!"’ 431 

U drugoj verziji se kaže: "Skinuo je ogrlicu islama sa svoga vrata!" 432 

Od Ebu Se'Tda el-Hudrija se prenosi da je Božiji Poslanik, s.a.v.s., rekao: 
"Ako se dvojici halifa iskaže lojalnost, ubijte onog potonjeg od njih dvojice!" 433 

Avf ibn Malik - Allah bio zadovoljan sa njim! - prenosi sljedeće riječi 
Božijeg Poslanika, s.a.v.s.: "Vaši najbolji lideri su oni koje vi volite i koji vole 
vas, koji uče dove za vas, i za koje vi učite dove, a vaši najgori lideri su oni 
koje vi mrzite i koji mrze vas, koje vi proklinjete i koji proklinju vas!” "Božiji 
poslaniče", upitali smo mi, "hoćemo li ih, kada budu takvi, svrgnuti mačem?" 
"Nećete", rekao je on, "dok među vama budu obavljali namaz. Stvar, što se 
toga tiče, stoji ovako: kad se nad čovjekom nađe neki namjesnik pa on zapa- 
zi da dotični čini neke neposluhe Allahu [neka prezre to što on čini], ali neka 
mu nipošto ne otkazuje poslušnost!” 434 

I Kur'an i sunnet ukazuju na obavezu pokoravanja predstavnicima vla- 
sti, ukoliko ne naređuju nešto što je grijeh. Obrati pažnju na riječi Uzviše- 
nog: "O vjernici, pokoravajte se Allahu i pokoravajte se Poslaniku i svojim 
nadređenim!" (En-Nisa’, 59); vidi kako je rekao: "i pokoravajte se Poslaniku", 
a ne: I pokoravajte se svojim nadređenim! Naime, oni nadređeni se ne tre- 
tiraju izdvojeno u pogledu pokornosti njima, već im se mora pokoravati 
samo u onim stvarima u kojima je sadržana pokornost Allahu i Njegovom 
Poslaniku. Ponovio je, dakle, glagol pokoravati se i kod Poslanika, jer onaj 
ko se pokorava Poslaniku taj se pokorava i Allahu, budući da Poslanik ne 
naređuje ništa što bi izlazilo iz okvira pokornosti Allahu. Naprotiv, on je u 


Hadis bilježe El-Buhari i Muslim (muttefek 'alejhi) posredstvom Ibn Abbasa, a stručno je 
elaboriran u El-lrva'u (2453). 

Hadis je vjerodostojan (sahih). Ovo je dio iz jednog dugog hadisa koji prenosi El-Haris el- 
Eš'ari, a kojeg bilježi Ahmed (IV/130) i drugi autori s vjerodostojnim prijenosnim nizom. 
Prema tome, ovo nije iz hadisa koji se prenosi od Ibn Abbasa, kako se to činilo komentato- 
ru. Cjelovit tekst hadisa navodi se u djelu Sahihu-t-tergib (553) i djelu Sahihu-l-Džami'i-s- 
sagir (1720). Tu se nalazi i odgovor nekim savremenim doktorima koji su pokušali dokazati 
da hadis ima manjkavosti, no argumentima koji ne stoje, pa ko želi neka konsultira ova 
djela, naći će u njima zadovoljavajući odgovor. 

Hadis bilježi Muslim, dok Sujuti u djelima EI-Džami'u-l-kebir i Ez-Zijade 'ale-l-Džami'i-s- 
sagir navodi da ga bilježi, također, i Ahmed. Međutim, ja ga nisam pronašao u Ahmedo- 
vom Musnedu. 

Hadis bilježi Muslim i drugi autori, a stručno je elaboriran u djelu Es-Sahiha (907). 

tome nepogrešiv, dok "nadređeni" može narediti i nešto izvan pokornosti 
Allahu - u tom slučaju ne treba mu se biti pokorno, osim u onom u čemu 
je sadržana i pokornost Allahu i Njegovom Poslaniku. 

Što se, pak, tiče obaveze da im se bude u pokornosti i kad su nepra- 
vedni, to je stoga što je u otkazivanju poslušnosti njima mnogostruko veća 
šteta od one koju oni čine svojom nepravdom. Štaviše, u podnošenju nji- 
hove nepravde nalazi se iskupnina za grijehe i udvostručenje nagrade, jer 
Uzvišeni Allah im je i dao vlast nad nama samo zbog pokvarenosti naših 
djela, a sankcija pripada istoj vrsti kojoj i djelo kojim je izazvana. Stoga smo 
dužni moliti se za oprost grijeha, kajati se za učinjene grijehe i popravljati 
svoja djela. 

Uzvišeni kaže: "Koja god vas nedaća zadesi to je zbog onoga što su 
ruke vaše uradile, a On mnogo šta i oprosti!” (Eš-Šura, 30); "Zar kad vas je 
snašla nevolja koju ste vi njima dvostruko nanijeli, možete reći: 'Otkud sad 
ovo?!' Reci: 'To je od vas samih!' Allah, zaista, sve može!" (Alu 'lmran, 165); 
"Dobro koje ti se dogodi od Allaha je, a nesreću koja te zadesi sam si za- 
služio!" (En-Nisa, 79); "Tako isto Mi prepuštamo vlast jednim silnicima nad 
drugim zbog onoga što su zaradili!" (El-En'am, 129) 

Prema tome, ako se podanici žele riješiti nepravde nepravednog vlada- 
ra, neka sami ostave nepravdu. Od Malika ibn DTnara se prenosi da je u nekoj 
od Božijih objava rečeno: "Ja sam Allah, Posjednik pune vlasti. Srca vladara su 
u Mojoj ruci, i Ja ću ih onima koji Meni budu pokorni učiniti milošću, a oni- 
ma koji Meni budu neposlušni kaznom! Stoga se ne bavite grđenjem vladara, 
nego se pokajte i Ja ću njih učiniti blagima prema vama!” 435 


O njegovim riječima: 

I slijedimo sunnet i džemat, a izbjegavamo izdvajanje, razdor i 
razjedinjenost. 


Ovo je predaja koja je preuzeta od Jevreja ( israilijjat ). Neki slabi prenosioci hadisa je, na- 
vodno, prenose od Vjerovjesnika, s.a.v.s. Taberani je bilježi u djelu El-Evsat posredstvom 
Ebu-d-Derdaa. Hejsemi (V/249) za nju kaže: "U nizu njenih prenosilaca nalazi se i Ibrahim 
ibn Rašid, koji je odbačen prenosilac ( metruk ).” 

Komentar: 

Sunnet je Poslanikov, s.a.v.s., put i pravac. Džemat je zajednica muslimana, 
tj. ashaba i onih koji njih slijede u dobru sve do Sudnjega dana. Prema tome, 
slijediti njih je Pravi put, a oponiranje njima je zabluda. Uzvišeni Allah Svo- 
me Vjerovjesniku, s.a.v.s., kaže: "Reci: Ako Allaha volite, mene slijedite, i vas 
će Allah voljeti i grijehe vam oprostiti!’ - a Allah prašta i samilostan je!" (Alu 
'lmran, 31) Uzvišeni još kaže: "Onoga koji se suprotstavi Poslaniku a poznat 
muje Pravi put, i koji pođe putem koji nije put vjernika, pustit ćemo da čini 
šta hoće, i bacit ćemo ga u Džehennem - a užasno je on boravište!" (En- 
Nisa’, 115); "Reci: 'Pokoravajte se Allahu i pokoravajte se Poslaniku!', a ako 
ne htjednu: on je dužan da radi ono što se njemu naređuje, a vi ste dužni 
da radite ono što se vama naređuje, pa ako mu budete poslušni, bit ćete na 
Pravom putu. A Poslanik je jedino dužan da jasno obznani!” (En-Nur, 54); "I 
doista, ovo je Pravi put moj, pa se njega držite i druge puteve ne slijedite, 
pa da vas odvoje od puta Njegovog! Eto, to vam On naređuje, da biste se 
grijeha klonili!" (El-Enam, 153); "I ne budite kao oni koji su se razjedinili i u 
mišljenju podvojili kad su im već jasni dokazi došli! Njih čeka patnja velika!" 
(Alu 'lmran, 105); "Tebe se ništa ne tiču oni koji su vjeru svoju raskomadali i 
u stranke se podijelili, Allah će se za njih pobrinuti. On će ih o onome što su 
radili obavijestiti!" (El-En'am, 159) 

U Es-Sunenu se navodi hadis, kojeg Tirmizi označava vjerodostojnim 
( sahih ), a koji se prenosi od El-'lrbada ibn Sarije, koji kaže: "Božiji Poslanik, 
s.a.v.s., držao nam je vrlo sugestivan govor - nama su od njega oči suzile, 
a srca se grčila. Na to ga je neko upitao: 'Božiji Poslaniče, ovo kao da bijaše 
oproštajni govor, pa šta nam ostavljaš u amanet?' 'U amanet vam - rekao je 
on - ostavljam da slušate i pokoravate se, jer ko od vas poživi nakon mene 
vidjet će mnogo razilaženja. Stoga se držite moga sunneta i prakse pravo- 
postupajućih halifa poslije mene. Držite se za to svom snagom i strogo se 
čuvajte novotarija, jer je svaka novotarija zabluda!"’ 436 

Još je rekao: "Sljedbenici dviju ranijih objava u svojoj su se vjeri podije- 
lili u sedamdeset i dvije skupine, a ovaj će se ummet podijeliti na sedamde- 
set i tri skupine, tj. koje će se povoditi za strastima, i sve će otići u vatru osim 
jedne. To je ona koja će činiti džemat (muslimana)!” 437 


Hadis je vjerodostojan (sahih), kao što kaže Tirmizi. V.: E\-!rva' ( 2455) i Es-Surme od Ibn Ebi 
'Asima (br. 27-34). 

Hadis je vjerodostojan (sahih), a stručno je elaboriran u djelu Es-Sahiha (203-204), te u 
Tahridžu-s-sunne pod br. 63-69. 


437 

U drugoj verziji ovog hadisa stoji: "Upitali su: 'Ko će činiti tu skupina, 
Božiji Poslaniče?', i on je rekao: 'Oni koji će biti na ovome na čemu smo ja i 
moji ashabi !'” 438 Ovim je, s.a.v.s., pojasnio da će propasti svi oni koji se budu 
međusobno razilazili; da neće propasti samo oni koji se budu držali sunneta 
i džemata. 

Kako je samo lijepo rekao Abdullah ibn Mes'ud, Allah bio zadovoljan 
sa njim: "Ko od vas htjedne nekoga sebi uzeti za uzor, neka ga uzme iz reda 
onih koji su umrli, jer se za živog ne može biti sigurno da neće biti zaveden. 
Ovdje primarno mislim na Muhammedove ashabe - oni su bili najbolji dio 
ovog ummeta, njihova srca bila su najčestitija i imala najdublje znanje i naj- 
manju izvještačenost. Bili su Ijudi koje je Allah odabrao da se druže s Njego- 
vim Vjerovjesnikom, s.a.v.s., i da uspostavljaju Njegovu vjeru, pa im priznajte 
njihovu vrijednost, slijedite njihove stope i držite se koliko god možete nji- 
hovog morala i njihove vjere, jer su oni bili na Pravoj uputi!" 

Ovo će, ako Bog da, biti dodatno pojašnjeno kada budemo razmatrali 
Profesorove riječi: "Smatramo džemat istinom i ispravnošću, a razjedinje- 
nost zastranom i patnjom." 


O njegovim riječima: 

Cj8 S I volimo pravedne i pouzdane, a mrzimo nepravedne i nepouz- 
dane. 


Komentar: 

Ovo spada u potpunost imana i u upotpunjenost ropske potčinjenosti Alla- 
hu ( el-'ubCtdijje ), budući da izražavanje pokornosti Bogu ( el-'ibade ) implicira 
potpunost Ijubavi i njenu krajnost, te potpunost poniznosti i njenu kraj- 
nost. Tako Ijubav prema Allahovim poslanicima, vjerovjesnicima i Njegovim 
vjernim robovima spada u Ijubav prema Allahu, premda onu Ijubav koja je 
posvećena Allahu ne zaslužuje niko drugi osim Njega. Svi drugi se, naime, 
vole zarad Allaha, a ne sa Allahom. Onaj koji voli, voli ono što voli njegov 


U ovoj verziji postoji slabost ( ed-d'af ), dok je Tirmizi u El-lmanu označava dobrom ( hasen ), 
što je moguće s obzirom na potvrde koje ima u drugim predajama, kako smo to vidjeli u 
osvrtu na nju (u izvorniku br. 263). Potvrdu za nju ja sam naveo i u Es-Sahihi, pod hadisom 
br. 204, na str. 17. 


438 

voljeni, mrzi ono što on mrzi, prijatelj je onome ko se prijateljski odnosi 
prema njemu, a neprijatelj onome ko se prema njemu odnosi neprijateljski; 
njegovo zadovoljstvo podudarno je s njegovim zadovoljstvom, a srdžba s 
njegovom srdžbom; naređuje ono što on naređuje, a zabranjuje ono što on 
zabranjuje - u svakoj situaciji on je u suglasju sa njim. 

Tako Uzvišeni Allah voli dobročinitelje, voli bogobojazne, voli pokaj- 
nike, voli one koji se čiste, pa i mi volimo one koje Allah voli. Allah ne voli 
nepouzdane, ne voli one koji nered čine, ne voli ohole pa ih, zato, ne volimo 
ni mi. Mrzimo ih da bismo bili u suglasju s Njim. 

U dvjema zbirkama vjerodostojnih hadisa (Buharijevoj i Muslimovoj) 
navode se sljedeće Vjerovjesnikove, s.a.v.s., riječi: "Onaj u kome se nađu ove 
tri stvari osjetit će slast imana: kome Allah i Njegov Poslanik budu draži od 
bilo koga drugog; ko nekog bude volio samo radi Allaha i ko se ne bi volio 
vratiti u nevjerstvo, nakon što ga je Allah izbavio iz njega, kao što ne bi volio 
biti bačen u Vatru!” 439 

Prema tome, potpuna Ijubav podrazumijeva podudarnost s voljenim 
u onome što on voli i što mrzi, s kim je u prijateljstvu i s kim je u neprijatelj- 
stvu. Jasno je da onaj ko Allaha voli obaveznom Ijubavlju neminovno mrzi 
Njegove neprijatelje a voli one koje On voli, koji se protiv njih bore, kao što 
kaže Uzvišeni: "Allah voli one koji se na Njegovom putu bore u redovima 
kao da su bedem čvrsti!” (Es-Saff, 4) 

Ljubav i mržnja temelje se na svojstvima dobra i zla koja se nalaze u 
Ijudima. Naime, u čovjeku se mogu istvoremeno naći uzročnik prijateljstva 
i uzročnik neprijateljstva, Ijubavi i mržnje, tako da s jedne strane može biti 
voljen, a s druge mržen. U tom slučaju sud se donosi prema onome što 
prevladava. Takav tretman čovjek ima i kod Allaha, jer i Allah s jedne strane 
može nešto voljeti, a s druge mrziti, kako je to rekao (Vjerovjesnik), s.a.v.s., 
prenoseći to od svoga Gospodara: "Ja se ne kolebam ni u čemu što ću učiniti 
onako kako se kolebam da uzmem dušu Svom robu vjerniku: ne voli smrt, a 
Ja ne volim da mu učinim nažao, no smrt mu je neminovna!" 440 

Tako je kazao da se koleba, jer kolebanje predstavlja suprotstavljenost 
dviju volja - On, Uzvišeni, voli ono što voli Njegov rob vjernik, a mrzi ono 
što on mrzi, pa budući da Njegov rob mrzi smrt, mrzi je i Uzvišeni, kao što je 


Hadis bilježe El-Buhari i Muslim, posredstvom Enesa. 

Hadis je vjerodostojan (sah/h). Ovo je, pak, samo njegov dio, dok je ranije naveden u cije- 
losti (br. 458/u izvorniku), gdje sam kazao nešto više o njemu. 

rekao: "a Ja ne volim da mu učinim nažao." Uzvišeni je, pak, čovjeku dosudio 
smrt - prema tome, On želi da se ona dogodi. To je nazvao kolebanjem, a 
potom je objasnio da je to nešto što se neminovno mora desiti, naime, vodi 
nečemu što je mnogo draže! 


O njegovim riječima: 

(“Sg I kažemo: Allah najbolje zna ono što je nama nejasno. 


Komentar: 

Već ranije je u Profesorovim - Allah mu se smilovao! - riječima naznačeno 
kako niko ne može ostati ispravan u svojoj vjeri osim onoga ko se preda Alla- 
hu Uzvišenom i Njegovom Poslaniku, s.a.v.s., i ko ono što je njemu nejasno 
prepusti onome kome je to znano. Onaj, pak, ko o nečemu govori bez znanja 
ustvari se povodi za svojom strašću, a Uzvišeni kaže: "A zar je iko gore zalutao 
od onoga koji slijedi strast svoju a ne Allahovu uputu?" (El-Kasas, 50); "Ima 
Ijudi koji se bez ikakvog znanja prepiru o Allahu i koji slijede svakog šejtana 
prkosnoga, za koga je već određeno da će svakoga onog ko ga uzme za zaštit- 
nika na stranputicu zavesti i u patnju ga ognjenu dovesti." (El-Hadždž, 3-4); 
"One koji o Allahovim znamenjima raspravljaju, iako im nikakav dokaz nije 
došao, pa izazivaju još veću Allahovu mržnju i mržnju vjernika. - Tako Allah 
pečati srce svakog oholog i nasilnog." (El-Mu'min, 35); "Reci: 'Gospodar moj 
zabranjuje razvrat, i javni i potajni, i grijehe, i neopravdanu primjenu sile, i da 
Allahu pridružujete u Božanstvenosti one za koje On nikakav dokaz objavio 
nije, i da o Allahu govorite ono što ne znate.'" (El-A'raf, 33) 

Allah je Svome Vjerovjesniku, s.a.v.s., naredio da Njemu prepusti zna- 
nje o onome što ne zna; rekao je: "Reci: 'Allah najbolje zna koliko su ostali; 
tajne nebesa i Zemlje jedino On zna!’" (El-Kehf, 26); "Reci: 'Gospodar moj 
najbolje zna koliko ih je bilo."’ (El-Kehf, 22) Kada je upitan o djeci idolopo- 
klonika, Poslanik, a.s., rekao je: "Allah najbolje zna šta bi oni radili!" 441 

Omer - Allah njime bio zadovoljan! - rekao je: "Nemojte imati po- 
vjerenja u vlastito mišljenje kad je posrijedi vjera, jer da si me mogao vidjeti 


Hadis bilježe El-Buhari i Muslim ( muttefek 'alejhi), posredstvom Ebu Hurejrea i Ibn 'Abbasa, 
Allah bio zadovoljan njima dvojicom! 

na dan Ebu Džendela, vidio bi me kako ono što je govorio Božiji Poslanik, 
s.a.v.s., pobijam svojim mišljenjem, ustrajavam na njemu i ne odstupam. Bilo 
je to na dan Ebu Džendela za vrijeme ispisivanja sporazuma, kad je Poslanik, 
a.s., rekao: 'Piši: U ime Allaha, Svemilosnog, Milostivog.’ i kad je onaj drugi re- 
kao: 'Ne, nego napiši: U Tvoje ime, Bože mojl' Božiji Poslanik, s.a.v.s., pristao je 
na to pa je tako i zapisano, a ja sam odbijao to prihvatiti, pa mi je on rekao: 
'Omere, zar odbijaš iako vidiš da sam se ja saglasio?!”’ 442 

On je - Allah njime bio zadovoljan! - rekao i ovo: "Sunnet je ono što 
su ustanovili Allah i Njegov Poslanik, s.a.v.s., pa nemojte pogrešku vlastitog 
mišljenja zajednici muslimana predstavljati kao sunnet!” Ebu Bekr es-Siddlk 
- Allah njime bio zadovoljan! - rekao je: "Koja bi me to zemlja htjela dr- 
žati i koje bi me to nebo htjelo natkriljivati ako bih o nekom kur'anskom 
ajetu rekao nešto po svom nahođenju, ili nešto o čemu nemam sigurnog 
znanja?!" 

El-Hasan ibn 'Ali el-Hulvani kaže: "Kazivao nam je 'Arim, koji je slušao 
Hammada ibn Zejda kako, pozivajući se na Se'Tda ibn Ebi Sadeku, prenosi 
sljedeće Ibn STrTnove riječi: 'Niko se više nije plašio onog što ne zna od Ebu 
Bekra, a nakon Ebu Bekra najviše se toga plašio Omer, Allah njime bio zado- 
voljan! Kad bi se pred Ebu Bekra iznio neki problem, pa on za njegovo rješe- 
nje ne bi našao osnovu u Kur'anu, niti u sunnetu Božijeg Poslanika, s.a.v.s., 
on bi ga nastojao riješiti vlastitim umnim naporom, a zatim bi rekao: Ovo je 
moje mišljenje, pa ako je ispravno, od Allaha je, a ako je pogrešno, od mene 
je i molim Allaha da mi oprosti!'" 


O njegovim riječima: 

Držimo da se (pri uzimanju abdesta) može mesh činiti po obući, 
^ kako na putovanju tako i u mjestu boravka, kako je to naznačeno 
utradiciji. 


Hadis bilježe Taberani u El-Keblru (1/5/1) i Ibn Hazm u El-Ahkamu (VI/46). Svi prenosioci ovog 
hadisa su pouzdani, izuzev Fudalea ibn Mubareka koji je podmetao hadise ( mudellis ), kako 
se to navodi u djelu Et-Takrlb, iako on ovaj hadis prenosi s pozivanjem na druge prenosioce. 
Hejsemi u svom El-Medžme‘u (1/179) kaže: "Hadis bilježi i Ebu Ja'la, a svi njegovi prenosioci su 
pouzdani, premda se među njima nalazi i Mubarek ibn Fudala.” Na drugom mjestu (VI/145- 
146), navodeći ga u formi dužoj od ove, no ne i u njegovoj cjelovitosti, kaže: “Bilježi ga El- 
Bezzar, posredstvom Ijudi koji prenose vjerodostojne hadise.” Prvi dio hadisa nalazi se i u 
zbirkama vjerodostojnih hadisa El-Buharija i Muslima, kao predaja Sehla ibn Hunejfa. 

Komentar: 

Od Božijeg Poslanika, s.a.v.s., na nesumnjivo vjerodostojan (mutevatir) na- 
čin preneseno je činjenje mesha po obući i pranje nogu. Rafidije, pak, po- 
stupaju suprotno ovom vjerodostojno prenesenom sunnetu, pa im treba 
kazati ovako: Broj onih koji su od Vjerovjesnika, s.a.v.s., prenijeli abdest u 
njegovoj teorijskoj i praktičnoj ravni, koji su abdest učili od njega i abdestili 
se za vrijeme njegovog života a on ih gledao i to im odobravao, i koji su ta- 
kav abdest prenijeli onima koji su došli iza njih, mnogo je veći od broja onih 
koji su prenijeli tekst ovog ajeta. Naime, svi su muslimani abdest uzimali za 
vrijeme njegovog života i ni od koga drugog nisu naučili abdest osim od nje- 
ga, budući da im taj postupak nije bio poznat u vremenu prije islama. Oni su 
njega nebrojeno puta gledali kako uzima abdest i od njega prenijeli pranje 
nogu u velikom broju hadisa. Štaviše, većim brojem prijenosnih puteva od 
njega su prenijeli i riječi: "Teško petama i tabanima od vatre!” 443 , koje se na- 
vode u zbirkama vjerodostojnih hadisa i dr. 

Usto, ako je mesh potiranje samo gornjeg dijela stopala, onda je pra- 
nje cijele noge napor kojem čovjekova narav ne naginje onako kako nagi- 
nje vlasti i imetku. Pa ako bi bilo prostora za kakvu primjedbu u pogledu 
uzimanja abdesta o kome postoji nesumnjivo vjerodostojna (mutevatir) 
predaja, tada bi još više prostora moralo biti za primjedbu u pogledu pri- 
jenosa teksta ajeta (o abdestu)! Ako bi oni rekli: Tekst ajeta utvrđen je tako 
vjerodostojnom predajom da nije moguće da se u njoj nađe bilo kakva laž 
ili omaška - (mi bismo kazali) da se to u još potpunijoj formi može kaza- 
ti za predaju o načinu uzimanja abdesta od njega. Tekst ajeta, pak, nije u 
konfrontaciji s pouzdano prenesenim sunnetom, jer izraz mesh kako god 
znači: pogoditi, zadesiti ( el-isabe ), isto tako znači i: politi ( el-isale ), kao što 
[Arapi] kažu: "Temessahtu li-s-salati” (Polio sam se vodom radi namaza). U 
samom ajetu, pak, ima nešto što ukazuje na to da se pod meshom ne misli 
na potiranje nogu u smislu drugog načina pranja već na mesh kao pranje. 
Naime, u ajetu se kaže "do dvaju zglavaka" (El-Ma'ide, 6), a ne "do lakata" 
(El-Ma ide, 6), što ukazuje na to da se na svakoj nozi ne nalazi samo jedan 
zglavak, onako kao što se na svakoj ruci nalazi samo jedan lakat, već da se 
na svakoj nozi nalaze po dva zglavka. To znači da Uzvišeni naređuje mesh 


Hadis bilježe El-Buhari i Muslim ( muttefek 'alejhi), ali bez riječi "i tabanima”. U ovakvom 
obliku hadis bilježi Ahmed (IV/191) s vjerodostojnim prijenosnim nizom, posredstvom 
'Abdullaha ibn el-Harisa ibn Džez'a ez-Zubejdija. 

do dviju ispupčenih kostiju, što je, zapravo, pranje jer oni koji dozvoljava- 
ju onaj specifični mesh pod njim podrazumijevaju potiranje samo gornjih 
dijelova stopala pa kao argument protiv rafidijskoga stava navode upravo 
navođenje dviju ispupčenih kostiju u predmetnom ajetu. Time se njihova 
tvrdnja da je obavezno potirati stopala do dvaju zglavaka, tj. onih mjesta 
na kojima se spajaju potkoljenica i stopalo, gdje se vezuje obuća, pobija i 
Kur'anom i sunnetom. 

Poznata su dva načina učenja ovog ajeta, s akuzativom, i s genitivom, 
i gramatička analiza toga data je na za to odgovarajućem mjestu. U slučaju 
akuzativa, ajet predstavlja jasan tekst o obaveznosti pranja, jer se prijedlog 
za mjesto upotrebljava u slučaju kad je značenje istovjetno, kao u stihu: 

Fe lesna bi-l-džibali ve le-l-hadlda 

(Pa, ni brda mi nismo, ni gvožđe!) 

Nije isto značenje kad kažemo: Mesahtu bi re'sl ue ridžlJ (Potrao sam po 
svojoj glavi i nozi), i kad kažemo: Mesahtu re'sJ ve ridžlJ (Potrao sam svoju 
glavu i nogu), budući da navođenje čestice bi sugerira dodatnu značenjsku 
komponentu u činjenici potiranja, tj. nanošenje na glavu manje količine 
vode, što dalje pojašnjava ono što se nastavlja na ovo: naime ve ejdijekum, i 
vaše ruke. Prema tome, pouzdano preneseni sunnet isključuje bukvalno ra- 
zumijevanje ovogajeta, kojem pribjegavaju neki Ijudi, jer je Poslanik, s.a.v.s., 
Ijudima objašnjavao Kur'an, i njegovu formu i smisao. Ebu Abdurrahman 
es-Sulemi kaže: "Oni koji su nas podučavali Kur'anu, Osman ibn 'AfFan, Ab- 
dullah ibn Mes'ud i drugi, govorili su nam da oni, kad bi od Vjerovjesnika, 
s.a.v.s., naučili deset ajeta ne bi prelazili na učenje drugih ajeta dok ne bi 
naučili značenje ovih." 

U činjenici da je u ajetu za pranje nogu upotrijebljen izraz mesh (poti- 
ranje) nalazi se naputak da se pri tome treba trošiti manja količina vode, jer 
obično upravo pri pranju nogu dolazi do velikog rasipanja vode. Ovo pitanje 
je odveć poznato i njegova elaboracija može se naći u fikhskim djelima. 


O njegovim riječima: 

Hadž i džihad moraju se vršiti s predvodnicima muslimana, do- 
brim ili lošim, sve do Kijametskog dana. To dvoje ništa ne može 
obesnažiti niti dokinuti. 

Komentar: 

Profesor - Allaha mu se smilovao! - ovim sugerira odgovor rafidijama koji 
su govorili: "Nema borbe na Božijem putu sve dok se ne pojavi Er-Rida, iz 
loze Muhammedove, i dok glasnik sa neba ne vikne: 'Slijedite ga!"’ 

Neutemeljenost ovoga stava isuviše je očita da bi za nju trebalo izno- 
siti neki dokaz. Oni su za imama postavili uvjet da mora biti bezgrešan 
(ma'sum) za šta nemaju nikakva dokaza. Naprotiv, u Muslimovom Sahlhu 
navodi se sljedeća izjava 'Avfa ibn Malika el-Ešdža'ija: "Čuo sam Božijeg 
Poslanika, s.a.v.s., kad je rekao: 'Vaši najbolji lideri (imami) su oni koje vi 
volite i koji vas vole [i koje vi blagosiljate] i koji vas blagosiljaju, a najgori 
vaši lideri su oni koje vi mrzite i koji vas mrze, koje vi proklinjete i koji vas 
proklinju!' Ja sam ga, kaže on, upitao: 'Božiji Poslaniče, hoćemo li ih u tom 
slučaju napustiti?' 'Nećete', rekaoje, 'sve dok među vama budu uspostavlja- 
li namaz! Onaj ko bude imao nekog upravitelja koji čini neposluhe Allahu, 
neka prezre te njegove neposluhe Allahu, ali neka mu ne otkazuje svoju 
pokornost!”’ 444 

Ranije su već navođeni neki hadisi slični ovome koji govore o vo- 
đama i ni u jednome od njih ne stoji da imam (predvodnik) mora biti 
bezgrješan. Rafidije su u ovome najveći gubitnici, jer su stvar postavili tako 
da je bezgrešni imam ustvari nepostojeći imam, koji im nije od koristi ni 
u pogledu vjere, ni u pogledu ovoga svijeta! Oni tvrde da je to očekujući 
imam, Muhammed ibn el-Hasan el-'Askeri koji je, kako tvrde, ušao u jedan 
podzemni prostor 260. god., ili u vremenu bliskom toj godini, u Samurri. 
Na to mjesto izvode životinju, mazgu ili konja, kako bi je mogao uzjahati 
kada izađe! U određenim vremenima odrede nekoga da ga poziva da iza- 
đe; da viče: "Naš velikanu - izađi! Naš velikanu - izađi!" Pritom isukuju 
oružje iako ih tamo niko ne napada, i čine druge stvari zbog kojih im se 
smiju razboriti Ijudi. 

Profesor kaže: "...s predvodnicima muslimana, dobrim ili lošim", jer su 
hadž i džihad dvije obaveze koje su povezane s putovanjem, tako da je u 
njima neophodan neko ko će predvoditi Ijude i boriti se protiv neprijatelja, 
što se može postići i s dobrim i s lošim liderom (imamom). 


444 


Hadisje vjerodostojan ( sahih ) i već je navođen pod br. 499 (u izvorniku). 

O njegovim riječima: 

I vjerujemo u kiramen-katibine - plemenite pisare, koje je Allah 
^ odredio da nad nama bdiju. 


Komentar: 

Uzvišeni kaže: "A nad vama bdiju čuvari, kod nas cijenjeni pisari, koji znaju 
ono što radite." (El-lnfitar, 10-12); "Kad se dvojica sastanu i sjednu jedan s 
desne, a drugi s lijeve strane, on ne izusti nijednu riječ a da pored njega nije 
prisutan onaj koji bdije." (Kaf, 17-18); "Uz svakog od vas su meleki, ispred 
njega i iza njega - po Allahovom naređenju nad njim bdiju." (Er-Ra'd, 11); 
"Zar oni misle da Mi ne čujemo šta oni nasamo razgovaraju i kako se me- 
đusobno dogovaraju? Čujemo Mi, a izaslanici Naši, koji su uz njih, zapisuju!" 
(Ez-Zuhruf, 80); "Ova Knjiga Naša o vama će samo istinu reći, jer smo nare- 
dili da se zapiše sve što ste radili!" (El-Gašije, 29); "Izaslanici Naši ono što vi 
ispletkarite, doista, zapisuju!" (Jčinus, 21) 

U Sahlhu se navode sljedeće Vjerovjesnikove, s.a.v.s., riječi: "Kod vas se 
smjenjuju meleki dana i meleki noći. Oni se susreću za vrijeme sabah-namaza 
i ikindija-namaza, pa se oni koji su bili kod vas uzdižu Allahu i On ih - iako 
ih On zna najbolje - upita: 'U kakvom stanju ste ostavili robove Moje?' 'Kad 
smo im došli', reknu Mu oni, 'klanjali su, i kad smo otišli od njih - klanjali su!"’ 445 

U drugom hadisu stoji: "Sa vama se nalaze (i meleki) koji vas ne na- 
puštaju osim za vrijeme dok vršite nuždu i dok ste u spolnom odnosu, pa 
imajte obzira prema njima i ukažite im počast!” 446 

U tumačenju se kaže: "Dvojica, jedan s desne a jedan s lijeve strane, 
bilježe djela. Onaj na desnoj strani bilježi dobra djela, a onaj na lijevoj loša. 
Druga dva meleka ga čuvaju i štite: jedan je iza, a drugi ispred njega, tako da 
se on nalazi između četiri meleka danju i četiri meleka noću, koji se smjenju- 
ju - dva ga čuvaju, a dva bilježe." 

'lkrime prenosi Ibn 'Abbasovo tumačenje ajeta: "Po Allahovom naređe- 
nju nad njim bdiju!" (Er-Ra'd, 11) - "To su meleki koji ga čuvaju: jedan ispred, 
ajedan iza njega, ali kad dođe Allahova odredba, oni joj se uklone s puta!” 


Hadis bilježe El-Buhari i Muslim ( muttefek 'alejhi), posredstvom Ebu Hurejrea, a stručno je 
elaboriran u Ez-Zilalu (491) 

Hadis je slab ( da'ij ). V.: Ed-Da'ifa br. 2241. 

Muslim i Ahmed navode sljedeće Abdullahove riječi: "Božiji Poslanik, 
s.a.v.s., rekao je: 'Nema niti jednoga od vas a da za nj nije zadužen njegov 
pratilac iz reda džinna i njegov pratilac iz reda meleka!' 'Je li tako i s tobom, 
Božiji Poslaniče?', upitali su oni i on je rekao: 'Jeste, ali je mene Allah pot- 
pomogao protiv njega pa mi se on pokorio, tako da me navodi samo na 
dobro!'” 447 

Ovo je verzija u kojoj se riječ/e esleme navodi s akuzativnom odredni- 
com na kraju riječi, [a oni koji tu riječ bilježe s nominativnom odrednicom 
(tj. kao/e eslemu) bilježe pogrešno. Fe esleme pak znači] i ona znači istesle- 
me (predao mi se i pokorio), prema ispravnijem od dva shvatanja. Stoga je 
rekao: "Tako da me navodi samo na dobro. Onaj, pak, koji kaže da je šejtan 
postao vjernik, iskrivio je njegovo značenje, budući da šejtan ne može biti 
vjernikom!” 448 

Za Allahove riječi: "Po Allahovom naređenju nad njim bdiju!" (Er- 
Ra'd, 11) neki kažu da znače: Njihovo čuvanje njega jedna je od Allahovih 


'Abdullah je 'Abdullah ibn Mes'ud. Od njega ga, također, bilježi i Ed-Darimi, u djelu Er- 
Rikak, koji kaže: “Neki tvrde da riječ esleme (prepustiti se, pokoriti se) ovdje znači istesleme 
(predati se), odnosno zelle (postati ponizan). 

Profesor Ahmed Šakir kaže: "Razmimoilaženje u pogledu vokaliziranja slova mim u riječi 
fe eslem jestaro, a ispravnije je ono mišljenje prema kojemu to slovo treba vokalizirati aku- 
zativnom odrednicom, kako to kaže i komentator. Međutim, značenje koje on preferira 
nije ono dominantno. Tako El-Kadi 'ljad u djelu Mešariku-l-envar (11/218) kaže: 'Ovaj hadis 
bilježimo i s nominativnom i akuzativnom odrednicom (riječi fe eslem). Oni koji ga bilježe 
s nominativnom odrednicom (tj. kao fe eslemu) smatraju da se to odnosi na Poslanika, a.s., 
pa bi značenje bilo ovako: Pa sam sačuvan od njega, dok oni koji ga bilježe s akuzativnom 
odrednicom (tj. kao/e esleme) drže da se to odnosi na šejtana, pa bi u tom slučaju značenje 
bilo: Pa je primio islam. U drugim, glavnim djelima, mimo ovih, hadis se navodi i s izrazom: 
istesleme (predao se). Pod glavnim djelima on misli na Malikov El-Muvetta' i El-Buharijev i 
Muslimov Sahih, na kojimaje i temeljio svoju knjigu, premda ovaj hadis ne bilježe ni Malik, 
ni El-Buhari. 

Nevevi u svom komentaru Muslimove zbirke vjerodostojnih hadisa (Sahlh Muslim ) kaže: 
“Ovo su dvije poznate varijante ovog hadisa, i stručnjaci nisu saglasni u tome koja je od 
njih pretežnija. Hattabi tvrdi da je pretežnija ona s nominativnom odrednicom,/e es/emu; a 
El-Kadi 'ljad da čitanje s akuzativnom odrednicom ima snažnije uporište. Hafiz Ibn Hibban 
ovaj hadis također bilježi u svom Sahihu (11/283, fotokopija rukopisa) i kategorično tvrdi da 
se predmetna riječ treba čitati s akuzativnom odrednicom, tj. kao:/e esleme. On kaže: 'U 
hadisu se govori o tome da je Odabranikov šejtan primio islam tako da ga je navraćao samo 
na dobro, a neda jeon bio miran od njegovih spletki, iakoje bio nevjernik!' Ovoje ispravno, 
što potvrđuju i argumenti. Tvrdnja komentatora da ovo predstavlja iskrivljavanje značenja, 
“budući da šejtan ne može biti vjernik” samo je skretanje pažnje, jer se u hadisu kaže "nje- 
gov pratilac iz reda džinna”, a ne "njegov šejtan". Drugo: Džinna ima vjernika i nevjernika 
- šejtani su njihovi nevjernici, pa oni od njih koji povjeruju prestaju se nazivati šejtanima. 

zapovijedi, odnosno: Allah im je naredio da to čine, čemu u prilog ide i uče- 
nje ovogajeta kao : JahfazCmehu bi emrillah (Štite ga po Allahovoj naredbi). 449 

Potom, navedenim svetim tekstovima je utvrđeno da meleki bilježe i 
riječi i djela, ali i namjere, jer su namjere djela srca, tako da i one spadaju u 
opće značenje ajeta: "Oni znaju ono što vi radite." (El-lnfitar, 10-12) To po- 
tvrđuju i Vjerovjesnikove, s.a.v.s., riječi: "Uzvišeni Allah kaže: 'Kad Moj rob 
namjeri učiniti loše djelo vi mu ga nemojte bilježiti, pa ako ga uradi tada mu 
ga ubilježite kao jedno loše djelo, a ako Moj rob namjeri učiniti dobro djelo 
pa ga ne učini, vi mu ga ubilježite kao dobro djelo, a ako ga učini ubilježite 
mu ga kao deset dobrih djela!'" 450 

Božiji Poslanik, s.a.v.s., još je rekao: "Meleki reknu: 'Ovaj čovjek hoće da 
uradi ružno djelo!' - a On to najbolje vidi! - pa im kaže: 'Pratite ga, pa ako 
ga uradi ubilježite mu ga onakvim kakvim ga je i uradio, a ako ga ne uradi 
ubilježite mu ga kao dobro djelo jer ga nije uradio radi Mene!’” 45 ’ Hadis bi- 
Iježe Buhari i Muslim u svojim zbirkama vjerodostojnih hadisa ( Es-Sahihajn ), 
a ovu verziju navodi Muslim. 


O njegovim riječima: 

(Mžg I vjerujemo u meleka smrti, zaduženog za uzimanje duša svih Ijudi. 


Komentar: 

Uzvišeni kaže: "Reci: 'Melek smrti, koji je za to određen, duše će vam uzeti, 
a poslije ćete se Gospodaru svome vratiti.’” (Es-Sedžda, 11) Ovaj ajet nije 
u kontradiktornosti s Njegovim riječima: "A kad nekom od vas smrt dođe, 
izaslanici Naši mu, bez oklijevanja, dušu uzmu." (El-En'am, 61) i riječima: 
"Allah uzima duše u času njihove smrti, a i onih koji spavaju, pa zadržava 
one kojima je odredio da umru, a ostavlja one druge do roka određenog." 
(Ez-Zumer, 42) jer melek smrti poduzima uzimanje i vađenje duše, a potom 
je od njega preuzimaju meleki milosti ili meleki patnje. Tako je oni preuzi- 
maju nakon njega - sve je to tako po Allahovom dopuštenju, po Njegovoj 


449 

450 


451 


Umjesto: Jahfazunehu min emrillah, kako se obično uči. (Nap. prev.) 

Hadis bilježe El-Buhari i Muslim ( muttefek 'alejhi), posredstvom Ebu Hurejrea. 
Hadis bilježe El-Buhari i Muslim (muttefek 'alejhi), posredstvom Ebu Hurejrea. 

odredbi i određenju, po Njegovom propisu i zapovijesti, pa je sasvim korek- 
tno usmrćivanje pripisati svakom prema njegovoj ulozi. 

Postoje različita shvatanja nefsa - šta je on? Da li je jedan od dije- 
lova tijela? Ili jedna od njegovih akcidentalija? Ili je i ona neko tijelo koje 
koegzistira s čovjekovim, koje je inkorporirano u njega? Ili je neka apstrak- 
tna supstanca? Ili je duša ( ruh ), ili nešto treće? Potom, da li je ona koja je 
sklona zlu ( el-emmara ), ona koja samu sebe kori (el-lewama), ona smirena 
(el-mutme'inna) jedna duša, ili su posrijedi tri duše? Da li i duša (mh) umire, 
ili umire samo tijelo? Ovo pitanje zahtijeva čitav jedan svezak, no ja ću, ako 
Bog da, u sažetom obliku ukazati na njega. 

Jedni kažu da je duša oduvijeka, no svi poslanici su saglasni u tome da 
je ona nastala u vremenu, da je stvorena, proizvedena, potčinjena i da se 
njome upravlja. Ovo je aksiom njihove vjere, tj. da je svijet postao (nakon 
što ga nije bilo), na čemu su bile i prve dvije muslimanske generacije, sve 
dok se na sceni nisu pojavili Ijudi čije je shvatanje Kur'ana i sunneta bilo 
ograničeno - oni su izašli sa tvrdnjom da je duša oduvijeka, argumentirajući 
to činjenicom da ona potječe iz svijeta Allahove zapovijedi (min emrillahi), 
a da ono što potječe odatle ne pripada svijetu stvorenosti, te činjenicom da 
ju je Allah prispodobio Sebi, kako to nalazimo u Njegovim riječima: "Reci: 
'Duša je iz zapovijedi moga Gospodara!'" (El-lsra', 85) 452 "I u nj udahnem iz 
Svoga duha." (El-Hidžr, 29), isto onako kako je Sebi prispodobio i Svoje zna- 
nje, Svoju moć, Svoj sluh, Svoj vid i Svoju ruku. 

Drugi su, pak, ostali suzdržani u vezi s ovim pitanjem, dok su pripad- 
nici glavnog toka islama (ehlu-s-sunne ue-i-dzema'a) jedinstveni u stavu da 
je duša stvorena. Konsenzus o tome prenijeli su Muhammed ibn Nasr el- 
Mervezi, Ibn Kutejbe i drugi. 

Jedan od dokaza da je duša stvorena jesu i riječi Uzvišenog: "Allah je 
stvoritelj svega." (Er-Ra'd, 16; Ez-Zumer, 62), koje imaju sveobuhvatan smi- 
sao, bez ijednog izuzetka po bilo kojoj osnovi. U ovo, dakako, ne spadaju i 
Allahovi atributi, budući da su oni implikacije Njegovog imena. Naime, Uzvi- 
šeni je Bog koji je prediciran svojstvima savršenosti. Tako Njegovo znanje, 


Ovaj ajet je vrlo teško prevesti na naš jezik, budući da je izraz emr, upotrijebljen u njemu, 
prilično neodređen i njime se može izraziti veći broj značenja; pored ostalih, znači: stvar, 
zapovijed, nešto... dok je prevodilac prinuđen opredijeliti se za samo jedno od njih. Ta 
činjenica ostavila je mogućnost da se ajet tumači, ali i prevodi, na mnogo načina. Dok smo 
se mi opredijelili za što doslovniji prijevod, uz elemente vlastitog poimanja, Korkut, npr., 
ovaj ajet prevodi ovako: “Reci: 'Šta je duša - samo Gospodar moj zna...'" (Nap. prev.) 

Njegova moć, Njegovi: život, sluh, vid i sva ostala svojstva spadaju u sam 
Njegov nazivnik. To znači da je On, Uzvišeni, po Svome Biću i Svojim atri- 
butima - Stvoritelj, a da je sve drugo, osim Njega - stvoreno. Nesporno se, 
pak, zna da duša - ruh nije ni Allah, ni neko Njegovo svojstvo, već da je jedan 
od Njegovih proizvoda. Na to, pored ostaloga, ukazuju i riječi Uzvišenoga: 
"Zar je to davno bilo kad čovjek nije bio spomena vrijedan?" (Ed-Dehr, 1), 
kao i Njegove riječi upućene Zekerijau: "I tebe sam ranije stvorio, a nisi bio 
ništa!” (Merjem, 9) 

Naziv čovjek podrazumijeva i njegovo tijelo i njegovu dušu. Obraća- 
nje Zekerijau jeste obraćanje i njegovoj duši i njegovom tijelu. Usto, i duša 
(mt i) predstavlja se kao ona koja umire, koja se uzima [zadržava] i pušta, 
što je svojstveno nečemu stvorenom, nastalom u vremenu. Što se, pak, tiče 
njihovogargumentiranja riječima Uzvišenog: "izzapovijedi moga Gospoda- 
ra" (El-lsra, 85), treba kazati da emr ovdje nije dat u značenju zapovijedi ili 
zahtjeva, već u značenju participa pasivnog (me'mur), tj. ona je ono naređe- 
no od moga Gospodara. Upotreba infinitiva u značenju participa pasivnog 
općepoznata je stvar i u praksi je vrlo zastupljena. 

Što se, pak, tiče njihovog argumentiranja činjenicom da Allah dušu 
prispodobljuje Sebi, kao u ajetu "iz Svoga duha" (El-Hidžr, 29), treba znati 
da prispodobljavanja nečega Allahu ima dvije vrste: jedna vrsta su atributi, 
koji ne mogu opstojati sami po sebi. Takvi su: znanje, moć, govor, sluh i vid. 
Ovdje se radi o prispodobljavanju svojstva Onome ko se njime odlikuje. 
Prema tome, Njegovo znanje, Njegov govor, Njegova moć, Njegov život - 
sve su to Njegova svojstva. Isto je i s Njegovim licem i Njegovom rukom, 
Uzvišen neka je On! Druga vrsta jeste prispodobljavanje Njemu pojedinih 
subjekata odvojenih od Njega, poput: kuće, deve, roba, poslanika i duše. U 
ovom slučaju radi se o prispodobljavanju stvorenja njegovom Stvoritelju i 
ovakvo vezivanje podrazumijeva posebnost i počašćenost, po čemu se ono 
što se vezalo za Allaha razlikuje od drugih stvorenja. 

U pogledu duše zauzeta su različita stajališta: da li je ona stvorena prije 
tijela, ili poslije njega? O tome je pak bilo riječi prilikom govora o Zavjetu 
(EI-MJsak). 

Ljudi su se različito izjasnili i o samoj naravi duše. Prema jednima, ona 
je neko tijelo, a prema drugima akcidentalija; treći kažu: "Mi ne znamo šta je 
duša: da li je neka bit (dževher) ili tek akcidentalija ( 'ared ). Neki su držali da 
"duša nije ništa drugo doli uravnoteženost četiri elementa." Drugi su govori- 
li: "Dušaje čista, nepomućena krv, lišena svake pomutnine i kvarnosti.” Treći 

su držali da je ona "nagonska toplina", odnosno život. Četvrti su govorili: 
"Ona je jedna prosta bit, rasprostrta po cijelome živom svijetu u smislu da 
vrši njegovo djelovanje i upravljanje njime. Ona je, i pored činjenice svoje 
posvemašnje rasprostrtosti po svijetu, jedinstvena u svome biću i strukturi, 
nije razdijeljena, i u svakom živom stvoru na svijetu prisutnaje u identično- 
me smislu!" Peti su bili uvjerenja da je duša onaj ulazeći i izlazeći dah koji se 
održava disanjem. 

Izrečeno je i još drugih stavova o duši. 

Podijeljena su shvatanja i o tome šta je čovjek: da li je on samo duša? 
ili samo tijelo? ili spoj tog dvoga? ili svako od tog dvoga ponaosob? I u po- 
gledu Ijudskog govora, imaju ova četiri stava: da li je on samo onaj formalni 
jezički izraz? ili je samo smisao? ili je spoj tog dvoga? ili je i jedno i drugo 
ponaosob? 453 Razilaze se i o govorniku i njegovom jezičkom izražavanju. Isti- 
na je, pak, da se izrazom čovjek podrazumijeva i jedno i drugo, premda se 
ponekad upotrebljava za samojedno od njih dvoga, uz njegov indikator, što 
se može kazati i za govor. 

Ono na šta ukazuju Kur'an, sunnet, jednodušan stav Ijudi iz prve mu- 
slimanske generacije i argumenti razuma jeste da je duša jedno tijelo po 
biti različito od ovog fizičkog tijela: jedno više, svjetlosno tijelo, fino, živo i 
pokretljivo, koje se rasprostire kroz organe onako kako se ružin sok raspro- 
stire po ruži, ili kako se masnoća rasprostire po maslini, ili kao vatra po uglju. 
Tako, sve dok su ovi organi pripravni da primaju ove podražaje koji se u njih 
emaniraju iz ovog finog tijela, dotle se to fino tijelo rasprostire po njima i ti 
im podražaji održavaju čula i voljne pokrete. No, kad se oni poremete tako 
što ih svladaju osnovne tjelesne tekućine i tako prestanu biti sposobni pri- 
mati ove podražaje, tada duša napušta tijelo i odvaja se u svijet duša. Dokaz 
za to jest kur'anski ajet: "Allah uzima duše u času njihove smrti, a i onih koji 
spavaju, pa zadržava one kojima je odredio da umru, a ostavlja one druge 
do roka određenog." (Ez-Zumer, 42) Ajet nam daje informaciju o tome da se 
one usmrćuju, da se neke zadržavaju, a neke puštaju. 

Dokaz su, također, i riječi Uzvišenoga: "A da ti je vidjeti nevjernike u 
smrtnim mukama, kada meleki budu ispružili ruke svoje prema njima: 'lzve- 
dite svoje duše!"’ (El-En am, 93) Ovdje nalazimo pružanje ruku od strane me- 
leka kako bi je uzeli, a duši se prispodobljuje izvođenje i izlazak, te se govori 
o njezinom paćenju toga dana, kao i njezinom dolasku svome Gospodaru. 


453 


'Afifi kaže: "Vidjeti razmatranje o duši na 216. str. IV sveska djela Medžmu'u-l-fetava." 

Dokaz su i riječi Uzvišenoga: "On vas noću uspavljuje - a zna šta ste 
preko dana griješili - zatim vas budi!" (El-En am, 60) Ovdje se ukazuje na 
uspavljivanje duša noću, i na njihovo ponovno upućivanje u tijela danju, te 
na meleksko usmrćivanje duša pri umiranju. 

Dokaz su i riječi Uzvišenoga: "A ti, o dušo smirena, vrati se Gospodaru 
svome zadovoljna, a i On tobom zadovoljan, pa uđi među robove Moje, i 
uđi u Džennet Moj!" (El-Fedžr, 28-30) U ovim ajetima duši je prispodobljeno 
vraćanje, ulaženje i zadovoljnost. Božiji Poslanik, s.a.v.s., rekao je: "Kada se 
duša uzima nju pogled prati!” 454 U hadisu se duši prispodobljuje uzimanje, 
te ističe da nju oko vidi. U hadisu koji prenosi Bilal Božiji Poslanik, s.a.v.s., 
kaže: "Uzeo vam je vaše duše, i vratio vam ih!" 455 Još je rekao: "Vjernikova 
dušaje ptica koja brsti džennetsko drveće!” 456 

Kad budemo govorili o mezarskoj patnji navest ćemo mnoge dokaze 
o obraćanju meleka smrti duši, te o tome da ona izlazi cureći, onako kako 
kapljica vode iscuri na otvor mješine za vodu, te da se uspinje i da od nje 
[u slučaju vjernika] dopire prelijep miris, a u slučaju nevjernika najružniji 
zapah i sl. O tome postoji jedinstven stav prvih muslimanskih generacija 
(selef) a na to upućuje i razum. Oni koji se s ovim ne slažu u ruci nemaju 
ništa do lažljivih pretpostavki i neosnovanih dilema s kojima se ne može 
stati naspram onoga na šta upućuju tekstovi Objave i racionalni argu- 
menti. 

Što se, pak, tiče različitih stavova u pogledu onoga što se podrazumi- 
jeva pod izrazima nefs i mh, tj. da li su to dvoje različite stvari, ili su to samo 
dva naziva za jedan te isti smisao, kazat ćemo sljedeće: Izraz nefs upotre- 
bljava se za više stvari, baš kao i izraz ruh. Tako se njima nekad izražava isti, 
a nekad različiti smislovi. Izraz nefs upotrebljava se i za sam mh, premda se 
pretežno upotrebljava za ono što je povezano sa tijelom, no kad se ima na 
umu ono odvojeno od tijela, tada se većinom koristi izraz mh. 

Izrazom nefs naziva se i krv. U hadisu se kaže: "Ako u vodi ugine nešto 
što u sebi nema tekuće krvi (nefs), ono vodu neće učiniti nečistom." 457 


454 


455 


456 


457 


Hadis bilježi Muslim posredstvom Umm Seleme, u “Propisima o dženazama”, str. 25. 
Hadis je vjerodostojan ( sahlh ), a bilježi ga El-Buhari, no ne posredstvom Bilala, kako se na- 
daje iz autorovih riječi, već posredstvom Ebu Katadea. Također ga bilježe i Ahmed i drugi 
autori. V.: Sahih Ebi Davud (465) 

V: Es-Sahiha (995). 

Nije mi poznato da je ovo hadis - ovo su riječi šerijatskih pravnika! 

Nefs se upotrebljava i u značenju urok - kaže se: "Toga i toga je pogo- 
dilo urokljivo oko!" 

Nefsom se označava i biće: "Fe sellimi i 'ala enfusikum! Vi ukućane (dosl. 
svoja bića) pozdravite!" (En-Nur, 61); "Ve la taktulu enfusekum! I ne ubijajte 
se!" (En-Nisa', 29), itd. 

Izraz ruh ne upotrebljava se za tijelo - ni sam, ni u kombinaciji s izra- 
zom nefs, dok se upotrebljava za Kur'an i za Džebraila: "Na takav način Mi 
ti objavljujemo (mh) ono što ti se objavljuje." (Eš-Šura, 52); "Donosi ga Duh 
(ruh, Džebrail) Povjerljivi." (Eš-Šu'ara’, 193) 

Izraz ruh upotrebljava se, isto tako, i za zrak koji kruži u tijelu čovjeko- 
vom, dok je ono čime Allah podupire Svoje miljenike (ei Aija') jedan drugi 
ruh, kako to kaže Uzvišeni: "Njima je On u srca njihova vjerovanje usadio i 
duhom Svojim (ruh) ih osnažio!" (El-Mudžadela, 22) 

Isto je i sa silama u tijelu, i one se, također, nazivaju ruhom. Tako se 
rekne: duh vida (er-ruhu-l-basir, dosl. videći duh), duh čujenja (er-mhu-s- 
sami', dosl. čujeći duh), duh mirisa (er-mhu-š-šammu, dosl. mirišući duh). 458 

Izraz ruh upotrebljava se i za nešto što je specifičnije od svega: za spo- 
sobnost spoznaje Boga, za iskreno pokajanje Njemu, za Ijubav prema Njemu 
i pobuđivanje težnje za traženjem Njega i želje za Njim. Odnos ovoga ruha 
prema pravome ruhu je poput odnosa duše prema tijelu. Tako je i znanje 
ruh; i dobročinstvo je ruh; i Ijubav je ruh; i pouzdavanje u Allaha je ruh; i 
iskrenost je ruh... Ljudi su, što se tiče ovoga ruha, na različitim stupnjevima. 
Kod nekog od njih prevladaju ovi duhovi ( ruhovi ) pa on postane duhovnjak, 
dok se kod nekog oni, ili većina njih, ne nađu pa on postane prizeman i prost. 

Kod mnogih možemo naići na tvrdnju da čovjek posjeduje tri duše: 
smirenu dušu, dušu koja samu sebe kori i dušu sklonu zlu. Kažu: "Kod nekih 
Ijudi prevagne ova, kod nekih ona, kao što kaže Uzvišeni: "O smirena dušo!" 
(El-Fedžr, 27); "I kunem se dušom koja sebe kori!" (El-Kijame, 2); "Zaista, 
duša je sklona zlu!" (Jusuf, 53) 

I pak, radi se o jednoj duši, koja ima više osobina - tako je ona sklona zlu, 
ali kad joj se ispriječi vjera ona postaje "ona koja sebe kori" - počini grijeh, a 
onda kori onog ko ga je počinio. To korenje može se odnositi na nešto poči- 
njeno, ili na nešto izostavljeno, pa kada vjera osnaži ona tada postaje smirena. 
Stoga je Vjerovjesnik, s.a.v.s., rekao: "Koga njegovo dobro djelo raduje a loše 

'AfTfi kaže: "Pogledati Ibn Tejmijino djelo El-'Aklu i/e-n-raklu, II svezak, str. 177." 

tišti, on je vjernik!" 459 A rekao je i ovo: "Bludnik, za vrijeme dok vrši bludnu 
radnju, nije vjernik!" 460 

Ljudi su se razišli i o tome da li duša (er-mh) umire ili ne. Jedna skupina 
stoji na stanovištu da umire, budući da je nefs a, "svaki nefs će okusiti smrt.” 
Uzvišeni još kaže: "Sve što je na Zemlji prolazno je; ostaje samo Lice Gospo- 
dara tvoga, Veličanstvenog i Plemenitog!" (Er-Rahman, 26-27); "Sve će, osim 
Njega, propasti!” (El-Kasas, 88) Oni kažu: "Ako će i sami meleki pomrijeti, 
onda je smrt Ijudske duše još izvjesnija!" 

Drugi kažu: "Duše ne umiru, one su stvorene da traju. Umiru samo 
tijela.” "Na to", kažu oni, "ukazuju i mnogi hadisi koji govore o uživanju duša 
ili pak o njihovoj patnji nakon što napuste tijela sve dok ih Allah ponovo ne 
vrati u njihova tijela." 

Ispravno je kazati da se pod smrću duša podrazumijeva njihovo na- 
puštanje tijela, izlazak iz njih, pa ako se želi kazati da je to njihova smrt, u 
tom slučaju i one "kušaju smrt". Ako se, pak, time želi kazati da one nestaju 
i u cijelosti se gube, treba reći da one, u tom smislu, ne umiru već da, nakon 
što su jednom stvorene, ostaju trajati u užitku, ili u patnji, kako ćemo to 
vidjeti u nastavku, ako Bog da. Naime, Uzvišeni nas je obavijestio o tome 
da stanovnici Dženneta "u njemu, poslije one prve smrti, smrt više neće 
okusiti” (Ed-Duhan, 56), a ta, prva smrt, jest dušino napuštanje tijela. Što se 
tiče riječi stanovnika Džehennema: "Gospodaru naš, dva puta si nas usmrtio 
i dva puta si nas oživio." (El-Mu'min, 11), te riječi Uzvišenoga: "Kako možete 
da ne vjerujete u Allaha, vi koji ste bili ništa, pa vam je On život dao?! On 
će, zatim, učiniti i da pomrete i poslije će vas oživiti." (El-Bekare, 28) - njima 
se hoće kazati da su oni bili mrtvi u kičmama svojih očeva i u maternicama 
svojih majki, pa ih je On potom oživio, zatim ih usmrtio a zatim će ih oživiti 
u Danu proživljenja. U tome nema usmrćivanja njihovih duša prije Sudnjega 
dana, u protivnom bismo imali tri umiranja. 

Onesvješćivanje duša prilikom puhanja u Rog ne znači obavezno i 
njihovo umiranje. Ljudi će, naime, na Sudnjem danu pasti u nesvijest kada 
dođe Allah da im presudi, a Zemlja će tada biti obasjana svjetlom svoga 
Gospodara, no to ne podrazumijeva umiranje, o čemu će kasnije biti riječi. 
Isto je i s Musaovim padanjem u nesvijest; naime, on tada nije i umro. Ono 
što se da zaključiti iz puhanja usljed koga će doći do onesvješćivanja jeste - 


459 Es-Sahiha (550). 

460 Hadis bilježe El-Buhari i Muslim ( muttefek 'alejhi ) i već je navođen pod br. 373 (u izvorniku). 

a Allah najbolje zna! - da će od njega umrijeti sva stvorenja koja prije toga 
nisu iskusila smrt, dok ajet ne ukazuje na to da će od toga umrijeti i ona 
stvorenja koja su većjednom iskusila smrt, odnosno ona kojima smrt nije ni 
dosuđena, poput hurija, džennetskih dječaka i dr. Opet, Allah najbolje zna! 


O njegovim riječima: 

I u patnju u mezaru za one koji su je zaslužili, u postavljanje umr- 
lome pitanja Munkira i Nekira u mezaru o njegovom Gospodaru, 
vjeri i vjerovjesniku, shodno onome kako je navedeno u hadisima 
koji se prenose od Božijega Poslanika, s.a.v.s., i od njegovih ashaba 
- Allah bio zadovoljan sa njima! - te u to da je mezar ili jedna od 
džennetskih bašči, ili jednaod džehennemskih jama. 


Komentar: 

Uzvišeni kaže: "A faraonove Ijude zla kob zadesi. Oni će se ujutro i navečer 
u vatri pržiti, a kada nastupi Čas: 'Uvedite faraonove Ijude u patnju najže- 
šću!"’ (El-Mu'min, 45-46); "Zato ih pusti dok se ne suoče s Danom u kome 
će pomrijeti, Danom kada im lukavstva njihova nimalo neće koristiti i kada 
im niko neće pomoći. A za sve nasilnike i druga će kazna prije ove biti, ali 
većina njih ne zna!" (Et-Tur, 45-47) 

Ovo može značiti njihovu patnju u smislu ubijanja i sl., ovdje na ovome 
svijetu, ali i patnju u berzahu 461 , što je očitije, budući da su mnogi od njih 
umrli a da nisu doživjeli kaznu na ovom svijetu, ili je pak smisao širi od toga. 

Od El-Beraa ibn 'Aziba - Allah bio zadovoljan sa njim! - prenosi se 
sljedeće: "Bili smo na jednoj dženazi u BekT'i-l-Garkadu, pa nam je prišao 
Vjerovjesnik, s.a.v.s., i sjeo, a mi smo posjedali oko njega i bili nepomični, 
kao da su nam na glavama stajale ptice, dok se umrlome pripremao mezar. 
Vjerovjesnik je rekao: 'Utječem se Allahu od mezarske patnje!' To je pono- 
vio triput, a zatim je rekao: 'Doista, kada čovjek [vjernik] bude na ulasku u 
onaj i izlasku sa ovoga svijeta, njemu se spuštaju meleki na čijim licima kao 


Berzah - dosl. pregrada; to je naziv za onaj međuprostor između ovog i onog svijeta u 
kojem borave duše od vremena njihovog odlaska s ovoga svijeta pa do Dana proživljenja. 
(Nap. prev.) 

da se nalazi sunce, noseći džennetske ćefine i džennetski balzam, te sjedaju 
na udaljenost od njega dokle može doprijeti oko. Zatim dolazi melek smrti, 
sjedne kod njegove glave i rekne: Dobra dušo, izađi u oprost i Allahovo za- 
dovoljstvo! i njegova duša stane curiti onako kako iscuri kapljica iz mješine 
za vodu i on je prihvati i u ruci svojoj je zadrži tek za jedan treptaj oka, a 
ondaje od njega preuzmu oni meleki i metnu je u one ćefine i onaj balzam, 
pa od nje tada dopre miris poput najljepšeg mirisa miska na Zemlji. Zatim 
se sa njom stanu uspinjati i sa njom ne prođu ni pored jednih meleka a da 
oni ne upitaju: Kakavje ovo lijepi miris?!a ovi reknu: Ovo je duša toga i toga, 
i nazovu ga najljepšim imenima kojima je nazivan na ovom svijetu, sve dok 
tako ne dođu do neba. Tada zatraže da mu se otvori, te mu se otvori, pa 
ga na svakom nebu oni najodabraniji meleki tog neba isprate do sljedećeg 
neba, sve dok tako ne dođu do onog neba na kojem je Allah. On rekne: 
Knjigu Moga roba zavedite u 'ИМјјппи i vratite ga nazad na Zemlju, jer Ja sam 
njih od nje stvorio, u nju ih vraćam i iz nje ću ih po drugi put izvesti! Potom 
mu se duša vrati u njegovo tijelo, a onda mu dođu dva meleka i posade 
ga u sjedeći položaj, i upitaju ga: Ko je tvoj Gospodar? i on im rekne: Moj 
Gospodar je Allah! A koja ti je vjera?, upitaju ga zatim i on im rekne: Moja 
vjera je islam. A ko je ovaj čovjek koji vam je poslan?, upitaju ga oni i on im 
odgovori: To je Allahov poslanik. Kako znaš za to?, upitaju oni i on im rekne: 
Čitao sam Allahovu knjigu, pa sam povjerovao u nju i držao je istinitom. 
Zatim sa neba dođe glas: Istinu je rekao Moj rob, pa mu postavite poste- 
Iju iz Dženneta i otvorite mu vrata prema Džennetu! Do njega tada dopru 
džennetski dah i miris, a mezar mu se proširi za doseg očinjeg vida. Zatim 
mu dođe čovjek lijepoga lica, lijepe odjeće i lijepog mirisa i rekne mu: Raduj 
se onome što će te veseliti - ovo ti je onaj dan koji ti je obećavan! Ko si ti?!, 
upita ga on. Lice ti je kao kod onog koji donosi dobro!? Ja sam tvoje dobro 
djelo!, odgovori mu on, a on na to rekne: Gospodaru moj, učini da odmah 
sad nastupi Sudnji dan, pa da se vratim svojoj porodici i svom imetku! 

A kada nevjernik bude na izlasku s ovoga i ulasku u onaj svijet, njemu 
se sa neba spuštaju meleki crnih lica, noseći grubu odjeću, te sjedaju na 
udaljenost od njega dokle može doprijeti oko. Zatim dolazi melek smrti, 
sjedne kod njegove glave i rekne: O odvratna dušo, izađi u srdžbu Allahovu 
i bijes!, i ona se uspaniči u tijelu pa je on istrgne onako kako se istrgne drnda 
iz nakvašene vune i on je prihvati, pa kad je on uzme oni meleki je ne osta- 
ve u njegovoj ruci ni koliko za treptaj oka većje metnu u onu grubu odjeću 
a od nje dopre najneugodniji miris kakvoga ima na Zemlji. Zatim se s njo- 
me stanu uspinjati i sa njom ne prođu ni pored jednih meleka a da oni ne 

reknu: Kakavje ovo odvratni miris? 462 , a ovi reknu: To je taj i taj!, i nazovu ga 
najgorim imenima kojim je nazivan na ovom svijetu, sve dok tako ne dođu 
do neba. Tada zatraže da mu se otvori, ali mu ne htjednu otvoriti’ - onda 
je Vjerovjesnik, s.a.v.s., proučio ajet: 'Kapije nebeske neće se otvoriti, i prije 
će debelo uže kroz iglene uši proći nego što će oni u Džennet ući!' (El-A'raf, 
40) - 'i Allah rekne: Knjigu njegovih djela zavedite u SidždžTnu, u najnižoj 
zemaljskoj sferi! i njegova duša bude snažno bačena!' - Potom je proučio 
ajet: 'A onaj ko Allahu bude pridruživao nešto u Božanstvenosti Njegovoj - 
bit će kao onaj čovjek koji je s neba pao i koga su ptice razgrabile, ili kao onaj 
kojeg je vjetar u daleki predio odnio!' (El-Hadždž, 34) - 'Potom mu se duša 
vrati u njegovo tijelo, a onda mu dođu dva meleka i posade ga u sjedeći 
položaj, i upitaju ga: Ko je tvoj Gospodar? i on im rekne: Hm, hm, ne znam. 
A ko je ovaj čovjek koji vam je poslan?, upitaju ga zatim, i on im rekne: Hm, 
hm, ne znam. Zatim sa neba dođe glas: On laže, pa ga postavite u postelju iz 
Džehennema i otvorite mu vrata prema Džehennemu! Do njega tada dopre 
vrelina Džehennema i njegova jara a mezar mu se toliko stijesni da mu se re- 
bra ispremeću. Zatim mu dođe čovjek ružnoga lica, ružne odjeće i ogavnog 
mirisa, i rekne mu: Dolazim ti s nečim što će te okahariti - ovo ti je onaj dan 
koji ti je obećavan! Ko si ti?, upita ga on. Lice ti je kao kod onog koji dolazi sa 
nečim lošim!? Ja sam tvoje ružno djelo!, rekne mu on, a on na to rekne: Gos- 
podaru moj, nemoj da ikad dođe Sudnji dan!"’ 463 Hadis bilježe imam Ahmed 
i Ebu Davud. Nesai i Ibn Madždže navode samo njegov prvi dio a bilježe ga i 
El-Hakim i Ebu 'Avana el-lsfi raini u svojim SahThima, te Ibn Hibban. 

Svi učenjaci glavnog toka islama ( ehlu-s-sunne ) i hadiski stručnjaci rav- 
naju se po ovom hadisu, koji ima i svoju potporu u drugim, vjerodostoj- 
nim hadisima. Tako Buhari - Allah mu se smilovao! - posredstvom Se'Tda i 
Katadea bilježi Enesovu predaju, tj. da je Božiji Poslanik, s.a.v.s., rekao: "Kada 
se čovjek položi u svoj u mezar i od njega se počnu razilaziti oni koji su ga 
ispraćali, on čuje bat njihove obuće! Potom mu dođu dva meleka, postave 
ga u sjedeći položaj i upitaju ga: 'Šta si govorio o ovom čovjeku?', tj. Mu- 
hammedu, i vjernik im rekne: 'Svjedočim da je on Allahov rob i poslanik!' 
'Pogledaj svoje mjesto u Džehennemu', rekne mu jedan od njih, 'koje ti je 
Allah zamijenio mjestom u Džennetu!' Tako on ugleda oba ta mjesta.” 464 


'Afifi kaže: "Pogledaj četvrtu raspravu o smrti duše od Ibn Kajjima (u njegovoj Knjizi o duši; 
nap. prev.)!" 

Hadis je vjerodostojan (sahih). V.: Ahkamu-l-džendiz, str. 156-159. 

Es-Sahiha (1344). 


464 

Katade kaže: "Preneseno nam je da mu mezar bude proširen!", a zatim 
je naveo ovaj hadis. 

U zbirkama vjerodostojnih hadisa Buharija i Muslima navodi se Ibn 
'Abbasova predaja, u kojoj stoji da je Vjerovjesnik, s.a.v.s., jednom naišao 
pored dva mezara i rekao: "Ova dvojica, doista, trpe bolnu kaznu, no ne 
kažnjavaju se za nešto veliko. Jedan od njih se nije čistio od mokraće, a drugi 
je prenosio tuđe riječi!" Zatim je zatražio svježu palminu granu i prepolovio 
je na dva dijela. "Nadam se da će im patnja biti blaža", rekao je, "dok se grane 
ne osuše !” 465 

Ebu Hatim u svom Sahlhu, posredstvom Ebu Hurejrea bilježi sljedeće 
Vjerovjesnikove, s.a.v.s., riječi: "Kad nekog od vas, ili nekog čovjeka, stave u 
mezar, njemu dođu dva tamnoplava meleka - jedan od njih se zove Munkir, 
a drugi NekTr ...” 466 i zatim navodi ostatak hadisa. 

U mnogim predajama koje se od Vjerovjesnika, s.a.v.s., prenose na ne- 
sumnjivo vjerodostojan (mutevatir) način potvrđuje se mezarska patnja i 
uživanje u njemu - prema zaslugama - kao i postavljanje pitanja dvojice 
meleka pa je, stoga, obavezno vjerovati u to bez zalaženja u načine i oblike 
toga, budući da razum nije u stanju pojmiti njegovu kakvoću s obzirom da 
on s tim nema iskustva na ovome svijetu. Šerijat, pak, ne donosi ništa što 
Ijudski um ocjenjuje nemogućim, ali ponekad dolazi s nečim pred čim on 
može ostati zbunjen. 

Prema tome, vraćanje duše u tijelo ne odvija se na način koji je uobi- 
čajen na ovom svijetu, već se to dešava na jedan drukčiji način, neuobičajen 
za ovaj svijet. Naime, duša ima pet vidova vezanosti za tijelo i za svaki od 
njih važe različiti propisi. Prvi je onaj u majčinom stomaku dok je čovjek 
još fetus. Drugi je onaj nakon izlaska tijela na lice zemlje. Treći je njena po- 
vezanost s tijelom za vrijeme sna, kad je sa jedne strane povezana sa njim 
a, s druge strane, odvojena od njega. Četvrti vid jest njena povezanost sa 
njim u berzahu - iako ga je napustila i odvojila se od njega, ipak ga nije u 
cijelosti napustila, u smislu da sa njim više nema apsolutno nikakvog doslu- 
ha, budući da postoje hadisi u kojima se govori o tome da se duša vrati u 


Hadis bilježe i El-Buhari i Muslim ( muttefek 'alejhi). V.: SahJh Ebi D avud (15). 

Hadis je dobar (hasen), a bilježi ga, također, i Tirmizi (1/119) koji za nj kaže da je "dobar 
i neobičan” (hasen garib). Međutim, njegov prijenosni niz je dobar, a hadis predstavlja 
odgovor nekim savremenim autorima koji negiraju nazivanje onih dvaju meleka imenima 
Munkir i NekTr. Hadis je stručno elaboriran u djelu Es-SahJha (1391). 

tijelo kada se onom u mezaru nazove selam, te hadisi u kojima se naznačava 
da ukopani čuje bat obuće onih koji odlaze od njega. Ovo vraćanje duše u 
tijelo je specifično, i ne podrazumijeva vraćanje života u tijelo prije Kijamet- 
skoga dana. Peti vid je njena povezanost sa tijelom u Danu proživljavanja 
tijela, što je i najpotpuniji oblik njene povezanosti sa njim, koji se ne može 
porediti niti sa jednim od prethodnih vidova, budući da tijelu, nakon njega, 
više neće biti svojstvena smrt, san ni propadanje, jer je san brat smrti. Ovo 
dobro razmotri i ono će ti razriješiti brojne nedoumice. 

Ispitivanje u mezaru ne vezuje se samo za dušu, kako to tvrdi Ibn Hazm 
i dr. Neprihvatljivije i od tog njegovog stava jest stajalište onih koji drže da se 
ispitivanje u mezaru odnosi isključivo na tijelo, ne i na dušu! Vjerodostojni 
hadisi, pak, pobijaju oba ta mišljenja. Isto je i s mezarskom patnjom - i ona 
se odnosi i na dušu i na tijelo po jednodušnom stavu pripadnika glavnog 
toka islama. Duša, dakle, uživa u blagodati i trpi kaznu, i odvojeno od tijela, 
i u dosluhu sa njim. 

Znaj da je mezarska patnja ustvari berzahska patnja, pa svakog ko 
umre a bude zaslužio kaznu nešto od nje će ga i stići [bio, ili ne bio zakopan 
u mezar], makar ga pojele zvijeri, ili ga sagorila vatra pa postao pepeo kojeg 
je raznio vjetar, ili bio razapet, ili se utopio u moru - i do njegove duše i ti- 
jela doprijet će ista ona patnja koja dopre i do onoga zakopanog u mezaru. 
Što se, pak, tiče uspravljanja u sjedeći položaj, premetanje rebara i sl., što se 
navodi u hadisima, iz toga treba razumjeti ono što je Poslanik, s.a.v.s., htio 
kazati, bez prelaženja mjere u tome ili pak nedostatnog shvaćanja. Ono što 
tu treba imati na umu jest da se njegovom govoru ne dadne smisao koji on 
ne može podnijeti, niti da se pritom odstupi od onog što je on kanio reći, 
na šta je htio uputiti i objasniti. Ta niko, osim Allaha, ne zna do kolikih je za- 
bluda i odstupanja od onog što je ispravno došlo usljed zanemarivanja toga 
načela i odstupanja od njega! Zapravo, pogrešno razumijevanje onog što je 
došlo od Allaha i Njegovog Poslanika ishodište je svih novotarija i zabluda 
koje su se pojavile među muslimanima. To je i izvorište svake pogreške kako 
u sporednim tako i u temeljnim pitanjima, osobito kada se tome pridoda 
još i loša namjera. A Allah je onaj od Kojeg treba tražiti pomoć! 

Kako se vidi, prebivališta ima tri: ovosvjetsko, zagrobno ( berzah ) i traj- 
no ( ahiretsko ). Za svako od njih Allah je dao posebne propise. Čovjeka je, 
pak, sačinio od tijela i duše. Ovosvjetske propise vezao je za tijela, i tu se 
duše povode za tijelima, dok je propise zagrobnoga života vezao za duše, i 
tu se tijela povode za dušama, a kada dođe dan proživljavanja tijela i Ijudi 

se dignu iz svojih mezarova, tada će se propisi, nagrade i kazne odnositi i na 
duše i na tijela podjednako. 

Ako istinski razmotriš ovo što smo kazali, tada će ti biti sasvim jasno 
da je činjenica da je mezar jedna od džennetskih bašči, ili jedna od dže- 
hennemskih jama, saglasna s razumom, da je to istina u koju nema nimalo 
sumnje. Po tome se oni koji vjeruju u svijet koji je nedostupan Ijudskim ču- 
lima ( gajb ) razlikuju od onih drugih. 

Mora se znati da ona vatra u mezaru, kao ni mezarski ugođaj, ne pri- 
padaju vrsti ovosvjetske vatre i ovosvjetskog ugođaja. lako Uzvišeni Allah 
zemlju i kamenje koji su iznad i ispod umrloga užari do te mjere da budu 
žešći od ovosvjetske žari, opetto Ijudi s ovoga svijeta, kad bi ih dotaknuli, ne 
bi osjetili. Ono što jejoš začudnije od togajeste da dva čovjeka mogu biti za- 
kopani jedan pored drugoga a da jedan od njih može biti u džehennemskoj 
jami, a drugi u džennetskoj bašči, te da do ovoga ne dopre ništa od vatre 
njegovog susjeda, a njemu ništa od ugodnosti onog! Allahova moć je još i 
veća od toga i začudnija, ali Ijudske duše sklone su da začas zanegiraju ono 
što ne mogu obuhvatiti svojim znanjem. 

Allah nam je, pak, još na ovom svijetu pokazao neka čuda Svoje moći 
koja su znatno izražajnija od ovoga pa kada hoće da nekim Svojim robovi- 
ma otvori uvid u njih On to i učini, a od drugih ih zakloni, pa kad bi svim 
Ijudima otvorio uvid u njih tada bi se izgubio smisao zaduživanja vjerskim 
obavezama i vjerovanja u nevidljivo, a Ijudi bi prestali ukopavati jedni druge. 
U Sahlhu se navode sljedeće Vjerovjesnikove, s.a.v.s., riječi: "Da se ne bojim 
da ćete se prestati ukopavati zamolio bih Allaha da i vi čujete ono što ja 
čujem od mezarske patnje !” 467 Budući da ova mudrost gubi svoj smisao u 
pogledu životinja one tu patnju čuju i opažaju. 

O tome da li je ispitivanje Munkira i NekTra u mezaru specifikum 
samo ovoga ummeta postoje tri mišljenja. Treće od njih je da u pogledu 
toga treba ostati suzdržan, što je stav jedne skupine učenjaka, među koji- 
maje i Ebu Omer ibn Abdulberr, koji kaže: "U hadisu, koji od Vjerovjesnika, 
s.a.v.s., prenosi Zejd ibn Sabit, stoji: 'Doista se pripadnici ovoga ummeta 
izlažu kušnji u svojim mezarovima !’ 468 Neki ovaj hadis bilježe tako što umje- 
sto riječi 'izlažu kušnji' navode riječi 'ispituju se'. S obzirom na ovo potonje 
moguće je da je to nešto što je ovome ummetu posebno dodijeljeno, no to 


Hadis bilježi Muslim, posredstvom Ebu Se'Ida i Enesa, no bez riječi: “ono što ja čujem”. 
Hadis bilježe Muslim i Ahmed, a stručno je elaboriran u djelu Es-Sahlha (159). 

se ne može tvrditi s punom sigtirnošću jer izgleda da to, ipak, nije specifi- 
kum samo ovoga ummeta, a Allah najbolje zna!” 

Isto tako, zauzeta su različita stajališta i o ispitivanju djece, te o tome 
da li je mezarska patnja neprekidna ili je vremenski ograničena. U odgovoru 
se može kazati da toga ima dvije vrste. Jedna je neprekidna, kako kaže Uzvi- 
šeni: "Oni će se ujutro i navečer u vatri pržiti, a kada nastupi Čas: 'Uvedite 
faraonove Ijude u patnju najtežu!"’ (El-Mu'min, 46) Isto to nalazimo i u ha- 
disu koji prenosi El-Bera ibn 'Azib, u dijelu u kojem se govori o nevjerniku: 
"Zatim mu se otvore vrata prema Džehennemu i on ugleda svoje mjesto 
(koje ga čeka) u njemu - tako sve do Kijametskog dana!” 469 Hadis bilježi 
imam Ahmed u nekim svojim predajnim putevima. 

Druga traje jedno izvjesno vrijeme a zatim se prekida. Takva je patnja 
nekih grešnika čiji su grijesi bili manji - oni će kušati patnju shodno svojim 
grijesima, a potom će im ona biti ublažena, kako smo to naveli [u] Deset 
stvari koje čiste od grijeha. 

Postoje, također, različita mišljenja i u pogledu boravišta duša u pe- 
riodu između smrti i Sudnjega dana. Jedni kažu: "Duše vjernika borave u 
Džennetu, a duše nevjernika u Džehennemu." Drugi kažu: "Duše vjernika 
borave u predvorju Dženneta, na džennetskim vratima, gdje im dopire nje- 
gov miris, njegova Ijepota i opskrba iz njega." Treći su mišljenja da duše obi- 
tavaju na rubovima mezarova, dok Malik kaže: "Do mene je došlo da se duši 
pušta da se slobodno kreće kud hoće!" Jedna skupina kaže: "Naprotiv, duše 
vjernika borave kod Allaha Uzvišenoga!" i ništa više ne dodaju na to. Neki 
smatraju da duše vjernika borave u Džabiji kod Damaska, a duše nevjernika 
u Berehčitu, jednom bunaru u Hadramevtu! Ka'b kaže: "Duše vjernika bora- 
ve u 'ИМјјппи, gore na sedmom nebu, a duše nevjernika u SidždžTnu, dolje u 
sedmoj zemlji, ispod IblTsovog obraza!” 470 Neki tvrde da duše vjernika obi- 
tavaju u Zemzem-bunaru, a duše nevjernika u bunaru Berehut, a neki da se 
duše vjernika nalaze s desne Ademove strane, a duše nevjernika sa lijeve. Ibn 
Hazm i neki drugi kažu: "Boravište duša je tamo gdje su bile i prije nego su 
im stvorena tijela!" Ebu Omer ibn 'Abdulberr kaže: "Duše šehida borave u 
Džennetu, a duše ostalih vjernika u predvorjima njihovih mezarova." Od Ibn 
Šihaba se prenosi da je rekao: "Saznao sam da su duše šehida poput jednih 
zelenih ptica, okačene za Prijesto Božiji ( EI-'Arš ), da jutrom i večeri odlaze 


Hadis bilježi Ahmed i ranije je naveden u cijelosti (hadis br. 525 u izvorniku). 
'AflfT kaže: "Pogledaj raspravu br. dvanaest iz knjige Er-Ruh (Duša).” 

u džennetske bašče, i da svakoga dana odlaze svome Gospodaru i nazivaju 
Mu selam!" Jedna sljedba drži da je "boravište duša čisto ništavilo". To je 
stajalište onih koji drže daje duša jedna od akcidentalija tijela, poput njego- 
vog života i njegovog poimanja, što je u nesuglasju s Kur'anom i sunnetom. 
Druga sljedba kaže: "Duše, nakon smrti, borave u drugim tijelima koja su 
sukladna njihovom moralu i svojstvima koja su zadobile u toku života. Tako 
svaka duša pređe u tijelo životinje koja nalikuje toj duši!" Ovo je stajalište 
reinkarnista, koji negiraju ponovno proživljenje, i ono izlazi izvan okvirasvih 
muslimanskih pravaca. 

Prostor nam, pak, ne dopušta da iznesemo i argumente svih ovih sta- 
jališta i da damo svoj osvrt na njih. 

Iz njihovih argumenata može se sažeti zaključak da se duše u berzahu 
veoma razlikuju među sobom, da među njima ima onih koje se nalaze u 
vrhu 'lllijjčina u najgornjem društvu 471 - to su duše vjerovjesnika - mir i 
blagoslovi Allahovi neka su na njima! - a da se i oni razlikuju po svojim sta- 
ništima; da neke duše obitavaju u voljkama jednih zelenih ptica koje se slo- 
bodno kreću po Džennetu- to suduše nekih šehida, ne svih,jer ima i takvih 
šehida čijim se dušama onemogućava ulazak u Džennet zbog duga koji je 
ostao iza njih. U Musnedu se, posredstvom 'Abdullaha ibn Džahša , 472 navodi 
da je neki čovjek došao Vjerovjesniku, s.a.v.s., i rekao mu: "Božiji Poslaniče, 
šta me sljeduje ako poginem na Allahovom putu?" "Džennet”, kazao mu je 
on, a kad je ovaj otišao, dodao je: "Osim ako iza sebe ne ostaviš kakav dug! 
To mi maločas došapnu DžibrTl!” 473 ; da se neke duše zadržavaju na džennet- 
skim vratima, kako se navodi u hadisu [u kojem] Božiji Poslanik, s.a.v.s., kaže: 
"Vidio sam vašeg druga kako je zadržan na džennetskim vratima!” 474 ; da se 
neke zadržavaju u mezaru umrloga; da neke obitavaju u zemlji; da neke bo- 
rave u pećnici za bludnike i bludnice; da neke duše borave u rijeci krvi, da 
plivaju u njoj i gutaju kamenice... 

O svemu ovome potvrdu nalazimo u sunnetu, a Allah najbolje zna. 

Što se, pak, tiče života koji se vezuje samo za šehida i kojim se on od- 
likuje nad drugima - na šta nailazimo u riječima Uzvišenog: "Nikako ne 


'AfTfi kaže: "Pogledaj šta su učenjaci rekli o boravku duše od smrti do Sudnjega dana u 
raspravi br. petnaest iz ibn Kajjimove knjige Er-Ruh (Duša)." 

U izvorniku stoji: "posredstvom Muhammeda ibn Abdullaha ibn Muhsina". 

Hadis je vjerodostojan ( sahih ). V.: Ahmedov Musned (IV/139 i 350). 

Hadis je vjerodostojan ( sahlh ). V.: Ahkamu-l-džendiz (15) 

smatraj mrtvima one koji su na Allahovom putu poginuli! Ne, oni su živi i u 
obilju su kod Gospodara svoga!” (Alu 'lmran, 169); "I ne recite za one koji su 
na Allahovom putu poginuli: 'Mrtvi su!' Ne oni su živi, ali vi to ne osjećate!" 
(El-Bekare, 154) [pod njim se podrazumijeva to] da je Allah njihove duše 
smjestio u njedra jednih zelenih ptica, kako stoji u hadisu koji prenosi 'Ab- 
dullah ibn 'Abbas - Allah bio zadovoljan sa njim! - u kojem Božiji Poslanik, 
s.a.v.s., kaže: "Kada su izginula vaša braća", tj. u Bitki na Uhudu, "Allah je 
njihove duše smjestio u njedra jednih zelenih ptica koje piju s džennetskih 
rijeka, hrane se džennetskim plodovima i sklanjaju u kandilje od zlata u hla- 
du Prijestolja Božijega ” 475 

Tako stoji u hadisu koji bilježe imam Ahmed i Ebu Davud, a isti taj smi- 
sao nalazimo i u hadisu koji prenosi Ibn Mes'ud, a navodi ga Muslim. Naime, 
budući da su žrtvovali svoja tijela za Uzvišenog Allaha, tako da su ih Njegovi 
neprijatelji iskasapili, Allah ih im je u berzahu nadoknadio drugim, boljim 
tijelima u kojima će biti sve do Sudnjeg dana, tako da će pomoću njih moći 
kušati užitke u znatno većoj mjeri od duša koje neće imati tijela. Iz tog ra- 
zloga duša vjernika bude u obliku ptice, ili kao ptica, dok duša šehida bude 
u utrobi ptice. Obrati pažnju na izraze koji su upotrijebljeni u dva hadisa! U 
Muvetta'u se navodi da je Ka'b ibn Malik kazivao daje Božiji Poslanik, s.a.v.s., 
rekao: "Vjernikova duša je ptica koja brsti po džennetskom drveću sve dok 
je [Allah] ponovo ne vrati u njeno tijelo na dan kad ga proživi!" 476 Prema 
tome, njegove riječi "vjernikova duša" obuhvataju i šehida i druge, da bi 
potom šehide izdvojio, rekavši da su njihove duše "u njedru jednih zelenih 
ptica". Naime, ako se nalaze u njedrima ptica onda se i za njih može kazati 
da su ptice, pa tako i one ulaze u sastav onog o čemu govori drugi hadis. 
Proizlazi da oni imaju veći udio užitka u berzahu nego oni koji su umrli na 
svojim posteljama, iako među takvima ima i onih koji su na višoj razini od 
mnogih šehida - takvi opet imaju sebi svojstveno uživanje u kojem nemaju 
udjela oni koji su na nižoj razini od njih, a Allah najbolje zna! 

Allah je zemlji zabranio da jede tijela vjerovjesnika, kako se to navodi u 
Sunenima. Što se, pak, tiče šehida, neki od njih su viđeni, nakon dužeg vreme- 
na od kako su bili ukopani, kako su ostali isti, kako se nimalo nisu promijenili, 
pa je moguće da će takvi i ostati u zemlji sve do dana kada će biti proživljeni, 
a moguće je i da će, nakon dugog vremena, i istruhnuti, a Allah najbolje zna! 


Hadis je vjerodostojan (sahih), a bilježi ga El-Hakim i označava ga vjerodostojnim (sahih), 
prema Muslimovim uvjetima, s čim je saglasan i Zehebi. V.: El-Miškat (3853). 

Hadisje vjerodostojan (sahih) i već je navođen (518). 

Izgleda - a Allah najbolje zna! - da je, sve što je pogibija na Božijem putu 
potpunija a šehid odabraniji, sve duži period očuvanja njegovog tijela! 


O njegovim riječima: 

I vjerujemo u proživljenje, u vrednovanje djela na Sudnjem danu, 
u izlaganje Ijudskih djela, u svođenje obračuna, u čitanje knjige 
djela, u nagradu i kaznu, u Sirat-ćupriju i u Vagu. 


Komentar: 

Vjerovanje u budući svijet je nešto na šta upućuje Kur'an i sunnet, razum i 
nepatvorena Ijudska priroda. O njemu je izvijestio Uzvišeni Allah u Svojoj 
časnoj Knjizi, i za nj uspostavio dokaz i u većini kur'anskih sura dao odgovor 
onima koji ga poriču. To je stoga što su svi vjerovjesnici - mir Božiji neka 
je na njima! - međusobno saglasni u pogledu vjerovanja u Allaha , 477 a pri- 
znavanje Gospodara je generalno u Ijudskoj vrsti, ono je čovjeku prirođena 
stvar, tako da svi Ijudi priznaju postojanje Gospodara, osim onih koji poka- 
zuju prkos, poput faraona. 

Međutim, stvar nije takva i s vjerovanjem u onaj svijet - njega, naime, 
mnogi poriču. Muhammed, a.s., budući da je pečat svih vjerovjesnika, da 
je poslan tik pred Kijametski dan i da je "Sakupljač" (El-Hašir) i "Začeljnik" 
(EI-MukaffT), dao je takvo pojašnjenje prednosti onoga svijeta nad ovim ka- 
kvo nije dato ni u jednoj vjerovjesničkoj knjizi. Upravo stoga jedna skupina 
filozofa, i njima slični, držali su da niko drugi i nije otvoreno govorio o po- 
novnom proživljavanju Ijudskih tijela osim Muhammed, a.s., što su uzeli kao 
dokaz da je on govorio vođen maštom i pučkim diskursom. 

Kur'an, pak, na više mjesta govori o povratku duše prilikom smrti i 
povratku tijela prilikom Velikog kijametskog dana, dok ovi poriču Veliki ki- 
jametski dan i ponovno proživljavanje tijela. Dio njih kaže "da je o nečemu 
takvom govorio samo Muhammed, na jedan maštovit način", što nije tačno, 
s obzirom da je Veliki kijametski dan bio poznat kod svih vjerovjesnika: od 
Adema do Nuha, do Ibrahima i Musaa, do 'lsaa i drugih vjerovjesnika, mir 
Božiji neka je na njima! Allah je o njemu govorio sve od kako je Adema 


477 


U izvorniku stoji: "u onaj svijet". 

sputio na Zemlju. Uzvišeni je rekao: "Siđite dolje - jedni drugima bit ćete 
neprijatelji! Na Zemlji ćete boraviti i uživati za neko vrijeme!" (El-A'raf, 24); "I 
Allah reče: 'Na Zemlji ćete živjeti, na njoj ćete umirati, i iz nje ćete oživljeni 
biti!"’ (El-A'raf, 25) 

Kada je prokleti IblTs rekao: "Gospodaru moj, daj mi vremena do Dana 
kad će oni proživljeni biti!" On mu je rekao: "Daje ti se vremena do Dana već 
određenog!" (Sad, 79-81) Nuh, a.s., rekao je: "A Allah vas od zemlje poput 
biljki stvara, zatim će vas u nju vratiti i iz nje, doista, ponovo izvesti!" (Nuh, 
17-18) IbrahTm, a.s., rekao je: "I Koji će mi, nadam se, greške moje na Sud- 
njem danu oprostiti.J” (Eš-Šu'ara', 82) itd. do kraja ovog kazivanja. Također 
je rekao: "Gospodaru naš, oprosti meni, i roditeljima mojim, i vjernicima na 
Dan kad se bude polagao račun!" (IbrahTm, 41) Još je rekao: "Gospodaru 
moj, pokaži mi kako mrtve oživljavaš!?" (El-Bekare, 260) 

Musau je, pak, Allah, kad je razgovarao sa njim, rekao: "Čas oživljenja 
će, zasigurno, doći - od svakoga ga tajim - kad će svaki čovjek, prema za- 
sluzi, nagrađen ili kažnjen biti. I neka te nipošto ne odvrati od vjerovanja 
u Čas oživljenja onaj ko ne vjeruje u njega, koji strast svoju slijedi, pa da 
upropašten budeš!” (Ta-Ha, 15-16) Štaviše, i onaj vjernik iz reda faraonovih 
Ijudi znao je za Dan proživljenja, budući da je povjerovao u Musaa. Uzvišeni 
Allah, kazujući o njemu, kaže: "O narode moj, ja se, zbilja, bojim za vas na 
Dan kada budete jedni druge dozivali, na Dan kada budete uzmičući bježali, 
kada vas od Allaha neće moći niko odbraniti! A onoga koga Allah u zabludi 
ostavi toga neće niko uputiti!” (El-Mu'min, 32-33); "O narode moj, život na 
ovome svijetu samo je prolazno uživanje, a onaj svijet je, zbilja, kuća vječna!" 
(El-Mu'min, 39); "Uvedite faraonovu svitu u patnju najtežu!" (El-Mu'min, 
46) Musa govori: "Dodijeli nam milost na ovome svijetu, i na onome svijetu, 
mi se vraćamo Tebi!” (El-A'raf, 156) 

U govoru o kravi Allah kazuje: "Mi rekosmo: 'Udarite ga jednim nje- 
zinim dijelom!' - Eto, tako Allah oživljava mrtve, i pokazuje vam znakove 
Svoje, da biste shvatili!" (El-Bekare, 73) 

Uzvišeni nam, također, u više kur'anskih ajeta govori o tome kako je 
slao Svoje poslanike kao donosioce radosnih vijesti i kao opominjače, a za 
stanovnike Džehennema - kad ih njegovi čuvari upitaju: "Zar vam nisu do- 
lazili vaši poslanici, koji su vam ajete Gospodara vašeg kazivali i opominjali 
vas da ćete ovaj vaš Dan doživjeti?!" - kaže: "Jesu", reći će oni, "ali još je dav- 
no određeno da će nevjernici kažnjeni biti!" (Ez-Zumer, 71) Ovo će, dakle, 
biti priznanje različitih vrsta nevjernika, koji će se naći u Džehennemu, da su 

ih poslanici opominjali na to da će se suočiti s ovim svojim danom. Prema 
tome, svi poslanici su upozoravali na ono na šta je upozoravao i posljednji 
od njih: na ovosvjetske i ahiretske kazne za grešnike. Tako u svim kur'anskim 
surama u kojima se spominju obećanje i prijetnja stoji i naznaka: "na ovome 
svijetu i na ahiretu." Usto, Svome Vjerovjesniku je naredio i da se zakune da 
će Dan proživljenja doći; rekao je: "A oni koji ne vjeruju govore: 'Čas proživ- 
Ijenja neće nam doći!' Ti reci: 'Hoće, tako mi Gospodara moga, koji zna i ono 
što je skriveno, zacijelo će vam doći!’" (Sebe', 3) 

Uzvišeni još kaže: "I pitaju te: 'Da li je to, zbilja, istina?!' Reci: 'Da, tako 
mi Gospodara moga, to je, doista, istina i vi tome nećete moći umaći!"’ 
(Jčinus, 53); "Oni koji ne vjeruju misle da neće biti proživljeni; ti reci: 'Hoćete, 
Gospodara mi moga, zbilja ćete proživljeni biti, a zatim ćete o svemu što ste 
činili obaviješteni biti! A to je Allahu lahko!"’ (Et-Tegabun, 7) 

O približavanju toga Dana Uzvišeni kaže: "Približi se Čas i raspoluti 
Mjesec!" (El-Kamer, 1); "Ljudima se bliži čas polaganja računa njihovog, a 
oni, bezbrižni, ne mare za to!" (El-Enbija', 1); "Zatraži neko izvršavanje kazne 
nad nevjernicima...!” (El-Mearidž, 1-2); "Oni ga, zbilja, vide dalekim, a Mi ga 
vidimo bliskim!" (El-Me'aridž, 6-7) 

O onim koji poriču Dan proživljenja Allah izražava Svoje kuđenje: "Na 
gubitku će biti oni koji su susret s Allahom poricali i koji Pravi put nisu slije- 
dili!" (Jtinus, 45); "I kad im Sudnji dan iznenada dođe, reći će: 'O, tuge naše, 
šta na Zemlji propustismo!"’ (El-Enam, 31); "Eto, doista, oni koji u Čas pro- 
življenja sumnjaju, u dalekoj su zabludi!" (Eš-Šćira, 18); "Zar da oni nešto o 
onom svijetu znaju!? Ne znaju! Oni samo u njega sumnjaju. Štaviše, oni su 
spram njega slijepi!" (En-Neml, 66); "Oni se Allahom, najvećom zakletvom, 
zaklinju: 'Allah neće oživiti onoga koji umre!' A hoće! To je obećanje Allaho- 
vo koje će se ispuniti, sigurno!" (En-Nahl, 38); "Čas oživljenja će, zaista, doći. 
U njega nema sumnje, ali većina Ijudi ne vjeruje." (El-Mu'min, 59); "I na Danu 
sudnjem Mi ćemo ih sakupiti, slijepe, nijeme i gluhe, lica prema zemlji okre- 
nutih! Stanište njihovo Džehennem će biti, kad god malaksa - dat ćemo da 
im se vatra još više rasplamsa!" (El-lsra', 97); "To im je kazna zato što nisu 
vjerovali u znakove Naše i što su govorili: 'Zar kad kosti i prah postanemo, 
zar ćemo, zbilja, kao nova stvorenja proživljeni biti?!"’ (El-lsra', 98); "Zar oni 
ne znaju da je Allah, Koji je stvorio nebesa i Zemlju, moćan stvoriti slične 
njima i da im je već odredio rok u koji sumnje nema? Ali nevjernici samo 
poriču!" (El-lsra', 99); "I još kažu: 'Zar kad se u kosti i prašinu pretvorimo, zar 
ćemo kao nova bića, doista, biti oživljeni?!' Ti reci: 'Hoćete, i da ste kamenje 

ili gvožđe, ili bilo kakvo stvorenje za koje mislite da ne može biti oživljeno!' 
Oni će upitati: 'A ko će nas u život vratiti?' Ti reci: 'Onaj Koji vas je i prvi put 
stvorio!' Oni će prema tebi odmahnuti svojim glavama i upitati: 'Kad to?!' 
Ti reci: 'Možda ubrzo! Bit će to onog Dana kad vas On pozove, i odazvat 
ćete se, hvaleći Ga, i pomislit ćete da ste samo malo vremena ostali!'" (El- 
Isra', 49-52) 

Obrati pažnju kako im je detaljno odgovoreno na svako pitanje! Prvo 
su se zapitali: "Zar kad se u kosti i prašinu pretvorimo, zar ćemo kao nova 
bića doista biti oživljeni?!" (El-lsra', 49) U odgovoru na ovo pitanje rečeno 
im je: "Ako tvrdite da nemate svog Stvoritelja i Gospodara, zašto onda niste 
stvorenja koja smrt ne uništava, kao kamen, željezo ili nešto što je, u vašim 
očima, i veće od toga?!" Ako kažete: Takvi smo kakvi jesmo, stvorenja kojima 
nije svojstvena trajnost - šta bi onda moglo onemogućiti vašeg Stvoritelja, 
Koji vas je napravio takvima, da vas opet ne oživi kao nova stvorenja?! 

Argument se može postaviti i drukčije, naime: I da ste bili od kamena, 
željeza ili od nečeg i većeg od toga, [On bi opet bio] kadar uništiti vas i pre- 
obraziti vaša bića, transformirati ih iz jednog stanja u drugo, a šta bi onog ko 
je kadar takva tijela, i pored njihove tvrdoće i čvrstoće, uništiti i transformi- 
rati moglo onemogućiti da to učini s onim manjim od njih?! 

Potom nas je Uzvišeni obavijestio o njihovom drugom pitanju - na- 
veo je njihove riječi: "Ko će nas ponovo oživiti nakon što se naša tijela preo- 
braze i izgube?" Na to im Uzvišeni odgovara: "Reci: 'Onaj Koji vas je i prvi put 
stvorio!"’ (El-lsra', 51) Pošto su time dobili odgovor na koji nisu mogli ništa 
prigovoriti, morali su to prihvatiti kao neumitnu činjenicu, pa su prešli na 
drugo pitanje pravdajući se njime, poput nekoga ko je ostao bez riječi: "Kad 
to?!”, na šta im je odgovoreno: "Možda ubrzo!" 

U ovo spadaju i riječi Uzvišenoga: "I Nama navodi primjer, a zaboravlja 
kako je stvoren. I govori: 'Ko će oživiti kosti, kad budu truhle!?’" (Ja-STn, 78), 
pa dalje do kraja sure. 

Kada bi i najučeniji, najrječitiji i najsposobniji čovjek u objašnjavanju 
stvari htio iznijeti bolji argument od ovoga, ili njemu ravan u pogledu jez- 
grovitosti iskaza, jasnosti onoga što se njime izražava i tačnosti dokaza, on 
to ne bi bio u stanju učiniti. Naime, Uzvišeni ovaj argument započinje pita- 
njem koje je postavio nevjernik i koje zahtijeva odgovor, pa je u Njegovim 
riječima: "A zaboravlja kako je stvoren!" odgovor dat u sasvim dostatnoj 
mjeri. Time je ustanovio dokaz i eliminirao sumnju, no želeći taj dokaz još 

ojačati i dodatno ga potvrditi rekao je: "Reci: 'Oživit će ih onaj Koji ih je i 
prvi put stvorio!'" (Ja-STn, 79) Tako je za ponavljanje kao dokaz naveo zapo- 
činjanje, a za drugo stvaranje ono prvo, budući da svaki razuman stvor zna 
aksiomno daje onaj koji je u stanju uraditi jedno u stanju uraditi i drugo, tj. 
da nije kadar uraditi ovo drugo tim prije bi se moralo kazati da nije kadar 
uraditi ono prvo. A pošto činjenica stvaranja podrazumijeva i sposobnost 
Stvoritelja da vlada onim što je stvorio i da ga poznaje u svakom njegovom 
djeliću, Uzvišeni je to propratio riječima: "I On svako stvorenje savršeno po- 
znaje!" (Ja-STn, 79), tj. On savršeno poznaje sve pojedinosti prvoga stvaranja, 
njegove i najsitnije dijelove, komponente i oblik, pa je isti slučaj i s drugim 
stvaranjem. Prema tome, ako ima potpuno znanje i posjeduje savršenu 
moć, kako ne bi mogao biti u stanju oživiti kosti koje su struhle?! 

Potom je to potvrdio neoborivim argumentom, nadmoćnim doka- 
zom, koji sadrži i odgovor na pitanje jednog drugog nevjernika koji govori: 
"Kada kosti istruhnu, one postaju hladne i suhe, a priroda onoga što bi (po- 
tencijalno) moglo primiti i nositi život u sebi mora biti topla i sočna - samo 
nešto takvo bi moglo ukazivati na to da bi moglo doći do ponovnog pro- 
življenja!?" u čemu je istodobno sadržan i dokaz i odgovor: "Onaj Koji vam 
iz zelenog drveća vatru stvara vi njome potpaljujete!" (Ja-STn, 80) Saopćio je 
- uzvišen nekajeOn!- da On taj elemenat, koji je iznimno vruć i suh, izvodi 
iz zelenog drveća, prenapučenog vlažnošću i hladnoćom pa, prema tome, 
onaj ko nešto izvodi iz njegove suprotnosti i kome se pritom potčinjavaju 
tvari živih bića i njihovi elementi [a] ne opiru mu se, taj će učiniti i ono što 
nevjernik poriče i odbija - oživit će kosti koje su struhle! 

Potom je to i dodatno osnažio navodeći nešto mnogo veće i opsežnije 
kako bi ukazao na ono lakše i manje, budući da svaki razuman stvor zna da 
je onaj ko je moćan za nešto veliko i golemo daleko moćniji za ono što je 
manje od toga. Onaj ko može podići jedan kintar taj još lakše može podići 
jednu okiju. 478 Uzvišeni kaže: "Zar onaj Ko je stvorio nebesa i Zemlju nije ka- 
darstvoriti njima slične?" (Ja-STn, 81) Ovim je kazao daje onaj Koji je stvorio 
nebesa i Zemlju 479 u svoj njihovoj ogromnosti i golemosti, u veličini njihovih 
tijela i njihovoj razuđenosti i fascinantnosti njihovih pojava tim moćniji oži- 
viti truhle kosti i povratiti ih u prvobitno stanje. Na drugom mjestu Uzvišeni 
kaže: "Stvoriti nebesa i Zemlju veće je nego stvoriti Ijude!" (El-Mu'min, 57); 


Kintar i okija su mjere za težinu. Prva teži oko 45 kg, a druga oko 250 g. (Nap. prev.) 

'Aflfi kaže: “Vidi Mosulijev sažetak djela Es-Sava'iku-l-mursela, str. 106-107, I svezak, me- 
kansko izdanje." 

"Zar onaj Ko je stvorio nebesa i Zemlju nije kadar stvoriti njima slične? Jeste! 
On sve stvara, On je Sveznajući!” (Ja-STn, 81) 

Zatim je to - uzvišen neka je On! - potvrdio i objasnio na drugi način: 
napomenuo je da Njegovo djelo nije u ravni djela nekoga drugog, koji dje- 
luje alatkama i troši se, napreže i muči, i koji ne može biti neovisan u svome 
djelovanju, već neminovno mora imati neko oruđe i pomagača, dok On ono 
što hoće stvoriti stvara Svojom voljom - samo mu rekne: "Budi!" i ono biva 
onakvim kakvim ga je htio i poželio. Potom je ovaj dokaz zaokružio izjavom 
daje carstvo svačega u Njegovoj Ruci i da On u njemu postupa kako hoće 
Svojim djelovanjem i Svojom riječju: "A Njemu ćete se vratiti!" (Ja-STn, 83) 

U ovo spadaju i Njegove riječi: "Zar to čovjek misli da će zaludu ostav- 
Ijen biti?! Zar nije kaplja bio koja se iz sjemena ubaci, a zatim je zametak bio 
pa ga On stvori i obličje podari, i od njega onda par, muškarca i ženu, stvori! 
Pa, zar Taj nije kadar mrtve oživiti!?" (El-Kijame, 36-40) Tako je Uzvišeni kao 
dokaz iznio činjenicu da On čovjeka neće ostaviti izvan naredbe i zabrane, 
nagrade i kazne, te da Njegova mudrost i Njegova moć nešto takvo katego- 
rički odbijaju, kako to On navodi eksplicitno: "Zar ste mislili da smo Mi vas 
uzalud stvorili i da se Nama nećete vratiti!?" (El-Mu'minun, 115), i tako dalje 
do kraja sure. Naime, onaj Ko ga je od kapljice preobrazio u zametak, potom 
u grudvu mesa, zatim mu upario uši i oči, i u njega instalirao druga čula i sile, 480 
kosti i druge tjelesne funkcije, živce i krvne žile; Koji je savršeno uredio njegov 
ustroj i izveo ga u ovakvom obliku i formi, što je i najpotpunija forma i naj- 
Ijepši oblik, kako bi mogao ne biti u stanju povratiti ga i po drugi put stvoriti? 
Ili, kako bi Njegova mudrost i Njegova briga o stvorenjima mogla zahtijevati 
da čovjeka zaludu ostavi? Takvo što ne bi bilo prilično Njegovoj mudrosti, niti 
bi bilo izvan domašaja Njegove moći. Pa, pogledaj to fascinantno argumen- 
tiranje, tako sažeto da sažetije ne može biti, i tako velelijepo objašnjenje da 
se jasnije od njega ne može ni zamisliti, te tu nadohvatnost uporišne tačke 
argumenta da nešto bliskije od toga čovjeku ne može ni naumpasti! 

U Kur'anu ima mnogo sličnog iznošenja argumenata, kao u riječima 
Uzvišenog: "O Ijudi! Ako ste u sumnji spram proživljenja pa - Mi vas već stva- 
ramo od zemlje, a potom od kaplje sjemena...!” (El-Hadždž, 5), pa do riječi: 
"I Allah će, doista, oživiti one u grobovima!" (El-Hadždž, 7) Uzvišeni, također, 
kaže: "A Mi smo čovjeka od biti zemlje stvorili...” (El-Mu'minun, 12), da bi po- 
tom rekao: "Zatim ćete na Danu sudnjem proživljeni biti!" (El-Mu'minun, 16) 


480 


'Aflfi kaže: "Vidi sažetak djela Es-Sava'iku-l-mursela, str. 106-107, 1 svezak." 

Navodeći slučaj stanovnika pećine, te kako ih je kao mrtve u pećini 
ostavio da provedu tri stotine sunčevih, odnosno tri stotine i devet mjeseče- 
vih godina, rekao je: "I Mi smo tako učinili da se oni o njima obavijeste, kako 
bi znali da je, uistinu, Allahovo obećanje istina, i da u Čas oživljenja sumnje 
nikakve nema!" (El-Kehf, 21) 

Oni koji stoje na stanovištu da su tijela sastavljena od pojedinačnih 
supstanci u pogledu ponovnog proživljavanja su nejasni i kolebljivi. Oni o 
tome imaju dva gledišta: prema jednome od njih te supstance se gube i 
nestaju, i kasnije će biti ponovo oživljene, a prema drugome dolazi do pot- 
punog razdvajanja dijelova, a potom do njihovog ponovnog spajanja. Njima 
je za primjer naveden čovjek kojega je pojela neka životinja, a onda tu živo- 
tinju pojeo neki čovjek: ako će dijelovi ovoga ponovo biti oživljeni, neće biti 
ponovo oživljeni dijelovi onoga?! Potom, čovjek se permanentno razlaže, pa 
šta će od toga biti ponovo oživljeno? Da li ono što je bilo u trenutku smrti? 
Ako bi se reklo da je to ono što će biti ponovo oživljeno, to bi značilo da će 
čovjek biti oživljen u slaboj formi, što se kosi sa onim kako se o tome izraža- 
vaju sveti tekstovi ( nusiis ). Ako bi se, pak, reklo da će biti proživljeno nešto 
drugo, (a ne to stanje njegovog tijela) tada se postavlja pitanje po čemu bi 
jedno stanje tijela bilo prioritetnije da se oživi od drugog stanja? Stoga su 
neki ustvrdili da u čovjeku imaju neki suštinski dijelovi koji se ne razlažu i u 
koje ne dopire ništa od one životinje koju je pojeo drugi čovjek. 

Razumni Ijudi, pak, znaju da se svo Ijudsko tijelo razlaže i da ništa od 
njega ne ostaje vječno pa je ono što su oni naveli o ponovnom proživljava- 
nju još više osnažilo sumnju samozvanih filozofa tako da su još žešće stali 
negirati ponovno proživljavanje tijela. 

Ono na čemu su bile prve muslimanske generacije, te umni Ijudi op- 
ćenito, jeste da tijela prelaze iz jednog stanja u drugo i da se na kraju pre- 
tvaraju u zemni prah, nakon čega će ih Allah, novim stvaranjem ponovo 
stvoriti, onako kako je bilo i kod prvog stvaranja: naime, čovjek je najprije 
bio kapljica sperme, potom je postao zakvačka, potom gruda mesa, potom 
spoj kostiju i mesa i, konačno, skladno stvoreno stvorenje. Isto je i s proživ- 
Ijenjem: Allah će ga povratiti u život nakon što je sav bio istruhnuo, osim re- 
pne kosti, 481 kako je to utvrđeno u Sahihu, u predaji od Vjerovjesnika, s.a.v.s., 
u kojoj on kaže: "Čovjek sav truhne, osim repne kosti - od nje je čovjek i 


El-'adžbu (repna kost) jejedna krhka koščica u korijenu kičme. Onaje vrh trtične kosti, od- 
nosno mjesto odakle započinje rep kod četveronožaca, kako kaže Hafiz u svome El-Fethu. 

stvoren, i od nje će ponovo biti sazdan!” 482 U drugom hadisu stoji: "Iz neba 483 
će pasti kiša poput sperme kod muškaraca - tako će i Ijudi poniknuti iz 
mezarova, onako kako ponikne bilje!” 484 

Prema tome, ova dva stvaranja su dva vida pod jednom vrstom 485 - 
s jedne strane podudarni i slični, a s druge strane nepodudarni i različiti. 
Ponovno proživljenje je ono prvo, iako između nužnih komponenata pro- 
življenja i komponenata prvog stvaranja postoji razlika. Naime, repna kost 
je ono što zadržava svoju trajnost, dok se ostali dijelovi tijela transformiraju 
tako da će ono ponovo biti stvoreno iz one tvari u koju se transformiralo. 
Poznato je, pak, da onaj ko neku osobu vidi dok je mala i mlada, a potom 
je ponovo vidi u njenoj starosnoj dobi, zna da je to ona osoba iako je ona 
permanentno bila u procesu razlaganja i transformiranja. Isto je i sa svim 
životinjama i biljkama. Tako će onaj ko je vidio neko drvo dok je još malo a 
potom ga vidi i golemog, nesumnjivo kazati: "Ovo je ono drvo." 

To drugo formiranje nije identično ovome tako da se može kazati da 
su atributi ti koji čine tu različitost, osobito kada se radi o stanovnicima 
Dženneta. Naime, oni će u Džennet ući a bit će poput Adema, čija je visina 
bila 60 laktova, kako je navedeno u zbirkama vjerodostojnih hadisa Buharija 
i Muslima, te u nekim drugim hadiskim zbornicima, a prenosi se i da mu je 
širina bila 7 laktova. To drugo formiranje je trajno i ne podliježe defektnosti- 
ma, dok je ovo formiranje prolazno i podložno defektnostima. 

Što se tiče Profesorovih riječi: "u vrednovanje djela" - Uzvišeni kaže: 
"Vladaru Dana sudnjeg." (El-Fatiha, 3); "Tog Dana Allah će ih po zasluzi kazniti, 


Hadis bilježe: El-Buhari, Muslim i Ahmed, a gore navedena forma je Ahmedova, u nekim 
njegovim predajama (11/428). On još, s dobrim prijenosnim nizom, navodi i dodatak: "... i 
zemlja ga izjeda". 

U izvorniku stoji: zemlja. 

Hadis je slab (da'/f); bilježi ga Taberani u djelu EI-Mu'džemu-l-kebir (1/46/1-2), u sklopu jed- 
nog dužeg hadisa koji prenosi Ebu-z-Za'raa; on kaže: "Jednom su pred 'Abdullahom spo- 
menuli Dedždžala, paje rekao...”, pa je naveoovaj hadis u svoj njegovoj dužini, ali ta preda- 
ja seže samo do ashaba ( mevkuf ), premda ima status predaje koja se prenosi neposredno 
od Vjerovjesnika, s.a.v.s. ( rnerfu ' ). Prekid u predaji nalazi se između Ebu-z-Za'raa, čije je 
pravo ime jahja ibnu-l-VelTd, i nekoga iz reda ashaba, budući da on ne prenosi ništa od njih, 
već samo od nekih iz druge generacije (tabi'Cin). Usto, u hadisu se nalazi i jedan dio koji 
se ovdje ne spominje, a koji je u konfrontaciji s vjerodostojnim hadisom o ovome, kojeg 
zastupa Hejsemi (Х/330). Hadis bilježi i El-Hakim (IV/600), označavajući ga vjerodostojnim 
(sahih), prema uvjetima El-Buharija i Muslima. Ez-Zehebi ga, međutim, odbacuje opravda- 
vajući to činjenicom da njih dvojica Ebu-z-Za‘raa nisu smatrali mjerodavnim prenosiocem. 
Promaklo mu je, pak, daje i prijenosni niz hadisa prekinut, kako smo objasnili. 

'AfTfi kaže: "Vidi sažetak djela Es-Sava'iku-l-mursela, str. 107-108, 1 svezak.” 

i oni će saznati da je Allah Istina Očigledna." (En-NCir, 25) (Riječ ed-dm u 
ovom ajetu znači zasluga, kao što se kaže: 'Kako zaslužiš, tako ćeš i dobiti!') 
Uzvišeni, također, kaže: "...Nagrada za ono što su činili." (Es-Sedžde, 17), (El- 
Ahkaf, 14), (El-Vaki'a, 24); "... Kazne srazmjerne...” (En-Nebe', 26); "Ko učini 
jedno dobro djelo deseterostruka mu nagrada pripada, a ko učini jedno zlo 
djelo, bit će kažnjen samo onoliko koliko je ono! Ljudima nikakva nepravda 
neće biti nanesena!" (El-En 'am, 160); "Ko učini dobro djelo njemu pripada 
nagrada bolja od toga, oni će na Sudnjem danu od straha sigurni biti. A ko 
zlo djelo učini takvima će lica u Vatru gurnuta biti. Pa, zar se vi za drugo ka- 
žnjavate, osim za ono što ste radili?" (En-Neml, 89-90); "Ko učini dobro djelo 
dobit će nagradu od toga bolju, a ko učini zlo djelo, pa oni koji čine zla djela 
bit će kažnjeni samo toliko koliko su zaradili." (El-Kasas, 84) itd. 

U jednom hidisi-kudsijju, koji se prenosi posredstvom Ebu Zerra el- 
Gifarija, Vjerovjesnik, s.a.v.s., prenosi sljedeće riječi svoga Gospodara: "O 
robovi Moji, to su vaša djela, Ja vam ih registrujem, a kasnije ću vam ih i 
isplatiti, pa ko se suoči s dobrom, neka zahvalu izrekne Allahu, a ko se suoči 
s nečim drugim, neka za to ne kori nikog drugog doli sebe!” 486 

Što se tiče njegovih riječi: "u izlaganje Ijudskih djela, u svođenje obra- 
čuna, u čitanje knjige djela, u nagradu i kaznu" - Uzvišeni kaže: "Tog Dana 
Smak svijeta će da se desi, i da se rascijepi Nebo, toga Dana rasklimano će 
biti ono! A meleki na krajevima njegovim bit će, Prijestolje Gospodara tvo- 
ga toga dana iznad njih osmerica nosit će - toga Dana izloženi ćete vi biti, 
nijedna skrovita stvar vaša neće skrovita ostati.J” (El-Hakka, 15-18) itd. do 
kraja sure. "Tad ćeš ti, o čovječe, koji se mnogo trudiš, trud svoj pred Gos- 
podarom svojim naći, pa onaj kome bude knjiga njegova u desnicu njegovu 
data lahko će račun svidjeti, svojoj će se čeljadi on radostan vratiti! A onaj 
kome knjiga njegova iza leđa njegovih bude data nesreću će prizivati i u Va- 
tri usplamtjeloj gorjeti, jer je sa svojom čeljadi zbilja radostan bio i snovao da 
se nikada neće vratiti - a hoće! Zbilja, Gospodar njegov o njemu znade sve!" 
(El-lnšikak, 6-15); "Pred Gospodarom tvojim oni će biti izloženi, u redove 
poredani - evo, Nama ste došli kao što smo vas prvi put stvorili... I Knjiga 
će se postaviti, a ti ćeš grešnike vidjeti ojađene zbog onog što je u Knjizi, pa 
će povikati: 'Teško nama! Kakva je samo ova Knjiga! Ni grijeh mali, ni grijeh 
veliki ona izostavila nije, sve je obuhvatila!' I naći će prisutno sve ono što 
činiše, a Gospodar tvoj nikome neće nanijeti nepravde." (El-Kehf, 48-49); 
"Na Danu kad se Zemlja bude drugom Zemljom zamijenila, a i nebesa, i kad 


486 


Hadis bilježe Muslim i Ahmed, posredstvom Ebu Zerra. 

svi izađu pred Allaha, Jedinoga, nad svime Bdijućega...” (IbrahTm, 48) pa do 
kraja poglavlja. "On je najuzvišenije razine, [Vlasnik Prijestolja! On šalje riječi 
Svoje iz odredbe Svoje robovima Svojim kojima On hoće...]” (El-Mu'min, 1 5) 
pa do riječi: "Allah će sve, zbilja, brzo obračunati." (El-Mu'min, 17); "I bojte se 
Dana u kome ćete se Allahu vratiti, zatim će se svakom čovjeku što je uradio 
namiriti, i Ijudima nepravda neće nanesena biti." (El-Bekare, 281) 

Buhari - Allah mu se smilovao! - u svome Sahihu, posredstvom Aiše, 
bilježi sljedeće Vjerovjesnikove, a.s., riječi: "Nema nikoga ko bi na Sudnjem 
danu račun polagao za svako svoje djelo, a da ne bi nastradao!" "Božiji Posla- 
niče", kazala je Aiša, "zar Uzvišeni Allah nije rekao: 'Onaj kome bude knjiga 
njegova u desnicu njegovu data lahko će račun svidjeti?!"’ On joj je na to re- 
kao: "To je samo izlaganje, a ko god na Sudnjem danu pri polaganju računa 
bude propitivan (o svojim djelima) taj će biti i kažnjen!", 487 tj. kad bi Allah 
pri vršenju obračuna propitivao Svoje robove (o svemu što su radili), kaznio 
bi ih, a da im pritom ne bi nepravdu učinio, ali On - uzvišen neka je On! - 
prašta i prelazi preko ružnih postupaka njihovih, što će, ako Bog da, kasnije 
biti dodatno objašnjeno. 

U Sahihu su zabilježene sljedeće Vjerovjesnikove, s.a.v.s., riječi: "Ljudi 
će na Sudnjem danu pasti u nesvijest, i ja ću biti prvi koji će se osvijestiti 
kad - Musa se drži za stub Prijestolja Božijeg ( el-'Arš)l , pa ne znam da li će 
se prije mene osvijestiti, ili će biti izuzet od tog onesvještenja na ime kom- 
penzacije za onu njegovu nesvijest (kad mu se Allah ukazao) na Тпги!?” 488 
Ovo padanje u nesvijest desit će se na mjestu gdje će se polagati račun, kad 
Allah dođe da izrekne konačnu presudu, i kad se Zemlja obasja Njegovim 
svjetlom. Tada će, naime, sva stvorenja pasti u nesvijest. 

Ako bi neko rekao: A šta ćete s Vjerovjesnikovim, s.a.v.s., riječima: "Lju- 
di će na Sudnjem danu pasti u nesvijest, i ja ću biti prvi s kojeg će se zemlja 
rastvoriti. I zateći ću Musaa kako se drži za stub Prijestolja Božijega!" 489 - 


Hadis je vjerodostojan (sahih). 

Hadis bilježe El-Buhari i Muslim (muttefek 'alejhi) i već je jednom navođen (u izvorniku 
pod br. 297). 

Hadis je vjerodostojan (sahih), a bilježi ga El-Buhari na početku poglavlja "El-Husumat", 
posredstvom Vuhejba, koji je rekao: "Kazivao nam je 'Amr ibn Jahja, s pozivanjem na svoga 
oca a on s pozivanjem na Ebu Se'Tda el-Hudrija - on je, pričajući o slučaju kad je jedan 
musliman udario jednogjevrejina, naveo sljedeće Vjerovjesnikove, s.a.v.s., riječi: 'Nemojte 
postavljati pitanje ko je među vjerovjesnicima bolji! Ljudi će na Sudnjem danu pasti u ne- 
svijest i ja ću biti prvi s kojeg će se zemlja rastvoriti - kad, ugledat ću Musaa uz jedan od 
stubova Prijestolja Božijega, pa ne znam da li je i on bio među onima koji su pali u nesvijest, 

kazalo bi mu se: Nema sumnje da se hadis doista prenosi u takvom obliku 
i daje upravo to uzrokovalo nejasnoću. Radi se o tome da je prenosilac tu 
jedan hadis umetnuo u drugi i tako napravio jedan hadis. Ta dva hadisa 
glase ovako: 

1. "Ljudi će na Sudnjem danu pasti u nesvijest, a ja ću biti prvi koji će 
se osvijestiti!", kako smo to vidjeli ranije, i: 

2. "Ja ću biti prvi s kojeg će se zemlja rastvoriti na Sudnjem danu!" 490 

Tako je prenosiocu jedan hadis zašao u drugi, na šta je upozorio još 
Ebu-I-Hadždžadž el-MizzT, zatim šejh "sunce vjere" Ibnu-I-Kajjim te naš uči- 
telj šejh 'lmad ibn KesTr - Allah im se smilovao! 

Nekim prenosiocimasuse.također, pobrkalei njegoveriječi:"Paneznam 
da li se on osvijestio prije mene, ili je bio među onima koje je Allah izuzeo!" 491 

Onaj hadis koji je prenesen posredstvom velikog broja vjerodostojnih 
prijenosnih nizova jest onaj prvi i njime se izražava pravi smisao. Naime, Iju- 
di će na Sudnjem danu pasti u nesvijest kad im se ukaže Allah da im izrekne 
konačnu presudu, pa ako se tada i Musa, a.s., ne onesvijesti sa njima to će 
značiti da mu se u obzir uzela ona njegova nesvijest kad se njegov Gospodar 


ili mu je uračunato ono njegovo ranije padanje u nesvijest!?"' Ovaj hadis također bilježi i 
Muslim (br. 2374) posredstvom Sufjana koji ga prenosi od 'Amra ibn Jahjaa. Međutim, on 
ne navodi cijeli tekst hadisa, ali ga zato navodi Ahmed (111/33) preko istog predajnog niza. 
U toj verziji hadis glasi: "... Ja ću biti prvi s kojeg će se zemlja rastvoriti na Sudnjem danu. 
Tako ću doći svijesti i zateći Musaa..." 

Ovu predaju podupire Ebu Hurejreov hadis, koji je kod Muslima (2373) naveden u sljede- 
ćem obliku: "Nemojte vršiti preferenciju među Allahovim vjerovjesnicima, jer će se puh- 
nuti u Rog pa će u nesvijest pasti svi i na nebesima i na Zemlji, osim onih koje Allah htjedne 
izuzeti od toga. Zatim će se ponovo puhnuti u Rog, i ja ću prvi biti proživljen - ili među 
prvima koji će biti proživljeni - kad, Musa, a.s., drži se za Prijesto Božiji! Ne znam da li mu 
je uračunata ona njegova nesvijest sa Тпга, ili će on biti proživljen prije mene!" 

Iz ova dva hadisa jasno se razaznaje da je ova druga nesvijest nesvijest proživljavanja, koja 
se spominje u ajetu, a ne nesvijest do koje će doći usljed izricanja konačne presude, kako je 
to naveo komentator, povodeći se za Ibnu-I-Kajjimom. Prema tome, u hadisu nema ničeg 
nejasnog, a Allah najbolje zna. 

Hadis bilježi Muslim (br. 2278) u odjeljku o prednosti našeg Vjerovjesnika, s.a.v.s., u sljede- 
ćem obliku: "...I prvi nad kim će se rastvoriti kabur!" Bilježe ga još i Ebu Davud, Tirmizi i 
Ahmed. 

Hadis je vjerodostojan ( sahih ) i predstavlja završetak Ebu Hurejreovog hadisa navedenog 
prije njega u El-Buharijevoj zbirci. Pod njegovim riječima: "...ili je bio među onima koje je 
Allah izuzeo” misli se: koje nije onesvijestilo puhanje u Rog, kako se to eksplicitno nazna- 
čava u predaji koju navodi Ibn Ebi-d-Dunja u knjizi El-Ba's, posredstvom Hasana, s nepot- 
punim prijenosnim nizom ( mursel ), kako stoji u El-Fethu. 

ukazao brdu usljed čega se ono pretvorilo u prah, i da mu je to kompen- 
zirano nepadanjem u nesvijest kad se sva druga stvorenja onesvijeste od 
ukazivanja im njihovogGospodara na Sudnjem danu. Pažljivo razmotri ovaj 
veliki smisao i nipošto ga ne zanemaruj! 

Imam Ahmed, Tirmizi i Ebu Bekr ibn Ebi-d-Dunja bilježe sljedeću El- 
Hasanovu izjavu: Čuo sam Ebu Musaa el-Eš'arija kad je rekao: "Božiji Posla- 
nik, s.a.v.s., rekao je: 'Ljudi će na Sudnjem danu imati tri smotre: u dvije od 
njih bit će polemiziranje i pravdanja, a u trećoj će biti razlijetanje listova, pa 
kome knjiga njegova bude data u desnu ruku i zakratko mu bude sviđen 
račun on će ući u Džennet, a kome njegova knjiga bude data u lijevu ruku 
on će ući u Džehennem !"’ 492 

Ibn Ebi-d-Dunja prenosi [od Ibnu-I-Mubareka] da je on u vezi s tim 
izrekao stihove: 

I listovi će se u rukama posvud razletjeti razasuti - 

na njima tajne i podaci svima očevidni ! 493 

Kako da miran budeš kad uskoro vijest će se obistiniti 

a ti ne znadeš šta će sa sobom donijeti: 

hoćeš li u perivoje i sreću trajnu otići 

ili u oganj uzareni koji nit' šta ostavlja, niti puštaV. 

U kom stanovnici mu njegovi padaju dolje dugo, 
a on ih potom odozdo ponovo uzdize gore - 
a ako izać' požele iz njega silom bivaju vraćeni nazad. 

Dugo će plakati oni, ali njihovoj molbi u njemu 
neće se smilovat niko, 
ni pjesme bajalice da bol ublaži neće bit, 
ni samilost odnekud doći. 

Znanje znanoga stoga nek od koristi mu bude 
prije njegove smrti, 

jer neki u Džehennemu tražiše da se vrate, 
ali od njih se ne vrati niko! 


Hadis je slab (da'Jf), jer je El-Hasan el-Basri mudellis (prešuti posrednika od kojegje čuo ha- 
dis). U ovom slučaju je pak naveo osobu od koje prenosi što i jeste mahana predmetnog 
hadisa. Naime, čak i kad bi se ustanovilo da je slušao govor Ebu Hurejrea i Ebu Musaa, ni 
ta činjenica ne bi bila dostatna sve dok on eksplicitno ne bi naznačio da im je neki od njih 
prenio određeni hadis, kako je to utvrđeno u El-Mustalehu. Stvar će biti drukčija ukoliko se 
utvrdi da je pouzdana njegova predaja u ovoj knjizi gdje seeksplicitno navodi da ju je El-Ha- 
san čuo od Ebu Musaa. 

'AfTfi kaže: "Pogledaj četvrtu raspravu u Ibnu-I-Kajjimovoj knjizi Er-Rufi!" 

Njegove riječi: "...u Sirat-ćupriju" znače: vjerujemo u postojanje Sirat- 
ćuprije. To je most iznad Džehennema. Kada Ijudi napuste Mevkif 494 oni će 
ući u Tminu, koja se nalazi prije Sirat-ćuprije, kako je to rekla 'Aiša - Allah 
bio zadovoljan sa njom! - naime da je Božiji Poslanik, s.a.v.s., kada je upitan: 
"Gdje će Ijudi biti na dan kada Zemlja bude zamijenjena drugom Zemljom, 
a i nebesa?" rekao: "Bit će u Tmini, prije Sirat-ćuprije !" 495 

Na tom mjestu će se licemjeri razdvojiti od vjernika, ostat će iza njih, 
a vjernici će otići naprijed i između njih će biti stavljena pregrada koja će ih 
priječiti da dođu do njih. El-Bejheki, sa svojim prijenosnim nizom posred- 
stvom Mesruka, bilježi sljedeću Abdullahovu izjavu: "Allah će na Sudnjem 
danu okupiti Ijude...”, da bi rekao: "pa će svako dobiti svoje svjetlo shodno 
svojim djelima. Tako će jedni pred sobom imati svjetlo veličine brda, a neki 
i veće od toga; neki će u svoju desnu ruku dobiti svjetlo veličine palme, a 
neki i manje od toga; oni posljednji koji će dobiti svjetlo dobit će ga na svoje 
nožne palčeve, i ono će naizmjenično sijati i gasiti se: kad zasija, iskoračit će 
korak, a kad se ugasi, zaustavit će se. Tako će i oni i ostali doći na Sirat-ćupri- 
ju, a ona je kao oštrica sablje, klizava i skliska. Onda će im se reći: 'Prelazite, 
prema veličini svoga svjetla!’, i neki će preći brzinom zvjezdanog blijeska, 
neki brzinom vjetra, neki za jedan treptaj oka, neki brzinom spremnog put- 
nika koji se kreće veoma brzo... 

Prelazit će, dakle, shodno svojim djelima, pa će naići i oni čije je svjetlo 
na njihovim nožnim palčevima - njima će jedna ruka visiti, a drugom će se 
pridržavati, jedna noga će im visiti, a drugom će se držati, dok će ih sa strana 
dohvaćati vatra. Na koncu će se i oni izbaviti, pa kad se izbave reći će: 'Hvala 
Allahu, Koji nas spasi od tebe nakon što nam te pokazao - dao nam je što 
nikom drugom dao nije ...!”’ 496 


Mevkif- mjesto stajanja na Sudnjem danu. (Nap. prev.) 

Hadis biiježi Muslim (1/173). 

Hadis je vjerodostojan (sahih); bilježi ga El-Hakim (11/376) a misiim da ga i Bejheki navodi 
baš preko njega. El-Hakim kaže da je "vjerodostojan, prema uvjetima El-Buharija i Musli- 
ma”, s čim se saglasio i Ez-Zehebi! Međutim, među njegovim prenosiocima nalazi se i JezTd 
ibn 'Abdurrahman Ebu Halid ed-Dalani od kojeg ni El-Buhari ni Muslim ne bilježe ništa. 
Osim toga, premda je on iskren prenosilac (saduk), čestoje griješio u svom prenošenju i bio 
mudellis (prešućivao je posredne prenosioce), kako stoji u Et-Takribu. U ovoj, pak, predaji 
on imenuje onog od koga prenosi hadis tako da možemo biti sigurni da ga ne podmeće, ali 
zato može biti da griješi u samom prenošenju. No kako hadis prenose i drugi, kako ćemo 
vidjeti, možemo isključiti i tu mogućnost. Hadis, također, El-Hakim bilježi (IV/590-592) u ci- 
jeloj njegovoj dužini, kao i Et-Taberani u EI-Mu'džemu-l-kebir (lll/46/;ll/47/2), posredstvom 
ovog Ebu Halida, koji ga prenosi od Ibn Mes'uda. Slijedi ga Zejd ibn Ebu Unejse, koji ga isto 

Komentatori Kur'ana imaju različite stavove o "stizanju do vatre" ( va - 
riduha) spomenutom u riječima Uzvišenoga: "Nema od vas niti jednoga a 
da neće stići do vatre!" (Merjem, 71); naime, o čemu se tu radi? Ono što se 
u tome nadaje kao najispravnije jeste da se tu radi o prelasku preko Sirat- 
ćuprije. Uzvišeni kaže: "A potom ćemo one bogobojazne spasiti, a nevjer- 
nike ostaviti da kleče u Vatri!" (Merjem, 72) U Sahihu se navode sljedeće 
Vjerovjesnikove, s.a.v.s., riječi: "Tako mi Onoga u Čijoj je ruci moja duša, niko 
od onih koji su mi se pod drvetom zakleli na vjernost, neće ući u Vatru!" 
Hafsa kaže: "Ja sam rekla: 'Božiji Poslaniče, zar Allah nije rekao: Nema od vas 
niti jednoga a da neće stići do Vatre! 'Zar ne čuješ Njegove riječi', kazao je 
on - A potom ćemo one bogobojazne spasiti, a nevjernike ostaviti da kleče 
u vatri!’” 497 

Time je ukazao na to da stizanje do vatre ne znači obavezno i ulazak 
u nju, kao što spašavanje od zla ne znači i njegovo događanje, već znači 
i izmicanje pretpostavkama njegovog događanja. Tako se za onog koga je 
tjerao neprijatelj da ga ubije pa ga se nije uspio domoći rekne: "Allah ga je 
spasio od njih." Uzvišeni kaže: "Pa kad je Odredba Naša došla, Mi smo milo- 
šću Našom spasili Huda.” (Hud, 58); "Pa kad je Odredba Naša došla, Mi smo 
milošću Našom spasili Saliha." (Hud, 66); "Pa kadje Odredba Našadošla, Mi 
smo milošću Našom spasili Šu'ajba." (Hud, 94) Njih kazna nije dohvatila, ali 
druge jeste i da im Allah nije dodijelio pretpostavke za spašavanje i njih bi 
zadesilo ono što je zadesilo one. 


tako prenosi kao nepretrgnutu ( merfCi' ) predaju od Poslanika, a.s., što je u cjelovitom obliku 
zabilježeno kod Et-Taberanija. Budući da je Zejd pouzdan prenosilac, hadis time ulazi u 
sastav vjerodostojnih, Bogu hvala. 

1. Ovako stoji u predaji koju El-Hakim navodi s nepotpunim prijenosnim nizom ( mevkuf ), 
dok je u onoj koju navodi s potpunim prijenosnim nizom ( merfCi' ) upotrijebljen izraz 
dune (manje, niže, prije), a kod Et-Taberanija umjesto nje stoji asgar (manje). Ova njego- 
va predaja je primjerenija, budući da kontekst hadisa upućuje upravo na to. 

2. Ovako stoji u predaji koja se bilježi preko nepotpunog prijenosnog niza, dok u onoj s 
potpunim prijenosnim nizom, kod El-Hakima i Et-Taberanija, stoji fe јетиггппе (pa će 
prelaziti). 

3. Ovako je i u El-Mustedreku i u El-Mu'džemu, dokje ona predaja koju šejh Ahmed Šakir 
- Allah mu se smilovao! - ovdje navodi kao uvjetovanu ( mu'allek ), a u kojoj stoji: "neki 
kao spremni putnici, neki poput svog običnog hoda" ustvari druga El-Hakimova preda- 
ja (11/275) koju on bilježi mimo Ed-Dalatijevog prijenosnog niza, na koji se Šejhov pogled 
nije spustio usprkos činjenici da se nalazi odmah na sljedećoj stranici iza one s onom 
drugom predajom. Uspjeh, pak, daje samo Allah Uzvišeni! 

Hadis je vjerodostojan (sahih), a bilježi ga Muslim. Sličan hadis navodi i Ahmed, posred- 
stvom Ummu BešTr. 



VJERSKA UCENJA ISLAMA 


451 


Isto je i sa onima koji stignu do Vatre: prelazit će iznad nje preko Sirat- 
ćuprije, pa će Allah spasiti one koji su bili bogobojazni, a one druge će osta- 
viti da kleče u Vatri. U navedenom hadisu kojeg prenosi Džabir Poslanik, a.s., 
jasno je naznačio da 'stizanje do vatre' (штс/) znači dolazak na Sirat-ćupri- 
ju. Hafiz Ebu Nasr el-Va'ili 498 prenosi sljedeće Ebu Hurejreove riječi: "Božiji 
Poslanik, s.a.v.s., rekao je: 'Podučavaj Ijude mome sunnetu, makar to njima i 
ne bilo drago, a ako želiš da se na Sirat-ćupriji ne zadržiš ni koliko treptaj oka 
prije nego uđeš u Džennet, onda u Allahovu vjeru ne unosi nikakvu novota- 
riju po svome nahođenju!”’ 499 Ovo navodi El-Kurtubi, a Ebu Bekr ibn Ahmed 
ibn Sulejman en-Nedždžar, posredstvom Ja'laa ibn Munje, navodi sljedeće 
riječi Božijega Poslanika, s.a.v.s.: "Na Sudnjem danu Vatra će vjerniku reći: 
'Prelazi vjerniče - tvoje svjetlo je utrnulo moj plamen!"’ 500 

Što se tiče njegovih riječi: "...i Vagu" one znače: i vjerujemo da (na Sud- 
njem danu) ima Vaga. Uzvišeni kaže: "I Vage pravednosti Mi ćemo na Sud- 
njem danu postaviti, i nijednom čovjeku nikakva se nepravda neće učiniti. 
A ako nešto teško bude koliko zrno gorušice što je, donijet ćemo ga! I dosta 
je da Mi svidimo račune." (El-Enbija, 47); "Pa čiji tegovi teški budu, takvi će 
uspjeti i spašeni biti, a čiji tegovi lahki budu, takvi su sebe upropastili, u Dže- 
hennemu će vječno biti!" (El-Mu'minćin, 102-103) 

El-Kurtubi kaže: "Učenjaci kažu: 'Kad se obračun svede, pristupit će 
se vaganju djela, jer će nagrada biti prema težini pa, prema tome, to mora 
uslijediti iza izvršenog obračuna. Obračun je radi potvrđivanja djela, dok je 
vaganje radi utvrđivanja njihove težine kako bi se, sukladno toj težini, mogla 
odrediti nagrada."’ Naime, riječi Uzvišenoga: "I Vage pravednosti Mi ćemo 
na Sudnjem danu postaviti" mogle bi značiti da će tamo biti više vaga koji- 
ma će se vagati djela, a mogle bi podrazumijevati i ono što će se vagati - u 
tom slučaju pluralni oblik (vage) dat je s obzirom na raznovrsnost djela koja 
će se vagati, a Allah najbolje zna! 

Ono na šta ukazuje sunnet jeste da vaga kojom će se vagati djela 
ima dva vidljiva i opipljiva tasa. Imam Ahmed bilježi sljedeću izjavu Ebu 


Radi seo Hafizu El-Va'iliju el-Bekriju Ebu Nasru es-Sedžeziju, umro 444. godine (po Hidžri). 
Podatke o njemu iznosi Ez-Zehebi u djelu Tezkiretu-l-huffaz (111/279-298). 

Ovo je izmišljen hadis {mevdu'), odnosno dio je hadisa kojeg Ebu Nu'ajm i EI-HatTb pre- 
nose od Ebu Hurejrea kao predaju s potpunim prijenosnim nizom (mer/u'), a kojeg Ib- 
nu-l-Dževzi navodi u djelu El-Mevdu'at (Izmišljeni hadisi). Ja sam o njemu govorio u djelu 
EI-Ehadisu-d-da'Jfa (Slabi hadisi), str. 265. 

Hadis je slab (da'Tf): bilježe ga: Et-Taberani, Ibn ‘Adijj, Ebu Nu'ajm i dr„ sa slabim i prekinu- 
tim prijenosnim nizom. 

'Abdurrahmana el-Hublija: Čuo sam kad je 'Abdullah ibn 'Amr rekao: "Bo- 
žiji Poslanik, s.a.v.s., rekao je: Allah će, na Sudnjem danu, izbaviti čovjeka iz 
moga ummeta na očigled svih stvorenja: pred njega će razastrijeti devede- 
set i devet registara, a svaki registar bit će dugačak do dosega očinjeg vida, 
i upitat će ga: Da li od ovog išta poričeš? Jesu li ti išta moji pisari pogrešno 
ubilježili?, i on će reći: Nisu, Gospodaru! A imaš li kakvo opravdanje ili nešto 
u šta se možeš pouzdati?, upitat će ga Allah i on će biti time zatečen. Ne- 
mam, Gospodaru!, reći će a Allah će mu kazati: Imaš! Kod Nas imaš jedno 
dobro djelo, i tebi danas neće biti učinjena nepravda! Zatim će mu pokazati 
karticu na kojoj će stajati: Svjedočim da nema drugog boga osim Allaha, i 
da je Muhammed Njegov rob i Njegov poslanik! Onda će reći: Privedite ga! 
Gospodaru, upitat ćeon, štajeta kartica premasvim ovim registrima?! Neće 
ti se učiniti nepravda, reći će mu se. Potom će svi oni registri biti stavljeni 
na jedan tas [a kartica na drugi tas] i registri će poskočiti gore, a kartica 
će usljed svoje težine otići nadolje, jer ništa ne može odnijeti prevagu nad 
Bismillahir-rahmanir-rahTm!”’ 501 

Ovako hadis bilježe Tirmizi, Ibn Madže i Ibn Ebi-d-Dunja, posredstvom 
El-Lejsa. Kod Tirmizija ima još i dodatak: "A ništa nema težine pored Allaho- 
voga imena!" Hadis u drugom obliku glasi: "Na Sudnjem danu će se postaviti 
vage, pa će čovjek biti doveden i metnut na tas!” 502 U ovom slučaju imamo 
nešto iznimno vrijedno - podatak da će i činilac biti vagan s onim što je 
činio! Tome u prilog ide i ono što Buhari, posredstvom Ebu Hurejrea, bilježi 
od Vjerovjesnika, s.a.v.s.: "Na Sudnjem danu će doći velik i gojazan čovjek, no 
kod Allaha neće težiti ni koliko krilo jedne mušice! Proučite, ako hoćete, ajet: 
'Na Sudnjem danu nikakvu važnost njima nećemo pridati!' (El-Kehf, 105)” 503 

Imam Ahmed od Ibn Mes'uda prenosi da je on skupljao misvak s mi- 
svak-drveća pa, kako je imao iznimno mršave noge, vjetar ga je zanosio 
ustranu. Ljudi su se smijali tome i Božiji Poslanik, s.a.v.s., upitao ih je čemu 


Hadis je vjerodostojan (sahih); tako ga je okarakterizirao El-Hakim, pozivajući se na Mu- 
slimove uvjete, s čim se saglasio i Ez-Zehebi. Tirmizi ga, pak, ocjenjuje dobrim (hasen). U 
verzijama hadisa i kod jednog i kod drugog stoji: "A ništa nema težine pored Ailahovog 
imena!” Predaja koja se navodi u ovoj knjizi nalazi se kod Ahmeda (11/213) i spada u red sla- 
bih (šazz) predaja. O prijenosnom nizu ovog hadisa govorio sam u knjizi Silsiletu-l-ehadisi- 
s-sahiha, str. 135. 

Ovo je ranije spominjani hadis, radi se samo o njegovoj drugoj verziji, i nije vjerodostojan 
s aspekta svog prijenosnog niza, budući da se među njegovim prenosiocima nalazi i Ibn 
LehT'a, koji je imao slabo pamćenje, tako da se hadisi koji se prenose samo posredstvom 
njega ne mogu uzeti kao šerijatski argument. Hadis bilježi Ahmed (11/221). 

Hadis je vjerodostojan (sahih), a bilježi ga, također, i Muslim (VII/125). 

se smiju. "Allahov Vjerovjesniče", kazali su, "smijemo se mršavosti njegovih 
nogu!" On je na to rekao: "Tako mi Onoga u Čijoj je ruci moja duša, te dvije 
noge će na Vagi biti teže od Uhuda !" 504 

Isto tako, prenosi se i više hadisa koji govore o vaganju samih djela. 
Naprimjer, u Muslimovom Sahlhu se, posredstvom Ebu Malika el-Eš'arija, 
navode sljedeće Vjerovjesnikove, s.a.v.s., riječi: "Čistoća je pola imana, a (ri- 
ječi) Elhamdu lillah će napuniti Vagu !" 505 

Na kraju Buharijevog Sahiha navodi se ova Poslanikova, a.s., izjava: 
"Dvije riječi koje su jeziku lahke, Milostivome drage a na Vagi teške - to su: 
Subhanallahi ve bihamdihi subhanallahi-l-'azim ." 506 

Hafiz Ebu Bekr el-Bejheki, posredstvom Enesa ibn Malika, r.a., bilježi 
sljedeće Vjerovjesnikove, s.a.v.s., riječi: "Čovjek će biti doveden na Sudnjem 
danu i postavljen između dva tasa Vage, a za njega će se zadužiti jedan 
melek, pa ako njegov tas prevagne, melek će viknuti glasom kojeg će sva 
stvorenja čuti: 'Taj i taj je postigao sreću nakon koje više nikada neće biti 
nesretan!', a ako njegov tas bude lahak, melek će viknuti glasom kojeg će 
sva stvorenja čuti: 'Taj i taj je postao nesretan, nakon čega više nikada neće 
biti sretan !”’ 507 Tako ne treba obraćati pažnju na ono što govori svojeglavi 
krivovjernik, naime: "Djela su akcidentalije, i nije ih moguće vagati vagom; 
vagom se mogu vagati samo tijela!”, budući da će Allah akcidentalije pre- 
tvoriti u tijela, kako smo vidjeli ranije, i kako Imam Ahmed posredstvom od 
Ebu Hurejrea - Allah bio zadovoljan sa njim! - bilježi da je Božiji Poslanik, 
s.a.v.s., rekao: "Smrt će biti dovedena u liku lisastog ovna 508 , i zaustavljena 
između Dženneta i Džehennema. 'O džennetlije', bit će rečeno i oni će okre- 
nuti glave i pogledati. 'O džehennemlije', bit će rečeno i oni će okrenuti glave 
i pogledati, misleći da je konačno stiglo rasterećenje. Potom će ovan biti 
zaklan i reći će se: '(Od sada je) vječnost, smrti više nema !”’ 509 


Hadis je dobar (hasen), a bilježi ga Ahmed u svom Musnedu (1/450) s dobrim prijenosnim 
nizom. 

Hadis je vjerodostojan ( sahih ) i stručnojeelaboriran u djelu Tahridžu mušldleti-l-fakri, pod 
br. 59. 

Hadis bilježe El-Buhari i Muslim ( muttefek 'alejhi) i već je navođen. 

Hadis je izmišljen (mevdu'), a bilježi ga, također, i Ebu Nu'ajm u El-Hilji (VI/174), gdje kaže: 
"Prenosi ga jedino Davud ibnu-l-Muhabber.” Međutim, stručnjaci su ga odbacili kao pre- 
nosioca, s obzirom da je izmišljao hadise. 

U izvorniku stoji prašnjavog (agber). 

Hadis je vjerodostojan (sahih); imam Ahmed ga bilježi u svom Musnedu (11/423), svjerodo- 
stojnim prijenosnim nizom. 

Hadis sa ovim smislom bilježi i Buhari. Tako je utvrđeno vaganje i djela, 
i djelatnika i listova na kojima su djela zapisana, kao što je utvrđeno i to da 
Vaga ima dva tasa, a Allah najbolje zna kakva je narav toga. 

Mi smo dužni vjerovati u svijet nedokučivoga ( el-gajb ), onako kako 
nas je o tome obavijestio Istinugovoreći, a.s., bez ikakvog nadodavanja na 
to ili oduzimanja od toga. O kakve nesreće čekaju onoga ko niječe po- 
stavljanje Vaga pravednosti na Sudnjem danu, kako je o tome obavijestio 
Zakonodavac, 510 a samo stoga što mu je mudrost toga ostala zaklonjena! On 
omalovažava svete tekstove govoreći: "Vagu trebaju samo piljari i prodavci 
kuhanog boba!" Kako samo zaslužuje da bude od onih kojima Allah na Sud- 
njem danu nikakav značaj neće pridati! Da u vaganju djela nema nikakve 
druge mudrosti osim iznošenja na vidjelo Allahove pravednosti prema Nje- 
govim robovima bilo bi sasvim dovoljno, budući da niko ne voli više imati 
opravdanje od Njega. Zbog toga je slao i poslanike da Ijudima prenesu ra- 
dosne vijsesti i da ih opomenu. Pa šta tek kazati ako iza toga ima još mnogo 
drugih mudrosti u koje mi nemamo uvida?! 

Obrati pažnju na ono što su kazali meleki kad im je Allah rekao: "Na 
Zemlji ću, doista, Ja postaviti namjesnika!", rekli su: "Zar ćeš na njoj postaviti 
onoga ko će na njoj nered činiti i krv prolijevati?! A mi Te slavimo, zahvalju- 
jući Ti i, kako Tebi dolikuje, veličamo!" On im je na to rekao: "Ja znam ono 
što vi neznate!" (El-Bekare, 30) Uzvišeni još kaže: "A vamaje dato samo malo 
znanja." (El-lsra, 85) 

Ranije smo se, govoreći o Poslanikovom Izvoru ( El-Haud ), susreli s 
Kurtubijevim - Allah mu se smilovao! - riječima da je Izvor prije, a Sirat- 
ćuprija poslije Vage. U zbirkama vjerodostojnih hadisa Buharija i Muslima 
zabilježeno je "da će vjernici, kada pređu Sirat-ćupriju, biti zaustavljeni na 
jednom vijaduktu (Kantara) između Dženneta i Džehennema, i da će tu iz- 
miriti svoja međusobna dugovanja, pa tek kad se tako urede i pročiste, bit 
će im dozvoljen ulazak u Džennet!” 511 

El-Kurtubi u svome djelu Et-Tezkire iznosi stav da je ovaj vijadukt jedan 
drugi most namijenjen samo za vjernike, i da sa njega niko neće pasti u Va- 
tru, a Uzvišeni Allah najbolje zna! 


'Aflfi kaže: “Pogledaj hadise o prijetnji u djelu Medaridžu-s-salikln (1/395-397)." 

Hadis bilježi El-Buhari na početku poglavlja o međusobno nanesenim nepravdama 
(Kitabu-l-mezalim), zatim Ahmed (111/13/63/74), posredstvom Ebu Se'Tda el-Hudrija, dok 
ga kod Muslima nisam vidio. 


511 



VJERSKA UCENJA ISLAMA 


455 


O njegovim riječima: 

Džennet i Džehennem su dva stvorenja, koja nikada neće išče- 
znuti ni nestati. Uzvišeni Allah je Džennet i Džehennem stvorio 
prije nego je stvorio Ijude, i jednom i drugom od njih stvorio je 
stanovnike, pa koga je htio stvorio ga je za Džennet - iz Svoje do- 
brostivosti, a koga je htio stvorio je za Džehennem - iz Svoje pra- 
vednosti. Svako radi ono čemu je posvećen i završit će u onome 
za šta je stvoren. I dobro i zlo su Ijudima određeni. 


Komentar: 

Što se tiče njegovih riječi: "Džennet i Džehennem su dva stvorenja" treba ka- 
zati da pripadnici glavnog toka islama ( ehlu-s-sunne ) imaju jedinstven stav 
o tome da su Džennet i Džehennem dva stvorenja koja i sada postoje. Oni 
su permanentno bili na tome sve dok se na scenu nije stupila generacija 
mu'tezila i kaderija i to zanijekali i rekli da će Džennet i Džehennem Allah 
stvoriti tek na Sudnjem danu! Na to ih je navelo njihovo pogrešno načelo 
kojim oni reguliraju Allahovo djelovanje: da Allah treba raditi ovako, a ne bi 
trebao raditi onako! Allaha su mjerili prema Njegovim stvorenjima u njiho- 
vim postupcima tako da su oni, u pogledu djela, antropomorfisti. U njihova 
učenja uvukao se džehmizam, čime su postali rru'attile. Govorili su da bi 
stvaranje Dženneta prije izricanja konačnog suda bila besmislica, budući da 
bi on, u tom slučaju, predugo vremena bio izvan upotrebe. Tako su odbaci- 
vali sve svete tekstove koji nisu bili podudarni s ovim lažnim šerijatom kojeg 
su ustanovili za Gospodara Uzvišenog i tim tekstovima davali drugi smisao. 
One koji se nisu slagali s njihovim šerijatom smatrali su zabludjelima i ino- 
vatorima u vjeri. 

Neki od kur'anskih tekstovajesu ovi: 

a) riječi Uzvišenoga o Džennetu: "On je pripremljen za bogobojazne." 
(Alu 'lmran, 133); "Pripremljen za one koji vjeruju u Allaha i Njego- 
ve poslanike." (EI-HadTd, 21) 

b) riječi Uzvišenoga o Džehennemu: "On je pripremljen za nevjernike." 
(Alu 'lmran, 131); "Zbilja, Džehennem zasjeda bit će, nasilnicima 
mjesto povratka." (En-Nebe', 21-22) 

Uzvišeni još kaže: "A vidio ga je i pri silasku drugome, kod Sidretu-I- 
Muntehaa, kod nje Džennet utočišta je." (En-Nedžm, 13-15) Vjerovjesnik, 

s.a.v.s., vidio je Sidretu-I-Munteha, a kod nje je vidio Džennet utočišta, kako 
se to navodi u zbirkama vjerodostojnih hadisa Buharija i Muslima, u hadisu 
koji prenosi Enes - Allah bio zadovoljan sa njim! - o Israu. Na kraju hadi- 
sa stoji: "Zatim je DžibrTl išao sa mnom sve dok nismo stigli do Sidretu-I- 
Muntehaa. Nju su prekrivale neke boje, za koje nisam znao šta su. Potom 
sam ušao u Džennet: kad on kupolasti biseri, a tlo mu misk !" 512 

U zbirkama vjerodostojnih hadisa Buharija i Muslima navodi se, po- 
sredstvom Abdullaha ibn Omera - Allah bio zadovoljan sa njim! - da je 
Božiji Poslanik, s.a.v.s., rekao: "Kad neko od vas umre njemu se pokazuje 
mjesto koje ga čeka, ujutro i navečer - ako je džennetlija onda mjesto među 
džennetlijama, a ako je džehennemlija mjesto među džehennemlijama. I go- 
vori mu se: 'Ovo ti je mjesto kada te Allah proživi na Sudnjem danu !'" 513 

Ranije smo naveli i hadis El-Bera'a ibn 'Aziba u kojem se, pored ostalog, 
kaže: "S neba će doći glas: 'Moj rob je rekao istinu pa mu načinite džennet- 
sku postelju i otvorite mu vrata prema Džennetu!' Tako će mu doprijeti dah 
i miris Dženneta!" Također smo naveli i hadis koji prenosi Enes, a kojim se 
izražava isti smisao kao i ovim El-Bera'ovim. 

U Muslimovom Sahlhu navodi se sljedeća 'Aišina izjava: "Za života Bo- 
žijeg Poslanika, s.a.v.s., došloje do pomračenja Sunca...” pa je ispričala pred- 
metni hadis, u kojem Božiji Poslanik, s.a.v.s., kaže: "Na ovom svom mjestu 
vidio sam sve ono što vam je obećano. Čak sam vidio i sebe kako želim uzeti 
plod iz Dženneta onda kad ste me vidjeli da sam iskoračio naprijed! A vidio 
sam i Vatru - plamenovi joj proždiru jedni druge. Bilo je to onda kad ste 
vidjeli da sam koraknuo nazad !” 514 

U zbirkama vjerodostojnih hadisa Buharija i Muslima navodi se sljede- 
ća izjava 'Abdullaha ibn 'Abbasa (verzija koju navodimo je Buharijeva): "Za 
vrijeme Božijeg Poslanika, s.a.v.s., došlo je do pomračenja Sunca...” pa je i on 
spomenuo hadis. U njemu, uz ostalo stoji i ovo: "Božiji Poslaniče", rekli su, 
"vidjeli smo te kako uzimaš nešto sa tog svog mjesta, a potom smo te vidjeli 
kako ustuknjavaš?!" "Vidio sam Džennet”, kazao im je on, "i htio sam uzeti 
grožđa - da sam ga uzeo vi biste ga jeli sve dok postoji ovaj svijet! A vidio 


Hadis je vjerodostojan (sahih). 

Hadis je vjerodostojan (sahih), a bilježi ga, također, i Ahmed (11/16, 51, 113, 123). 

Hadis je vjerodostojan (sahih) i zapravo je dio jednog dužeg hadisa u kom se govori o 
namazu kod pomračenja Sunca (Kitabu salati-l-kusuf). Kod mene je stručno elaboriran u 
dijelu posvečenom ovom namazu. 


514 



VJERSKA UCENJA ISLAMA 


457 


sam i Vatru - nikada prije nisam vidio tako strašan prizor. Zapazio sam da 
većinu njenih stanovnika čine žene!" "A zbog čega, Božiji Poslaniče!?” upitali 
su i on im je rekao: "Zbog njihovog poricanja!” "Zbog poricanja Allaha!?", 
upitali su i on im je rekao: "Poriču mužu, poriču dobročinstvo koje im se 
učini: da nekoj od njih sve vrijeme činiš dobro, a onda joj jednom iskvariš, 
rekla bi: 'Nikada od tebe nisam vidjela nikakvog dobra !”’ 515 

U Muslimovom SahJhu zabilježen je hadis koji prenosi Enes - u njemu 
Poslanik, a.s., kaže: "Tako mi Onog u Čijoj je ruci moja duša, da ste vi vidjeli 
ono što sam ja vidio, malo biste se smijali, a mnogo biste plakali!” "A šta si 
vidio, Božiji Poslaniče!?", upitali su ga i on im je rekao: "Vidio sam Džennet i 
Džehennem !” 516 

U Muvetta'u i u Sunenu navodi se sljedeća izjava Ka'ba ibn Malika: "Bo- 
žiji Poslanik, s.a.v.s., rekao je: 'Duša vjernikova je jedna ptica 517 koja se hrani 
s džennetskog drveća sve dok je Allah na Sudnjem danu ne vrati u njego- 
vo tijelo !"’ 518 U ovom hadisu nedvosmisleno se naznačava dušin ulazak u 
Džennet prije Sudnjega dana. 

U Muslimovom SahJhu, te u Sunenu i Musnedu navodi se hadis koji 
prenosi Ebu Hurejre - Allah njime bio zadovoljan! - u kojem stoji daje Božiji 
Poslanik, s.a.v.s., rekao: "Kada je Allah stvorio Džennet i Džehennem, poslao 
je Džebraila do Dženneta i rekao mu: 'ldi i pogledaj ga, i vidi šta sam u njemu 
pripremio za one koji će boraviti u njemu!' On je otišao i pogledao ga i vidio 
ono štoje Allah u njemu pripremioza one koji će boraviti u njemu, pa kad se 
vratio rekao je: 'Tako mi dostojanstva Tvoga, ko god čuje za njega taj će i ući 
u njega!' Zatim je (Allah) naredio da se Džennet okruži teškoćama, pa mu je 
rekao: 'Vrati se pa ga ponovo pogledaj i vidi šta sam u njemu pripremio za 
one koji će boraviti u njemu!' On ga je pogledao, pa kad se vratio rekao je: 
'Tako mi dostojanstva Tvoga, bojim se da niko neće ući u njega!’ Zatim ga je 
poslao do Džehennema i rekao mu: 'ldi i pogledaj ga, i vidi šta sam u njemu 
pripremio za one koji će boraviti u njemu!', i on ga je pogledao - kad tamo 
plameni jezici, jedni druge zahvaćaju, pa kad se vratio rekao je: 'Tako mi do- 
stojanstva Tvoga, u njega neće ući niko ko čuje za njega!' Zatim je (Allah) 
naredio da se Džehennem okruži strastima, pa mu je rekao: 'Vrati se pa ga 


Hadis je vjerodostojan ( sahlh ) i stručno je, također, elaboriran tamo. 

Hadis je vjerodostojan ( sahlh ). 

'Aflfi kaže: "Ovo se nalazi u Ibnu-I-Kajjimovom djelu Hadi-l-ervah." 

Hadis je vjerodostojan (safi/fi) i stručno je elaboriran u djelu Es-Sahiha ( 995). 


518 



458 


Ibn Ebu-l-'lzz el-Hanefl 


ponovo pogledaj i vidi šta sam u njemu pripremio za one koji će boraviti u 
njemu!' On je otišao i pogledao ga, pa kad se vratio rekao je: 'Tako mi dosto- 
janstva Tvoga, bojim se da se niko neće spasiti njega, da će svi ući u njega!"’ 519 

U sunnetu imajoš mnogo sličnih hadisa. 

Što se tiče stajališta onih koji govore da je ovaj obećani Džennet isti 
onaj u kojem je boravio Adem, i iz kojeg je izveden, i njime se naznačava da 
Džennet i sada postoji, iako je o samom stajalištu poznato razmimoilaženje 
učenjaka. 

A što se tiče dileme onih koji su stava da Džennet još nije stvoren, 
naime, ako on sada postoji, onda neminovno i njega mora nestati na Ki- 
jametskom danu, i sve u njemu mora propasti i umrijeti, shodno riječima 
Uzvišenog: "Sve će propasti - osim Lica Njegovoga!" (El-Kasas, 88); "Svako 
živo biće smrt će okusiti." (Alu 'lmran, 185) - Tirmizi u svome El-Džami'u 
bilježi sljedeću Ibn Mes'udovu izjavu: "Božiji Poslanik, s.a.v.s., rekao je: 'Su- 
sreo sam Ibrahima u noći svoga uznesenja na Nebo ( el-isra’ ), i on mi je 
rekao: Muhammede! Prenesi svome ummetu selam od mene i reci im da 
Džennet ima mirisno tlo i bistru vodu, da je sve sama ravan i da su mu sad- 
nice ‘Subhanallah', 'EI-hamdu lillah', 'La ilahe illallah' i 'Allahu ekber!'" 520 Tir- 
mizi za ovaj hadis kaže da je "dobar i neobičan" (hasen garib). Kod njega se, 
također, nalazi i hadis koji, posredstvom Džabira, od Vjerovjesnika, s.a.v.s., 
prenosi Ebu ez-Zubejr, a koji glasi: "Ko izgovori 'Subhanallahi ve bi hamdihl' 
u Džennetu mu se zasadi jedna palma!" 521 Tirmizi za ovaj hadis kaže da je 
"dobar i vjerodostojan" (hasen sahih). 

Da je već stvoren i prazan, kažu oni, u tom slučaju ne bi bio sve sama 
ravan a one zasade u njemu ne bi imale nikakvog smisla. U prilog ovome 
idu i riječi faraonove žene koje Uzvišeni navodi u Kur'anu: "Gospodaru moj, 
sagradi mi kod Sebe kuću u Džennetu!" (Et-TahrTm, 11) 

Odgovor na ovo je sljedeći: Ako time hoćete kazati da Džennet tre- 
nutno ne postoji onako kako ne postoji ni puhanje u Rog ni uskrsavanje 
Ijudi iz mezarova, onda to nema svoga utemeljenja, opovrgavaju ga dokazi 


Hadis je vjerodostojan (sahih); takvim su ga ocijenili i Tirmizi i El-Hakim (1/26), s čime 
se saglasio i Ez-Zehebi. Autor ga je, pak, greškom, pripisao Muslimu; V.: Sahihu-l-džami' 
(5086) i El-Miškat (5696); naime, u verziji koju bilježi Muslim stoji: "Džennet je okružen... 
Džehennem je okružen strastima”, kako bilježi i El-Buhari. 

Hadis je stručno elaboriran u djelu Es-Sahiha, str. 105. 

Hadisje vjerodostojan ( sahih ) i stručno je elaboriran u prethodnom izvoru, na str. 64. 

koje smo naveli, i drugi koje nismo naveli. Ako, pak, hoćete kazati da još nije 
dovršeno stvaranje svega onoga što je Allah u njemu predvidio za one koji 
će tu boraviti, te da Allah permanentno u njemu stvara novo i novo i da će, 
kada vjernici uđu u Džennet, pri njihovom ulasku stvoriti još neke druge 
stvari - onda je to istina koja se ne može opovrgnuti. Dokazi koje vi nudite 
upućuju upravo na nešto takvo. 

A što se tiče vašeg argumentiranja kur'anskim ajetom: "Sve će poumi- 
rati, osim Lica Njegovoga!" (El-Kasas, 88), za njim ste posegnuli samo zbog 
svog pogrešnog razumijevanja njegovog smisla tako da je vaše argumentira- 
nje njime da sada ne postoje ni Džennet ni Džehennem ravno argumentira- 
nju vaše braće o njihovom nestanku, razaranju i smrti njihovih stanovnika! 
Međutim ni vi, ni vaša braća niste pravilno shvatili smisao ovog ajeta, što 
je, pak, pošlo za rukom istaknutim autoritetima islama. Oni kažu da se pod 
sintagmom kullu šej'in (sve; dosl. svaka stvar) podrazumijeva sve ono čemu 
je Allah odredio nestanak, sve što je takvo će "poumirati”, dok su Džennet 
i Džehennem stvoreni za trajanje, a ne za nestajanje. Isto je i s Prijestoljem 
Božijim ( el-'Arš ) - on je, naime, plafon Dženneta. 

Neki kažu da se ajetom hoće kazati da će sve propasti osim Njegove 
vlasti; drugi su mišljenja da se ajetom želi kazati kako će propasti sve ono što 
nije urađeno u Njegovo ime; treći kažu: "Uzvišeni Allah je objavio: 'Sve što 
je na Zemlji - prolazno je.' (Er-Rahman, 26), pa su meleki rekli: 'Stanovnici 
Zemlje će svi poumirati', misleći kako su oni lišeni toga. Onda ih je Uzvišeni 
obavijestio da će poumirati i oni na nebesima i oni na Zemlji - rekao je: 'Sve 
će poumirati, osim Lica Njegovoga!' (El-Kasas, 88), jer je On Vječno živi, Koji 
ne umire. Tada je melekima postalo jasno da će poumirati i oni." Oni su ovo 
kazali usklađujući predmetni ajet i nedvosmislene svete tekstove koji govo- 
re o neprolaznosti Dženneta i, također, neprolaznosti Džehennema, o čemu 
će, ako Bog da, uskoro biti više riječi. 

Što se tiče njegovih riječi: "koja nikada neće iščeznuti ni nestati" - 
one odražavaju stajalište najvećeg dijela istaknutih autoriteta vjere, ranijih 
i kasnijih, dok je jedna skupina njih, ranijih i kasnijih, 522 zatupala stav da je 


Treba kazati da, ipak, nije utvrđeno da je bilo ko izprvih muslimanskih generacija ( selef ) za- 
stupao stajalište o prolaznosti Džehennema. O nečemu takvom govore tek blijede predaje 
koje se ne mogu uzeti za argument, dok je dio hadisa na koje se poziva izmišljen, a čak i da 
su vjerodostojni, opet ne bi ukazivali na navodnu prolaznost, več na trajnost Džehennema, 
te tek na izlazak vjernika iz njega. Neke od tih hadisa stručno sam elaborirao u djelu Ed- 
Da'lfa, pod br. 606 i 707. Potom mi je dopao ruku jedan rukopisni traktat u biblioteci El- 



460 


Ibn Ebu-l-'lzz el-Hanefl 


Džennet neprolazan, a Džehennem prolazan, što se navodi u mnogoj tefsir- 
skoj i drugoj literaturi. 

Stav o prolaznosti Dženneta i Džehennema zastupao je El-Džehm ibn 
Safvan, predvodnikfrakcije kojaje Allahu odricala svako svojstvo ( mu'attila ), 
u čemu nije imao prethodnika , 523 ni među ashabima, ni među onima koji 
su ih slijedili u dobru, ni među istaknutim muslimanskim autoritetima, ni 
među pripadnicima glavnog toka islama općenito ( ehlu-s-sunne ). To su mu 
osudili čak i obični Ijudi izglavnogtoka islama, označili ga nevjernikom zbog 
toga i digli svoj glas protiv njega i njegovih sljedbenika širom zemlje. On je, 
pak, takav stav zauzeo s obzirom na pogrešno načelo kojeg se držao - nai- 
me da je nezamislivo beskonačno postojanje nečeg stvorenog! To je i glavni 
oslonac pobornika pokudne apologetike kojim su dokazivali činjenicu po- 
stalosti tijela i postalosti svega onoga što nije pošteđeno promjena. To im je 
bio i glavni argument u dokazivanju postalosti ovoga svijeta. 

Džehm je smatrao da isto ono što je isključivalo bespočetnost doga- 
đanja u prošlosti isključuje ih i u budućnosti u smislu njihove beskrajnosti. 
Tako je permanentno Gospodarevo djelovanje - po njemu - u budućnosti 
nezamislivo, isto kako je nezamislivo i u prošlosti! Ebu-I-Huzejl el-'Allaf, pr- 
vak mu'tezila, prihvatio je to njegovo načelo, i jošje rekao: "To nalaže presta- 
nak svake kretnje!” Tako je istupio sa stavom o prestanku kretanja stanovni- 
ka Dženneta i Džehennema, o njihovom pretvaranju u vječno mirovanje, u 
kojem nijedan od njih neće biti u stanju načiniti nikakavakt! 

Mi smo već ranije ukazali na razmimoilaženje Ijudi u pogledu kau- 
zalnih događanja u prošlosti i budućnosti, što je pitanje permanentnosti 
Allahovog činilaštva - On je, naime, permanentno Gospodar, moćan da 
čini šta hoće, budući da je permanentno Živi, Sveznajući i Svemoćni. Sto- 
ga je nezamislivo da Mu djelovanje najprije ne bude moguće a potom da 
se situacija promijeni i ono Mu postane moguće, bez obnavljanja [nečegaj. 
Za ono prvo morala bi, pak, postojati određena granica na kojoj bi Njemu 
djelovanje postalo moguće, dok bi Mu ono prije nje bilo nemoguće. Prema 
tome, samo to je dovoljno da se uvidi neispravnost ovoga stava. 


Mektebu-l-islami, koji je napisao veliki učenjak, princ Es-San'anT, koji se bavio važnim pitan- 
jem, kao odgovor na ono što je o tome kazao Ibnu-I-Kajjim - Allah mu se smilovao! - pa 
sam ja dao svoj komentar na njega, izvršio stručnu elaboraciju hadisa koji se tamo navode 
i napisao obiman predgovor, što je i štampano pod patronatom spomenute biblioteke. 
Misli na njegovo stajalište o prolaznosti Dženneta. Mi ćemo, pak, dodati da on nije imao 
prethodnika ni u pogledu stava o prolaznosti Džehennema, kako smo to maločas kazali. 

Što se tiče zauvjekosti Dženneta, činjenice da on neće iščeznuti ni ne- 
stati - pa, to je aksiomna stvar, budući da je Poslanik, a.s., dao obavještenje 

0 tome. Uzvišeni je rekao: "A oni sretni u Džennetu će biti, vječno, koliko 
traju nebesa i Zemlja u Džennetu će ostati, osim ako tvoj Gospodar drukčije 
ne odredi. To je dar koji će neprekidno trajati." (Hud, 108), tj. koji se nikada 
neće prekinuti. To, pak, nije u konfrontaciji s Njegovim riječima: "osim ako 
tvoj Gospodar drukčije ne odredi". 

Raniji učenjaci su se različito izjasnili o ovom izuzimanju. Jedni su ka- 
zali da se pod tim misli na period njihovog boravka u Vatri, što se odnosi 
samo na one od njih koji su ušli u Džehennem, a potom izvedeni iz njega, 
no ne i na sve njih. Drugi su rekli da bi se to izuzimanje moglo odnositi na 
vrijeme koje su proveli na Mjestu stajanja ( el-Mevkf ), prilikom polaganja 
računa. Treći su držali da se odnosi na vrijeme koje su proveli u mezarovima 

1 na Mjestu stajanja. Četvrti su bili stava da je to ono Gospodarevo izuzima- 
nje koje On nikada neće sprovesti u djelo, kao kad bi rekao: Allaha mi ću te 
udariti, osim ako budem mislio nešto drugo!, dok istodobno ne misliš ništa 
drugo, nego si čvrst u odluci da ga udariš. Peti kažu da je izuzimajuća čestica 
illa (osim) ovdje data u značenju veznika vav (i), što je tvrdnja nekih grama- 
tičara, a to je slabo stajalište. 

Sibevejh, pak, tu izuzimajuću česticu razumijeva kao lakin (ali), čime bi 
to izuzimanje bilo odvojeno i Ibn DžerTr je taj njegov stav držao najprihvat- 
Ijivijim; rekao je: "Uzvišeni Allah ne iznevjerava obećanje koje je dao", pa je 
to izuzimanje povezao s riječima: "To je dar što će neprekidno trajati ." (Hud, 
108) Kažu: To je kao kad bi ti rekao: Nastanjujem te u svoju kuću na godinu 
dana, osim ako htjednem drukčije!, tj. osim toga što hoću, no ja neću htjeti 
ništa na to nadodati. Neki kažu daje ovo izuzimanje dato da bi im se stavilo 
na znanje da su, i pored toga što se nalaze u vječnom boravištu, jednako 
ovisni o Allahovome htijenju, a ne da su, s obzirom na tu činjenicu, izvan 
Njegovog htijenja, što nije u proturječju s Njegovom odlučnošću i katego- 
ričnom tvrdnjom da će oni tu boraviti vječno. 524 Nešto ovakvo nalazimo i u 
riječima Uzvišenoga: "A da hoćemo, učinili bismo da zbilja iščezne ono što 
smo ti objavili, pa nakon toga ne bi nikoga našao ko bi te u tome protiv Nas 
pomogao!" (El-lsra, 86); "Pa, Allah će, ako hoće, zapečatiti tvoje srce!” (Eš- 
Šura, 24); "Ti reci: 'Da Allah nije htio, ja vam Kur'an ne bih učio, niti bi vas 
Allah s Kur'anom upoznao."’ (Junus, 16) 


524 


'Afifi kaže: "V.: Medžmu'u-l-fetava, II svezak, str. 48." 

Ovakvih ajeta ima velik broj. U njima Uzvišeni obavještava Svoje robo- 
ve da se sve stvari odvijaju po Njegovom htijenju: što On hoće to i biva, a 
što On neće to ne biva. 

Neki kažu da je čestica ma (što) u predmetnom ajetu (tj. illa ma la'e 
Rabbuke) data u značenju men (koji, koga), tj. osim onih iz reda sretnika 
koje Allah htjedne uvesti u Džehennem zbog nekih grijeha koje su poči- 
nili. 

Osim ovih, izrečeno je još različitih mišljenja o značenju ovog ajeta. U 
svakom slučaju, ovo izuzimanje u ovom ajetu spada u dvojbena mjesta u 
Kur'anu, dok je onaj dio koji ga slijedi: "To je dar koji će neprekidno trajati” 
(Hud, 108) sasvim jasan i nedvojben. Isto je i s riječima Uzvišenoga: "Doista 
je to Naša opskrba, njoj nema prestanka." (Sad, 54); "...S plodovima kojih 
uvijek ima, i hladovinom koja ne jenjava." (Er-Ra'd, 35) 525 ; "Iz bašči izvedeni 
neće biti." (El-Hidžr, 48) 

Uz to, Allah na više mjesta u Kur'anu stanovnicima Dženneta potvr- 
đuje vječni boravak u njemu, dajući obavještenje o tome da oni "u džennet- 
skim baščama neće smrt kušati, osim prve smrti”. (Ed-Duhan, 56) Ovo izu- 
zimanje je, pak, netipično, pa ako bismo ga pridodali onom izuzimanju u 
ajetu: "Osim ako tvoj Gospodar drukčije ne odredi" (Hud, 108) pokazalo bi 
se da se i u jednom i u drugom ajetu misli na izuzimanje vremena u kojem 
još nisu bili u dimenziji džennetske vječnosti, poput izuzimanja prve smrti 
iz ukupnosti smrti. Naime, ta smrt je prethodila njihovom zauvjekom živo- 
tu, što je komponenta različitosti od Dženneta, koja je prethodila njihovoj 
vječnosti u njemu. 

U sunnetu ima velik broj dokaza o zauvjekosti Dženneta i njegovom 
vječnom trajanju, poput hadisa: "Onaj ko uđe u Džennet samo će uživati, 
neće nesretan biti; vječno će živjeti, neće umrijeti!” 526 "Začut će se glas: 'O 
stanovnici Dženneta, imate to da ćete zastalno zdravi biti, da se nikad ne- 
ćete razboljeti; da ćete zastalno mladi biti, da nikad ostariti nećete; da ćete 
zastalno živjeti, da nikad umrijeti nećete!’” 527 A ranije smo naveli i hadis u 
kojem se govori o klanju smrti između Dženneta i Džehennema, kad će se 


'Aflfi kaže: "V.: 251. str. knjige Hadi-l-ervah." 

Hadis bilježi Muslim, a stručno je elaboriran u djelu Es-Sahiha (1086). 

Hadis bilježi Muslim (VIII/148) posredstvom Ebu Se'Tda i Ebu Hurejrea, s tim da je zadnja 
rečenica navedena ispred one koja joj prethodi i da ima dodatak: “Imat ćete to da ćete 
zastalno biti u užitku i da nikada nećete biti nesretni! To izražavaju riječi Uzvišenog: ‘I oni 
će biti dozivani: Eto, vi ste Džennet ovaj naslijedili za ono što ste radili!"' (El-A‘raf, 43) 

reći: "O džennetlije, (od sada je) vječnost, smrti više nema! O džehennemlije, 
(od sada je) vječnost, smrti više nema!” 528 

Što se, pak, tiče zauvjekosti i vječnog trajanja Džehennema Ijudi su o 
tome zauzeli osam različitih stajališta: 

Prvo od njih je da onaj ko uđe u njega nikada više neće izaći iz njega. 
To je stav haridžija i mu'tezilija. 

Drugojeda će stanovnici Džehennema u njemu biti u patnji azatim će 
doći do transformacije njihove prirode i ona će postati priroda vatre tako da 
će oni u njoj nalaziti slast, usljed podudarnosti njihovih priroda! Ovo je stav 
Ibn 'Arebija et-Ta'ija, predvodnika onih koji stoje na stanovištu o transcen- 
dentalnom jedinstvu bitka ( el-ittihadijje ). 

Treće je da će njegovi stanovnici u njemu biti u patnji neko određeno 
vrijeme a potom će ga napustiti a u njemu će ih naslijediti neki drugi Ijudi. 529 
Ovo su Jevreji ispričali Vjerovjesniku, s.a.v.s., i on im je to označio lažnim, 
što je učinio i Uzvišeni Allah objavivši: "Oni vele: 'Nas će vatra peći samo 
nekoliko dana!' Ti reci: 'Da li vi uzeste zavjet od Allaha?!’ - jer Allah zavjet 
Svoj sigurno ne krši - ili vi govorite o Allahu ono što ne znate. Nije tako! Oni 
koji budu zlo radili i grijesi ih njihovi budu zarobili, takvi će u Vatri boraviti! 
U njoj će vječno ostati!” (El-Bekare, 80-81) 

Četvrto je da će ga njegovi stanovnici napustiti, a on će ostati kakav je 
i bio, bez ikog u sebi. 

Peto je da će Džehennem nestati sam po sebi, budući da spada među 
stvorenja, da je nastao nakon što ga, prethodno nije bilo, a da je nečemu 
takvom nezamisliva stalna opstojnost. Ovaj stav zastupali su Džehm i nje- 
gova frakcija. Kod njega, u tom smislu, ne postoji nikakva razlika između 
Dženneta i Džehennema, kako smo to ranije vidjeli. 

Šesto je da će doći do prestanka kretnji njegovih stanovnika i do nji- 
hove pretvorbe u neživu tvar kad više neće osjećati bol. Ovaj stav zastupao 
je Ebu-I-Huzejl el-'Allaf, kakoje ranije navedeno. 

Sedmo je da će Allah iz njega izvesti koga bude htio - kako se to na- 
značava u hadisu - a onda će ga zadržati još neko vrijeme, a potom okon- 
čati njegovo postojanje, budući da je za nj odredio rok kad će se završiti. 


Hadis bilježe El-Buhari i Muslim (muttejek 'alejhi). 

'AfTfi kaže: "V.: šezdeset i sedmi odjeljak knjige Hadi-l-ervah, str. 298." 

Osmo stajalište je ono prema kojemu će Uzvišeni Allah iz njega izvesti 
one koje htjedne, kako je to rečeno u sunnetu, a da će u njemu zadržati 
nevjernike i da će oni tu zauvijek ostati, kako je to rekao i Profesor, Allah mu 
se smilovao! 

Kako se vidi, sva navedena stajališta su neosnovana, izuzimajući ova 
dva zadnja. To su ujedno i stajališta pripadnika glavnog toka islama ( ehtu-s - 
sunne), pa da vidimo šta su njihovi dokazi. 

Prvi od njih, pored ostalog, temelji se na sljedećem: 

Uzvišeni Allah kaže: "Allah će reći: 'Stanište vaše Vatra će biti - u njoj 
ćete zauvijek ostati, osim ako Allah drukčije ne htjedne. A, zbilja, Gospodar 
tvoj je mudar i sveznajuć.’" (El-Enam, 128); "A oni koji su nesretni u Vatri će 
biti, njima u njoj teško će biti izdisati i udisati, vječno, koliko traju nebesa i 
Zemlja u njoj će ostati, osim ako tvoj Gospodar drukčije ne htjedne, a tvoj 
Gospodar doista čini što hoće!” (Hud, 106-107) Nakon ova dva izuzimanja 
nije rečeno ono što je rečeno nakon onog izuzimanja navedenog za stanov- 
nike Dženneta, naime: "To je dar koji će neprekidno trajati." (Hud, 108), već 
je za boravak u Džehennemu rečeno: "U njemu će boraviti u vremenskim 
ciklusima ( ahkaba )!" (En-Nebe', 23) 

Ovaj stav, tj. stav o prolaznosti Džehennema, no ne i Dženneta, pre- 
nosi se od Omera, Ibn Mes'uda, Ebu Hurejrea, Ebu Se'Tda i drugih. 'Abd ibn 
Humejd, u svome čuvenom komentaru Kur'ana, posredstvom svog prije- 
nosnog niza, navodi Omerovu - Allah bio zadovoljan sa njim! - izjavu koja 
glasi: "Kad bi stanovnici Džehennema u njemu ostali onoliko koliko ima pje- 
ščanih brežuljaka, opet bi im došlo vrijeme da izađu iz njega!" 530 


Predaja je slaba (da'Tf), jer je prenosi El-Hasan, koji eksplicitno kaže: "Omer je rekao”, no 
El-Hasan nije slušao Omera, Allah bio zadovoljan sa njim! Ibnu-I-Kajjim u svome djelu Hddi- 
l-ervah (11/71, El-Kurdijevo izdanje), ovu predaju je propratio riječima: "El-Hasan nije slušao 
Omera”, no i pored toga nastojao je predaji priskrbiti snagu govorom Hattabija koji nema 
neke vrijednosti, a koji glasi: "Dovoljno ti je što je ovaj prijenosni niz ovako respektabilan (!) 
jer El-Hasan, iako nije slušao Omera, predaju prenosi od nekog iz druge muslimanske gene- 
racije ( tabi'un ). Prema tome, da nije smatrao da se radi o vjerodostojnoj Omerovoj izjavi, ne 
bi to ni rekao onako kategorično; ne bi, naime, rekao: 'Omer ibnu-l-Hattab je rekao!'" 
Međutim, začudno je da je neko poput Ibnu-I-Kajjima - Allah mu se smilovao! - mo- 
gao izreči nešto ovakvo. Naime, ovo znači uzimanje za argumenat hadisa nekog tabi'ina 
nepoznatog identiteta, jer ako je El-Hasan predaju preuzeo od nekog tabi'ina, ostaje ne- 
poznato ko je taj čovjek? Kakav je njegov status u prenošenju hadisa u pogledu pamčenja 
i preciznosti? Zar ovakva Ibnu-I-Kajjimova logika ne vodi izvrtanju pravila i narušavanju 
načela hadiske znanosti, prema kojima se svaki hadis koji se prenosi od nepoznate osobe 
smatra slabim ( da'if ), baš kao i hadis koji se prenosi nepotpunim ili prekinutim prijeno- 

On ovo navodi tumačeći riječi Uzvišenoga: "U njemu će boraviti u 
vremenskim ciklusima ( ahkaba )!" 531 (En-Nebe', 23) Kažu: "Džehhenem je 
nalog Allahove srdžbe, a Džennet nalog Njegove milosti, a Vjerovjesnik, 
s.a.v.s., rekao je: 'Kad je Allah završio stvaranje napisao je jedan list, koji se 
nalazi kod Njega na Prijesto Iju (na kojem piše): Moja milost je ispred Moje 
srdžbe!’” 532 

U drugoj, pak, verziji stoji: Moja milost nadvladava Moju srdžbu. Hadis 
bilježi Buhari u svom Sahlhu, posredstvom Ebu Hurejrea, Allah bio zadovo- 
Ijan sa njim! 


snim nizom ( mursel i munkati'), budući da se vezuju za prenosioca koji se ne spominje, ili 
se ne imenuje?! Uz to, vodi i prihvatanju hadisa El-Hasana el-Basrija, za koje on navodi i 
nisku prenosilaca ( mu'an'an ) a da i ne govorimo o hadisima koje prenosi s nepotpunim ili 
prekinutim prijenosnim nizom, kakav je, npr., hadis koji on prenosi od Semure, a koji glasi: 
“Kad je Hava zatrudnila, oko nje je stao obilaziti IblTs - a njoj djeca inače nisu ostajala u 
životu - pa joj je rekao: 'Daj mu ime 'Abdu-I-Haris!', i ona je djetetu dala ime 'Abdu-I-Haris 
pa je poživjelo. To je bilo nadahnuće i njegov nalog!” 

To je slab hadis ( da'if ), štaviše lažan, a jedini mu je nedostatak El-Hasanovo navođenje 
njegovog prijenosnog niza ( 'an'ana ). Naime, on je prokomentirao jedan ajet, koji su neki 
komentatori tumačili baš ovim hadisom, na način koji je odudarao od onog što ovaj nje- 
gov hadis izražava, u čemu su ga slijedili i neki eksperti ( muhakkikCm ), među kojima i sam 
Ibnu-I-Kajjim, što sam objasnio u djelu Silsiletu-l-ehadisi-d-da'ifa (hadis br. 342). 

Isto je s njegovim hadisom o tomedaglasnosmijanje kvari abdest, koji seod njega prenosi 
kao predaja s nepotpunim prijenosnim nizom ( mursel ); i on je slab ( da'if ), po općoj sagla- 
snosti hadiskih stručnjaka. 

Neka se Allah smiluje Ibnu-I-Kajjimu i neka mu oprosti grijehe - on je svojim označavan- 
jem ovakvih predaja od Omera - Allah bio zadovoljan sa njim! - vjerodostojnim otvorio 
opasna vrata pred nekim zabludjelim sektama koje to koriste za podupiranje svoje zablu- 
de, poput, npr., kadijanija. Naime, oni su ti koji plasiraju stajalište o prolaznosti Džehen- 
nema i prestanku kazne za nevjernike, kako sam to objasnio u navedenom djelu, govoreći 
o hadisu kojim se izražava isti smisao kao i ovom predajom. Govoreći o Omerovoj izreci 
ukazao sam na taj hadis, a kad sam ustanovio koji je njegov prijenosni niz, podrobnije sam 
se osvrnuo na nj i pridodao ga naznačenom hadisu. 

Jednom riječju: Ova predaja se ne može vezati za Omera, niti za nekog drugog ko bi je 
prenosio od Poslanika, a.s., a ispravnost je u Allahovim rukama. U vezi s ovim konsultiraj 
djelo velikana znanosti Es-San'anija Ref'u-l-estdr li ibtali edilleti-l-kailine bi fenai-n-nar, s 
našim predgovorom i komentarom. 

Slična izjava prenosi se i od ‘Abdullaha ibn 'Amra, kao predaja od ashaba (mevkuf), no sa 
slabim prijenosnim nizom, te od Ebu Umamea kao predaja od Poslanika, a.s., (merfu') s 
konstruiranim prijenosnim nizom o čemu sam govorio u djelu Silsiletu-l-ehadisi-d-da'ifa 
ve-l-mevdu'a, kako sam to maločas rekao. 

Korkut, npr., izraz ahkaba (sing. hukb), upotrijebljen u ovom ajetu, prevodi kao: “zauvijek 
ostati", što je samo jedna od mogućnosti njegove eksplikacije. Jezički, pak, ovim izrazom 
se označava "period od osamdeset i više godina”. (Nap. prev.) 

Hadis bilježe El-Buhari i Muslim (muttefek 'alejh) i većje navođen (pod br. 308) (u izvorniku). 


532 

Oni još kažu: "Uzvišeni Allah, govoreći o kazni, kaže da je ona "pat- 
nja u velikom danu" (El-Enam, 15); "patnja u bolnom danu" (Hud, 26); 
"patnja u žestokom danu" (El-Hadždž, 55) - no, ni na jednom mjestu 
[nije rekao] o mjestu uživanja da se radi o uživanju toga i toga dana. Osim 
toga, rekao je: "Ja kaznom Svojom koga hoću kažnjavam, 533 a milost Moja 
sve obuhvata!” (El-A'raf, 156) Navodeći riječi meleka, kaže: "Gospodaru 
naš! Ti samilošću i znanjem svaku stvar obuhvataš!" (El-Mu'min, 7) Pre- 
ma tome, Njegova milost neminovno obuhvaća i dotične paćenike, pa 
ako bi u patnji ostali beskrajno, to bi značilo da njih Njegova milost nije 
obuhvatila. 

U Sahihu se konstatira da će Sudnji dan trajati pedeset hiljada godina, 534 
a paćenici u Džehennemu će se međusobno razlikovati u pogledu vremen- 
skog perioda provedenog u patnji, zavisno od svojih zlodjela, no u mudrosti 
Najmudrijega i u milosti Najmilostivijega nema nečeg što bi moglo oprav- 
dati stvaranje nekih bića koje će izložiti vječitoj patnji, patnji koja neće imati 
svoga kraja, dokje sasvim smisleno da stvori stvorenja koja će obasuti Svo- 
jom milošću i ukazati im dobročinstvo time što će im podariti vječno blago- 
stanje. Pokazivanje dobrostivosti je po sebi poželjna stvar, dokje osvetničko 
kažnjavanje nešto sporedno. 

Kažu: Sve ono što se navodi o vječnom boravku u Džehennemu, o traj- 
nosti toga, o neizlasku iz njega, o tome da je patnja u njemu neprestana i 
neminovna - sveje to nepobitna i nesporna istina.To podrazumijeva vječni 
boravak u Kući patnje sve dok ona postoji, što znači da će iz nje, dok još 
bude postojala, izaći svi oni koji su priznavali Božiju jednost. Prema tome, 
postoji razlika između onog ko izađe iz tamnice dok ona i dalje ostaje biti 
onakvom kakva jeste, i onoga čiji se boravak u tamnici prekine zbog razara- 
nja tamnice i njenog dokrajčenja. 

Oni, pak, koji zastupaju stajalište o vječnom trajanju Džehennema, 
o njegovoj neprolaznosti, među svoje dokaze uvrštavaju i riječi Uzvišeno- 
ga: "Oni su u patnji neprestanoj." (El-Ma'ide, 37); "Oni će u Vatri očajavati.” 
(Ez-Zuhruf, 75); "Samo ćemo vam kaznu uvećavati." (En-Nebe', 30); "Bit će 
u džehennemskoj vatri, u njoj će vječno ostati." (El-Bejjine, 6); "Oni odatle 


'Aflfi kaže: "V.: stranice 254-279 u djelu Hadi-l-en/ah." 

Hadis je vjerodostojan ( sahih ); bilježi ga Muslim, posredstvom Ebu Hurejrea, u sklopu ha- 
disa u kome se govori o kazni na Sudnjem danu onom ko ne bude davao zekat. U istom 
tom odjeljku nalazi se i kod El-Hakima (IV/572), u predaji od Ibn 'Amra, i on ga je ocijenio 
kao vjerodostojnog (sahlh), s čim se saglasio i Ez-Zehebi. 

nikad izvedeni neće biti!” 535 (El-Hidžr, 48); "I iz Vatre oni neće izlaziti.” (El-Be- 
kare, 167); "A prije će i deva kroz iglene uši proći nego što će takvi u Džennet 
ući!" (El-A'raf, 40); "U Džehennemu neće na smrt osuđeni biti, pa da umru, 
niti će im se patnja u njemu olakšati." (Fatir, 36); "Patnja Džehennema je, 
zbilja, neminovna.” (El-Furkan, 65) 

I brojni hadisi govore o tome da će iz Džehennema izaći svi koji su po- 
tvrdili da "nema drugog boga osim Allaha", a u hadisima koji govore o zauzi- 
manju na Sudnjem danu (še/a'at) 536 eksplicitno se naznačava da će grešnici 
iz reda onih koji su izražavali Allahovu jednost jednom izaći iz Džehennema, 
i da je to nešto što se odnosi isključivo na njih, pa ako bi i nevjernici izašli 
iz Vatre, u tom slučaju bi bili izjednačeni sa njima, tako da izlazak ne bi bio 
specifikum samo za vjernike. A ni Džennet, ni Džehennem nisu vječni sami 
po sebi, oni su takvi stoga što ih Allah održava takvima. 537 

Što se tiče Profesorovih riječi: "i jednom i drugom od njih stvorio je 
stanovnike" - Uzvišeni Allah kaže: "A za Džehennem Mi smo mnoge džinne 
i Ijude stvorili." (El-A'raf, 179) Od 'Aiše - Allah bio zadovoljan sa njom! - pre- 
nosi se sljedeće: "Božiji Poslanik, s.a.v.s., pozvan je na dženazu jednom ensa- 
rijskom djetetu, i ja sam rekla: 'Blago njemu, Božiji Poslaniče, on je jedna od 
džennetskih ptica - niti je kakvo zlo uradio, niti će kakvo zlo snaći!' 'lli to baš 
i nije tako, 'Aiša!’, kazao je on. 'Allah je za Džennet stvorio stanovnike - stvo- 
rio ih je za njeg dok su još bili u kičmama svojih očeva, a i za Džehennem je 
stvorio stanovnike - stvorio ih je dok su još bili u kičmama svojih očeva!’" 538 

Hadis bilježe Muslim, Ebu Davud i En-Nesai. 

Uzvišeni Allah kaže: "Mi čovjeka od smjese sjemena stvaramo da bi- 
smo ga na kušnju stavili i činimo da on čuje i vidi. Mi mu na Pravi put 


Ovaj ajet govori o stanovnicima Dženneta, kako smo to kazali na 426. str. (u izvorniku), pa 
je komentator, po svemu sudeći, mislio na 37. ajet sure El-Ma'ide, koji glasi: “Ali im iz nje 
izlaska neće biti!” Ovaj previd napravio je Ibnu-I-Kajjim i drugi; V. moj komentar na djelo 
R ef'u-l-estar li ibtali edilleti-l-kailine bi fenai-n-nar. 

Pogledaj kraj prvog dijela djela Muhtesam-I-Mosuli li-s-sava'iki-l-mursela. 

Ovi dokazi su, pak, kategorični u svom naznačavanju vječnosti Džehennema i vječnom 
boravku u njemu njegovih stanovnika iz reda nevjernika, što se ne može kazati i za dokaze 
onih koji zastupaju prethodni stav. Naime, u njihovim dokazima nema ničeg eksplicitnog i 
nedvojbenog, kako je to naširoko obrazložio imam Es-San'ani u djelu Ref'u-l-estar, a istinu 
treba raspoznavati po njenim dokazima, a ne po Ijudima, a od svakog čovjeka može se 
nešto uzeti ili ne uzeti, izuzev od Vjerovjesnika, s.a.v.s. 

Hadis je vjerodostojan ( sahih ) i stručno je elaboriran u djelu Zilalu-l-dženneti tahrldžu-s- 
sunneti od Ibn Ebi 'Asima (251). 

ukazujemo, a njegovo je da li će zahvalan ili nezahvalan biti!” (Ed-Dehr, 2-3) 
Misli se na opće upućivanje, dokje ono upućivanje koje se navodi u ajetu: 
"Koji je svemu onom što je stvorio dao ono što mu je potrebno, zatim ga, 
kako da se time koristi, nadahnuo!" (Ta-Ha, 50) još općenitije. Prema tome, 
imaju dvije vrste stvorenja: jedna su potčinjena po svojoj prirodi, a druga se 
pokreću po svojoj volji. Tako je Allah prvu vrstu uputio time što je potči- 
njenost učinio njenom prirodom, a drugoj je dao voljnu uputu koja slijedi 
svijest i poznavanje onog što joj koristi, a što šteti. 

Ovu drugu vrstu potom je podijelio u tri skupine: jednu koja neželi ni- 
šta drugo osim dobra i u kojoj se ne rađa želja ni za čim drugim osim za njim, 
kakvi su, naprimjer, meleki; druga skupina želi samo zlo i od nje ne potječe 
želja ni za čim drugim osim za njim, kakvi su, naprimjer, šejtani; kod treće, 
pak, skupine javlja se želja i za jednim i za drugim - to su Ijudi. 

Potom je i Ijude podijelio u tri kategorije: kod jedne kategorije vjerova- 
nje, znanje i razum prevladavaju nad njihovim porivima i oni se priključuju 
melekima. Kod druge kategorije je stvar obrnuta i oni se priključuju šejta- 
nima, dok kod treće kategorije životinjski nagoni prevladaju nad razumom 
i oni se priključuju životinjama. Hoće se kazati da je Allah objema vrstama 
stvorenja dao dvojakost u egzistiranju: fizičku i znansku, pa kako god ništa 
ne može postati bez Njegovog uvođenja u postojanje, tako isto ništa ne 
može biti napućeno na ono što mu je potrebno bez Njegove poduke, što sve 
ukazuje na potpunost Njegove moći, potvrđuje Njegovu jednost i dokazuje 
Njegovu Gospodarstvenost - uzvišen neka je On! 

Što se tiče njegovih riječi: "pa koga je htio stvorio ga je za Džennet 
- iz Svoje dobrostivosti, a koga je htio stvorio je za Džehennem - iz Svoje 
pravednosti” mora se znati da Uzvišeni Allah nagradu uskraćuje samo onda 
kad se uskrati njena pretpostavka, a to je dobro djelo, jer "onaj ko je do- 
bra djela činio, a vjernik bio, neće se nepravde ni zakidanja nagrade plašiti!” 
(Ta-Ha, 112) Isto tako, Uzvišeni neće kazniti nikoga dok ne počini ono što 
uzrokuje kaznu, jer On kaže: "Kakva god vas bijeda zadesi, to je zbog grijeha 
koje ste zaradili, a On mnoge i oprosti!” (Eš-Ščira, 30) Allah je Onaj Koji daje 
i Onaj Koji uskraćuje i ono što On daje niko uskratiti ne može, a ono što On 
uskrati niko dati ne može. 

Međutim, kada čovjeku ukaže blagodat i podari mu ispravno vjero- 
vanje i činjenje dobrih [djela], to Njega u osnovi ne sprečava da mu dadne 
i nešto drugo. Naprotiv, dat će mu takvu nagradu i takve blagodati blizine 
Božije kakve Ijudsko oko vidjelo nije, Ijudsko uho čulo nije i kakve čovjeku 

nisu mogle ni naumpasti. Ako mu, pak, to uskrati, onda je to stoga što je 
izostala pretpostavka toga, a to je dobro djelo. 

Nema sumnje da Allah upućuje na Pravi put koga On hoće, i da u za- 
bludi ostavlja koga hoće, no sve je to od Njega mudrost i pravda. 

Što se, pak, tiče onih posljedica koje nastanu nakon što su se ostvari- 
le njihove pretpostavke, On njih ni u kom slučaju neće uskratiti, osim ako 
te pretpostavke nisu valjane, što može biti zbog nečeg nevaljalog u djelu 
ili zbog nečeg što stoji na putu dodjeli onoga što one nalažu. Uskraćivanje 
posljedice tada dolazi ili otuda ili od postojanja određenog zaprečnika. Ako 
Njegovo uskraćivanje i kažnjavanje dođu usljed nevjerovanja i nepostojanja 
dobroga djela - pa On je to [i kao iskušenje] i izvorno dao [samo] iz Svoje 
mudrosti i pravde. Prema tome, u oba slučaja Njemu pripada zahvala, a On 
je i u svakom slučaju Hvaljeni: svaki dar dobrostivost je od Njega, a svaka ka- 
zna pravednostje od Njega. Uzvišeni Allah je, naime, mudar i stvari postavlja 
tamo gdje pripadaju, na za njih odgovarajuće mjesto, kako to kaže Uzvišeni: 
"A kad im kakav dokaz dođe, govore: 'Nećemo vjerovati sve dok i nama ne 
bude dato nešto slično onom što je poslanicima Allahovim davano!' A, Allah 
najbolje zna kome će povjeriti poslanstvo Svoje!" (El-Enam, 124); "I tako Mi 
jedne drugima iskušavamo da bi nevjernici rekli: 'Zar su to oni kojima je 
Allah, mimo nas, milost ukazao?' A zar Allah dobro ne poznaje one koji su 
zahvalni?" (El-En am, 53) itd. O ovome će, ako Bog da, kasnije biti više riječi. 


O njegovim riječima: 

Mogućnost koja se, neminovno, ispoljava djelovanjem u smislu 
^ takve uspješnosti kakvom se ne može atributirati nikoje stvore- 
nje [biva] časovito s djelovanjem, dok ona mogućnost koja zahti- 
jeva zdravlje, moćnost, sposobnost i ispravnost sredstava mora 
prethoditi djelovanju. Mi ćemo se pozabaviti ovom potonjom 
mogućnošću, na tragu riječi Uzvišenoga: "Allah nikoga ne opte- 
rećuje preko mogućnosti njegove..." (El-Bekare, 286) 


Komentar: 

Izrazi: Mogućnost, snaga, sposobnost i kapacitet imaju međusobno slična 
značenja. Mogućnosti ( el-istita'a ) ima dvije vrste, kako to kaže Profesor - 

Allah mu se smilovao! - što je i stajalište većine pripadnika glavnog toka 
islama ( ehlu-s-sunne ) i srednji put. Kaderije i mu'tezilije, pak, stoje na sta- 
novištu da mogućnost neminovno mora postojati prije djelovanja. Jedna 
skupina pripadnika glavnog toka islama uzvratila im je na to [kazavši da 
mogućnost biva samo s djelovanjem. Većina, pak, pripadnika glavnog toka 
islama stoji na stanovištu] da čovjek posjeduje stanovitu mogućnost i da 
su mu, upravo s obzirom na nju, date naredbe i zabrane. On tu mogućnost 
može posjedovati i prije djelovanja, ona se ne mora naći istovremeno sa 
njim, dok ona mogućnost kojom se vrši djelovanje mora postojati paralelno 
s djelovanjem, budući da nije zamislivo djelovanje s nepostojećom moguć- 
nošću. 

Što se, pak, tiče one mogućnosti koja zahtijeva zdravlje, moćnost, spo- 
sobnost i ispravnost sredstava, ona prethodi izvršenju djela i na nju se misli 
u riječima Uzvišenoga: "Hodočastiti hram dužan je, Allaha radi, svaki onaj 
koji je u mogućnosti.” (Alu 'lmran, 97) Tako je obavljanje hadža stavljeno u 
dužnost onome ko ima mogućnost da ga obavi, pa kad bi tu mogućnost 
imali samo oni koji ga i obavljaju, tada bi hadž bio obavezan samo za njih, 
i niko ne bi bio sankcioniran za izostavljanje obavljanja hadža, što je u kon- 
frontaciji s aksiomnim učenjima islama. 

Isto je i s riječima Uzvišenoga: "Zato se Allaha bojte koliko god može- 
te..." (Et-Tegabun, 16) - i bogobojaznost je, kako se vidi, naložena shodno 
mogućnosti, pa kada bi onaj ko se ne boji Allaha bio neko ko nema moguć- 
nosti da Ga se boji, tada bi bogobojaznost bila obavezna samo za one koji 
Ga se boje tako da oni koji Ga se ne boje ne bi za to bili sankcionirani, što 
očigledno nema svoga utemeljenja. 

Tako je i s Njegovim riječima: "A onaj ko ne može, dužan je da šezdeset 
siromaha nahrani..." (El-Mudžadele, 4) - misli se na mogućnost u pogledu 
sredstava i pretpostavki. 

Isto je i s kur'anskom eksplikacijom riječi licemjera: "Da smo mogli, 
doista bismo sa vama pošli!" (Et-Tevbe, 42) - Kur'an ističe lažnost te njiho- 
ve izjave, a da su oni mislili na mogućnost u smislu same biti sposobnosti 
djelovanja, tada time što bi je odricali od sebe ne bi bili lažovi, no budući da 
Kur'an tu njihovu izjavu označava lažnom proizlazi da su oni pod tim po- 
drazumijevali bolest ili neposjedovanje materijalnih sredstava, što je Uzvi- 
šeni objasnio riječima: "Neće se ogriješiti nemoćni i bolesni ...” (Et-Tevbe, 91) 
pa do riječi: "A ima razloga da se prigovara onima koji od tebe traže dozvolu 
da izostanu, a imućni su." (Et-Tevbe, 93) 

Isti smisao izražavaju i riječi Uzvišenoga: "A onom među vama koji nije 
dovoljno imućan da se oženi slobodnom vjernicom, neka se oženi robinjom 
vašom!" (En-Nisa', 25) - misli se, naime, na mogućnost u smislu sredstava i 
pretpostavki. 

Tako je i Božiji Poslanik, s.a.v.s., 'lmranu ibn Husajnu rekao: "Klanjaj 
stojeći, a ako nisi u mogućnosti onda sjedeći; ako nisi u mogućnosti ni to, 
onda ležeći na boku!" 539 misleći na nepostojanje mogućnosti koja bi kores- 
pondirala s izvršenjem tog djela. 

Što se, pak, tiče potvrđivanja mogućnosti koja je suština moći, u vezi s 
njom navode riječi Uzvišenoga: "Nisu mogli ni da čuju, ni da bilo šta vide!" 
(Hud, 20), čime im se odriče suština moći, a ne sredstva i organi, budući da 
oni nisu ni bili upitni, o čemu ćemo, ako Bog da, nešto više reći kod razma- 
tranja njegovih riječi: "Oni mogu podnijeti samo onoliko koliko ih je Allah 
opteretio." 

Isto je i s riječima onog Musaovog sagovornika: "Ti se, zbilja, nećeš 
moći sa mnom strpjeti!" (El-Kehf, 67), te s njegovim riječima: "Ne rekoh li 
ja tebi da se, zbilja, nećeš moći sa mnom strpjeti!?" (El-Kehf, 75) - njima se 
misli na suštinu sposobnosti trpljenja, a ne na pretpostavke [strpljivosti] i 
ono čime se ona ostvaruje, što je Musa posjedovao: zar ne vidiš da ga on 
kori za njegovu nestrpljivost, a prijekor se ne upućuje nekome ko nije dje- 
lovao usljed neposjedovanja sredstava i odsustva prilike za djelovanje, već 
se kori onaj ko nije djelovao usljed propuštanja mogućnosti za djelovanje, 
bilo stoga što se bavio nečim drugim, mimo onoga što mu je naređeno, ili 
stoga što sposobnost djelovanja nije mobilizirao u izvršenje onoga što mu 
je naređeno. 

Oni koji zastupaju stanovište da mogućnost postoji samo u momentu 
ostvarivanja djela kažu da ona nije pogodna za dvije oprečne stvari, jer ona 
mogućnost koja je u dosluhu s realizacijom određenog djela vrijedi isključi- 
vo za to djelo, neodvojiva je od njega, tako da faktički bez njega i ne postoji. 
Ono, pak, što zastupaju kaderije, na temelju svog pogrešnog načela,jeste da 
Allah podaruje istu mogućnost 540 i vjerniku i nevjerniku, i dobročinitelju i 
grešniku. Oni ne stoje na stanovištu da Allah pokornoga vjernika obdaruje 
određenom potporom kojom se stječe ispravno vjerovanje ( Jman ), već tvr- 
de da se ovaj sam od sebe opredjeljuje za pokornost, a onaj sam od sebe za 


Hadis bilježe El-Buhari i drugi autori; V.: Sifatu-s-salati, str. 58, jedanaesto izdanje. 
U izvorniku umjesto osposobljenost (ikdar) stoji postavljenje (ikrar). 

nepokornost - "poput oca", kažu oni, "koji svakom od dvojice svojih sinova 
dadne sablju, pa se jedan od njih svojom sabljom stane boriti na Božijem 
putu, a drugi svojom sabljom stane presretati i pljačkati Ijude!” 

Ovaj stav je, međutim, pogrešan po jednodušnoj ocjeni pripadnika 
glavnog toka islama, koji priznaju postojanje sudbinskog određenja. Nai- 
me, oni su saglasni u tome da Allah Svom pokornom robu podaruje jednu 
vjersku blagodat, koju nevjerniku ne podaruje, te da mu pruža potporu za 
pokornost kakvu nevjerniku ne pruža, kao što to kaže Uzvišeni: "Ali Allah 
je nekima od vas pravo vjerovanje omilio i u srcima vašim ga lijepim pri- 
kazao, a nezahvalnost i raskalašenost i neposlušnost vam omrazio. Oni 
su na Pravom putu." (El-Hudžurat, 7) Kaderije, pak, tvrde da je Allahovo 
omiljavanje i ukrašavanje ispravnog vjerovanja opće naravi i da obuhvata 
sve Ijude, da se pod tim misli na prikladno objašnjenje i iznošenje na vidje- 
lo dokaza istine. Međutim, navedeni ajet nalaže zaključak da se to odnosi 
samo na vjernike, budući da je zaključen riječima: "oni su na Pravom putu", 
jer nevjernici nisu na Pravom putu. Uzvišeni kaže: "Onome koga Allah želi 
da uputi - On srce njegovo prema islamu oraspoloži, a onome koga želi da 
u zabludi ostavi - On srce njegovo stegne i umornim učini, kao kad čini 
napor da na nebo uzleti. Eto, tako Allah one koji ne vjeruju bez podrške 
ostavi." (El-Enam, 125) 

U Kur'anu ima velik broj sličnih ajeta, u kojima se jasno naznačava da 
Uzvišeni nekog upućuje, a nekog ostavlja u zabludi. On kaže: "Kome Allah 
ukaže na Pravi put, on će Pravim putem ići, a koga u zabludi ostavi, ti mu 
nećeš naći zaštitnika koji će ga na Pravi put naputiti." (El-Kehf, 17) Ovo pita- 
nje će, ako Bog da, kasnije biti šire obrazloženo. 

Ako bi neko rekao: On se sam opredijeli, bez ikoga sa strane! - ukoliko 
bi pod riječima "sam se opredijeli" podrazumijevao jedan dodatan smisao 
ponad same realizacije tog čina, tada bi taj dodatni smisao bio "Onaj sa 
strane", a ako ne bi mislio ni na kakav dodatni smisao, onda bi to značilo 
da je stanje subjekta prije poduzimanja tog čina bilo istovjetno stanju kod 
njegovog poduzimanja, iz čega bi proizlazilo da je do čina došlo u jednom 
od ta dva stanja, a ne u oboma, bez utjecaja nekog vanjskog uzročnika, što 
razumu nije prihvatljivo. 

Budući da je osnova kaderijskog stava da su onaj ko izvršava Božije 
naredbe i onaj koji ih ne izvršava jednaki u pogledu potpore i date im mo- 
gućnosti, to, shodno tome, znači da uz djelo ne postoji nikakva moć koja 
bi se ticala isključivo tog djela, jer bi se ona iscrpljivala u tom djelu i ne bi 

postojala i kod onoga ko to djelo nije poduzeo, već samo kod onoga ko 
jeste pa, prema tome, ta moć može dolaziti samo od Allaha Uzvišenoga. 
Uvidjevši tako da, u tom slučaju, moć mora postojati prije izvršenja djela, 
stali su na stanovište da nje nema i sa samim djelom, jer je moć nešto čime 
se događa i realizacija djela i njegova nerealizacija, tako da u slučaju ostva- 
renja djela biva nezamislivo njegovo neostvarenje. Stoga su zauzeli stav da 
moć može postojati samo prije djela, što je apsolutno pogrešno, budući da 
postojanje određene stvari bez ispunjenja nekog uvjeta za njeno postoja- 
nje nije zamislivo. Naprotiv, nužno je da se kod nastajanja djela steknu sve 
egzistencijalne pretpostavke njegovog postojanja tako da je istina upravo 
suprotna onome kako oni govore, tj. istina je da ostvarenje djela neminovno 
mora pratiti moć. 

Međutim, oni koji priznaju da i čovjek ima stanovitu moć ovdje se 
dijele na dvije frakcije. Jedna od njih kaže da ta moć postoji samo u času 
realizacije djela držeći da je ona jednovrsna i da nije prijemčiva za dvije su- 
protnosti, odnosno, prema mišljenju nekih od njih, da je ona samo jedna 
akcidentalija, trenutno stanje koje se ne može zadržati u dva različita vre- 
mena, tako da nije moguće njeno postojanje prije djela. 

Ispravno je, pak, da imaju dvije vrste moći, kako smo vidjeli: jedna vrsta 
je korektor za djelo i s njom je moguće djelo i učiniti i ne učiniti - to je ona 
moć za koju se vezuju naredbe i zabrane, i nju posjeduje i pokorni i nepokorni 
čovjek; ona postoji prije poduzimanja djela i traje sve do njegovog nastanka, 
bilo sama po sebi, kako drže oni koji zagovaraju stav o trajanju akcidentalija, 
ili obnavljanjem njenih reprodukcija, prema stavu onih koji smatraju da se ak- 
cidentalije ne mogu naći u dva različita vremena. Ova moć se ponekad može 
primijeniti na dvije suprotnosti i Allahovazapovijest uvjetovanaje ovom spo- 
sobnosti, tako da On ne opterećuje onoga ko nema te sposobnosti; a suprot- 
no ovoj sposobnosti je nesposobnost, kako smo to ranije vidjeli. 

Isto tako, uvjetovana mogućnost u Šerijatu ima specifičniji smisao od 
one mogućnosti usljed čijeg odsustva se djelo ne može izvršiti, jer šerijatska 
mogućnost može biti i ona kadje djelo zamislivo i pored njenog nepostoja- 
nja, makar čovjek i ne bio nemoćan da ga uradi. Zakonodavac, naime, Svo- 
jim robovima olakšava, On im želi lahkoću, a ne poteškoću, On im u vjeri 
ništa teško nije propisao. Bolesnik ponekad može klanjati namaz stojeći, ali 
da mu se bolest poveća i odgodi mu se ozdravljenje. U Šerijatu se takav 
smatra nesposobnim, s obzirom da bi imao štetnih posljedica po sebe, iako 
je formalno sposoban to uraditi. 

Како vidimo, Zakonodavac šerijatsku mogućnost ne vidi kao puku 
mogućnost izvršenja djela, već u obzir uzima i reperkusije toga. Tako, ako 
je neko djelo moguće učiniti, ali uz pretežnu štetu, tada to nije šerijatska 
mogućnost- Šerijat to, naime, ne smatra mogućnošću. Takavje, naprimjer, 
onaj ko može obaviti hadž, ali uz štetu koju će imati od toga u svome tijelu, 
ili imetku; ili onaj ko može klanjati stojeći, ali uz pogoršanje svoje bolesti; ili 
onaj ko bi mogao postiti dva mjeseca, ali uz gubitak sredstava za život i sl. 
Ako, dakle, Zakonodavac, da bi nešto označio mogućnošću, u obzir uzima 
nepostojanje pretežne štete u tome, kako bi onda mogao nekoga obavezi- 
vati nečim kod potpune nemogućnosti za to?! 

No, ta mogućnost, i pored toga što postoji sve do samog izvršenja dje- 
la, nije dostatna za nastanak djela, jer da jeste, tada bi onaj ko djelo ne rea- 
lizira bio kao i onaj koji ga realizira. Prema tome, neophodna je jedna druga 
potpora koja će ići uz tu mogućnost, naprimjer da se u subjektu pobudi 
volja za izvršenjem djela, jer se određeni čin i ne ostvaruje drukčije nego 
uz pridošlu snagu. U tu istodobnu mogućnost spada i odlučujuća volja, za 
razliku od one uvjetovane mogućnosti kod propisivanja obaveza, kod koje 
se volja ne uvjetuje. Naime, Uzvišeni Allah Svojom naredbom obuhvata i 
onoga ko je ne želi prihvatiti, ali je ne izriče i onome ko je, ako bi je htio 
izvršiti, ne bi bio u stanju izvršiti. 

Stvar je takva i kod Ijudi u pogledu njihovog naređivanja jednih dru- 
gima. Tako čovjek svom slugi naređuje i nešto što on ne želi da uradi, ali mu 
ne naređuje da uradi nešto što nije u stanju uraditi. Kad se objedine odluču- 
juća volja i puna snaga tada nužno nastaje djelo. 

Na ovome se temelji stav prema kome se radi o obavezivanju nečim 
što nije mogućno, pa onaj ko stoji na stanovištu da mogućnost postoji samo 
sa djelom govori: "Svaki nevjernik ili grešnik obavezan je nečim za šta nema 
mogućnosti. Ono, pak, što nije mogućno objašnjava se dvjema stvarima: 

a) time da se ne može podnijeti u smislu nemoći da se uradi - što je 
nešto čime Allah nikoga nije obavezao; 

b) da se ne može podnijeti usljed okupiranosti nečim suprotnim, u 
čemu su čovjeku izdate obaveze. 

To je kao i u naređivanju Ijudi jednih drugima - oni, naime, prave razliku 
između jednog i drugog: tako gospodar, naprimjer, nikada neće svom slije- 
pom slugi narediti da punktira mushafe, ali mu hoće narediti da, ako sjedi, 
ustane. Razlika između tog dvoga jasna je i raspoznatljiva svakom razbori- 
tom stvoru. 

O njegovim riječima: 

Сб g Ljudska djela stvara Allah, a Ijudi ih stječu. 


Komentar: 

Ljudi su zauzeli različita stajališta u pogledu čovjekovih djela koja on čini po 
svom izboru. Deterministi (džebrijje) i njihov lider Džehm ibn Safvan es-Se- 
merkandi stali su na stanovište da "svim Ijudskim djelima u cijelosti upravlja 
Uzvišeni Allah" pa su, prema tome, "prinudna, poput pokreta drhtećeg čo- 
vjeka, pulsiranja krvnih sudova ili njihanja drveća", te da je njihovo vezivanje 
za Ijude samo metaforično, poput "vezivanja neke stvari za njenu lokaciju, a 
ne za njenog proizvođača!” 

Mu'tezilije su pak zauzele suprotan stav - rekli su: "Sva djela koja se čine 
po slobodnom izboru, od svih živih bića, stvaraju sama ta bića; s njihovim 
stvaranjem Uzvišeni Allah nema nikakvog dodira!" Potom su se među sobom 
razišli o tome da li Uzvišeni Allah može imati utjecaj na Ijudska djela ili ne. 

Oni koji su na istini kažu: "Ljudska djela su ono što ih određuje da 
li su pokorni, ili nepokorni Bogu, i njih stvara Uzvišeni Allah. On, Uzviše- 
ni, jedini je stvoritelj stvorenja, ona nemaju drugog stvoritelja osim Njega. 
Tako su deterministi ( džebrijje ) pretjerali u zastupanju sudbinskog udjela, 
pa su porekli bilo kakvu čovjekovu ulogu u djelovanju [u osnovi], onako 
kako su učinili antropomorfisti ( mušebbiha ) u potvrđivanju svojstava, pa su 
Allaha predstavili sličnim Njegovim stvorenjima, dok su kaderije, inače po- 
ricatelji sudbinskog određenja, stvoriteljima označavali i Ijude, pored Allaha 
Uzvišenoga, zbog čega su i nazvani "vatropoklonicima (medžusijama) ovog 
ummeta". Štaviše, oni su i gori od njih, jer vatropoklonici priznaju samo dvo- 
jicu, a oni mnoštvo stvoritelja!" 

Allah je pak vjernike, sljedbenike sunneta, u onome u čemu su Iju- 
di zauzeli različita stajališta uputio na ono što je, ako Bog da, ispravno jer 
Allah na Pravi put upućuje koga On hoće! Tako svaki vjerodostojni dokaz 
koji iznese determinist (džebrijj) ukazuje na to da je Allah stvoritelj svake 
stvari; da je On nad svakom stvari moćan; da su Ijudska djela sastavni dio 
Njegovih stvorenja; da ono što On hoće to i biva, a da ono što On neće ne 
biva. Nijedan taj dokaz, pak, ne ukazuje na to da čovjek nije aktivan činilac u 
stvarnosti; da nema svoje volje, ni svog vlastitog izbora; da su njegove voljne 
radnje na razini pokreta drhtećeg čovjeka, puhanja vjetra i njihanja drveća. 

S druge strane, svaki vjerodostojni dokaz koji iznese pristalica učenja 

0 potpunoj slobodi čovjekove volje ( kaderija ) ukazuje na to da je čovjek 
stvarni izvršilac svog djela; da ga je, stvarno, izvršio po svojoj volji i svome 
izboru, i da se to djelo vezuje za čovjeka i istinski pripada njemu. Nijedan 
takav dokaz, pak, ne ukazuje na to da to djelo nije pod Allahovom moći, da 
se dogodilo mimo Njegovog htijenja i Njegove moći. Prema tome, kada se 
ono istinito kodjednih priključi onom istinitom koddrugih tada to ukazuje 
na ono na šta ukazuju Kur'an i sve druge nebeske knjige, naime, da se Alla- 
hova moć i Njegovo htijenje protežu na sve u svijetu, na subjekte i na djela, 
te da su Ijudi stvarni izvršitelji svojih djela i da oni za njih zaslužuju pohvalu, 
ili pokudu. 

To je stvarno tako u ovome, jer dokazi istine nisu međusobno kontra- 
diktorni, već jedan dio istine potvrđuje drugi dio. 

Ovaj sažetak nam ne ostavlja prostora da iznesemo i argumente i jed- 
ne i druge strane, no njihovi su argumenti ravnopravni jedni prema drugima 

1 međusobno se obaraju, tako da se argumenti jedne strane mogu upotrije- 
biti u dokazivanju pogrešnosti druge strane. Ipak, navest ću nešto od onog 
čime jedna, odnosno druga strana, potkrepljuje svoje stajalište i potom 
objasniti da ti dokazi ne ukazuju na ono što oni njima dokazuju, a što nema 
svoga utemeljenja u istini. 

Ono čime deterministi (džebrijje) potkrepljuju svoj stav jesu riječi 
Uzvišenoga: "I nisi ti bacio, kad si bacio, nego je Allah bacio...!" (El-Enfal, 17), 
u kojima Allah Svome Vjerovjesniku odriče bacanje i činjenicu bacanja pri- 
pisuje Sebi, Uzvišenome, što ukazuje na to da čovjek ne posjeduje vlastito 
djelovanje. Oni kažu: "Nagrada ili kazna nisu posljedica djela, što dokazuju i 
Vjerovjesnikove, s.a.v.s., riječi: 'Niko u Džennet neće ući svojim djelom!' 'Zar 
ni ti, Božiji Poslaniče?!', upitali su na to prisutni, na šta im je on rekao: 'Ni ja, 
ukoliko me Allah ne obaspe Svojom milošću i dobrotom!"’ 541 

Ono, pak, čime kaderije potkrepljuju svoj stav jesu riječi Uzvišenoga: 
"Pa, neka je uzvišen Allah, Najljepši (od) Stvoritelj(a)!" (El-Mu'mintin, 14) 
Oni kažu: "Nagrada, odnosno kazna, posljedice su djela, kao protuvrijed- 
nost za njih, onako kako kaže Uzvišeni: "nagrada za ono što su činili" (Es- 
Sedžda, 17; El-Ahkaf, 14; El-Vaki'a, 24); "Taj Džennet ste u nasljedstvo dobili 
za ono što ste činili!" (El-A'raf, 43) i sl. 


Hadis bilježi Muslim, posredstvom Ebu Hurejrea, Džabira i Aiše, sa sličnim tekstualnim ob- 
licima. 

Argument kojim deterministi ( džebrijje ) potkrepljuju svoj stav, tj. ajet: 
"I nisi ti bacio, kad si bacio, nego je Allah bacio...!” (El-Enfal, 17), zapravo je 
dokaz protiv njih, budući da Uzvišeni Svome Poslaniku, s.a.v.s., potvrđuje 
bacanje (strijele) riječima "kad si bacio", a ono što se priznaje nije ono što 
se poriče, jer gađanje strijelom ima svoj početak i svoj kraj. Tako početak 
predstavlja odapinjanje strijele, a kraj pogađanje cilja, premda se i jedno i 
drugo nazivaju gađanjem, odnosno bacanjem strijele. Prema tome, znače- 
nje bi bilo - a Uzvišeni Allah najbolje zna! - sljedeće: Nisi ti pogodio kad si 
odapeo strijelu, nego je Allah pogodio! U protivnom, ovakav njihov pristup 
bi se morao primijeniti i na sve drugo - I nisi klanjao kad si klanjao, nego je 
Allah klanjao! Nisi postio kad si postio! Nisi blud počinio kad si bludničio! 
Nisi ti ukrao kad si ukrao.J - što je, očevidno, neutemeljeno. 

Što se tiče tvrdnje da su nagrada, odnosno kazna, posljedica čovjeko- 
vih djela na tome su mnoge džebrijje i kaderije skliznule u zabludu, dok je 
Allah u vezi s tim pripadnike glavnog toka islama ( ehlu-s-sunne ) naputio na 
ono što je ispravno, za šta samo Njemu pripadaju zahvala i blagodarnost. 
Naime, čestice ba ( bi-l-'ameli , dosl. svojim djelom) koje se u predmetnom 
hadisu upotrebljavaju i u negaciji i u potvrđivanju nisu istovjetne. U slučaju 
negacije u Vjerovjesnikovim, s.a.v.s., riječima: "Niko u Džennet neće ući svo- 
jim djelom!" ta je čestica kompenzaciona ( bau-l-'ivedi ), tj. čovjekov ulazak 
u Džennet nije cijena koja mu se isplaćuje za djela koja je radio, kako su to 
tvrdile mu'tezilije, naime, da činitelj djela ima pravo kod svoga Gospodara 
da, zahvaljujući svom djelu, obavezno uđe u Džennet. Čovjek, međutim, u 
Džennet ulazi Allahovom milošću i dobrotom. Ona, pak, čestica ba koju na- 
lazimo u riječima Uzvišenoga: "kao nagrada za ono što su radili (bi ma капп 
ja'melun)" (Es-Sedžda, 17) i u drugim ajetima, jeste uzročna ( bau-s-sebeb ), 
tj. čemusu uzrokvašadjela, pa kakoje Uzvišeni Allah onaj Koji stvara i uzro- 
ke i posljedice, to se na koncu sve svodi na Njegovu dobrotu i milost. 

Ajet kojim mu'tezilije potkrepljuju svoj stav: "Pa, neka je uzvišen Allah, 
Najljepši (od) Stvoritelj(a)!" (El-Mu'miniin, 14) znači: "najbolji oblikovatelj i 
davalac mjere". To je onaj smisao koji se ovdje hoće izraziti, što potvrđuju 
riječi Uzvišenoga: "Allah je stvoritelj svake stvari." (Er-Ra'd, 18; Ez-Zumer, 62), 
tj. Allah je stvoritelj svega stvorenog, tako da i Ijudska djela ulaze u sastav 
ovog "svega". 

Veoma je neprilično u to "sve" uključiti i Allahov govor, budući da je 
govor jedno od Njegovih svojstava, pa je nezamislivo da bi mogao biti neko 
stvorenje, dok istovremeno svoja djela, koja su stvorena, izuzimaju iz sastava 

"svega"! A zar u općenitost "svega" ulazi išta drugo do ono što je stvoreno?! 
Prema tome, Njegovo Sveto Biće i Njegova svojstva ne ulaze u sastav te opće 
naznake, dok ulazi sve ono što je stvoreno. 

To izražavaju i riječi Uzvišenoga: "Allah stvara vas i ono što radite." (Es- 
Saffat, 96) Mi ne tvrdimo daje čestica ппа ovdje infinitivna, tj. da je ovaj ajet 
dat u značenju: "stvorio je vas i vaše djelo", jer to ne dopušta kontekst ajeta, 
budući da Ibrahim - neka je na njemu mir Božiji! - ovim riječima svome 
narodu osporava obožavanje isklesanog, a ne činjenicu klesanja. Tako ovaj 
ajet ukazuje na to da je ono isklesano Allah stvorio, a da je ono isklesanim 
postalo njihovim djelanjem, tj. poprimilo je takav oblik usljed njihovog dje- 
lanja koje je stvorio Uzvišeni Allah. Kada klesanje ne bi bilo Allahovo stvara- 
nje tada ni ono što je isklesano ne bi bilo Njegovo stvorenje, nego bi bilo tek 
drvo ili kamen, ništa drugo. 

Ebu-I-Husejn el-Basri, lider kasnijih mu'tezilija, kaže: "Znanje o tome da 
čovjek proizvodi svoje djelo je aksiomno." Razi navodi da je znanje o tome 
kako "novonastalo djelo ovisi o nekom odlučujućem faktoru koji ga čini po- 
stojećim u smislu da bi njegovo nepostojanje uz taj faktor bilo nezamislivo 
- aksiomno." Tako su i jedan i drugi upravu što se tiče tog aksiomnog zna- 
nja, no ne možemo bezrezervno prihvatiti i tvrdnju svakoga od njih dvojice 
da to aksiomno znanje obara onu aksiomnost koju spominje onaj drugi, već 
obojica govore istinu u pogledu tog aksiomnog znanja. Pogrešno je to što 
svaki od njih dvojice osporava istinu koja se nalazi kod onog drugog. Naime, 
nema međusobne isključivosti između tvrdnje da čovjek proizvodi svoje 
djelo i činjenice da se to proizvođenje nužno odvija po htijenju Uzvišenog 
Allaha. Uzvišeni kaže: "I duše i Onoga Koji ju je stvorio, pa je za njenu stran- 
puticu i za njenu bogobojaznost nadahnuo." 542 (Eš-Šems, 7-8) Tako Njegove 
riječi: "pa je za njenu stranputicu i za njenu bogobojaznost nadahnuo" (Eš- 
Šems, 8) predstavljaju potvrdu sudbinskog određenja ( kader ) s obzirom na 
Njegove riječi "nadahnuo", te potvrdu čovjekovog udjela s obzirom da je i 
stranputicu i bogobojaznost vezao za njega kako bi znao da je njegova duša 
sklona i stranputici i bogobojaznosti. Njegove riječi nakon toga: "Uspjet će 
samo onaj ko je očisti, a bit će izgubljen onaj ko je na stranputicu odvede." 
(Eš-Šems, 9-10) također potvrđuju čovjekov udio u djelovanju. 

Sličnih primjera u Kur'anu ima velik broj. 


Korkut ovaj ajet prevodi ovako: "...pa joj put dobra i put zla shvatljivim učinio" što je samo 
jedno od mogućih tumačenja ovog ajeta. Mi smo, pak, ovakvim prijevodom, nastojali biti 
bliže izvornom izrazu. (Nap. prev.) 

Druga njihova dilema, koja ih je podijelila i temeljito pocijepala, jest 
sljedeći upit: Kako da se prihvati kao ispravan vaš stav da Allah one pod vjer- 
skom obavezom kažnjava za njihove grijehe, koje im je On stvorio?! Gdje je 
tu pravda da ih kažnjava za nešto što je On stvorio i proveo u pogledu njih!? 
Ovo pitanje je u svijetu i danas jednako aktuelno i Ijudi ga često postavljaju. 
Svaki od njih na njeg daje odgovor shodno svom znanju i obrazovanju, i tu 
im se putevi razilaze. Jedni su Ijudska djela izuzeli iz moći Uzvišenog Allaha; 
drugi su osudili iznošenje suda o ovom pitanju i njegovo razmatranje, te 
zatvorili vrata pitanjima o njemu; treći su prihvatali stjecanje, ali na razumu 
nepojmljiv način, bazirajući nagradu [i kaznu] na tome; četvrti su se, radi 
ovoga, držali načela efekta dvaju moćnika, odnosno učinka dvaju subjekata; 
peti su slijedili načelo determiniranosti prema kojem Allah kažnjava Ijude za 
nešto nad čim oni nisu imali moći! 

Ovo pitanjeje, dakle, neminovno moralo rezultirati razdorom i neslo- 

gom. 

Ispravan, pak, odgovor na njeg jest sljedeći: Sadašnji grijesi koje čovjek 
čini, iako ih stvara Uzvišeni Allah, za njega su kazna za one grijehe koje je 
počinio ranije. Tako jedan grijeh proizvodi drugi, dok iz kazne za jedan ru- 
žan postupak proizlazi drugi ružan postupak, nakon njega. Tako se grijesi 
nahode kao bolesti gdje jedna bolest uzrokuje drugu. Prema tome, ostaje 
da se zadržimo na onom prvom grijehu koji je za sobom povukao sve one 
koji su uslijedili kasnije. 

Prema nekima, i on je, isto tako, kazna zbog nečinjenja nečeg za šta 
je stvoren i što mu je uprirodnjeno, jer je Uzvišeni Allah čovjeka stvorio da 
samo Njega obožava i da Mu ništa ne pridružuje u Božanstvenosti Njegovoj, 
a u njegovu prirodu je utkao Ijubav prema Sebi, obožavanje i obraćanje Nje- 
mu - On kaže: "Ti upravi lice svoje vjeri, kao pravi vjernik - prirodi prema 
kojoj je On Ijude stvorio...” (Er-Rum, 30), pa kad je propustio da uradi ono za 
šta je stvoren i na kojoj prirodi je sazdan, u smislu voljenja Allaha i Njegovog 
obožavanja, te obraćanja Njemu, kažnjen je time (što je prepušten) da mu 
šejtan idolopokloničke čine i grijehe prikaže lijepim, budući da je naišao na 
prazno srce prijemčivo i za dobro i za zlo. Da je, pak, u njemu bilo onog 
dobra koje ne dopušta prisutnost njegove suprotnosti, tada to srce zlu ne bi 
bilo dostupno, kako to kaže Uzvišeni, naime: "Tako bl, da od njega odvrati- 
mo razvrat i zlo, jer je on, uistinu, bio Nama posvećen rob." (Jusuf, 24) IblTs 
je rekao: "E, tako mi dostojanstva Tvoga, ja ću njih, zbilja, sve na stranputi- 
cu zavesti, osim onih, među njima, Tebi posvećenih!" (Sad, 82-83) Uzvišeni 

Allah je rekao: "Ovo je Moj Pravi put, a ti nad robovima Mojim vlasti nećeš 
imati!" (El-Hidžr, 41-42) 

Posvećenost Bogu ( ihlas ) znači lišenost srca od obožavanja bilo čega 
drugog osim Allaha, te od izražavanja naklonosti i Ijubavi prema tom dru- 
gom, tako da u cijelosti bude posvećeno Allahu, kad ga se šejtan ne može 
domoći. Ali, kada on naiđe na srce prazno od toga on ga se i domogne, već 
prema obimu njegove praznine, tako da su u tom slučaju grijeh i prijestup 
za čovjeka kazna za nepostojanje te posvećenosti Bogu, što je čista praved- 
nost. 

Ako bi ti rekao: Dobro, a ko je to nepostojanje stvorio u njemu? - 
odgovor bi glasio: To je nesuvislo pitanje jer, nepostojanje, kako to sugerira 
i samo njegovo ime, nije u dosluhu sa stvaranjem u smislu njegovog uvo- 
đenja u postojanje. Nepostojanje nije neka egzistencijalna stvar koja bi se 
mogla dovesti u vezu s određenim činiocem; ono je čisto zlo, a zlo ne ide uz 
Allaha Uzvišenoga, kako je to rekao Vjerovjesnik, s.a.v.s., u hadisu o pristu- 
pnoj namaskoj dovi, naime: "Odazivam Ti se, Bože, i pokoravam - u Tvojim 
rukamaje svako dobro, azlo Ti nije imanentno!” 543 

Isto tako, u hadisu o zauzimanju ( šefa'at ) na Sudnjem danu stoji da će 
on, s.a.v.s., kad mu se Allah obrati riječima: "Ja Muhammed!" reći: "Odazivam 
Ti se, Bože, i pokoravam - u Tvojim rukama je dobro, a zlo ne ide uz Tebe!" 544 

Uzvišeni Allah je kazao da šejtan ima vlast samo nad onima koji nje- 
ga uzmu za svog zaštitnika i time Allahu pridruže nekog u Božanstvenosti 
Njegovoj, pa kada tako postupe onda budu kažnjeni tako što šejtan i zagos- 
podari nad njima. Na taj način to štićenje i pridruživanje Allahu nekoga u 
Božanstvenosti Njegovoj biva kazna za ispražnjenost srca, za odsutnost iz 
njega posvećenosti Bogu. Prema tome, inspiracija za dobročinstvo i bogo- 
bojaznost plod je ove posvećenosti Bogu, njegov je rezultat, dok je inspira- 
cija za griješenje kazna za odsutnost (iz srca) te posvećenosti. 


Hadis je vjerodostojan (sahih), a ovo što je navedeno samo je dio hadisa o pristupnoj na- 
maskoj dovi kojeg prenosi Alija, r.a. Hadis je stručno elaboriran u jedanaestom izdanju 
djela S ifatu-s-salati (str. 73), čiji je izdavač "EI-Mektebu-l-islami”. 

Hadis bilježi El-Bezzar posredstvom Huzejfea, kao predaju s prijenosnim nizom ( mevkuf ), 
s tim da ga prenose Ijudi koji prenose vjerodostojne hadise. Bilježi ga i Taberani u svom 
El-Evsatu, također posredstvom Huzejfea, s prijenosnim nizom do Poslanika (merfu'), 
međutim među prenosiocima se nalazi i Lejs ibn Ebi Sulejm, koji je mudellis (prešučivao 
prenosioce), dok su ostali prenosioci pouzdani, kako se navodi u El-Medžme'u (X/ 377). 
Posredstvom ovoga (Lejsa) ga, također, bilježi i El-Hakim (IV/574), koji kaže: "(Hadisi koje 
prenosi) Lejs ibn [Ebi] Sulejm čiji hadisi mogu poslužiti za pojačavanje drugih predanja." 

Ukoliko bi ti rekao: Ako je ovo napuštanje (posvećenosti Bogu) neka 
egzistencijalna stvar, onda pitanje ne gubi na svojoj aktuelnosti, 545 a ako je 
nešto nepostojeće, kako onda čovjek može biti kažnjen za čisto ništavilo? 
- odgovor bi bio sljedeći: Napuštanje ovdje ne znači obuzdavanje poriva, 
njegovo zaprečavanje od onog čemu stremi i što mu je drago, jer bi se za ne- 
što takvo u nekim slučajevima moglo kazati da je egzistencijalna stvar, već 
se ovdje radi o nepostojanju, o odsutnosti pretpostavki dobra, tako da ono 
nije ništa drugo doli lišenost srca od onog što mu je najkorisnije. Stoga se 
kazna za nepostojeću stvar sastoji u činjenju grijeha, nju ne čine one kazne 
s kojima se čovjek suoči nakon što se protiv njega uspostavi dokaz slanjem 
poslanika. 

Prema tome, Allah u pogledu napuštanja (posvećenosti Bogu) ima 
dvije kazne: 

a) jedna od njih sastoji se u dovođenju čovjeka u situaciju da posta- 
ne grešnik i prestupnik - to je kazna za čovjekovu neposvećenost 
Bogu, za njegovo neobraćanje i neokrenutost Njemu. Od ove kazne 
čovjek može i da ne osjeća bol i štetu po sebe s obzirom da je ona 
sukladna njegovoj strasti i želji, iako je ona, u stvarnosti, jedna od 
najvećih kazni; 

b) drugu kaznu čine one bolne kazne koje nastupaju nakon što čovjek 
počini grijehe. Uzvišeni Allah ove dvije kazne navodi jednu uz dru- 
gu - On kaže: "I kada bi oni zaboravili ono čime su opominjani, Mi 
bismo im kapije svega otvorili..." (El-En'am, 44) - to je prva vrsta 
kazne; "...a kada bi se onome što im je dato obradovali, iznenada 
bismo ih kaznili!" (El-En am, 44) - ovo je ona druga vrsta. 

Ako bi neko rekao: No, da li su oni mogli doći s posvećenošću Bogu, s po- 
kajanjem Njemu i Ijubavlju prema Njemu Jedinom, a da to nije On stvorio 
u njihovim srcima i učinio ih Njemu posvećenim, koji su se Njemu kajali i 
voljeli Ga, ili su to mogli imati samo tako što je On dao da se to nađe u nji- 
hovim srcima, što je On to ubacio u njih? - odgovor bi bio ovaj: To je čista 
Allahova dobrota i dar; to je jedno od najvećih dobara u Ruci Njegovoj, a 
svo dobro nalazi se u Rukama Njegovim i niko nije u stanju ništa uzeti od 
tog dobra ukoliko mu to On ne dadne, i niko se zla sačuvati ne može ukoliko 
ga On ne sačuva od njega. 


'Aflfi kaže: "Vidjeti 329. stranicu mekanskog izdanja Ibn Kajjimovog djela Muhtesaru-I-Mo- 
s uli li-s-sava'iki-l-mursela, i 331. stranicu XII sveska djela Medžmu'u-l-fetava." 

Ako bi neko rekao: Pa, ako On to ne bi stvorio u srcima njihovim, i ako 
to oni sami ne bi pronašli, niti bi imali načina da to sami dokuče, opet bismo 
imali isto pitanje! Uskratiti im to bila bi nepravda pa biste morali kazati da se 
pravdom zapravo označava Vladarevo ponašanje u Njegovom carstvu kako 
Mu se prohtije, u smislu da On neće biti pitan za ono što čini, a oni će biti 
pitani! - odgovor bi bio sljedeći: Uzvišeni Allah ne bi bio nepravedan ako bi 
im to uskratio. Naime, onaj koji uskraćuje nepravedan je samo onda kada 
drugome uskraćuje njegovo pravo koje on ima kod njega, a to je nešto što 
je Gospodar Sebi zabranio i Sebi u dužnost stavio upravo ono suprotno od 
toga. Međutim, ukoliko bi drugome uskratio nešto što nije njegovo pravo, 
već samo izraz Njegove dobrote i darivanja, tada On ne bi bio nepravedan 
kada bi to nekome uskratio. Prema tome, nepravda je samo uskraćivanje 
nečijeg prava, dok je uskraćivanje dobrote i dobročinstva pravednost. On, 
Uzvišeni, pravedan je u Svom uskraćivanju, kao štoje dobročinitelj i dariva- 
telj u Svom davanju. 

Ako bi neko rekao: Ako su Njegovo davanje i uputa dobročinstvo i 
milost, zašto se i samo (čovjekovo) djelo ne bi pripisalo Njemu i Njegovoj 
dominaciji u izvršenju tog djela, onako kako Njegova milost dominira nad 
Njegovom srdžbom? - odgovor bi bio ovaj: Na ovom mjestu bitno je kazati 
da ova kazna, koja je posljedica ovog uskraćivanja, a uskraćivanje neminov- 
no podrazumijeva kaznu, nije nepravda, već čista pravda. 546 Ovo je pitanje 
o mudrosti koja je naložila da se pravdi na nekim mjestima dadne prednost 
nad dobrotom. Zašto Ijude nije stavio u istu ravan u pogledu dobrote? Pita- 
nje se svodi na ovo: zašto Allah pokazuje dobrotu prema jednome, a ne po- 
kazuje je i prema drugome? Na ovo je Sam Allah, dž.š., dao odgovor, rekavši: 
"To je Allahova blagodat, On je daje kome On hoće, a u Allaha je blagodat 
velika." (EI-HadTd, 21); "I neka sljedbenici ranije Objaveznaju da se oni ničeg 
od Allahove blagodati neće moći domoći, jer je sva blagodat u Allahovoj 
Ruci i On je daje kome On hoće, a u Allaha je blagodat velika." (EI-HadTd, 29) 

Kada su Ga Jevreji i kršćani upitali zašto je ovom ummetu dao dvije, a 
njima samo pojednu nagradu, On im je odgovorio: "Da li vam je ijedno vaše 
pravo uskraćeno?" pa kad su rekli da nije, rekao im je: "To je Moja blagodat, 
dajem je kome Ja hoću!” 547 


'Aflfi kaže: "Vidjeti 331. stranicu iz prvog sveska djela Muhtesaru-I-Mosuli li-s-sava‘iki-1- 
mursela." 

Hadis bilježi El-Buhari posredstvom Ibn Omera, a počinje riječima: "Vaš opstanak....” 

U mudrost ne spada to da On svakom pojedincu omogući uvid u savr- 
šenstvo Svoje mudrosti u pogledu Svog davanja i uskraćivanja. Štaviše, kada 
Allah nekome skine pokrov s njegovog vida pa on ugleda samo mali dio Nje- 
gove mudrosti u onom što je stvorio, u Njegovoj zapovijedi, nagradi i kazni, 
izdvajanju jednih u davanju blagodati i uskraćivanju blagodati drugima, te 
razvidi okolnosti toga, on tada ono što je spoznao koristi kao argument za 
ono što nije spoznao. Kada su Njegovi neprijatelji idolopoklonici izrazili di- 
lemu u pogledu ovog privilegiranja u blagodati, rekli su: "Zar su ovi ti kojima 
je Allah između nas milost ukazao?!", a Allah im je na to odgovorio: "A zar 
Allah ne zna najbolje ko su oni zahvalni?" (El-En'am, 53) 

Dobro razmotri ovaj odgovor, 548 zapazit ćeš u njemu da On, Uzvišeni, 
najbolje zna koje je mjesto pogodno da se u njeg zasadi stablo blagodati 
koje će roditi plodom zahvalnosti, a koje mjesto nije pogodno za takav za- 
sad, tako da kad bi se u njega zasadila takva stabljika, ona ne bi dala ploda - 
njeno zasađivanje na tome mjestu bilo bi uzaludno pa, prema tome, nepri- 
lično mudrosti, kako to kaže Uzvišeni: "Allah najbolje zna kome će povjeriti 
Svoje poslanstvo!" (El-Enam, 124) 

Ako bi neko rekao: Ukoliko je vaš sud da je čovjekovo stvaranje neza- 
mislivo, to bi onda značilo da čovjek u osnovi i nema vlastitog djelovanja?! 
- odgovor bi glasio: Čovjek je stvarni počinilac svog djela [i on za to ima 
stvarnu moć], Uzvišeni kaže: "A za dobro koje vi uradite Allah zna!" (El-Be- 
kare, 197); "Zato se ne žalosti zbog onoga što oni rade!" (Hud, 36) i sl. 

Sada, kada smo ustanovili da je čovjek stvarni subjekt djelovanja, kazat 
ćemo da njegovih djela ima dvije vrste: 

a) jedna vrsta potječe od njega a da nije u dosluhu s njegovom moći i 
voljom - u tom slučaju je to njegovo svojstvo, a ne njegov čin, kakvi 
su, naprimjer, nekontrolirani pokreti drhteće osobe; 

b) drugu vrstu čine postupci koji su u dosluhu s iskazivanjem njegove 
moći i njegovog izbora - takvi njegovi činovi tretiraju se njegovim 
svojstvom, njegovom aktivnošću i njegovom stečevinom, kakvi su 
svi postupci koje on načini po svojoj volji i po svom izboru. Allah je, 
pak, taj koji čovjeka učini činiocem i izbornikom; On to jedini može 
i u tome s Njim niko ne sudjeluje. 


'AfTfi kaže: "Vidjeti 331. stranicu prvoga sveska djela Muhtesaru-I-Mosuli li-s-sava‘iki-1- 
mursela." 

Stoga prve muslimanske generacije ( selef) nisu prihvatale determinizam, 
budući da se on može odnositi samo na nekog bez ikakve moći i može se 
provoditi samo s prisilom. Kaže se: "Otac može [tj. ima vlast] svoju malo- 
dobnu kćerku primorati na udaju , 549 ali punoljetnu, već udavanu, ne može!", 
tj. nema vlasti da je uda mimo njezine volje. 

Uzvišenom Allahu se ne može pripisati prisiljavanje u ovom smislu, 
jer je On, Uzvišeni, stvoritelj i volje i onog što se voljom postiže, tako da 
jedini On čovjeka može učiniti izbornikom, i niko drugi. Stoga Zakonodavac 
upotrebljava izraz džebl (disponiranost) umjesto dzebr (primoranost). Tako 
je Božiji Poslanik, s.a.v.s., Ešedždžu Abdu-I-Kajsu rekao: "U tebi imaju dvije 
karakteristike koje Allah voli - to su: razboritost i promišljenost !” 550 "Jesu li 
se one stekle u meni", upitao je on, "tako što sam ih ja razvio u sebi, ili tako 
što su mi utisnute u moju narav?" "Tako što su ti utisnute u tvoju narav!" 
kazao mu je on. "Hvala Allahu", rekao je, "Koji mi je u narav utisnuo dvije 
karakteristike koje voli !" 551 

Uzvišeni Allah tako čovjeka kažnjava samo za ono djelo koje je uradio 
po svom izboru, a razlika između kazne za djelo koje je urađeno po slobod- 
noj volji i one za djelo urađeno mimo slobodne volje postojana je u Ijudskoj 
prirodi i umu. 

Ako bi neko rekao: Stvoriti djelo a onda kažnjavati za njeg jeste nasilje! 
- mi bismo kazali: To je isto kao kad bi neko rekao da je nasilje i stvaranje 
mogućnosti da se ispije otrov što može rezultirati smrću. Onako kako ovo 
prouzroči smrt, tako ono prouzroči kaznu, tako da ni u jednom ni u drugom 
slučaju nema nasilja. 

Jednom riječju: Čovjekovo djelo je djelo koje ima svoju realnost , 552 me- 
đutim stvoreno je i realizirano po Allahu Uzvišenome, no ono nije i Njego- 
vo djelo. Postoji, dakle, razlika između djela i realizacije, između stvaranja i 
onog što je stvoreno, i to je ono na šta ukazuje Profesor - Allah mu se smilo- 
vao! - riječima: "Ljudska djela stvara Allah, a Ijudi ih stječu", potvrđujući da 
Ijudima pripada djelo i stečevina, a stvaranje vezuje za Allaha Uzvišenoga. 


549 Ibidem. 

550 'Aflfi kaže: “Vidjeti 332. stranicu prvoga sveska djela Muhtesaru-I-Mosuli li-s-sava‘iki-1- 
mursela." 

551 Hadis bilježi Muslim i drugi autori posredstvom Ibn 'Abbasa; stručno je elaboriran u djelu 
Er-Revdu-n-nadir (406). 

552 'Aflfi kaže: "Pogledati djelo MedžmCi'u-l-fetdva, I svezak, str. 333, i XIV svezak, str. 327." 

Stečevina je uradak od kojega se korist ili šteta vraća na onog ko ga je 
uradio, onako kako kaže Uzvišeni, naime: "U njegovu korist je dobro koje 
učini, a na njegovu štetu zlo koje uradi!" (El-Bekare, 286) 


O njegovim riječima: 

Uzvišeni Allah zadužio ih je samo onim što oni mogu izvršiti, 
^ a oni ne mogu ništa više od onog čime ih je On zadužio, što je 
objašnjenje riječi: La havle ve la kuvvete illa billah (Nema ni sna- 
ge ni moći, osim uz Allaha!) Mi kažemo: Niko nema načina [nije 
u stanju], niti može bilo šta učiniti da izbjegne neposluh Allahu, 
mimo Allahove pomoći, i niko nema snage vršiti pokornost Alla- 
hu i ostati postojan u njoj bez Allahove podrške. Sve se odvija 
prema htijenju Allaha Uzvišenog, po Njegovome znanju, odred- 
bi i određenju. Njegovo htijenje nadvladava sva druga htijenja 
[Njegova volja preokreće sve druge volje] i Njegova odredba 
nadvladava sve doskočice. On čini ono što hoće i nikad nije ne- 
pravedan. "On neće biti pitan za ono što radi, a oni će biti pitani!" 
(El-Enbija', 23) 


Komentar: 

Što se tiče njegovih riječi: "Uzvišeni Allah zadužio ih je samo onim što oni 
mogu izvršiti" Uzvišeni kaže: "Allah nikoga ne obavezuje preko mogućnosti 
njegovih...” (El-Bekare, 286); "Mi nikoga preko njegove mogućnosti ne oba- 
vezujemo..." (El-Enam, 152; El-A'raf, 42; El-Mu'mintin, 62) 

Ebu-I-Hasan el-Eš'arl smatradaje obavezivanje nečim nepodnošljivim 
sa stajališta razuma prihvatljivo. Njegovi učenici su, potom, u vezi s tim bili 
u dilemi: da li toga ima u Šerijatu ili ne? Oni koji smatraju da ima argumen- 
tiraju to naredbom Ebu Lehebu da prihvati ispravno vjerovanje, budući da 
je Uzvišeni objelodanio da on neće prihvatiti to [već da će se pržiti u vatri 
rasplamsaloj], Prema tome, bilo mu je naređeno da vjeruje da neće vjerova- 
ti, a to je obavezivanje dvjema suprotnostima, što je apsurdno. 

Na ovo se odgovara odbijanjem: Mi, naime, ne prihvatamo kao go- 
tovu činjenicu to da je njemu bilo naređeno da vjeruje [u to da neće vje- 
rovati] jer je mogućnost da se može vjerovati postojala tako da on nije 

bio nemoćan da prihvati ispravno vjerovanje. 553 Prema tome, njemu se u 
obavezu nije stavljalo nešto što nije bio u stanju izvršiti, kako smo to vidjeli 
kod tumačenja izraza mogućnost. 

Riječi Uzvišenoga, upućene melekima: "Kažite Mi nazive njihove ako 
istinu govorite!" (El-Bekare, 31), ili koje će se uputiti kiparima na Sudnjemu 
danu: "Oživite ono što ste stvorili!" i sl., u ovome ne mogu poslužiti kao 
argument, jer one ne predstavljaju zaduživanje nekim činom čiji bi izvršilac 
bio nagrađen, a neizvršilac kažnjen, već je to obraćanje kojim se sugerira 
nemoć onoga kome se obraća u pogledu onog što se traži od njega. Isti je 
slučaj i s dovom vjernika, navedenom u riječima Uzvišenoga: "Gospodaru 
naš, nemoj na nas natovariti nešto što nećemo moći podnijeti!" (El-Beka- 
re, 286), budući da tovarenje nečega nepodnošljivog ne znači obavezivanje 
vjerskim obavezama ( tekllf) već ono može da znači tovarenje brda na njega 
pa da od toga umre. 

Ibnu-I-Enbari kaže: "Tj. nemoj na nas natovariti nešto čije bi nam no- 
šenje bilo preteško, iako bismo to mogli nositi uz veliku muku i silno iznu- 
rivanje. Tako se Arapima obratio na način koji je njima bio razumljiv, jer bi 
kod njih čovjek nekome koga mrzi rekao: Ne mogu da te gledam! - iako 
to stvarno može, no nešto takvo bi mu bilo suviše teško. S druge strane, 
mudrost ne dopušta da se neko zaduži nošenjem brda u smislu da će, ako 
to učini, biti nagrađen, a ako ne učini da će biti kažnjen, baš onako kako je 
Uzvišeni obavijestio o Sebi, naime, da On nikoga ne obavezuje nečim preko 
mogućnosti njegove." 

Neki od njih su govorili: "Može se u obavezu staviti i nešto što se, obič- 
no, ne može izvršiti ali ne i nešto što se kao takvo ne može učiniti, budući 
da je nezamislivo te bi bilo nerazumno tražiti njegovo izvršenje, za razliku 
od onog prvog." 

Drugi su govorili: "Ono što je nepodnošljivo u smislu da se za njega 
nema moći ne može se stavljati u obavezu, dok je stvar drukčija u pogledu 
onoga što se ne može podnijeti zbog zauzetosti nečim suprotnim njemu - 
ovo se može staviti u obavezu." Ovi su na tragu onoga što su u pogledu ovoga 
zastupale prve muslimanske generacije i istaknuti autoriteti vjere, s tim da 
njihovo objašnjenje, kako ovaj to ne može podnijeti te ga izostavlja stoga što 


'Aflfi kaže: "Vidjeti Ibn Tejmijjeovo djelo Muvafekatu sahihi-l-menkuli li sarihi-l-ma'kuli, 
I svezak, str. 36-37, te Minhadžu-s-sunne, I svezak, str. 90-91 u El-Medenijevom izdanju, 
odnosno str. 34. u Bulakovom izdanju. 

se bavi nečim njemu suprotnim, predstavlja novotariju i u Šerijatu i u jeziku, 
budući da implicira smisao da čovjek ono što ne čini i nije u stanju činiti! Oni 
su se držali ovoga s obzirom na svoj stav da sposobnosti, odnosno moguć- 
nosti, odnosno moćnosti, ima samo uz čin. Govorili su: "Onaj ko nešto nije 
uradio, nije ga ni mogao uraditi!", što je u suprotnosti s Kur'anom, Sunnetom 
i konsenzusom prvih muslimanskih generacija, ali i oprečno onome što sma- 
tra većina umnih Ijudi, na šta je ukazano kod razmatranja "mogućnosti”. 

Ono, pak, čega može biti samo sa djelom ne može biti predmetom 
obavezivanja u smislu vjerskog zaduženja, makar u stvarnosti i postojala že- 
Ija da se to ostvari. Kao argument navode riječi Uzvišenoga: "... Nisu mogli 
da čuju." (Hud, 20); "Ti, posigurno, nećeš moći sa Mnom da izdržiš.” (El-Kehf, 
67, 72, 75) Ovdje se, pak, ne misli na ono što oni nazivaju mogućnošću, a 
čega ima samo sa činom, s obzirom da Allah one kudi zato što "nisu mogli 
da čuju", jer da se tu misli na sam čin slušanja, to bi značilo da niko od Ijudi 
ne može da čuje dok ne čuje, pa izdvajanje onih ne bi imalo nikakvog smisla. 
Smisao je, međutim, sljedeći: Oni su mrzili istinu, ona im je padala teško, 
bilo stoga što su zavidjeli njenome donosiocu, ili stoga što su ih nosili hirovi 
- pa zato nisu mogli da čuju, dok se Musa, a.s., nije mogao strpjeti zbog toga 
što je onaj čovjek činio stvari koje formalno nisu bile u skladu s vjerozako- 
nom, a o kojima on nije imao znanja. Tako se izražava u arapskom jeziku, 
kao i u jezicima drugih naroda, za onoga ko nekog mrzi rekne se da mu ne 
može činiti dobro, a za onoga ko nekog voli rekne se da ga ne može kazniti, 
usljed velike Ijubavi prema njemu, a ne usljed nesposobnosti da ga kazni. 
Prema tome, to se tako govori metaforično, onako kako reknemo: "Ubit ću 
ga!" kad nakanimo nekoga dobro istući. 

Ovo nije opravdanje, jer da Allah Ijudima nije naredio ništa drugo 
osim onoga čemu ih vuku njihovi prohtjevi, poremetili bi se i nebesa i Ze- 
mlja. Uzvišeni kaže: "Da se Allah za prohtjevima njihovim povodi, sigurno 
bi nestalo poretka na nebesima i na Zemlji i u onom što je na njima!” (El- 
Mu'minun, 71) 

Njegove riječi: "...a oni ne mogu ništa više od onog čime ih je On za- 
dužio...” itd. do kraja izjave znače: Oni mogu učiniti samo ono za šta ih je 
On kadrim učinio. Pod tim se misli na Allahovu podršku, a ne na onu spo- 
sobnost čije su pretpostavke zdravlje, moćnost, sposobnost i ispravnost 
sredstava, dok se riječima "Nema ni snage ni moći, osim uz Allaha" potvr- 
đuje Allahovo određenje ( el-kader ), što je Profesor objasnio u nastavku. 
Međutim, u Profesorovim riječima ima stanovite nejasnoće, budući da se 

pod "zaduživanjem propisima" (teklif) ne podrazumijeva osposobljavanje 
(el-ikdar), već izricanje naredbe i zabrane. On, pak, kaže: "Zadužio ih je samo 
onim što oni mogu izvršiti, a oni ne mogu ništa više od onog čime ih je On 
zadužio." 

Iz ovih njegovih riječi nadaje se da se to dvoje svodi na isto, što nije 
tačno, budući da su oni u stanju uraditi više od onog čime ih je On zadužio. 
Međutim, On, Uzvišeni, Svojim robovima želi lahkoću i olakšanje - On kaže: 
"Allah vam želi lahkoću, a ne želi vam teškoću." (El-Bekare, 185); "Allah želi 
da vam olakša...” (En-Nisa', 26); "I nije vam u vjeri načinio nikakvu teškoću...” 
(El-Hadždž, 78) Prema tome, daje još toga nadodao naono čime smo zadu- 
ženi, mi bismo i to bili u stanju izvršiti, ali je On prema nama pokazao do- 
brotu i smilovao nam se, olakšao nam i ništa nam teško u vjeri nije propisao. 
Na onu nejasnoću se, dakle, odgovara, ovim što smo maločas rekli, naime, 
da se pod izrazom kapacitet (et-takkah) podrazumijeva Allahova podrška, 
a ne sposobnost i ispravnost sredstava, tako da u predmetnoj rečenici ima 
stanovite konfuzije, pa na to treba obratiti pažnju. 

Što se tiče njegovih riječi: "Sve se odvija prema htijenju Allaha Uzvi- 
šenog, po Njegovome znanju, odredbi i određenju" - treba kazati da on 
ovdje pod "Njegovom odredbom" misli na kosmičku, a ne na vjerozakonsku 
odredbu, budući da odredba može biti i ovakva i onakva, kao što je slučaj i 
s voljom, naredbom, dozvolom, zapisninom, 554 presudom, zabranjivanjem i 
sl. Tako kosmičku odredbu nalazimo, naprimjer, u riječima Uzvišenoga: "Pa 
je odredio da ih bude sedam nebesa u dva dana!" (Fussilet, 12), a vjero- 
zakonsku u Njegovim riječima: "A Gospodar tvoj je odredio da obožavate 
samo Njega!" (El-lsra', 23) 

Što se, pak, tiče kosmičke i vjerske volje o njoj smo govorili ranije, kod 
razmatranja Profesorovih riječi: "I biva samo ono što On hoće!", dok ko- 
smičku naredbu nalazimo u riječima Uzvišenoga: "Njegova naredba je, kad 
nešto želi, da samo rekne: 'Budi!' - i ono biva!" (Ja-STn, 82); te, prema jed- 
nome tumačenju, koje je i najjače, u riječima: "A kad hoćemo da uništimo 
neko naselje, Mi naredimo njegovim bogatašima, pa se oni u njemu odaju 
griješenju, i tako se na njemu ispuni Riječ, i Mi ga do temelja razorimo!" (El- 
Isra', 16) Vjersku, pak, naredbu nalazimo u riječima: "Allah naređuje pravdu 


Dosl. knjigom (kitab). Kako se tim izrazom, baš kao i njegovim glagolskim ishodištem ke- 
tebe-jektubu, označava nešto što je zapisano, propisano, pismenim putem naređeno i sl., 
što će kazati Objavom regulirano u najširem smislu te riječi, tako smo ga preveli kao gore. 
(Nap. prev.) 


554 

i dobročinstvo!" (En-Nahl, 90); "Allah vam naređuje da povjerene stvari vra- 
tite njihovim vlasnicima!” (En-Nisa', 58) 

Što se tiče kosmičke dozvole, nju nalazimo u riječima Uzvišenog: "A 
nisu oni ti koji su štetili time ikome, izuzev dozvolom Allahovom...” (El-Be- 
kare, 102), dok vjerozakonsku dozvolu nalazimo u Njegovim riječima: "Šta 
ste posjekli od palmi ili ih ostavili uspravno na korijenju njihovom, pa bilo je 
s dozvolom Allahovom...” (El-Hašr, 5) 

Kosmičku zapisninu nalazimo u govoru Uzvišenog: "I ničiji život se ne 
produži niti skrati, a da to nije zapisano u Knjizi; to je Allahu, uistinu, lahko!" 
(Fatir, 11); "Mi smo u Zeburu, poslije Tevrata, zapisali da će Zemlju Moji 
čestiti robovi naslijediti.” (El-Enbija', 105), dok vjerozakonskuzapisninu nala- 
zimo u riječima Uzvišenog: "Mi smo im u njoj propisali (dosl. zapisali): glava 
za glavu...” (El-Maide, 45); "O vjernici, propisuje vam se (dosl. zapisan vam 
je) post...” (El-Bekare, 183) 

Kosmički propis nalazimo u Allahovoj eksplikaciji riječi sina Jakubovog, 
a.s.: "Zato neću napustiti zemlju, dok mi ne dopusti otac moj, ili mi Allah 
ne presudi; a On je najbolji presuditelj!" (Jusuf, 80), te u Njegovim riječima: 
"'Gospodaru moj', reče on, 'presudi s Istinom!' - a Gospodar naš je Milostivi, 
od Njega se pomoć išće protiv onog što vi pripisujete!" (El-Enbija', 112), dok 
vjerozakonski propis nalazimo u riječima Uzvišenog: "Dozvoljavaju vam se 
životinje - stoka, izuzev one koja će vam se navesti; dok ste u ihramima nije 
vam dozvoljeno loviti. Uistinu, Allah propisuje šta On hoće." (El-Maide, 1); 
"To vam je Allahov propis, On sudi među vama...” (El-Mumtehane, 10) 

Kosmičko zabranjivanje nalazimo u riječima Uzvišenog: "Pa uistinu - 
reče On - ona će im biti zabranjena četrdeset godina, lutaće po zemlji...” 
(El-Maide, 26); "I zabranjeno je za naselje koje smo uništili - oni se neće 
povratiti." (El-Enbija', 96), a vjerozakonsko u Njegovim riječima: "Zabranjuje 
vam se lešina i krv i meso svinje...” (El-Maide, 3); "Zabranjene su vam: majke 
vaše...” (En-Nisa', 23) 

Što se, pak, tiče kosmičkih riječi njih nalazimo u riječima Uzvišenog: "I 
ispunila se lijepa riječ Gospodara tvoga nad sinovima Israilovim, zato što su 
se strpili...” (El-A'raf, 137), te u riječima Božijeg Poslanika, s.a.v.s.: "Utječem se 
Allahovim potpunim riječima koje ne može prekoračiti ni dobri ni loši!” 555 , 
dok vjerozakonske riječi, riječi vjere, nalazimo u riječima Uzvišenoga: "I kadje 
kušao Ibrahima Gospodar njegov riječima, pa ih je ispunio...” (El-Bekare, 124) 


555 


Hadis je vjerodostojan ( sahlh ) i već je navođen (pod br. 148/u izvorniku). 

Što se tiče njegovih riječi: "On čini ono što hoće i nikad nije neprave- 
dan" one ekspliciraju sve one kur'anske navode Allahovog odricanja od Sebe 
nepravde prema Ijudima i predstavljaju srednji stav između (ekstremnih) sta- 
vova ideterminista ( kaderija ) i determinista (diebrija). Tako djela nepravde i 
ružni postupci Ijudi nisu i nepravda i ružni postupci Njegovi, kako to tvrde 
kaderije, mu'tezilije i njima slični. To je, naime, uspoređivanje Allaha s Njego- 
vim stvorenjima i Njegovo predstavljanje po analogiji na njih! Međutim, On 
je Gospodar, Neovisni i Moćni, a oni su robovi, ovisni i potčinjeni. 

Nepravdom se ne naziva nešto nemoguće, što nije u domenu moći, 
kako to tvrde neke apologete i dr., koji kažu: "Nemoguće je da [u] Kadrom i 
Moćnom bude nepravde, tako da bi sve što bi On uradio od onog što može, 
to bi od Njega bilo pravedno; nepravda, pak, može poteći samo od nekog 
podređenog kome je neko drugi nešto zabranio, a Allah nije takav." 

Naprotiv, Njegove riječi - "A ko je radio dobra djela, a bio vjernik, on 
se neće bojati nepravde ni zakidanja." (Ta-Ha, 112); "Ne mijenja se Riječ 
kod Mene, i Ja nisam nepravedan prema Ijudima!" (Kaf, 29); "I nismo im 
učinili nepravdu, međutim, oni su bili nepravedni." (Ez-Zuhruf, 76); "I ono 
što su radili naći će prisutno, a Gospodar tvoj nikome neće nepravdu uči- 
niti!" (El-Kehf, 49); "Danas će se svakome isplatiti ono šta je zaslužio; danas 
nema nepravde! Allah, zaista, brzo sviđa obračun!” (El-Mu'min, 17) - go- 
vore upravo suprotno njihovoj tvrdnji. Isto je i s Njegovim riječima koje 
od Njega prenosi Njegov poslanik: "O robovi Moji, Ja sam nepravdu Sebi 
zabranio i učinio sam je zabranjenom i među vama pa - nemojte jedni 
drugima činiti nepravdu!" 556 

Ovo ukazuje na dvije stvari: jedna od njih je daje On Sebi zabranio ne- 
pravdu, a neko ko nije mogućan ne može se nečim takvim atributirati; druga 
je da On kaže kako je nepravdu "Sebi zabranio", onako kako je rekao da je 
Sebi "propisao milostivost”. Ovo pobija njihovu argumentaciju da nepravda 
može poteći samo od nekog podređenog kome je neko drugi nešto zabranio, 
a da Allah nije takav. Stoga će im se kazati: On je Sebi propisao, i Sebi je zabra- 
nio nešto što je u stanju učiniti, a ne nešto što Mu, kao takvo, nije dostupno. 

Isto tako, Njegove riječi: "...neće se nepravde ni zakidanja plašiti" (Ta- 
Ha, 112) učenjaci iz prvih muslimanskih generacija riječ "nepravda" ( zulm ) 
protumačili su kao "tovarenje na njega grijeha drugoga", a "zakidanje" 


Hadis bilježi Muslim i prethodno je spomenut pod br. 56. V.: Muhtesam Sahlhi Muslim 
(1828). 

(i hedm ) kao "odvađivanje njegovih dobrih djela", onako kako kaže Uzvišeni: 
"I nijedan grešnik tuđe grijehe neće nositi.” (El-lsra', 15) 

Također, čovjek se ne boji nemogućeg, nečega što nije u domenu 
moći, pa da bi mu se trebala pružiti sigurnost od toga, već mu se sigurnost 
daje od nečeg potencijalno mogućeg. Tako, dajući mu garanciju da mu neće 
biti učinjena nepravda kazavši da se "neće plašiti" (Ta-Ha, 112), Uzvišeni je 
sugerirao daje i to potencijalno moguće, da je u Njegovoj moći. 

Isto je i s Njegovim riječima: "Ne prepirite se preda MnomJ” (Kaf, 
28), pa do riječi: "Ja prema Ijudima nisam nepravedan!" (Kaf, 29) Naime, On 
ovim ne poriče nešto što nije u Njegovoj moći, što ne bi moglo poteći od 
Njega, već nešto što On može, što je realno moguće - a to je da oni mogu 
biti nagrađeni i mimo svojih djela. Prema stajalištu ovih, Allahu se, u osnovi, 
ne može odreći nikakav postupak, niti se može kazati kako je suviše svet da 
bi učinio nešto takvo, tako da se Njemu ne možeodreći bilo šta štoje mogu- 
će. Svaki Njegov čin je, pak, dobar, tako da loš čin nema realne osnove. Takvo 
što je nemoguće, a ono što je nemoguće nema realne osnove! 

Kur'an, pak, na više mjesta upućuje na nešto suprotno od ovoga, gdje 
Allah od Sebe odriče činjenje nečega što Njemu ne priliči i ne dolikuje. Iz 
toga doznajemo da je On čist i iznad činjenja lošeg djela i svakog pokudnog i 
nepriličnog čina, kao što je čist i iznad toga da bi Ga se moglo dovesti u vezu 
s bilo čim ružnim ili pripisati Mu bilo koje pokudno i neprilično svojstvo. To 
je onako kako On kaže, naime: "Zar ste mislili da smo vas uzalud stvorili i 
da Nama nećete biti vraćeni!?" (El-Mu'minćin, 115), gdje On od Sebe odriče 
uzaludno stvaranje Ijudi i osuđuje one koji to smatraju takvim, a to je čin. 

Njegove pak riječi: "Zar da muslimane izjednačimo s nevjernicima!?" 
(El-Kalem, 35), te riječi: "lli da one koji vjeruju i rade dobra djela izjednačimo 
s onima koji šire pokvarenost na Zemlji, ili da bogobojazne izjednačimo s 
razvratnicima?!" (Sad, 28) - Njegov su demant onima koji drže dopustivim 
da Allah stavi u istu ravan jedne i druge. Isto se može kazati i za Njegove 
riječi: "Misle li oni koji čine zla djela da ćemo s njima postupati jednako kao 
s onima koji vjeruju i dobra djela čine, da će im život i smrt biti isti? Kako 
loše rasuđuju!" (El-Džasije, 21) - njima se osporava stajalište onih koji drže 
da će to i biti tako; saopćava im se daje to ružna i loša prosudba, nešto od 
čega je Gospodar čist. 

Ebu Davud i El-Hakim u El-Mustedreku, posredstvom lbn 'Abbasa, 
'Ubadea ibn Samita i Zejda ibn Sabita, bilježe sljedeće Vjerovjesnikove, 
s.a.v.s., riječi: "Kada bi Allah (sve) stanovnike Svojih nebesa i stanovnike Svoje 

Zemlje kaznio, kaznio bi ih a ne bi bio nepravedan prema njima, a kada bi im 
se smilovao, Njegova milost bi im bila bolja od njihovih djela !" 557 

Ovaj hadis deterministi ( džebrijje ) uzimaju kao argument za svoje 
tvrdnje, dok se ideterministima ( kaderije ) on ne uklapa u njihova pogrešna 
načela pa su ga, ili označavali lažnim, ili mu davali drugi smisao! Najviše sreće 
sa njim su, pak, imali pripadnici glavnog toka islama ( ehlu-s-sunne ) koji su 
ga prihvatili kao istinitog i iz Allahove veličine i uzvišenosti spoznali raz- 
mjeru Allahovih blagodati prema Ijudima i Ijudsko neadekvatno uzvraćanje 
na te blagodati - iz razloga nemoći, neznanja, neumjerenosti ili traćenja, 
ili pak zbog pomanjkanja izražavanja moguće zahvalnosti, makar u nekim 
aspektima. Naime, Njegovo pravo kod stanovnika nebesa i Zemlje je da Mu 
se bude pokorno i da Mu se ne izražava neposluh, da se spominje i da se 
ne zaboravlja, da Mu se zahvaljuje i da Mu se blagodati ne poriču, te da 
snaga Ijubavi i pokajanja, pouzdanja i bojazni, samokontrole, straha i nade 
- sve to skupa bude upravljeno prema Njemu, vezano za Njega, tako da 
srce bude odano u Ijubavi prema Njemu i obožavanju Njega, odnosno daje 
takvo samo prema Njemu, da jezik bude zarobljen spominjanjem Njega, a 
svi organi budu u pokornosti Njemu. 

Ovo je, bez sumnje, općenito moguće, ali Ijudi škrtare u tome i oni su 
u pogledu toga na različitim nivoima čiji broj sam Allah zna. Većina Allahu 
pokornih Ijudi škrtare u nečemu, makar to i izvršili na neki drugi način. Gdje 
je taj kod koga se nekada nije javila želja za nečim suprotnim od onog što 
Allah voli da potekne od njega? Ima li toga koji nije učinio nešto suprotno 
od onog za šta je stvoren, makar jedanput? Prema tome, kada bi Gospodar 
Uzvišeni Svoju pravdu spustio na stanovnike Svojih nebesa i Svoje Zemlje, 
On bi ih po Svojoj pravdi i kaznio i pritom ne bi bio nepravedan prema 
njima. Najviše što se tu može učiniti jest da se čovjek pokaje za to i prizna 
svoju pogrešku, no primanje tog pokajanja čisto je Njegova dobrostivost i 
dobročinstvo, inače: kad bi Svoga roba kaznio za njegov prijestup On u tom 
slučaju ne bi bio nepravedan, čak i pod pretpostavkom da se on pokajao 
za to što je učinio. Međutim, On je Sebi stavio u obavezu, po nalogu Svoje 
dobrostivosti i Svoje milosti, da neće kazniti onog ko se pokaje za grijeh koji 
počini; On je Sebi propisao milost, pa Ijudima ne preostaje ništa drugo doli 
Njegova milost i oprost, a ničije djelo ne doseže taj nivo da bi se njime mo- 
glo spasiti od Vatre i ući u Džennet, kakoje to rekao onaj koji je najpokorniji 


557 


Hadis je vjerodostojan ( sahlh ), a stručno sam ga elaborirao u djelu TahrJdžu-s-sunne (245). 



VJERSKA UCENJA ISLAMA 


493 


svome Gospodaru i čije je djelo najbolje i najvrednije, i koji je najviše veli- 
čao i uzdizao svoga Gospodara, naime: "Nikoga od vas neće spasiti njegovo 
djelo!” "Čak ni tebe, Božiji Poslaniče!?”, upitali su ga oni, i on im je rekao: "Ni 
mene, osim ako me Allah ne obuhvati Svojom milošću i dobrotom !" 558 

(Ebu Bekr) es-Siddlk ga je jednom upitao koju dovu da uči u namazu, 
i on mu je rekao: "Reci: 'Bože moj, ja sam sebi mnogo nepravde učinio, a 
grijehe ne oprašta niko osim Tebe, pa oprosti mi Svojim oprostom i smiluj 
mi se - ta Ti si opraštač milostivi !"’ 559 

Ako je, dakle, ovakvo SiddTkovo stanje, koji je najbolji čovjek poslije 
vjerovjesnika i poslanika, šta se onda može misliti o drugima, osobito kada 
se zna da je on to ime i dobio (tj. iskreni) jer je ispunio sve njegove uvjete, 
gdje se podrazumijeva spoznaja Gospodara, dužnost prema Njemu, svijest 
o Njegovoj veličini, zatim šta Mu čovjek treba činiti, kakvo je Njegovo pravo 
kod čovjeka i svijest o čovjekovom zakazivanju u tome. Pa, daleko nek bude 
onaj koji tvrdi da stvorenju nije potreban oprost njegovog Gospodara, da 
ono nema potrebe za njim. 

Od ovog nepoznavanja Allaha i Njegovog prava nema većega! Ako 
tvoje shvatanje nije dostatno da ovo pojmi, onda se spusti na razinu bla- 
godati i samo vidi koliko se dužnosti ima u pogledu njih, pa omjeri ko je 
zahvalan na njima a ko ih poriče. Tada ćeš vidjeti da On, Uzvišeni, kada bi 
kaznio (sve) stanovnike Svojih nebesa i Svoje Zemlje, kaznio bi ih a da pri- 
tom prema njima ne bi nepravedan bio. 


O njegovim riječima: 

(ЧК Dova i sadaka živih koriste umrlim. 


Komentar: 

Pripadnici glavnog toka islama ( ehlu-s-sunne ) imaju jedinstven stav o tome 
da umrli imaju koristi od nastojanja živih po dvije osnove: 


Hadis bilježe El-Buhari i Muslim ( muttefek 'alejhi), posredstvom Ebu Hurejrea. Ranije je 
naveden hadis sličan ovome (br. 613/u izvorniku). 

Hadis bilježe El-Buhari i Muslim (muttefek 'alejhi), posredstvom Ebu Bekra es-Siddlka. (V.: 
Musnedu Ebi Bekr es-Siddik, izdavač "EI-Mektebu-l-islami”, str. 122). 


559 

a) po onom što je sam umrli uzrokovao za vrijeme svoga života 560 i 

b) po osnovi dove koju za njih upute muslimani, njihovog moljenja 
Allaha da im oprosti grijehe, te sadake i hadža, s tim da su mišlje- 
nja različita o tome šta do umrloga stiže od hadžske nagrade. Od 
Muhammeda ibnu-l-Hasana se, naprimjer, prenosi da "do umrlog 
stiže sevap od sredstava koja su utrošena za obavljanje hadža, dok 
sam hadž pripada onome ko ga je obavio." Međutim, većina učenja- 
ka smatra da hadžska nagrada pripada onome za koga je obavljen 
hadž, i to je ispravno. 

Što se, pak, tiče tjelesnih obredoslovlja ('ibadat bedenijja), poput po- 
sta, namaza, učenja Kur'ana i zikra, tu su mišljenja različita. Ebu HanTfe, 
Ahmed i većina učenjaka iz prvih muslimanskih generacija mišljenja su da 
sevap od njih stiže umrlome, dok su Šafija i Malik, prema većini onoga što 
se od njih prenosi o tome, držali da ne stiže. 

Neki inovatori u vjeri iz reda apologeta (ehlu-l-keldm) opet smatraju 
da umrlima od živih ne stiže baš ništa, ni dova, ni bilo šta drugo, što, među- 
tim, opovrgava i Kur'an i sunnet. Oni, pak, to svoje stajalište podupiru onim 
ajetima iz Kur'ana koji se mogu tumačiti različito (mutešabih), poput ovih: 
"I da čovjeku pripada samo ono što sam uradi." (En-Nedžm, 39); "A vi ćete 
prema onome kako ste radili nagrađeni biti." (Ja-STn, 54); "U njegovu korist 
je dobro koje učini, a na njegovu štetu zlo koje uradi." (El-Bekare, 286) 

Međutim, od Vjerovjesnika, s.a.v.s., pouzdano se prenose sljedeće ri- 
ječi: "Kad čovjek umre njegovo se djelo prekida, osim od troga: od trajne 
sadake, od dobrog potomka koji za njega čini dovu i od nekog znanja kojim 
se Ijudi koriste nakon njega!" 561 Tako je Ijude upoznao sa tim da umrli ima 
koristi od onog što je sam uzrokovao za svog života, dok je ostao odsječen 
od onog što nije sam uzrokovao za života. Oni koji stoje na stanovištu da 
umrlome ne stiže sevap od onih vjerskih radnji koje se ni u kom slučaju ne 
mogu učiniti za drugoga, poput islama, namaza, posta, učenja Kur'ana i sl., 
od kojih sevap pripada isključivo onome ko ih je učinio i ne proteže se na 
drugoga, onako kako te radnje ni u životu niko ne može uraditi za drugog, 
niti njihovog izvršioca može zamijeniti neko drugi, to dokazuju hadisom ko- 
jeg posredstvom Ibn 'Abbasa bilježi En-Nesai u kojem Vjerovjesnik, s.a.v.s., 


'Aflfi kaže: "V.: Muhtesaru-s-savaik, I svezak, str. 335." 

Hadis bilježe Muslim i drugi autori posredstvom Ebu Hurejrea, a stručno je elaboriran u 
djelu Ahkamu-l-dženaiz, str. 174. 

kaže: "Niko ni za koga ne može obaviti namaz i niko ni za koga ne može 
postiti, ali može umjesto drugoga nahraniti siromaha jednim pregrštom 
pšenice za svaki dan (njegovog propuštenog posta)!” 562 

Dokaz da umrli ima koristi i od nečega što nije sam uzrokovao za svog 
životajesu Kur'an, sunnet, konsenzus muslimana ( el-idžma ) i vjerodostojna 
analogija ( el-kijas ). Što se tiče Kur'ana, u njemu Uzvišeni kaže: "Oni koji posli- 
je njih dolaze govore: 'Gospodaru naš, oprosti nama i braći našoj koja su nam 
u vjeri prethodila!"’ (El-Hašr, 10) Allah ih, naime, hvali zbog njihovog traženja 
oprosta za vjernike koji su živjeli prije njih, što ukazuje na to da umrli imaju 
koristi od dove kojom se živi obraćaju Allahu za oprost njihovih grijeha. 

Na činjenicu da umrli imaju koristi od dova koje za njih upućuju živi 
upućuje i jednodušan stav muslimana da se za umrloga uči dova prilikom 
obavljanja dženaza-namaza. U sunnetu se navodi velik broj takvih dova, kao 
i onih dova koje se uče nakon ukopa. U Ebu Davudovom Sunenu navodi 
se sljedeća izjava Osmana ibn 'Affana, Allah bio zadovoljan sa njim: "Kad 
bi Vjerovjesnik, s.a.v.s., ukopao nekog umrlog, stao bi ponad njega i rekao: 
'Molite za oprost grijeha svome bratu, tražite od Allaha da ga učini postoja- 
nim, jer se on upravo sada ispituje!’” 563 

Isto je i s dovom koju živi upućuju za umrle kad posjećuju njihove 
mezarove, kako to nalazimo u Muslimovom Sahlhu, u hadisu koji se prenosi 
posredstvom Burejde ibnu-l-Husajba, koji kaže: "Božiji Poslanik, s.a.v.s., učio 
ih je da, kada odu u mezarluke, reknu: 'Mir neka je na vama, o vjernici i 
muslimani ovih kuća - i mi ćemo se vama, ako Bog da, priključiti! Molimo 
Allaha da oprosti i nama i vama! (Es-selamu alejkum ehle-d-dijari mine-l- 
mu'minine ue-l-muslimJne, ve inna in šaallahu bikum lahikCm. Neselullahe 
lena ve lekumu-l-afije).'" 5M 

Isto tako, u Muslimovom SahJhu se navodi sljedeća 'Aišina - Allah bio 
zadovoljan sa njom! - izjava: "Upitala sam Vjerovjesnika, s.a.v.s., šta da re- 
knem ako bih se molila za oprost grijeha onih u mezarovima 565 i on je rekao: 


Nije mi poznato da se ovaj hadis od Vjerovjesnika prenosi s potpunim prijenosnim ni- 
zom (mer /п'), ni kod Nesaija, ni kod nekoga drugog. Nesai ga u djelu El-Kubra (IV/43/1), 
te Tahavi u Muškelu-l-asaru (111/141), bilježi kao Ibn 'Abbasovu izjavu, s vjerodostojnim 
prijenosnim nizom. 

Hadis je vjerodostojan ( sabih ) i stručno je elaboriran u djelu Ahkamu-l-dženaiz, str. 155. 
'Aflfi kaže: "V.: Muhtesaru-s-savaik, 1/33." 

Hadis je vjerodostojan ( sahih ) i stručno je elaboriran u djelu Ahkamu-l-džendiz (189-190). 
'Aflfi kaže: "V.: Muhtesaru-s-savaik, 1/354." 

'Reci: Mir neka je na stanovnicima ovih kuća, vjernicima i muslimanima! 
Neka se Allah smiluje našim (i vašim) prethodnicima i onima iza nas (i vas). I 
mi ćemo se, ako Bog da, vama priključiti! (Es-selamu ‘ala ehli-d-dijan mine-l- 
mu'minme ve-l-muslimin. Jerhamullahu-l-mustakdimine minna (ve minkum) 
ve-l-mustehirin. Ve inna inšaallahu bikum lahikun ).'" 566 

Što se tiče dospijeća sevapa od sadake 567 do umrloga, u zbirkama vje- 
rodostojnih hadisa Buharija i Muslima se posredstvom 'Aiše - Allah bio za- 
dovoljan sa njom! - bilježi "da je neki čovjek došao Vjerovjesniku, s.a.v.s., i 
rekao mu: 'Božiji Poslaniče, moja majka je iznenada ispustila dušu ne osta- 
vivši za sobom oporuku, a da je to stigla uraditi, mislim da bi oporučila da se 
dadne sadaka pa - hoće li ona imati nagradu ako ja za nju dadnem sadaku?' 
'Hoće', odgovorio mu je Poslanik .” 568 

U Buharijevom Sahihu navodi se, posredstvom 'Abdullaha ibn 'Abbasa 

- Allah bio zadovoljan sa njim! - "da je Sa'du ibn 'Ubadeu umrla majka dok 
je on negdje bio odsutan, pa je otišao Vjerovjesniku, s.a.v.s., i rekao mu: 'Bo- 
žiji Poslaniče, majka mi je umrla dok sam bio odsutan, pa hoće li joj biti od 
koristi ako ja za nju dadnem sadaku?' 'Hoće', odgovorio je. 'Eto, onda', rekao 
je on 'ti budi svjedok da je moj palmovik Mihraf sadaka za nju !’" 569 

Sličnih primjera u sunnetu ima velik broj. 

O dospijevanju sevapa od posta do umrloga u zbirkama vjerodostoj- 
nih hadisa Buharija i Muslima se od Aiše - Allah bio zadovoljan sa njom! 

- navodi da je Božiji Poslanik, s.a.v.s., rekao: "Ko umre, a za sobom ostavi 
neispoštenih dana (mjeseca ramazana), neka te dane za njeg naposti njegov 
nasljednik !” 570 lako u Sahihu ima još sličnih hadisa, Ebu HanTfe - Allah mu 
se smilovao! - drži da se tu misli na kompenzaciju u hrani za neispošte- 
ne dane umrle osobe, a ne na post za nju, shodno ranije navedenom Ibn 
'Abbasovom hadisu . 571 Razmatranje tog pitanja je, pak, poznato u šerijat- 
skopravnoj literaturi. 

Što se tiče dospijevanja sevapa od hadža do umrloga, u Buharijevom 
Sahihu se od Ibn 'Abbasa - Allah bio zadovoljan sa njim! - bilježi "da je neka 


566 Hadisje vjerodostojan ( sahih ) i stručno je elaboriran u djelu Ahkamu-l-dženaiz (181-183). 

567 'Aflfi kaže: "V. raspravu broj šesnaest u Ibnu-I-Kajjimovoj knjizi Er- RCih." 

568 Hadis je vjerodostojan (sahih) i stručno je elaboriran u djelu Ahkamu-l-dženaiz, str. 172. 

569 Ibidem. 

570 Ibidem, str. 169. 

571 Kako smo vidjeli, radi se o predaji čiji se prijenosni niz završava na osobi iz prve musliman- 
ske generacije ( mevkCif ). 

žena iz plemena Džuhejna došla Vjerovjesniku, s.a.v.s., i rekla mu: "Moja maj- 
ka se zavjetovala da će obaviti hadž, ali je umrla prije nego gaje obavila - pa 
mogu li ja za nju obaviti hadž?" "Obavi za nju hadž", rekao joj je on. "Vidi, 
daje tvoja majka za sobom ostavila neki dug, zar ga ti ne bi vratila!? Izmirite 
dugprema Allahu,jerje Allah najprečidaseizmireobavezepremaNjemu!" 572 

Sličnih hadisa, također, ima velik broj. 

Muslimani su saglasni oko toga da izmirenje duga s umrlog skida od- 
govornost za nj, makar ga izmirila i neka strana osoba i makar bio izmiren iz 
imetka koji nije zaostavština umrloga. Na to ukazuje hadis Ebu Katadea koji 
je uzeo na sebe da vrati dva dinara duga koji je ostao iza umrlog - kada ih 
je vratio Vjerovjesnik, s.a.v.s., rekao je: "Sada mu se ohladila njegova koža!" 573 

Sve je to suklado načelima Šerijata, a i čista je logika. Naime, sevap je 
pravo onog ko ga je zaradio, pa ako bi ga on poklonio svom bratu musli- 
manu, tome ne bi bilo nikakve smetnje, isto onako kako ne bi bilo smetnje 
da mu je poklonio nešto iz svog imetka dok je bio živ, ili ga razriješio duga 
nakon njegove smrti. 

Zakonodavac je dospijevanjem sevapa od posta do umrloga ukazao 
i na dospijevanje do njega sevapa od učenja Kur'ana i sličnih tjelesnih iba- 
deta. Naime, post je sustezanje od svega onoga što ga kvari, uz postojanje 
namjere da se posti, i Zakonodavac se eksplicitno izjasnio o tome da sevap 
od toga dospijeva umrlome, pa kako bi tek stvar mogla stajati sa učenjem 
Kur'ana kojejejoš i aktivan čin i namjera!? 

Na njihovo argumentiranje riječima Uzvišenog: "I da čovjeku pripada 
samo ono što sam uradi." (En-Nedžm, 39) učenjaci su dali više odgovora od 
kojih su najispravnija ova dva: 

1. Čovjek svojim trudom i lijepim ophođenjem stekne prijatelje, izrodi 
djecu, oženi žene, učini dobro, zbliži se s Ijudima i oni usljed toga osje- 
te žal za njim, za njeg upute dovu i poklone mu sevap nekih dobrih 
djela. Tako to bude izdanak njegovog vlastitog truda. Štaviše, i sam 
ulazak muslimana sa svim drugim muslimanima u djelokrug islama 
jedan je od najvećih faktora pomoću kojega korist svakog muslimana 


Hadis je vjerodostojan ( sahih ) i stručno je elaboriran u djelu El-lrva‘ (993). Objašnjenje 
onoga što se njime htjelo kazati vidi u Ibnu-I-Kajjimovim riječima u djelu Ahkamu-I- 
dženaiz, poglavlje "Od čega umrli ima koristi", str. 170-171. 

Hadis je dobar ( hasen ); bilježi ga El-Hakim i drugi autori, a stručno je elaboriran u djelu 
Ahkamu-l-dženaiz, str. 16. 


573 

može dospjeti do njegovog prijatelja, kako za života mu tako i nakon 
njegove smrti, a dova muslimana obuhvata sve njih. Naime, Uzvišeni 
Allah je ispravno vjerovanje ( el-Jman ) učinio sredstvom koje onome 
ko ga posjeduje osigurava da može imati koristi od dove svoje braće 
vjernika i njihovih nastojanja, pa kada preseli s takvim vjerovanjem 
time je zadobio sredstvo koje mu osigurava dostavu koristi. 

2. Drugi odgovor je još snažniji: Kur'an, naime, ne poriče da čovjek 
može imati koristi od truda drugoga, već samo poriče to da on može 
biti njegovim vlasnikom, a između toga dvoga je razlika očevidna. 
Tako je Uzvišeni izjavio da čovjek posjeduje samo svoj trud, dok trud 
nekoga drugog pripada onome ko ga je uložio, pa on taj svoj trud 
može, ako hoće, pokloniti drugome, a može ga i zadržati za sebe. 

Riječi Uzvišenog: "...da nijedan grešnik tuđe grijehe neće nositi i da je 
čovjekovo samo ono što sam uradi!" (En-Nedžm, 38-39) predstavljaju dva 
jasna ajeta kojima se naglašava pravda Gospodara Uzvišenog. Prvi od njih 
izražava smisao da On nikoga neće kazniti za zlodjelo nekoga drugog, niti će 
ikoga sankcionirati za nečiji tuđi dug, kako to čine ovosvjetski vladari. Drugi, 
pak, ajet kazuje o tome da čovjek može postići spas samo svojim radom, 
čime mu se prekida svaka nada da bi mogao biti spašen djelima svoga oca, 
svojih predaka ili šejhova, kako se nadaju oni sa lažnom nadom. On, Uzvišeni, 
nije rekao da čovjek može imati i koristi samo od onoga što je sam uradio. 

Isto je i s Njegovim riječima: "U njegovu korist je dobro koje učini." (El- 
Bekare, 186); "I vi ćete prema onom kako ste radili nagrađeni biti.” (Ja-STn, 
54) - kontekst ovog ajeta ukazuje na to da ono što se negira jest kažnjava- 
nje čovjeka zbog djela koje je počinio neko drugi, jer je Uzvišeni rekao: "Da- 
nas se nikome neće nepravda učiniti i vi ćete prema onome kako ste radili 
nagrađeni biti ." (Ja-STn, 54) 

Njihovo, pak, argumentiranje Poslanikovim, a.s., riječima: "Kad čovjek 
umre njegovo se djelo prekida...” 574 je neodrživo, budući da Poslanik, a.s., 
nije rekao da se prekida i čovjekovo okorištavanje, već samo njegovo djelo. 
Što se tiče djela drugoga, ono pripada onome ko ga je uradio, [pa ako] bi ga 
njemu poklonio tada bi do njega stigao sevap od djela kojegje uradio nje- 
gov izvršilac, a ne sevap od njegovog vlastitog djela. To je poput dćiga kojeg 
čovjek može izmiriti za drugog i time ga riješiti odgovornosti za nj, iako ono 
čime je taj dug izmiren nije njegovo. 


574 


Hadis je vjerodostojan ( sahJh ) i maločas smo se susreli sa njim (br. 633/u izvorniku). 

Što se tiče onog razlučivanja koje neki prave između materijalnih i tje- 
lesnih vjerskih čina ( el-'ibadat ) treba napomenuti da je Vjerovjesnik, s.a.v.s., 
legitimirao post za umrloga, kako smo vidjeli, mada u postu nije dopušteno 
dajednaosoba posti zadrugu. Istoje i s Džabirovim - Allah biozadovoljan sa 
njim! - hadisom u kome on kaže: "Klanjao sam s Božijim Poslanikom, s.a.v.s., 
kurbanski bajram-namaz, pa kad je završio doveo je jednoga ovna i zaklao ga. 
Tada je rekao: 'U ime Allaha, Allah je najveći! Bože moj, ovo je za mene i za one 
iz moga ummeta koji nisu (mogli) zaklali kurban !'” 575 Hadis bilježe Ahmed, Ebu 
Davud i Tirmizi. Ovome možemo pridodati i hadis o dva kurbana, gdje je za 
jednoga od njih Poslanik, s.a., rekao: "Bože moj, ovo je za sav moj ummet!” 576 , 
a za drugoga: "Bože moj, ovo je za Muhammeda i Muhammedovu porodicu!" 
Hadis bilježi Ahmed. Ono, dakle, čime se čovjek u pogledu kurbana približava 
Bogu jest puštanje krvi, a Poslanik, a.s., je to uradio za drugoga. 

Isto tako, i vjerski čin obavljanja hadža je tjelesan, a [imetak] nije nje- 
gov neizostavni dio, već samo sredstvo. Zar ne vidiš da je onaj iz Mekke 
dužan obaviti hadž samo ako može pješice otići do 'Arefata - materijalna 
sredstva mu se u tome ne postavljaju kao uvjet. Ovo je ono što se nadaje 
kao najispravnije, tj. da se hadž ne sastoji od tjelesnog i materijalnog, već je 
on čisto tjelesan vjerski čin, kako se o tome eksplicitno izjasnila jedna sku- 
pina kasnijih učenjaka hanefijskog mezheba. Obrati pažnju na one stroge 
kolektivne obaveze muslimana (fumdu-l-kifaje ) - vidi kako u njima jedan 
dio zamjenjuje ostale! To je tako jer se tu radi o poklanjanju sevapa, a ne o 
zamjenjivanju (u obavljanju radnje), onako kako lični unajmljenik ne može 
nekom drugom dati da uradi ono za šta je unajmljen, ali ima pravo svoju 
zaradu dati kome hoće . 577 

Što se, pak, tiče unajmljivanja nekih Ijudi da uče Kur'an i poklanjaju 
ga umrlome, takvo nešto nije radio niko iz prvih muslimanskih generaci- 
ja ( selef ), niti je to zastupao iko od najviših autoriteta vjere (imami), niti 


Hadis je vjerodostojan ( sahih ) shodno drugim hadisima koji ga potvrđuju. V.: El-Medžme' 
(IV/22-23).Jedan od hadisa koji ga potvrđuju jeste i ovaj koji se navodi odmah poslije njega. 
Potom sam, u El-lrvau, ustanovio i da je vjerodostojan sam po sebi, pa ko se želi uvjeriti u 
to neka se obrati na to djelo (br. hadisa je 1138). 

Hadis je dobar ( hasen ), a nalazi se u El-Musnedu (VI/391-392). O njegovom prijenosnom 
nizu postoje različita mišljenja i ja sam to tamo objasnio. 

Ovo je diskutabilno, kako je to očevidno za pažljivijeg čitaoca. Ja sam o ovom pitanju iznio 
i obrazložio relevantan stav, koji se mirne duše može prihvatiti i koji će razgaliti srce znati- 
željnika, u poglavlju na koje smo maločas ukazali (na str. 454-455/u izvorniku), pa neka se 
čitalac obrati na njega jer je od velike važnosti. 

je izrazio svoje razumijevanje za to. Unajmljivanje za samo učenje Kur'ana 
nije dopušteno i o tome nema razilaženja. Razišli su se, pak, o tome da li je 
dopušteno unajmiti nekoga da podučava (Kur'anu) i sl., u čemu ima koristi 
koja se prenosi na druge. Sevap, naime, neće stići do umrloga ukoliko djelo 
nije učinjeno u ime Allaha, a kako ovo nije čisti ibadet, njegov izvršilac [od 
tog] svog sevapa ne bi imao šta pokloniti umrlima! Stoga niko nije govorio 
da je iznajmio nekoga ko će postiti i klanjati i sevape od toga poklanjati 
umrlome. Međutim, ako bi čovjek dao nekih sredstava onom ko uči Kur'an, 
ko pudučava Kur'anu ili ko uči učiti u njemu kako bi time pomogao onima 
koji se bave Kur'anom, to bi se smatralo vidom sadake za umrloga, i to je 
dozvoljeno. U djelu El-lhtijar piše: "Ako bi umrli ostavio oporuku da se dio 
njegovog imetka dadne nekome ko će učiti Kur'an na njegovu mezaru, ta bi 
oporuka bila nevažeća, jer bi implicirala unajmljivanje." Ez-ZahidT u svojoj 
El-Cunji navodi da bi "kad bi čovjek uvakufio nešto za nekog ko će učiti kod 
njegovog mezara, to uvakufljenje bi bilo nevažeće." 

Što se tiče učenja Kur'ana i njegovog dobrovoljnog poklanjanja umr- 
lome, bez materijalne naknade, sevap od toga stiže do umrlog, kao što stiže 
i sevap od posta i hadža. Ako bi neko rekao: Takvo što nije bilo poznato 
prvoj muslimanskoj generaciji, niti ih je na to naputio Vjerovjesnik, s.a.v.s., 
- odgovor bi bio sljedeći: Ukoliko bi onaj od koga bi poteklo ovo pitanje 
priznavao da do umrloga stiže sevap od hadža, posta i dove, postavilo bi 
mu se pitanje: "Kakva je razlika između toga i stizanja sevapa od učenja 
Kur'ana? To što prve generacije to nisu prakticirale nije dokaz da taj sevap 
ne stiže do umrlih, pa odakle nam ovo opće osporavanje toga?!" Ako bi on 
rekao: "Zato što ih je Božiji Poslanik, s.a.v.s., naputio na post, hadž i sadaku, 
a ne i na učenje Kur'ana!", kazalo bi mu se: "On im to nije rekao kao inicijator 
toga, većje to izrekao na njihov upit, kao odgovor na nj:jedan gaje pitao da 
li može obaviti hadž za svog umrlog i on mu je to dopustio; drugi ga je pitao 

0 postu za umrloga, pa mu je to dopustio, no nije im zabranio nešto mimo 
toga - prema tome, kakva je razlika između stizanja sevapa do umrloga od 
posta, koji je puka namjera i sustezanje i stizanja sevapa od učenja Kur'ana 

1 zikra!?" 

Ako bi neko rekao: "Šta mislite o poklanjanju (učenja Kur'ana) Poslani- 
ku, s.a.v.s.? - odgovor bi bio: "Neki učenjaci iz kasnijih generacija to smatraju 
pohvalnim činom ( mustehab ), a drugi novotarijom u vjeri budući da to Ijudi 
iz prve generacije muslimana (ashabi) nisu radili. Osim toga Vjerovjesniku, 
s.a.v.s., ionako pripadajednaka nagrada za svako dobro djelo koje uradi neko 

iz njegovog ummeta kolika i onome koji je to djelo uradio, s tim da se poči- 
niocu takvog djela nimalo neće umanjiti od njegove nagrade, s obzirom da 
je on taj koji je svome ummetu ukazao na svako dobro i naputio ga na nj.” 

Onome ko kaže: "Umrli ima koristi od učenja Kur'ana kod njega, s ob- 
zirom da sluša Allahov govor" treba kazati da takvo što nije vjerodostojno 
preneseno ni od jednog poznatog velikog autoriteta vjere (imama). Nema, 
pak, sumnje da umrli čuje učenje, no ne može se kazati da on ima koristi od 
toga, budući da se nagrada za slušanje Allahovog govora uvjetuje postoja- 
njem života, ono je dobrovoljan čin koji se, kao takav, prekida smrću čovje- 
ka. Štaviše, umrli može od toga imati neprijatnosti i osjetiti bol s obzirom 
da, možda, nije izvršavao Allahove naredbe i izbjegavao Njegove zabrane, 
odnosno da nije učinio više dobrih djela. 

Učenjaci su se različito izjasnili o učenju Kur'ana kod mezarova - da li 
je pokuđeno, ili ne smeta za vrijeme ukopa, a poslije togaje pokuđeno? Oni 
koji smatraju da je učenje Kur'ana kod mezara pokuđeno ( mekruh ), poput 
Ebu HanTfe, Malika i Ahmeda, prema jednoj predaji, tako drže s obzirom 
na to da je ta praksa uvedena kasnije, da joj u sunnetu nema spomena, te 
da učenje Kur'ana nalikuje namazu pa, budući daje obavljanje namaza kod 
mezara zabranjeno, isto se može kazati i za učenje Kur'ana. 

Oni, pak, koji drže da učenju kod mezara nema zapreke, poput Mu- 
hammeda ibnu-l-Hasana i Ahmeda, prema drugoj predaji, to argumentiraju 
onim što se prenosi od Ibn Omera - Allah njime bio zadovoljan! - naime 
da je on oporučio da se na njegovom mezaru, za vrijeme ukopa, uče prvi i 
zadnji ajeti sure El-Bekare. 578 1 od nekih doseljenika iz Mekke ( muhadžira ) se, 
također, prenosi učenje sure El-Bekare. 579 

Oni koji smatraju da se Kur'an kod mezara može učiti samo u vrijeme 
ukopa, što se prenosi od Ahmeda, to potkrepljuju onim što se prenosi od Ibn 
Omera i nekih muhadžira, 580 a daje poslije toga, kao kad bi se smjenjivali kod 
mezara da bi tu učili Kur'an, pokuđeno ( mekruh ) budući da nema potvrde u 
sunnetu, niti se nešto slično prenosi od nekog iz prve muslimanske generacije. 
Ovo bi moglo biti i najispravnije budući da predstavlja pomirbu dva dokaza. 


Prijenosni niz hadisa nije vjerodostojan, jer se u njemu nalaze i nepoznati prenosioci kako 
je to objašnjeno u djelu Ahkamu-l-dženaiz, str.192; izdavač “EI-Mektebu-l-islami". 

Nigdje nisam mogao pronaći predaju u kojoj stoji: “muhadžira”; svuda stoji: "ensarija". 
Tako, pak, navodi Ibnu-I-Kajjim, međutim to se za njih ne može tvrditi sa sigurnošću što 
sam objasnio u djelu Ahkdmu-l-dženaiz, str.193. 

Ispravno je "i nekih ensarija” (domicilnih stanovnika Medine za vrijeme Poslanika, a.s.). 

O njegovim riječima: 

ГЈ8 S Uzvišeni Allah odaziva se dovama i udovoljava potrebama. 


Komentar: 

Uzvišeni kaže: "Gospodar vaš je rekao: 'Pozovite Me, odazvat ću vam se!’" 
(El-Mu'min, 60); "A kada te robovi Moji za Mene upitaju, Ja sam, sigurno, 
blizu, odazivam se molbi molitelja kad Me zamoli!” (El-Bekare, 186) 

Većina muslimana i pripadnika drugih vjera, te ostalih, drže da je dova 
jedno od najsnažnijih sredstava kojim se postižu koristi a odbijaju zla. Uzvi- 
šeni je i za nemuslimane ( kuffar ) rekao da se, kad ih zadesi nevolja na moru, 
mole Allahu iskreno Mu ispovijedajući vjeru, te da čovjek općenito, kada 
ga nevolja zadesi priziva Njega u pomoć, ležeći, sjedeći ili stojeći. Allahovo, 
pak, odazivanje na čovjekov zaziv, bio on musliman ili nemusliman, i Njego- 
vo udovoljavanje njegovom traženju vid je Njegove opskrbe njima, pomoći 
koju im pruža. To je nešto što nalaže činjenica Njegove Gospodarstvenosti 
(rububijjet) u odnosu na čovjeka kao takvog, a potom to za njega može 
biti iskušenje i rezultirati štetnim posljedicama po njega, ukoliko to nalaže 
njegovo nevjerstvo i pokvarenost. U Ibn Madždžeovom Sunenu se navodi 
sljedeća Ebu Hurejreova izjava: "Božiji Poslanik, s.a.v.s., rekao je: 'Allah se Ijuti 
na onog ko ne išće od Njega!'” 581 

Neko je taj smisao izrazio i stihom; rekao je: 

Cospodar se Ijuti ako od Njega prestanes tražiti, 
a covjek se Ijuti ako šta tražiš od njega! 


Hadis je vjerodostojan ( sahih ) i stručno jeelaboriran u djelu El-Miškat (2238), drugo izdanje. 
Ovako je navedeno u šestom izdanju Šerhu-l-'akideti-t-tahavijje, međutim na drugom 
mjestu u tom izdanju, dvije stranice ranije (516) za nj se kaže: "Prijenosni niz hadisa je slab 
( da'if ), jer se u njemu nalazi i Ebu Salih el-Huzi." U Et-Takribu se za njega kaže: "Slabih je 
hadisa", dok El-Hakim za ovaj hadis (1/491) kaže: “Vjerodostojnog je prijenosnog niza”, a 
Zehebi ga je prešutio! Tirmizi je rekao: "Ne znamo da se prenosi ikojim drugim prijeno- 
snim nizom." Nije mi, pak, dostupan moj primjerak El-Miškata, u kojem se nalazi druga 
redakcijska obrada pa da ovo ocjenjivanje slabim usporedim sa onim šta sam tamo rekao 
o ovome, pa da ovdje damo ono što je ispravno od tog dvoga. Sada mi se čini - a Allah 
najbolje zna! - da bi prije moglo biti da je hadis slab, jer sam ga ja uvrstio u zbirku slabih 
hadisa ( Ed-Da'lfa ) pod brojem 4040 i skrenuo pažnju na njega u prvom svesku te zbirke, 
na str. 542, ukazujući na grešku na 29. str„ gdje je rečeno da je hadis dobar ( hasen ), tako 
da se na sve to moralo upozoriti, a bezgriješan je samo onaj koga Allah učini bezgriješnim. 

Ibn 'AkTl kaže: "Uzvišeni Allah podstiče na dovu, što implicira više smi- 
slova. Prvo: to podrazumijeva (Njegovo) postojanje, jer se nekome ko ne 
postoji ne obraća; drugo: podrazumijeva bogatost, jer se od siromaha ne 
išće; treće: podrazumijeva sluh, jer se gluhi ne doziva; četvrto: podrazumi- 
jeva darežljivost, jer se od škrtaca ne traži; peto: podrazumijeva milostivost, 
jer se grubijanu ne obraća; šesto: podrazumijeva moć, jer se od nemoćnog 
ne traži pomoć. Oni, pak, koji stoje na stanovištu da svijetom ravnaju pri- 
rodni elementi, znaju da se vatri ne može reći: Ne sagorijevaj! ni zvijezdi: 
Popravi mi raspoloženje! jer one, po njima, djeluju kako djeluju po svojoj 
prirodi, a ne po (nečijem) izboru. Stoga je Allah propisao dovu i namaz za 
kišu da bi na vidjelo iznio lažljivost njihove tvrdnje." 

Neki filozofi i ekstremne sufije zauzeli su stanovište da od dove nema 
koristi - rekli su: "To je stoga što, ako Allahovo htijenje iziskuje da se desi 
ono što se traži, onda za dovom nema potrebe, a ako ne iziskuje onda od 
dove nema koristi!" Neki od njih ovo vezuju samo za najelitniji dio spozna- 
vatelja Boga ( havassu-l-'arifin ), držeći da je upućivanje dove za njih mahana 
s obzirom na poziciju elite. To, pak, spada u pogreške nekih šejhova, jer kako 
god je očevidna neispravnost toga s obzirom na aksiomna naučavanja isla- 
ma, isto tako je očevidna njegova neispravnost i prema aksiomima razuma, 
budući da je korisnost dove nešto na čemu se zasniva iskustvo svih sljedbi. 
Čak i filozofi kažu: "Žamor glasova u hramovima, nastao stapanjem različi- 
tih jezika, razvezuje i ono što su zviježđa utjecajna zamrsila!" Tako govore, 
iako Allahu pridružuju druge u Božanstvenosti Njegovoj. 

Odgovor naovu primjedbu bio bi neslaganje s ove dvije premise , 582 jer 
ono kako su se oni izrazili o Allahovom htijenju, tj. da ono po sebi ili iziskuje 
ono što se traži, ili ga ne iziskuje, nije i sve što se o tome može kazati [jer] 
postoji i treća mogućnost: da ga, naime, iziskuje pod uvjetom, a da ga ne izi- 
skuje kod izostajanja tog uvjeta. Tako taj uvjet može biti i dova, onako kako i 
nagrada neminovno dolazi sa dobrim djelom, a ne dolazi u slučaju njegovog 
izostanka, i kao što sitost i napojenost neminovno slijede kod jela i pića, a 
ne slijede kod njihovog izostanka i kao što dijete dolazi spolnim odnosom, 
a usjev sijanjem sjemena. 

Prema tome, ako je određeno da se ono što se traži može postići do- 
vom, onda nije ispravno kazati da od dove nema koristi, kao što se ne može 


Тако stoji u izvorniku. Ispravno bi, pak, moglo biti ovako: "neslaganje sa svođenjem samo 
na ove dvije postavke", što sugerira dalji kontekst govora. 

kazati da nema koristi od jela i pića, sijanja i poduzimanja drugih uzročnika. 
Ova njihova tvrdnja, dakle, ne samo da je u konfrontaciji s vjerozakonom, 
nego je i u konfrontaciji s osjećajem i Ijudskom prirodom. 

Uz to, treba imati u vidu i ono što je kazala jedna skupina učenjaka, 
naime, da svođenje sve pažnje na uzroke narušava načelo Allahove jednosti 
u Njegovoj Božanstvenosti! Isključivanje, pak, uzročnika u smislu njihovog 
uzrokovanja nečega odražava manjkavost uma, a okretanje od njih kao cje- 
line predstavlja povredu Vjerozakona. Pouzdavanje u Allaha ( et-tevekkul ) i 
vezivanje nadanja za Njega ( er-redza ) sastoji se od akceptiranja Allahove 
jednosti, razuma i Vjerozakona. 

Objašnjenje toga je sljedeće: Ograničavanje na uzrok znači srčano 
oslanjanje na njega, vezivanje nadanja za njega i oslanjanje na njega, a među 
stvorenjima nema takvoga koje to zavređuje, budući da nijedno nije neo- 
visno, već neminovno mora imati saveznike i oponente sa ovim, pa ako taj 
uzrok ne potčini Uzročnik svih uzroka on neće biti podređen svrsi. 

Na njihovu konstataciju da "ako Allahovo htijenje iziskuje da se desi 
ono što se traži, onda za dovom nema potrebe" mi kažemo: "Naprotiv, za 
njom može biti potrebe da bi se postiglo neko drugo dobro, prije ili kasnije, 
ili otklonila neka šteta, prije ili kasnije." Isto tako, na njihovu konstataciju: 
"a ako ne iziskuje onda od dove nema koristi” kažemo: "Naprotiv, od nje 
ima velikih koristi - one se ogledaju u zadobijanju raznih korisnih stvari i u 
odbijanju onih štetnih, na šta je upozorio Vjerovjesnik, s.a.v.s. Štaviše, njome 
čovjek vrlo brzo postiže neke stvari, kakvo je (bolje) spoznavanje njegovog 
Gospodara i priznavanje Njega u smislu da On čuje, da je blizu, da je mo- 
ćan, sveznajuć, milostiv; zatim kakvo je njegovo priznanje da je on ovisan o 
Njemu, da mu je On nužno potreban, kao i sva ona čista stanja i uzvišena 
znanja, koja spadaju u red najvećih potražnji, a koja idu uz to. 

Ako bi neko rekao: "Ako je Allahovo davanje uvjetovano čovjekovim 
postupkom, ono nalikuje davanju onog od koga se išće onome koji išće, što 
znači da je iskač izvršio utjecaj na onoga od koga je iskao, te da mu je on po 
toj osnovi dao" mi bismo kazali: Gospodar Uzvišeni je onaj koji je pokrenuo 
čovjeka da Mu se obrati dovom, što znači da je to dobro, da se ono u cijelo- 
sti vezuje za Njega. 

Omer je - Allah bio zadovoljan sa njim! - u tom smislu rekao: "Ja se ne 
opterećujem time da li će mi se dova uslišati, već se opterećujem samom do- 
vom, jer kad već budem nadahnut dovom onda uz nju ide i njeno uslišanje!" 
Isti smisao izražava i kur'anski ajet: "On upravlja svim, od neba do Zemlje, a 

onda se sve to Njemu vraća u danu koji hiljadu godina traje kako vi računa- 
te!" (Es-Sedžda, 5) 

Uzvišeni nas ovim upoznaje sa tim da od Njega započinje regulacija 
[određene stvari], i da se potom ta stvar, koju je On uredio, uzdiže k Njemu. 
Prema tome, Uzvišeni Allah je taj koji u srcu čovjekovom potakne aktivnost 
za dovom i koji tu dovu učini uzročnikom onoga dobra koje mu dadne, 
što je slučaj i s djelom i nagradom. Tako On čovjeka naputi da učini tevbu 
(pokajanje), a potom tu tevbu i primi [i naputi čovjeka da čini dobra djela, 
a potom ga nagradi za to], i naputi čovjeka na dovu, a potom je usliša od 
njega. Kako se vidi, nijedno stvorenje ne izvrši nikakav utjecaj na Njega, već 
On ono što uradi učini uzrokom onome što će uraditi. 

Mutarrif ibn 'Abdullah ibnu-š-Šihhlr, jedan od najvećih autoriteta vje- 
re iz druge muslimanske generacije, kaže: "Razmišljao sam o ovome pa sam 
zaključio da i inicijacija i dovršenje pripadaju Allahu, a da je okosnica toga 
dova." Ovdje imamo ono poznato pitanje: naime, da neki Ijudi išću od Alla- 
ha, ali ne dobiju ništa, ili dobiju nešto drugo od onog što su iskali?! Na ovo je 
dat velik broj odgovora, od kojih su tri stručno verificirana i, stoga, vrijedna 
pažnje. Radi se o sljedećim odgovorima: 

1. Ajet ne govori o tome da će ono što se traži neminovno i biti dato; 
njime se naznačava samo to da će onome koji se dovom obrati biti 
uzvraćeno. Onaj, pak, koji se "obraća dovom" (ed-dal) ima širi smi- 
sao od onog "koji išće" (es-sail), tako da i uzvraćanje na dovu ima širi 
smisao od davanja onome koji išće. Stoga Vjerovjesnik, s.a.v.s., kaže: 
"Naš Gospodar se svake večeri spusti na zemaljsko nebo i upita: 'Ko 
Me zaziva dovom pa da mu se odazovem? Ko išće od Mene pa da 
mu dadnem? Ko Me moli za oprost pa da mu oprostim!?”’ 583 Kako 
se vidi, postoji razlika između onog ko Ga zaziva dovom i onog ko 
(nešto) išće, između odziva i davanja, što je razlika između općeg 
i konkretnog. Uz to je pridodao i onoga koji moli za oprost, takav 
spada u jednu vrstu onih koji išću, tako da zapažamo kako je najprije 
spomenuo onog koji Ga zaziva općenito, zatim onog koji išće neke 
konkretnije stvari, pa onog koji traži nešto baš sasvim konkretno. 
Tako kad Ijudi shvate da je On blizu, da se odaziva dovi onog ko 
Mu se obraća, shvate kako im je zapravo blizak i kako mogu iskati 


Hadis je vjerodostojan ( sahJh ) i prenosi se na nesumnjivo pouzdan način ( mutei/atir ). Neke 
njegove nizove predaje naveo sam u djelu lrvau-l-galil (450). 

od Njega: postanu im jasni Njegovo znanje, Njegova milost i Nje- 
gova moć, pa Ga u jednom slučaju zazivaju vođeni pobožnošću, u 
drugom slučaju žudeći za tim da im se udovolji njihovoj tražnji [u 
trećem slučaju obraćaju Mu se dovom koja sadrži i jedno i drugo]. 
Dova, naime, i jest nešto što je istovremeno i pobožan čin i molba 
za pomoć. Tako se i Njegove riječi: "Gospodar vaš je rekao: 'Pozovite 
me, Ja ću vam se odazvati..!’” (El-Mu'min, 60) tumače kao upućiva- 
nje dove u smislu pobožnog čina, ali i kao obraćanje dovom u smi- 
slu iskanja. Njegove riječi koje se navode poslije toga: "Oni koji se 
ohole prema obožavanju Mene...” (El-Mu'min, 60) pak idu u prilog 
prvog tumačenja. 

2. Odazov na dovu kojom se nešto išće ima širi smisao od samog dava- 
nja baš onog što se išće, kako je to protumačio Vjerovjesnik, s.a.v.s., 
u hadisu koji bilježi Muslim u svom Sahlhu, u kojem Vjerovjesnik, 
s.a.v.s., kaže: "Nema nijednog čovjeka koji se dovom u kojoj nema 
grijeha ili kidanja rodbinske veze obrati Allahu, a da mu Allah neće 
dati jedno od troga: ili će mu brzo dati ono za šta Ga je molio, ili će 
mu pohraniti (za kasnije) dobra onoliko koliko je tražio u dovi, ili 
će od njega otkloniti zla u tolikoj mjeri!” "Božiji Poslaniče", kazali su 
oni, "u tom slučaju ćemo što više činiti dovu!" "Allah će (vam tada 
davati) još više!", rekao je on. 584 Time nas je onaj koji govori istinu i 
čijim riječima se bezuvjetno vjeruje upoznao sa tim da za dovu koja 
ne sadrži ništa zabranjeno neminovno slijedi ili brzo davanje onoga 
što se njome tražilo, ili kasnija kompenzacija toga nekim drugim 
dobrom, ili odagnavanje istomjernoga zla. 

3. Dova je sredstvo za dosezanje onoga što se traži, a sredstvo ima svoje 
uvjete i zapreke, pa ako se zadovolje njegovi uvjeti i eliminiraju nje- 
gove zapreke dobije se ono što se tražilo, u protivnom se ne dobije, 
ili se, pak, dobije nešto drugo. Tako je i sa svim drugim dobrim riječi- 
ma u tradicijskim dovama koje su u dosluhu s pribavljanjem koristi 
i odbijanjem šteta. Naime, riječi su poput alatke u ruci djelatnika i 


Hadis je vjerodostojan (sahlh), međutim, ne nalazi se u Muslimovoj zbirci, nego ga bilježi 
Ahmed - i drugi autori - posredstvom Ebu Se'ida el-Hudrija. El-Hakim i Zehebi su ga 
označili vjerodostojnim, što je tačno. Muslim ga, pak, bilježi u skraćenoj verziji, posred- 
stvom Ebu Hurejrea, dok ga Tirmizi bilježi u dužem obliku, s tim da on za ono treće kaže: 
"ili će mu oprostiti grijeha u mjeri onoga što je molio”. Budući da je hadis u tom obliku 
odbačen ( munker ), ja sam ga uvrstio u zbirku slabih hadisa (Ed-Da'ifa, 4483), s tim da sam 
ispod njega naveo i ono što je od njega vjerodostojno, kakav je ovaj Ebu Se'Tdov hadis. 

međusobno se razlikuju shodno njegovoj snazi i onom što je podu- 
pire, tako da im se može ispriječiti neka prepreka. Pasaži svetih tek- 
stova koji se odnose na obećanje nagrade i prijetnju kaznom čine se 
međusobno proturječnim. Tako ćeš se često susresti s dovama koje 
su neki Ijudi učili i one su im bile uslišane, a takvu dovu pratila je 
prijeka potreba onog koji ju je činio i njegova iskrena posvećenost 
Allahu, ili je pak prethodno bio uradio neko dobro djelo, pa je Allah 
tu dovu uslišao kao zahvalu za to dobro djelo, ili je dotični dovu 
uputio u trenutku uslišavanja dova i sl., pa mu je dova primljena 
zbog toga, a Ijudi misle da je tajna u samoj dovi pa je prihvataju liše- 
nu tih okolnosti koje su je pratile onda kad je njome molio dotični 
molitelj. 

To je isto kao kada bi čovjek upotrebljavao neki efikasan lijek u za 
njeg predviđeno vrijeme i od njega imao koristi, a onda drugi po- 
mislili da je sama upotreba tog lijeka dovoljna za prevazilaženje bo- 
lesti, pa tako napravili grešku. Isto tako se može desiti da neko ko 
je u velikoj nuždi učini dovu kod mezara pa mu Allah usliša dovu a 
on pomisli da je tajna u mezaru, ne shvatajući da je tajna u nuždi u 
kojoj se našao i u iskrenosti pribjegavanja Uzvišenom Allahu, a daje 
on to učinio u nekoj džamiji, to bi, svakako, bilo bolje i draže Allahu 
Uzvišenom. 

Prema tome, dove, obraćanja Allahu radi zaštite i liječenje odučava- 
njem ( rukja ) - sve je to poput oružja, a ubojitost oružja zavisi i od 
onog ko njime rukuje, a ne samo od njegove oštrine, pa kada oružje 
bude vrhunsko, onaj ko ga koristi jak i sposoban a meta dostupna, 
te ne bude nikakve zapreke, tada će se neprijatelju zadati udarac. 
Ukoliko, pak, izostane jedno od tog troga tada će izostati i djejstvo. 
Tako, ako dova sama u sebi nije dobra, ili ako onaj koji je upućuje 
pri tome nije objedinio jezik i srce, ili nešto bude priječilo njeno 
uslišenje, tada neće biti nikakvoga efekta. 


O njegovim riječima: 

CSg On posjeduje sve, a Njega ne posjeduje ništa. Bez Uzvišenog Alla- 
" ha ne može se ni za jedan treptaj oka. Ko se osjeti neovisnim o 
Allahu makar i za samo jedan tren taj je zašao u nevjerstvo i po- 
stao od onih koji su u propasti. 

Komentar: 

Ovo su istinite i sasvim jasne riječi, bez ičeg skrivenog (tako da nema potre- 
be ni za kakvim komentarom). 


O njegovim riječima: 

Гб S Allah biva srdit i zadovoljan, ali ne kao neko stvorenje. 


Komentar: 

Uzvišeni kaže: "Allah je s njima zadovoljan.” (El-Maide, 119; Et-Tevbe, 100; 
El-Mudžadele, 22; El-Bejjine, 8); "Allah je zadovoljan vjernicima koji su ti 
se zakleli na vjernost pod onim drvetom...” (El-Feth, 18) Uzvišeni još kaže: 
"Onom koga je prokleo Allah i rasrdio se na njega..." (El-Maide, 60); "Rasrdit 
će se Allah na njega i proklet će ga...” (En-Nisa, 93); "I navukli su srdžbu od 
Allaha...” (El-Bekare, 61) 

Ovakvih ajeta u Kur'anu ima velik broj. Ljudi iz prvih muslimanskih 
generacija i svi istaknuti autoriteti vjere priznavali su (Allahu) srdžbu, zado- 
voljstvo, neprijateljstvo, prijateljstvo, voljenje, mržnju i slična svojstva koja 
se navode u Kur'anu i sunnetu i njihova tumačenja koja bi ih udaljavala od 
njihovih biti, primjerenih Allahu Uzvišenom, nisu se dopuštala. Isti stav ima- 
li su i prema činjenici (Allahovog) sluha, vida, govora i drugim svojstvima, 
na šta je Profesor ukazao u ranije navedenim njegovim riječima: "Ako se radi 
o tumačenju viđenja ili tumačenju svakog drugog smisla koji se pridodaje 
uz Božanstvenost - njega treba ostaviti postrani i obaveza je prihvatiti to 
onakvim kako je rečeno; na tome je vjera muslimana.” 585 

Vidi kako je imam Malik - Allah bio zadovoljan sa njim! - odgovorio 
na pitanje o Allahovom uzdizanju na Prijesto (el-ist'n/a) - rekao je: "Da je 
došlo do Njegovog uzdizanja, to (nam) je poznato, a kako, to (nam) je ne- 
poznato!" 

Isto to se, također, prenosi i kao izjava Ummu Seleme - Allah bio za- 
dovoljan sa njom! - ali i kao Vjerovjesnikov, s.a.v.s., hadis. 586 


U izvorniku stoji: "poslanika". 

Predaja kao Vjerovjesnikov, s.a.v.s., hadis (mer/d') nije vjerodostojna. 

Profesor je - Allah mu se smilovao! - kako smo to ranije vidjeli, rekao 
i ovo: "Ko se ne bude čuvao negiranja (nekih činjenica vezanih za Allaha) i 
(Allahovog) upoređivanja s nečim stvorenim on je skliznuo sa istine i nema 
jasnu predstavu o onom šta jest, a šta nije Allahu primjereno ( tenzlh )." Među 
njegovim riječima naići ćemo i na ove: "Islam se nalazi između prekomjer- 
nosti i nedomjernosti, između uspoređivanja Allaha sa nečim i poricanja 
Njegovih svojstava." Prema tome, gornje Profesorove - Allah mu se smi- 
lovao! - riječi: "Ali ne kao neko stvorenje" predstavljaju negiranje Allahove 
usporedivosti, odnosno sličnosti s nečim stvorenim ( tešbih ). 

Ne može se, pak, kazati da je zadovoljstvo željenje dobra, a da je srdž- 
ba željenje kažnjavanja, budući da bi to značilo negiranje tog svojstva. Pri- 
padnici glavnog toka islama (ehlus-s-sunne) imaju jedinstven stav o tome 
da Allah naređuje isključivo ono što voli i čime je zadovoljan, makar nešto 
i ne želio i ne htio, te da zabranjuje isključivo ono što izaziva Njegov bijes i 
što prezire, što mrzi i zbog čega mrzi one koji to čine, makar upravo to htio 
i želio - kod njih, naime, ponekad bude zadovoljan nečim što ne želi (da se 
radi), a ne voli i mrzi nešto što želi. 

Onog ko srdžbu i zadovoljnost tumači kao "željenje dobra" treba upita- 
ti: "Zašto to uopće tumačiš?!", na šta će on svakako kazati: "Pa, srdžba je klju- 
čanje srčane krvi, a zadovoljstvo je naklonost i poriv, a to Uzvišenom Allahu 
ne dolikuje!" Na to će mu se reći: "Ključanje srčane krvi u čovjeku jest nešto 
što nastane iz svojstva srdžbe, a nije i sama srdžba." Također će mu se reći: 
"Isto je i sa željom i htijenjem u nama. Naime, to je naklonost živoga prema 
nekoj stvari, odnosno prema nečemu što mu priliči i odgovara, budući da 
svaki živi među nama želi samo ono što će mu donijeti korist, ili mu otkloniti 
štetu, tako da on ima potrebu za onim što želi, što mu to nedostaje; njegovim 
zadobivanjem on ima više, a nezadobivanjem manje. Prema tome, smisao 
koji si ti dao izrazu isti je kao i onaj od kojega si odstupio, pa ako je ovo pri- 
hvatljivo, prihvatljivo je i ono; ako nije prihvatljivo jedno, nije ni drugo." 

Ako bi on rekao: "[Ona želja] kojom se opisuje Allah različita je od želje 
kojom se opisuje čovjek, premda je svaka od njih stvarna!?" mi bismo mu 
kazali: "Također možeš kazati da su i srdžba i zadovoljstvo kojima se opisuje 
Allah drukčiji od onih kojima se opisuje čovjek, premda je i jedno i drugo 
stvarno." Prema tome, ako bi se ono što bi on rekao za želju moglo kazati i 
za ova svojstva, tada tumačenje nema svrhe. Naprotiv, moralo bi se ostaviti 
postrani, jer ćeš time biti siguran da nećeš zapasti u kontradikciju i, također, 
da nećeš, sasvim nepotrebno, poreći smisao Allahovih imena i svojstava. 

Naime, odvođenje Kur'ana od njegovog vanjskog izraza i njegove biti, bez 
opravdanog razloga, strogo je zabranjeno ( haram ), a opravdanim razlogom 
za nešto takvo ne može se smatrati ono na šta bi upućivao njegov razum, jer 
su razumi različiti pa bi svako govorio da ga njegov razum upućuje na nešto 
drugo od onog kako se o tome izražavaju drugi! 

Ovako će se kazati svakome ko zaniječe neko svojstvo Uzvišenog Alla- 
ha, budući da se ono što se podrazumijeva pod izrazom za to svojstvo ne 
može naći u stvorenju. Naime, Allahu se mora priznati nešto različito od 
onog smisla na koji smo mi svikli (da se podrazumijeva pod određenim 
izrazom), čak i u pogledu samog svojstva postojanja {vudzud), budući da je 
čovjekovo postojanje onakvo kakvo priliči njemu, a postojanje Uzvišenog 
Stvoritelja onakvo kakvo priliči Njemu! Prema tome, za postojanje Njega, 
Uzvišenoga, nije zamislivo nepostojanje, dok takav slučaj nije i s postoja- 
njem stvorenja - njegovo nepostojanje je sasvim zamislivo. 

Tako je i s onim čime Gospodar naziva i Sebe i Svoja stvorenja, napri- 
mjer živi, učeni, moćni, odnosno čime je nazvao neka Svoja svojstva, poput 
srdžbe i zadovoljnosti, kao i neka svojstva Svojih robova - mi svojim srcima 
poimamo smisao ovih imena kadase onaodnose na Uzvišenog Allaha, te da 
je to egzistentna i postojana istina, kao što poimamo i njihov smisao kada se 
odnose na neko stvorenje. Naime, znamo da između tih dvaju smislova ima 
nečeg zajedničkog, ali isto tako shvatamo da taj smisao vani nije zajednički, 
tj. da općenit zajednički smisao postoji samo u umovima, dok u vanjskome 
svijetu postoji samo kao konkretan i poseban. Tako proizlazi da se [na] svaki 
od ta dva subjekta odnosi onaj smisao koji mu priliči. 

Štaviše, ako bi neko rekao: "Srdžba Malika, džehennemskog čuvara, i 
srdžba drugih meleka" ni tada se ne bi moralo raditi o identičnosti sa Ijud- 
skom srdžbom, budući da meleki nisu stvoreni od smjese četiri elementa, 
pa da bi im krv u srcima bila uzavrela, onako kako kod srdžbe uzavrije srce 
čovjekovo. Tim prije je, dakle, različita srdžba Allahova! 

Džehm i oni koji su bili saglasni sa njim nijekali su sve onočimeje Allah 
Sebe opisao: Njegov govor, zadovoljnost, srdžbu, voljenje, mrženje, žaljenje 
i sl. Oni kažu: "Sve su to stvorene činjenice, odvojene od Njega. On se, u 
Samom Sebi, ne karakterizira ničim od toga!" 

Njima se, iz reda atributera (es-sifatijje), suprotstavio Ibn Kullab i oni 
koji su bili saglasni sa njim; rekli su: "Allah se, u načelu, ne opisuje ničim što je 
u dosluhu s Njegovim htijenjem i moći, sve su to samo svojstva imanentna 

Njegovome Biću, praiskonska i vječna. Tako On nije zadovoljan u jednom, a 
ne i u drugom vremenu, ni srdit u jednom a ne i u drugom vremenu", kako 
je to rečeno u hadisu o zauzimanju (za grešnike) na Sudnjem danu, naime: 
"Moj Gospodar se danas rasrdio kao nikada prije i kako se nikada kasnije 
neće rasrditi !” 587 

U zbirkama vjerodostojnih hadisa El-Buharija i Muslima ( Es-Sahlhajn ) 
navode se, posredstvom Ebu Se'Tda el-Hudrija - Allah bio zadovoljan sa 
njim! - sljedeće Vjerovjesnikove, s.a.v.s., riječi: "Uzvišeni Allah će stanovni- 
cima Dženneta reći: 'O džennetlije!' 'Odazivamo ti se, Gospodaru naš', kazat 
će oni, 'spas i svako dobro su u Tvojoj ruci!’ 'Jeste li zadovoljni?', upitat će 
ih On, i oni će reći: 'Kako bismo mogli biti nezadovoljni, Gospodaru, kad si 
nam dao što nisi dao nijednom Svom stvoru?!' 'Hoćete li da vam dam nešto 
još bolje od toga?', upitat će ih On, i oni će reći: 'A šta to, Gospodaru, može 
biti bolje od ovog?!' 'Da na vas spustim Svoje zadovoljstvo', reći će im On, 'pa 
da se više nikad ne naljutim na vas !"’ 588 

Iz ovoga proizlazi da Njegovo zadovoljstvo biva na sceni u jednom vre- 
menu, mimo drugoga, te da nekada može biti zadovoljan a potom se rasrdi- 
ti, kao što može biti i obratno, dok će na ove spustiti Svoje zadovoljstvo tako 
da nakon njega više neće biti srdžbe. 

Oni, pak, kažu: "(On) ne govori kad hoće, ne smije se kad hoće, ne 
srdi se kad hoće, niti je zadovoljan kad hoće." Stoga su prinuđeni: ili zado- 
voljstvo, srdžbu, voljenje i mrženje tretirati kao volju, ili to smatrati drugim 
svojstvima. I u jednom, i u drugom slučaju ništa od toga nije u dosluhu s 
Njegovim htijenjem i Njegovom moći, jer da jeste tada bi On bio područje 
događanja i promjena! Tim načelom ovi su zanijekali Allahovom Biću svoj- 
stvena djelujuća svojstva, kao što su oni zanijekali svojstva općenito, rekavši 
da On nije poligon za privremena stanja! 

Možda će neko reći: "Naprotiv, radi se o postupcima, a oni se ne nazi- 
vaju događanjima, onako kako je i to nazvano svojstvima, a ne privremenim 
stanjima ili akcidentalijama!" 

Međutim, ranije je ukazano na ovo, no Profesor - Allah mu se smilo- 
vao! - u Sažetku nije govor o svojstvima objedinio na jednom mjestu, kao 


Hadis bilježe El-Buhari i Muslim ( muttefek 'alejhi) posredstvom Ebu Hurejrea i ranije je 
naveden u cjelini (br. 198/u izvorniku). 

Hadis je vjerodostojan (sahih), a stručno je elaboriran u djelu Sahihu-l-Džami-s-sagir, br. 
1907. 

ni govor o sudbinskom određenju i tome slično - on u tome nije vodio 
računa o rasporedu. Najbolje je - knjigu o načelima vjere rasporediti prema 
Vjerovjesnikovom, s.a.v.s., odgovoru DžibrTlu kada ga je ovaj pitao o isprav- 
nom vjerovanju ( el-Jman ), i kad mu je rekao: "Da vjeruješ u Allaha, Njegove 
meleke, Njegove knjige, Njegove poslanike, u Sudnji dan i sudbinsko odre- 
đenje [dobro i zlo]" 589 - započeti govorom o izražavanju Božije jednosti 
(et-tevhld) i (Božijim) svojstvima, te onim što je u dosluhu sa tim, a onda 
govoriti o melekima i tako redom. 


O njegovim riječima: 

CJS Mi volimo ashabe Božijeg Poslanika, s.a.v.s., ali u toj Ijubavi ne 
pretjerujemo ni prema jednome od njih, niti se odričemo ijedno- 
ga od njih. Preziremo one koji njih preziru i koji ih ne spominju 
po dobru. Mi ih, pak, spominjemo samo po dobru. Ljubav prema 
njima sastavni je dio vjere, vjerovanja i odličnosti u vjeri ( ihsan ), a 
mržnja prema njima sastavni je dio nevjerstva, licemjerstva i ne- 
pokornosti Bogu ( tugjan ). 


Komentar: 

Profesor - Allah mu se smilovao! - ovim smjera odgovoriti rafidijama i na- 
sibijama. Allah Uzvišeni je, naime, izrekao pohvalu ashabima, kao što je to 
učinio i Njegov Poslanik, izrazio svoje zadovoljstvo njima i obećao im lijepu 
nagradu. On je doslovno rekao: "Allah je zadovoljan prvim muslimanima, 
muhadžirima i ensarijama i svima onima koji ih slijede dobra djela čineći, a i 
oni su zadovoljni Njime; za njih je On pripremio džennetske bašče kroz koje 
će rijeke teći. I oni će vječno i zauvijek u njima boraviti. To je veliki uspjeh." 
(Et-Tevbe, 100); "Muhamed je Allahov poslanik i njegovi sljedbenici su strogi 
prema nevjernicima, a samilosni među sobom; vidiš ih kako se klanjaju i li- 
cem na tle padaju...” (El-Feth, 29), i dalje sve do kraja sure. Još je rekao: "Allah 
je zadovoljan onim vjernicima koji su ti se pod onim drvetom na vjernost 
zakleli." (El-Feth, 18); "Oni koji vjeruju, i iseljavaju se, i u borbi na Allahovom 
putu zalažu imetke svoje i živote svoje, i oni koji daju utočište i pomažu, 
oni jedni druge nasljeđuju...” (El-Enfal, 72) pa sve do kraja sure; zatim: "Nisu 


589 


Hadis bilježe El-Buhari i Muslim ( muttefek 'alejhi), kako je prethodno objašnjeno. 

jednaki oni među vama koji su davali priloge prije pobjede i lično se bori- 
li - oni su na višem stupnju od onih koji su poslije davali priloge i lično se 
borili, a Allah svima obećava nagradu najljepšu; 590 - Allah dobro zna ono što 
radite!" (EI-HadTd, 10); "I siromašnim muhadžirima koji su iz rodnog kraja 
svoga protjerani i imovine svoje lišeni, koji žele da Allahovu milost i naklo- 
nost steknu, i Allaha i Poslanika Njegovog pomognu - to su, zaista, pravi 
vjernici - i onima koji su Medinu za življenje izabrali i domom prave vjere 
još prije njih je učinili; oni vole one koji im se doseljavaju i u grudima svojim 
nikakvu tegobu, zato što im se daje, ne osjećaju, i više vole njima nego sebi, 
mada im je i samima potrebno. A oni koji se uščuvaju lakomosti, oni će, 
sigurno, uspjeti. Oni koji poslije njih dolaze, govore: 'Gospodaru naš, oprosti 
nama i braći našoj koja su nas u vjeri pretekla i ne dopusti da u srcima našim 
bude imalo zlobe prema vjernicima; Gospodaru naš, Ti si, zaista, dobar i 
milostiv!"’ (El-Hašr, 8-10) 

Svi ovi ajeti sadrže pohvalu muhadžira i ensarija, ali i onih koji poslije 
njih dolaze, onih koji će za njih Allaha moliti da im oprosti i da im iz srca 
odstrani i najmanju zlobu prema njima. Ajeti, također, naglašavaju da su oni 
ti kojima pripada plijen dobijen bez borbe, dok oni koji u sebi nose zlobu pre- 
ma onima koji vjeruju i ne mole se za njih 591 , u tome nemaju nikakva udjela, 
prema eksplicitnom kur'anskom izričaju. 

Isto tako, u zbirkama vjerodostojnih hadisa El-Buharija i Muslima nala- 
zimo hadis koji se prenosi od Ebu Se'Tda el-Hudrija koji kaže: "Nešto je iskr- 
slo između Halida ibnu-l-Vellda i 'Abdurrahmana ibn 'Avfa, pa mu je Halid 
nešto ružno rekao, na šta je Božiji Poslanik, s.a.v.s., rekao: 'Nemojte vrijeđati 
nikoga od mojih ashaba, jer kad bi neko od vas potrošio i koliko je brdo 
Uhud zlata (na Allahovom putu), to ne bi imalo vrijednost ni jedne pregršti, 
pa čak ni polovine pregršti, onoga što je potrošio neko od njih!"’ 592 

Ovaj detalj, tj. da je Halid nešto ružno rekao 'Abdurrahmanu, navodi 
samo Muslim, dok ga El-Buhari ne registruje. U svakom slučaju Poslanik je 
rekao Halidu i ostalima: "Nemojte vrijeđati moje ashabe!", tj. 'Abdurrahmana 
i njemuslične,jersuoni ti koji su pretekli ostale u vjerovanju, koji su prvi pri- 
mili islam i borili se još prije oslobođenja Mekke; oni su ti koji su dali prisegu 


'Aflfi kaže: "Pogledaj 662. str. u sedmom svesku knjige MedžmCi' u-l-fetdvdl” 

Tj. ne mole Allaha da im oprosti grijehe njihove. (Nap. prev.) 

Hadis je vjerodostojan ( sahih ), a Muslim ga bilježi još i posredstvom Ebu Hurejrea. Stručno je 
elaboriran u djelu Zilalu-l-džermeh (str. 988-991), gdje je naznačeno da je vezivanje Ebu Hurej- 
rea za ovaj hadis izdvojen slučaj (šdzz), pa se čitalac, ako hoče, može obratiti na ovo djelo. 


592 

na vjernost kojom je Allah bio zadovoljan (Bej'atu-r-ridvan), [pa su, prema 
tome, oni bolji i imaju prioritet u tome da su Poslaniku posebniji od onih 
koji su islam primili poslije toga], dok su ovi u islam ušli nakon Hudejbije, 
kad je Poslanik postigao mir sa stanovnicima Mekke, među kojima je bio 
i Halid ibnu-l-Velld. Ovi su prvi dakle pretekli one čiji je islam čekao oslo- 
bođenje Mekke, one koje su oni nazvali "oslobođenicima” ( tuleka ), među 
kojima su bili i Ebu Sufjan i njegovi sinovi JezTd i Mu avija. 

Iz ovoga se razumije da je Poslanik zabranio onome koji je postao as- 
hab u potonjem vremenu da nešto neprilično rekne onome ko je bio ashab 
mnogo prije njega, budući da se takvi odlikuju nekim kvalitetama zbog ko- 
jih se ovi kasniji nikada ne mogu s njima izjednačiti, tako da, ako bi neki od 
njih potrošio zlata koliko je brdo Uhud (na Allahovom putu), to opet ne 
bi imalo vrijednost ni jedne pregršti, pa čak ni polovine pregršti, onoga što 
su potrošili oni prvi! Prema tome, ako je stvar takva sa onima koji su islam 
primili nakon Hudejbije, pa makar to bilo i prije oslobođenja Mekke, kako 
tek stoji s onima koji uopće nisu ashabi u odnosu na one koji to jesu?! Neka 
sve njih obujmi Allahovo zadovoljstvo! 

Sintagma es-sabikune-l-evvelun - prvaci među ashabima iz reda mu- 
hadžira i ensarija - obuhvata one koji su svoje imetke trošili prije Hudejbije 
i borili se, svi koji su dali "prisegu zadovoljstva” a bilo ih je više od hiljadu i 
četiri stotine. 

Postoji, istina, i mišljenje po kojem se u "najprve muslimane" ubrajaju 
svi oni koji su klanjali u pravcu dvije kible, no ono je slabo . 593 Naime, klanja- 
nje u pravcu dokinute kible nije vrlina samo po sebi, budući da to dokidanje 
nije njihova zasluga, niti na takvu eventualnu prednost upućuje bilo kakav 
šerijatski argument, kao što je to slučaj s isticanjem prednosti onih koji su 
prije drugih trošili svoj imetak na putu Božijem, borili se i prisegnuli na vjer- 
nost u prisezi koja se dogodila pod jednim drvetom. 

Što se, pak, tiče predaje koja se veže za Poslanika, s.a.v.s., gdje je on, 
navodno, rekao: "Moji su ashabi poput zvijezda - za kojim god se od njih 
povedete, bićete upućeni !” 594 ona je slaba ( da'f ). El-Bezzar kaže: "Ovaj hadis 
nema vjerodostojnu predaju od Božijeg Poslanika i ne nalazi se ni u jednoj 
mjerodavnoj hadiskoj zbirci." 


'Aflfi kaže: "Vidjeti str. 398. i dalje, u četvrtom svesku Ibn Tejmijjeovog djela MedžmCi' u-l- 
fetaval" 

Riječ je o lažnom hadisu ( batil ), kako sam to pojasnio u knjizi EI-Ehadisu-d-da‘lfetu ve-l- 
mevdu'atu (br. 58). 

U Muslimovom Sahihu, u predaji od Džabira, stoji: "Aiši je, r.a., rečeno: 
'Ljudi koješta pričaju o ashabima Božijeg Poslanika, pa čak i o Ebu Bekru i 
Omeru!' 'A što se čudite tome!?', odgovorila je ona. 'Njihova su djela prestala 
teći, pa je Allah poželio da im ne prestane teći i nagrada!'” 595 

Ibn Betta, s vjerodostojnim nizom prenosilaca, bilježi sljedeće Ibn 
'Abbasove riječi: "Nemojte vrijeđati Muhammedove ashabe, jer je časak 
(sat) stajanja nekoga od njih s Poslanikom, 'alejhi-s-selam, doista bolji od 
četrdesetogodišnjeg djelanja nekoga od vas!" 596 a u verziji koja se prenosi 
posredstvom VekT'a stoji: "Bolji je od cjeloživotnog ibadeta nekoga od vas!" 

U zbirkama vjerodostojnih hadisa El-Buharija i Muslima nailazimo na 
hadis koji prenosi 'lmran ibn Husajn i još neki prenosioci, u kojem se navodi 
da je Božiji Poslanik, s.a.v.s., rekao: "Najbolji Ijudi jesu ova moja generacija, 
potom oni koji će doći poslije njh, pa oni iza njih!" 'lmran kaže: "I ne znam 
da li je, nakon svoje, spomenuo još dvije ili tri generacije!" 597 

U Muslimovom Sahihu zabilježen je i vjerodostojan hadis, koji prenosi 
Džabir, u kojem stoji da je Božiji Poslanik, s.a.v.s., rekao: "Niko od onih koji su 
pod onim drvetom dali prisegu na vjernost neće ući u Džehennem!" 598 

Uzvišeni Allah kaže: "Allah je oprostio Vjerovjesniku, muhadžirima i 
ensarijama, koji su ga u teškom času slijedili." (Et-Tevbe, 117) 'Abdullah ibn 
Mes'ud, r.a., pravilno ih je opisao kad je rekao: "Allah je pogledao u srca Ijudi, 
paje našao daje Muhammedovo srce najbolje od svih Ijudskih srca, te ga je 
stoga odabrao za Sebe i poslao ga sa Svojom Objavom. Nakon toga je opet 
pogledao u srca Ijudi i našao je da su najbolja srca Poslanikovih ashaba, pa 
ih je učinio pomoćnicima i saradnicima (i mzera’) Svoga Vjerovjesnika, da se 


Ovaj hadis je kod mene slab ( garib ), a još je čudnije to što se on pripisuje Muslimu! Ja ga, 
naime, kod njega nisam našao, čak ni nakon koriščenja svih raspoloživih sredstava, s tim 
da ga (prvobitno) nisam mogao provjeriti u još nekim izvorima među hadiskim knjigama. 
Međutim, kako sam ubrzo otputovao za Medinu, tamo sam se potpuno uvjerio da se on, 
doista, ne nalazi kod Muslima, nakon što sam, prije nekoliko godina, završio rad na skra- 
čenoj verziji Muslimovog Sahiha, a trenutno radim i na skračenoj verziji El-Buharijevog 
Sahiha, držeći se pritom strogog naučnog metoda. Njegov prvi svezak je već izašao iz 
štampe i u njemu se nalazi oko hiljadu hadisa s punim nizovima prenosilaca, te 318 hadisa 
bez niza prenosilaca ( mu'allek ) i 409 predaja čiji su nizovi prenosilaca tradirani samo do 
ashaba (mei /кп/). 

Hadis je vjerodostojan (sahih), a stručno je elaboriran u Ez-Zilalu (1006). 

Hadis je vjerodostojan ( sahih ). Navodi ga i Ibn Ebi 'Asim u svom djelu Es-Surmeh, s različi- 
tim nizovima prenosilaca (1468-1472), od kojih Ibn Hibban jednog označava vjerodostoj- 
nim. Stručno je elaboriran u Es -Sahihi (699). 

Hadis je vjerodostojan (sahih). 

bore za Njegovu vjeru. Tako, ono što muslimani smatraju dobrim, to je i kod 
Allaha dobro, a što oni smatraju pokuđenim, to je i kod Allaha pokuđeno!" 599 
U drugoj verziji stoji još i dodatak: "Svi Muhammedovi ashabi bili su mišlje- 
nja da halifa treba biti Ebu Bekr." 

Ranije smo, pak, spomenuli i Ibn Mes'udove riječi: "Ko od vas htjedne 
slijediti sunnet, neka se povodi za onima koji su umrliJ" itd., kad smo ko- 
mentirali Profesorove riječi: "I slijedimo sunnet i džemaat.” Pa eto, zar ima 
neko ko je u većoj zabludi od onoga koji u svome srcu osjeća zlobu prema 
elitnim vjernicima, čelnicima Allahovih miljenika (evlijaullah) čije je mjesto 
odmah iza Poslanika?! Štaviše, nad njima su, u jednome, u prednosti i sami 
Jevreji i kršćani! Naime, kad su Jevreji upitani koji su najbolji Ijudi njihovog 
ummeta, oni su rekli: "Mćtsaovi ashabi!" kršćani su odgovorili: "Isaovi as- 
habi!" a kad je rafidijama postavljeno pitanje: "Ko su najgori Ijudi vašega 
ummeta?" oni su kazali: "Muhammedovi ashabi!”, i samo su mali broj njih 
izuzeli. Uz to, oni koje oni proklinju i ružno govore o njima mnogostruko su 
bolji od onih koje su izuzeli! 

Profesorove riječi: "I ne pretjerujemo u svojoj Ijubavi ni prema jed- 
nome od njih" znače: mi ne prelazimo granicu u izražavanju svoje Ijubavi 
prema nekome od njih, onako kako to čine ši'ije, što bi nas moglo svrstati 
u grupu onih koji prelaze mjeru. Uzvišeni Allah kaže: "O sljedbenici ranije 
Objave, ne pretjerujte u svojoj vjeri!" (En-Nisa', 171) 

Njegove riječi: "Niti se odričemo ijednoga od njih" odnose se na ono 
što su učinile rafidije. Po njima, "nema Ijubavi bez mržnje!" - tj. ne može se 
voljeti ni jedan član Poslanikove porodice (Ehlu-I-Bejt) dok se ne odrekne 
Ebu Bekra i Omera, r.a. Pripadnici glavnog toka islama (ehlu-s-sunne), među- 
tim, sve njih vole i daju im mjesta koja oni zaslužuju, po pravdi i nepristra- 
snosti, a ne po hiru i fanatizmu, budući da sve to spada u kategoriju mržnje 
i neprijateljstva, što je opet prelaženje granice. Uzvišeni Allah kaže: "A oni su 
se podvojili baš onda kad su do saznanja došli, i to zbog neprijateljstva i me- 
đusobne zavisti.” (El-Džasije, 17) Ovo nam pojašnjava zašto su neki Ijudi iz 
prvih generacija muslimana govorili daje potvrđivanje ( sehadet ) novotarija, 


Hadis je dobar ( hasen ), s nizom prenosilaca do ashaba (mevkuf). El-Tajalisi, Ahmed i dr. ga 
bilježe s dobrim nizom prenosilaca, dok ga El-Hakim uvrštava u kategoriju vjerodostojnih 
(sahJh) hadisa, s čim se saglasio i Ez-Zehebi. U opticaju je i kao hadis koji se prenosi od 
samog Božijeg Poslanika (merfu'), međutim u nizu njegovih prenosilaca nalazi se jedan 
lažac (kezzab), pa ga stoga treba tretirati samo kao predaju s prijenosnim nizom do ashaba 
(mevkCif). Obje varijante stručno su elaborirane u djelu Ed-Da'Jfa (532-533). 

a također i odricanje ( beraet ). Takvo što se prenosi od velikog broja ista- 
knutih ličnosti iz generacije ashaba i tabi'ina, kao što su: Ebu Se'Td el-Hudri, 
El-Hasan el-Basri, Ibrahim en-Neha'i, Ed-Dahhak i dr. Potvrđivanje (šehadet) 
ovdje ima značenje: potvrditi nekom konkretnom muslimanu da će on biti 
stanovnik Džehennema, odnosno da je nevjernik, iako se ne zna kako je 
Allah s njim završio. 

Njegove riječi: "Ljubav prema njima sastavni je dio vjere, vjerovanja i 
odličnosti u vjeri (ihsčm)" podrazumijevaju slijeđenje Božije zapovijesti u aje- 
tima koje smo naprijed spomenuli. Et-Tirmizi bilježi predaju od 'Abdullaha 
ibn Mugaffela u kojoj on kaže: "Čuo sam Božijeg Poslanika, s.a.v.s., kada je 
rekao: 'Na Allaha se pozivam za svoje ashabe! Nemojte ih (nakon mene) 
uzimati na nišan. Ko njih voli, voli ih stoga što voli mene, a ko ih mrzi, mrzi 
ih zato što mrzi mene! Ko njih vrijeđa, mene vrijeđa, a ko mene vrijeđa, taj 
vrijeđa Allaha! Ko Allaha vrijeđa, njega On samo što nije ščepao!”’ 600 

Profesorovo - Allah mu se smilovao! - nazivanje Ijubavi prema asha- 
bima imanom je, pak, problematično u odnosu na Profesora (Tahavija), bu- 
dući da je Ijubav srčano djelo, a ne potvrđivanje (tasdlk), tako da bi u ovom 
slučaju i djelo ulazilo u nazivnik imana. On je, međutim, kako smo to ranije 
vidjeli, rekao da iman (vjerovanje) znači: jezikom očitovati i srcem potvrditi, 
tako da djelo nije podveo pod nazivnik imana, a uvrštenje djela u iman je 
općepoznato u opredjeljenju glavnog toka islama (ehlu-s-sunne), osim ako u 
ovom slučaju autor to nije nazvao metaforično. 

Njegove riječi: "Mržnja prema njima sastavni je dio nevjerstva, lice- 
mjerstva i nepokornosti Bogu" već su tretirane kad smo razmatrali stav po 
kojem su inovatori u vjeri nevjernici (tekfiru ehli-l-bid'a). Ova vrsta nevjer- 
stva potpada pod onu kategoriju koja je spomenuta u ajetu: "A oni koji ne 
sude prema onome što je Allah objavio, oni su pravi nevjernici!" (El-Maide, 
44), no o tome je ranije već bilo govora. 


O njegovim riječima: 

Priznajemo prvenstvo Ebu Bekru es-Siddiku - Allah bio zadovo- 
Ijan sa njim! - da poslije Božijeg Poslanika, s.a.v.s., on preuzme 


Hadis je slab (da'rf). Tirmizi za nj kaže da je slab ( garlb ), a stručno je elaboriran u djelu El- 
Ehadlsu-d-da'Jfa (2901). 

hilafet, i na taj način mu dajemo prednost i primat u odnosu na 
sav ostali ummet. 


Komentar: 

Učenjaci glavnog toka islama različito se izjašnjavaju o hilafetu Ebu Bekra es- 
SiddTka, r.a., naime: da li je bio određen vjerskim tekstom, ili je na to mjesto 
došao izborom? El-Hasan el-Basri i jedna grupa hadiskih učenjaka mišljenja 
su da je Ebu Bekrov hilafet određen implicitnim svetim tekstom i aluzijom, 
dok neki od njih misle da je to, štaviše, učinjeno na jasan i nedvosmislen, 
eksplicitan način, vjerskim tekstom. 

Druga grupa hadiskih učenjaka, međutim, kao i mu'tezilije i eš'arije, 
tvrde daje on halifa postao izborom ( bi-l-ihtijar ). 

Oni koji tvrde da je njegov hilafet određen svetim tekstom ( bi-n-nass ), 
to argumentiraju sljedećim predajama: 

El-Buhari, sa punim nizom prenosilaca, bilježi predaju od Džubejra ibn 
Mut'ima koji kaže: "Vjerovjesniku je došla jedna žena, pa joj je on rekao da 
dođe drugi put. 'A šta ako te tada ne nađem?!' upitala je ona, misleći pritom 
na njegovu smrt. 'Ако mene ne nađeš', rekao joj je on, 'obrati se Ebu Bekru!"’ 

Ovo se navodi i u jednom drugom kontekstu, a ima i više ovakvih ha- 
disa, što sve skupa predstavlja potvrđivanje njegovog imameta. O tome go- 
vori i hadis koji prenosi Huzejfe ibnu-l-Jeman, a u kojem Božiji Poslanik kaže: 
"Pristanite za dvojicom iza mene - Ebu Bekrom i Omerom !” 601 Ovaj hadis 
bilježe svi autori sunena, a u zbirkama vjerodostojnih hadisa El-Buharija 
i Muslima stoji predaja koja se bilježi posredstvom 'Aiše, r.a., a koja glasi: 
"Božiji Poslanikje došao kod mene u danu u kojem mu se pojavila smrtna 
bolest i rekao mi: 'Zovni mi svoga oca i brata, da Ebu Bekru napišem doku- 
ment!’ Potom je rekao: 'Allah i muslimani odbijaju svakoga drugoga osim 
Ebu Bekra !”’ 602 U drugoj verziji stoji: "Pa da niko drugi, u vezi s ovim, ne gaji 
aspiracije!", a u trećoj: "Poslanik je rekao: 'Pozovi mi 'Abdurrahmana, sina 
Ebu Bekrovog, da Ebu Bekru napišem dokument, kako u vezi s njim ne bi 
bilo nesuglasica!' Zatim je rekao: 'Bože sačuvaj da bi se vjernici mogli razići 
u pogledu Ebu Bekra!"’ 


Hadis je vjerodostojan ( sahih ), a stručno je elaboriran u Es-Sahihi (1233). 

Hadis je vjerodostojan ( sahih ), a stručno je elaboriran u Es-Sahihi (690). Vidjeti i: Zilalu-I- 
diermeh (1156). 

Mnogobrojni su i općepoznati hadisi koji govore o tome da je Vjero- 
vjesnik određivao Ebu Bekra da Ijude predvodi u namazu. "Recite Ebu Bekru 
da bude Ijudima imam !" 603 govorio je. To se redovno ponavljalo i Ebu Bekr je 
predvodio Ijude u namazu za svo vrijeme Vjerovjesnikove bolesti. 

El-Buhari i Muslim u svojim zbirkama vjerodostojnih hadisa bilježe 
predaju od Ebu Hurejrea, koji je rekao: "Čuo sam Božijeg Poslanika kad je 
govorio: 'Sanjao sam kako stojim nad jednim bunarom, na kojem je bila 
neka kanta, pa sam zagrabio iz bunara izvjesnu količinu, a potom je kantu 
uzeo lbn Ebi Kuhafa (tj. Ebu Bekr, nap. prev.) i zagrabio jednu ili dvije kante, 
a u tom njegovom zahvatanju je bilo neke nemoći, Allah mu oprostio! Za- 
tim su se razmjere kante veoma uvećale, pa ju je uzeo Ibnu-I-Hattab, i ja ne 
vidjeh da neki majstor nečim vještije rukuje od njega tom kantom, tako da 
su se Ijudi (zadovoljni) razmilili po odmorištima !”’ 604 

U Sahlhu stoji da je Božiji Poslanik, s.a.v.s., sa svoga minbera rekao: "Da 
sam sebi ikoga od zemljana uzimao za prisna prijatelja, uzeo bih Ebu Bekra 
za prisna prijatelja! U ovom mesdžidu, doista, neće ostati nijedna praznina 
koja neće biti popunjena, osim one koja ostane iza Ebu Bekra !" 605 

U Sunenu Ebu Davuda i kod drugih autora zabilježen je hadis koji 
prenosi El-Eš'as od El-Hasana, a ovaj od Ebu Bekrea, u kojem stoji da je 
Vjerovjesnik jedanput upitao: "Je li neko od vas nešto sanjao?" "Jesam ja!" 
odgovorio je neki čovjek. "Sanjao sam kako se sa neba spusti vaga, pa se 
na njoj izvagaste ti i Ebu Bekr, te ti pretegnu Ebu Bekra; potom se izvagaše 
Omer i Ebu Bekr, pa pretegnu Ebu Bekr; zatim se vagaše Omer i Osman, pa 
Omer pretegnu; utom se vaga podiže!" Ja vidjeh na licu Vjerovjesnikovom 
da mu to ne bijaše drago. Zatim on reče: "(To je) hilafet koji će biti na tra- 
gu poslanstva ( hilafetu nubuvveh), a potom će Allah vlast dati kome On 
htjedne !” 606 


Hadis bilježe El-Buhari i Muslim ( muttefek 'alejhi), a stručno je elaboriran u Ez-Zilalu (1164, 
1167). Vidjeti i: (1159 i 1160)! 

Hadis je vjerodostojan (sahih), a navodi ga i Ibn Ebi 'Asim u svojoj Es-Sutmi (1457). 

Hadis bilježe El-Buhari i Muslim ( muttefek 'alejhi), a njemu sličan hadis je naveden ranije 
(br. 136/u izvorniku). 

Hadis je vjerodostojan (sahih). Bilježi ga Ebu Davud (3634 i 3635), s dva niza prenosilaca od 
Ebu Bekrea. Tekst koji se nalazi u knjizi jest verzija koja ide preko El-Eš'asa, što navodi i sam 
autor, međutim, u njoj se ne nalazi zadnji dio hadisa: "Hilafet..." Taj dodatak je on uzeo iz 
drugeverzije kod kojese, u nizu njenih prenosilaca, nalazi i ‘Ali ibn Zejd, tj. Ibn Džud'an, kojije 
slab prenosilac. No, podupire ga hadis koji prenosi SefTna, a koji se navodi kao treći hadis po 
redu iza ovoga. Hadis jestručno elaboriran u djelu Zilalu-l-džermeh (1131-1133, 1135 i 1136). 

Тако je Božiji Poslanik, s.a.v.s., pojasnio da će uprava (vilajet) spome- 
nutih Ijudi biti hilafet poslanstva , 607 a da će nakon toga poprimiti karakte- 
ristike monarhističke vlasti ( mulk ). Ovdje se ne spominje i Alija, r.a., budući 
da u njegovom vremenu zajednica više nije bila jedinstvena. Naprotiv, bili 
su podijeljeni među sobom, a uprava nije bila uređena ni kao hilafet poslan- 
stva, ni kao monarhija. 

Ebu Davud također prenosi od Džabira, r.a., koji je kazivao da je Božiji 
Poslanik, s.a.v.s., rekao: "Noćas je jednom dobrom čovjeku pokazano u snu 
kako je Ebu Bekr vezan za Božijeg Poslanika, kako je Omer vezan za Ebu 
Bekra a Osman za Omera.” Džabir kaže: "Kad smo se udaljili od Božijeg Po- 
slanika, s.a.v.s., rekli smo: 'Pobožni čovjek - to je on, Božiji Poslanik, a ovi što 
su vezani jedni za druge to su, sigurno, oni koji će preuzeti upravljanje ovim 
s čime je Allah poslao Svoga Poslanika !’" 608 

Ebu Davud bilježi još i predaju od Semure ibn Džunduba u kojoj stoji 
da je jedan čovjek rekao: "Božiji Poslaniče, ja sam sanjao kao da je s neba 
spuštena jedna kofa, pa dođe Ebu Bekr i uze za njene prečke, te se malčice 
napi iz nje. Potom dođe Omer, uze za prečke kofe i pijaše iz nje sve dok 
se dobro ne napi. Zatim dođe Osman, pa učini to isto kao i Omer, a onda 
dođe Alija, uze za prečke kofe, no ona mu se istrgnu, a njega uprska nešto 
od njene sadržine ...” 609 

Prenosi se od Se'Tda ibn Džumhana, a on od Sefine, koji kaže: "Božiji 
Poslanik je rekao: 'Hilafet (koji će biti na tragu) poslanstva trajaće trideset 
godina - potom će Allah Svoju vlast dati kome htjedne '" 6 ’ 0 ili je, pak, rekao 
samo "vlast”. 

Oni koji stoje na stanovištu da Poslanik nije nikoga odredio za svoga 
nasljednika, argumentiraju to predajom koja se prenosi od 'Abdullaha ibn 
Omera, a on od Omera, r.a., koji je rekao: "Ako ja odredim svoga nasljednika, 
pa učinio je to i bolji od mene, tj. Ebu Bekr, a ako ga ne odredim, pa nije odre- 
dio ni onaj ko je bolji [od mene], tj. Božiji Poslanik, s.a.v.s.!" ['Abdullah kaže: 
"Ja sam, kad je spomenuo Božijeg Poslanika, s.a.v.s., znao da on neće odrediti 
ko će ga naslijediti u upravljanju zajednicom."] 6 ” 


Тј. upravljanje zajednicom vjernika će biti potpuno na tragu poslanstva. (Nap. prev.) 
Hadis je siab ( da'lf ), što je pojašnjeno u djelu Zilalu-l-dženneh (1134). 

Hadis je slab ( da'lf ), budući da se u nizu njegovih prenosilaca nalazi 'Abdurrahman el-Dže- 
remi, koji je nepoznat. Posredstvom njega ga, također, bilježi i Ahmed (V/21). 

Hadis je dobar ( hasen ), a potvrđuje ga i hadis koji se nalazi dva hadisa ispred njega. 

Hadis bilježe El-Buhari i Muslim (muttefek 'alejhi). Ovdje je navedena Muslimova verzija. 

Oni, u prilog svom stanovištu, navode i predaju od hazreti 'Aiše, u kojoj 
stoji da je ona bila upitana koga bi Božiji Poslanik, s.a.v.s., da je nekoga ime- 
novao, imenovao za svoga nasljednika. Očito je, a Allah najbolje zna, da se 
ovdje misli na to da Poslanik takvo što nije učinio nikakvim pisanim doku- 
mentom, a da je napisao ikakav dokument o tome, napisao bi ga Ebu Bekru. 
Štaviše, on je to prvobitno i namjeravao učiniti, ali je kasnije odustao od 
toga. No, rekao je: 'Allah i muslimani odbijaju svakoga drugoga osim Ebu 
Bekra !" 612 

Bilo je to efektnije od samog dokumenta, a Vjerovjesnik je sugerirao 
muslimanima i upućivao ih na izbor Ebu Bekra na različite načine, kako ri- 
ječima i djelima, tako i otvorenim iskazivanjem svoga zadovoljstva time - 
blagosiljanjem tog čina! Zatim je bio odlučio da o nečemu takvome sačini i 
dokument, no vidjevši da su muslimani jedinstveni oko toga, odustao je od 
pisanja i zadovoljio se usmenom preporukom. Kasnije se, u svojoj bolesti, u 
četvrtak, ponovo htio vratiti tome, no kad se kod nekih Ijudi javila dilema u 
to da li je to posljedica bolesti ili je to riječ koja se ima ispoštovati, odustao 
je od pisanja i zadovoljio se sviješću o tome da je hilafet Ebu Bekra Allahov 
izbor, a i izbor vjernika. Prema tome, da je njegovo imenovanje bilo imalo 
upitno za zajednicu on bi, u cilju otklanjanja te nejasnoće, to nesumnjivo 
pojasnio na jasan i nedvosmislen način. Međutim, budući daje on njima na 
brojne načine sugerirao da je za tu zadaću ustvari imenovan Ebu Bekr, i da 
su oni to jasno razumjeli od njega, cilj je time bio postignut . 613 

Tako je Omer, r.a., u svom govoru koji je održao u prisustvu velikog 
broja muhadžira i ensarija, pored ostalog, rekao: "Ti si najbolji od nas, naj- 
cjenjeniji i najdraži Božijem Poslaniku, s.a.v.s.!", i to mu niko od prisutnih 
nije osporio. 

Također, niko od ashaba nije smatrao da je iko od muhadžira dostojni- 
ji hilafeta od Ebu Bekra. Primjedbu su imale samo neke ensarije 614 koje su išle 
za tim da se uprava povjeri dvojici Ijudi - jednom od muhadžira i jednom 
od ensarija. Međutim, taj njihov stavje bio neodrživ, što je osporeno i neu- 
pitnim (mutavatir) riječima samog Vjerovjesnika, s.a.v.s. Nakon toga su sve 
ensarije izrazile svoju lojalnost Ebu Bekru. Jedini izuzetak u tome bio je Sa'd 
ibn 'Ubadea, koji je upravu tražio za sebe. 


Hadis bilježi Muslim i dr. (br. 676), a stručno je elaboriran u Ez-Zilalu (11/535). 

Tako nije bilo potrebe za nekim dodatnim aktom. (Nap. prev.) 

Ensarije - domicilni stanovnici Medine koji su, zajedno s doseljenicima iz Mekke (muha- 
džiri), tvorili jedinstvenu muslimansku zajednicu. (Nap. prev.) 


614 

Također, niko odashaba nikada nije ustvrdio da je Vjerovjesnik, s.a.v.s., 
odredio nekog drugog, mimo Ebu Bekra. Nije to rekao ni Alija, ni El-Abbas, 
niti bilo ko drugi, kako to tvrde inovatori u vjeri ( ehlu-l-bide'i ). 

Ibn Betta, sa svojim nizom prenosilaca, navodi da je Omer ibn 
AbdulazTz poslao Muhammeda ibnu-z-Zubejra el-Hanzalija do El-Hasana 
da ga upita da li je Vjerovjesnik zbilja Ebu Bekra odredio za nasljednika? 
"A zar tvoj prijatelj sumnja u to?!”, upitao je El-Hasan. "Jest, tako mi Allaha, 
osim kojeg drugog boga nema, on ga je odredio za svog nasljednika! Sam 
Ebu Bekr je bio isuviše pobožan da bi bespravno zaposjeo to mjesto!" 

Jednom riječju, niko od onih za koje se zna da su tražili imenovanje ne- 
koga drugoga, osim Ebu Bekra, nije naveo šerijatski legitiman argument, kao 
što nije rekao ni da je neko drugi bolji do Ebu Bekra, odnosno zaslužniji od 
njega. Jedini njihov motiv bila je njihova velika Ijubav i odanost njihovom 
plemenu, odnosno narodu. Svima je njima sasvim dobro bila poznata kvali- 
teta i odličje Ebu Bekra, r.a., kao i velika Ijubav koju je Božiji Poslanik, s.a.v.s., 
gajio prema njemu. U zbirkama vjerodostojnih hadisa El-Buharija i Muslima 
zabilježena je predaja od Amra ibnu-l-'Asa u kojoj stoji da je njega Božiji 
Poslanik, s.a.v.s., odredio da pođe u pohod na Zatu-s-selasil 615 "pa sam", kaže 
on, "otišao kod njega i (tom prigodom) upitao ga ko mu je najdraži?" "Aiša", 
odgovorio je. "A od muškaraca?" upitao sam. "Njen otac”, kazao je on. "A 
onda?" "Onda Omer..." pa je počeo nabrajati ostale Ijude . 616 

U zbirkama vjerodostojnih hadisa El-Buharija i Muslima se, također, 
navodi i Ebu Derdaova izjava koja glasi: "Jedanput sam sjedio kod Vjero- 
vjesnika, s.a.v.s., i utom je naišao Ebu Bekr držeći rubove svoje odjeće tako 
da su mu se mogla vidjeti koljena. 'S nekim se nešto sporječkao!', rekao je 
Poslanik. On je nazvao selam i odmah počeo kazivati: 'Božiji Poslaniče, iz- 
među mene i Omera ibnu-l-Hattaba je došlo do neke razmirice, pa sam ja 
odmah, pokajavši se, pohitio k njemu, i molio ga da mi oprosti (pa je on to 
odbio, i evo sam došao kod tebe)!' 'Allah će tebi oprostiti, Ebu Bekre!', rekao 
je Poslanik i to ponovio tri puta. Utom se i Omer pokajao, te otišao do Ebu 
Bekrove kuće, pa kako ga tamo nije našao i on je došao kod Vjerovjesnika, 
s.a.v.s. (Nazvao je selam), a Poslanikovo lice se zacrvenjelo od gnjeva, pa 
je to u Ebu Bekru izazvalo sažaljenje tako daje kleknuo na koljena. 'Božiji 


Zatu-s-selasil je izvor u Džuzamu i po tome je pohod dobio ime. (Nap.prev.) 

Hadis je vjerodostojan ( sahih ), a u Ibn Ebi 'Asimovoj knjizi Kitabu-s-sunneh navodi se s 
različitim nizovima prenosilaca koji idu preko 'Amra (1233-1236). 



VJERSKA UCENJA ISLAMA 


523 


Poslaniče', rekao je, 'ja sam, Allaha mi, bio više nepravedan!'... i to je pono- 
vio dva puta. 'Allah je mene poslao svima vama', rekao je Vjerovjesnik, 'pa 
ste svi vi govorili: Laže!, a (jedino je) Ebu Bekr govorio: Istinu zbori!, i stao 
je uz mene životom i imetkom svojim, pa hoćete li ga već jednom ostavi- 
ti na miru?!', što je ponovio dva puta. Nakon toga, Ebu Bekr više nije bio 
uznemiravan !" 617 

Sažet karakter ovog izlaganja ne dozvoljava nam da opširnije govori- 
mo o njegovim vrlinama. 

U zbirkama vjerodostojnih hadisa El-Buharija i Muslima zabilježena je 
i predaja od 'Aiše, r.a., u kojoj stoji "da se Ebu Bekr, kada je Božiji Poslanik, 
s.a.v.s., preminuo, nalazio u Sunhu 618 ” 619 pa je ispričala čitav taj događaj, za- 
vršivši ga riječima: "Ensarije su se bile sakupile kod Sa'da ibn 'Ubadea u ta- 
boru Benu Sa'ade. Oni sugovorili: 'Jedan upravitelj (emir) od nas, ajedan od 
vas!' Potom su kod njih otišli Ebu Bekr (es-Siddlk), Omer ibnu-l-Hattab i Ebu 
'Ubejde ibnu-l-Džerrah, i Omer je odmah počeo govoriti, pa ga je Ebu Bekr 
ućutkao. Omer je kasnije govorio: 'To sam, Allaha mi, učinio samo zato što 
sam već bio smislio šta ću im reći, pa me je to navelo da tu budem brzoplet, 
jer sam mislio da to Ebu Bekr neće kazati!' Zatim je govorio Ebu Bekr i - kao 
da je govorio najrječitiji čovjek! Rekao je: 'Mi smo upravitelji, a vi pomoć- 
nici!', na šta je Hubab ibnu-l-Munzir uzvratio: 'Ne, Boga mi, nećemo tako! 
Jedan upravitelj od nas, a jedan od vas!' 'Ne!’, bio je odlučan Ebu Bekr. 'Mi 
smo upravitelji, a vi pomoćnici! Ovo su vam najčistokrvniji Arapi, najpleme- 
nitijega roda - zato prisegnite na vjernost Omeru (ibnu-l-Hattabu) ili Ebu 
'Ubejdeu ibnu-l-Džerrahu!' 'Naprotiv!', uzvratio je Omer. 'Mi tebi dajemo 
prisegu na vjernost! Ti si naš prvak, ti si najbolji od nas i od svih nas najdraži 
si Božijem Poslaniku, s.a.v.s.!’ Zatim ga je Omer uzeo za ruku i izrazio mu 
svoju prisegu na vjernost, a onda su to učinili i ostali. Utom je neko rekao: 
'Ubiste Sa'da!’ 'Ubi ga Allah !’ 620 odgovorio je Omer." 


Hadis bilježi El-Buhari posredstvom Ebu Derdaa, dok ga kod Muslima nisam pronašao, 
kao što mu nije pripisan ni u Zehairu, niti u EI-Džami'u-l-kebim, a bilježi ga i Ibn Ebi 'Asim 
(1223), ograničavajući se samo na onu njegovu verziju koja se tradira sve do Božijeg Posla- 
nika ( merfCi' ). 

Sunh - poznata bašča na jednoj od medinskih uzvišica. (Nap. prev.) 

Razdaljina između njega i kuće Božijeg Poslanika, s.a.v.s., bila je jedna milja. Tu se nalazio 
Ebu Bekrov dom. 

Hadis je vjerodostojan (sahih) i, za razliku od onog kako to navodi autor - Allah mu se 
smilovao! - bilježi ga samo El-Buhari, a ne i Muslim. Njegov drugi dio bilježi i Ibn Ebi 'Asim 
(1166), dok dio gdje ensarije kažu: "Jedan upravitelj od nas, a jedan od vas!” prenosi iz ha- 

O njegovim riječima: 

(48 Potom Omeru ibnu-l-Hattabu, r.a. 


Komentar: 

Nakon Ebu Bekra, r.a., potvrđujemo hilafet (priznajemo pravo na hilafet, 
nap. prev.) Omeru ibnu-l-Hattabu, r.a., budući da mu je to povjerio Ebu Bekr 
i da se zajednica vjernika ( ummet ) s tim saglasila. Njegove vrline i kvalitete 
( fadail ) su isuviše poznate da bi ih neko mogao zanijekati, ali i suviše brojne 
da bi sve mogle biti pobrojane. 

Od Muhammeda ibnu-l-Hanefije se prenosi sljedeće: "Upitao sam 
svoga oca: 'Oče, ko je najbolji čovjek poslije Božijeg Poslanika, s.a.v.s.?' 'Zar 
ti to ne znaš, sine?!' začudio se on. 'Ne znam', rekao sam, a on je odgovorio: 
'Ebu Bekr.’ 'Pa ko onda?', nastavio sam. 'Omer', rekao je on a ja sam se bio po- 
bojao da neće reći: Pa onda Osman. 'A zatim si ti!’, reko sam ja. 'Ja sam samo 
jedan od muslimana!’, odgovorio je .” 621 

Mi smo još ranije naveli Poslanikove riječi: "Pristanite za dvojicom iza 
mene - Ebu Bekrom i Omerom !" 622 U Muslimovom Sahlhu zabilježena je 
predaja od Ibn 'Abbasa, r.a., u kojoj on kaže: "Omer je bio postavljen na svoj 
tabut i Ijudi su se skolili oko njega, upućivali su za njega dove, izricali po- 
hvale i blagosiljali ga (...) prije nego je ponesen. Među njima sam bio i ja, no 
mene niko nije primjećivao. Tek u neka doba neko me iza leđa uze za rame 
i ja se okrenuh, kad to bijaše Alija. On se sažali nad Omerom i reče: 'Nisi iza 
sebe ostavio nikoga s čijim bih djelima - kako je to s tobom slučaj - ja volio 
susresti Allaha! Boga mi sam [bio sasvim siguran da će Allah i tebe priključiti 
dvojici tvojih drugova, budući da sam] toliko puta čuo Božijeg Poslanika, 
s.a.v.s., kako kaže: Došli smo - ja, Ebu Bekr i Omer; Ušli smo - ja, Ebu Bekr i 
Omer; Pošli smo - ja, Ebu Bekr i Omer; i ja sam vjerovao, tj. bio sam siguran, 
da će Allah i tebe priključiti njima dvojici !'” 623 


disa Ibn Mes'uda (1159). Također ga prenose i Ahmed i drugi autori, astručno je elaboriran 
u Ez-Zilalu. 

Hadis je vjerodostojan (sahih), premda činjenica da autor njegovo navođenje započinje sa 
"prenosi se”, može sugerirati da se radi o slaboj predaji. Međutim, bilježi ga El-Buhari i dr„ 
s više prijenosnih nizova, koji idu preko Ibnu-I-Hanefije. Stručno je elaboriran u Ez-Zilalu 
(1204, 1206 i 1207). 

Hadis je vjerodostojan ( sahih ) i več je navođen (br. 675). 

Hadis je vjerodostojan (sahih); prenosi ga i Ibn Ebi 'Asim (1210). 

Već je ranije spomenut hadis koji prenosi Ebu Hurejre, r.a., a koji go- 
vori o snu Božijeg Poslanika, s.a.v.s., u kojem se navodi njegovo zahvatanje 
iz bunara, zatim Ebu Bekrovo zahvatanje, pa kako je kofa poprimila velike 
razmjere, pa kako juje uzeo Ibnu-I-Hattab ... 624 

U zbirkama vjerodostojnih hadisa El-Buharija i Muslima zabilježen je 
hadis Sa'da ibn Ebi Vekkasa u kojem se kaže: "Omer ibnu-l-Hattab je zatražio 
dozvolu da uđe kod Božijeg Poslanika, s.a.v.s., a kod njega su bile kurejšević- 
ke žene koje su mu govorile povišenim tonom...”, itd. do kraja hadisa. Pored 
ostalog, tu stoji da je Božiji Poslanik, s.a.v.s., tad rekao: "Čuj, Ibnu-I-Hattab! 
Tako mi Onoga u Čijoj je ruci moja duša, tebe šejtan nikada nije vidio da 
ideš jednom dolinom, a da on nije krenuo drugom !” 625 

U istim je zbirkama hadisa također zabilježeno da je Poslanik, s.a.v.s., 
govorio: "U narodima koji su vam prethodili bilo je Ijudi koji su bili nadah- 
nuti ( muhaddesCm ), pa ako u mome ummetu ima ijedan takav, ondaje to, 
posigurno, Omer ibnu-l-Hattab!" 

Ibn Vehb kaže: "Riječ muhaddesCm (oni kojima se govori, kojima se 
kazuje, došaptava) znači oni kojima se daje nadahnuće (mulhemun)!" 


O njegovim riječima: 

(ЧК Zatim Osmanu, r.a. 


Komentar: 

Nakon Omera priznajemo Osmanovo, r.a., upravljanje muslimanskom za- 
jednicom (hilafet). 

El-Buhari - Allah mu se smilovao! - u svom SahJhu je zabilježio do- 
gađaj oko ubistva Omera, r.a., zatim savjetovanje (šura) i davanje prisege 
na vjernost Osmanu, pa držim umjesnim da ga ovdje citiram, s njegovim 
nizom prenosilaca preko 'Amra ibn Mejmćina, koji je kazao: 

"Vidio sam Omera (ibnu-l-Hattaba), r.a., u Medini nekoliko dana pri- 
je no što će biti smrtno ranjen: zaustavio se kod Huzejfea ibnu-l-Jemana i 


Hadis je vjerodostojan (sahih) i već je navođen (br. 678). 

Hadis bilježe El-Buhari i Musiim (muttefek 'alejhi), a prenosi ga i Ibn Ebi 'Asim (1261 i 1262). 

Osmana ibn Hunejfa i upitao ih: 'Šta ste to uradili? Zar se ne bojite da ste 
opteretili zemlju preko njene mogućnosti?!' 'Opteretili smo je onim što ona 
može podnijeti', odgovorili su oni. 'Koliko ja vidim', rekao je Omer, 'vi ste je 
opteretili preko njene mogućnosti.' 'Ne, ne!', odgovorili su oni, a Omer je do- 
dao: 'Ako mi Allah podari zdravlja i života, zbilja ću učiniti da iračke udovice 
ne ustrebaju više nikoga poslije mene !'” 626 

"Četiri dana nakon toga", kaže 'Amr, "Omer je ubijen. Togjutra kad će 
se to desiti ja sam stajao, a između mene i njega je bio samo 'Abdullah ibn 
'Abbas. On je prolazio između Ijudi poredanih za namaz i govorio: 'Poravnaj- 
te se, poravnajte se!', i kadje vidio da su svi safovi pravi i popunjeni, prošao je 
naprijed (i izrekao tekbir te, čini mi se, proučio suru Jusuf, ili suru En-Nahl, ili 
nešto slično tome na prvom rekatu, da bi se Ijudi skupili u namazu, aondaje 
opet izgovorio tekbir). Ja sam tad čuo kako reče: 'Ubi me!', ili 'Ujede me pas!' 

On je to rekao kad je bio uboden. 

El-'lldž (rob nearapin) je tada poskočio s isukanim dvokrakim nožem, 
sijekući i zdesna i slijeva na koga god je naišao. Tako je ubo trinaestericu 
Ijudi, od kojih su sedmerica podlegla. Jedan od muslimanaje, vidjevši šta se 
zbiva, na njega bacio burnus 627 i 'lldž je, vidjevši da će biti uhvaćen, samog 
sebe preklao! 

Omer je uzeo za ruku 'Abdurrahmana ibn 'Avfa i proturio ga naprijed, i 
svi oni koji su bili iza Omera vidjeli su isto ono što i ja, dok oni koji su stajali 
sa strana džamije, još ništa nisu znali; njima se samo bio izgubio Omerov 
glas! Oni su govorili: 'Subhanallah, Subhanallah!’, pa je 'Abdurrahman s nji- 
ma klanjao kratak namaz, i kad su završili, Omer je rekao: 'lbn 'Abbas, po- 
gledaj ko me to ubi!' i on je malo prošao između Ijudi i kad se vratio, rekao 
je: 'Mugirin rob!’ 'Zanatlija!', kazao je Omer. Allah ga ubio! A, vidiš, ja sam 
naredio da se prema njemu postupa lijepo! Hvala Allahu Koji nije učinio da 
poginem od čovjeka koji tvrdi da je u islamu! A, eto, ti i tvoj otac ste željeli 
da njih 628 u Medini bude što više!' (EI-'Abbas je, zbilja, u Medini imao najviše 
takvih robova.) 

Ако hoćeš, ja ću to učiniti!?', rekao je on; tj. ako hoćeš, mi ćemo ih sve 
pobiti! 'Ne petljaj!', kazao je Omer. 'Zar nakon što su progovorili vašim jezi- 
kom, što su se u namazu okrenuli prema vašoj kibli i vaš hadžiluk obavili!?' 


Т. učinit ču da budu potpuno zbrinute. (Nap.prev.) 
Burnus - vrsta ogrtača s kapuljačom. (Nap. prev.) 
Tj. ovakvih robova, stranaca. 

Potom je prenesen u svoju kuću, a s njim smo išli i mi. Ljudi su se po- 
našali kao da ih prije toga nije ni zadesila nevolja - jedni su govorili: 'Neće 
mu biti ništa!', a drugi: 'Bojimo se za njega!' 

Utom mu je ponuđen sok od datula i on ga se napio, no odmah ga je 
cijelog povratio. Isto je bilo i s mlijekom, pa kad su Ijudi to vidjeli, svima je 
bilo jasno da mu smrt nije daleko. 

Mi smo ušli kod njega, a Ijudi su dolazili i obasipali ga pohvalama. Tako 
je došao i jedan mlad čovjek. 'Raduj se, vođo pravovjernih', rekao mu je, 'ra- 
dosnom nagovještaju koji ti Allah šalje! Ti si bio uz Božijeg Poslanika, s.a.v.s., 
među prvima si primio islam, kao što znaš, izabran si za vođu pa si vladao 
pravedno i eto - na kraju odlaziš kao šehid!' 

'Volio bih da prođem neriješeno, da ne bude ni protiv mene, a ni za 
mene', reče Omer. 

Kad je dotični čovjek pošao od njega, vidjelo se da mu ogrtač dotiče 
zemlju. 'Vratite mi toga mladića!’, naredio je Omer. 'Bratiću', rekao mu je 
potom, 'podigni svoju odjeću - to ti je za odjeću čišće, a i draže je tvome 
Gospodaru!’ 629 

'O 'Abdullahu, sine Omerov!', obratio se zatim svom sinu. 'Pogledaj ko- 
liko imam dćiga!' 

Kad su obračunali ukupan dug, ustanovili su da on iznosi nešto oko 
86 hiljada. 

'Ако ga može podmiriti imetak Omerove porodice, izmirite ga odatle', 
rekaoje, 'aako ne može, obrati se familiji Benu 'Adijj ibn Ka'b. Ako ni njihova 
imovina ne bude dovoljna, onda se obrati plemenu Kurejš i njih ne prelazi! 
Tako izmiri ovaj moj dug! 

Sada otiđi kod 'Aiše, majke pravovjernih, i reci joj: Selami te Omer, a 
nemoj reći: vođa pravovjernih, jer ja danas mu'minima više nisam vođa! 
Reci: Omer ibnu-l-Hattab te moli da mu dozvoliš da bude ukopan uz dvo- 
jicu svojih prijatelja!' 

On je otišao, nazvao joj selam i zatražio dozvolu da uđe. Zatekao ju je 
kako sjedi i plače. 


“Podigni svoju odjeću - to ti je za odjeću čišće, a i draže je tvome Gospodaru!” - dio hadi- 
sa koji je tradiran sve do Božijeg Poslanika. Tirmizi ga bilježi u svom Šemailu (i u sažetom 
izdanju, čije je štampanje u toku, nalazi se pod brojem 97), a dio je zabilježen i u Es-Sahihi 
(1441). 


629 

'Omer (ibnu-l-Hattab) ti šalje selam', rekao joj je, 'i moli te da dozvoliš 
da bude ukopan kod dvojice svojih prijatelja!’ 

'To sam mjesto čuvala za sebe', odgovorila je ona, 'ali eto, danas ću 
njemu dati prednost nad sobom!' 

Kada se vratio, Ijudi su rekli: 'Eto 'Abdullaha!' 

'Podignite me!', rekao je Omer, i jedan gaje čovjek podupro. 'Šta ima?!', 
upitao je. 

'Ono što će ti biti drago, vođo pravovjernih!', odgovorio je on. 'Dozvo- 
lila je!’ 

'Allahu neka je hvala!', rekao je Omer. 'Ništa mi nije bilo važnije od toga! 
Kada umrem, odnesite me tamo, pa joj ti nazovi selam i reci joj: Omer ibnu- 
l-Hattab traži dopust!, pa ako dozvoli, unesite me unutra, a ako me odbije, 
vratite me na muslimanske mezarluke!' 

Tada je stigla majka pravovjernih Hafsa, a uz nju su išle i druge žene . 630 
Kad smo je ugledali, mi smo svi poustajali, a ona je ušla i nakratko kod njega 
plakala, a onda su muškarci tražili da uđu, i ona je ušla u njihovu unutrašnju 
odaju i mi smo čak otud čuli njen plač. 

'Oporuči, vođo pravovjernih!', govorili su Ijudi. 'Odredi nekoga za ha- 

lifu!' 

'Ne vidim' 63 ’, rekao je on, 'da je iko za to priličniji od one grupe s ko- 
jom je Božiji Poslanik, s.a.v.s., bio zadovoljan kad je napuštao ovaj svijet.' 
Onda je poimenice spomenuo: Aliju, Osmana, Ez-Zubejra, Talhu, Sa'da i 
'Abdurrahmana. 

'Neka sa vama bude i moj sin 'Abdullah, premda on s tim nema ništa! 
- neka to bude samo vid utjehe njemu. Ako vlast pripadne Sa'du pa - on je 
nje dostojan, a ako ne, ko god preuzme rukovođenje, neka se njime potpo- 
mogne,jer ja njega nisam otpustio ni zbognjegove nesposobnosti, niti zbog 
pronevjere. Oporučujem halifi poslije mene da vodi računa o prvacima mu- 
hadžirima - neka im se prizna njihovo pravo i neka im se sačuva svetost! 
Tom halifi oporučujem da se na najljepši način odnosi prema ensarijama, 
"onima koji su Medinu za življenje izabrali i domom prave vjere još prije 


Ovako stoji u izvorniku, dok se u predaji koju je zabilježio El-Buhari kaže: “А s njom iđahu 
i druge žene", (tj. glagol ići - teslru me'aha - upotrijebljen je u prezentu, nap. prev.). 

U izvorniku umjesto ma edžidu, što znači ne vidim, ne nalazim, stoji ma ehadun, što znači 
nije niko (priličniji)... 


631 

njih je učinili" - da akceptira svaki njihov lijep gest i da prijeđe preko nekog 
njihovog eventualno ružnog postupka. Također mu oporučujem da lijepo 
postupa s građanima, jer oni su štit islama, rezervoar imetka i bijes neprija- 
telja! - neka od njih uzima samo ono što njima pretekne, i uz njihovu sa- 
glasnost! Isto tako mu oporučujem da se lijepo odnosi prema stanovnicima 
pustinje ( a'rab ), jer oni su kičma Arapa i tkivo su islama. Neka od njihove 
imovine uzima samo ono štoje sekundarno i neka to, potom, vrati njihovim 
siromasima! Oporučujem mu i one koji se nalaze u Allahovoj zaštiti i zaštiti 
Njegovog Poslanika 632 - neka im ispuni sve tačke iz ugovora koji se ima sa 
njima i neka se bori protiv onih koji njih napadnu, i neka ih ne opterećuje 
preko mjere!' 

Kad je Omer izdahnuo, mi smo ga iznijeli i išli za njegovom dženazom. 

Abdullah, sin Omerov, nazvao je selam i rekao: 'Dopuštenje traži Omer 
ibnu-l-Hattab!' 

'Unesite ga!’, rekla je Aiša. 

On je unesen unutra i položen uz dvojicu svojih prijatelja. Nakon nje- 
govog ukopa, sastali su se oni Ijudi koje je on imenovao i 'Abdurrahman je 
rekao: 'Dajte da kandidate svedemo samo na trojicu!', na šta je Ez-Zubejr 
odmah odgovorio: 'Ja se povlačim u korist Alije!', a Talha 'A ja u korist Osma- 
na!' Sa'd je rekao: 'Ja odustajem u korist 'Abdurrahmana (ibn 'Avfa)!’ 'Koji 
će od vas dvojice odustati?’, upitao je 'Abdurrahman, 'pa da on odluči - da 
ga prepustimo Allahu i njegovom islamu, i da on sam procijeni koji je od 
dvojice priličniji?!' 

Kako su obojica njih bila ušutkana, 'Abdurrahman je upitao: 'Biste li 
to prepustili meni? Allah mi je svjedok da neću odustati od onoga kojeg 
budem smatrao adekvatnijim?!' 

Kad su se oni s tim saglasili, on je uzeo za ruku jednoga od njih i rekao: 
'Ti si rodbina Božijeg Poslanika, s.a.v.s., i kao što se zna, odmah si na početku 
primio islam: eto, neka ti Allah bude svjedok, hoćeš li, ako tebi povjerim 
rukovođenje, doista pravilno postupati? Hoćeš li, ako to povjerim Osmanu, 
zbilja njega slušati i pokoravati mu se?!' 

Tako je isto postupio i s onim drugim, i kad je od obojice dobio sagla- 
snost, rekaoje: 'Pruži ruku, Osmane!' 


632 


Tj. zimmije, nemuslimane koji žive pod muslimanskom vlašću. 

On mu je prvi prisegnuo na vjernost, a onda je to učinio i Alija. Zatim 
su ušli i svi ostali ukućani i prisegnuli mu na vjernost .” 633 

Od Humejda ibn Abdurrahmana se prenosi ono što je njemu ispričao 
El-Misver ibn Mahreme, naime: "Da se [ona grupa Ijudi], koju je Omer po- 
imenice spomenuo, sastala i među sobom se konsultirala. Abdurrahman 
im je rekao: 'Ja vam nisam u tome konkurent, pa ako hoćete ja ću izvršiti 
izbor među vama!?’ Oni su se s tim saglasili i kad je on tu obavezu preu- 
zeo na sebe, Ijudi su se sjatili oko njega tako da ja nisam vidio nikoga da 
ide za nekim od ostalih ili da se obazire na koga drugog. Tih noći svi su 
bili nagrnuli oko 'Abdurrahmana da se s njim konsultiraju i posavjetuju, 
i te noći u kojoj smo osvanuli s prisegom Osmanu - kaže El-Misver ibn 
Mahreme - 'Abdurrahman je došao kod mene negdje nakon prvog dijela 
noći i kucanjem na vrata me probudio. 'Ti, vidim, spavaš!?', rekao je. 'Ja bo- 
gme, ove tri noći ne vidjeh velika sna . 634 Idi i zovni mi Ez-Zubejra i Sa'da!' Ja 
sam ih pozvao i on se s njima konsultirao, a onda me opet pozvao. 'Zovni 
mi Aliju!', rekao je, i ja sam pozvao Aliju i on je s njim nasamo razgova- 
rao sve do ponoći . 635 Kad je Alija odlazio od njega, izgledao je zadovolj- 
no 636 - 'Abdurrahman se, naime, plašio njegove reakcije ! 637 Zatim je rekao: 
'Zovnite mi Osmana!', i ja sam ga pozvao, te su njih dvojica razgovarali u 
četiri oka sve dok ih nije razdvojio ezan za sabah-namaz. Nakon obavlje- 
nog sabah-namaza ona imenovana grupa Ijudi se iskupila kod minbera, a 
'Abdurrahman je poslao da se pozovu svi tu prisutni muhadžiri i ensarije, 
poslao je i po vojskovođe koji su te godine s Omerom bili obavili hadž. 
Kad su svi bili tu, 'Abdurrahman je izrekao Posvjedočenje vjere ( Šehadet ), 
a onda je rekao: 'Alija, ja sam dobro razvidio raspoloženje među Ijudima i 
nisam vidio da su spremni bilo koga zamijeniti za Osmana, pa zato nikako 
ne dozvoli da te ponese strast!’ Potom se okrenuo Osmanu. 'Prisežem ti na 
vjernost’, rekao mu je, 'po sunnetu [Allaha i] Allahovog Poslanika, s.a.v.s., i 
po sunnetu dvojice halifa poslije njega!’ 

Nakon 'Abdurrahmana, prisegu su mu dali i muhadžiri, ensarije, vojni 
komandanti i ostali muslimani .” 638 


633 Sahlhu-I-Buhari (3700 - El-Feth - Es-Selefijja). 

634 Kod El-Buharija stoji: "Ne vidjeh puno (bi kesir) sna." 

635 Tj. do kraja prve polovice noći. 

636 Tj. s nadom da će on imenovati njega. 

637 El-Hafiz iz toga izvodi zaključak da se ‘Abdurrahman plašio da ga Alija neće poslušati uko- 
liko prisegu iskaže nekome drugom. 

638 Sahihu-I-Buhari (7207). 

Među posebnim Osmanovim, r.a., odlikama jesu i ove: 

Bio je zet Božijeg Poslanika, s.a.v.s., dvije kćerke su mu bile udate za 
njim 639 . U Muslimovom Sahihu nalazimo predaju koja se prenosi od Aiše, 
r.a., koja kaže: "Božiji Poslanik, s.a.v.s., jedanput je ležao u svojoj kući, a 
koljena, ili bedra, su mu bila otkrivena. Utom mu je pokucao Ebu Bekr i on 
mu je rekao da uđe i dalje ležeći tako kakav je i bio. Nakon što su poraz- 
govarali, došao je Omer i Poslanikje postupio na isti način. Kadje i s njim 
obavio razgovor, došao je Osman i pokucao na vrata, Poslanik je ustao i 
zategao svoju odjeću. Ondaje Osman ušao i oni su razgovarali, pa kadje 
otišao ja sam mu rekla: 'Uđe Ebu Bekr, a ti ga i ne primi baš najljubaznije, 
pa tako ni Omera, a kada uđe Osman, ti se ispravi i zategnu svoju odjeću?!' 
'Kako da se ne postidim čovjeka od kojeg se stide meleki!?', odgovorio je 
Poslanik .” 640 

U Sahihu je, također, zabilježeno i ovo: "Na dan u kojem će se zbiti ona 
prisega pod drvetom - Bej'atu-r-ridvan - Vjerovjesnikje Osmana, r.a., poslao 
u Mekku, pa se ta prisega dogodila nakon njegovog odlaska. Božiji Poslanik 
je tako, tom prigodom, pokazao svoju desnu ruku i rekao: 'Ovo je Osmanova 
ruka!' i njome udario u svoju ruku. 'Ovo je za Osmana!' rekao je .” 641 


O njegovim riječima: 

(4g Zatim Aliji ibn Ebi Talibu, r.a. 


Komentar: 

Nakon Osmanovog, priznajemo Alijino, r.a., upravljanje muslimanskom za- 
jednicom ( hilafet ). 

Kada je ubijen Osman i kad su Ijudi svoju prisegu na vjernost dali 
Aliji, on je time postao istinski predvodnik, vođa kojemu se moralo biti u 


Rukajja i Umm Kulsum. (Nap. prev.) 

Hadis je vjerodostojan ( sahih ). U El-lrvau je stručno elaboriran pod brojem 269, s više ni- 
zova prenosilaca - svi od 'Aiše, r.a. U nekim verzijama stoji: "A bedra su mu bila otkrivena”, 
dakle bez dileme da li su to bila koljena ili bedra. Ovaj hadis ima još dva druga hadisa koji 
ga podupiru a koja sam tamostručno elaborirao.Jedan se prenosi od Hafse, a bilježi ga Ibn 
Ebi 'Asim u svojoj Es-Sunni (1284 i 1285) sa dva prijenosna niza. 

Hadis je vjerodostojan ( sahlh ). El-Buhari ga bilježi posredstvom Ibn Omera. 

pokornosti. I on je halifa čije vrijeme upravljanja spada u "vjerovjesnički hi- 
lafet" (hilafetu nubuweh), kako je to i nagovijestio hadis koji prenosi Sefina, 
a koji smo ranije spomenuli: "Hilafet koji će biti na tragu poslanstva (hilafetu 
nubuweh) trajat će trideset godina, a potom će Allah Svoju vlast dati kome 
htjedne !” 642 

Hilafet Ebu Bekra es-Siddlka trajao je dvije godine i tri mjeseca, hilafet 
Omera deset godina i šest mjeseci, hilafet Osmana dvanaest godina, hilafet 
Alije četiri godine i devet mjeseci, a hilafet El-Hasana šest mjeseci. 

Prvi monarh kod muslimana bio je Mu avija, r.a. On je i najbolji musli- 
manski monarh a istinski, legitimni vođa postao je tek onda kad mu je El- 
Hasan, sin Alijin, r.a., prepustio hilafet. Naime, El-Hasanu su Iračani bili iska- 
zali prisegu na vjernost nakon smrti njegovog oca, no on je hilafet, nakon 
šest mjeseci, predao Muaviji, čime su se obistinile Vjerovjesnikove, s.a.v.s., 
riječi: "Ovaj moj sinak je uglednik - Allah će njime pomiriti dvije velike mu- 
slimanske skupine !" 643 

Kazivanje o tome je poznato i navedeno je na njemu odgovarajućem 
mjestu. 

Vođi pravovjernih, Aliji ibn Ebi Talibu, r.a., hilafet je verificiran nakon 
Osmana, r.a., na taj način što su mu prisegnuli svi ashabi osim Mu avije sa 
stanovnicima Šama. Pravo je ipak bilo na strani Alije, r.a., uprkos tome što 
su se, nakon ubistva Osmana, r.a., bile proširile mnoge laži i izmišljotine 
(potvore) o njemu i o istaknutim ashabima koji su bili tu u Medini, poput 
Talhe i Zubejra. Kod onih koji nisu poznavali pravo stanje stvari uvukla se 
bila velika sumnja, dok su u dušama nekih stanovnika Šama, čije su kuće 
bile daleko odatle, a koji su imali skrivene namjere i aspiracije, proradili 
porivi. 

Allah je, međutim, čuvao Osmana od toga da šta ružno pomisli o ista- 
knutim ashabima, a o njima su mu dolazile razne vijesti , 644 od čega je nešto 
bila čista laž, nešto iskrivljeno, a nešto puka glasina (...) a uz sve to išli su i sve- 
mu tome se pridruživali i porivi onih kojima je bilo milo oholiti se po Zemlji. 

U taboru Alije, r.a., takvi osornici su bile haridžije, koje su i ubile 
Osmana, premda se ne zna tačno koji je od njih to učinio i koje ga je pleme 


Hadis spada u kategoriju dobrih ( hasen ) hadisa i već je navođen (pod brojem 683). 

Hadis bilježe El-Buhari i Muslim ( muttejek 'alejhi) posredstvom Ebu Bekrea. 

U izvorniku je glagol čuti, doznati ( belega ) upotrijebljen u formi perfekta ( belega 'anham 
ahbaren). 


644 

pomoglo u tome. Protiv izvršioca se nije imalo nikakvog dokaza, a taj koji je 
u svome srcu tajio licemjerstvo nije ga smio cijelog pokazati. 

Talha i Zubejr su tako smatrali da će, ako se šehidu kojem je nasilje 
učinjeno ne pruži potpora i ne suzbiju se oni koji nered i neprijateljstva šire, 
svi time izazvati Allahovu srdžbu i zaslužiti Njegovu kaznu. 

Tako je došlo do "Bitke kod deve", premda to nije bila opcija ni Alije, 
ni Talhe i Zubejra, već su tu smutnju raspirili smutljivci, mimo opredjeljenja 
spomenutih. Potom je došlo do Bitke na Sifflnu, i to zbog jednog stajališta. 
Naime, stanovnici Šama su smatrali da se prema njima nije postupilo pra- 
vedno, ili da se nije bilo u stanju postupiti pravedno, te da će se oni stoga 
suzdržati dok se ne objedini riječ na nivou muslimanske zajednice, budući 
da se oni plaše nasilja nekih nasilnih Ijudi koji se nalaze u (Alijinom) taboru, 
onako kako su nasilje učinili i Osmanu. 

Alija, r.a., pravopostupajući je halifa, jedan od el-hulefau-r-rašidina, ko- 
jemu je pokornost bila obavezujuća, te oko kojega se trebala okupiti kom- 
pletna muslimanska zajednica. Stoga je on čvrsto vjerovao da se ta pokor- 
nost i to opće pristajanje uz njega ( dzemaat ) - što je bilo obavezujuće za 
sve muslimane - može postići jedino borbom protiv onih koji su se tome 
opirali, kako bi (tj. kako je tojedini način) uzeo svoje pravo kojeje imao kod 
njih, odnosno bio je uvjerenja da će oni jedino tako ispuniti svoju obavezu. 
On nije vjerovao da se oni mogu pridobiti na način kako su se pridobijala 
Ijudska srca za vrijeme Vjerovjesnika, s.a.v.s., i prve dvojice halifa, da je to 
ono što bi trebao zastupiti. Takvo njegovo viđenje i opredjeljenje, naime, 
da njih treba kazniti i suzbiti njihovu pobunu, a ne nastojati pridobiti ih 
za sebe, navelo ga je da protiv njih povede rat. Međutim, većina istaknu- 
tih ashaba se nije htjela upuštati u jednu takvu borbu, slijedeći eksplicitnu 
zapovijest svetih tekstova da se [kod pojave smutnje] mora tako postupiti, 
s jedne strane, a s druge strane bilo im je sasvim jasno da negativne konse- 
kvence nastale smutnje prevazilaze one pozitivne. 

Mi, međutim, o svima njima kažemo samo dobro: "Gospodaru naš, 
oprosti nama i braći našoj koja su nas u vjeri pretekla i ne dopusti da u srci- 
ma našim bude imalo zlobe prema vjernicima; Gospodaru naš, Ti si, zaista, 
dobar i milostiv!" (El-Hašr,10) 

Allah je, pak, nas zaštitio od smutnji i nereda koji su se pojavili za vri- 
jeme njegove vladavine, u smislu da mi u tome nismo imali nikakvog udjela, 
i mi Ga, Uzvišenoga, molimo da nam daruje i blagodat kojom će od toga 
zaštititi i naše jezike. 

Neke odlike koje su krasile vođu pravovjernih Aliju ibn Ebi Taliba, r.a., 
nalazimo zabilježene u zbirkama vjerodostojnih hadisa El-Buharija i Musli- 
ma, sa nizom prenosilaca koji se završava sa Sa'dom ibn Ebi Vekkasom, koji 
kaže: "Božiji Poslanik, s.a.v.s., rekao je Aliji: 'Ti si, u odnosu na mene, poput 
Haruna uodnosu na Mčisaa, stim da poslije mene više nema vjerovjesnika!’" 645 

Božiji Poslanik je u Bitki na Hajberu rekao: "Sutra ću, zbilja, zastavu 
dati čovjeku koji voli Allaha i Njegovog Poslanika i kojeg vole Allah i Njegov 
Poslanik!" 

"Mi smo" - kaže Sa'd - "između sebe dugo ćitali kome bi mogla pripa- 
sti ta čast, a Poslanik je rekao: 'Zovnite mi Aliju!', i Alija je došao, a u očima 
mu je bilo nekakve upale od čega mu se pravila krmelj, pa mu je Poslanik 
malo pljucnuo u oči, i potom zastavu predao njemu. Allah je preko njega 
dao pobjedu!” 646 

Kada je objavljen ajet: "Reci: 'Hodite, pozvaćemo sinove naše i sinove 
vaše, i žene naše i žene vaše, a doći ćemo i mi i vi...'" (Alu 'lmran, 61) Božiji 
Poslanik je pozvao Aliju, Fatimu, Hasana i Husejna i rekao: "Bože moj, oni su 
moja porodica!” 647 


O njegovim riječima: 

(48 Oni su pravopostupajuće halife (el-hulefau-r-mšiddn) i napućeni 
^ predvodnici Ijudi (el-eimmetu-l-mehdijjdn). 


Komentar: 

Već smo ranije citirali hadis iz reda jakih hadisa, kojeg Tirmizi kvalificira 
vjerodostojnim (sahih), a koji prenosi El-'lrbad ibn Sarija, koji kaže: "Božiji 


Hadis je vjerodostojan ( sahlh ), a stručno je elaboriran u El-lrvau (1188). Bilježi ga i Ibn Ebi 
'Asim u svojoj Es-Sunnl, s više nizova prenosilaca, posredstvom Sa'da i drugih ashaba (1346- 
1351). 

Hadis bilježe El-Buhari i Muslim ( muttefek 'alejhi) posredstvom Sehla ibn Sa'da, a bilježi ga 
i Ibn Ebi 'Asim u svojoj Es-Sunni posredstvom drugeskupine ashaba (1351, 1377-1380, 1386, 
1387). 

Hadis bilježi Muslim u svom Sahlhu (7/120-121) posredstvom Sa'da ibn Ebi Vekkasa, te 
Tirmizi koji ga, također, smatra vjerodostojnim (sahih). Kod Ibn Ebi Asima se nalazi još 
jedan hadis koji ga podupire (1351). 

Poslanik, s.a.v.s., nam je držao iznimno sugestivan govor, sa snažnim emotiv- 
nim nabojem ( mev'iza bellga), tako da su nam oči suzile a srca se grčila. 'Čini 
nam se da je to oproštajni govor, Božiji Poslaniče', neko je rekao, 'pa ako jest, 
šta nam ostavljaš u amanet?’ 'U amanet vam ostavljam poslušnost i pokor- 
nost’, odgovorio je Poslanik, 'jer oni koji požive poslije mene, bit će svjedoci 
mnogih razdora i nesuglasica. Stoga se držite moga sunneta i sunneta pra- 
vopostupajućih i na Pravi put napućenih halifa poslije mene ( el-hulefau-r - 
rašidCme-l-mehdijjCin). Toga se držite čvrsto i dobro se čuvajte novotarija, jer 
je svaka novotarija zabluda !”’ 648 

Redoslijed pravopostupajućih halifa, r.a., u pogledu vrijednosti isto- 
vjetan je njihovom redoslijedu u hilafetu. Tako je, naprimjer, jedna od oso- 
benosti Ebu Bekra i Omera, r.a., bila ta što nam je Vjerovjesnik, s.a.v.s., na- 
redio da slijedimo sunnet pravopostupajućih halifa, a nije nam naredio da 
se povodimo za njima (el-iktida) u djelima, osim u slučaju njih dvojice. On 
je, naime, rekao: "Poslije mene se ugledajte na dvojicu Ijudi: na Ebu Bekra i 
Omera !” 649 Kako se vidi, razdvojio je slijeđenje njihovog sunneta i ugledanje 
na njih. Prema tome, Ebu Bekr i Omer su na višoj razini od Osmana i Alije, 
r.a. Doduše, od Ebu HanTfe se prenosi njegov stav da Aliji treba dati pred- 
nost nad Osmanom. Međutim, sam njegov mezheb je izričit u preferiranju 
Osmana (nad Alijom). Na tom stanovištu su i gotovo svi pripadnici glavnog 
toka islama (ehlu-s-sunne). Nešto ranije su navedene i riječi 'Abdurrahmana 
ibn 'Avfa , 650 koje je on rekao Aliji, naime: "Ja sam dobro razvidio raspolo- 
ženje među Ijudima i nisam vidio da su spremni bilo koga zamijeniti za 
Osmana!” 

Ejjub es-Sihtijani kaže: "Onaj koji Osmana ne stavi ispred Alije, taj je 
omalovažio muhadžire i ensarije!" 

U zbirkama vjerodostojnih hadisa El-Buharija i Muslima zabilježene su 
riječi Ibn Omera: "Još dok je Božiji Poslanik, s.a.v.s., bio živ, mi smo govorili: 
'Najbolji dio Vjerovjesnikovog ummeta, izuzimajući njega, čine: Ebu Bekr, 
zatim Omer, zatim Osman !”’ 651 


Hadis je vjerodostojan (sahih) i već je navođen. 

Hadis je vjerodostojan (sahih) i već je navođen (pod brojem 675/u izvorniku). 

Vidjeti podiok koji govori o davanju prisege Osmanu. 

Hadis je vjerodostojan ( sahih ). Posredstvom njega ga biiježi Ebu Davud, s vjerodostojnim 
nizom prenosilaca, a slična verzija se nalazi i kod El-Buharija, dok ga Muslim ne bilježi. Ibn 
Ebi ‘Asim ga bilježi sviše nizova prenosilaca (1190-1199), također posredstvom Ibn Omera, i 
sjednim nizom od Ebu Hurejrea. Stručno je elaboriran u djelu Zilalu-l-dženneh (11/566-569). 

O njegovim riječima: 

СЏ Deseterici, koje je Božiji Poslanik, s.a.v.s„ imenovao i obradovao 
ih Džennetom, potvrđujemo Džennet, na temelju činjenice da im 
je to potvrdio Božiji Poslanik, čije su riječi istinite. T o su: Ebu Bekr, 
Omer, Osman, Alija, Talha, Zubejr, Sa'd, Se'id, 'Abdurrahman ibn 
‘Avf i Ebu Ubejde ibnu-l-Džerrah, koji je povjerenikovoga umme- 
ta - neka je na svima njima Allahovo zadovoljstvo! 


Komentar: 

Već smo ranije naveli neke odlike prve četverice halifa, pa je preostalo da to 
učinimo i sa šestericom preostalih iz ove grupe. 

Muslim bilježi sljedeću Aišinu, r.a., izjavu: "Jedne večeri Božiji Poslanik, 
s.a.v.s., nije imao sna pa je rekao: 'Da ima kakav moj dobri ashab, pa da me 
noćas pričuva!!' Nedugo zatim čuli smo zvuk oružja i Vjerovjesnik je upitao: 
'Ko je to?' Sa'd ibn Ebi Vekkas je rekao: 'Došao sam da te čuvam!', a u drugoj 
verziji stoji da je rekao: 'U meni se javio strah za Božijeg Poslanika i ja sam 
otišao da ga čuvam!' - i Božiji Poslanik je za njega uputio dovu Allahu, a 
potom zaspao !" 652 

U zbirkama vjerodostojnih hadisa El-Buharija i Muslima zabilježeno 
je "da je Božiji Poslanik, s.a.v.s., Sa'du ibn Ebi Vekkasu u Bitki na Uhudu 
spomenuo oba svoja roditelja; rekao mu je: 'Bacaj! Zalog su ti moji i otac i 
mati !’” 653 

U Muslimovom Sahlhu navodi se predaja od Kajsa ibn Ebi Hazima, koji 
kaže: "Ja sam vidio da se Talhina ruka, ona kojom je u Bitki na Uhudu štitio 
Božijeg Poslanika, s.a.v.s., oduzela !” 654 

U Sahlhu su zabilježene i sljedeće riječi Ebu Osmana el-Mehdija: "Po- 
nekad, kad bi Vjerovjesnik bio u borbi, uz njega ne bi bilo nikoga drugog doli 
Talhe i Sa'da !” 655 

U zbirkama vjerodostojnih hadisa El-Buharija i Muslima zabilježene 
su riječi Džabira ibn 'Abdullaha koji je, prema verziji koju navodi Muslim, 


Ove riječi od njega bilježi Muslim, a i Ibn Ebi 'Asim (1411). 

Hadis je vjerodostojan (sahih), bilježi ga i Ibn Ebi 'Asim (1405-1407). 

Hadis je vjerodostojan ( sahih ). Međutim, bilježi ga samo El-Buhari, a ne Muslim! 
Hadis je vjerodostojan (sahih), kojeg također bilježi i El-Buhari. 


6S5 

rekao: "Božiji Poslanik, s.a.v.s., prilikom Bitke na Hendeku pitaoje ko sejavlja 
da bude njegov izaslanik, pa se je javio Zubejr. Poslanik je ponovo pitao, i 
opet se javio Zubejr. Poslanik je rekao: 'Svaki je vjerovjesnik imao svog oda- 
nog pomoćnika ( havarijj ), a moj takav pomoćnikje Zubejr !”’ 656 

El-Buhari i Muslim isto tako bilježe i predaju od Zubejra, r.a., koji kaže: 
"Vjerovjesnik je upitao: 'Ko će otići do plemena Benu Kurejza i donijeti mi 
vijesti o njima?', pa sam ja otišao i kad sam se odatle vratio, Božiji Poslanik, 
s.a.v.s., mi je spomenuo oba svoja roditelja. 'Zalog su ti moji i otac i mati!’, 
rekao je .” 657 

U Muslimovom Sahlhu nalazi se predaja koja se prenosi od Enesa ibn 
Malika, koji kaže: "Božiji Poslanik, s.a.v.s., rekao je: 'Svaki ummet ima svoga 
povjerenika ( emlri ), a naš povjerenik, o ummete!, jest Ebu 'Ubejde ibnu-l- 
Džerrah !'” 658 

U zbirkama vjerodostojnih hadisa El-Buharija i Muslima zabilježena je 
predaja od Huzejfea ibnu-l-Jemana, koja glasi: "Neki stanovnici Nedžrana 
su došli kod Božijeg Poslanika, s.a.v.s., i rekli: 'Poslaniče, pošalji nam jednog 
pouzdanog čovjeka!' i Poslanik im je rekao: 'Baš ću vam i poslati jednog istin- 
ski pouzdanog!' Ljudi su razmišljali ko bi to mogao biti, i on je poslao Ebu 
Ubejdea ibnu-l-Džerraha !” 659 

Od Se'Tda ibn Zejda, r.a., prenosi se sljedeće: "Uzimam za svjedoka Bo- 
žijeg Poslanika, s.a.v.s., da sam ga čuo kad je rekao: 'Deseterica će u Džennet: 
Poslanik će u Džennet, Ebu Bekr će u Džennet, Talha će u Džennet, Omer će 
u Džennet, Osman će u Džennet, Sa'd ibn Malik će u Džennet, 'Abdurrahman 
ibn 'Avf će u Džennet!', a da hoću, imenovao bih i desetoga! 'Ko je taj?!', upi- 
tali su, i on je rekao: 'Se'Td ibn Zejd."’ Zatim je rekao: "Samo jedno držanje 
nekoga od njih uz Božijeg Poslanika, s.a.v.s., kad mu je lice zasipala prašina, 
bolje je od djela nekoga od vas, makar poživio onoliko koliko je živio Nčih !” 660 
Hadis bilježe Ebu Davud i Ibn Madže a Tirmizi ga uvrštava u kategoriju vjero- 
dostojnih (sahJh) hadisa, navodeći ga od 'Abdurrahmana ibn 'Avfa. 


Hadis je vjerodostojan (sahih), a bilježe ga El-Buhari i Muslim ( muttefek 'alejhi). Ibn Ebi 
'Asim ga u svojoj Es-Sunni (1388-1393) bilježi i posredstvom velikog broja drugih ashaba. 
Hadis je vjerodostojan (sahih), a bilježe ga El-Buhari i Muslim (muttefek 'alejhi). Navodi ga 
i Ibn Ebi 'Asim (1390). 

Hadis je vjerodostojan (sahih), a bilježi ga, također, i El-Buhari. 

Hadis je vjerodostojan (sahih), a bilježe ga El-Buhari i Muslim (muttefek 'aiejhi). 

Hadis je vjerodostojan (sahih), a stručno je elaboriran u djelu Er-Revdu-n-nadir (425); 
bilježi ga i Ibn Ebi Asim (1435). 

Od 'Abdurrahmana ibn 'Avfa, r.a., se još prenosi da je Vjerovjesnik, 
s.a.v.s., rekao: "Ebu Bekr će u Džennet, Omer će u Džennet, Alija će u 
Džennet, Osman će u Džennet, Talha će u Džennet, Zubejr ibnu-l-'Avam će 
u Džennet, 'Abdurrahman ibn 'Avf će u Džennet, Se'Td ibn Zejd ibn 'Amr ibn 
Nufejl će u Džennet i Ebu Ubejde ibnu-l-Džerrah će u Džennet!” 661 Ovo bilje- 
ži imam Ahmed u svom Musnedu, a prenosi ga i Ebu Bekr ibn Ebu Hajsema, 
s tim da se u njegovoj verziji Osman spominje prije Alije, r.a. 

Od Ebu Hurejrea, r.a., prenosi se sljedeće: "Božiji Poslanik, s.a.v.s., na- 
lazio se na brdu Hira, a s njim su bili i Ebu Bekr, Omer, Osman, Alija, Talha 
i Zubejr. Utom se stijena na kojoj su stajali pokrenula, a Poslanik je rekao: 
'Miruj,jer je na tebi ili poslanik, ili siddlk, ili šehid!”’ 662 

Hadis bilježe Muslim, Tirmizi i drugi autori, i ima više nizova prenosi- 

laca. 

Pripadnici glavnog toka islama ( ehlu-s-sunne ) jedinstveni su u izraža- 
vanju počasti toj deseterici i njihovom preferiranju nad ostalima - sve to 
zahvaljujući mnogim odlikama i vrlinama po kojima su se pročuli. Kako je 
samo neuk onaj koji prezire upotrebu riječi deset, ili raditi nešto deset puta!? 
To preziru samo oni koji se s mržnjom odnose prema odabranim ashabima, 
tj. prema onoj deseterici kojima je posvjedočen Džennet, iz čega izuzimaju 
samo Aliju, r.a.! Čudno je da su oni nakloni prema broju devet, a istovreme- 
no se s velikom mržnjom odnose prema deveterici od desetorke\ Oni se, isto 
tako, sa mržnjom odnose i prema ostalim muhadžirima i ensarijama, prema 
prvim muslimanima, koji su prije drugih primili islam, koji su Božijem Posla- 
niku pod onim drvetom prisegu na vjernost dali, a bilo ih je hiljadu i četiri 
stotine, i o kojima je Allah Svoje zadovoljstvo izrekao, kako to stoji u suri 
El-Feth, 1 2. ajet: "Allah je zadovoljan onim vjernicima koji su ti pod drvetom 
prisegnuli...” 

U Muslimovom Sahihu se, vjerodostojnim prijenosnim nizom, posred- 
stvom Džabira, r.a., navode sljedeće Vjerovjesnikove, s.a.v.s., riječi: "Nijedan 
od onih koji su pod drvetom prisegnuli na vjernost neće ući u Džehennem!" 663 
Tu se, također, posredstvom Džabira, bilježi i "da je rob Hatiba ibn Ebi 
Belte'aa rekao: 'Božiji Poslaniče, Hatib će, posigurno, u Džehennem!’, na šta 


Hadis je vjerodostojan (sahih). 

Hadis je vjerodostojan (sahih), a bilježi ga i Ahmed (11/419), te Ibn Ebi 'Asim (1425-1427, 
1439-1443, 1445-1447). 

Hadis je vjerodostojan (sahih). Također ga prenosi i Ibn Ebi Asim (860 i 861), a stručno je 
elaboriran u Es-Sahihi (2160). 


663 

je Božiji Poslanik, s.a.v.s., rekao: 'Griješiš, [on neće ući u Džehennem], jer je 
on učesnik Bedra i Hudejbije!”’ 664 

I pored toga, rafidije se svih njih odriču. Štaviše, oni se odriču i svih 
drugih ashaba Božijeg Poslanika, osim nekolicine - njih nešto više od de- 
set! Jasno je, međutim, da čak i pod pretpostavkom da se na svijetu nađe 
deset najokorjelijih nevjernika, ni u tom slučaju izraz desetorka ne bi bio 
eliminiran iz upotrebe! Kada Uzvišeni Allah, naprimjer, kaže: "I u gradu bješe 
deveterica koji nered na zemlji pravljaše i dobro ne činiše...” (En-Neml, 48) 
to nikako ne znači da se izraz deveterica obavezno mora izbaciti iz upotrebe. 
Štaviše, na nekoliko mjesta u Kur'anu se izrazu deset izriče pohvala: "To je 
punih deset!" (El-Bekare, 196); "Mi odredismo da čas susreta sa Mćisaom 
bude kad se napuni trideset noći, i dopunismo ih još sa deset!” (El-A'raf, 
143); "Tako mi zore, i deset noći!" (El-Fedžr, 1-2) Uz to, Božiji Poslanik, s.a.v.s., 
povlačio se u i'tikaf posljednjih deset dana ramazana. 665 On je o Lejletu-l-ka- 
dru rekao: "Tražite je u deset posljednjih noći ramazana!" 666 Još je rekao: "Ni 
u jednim danima dobro djelo nije tako drago Allahu kao što je to u deset 
dana (mjeseca zu-l-hidžeta)!" 667 

Rafidije, umjesto deseterici koji su obradovani Džennetom, svoju na- 
klonost izražavaju dvanaesterici imama, na čelu s Alijom ibn Ebi Talibom, 
r.a., za kojeg tvrde da je Vjerovjesnikov oporučeni halifa (vasijj), za šta ne- 
maju baš nikakav valjan dokaz. Zatim slijede: Hasan, Husejn, 'Ali ibn Hu- 
sejn Zejnu-l-abidTn, Muhammed ibn 'Ali el-Bakir, Dža'fer ibn Muhammed 
es-Sadik, Musa ibn Dža'fer el-Kazim, 'Ali ibn Musa er-Rida, Muhammed ibn 
'Ali el-Dževad, 'Ali ibn Muhammed el-Hadi, Hasan ibn 'Ali el-'Askeri i Mu- 
hammed ibn Hasan. Oni pretjeruju u svojoj Ijubavi prema njima i u tome 
prelaze svaku mjeru. 

Međutim, dvanaest imama nigdje nije spomenuto, izuzev u formi koja 
pobija njihovu tvrdnju i obesnažuje je. Riječ je o predaji koja se prenosi od 
Džabira ibn Semure, a koja je zabilježena i u El-Buharijevoj i u Muslimovoj 
zbirci vjerodostojnih hadisa; predaja glasi: "Ja sam sa svojim ocem ušao kod 


Hadis je vjerodostojan (sahih). 

Hadis bilježe El-Buhari i Muslim ( muttefek 'alejhi) posredstvom Ibn Omera. 

Hadis bilježi El-Buhari posredstvom Ibn 'Abbasa, a vjerodostojnim ga ocjenjuje i Tirmizi. 
Hadis bilježe El-Buhari i Muslim ( muttefek 'alejhi ) posredstvom Ibn Omera, s neznatnim 
tekstualnim razlikama. El-Buhari i neki drugi autori bilježe ga posredstvom Ibn 'Abbasa, 
u gore navedenom obliku, dok ga Muslim i drugi bilježe posredstvom Ebu Se'Tda. Hadis je 
stručno elaboriran u Es-Sahihi (1471) i u Sahihu Ebi Davud (1250 i 1252). 

Božijeg Poslanika, s.a.v.s., i čuo sam ga kad je rekao: 'Ovaj će ummet ići na- 
prijed sve dok mu se na čelu ne izmijeni dvanaest Ijudi!' Zatim je Poslanik 
rekao nešto štoja nisam čuo, pasam upitao oca štaje to on rekao. 'Svi će biti 
iz plemena Kurejš!', rekao je .” 668 

U drugoj verziji ove predaje stoji: "Islam će biti snažan za vrijeme dva- 
naesterice halifa !” 669 a u trećoj: "Ova će vjera ( haze-l-emru ) biti snažna za 
vrijeme dvanaesterice halifa!" 

Tako je i bilo - upravo onako kako je rekao Vjerovjesnik, s.a.v.s. Ta 
dvanaesterica su: četverica pravopostupajućih halifa ( el-hulefau-r-rašidCm ), 
zatim Mu'avija i njegov sin JezTd, 'Abdulmelik ibn Mervan i njegova četiri 
sina, između kojih je vladao i Omer ibn 'AbdulazTz. Situacija se, nakon toga, 
počela pogoršavati. 

Rafidije, međutim, smatraju da je vlast ummeta ( hilafet ) za sve vrijeme 
njihove vladavine bila nelegitimna i poremećena, te da su sve te halife bili 
nasilnici i uzurpatori, te - štaviše - licemjeri i nevjernici, a da su sljedbenici 
istine, u čitavom tom periodu, bili u gorem položaju od Jevreja ! 670 

Ovakav njihov stav je, očevidno, neutemeljen. Istinaje da je islam, za 
vrijeme spomenute dvanaesterice, bio snažan i u permanentnome usponu. 


O njegovim riječima: 

Onaj koji lijepo govori o ashabima Božijeg Poslanika, s.a.v.s., o 
njegovim ženama, čistim od svake nečistoće i o njegovim potom- 
cima, očišćenim od svake nečisti, taj se lišio licemjerstva. 


Komentar: 

Mi smo već ranije naveli neke primjere iz Kur'ana i hadisa u kojima su ista- 
knute neke odlike ashaba, r.a. U Muslimovom SahJhu zabilježena je predaja 
od Zejda ibn Erkama, koji kaže: "Božiji Poslanik, s.a.v.s., jedanput je među 


Hadis je vjerodostojan (sahih), a stručno je elaboriran u Es-Sahihi (376 i 964); bilježi ga, 
također, i Ibn Ebi 'Asim (1122 i 1123). 

Hadis je vjerodostojan (sahih). Također ga bilježi i Muslim. 

'AflfT kaže: "Vidi predgovor knjige Minhadžu-s-sunneh, I svezak, str. 24, novo izdanje, i str. 
9-10 u Bulakovom izdanju!" 

nama ustao da nam održi govor, negdje između Mekke i Medine, pored 
jedne vode po imenu Humma, i tom prilikom je rekao: 'Ljudi, i ja sam samo 
Ijudsko biće, i izaslanik moga Gospodara mi samo što nije stigao, pa da se 
odazovem pozivu! Iza sebe ću vam ostaviti dvije stvari (sekalejni): Allahovu 
knjigu, u kojoj je uputa i svjetlo, pa je prihvatite i čvrsto je se držite...’, te je 
puno toga podsticajnoga izrekao o Kur'anu, a zatim je rekao: 'I moja poro- 
dica! Podsjećam vas na Allaha u vezi s mojom porodicom!', i to je ponovio 
tri puta .” 671 

El-Buhari bilježi predaju od Ebu Bekra el-Siddlka, r.a., u kojoj on kaže: 
"Poštivajte Muhammeda kroz članove njegove porodice !” 672 

Profesor - Allah mu se smilovao! - međutim kaže: "Taj se lišio lice- 
mjerstva", budući da je temelj rafidijskom učenju udario jedan licemjer, 
raskolnik, s ciljem da potkopa islam i baci Ijagu na Poslanika, a.s., kako to 
navode učenjaci. 

Naime, formalno prihvatajući islam, 'Abdullah ibn Sebe' je svojom 
prepredenošću i podlošću namjerio taj islam izvitoperiti, onako kako je 
to učinio Pavle s kršćanstvom, pa se s tim ciljem pokazivao kao isposnik, 
a potom i kao veliki pregalac na putu promicanja dobra i suzbijanja zla, 
sve dok nije ispleo spletku oko Osmana i ubio ga! Zatim je, preselivši se 
u Kufu, izražavao krajnji ekstremizam u pogledu Alije i pružanja potpore 
njemu, smjerajući tim putem ostvariti svoje nakane. Kad je Alija doznao za 
to, zatražio je da se smakne, no on je pobjegao od njega u Karkis, kako je 
to poznato u historiji. 

Mi smo već ranije istakli da je Alija one koji bi njega isticali iznad Ebu 
Bekra i Omera kažnjavao bičevanjem, onako kako se kažnjavaju oni koji 
iznose potvore! 

Kvasac novotarije koja je potekla od haridžija zadržao se u dušama 
onih koji su skloni laži, kao što su harurije i ši'ije, zbog čega je rafidijska sek- 
ta konstantno predstavljala vrata raskolništva (babu-z-zendeka), kako to 
pripovijeda El-Kadi Ebu Bekr ibnu-t-Tajjib 673 u svom kazivanju o ezoteristi- 
ma (el-batinijja) i načinima na koje su nastojali izvitoperiti islam. On kaže: 
"Onome koga bi upućivali da poziva u njihov pravac rekli bi: 'Kad naiđeš na 
muslimana kojeg htjedneš pozvati u naše učenje, moraš mu se predstaviti 


Hadis je vjerodostojan (sahih). Bilježi ga i Ibn Ebi 'Asim u svojoj Es-Surmi (1550, 1551 i 1555). 
Sahihu-I-Buhari (3713 i 3751). 

Tj. Ebu Bekr el-Bakillani, Muhammed ibnu-t-Tajjib. 

kao da slijediš njegov pravac. Prilaz njemu neka ti bude isticanje nepravde 
koju su prvi muslimani učinili prema Aliji, te kako su ubili Husejna, a zatim 
odricanje od svih pripadnika plemena Tejm i 'Adijj, kao i od Umejevića i 
Abasovića. (Ustvrdi) da Alija poznaje nepoznato, da je njemu prepušteno 
stvaranje svijeta', i slična ši'ijska čudesa i nebuloze, 'a kad kod nekog ši'ije 
osjetiš naklonost, 674 kod njega se zadrži na klevetanju Alije i njegovih poto- 
maka (r.a.)."’ 

On, bez sumnje, od psovanja ashaba ide prema psovanju Poslanikove 
porodice, a zatim i na psovanje samog Poslanika, s.a.v.s. Naime, [kod] tih 
zabludjelih aktivista, i Poslanikova porodica i njegovi ashabi su takvi kao 
oni![ 675 ] 


O njegovim riječima: 

(48 Učenjaci prvih muslimanskih generacija, kao i oni koji su slijedili 
iza njih, istinski su dobročinitelji, izvrsni poznavaoci islamske tra- 
dicije, te vanredni pravnici i teoretičari, koji se imaju spominjati 
samo po lijepome. Ko ih spomene po nečem ružnom, taj nije u 
pravu! 


Komentar: 

Uzvišeni kaže: "Onoga koji se suprotstavi Poslaniku, a poznat mu je Pravi 
put, i koji pođe putem koji nije put vjernika, pustit ćemo da čini šta hoće, 
i bacit ćemo ga u Džehennem - a užasno je on boravište!" (En-Nisa, 115) 
Prema tome, dužnost je svakog muslimana da, nakon svoje Ijubavi prema 
Allahu i Njegovom Poslaniku, voli i vjernike, kako to eksplicitno kazuje 
Kur'an, osobito one koji su nasljednici Božijih poslanika, koje je Allah učinio 
da su poput zvijezda prema kojima se orijentira 676 u tami mora i kopna. 
Muslimani su saglasni u tome da su oni bili upućeni i da su jasno razaznavali 


U izvorniku umjesto eneste (što znači: osjetiti bliskost, naklonost) stoji ejeste (što znači: 
izgubiti nadu u uspjeh). 

Nijedan rukopisni primjerak na ovom mjestu nije bio jasan, pa bi smisao mogao biti do- 
kučen dodatkom: "Ono što on prenosi od El-Bakillanija, zapravo se nalazi kod drugoga!" 
Pogledaj: El-Karamita, str. 52, redaktura: Muhammed es-Sabbag. 

U izvorniku umjesto juhteda (orijentira se) stoji juhda (vodi). 

stvari. Treba znati da su kod svih vjerskih zajednica prije 677 poslanstva Mu- 
hammeda, a.s., njihovi učenjaci bili najgori soj, i da su jedino kod muslimana 
učenjaci najbolja kategorija Ijudi - oni su nasljednici Poslanika u njegovom 
ummetu; oni oživljavaju ono što zamre od njegovog sunneta; preko njih se 
Kur'an uspostavlja, oni po Kur'anu rade; preko njih se Kur'an oglašava - oni 
govore njime! Uz to, svi su jedinstveni u uvjerenju da je obavezno slijediti 
Poslanika, s.a.v.s. Međutim, ako neko od njih zauzme određeni stav, a neki 
vjerodostojan ( sahih ) hadis mu proturječi u tome, on, da bi ga smio prene- 
bregnuti, mora za to imati opravdanje. To se opravdanje, pak, svodi na tri 
slučaja: 

1. ako nije uvjeren da je Vjerovjesnik zbilja izrekao taj hadis; 

2. ako ne vjeruje da se hadis odnosi baš na taj problem i 

3. ako je uvjerenja da je taj propis dokinut. 

Oni imaju prednost u odnosu na nas i privilegiju da su nam prethodili u 
vjeri; oni su nam prenijeli Objavu koja je dostavljena Poslaniku, s.a.v.s, i 
pojasnili nam one Poslanikove geste koje bi nama, da njih nije bilo, ostale 
zakrivene. Neka je Allahovo zadovoljstvo na svima njima; neka Allah i njih 
učini zadovoljnima! "Gospodaru naš, oprosti nama i braći našoj koja su nas 
u vjeri pretekla i ne dopusti da u srcima našim bude imalo zlobe prema 
vjernicima; Gospodaru naš, Ti si, zaista, dobar i milostiv!" (El-Hašr, 10) 


O njegovim riječima: 

CSfi Nijednom evliji ne dajemo prednost niti nad jednim vjerovjesni- 
^ kom, a.s. Držimo da je jedan vjerovjesnik bolji od svih evlija! 


Komentar: 

Profesor - Allah mu se smilovao! - ovim odgovara pobornicima učenja o 
transcedentalnom jedinstvu bitka ( el-ittihadijje ) i neznalicama među sufi- 
jama, s obzirom da oni koji su na ispravnom putu insistiraju na tome da se 
mora postupati po znanju i Šerijatu. Allah je, naime, stavio u obavezu svim 
Ijudima da slijede poslanike; rekao je: "A mi smo poslali svakog poslanika 


677 


U izvorniku stoji: poslije! 

zato da bi mu se, prema Allahovom naređenju, pokoravali. A da oni koji su 
se sami prema sebi ogriješili dođu tebi...” (En-Nisa, 64), završivši riječima: 
"dok se sasvim ne pokore!" (En-Nisa, 65) Također je rekao: "Reci: Ako Allaha 
volite, mene slijedite, i vas će Allah voljeti i grijehe vam oprostiti!' - a Allah 
prašta i samilostan je!" (Alu 'lmran, 31) 

Ebu Osman el-Nejsabćiri kaže: "Ko sebi za zapovjednika uzme sunnet, 
u teoriji i praksi, taj progovara mudrošću, a ko se opredijeli za poriv, taj pro- 
govara novotarijom!" Drugi kažu: "Neki su zanemarivali sunnet samo zbog 
svoje oholosti!" I to je, doista, tako! Naime, ako čovjek ne slijedi ono što je 
objavljeno Poslaniku, on u tom slučaju radi po svojoj volji, što znači da on 
slijedi svoj hir, bez ikakvog uputstva od Boga. To je samoobmana, vid oho- 
losti, i slično je stavu onih koji su govorili: "'Mi nikada nećemo vjerovati, sve 
dok i nama ne bude dato ono što je davano Božijim poslanicima!’ - a Allah 
najbolje zna kome će dati Svoju objavu!" (El-Enam, 124) 

Mnogi su od njih uvjereni da su svojim predvodništvom i iznimnim za- 
laganjem u vršenju bogougodnih radnji ( ibadet ), te svojim čišćenjem sebe, 
postigli ono što su postigli i vjerovjesnici, a da pritom nisu slijedili njihov 
put! Neki od njih idu tako daleko da tvrde da su oni bolji i od samih vje- 
rovjesnika! Drugi govore kako vjerovjesnici i poslanici svoje znanje o Bogu 
ustvari crpe iz niše "pečata evlija" (hatemu-l-evlija')l Ovaj sam za sebe tvrdi 
da je upravo on taj pečat evlija! 

Takvo [naučavanje] je u osnovi istovjetno Faraonovoj tvrdnji - da je 
ova pojavnost nužna sama po sebi i da nema nekog od sebe odvojenog 
Tvorca! Ovi, pak, kažu: "Ona je sam Bog!" Iz ovoga proistječe da je Faraon 
javno izražavao potpuno poricanje, no, u suštini, njegova svijest o Bogu je 
bila razvijenija od njihove! Naime, on je, ipak, priznavao postojanje Tvorca, 
dok dotični tvrde da je stvorena egzistencija zapravo stvarajuća egzistenci- 
ja, kako to naučava Ibn 'Arebi i njemu slični. On je, uvidjevši da se Šerijat u 
njegovom formalnom obliku ne može izmijeniti, izašao sa tvrdnjom da je 
"vjerovjesništvo završeno, ali ne i vilajet", teje ustvrdio da je jedan vid vilaje- 
ta iznad samog poslanstva i svega onog što ide uz vjerovjesnike i poslanike, 
te da se i vjerovjesnici koriste vilajetom! On kaže: 

Mjesto vjerovjesništva u berzahu 678 
malčice je iznad poslanika 
a ispod je evlije! 


678 


Tj. u duhovnom svijetu. (Nap. prev.) 

Ovdje se radi o izvraćanju Šerijata. Vilajet je, naime, potvrđen za bogo- 
bojazne vjernike, kako to kaže Uzvišeni, naime: "'Allahovi miljenici - za njih 
nema straha i oni neće tugovati!’ - oni koji budu vjerovali i bojali se Boga!" 
(Jtinus, 62-63), no vjerovjesništvo ( rubuvvet ) je specifičnije od vilajeta, dok 
je poslanstvo ( risalet ) specifičnije i od samog vjerovjesništva, na šta smo 
ranije ukazali. 679 

Ibn 'Arebi u svom El-Fususu kaže i ovo: "Vjerovjesnik, s.a.v.s., je vjero- 
vjesništvo ( nubuvvet ) predstavio kao zid od opeka, koje je on vidio upot- 
punjenim, osim mjesta za još jednu opeku. Tako je on, s.a.v.s., bio mjesto 
za tu opeku [s tim daje on nije vidio, budući da je rekao: (nedostaje) jedna 
opeka!] Međutim, što se tiče 'pečata evlija', on tu opeku nužno mora vidjeti. 
On tako vidi ono što je Vjerovjesnik naveo kao primjer i na tom zidu vidi 
sebe kako zauzima mjesto dviju opeka; vidi kako se utiskuje u mjesto dviju 
opeka! i kako se time zid sasvim dopunjuje. Zašto on vidi dvije opeke? Zato 
što zid čini jedna opeka od srebra i jedna o zlata. Srebrna opeka jest spoljaš- 
nji dio zida i svi oni propisi koji idu uz to, onako kako je to u Vjerozakonu 680 
preuzeto od Allaha i što ima svoj vanjski obol, koji se u njemu slijedi, jer on 
stvar vidi onakvom kakvajeste, paje nužno mora vidjeti takvom, međutim, 
u unutrašnjosti on zauzima mjesto zlatne opeke budući da zahvata iz istog 
rudnika iz kojeg je zahvatao i melek kojem se objavljivala objava za Poslani- 
ka, s.a.v.s.!” 

"Ako si dobro razumio ovo što smo ukazali”, kaže on, "onda si stekao 
korisno znanje!” 681 

Pa, ima li neko da je u većem nevjerstvu od onog koji sebe predstav- 
Ija kao zlatnu opeku, a Poslanika Božijeg kao srebrnu?! i tako sebe preferira 
i uzdiže iznad Poslanika?! To su samo njihove puste želje: "U njihovim je 
prsima samo oholost: oni to neće dostići!” (El-Mu'min, 56) Zar se nevjer- 
stvo može skriti kod onoga koji ovako govori? On ima puno sličnih iskaza, 
u kojim je nevjerstvo negdje prikriveno, a negdje očito. Stoga se njegova 
djela moraju dobro kritički valorizirati kako bi se njegova laž ukazala sa- 
svim jasno, jer nešto od onog što je lažno bude prepoznato od svakog is- 
pitivača, dok ima i takvih falsifikata koje može prepoznati samo pronicljiv, 


Na str. 158 (u arapskom izvorniku, nap. prev.) 'AfTfi kaže: "Pogledaj str. 231-232, s početka 
poglavlja R ef'u-l-melam, u 20. svesku djela MedžmCi'u-l-fetava\ " 

U izvorniku stojifi-s-sirr, što znači: u tajni. 

FusCisu-l-hikem (1/63), komentar: Ebu-l-'Ala 'AfTfi, čiji je i onaj nadodatak (u zagradi, nap. 
prev.). 


681 

vješt ispitivač. 682 Nevjerstvo Ibn 'Arebija i njemu sličnih iznadje nevjerstva 
onih koji kažu: "Mi nećemo vjerovati sve dotle dok i nama ne bude dato 
ono što je dato poslanicima Božijim!” (El-En'am, 124) 

Ibn 'Arebi i njemu slični jesu licemjeri, raskolnici i panteisti ( ittihadijje ), 
i u najdonjem su dijelu Džehennema. 

Licemjeri se, ipak, tretiraju kao muslimani budući da javno ispoljavaju 
islam, dok u sebi taje nevjerstvo, kako su to činili i za vrijeme Vjerovjesnika, 
s.a.v.s. Poslanik se, u svom odnosu prema njima, ipak rukovodio onim što su 
onijavno ispoljavali. Međutim, ukoliko bi neko od njih javno ispoljio ono što 
taji u sebi, u tom bi se slučaju na njega primijenio propis koji je predviđen za 
otpadnika od vjere ( murtedd ), s tim da postoji razmimoilaženje u pogledu 
prihvatanja njegovog pokajanja. Ispravno je, pak, da se njegovo pokajanje 
ne treba prihvatiti, kako to prenosi Mu'alla od Ebu HanTfe, r.a. 

A Allah je Onaj od Kojeg treba iskati pomoć! 


O njegovim riječima: 

I vjerujemo u njihove keramete koji se navode i o kojima se vjero- 
dostojno prenose izjave pouzdanih Ijudi. 


Komentar: 

Mu'džiza (čudo), semantički, obuhvata sve što se dogodi mimo uobičajenih 
zakonitosti. [Isto je i s kerametom] u jezičkoj praksi starijih autoriteta zna- 
nosti, dok veliki broj potonjih ta dva izraza razdvaja, pa mu'džizu vezuju za 
vjerovjesnika, a keramet za evliju, dok je i jednom i drugom zajedničko to 
što izlaze iz okvira uobičajenog poretka stvari. 

Treba kazati da se svojstvo savršenosti zasniva na trome: na znanju, 
moći i neovisnosti o drugom. To troje se može steći samo za Allahovu savr- 
šenost,jer On Svojim znanjem obuhvata sve, moćan je nad svim i ni o kome 
nije ovisan. Stoga je On Vjerovjesniku, s.a.v.s., naredio da se ogradi od tog 
troga - rekao mu je: "Reci: 'Ja vam ne kažem: U mene su Allahove riznice; 


'Aflfi kaže: "Vidi poglavlje "Odgovor Ibn Arebiju", odakle je i preuzet ovaj citat, str. 204. i 
dalje, u drugom svesku Ibn Tejmijjeovog djela MedžmO'u-l-fetava\" 

niti: Meni je poznat nevidljivi svijet; niti vam kažem: Ja sam melek - ja slije- 
dim samo ono što mi se objavljuje!'" (El-En am, 50) 

Isto to rekao je i Nuh, a.s. On je, pak, prvi 'od najodabranijih poslanika' 
( ulu-l-'azm ) i uopće prvi poslanik kojeg je Allah poslao zemljanima, a ovaj je 
'zadnji poslanik' i zadnji od 'najodabranijih poslanika', i obojica su se ogradili 
od toga! To je stoga što su Ijudi od njih nekad tražili znanje o onom što je 
nedokučivo ( el-gajb ) kao što se to, naprimjer, navodi u riječima Uzvišenoga: 
"Pitaju te o smaku svijeta: kada će se zbiti?” (El-A'raf, 187); nekad da izvrše 
utjecaj na prirodna zbivanja, što nalazimo u riječima Uzvišenoga: "I govore: 
'Nećemo ti vjerovati sve dok nam iz zemlje živu vodu ne izvedeš...’” (El-lsra', 
90) a nekad su im prigovarali za potrebe koje imaju kao Ijudi, kako to nalazi- 
mo, naprimjer, u riječima Uzvišenoga: "I oni govore: 'Šta je ovom poslaniku: 
on hranu uzima i po trgovima hoda...’” (El-Furkan, 7) Poslaniku je, stoga, 
naređeno da im saopći da on ne vlada time, već da od tog troga ima samo 
onoliko koliko mu Allah dadne - pa zna samo ono čemu ga je Allah podu- 
čio, neovisan je samo od onog od čega ga je On učinio neovisnim i moćan 
je samo nad onim stvarima koje su iznad sposobnosti drugih Ijudi, ili barem 
većine njih, za koje mu je Allah dao moć. Prema tome, nijedna mu'džiza i 
nijedan keramet ne izlazi iztih okvira. 

Potom, ono što probija granice prirodnog poretka (el-harik), ako se 
njime postiže neka korist koju nalaže vjera, spada u dobra djela koja su na- 
ređena po vjeri i Vjerozakonu, pa je kao takvo ili obavezno ili preporučeno; 
ako se njime postiže nešto dopušteno po vjeri, tada se ubraja u Allahove 
ovosvjetske blagodati i nalaže da se na njemu bude zahvalno, a ako u sebi 
sadraži elemente koji su Vjerozakonom zabranjeni strogo ili u blažoj mjeri, 
tada za sobom povlači kaznu ili srdžbu, kakav je bio slučaj sa onim koji je 
bio obasut znacima (Allahove milosti) pa ih zbacio i ostavio postrani, poput 
Belama ibn Ba'uraa, usljed vlastitog umnog pregnuća, slijepog povođenja 
za drugim, maloumnosti, pomanjkanja znanja, stjecanja nepovoljnih okol- 
nosti, nemoći ili nužde. 

Prema tome, onog što probija granice prirodnog poretka ima tri vrste: 
ono što je po vjeri pohvaljeno, ono štoje pokuđeno i ono štoje dopušteno. 
Što se tiče onog dopuštenog, ako u njemu ima koristi tretira se kao bagodat, 
u protivnom je poput svih drugih dozvoljenih stvari u kojima nema koristi. 
Ebu 'Ali el-Dževzedžani kaže: "Trudi se da postigneš istikamet (izvršavanje 
propisa vjere) a ne keramet, jer tvoj nefs se rado pokreće da traži keramet 
dok tvoj Gospodar od tebe traži istikamet!" 

Šejh Suhreverdi u svom djelu ‘Avarifu-l-mearif kaže: "U ovome je to 
krupna stvar. Naime, mnogi vrhunski šerijatski pravnici, revnosni u obavlja- 
nju vjerskih dužnosti, slušali su o dobrim Ijudima iz ranijih generacija, o ke- 
rametima koje su imali i postupcima kojima su probijali granice prirodnog 
poretka stvari, pa su u sebi iščekivali da se to desi i njima, gajili nadu da će i 
njima biti dato nešto od toga. Neki od njih su zapadali i u teška stanja i po- 
činjali sumnjati u ispravnost onoga što su radili s obzirom da nisu postizali 
nikakvu neobičnost, a da su znali u čemu je tajna bilo bi im mnogo lakše. 
Proizlazi da Allah nekim iskrenim trudbenicima u vezi s tim otvori jedna 
vrata kako bi im probijanja granica prirodnog i manifestacije moći još više 
učvrstili uvjerenje i osnažila im se odlučnost u odricanju od zamamnosti 
ovoga svijeta, te kako bi prenebregnuli porive strasti. Prema tome, put koji 
treba da slijedi iskreni (Allahov rob) jest da od sebe traži izvršavanje naloga 
vjere, jer je to sav keramet!” 

Srca, nesumnjivo, imaju veći utjecaj od tijela, paako su dobra i njihov 
utjecaj je dobar, a ako su loša i njihov je utjecaj loš. U jednom slučaju je, 
dakle, njihov utjecaj Allahu mio, a u drugome nemio. 

Šerijatski pravnici su govorili o tome da se treba kazniti otkupninom 
onaj za koga se utvrdi da je duhovnim djelovanjem (fi-l-batin) nekog ubio. 
OnT, pak, pred svojim nutrinama i svojim srcima imaju samo fizički učinak 
pa kada neki od njih probije granicu prirodnog poretka stvari oni mu to ra- 
čunaju kao daje od Allaha dobio keramet. Ne znaju da je keramet, u stvar- 
nosti, izvršavanje vjerskih propisa, da Allah nikoga nije počastio većim kera- 
metom od toga što ga je podržao da bude u onome što On voli i s čime je 
zadovoljan, a to je pokornost Njemu i Njegovome Poslaniku, Ijubav prema 
Njegovim miljenicima i mržnja prema Njegovim neprijateljima. Eto, to su 
Allahove evlije, za koje je Uzvišeni Allah rekao: "Za njih nema straha i oni ni 
za čim neće tugovati!” (Junus, 62) 

Kada, pak, Allah nekog čovjeka iskuša tajnom probijanja prirodnog po- 
retka stvari, tajnom nečega drugoga ili pak oskudicom i bijedom, to ne mora 
biti rezultat čovjekove zasluge kod njegovog Gospodara, odnosno Allahovog 
neuvažavanja njega. Naprotiv, neki time postignu sreću ako Mu pokažu po- 
kornost, a neki nesreću ako Mu pokažu nepokornost, kako to kaže Uzvišeni, 
naime: "Čovjek, kada Gospodar njegov hoće da ga iskuša, pa mu počast uka- 
že i blagodatima ga obaspe, rekne: 'Gospodar moj je prema meni plemenito 
postupio.' A kada mu, da bi ga iskušao, opskrbu njegovu oskudnom učini, 
onda rekne: 'Gospodar moj me napustio!' - A nije tako." (El-Fedžr, 15-17) 

Prema tome, u ovim stvarima ima tri kategorije Ijudi: 

a) jednoj kategoriji se uzdiže stepen probijanjem prirodnog poretka; 

b) druga kategorija se time izlaže Allahovoj kazni; 

c) kod treće kategorije to ima status dozvoljene stvari, kako smo ranije 
napomenuli. 

Otkrovenja i utjecaji raznovrsni su prema raznovrsnosti Allahovih riječi. 
Allahovih, pak, riječi ima dvije vrste: stvaralačke i vjerske. Njegove stvara- 
lačke riječi jesu one na koje se u dovi pozivao Vjerovjesnik, s.a.v.s., moleći 
zaštitu: "Molim zaštitu, pozivajući se na Allahove riječi potpune, koje ne 
može prekoračiti ni dobri, ni loši!” 683 Uzvišeni kaže: "Stvar je kod Njega ova- 
kva: kad nešto hoće, On samo za to rekne: 'Budi!' - i ono bude!” (Ja-STn, 82); 
"Riječi Gospodara tvoga su vrhunac istine i pravde; Njegove riječi niko ne 
može promijeniti!” (El-En'am, 1 1 5) Sav (fizički) svijet potpada pod ove riječi, 
kao i sve neobičnosti. 

Druga vrsta su vjerske riječi; to su Kur'an i Allahov zakon - Šerijat, s 
kojim je Allah poslao Svoga Poslanika, tj. Njegova naredba, zabrana i oba- 
vijest. Od toga je čovjekovo onoliko koliko ima znanja o tome i koliko to 
primjenjuje, 684 a naredba je ono što je naredio Allah. Isto tako, Ijudi opće- 
nito i posebno mogu postići onoliko koliko poznaju prirodne zakonitosti 
(kevnijjat) i njihove utjecaje, tj. koliko svoje djelovanje usklade sa tim. Tako 
je ona prva vrsta regulatorna i kosmička, a druga legislativna i vjerska. 

Otkrovenje (keš/, otkrivanje tajne) kod one prve jest zadobijanje zna- 
nja o kosmičkim događanjima, dok otkrovenje kod ove druge predstavlja 
znanje o Vjerozakonom naređenim stvarima. Moć kod prve vrste sastoji se 
u utjecanju na prirodne zakonitosti bilo u pogledu samoga sebe poput, na- 
primjer, hodanja po vodi, letenja po zraku ili sjedenja u vatri, bilo u pogledu 
drugih, u smislu njihovog činjenja zdravim ili uništenim, bogatim ili siro- 
mašnim; dok se moć kod druge vrste sastoji u utjecanju u vjerozakonskim 
stvarima bilo u pogledu samoga sebe, u smislu pokornosti Allahu i Njego- 
vom Poslaniku i pridržavanju Kur'ana i sunneta Allahovog Poslanika tajno 
i javno, bilo u pogledu drugih, u smislu da od njih zatraži da budu pokorni 
Allahu i Njegovom Poslaniku pa da mu se oni u tome pokore na način vje- 
rozakonske pokornosti. 


Hadis je vjerodostojan ( sahlh ) i do sada je više puta navođen. 

'Aflft kaže: "Vidjeti 319. stranicu u XI svesku Ibn Tejmijjeovog djela MedžmCi‘u-l-fetava." 

Ako ovo stoji ovako, onda znaj da neposjedovanje znanja i moći u 
stvarima kojima se probija prirodni poredak stvari nema nikakve štetne po- 
sljedice po vjeru jednog muslimana. Prema tome, onome kome nije otkri- 
veno ništa iz svijeta nedokučivog Ijudskim čulima ( el-gajb ), ili kome nije ni- 
šta potčinjeno iz područja prirodnih zakonitosti time nije umanjen njegov 
položaj kod Allaha, već to, naprotiv, može biti ono što je korisnije za njega. 
Naime, ako bi to išlo uz vjeru (bilo bi samo još jedna Allahova blagodat pre- 
ma dotičnom čovjeku), a ako ga ne bi pratila vjera, posjednik nečeg takvog 
bio bi stradalnik i na ovome svijetu i na ahiretu, jer probijanje prirodnog 
poretka stvari može se događati s vjerom, a može i bez vjere ili pak s izopa- 
čenom, odnosno manjkavom vjerom. Tako su korisna probijanja prirodnog 
poretka stvari samo ona u kojima se slijedi vjera i koja služe vjeri onako kao 
što je i korisno čelništvo ono koje se pridržava vjere, kao i koristan imetak, i 
kako su korisni i vlast i imetak bili u rukama Vjerovjesnika, s.a.v.s., Ebu Bekra 
i Omera. 

Onaj, pak, kome nešto takvo bude krajnji cilj i ko vjeru upregne da ide 
za tim, da ona bude sredstvo njegovog događanja, dakle, u osnovi ne radi 
same vjere, jest poput onoga ko vjeru koristi za stjecanje zarade na ovome 
svijetu; nije poput onoga ko se odao vjeri iz straha od Džehennema, od- 
nosno iz žudnje za Džennetom, a to je ono što mu je naređeno, time se on 
nalazi na Putu spasa i u ispravnom Vjerozakonu. Zanimljivo je da mnogi od 
onih koji tvrdedaje njihova težnja iznad toga, daje nosi strah od Džehenne- 
ma ili žudnja za Džennetom, svoju vjersku težnju svode na makar i najmanji 
vid probijanja prirodnog poretka na ovome svijetu! 

Treba kazati i to da vjera, ukoliko je ispravna u teoriji i u praksi, ne- 
minovno za sobom povlači probijanje uobičajenog poretka stvari, ako to 
zatreba takvom vjerniku. Uzvišeni kaže: "A onome koji se Allaha boji, On 
će izlaz naći i opskrbiće ga odakle se i ne nada!" (Et-Talak, 2-3); "O vjernici, 
ako se budete Allaha bojali, On će vam sposobnost darovati pa ćete istinu 
od neistine moći rastaviti." (El-Enfal, 29); "A kada bi oni onako kako im se 
savjetuje postupali, bilo bi im bolje i bili bi čvršći u vjeri, i tada bismo im Mi, 
posigurno, veliku nagradu dali i na Pravi put ih usmjerili." (En-Nisa’, 66-68); "I 
neka se ničega ne boje i ni za čim ne tuguju Allahovi miljenici, oni koji budu 
vjerovali i koji se budu Allaha bojali - za njih su dobre vijesti i na ovom i na 
budućem svijetu." (Junus, 62-64) 

Božiji Poslanik, s.a.v.s., rekao je: "Čuvajte se pronicljivosti vjernika, jer 
on gleda Allahovim svjetlom!" Zatim je proučio ajet: "To su, zaista, pouke za 

one koji posmatraju znakove!" (El-Hidžr, 75) Hadis bilježi Et-Tirmizi posred- 
stvom Ebu Se'Tda el-Hudrija. 685 

Uzvišeni Allah, u onome što od Njega prenosi Božiji Poslanik, s.a.v.s., 
kaže: "Ko se neprijateljski ponese prema Mome miljeniku (evliji) Mene je 
izazvao na dvoboj, a Moj rob Mi se ničim ne može više približiti kao što 
može izvršavanjem onoga što sam mu Ja propisao kao strogu obavezu. Čo- 
vjek Mi se potom nastavi približavati dobrovoljnim izrazima pobožnosti 
(nafile) sve dok ga Ja ne zavolim, pa kad ga Ja zavolim tada mu bivam uho 
kojim sluša, oko kojim gleda, ruka kojom dohvaća i noga kojom hodi, pa 
ako bi nešto zaiskao od mene, Ja bih mu to, doista, i dao; a ako bi Me po- 
zvao upomoć, Ja bih mu pružio pomoć. Ja se ni u čemu što ću učiniti ne 
kolebam kao što se kolebam da uzmem dušu Svom robu vjerniku: on ne 
voli smrt, a Ja ne volim da prema njemu postupim kako on ne voli, no to 
muje neminovnost!” 686 

Ovim postaje očevidno da je izvršavanje vjerskih propisa ( istikamet ) 
ono što traži Gospodar, a da je žudnja za kerametom ono što traži čovjekov 
nefs, pa neka je Allah na pomoći! 

Mu'tezilijsko, pak, negiranje kerametaje očigledno pogrešno i u ravni 
je negiranja osjetilnih stvari. Njihova primjedba: "Da je keramet istinit, bio 
bi kao mu'džiza pa bi se Vjerovjesnik, s.a.v.s., brkao s evlijom, što nije pri- 
hvatljivo!?" bila bi umjesna kada bi evlija demonstrirao neki nadnaravan čin 
tvrdeći da ima vjerovjesništvo, što se nikada nije dogodilo, a da jeste on ne 
bi ni bio evlija već lažni prorok, a ranije smo, kod razmatranja Profesorovih 
riječi: "I daje Muhammed Njegov rob izabrani i Njegov vjerovjesnik odabra- 
ni”, govorili o razlici između vjerovjesnika i proroka. 

Ovdje treba upozoriti na to da pronicljivosti ima tri vrste: 

a) ona koja proishodi iz ispravnog vjerovanja (imanijja) - ona se po- 
javljuje kao posljedica svjetlosti koju Allah ubaci u srce Svog roba 
i koja se na njega baci onako kako se lav baci na plijen, odakle je 
i dobila svoj naziv. 687 Snaga ove pronicljivosti sukladna je snazi 


Hadis je slab ( dalf ). Bilježi ga Tirmizi i neki drugi autori. U nizu njegovih prenosilaca naiazi 
se i 'Atijje el-'AvfT, koji je slab prenosilac i ne navodi osobe od kojih prenosi hadis. Stručno 
je elaboriran u djelu EI-EhadJsu-d-da'tfa (1821). 

Hadis je vjerodostojan (sahih). Bilježi ga El-Buhari, a ranije je dato objašnjenje njegovog 
smisla (V.: hadis br. 458/u izvorniku) 

U arapskom jeziku za pronicljivost se ka iefirasa, a za plijen/er/sa, što su dva oblika glagol- 
skih imenica nastalih iz istog korijenskog glagola/e-re-se. (Nap. prev.) 

ispravnog vjerovanja, pa što je čovjekovo vjerovanje snažnije to je i 
njegova pronicljivost veća. Ebu Sulejman ed-Darani - Allah mu se 
smilovao! - kaže: "Pronicljivost je duševno razotkrivanje i ostvare- 
nje uvida u nadosjetilni svijet i spada u postaje ispravnog vjerovanja 
( 'mana )." 

bjvježbovna pronicljivost ( rijadijja ) - ona se postiže glađu, noćnim 
bdijenjem u molitvi i povlačenjem u osamu, jer kad se nefs oslobo- 
di sputa postigne pronicljivost i otkrovenje sukladno mjeri u kojoj 
se toga oslobodio. Ovu vrstu pronicljivosti može imati i vjernik i 
nevjernik i ona ne ukazuje na vjerovanje ni na evlijaluk, niti otkriva 
neku korisnu istinu ili pravi put. Ono što se njome dokučuje spada 
u onu vrstu pronicljivosti koju posjeduju namjesnici, tumači snova, 
Ijekari i njima slični. 

c) fizionomna pronicljivost ( hilkijja ) o kojoj su pisali medicinari i dr., 
koji su po fizionomiji zaključivali o ćudi, budući da je to dvoje me- 
đusobno povezano, po zahtjevu Allahove mudrosti, kao, naprimjer, 
zaključivanje da onaj ko ima neuobičajeno malu glavu ima i mali 
mozak, odnosno da onaj ko ima veliku glavu ima i veliki mozak; 
ko ima široka prsa da ima i široku narav, a onaj ko ima tijesna prsa 
tijesnu i narav; da je onaj ko ima apatične oči i klonuo pogled tupav 
i da mu je srčana toplina slaba i sl. 


O njegovim riječima: 

C,« Vjerujemo u predznake Sudnjeg dana, pojavu Dedždžala, spušta- 
nje sa neba ‘Isaa, sina Merjeminog, a.s.; i vjerujemo u pojavljivanje 
Sunca sa zapada i izlazak Puzavca iz svog boravišta. 


Komentar: 

Od Avfa ibn Malika el-Ešdža'ija se prenosi sljedeće: "Ja sam, pri vojnom 
pohodu [na Tebčik], došao kod Vjerovjesnika, s.a.v.s., a on se tada nalazio 
u šatoru od kože, i on mi je rekao: 'Zapamti šest (stvari) koje će se desi- 
ti pred Smak svijeta: moja smrt, oslobođenje svetoga hrama u Jerusalemu 
(El-Mesdžidu-I-Aksa), pošast koja će vas kositi kao ovčija kuga ovce; zatim 
izobilje imetka tako da će čovjek i kada dobije stotinu dinara jednako biti 

mrzovoljan; zatim jedno iskušenje od kojeg se neće sačuvati nijedna arapska 
kuća; zatim primirje između vas i bljedolikih Ijudi, koji će prekršiti dogovor 
i krenuti protiv vas idući pod osamdeset bajraka, a pod svakim bajrakom 
dvanaest hiljada (boraca )!'" 688 

Hadis bilježe: El-Buhari, Ebu Davud, Ibn Madže i Et-Taberani. 

Od Huzejfe ibn EsTda se prenosi sljedeće: "Kod nas se pojavio Vjero- 
vjesnik, s.a.v.s., upravo kada smo mi razgovarali o Smaku svijeta, pa nas je 
upitao o čemu raspravljamo. 'Govorimo o Smaku svijeta!’, kazali su i on im 
je na to rekao: 'On se neće zbiti dok [prethodno] ne vidite deset znamenja!' 
[pa je spomenuo:] dim, Dedždžala, životinju, pojavljivanje Sunca sa zapada, 
silazak 'lsaa, sina Merjeminog, Je'džudža i Me'džudža, tri utonuća zemlje: 
jedno na istoku, jedno na zapadu i jedno na Arabijskom poluotoku, a zadnje 
od njih bit će vatra koja će se pojaviti u Jemenu i koja će Ijude tjerati pre- 
ma mjestu gdje će se sakupiti !” 689 Hadis bilježi Muslim, a u zbirkama vjero- 
dostojnih hadisa El-Buharija i Muslima zabilježena je izjava Ibn Omera, r.a., 
koja, u verziji koju navodi El-Buhari, glasi: "Neko je kod Vjerovjesnika, s.a.v.s., 
spomenuo Dedždžala pa je on rekao: 'Allah vama nije nepoznat, Allah nije 
ćorav' - i rukom pokaza na jedno oko - 'a lažni mesija (Dedždžal) je ćorav 
u desno oko 690 - ono mu je izbočeno, kao ispupčena boba grozda !'" 691 

Od Enesa ibn Malika, r.a., prenosi se sljedeće: "Božiji Poslanik, s.a.v.s., 
rekao je: 'Nema nijednog vjerovjesnika a da svoj narod nije upozoravao na 
ćoravog Dedždžala. On je, doista, ćorav a vaš Gospodar nije ćorav. Između 
očiju mu piše: k,f r\"' m U drugoj predaji je ta slova i protumačio kao: kafir 
(nevjernik). 

El-Buhari i drugi autori navode sljedeće Ebu Hurejreove, r.a., riječi: "Bo- 
žiji Poslanik, s.a.v.s., rekao je: 'Tako mi Onoga u Čijoj je ruci moja duša, neće 


688 Hadis je vjerodostojan (sahih), a stručno je elaboriran u djelu Fadailu-š-Šam, str. 23 i 62, 
četvrtog izdanja djela čiji je izdavač "EI-Mektebu-l-islami". 

689 Sahihu Muslim (VIII/179); Ahmed (IV/6-7). 

690 U nekim hadisima navodi se da je ćorav u lijevo oko, međutim ovaj Ibn Omerov hadis ima 
veću snagu s obzirom da ga navode i El-Buhari i Muslim, kako kaže Hafiz Ibn Hadžer, a na 
šta ukazuje i Ibn 'Abdulberr. Neki su, pak, pokušali uskladiti te predaje, što je izneseno u 
El-Fethu, (ХШ/97), pa ko hoće može se obratiti na nj. 

691 Hadis je vjerodostojan (sahih). 

692 Hadis je vjerodostojan (sahih), a bilježi ga Et-Tirmizi (11/39), koji za nj kaže da je "dobar i 
vjerodostojan" (hasen sahih). Hadis zadovoljava uvjete El-Buharija i Muslima. Na koncu 
sam ga i našao i kod jednog (VI 1/31), i kod drugog (VIII/195). 

proći mnogo vremena a među vas će se spustiti Sin Merjemin kao pravedan 
sudac, pa će polomiti krst, ubiti svinju i ukinuti glavarinu (džizju); 693 imetka 
će biti toliko da ga niko neće htjeti uzeti, a jedna sedžda će tada biti bolja 
od čitavog ovog svijeta sa svim što ima na njemu!"’ 694 Ebu Hurejre je zatim 
rekao: Ako hoćete, možete proučiti ajet: "I nema nijednog sljedbenika Knji- 
ge a da neće povjerovati u njeg prije nego umre, a na Sudnjem danu on će 
svjedočiti protiv njih!" (En-Nisa, 159) 

U ovom našem sažetku imamo premalo prostora da bismo mogli na- 
vesti sve one hadise koji govore o Dedždžalu, o silasku sa neba 'lsaa, a.s., 
i njegovom ubijanju Džedždžala, o pojavi Je'džudža i Me'džudža za vrije- 
me njegovog boravka na Zemlji nakon Dedždžalova ubistva i o njihovom 
uništavanju u samo jednoj noći na osnovu dove koju će on Allahu uputiti 
protiv njih. 

Što se, pak, tiče izlaska puzavca ( dabbetu-l-erd ) i rađanja Sunca sa za- 
pada, o tome Uzvišeni kaže: "I kada dođe vrijeme da oni budu kažnjeni, Mi 
ćemo učiniti da iz zemlje izađe jedna životinja koja će im govoriti da Ijudi u 
dokaze Naše nisu uvjereni." (En-Neml, 82) Uzvišeni još kaže: "Zar oni čekaju 
da im meleki dođu, ili kazna Gospodara tvoga, ili neki predznaci od Gospo- 
dara tvoga? Onoga dana kada neki predznaci od Gospodara tvoga dođu, 
nijednom čovjeku neće biti od koristi to što će tada vjerovati, ako prije nije 
vjerovao ili ako nije, kao vjernik, kakvo dobro uradio. Reci: 'Samo vi čekajte, 
i Mi ćemo, doista, čekati!"’ (El-Enam, 158) 


'AfTfi kaže: "Pogledaj vrste pronicljivosti na str. 482-495, drugi svezak, u djelu Medaridžu-s- 
sdlikln." 

Hadis je vjerodostojan (sahih), a navodi ga, također, i Musiim (1/93-94). Stručno je elabo- 
riran u djelu Es-Sahiha, pod brojem 2457. Treba napomenuti da se hadisi o Dedždžalu i 
silasku Isaa, a.s., prenose na nesumnjivo pouzdan ( mutevatir ) način pa se, stoga, mora 
vjerovati u ono o čemu se govori u njima. Ne smije se biti zavedeno tvrdnjama onih koji 
tvrde da ti hadisi ne dostižu stepen mutevatira ( ahad ), budući da oni o tome nemaju 
znanja. Među njima nema nikoga ko je ispitao prijenosne puteve tih hadisa, jer da jeste, 
ustanovio bi da su oni iznimno brojni i da ne ostavljaju prostora sumnji u vjerodostojnost, 
kako su to potvrdili i najviši autoriteti ove stručne discipline, poput Hafiza Ibn Hadžera i 
dr. Žalosno je, zbilja, što se neki Ijudi usuđuju govoriti o stvarima za koje nisu kvalificirani, 
naročito kad se ima u vidu da se radi o vjeri i vjerskoj doktrini.Jedan od takvih je i izvjesni 
'lzzuddin Bulejk, autor knjige Mevdzinu-I-Kur'dni ve-s-sunneh u kojoj, povodeći se za dru- 
gim nekompetentnim Ijudima, iznosi tvrdnju da se "predaje o silasku 'lsaa, a.s., nakon po- 
jave Dedždžala prenose posredstvom Vehba ibn Munebbiha i Ka‘bu-I-Ahbara", što je čista 
izmišljotina - ta dvojica Ijudi se, naime, uopće ne nalaze među prenosiocima tih hadisa! 
Ja sam još davno izvršio stručnu elaboraciju četrdesetak hadisa (koji govore o tome) pa tu 
nijednome od njih dvojice nisam našao ni spomena! 

El-Buhari, kod tumačenja ovog ajeta, navodi sljedeću Ebu Hurejreovu 
izjavu: "Božiji Poslanik, s.a.v.s., rekao je: 'Neće nastupiti smak svijeta dok se 
Sunce ne pojavi sa zapada, pa kad ga Ijudi ugledaju svi [na Zemlji] će povje- 
rovati, ali tada nikome neće koristiti njegovo vjerovanje ako prije toga nije 
vjerovao !”’ 695 

Muslim bilježi sljedeću izjavu 'Abdullaha ibn 'Amra: "Od Božijeg Posla- 
nika, s.a.v.s., upamtio sam jedan hadis kojeg još nisam zaboravio, naime, čuo 
sam Božijeg Poslanika, s.a.v.s., kad je rekao: 'Prvi predznaci koji će se ukazati 
bit će izlazak Sunca sa zapada i izlazak pred Ijude jedne životinje u pred- 
podnevskom vremenu, pa koje se od tog dvoga pojavi prvo ono drugo će 
se pojaviti ubrzo poslije njega !”’ 696 Ovdje se misli na one predznake koji nisu 
uobičajeni, dok će se Dedždžal i 'lsaov, a.s., silazak sa neba desiti prije toga, 
kao i pojava Je'džudža i Me'džudža, no oni su u okvirima uobičajenog jer su 
svi Ijudska bića na koja je Ijudsko oko naviknuto. Što se, pak, tiče pojave živo- 
tinje čudnog i neuobičajenog izgleda, te njenog govorenja Ijudima i njihovog 
obilježavanja vjerom ili nevjerom - to je nešto izvan uobičajenih tokova. 
Prema tome, ta životinja je prvi zemaljski znak, kao što je izlazak Sunca sa 
zapada - suprotno od onog kako je izlazilo do tada - prvi nebeski znak. 

Neki autori su o predznacima Sudnjeg dana napisali čuvena djela, no 
mi ih u ovom sažetku nećemo navoditi. 


O njegovim riječima: 

fSfi Ne vjerujemo vračaru, ni gataru, niti onome ko tvrdi nešto što je 
u konfrontaciji s Kur'anom, sunnetom i konsenzusom islamskog 
ummeta. 


Komentar: 

Muslim i Ahmed, posredstvom Safijje bint Ebi 'Ubejd, bilježe riječi jedne 
Vjerovjesnikove, s.a.v.s., žene koja kaže: "Božiji Poslanik, s.a.v.s., rekao je: 'Ko 


Hadis je vjerodostojan (sahlh), a bilježi ga, također, i Muslim (1/95) koji ga navodi u slje- 
dećem obliku: "Pa kada se pojavi sa zapada, svi će Ijudi tada povjerovati, ali tada neće 
koristiti..." Slićna predaja nalazi se i kod El-Buharija, a i kod jednog i kod drugog hadis ima 
potporu u Ebu Zerrovom hadisu. 

Sahlhu Muslim (VIII/202). 


696 

ode gataru i upita ga za nešto, tome namaz neće biti primljen četrdeset 
(narednih) večeri !”’ 697 Imam Ahmed u svom Musnedu, posredstvom Ebu 
Hurejrea, r.a., bilježi sljedeće Vjerovjesnikove, s.a.v.s., riječi: "Ko dođe gataru 
ili vračaru pa povjeruje u ono što mu on rekne zanijekao je ono što je objav- 
Ijeno Muhammedu !” 698 

Neki učenjaci pod gatarom ( el-‘arraf) podrazumijevaju i onog koji pro- 
riče iz položaja zvijezda ( el-munedždžim ), dok drugi smatraju da ovaj poto- 
nji tek izražava smisao sličan onome prvom. U svakom slučaju, ako ovako 
stvar stoji sa onim koji nešto pita (gatara ili vračara) kako je tek sa onim koji 
se pita?! U zbirkama vjerodostojnih hadisa El-Buharija i Muslima, te u Mu- 
snedu Imama Ahmeda zabilježena je predaja od 'Aiše, r.a., koja kaže: "Božiji 
Poslanik, s.a.v.s., upitan je o vračarima, pa je rekao: 'Ne znaju ništa!’ Oni su na 
to rekli: 'Božiji Poslaniče, oni ponekad reknu nešto što se pokaže istinitim!?', 
na šta je Božiji Poslanik, s.a.v.s., kazao: 'To je riječ istine koju ugrabi džinn i 
smjesti je u uho svog štićenika, pa onda oni sa njom pomiješaju [više od] 
stotinu laži !"’ 699 

U Sahihu se navode i ove Vjerovjesnikove, s.a.v.s., riječi: "Zarada od 
prodaje psa je prezrena; mehr razvratnici je prezren; napojnica vračaru je 
prezrena !” 700 Napojnicu obični svijet naziva peškešom. U to spada i ono što 
uzimaju astrolozi i bacači strelica kojim se gata, kakva su ona drvcad na 
kojima su napisana neka abecedna slova, te bacači graha i oni koji gataju 
pisanjem po pijesku. Dakle, ono što oni uzimaju (za svoje gatanje) je strogo 
zabranjeno ( haram ). Više učenjaka, među njima i EI-BegavT, El-Kadi 'ljad i 
dr., tvrde da čak postoji i konsenzus islamskih učenjaka o strogoj zabranje- 
nosti toga. 

U zbirkama vjerodostojnih hadisa El-Buharija i Muslima navodi se 
sljedeća izjava Zejda ibn Halida: "Božiji Poslanik, s.a.v.s., na Hudejbiji nam 
je držao govor, nakon kiše koja je padala prethodne večeri, pa nas je tom 
prilikom upitao: 'Znate li štaje vaš Gospodar noćas rekao!?' 'Allah i Njegov 


Hadis je vjerodostojan (sahih), a stručno je elaboriran u djelu Cajetu-l-meram (284). 

Hadis je vjerodostojan (sahih), a stručno je elaboriran u djelu Adabu-z-zifaf, str. 31 (treće 
izdanje kao i u Gajetu-l-meramu (285). 

Hadis je vjerodostojan (sahih); nalazi se u Musnedu (VI/87). 

Hadis je vjerodostojan (sahih); bilježi ga Muslim posredstvom Rafi'a ibn HadTdža, no bez 
četvrte rečenice, koja se nalazi u zbirkama vjerodostojnih hadisa El-Buharija i Muslima, u 
predaji koju od Vjerovjesnika, s.a.v.s., prenosi Ebu Mes'ud el-Bedri, koja glasi: "(Božiji Posla- 
nik, s.a.v.s.,) zabranio je zaradu od prodaje psa, mehr prostitutki i napojnicu vračara!" 

Poslanik to najbolje znajulj rekli smo mi. 'Rekao jej kazao je on, 'Ujutro će 
neki Moji robovi osvanuti kao vjernici u Mene, a neki kao nevjernici! Vjernik 
u Mene je onaj koji rekne: Kišu smo dobili Allahovom dobrotom i Njego- 
vom milošću! - taj vjeruje u Mene, a ne vjeruje u zvijezdu, [a onaj koji rekne: 
Kišu smo dobili zahvaljujući toj i toj zvijezdi!, taj ne vjeruje u Mene, a vjeruje 
u zvijezdu].”’ 701 

U Muslimovom Sahlhu, te u Musnedu Imama Ahmeda, posredstvom 
Malika el-Eš'arija, se navode sljedeće Vjerovjesnikove, s.a.v.s., riječi: "U mom 
ummetu četiri stvari potječu iz predislamskog perioda ( džahilijjeta ) i musli- 
mani ih neće ostaviti - to su: hvalisanje porijeklom, vrijeđanje zbog fami- 
lijarne loze, očekivanje kiše od (položaja) zvijezda i naricanje za umrlim!" 702 
Onoga što se prenosi od Vjerovjesnika, s.a.v.s., od njegovih ashaba i drugih 
istaknutih autoriteta vjere a u čemu se naglašava zabrana toga, ima isuviše 
mnogo da bi se ovdje moglo navesti. Vještina proricanja iz zvijezda - koje 
podrazumijeva odredbe i utjecaje, sastoji se u tumačenju zemaljskih do- 
gađaja na temelju nebeskih situacija, odnosno u dovođenju u korelativnu 
vezu nebeskih sila sa zemljskim udesima - jest vještina koja je po Kur'anu i 
sunnetu zabranjena, odnosno koja je označavana zabranjenom preko svih 
Božijih poslanika. Uzvišeni kaže: "A čarobnjak neće, ma gdje došao, uspjeti.” 
(Ta-Ha, 69); "Zar ne vidiš one kojima je dat dio Knjige kako u vradžbine 
( džibt ) i šejtana vjeruju...” (En-Nisa, 51) 

Omer ibnu-l-Hattab, r.a., i neki drugi ashabi su izraz džibt (u navede- 
nom ajetu) protumačili kao sihr (vradžbina). U Buharijevom SahJhu navodi 
se sljedeća 'Aišina, r.a., izjava:"Ebu Bekr je imaojednog roba od čije jezarade 
jeo. On mu je jednom nešto donio i Ebu Bekr je to pojeo. 'Znaš li odakle mi 
ovo!', upitao ga je taj njegov rob. 'Ne znam. Odakle ti?', rekao je Ebu Bekr. 
'Jednom sam čovjeku prije islama nešto proricao', kazao je on, 'premda ni- 
sam znao proricati, no obmanuo sam ga - eto, on me ugledao i darovao me 
time! To je ono što si pojeo!' Na to je Ebu Bekr stavio ruku u usta i ispovraćao 
sve iz svog stomaka!" 703 

Vlast - i svako ko je u mogućnosti - dužna je ukloniti sa scene dotične 
astrologe, vračare, gatare, bacače pijeska, graha, kocke i sl., i onemogućiti im 


Hadis je vjerodostojan (sahih). 

Hadis je vjerodostojan (sahih), a stručno je elaboriran u djelu Ahkamu-l-dienaiz (str. 27), 
te u djelu EI-Ehadisu-s-sahiha (734). 

Hadis je vjerodostojan (sahih); navodi se i u djelu Mendkibu-l-ensdr (3842) u nešto sažetijoj 
formi. 

sjedenje po hanovima i javnim mjestima, ili da Ijudima radi toga zalaze po 
kućama. Onome ko zna daje to zabranjeno, a ne uloži napor da to eliminira 
i pored mogućnosti da to učini, dovoljne su riječi Uzvišenoga: "Jedni druge 
nisu odvraćali od grešnih postupaka koje su činili. Ružno li je, zaista, to kako 
su postupali!” (El-Maide, 79) 

Ovi prokletnici govore laži i, prema jedinstvenom stavu muslimana, 
jedu na nedozvoljen način stečenu imovinu ( suht ). U Sunenu se, posred- 
stvom Ebu Bekra es-Siddlka, r.a., 704 navode sljedeće Vjerovjesnikove, s.a.v.s., 
riječi: "Ako Ijudi, kad vide neko ružno djelo, ne poduzmu mjere da to djelo 
suzbiju, svakog trenutka Allah odatle može dati kaznu!” 705 

Onih koji se bave ovim poslovima, koji su izvan okvira Kur'ana i sunne- 
ta, ima više vrsta: Jedna vrsta obmanjuje, laže i vara Ijude, a neki od njih 
otvoreno govore da imaju sebi pokorne džinne, ili tvrde da posjeduju neka 
nezamisliva stanja, kao što to čine samozvani šejhovi, lažljivi derviši i prepre- 
deni pripadnici nekih vjerskih pokreta. Svi oni zaslužuju oštru kaznu koja će 
njih i njima slične odbiti od laži i obmanjivanja Ijudi. Neki od njih možda čak 
zaslužuju i smrtnu kaznu, kao onaj ko bi, uz ovakve nebuloze, još ustvrdio 
da ima i poslanstvo, ili tražio izmjenu nekog šerijatskog propisa i sl. 

Drugu vrstu čine oni koji o ovim stvarima govore na ozbiljan i realan 
način, raznim vrstama vradžbine ( sihra ). Većina učenjaka, pak, smatra da 
sihirbaz treba biti pogubljen, što je bilo opredjeljenje Ebu HanTfe, Malika 
i Ahmeda, prema jednoj zabilješci od njega. Isto to prenosi se i od ashaba: 
Omera, njegovog sina, Osmana i dr. Potom se razilaze o tome da li prethod- 
no od njega treba zatražiti da se pokaje, ili ne treba; da li ga zbog njegovog 
bavljenja sihrom treba smatrati nevjernikom, ili ga treba pogubiti zato što 
po zemlji širi nered? Jedna skupina kaže: "Ako je on nekoga ubio svojim si- 
hrom, treba i sam biti ubijen, u protivnom se treba kazniti nekom drugom 
kaznom, mimo smrtne, ukoliko u onome što govori i radi nema nevjerstva. 
To je ono što se prenosi od Eš-Šafi'ija, a isto to zastupaju i neki učenjaci ha- 
nbelijskog mezheba. 

Učenjaci se međusobno spore o stvarnosti sihra i njegovim vrstama. 
Većina njih drži da on u nekim slučajevima može utjecati na smrt i bolest 
opsihrene osobe, a da do nje ništa vidljivo ne dođe, dok neki tvrde da on 
nije ništa više od optičke varke. Svi su, međutim, saglasni u tome da ono, što 


'AfTfi kaže: "Pogledaj 422. stranicu trećega sveska Ibn Tejmijjeovog djela Medžmu'u-l-fetava." 
Hadis je vjerodostojan (sahih), a stručno je elaboriran u djelu El-Miškat (5142). 

spada u prizivanje sedam zvijezda, ili drugih nebeskih tijela, što predstavlja 
obraćanje ili činjenje sedžde njima, ili približavanje njima oblačenjem od- 
govarajuće odjeće, stavljanjem odgovarajućeg prstenja, upotrebom odre- 
đenog kada (tamjana) i sl., spada u nevjestvo (ku/r), da predstavlja najveća 
vrata višeboštva ( širka ) te da ih, stoga, treba zatvoriti, odnosno zasuniti! To 
je, naime, istovrsno sa onim što je radio IbrahTmov, a.s., narod, zbog čega je 
on i rekao ono što je rekao, kako to Allah pripovijeda o njemu, naime: "I on 
baci pogled na zvijezde, pa reče: 'Ja ću se, evo, razboljeti!”’ (Es-Saffat, 88-89); 
"I kad nastupi noć, On ugleda zvijezdu...” (El-En am, 76) i dalje do riječi Uzvi- 
šenoga: "Bit će sigurni samo oni koji vjeruju i vjerovanje svoje s mnogoboš- 
tvom ne miješaju; oni će biti na Pravom putu!" (El-En'am, 82) 

Također se svi slažu u tome da nije dozvoljeno izgovaranje bilo kakve 
bajalice, vračalice ili zakletve koje u sebi sadrže višeboštva (širk), makar se 
time upokoravali džinni i dr., kao što nije dozvoljeno izgovarati ni bilo koji 
drugi govor u kojem ima nevjerstva. Isto tako, nije dozvoljeno ni izgovaranje 
nečega čiji se smisao ne zna, zbog mogućnosti da u tome bude elemenata 
višeboštva za koje čovjek ne zna. Stoga je Božiji Poslanik, s.a.v.s., rekao: "Ba- 
janje ( rukja ) ne smeta, ukoliko u njemu nema višeboštva!” 706 Također nije 
dozvoljeno ni iskanjezaštite od džinna, budući daje Allah osudio nevjernike 
za to - rekao je: "Bilo je Ijudi iz Ijudske vrste koji su pomoć tražili od Ijudi iz 
džinske vrste, pa su im tako obijest povećavali." (El-Džinn, 6) 

Kažu: "Kada bi čovjek (prije islama) zanoćio u nekoj dolini, rekao bi: 
'Molim se ceribaši ove doline da me štiti od njenih bezumnika!', a onda bi 
počinuo u miru i u (uvjerenju da je u) zaštiti sve do zore" - "pa bi im tako 
obijest povećavali" (El-Džinn, 6), tj. Ijudi džinnima; naime, time što bi od njih 
molili zaštitu povećavali bi im grijeh, osornost, drskost i zlo, pa bi oni govori- 
li: "Gospodarimo i džinnima i Ijudima!" Džinni se uzobijeste i nevjerstvo im 
se još više poveća kad se Ijudi ovako ponesu prema njima. Uzvišeni kaže: "A 
na Dan kad ih sve sabere, pa meleke upita: 'Zar su se ovi vama klanjali?', oni 
će odgovoriti: 'Hvaljen neka si, Ti si Gospodar naš, između nas i njih nije bilo 
prijateljstva; oni su se džinnima pokoravali i većina njih je vjerovala u njih!"’ 
(Sebe', 40-41) 

Prema tome, oni koji tvrde da prizivaju meleke i da se njima obraćaju 
svojim vračalicama te da im oni dolaze u zabludi su - njima zapravo dolaze 
šejtani! Uzvišeni kaže: "A na Dan kada On sve sakupi: 'O skupe šejtanski, 


706 


Hadis bilježi Muslim posredstvom 'Avfa ibn Malika el-Ešdža'ija. 

vi ste mnoge Ijude zaveli!' 'Gospodaru naš', reći će Ijudi, štićenici njihovi, 
'mi smo jedni drugima bili od koristi i stigli smo do roka našeg koji si nam 
Ti odredio!’ 'Vatra će biti prebivalište vaše', reći će On, 'u njoj ćete vječno 
ostati, osim ako Allah drugačije ne odredi.' Gospodar tvoj je, zaista, mudar i 
sveznajući." (El-Enam, 128) 

Čovjek džinna iskorištava za neke svoje potrebe, da izvršava njegova 
naređenja i da ga obavještava o nekim nepoznatim ili izgubljenim stvarima i 
sl., dok džinn čovjeka iskorištava da ga veliča, da se njime pomaže, da njega 
doziva u pomoć i da izvršava ono što on zatraži od njega. 

Jedna vrsta njih je u šejtanskim stanjima, ima otkrovenja, komunicira 
s Ijudima iz nevidljivog svijeta ( ridžalu-l-gajb ) i probija granice prirodnog 
poretka stvari što odaje utisak da su Allahovi miljenici ( evlije )! Međutim, 
neki od njih su pomagali idolopoklonike protiv muslimana, tvrdeći da im je 
Poslanik naredio da se s idolopoklonicima bore protiv muslimana, budući 
da su muslimani pokazali neposluh! Dotični su, pak, u stvarnosti, bili braća 
idolopoklonička. 

Ljudi od znanja u odnosu prema ovima ima tri tabora: jedni drže laž- 
nim postojanje Ijudi iz nevidljivog svijeta, međutim [neki Ijudi] vidjeli su ih 
[i potvrđeno je od onih koji su ih vidjeli] ili su im pouzdane osobe kazivale 
o onome što su vidjele. Ovi, pak, kada ih ugledaju i uvjere se u njihovo po- 
stojanje, potčine im se. 

Drugi su ih upoznali i to pripisali sudbini, te stekli uvjerenje da u duhov- 
nom svijetu (fi-l-batin ) postoji put ka Allahu, mimo vjerovjesničkog puta. 

Oni iz trećeg tabora nisu mogli prihvatiti mogućnost postojanja evli- 
je izvan Poslanikovog kruga, te su stali na stanovište da je Poslanik taj koji 
pruža potporu i jednoj i drugoj skupini. Ovi veličaju Poslanika, a ne poznaju 
ni njegovu vjeru ni njegov Vjerozakon. Istina je, pak, da oni [spadaju] među 
one koji slijede šejtane, a da su Ijudi iz nevidljivoga svijeta ustvari džinni, i 
da se samo nazivaju Ijudima, onako kao što kaže Uzvišeni: "Bilo je Ijudi iz 
Ijudske vrste koji su pomoć tražili od Ijudi iz džinske vrste, pa su im tako 
obijest povećavali." (El-Džinn, 6) Inače su Ijudi oni koji se opažaju, koji su 
(po prirodi) vidljivi, premda se, ponekad, i čovjek zakrije, no ne može vječno 
ostati tako zakriven od Ijudskih pogleda. Ko bi pomislio da su oni Ijudska 
bića pogriješio bi i pokazao svoje neznanje. 

Ono što dovodi do zablude u pogledu njih i što je podijelilo ova tri 
tabora jest nerazlučivanje šejtanovih miljenika od miljenika Milostivoga. 

Neki kažu: "Dervišima se mirne duše može priznati njihovo stanje!", što je 
pogrešno, budući da najprije treba ispitati da li su njihova djela i njihova 
stanja sukladna muhammedanskom Vjerozakonu, pa ono što od toga bude 
u skladu sa njim, to će im se priznati, a što ne bude saglasno sa njim, bit će 
odbačeno, kao što je rekao Vjerovjesnik, s.a.v.s., naime: "Ko uradi nešto što 
nije u skladu s ovim na čemu smo mi, to treba biti odbačeno!” 707 U drugoj 
predaji hadis glasi: "Ko u ovu našu stvar (islam) unese nešto što joj ne pripa- 
da, to se treba odbaciti!" 

Prema tome, nema drugoga puta ( tarlkata ) osim Poslanikovoga; nema 
druge istine ( haklkat ) osim njegove; nema drugog vjerovanja ( akidet ) osim 
njegovoga, tako da niko [od Ijudi nakon njega] neće dospjeti do Allaha, do 
Njegovog zadovoljstva, Njegovog Dženneta i Njegove počasti osim slijeđe- 
njem njega tajno i javno. Onaj ko ne povjeruje u ono što je on kazao, ne 
bude bio u pokornosti njemu u pogledu onoga što je on naredio - u unu- 
trašnjim stvarima koje se nalaze u srcu i u vanjskim postupcima koje trebaju 
vršiti tjelesni organi - taj uopće nije vjernik, a kamoli miljenik Allaha Uzvi- 
šenoga, makar letio po zraku, hodao po vodi, trošio iz nevidljivog svijeta i 
zlato izvodio iz drveta, 708 ili mu se događale kakve god druge nadnaravne 
stvari. Naime, s njegovim nečinjenjem onog što mu je naređeno a činjenjem 
onog zabranjenog on može biti samo jedan od onih s šejtanskim stanjima, 
koja onoga ko ih posjeduje samo udaljavaju od Uzvišenog Allaha i primiču 
ga Njegovom bijesu i kazni. 

Što se, pak, tiče ludih osoba i djece, njihovi se grijesi ne bilježe pa se, 
stoga, neće ni kažnjavati, no oni ne posjeduju takvo vjerovanje u Allaha i 
takvo unutrašnje i vanjsko potvrđivanje (istina vjere) na osnovu kojega bi 
mogli biti Allahovi bliski miljenici, članovi Njegove uspješne partije i Njegovi 
pobjednički vojnici, jer oni u islam ulaze povodeći se za svojim roditeljima, 
kao što kaže Uzvišeni: "Onima koji su vjerovali i za kojima su se djeca njihova 
u vjerovanju povela priključit ćemo djecu njihovu, a djela njihova nećemo ni- 
malo umanjiti - svaki čovjekje odgovoran za ono što sam čini." (Et-Tur, 21) 

Ko bi, dakle, vjerovao da je neki slabouman čovjek ili neurastenik Alla- 
hov miljenik ( evlija ), iako u svom govoru, svojim postupcima i stanjima ne 
slijedi Poslanika, i takvome davao prednost nad onima koji slijede Poslanikov, 


Hadis bilježe El-Buhari i Muslim ( muttefek 'alejh ) posredstvom 'Aiše, r.a., a stručno je elabori- 
ran u El-lrva‘u (88) i Cajetu-l-meramu (5). Bilježi ga i Ibn Ebi 'Asim u svojoj Es-Sunni (52, 53). 

U izvornom rukopisu stoji: "iz džepa”. 

s.a.v.s., put taj je zabludjeli novator u vjeri, čovjek pogrešnog uvjerenja, jer 
dotični slaboumnik može biti i šejtan heretik, vjerski manipulator (zi ikarijj )/ 09 
odnosno luda ili mentalno retardirana osoba. Šta god da je od toga, njoj se, 
razumije se, ne može dati prednost nad nekim ko je Allahov miljenik (evlija) 
koji slijedi Njegovog Poslanika, ili se, pak, staviti u ravan sa njim. 

Ne može se kazati: Moguće je da dotična osoba u tajnosti slijedi Po- 
slanika, iako to svoje slijeđenje u javnosti zanemaruje!? jer je i to isto tako 
pogrešno, budući da se Poslanik, a.s., mora slijediti i javno i tajno. Junus ibn 
Abdu-I-A'la es-Sadefi kaže: "Ja sam rekao Eš-ŠafViju: 'Naš prijatelj Lejs je go- 
vorio: Ako vidite nekoga da hoda po vodi, nemojte da vas to zavara kod 
njega dok ga ne podvrgnete Kur'anu i sunnetu!' Eš-Šafi'i mu je na to rekao: 
'Lejs se - Allah mu se smilovao! - nije najbolje izrazio - trebalo je da kaže: 
Ako vidite nekoga da hoda po vodi i leti po zraku, nemojte da vas to zavara 
kod njega dok ga ne podvrgnete Kur'anu!'" 

Što se, pak, tiče onoga što neki prenose od Vjerovjesnika, s.a.v.s., naime: 
"Pogledao sam stanovnike Dženneta - vidio sam da većinu njih čine slabo- 
umni Ijudi !” 710 to se od Božijeg Poslanika, s.a.v.s., ne prenosi vjerodostojno i, 


Profesor Ahmed Šakir kaže: "Izraz zCikarijj unesen je u arapski jezik. U Šerhu-l-kamusu 
(111/24) stoji: Ez-zuvakera znači: manipuliranje vjerom u smislu da javno pokazuje pobož- 
nost i revnosno vršenje vjerskih dužnosti, a da u sebi taji licemjerstvo i pokvarenost." Ova- 
ko navodi EI-MukrT u djelu Nefhu-t-tib!" 

Hadis je slab ( da'if ). Bilježe ga Ebu Bekr el-Kelabazi u djelu Miftahu-l-me'ani (1/275) i Ibn 
'Asakir (ХМ/345/2), koji kaže: "Ibn ŠahTn kaže da ovo prenosi samo Mus'ab ibn Mahan.” On 
je iskren čovjek, no pri prenošenju hadisa je često pravio greške, kako se naznačava u Et- 
Takribu. Međutim, u prijenosnom nizu prema njemu nalazi se i Ahmed ibn 'lsa el-Haššab, 
za kojeg Ibn 'Addi kaže: 'Prenosi i neke hadise koji su protuslovni', a potom to ilustrira i 
ovim hadisom, za kojegje rekao da je, što se tiče ovog prijenosnog niza, neosnovan. Ibn 
'Addi ga, potom, bilježi, kao i neki drugi autori, posredstvom Enesa ibn Malika, gdje stoji 
da je Božiji Poslanik, s.a.v.s., rekao:'Večinu džennetlijačineslaboumnicil’ i za nj kaže:'Hadis 
se, što se tiče ovog prijenosnog niza, ima odbaciti (munker), jer ga ne prenosi niko drugi 
osim Selamea ibn Revha.' I on je, međutim, slab prenosilac, zbog svog slabog pamčenja." 
U tome ga je slijedio i Sufjan ibn 'Ujejne, kako to navodi Ebu Musa el-MedTni u svom El- 
Lataifu (1/75), s tim da on kaže: "Hadis je veoma neobičan (garib džidden), po predaji Ibn 
'Ujejnea od Ez-Zuhrija, i poznat je samo u predaji od Selamea ibn Revha." 

Prenosi se i kao mursel-predaja, s dva prijenosna niza. Prvi od njih ide preko Muhammeda 
ibnu-l-Munkedira, pa je El-Mu'afi ibn ‘Imran u svome Ez-Zuhdu (1/249) rekao: “Kazivao nam 
je Muhammed ibn Ebi Humejd el-Medeni, pozivajuči se na Muhammeda ibnu-l-Munkedira, 
kojim se predaja vezuje za Poslanika, a.s„ međutim ovaj El-Medeni je slab prenosilac, kako 
se naznačava u Et-Takribu. Drugi prijenosni niz ide preko Omera ibn ‘AbdulazTza, i posred- 
stvom ovog prijenosnog niza prenosi se i kao mursel i kao merfu' predaja. U ovom slučaju 
ima i dodatak koji glasi: "a najgornji dio 'lllijjuna predviđen je za one razumom obdarene!" 
Ovaj oblik bilježi 'Abdulvehhab el-Kilabi u svom Hadisu (11/176), navodeći i njegov prijeno- 

stoga, te riječi ne treba pripisivati njemu,jerje Džennet stvoren upravo zaone 
razumom obdarene ( ulu-l-elbab ), one koje su njihovi umovi i njihova srca na- 
putili na vjerovanje u Allaha, Njegove meleke, Njegove knjige, Njegove posla- 
nike i Sudnji dan. Allah je u Svojoj knjizi stanovnike Dženneta spomenuo po 
njihovim osobinama, a među tim svojstvima nije spomenuo i slaboumnost. 
Božiji Poslanik, s.a.v.s., je, naime, rekao: "Pokazan mi je Džennet pa sam vidio 
da većinu njegovih stanovnika čine siromasi!” 711 - nije rekao: slaboumnici. 

Pokudna skupina, a to su oni koji rade ono što rezultira kuđenjem, 
govore: "Mi u tajnosti slijedimo (ono s čime je došao Poslanik, a.s.)!", imajući 
pred očima ono kako se skrivaju oni koji u tajnosti nisu vjernici dok se u 
javnosti pokazuju takvima, čime svoju zabludu opravdavaju drugom zablu- 
dom. Pravi put se, pak, nalazi između tog dvoga. Isto je i s onima koji u ne- 
svijest padaju kad čuju lijepu melodiju - i oni su zabludjeli inovatori u vjeri, 
jer čovjeku ne priliči da ide za nečim što će ga lišiti razuma. Među muslima- 
nima prve i druge generacije muslimana nije bilo onih koji su to radili, čak 
ni kada bi slušali Kur'an, već su bili onakvi kakvim ih opisuje Uzvišeni Allah, 
naime: "Pravi vjernici su samo oni čija se srca strahom ispune kad se Allah 
spomene, a kad im se riječi Njegove kazuju, vjerovanje im učvršćuju i samo 
se na Gospodara svoga oslanjaju." (El-Enfal, 2); "Allah objavljuje najljepši go- 
vor, Knjigu sličnu po smislu, čije se pouke ponavljaju, zbog kojih podilazi 
jeza one koji se Gospodara svoga boje, a kada se spomene ime Allahovo, 
kože njihove i srca njihova se smiruju. Ona je Allahov pravi put na koji On 
ukazuje onome kome On hoće; a onoga koga Allah ostavi u zabludi niko na 
Pravi put neće moći uputiti." (Ez-Zumer, 23) 


sni niz koji ide preko 'AbdulazJza ibn Omera ibn 'AbdulazTza i njegovoga oca. 'AbdulazTz 
je, pak, iskren prenosilac, no u prenošenju hadisa je pravio greške, kako se naznačava u Et- 
Takribu. Uz to, u prijenosnom nizu ove predaje nalaze se i neki za koje ne znam da je neko 
sačinio biografiju. U ovoj predaji nalazi se i odgovor onima koji tvrde da ovom dodatku se 
ne zna za izvor, odnosno da su to riječi Ahmeda ibn Ebi-I-Hivarija koje su umetnute u nju. 
Međutim, ovaj Ahmed se u ovoj predaji uopče ne spominje. Ja sam se, naime, nešto duže 
zadržao na ovome hadisu buduči da sam vidio kako se profesor Ahmed Šakir - Allah mu se 
smilovao! - osvrnuo na njega riječima: "Iz svega onog što se nadaje iz onog što je rečeno o 
njemu proizlazi da hadis nema osnove!” Nije mi, pak, poznato da se ijedan stručnjak tako 
izrazio o ovom hadisu. Neki su tako kazali samo za navedeni dodatak, kako smo vidjeli, pa 
ako če se hadis odbaciti zbog njega, onda je prioritetnije da se odbaci samo taj dodatak. U 
terminologiji hadiskih stručnjaka nije dopušteno da se za neki hadis, ako ima jedan ili više 
prijenosnih nizova, makar bio i slab, rekne da nema izvora, pa neka se to ima na umu. 

Hadis bilježi Muslim posredstvom Ibn ‘Abbasa, te El-Buhari posredstvom 'lmrana, a oba 
su stručno elaboriran u djelu Ed-Da'ifa (2800), pod jednim drugim hadisom u kome se 
pojavljuje neprihvatljiv nadodatak. 

Što se, pak, tiče onih "razumnih luđaka" koje učenjaci spominju po 
dobru, to su oni u kojima je bilo dobra a potom su izgubili razum. Oni se 
karakteriziraju time da, kada u njihovom ludilu dođe do neke vrste bud- 
nosti duha, tada progovaraju ispravnim vjerovanjem koje su ranije imali u 
svojim srcima i time se rukovode u stanju lišenosti uma. Stvar je, međutim, 
drukčija kod onoga ko je prije ludila bio nevjernik ili pokvarenjak - kod 
njega ludilo ne eliminira ono njegovo nevjerovanje ili njegovu pokvarenost 
koja se u njemu bila ustalila. Isto tako, bogobojazni vjernici koji polude bit 
će proživljeni zajedno s drugim bogobojaznim vjernicima. Gubitak razuma 
nastupom ludila ili usljed nečega drugog, svejedno da li se takav nazivao ne- 
urastenikom ili smetenjakom, ne povlači za sobom uvećavanje stanja; nje- 
govo stanje u pogledu vjerovanja i bogobojaznosti ostaje onakvim kakvo je 
bilo ranije, dobro ili loše. Gubitak razuma ga niti povećava, niti umanjuje. 
Ludilo rezultira samo time da čovjeku uskraćuje povećavanje dobra, kao što 
ga i štiti od kazne u slučaju da počini neko zlo, no ne briše mu ono na čemu 
je bio prije toga. 

Ono što se nekima dešava kad slušaju lijepe melodije - poput bunca- 
nja ili govora nekim jezicima drukčijim odjezika kojim inače govore - govor 
je šejtana koji govori njegovim jezikom, onako kako govori jezikom epilepti- 
čara. Sve to spada u šejtanska stanja, pa kako bi gubitak razuma mogao biti 
razlogom, uvjetom ili načinom približavanja Allahovom miljeništvu, kako to 
misli velik broj onih koji su u zabludi?! 

Jedan od njih čak kaže: 

Oni skupina su koja narušava poredak i probija ograde sve 
kod njih nifarza nema ni nafite ti kreposne. 

Luđaci oni su, al’ tajna ludila njihovoga nedokučiva je baš, 
na vratima njezinim um na sedidu pada joj. 

Ovo je govor zabludjelog, ili čak nevjernika, koji je uvjeren da [u] 
ludilu ima neke tajne na čijim vratima razum sedždu čini!, s obzirom na 
neku vrstu otkrovenja koja se javlja kod nekih luđaka, odnosno na čudne 
postupke koji probijaju okvire uobičajenog poretka stvari, a što dolazi kao 
posljedica šejtanskih uplitanja u to, kako je to i kod čarobnjaka i vračeva. 
Ovaj zabludnik je, pak, pomislio da je svaki onaj, kome se pomuti um ili 
ko (nekim postupkom) probije granicu uobičajenog, Allahov miljenik! Ko 
je takvoga uvjerenja taj je nevjernik! Uzvišeni, naime, kaže: "Hoću li vam 
kazati kome dolaze šejtani? Oni dolaze svakom lašcu, grešniku!" (Eš-Šu'ara, 

221-222) Prema tome, kod koga god dolaze šejtani kod njega neminovno 
mora biti laži i pokvarenosti. 

Što se tiče onih koji čine ibadet vježbama i osamljivanjima, izostavlja- 
jući džuma-namaze i klanjanje u džematu, njihov trud će na ovom svijetu 
uzaludan biti, a oni računaju da postupaju dobro. Allah je zapečatio njihova 
srca, kako se to naznačava u zbirci vjerodostojnih hadisa ( Es-SahJh ) u kojoj 
se navode sljedeće Vjerovjesnikove, s.a.v.s., riječi: "Ko tri džume izostavi iz 
nehajnosti, bez opravdanog razloga, tome će Allah zapečatiti srce!" Svako, 
pak, ko odstupi od Poslanikovog sunneta, poznajući ga, protiv sebe izaziva 
srdžbu (Božiju), a ako ga ne poznaje tada je u zabludi. Stoga nam je Allah 
propisao da Ga u svakom namazu molimo da nas uputi na Pravi put, na put 
onih kojimaje Svoje blagodati darovao: poslanika, iskrenih vjernika, šehida i 
dobrih Ijudi, a kako su oni lijepo društvo, a ne na put onih koji su protiv sebe 
srdžbu izazvali i onih koji su zalutali. 

Što se tiče onoga koji se poziva na kazivanje o Musau i Hidru, a.s., na- 
ime, o dopuštenosti zaobilaženja Objave i ograničavanju na mistično zna- 
nje ( el-'ilmu-l-ledunni ), za koje neki neupućeni tvrde da ga posjeduju, taj je 
bezbožnik i heretik, jer Musa, a.s., nije bio poslan Hidru, niti je Hidru bilo 
naređeno da ga slijedi, pa mu je zato i rekao: "Jesi li ti Musa Benu Israilićana?" 
"Jesam", rekao mu je on. Muhammed, s.a.v.s., poslan je, pak, svim Ijudima i 
džinnima, i da su i Musa i 'lsa živi i oni bi morali biti njegovi sljedbenici, a 
kada se 'lsa, a.s., spusti na Zemlju, on će suditi po Muhammedovom vjero- 
zakonu, pa ko za sebe ustvrdi da je on sa Muhammedom, a.s., u onakvom 
odnosu u kakvom je Hidr bio sa Musaom, ili to prizna bilo kome iz musli- 
manskog ummeta, taj neka obnovi svoj islam, i neka izgovori posvjedočenje 
( šehadet ) istine, jer je potpuno izašao iz vjere islama, a da se i ne govori o 
tome da, kao takav, nije Allahov miljenik (eulija). Takav je, ustvari, šejtanov 
miljenik. 

Ovo je tačka razlaznica između heretika među sufijama i onih koji su 
na ispravnome putu. Isto je i s onima koji govore da Ka'ba kruži (tavaf čini) 
oko nekih njihovih Ijudi gdjegod dase oni nađu! Pazašto Ka'banije izašlana 
Hudejbiju da tavaf učini oko Poslanika, s.a.v.s., onda kada je on bio spriječen 
da dođe do nje, a volio ju je vidjeti?! Ovi su slični onima koje Allah u Kur'anu 
ovako opisuje: "Svaki bi od njih htio da mu se daju listovi rašireni. Nikada, 
jer oni se onoga svijeta ne plaše! Uistinu, Kur'an je pouka, i ko hoće, na umu 
će ga imati, a na umu će ga imati samo ako Allah bude htio. On je jedini 
dostojan da Ga se boje i On jedini prašta.” (El-Muddessir, 52-56) 

O njegovim riječima: 

C,5S I džemat (zajedništvo) držimo istinom i ispravnošću, a razjedi- 
njenost odstupanjem od ispravnosti i kaznom. 


Komentar: 

Uzvišeni Allah kaže: "Svi se čvrsto Allahovog užeta držite, i nikako se ne 
razjedinjujte!" (Alu 'lmran, 103); "I ne budite kao oni koji su se razjedinili 
i u mišljenju podvojili kada su im već jasni dokazi došli - njih čeka patnja 
velika!" (Alu 'lmran, 105); "Tebe se ništa ne tiču oni koji su vjeru svoju rasko- 
madali i u stranke se podijelili, Allah će se za njih pobrinuti. On će ih o ono- 
me što su radili obavijestiti." (El-En'am, 159); "Oni će se uvijek u vjerovanju 
razilaziti, osim onih kojima se Gospodar tvoj smiluje!" (Hud, 119), izuzevši 
iz razdora one koji su u milosti. "To je zato što je Allah objavio Knjigu, pravu 
istinu. A neslozi onih čija su mišljenja u Knjizi suprotna, doista, nema kraja!" 
(El-Bekare, 176) Ranije smo se susreli s Vjerovjesnikovim, s.a.v.s., riječima: 
"Sljedbenici dviju ranijih objava u vjeri su se podijelili na sedamdeset i dvije 
frakcije, a ovaj će se ummet podijeliti na sedamdeset i tri frakcije, tj. sekte, i 
sve će u Džehennem, osim jedne, a to je ona koja se bude držala zajednice 
muslimana ( džemaat)!" 7U U drugoj predaji stoji: "A ko će sačinjavati taj dže- 
mat, Božiji Poslaniče?" upitali su i on im je rekao: "Oni koji budu na onome 
na čemu smo ja i moji ashabi!" 

Iz ovoga se razumije da će svi oni međusobno podijeljeni nastradati 
osim onih koji se budu držali sunneta i džemata (zajedništva), te da će među 
muslimanima doista doći do međusobne pocijepanosti. Imam Ahmed po- 
sredstvom Mu'aza ibn Džebela bilježi da je Vjerovjesnik, s.a.v.s., rekao: "[Šej- 
tan] je, zbilja, čovjeku vuk, poput vuka za ovce - on ščepava onu koja se 
izdvojila od stada [koja je postrani], pa se, stoga, dobro čuvajte sporednih 
staza, već se držite džemata, većine i džamije!” 713 

U zbirkama vjerodostojnih hadisa El-Buharija i Muslima navodi se da 
je Vjerovjesnik, s.a.v.s., kadje objavljen ajet:"Reci: 'On je kadar poslati protiv 


Hadis je vjerodostojan (sahih); bilježi ga Ebu Davud i drugi autori. Ranije smo se susreli sa 
njim (str. 260/u izvorniku), dok u predaji koja slijedi iza njega ima slabosti, kako smo to 
tamo naznačili. 

Za prijenosni niz hadisa se kaže da je vjerodostojan, međutim nije mi jasno odakle to do- 
lazi kad je njegov prijenosni niz slab, kako je to objašnjeno u djelu Tahrldžu-I-Miškat (184), 
te u djelu EI-Ehadisu-d-da'ifa (3016) i Da'ifu Dždmi'i-s-sagir (1477). 

vas kaznu iznad vaših glava ili ispod vaših nogu...”’ rekao: "Utječem se Licu 
Tvome od toga!" pa kad je nastavljeno: "...ili da vas u stranke podijeli i učini 
da silu jedni drugih iskusite!" (El-En'am, 65) rekao je: "O, pa ono dvoje je 
lakše!” 714 

Tako je ukazao na to da će ih Allah, neminovno, u stranke podijeliti i 
učiniti da jedni iskuse silu drugih, s tim da će Poslanik biti čist od toga. Oni 
će u takvom stanju biti u stanovitom neznaboštvu. Stoga je Ez-Zuhri rekao: 
"Dogodio se raskol dokje još bilo mnogo Poslanikovih ashaba, pa su zauzeli 
jedinstven stav da je svaka prolivena krv, svaka uzurpacija imetka ili svaka 
rana nanesena na osnovu tumačenja Kur'ana uzaludna stvar, pa su ih (u po- 
gledu toga) spustili na razinu neznaboštva. Malik, 715 sa svojim potvrđenim 
prijenosnim nizom, navodi sljedeću 'Aišinu, r.a., izjavu: "Ljudi su propustili 
da postupe po ovom ajetu" misleći na ajet: "Ako se dvije skupine vjernika 
sukobe, poduzmite mjere da ih pomirite, pa ako jedna od njih nastavi ata- 
kovati na drugu, povedite rat protiv one koja atakuje sve dok se ne priklo- 
ni Allahovoj naredbi!" (El-Hudžurat, 9) "Prema tome, kad su se muslimani 
sukobili među sobom, bila ja obaveza izmiriti ih, kako je naredio Uzvišeni 
Allah, pa pošto nije tako urađeno, došlo je do raskola i to je poprimilo obi- 
Iježje neznaboštva a sukob se nastavio dalje nizati." 

[Stvari] oko kojih su se muslimani sporili u primarnim i sekundarnim 
pitanjima vjere, ukoliko nisu bile prepuštene Allahu i Poslaniku, jesu one u 
kojima nije bilo do kraja jasno šta je u njima istinito, pa oni koji su se sporili 
nisu imali sasvim jasan dokaz o tome. Ako bi im se Allah smilovao jedni 
drugima su tada izražavali priznanje i ne bi se dizali jedni na druge, kako je 
to bilo za vrijeme Omerovog i Osmanovog hilafeta. Naime, ashabi su se tada 
sporili o nekim pitanjima koja su zahtijevala ulaganje osobnog umnog pre- 
gnuća i jedni drugima su priznavali ono do čega su dolazili svojim vlastitim 
naporima i niko nije nasrtao na drugog, niti je sam bio izlagan nasrtaju. Ako 
im se, pak, Allah ne bi smilovao, tada bi među njima dolazilo do pokudnog 
razilaženja pa su se dizali jedni protiv drugih bilo verbalno, tako što su se 
nazivali nevjernicima ili grešnicima, bilo praktično, kad bi dolazilo do hapše- 
nja, fizičkog maltretiranja i ubijanja. Oni koji su Ijude doveli u kušnju u vezi 
sa stvorenošću Kur'ana bili su od ovih potonjih: izumili su novotariju i one 


Hadis je vjerodostojan (sahih). Vezuju ga za El-Buharijevu i Muslimovu zbirku hadisa, što 
je lapsus, budući da ga bilježi samo El-Buhari, kako to sugerira stručna valorizađja hadisa 
u Ibn Keslrovom Tefsiru, te Mizzijeva elaboracija u djelu Et-Tuhfe (11/251). 

Ovu predaju ja nisam uspio pronaći u (Malikovom) Muvetta'u. 

koji se s njima nisu slagali u tome nazivali su nevjernicima i dopuštali su da 
im se uskrate njihova prava i da budu kažnjavani. 

Prema tome, kada je Ijudima skriveno nešto od onog s čime je Allah 
poslao Poslanika, oni tada bivaju pravedni, ili nepravedni. Pravedan bude 
onaj ko postupi prema onim predajama od Vjerovjesnika, koje je dosegnuo, 
i koji u vezi sa tim ne čini nasilje drugome. Nepravedan, pak, bude onaj koji 
nasrće na drugoga, a većina njih pokazuje se nepravednima i pored toga 
što znaju da su nepravedni, kako to kaže Uzvišeni, naime: "A oni kojima je 
ranije data objava podvojili su se baš onda kad im je došlo znanje, i to iz 
međusobne zavisti!” (Alu 'lmran, 19) Naime, da su slijedili onu pravednost 
koju su poznavali, i da su jedni druge priznavali, onako kako to čine oni koji 
slijede najviše autoritete znanosti, koji su svjesni da nisu kadri sami dokučiti 
kakav je u tome Allahov propis, odnosno propis Njegovog Poslanika - oni, 
naime, svoje istaknute autoritete tretiraju Poslanikovim zamjenicima i go- 
vore: "Ovoje najviše što smo mi kadri učinitifTako onaj pravedni od njih ne 
čini nepravdu drugome, niti nasrće na njega, ni riječju ni djelom, u smislu da 
tvrdi kako je stav onoga za kojim se on povodi jedino ispravan, a da pritom 
ne iznosi i argument, kudeći one koji se ne slažu sa njim, i pored toga što 
imaju pravo na to. 

U osnovi postoje dvije vrste raskola i nesloge: onaj koji se karakterizira 
raznolikošću, i koji se karakterizira suprotnošću. 

Razilaženja u smislu raznolikosti ima mnogo vidova: 

a) Jedan od njih je onaj gdje je svaki od dvaju stavova ili postupaka 
ispravan i legitiman, kakav je, naprimjer, slučaj s načinima učenja 
Kur'ana ( kiraat ) u čemu su se razilazili ashabi, r.a., tako da ih je i sam 
Vjerovjesnik, s.a.v.s., ukorio (zbog prepirke oko toga), rekavši im: 
"Obojica učite ispravno!” 716 Kao primjer ovog razilaženja može se 
navesti i forma ezana, ikameta, započinjanja namaza, zatim kada se 
čini sehvi-sedžda, učenje na sjedenju u namazu, namaz usljed veli- 
kog straha, bajramski tekbiri i sl. Sve što se prenosi o tome, naime, 
legitimno je premda je nešto od toga pretežnije u odnosu na drugo, 
ili je bolje. I pored toga, vidjet ćeš brojne pripadnike muslimanske 
zajednice kako su se u tome razilazili do te mjere da su neke njihove 
frakcije bile spremne ratovati samo zbog parnog ili neparnog učenja 
ikameta i sličnih stvari! - što je očevidan haram. Isto tako, vidjet ćeš 


Hadis bilježi El-Buhari posredstvom ‘Abdullaha ibn Mes'uda, r.a. 

da kod mnogih njih u srcu ima zagriženosti za jedan od tih oblika 
i tolike netrpeljivosti prema drugim oblicima i zabranjivanja njiho- 
vog upražnjavanja da su time zašli u ono što je Vjerovjesnik, s.a.v.s., 
zabranio. 

b) Drugi vid ovakvog razilaženja jeste onaj gdje svaki od dvaju stavova 
izražava smisao onoga drugog, i gdje je razlika samo u formalnom 
jezičkom izrazu. Tako se, naprimjer, mnogi razilaze u pogledu termi- 
na za definicije, za oblike dokaza, za jezičko označavanje određenih 
pojmova i sl., a potom neznanje ili nepravednost doprinesu da se 
jedan stav o tome hvali, a drugi kudi i da se na njegovog zastupnika 
atakuje i sl. 

Što se, pak, tiče razilaženja koje se karakterizira suprotnošću, ono po- 
drazumijeva dva međusobno isključiva stajališta u primarnim, ili u sekun- 
darnim pitanjima, kod većine učenjaka koji zastupaju stav da upravu može 
biti samo jedan! Ovdje je stvar mnogo ozbiljnija, jer su ta dva stava među- 
sobno isključiva. Međutim, ustanovit ćemo da mnogi od njih, i onda kad 
u pogrešnom stavu njegovog oponenta ima i neke istine, odnosno kad on 
ima neki dokaz koji potvrđuje stanovitu istinitost, odbacuju i istinu zajedno 
s neistinom, tako da i on postane djelimično izvan istine, onako kako je onaj 
prvi u osnovi izvan istine. Ovoga ima mnogo među sunnijama. 

Stvar je u ovome jasna što se tiče inovatora u vjeri, dok onaj kome 
Allah podari uputu i svjetlo iz ovoga razabire ono što mu čini sasvim jasnom 
svrhu zabrane nečega ovakvog i njemu sličnoga koja se navodi u Kur'anu i 
sunnetu, premda zdrava srca to po prirodi osuđuju, no ovdje se radi o svje- 
tlu na svjetlo. 

Što se tiče prve vrste razilaženja, tj. onog koje se karakterizira razno- 
likošću, ukor unutar njega zaslužuje onaj ko se digne protiv onoga drugog. 
Inače, Kur'an upućuje na pohvalnost obiju skupina u tome, ukoliko među 
njima nema mržnje i neprijateljstva, što se naznačava u riječima Uzvišenoga: 
"To što ste neke palme posjekli, ili ih da uspravno stoje ostavili, Allahovom 
voljom ste učinili!" (El-Hašr, 5) - Oni su, naime, imali različita stajališta o 
sječi drveća tako da su ga jedni sjekli, a drugi nisu; te u riječima Uzvišenoga: 
"I Davudu i Sulejmanu kada su sudili o usjevu što su ga noću ovce nečije 
opasle - i Mi smo bili svjedoci suđenju njihovu - i učinismo da Sulejman 
pronikne u to, a obojici smo mudrost i znanje dali!" (El-Enbija', 78-79), gdje 
se ističe Sulejmanovo pronicanje, ali se obojici priznaju mudrost i znanje. To 
nalazimo i u Vjerovjesnikovom, s.a.v.s., potvrđivanju ispravnosti postupka 

svih onih koji su učestvovali u pohodu na pleme Benu Kurejza, kada su jed- 
ni Ijudi ikindija-namaz klanjali u njenom vremenu, a drugi je odgodili dok 
nisu stigli do Benu Kurejze. 717 Istu činjenicu nalazimo i u njegovim riječima: 
"Kad onaj koji uloži svoj intelektualni napor u razrješavanju neke situacije, 
pa pogodi ono što je u tome ispravno, tada će imati dvije nagrade, a kad se 
potrudi da to pravilno riješi pa u tome pogriješi, imat će jednu nagradu!” 718 

U drugoj vrsti razilaženja pohvalna je samo jedna od dviju skupina, 
dok se druga izlaže kuđenju, kao u riječima Uzvišenoga: "A da je Allah htio, 
ne bi se međusobno oni poslije njih ubijali, kad su im jasni dokazi već došli, 
ali oni su se razišli pa su neki od njih vjerovali, a neki su poricali!" (El-Bekare, 
253), te u Njegovim riječima: "Ova dva protivnička tabora spore se oko Gos- 
podara svoga; onima koji ne budu vjerovali bit će odijela od vatre skrojena!” 
El-Hadždž, 19) 

Većina razilaženja koje dovodi do frakcionaštva među muslimanima 
pripada onoj prvoj vrsti, i ono dovodi do prolijevanja krvi, uzurpiranja imovi- 
ne, neprijateljstva i mržnje. To je stoga što jedna strana onoj drugoj ne prizna- 
je ono istinito kod nje, što je ne tretira objektivno, već na onu istinu koju ima 
u svojim rukama nadodaje neistine. Isto tako postupa i druga strana. Allah je 
naznačio da je ishodište toga međusobna mržnja i zavist: "A povod neslaga- 
nju bila je međusobna zavist, baš od onih kojima je data Knjiga, i to kada su 
im već bili došli jasni dokazi!" (El-Bekare, 213), jer je mržnja prekoračenje gra- 
nice, što se u Kur'anu spominje na više mjesta, kao pouka ovome ummetu. 

Blisko ovome je i izjava Ebu Hurejrea, r.a., koju El-Buhari i Muslim bi- 
Iježe u svojim zbirkama vjerodostojnih hadisa, posredstvom Ebu Zinada i 
El-A'redža, koja glasi: "Božiji Poslanik, s.a.v.s., rekao je: 'Nemojte me pitati o 
onim stvarima koje sam vama prepustio, jer su oni prije vas stradali zato što 
su stalno postavljali pitanja i što su se razilazili sa svojim vjerovjesnicima. 
Prema tome, ono što vam zabranim vi se toga klonite, a što vam naredim 
to izvršavajte koliko budete mogli!’” 719 Tako im je naredio da se suzdržavaju 
od onog što im nije naređeno, obrazlažući to činjenicom da su raniji narodi 


Hadis bilježe El-Buhari i Muslim posredstvom Ibn Omera. 

Hadis bilježe El-Buhari, Muslim, Ahmed i drugi autori posredstvom Ebu Hurejrea i 'Amra 
ibnu-l-'Asa. 

Hadis je vjerodostojan (sahlh), a stručno je elaboriran u djelu EI-Ehadisu-s-sahiha (850), 
prema predaji koju bilježi Et-Tirmizi i njegovoj ocjeni o njenoj vjerodostojnosti, te u El- 
Irva'u (314 i 155), prema predaji koju bilježe El-Buhari, Muslim i drugi autori. Za hadis se 
navodi još sedam predajnih linija - svaka ide preko Ebu Hurejrea, r.a. 

stradavali zato što su postavljali mnoga pitanja i što su se, nakon toga, razi- 
lazili s poslanicima, čineći grijehe. 

Postoji i razilaženje o samoj Božijoj objavi, među onima koji je prizna- 
ju, i njega ima dvije vrste: jedna se odnosi na njezino objavljivanje, a dru- 
ga na njezino tumačenje. U oba slučaja prisutno je vjerovanje u jedan dio, 
mimo drugoga. 

Primjer za prvu vrstu jest njihovo razilaženje o Allahovom izgovaranju 
Kur'ana i njegovom objavljivanju. Tako jedna skupina kaže: "Taj govor posti- 
gnutje Njegovom moći i htijenjem, budući da gajestvorio u nečem drugom, 
nije ga Sam poduzeo!", dok druga skupina kaže: "Naprotiv, govor je Njegovo 
svojstvo, On ga ostvaruje Svojim Bićem; nije stvoren pa, prema tome, (Allah) 
ne govori Svojim htijenjem i Svojom moći!" Tako su i jedna i druga skupina u 
svom govoru objedinile istinu i neistinu, pa su vjerovale u dio istine ospora- 
vajući onu istinu koju je zastupala druga strana, na šta je ranije ukazano. 

Što se tiče razilaženja oko njegovog tumačenja, koje sadrži vjerovanje 
u samo jedan dio, mimo drugoga, toga ima puno. U predaji koju prenosi 
Amr ibn Šu'ajb od svoga djeda, posredstvom svoga oca, stoji: "Božiji Posla- 
nik, s.a.v.s., jednog dana je izašao pred svoje ashabe dok su se oni prepirali 
o sudbini, podupirući svoja stajališta ajetima iz Kur'ana. Njemu kao da je 
na lice neko prosuo zrnevlje nara; rekao je: 'Zar vam je to naređeno? Ili vam 
je to stavljeno u obavezu? Da jedan dio Kur'ana suprotstavljate drugom!? 
Gledajte u ono što vam je naređeno pa to slijedite, i u ono što vam je zabra- 
njeno pa se toga klonite !’" 720 

U drugoj verziji ove predaje stoji: "Ljudi, pa oni prije vas su otišli u 
zabludu tako što su se razlazili sa svojim vjerovjesnicima i što su jedan dio 
Objave suprotstavljali drugom. Kur'an nije objavljen da biste vi jedan njegov 
dio suprotstavljali drugome, već je objavljen tako da jedan njegov dio po- 
tvrđuje drugi. Zato, postupajte po onome što dokučite iz njega, a u ono što 
vam bude nejasno vjerujte!" 

U trećoj verziji stoji: "Ranije vjerske sljedbe nisu bile proklete dok se 
nisu razišle među sobom, a neutemeljena rasprava o Kur'anu je nevjerstvo !" 721 

Ovo je poznati hadis, zabilježen u musnedima i sunenima. Njegovu, 
pak, osnovu navodi Muslim u svom Sahihu, posredstvom 'Abdullaha ibn 


Hadis je vjerodostojan (sahih) i već smo se susretali sa njim (na str. 201/u izvorniku). 
Hadis je vjerodostojan (sahih). 

Rebaha el-Ensarija, koji kaže da je 'Abdullah ibn 'Amr rekao: "Jednom sam 
poranio kod Vjerovjesnika, s.a.v.s., pa je on шо glasove dvojice Ijudi koji su 
se sporili oko jednog ajeta, teje izašao pred nasa na licu mu se mogla primi- 
jetiti srdžba. 'Oni su prije vas stradali', rekao je, 'zbog toga što su se sporili u 
onom što im je bilo objavljeno!”’ 722 

Svi se, pak, inovatori u vjeri razilaze u tumačenju Kur'ana i vjeruju u 
jedan njegov dio, mimo drugoga, priznajući samo one ajete koji odgovaraju 
njihovim stajalištima. Ajete koji nisu u suglasju sa tim ili tumače tako što im 
daju drugi smisao od onoga koji izražavaju, ili za njih govore: "Ovo je neja- 
sno, nikome nije poznato njegovo značenje!”, čime poriču sve one smislove 
koje je Allah objavio u tome!, što ima prizvuk nevjerstva, jer vjerovanje u 
jezičku formu Objave, bez smisla koji se njome izražava, spada u onu vrstu 
vjerovanja koja je svojstvena sljedbenicima ranije Objave, za koje Uzvišeni 
kaže: "Oni kojimaje naređeno da premaTevratu postupaju, pa ne postupa- 
ju, slični su magarcu koji knjige nosi!" (El-Džumu'a, 5); "Neki od njih su neu- 
ki, oni ne znaju za Knjigu, nego samo za puko čitanje!" (El-Bekare, 78), tj. oni 
objavljenu knjigu samo formalno čitaju, ne razumijevajući i smisao onoga o 
čemu se tu govori. Takav čovjek nije poput onog vjernika koji razumije ono 
što razumije iz Kur'ana i onda postupa po tome što je razumio, a znanje o 
onome što mu je nejasno prepusti Allahu, kako mu je to naredio Vjerovje- 
snik, s.a.v.s., riječima: "Pa ono od njega što razumijete sprovedite u djelo, a 
što vam ostane nepoznato to prepustite njegovome znalcu!" 723 , i time izvrši 
njegovu, s.a.v.s., zapovijest. 


O njegovim riječima: 

CSS Allahova vjera i na Zemlji i na nebesima je jedna. To je islam. Uzvi- 
šeni Allah kaže: "Vjera kod Allaha je islam!" (Alu ‘Imran, 19) Još 
kaže: "I zadovoljan sam da vam islam bude vjera!" (El-Maide, 3) 
Ona se nalazi između [prekomjemosti] i nedomjemosti; između 
učenja o usporedivosti Božijoj s nečim stvorenim (tesbih) i uče- 
nja o Njegovoj lišenosti svakoga svojstva ( ta'til ); između determi- 
nizma i identerminizma; izmeđusigumostod kazne i beznađa. 


Hadis je vjerodostojan ( sahih ) s obzirom da ga navodi Muslim. 

Hadis je vjerodostojan (sahih), a ova verzija nalazi se kod Ahmeda (11/181), kod hadisa br. 
462. 

Komentar: 

U Sahihu se, posredstvom Ebu Hurejrea, r.a., navode sljedeće Vjerovjesniko- 
ve, s.a.v.s., riječi: "Svi mi vjerovjesnici bili smo iste vjere!” 724 Uzvišeni kaže: "Ko 
bude želio neku drugu vjeru osim islama, ona mu neće biti primljena!" (Alu 
'lmran, 85) Ovo ima općenit smisao i podrazumijeva sva vremena, s tim 
da su se vjerozakoni razlikovali, kako to kaže Uzvišeni, naime: "Svima vama 
smo zakon i pravac propisali!" (El-Maide, 48) Prema tome, vjera islam je ona 
vjera koju je Uzvišeni Allah propisivao Svojim robovima jezicima Svojih po- 
slanika, tako da su njegovi i primarni i sekundarni dijelovi preneseni preko 
poslanika. To je krajnje jasna vjera, tako da svaka razborita osoba, mlada 
i stara, obrazovana i neobrazovana, inteligentna i neinteligentna u najkra- 
ćem vremenu može ući u nju, a još brže može izaći iz nje: zanegiranjem 
jedne riječi, označavanjem neistinitim neke vjerske tvrdnje, suprotstavlja- 
njem, iznošenjem laži na Allaha, izražavanjem sumnje u Allahov govor, od- 
bijanjem nečega što je On objavio, sumnjanjem u nešto od čega je Allah 
otklonio svaku sumnju i sl. 

Kur'an i sunnetsu ukazali najasnost vjere islama, na lahkoću njegovog 
učenja, na to da ga pridošlica može naučiti na licu mjesta i odmah otići oda- 
tle. Vjerovjesnikovo, s.a.v.s., podučavanje islamu razlikovalo se od slučaja do 
slučaja. Ako bi neko došao iz dalekog kraja, kao, npr., Dimam ibn Sa'leba 
en-Nedždi, ili deputacija iz plemena 'Abdu-l-Kajs, podučio bi ih tek toliko 
koliko im ne bi bio nepoznat, s tim da je on znao da će se njegova vjera 
proširiti na sve strane. Također je takvima slao Ijude koji će im objašnjavati 
sve drugo što im bude potrebno. Ako bi, pak, taj neko bio iz obližnjeg mje- 
sta iz kojeg mu može doći kad god poželi i postupno se uvoditi u vjeru, ili 
ako je Poslanik, s.a.v.s., znao da dotični već posjeduje elementarno znanje iz 
njegove vjere, njemu je odgovarao shodno njegovome stanju i potrebama, 
već prema indikatoru stanja onog koji bi ga nešto pitao. Takve su, naprimjer, 
njegove riječi: "Reci: 'Vjerujem u Allaha i ustraj u tome!"’ 

Ako bi, pak, neko propisao neku vjeru koju Allah nije odobrio, jasno 
je da načela na kojima bi se zasnivala ta vjera ne bi mogla biti prenesena od 
Vjerovjesnika, s.a.v.s., niti od nekog drugog poslanika, već bi to bila vjera 
koja ne bi bila utemeljena u istini. A i ono što je uvjet za neistinu je, također, 
neistina onako kako je ono što je neodvojivo od istine, također, istina. 


Hadis bilježe El-Buhari i Muslim ( muttefek 'alejhi) u sličnom obliku, a gore navedena verzija 
se može nači u djelu Sahihu-l-Džami'i-s-sagir (1465). 

Što se tiče njegovih riječi: "između [prekomjernosti] i nedomjernosti” 
pa, Uzvišeni kaže: "Reci: 'O sljedbenici ranije Objave, ne pretjerujte u svojoj 
vjeri...!”’ (El-Maide, 77); "O vi koji vjerujete, ne zabranjujte lijepe stvari koje 
vam je Allah dopustio, i ne prelazite mjeru, jer Allah ne voli one koji prelaze 
mjeru. 1 jedite od onog što vam je Allah dao, a što je lijepo i dopušteno, i 
bojte se Allaha u Kojeg vjerujete!" (El-Maide, 87-88) 

U zbirkama vjerodostojnih hadisa El-Buharija i Muslima navodi se 'Ai- 
šina izjava u kojoj stoji "da su neki ashabi Božijeg Poslanika, s.a.v.s., pitali 
žene Božijeg Poslanika, s.a.v.s., o tome šta je Poslanik radio izvan očiju jav- 
nosti, nakon čega je jedan od njih rekao: 'Ja od sada ne jedem meso!', drugi 
je rekao: 'Ja neću stupati o odnos sa ženama!’, a treći: 'Ja više neću spavati na 
posteljini!' Kad je to doprlo do Vjerovjesnika, s.a.v.s., rekao je: 'Šta misle oni 
koji su rekli tako i tako?! Pa, ja postim, ali i mrsim; i spavam i noću bdijem 
u molitvi; i jedem meso; i stupam u odnos sa ženama - pa ko se okrene od 
mog sunneta, taj meni ne pripada!”’ 725 

U drugim hadiskim zbirkama, mimo El-Buharijeve i Muslimove, navo- 
di se verzija: "Pitali su o njegovom ibadetu izvan javnosti (u kući), pa kao da 
im se to učinilo nedovoljnim!” 726 

O povodu objave ajeta navodi se, posredstvom Ibn Džurejdža i 'lkri- 
mea, da su: Osman ibn Maz'tin, Alija ibn Ebu Talib, Ibn Mes'ud, El-Mikdad 
ibnu-l-Esved i Salim, oslobođeni Huzejfeov rob, r.a., odlučili da se u pot- 
punosti posvete vjeri, pa su se povukli u kuće, razdvojili se od žena, obukli 
odjeću od kostrijeti, zabranili sebi ukusna jela i lijepa odijela, te se ograničili 
samo na ono što su jeli i oblačili pustinjaci Вепп Israila, čak su razmišljali i 
da se kastriraju, te su spajali noćno bdijenje u molitvi i dnevni post - pa je 
objavljeno: "O vi koji vjerujete, ne uskraćujte sebi lijepe stvari koje vam je 
Allah dopustio, i ne prelazite mjeru, jer Allah ne voli one koji prelaze mje- 
ru!" (El-Maide, 87) Htjelo se kazati: Ne idite putem mimo onoga kojim idu 
muslimani, misleći na njihovo sustezanje od žena, jela i odjeće, na spajanje 
noćnog bdijenja i dnevnog posta i na njihovo pomišljanje da se kastriraju, 


Hadis je vjerodostojan (sahJh), međutim njih dvojica ga bilježe posredstvom Enesa, a ne 
'Aiše, s tim da navode jedan drugi 'Aišin hadis, no izvan ovog slučaja. U tom hadisu Vjero- 
vjesnik, s.a.v.s., kaže: "Šta misle neki Ijudi, okrećući se od onog u čemu mi je data olakšica 
- tako mi Allaha, ja bolje od njih poznajem Allaha i više Ga se bojim od njihl'' U ovom 
hadisu nema riječi: "...pa ko se okrene..." 

Naprotiv, i ovu verziju bilježi El-Buhari, na početku poglavlja o braku, u vezi sa slučajem 
navedenim prije ovoga, ali bez riječi: "izvan javnosti", što se nalazi kod Ahmeda (111/259). 

pa kad je o njima tako objavljeno Vjerovjesnik, s.a.v.s., poslao je po njih i 
rekao im: "Vi imate prava kod sebe i vaše oči imaju prava kod vas - pa po- 
stite i mrsite, i klanjajte i spavajte, jer nama ne pripada onaj ko napusti naš 
sunnet!” "Bože naš”, kazali su oni na to, "predajemo se i držat ćemo se onoga 
što si Ti objavio!” 727 

Što se tiče njegovih riječi: "između učenja o usporedivosti Božijoj s ne- 
čim stvorenim ( tešblh ) i učenja o Njegovoj lišenosti svakoga svojstva ( ta'tll )" 
mi smo ranije vidjeli da Uzvišeni Allah voli da Ga se oslovljava onim čime 
je On Sebe oslovio, i čime Ga je oslovio Njegov Poslanik, bez elemenata an- 
tropomorfizma. Tako se ne može kazati da On čuje onako kako mi čujemo, 
da vidi kako mi vidimo i sl., ali Mu se ne mogu ni odricati ta svojstva. Ništa 
od onog čime je On Sebe opisao, odnosno čime Ga je opisala osoba koja 
Ga najbolje poznaje, tj. Njegov Poslanik, nije dopušteno poricati, jer bi to 
značilo odricati Mu Njegova svojstva (ta'til). O ovome je, pak, ranije bilo 
riječi. Ove njegove riječi su poput onih koje smo prethodno razmatrali, a 
koje glase: "Ko se ne sačuva poricanja Allahu Njegovih svojstava i poistovje- 
čivanja tih svojstava sa nečim drugim, taj nije dosegnuo stupanj tenziha!" 
Taj smisao izveden je iz riječi Uzvišenoga: "Ništa nije kao On, a On sve čuje i 
sve vidi!" (Eš-Šura, 11) Tako Njegove riječi: "Ništa nije kao On" predstavljaju 
odgovor antropomorfistima, a riječi: "On sve čuje i sve vidi" odgovor onima 
koji Mu odriču svako svojstvo. 

I o onome što izražavaju njegove riječi: "između sigurnosti od kazne i 
beznađa" također je ranije bilo govora, gdje je napomenuto da On voli da 
čovjek bude u strahu od kazne svoga Gospodara i u nadi u Njegovu milost, 
te da su to dvoje, strah i nada, poput dvaju čovjekovih krila na njegovome 
putu ka Allahu Uzvišenome i onosvjetskome boravištu. 


O njegovim riječima: 

C,« Ovo je, dakle, naša vjera i naše uvjerenje izvana i iznutra i Alla- 
ha Uzvišenog molimo da nas oslobodi odgovomosti za svakog 
onog ko je na nečemu drukčijem od onog što smo spomenuli i 
objasnili. Molimo Uzvišenog Allaha da nas učvrsti u ispravnom 


Hadis je slab (da'if) u ovom kontekstu, a prenosi se kao predajas nepotpunim prijenosnim 
nizom ( mursel ). 

vjerovanju ( Imćrn ) i da nam u njemu okonča (naš ovosvjetski ži- 
vot), te da nas zaštiti od raznih frakcija, od raskolnih stavova i 
loših idejnih pravaca kakvi su oni antropomorfista, mu'tezilija, 
džehmija, džebrija, kaderija i dr„ koji su se razišli sa sunnetom 
i džematom i savez sklopili sa zabludom. Mi nemamo ništa sa 
njima, oni su kod nas zabludjelost i lošost, a zaštita i pomoć su 
uz Allaha. 


Komentar: 

Konstrukcijom: "Ovo je, dakle," Profesor podrazumijeva sve što je prethod- 
no rekao, od početka knjige do ovog mjesta. 

Antropomorfisti su oni koji Allaha Uzvišenoga porede sa stvorenjima 
u pogledu Njegovih svojstava. Njihov stav je suprotan stavu kršćana - oni, 
naime, stvorenje, tj. 'lsaa, a.s., porede sa Stvoriteljem i smatraju ga Bogom, 
a ovi Stvoritelja porede sa stvorenjem, kako su to činili Davud el-Dževaribi 
i njemu slični. 

Mu'tezilije, 'Amr ibn 'Ubejd, Vasil ibn 'Ata el-Gazzal i njihovi učenici, 
tako su nazvani s obzirom da su se izdvojili iz većinskog dijela muslimana 
( džemata ) nakon smrti El-Hasana el-Basrija - Allah mu se smilovao! - na 
početku drugog stoljeća. Oni su sjedili izdvojeno od drugih, pa bi Katade i 
drugi govorili: "Ono su separatisti ( mu'tezila )!" 

Tvrdi sedaje Vasil ibn 'Ata' biotaj kojijedefinirao načela mu'tezilijskog 
pravca i da ga je u tome slijedio 'Amr ibn 'Ubejd, učenik El-Hasana el-Ba- 
srija, pa kad je halifa bio Harunu-r-RešTd, Ebu-I-Huzejl im je napisao dvije 
knjige u kojima je objasnio njihov pravac, temeljeći ga na pet načela koje 
su nazvali: pravednost (el-'adl), monoteizam (et-tevhld), realizacija prijetnje 
(infdzu-l-ve'Jd), međupozicija (el-menziletu bejne-l-menziletejn) i zalaganje 
na činjenju dobra a suzbijanju zla (el-emru bi-l-ma‘rufi ve-n-nehju 'ani-l- 
munker )! U tome su, pak, istinu pomiješali sa neistinom. Ta je uvijek slučaj 
s novotarijama. Oni su antropomorfisti u pogledu Allahovih djela, jer su 
Allahove postupke tretirali analogno postupcima Njegovih robova, držeći 
da je ono što je kod Ijudi lijepo lijepo i kod Njega, a da je ono što Ijudi 
smatraju ružnim i kod Njega ružno. Govorili su: "On je obavezan postupiti 
tako i tako! On ne smije postupiti tako i tako!", sve shodno toj pogrešnoj 
analogiji. 

Ako bi, npr., čovjek gospodar vidio svog roba kako bludniči s njego- 
vom robinjom i ne bi ih spriječio u tome, on bi se smatrao ili čovjekom koji 
taj ružni postupak smatra lijepim, ili nesposobnim; prema tome, kako se 
postupci Uzvišenog Allaha mogu tretirati analogno postupcima Njegovih 
robova!? O ovome je, pak, šire govoreno na za to odgovarajućem mjestu. 

Što se tiče pravednosti (el-'adl), pod nju su skrivali negiranje sudbin- 
skog određenja (el-kader). Govorili su: "Allah ne stvara zlo, niti određuje da 
se ono čini, jer da ga stvara a potom kažnjava Ijude zato što ga čine, bio bi 
nepravedan, a Allah je pravedan i ne čini nepravdu!" Tako proizlazi, shodno 
ovom pogrešnom načelu, da u carstvu Uzvišenog Allaha biva i ono što On 
ne želi, odnosno da On nešto želi a toga ne bude, što bi značilo Njegovu 
nemoć! Uzvišen neka je Allah nad tim! 

A što se tiče monoteizma (et-tevhld), pod njim su sakrili tvrdnju o 
stvorenosti Kur'ana, tj. da on nije stvoren, tada bismo neminovno imali veći 
broj oduvjekosti! Međutim, ta njihova pogrešna tvrdnja bi, neminovno, po- 
drazumijevala i to da su i Njegovo znanje, moć i sva druga svojstva također 
stvorena, ili bismo zapali u kontradiktornost! 

Za prijetnju (el-ve'id), pak, kažu: "Ako nekim Svojim robovima izrekne 
prijetnju, onda nije dopustivo da ih ne kazni i ne ispuni Svoju prijetnju, jer 
On obećanje ne krši!" To znači da On, kod njih, ne može preći preko ružnih 
postupaka kome hoće, niti oprostiti kome želi! 

Što se tiče međupozicije (el-menziletu bejne-l-menziletejn), kod njih 
onaj ko počini veliki grijeh izlazi iz (okvira) ispravnog vjerovanja, ali ne ulazi 
u nevjerstvo, a što se tiče zalaganja na činjenju dobra (el-emru bi-l-ma‘rufi), 
oni za nj kažu ovako: "Mi smo dužni zahtijevati od drugoga ono što se zahti- 
jeva od nas i tražiti od njega da se drži onog što nam je stavljeno u obavezu 
- eto, to je naređivanje dobra a suzbijanje zla!" To podrazumijeva i dopušte- 
nost oružanog ustanka protiv vladara ako počnu činiti nepravdu! 

Ranije je, pak, na odgovarajućem mjestu, dat odgovor na ovih pet po- 
stavki. Kod njih su monoteizam i pravednost racionalna načela tako da se 
tek nakon njih može saznati vjerodostojnost onog o čemu znanje imamo 
isključivo preko Objave, pa kad za to iznesu neki dokaz iz onog što je došlo 
Objavom oni ga navedu samo kao pripomoć u onom što zastupaju a ne da 
bi se oslonili na to. Tako govore: "Mi ovo ne možemo potvrditi samo onim 
kako se o tome izjasnila Objava nego znanje o tome mora biti ispred zna- 
nja o vjerodostojnosti predaje! Neki od njih to čak i ne ubrajaju u osnovna 

načela budući da su to, prema njima, beskorisne stvari, dok ih drugi navode 
samo zato da bi objasnili njihovu podudarnost s razumom, i da bi ih obikli 
Ijudima, a ne da bi to bile uporišne tačke (za tvrdnje koje iznose). 

Kur'an i hadis, kod njih, u tome su samo kao dodatni svjedoci za već 
utvrđenu činjenicu! A i bez one pomoći koja se naknadno priključi vojsci se 
može! Oni su tu da bi se onaj koji slijedi svoj poriv mogao saglasiti s tim da 
je Šerijat upravo ono što mu kazuje njegov poriv, kako je rekao Omer ibn 
AbdulazTz, naime: "Nemoj biti od onih koji slijede istinu samo ukoliko je 
saglasna s njihovim porivom, a ne slijede je ako je u konfrontaciji sa njim, 
jer u tom slučaju nećeš kod Allaha imati nagradu za onu istinu s kojom si se 
podudario, dok ćeš biti sankcioniran za onaj dio nje koji si ostavio, jer si se i 
u jednom i u drugom slučaju povodio za svojom strašću!" 

Isto tako "djela se cijene prema namjerama, i svakom čovjeku pripa- 
da ono što je imao na umu". Djelo dolazi iza namjere onog ko ga čini, ono 
je izraz njegove volje. Tako i snažno uvjerenje dolazi iza poznavanja onog 
(u šta se vjeruje) i njegovog srčanog potvrđivanja, pa ako je uslijedilo iza 
ispravnog vjerovanja onda i ono spada u to vjerovanje, onako kao što je i do- 
bro djelo, ako je poteklo iz dobre namjere, dobro, u protivnom nije. Prema 
tome, govor onih koji imaju vjerovanje, ako potječe iz nečeg drugog a ne iz 
njega, jest poput djela onih koji čine dobro ali ne iz onih pobuda iz kojih ta 
djela čine dobročinitelji. Među mu'tezilijama tako ima puno otpadnika od 
vjere ( zenadika ), a ima i onih čiji trud će uzaludan biti u životu na ovome 
svijetu a oni računaju da postupaju ispravno. 

Džehmijje se vezuju za Džehma ibn Safvana es-Semerkandija. On je 
javno negirao Allahova svojstva i zastupao stav da je Allah lišen svojstava 
(ta'tll), što je preuzeo od El-Dža'da ibn Dirhema, kojeg je Halid ibn 'Abdu- 
llah el-Kasri u Vasitu zaklao kao kurban. Naime, Ijudima je držao bajramsku 
hutbu, pa je rekao: "Ljudi, prinosite žrtve - Allah vam primio vaše kurbane! 
Ja ću, pak, kao kurban zaklati El-Dža'da ibn Dirhema - on tvrdi da Allah nije 
Ibrahima uzeo za Svog bliskog prijatelja i da se nije Musau obratio govornim 
izričajem. Neka je Uzvišen Allah nad onim što El-Dža'd govori, uzvišenošću 
golemom!" Zatim je sišao s minbera i zaklao ga! Učinio je tako nakon što 
je zatražio fetvu od učenjaka svoga vremena, koji spadaju u dobre pretke, 
Allah im se smilovao! 

Džehm je bio poslije njega u Horasanu i tamo je obzanino svoje staja- 
lište, te stekao neke pristalice nakon što je četrdeset dana izostavljao namaz, 
sumnjajući u svog Gospodara! Učinio je to nakon polemiziranja s jednim 

idolopoklonicima iz reda metempsihozista (sumenija, indijskih filozofa) koji 
su negirali svako znanje osim znanja o opipljivim stvarima. Oni su ga, naime, 
upitali: "Da li se taj tvoj Gospodar može vidjeti, pomirisati, okusiti ili dota- 
knuti?!", i on im je rekao da ne može. "Onda Ga i nema!”, kazali su oni i on 
četrdeset narednih dana nije obožavao ništa, pa kad je tako njegovo srce 
ostalo prazno od predmeta obožavanja, šejtan je u njeg ugravirao uvjerenje 
koje je njegova misao potom uobličila, pa je rekao: "On je Opća Egzistenci- 
ja!" i odrekao Mu sva svojstva, te se povezao sa El-Dža'dom. 

Prema nekima, Dža'd je bio u vezi s nekim mandejcima, filozofima iz 
Harrana, te preuzeo neka učenja od Jevreja koji su bili iskrivili svoju vjeru a 
koji su bili u kontaktu s LebTdom ibnu-l-A'samom, sihirbazom koji je spravio 
vradžbinu Vjerovjesniku, s.a.v.s. Džehm je pogubljen u Horasanu, pogubio 
ga je Selm ibn Ahvez, no njegovo učenje se proširilo među Ijudima, tako da 
su ga poslije njega usvojile mu'tezilije. Doduše, Džehm je u poricanju Božijih 
svojstava bio otišao mnogo dublje od njih, budući da je stvarno poricao 
Allahova imena, dok oni imena nisu poricali, već samo svojstva. 

Učenjaci se spore u pogledu džehmijja, tj. da li i oni spadaju u one 
sedamdeset i dvije frakcije, ili ne. Oni o tome imaju dva stava. Među onima 
koji su bili mišljenja da oni ne spadaju među one sedamdeset i dvije frakcije 
bili su i 'Abdullah ibnu-l-Mubarek i Jusuf ibn Esbat. Učenje džehmijja svoju 
je afirmaciju doživjelo nakon iskušenja kroz koje je prošao imam Ahmed 
ibn Hanbel i drugi sunnijski učenjaci, kad su, za vrijeme Me'mčinove uprave, 
dosta ojačali i omasovili se. Ме'тпп je, naime, neko vrijeme proboravio u 
Horasanu gdje se susretao sa njima, da bi potom 218. godine, godine u kojoj 
je i umro, iz Tarsusa poslao pismenu naredbu da se uhapsi Ahmed ibn Ha- 
nbel, koji je zatim sproveden i smješten u bagdadski zatvor u kojem je ostao 
do 220. godine. U Bagdadu je imao velikih problema s Mu'tesimom i pole- 
mikama sa njima, pa kad je pobio sve njihove argumente i dokazao da oni 
u tim svojim učenjima nemaju nikakvog argumenta, te da, shodno tome, 
njihov zahtjev za saglasnošću Ijudi sa njima i njihovo maltretiranje Ijudi 
predstavljaju neznanje i nasilje, El-Mu'tesim ga je bio naumio osloboditi, ali 
mu je neko od njih sugerirao da ga je bolje fizički kazniti kako ne bi došlo do 
narušavanja autoriteta hilafeta. No kad su ga izvrgli fizičkom kažnjavanju u 
narodu je buknulo nezadovoljstvo pa su se pobojali i pustili ga iz zatvora, 
što je zabilježeno u historijskoj literaturi. 

Među učenjima po kojima se Džehm izdvajao bila je i njegova tvrdnja 
da Džennet i Džehennem imaju svoj kraj; da je iman samo spoznaja; da je 

nevjerstvo samo neznanje; da u suštini svako radi po Allahu Jedinome, a da 
se Ijudska djela Ijudima pripisuju samo metaforično, onako kako se kaže: 
"Drvo se zanjihalo, ili: Vasiona kruži, ili: Sunce se nagelo prema zapadu!" 

Kako je lijepo neko rekao: 

]a zacuđen sam šejtanom: on 
(tj. Džehm) Ijude javno poziva u Vatru, 
a samo ime mu je izvedeno 
iz (riječi) Džehennem! 

Prenosi se da je Ebu HanTfe - Allah mu se smilovao! - kad je upitan 
šta misli o onome što se govori o akcidentalijama i tijelima, rekao: "Neka 
Allahovo prokletstvo stigne Amra ibn 'Ubejda - on je Ijudima otvorio put 
prema tome!" 

Što se tiče džebrijja, osnova njihovog učenja potječe od Džehma ibn 
Safvana, kako smo to vidjeli ranije, a eksplicira ga stav da je čovjekovo dje- 
lovanje u ravni njegove visine i boje! Oni su upravo na suprotnom stavu od 
kaderija, poricatelja predodređenja, jer su kaderije i dobile naziv po "kade- 
ru" (sudbinsko određenje) s obzirom da su ga poricali, kao što su nazivane 
i murdžijama s obzirom na svoje poricanje Allahovog kasnijeg odlučivanja 
(el-irdža), tj. da se niko ne prepušta kasnijem Allahovom opredjeljenju o 
tome hoće li ga kazniti ili mu oprostiti . 728 Ponekad se džebrijje nazivaju i 
kaderijama s obzirom na svoje pretjerano zastupanje činjenice predodre- 
đenja, kao što se tim imenom nazivaju i oni koji ne priznaju kategoričnost 
nijednog Božijeg obećanja i prijetnje već pretjeruju u neodređenosti sve- 
ga, pa čak i za svaku vrstu (grijeha), pa ne tvrde kategorično da će onaj 
ko se iskreno pokaje za grijeh biti nagrađen, kao što ne tvrde kategorično 
ni da će biti kažnjen onaj ko se ne pokaje za grijeh, onako kako se to ne 
može potvrditi ni za kog konkretnog. Prve murdžije su i Osmana i Aliju 
prepuštale Allahovoj kasnijoj odluci i nisu (im) priznavali ni vjerovanje ni 
nevjerovanje! 

O osudi kaderija prenosi se više hadisa u sunenima. Među njima nalazi 
se i hadis koji bilježi Ebu Davud u svom Sunenu posredstvom 'AbdulazTza 
ibn Ebi Hazima, koji hadis prenosi od svoga oca, a on od Ibn Omera, u kome 
Vjerovjesnik, s.a.v.s., kaže: "Kaderije su medžusije ovog ummeta, pa kad se 


Asocijacija na 106. ajet iz sure Et-Tevbe koji glasi: “Ima i drugih koji su u neizvjesnosti da li 
će ih Allah kazniti iii će im oprostiti!" (Nap. prev.) 

neki od njih razboli nemojte ga obilaziti, a kad neki od njih umre, nemojte 
prisustvovati njegovoj dženazi!” 729 

O osudi kaderija navode se i mnogi drugi hadisi o čijem vjerodostoj- 
nom prenošenju od Poslanika, a.s., su se hadiski stručnjaci izjasnili različito. 
Ispravno je da se svi oni prenose kao mevkuf-predaje, za razliku od onih 
hadisa u kojima se kude haridžije, jer takvih hadisa samo u Sahlhu ima de- 
set, od kojih tri navodi El-Buhari, a preostale Muslim. Ipak, njihova sličnost 
s medžusijama je očigledna. Štaviše, ono što oni govore gore je od onog što 
govore medžusije, jer medžusije vjeruju u postojanje dvaju stvoritelja, dok 
kaderije vjeruju u postojanje mnoštva stvoritelja! 

Ove međusobno sučeljene novotarije proistekle su iz raskolničkih 
smutnji među muslimanima, kao što navodi El-Buhari u svom Sahlhu, s pozi- 
vanjem na Se'Tda ibnu-l-Musejjeba, koji kaže: "Prva smutnja koja se dogodila, 
tj. ubistvo halife Osmana, nije poštedila nijednog učesnika Bitke na Bedru. 
Zatim se desila druga smutnja - ona nije poštedila nijednog učesnika spo- 
razuma na Hudejbiji; potom je došlo do treće i ona nije prestala, iako Ijudi 
imaju i razuma i snage. Tako su se haridžije i ši'ije dogodile kod prve smutnje; 
kaderije i murdžije kod druge, a džehmijje i njima slični nakon treće, čime su 
dotični postali 'oni koji su svoju vjeru raskomadali na stranke' (El-En 'am, 195), 
uzvraćajući na novotariju drugom novotarijom. Jedni su pretjerivali u svom 
izražavanju Ijubavi prema Aliji, dok su ga drugi proglašavali nevjernikom! Ovi 
su pretjerivali u pogledu Allahove prijetnje pa su čak i neke vjernike trajno 
smještali u Džehennem, a oni su pretjerivali u pogledu te prijetnje tako što 
su neke prijetnje i poricali, kako su to činile murdžije! Jedni su pretjerivali 
u tenzihu do te mjere da su čak poricali i svojstva, dok su drugi pretjerivali 
u priznavanju svojstava do mjere da su zapali u antropomorfizam. Tako su 
počeli izumijevati dokaze i probleme koji im nisu bili propisani a okretati se 
od onog što im je propisano. Neki među njima su se u tome potpomagali i 
onim što su nalazili u knjigama ranijih sljedbi: Jevreja, kršćana, zoroastrovaca 
i mandejaca. Čitali su njihove knjige pa su tako usvajali i neke njihove zablu- 
de i potom ih unosili u pitanja koja su razmatrali i u dokaze koje su iznosili, 
nekad im samo mijenjajući formalni jezički izraz, a nekad mijenjajući smisao! 
Takosu istinuzaogrnuli neistinom izatajili onu istinu s kojom je došao njihov 
Vjerovjesnik, pa su se razišli među sobom i podvojili se i tada počeli govoriti 
o akcidentaliji i otjelovljenju, potvrđujući to ili negirajući.” 


729 


Hadis je dobar ( hasen ) i ranije je već navođen. 

Uzrok zablude ovih frakcija i njima sličnih jest njihovo odstupanje od 
Pravoga puta, koji nam je Allah naredio da ga slijedimo. Uzvišeni kaže: "I 
da je ovo Moj pravi put, pa ga slijedite, a nemojte slijediti druge puteve pa 
da vas oni odvoje od puta Njegovoga!” (El-Enam, 153); "Reci: 'Ovo je Moj 
put, pozivam Allahu s jasnim dokazom, ja i onaj koji me slijedi!'" (Jusuf, 108) 
Tako je dao u jednini Svoj Put, bilo da ga označava izrazom sirat ili izrazom 
sebil, dok je druge puteve dao u množini, s obzirom da su svi u konfrontaciji 
s "Njegovim putem". Ibn Mes'ud, r.a., kaže: "Božiji Poslanik, s.a.v.s., povukao 
nam je jednu liniju i rekao nam: 'Ovo je Allahov put', a onda povukao više 
drugih linija zdesna i slijeva i rekao: 'Ovo su drugi putevi, na svakom od njih 
ima šejtan koji poziva k njemu!' Zatim je proučio ajet: 'I da je ovo Moj pravi 
put, pa ga slijedite, a nemojte slijediti druge puteve pa da vas oni odvedu od 
Puta Moga. To vam on savjetuje, da biste bogobojazni bili!"’ (El-En'am, 1 53) 730 

Iz ovoga postaje jasno daje čovjekova potreba da moli uputu na Pravi 
put iznad svake druge potrebe. Stoga je Uzvišeni Allah propisao da se u 
namazu na svakom rek'atu uči Fatiha, bilo kao farz ili kao vadžib, već prema 
različitosti u stavovima učenjaka o tome, s obzirom na čovjekovu potrebu 
za tom iznimno vrijednom dovom koja sadrži najčasniju i najveću tražnju. 
Tako nam je Uzvišeni Allah naredio da govorimo: "Uputi nas Pravim putem, 
Putem onih kojima si blagodat Svoju dao, a ne putem onih na koje si se 
rasrdio, niti onih koji su zalutali!" (El-Fatiha, 5-7) 

Od Vjerovjesnika, s.a.v.s., pouzdanom predajom se prenosi da je rekao: 
"Jevreji su oni na koje se Allah rasrdio, a kršćani su oni zalutali!” 731 U Sahihu 
se, pouzdanom predajom, navode sljedeće Vjerovjesnikove, s.a.v.s., riječi: "Vi 
ćete, sasvim sigurno, slijediti običaje onih prije vas, sve malo-pomalo, pa 
kad bi oni ušli u gušterovu logu i vi biste ušli u nju!" "Misliš na Jevreje i kr- 
šćane, Božiji Poslaniče?", upitali su oni i on je rekao: "Pa na koga bih drugog 
mislio!?” 732 


Hadis je vjerodostojan ( sahih ), a bilježi ga El-Hakim i drugi autori. V.: Tahndžu-s-sunne (br. 
17). 

Hadis je vjerodostojan ( sahlh ), a bilježi ga Et-Tirmizi i drugi autori. Vjerodostojnim ga je 
ocijenio Ibn Hibban (1715, 2279). 

Hadis bilježe El-Buhari i Muslim posredstvom Ebu Se'ida el-Hudrija, r.a., a stručno je elabo- 
riran u sklopu moje redaktorske obrade djela lslahu-l-mesadžid šejha El-Kasimija (br. 31). 
Hadis bilježi i Ibn Ebi 'Asim u svojoj Es-Sunni (74 i 75), zajedno s drugim hadisima koji ga 
podupiru (72, 73). Hadis ima i drugog potpornika, elaboriranog u djelu Es-Sahlha (6348) 
“Uzvišen neka si Ti, Bože moj i Tebi neka je hvala! Svjedočim da nema drugog boga osim 
Tebe, molim Te za oprost grijeha i Tebi se kajem!" 

Jedna skupina ranijih učenjaka je govorila: "(Islamski) učenjak koji za- 
strani postane sličan Jevrejima, a pobožnjak koji zastrani postane sličan kr- 
šćanima!" Stoga ćeš vidjeti da su mnogi koji su zastranili iz reda apologetiča- 
ra, mu'tezilije i njima slični, toliko slični Jevrejima da i jevrejski učenjaci čitaju 
knjige mu'tezilijskih prvaka i pohvalno se izražavaju o njihovome pravcu a, s 
druge strane, mu'tezilijski prvaci pokazuju naklonost prema Jevrejima i daju 
im prednost nad kršćanima! S druge strane, većina pobožnjaka koji su za- 
stranili, sufija i njima sličnih, poprimili su sličnost s kršćanima i zato naginju 
nekoj vrsti monaštva, utjelovljavanja, sjedinjavanja (s Bogom) i sl. Prvaci ovih 
negativno se izražavaju o apologetici i njenim pobornicima, a prvaci onih 
pokudno se izražavaju o duhovnom putu ( tarlkat ) ovih i pišu djela o pokud- 
nosti derviškog plesa ( sema' ), ekstaze (el-vedzd) i mnogih oblika asketskih 
izražavanja i bogougodnih čina ( ibadeta ) koje su ovi uveli u praksu. 

Zabludjele frakcije se prema onome što je objavljeno odnose dvojako: 
jedne su govorile o različitosti u odnosu na kazano ( ehlu-t-tebdll ), a druge 

0 zabluđivanju i nepoznavanju ( ehlu-t-tedžhil ). Onih prvih ima dvije vrste: 
one koje govore o ilustracijama i maštovitim predstavama ( ehlu-l-vehmi ve- 
t-tahjll) i one koje idu za preinačavanjem smisla i podešavanjem tumačenja 
(ehlu-t-tahrif ve-t-te'vJl). 

Oni koji su stanovišta da se radi o ilustracijama i maštovitim predstava- 
ma jesu oni koji tvrde da su vjerovjesnici o Allahu, Sudnjem danu, Džennetu 

1 Džehennemu govorili neke stvari koje nisu podudarne s onim na šta se od- 
nose, već su im tako govorili da bi im se time stekla predodžba o tome da je 
Allah nešto ogromno veliko; (govorili su im) da će tijela biti ponovo stvorena 
i da će posjedovati fizičku ugodnost i fizičku patnju, iako to nije tako, budući 
da je u tome sadržan interes Ijudi pa iako je laž, u službi je dobrobiti za Ijude! 
Ibn Sina i njemu slični su na tom načelu zasnivali svoj zakon. 

Oni, pak, koji su zagovarali preinačavanje smisla i podešavanje tuma- 
čenja, jesu oni koji su tvrdili da vjerovjesnici onim što su govorili nisu mislili 
na ono što je u tome istinito, budući da je tu istinito ono što mi doznamo 
svojim razumima! Potom su se trudili da ono što su govorili vjerovjesnici 


Damask, 11/12/1381. godine po H. Muhammed NasiruddTn el-Albani 
Potom sam hadis ponovo razmotrio, te sam zapazio još toga što mi je bilo promaklo u 
ranijoj elaboraciji, pa sam tako dao mnogo korisnih dodataka na sve prethodne elabora- 
cije, te ispravio neke štamparske greške koje su previđene u lndexu "Netačno-tačno". A 
podršku ispravnosti daje Allah Uzvišeni! 

Amman, 1/11/1403. Muhammed NasiruddTn el-Albani. 

protumače tako da bude sukladno njihovim stavovima, koristeći se pritom 
raznim vrstama tumačenja. Iz tog razloga većina njih nije davala nikakvo 
kategorično tumačenje, već su govorili: "Moguće je da se time misli na to 
i to...” Njihov krajnji domet bio je iscrplj ivanje svih mogućnosti koje pruža 
određen jezički izraz. 

Što se tiče onih koji govore o zabluđivanju i nepoznavanju ( ehlu-t - 
tedžhll ve-t-tadlll), njihov govor se u suštini svodi na to da su vjerovjesnici 
i sljedbenici njihovih učenja neznalice i zabludjeli Ijudi kojima nije poznato 
kakvu je Allah poruku želio saopćiti onim ajetima i izjavama vjerovjesnika u 
kojima je predstavljao Sebe! Oni kažu: "Bit će da objavljeni tekst sadrži neko 
objašnjenje koje nije poznato nikome drugom osim Allahu, koje ne zna ni 
Džebrail, ni Muhammed, ni bilo koji drugi vjerovjesnik a nekamoli neko od 
ashaba ili onih koji su ih slijedili u dobru. Muhammed, s.a.v.s., učio je: 'Mi- 
lostivi, koji se na Prijesto uzdigao!' (Ta-Ha, 5); 'K Njemu se dižu lijepe riječi!' 
(Fatir, 10); '(O Iblisu) šta te je navelo da se ne pokloniš onome koga sam 
stvorio sa Svoje dvije ruke!' (Sad, 75) a nije poznavao smislove ovih ajeta, jer 
ono na šta oni ukazuju ne poznaje niko osim Allaha Uzvišenoga!" 

Uz to, oni vjeruju da su tog mišljenja bile i prve muslimanske genera- 

cije! 

Neki od njih kažu: "Ovim se želi (saopćiti) nešto drugo, različito od 
onog što se nadaje iz vanjskog jezičkog izraza, a niko ne zna šta je to, onako 
kako se ne zna ni kad će nastupiti Smak svijeta!", dok drugi kažu: "Onako je 
kako to naznačavaju formalni jezički izrazi!" I jedni i drugi, pak, imaju zajed- 
nički stav da Poslanik nije objasnio smisao određenih pasaža Objave koje 
oni drže nejasnim ili zbrkanim, a potom jedna skupina njih nejasnim ozna- 
čava jedne, a druga druge ajete! 

Neki kažu: "(Poslanik) nije poznavao ni smisao takvih ajeta!", dok drugi 
kažu da ih je poznavao, ali ih nije (nama) objasnio, već je prepustio da njihov 
smisao dokučujemo racionalnim argumentima, da ga dosežemo trudeći se 
da znanje o tome steknemo tumačenjem takvih pasaža! Svi su, pak, stajali- 
šta da Poslanik ili nije znao, ili nije otkrio znanje o tome, tako da mi tu istinu 
treba da dokučimo svojim umovima, da se potrudimo da Poslanikovim ri- 
ječima dadnemo onaj smisao koji će biti saglasan s onim što su nam kazali 
naši razumi! 

Potom, kažu oni, vjerovjesnici i njihovi sljedbenici ne poznaju racio- 
nalne znanosti ( 'aklijjat ), niti razumiju ono što se zna samo preko Objave 
(semljjat). 

Sve je to, pak, zabluda i zabasanje s Pravoga puta. 

Molimo Allaha da nas sačuva i zakloni od svih neosnovanih stavo- 
va koji one koji ih zastupaju vode ravno u ponor Džehennema! "Uzvišen 
je Gospodar tvoj, Dostojanstveni, i daleko od onoga kako Ga predstavljaju 
oni! - i mir poslanicima i hvaljen neka je Allah, Gospodar svjetova svih!" 
(Es-Saffat, 1 80) 

Na kraju izvornog rukopisa stoji: "Prijepis dovršio siromah, sluga veli- 
kih učenjaka i prepisivač knjiga u džamiji Merdžan-škole - neka su na nje- 
mu milost i zadovoljstvo Allahovo! - 'AbdulmuhjT ibn 'AbdulhamTd ibnu- 
l-Hadždž Muhammed MekkT eš-ŠejhalT el-BagdadT, u ponedjeljak devetog 
dana mjeseca redžepa gluhog, 733 godine 1322." 


733 


Ar. el-esomm - tako je nazvan zbog zaustavljanja ratnih djejstava u njemu. (Nap. prev.) 

